
Mykolas Rėmeris su Jadvyga Čepaite Naukeime (Vokietija), 1937 m. 


RIMANTAS MIKNYS 


ĮVADAS. KAIP IR KIEK MYKOLAS ROMERIS 
„TAPO“ AR „TEBETAMPA' LIETUVIU? 


Mes turime skaitytis su savo praeitimi, kuri sudarė mūsų būdui ir kalbai bei pavar- 
dėms šiokias tokias tradicijas, kurių lengvai nepajėgsime pakeisti ir atitaisyti [...]. Vokie- 
čiai vokietina suvokietėjusių prūsų istoriją, o mes lietuvinsime tikrų lietuvių pavardes. 
Mes einame ne ten, kur visi eina... (Jonas Aistis, Pasidarysime lietuvių patys.) 


Šioji, aštuntoji Mykolo Romerio Dienoraščio publikacija yra ne tik natūrali septin- 
tosios knygos tąsa, bet ir savo tekstu ją netgi perdengia. Net tokiais modernių tech- 
nologijų amžiaus laikais atsitinka, dėl įvairių aplinkybių, kuriozų. Pasirodo, galima 
pamesti ar prarasti (?) jau suredaguotą ir sumaketuotą teksto dalį... Jau septintajai 
knygai - Dienoraštis. 1922 m. birželio 16-oji-1923 m. balandžio 10-oji - išėjus, vienas 
iš atidžių Dienoraščio skaitytojų pastebėjo, kad tekste yra pertrūkis tarp 1922 m. lap- 
kričio 19 d. ir gruodžio 7 d. Skaitytojo buvau paklaustas, ar M. Romeris nėra kur 
paaiškinęs, ką jis veikė tomis dienomis? Ar nebuvo kur išvykęs ir rašė „į lapelius“, 
kuriuos vėliau pametė? Klausimai mane suintrigavo ir buvau pasiruošęs pradėti spe- 
cialų tyrimą, tačiau sumanymo turėjau atsisakyti: patikrinus rankraštį, o po to ir per- 
rašą, paaiškėjo, kad jokių teksto pertrūkių nebuvo. Savo archyve radau ir lietuviškąjį 
trūkstamo teksto vertimą, moksliškai parengtą ir suredaguotą variantą. Tad, prašau 
Skaitytojo nenustebti, jog aštuntosios knygos pavadinimas suformuoja mintį, kad tu- 
rime pertrūkį nurodydami: Dienoraštis. 1923 m. balandžio 11-oji-1924 m. kovo 21-oji. 
1922 m. lapkričio 20-oji-gruodžio 6-oji. Įdėdamas trūkstamą tekstą taip taisau nesusi- 
pratimą, kuris mane ištiko atiduodant į spaustuvę septintąją knygą. Nuolankiai pra- 
šau Skaitytojo man atleisti už nepatogumus, kuriuos teks patirti skaitant Dienoraštį. 
Kita vertus, matyt, gyvenime atsitiktinumai be reikalo neįvyksta. Dirbant prie 
aštuntosios Dienoraščio knygos vėl iškilo jau ne kartą kelta Mykolo Romerio pavar- 

dės rašymo problema, kuri leidžia tęsti Autoriaus tapatybės subtilybių aptarimą. Šį 
kartą problema iškilo, kai Lietuvos ambasada Varšuvoje ėmėsi žygių įamžinti Mykolo 
Romerio atminimą Lomžoje, kurioje jis nuo 1918 m. lapkričio 13 d. iki 1920 m. kovo 
19 d. dirbo Lomžos apygardos teismo teisėju, 0 1918 m. gruodžio 9-1919 m. kovo 10 d. 
buvo Rinkimų į Lenkijos steigiamąjį seimą komisijos pirmininku Lomžos apygardoje. 
Buvau paprašytas parengti trumpą Mykolo Romerio biografijos pristatymą ir tekstą jo 
atminimui įamžinti skirtoje lentoje. Tuo tarpu Ambasada po ilgų derinimų su Palen- 
kės vaivadijos Kultūros departamentu, Lomžos administracijai ir visuomenei atstovau- 
jančiomis struktūromis, kiek žinau, gavo sutikimą tokiai lentai kabinti ant dabartinio 
Lomžos apygardos teismo rūmų. 2016 m. birželį Ambasada atsiuntė suderintą lentos 
užrašo projektą su prašymu išsakyti savo nuomonę dėl teksto. Be to, buvo atkreiptas 
dėmesys, kad užrašas negali būti platesnis nei sutarta, kadangi tai didina lentos kainą, 
o kita vertus, gali sukelti diskusijų dėl įrašo turinio. Buvo numatytas toks užrašas: 


„Šiame name 1919 m. gyveno prof. Mykolas Pijus Romeris (1880-1945), lenkų ir 
lietuvių teisininkas, Lomžos Apygardos teismo teisėjas (1918.XI.13-1920.II1.19), vėliau 
buvęs Lietuvos (Vytauto Didžiojo) universiteto rektoriumi. 

W tym budynku w 1919 r. przebywal prof. Michat Pius Romer (1880-1945) - polski 
i litewski prawnik, sędzia Sądu Okręgowego w Łomży (13.XI.1918-19.III.1920), później- 
szy Rektor Uniwersytetu Litewskiego (Witolda Wielkiego) w Kownie.“ 


Atsakydamas į laišką patvirtinau, kad su tekstu sutinku, tačiau prieštarauju Myko- 
lo Römerio pavardės versijai, ir pažymėjau, kad tikroji pavardės versija yra „Römeris“ 
ir „Römer“, nes taip prisistatydavo įamžinamas Asmuo, taip jis yra įvardytas ir antka- 
piniame užraše Vilniaus Rasų kapinėse. Pabrėžiau, kad minėtasis užrašas įpareigoja 
laikytis tokios rašytinės šios pavardės versijos - „Romeris“ ir „Römer“ - lenkiškai. Po 
šito mano atsakymo buvo ne kartą telefonu aiškintasi dėl pavardės rašybos su Am- 
basada, kuri vis rasdavo argumentų, kodėl M. Romerio pavardė turėtų būti rašoma 
be „6. Buvo nurodoma: tokia jo giminės pavardės versija išplitusi pačioje Lenkijoje, 
šitaip pavadintas vienas iš Lietuvos universitetų?, taip jo atminimas yra įamžintas 
Vilniuje, memorialinėje lentoje namo, kuriame M. Rėmeris gyveno 1940-1945 m.3, 
šitaip pavardę rašyti norą yra pareiškusios Profesoriaus dukros, taip rekomenduoja 
ir verčia elgtis Valstybinė lietuvių kalbos komisija. Matyt, buvo tariamasi ir su pasta- 


1. R. Miknys, Įvadas. Senosios ir moderniosios Lietuvos tapatybių kryžkelės Mykolo Rėmerio 
biografijoje, Mykolas Romeris, Dienoraštis. 1922 m. birželio16-oji-1923 m. balandžio 10-oji. Vil- 
nius: Versus aureus, 2016, p. VII-XXVII. 

2. Mykolo Romerio universitetas - taip buvo pervadintas 2004 m. Lietuvos teisės universitetas. 
3. Memorialinė lenta (skulpt. G. Žuklys) 2005 m. gegužės 17 d. atidengta ant namo Vilniuje, 
Liejyklos / L. Stuokos-Gucevičiaus g. 13/10 (buv. Bonifratų g. 2). 

raja, nes ne kartą teko telefonu kalbėtis minėtuoju klausimu ir su tuomete komisijos 
pirmininke dr. Daiva Vaišniene. Pokalbiai baigėsi taip: Pirmininkė buvo linkusi, kad 
rengiamos lentos lietuviškajame tekste būtų įrašyta „Riomeris“ Kaip supratau, len- 
kiškai paliekant „Romer“. Į mano pastabą, kad tokiu atveju būtų ne viena pavardė, o 
dvi, aiškaus komentaro iš Gerb. Pirmininkės nesulaukiau. Dar turėjau progos akis į 
akį pasikalbėti dėl šito reikalo su tuomečiu Palenkės vaivadijos Kultūros departa- 
mento direktoriumi Anatoliu Wapu, kuris tarstelėjo, kad „lietuviams palikta teisė pa- 
tiems spręsti dėl Romerio lietuviškos ir lenkiškos pavardės rašybos rengiamos lentos 
tekste...“ Nežinau dėl ko, tačiau iki šių eilučių rašymo Mykolo Rėmerio atminimo 
lentos Lomžoje, ant Apygardos teismo pastato, dar neturime. 

Tačiau akivaizdu, kad mes, lietuviai, turime didelę problemą, kai saugodami savo 
lietuvystę prarandame arba atiduodame, švelniau galima būtų pasakyti „paslepiame“, 
Lietuvai nusipelniusius žmones ne tik nuo savęs, bet ir nuo svetimšalių, svetimtau- 
čių ir taip skurdiname Lietuvos įvaizdį. Juk ką tik aptartu atveju rengiant atminimo 
lentą Mykolui Rėmeriui, patys nesuprasdami ar nenorėdami suprasti, atiduodame jį 
lenkams ir Lenkijai. Kodėl? Čia specialių minties išvedžiojimų ieškant atsakymo ne- 
reikia, nes atsakymą yra davęs pats Dienoraščio Autorius. Tadas Romeris, Autoriaus 
pusbrolio Eugenijaus Romerio iš Tytuvėnų sūnus, monografijos, kurią apie giminės 
istoriją parašė pastarojo tėvas, pratarmėje dar 1947 m. yra teigęs: 


„Kai giminė įgijo Lenkijos indigenatą, kaip anais laikais neretai pasitaikydavo, mūsų 
giminės pavardė buvo rašoma įvairiai. Stephano Romerio ir jo sūnaus armijos generolo 
Mathiūuso Romerio laikų dokumentuose esama skirtingų pavardės rašymo versijų. 

Tačiau netrukus nusistovėjo ir iki mūsų kartos laikų išliko saksoniškosios kilmės 
rašyba su „6“ (Umlaut) - „Romeris“ [lenkiškai „Römer“. - R. M.]. Nepaisant to, mūsų 
krašte pavardė paprastai buvo tariama su garsu „o“ be atmainos. 

Keli mūsų giminės nariai, kuriems vadovavo šviesios atminties Eugenijus Romeris, 
jo jaunesnysis brolis Stanislovas, mano vyresnysis brolis Motiejus ir aš, atrodo, 1925 m. 
susirinkome Varšuvoje ir nutarėme sulenkinti [išryškinta mano. - M. R.] mūsų pavar- 
dės rašybą, panašiai kaip seniau buvo sulenkintas jos tarimas. Su šiuo nutarimu, kuris, 
pamenu, buvo suformuluotas raštu, supažindinome kitus giminės narius. Jam nepritarė 
Antanas Romeris iš Janapolio. Mano brolis Motiejus ir aš, tuo metu tarnavę Lenkijos 
valstybei, pradėjome tvarkyti formalius savo pilietybės reikalus, įsirašėme į nuolatinių 
Varšuvos gyventojų knygas ir, atsižvelgdami į minėtąjį susitarimą, pasirūpinome asme- 
niniais savo ir savo šeimų narių dokumentais, kuriuose pavardė buvo įrašyta lenkiškai 
„Romeris“ [Romer. - R. M.], taigi ją privalome taip rašyti formaliu ir teisiniu požiūriu. “ 


4. E. Romer, Livonijos ir Lietuvos Rėmerių giminės istorija / Monografia rodu Römerów na 
Inflantach i Litwie. Vilnius, 2009, p. 9. 

Polecamy nastepujace ksiąžki: 


M. E Skrót dziejów pišmiennictwa litew 
0. — Stronie 68. 
A. PLEIRSOWNA - PUJDOWA. Literatura Łotew 
ska. — Stronie 23. 
v. SAKAVIČIUS Zarys literatary kultury estońskiej. — 


MAKSYM HARECKIJ. Krdtki zarys historji literatury 


biatoruskiej — Štronic 28. 
KUN. Z przeszłości i teražnieįszošci. — Stronic 64. 
A. HERBACZEWSKI S a Polska. — Sstronic 28. 
O Wilno i nie tylko o Wilno. — 
Stronic 42 


M. REMER. Litewskie stronnictwa polityczne, — 
Stronic 117. 

Akivaizdu, kad tarp nepritarusiųjų buvo ir My- 
kolas Rėmeris. Kiek teko matyti originalių jo auto- 
grafų dokumentuose, vartyti jo rankraščius, laiškus, 
savo pavardės versijos su „6“ jis nebuvo atsisakęs. 
Tai patvirtina ir šioje Dienoraščio knygoje publikuo- 
jamas 1923 m. gegužės 25 d. įrašas, kuriame jis išsako 
nepasitenkinimą dėl savo pavardės iškraipymo: 

„Ir antai Vilniaus lietuvių laikraštyje „Ziemia 
Ojczysta', leidžiamame lenkų kalba, šių metų gegužės 
13 dieną randu tarp kelių reklamuojamų, lenkiškai pa- 


rašytų knygų apie Lietuvą ir savo darbą: „M. Remer. - 
Litewskie stronnictwa polityczne. Stronic 117“ („M. Re- 
mer. Lietuvių politinės partijos. 117 puslapių“). Matyt, 
vis dėlto mano darbas buvo išleistas atskira knyga. La- 
bai nepatinka, kad mano pavardė iškraipyta: „Remer“, 
o ne „Römer“ arba bent jau „Romer“. Na, galbūt tai 
tėra laikraščio korektūros klaida.“ 


Vilniuje leisto visuomeninio politinio švietimo 
laikraščio Ziemia Ojczysta reklaminių skelbimų 
faksimilė [reklamuojama ir Mykolo Rėmerio brošiūra 
lenkų kalba Litewskie stronnictwa polityczne (Lietuvos 
politinės partijos); čia jo pavardė parašyta Remer], 
Ziemia Ojczysta, 1923, gegužės 20 d., nr. 19, 


Tiesa, galima užtikti ir vienu metu daugiau - ypač 1932-1935 m., kai Lietuvoje buvo 
įsisiautėjęs pavardžių lietuvinimo vajus“, - rašytinė jo pavardės versija buvo pakeista 


5. Taip teigia ir Janas Sawickis (J. Sawicki, Mykolas Romeris ir buvusios Lietuvos Didžiosios 
Kunigaikštystės žemių tautinės problemos, Lietuvių atgimimo istorijos studijos, t. 15. Vilnius, 
1999, p. 9.). 

6. Jonas Aistis (Kossu-Aleksandravičius, Kuosa-Aleksandriškis, 1904-1973), siaučiant tokiam 
vajui, viename iš publicistinių straipsnių su ironija ir kritika rašė, kad „daug dalykų mes darome 
lyg juokui, lyg pasityčiojimui. Jie, žinoma, reikalingi, bet neskubūs, su jais galėtume palaukt 
kokį šimtą metų. [...] Vienas iš tokių dalykų yra ir pavardžių atlietuvinimo reikalas. Tai liuos- 
laikio dalykas, tai žaidimėlis atliekamai valandėlei. Atlietuvinsime pavardes, bet ar mes būsime 
didesni lietuviai kaip dabar. [...] Pavardžių lietuvinimas labai panašus į kiaušinių dažymą. Bet 
juk mes nudažysime tik lukštą, o kiaušinio vidus paliks nenukąstas, kaip buvęs, nes per lukštą 
nepersisunks dažai“. Toliau jis meta akmenėlį ir į kalbininkų daržą: „Mūsų kalbininkai daro 
kalbą... Daro jie lietuvišką kalbą, bet kol jie ją darys taip, kaip daro, tai kalbos mokslas bus pana- 
šus į Sizifo triūsą. Gyvename kalbos vergijos laikus. [...] Nuo pavardžių mūsų valstybės ir tautos 
pamatai nedreba. Tą reikalą galima atidėti visam šimtam metui. Apsijuoksime. Visas pasaulis 
juoksis, kad mes neturime ką veikt. [...] Ne mes vieni svetimų pavardžių turime, jų turi visos tau- 
tos. [...] Mes turime skaitytis su savo praeitimi, kuri sudarė mūsų būdui ir kalbai bei pavardėms 
šiokias tokias tradicijas, kurių nepajėgsime lengvai pakeisti ir atitaisyti. Vokiečiai vokietina su- 
vokietėjusių prūsų istoriją, o mes lietuvinsime tikrų lietuvių pavardes. Mes einame ne ten, kur 
visi eina [...] mes rengiamės ne pamatus dėti, bet smilgų tvorą tverti. [...] Bet svarbiausia tai, kad 
nuo to nepasikeis mūsų vidus, kad mes liksime tie patys. [...] O su pavardėm palaukime“ (Jonas 
Aistis, Pasidarysime lietuvių patys, Milfordo gatvės elegijos: Publicistika. Dievai ir smūtkeliai; 
Eseistika. Laikas ir žmonės; Atsiminimai. Vilnius, 1991, p. 69-76). 


pagal tariamąją. Tuomet ir spausdintuose, ir ranka rašytuose variantuose randame 
užrašytą pavardę „Roemeris“? [vokiškosios „6“ sumoderninta forma]. Tačiau iki pat 
1941 mê jo publikuotuose straipsniuose akivaizdžiai dominuoja lietuviškasis pavardės 
variantas „Romeris“. Tiesa, 1922-1926 m. lietuviškoje akademinėje spaudoje prisista- 
tinėjo „Römer“ versija’, o nuo 1928 m. jau visur lietuviškuose leidiniuose pasirašinėjo 
kaip „Romeris““. Žinoma, lenkiškuose tekstuose visada „Römer“; taip ir tarptautinėje 
akademinėje spaudoje". Pirmuose lietuviškuose tekstuose dar prieš Pirmąjį pasau- 
linį karą jo pavardė buvo rašoma „Rėmer'is“ (dažniausia)“, „Romeris“, kai kada 


7- Lietuvos universiteto 1922-1927 m. mokomojo personalo sąrašas. Teaching Staff of The Uni- 
versity of Lithuania. 1922-1927, Lietuvos universitetas 1922. II. 16-1927.11.16. Pirmųjų penkerių 
veikimo metų apyskaita. Kaunas, 1927, p. 94; V. Bičiūnas, Prof. M. Roemeris apie Vilniaus pagro- 
bimą, Trimitas, 1933, nr. 25, p. 488; M. Roemeris, Lietuvos Baltijos padėtis tarptautinėje arenoje, 
Vairas, 1934, nr. 5, p. 15-24; M. Roemeris, Klaipėda ir jos padariniai Lietuvos politikoje, Lietuvos 
aidas, 1935, nr. 81-85; J. Kardelis, Pasikalbėjimas su prof. Roemeriu apie rinkimų sistemas, Lietu- 
vos žinios, 1936, nr. 116. 

Lietuvos Respublikos prezidentas Kazys Grinius 1926 m. atsiuntė Profesoriui padėką su tokiu 
įrašu: Ponui Profesoriui Mykolui Roemeriui [išryškinta mano. - R. M.] Kaune. Ponas Profeso- 
riau! Ačiū už atsiustą Tamistos veikalą - „Reprezentacija ir mandatas“. Tamstos plunksnos dar- 
bus, pradedant nuo „Litwa“, aš atsidėjęs skaitau. Dr. K. Grinius. Respublikos Prezidentas. Kaunas, 
1926 m. birželio 12 d. (M. Römer, Dziennik, t. 32, Lietuvos mokslų akademijos Vrublevskių vardo 
bibliotekos Rankraščių skyrius (toliau - MAB RS), f. 138-2258, 1926 m. liepos 5 d. įrašas). 

8. M. Rėmeris, Administracinio teismo įstatymo projektas, Židinys, 1940, nr. 5/6, p. 561-576; 
M. Romeris, Kelios pastabos pilietybės konstatavimo reikalu Vilniaus srityje, Teisė, 1940, p. 91- 
101; M. Romeris, Revoliucija ir laisvė, Kultūra, 1941, nr. 1, p. 14-23. 

„9. M. Römer, Lietuvos suvereninė valdžia konstitucijos projektu, Teisė, 1922, nr. 1, p. 3-12; 
M. Römer, Luomų tvarka ir papročiai, Teisė, 1922, nr. 1, p. 19-35; M. Römer, Vietos savivaldy- 
bės, Teisė, 1922, nr. 3, p. 1-15; M. Römer, Trečiasis tarptautinis sociologijos kongresas Romoje, 
Lietuvos universiteto Teisių fakulteto darbai, t. 2, kn. 1, Kaunas, 1925, p. 13; M. Römer, Asmuo ir 
valstybė, Teisė, 1926, nr. 10, p. 66-77. 

10. M. Rėmeris, Administracinis teismas, Lietuvos universiteto Teisių fakulteto darbai, t. 4, 
kn. 2, Kaunas, 1928, 359 p. 

11. M. Römer, Budowa społeczna narodu litewskiego, Gazeta Krajowa, 1920, nr. 10; M. Römer, 
Litewskie stronnictwa polityczne. Wilno, 1921, 117 s.; M. Römer, Kłajpėda, jako element solida- 
ryzmu Baltyckiego, Przegląd Wileński, 1934, nr. 7-8; M. Römer, Levolution constitutionelle de 
la Lithuanie, Revista de drept public [Bucarest], 1933, nr. 6/9; M. Römer, L Entente Baltiguė et la 
solidarité regionale, Lorganisation de la paix Bulleten, 1936, nr. 5/7, p. 483-503; M. Römer, Le sis- 
teme juridique des garanties de la souverainité de la Lithuanie sur le territoire de Memel, Revue 
générale de droit internationale Public [Paris], 1936, nr. 5/6. 

12. M. Rėmer'is, Valstiečių reikalai ir gyvenimo aplinkybės, Lietuvos žinios, 1910, nr. 27-38, 
p. 64-67; M. Rėmer'is, Vilniaus lenkų - pirmeivių balsas, Lietuvos žinios, 1911, nr. 45, 46; 
M. Rėme'ris, Atsakymas „Vilties“ p. A. Smetona, Lietuvos žinios, 1911, nr. 56; M. Romer'is, Prie 
lietuvių-lenkų klausimo, Lietuvos žinios, 1911, nr. 56; M. Romer'is, Eksporto suvažiavimas 
Vilniuje, Lietuvos žinios, 1914, nr. 52-54; M. Rėmer'is, Karo reikšmė, Lietuvos žinios, nr. 168; 
M. Romer'is, Visuomenės tvarkymas Lenkuose, Lietuvos žinios, 1915, nr. 17. 

13. M. Romeris, Dėlei vienos knygelės, Lietuvos ūkininkas, 1908, nr. 1, 2. 

„Römer“, Pirmame lietuviškame jo pase pavardė irgi taip buvo įrašyta. Keliaudamas 
po Europą 1923 m. vasarą, kirsdamas Šveicarijos-Italijos sieną 1923 m. rugpjūčio 16 d. 
aprašė muitininkų darbą ir elgesį: „Dar patikrino, ar nesu paieškomas Italijos policijos 
(turėjo didžiulį tokių asmenų sąrašą). O ieškojo jis ne pavardės „Römer“ arba „Rome- 
ris“, kuri įrašyta pase, bet žodžio „Mykolas“ (pase įrašyta „Mykolas Romeris“) ir visai 
manęs neklausė, kad reikia ieškoti to antrojo žodžio.“ Su tokia pavarde jis yra gavęs 
aukščiausius Lietuvos valstybės apdovanojimus: 

„Lietuvos Respublikos Prezidentas yra pasirašęs šį aktą: Aš, Antanas Smetona, Lie- 
tuvos Respublikos Prezidentas, pasiremdamas Didžiojo Lietuvos Kunigaikščio Gedimi- 
no Ordino statuto trečiuoju straipsniu, už ypatingus nuopelnus Lietuvai apdovanoju 
Lietuvos Universiteto Rektorių prof. Mykolą Rėmerį [išryškinta mano. - R. M.] Didžio- 
jo Lietuvos Kunigaikščio Gedimino Ordenu antruoju laipsniu. Pas. A. Smetona. Kontra- 
signavo inž. K. Šakenis. Duota Kaune 1928 m. vasario mėn. 16 d. 265 nr. Su akto origi- 
nalu sutinka: (parašas) S. Bielskus Respublikos Prezidento Kanceliarijos Viršininkas.“ 

Su tokia pavarde jis prisistatinėjo, nepaisant kelių išimčių, ir kaip teisėjas, ir kaip 
mokslininkas", ir kaip Universiteto Rektorius“. Kitokiai savo pavardės versijai jis 
buvo priešiškas, nes pavardė rišo jį su protėviais, kuriais jis didžiavosi ir kuriems jau- 
tėsi įsipareigojęs. Vienoje savo autobiografijų jis yra teigęs, kad „mano tėvo - Romerio 


14. M. Römer, Lenkų ir lietuvių ginčas, Lietuvos ūkininkas, 1909, nr. 21-23, 26; M. Römer, Iš 
mūsų praeities. „Lithuania“ (iš lenkų kalbos vertė Stasys Šilingas), Aušrinė, 1912, nr. 15. 

15. M. Römer, Dziennik, t. 32, MAB RS, f. 138-2258, 1928 m. kovo 26 d. įrašas. 

16. Vyriausiojo Tribunolo 1924-1927 m. baudžiamųjų kasacinių bylų sprendimų rinkinys. Kau- 
nas, 1932 [M. Rėmerio parengti sprendimai: p. 8-19, 21, 32-45, 53—55, 60—61, 63—67, 72-73, 78-81, 
86-91, 96-97, 103-109, 121-123, 157, 162-163, 171-173, 183-184, 193-196, 200-202, 204-205, 220-222, 
236-238, 240-242, 256-259, 262-264, 266-268, 279-282, 291-292, 296—300, 308-312, 319-320, 
322-323, 341-342, 352-354, 362-364, 367-368, 375-378, 386-390]. 

17. M. Römeris, Lietuvos valstybės konstitucijos reforma. Kaunas, 1928, 42 p. (Teisės žurnalo 
priedas); M. Römeris, Valstybė ir jos konstitucinė teisė, d. 1. Valstybė. Kaunas, 1935, t. 2, 412 p.; 
M. Rėmeris, Valstybė ir jos konstitucinė teisė, d. 2. Konstitucinės institucijos, t. 1. Suverenitetas. 
Kaunas, 1939, 272 p.; V. Zinghaus, Professor M. Romeris Rechtsgelehrter und Kulturpolitiker [be 
vietos ir metų). 

18. Teisinės valstybės organizacijos problemos. Viešoji paskaita Lietuvos universiteto rekto- 
riaus prof. M. Romerio skaityta iškilmingame Lietuvos universiteto Tarybos 1927 IX 15 posė- 
dyje imatrikuliacijos akto metu, Lietuvos universitetas 1927-1928 metais / 1927 IX 15-1928 II 10/. 
Kaunas, 1928, p. 6-31; Universiteto rektoriaus prof. Romerio kalba pasakyta prie prof. Krikš- 
čiukaičio kapo, Lietuvos aidas, 1933, nr. 252; Jo Magn. prof. Romeris M. Židiniui, Židinys, 1934, 
nr. 12, p. 460-461; V.D.U. Rektoriaus prof. M. Romerio sveikinimo kalba /1934 IX 15/, Lietuvos 
studentas, 1934, nr. 9; V.D.U. Rektoriaus prof. M. Romerio sveikinimas, pasakytas korp. „Neo- 
Lithuania“ filisterių dešimtmečio iškilmėse, Akademikas, 1936, nr. 16/17, p. 318; Vytauto Didžiojo 
Universiteto Rektoriaus prof. M. Romerio kalba iškilmingame posėdyje, V.D. Universiteto žinios, 
1938, nr. 1/2, p. 2-10. 

a 


giminė - vokiečių, būtent saksų kilmės. Ji pateko 
Lietuvon ne tiesiai iš Saksonijos, o per Livžemę 
(Livoniją); būtent Livžemės (Livonijos) Kardo 
[Kalavijuočių] riterių ordino sekuliarizacijos metu 
vienas saksų Romerių, mano protėvis, buvo to or- 
dino riteris; jis priėmė evangelikų tikėjimą, apsive- 
dė ir įsteigė Livžemių Romerių šaką; vienas gi jo 
ainių - Motiejus Romeris - XVII amžiuje, būda- 


mas dėl politinių priežasčių ištremtas iš Livžemės 
ir nustojęs ten savo turtų, kurie tapo konfiskuoti, 


įstojo lenky-lietuvių Respublikos tarnybon kaipo - “i ra A L 
artilerijos generolas ir priėmė katalikų tikėjimą“. giz LO run šalas| | 
Jis ir jo vaikai apsigyveno Lietuvoje, kur (Trakų L ie 4 
vaivadijoje) gavo ir vėliau prisipirko dvarų, ir nuo 
XVII amžiaus Rėmerių šaka tebegyvena Lietuvoje. 
Aš priklausau aštuntai kartai nuo ano Motie- 
jaus Romerio (I. Motiejus Romeris - II. Motiejus LA! 
II Romeris - III. Steponas Jurgis Romeris - IV. Ste- a An Ll a A 


ponas Dominikas Romeris - V. Mykolas [Juoza- | 
pas] Romeris - VI. Mykolas II [Steponas] Romeris 


i ; ai Telegrama Mykolui Rėmeriui, Kaunas, Universitetas, 
. [1816-1845; senelis] - VII. My kolas III Kazimieras iš Kauno nr. 2163, 24 žodžiai, paduota 1932 met. 


Romeris [tėvas] VIII. Aš, Mykolas IV Römeris). Per 28/9 D. 10 val. 01 min. Telegramos faksimilė. 


tą kartų eilę Rėmerių šaka susigiminiavo ir asimi- Iš Algimanto Muzikevičiaus kolekcijos. Dokumentai. 


liavosi su Lietuvos bajorija, priėmusi ir tos bajori- 


19. Šeimos herbas „Scipion“ - vienas žinomiausių tarp Livonijos giminių herbų. Viena iš isto- 
riografijoje pateikiamų teorijų sako, kad giminės pirmtakas buvo kartu su kunigaikščiu Alber- 
tu Saksoniečiu 1223 m. į Livžemę (Livoniją) atvykęs riteris Berenda Romeris iš Marientalhalio 
(Marientalhal) ir Šteinpleiso (Steinpleiss) namų (Eugeniusz Romer, Dzieje rodu Rėmerėw na 
Inflantach i na Litwie, Londyn, 1947, s. 5; Teodor Žychliūski, Złota księga szlachty polskiej, Rocz- 
nik V-ty, Poznań, 1883, s. 252). Kitoji tvirtina, kad giminės pradžia sietina su Simonu (Simeon) 
Römeriu, apsigyvenusiu Estijoje XV a. antrojoje pusėje. Visgi neabejojama tik dėl Sebastijono 
Römerio asmens, gyvenusio XV-XVI a. sandūroje estiškose Hario ir Virlandijos provincijose 
ir pripažįstamo pirmosios šios giminės atstovu (E. Römer, Dzieje rodu Römerów na Inflantach 
i na Litwie, I genealoginė lentelė, p. 13). Pastarojo proanūkis Steponas Romeris (1560-1635) ir 
buvo Motiejaus tėvas. Jis buvo vienas iš Livoniją valdžiusio Ketlerių giminės kunigaikščio žemių 
administratorių. Po Kircholmo (Salaspilio) mūšio 1605 m. už dalyvavimą gavo Holšvigo valdą 
Kurše. Tačiau, 1617-1622 m. Švedijos karaliui Gustavui Adolfui užvaldžius didžiąją Livonijos 
dalį, Steponui Romeriui teko rinktis: ar tarnauti naujajam valdovui ir išsaugoti savo valdas, ar 
aukoti jas vardan ištikimybės savo Tėvynei. Apsisprendė vardan pastarosios. 

jos pasisavintą kultūrą“. Beje, Mykolo Romerio apsisprendimui 1920 m. iš Lenkijos 
grįžti į Lietuvą giminės įsipareigojimai tarnauti Tėvynei buvo labai paveikūs. Ypač 
minėtojo Motiejaus Romerio (1606-1699), pasekusio savo tėvo Stepono gyvenimo 
pavyzdžiu, priesakai išdėstyti jo testamente. Šitas testamentas, saugotas kaip „relikvija 
šeimos archyve“, virto kelrodžiu kiekvienam iš jo palikuonių, o jo žodžiai - „nuolan- 
kiai prašau ir maldauju visų savo vaikų ir anūkų, kad mūsų namuose jie visada puose- 
lėtų garbingą, taurią, ištikimą meilę Tėvynei, kad tėvai šį priesaką perduotų vaikams ir 
niekada, ypač kai sunku, jo neatsižadėty“* - buvo perduodami iš kartos į kartą. 

Kada atsiranda manipuliacijos su jo pavarde, kurios atvedė prie „Remerio“, „Rė- 
merio“ ir pagaliau „Romerio“ versijų? Reikėtų laiko ir pastangų norint išsiaiškinti 
tiksliai, kada ir kas konkrečiai tai padarė, tačiau iš to, kiek teko specialiai pasidomėti, 
drįsčiau teigti: tai gali būti tam tikra sovietizacijos pasekmė. Kodėl? Kiek teko patirti, 
kultūrinėje lietuviškosios emigracijos aplinkoje funkcionavo 1928-1940 m. nusistovė- 
jusios jo pavardės formos: vyraujanti buvo „Rėmeris“*, o retesnė - „Roemeris“3. Ne- 
iškraipyta jo pavardė buvo nei lenkų emigracijos, nei komunistinės Lenkijos laikais**. 


20. Mykolo Rėmerio autobiografija [Rankraščio, saugomo Lietuvos mokslų akademijos bibliote- 
koje, f. 138-2272, tekstą spaudai parengė Mindaugas Maksimaitis], Lietuvos mokslas -94, II tomas, 
4(5) knyga, p. 111; Kartota: Lietuvių Atgimimo istorijos studijos, t. 13: Mykolas Rėmeris, p. 180-227. 
21. Pasmo czynności ciągiem lat idące..., p. 9; E. Romer, Monografia rodu Römerów, LMAB, 
f. 138-2373, P. 43-44. 

22. M. Biržiška, Prof. Mykolas Römeris. Tremties metai, Tübingen, 1947, p. 537; Kr. [Krivic- 
kas D.J, Č. [Čepėnas P.]. Mykolas Römeris, Lietuvių enciklopedija, Boston, 1961, t. XXV, p. 489- 
490; J. Liūdžius, Prof. Mykolą Rėmerį prisiminus, Teisininkų žinios, 1955, nr. 11; M. F. A. a. My- 
kolas Römeris, Teisininkų žinios, 1955, nr. 13-14; A. Merkelis, Antanas Smetona. New York, 1964 
[Minimas M. Romeris p. 365, 366, 472, 583, 593, 595, 601]; P. Stravinskas, Mūsų neužmirštamieji, 
Teisininkų žinios, 1965, nr. 27/28. 

23. J. Vaitkūnas, Kelios naujos žinios apie M. Roemerį, Draugas, 1968, nr. 247; A. Plateris, Roe- 
meris Mykolas, Encyklopedia Lituanica, Vol. IV. Boston. Mass., 1975; K. Januta, Prof. M. Roeme- 
rio Lietuvos sovietizacija, Dirva, 1989, nr. 48. 

24. J. Iwanowski, Diatog polsko-litewski, Kultura, Paryż, 1956, styczen-janvier, s. 84-85; Z. Jun- 
dzilt, Z dziejów myśli politycznej na ziemiach b. W.X. Litewskiego / Wspomnienia wileńskie 
/.Alma Mater Vilnensis. Londyn, 1958, t. V, s. 40-91 [apie M. Rėmerį rašoma p. 43, 58-60]; W. Su- 
kiennicki, Wilno na szyłku rządów carskich, Zeszyty Historyczne, Paryż, 1970, zesz. 17, S. 56—127; 
Michał Römer. Ilustrowana encyklopedia, Trzaski, Everta i Michalskiego, t. IV. Warszawa, 1927, 
s. 910; B. Limanowski, Pamiętnik. Warszawa, 1961, t. 3 [apie M. Romerį p. 37, 47, 50]; J. Lewan- 
dowski, Federalizm. Litwa i Biatorus w polityce obozu belwederskiego [XI 1918-IV 1920]. Warszawa, 
1962 [apie M. Romerio išvyką į Kauną 1919 m. balandį, realizuojant J. Pilsudskio programą, 
p. 125-127]; P. Lossowski, Stosunki polsko-litewskie w latach 1918-1920. Warszawa, 1966 [apie 
M. Romerio išvyką į Kauną 1919 m. balandį, realizuojant J. Pilsudskio programą, p. 182-188]; 
J. Jurkiewicz, Rozwój polskiej mysli politycznej na Litwie i Białorusi w latach 1905-1922. Poznań, 
1983 [apie M. Romerį, jo veiklą ir politines pažiūras p. 51-55, 73, 117, 126—127,135, 182-188, 218-222]; 
S. Kieniewicz, Michał Pius Römer, Polski słownik biograficzny. Wroclaw, 1989, s. 653-655; B. Ma- 
kowski, Michał Römer i jego Dziennik, Znak, 1989, nr. 6(409), s. 67-68. 

Tuo tarpu sovietinėje Lietuvoje jis vėl buvo prisimintas atlydžio laikais ir vėliau jau 
kaip „Remeris“ ar „Rėmeris“, kartais skliaustuose ar šalia įrašant „Romeris“. Tiesa, 
buvę jo studentai, kaip kad Michalina Meškauskienė (Navikaitė), jį pristatydavo ori- 
ginalia pavardės forma - „Rėmeris“““ - arba lietuviškąja pavardės versija pagal tari- 
mą - „Riomeris“*. Tiktai enciklopedijose pavardė „Remeris“ ar „Rėmeris“ visuomet 
buvo suvedama su „Romeris“ forma”. Tarp kita ko, dabartinėje naujausioje Visuoti- 
nėje lietuvių enciklopedijoje atvirkštine tvarka įrašyta: „Romeris, Romeris, Remeris'*. 
Manau, pavardės forma „Remeris“ ar „Rėmeris“ buvo paimta iš rusiškosios pavardės 
versijos, ją sulietuvinant. Dar 1905 m. Mykolas Romeris leidinyje «Pyce» paskelbė 
atvirą laišką savo buvusios Imperatoriškosios teisės mokyklos Peterburge auklėti- 
niams, protestuodamas prieš pažangių profesorių atleidimą ir smerkdamas mokyk- 
los auklėtinių ištikimybės carui priesaiką. Ir tada pasirašė «Muxaun Pemepo» / „Mi- 
chail Remer“*. Tokį pat „Romerių“ pavardės variantą užtikau ir 1937 m., kai Mykolas 
Romeris ieškojo vieno iš giminaičių - Večeslavo Remerio, dingusio Rusijos platybėse. 
Į prašymą parūpinti minėtojo giminaičio mirties liudijimą gavo atsakymą iš Lietu- 
vos pasiuntinybės Maskvoje, kad dokumento apie „giminaičio Večeslavo Remerio, 
gyvenusio iki 1923 m. Leningrado mieste, mirimą“ išduoti negali (žr. rašto faksimi- 
lę). Taigi, galima manyti, kad kalbininkų ir sovietinių ideologų interesas čia galėjo 
sutapti ir rusiška pavardės versija pasitarnavo mūsų teisės korifėjaus sulietuvinimui, 
pasitelkiant „Remerio“ pavardės formą. Tai bandyta užtvirtinti 1970 m. (minint pro- 
„ fesoriaus 90-ųjų gimimo metinių jubiliejų?) ir Bagdoniškyje, kai ant paties Romerio 
1924-1926 m. pastatyto, 0 1952 m. sovietinės valdžios nusavinto gyvenamojo namo 
buvo pakabinta memorialinė lenta su užrašu „Profesoriaus teisininko Mykolo Reme- 
rio (1880-1945) gimtinė“ (žr. iliustraciją p. XVI). Galbūt taip „bėgta nuo vilko, o už- 


25. A. Venclova, Jaunystės atradimas. Vilnius, 1966, p. 451-452 [aprašomas P. Cvirkos pasako- 
jimas apie M. Rėmerio palinkėjimus Vydūno jubiliejaus proga]; V. Černeckis, Pedagogas, teisi- 
ninkas, mokslininkas /M. Remeris/, Mokslas ir gyvenimas, 1970, nr. 12, p. 22-24; V. Martinkėnas, 
Mykolas Remeris ir jo dienoraštis, Kultūros barai, 1976, nr. 10, p. 53-60; R. Žepkaitė, Diplomatija 
imperializmo tarnyboje. Vilnius, 1980, p. 43-45. 

26. M. Meškauskienė, Tolimi artimi toliai. Vilnius, 1979, p. 118, 120, 126-129. 

27. M. Meškauskienė, Žvelgiu į tolius. Vilnius, 1969, p. 341, 396 [apie M. Romerio atliktą Kauno 
universiteto studentams TSRS konstitucijos vertinimą]. 

28. Remeris /Romeris, Romer/ Mykolas, Mažoji lietuviškoji tarybinė enciklopedija. Vilnius, 
1971, t. 3, p. 61-62; Rėmeris, Romeris Mykolas, Lietuviškoji tarybinė enciklopedija. Vilnius, 1982, 
t. 9, p. 386; Rėmeris, Romeris Mykolas, Tarybų Lietuvos enciklopedija. Vilnius, 1987, t. 3, p. 531; M. 
Maksimaitis, Mūsų kraštietis Mykolas Remeris, Spalio vėliava (LKP Rokiškio rajono komiteto ir 
rajono LDT organas), 1988, nr. 118-120. 

29. Visuotinė lietuvių enciklopedija, t. XX. Vilnius, 2011, p. 284-285. 

30. Michail Remer, Otkrytoje pismo polnomu sostavu vospitanikov staršego kursa impera- 
torskogo učilišča pravovedenija, Rus, 1905 11 09/22, nr. 14. 

LIETUVOS PASIUNTINYBĖ 


S. T. R. S. 
MASKVA 
UL. VOROVSKOGO, 24. 
L LĖGATION DE LITHUANIE 
à MOSCOU 
Nr.845. 
35. 
— 
KŽ/0J, 


MASKVA, 1937. M. liepos 26 . D. 


Ponui prof.ROEMERIUI, 


V.D.Universiteto Kaune Rektoriui, 
burnelor čio 


-A 
/per Užšienių aikan Ministeriją/. 


Maždaug prieš vieną mėnesį Tamsta buvai pra- 
šęs p.„Ministerį Baltrušaitį išrūpinti Tamstos giminaičio 
Večeslovo REMERIO, gyvenusio iki 1943 m.Leningrado mies- 
te, mirimo liudijimą. Dėja, atitinkamos STRS įstaigos 
pranešė, kad dokumentą tegalima būsią išrūpinti tiktai 
suteikus jiems Žinių apie V.REMERIO mirimo registracijos 
vietą ir datą. 


Pasiuntinybės Maskvoje Konsularinis Skyrius 
turi garbės tai Tamstai, Pone Rektoriau, pranešti ir 
pareikšti, kad, gavus papildomų žinių, bus rūpinamasi 
minimąją dokumentą išgauti. | FR? 

A A 


K.ŽVIRONAS, 
Konsularinio Skyriaus 
Vedėjas. 


Lietuvos pasiuntinybės S.T.R.S. Maskva raštas Nr. 845. Ponui Profesoriui V.D. Universiteto Kaune 
Rektoriui, Duonelaičio g. 2a. / per Užsienio Reikalų Ministeriją/, Maskva, 1937 m. liepos 26 d. 
Iš Algimanto Muzikevičiaus kolekcijos. Dokumentai. 


Sovietiniais metais įrengta paminklinė lenta ant Mykolo Rėmerio tarpukariu 
pasistatydinto gyvenamojo namo Bagdoniškyje. 2015 m. 
Nuotrauka iš Rimanto Miknio archyvo. 

šokta ant meškos“ (nuo lenkiškos/vokiškos pavardės formos pataikyta į rusiškąją)? 
Vis dėlto faktai liudija: funkcionali, nors ir rečiau, buvo pavardės pagal tarimą ver- 
sija. Be jau minėtųjų M. Meškauskienės ir kt. atvejų, yra išlikę ir oficialių dokumen- 
tų su tokia pavardės rašyba. Žinoma, kad 1964 m. Mykolo Rėmerio žmona Jadvyga 
perdavė dalį Dienoraščio sąsiuvinių Vilniaus universiteto bibliotekai. Perdavimo 
dokumentuose - Pažymoje ir Sutartyje - matome, kad žmona - Jadvyga - įvardyta 
„Riomerienės“ pavarde, dukra - Konstancija - „Riomerytės“, o pats Dienoraščio są- 
siuvinių Autorius vienoje vietoje „Romeris“, o visur kitur „Riomeris“*. 1970-aisiais, 
kai jau buvo įsibėgėjusi Profesoriaus „reabilitacija“ sovietinėje Lietuvoje ir prisi- 
minta „apvali“ - go-ies metų - Mykolo Romerio gimimo data, ta proga ruoštasi 
pastatyti jam antkapinį paminklą Vilniaus Rasose, įvairuojanti jo pavardės rašyba 
sukėlė tam tikrą rūpestį. Savaitraštyje Literatūra ir menas lietuvių kalbos klausi- 
mais dažnai rašęs Aleksandras Žirgulys replikoje „Ar gerai rašome?“ atkreipė dė- 
mesį, kad „vis dažniau mūsų spaudoje minima žinomo mokslininko juristo pavardė. 
Jos rašyba, deja, kelia abejonių, vieni rašo - Mykolas Rėmeris, kiti - Riomeris, o jis 
pats pasirašinėjo - Romeris. Taip pasirašinėjo per daugelį metų ir kiti jo pavardės 
atstovai, nors ano meto nei lenkų, nei lietuvių kalbų rašybose žodžio pradžios vieno 
rašmens (6 - „umliauto“) ir nebuvo. Ir toks rašymas niekam nekliuvo: buvo pripa- 
žįstama, kad tas grafinis [pabraukta mano. - R. M.] pavardės pavidalas yra augte 
įaugęs enciklopedijose, bibliografijose, bibliotekų fondų aprašuose bei kataloguose, 
"šeimos dokumentuose. 


31. „1964 m. balandžio 4 d. PAŽYMA Mykolas Romeris [išryškinta mano. - R. M.] buvo kons- 
titucinės teisės profesorius, dirbęs Kauno universitete nuo 1927 m. 1933-1939 m. buvo šio Universi- 
teto rektorius. Vėliau dirbo Vilniaus universitete profesorium. Mirė 1945 m. Vilniuje. Profesorius 
Riomeris buvo stambus mokslininkas ir buržuazinės Lietuvos visuomeninis veikėjas. Jis parašė 
visą eilę mokslinių darbų, kurie turi išliekamąją vertę. Jis visą gyvenimą nuosekliai rašė dienoraš- 
tį su labai smulkiomis įvykių charakteristikomis, savo komentarais, pažiūra į įvykius ir žmones. 
[...] Šie dienoraščiai ir rankraščiai turi didelę reikšmę ir Vilniaus universitetas yra labai suinte- 
resuotas perimti juos ir saugoti. Riomerienė Jadvyga sutinka juos perduoti saugoti Universiteto 
bibliotekai. [...]“ „SUTARTIS Vilnius 1964 m. gegužės mėn. [...] d. [...] 6. Aš Riomerienė Jadvyga, 
Igno d., savo vyro dienoraščius ir visus kitus darbus pavedu dukteriai Riomerytei Konstancijai, 
Mykolo d., dalyvaujant pristatyti į „Universitetą“ ir patalpinti Mokslinėje bibliotekoje [...]“ (M. 
Rėmerio rankraščių perdavimo Vilniaus Valstybiniam V. Kapsuko vardo universitetui doku- 
mentai, Vilniaus universiteto bibliotekos Rankraščių skyrius, f. 75-MR 28.) 

32. Primenu, kad 1949 m. Vokietijoje buvo išspausdintas dar 1944 m. gegužę parašytas M. Rome- 
rio darbas Lietuvos sovietizacija 1940-1941 m., atskleidęs sovietinės sistemos esmę, sovietizacijos 
būdus ir metodus. Nors autorius buvo paslėptas su kriptonimais „X.Y.“, tačiau autorystės mįslė 
sovietų Lietuvoje buvo lengvai įminta. Tai lėmė, kad jo šeima buvo ištremta iš Bagdoniškio, 
tėviškė ir visas jo turtas nacionalizuotas, o į jo asmenį ir darbus imta žiūrėti per sovietinės, bol- 
ševikinės atsargos akinius. 

33. Literatūra ir menas, 1970, bal. 21. 

„Mykolas Romeris. Teisininkas. Profesorius: 


Būtų šiandien pavardės savininkas gyvas, gerokai 
mums vėjo sukeltų už nevykusį jo pavardės lietuvini- 
mą. Ir kam čia to lietuvinimo? Kartais esame beviltiški 
rašybininkai. Betgi rašyboje yra dėsniai, yra jų išimtys. 
Šiuo atveju turi būti pripažįstama ilgaamžė |pabrauk- 
ta mano. - R. M.] kultūrinė tradicija. Girdėti. Rasų 
kapinėse rengiamasi tam dideliam mokslininkui ir 
kultūrininkui statyti paminklą. Negi ir ten liudysime 
savo nevalyvumą ir iškalsime: Remeris ar Riomeris 
[pabraukta mano. - R. M.]?“ Ko gero, šis šauksmas 
buvo išgirstas, nes antkapyje buvo įrašyta „Profeso- 
rius teisininkas Mykolas Romeris“. Tiesa, vardas ir pa- 
vardė iškalti marmuro plokštėje autografo forma (žr. 
iliustraciją). Nepaisant to, pavardės rašyba ir toliau 


varijavo su formos „Remeris“ dominante. Situacija iš 
esmės nesikeitė ir 1988-1990 m., laisvinantis ir išsi- 
laisvinus Lietuvai iš sovietinių gniaužtų?*. O ar galėjo 
keistis, kai lietuvių kalbos sargybon stojo Valstybinė 
lietuvių kalbos komisija? Man dirbant prie Lietuvių 
atgimimo istorijos studijų (3, 10, 13 knygų)“ rengimo 
teko pakovoti su redaktoriais dėl Profesoriaus pavar- 
dės versijos „Romeris“ rašymo ir nuolatos girdėti, kad 


Antkapinio paminklo užrašas Vilniaus miesto šioji komisija nepritaria jai, dažnai netgi prieštarauja... 


Rasų kapinėse. 


Romualdo Mičiūno nuotrauka. 


Nenusileidau ne tik aš, bet ir visa „Studijų“ Redakcinė 
kolegija, tomų sudarytojai. Buvom palikti ramybėje, 


34. M. Rėmeris, Lietuvos sovietizacija 1940-1941 metais. Istorinė Lietuvos sovietizacijos apžval- 
ga ir konstitucinis įvertinimas. Vilnius, 1989, 71 p. [perleistas 1949 m. leidinys su jau išviešinta 
autoriaus pavarde. Deja, keistai sulietuvinta...]; M. Rėmeris, Lietuvos konstitucinės teisės pas- 
kaitos. Vilnius, 1990, 511 p. [pateikiama nepilna pirmoji anksčiau (1937 m.) skelbto veikalo dalis, 
tačiau pridėta: Istorinio Lietuvos valstybingumo apžvalga ir konstitucinis jos įvertinimas. Paren- 
gė M. Maksimaitis]; M. Maksimaitis, Magnificencija: prof. dr. M. Remerio 110-0sio0ms gimimo 
metinėms, Mokslas ir gyvenimas, 1990, nr. 4, p. 18-19; M. Maksimaitis, Teisininkas profesorius 
M. Rėmeris, Teisės apžvalga, 1990, nr. 2, p. 39-44; J. Lakis, Rėmeris M. Vilniaus byloje, Politika, 
1991, nr. 9/10, p. 12-14; M. Rėmeris, I. Atgimusios Lietuvos genezė. II. Lietuvos valstybės kūrimas 
Didžiajame kare [ištrauka iš Lietuvos konstitucinės teisės paskaitų (1937)], Politika ir kultūra: 
Politinė mintis Lietuvos Respublikoje /1918-1940/. Vilnius, 1992, p. 32-71; M. Maksimaitis, Prof. 
M. Rėmerio pedagoginės nuostatos, Teisė. Vilnius, 1993, t. 26, p. 30-32. 

35. Lietuvių Atgimimo istorijos studijos (toliau - LAIS), t. 3, Vilnius, 1991; LAIS, t. 10, Vilnius, 
1995; LAIS, t. 13, Vilnius, 1996. 

Mykolo Romerio 

Teisės skaitykla 2011 m. 
Vytauto Didžiojo uni- 
versitetas, Donelaičio g. 
52, Kaunas. 

Romualdo Mičiūno 
nuotrauka. 


o tai padėjo vėliau ir rengiant lietuviškai Dienoraščio knygas. Jau nereikėjo vargti dėl 
pavardės rašybos, bet plačiajame diskurse padėtis nepakito - pavardės rašyba nebuvo 
ir, deja, nėra nusistovėjusi. Gal retesnė tapo „Remeris“ versija, o dažnesnė „Riomeris“, 
labai atsargiai buvo ir yra vartojama „Romeris““. Pastaroji prasimuša daugiau akade- 
miniuose leidiniuose”, ypač Vytauto Didžiojo universiteto aplinkoje. Šis universitetas, 
pagerbdamas savo iškilųjį profesorių ir triskart rektorių, atidarė teisės mokslų skaity- 
klą, įvardydamas taisyklingąją jo pavardės versija (žr. iliustraciją). Kai staiga su minė- 
tosios kalbos komisijos palaiminimu atsirado „Mykolo Romerio vardo universitetas“, 


36. M. Maksimaitis, Pilietiškumas: 110-osioms prof. M. Romerio gimimo metinėms, Lietuvos 
žinios, 1990, nr. 7; M. Romeris, Dienoraštis [Mokslininko, prof., teisininko, Vytauto Didžiojo 
universiteto rektoriaus, Lietuvos Tribunolo teisėjo, Valstybės Tarybos nario 1920-1945 m. die- 
noraščio ištraukos. Parengė V. Martinkėnas], Kultūros barai, 1990, nr. 1, p. 65 [Pirmas p. nr., taip 
ir toliau]; nr. 2, p. 66; nr. 3, p. 76; nr. 4, p. 72; Nr. 5, p. 73; Nr. 6, p. 57; nr. 7/8, p. 104; Nr. 9, p. 72; Nr. 
10, D. 73; Nt. 11, P. 72; NY. 12, P. 595 1991, NY. 1, p. 63; NY. 2, p. 56; nr. 3, p. 70; DI. 4, p. 74; DI. 5, P. 72; 
nr. 6, p. 755 DI: 7, P. 775 NT. 8, D. 74; NT. 9, p. 76; nr: 10; P: 78; Nr. 11, p 79; Nt: 12, p: 63; 1992, NE 1 
P. 73; Nr. 2, p. 72; Nr. 3, p. 76; nr. 4, p. 73; A. Jankauskas, Garbingas Lietuvos pilietis. M. Romerio 
110 metų jubiliejų minint, Politologija, 1991, nr. 2, p. 62-63; M. Römer, Lietuva karo akivaizdoje, 
Baltos lankos, Vilnius, 1993, nr. 3, p. 203-227; M. Maksimaitis, Romeris M. apie save ir piliečio 
priedermes, Lietuvos mokslas, 1994, t. 2, kn. 4/5, p. 109-110. 

37. M. Romeris, Politinių mokslų mokyklos Lietuvoje reikalu [perspausdinta iš Naujosios Romu- 
vos, 1933, nr. 144], Politologija, 1991, nr. 2, p. 64-74; R. Miknys, Mykolo Romerio požiūris į Vilniaus 
problemą, Lituanistica, 1994, nr. 4(20), p. 26-35; M. Romeris, Valstybė ir jos konstitucinė teisė, d. 1: 
Valstybė. Vilnius, 1995, t. 1, 340 p.; t. 2, 412 p.; M. Romeris, Valstybė ir jos konstitucinė teisė, d. 2: 
Konstitucinės institucijos, t. 1: Suverenitetas. Vilnius, 1995, 272 p.; E. Motieka, Mykolas Romeris. 
Lenkų ir lietuvių ginčas, LAIS, t. 13, p. 244-254 [publikuojamas 1909 m. Lietuvos ūkininke (nr. 21-23, 
26) išspaudintas M. Romerio straipsnis. Yra komentarai]; M. Maksimaitis, Mykolo Römerio auto- 
biografija, LAIS, t. 13, p. 180-227 [publikuojama M. Romerio autobiografija]; L. Saldukas, Mykolo 
Rėmerio akiračiai, Darbai ir dienos, Kaunas, Vytauto Didžiojo universitetas, 1997, nr. 4(13), p. 65-91. 

pavardės versija „Romeris“ pasidarė labai dažna. Ji radosi oficialiuose dokumentuose, 
įsitvirtino masinės informacijos priemonėse, kasdieniame bendravime. Visus atsito- 
kėti 2010 m. bandė kviesti žymūs Lietuvos mokslininkai ir kultūrininkai, parašydami 
straipsnį-kreipimąsi į visuomenę. Pateikiu šį tekstą ištisai, nes jame nupasakoti pa- 
grindiniai faktai istorijos ir priešinimosi prieš originaliąją pavardės rašybą ir pateik- 
ti svarūs argumentai, kodėl reikia ir tikrai galima grįžti prie originaliosios Mykolo 
Romerio pavardės rašybos. 


„Ar ilgai dar kraipysime M. Romerio pavardę? 

Kai paskaitai pastaruoju dešimtmečiu pagausėjusią specialiąją literatūrą apie Lie- 
tuvai labai daug nusipelniusį profesorių, įžymųjį teisininką, Lietuvos konstitucinės tei- 
sės kūrėją, septynerius metus vadovavusį Kauno Vytauto Didžiojo universitetui Myko- 
lg Romerį (1880-1945) ar paklausai mūsų radijo ir televizijos laidų, kuriose minima šio 
mokslininko pavardė, net plaukai ima šiauštis dėl jo pavardės kraipymo ir jos rašymo 
bei tarimo nevienodumo. 

Antai, kaip minėta prof. Jono Palionio straipsnyje „Ar dera Romerį vadinti Ro- 
meriu?“, paskelbtame š. m. [2010 m. - R. M.] kovo mėn. „Gimtosios kalbos“ žurnale, 
2008 m. pasirodžiusiame leidinyje „Vilniaus universiteto Teisės fakultetas 1641-2007 
metais“ Mindaugo Maksimaičio straipsniuose ji rašoma autentiškai, t. y. taip kaip ją 
rašė pats mokslininkas, o Jevgenijaus (=Eugenijaus) Machovenkos „Pratarmėje“ - Ro- 
meris. Čia pakeista net Maksimaičio 2006 m. išspausdintos knygos „Mykolas Röme- 
ris - Lietuvos sūnus“ antraštėje esanti forma į Romeris. Šių dviejų formų kaitaliojimo 
daugiau ar mažiau pasitaiko taip pat 2008 m. išleistame straipsnių rinkinyje „Rome- 
riai Lietuvoje XVII-XX a. The Römers in Lithuania in 17th centuries“ (nors čia jos var- 
tojamos, rodos, tik lenkės autorės Beatos Šubatarskos straipsnyje) ir 2009 m. išspaus- 
dintame „Livonijos ir Lietuvos Romerių giminės istorijos“ vertime iš lenkų kalbos (čia 
tos formos kaitaliojamos pagal originalą, norint „tikslumo dėlei“ nuo jo nenukrypti). 

Per radiją ir televiziją taip pat galima išgirsti iškreiptą formą, ypač dažnai skam- 
bančią aukštosios teisinės mokyklos pavadinime „Mykolo Romerio universitetas“. Dėl 
šitokio pavadinimo tenka tik stebėtis: juk kam kam jei ne teisininkams turėtų rūpė- 
ti kalbinės raiškos tikslumas, autentiškumas. Ar norėdami pagerbti žymaus Lietuvos 
teisininko atminimą kalbamojo universiteto vadovai manė tai padaryti jo pavardės 
Jormos iškreipimu? Be abejonės, ne. Tačiau priimdami sprendimą rašyti Romeris (kaip 
žinoma iš neoficialių šaltinių, dėl mokslininko dukrų pageidavimo) jie ne tik išreiškė 
nepagarbą velioniui, bet ir sukėlė painiavą to mokslininko pavardės vartosenoje. Dabar 
jau dažnas atvejis, kai per „Žinių“ radiją ar kokį nors kitą radijo kanalą vienas laidos 
vedėjas taria Romeris (su minkštoju r), o kitas - Romeris (su kietuoju r). 

Matydamas tokią painiavą ir didelę jos žalą jaunosios studentų teisininkų kartos 
ugdymui, minėto „Gimtosios kalbos“ straipsnio autorius yra kreipęsis į „Mykolo Rome- 
rio universiteto“ Rektorių su prašymu ištaisyti padarytą klaidą ir pateikti pavadinime 
autentišką mokslininko pavardės formą nuo naujųjų mokslo mety. Į prašymą buvo 
atsakyta štai tokiu š. m. liepos 9 d. raštu, pasirašytu universiteto kanclerio dr. Sauliaus 
Spurgos: „Dėkojame Jums už pastabas, į jas atsižvelgsime. Sprendimas dėl universite- 
to pavadinimo buvo priimtas įvertinus visas išsakytas nuomones ir ekspertų išvadas. 
Universiteto pavadinimo pakeitimo dabar jau nebūtų galima svarstyti“. 

Nesunku pastebėti, kad šitoks atsakymas yra prieštaringas. Iš vienos pusės tvirti- 
nama, kad universitetas atsižvelgsiąs į straipsnio autoriaus pastabas, o iš antros - kad 
pavadinimo keitimo dabar jau nesą galima svarstyti. Taigi iš atsakymo nematyti net 
noro svarstyti akivaizdžią klaidą. O svarstyti ir atitaisyti padarytą klaidą niekuomet 
nevėlu, jeigu norima jos nekartoti. Juo labiau, kad kalbamojo universiteto pavadinime 
galima įžvelgti ir kitų tikslintinų dalykų: jame nepažymėta, kokio krašto ar miesto 
(Lietuvos? Vilniaus?) yra mokymo įstaiga. 

Savaime suprantama, kad žymaus mokslininko pavardės vartoseną naujos aukšto- 
sios mokyklos pavadinime turėjo sankcionuoti Seimui pavaldi Valstybinė lietuvių kal- 
bos komisija. Tačiau šios komisijos pirmininkės Irenos Smetonienės tvirtinimu formos 
Romeris komisija nėra sankcionavusi. Tai rodo ir š. m. gegužės 4 d. pirmininkės pasira- 
šytas raštas Nr. 11-213 (17) „Dėl universiteto pavadinimo“, adresuotas prof. J. Palioniui. 
Jame rašoma: „... į Lietuvos teisės universiteto 2004-10-14 raštą Nr. 3A (11.20-11)-201 
dėl naujo pavadinimo Kalbos komisija 2004-10-15 raštu Nr. S1-709 (1.7) atsakė taip: 
Informuojame, kad remiantis Valstybinės lietuvių kalbos komisijos 1997 m. birželio 
19 d. nutarimo Nr. 60 „Dėl lietuvių kalbos rašybos ir skyrybos“ (Žin., 1997, Nr. 63-1490) 
penktuoju punktu žinomo teisininko pavardė gali būti pateikiama tiek autentiškos 
(Romeris), tiek adaptuotos (Rėmeris) formos. Tarpukario Lietuvoje nuosekliai vartota 
autentiška forma, vėlesnė rašyba įvairavo“. 

Taigi iš Valstybinės lietuvių kalbos komisijos rašto matyti, kad keisdama savo 
pavadinimą universiteto vadovybė nesilaikė šios komisijos 1997 m. birželio 19 d. nu- 
tarimo Nr. 60 [mūsų pabraukta] ir ekspertų [nežinia kokios kvalifikacijos? - mūsų 
pabraukta] išvadų. Todėl universiteto vadovybės atsakymas minėto straipsnio autoriui, 


kad „Sprendimas dėl universiteto pavadinimo buvo priimtas įvertinus visas išsakytas 
nuomones [mūsy pabraukta] yra neteisingas. Nesilaikymas Valstybinės lietuvių kalbos 
komisijos nutarimo galėtų būti baudžiamas Lietuvių kalbos inspekcijos administraci- 
ne tvarka. 

Nesilaikymas Valstybinės lietuvių kalbos komisijos nutarimo, tarpukario Lietuvoje 
nusistojusios tradicijos ir paties mokslininko nusistatymo, sukėlęs didžiulę painiavą, 

negali būti pateisinamas jokiais rimtais argumentais. Tai, kad Romerio pavardę esą 
norėjusios matyti universiteto pavadinime forma Romeris jo dukros, yra argumentum 
ad absurdum tipo argumentas: mokslininko, kaip ir apskritai žmogaus, pavardę keisti 
prieš jo norą neturi nei juridinės, nei juo labiau moralinės teisės jo giminaičiai. 

Remdamiesi tuo, kas čia buvo pasakyta, mes reikalaujame, kad vad. „Mykolo Ro- 
merio universiteto“ pavadinime būtų vartojama autentiška mokslininko pavardės for- 
ma. Juk negalima ir toliau toleruoti nepagarbą šviesaus atminimo mokslininkui, įne- 
šusiam didžiulį indėlį į Lietuvos teisės kūrybos ir tvarkybos sistemą, į Lietuvos aukštojo 
mokslo organizavimą ir toliau platinti visuomenėje neautentišką, iškreiptą Romerio 
pavardės formą. 

Šį straipsnį pasirašo: 

Prof. habil. dr. Vytautas Ambrazas, Prof. habil. dr. Vincentas Drotvinas, Prof. habil. 
dr. Birutė Jasiūnaitė, Prof. habil. dr. Vytautas Kardelis, Prof. habil. dr. Regina Kože- 
niauskienė, Advokatas Kęstutis Lipeika, Prof. habil. dr. Vitalija Macijauskienė, Doc. dr. 
Jurgis Pakerys, Prof. habil. dr. Jonas Palionis, Prof. habil dr. Bonifacas Stundžia, Prof. 
habil dr. Henrikas Zabulis. 8 


Sutinku su viskuo, ką pastebėjo kreipimąsi-straipsnį pasirašiusieji, tik priešta- 
rauju siūlymui keisti universiteto pavadinimą, nes kažin ar šioji įstaiga tos pavardės 
būtų verta, kai iki šiol minėtojo universiteto veikloje akivaizdūs Mykolo Rėmerio 
vardo naudojimosi ir veik nematyti asmens atminties puoselėjimo faktai. Ypač kai 
tiek metų Profesoriaus artimųjų prašymams ir siūlymams dalytis Bagdoniškio, kaip 
kultūrai ir mokslui svarbios vietos, įprasminimo rūpesčiais tos įstaigos administra- 
cija apsimeta neįgali ką nors tokiam reikalui nuveikti arba lieka kurčia. Atlaidesnis 
būčiau ir dėl artimųjų požiūrio į pavardės rašymą įvertinant minėtąjį kreipimąsi. Tai 
tikrai ne artimųjų, pirmiausia ne Profesoriaus dukrų, nenuovoka ar nenoras, o aplin- 
kos poveikio, įtakos, netgi tam tikro spaudimo jiems ir joms problema. Vis dėlto 
nenuleidžiu rankų ir viliuosi, kad „sveikas protas“ čia paims viršų ir teisybė nuga- 
lės. O tuomet mūsų visuomenės atminties kultūros lauke įsitvirtins pavardės versi- 
ja „Romeris“ ir pagal ją bus atpažįstamas ir matomas vienas moderniosios Lietuvos, 
kuri ką tik paminėjo savo šimtmetį, kūrėjų Mykolas Romeris. Beje, moderniosios 
Lietuvos šimtmečio minėjimo metais jis gerokai dažniau nei anksčiau jau ir buvo 
pristatomas tikrąja savo pavardės versija. Kita vertus, rengdamas Dienoraščio knygas 
viliuosi: tai irgi padės tam „sveikam protui“ rastis ir stiprėti. Tikiu, kad tąja jėga, kuri 
jį stiprins, taps ir Garbus Dienoraščio Skaitytojas. 


38. Paskelbta: Ar ilgai dar kraipysime M. Romerio pavardę? Vytautas Ambrazas ir dar 10 para- 
šų, Lietuvos rytas, 2010-09-03, https://bendraukime.lrytas.lt/isklausykite/2010/09/03. 

Baigdamas eilinį kartą primenu principinius 
publikavimo atmintinės momentus. Ir kitose 
knygose, ir šioje vardai, pavardės ir vietovardžiai, 
turintys lietuviškąją rašymo tradiciją, lietuvina- 
mi skliausteliuose įrašant originaliąją versiją pir- 
mąsyk paminėjus, o tokios neturintieji paliekami 
originalūs pridedant lietuviškąsias galūnes. Toks 
principas taikomas asmenvardžių ir vietovar- 
džių rodyklėje. Tie asmenys, kurie buvo pateikti 
ankstesnėse Dienoraščio publikacijose ir kurių 
pavardės labai dažnai kartojasi, paaiškinimuose 
neapibūdinami arba apibūdinami itin glaustai 
(vardas, pavardė), kad būtų galima juos greičiau 
atpažinti. Tokiais atvejais smulkesnės informaci- 
jos skaitytojas turėtų ieškoti ankstesnėse Dieno- 
raščio knygose. 

Dėkoju visiems prisidėjusiems rengiant šią 
knygą: nepailstančiai ir Dienoraštį pamėgusiai 


Konstancija Riomerytė 2015 m. Bagdoniškyje 
prie savo tėvo namo. 
dai Brastavičienei, kuri nuo pat pirmos knygos, Fotografuota R. Miknio. 


kai dirba prie teksto, „su juo gulasi ir keliasi“, ati- 
diems recenzentams, kolegoms, kurie skaitė ankstesnius spausdintus Dienoraščio 


vertėjai Vaivai Grigaitienei, redaktorei Romual- 


tekstus ir išsakė patarimus, samprotavimus. Esu labai dėkingas Instituto leidybinės 
grupės vadovui Mindaugui Maskoliūnui už parengtas iliustracijas ir rūpestį organi- 
zuojant knygos rengimą spaudai ir ją leidžiant. Ačiū tariu už pasidalijimą nuotrau- 
komis, dokumentų faksimilėmis Kolegai Eugenijui Peikšteniui. Deja, jau negaliu 
padėkoti už nuotraukas Poniai Konstancijai Riomerytei, kuri atgulė šalia savo Tėčio 
Rasose 2017 m. sausį. Dėkoju mielam Kolegai Janui Sienkiewicziui, pasidalijusiam 
dešifruotu 1924-ųjų Dienoraščio tekstu. AČIŪ visiems Jums už suteiktą įvairiapusę 
pagalbą 


Vilnius, 2019 m. kovo 15 d. 

Mykolo Romerio Dienoraščio 30 tomo titulinio lapo faksimilė. 
Lietuvos mokslų akademijos Vrublevskių biblioteka, F. 138-2256. 


MYKOLAS ROMERIS 


DIENORASTIS 
XXX TOMAS 

1923 METŲ BALANDŽIO 11-0JI- 
1924 METŲ KOVO 21-0JI 


1923 metų balandžio 11 d. 
Trečiadienis 


Šiandien grįžau į darbą. Dalyvavau Tribunolo teismo posėdyje, vėl pradėjau ra- 
šyti dėstomąją medžiagą - pastarąją veiklą buvau nutraukęs maždaug prieš tris 
savaites. Šiemet nespėsiu pabaigti paskaitų ciklo. Keli paskutiniai ciklai taip ir liks 
nebaigti, neperskaityti studentams. Dabar dirbau prie skyriaus apie atstovavimą, o 
prieš šventes dėsčiau studentams medžiagą apie suverenitetą. Žiūriu, visai nedaug 
parengtos medžiagos belikę, netrukus ji baigsis ir teks naudotis pradėtąja konspek- 
tuoti. Jeigu šiuo metu tektų dirbti visu krūviu, t. y. po 4 valandas per savaitę - net ir 
kasdien konspektuojant paskaitų ruošinius namie, po kokių trijų savaičių pasibaig- 
tų visa mano medžiaga, užrašyta į juodraštį. Kadangi pats jaučiu žinių stygių, nega- 
liu nė kiek nesiruošęs, neįsigilinęs į medžiagą tiesiog šiaip imti ir improvizuoti per 
paskaitas. Todėl privalau atsisakyti keturių darbo valandų per savaitę. Paskaitoms 
skirsiu tik tris valandas, beje, taip dirbau ir anksčiau, neskaičiuojant dviejų savaičių 
gruodį, kai dirbau pilnu krūviu. Nuo šiol ketvirtadieniais dvi valandas dėstysiu 
studentams, o pirmadieniais vieną valandą skirsiu kolokviumams. Kol kas jų reikia 
pirmajam semestrui baigti, o vėliau tai bus antrojo semestro kolokviumai. Labai 
tikiuosi, jog, kasdien sistemingai ruošdamasis paskaitoms ir užsirašinėdamas jas 
į rankraštį, ištempsiu iki mokslo metų pabaigos, juolab kad per savaitę sugebu pa- 
rengti maždaug dvi paskaitų valandas, na, dar turiu šiokių tokių atsargų. Pabaigęs 
skyrių apie atstovavimą rengsiu medžiagą apie valstybės funkcijas, jų klasifikaci- 
ją ir apie valstybės santvarkos formas. Manau, minėtosiomis temomis ir baigsiu 
šiuos mokslo metus. Bus neįvykdyta užduotis - neišdėstyta medžiaga apie vadi- 
namąjį šalies padalijimą (centralizacija ir decentralizacija, savivaldos, teritorinė ir 
personalinė autonomija), taip pat skyrius apie valstybių susijungimus. Vasarą per 
atostogas planuoju nemažai pakeliauti, pamatyti (nuvažiuoti į Paryžių, aplankyti 
Gdanską, kartu su Marynios sūnumi Stefanu Rėmeriu! pasiekti Klaipėdą ir Juod- 


1. Romeris Steponas Jurgis, Stefusis (Römer Stefan, Stefuš). 


krantę) - jau dabar džiaugiuosi, kad galėsiu pailsėti, nieko neveikti. O pasibaigus 
atostogoms vėl imsiuosi sudėtingo darbo - tobulinsiu, taisysiu, sisteminsiu šiemet 
parengtas savo paskaitas ir vėl jas skaitysiu studentams. 


1923 metų balandžio 12 d. 


Ketvirtadienis 


„A. Krikščiukaitis. Vyriausiojo Tribūnalo Pirmininkas“. 
Raižinio faksimilė ant žurnalo Krivulė viršelio, Krivulė, 1924, nr. 1. 


A. KRIŠČIUKAITIS 
Vyethaia Triako Mirovni 


2. 


3. 


yoye 


Janulaitis labai susisielojo išgirdęs apie tiki- 
mybę, kad į Tribunolo teisėjo vietą gali būti 
teikiama Olekos* kandidatūra. Anksčiau esu 
rašęs, kad teisingumo ministras nepritaria 
mūsų teikiamo Ciplijauskoi kandidatūrai, 
tad greičiausiai Ciplijauskas ir netaps Tri- 
bunolo teisėju, bent jau kol Karoblis eina 
ministro pareigas, o greičiausiai tol, kol vals- 
tybę valdo krikščionys demokratai. Atrodo, 
Karoblio oponentai pritaria Ciplijausko kan- 
didatūrai dėl svaresnių priežasčių nei rude- 
nį buvęs Tribunolo konfliktas su ministru, 
kuris, nepaisydamas Tribunolo nutarimo, 
patvirtino teisėju Kalnietį“. Tuomet Kalnie- 
tis pats pasitraukė, tačiau konfliktas išliko, 
jeigu dabar ministras patvirtintų Ciplijauską 
teisėju, tai reikštų, kad pasidavė Tribunolo, o 
tikriau Janulaičio“ ir mano spaudimui. Sakau 
mūsų dviejų, kadangi pirmininkas Kriščių- 
kaiti principingai nėra įsikibęs minėtojo 
kandidato. Priešingai - mielai ieškotų kom- 


Oleka Kazimieras (1880-1971), teisininkas, vidaus reikalų ministras, seimų narys, Lietuvos 
centrinio valstybinio archyvo pirmasis direktorius. Du kartus (1922 m. vasario 2-1923 m. vasario 
23 d. ir 1923 m. vasario 23-1923 m. birželio 29 d.) Ernesto Galvanausko vadovaujamose vyriausy- 
bėse buvo vidaus reikalų ministras. Krikščionių demokratų partijos narys, išrinktas atstovu į Pir- 
mąjį ir Antrąjį seimus. 1923-1926 m. Žemės ūkio ministerijos juriskonsultas, tuo pat metu dirbo 
advokatūroje. Kauno „Paramos“ kooperatyvo valdybos pirmininkas. 


Ciplijauskas Liudvikas. 


Karoblis Vincas. 
Kalnietis Vincas. 
Janulaitis Augustinas. 


Kriščiukaitis Antanas (Kriščiukaitis-Aišbė). 


promiso konfliktui užglaistyti, rastų tokį kandidatą, kuris tenkintų abi puses. Vis 
dėlto panašu, kad Karoblis ir krikščionys demokratai siekia šio to daugiau nei atsi- 
spirti mūsų „spaudimui“. Pastaruoju laiku dėl nepriklausomos mano ir Janulaičio 
pozicijos Tribunolas nėra politinis krikščionių demokratų įrankis ir dėl to kelia 
daug nepatogumų. Valdančiąją partiją erzina ne tik tai, jog tam tikrų teismo pro- 
cesų, turinčių politinę potekstę, kaip, pvz., Voldemaro“ ir Draugelio? bylos, Tribu- 
nolas neišnagrinėja taip, kad įtiktų krikščionims demokratams. Tai - viena. An- 
tra, krikščionys demokratai, negalėdami pasitikėti Tribunolu, kilus kokiems nors 
politiniams konfliktams, dėl Konstitucijos interpretavimo (tarkime, Stulginskio” 
išrinkimas Respublikos prezidentu) negali pasinaudoti svariu ginklu, t. y. kreiptis 
į Tribunolą, kad šis išaiškintų vienokią ar kitokią ginčytiną temą, atsižvelgdamas 
į įstatymus. Jeigu ministras ryžtųsi kreiptis į Tribunolą, neturėtų jokių garantijų, 
kad pastarasis suteiks tokius paaiškinimus, kurie įtiks valdančiosios partijos po- 
zicijoms. Greičiausiai prie konflikto nemažai prisidėjo ir garsioji Purickio" byla, 
labai sukompromitavusi krikščionis demokratus ir kai kuriuos šitos partijos ly- 


8. Augustinas Voldemaras 1923 m. už politinį straipsnį mėnesį kalėjo Varnių koncentracijos 
(darbo) stovykloje. 
9- Draugelis Eliziejus (1888-1981 ), gydytojas, dramaturgas, Lietuvos valstybės ir visuomenės 
veikėjas, Steigiamojo seimo atstovas. 1921 m. brolių Vailokaičių iniciatyva įsteigtos draudimo 
akcinės bendrovės „Lietuva“ valdybos narys. 1919 m. vienas Lietuvos ūkininkų sąjungos (LŪS) 
kūrėjų, ilgametis pirmininkas. Buvo teisiamas „lašinių skutimo byloje“, 1929 m. spalio-1930 m. 
„kovo mėn. už tai kalintas. Tai baudžiamoji byla už sukčiavimą 1923-1925 m. tiekiant kariuo- 
menei lašinius. Procesas vyko 1929 m. spalio 15-26 d. Kaune. Iškelta aštuoniems Lietuvos ūki- 
ninkų sąjungos (LŪS) vadovaujantiesiems veikėjams, tarp jų 4 buvusiems Seimo atstovams ir 
3 karininkams. Nuo lašinių, pagamintų JAV, nuskutus antspaudus būdavo dedami nauji. LŪS 
atstovai tvirtino, kad lašiniai tiekiami iš Klaipėdos krašto. Iš JAV importuoti lašiniai Lietuvos 
kariuomenės intendantūrai būdavo parduodami aukštesnėmis, lietuviškų lašinių kainomis - po 
6,5 Lt vietoj 5,7 Lt. Pasisavinta daugiau kaip 215 000 Lt valstybės pinigų. Byla iškelta 1926 m. ge- 
gužės 21 d., po Trečiojo seimo rinkimų. Siekdama susilpninti LŪS, kaip politinio konkurento, 
įtaką tautininkų vyriausybė bylą atnaujino. Septyni kaltinamieji nuteisti nuo 3 mėn. paprasto 
iki 1 m. ir 3 savaičių sunkiųjų darbų kalėjimo. Jiems priteista padengti dalį valstybei padarytų 
nuostolių (119 0o00 Lt). Keturi kaltinamieji išteisinti. 
10. Stulginskis Aleksandras. Opozicija ginčijo prezidento išrinkimo teisėtumą. Buvo skirtin- 
gos Konstitucijos interpretacijos: ar prezidentui išrinkti užtenka Seimo posėdyje dalyvavusių 
seimo narių daugumos (taip teigė LKDP, LDF, LŪS), ar reikia visų seimo narių daugumos balsų, 
nepaisant, kiek dalyvavo posėdyje (taip teigė opozicinės partijos). 
11. Purickis Juozas (1883-1934), diplomatas, žurnalistas, publicistas, visuomenės veikėjas. 
1920 m. birželio 19-1921 m. gruodžio 12 d. VI Kazio Griniaus ministrų kabinete - užsienio rei- 
kalų ministras. 1921 m. vadinamojoje „Sacharino byloje“ J. Purickis buvo apkaltintas spekulia- 
cija, nelegaliu meno vertybių supirkimu, iš pareigų turėjo pasitraukti ir jas užleisti Petrui Kli- 
mui. 1925 m. vasario mėn. Vyriausiasis Tribunolas J. Purickį išteisino (žr. A. Gaigalaitė, Purickis 
Juozas, Lietuvos Steigiamojo Seimo (1920-1922 metų) narių biografinis žodynas, sud. A. Ragaus- 
kas, M. Tamošaitis, Vilnius, 2006, p. 289). 


derius, tarkime, kunigą Vailokaitį"*. Minėtoji byla turėtų patekti į Tribunolą, bet ją 
perduoti vis vilkinama, nors jau lapkritį buvo baigtas tyrimas. Vis dėlto iki šiolei 
bylos dokumentai nebuvo perduoti Tribunolo prokuratūrai. Vienu žodžiu, šiuo 
metu Tribunolas, atsižvelgdamas į mane ir Janulaitį, krikščionims demokratams 
yra tarsi rakštis vienoj vietoj. Vis dėlto mano ir Janulaičio pavardės yra pernelyg ži- 
nomos, o profesinės mūsų žinios pernelyg vertinamos, kad taip paprastai, kaip kad 
įprasta Karobliui, mūsų būtų atsikratyta, o taip nutiko taikos teisėjams Balcevičiui 
ir Grybauskui. Na, kadangi negali mūsų visiškai atsikratyti, Karoblis siekia, kad 
Tribunole atsirastų žmonių, paklusnių krikščionims demokratams - nesvarbu kaip 
paklusnių, ar dėl pažiūrų, ar dėl karjeros (pats Karoblis yra didžiulis karjeristas), ir 
tokiu būdu sumenkinti mano ir Janulaičio įtaką. Būtent dėl šitų priežasčių minis- 
tras ir norėjo Tribunole matyti Kalnietį. Kai toks sumanymas neišdegė, mes buvo- 
me principingi ir nepasidavėme spaudimui; Karoblis ir jį palaikantys krikščionys 
demokratai, kurie iki šiol gal ir nebuvo nusiteikę prieš Ciplijauską, jau aiškiai pra- 
dėjo įtarinėti, kad aš su Janulaičiu, siekdami priimti Ciplijauską, stengiamės dar 
labiau įtvirtinti savo pozicijas, kurios, kaip žinia, krikščionims demokratams nėra 
parankios. Tad dabar krikščionys demokratai iš paskutiniųjų priešinasi Ciplijaus- 
ko kandidatūrai. 


12. Vailokaitis Juozas (1880-1955), politikos ir visuomenės veikėjas, Romos katalikų kunigas, 
leidėjas, verslininkas, bankininkas. 1912 m. su broliu Jonu Kaune įkūrė Brolių Vailokaičių ir 
bendrovės banką nusigyvenusių bajorų dvarams supirkti, juos skirstyti ir išsimokėtinai išpar- 
duoti lietuviams.bei jų vardu pavadintą prekybos ir pramonės bendrovę. Nuo 1914 m. gyveno ir 
dirbo Maskvoje ir Sankt Peterburge, redagavo laikraštį Vadas. 1918-1919 m. bolševikų kalintas. 
1919 m. grįžo į Lietuvą ir su bendraminčiais įkūrė Lietuvos ūkininkų sąjungą. 1920 m. gegužės 
15-1922 m. lapkričio 13 d. Steigiamojo seimo atstovas, išrinktas II (Kauno) rinkimų apygardoje. 
Priklausė Lietuvos krikščionių demokratų partijos frakcijai. 1922 m. lapkričio 13-1923 m. kovo 
13 d. Pirmojo seimo, 1923 m. birželio 5-1926 m. birželio 2 d. Antrojo seimo atstovas. Po Pirmojo 
pasaulinio karo Vailokaičiai įsigijo žlungantį brolių Šmitų metalo gaminių fabriką Šančiuose ir 
jį pertvarkė į AB „Metalas“. Fabrikas pradėjo gaminti atsikuriančios šalies ūkiui reikalingus ke- 
taus, aliuminio, vario, bronzos, žalvario liejinius, įvairias žemės ūkio mašinas ir jų dalis. 1919 m. 
su broliu, remiant kunigijai ir Lietuvos krikščionių demokratų partijai, įsteigė „Ūkio banką“. 
Bankas gaudavo nemažai pajamų: į Lietuvą siunčiamus emigrantų JAV dolerius gavėjams iš- 
mokėdavo markėmis, o dolerius parduodavo Berlyne. Bankas atidarė korespondentines sąskai- 
tas Anglijoje, JAV, Šveicarijoje, Belgijoje ir kt., jo skyriai įsikūrė kone visose Lietuvos apskrity- 
se. 1921 m. brolių Vailokaičių iniciatyva įsteigta draudimo akcinė bendrovė „Lietuva“. 1923 m. 
Jonas ir Juozas Vailokaičiai įsteigė AB „Palemonas“ - plytų fabriką prie Palemono geležinkelio 
stoties, įkūrė plytines Garliavoje, Gelgaudiškyje, Kybartuose, Kuršėnuose, Panevėžyje. 1923 m. 
broliai Vailokaičiai įsteigė eksporto AB „Maistas“, padėjo įkurti žemės ūkio kooperatyvų su- 
sivienijimą „Lietūkis“, buvo AB „Eksportas ir importas“, AB „Cukrus“ steigėjai ir dalininkai. 
Pastaroji įmonė laikoma cukraus gamybos Lietuvoje pradininke. Juozas ir Jonas Vailokaičiai 
buvo daugelio gyvenamųjų namų, dvarų ir žemės sklypų savininkai, vadinami turtingiausiais 
žmonėmis ne tik Kaune, bet ir visoje Lietuvoje. 


1923 metų balandžio 13 d. 
Penktadienis 


Rudenį kilęs skandalas, kai Kalnietis atsiėmė savo kandidatūrą, išryškino Karob- 
lio sumanymus, kuriems mes, aš ir Janulaitis, aršiai pasipriešinome, pareikšda- 
mi apie savo atsistatydinimą, ir tik įrodė, kad mes ir Karoblis esame skirtingose 

barikadų pusėse. Nors iki šio incidento aš ir Janulaitis mąstėme, kad Karoblis 

kartu su krikščionimis demokratais tikisi Tribunole turėti savą žmogų, vis dėlto 

nemanėme, kad tokį norą būtų siekiama realiai įgyvendinti. Vis dėlto Kalniečio 

paskyrimas mums įrodė: kaip tik tokia yra realybė. Kita vertus, kai pastaruoju 

metu mes vėl atnaujinome spaudimą į Tribunolo teisėjus priimti Ciplijauską, Ka- 
roblis ir krikščionys demokratai pradėjo mus įtarinėti kai kuo daugiau, nei vien 

noru išrinkti tinkamą kandidatą. Taigi pradėjo įtarti nenorą priimti sau nepato- 
gų žmogų, kad ne tik neprarastume, bet ir įtvirtintume savo pozicijas Tribunole. 
Atseit vengiame kandidato, kuris galėtų paprieštarauti mūsų nuomonei. Turiu 

pripažinti: tuomet, kai vienos ir kitos pusės įtarimai ėmė stiprėti, kiekviena jų, 
norėdama paneigti įtarimus, dar labiau įsikibo į savo nuomonę ir dar principin- 
giau ėmė jos laikytis. Iki pastarųjų įtarimų Karoblis nepritarė Ciplijausko kan- 
didatūrai, bet neteigė, kad šis žmogus Tribunolui yra absoliučiai nepriimtinas, 
kaip kad dabar, kai piestu stojasi ieškodamas ir mano, ir Janulaičio intrigų, vi- 
som keturiom stengiasi palaužti mūsų užsispyrimą. Įtariu, neprieštarautų net ir 
eilinį kandidatą, dabar mano, kad nė už ką negalima jo atsisakyti. Beje, jo akyse 

Ciplijauskas jau tapo kone tiesos simboliu. Tiesą pasakius, iš pradžių tiek aš, tiek 
Janulaitis siekėme į Tribunolą neįsileisti Karoblio kandidato Kalniečio, o dabar 
Janulaitis nė kiek ne menkiau priešinasi bet kokiam kandidatui, kurį siūlo Ka- 
roblis, ir net bando mane įtraukti į šitą besąlyginę kovą prieš ministrą. Vienu 
žodžiu - abi pusės vis labiau galanda peilius, o Kriščiukaitis nebežino ko griebtis. 
Kaip minėjau, ypač aršiai savo pozicijų laikosi Janulaitis. Aš sutikčiau su kompro- 
misu, jeigu išgirsčiau apie kokį nors kandidatą, kuris tiktų Tribunolui. Kalnie- 
čio kandidatūrai, suprantama, prieštaraučiau, bet, tarkime, Olekos - pritarčiau. 
Apie Oleką prakalbome visai netyčiom. Šiandien jis yra vidaus reikalų ministras - 
buvo paleisto Seimo deputatas, - o dabar vėl kandidatuoja į Seimą krikščionių 
demokratų sąrašuose. Be jokios abejonės, jis prastas politikas ar ministras; regis, 
ir pats tai suvokia. Olekai trūksta politinių ambicijų, temperamento, takto ir va- 
lios. Politikoje jis tėra manekenas, valdančiųjų pastumdėlis, susikompromituo- 
jantis kiekviename žingsnyje. Tai visiškai nesavarankiškas žmogus: trūksta jam 


elementarios drąsos, tačiau dėl noro siekti karjeros niekaip negali atsisakyti mi- 
nistro posto ir toliau siekia būti menkaverčiu deputatu. Na, galėtų būti neblogos 
kvalifikacijos teisėjas. 


1923 metų balandžio 14 d. 
Šeštadienis 


Nuo tada, kai, važiuodamas iš Kauno į Bagdoniškį Velykų, Rokiškio stotyje atsi- 
sveikinau su Elvyra, vežančia sergančią Helcią į užsienį - Kalkūnus, kuriuose jas 
turėjo pasitikti Elvyros vyras Stefanas Mečkovskis“ ir kartu su jomis vykti toliau, 
į Varšuvą, - neturiu jokių žinių apie Elvyrą ir Helcią. Elvyra nieko neparašė nei į 
Bagdoniškį, nei man į Kauną. Nežinome, koks vargšo vaiko likimas, ką sako Varšu- 
vos gydytojai, kokios galimybės pasveikti. Neturime supratimo, kur šituo laiku yra 
Elvyra, ir galų gale nežinome, ar Helcia nemirė - tai irgi tikėtina. 

Šiemet planuoju pajvairinti savo atostogas išvykomis. Labai mėgstu keliauti ir 
dabar, vien pagalvojęs apie keliones, jaučiu, kaip seilės suteka į burną, tarsi kokiam 
gurmanui vien nuo minties apie puotą. Taigi mano planuose yra aplankyti Paryžių — 
nuvykti trumpai, kokioms penkioms dienoms, gal ilgiausiai savaitei. Tokia kelionė 
skirta paryžietiškiems jaunystės prisiminimams atgaivinti, o kartu prasiblaškyti 
didžiajame pasaulyje. Labai noriu žvilgtelėti į pokario Paryžių, pasisemti įspūdžių, 
aplankyti tenai gyvenančius senus pažįstamus ir bičiulius. Labiausiai noriu susitikti 


Andžėjus 
Mečkovskis, 
Henrikas 
Butkevičius, 
Michalas 
Mečkovskis 

ir Helena 
Mečkovska 
1936 m. 
Bagdoniškyje. 
Nuotrauka iš 
Stefanijos Romer 
albumo. 


13. Mieczkowski Stefan. 


su dr. Boleslavu Motzu““, pasikalbėti su ištikima bičiule panele (dabar jau sena pana) 
Teodozija Kochanovskas, su kuria norėčiau atnaujinti susirašinėjimą. Mūsų profeso- 
rius Baloga“, išgirdęs apie mano planus vykti į Paryžių, ketina per mane užmegzti 
ryšį su ponu Milašiumi", lietuvių atstovu Paryžiuje, ir su kai kuriais prancūzų lite- 
ratais - mokslininkais — ir išleisti kokį nors bendrą leidinį, beje, man irgi numatė 
darbo tokiame leidinyje. Na, apie tai pasikalbėsime atėjus laikui, nes iki šiolei visos 
Balogos idėjos, kurios, be kita ko, niekada nesibaigia, nėra aiškiai apibrėžtos. Grįž- 
damas iš Paryžiaus noriu užsukti į Gdanską ir aplankyti šį įstabiai įdomų miestą, 
susitikti su Marynios dukra Eva Mejerova“, kuriai jau pranešiau apie savo atvykimą. 
Noriu, kad į Gdanską Eva atvežtų paketą su mano dienoraščiais - tai keliolika sąsiu- 
vinių, kuriuos nuo 1920 metų saugo Tadeušas Vrublevskis Vilniuje. Labai noriu juos 
turėti čia - Kaune. Jau seniai planuoju visus dienoraščių sąsiuvinius saugoti kartu, 
kad nedingtų, neprapultų, o kada nors, po mano mirties, svajoju, kad atgimtų kaip 
istoriniai dokumentai. Tad ilgą laiką ieškau vietos, kurioje galėčiau palikti saugoti 
dienoraščius depozito teisėmis. Noriu palikti juos depozitu tai institucijai, kuriai ir 
atitektų dienoraščiai po mano mirties, tik su sąlyga, kad jie nebus publikuojami po 
mano mirties praėjus, tarkim, 30 metų. Taigi sumąsčiau palikti juos pastaruoju metu 


14. Motzas Boleslavas (Motz Bolesław, 1865-1935), gydytojas urologas, visuomenininkas ir 
politikas, senatorius. Studijų metais teroristinės „Narodnaja volia“ frakcijos narys, nuteistas 2 
metus kalėti Petropavlovsko tvirtovėje. 1890-1895 m. Paryžiuje studijavo mediciną. Nors likusį 
gyvenimą praleido Prancūzijoje, nenutraukė ryšių su gimtine. 1899-1905 m. bendradarbiavo su 
socialistų judėjimu (PPS). 1915 m. priklausė Laisvosios Lenkijos komiteto Paryžiuje ir jo leidinio 
L'Echo Polonaise organizatoriams. Buvo masonas. Tarpukariu buvo susijęs su Lenkijos liaudies 
partija (PSL) „Wyzwolenie“, kurios deleguotas 1928 m. pateko į Senatą. Palaidotas Monmoransi 
(Montmorency) miestelio kapinėse. 

15. Kochanovska Teodozija (Kochanowska Teodozja, vėliau Paton), žymaus lenkų istoriko, 
Varšuvos universiteto profesoriaus ir rektoriaus Jano Karolio Korvin-Kochanovskio (Jan Karol 
Korwin-Kochanowski, 1869-1949) sesuo. Mykolas Romeris su ja susipažino 1905 m. Paryžiuje, 
kurį laiką turėjo romantiškus santykius. Kochanovska buvo vienpusiškai jį įsimylėjusi ir šį jaus- 
mą labai ilgai išsaugojo (plačiau žr. M. Romeris, Dienoraštis. 1919 m. birželio 21-oji-1920 m. kovo 
15-0ji. Vilnius: Versus aureus, 2009, p. 321-324). 

16. Baloga Elemeras (Balogh Elemér, 1881-1955), vengras, teisininkas. 1903 m. baigė Budapešto 
universitetą, įgijo teisės daktaro laipsnį. Romos teisės profesorius Vienos universitete, į Kauną 
pakviestas dirbti 1922 m. ir iki 1928 m. LU dėstė Romos teisę. 

17. Liubič-Miloš-Milašius Oskaras Vladislovas (de Lubicz Milosz Oscar Vladislas, 1877-1939), 
lietuvių poetas, rašęs prancūzų kalba. 1920 m. paskirtas pirmuoju Nepriklausomos Lietuvos 
valstybės pasiuntiniu Prancūzijoje, atstovavo Lietuvos interesams Tautų Lygoje ir tapo akty- 
viausiu lietuvių kultūros propaguotojų Vakarų Europoje. Iki 1925 m. Lietuvos atstovas Prancū- 
zijoje, 1925-1938 m. Lietuvos atstovybės Prancūzijoje patarėjas. 1936 m. jam suteiktas Vytauto 
Didžiojo universiteto garbės daktaro vardas. 

18. Mejerova Eva Helena (Meyerowa Ewa Helena, Mejerienė, merg. pavardė Rėmerowna, 
Romerytė). 


Lietuvos universiteto Humanitarinių mokslų fakulteto Kaune kuriamam Kultūros 
muziejui, kurio vadovu numatytas kunigas Tumas“. Galbūt Kultūros muziejui palik- 
siu ir kitus asmeninius archyvus, pavyzdžiui, korespondenciją, įvairius rankraščius 
ir t. t. Grįždamas iš Gdansko ir po susitikimo su Eva Mejerova planuoju važiuoti į 
Kauną, o paskui nuvažiuoti į Tauragę, pasisvečiuoti pas savo bičiulį Adolfą Grajevskį 
Papanovo dvare. Į Tauragę noriu pasikviesti ir savo sūnėną, Marynios sūnų Stefaną 
Romerį iš Bagdoniškio. Kartu su juo, už mano lėšas, kelioms dienoms nuvyktume į 
Klaipėdą, Juodkrantę ir Kuršių neriją, ten krantus skalauja mano mylimoji jūra, o iš 
ten su Stefanu sugrįžčiau į Bagdoniškį. Čia ramiai praleisčiau paskutines atostogų 
dienas. Kadangi dirbu universitete, šiais metais atostogos prasidės ne anksčiau nei 
birželio, o gal net liepos vidury. Įtariu, kad visas atostogų malonumas man atsieis 
apie 2000 litų. Brangu, bet kartais reikia sau tai leisti. 


1923 metų balandžio 15 d. 
Sekmadienis 


Rytą universitete vyko eilinis mūsų Teisės fakulteto tarybos posėdis. Dalyvavo Le- 
onas, Kriščiukaitis, Mačys, Baloga, Vaclovas Biržiška, Tumėnas, Biuchleris*?, Mo- 
ravskis* ir aš. Kalbėjomės įvairiomis einamosiomis temomis, daugiausiai dėmesio 
skirdami dviem, apie kurias ir papasakosiu. Taigi viena jų yra specialusis fakulteto 
leidinys. Mūsų fakultetas šiuo klausimu, kaip, beje, ir kitokiais, palyginti su kitais 
fakultetais, vėluoja. Kiti fakultetai jau turi savo mokslinių publikacijų. Dažniau- 
siai skelbiasi atitinkamuose leidiniuose, kuriuose tos temos tinka tematiškai. Mes 
ra tokiu keliu eiti negalime, kadangi Lietuvoje 
buvo vienintelis teisinis leidinys Teisė, kurį 


praėjusiais metais leido Teisininkų draugi- 


i f A I S E | ja, o šiemet, panaikinus subsidijas, jo veikla 


TEISĖS MOKSLŲ IR PRAKTIKOS LAIKRAŠTIS sustabdyta. Kita vertus, Teisė buvo dau- 
LEIDŽIA LIETUVOS OS TEISININKŲ DRAUGIJA giau praktinis leidinys, rašantis apie teismų 
Limp AS J i f : . | 1 
Nr. 4 || 1922 m. Spalių m. — 1923 | Nr. 4 praktikas ir pritaikytas teisėtvarkos porei- 


pm aa — kiams; jeigu Teisininkų draugija sugebėtų 


n l jo leidybą atnaujinti, dar labiau susikoncen- 
Mokslinio žurnalo Teisė vinjetės faksimilė. 


1922-1923 m. spalio mėn. (nr. 4). truotų į praktinius aspektus. Teisės fakul- 


19. Tumas-Vaižgantas Juozas. 

20. Biuchleris Oskaras (Büchler Oscar, 1881-1937), teisininkas, advokatas, Steigiamojo seimo 
narys. 

21. Moravskis Alfonsas. 

"TV. mah tiaa 


tetui reikalingas tikrai mokslinis leidi- 
nys. Diskutavome daugiausiai apie tai, 
ar tai turėtų būti teisės mokslo žurna- 
las, kurį leistų ir redaguotų fakultetas, 
ar leidinys, kuriame būtų publikuo- 
jami fakulteto darbuotojų straipsniai. 
Buvo pritarta pastarajam variantui ir 
atsižvelgta į mano pastabą, kad spaus- 
dinami bus ne tik fakulteto darbuotojų 
straipsniai, bet ir kitų atsiųstieji, jei jie 
atitiks leidinio koncepciją. Redakcijos 
ir kitokių techninių klausimų kol kas 
nenagrinėjome. Kita diskutuotina tema 
buvo Veryhos-Darevskio?* paskyrimas 
specialaus pagalbinio kurso ir semina- 
rų lektoriumi Finansų katedroje. Nu- 
spręsta: jis dėstys mokesčių sistemas ir 
mokesčių išieškojimo būdus. Prieš karą 
Veryha dirbo mokesčių inspektoriumi 
Peterburge ir veikiausiai buvo vienas 
iš praktinių užsiėmimų Peterburgo 
politechnikos studentams vadovų. Šis 
žmogus laikomas itin geru mokesčių 
specialistu - ypač puikiu praktiku. Fa- 
kultetui jis pateikė konkrečių siūlymų. 
Na, o Pokrovskis“, dirbantis mūsų Fi- 


TEISIŲ FAKULTETO PROFESORIAI 
Prolessewrs de le Faculté de droit 


Nuotraukos „Teisių Fakulteto Profesoriai“ reprodukcija. 
Vytauto Didžiojo mirties 500 metų sukaktuvėms paminėti albumas 
1430-1930. Spaudai parengė H. Serapinas, Kaunas: „Spindulio” 
spaustuvė, 1933, p. 222. 


nansų katedroje, labai rekomendavo inicijuoti tokį pagalbinį kursą su specialiuoju 
seminaru. Šitai minčiai priešinosi visiems argumentams kurčia opozicija, panašu, 
priešinosi vien dėl Veryhos tautybės. Mat jis lenkas ir prieštaraujantiesiems visai nė 
motais, kad šis žmogus yra puikiai įvaldęs lietuvių kalbą. Labiausiai prieš Veryhą 


22. Darevskis-Veryha Antanas Ignas(1884-1952), teisininkas, ekonomistas, finansų istorikas. 
Nuo 1919 m. Lietuvos finansų ministerijos juriskonsultas, Juriskonsultų komisijos pirmininkas. 
1923-1939 m. Lietuvos universitete (nuo 1930 m. Vytauto Didžiojo universitetas) dėstė Lietuvos 
mokesčių istoriją, nuo 1939 m. gyveno ir ūkininkavo Lekėčiuose, o nuo 1945 m. dirbo Vilniaus 
universiteto ir Lietuvos mokslų akademijos bibliotekose. 

23. Pokrovskis Mikalojus (1865-1930), Rusijos teisininkas, Lietuvoje nuo 1920 m. rugpjūčio 29 d. 
dirbo docentu, o nuo 1926 m. - ekstraordinariniu profesoriumi. 

nusiteikę buvo mūsų dekanas Leonas** ir, regis, Kriščiukaitis. Aišku, Leonas nelabai 
rodė savo nepasitenkinimą ir juo labiau nepasakojo apie motyvus, bet jo nuotaikos 
tvyrojo ore. Kita vertus, ką ir kalbėti, visi tai žinojome. Tikslingai Veryhos kandida- 
tūrą kritikavo Vaclovas Biržiška. Jo negalima kaltinti, kad priešinasi minėtojo žmo- 
gaus paskyrimui dėl tautinių sumetimų, mat nacionalizmas Biržiškai absoliučiai 
svetimas. Taigi Biržiškos kritika buvo dalykinė ir lietė ne patį Verybą, o tokio kurso 
būtinybę. Na, Mačys ir Tumėnas kaip tik labai palaikė tokį kursą, teigdami, kad jis 
reikalingas valstybei, kaip, beje, ir pats Veryha. Jų nuomonė buvo tokia įtaigi, kad 
visi priešininkai kartu su Leonu neteko argumentų ir Veryhos kandidatūrai pritarė. 
Vis dėlto dar neaišku, ar pats Veryha sutiks dirbti už tokį juokingą lektoriaus atlygį - 
t. y. už 10 litų per mėnesį, kai turi vieną savaitinę valandą. 
Po pietų vyko Teisininkų draugijos posėdis. Apie jį parašysiu rytoj. 


1923 metų balandžio 16 d. 
Pirmadienis 


Vakar užsiminiau, kad dalyvavau Lietuvos teisininkų draugijos posėdyje. Buvo nu- 
matyti du referatai ir svarstyti leidinio Teisė leidybos atnaujinimą. Posėdis buvo 

labai jau nuobodus - ypač referatai. Tad net ir apie posėdį neturėčiau čia užsiminti, 
o užsimenu vien dėl Teisės. Referatus skaitė Tumėnas ir advokatas Bojevas“. Tu- 
mėnas kalbėjo apie vieną iš veikiančio Civilinio kodekso straipsnių, dėl paveldėji- 
mo teisės interpretacijų, ir pateikė savo išvadas. Deja, manęs jo nuomonė visiškai 

neįtikino ir apskritai jo referatas nesukėlė jokios diskusijos. Bojevo pranešimas 

turėjo būti labai įdomus, nes jo tema „Lito pritaikymas prie įsipareigojimų ir išmo- 
kų, buvusių prieš įvedant lietuvišką valiutą“, bet, gaila, nuvylė visus, susirinkusius 

pasiklausyti būtent minėtojo referato. Žmonės tikėjosi, kad bus pateiktos šito skau- 
daus klausimo, keliančio tiek daug nesusipratimų ir ginčų teismuose, skaudžiai 
atliepiančio teisėtvarkai, išvados de lege ferenda““. Bojevas, užuot pateikęs lauktų 
išvadų, mus „pradžiugino“ mokyklinio lygio rašinėliu apie tai, iš kur atsirado litai 
ir kokia yra pinigų funkcija. Kadangi Teisininkų draugijos nariai jau ne mokinukai 
ir dauguma jų net ne universiteto studentai, o Bojevo referatas (kurį iš rankraščio 
skaitė teisėjas Milčinskis čia pat versdamas iš rusų kalbos į lietuvių) buvo paskuti- 
nis darbotvarkėje, susirinkimo dalyviai vienas po kito patylomis išsmuko iš salės. 


24. Leonas Petras. 

25. Bojevas Vsevolodas (1885-1954), advokatas, žurnalistas, baltarusių visuomenės ir politikos 
veikėjas. 

26. De lege ferenda (lot. ) - pagal būsimus įstatymus. 

Kai aš išėjau, salėje buvo likę veikiausiai keturi žmonės ir manau, kad, Milčinskiui? 
baigus skaityti referatą, salėje sėdėjo tik jis, Bojevas ir posėdžio pirmininkas Kriš- 
čiukaitis. Nieko gera nenutarėme ir dėl Teisės, mat susirinkime nedalyvavo drau- 
gijos sekretorius ir iždininkas, kurie galėjo suteikti kokios nors informacijos, ne- 
buvo ir draugijos statuto, be kurio neįmanoma nustatyti, ar susirinkime dalyvavo 
kvorumas, reikalingas teisėtiems nutarimams priimti. Pirmininkas Kriščiukaitis 
planuoja leisti atnaujintą Teisę. Tai būtų vieno spaudos lanko kas mėnesį leidžiami 
žurnaliukai, skirti vien tik praktiniams teisėtvarkos reikalams, įstatymų kritikai 
ir komentarams bei teismų praktikai su Tribunolo nuosprendžių tezėmis. Žurnale 
nebūtų spausdinami teoriniai straipsniai. Nors Kriščiukaičio suplanuotas leidinys 
nekainuotų brangiai, vis dėlto labai sudėtinga gauti valstybės subsidijų jam leisti. 
Kriščiukaitis norėtų gauti lėšų padidinus draugijos nario mokestį ir Advokatų ta- 
rybos subsidijas, bet, deja, iki šiol Advokatų taryba nepateikė subsidijų. 


1923 metų balandžio 17 d. 
Antradienis 


Noriu papildyti anksčiau išsakytas savo mintis apie Oleką ir apie laisvą Tribuno- 
lo teisėjo vietą. Gerai pažįstu šį žmogų, mat prieš dvejus metus buvome kolegos 
Kauno apygardos teisme. Tuomet Oleka buvo kruopštus ir sąžiningas teisėjas, be 
to, puikus teisininkas, neblogai orientavęsis įstatymų labirintuose, gebėjęs operuoti 
teisinėmis sąvokomis. Kiek pamenu - per teismo posėdžius būdavo itin susikaupęs, 
galbūt net per daug pedantiškai pasverdavo visus argumentus pro i contra”. Žodžiu, 
nieko bloga negaliu apie jį pasakyti. Mačiau, kad net ir tada, kai dvariškiai bylinė- 
davosi su valstiečiais, Oleka išlikdavo nešališkas, dalykiškai nagrinėdavo ginčus, 
laikydavosi įstatymų ir nesibaimindavo paskelbti verdiktą dvariškių naudai (reikia 
pabrėžti, kad tokiose bylose kiti teisėjai anaiptol nebūdavo nešališki), nepaisant to, 
kad pradėjus kurtis Lietuvos valstybei jis pats buvo agrarinės reformos įstatymų, 
sukėlusių visuotinį nusiteikimą prieš dvarininkus, autorius. Apygardos teisme Ole- 
ka buvo civilinių bylų teisėjas. Specializavosi žemės nuosavybės teisėje ir, be abejo, 
notarų teisėje, kadangi prieš karą, dar rusų laikais Kaune jis ėjo notaro vyresniojo 
padėjėjo pareigas Apygardos teisme, o kurį laiką net vykdė notaro funkcijas. Kaip 
tik todėl visuomet maniau, kad, didinant Tribunolo darbuotojų skaičių, Oleka ir 
taps kandidatu užimti teisėjo vietą. Apygardos teismą Oleka paliko 1921 metais, nes 


27. Milčinskis Aleksandras (Milczynski), teisininkas, 1919-1920 m. jo vadovaujamas Teisingu- 


mo ministerijos Antrasis departamentas rengė juridinių terminų žodyną. 
28. Proi contra (lot.) - už ir prieš. 

nesugebėjo susitaikyti su tenai tvyrojusia netvarka. Vėliau pradėjo dirbti Valsty- 
binio centrinio archyvo direktoriumi, o dar vėliau, 1922 metais, Galvanauskas jį 
pasikvietė į kuriamą ministrų kabinetą eiti vidaus reikalų ministro pareigas. Pas- 
kui tapo krikščionių demokratų partijos nariu ir priėmė Seimo nario mandatą į 
pernykštį Seimą. Dabar vėl kandidatuoja į Seimą ir, beje, vis dar yra ministras. Deja, 
paaiškėjo, kad Oleka prastas ministras ir, kas baisiausia, ne kartą susikompromi- 
tavo pernelyg pataikaudamas valdančiajai daugumai, favorizuodamas tam tikrus 
žmones, grupuotes arba jų veiksmus ir kartu pro pirštus žiūrėdamas į įstatymus. 
Po garsios šarlatano Grublevskio, proteguojamo kunigų ir globojamo Olekos, bylos, 
kai buvo persekiojama apygardos valdžia ir Raseinių gydytojai už tai, kad norėjo 
patraukti baudžiamojon atsakomybėn garsų žiniuonį, kuris gydė žmones bučiuo- 
damas jų žaizdas ir pan., Oleka, pataikaudamas valdantiesiems, klimpo vis giliau, 
o pastaruoju metu dar tris kartus susikompromitavo: 1) Atidavė stačiatikių arki- 
vyskupui Eleuterijui, nominuotam Lietuvos ir Vilniaus vyskupui, kuris iš Lenkijos 
buvo išvytas už atsisakymą paklusti autokefalinei cerkvės valdžiai Lenkijoje, bu- 
vusiai pavaldžiai Maskvos patriarchui??. Tad atidavęs Eleuterijui pastatą, rusų lai- 
kais priklausiusį stačiatikių Šv. Mikalojaus brolijai ir pastaruoju laiku priklausiusį 
universitetui, pažeidė įstatymus ir pakenkė universitetui. 2) Dėl uždažytų žydiškų 
ir lenkiškų iškabų. Toks veiksmas tiek Kaune, tiek provincijoje negalėjo įvykti be 
milicijos žinios. Paprasčiausiai milicija pasižiūrėjo pro pirštus, o seime ministras 
Oleka, kuriam milicija yra pavaldi, išgirdęs klausimą dėl minėtųjų veiksmų, pa- 
reiškė apgailestaująs ir užtikrino: jeigu nusikaltėliai būtų surasti, būtų patraukti 
atsakomybėn. Dar pakvietė visus, ką nors žinančius apie tai dariusius žmones, pa- 
teikti kokių nors duomenų. Na, kai socialdemokratas Markauskas” ministrui įtei- 


29. Lietuvos ir Vilniaus stačiatikių arkivyskupas Eleuterijus buvo Maskvos patriarchato šali- 
ninkas ir Lenkijos stačiatikių bažnyčios autokefalijos priešininkas. Jo ir Lenkijos vyriausybės 
remiamo metropolito Georgijaus (Jaruševskio) konfrontacija nutrūko 1922 m. rugsėjo 6 d., Len- 
kijos stačiatikių bažnyčios sinodui nutarus pašalinti Eleuterijų iš Vilniaus stačiatikių katedros. 
Nuo 1922 m. rugsėjo 7 d. iki 1923 m. sausio 8 d. Vilniaus katedros valdytojo pareigas laikinai ėjo 
metropolitas Georgijus, 1923 m. sausio 10 d. jas perėmė Lucko vyskupas Aleksijus (Gromadskis). 
1923 m. gegužės 2 d. Lenkijos stačiatikių bažnyčios sinodo nutarimu į Vilnių buvo paskirtas 
Varšuvai lojalus arkivyskupas Teodosijus (Feodosjevas). Jam suteiktas Vilniaus ir Lydos arkivys- 
kupo titulas eliminuojant žodį „Lietuvos“ (plačiau žr. A. Marcinkevičius, Vilniaus Šv. Kotrynos 
stačiatikių parapija 1925-1936 metais: opozicijos Varšuvos bažnytinei vadovybei židinys, Lietu- 
vos istorijos studijos, 2014, nr. 14, p. 60-71). 

30. Markauskas Mečys (Mečius) (1890-1979 ), teisininkas, politikos veikėjas. 1918-1920 m. dir- 
bo Kauno darbo inspektoriumi. 1920-1922 m. advokatavo Marijampolėje. 1920 m. Marijampo- 
lėje organizavo Lietuvos socialdemokratų partijos (LSDP) kuopą, sušaukė Sūduvos socialde- 
mokratų suvažiavimą. 1922 m. išvertė M. Tugan-Baranovskio Socializmas - visuomenės idealas. 
1922 m. - I Seimo narys, 1923 m. - II Seimo narys. 

kė raštišką pareiškimą, kuriame buvo nurodyti nusikaltimą vykdę asmenys ir kiti 
duomenys, krikščionių demokratų spauda išvadino Markauską skundiku, o pats 
ministras Oleka užlaikė skundą, suteikdamas nusikaltėliams laiko, ir greičiausiai 
dar patarė, kaip panaikinti nusikaltimo pėdsakus. 3) Dėl ginkluotųjų milicijos pa- 
jėgų įvedimo į Seimo rūmus tą dieną, kai buvo paskelbtas Prezidento dekretas apie 
paleidžiamą Seimą. Iki šiol neišaiškinta, kas davė tokį įsakymą. Savaime supranta- 
ma, tai negalėjo įvykti be ministro žinios. Vis dėlto Oleka atleido savo viceministrą 
Karpę, protestavusį prieš tokį teisių į laisvę apribojimą. 


1923 metų balandžio 18 d. 
Trečiadienis 


Nei rudenį, nei dabar nesvarstėme Olekos kandidatūros į Tribunolą. Žinodami, kad 
jis yra ministras ir seimo narys, nemanėme, kad norėtų mesti politinę karjerą ir su- 
grįžti į teismą, su kuriuo pats prieš porą metų nutraukė ryšius. Vis dėlto, pastaruoju 
metu, jau paleidus seimą ir dar kartą mums patvirtinus Ciplijausko kandidatūrą, 
kažkaip kalbantis su pirmininku Kriščiukaičiu apie konfliktą be išeities dėl trečiojo 
teisėjo įdarbinimo Tribunole, kilo mintis apie Oleką. Aš pasakiau, kad jo kandi- 
datūrai pritarčiau. Janulaitis laikėsi savo pozicijų ir prieštaravo. Vis dėlto rimtai 
susimąstėme. Janulaitis pasisakė prieš Oleką, bet tuomet pastarojo kandidatūra dar 
nebuvo konkrečiai svarstoma. Na, panašu, kad Kriščiukaitis labai jau palaiko Ole- 
ką ir bando mane su Janulaičiu paveikti taip, jog patys pradėtume jo kandidatūrą 
svarstyti, o prokuroro pavaduotojas Valtys, su kuriuo pirmininkas greičiausiai jau 
kalbėjosi apie Oleką ir kuris, beje, asmeniškai Oleką pažinojo dar iš senųjų laikų, 
jau paklausė, ar nesutiktų tapti Tribunolo teisėju. Pasak pirmininko, Oleka pareiš- 
kė: su didžiausiu malonumu paliktų ministro portfelį ir įsidarbintų Tribunole. Iki 
šiol nieko konkretaus apie Oleką nebuvo ir kalbėta, tačiau Janulaitis, tik iš manęs 
sužinojęs apie tokį galimą variantą, be galo susirūpino ir niekaip nesiliovė manęs 
įkalbinėti griežtai pasisakyti prieš minėtąjį kandidatą. Pasak Janulaičio, Oleka Yra 
nežmoniškas karjeristas, pasiduodantis partijos spaudimui ir politikoje besivado- 
vaujantis asmeniniais interesais. Laisva ranka pažeidžia įstatymus, tad ar toks žmo- 
gus gali dirbti teisėju? Ir ne bet kur, o aukščiausioje teismo instancijoje, kuri turi 
būti nepriklausomybės simbolis ir visuomet, nepaisant to, patinka kam ar ne, būti 
teisinga. Be abejo, Janulaičio žodžiai yra teisingi. Suprantama, Oleka turi karjeris- 
to bruožų - pats puikiai tai žinau ir mačiau kelis kartus, kaip dėl karjeros aukojo 
įstatymus. Nors, kaip anksčiau minėjau, jis buvo geras teisėjas. Žinomas ir toks 
faktas: rusų laikais prieš karą, kai Oleka dirbo vyriausiuoju notaru Kaune, bijojo ne 

tik biure, bet ir už jo ribų kalbėtis lietuviškai. Tad Janulaitis ir sako: šiuo metu, kol 
šalyje trūksta teisininkų ir kol valdančioji dauguma privalo su mumis (Janulaičiu 
ir manimi) skaitytis, nes priešingu atveju nebūtų kam mūsų pakeisti ir krikščionys 
demokratai būtų atsakingi už tai, kad Tribunolas prarado kvalifikuotus darbuoto- 
jus. O jų atsakomybė būtų labai didelė, mat esame labai vertinami visoje šalyje dėl 
profesionalumo, todėl turėtume jaustis stiprūs ir nepasiduoti krikščionių demokra- 
tų bei jos „karoblių“ spaudimui į Tribunolą „įkišti“ jiems palankių žmonių, aukš- 
čiausiąją teisėtvarkos įstaigą paversti kažkokiu valdžiai pataikaujančiu mechaniz- 
mu, kuris esant reikalui priiminėtų valdančiajai partijai palankius nuosprendžius. 
Negalime leisti, kad mus palaužtų, nes antraip krikščionys demokratai laisvai lau- 
žys teisę, o galbūt lengva ranka nusižengs ir pačiai Konstitucijai. Pasak Janulaičio, 
tokiu sraigteliu valdančiosios daugumos rankose ir būtų Oleka. Jeigu mes dabar 
nusileisime - pakenksime Tribunolui ir vis viena privalėsime pasitraukti iš parei- 
gų, nes negalėsime taikstytis su krikščionių demokratų savivale. Šiandien esame 
stiprūs, Karoblis ir jo parankiniai privalo paisyti mūsų nuomonės. Jeigu mes savo 
galios nepanaudosime šiandien, Tribunole atsiras ir daugiau karjeristų ir galų gale 
mus iš jo išmes, nes jau nebūsime reikalingi. 


1923 metų balandžio 19 d. 
Ketvirtadienis 


Dirbu daug ir intensyviai (rašiau paskaitą universiteto studentams, ilgą kasacinį 
nuosprendį, laišką, o po pietų dvi valandas dėsčiau universitete), tačiau nesijaučiu 
pavargęs ir laisvai galėčiau prirašyti visą dienoraščio puslapį, tarkime, apie rinki- 
mus ir savo pasirinkimo motyvus. Vis dėlto jau vėlu ir nenoriu savęs alinti, tad einu 
miegoti, o dienoraštį papildysiu rytoj. 


1923 metų balandžio 20 d. 
Penktadienis 


Iki šiol nesu galutinai apsisprendęs, už ką balsuosiu per ateinančius seimo rin- 
kimus. Ilgai mąstęs jau baigiu pribręsti prie sprendimo, tačiau jis dar nėra nei 
galutinis, nei kategoriškas. Kad ir kokį sprendimą priimčiau, vis tiek jis bus tik 
kompromisinis, mat žvelgiant į partijas ir rinkiminės grupes nėra nė vienos, kuri 
šimtu procentų patenkintų mano lūkesčius. Neturėčiau problemų apsispręsda- 
mas, jeigu rinkimų įstatymai iš įvairių partijų sąrašų leistų pačiam sudaryti as- 
meninį kandidatų sąrašą. Tuomet išsirinkčiau atitinkamas pavardes ir sudary- 

čiau sąrašą, už kurį balsuočiau. Mano sąraše atsirastų įvairių partijų kandidatai, 
tiek lietuvių, tiek lenkų, bet, deja, rinkimų įstatymai to daryti neleidžia. Galima 
balsuoti tik už jau pateiktą sąrašą en bloc, be jokių pataisų, mat antraip biuletenis 
bus negaliojantis. Tad iš visų pateiktųjų tenka rinktis vieną sąrašą ir arba pasi- 
rinkus balsuoti už jį, arba nepasirinkus tiesiog nebalsuoti. Man asmeniškai dėl 
daugelio priežasčių pasirinkimas nėra lengvas. Nors šiuose rinkimuose pateikta 
daug sąrašų, daugiau nei per praėjusius rinkimus, vykusius rudenį, iš tiesų yra 
vos keli pagrindiniai, o visi kiti sąrašai tik papildo tuos pagrindinius. Neretai 
pateikiami keli sąrašai, kurie yra ne kas kita, tik kelios meškerės su jauku, skirtu 
įvairiems rinkėjų skoniams patenkinti; iš tiesų tuos sąrašus užpildė viena ranka. 
Pagrindinis skirtumas tarp sąrašų yra toks: visuomeniniai lietuvių sąrašai ir tau- 
tinių mažumų sąrašai. Antrasis sąrašas yra kompromisinis, sudarytas laikantis 
rinkiminio žydų, vokiečių, vadinamosios rusų-baltarusių grupės ir latvių susi- 
tarimo. Šitame sąraše žydai vaidina svarbiausią vaidmenį. Blokas pateikia vieną 
bendrą solidų sąrašą, tačiau kai kuriose rinkiminėse apygardose dar esama ir 
kitų žydų sąrašų, kurie, matyt, bus prijungti prie bendrojo sąrašo. Už minėtąjį 
sąrašą, kurio daugumą sudaro žydai, net nesvarstau balsuoti, kadangi manęs su 
sąrašo kandidatais bendros idėjos nesieja. 


1923 metų balandžio 21 d. 
Šeštadienis 


Antroji tautinių mažumų grupė - lenkai. Iki šiol jie nesudarė vieno bloko su žydais, 
vokiečiais, rusais ir rinkimuose dalyvauja atskirai. Lenkai norėtų sudaryti bloką 
su kitomis tautinėmis mažumomis, kad neprarastų savo kandidatų tose rinkimi- 
nėse apygardose, kuriose nepasieks reikiamo balsų skaičiaus. Per rudenį vykusius 
rinkimus kaip tik taip ir įvyko interpretuojant garsiosios Vyriausiosios rinkiminės 
komisijos 76 rinkimų įstatymo straipsnį. Iki šiol tik žydai, sudarantys svariausją 
jėgą Žydų, vokiečių ir rusų bloke, neapsisprendė sudaryti bloko su lenkais, įeinan- 
čiais į rinkimų sąrašą. Negalėjo apsispręsti kas geriau: praktinė nauda surinkus 
daugiau rinkėjų balsų ar tam tikra baimė nejtikti lietuvių visuomenei, kuri lenkus 
laiko didžiausiais savo priešais, besikėsinančiais į jų nepriklausomybę. Tad jeigu 
lietuvių rinkėjai susietų žydus ir kitas tautines mažumas su lenkais, pradėtų ir į 
juos žvelgti kaip į valstybingumo priešus: primo, aiškus įrodymas, kad žydai taip 
pat yra Lietuvos valstybingumo priešai, jei susijungia viename sąraše su lenkais, ir 
secundo - gali būti apkaltinti sąmokslu prieš lietuvių tautą. Žydai žino: tokį susi- 
liejimą su lenkų sąrašais labai greitai išnaudos pastaruoju laiku Lietuvoje sparčiai 

2 Sako a Sa Ni TE augantis antisemitinis judėjimas. Žino, kad 
„GIMTOJI PASTOGĖ“. tuomet jie tokiam judėjimui suteiks dar vie- 

= ną argumentą, kuris pasitarnaus dar vienai 
nesantaikos bangai. Na, kita vertus, šiaip jau 
egzistuoja ir labai greitai plečiasi antisemi- 
tinė srovė, kuri ypač gaji krikščionių demo- 
kratų gretose ir skleidžiama per jų šūkius, 
nesulaukiančius net kairiųjų pasmerkimo. 
Kairieji, kuriuos terorizuoja krikščionys 
- į demokratai, itin vengia bet kokių veiksmų, 
EEE Tai  suteiksiančių progą sukilti krikščionims de- 


M geo chop skaplowyč subie faknafirki 
bi tist i oi Iekonieies 
ppo siawin kina T; Ian EEE 


mokratams, tad, savaime aišku, baiminasi 


da a w Waszym ojery ia 
Takim wikom, w koda 5 
nan ee merae nam Wp wpierw 


pomianikiė Šis . . v 
ao Tens Bs T turėti svarų argumentą, kad nėra tie žydų 


būti išvadinti žydų samdiniais. Norėdami 


res Kivornieio kiėmni sprawami rafach, zamieszkalych przez Polaków, dajcie nam TE G asian a š a . é 
pr i samorząd narodowy, a wedy uwienymy Wa samdiniai, kairieji ir patys pasiryže įkąsti 
AE iai, na jaką hste win- seym pieknym 
de Žo aa e pidawaė? A lymwzasem kdžcie precz z naszych oczu, x F ; v ; : 
WL p io geam m bo o 1yo Pei, cayaea va žydams arba bent jau nė už ką nepajudin- 
, Kiemo eee 28 B gd a an ITS S AS Ada : 
a ay ein, S S e Ten CENTERREN, P  ; ti piršto jiems ginti. Greičiausiai dėl tokių 
AE a a aa iai Media 
Erde do rs POR Ši agro Oi ARORO, priežasčių žydai, puikiai žinodami, kad an- 
o „ais ie ipe a ya Di tisemitizmo banga augs nepaisant, ar bus 
„Še, poata beon 
NASRSĖ L sudarytas bendras sąrašas, ar ne, sutiks 
Ai i r aaa a a T a sudaryti bendrą sąrašą su lenkais vadovau- 
Laikraščio Strzecha Rodzinna titulinio lapo faksimilė. damiesi vien praktiniais sumetimais. Ar aš 


1923 m. balandžio 22 d. (nr. 15). 


teisus, paaiškės artimiausiomis dienomis. 
Esama kelių lenkų sąrašų - daugiau nei buvo 
per rudens rinkimus. Tuomet, beje, buvo tik du: Centrinio komiteto ir valstiečių- 
darbininkų arba Strzecha Rodzinna (Gimtoji pastogė)“. Na, o dabar vien Kauno 
rinkimų apygardoje yra trys lenkų sąrašai: bendras tautinis Centrinio komiteto 
dešiniųjų dvarininkų pakraipos ir du liaudies - darbininkų, iš kurių vienas itin 
pabrėžia katalikiškąsias vertybes. Iš tiesų minėtieji sąrašai tik formaliai skiriasi ir 
yra reikšmingi vidiniam mandatų paskirstymui. Visi jie tarpusavy puikiai dera, 
viena vadovybė juos koordinuoja ir laikosi vienos minties apie tautinį identitetą 
ir santykį su valstybe. Suprantama, vieni su kitais yra sublokuoti - tai reiškia, kad 
išorėje sudaro vieną stovyklą. Atskiras sąrašas, medžiojantis ir lenkų balsus, nors 


31. Gimtoji pastogė (Strzecha Rodzinna) - 1922 m. kovo-1923 m. rugpjūčio mėn. Kaune leidžia- 
mas iliustruotas savaitraštis, kurio redaktorius buvo kun. Bronislavas Liausas (Bronistaw Laus). 
Savaitraštis sukurtas su lenkų frakcija Seime susijusios aplinkos iniciatyva. Nuo 1923 m. rugpjū- 
čio pakeitė pavadinimą į Chata Rodzinna (Gimtoji troba) ir ėjo 1923-1940 m. 

iš tiesų yra lietuviškas tiek tautiniu, tiek valstybingumo atžvilgiu, „Darbo liaudies 
partija“ - kitaip tariant, tai Rusecko** Nowiny (Naujienos)* sąrašas, kurio viršuje šį 
kartą įrašyta Mykolo Biržiškos pavardė. 


1923 metų balandžio 22 d. 
Sekmadienis 


Prieš pietus dalyvavau Teisės fakulteto tarybos posėdyje, kuriame buvo ir Leonas, 
Kriščiukaitis, Mačys, Baloga, Vaclovas Biržiška, Tumėnas, Šalčius ir Biuchleris. 
Svarstėme ne vieną temą, tačiau dienoraštyje išskirsiu svarbesniąsias. Taigi Tei- 
sės fakulteto leidinį nuspręsta pavadinti Teisių ir fakulteto raštais. Kriščiukaitis 
primygtinai siūlė leidinį vadinti kokiu nors tikriniu vardu, tarkime, Lietuvos teisė. 
Vis dėlto dauguma, atsižvelgusi į tai, kad nebus įprastas periodinis leidinys, reda- 
guojamas ir leidžiamas fakulteto, o bus spausdinami paties fakulteto darbuotojų 
darbai, nusprendė: ir pavadinimas turi perteikti leidinio esmę. Redaktoriumi buvo 
išrinktas Kriščiukaitis. Kita diskusijų tema - patenkinti kelių asmenų prašymus, 
tarp jų ir užsienio reikalų ministro Bronislovo Balučio, užsienio universitetuose 
arba aukštosiose mokyklose baigusių teisės studijas (Balutis - JAV, Čikagoje, kitas 
asmuo - Lozanoje) ir turinčių diplomus, kurie Lietuvoje negalioja. Kad diplomai 
būtų galiojantys, tie asmenys turėtų laikyti papildomus egzaminus. Kokius - nu- 
stato pats universitetas. Nepaisant mano ir Mačio nuomonės, kad diplomų klausi- 
mas turi būti sprendžiamas laikantis įstatymų, daugumos balsais buvo nuspręsta: 
diplomuotiems teisininkams, mokslus baigusiems užsienio universitetuose, gali 
būti suteikiamas Lietuvos universiteto diplomas tuo atveju, jeigu jie išlaikys papil- 
domus egzaminus iš civilinės teisės, civilinio proceso, baudžiamosios teisės, bau- 
džiamojo proceso, Lietuvos teisės istorijos ir galimai iš tų dalykų, kurie yra dės- 
tomi mūsų universitete ir būtini diplomui gauti, o užsienyje tokie dalykai nebuvo 
dėstomi arba įtraukti į egzaminų sąrašą. Trečia diskusijų tema - pavasario ir va- 
saros viešųjų paskaitų ciklai universitete. Tokius paskaitų ciklus organizuoja kiti 
fakultetai, tad ir mes negalime nuo jų atsilikti. Jie turėtų prasidėti likus mėnesiui 
iki vasaros semestro pabaigos ir praėjus mėnesiui nuo rudens semestro pradžios. 
Tokios paskaitos yra labai naudingos, nusižiūrėtos, ko gero, iš visų šiuolaikinių 
universitetų, siekiančių šviesti visuomenę. Kiekvienas iš prelegentų minėtiesiems 
kursams skirs po kelias paskaitas, per kurias arba kalbės apie kokius nors įdomius 


32. Ruseckas Petras. 
33. Naujienos (Nowiny) - 1921-1932 m. Kaune lenkų kalba leidžiamas lietuvių savaitraštis. 

savo mokslo šakos klausimus, arba pateiks savo metinio mokslo darbo santrauką. 
Aš pasiprašiau dėstyti rudenį. Teks vardan tokios misijos padirbėti papildomai, 
bet - il le fauB*. 


1923 metų balandžio 23 d. 
Pirmadienis 


Šiandien per rytines paskaitas vėl studentams organizavau kolokviumą. Šį kartą 
susirinko šiek tiek mažiau klausytojų nei per pirmąjį kolokviumą prieš šventes. 
Tie, kurie jau kartą dalyvavo, antrąsyk neateina, nes jau yra atsiskaitę ir apskri- 
tai rytines paskaitas lanko kur kas mažiau studentų nei popietines (santykis yra 
mažiausiai 1: 4). Dar didelė dalis II kurso studentų, kuriems dėstau, nedalyvavo 
kolokviume, tad reikės tęsti kolokviumus pirmadieniais, o ketvirtadienio popie- 
tėmis dvi valandas skaityti paskaitas. Kolokviumai parodė, kad mūsų studentų 
išsilavinimo lygis nėra itin aukštas ir kad mokslams daugelis neskiria daug laiko. 
Manęs nestebina faktas, kad per kolokviumus atsiskleidžia pakankamai prastos 
studentų žinios, nes sunku atsiminti visą dėstomą medžiagą, o spausdintų pas- 
kaitų dar neturiu daug ir ne visi tas pačias gali įsigyti, mat nemažai kainuoja (ne- 
žinau, po kiek studentai vieni kitiems pardavinėja mano medžiagą, kurią patys 
ir hektografuoja), tačiau stebina tai, kad dauguma atsiskaitančiųjų ne tik turi be 
galo mažai žinių, bet ir nepasižymi inteligentiškumu. Na, bet netrūksta ir ge- 
bančiųjų mąstyti. Vis dėlto tik du studentai šiandien sugebėjo tiksliai atsakyti į 
klausimus ir yra susipažinę su dėstomąja medžiaga. Vienas jų žydas Abramovi- 
čius, dėvintis kareivio uniformą, o kitas lietuvis. Pastarojo pavardės nepamenu, 
žinau tik, kad jis dirba liaudininkų dienraštyje Lietuvos žinios. Man asmeniškai 
kolokviumai labai naudingi, mat aš pats treniruojuosi vienu metu mąstyti apie 
įvairias savo mokslo sritis ir sujungti jas į vientisą minties liniją. Per kolokviumus 
ir man pačiam tenka atsakinėti į studentų klausimus, galbūt net daugiau, nei pa- 
čiam klausytis jų atsakymų. 


34. II le faut (pranc.) - to reikia. 

1923 metų balandžio 24 d. 
Antradienis 


Šiandien su kunigu Tumu pasikalbėjau apie ketinimą savo dienoraščius palikti 
Kultūros muziejuje saugoti. Jau seniai ieškau kokios nors viešosios įstaigos, kurioje 
galėčiau saugoti dienoraščius. Kai kurie žmonės, su kuriais apie tai kalbėjausi, ne- 
patarė pasirinkti kaip tik Kultūros muziejaus, atseit jis dar labai trumpai gyvuoja 
ir neaišku, koks jo likimas bus ateityje. Ir sakė: apskritai, jokia viešoji įstaiga negali 
suteikti reikiamų garantijų. Kaip pavyzdį pateikė Rusiją, kurioje po revoliucijos 
bolševikai sulindo į archyvus ir be mažiausios sąžinės graužaties paskelbė slaptus 
įrašus. Išklausiau taip manančiuosius, tačiau jų nuomonė manęs neįtikino. Noriu 
kur nors saugoti dienoraščius depozito sąlygomis iki savo mirties. Sąlygos tokios, 
kad man mirus jie tampa tos įstaigos nuosavybe, tačiau, tik praėjus 25 metams po 
mano mirties dienos, gali būti atversti dienoraščių puslapiai, o tada jau be jokių 
išlygų gali būti viešinami ir prieinami visuomenei. Jaunutį Kultūros muziejų įkūrė 
Lietuvos universiteto Humanitarinių mokslų fakultetas. Tai suteikia šiokių tokių 
stabilumo garantijų, be to, tokia įstaiga yra tvarkinga. Tad, kad ir kokie įvykiai 
purtytų šalį, manau, Lietuvos universitetas išliks, o kartu išliks ir jam pavaldžios 
įstaigos. Tai ne ta įstaiga, kuri trumpai pagyvavusi būtų uždaryta. Dabar muzie- 
jaus vedėjas yra kunigas Tumas - viena tyriausių, tauriausių ir drąsiausių lietuvių 
tautinės visuomenės asmenybių. Muziejaus tikslas kaupti visokiausius „žmonių do- 
kumentus“, tiek istorinius, tiek šiuolaikinius, ypač įvairiausius privačius archyvus, 
korespondenciją, raštus, dokumentus, aktus, fotografijas, rinkinius ir t. t. Šiandien 
muziejus yra faktiškai tuščias ir įsikūręs nedidukame kambarėlyje Švietimo mi- 
nisterijos patalpose. Kol kas daugiausia jame saugomi nedideli kelių Lietuvos at- 
gimimo veikėjų korespondencijos rinkiniai. Muziejus, būdamas vis dar embriono 
stadijoje, neturi net nuolatinio sekretoriaus ir visą darbą nuveikia pats kun. Tumas, 
kuris kasdien muziejui skiria tiek laiko, kiek gali, t. y. maždaug nuo 1 14 iki 2 valan- 
dų. Keliolika žinomų valstybės ir visuomenės veikėjų - literatų ir profesorių — jau 
sutiko sutvarkyti asmeninius archyvus ir perduoti juos muziejui. Visi tie žmonės 
buvo užregistruoti, gavo inventorizacijos sąsiuvinį ir numerį. Kol kas užregistruota 
13 asmenų. Na, o aš, paprašytas kun. Tumo, jau gavau 14 numerį. Tad čia ir paliksiu 
dienoraščius saugoti užrakintoje dėžėje, pridėdamas lokacinį donacinį aktą. Dalį 
dienoraščių dabar laikau Bagdoniškyje, o kitą dalį Vilniuje pas p. Tadeušą Vrub- 
levskį. Galbūt šią vasarą man pavyks juos parsigabenti iš Vilniaus per Gdanską, o 
jeigu ne, muziejuje paliksiu ir kitus savo archyvo dokumentus. 

Mykolo Romerio Dienoraščio 1923 m. baland 


žio 24-25 d. lapų, kuriuose aprašomas pokalbis su kun. J.Tumu-Vaižgantu 


dėl Dienoraščio knygų perdavimo Kultūros muziejui ir masonų ložės Lietuva susirinkimas, faksimilė. 

1923 metų balandžio 25 d. 
Trečiadienis 


Vakare vyko ložės susirinkimas. Susirinkome visi: aš, Mykolas Biržiška, Steponas 
Kairys ir Mykolas Sleževičius. Kadangi vasarą ketinu keliauti į Paryžių, ložė mane 
siunčia į Nešatelį5 Šveicarijoje - į brolio “. Ed. Ouartier-la-Tentes“, Tarptautinės 
laisvųjų mūrininkų draugijos Didžiojo kanclerio rezidenciją. Mano tikslas už- 
megzti kontaktą su laisvaisiais mūrininkais ir pranešti apie pasirengimą dalyvauti 
tarptautinės federacijos veikloje. Į Paryžių vykstu savo lėšomis, ložė grąžins man 
tik pinigus, sumokėtus už Šveicarijos vizą ir traukinio bilietą iš Paryžiaus į Nešatelį 
ir atgal į Paryžių. Dar rudenį nusprendėme jungtis prie tarptautinės draugijos, o 
dabar tą susijungimą reikia įteisinti. Per susirinkimą aptarėme ir įvairias detales, 
susijusias su mano vizitu. Nusprendėme kuo ilgiau laikytis konspiracijos — labai 
griežtos, kad ne tik mūsų pavardės, bet ir mūsų prisijungimo faktas ar mūsų eg- 
zistavimas nebūtų skelbiamas ir apskritai būtų laikomas paslaptyje - t. y. jį žinotų 
tik tarptautinės draugijos nariai. Minėtasis reikalavimas kategoriškas. Krikščionys 
demokratai ir su jais susiję visuomenės sluoksniai įtaria apie masonų grupuotės 
egzistavimą, bet nieko konkretaus nežino. Kai kurie mūsų broliai iš jų girdėjo, kad 
egzistuoja ložė, tačiau atrodo, kad net patys krikščionys demokratai tikrai nežino, 
ar ji egzistuoja iš tiesų. Per rinkiminę kampaniją kelis kartus minėjo kairiuosius 
masonus, o tai skambėjo kažkaip mistiškai ir visai nekonkrečiai. Net neabejojame: 
kur nors paskelbus mūsų egzistavimo faktą, labai greitai jį suuostų karingasis šalies 
klerikalizmas, kuris, vadovaudamasis populiariais mitais apie masonus, pasinau- 


35. Neuchatel. 

36. Kartjė la Tentas Eduaras (Ouartier-la-Tente Édouard, 1855-1925), Šveicarijos politikas, Ra- 
dikaliosios demokratų partijos (Parti radical-dėmocratigue) narys. Baigęs teologijos studijas 
Ženevoje ir Nešatelyje 1878 m. buvo pastoriumi Cėte-aux-Fėes (nuo 1878), Travere (Travers; 1883) 
ir Sen Blese (Saint-Blaise; 1888). 1888 m. buvo paskirtas teologijos profesoriumi Nešatelio aka- 
demijoje (būsimas Neuchâtel universitetas). 1896 m. paskiriamas Nešatelio miesto vidurinių 
ir aukštųjų mokyklų direktoriumi; pareigas ėjo, kol 1898 m. buvo išrinktas Nešatelio kanto- 
no Valstybės tarybos nariu. Ten jis vadovavo Liaudies švietimo ir kulto departamentui iki 1922 m. 
Priklausė prancūziškųjų masonų ložių elitui, buvo dvyliktasis Didysis Šveicarijos Didžiosios 
Ložės „Alpina“ (La Grande Loge Suisse Alpina) meistras. 1900 m. įkūrė ir iki 1905 m. vadovavo 
Tarptautiniam masonų santykių biurui (Le Bureau International des Relations Maconnigues), 
1922 m. tapo pirmuoju Tarptautinės masonų asociacijos (L Association maçonnique internatio- 
nale, AMI), kuri buvo įkurta 1921 m. Ženevoje, kancleriu. Įsitikinęs paciūistas, jis keletą metų 
prieš Pirmąjį pasaulinį karą organizavo Prancūzijos ir Vokietijos masonų susitikimus, per 
kuriuos buvo bandyta ieškoti galimybių karui išvengti. Karui įsiliepsnojus pasmerkė vokiečių 
laisvųjų mūrininkų išdavystę masonų žurnale Alpina, kviesdamas juos laikytis universalių 
laisvųjų mūrininkų vertybių. 

dotų tokiu faktu tarsi ginklu, neretai itin skaudžiu, kovoti su kairiųjų judėjimu ir 
jam kompromituoti. Kaip galėtume pradėti veiklą federacijoje išlaikydami visišką 
paslaptį, privalau išsiaiškinti susitikęs su broliu Didžiuoju kancleriu. Nutarėme: 
negaliu vienas pats priimti sprendimo apie prisijungimo būdus - privalau visus 
veiksmus derinti su mūsų lože. Kalbėjomės ir apie galimą ložės narių susirinkimą. 
Pastaruoju metu susirinkimai apskritai nevyko. Nusprendėme, kad ložės narius į 
susirinkimą sukviesime gegužę, po seimo rinkimų, kai jau paaiškės rinkimų rezul- 
tatai ir su jais susijusios politinės perspektyvos. 

Brolis .. Kacenelenbogenas* iš Panevėžio man pasakojo, kad mūsų tenykščių 
brolių grupelė, kurią sudaro Kacenelenbogenas, Gabrielė Petkevičaitė, dr. Romas? 
ir kuri turi mūsų leidimą priimti naujus narius ir sukurti atskirą ložę, prieš Velykas 
į brolius priėmė Elisoną*, gimnazijos mokytoją, liaudininką. Pranešiau Kacenelen- 
bogenui, kad į jų grupę buvo paskirtas br Juozas Petrulis iš Rokiškio - tai jam laiš- 
ku pranešiau. Šiomis dienomis pas mane buvo užsukęs Kacenelenbogenas ir pasakė, 
kad Petkevičaitė ir ypač Elisonas turi kažin kokių priekaištų Petruliui ir primygtinai 
prašo br} Petrulio jiems nepriskirti. Gerai nežinau, kokia katė tarp jų perbėgo. Pra- 
nešiu Petruliui, kad įsakymas jį paskirti atšauktas. 


1923 metų balandžio 26 d. 
Ketvirtadienis 


Šiandien Tribunole tarėmės dėl atostogų datų. Kadangi esame tik trise, o visuomet 
darbe turi būti bent vienas, kad būtų galima užsiimti einamaisiais darbais, be to, 
net vasarą turi vykti teismo posėdžiai, kuriuose privalo dalyvauti bent du Tribuno- 
lo nariai (trečiasis yra kviečiamas iš Apygardos teismo), ir kad negalime ilgai atos- 
togauti, nes visi dar ir universitete dirbame, todėl be galo sudėtinga sudėlioti atos- 
togų datas. Tad greičiausiai vėl man teks padalyti atostogas į dvi dalis. Greičiausiai 
gausiu dvi savaites atostogų birželį (antroje birželio pusėje) ir visą rugpjūčio mė- 
nesį. Manau, birželį nuvyksiu į Klaipėdą prie Baltijos jūros, o rugpjūtį važiuosiu į 
Paryžių, Nešatelį ir Gdanską. 

Dar norisi parašyti apie įvykius, susijusius su seimo rinkimais. Tie įvykiai ilius- 
truoja krikščionių demokratų būdus, pasitelkus valstybės ir bažnyčios valdžią, su- 
sidoroti su jiems nepalankiais žmonėmis, su kuriais patys vieni susidoroti neišgali. 


37. Kacenelenbogenas Urija (Uria, 1888-1980), žydų rašytojas, vertėjas, žurnalistas, leidėjas, gy- 
veno Kaune ir Panevėžyje. 

38. Romas Jurgis, Gerasimas (Romm Jerzy, 1854-1932), chirurgas, žydų demokratinis veikėjas. 
39. Elisonas Jurgis (1889-1946), pedagogas, kraštotyrininkas, gamtininkas. 


25 


tuvos Darbo Federacijos istorija paveiksluose 
sti laimės spėjimu. 


į antrąjį Seimą. 


į 
Dani oen 

. į trečiąjį Seimą. 
e 


Karikatūra „Kaip Krikdemai į Seimą važiuoja arba Lietuvos 
darbo Federacijos istorija paveiksluose su laimės spėjimu” 
iš satyros ir kritikos žurnalo Spaktyva, 1925, nr. 6-7 (9-10), p. 14. 


Vienas tokių pagarsėjusių faktų yra skanda- 
las, kilęs kun. Liausą* pašalinus iš rinkimų, 
nors prieš tai buvo išrinktas deputatu į abu 
seimus. Būdamas jau kone paskutinis lenkų 
dvasininkijos Lietuvoje mohikanas, tarp vie- 
tos lenkų buvo labai populiarus. Savo bažny- 
tine galia pasinaudojo vyskupas Karevičius“, 
kuris ir uždraudė kun. Liausui balotiruotis. 
Krikščionys demokratai šį faktą aiškina sa- 
vaip: atseit kun. Liausas, įtrauktas į opozici- 
nį lenkų sąrašą, ardo politinę dvasininkijos 
vienybę. Be to, pastarajame seime jis, kartu 
su socialistinėmis partijomis, balsavo prieš 
krikščionis demokratus, o toks elgesys, beje, 
visai dvasininkijai rodo pavyzdį. Iš tiesų juk 
Liausui neleista balotiruotis tik dėl tautinių 
sumetimų, o tikriau dėl pačių krikščionių de- 
mokratų, kurių kun. Liausas nepalaikė. Len- 
kų visuomenė labai greitai pajuto, kad toks 
draudimas neturi nieko bendra nei su dvasi- 


ninkija, nei su bažnyčia. Na, o pasaulietinė valdžia, pasinaudojusi vyskupo įsakymu 


ir karine padėtimi, kuri Kaune nėra atšaukta, Biržuose sulaikė kun. Liausą. Tokių 


represijos priemonių pritaikymas gali patikti krikščionims demokratams, tačiau 


pats veiksmas, žvelgiant iš valstybės pozicijų, anaiptol nėra suprantamas. Jeigu kun. 


Liauso veikla kenktų Lietuvos valstybingumui, minėtosios priemonės būtų absoliu- 


čiai neveiksmingos. Priešingai - jis taptų kankiniu didvyriu, kurio vertė pakiltų iki 


begalybės, o pats faktas tik dar labiau sustiprintų lenkų liaudininkų neapykantą Lie- 


tuvai ir juos pačius. Stiprybė ta kaip tik per rinkimus ir pasireikštų. Taigi represijos 


tiktai padidino kunigo populiarumą. 


Kitas atvejis - teisiškai dar baisesnis, nes buvo nusižengta teisingumui ir, regis, 


net pačiai Konstitucijai. Ir baisiausia, kad taip pasielgė teisininkas, vidaus reikalų 
ministras Oleka. Šis politiškai neigiamas įvykis bus naudingas visai ne tiems, kas 


sumąstė represijas prieš kun. Liausą. Juo pasinaudos tautinė lenkų partija. Aišku, po- 


40. Liausas Bronislavas (Laus Bronistaw, 1872-1941), kunigas, žinomas lenkų veikėjas Lietuvo- 
je, Kauno miesto tarybos narys, lenkų frakcijos deputatas Lietuvos seime, valdžios išvarytas iš 


Kauno. 
41. Karevičius Pranciškus. 

litinis susidorojimas su kun. Liausu nėra visiškai neteisėtas, nes vyskupas turi teisę 

teikti nurodymus pavaldiems kunigams. Pati valstybė irgi neverčia kun. Liauso pa- 
klusti vyskupo įsakymui, juo labiau valstybė nebaustų už vyskupo įsakymo ignoravi- 
mą. Jeigu minėtasis kunigas nepaklustų vyskupui, nesulauktų jokių sankcijų iš vals- 
tybės, nes paklusti yra tik pilietinė jo pareiga ir niekas daugiau. Kun. Liausą iš Kauno 

išsiuntė ir sulaikė Biržuose komendanto pavaldiniai, kurie turėjo teisę taip elgtis 

atsižvelgdami į karinę padėtį. Naujausias Olekos žygdarbis kovojant prieš raudonąjį 

komunizmą „vardan Tėvynės“ buvo įsakymas išsiųsti už demarkacijos linijos, t. y. į 

Vilniaus kraštą, buvusį seimo narį ir kandidatą į dabartinį seimą, įrašytą į komunistų 

rinkimų sąrašą, Kubickį*, kilusį iš Švenčionių apskrities. Lietuva Švenčionių apskritį 

laiko valstybės dalimi, laikinai priešo okupuota. Tad priverstinai išsiųsti savo pilietį į 

okupantų rankas yra negirdėtas skandalas, beje, prieštaraujantis Konstitucijai. Na, o 

jeigu Oleka mano, kad Švenčionių apskritis priklauso lenkams, ir siunčia savo šalies 

pilietį į Lenkijos teritoriją - irgi laužo Konstituciją, kuri nesuteikia ministrui tei- 
sės keisti valstybės teritorijos apibrėžtį. Visa tai žinodamas Janulaitis rengia spaudai 

straipsnį, kuriame apkaltins Oleką teisės ir Konstitucijos laužymu ir reikalaus pa- 
traukti ministrą baudžiamojon atsakomybėn. 


1923 metų balandžio 27 d. 
Penktadienis 


Janulaitis uoliai piktinasi paskutiniu ministro potvarkiu išsiųsti komunistų sąrašo 
kandidatą Kubickį už demarkacijos linijos, tačiau tai anaiptol nėra vienetinis atve- 
jis - Lietuvos valdžia dažnai atsikrato nepageidaujamų asmenų, Lietuvos piliečių, 
kilusių iš Vilniaus krašto ir bandančių apsistoti Kaune ar kitose šalies vietose. Itin 
dažnai atsikratoma lenkų ir ypač lenkų dvarininkų. Pasitaiko, kad išsiunčiami ir 
šiapus demarkacijos linijos gimę lietuviai, jeigu jie savavališkai peržengė tą demar- 
kacijos liniją ir į šalį atvyko iš Vilniaus krašto. Tuomet be jokių ceremonijų jūos 
griebia už pakarpos ir tiesiog išmeta anapus linijos. Nors tai visiškai neteisėta, val- 
džia išsisukinėja pateisindama savo elgesį politiniais sumetimais, o iš tiesų auko- 
mis tampa lenkų dvarininkai, nes niekas nenori ir nedrįsta stoti jų ginti. 

O dabar apie rinkimų perspektyvas ir savo apsisprendimą balsuoti. Aną kartą 
kalbėjau apie lenkų sąrašus ir privalau pasitaisyti. Egzistuoja ne trys, o du sąrašai. 


42. Kubickis Jonas (1882-1949), Lietuvos komunistinio judėjimo veikėjas. 1919-1920 m. Lietuvos 
komunistų partijos (LKP) Kauno rajono komiteto narys. 1920 m. LKP Centro komiteto (CK) na- 
rys. 1921 m. kandidatas į LKP CK narius, 1922 m. LKP CK sekretoriato narys. 1922 m. Pirmojo seimo 
atstovas. 1923 m. suimtas ir ištremtas į Vilniaus kraštą, iš ten išvyko į Sovietų Sąjungą (SSRS). 

Trečiasis, vadinamasis „lenkų katalikiškasis“ 
sąrašas iš Kauno apskrities ir, regis, Raseinių- 
Kėdainių, yra melagingas. Jo viršuje įrašyta 
A kun. Smolinskio“ pavardė - iš tiesų tai rinki- 
KM Sara: minis lietuvių sąrašas, užmaskuotas lenkišku 
Adi, D pavadinimu ir skirtas atitraukti lenkų balsų 

> / j daliai nuo tautinių jų sąrašų. Iš principo tas 
Pa sąrašas panašus į naujienininkų sąrašą, t. y. į jį 
įtraukti kandidatai kalba lenkiškai. Skirtumas 
yra tas, kad pastarasis sąrašas turi radikalų 
atspalvį ir priklauso liaudininkams, tad kartu 
atspindi nuoseklią leidinio Nowiny ir jau iš- 
grynintą organizacijos, pasivadinusios „Dar- 
bo žmonių sąjunga“ („Związek Ludzi Pracy“), 


veiklą. Tuo tarpu „lenkų katalikų“ sąrašas 


Tau balsuoti apsimoka Kol kitus taip nupenėsi, 
Už trilypį mūsų bloką. Tu ir pats tikrai padvėsi. 


sukurtas tiktai rinkimams, o jo sudarytojai 
Karikatūra„Šuvalstybintas valstietis ir ponai prieš rinkimus“ yra krikščionys demokratai. Na, o lenkų rin- 
iš satyros ir kritikos žurnalo Spaktyva viršelio (1925, nr. 3 (6). 
kimų akcija, kaip ir per praėjusius rinkimus, 
yra pateikusi du sąrašus - t. y. Lenkų centri- 
nio rinkimų komiteto ir darbininkų amatininkų (atstovaujančių Strzecha Rodzinna) 
pažiūras ir lenkų-darbininkų-katalikų susivienijimą. Kai kurios apygardos turi abu 
sąrašus - vieną su kitu sublokuotus. Kitur yra vienas bendras Centrinio komiteto 
vardu. Centrinis komitetas atstovauja lenkų akcijos dešiniajam dvarininkų sparnui, 
o darbininkų amatininkų sąrašui, atsižvelgus į kandidatų pavardes, būdingesnė liau- 
diškoji pakraipa, nors iš tikrųjų jie paklūsta tautiniams Centrinio komiteto šūkiams 
ir atstovauja tų pačių dvarininkų interesams. Na, ką gi, dabar apie mano požiūrį į len- 
kų sąrašus. Labai rimtai svarsčiau galimybę balsuoti už juos. Aš asmeniškai manau, 
kad lenkai turėtų atlikti ryškesnį vaidmenį Lietuvoje, o kartu Seime, kuriame turėtų 
būti jų daugiau, ir kad gautų bent jau tokias pat personalinės autonomijos teises, 
kokias turi žydai. Labai norėčiau, kad Lietuvos valstybės labui dirbtų maksimalus 
lenkų skaičius, kad jų negalėtų nepaisyti ir ignoruoti lietuviai. Taip - svajoju apie 
tai; atiduodamas savo balsą norėčiau padidinti lenkų galimybes turėti įtaką Lietu- 
vos valstybėje. Tačiau prisidėti galėčiau tik tuomet, jei lenkų veikla būtų susijusi su 
Lietuvos valstybingumu, net jeigu ji būtų ir opozicinė. Deja, kol kas matau visiškai 


43. Smolinskis Stanislovas (1889-1975), kunigas, kilęs iš gausios šeimos - 12 vaikų. Su namiš- 
kiais kalbėjo lenkiškai. 

kitokias tendencijas. Lenkų akcija pulsuoja neapykanta viskam, kas lietuviška, ir at- 
rodo, kad yra pasiryžusi siekti ne įtakos šalyje, o teisės skaldyti valstybę. Galbūt jie 

[lenkai. - R. M.] savo veiklą teisina ligšioliniais santykiais su valdančiaisiais, bet man 

tokia pozicija nepriimtina. Nepriimtina dar ir dėl kitos priežasties - dėl tautinių su- 
metimų, kai vietos lenkai yra laikomi ne šalies čiabuviais, nors tautiškai kultūriškai 

kitokie nei lietuviai, o kažin kokia „lenkų tautos atšaka“, kuri paverčia šitąjį maumą 

Lenkijos politikos įkaitais. Lenkų sąrašuose ir visoje lenkų rinkimų akcijoje nėra 

grupės ar judėjimo, kuris atitiktų mano įsivaizduojamus valstybinius tautinius prin- 
cipus; juos galima trumpai apibūdinti taip: „pagal tautybę - lenkas, pagal politines 

pažiūras - lietuvis.“ Palaikyčiau lenkus per rinkimus, jeigu tautinis lenkų judėjimas 

prisidėtų prie Lietuvos valstybingumo stiprinimo, bet jo nariai tautiškai išliktų savi- 
mi - lenkais. Vis dėlto tokios krypties nėra, pats vienas jos sukurti neįstengsiu, tad 

negaliu balsuoti už tautinius lenkų sąrašus, kurie nepalaiko Lietuvos valstybės ir, 
mano nuomone, kenkia ne tik pačiai Lietuvai, bet ir visiems lenkams, gyvenantiems 

Lietuvoje. Na, o už sąrašą, kurio nariai yra tik „lenkiškai kalbantys“, net nesvarsčiau 

balsuoti. Tai jėga, kastruojanti lenkų tautybę šalyje vien iki „šnekėjimo lenkiškai“ ly- 
gio. „Kalbėti lenkiškai“ - ne koks politinis rūbas ar bruožas, ne veikla. Toks judėjimas 

prieštarauja pilietiniam lenkų judėjimui valstybėje. Jo veikla nėra grindžiama pilie- 
tiškumu, o sąrašo nariai turi tikslą palikti tik lenkų kalbą, bet ne lenkus, kaip veiklią 
tautinę visuomenę. Galbūt minėtasis judėjimas ir reikalingas daliai sulenkėjusios vi- 
suomenės, kuri iš tiesų yra ne lenkai, o lietuviai, tačiau jis negali atstovauti Lietuvos 

lenkams. Jau verčiau pasirinksiu rimtą visuomeninį lietuvių judėjimą, nei palaikysiu 

apgaulingą lenkiškąjį. 


1923 metų balandžio 28 d. 
Šeštadienis 


Šiandien Tribunolo posėdis truko neįtikėtinai ilgai. Baigėsi net 5 valandą po pičtų, 
kas Tribunolui, kaip kasacinei ar apeliacinei instancijai, nebūdinga. Dienotvarkę 
sudarė baudžiamosios apeliacinės bylos, į Tribunolą patekusios iš Apygardos teis- 
mų. Dvi buvo itin tragiškos, sudėtingos savo įkalčiais. Viena jų - dėl tėvažudys- 
tės, kurią įvykdė 40-metis sūnus, nužudęs 70-metį tėvą prie Radviliškio. Kita - dėl 
vyro nužudymo, kurį įvykdė jauna graži žmona kartu su savo broliu. Nusikalti- 
mo vieta ties Akmene prie Latvijos pasienio. Teismo salėje buvo gausu žiūrovų ir, 
kaip paprastai šeštadieniais, daugiausia žydų, kurie į teismo posėdžius ateina kaip 
į nemokamus teatro spektaklius. Kai byla esti įdomi (žydai labiausiai domisi nužu- 
dymais, bylomis, kuriose skelbiami griežčiausi nuosprendžiai, o mėgstamiausios 

jų bylos dėl spekuliacijų, apgavysčių, kyšininkavimo ir pan.), sulaikę kvėpavimą 
klausosi kiekvieno ištarto žodžio, stebi ašaras, abejones ir jausmų žaismą tiek pačių 
kaltinamųjų, tiek jų giminaičių. Šį kartą abiejose bylose patvirtinome pirmosios 
instancijos apkaltinamąjį nuosprendį. Ilgiausia ir techniškai sudėtingiausia buvo 
paskutinė nagrinėta byla, iškelta kažkokiam Eidrigevičiui, elegantiškam puošeivai, 
30-mečiam vyrui, kuris dirbo Virbalio pasienio stoties viršininku. Per šitą stotį 
buvo vykdoma visa Lietuvos ir Vokietijos prekyba, taigi klasikinė vieta spekuliuoti, 
tiesiog ne pareigos, o aukso gysla. Elegantiškasis vyriškis buvo kaltinamas svetimo 
turto, apie pusę milijono Vokietijos markių, pasisavinimu 1921 metais, kai dar mar- 
kė nebuvo smukusi; minėtoji suma prilygo porai tūkstančių dolerių. Įdomiausia 
bylos aplinkybė ta, kad, pasak kaltinamojo, banditai jį užpuolė ir pavogė pusę mili- 
jono valstybinių pinigų ir beveik tokią pat jam priklausančią sumą. Per užpuolimą 
Eidrigevičius du kartus buvo lengvai sužeistas į rankų ir minkštuosius kojų audi- 
nius. Vyras buvo kaltinamas, kad užpuolimą imitavo, tyčiomis save sužalojo iššo- 
vęs sau į ranką ir koją. Iš tiesų užpuolimo aplinkybės, paties Eidrigevičiaus elgesys 
ir jo asmenybė vertė abejoti tokia versija. Marijampolės apygardos teismas nerado 
įrodymų, kad užpuolimas buvo imituotas, jį išteisino ir nuteisė tik dėl pažeistų įsta- 
tymų saugant valstybinius pinigus ir spekuliavimo jais siekiant asmeniškai pasi- 
pelnyti. Bausmė jam buvo skirta nedidelė: du mėnesiai kalėjimo, plius skausminga 
papildoma piniginė bauda - 20 ooo litų. 

Nuosprendį apskundė ir prokuratūra, ir kaltinamasis. Eidrigevičių gynė advo- 
katas Bulota“, kuris dvi valandas rėžė kalbą ir mus visiškai iškankino. Nesiryžome 
patvirtinti imitacijos fakto, tad ir kaltinimas dėl pinigų pasisavinimo žlugo. Vis dėlto 
pakeitėme bylos kvalifikaciją į daug sunkesnę, t. y. į valdžios neveiksnumą siekiant 
pasipelnyti. Už tokį prasižengimą Baudžiamasis kodeksas numato sunkiųjų darbų 
kalėjimą iki 6 metų. Kadangi prokuratūra neapskundė pirmosios instancijos nuos- 
prendžio dalies, teko palikti dviejų mėnesių kalėjimo bausmę. Kai pakeitėme nusi- 
kalstamos veikos kvalifikaciją, Eidrigevičius laimėjo, nes su tokiu kaltinimu negali 
būti susieta piniginė bauda, tad 10 ooo litų baudos jis atsikratė. Na štai, spekuliantui 
pavyko dar viena spekuliacija. Dėl apeliacijos prarado šiek tiek savigarbos, bet laimė- 
jo pinigų į savo kišenę, matyt, šitoks laimėjimas jam ir yra svarbiausias. 

Kadangi labai pavargau per teismo posėdį ir dar vėlai sugrįžau namo, jau atidė- 
jau kasdienį savo darbą - konspektuoti paskaitas. Parašiau tik dienoraštį, vieną laišką 
ir vieną nuosprendžio motyvaciją. 


44. Bulota Andrius. 

1923 metų balandžio 29 d. 
Sekmadienis 


Buvau sutikęs Boleslavą Stadzevičių“, kuris pasakojo, kad „Darbo žmonių sąjun- 
ga“, t. y. ta „naujienininkų“ organizacija, vienijanti kalbančiuosius lenkiškai, ne- 
laiko savo narių lenkais. Kita vertus, vengia narius vadinti lietuviais. Organizacija 
Kauno apskrityje (regis, Raseinių ir Kėdainių) kandidatuoja su atskiru sąrašu, ku- 
rio pirmu numeriu įrašytas Mykolas Biržiška, sudarė bloką su... „Darbo federaci- 
ja“. Stadzevičius bičiuliaujasi su šia organizacija, nes ir pats save laiko lenkakalbiu 
lietuviu (bent jau aiškiai pasisako, kad yra lietuvis, o ne tik „kalbantis lenkiškai 
kažkas“). Nežinau, ar jis priklauso „Darbo žmonių sąjungai“. Pagrindinis šios „są- 
jungos“ veikėjas paskutiniu laiku yra Andrius Rondomanskis*“, kuris nėra iškėlęs 
savo kandidatūros į seimą (pats ir nenorėjo balotiruotis). Kaip tik šiandien Kau- 
ne vyksta „Darbo žmonių sąjungos“ ir Nowiny skaitytojų suvažiavimas. Visai ne- 
sistebiu: Rondomanskis jungia į bloką minėtąją „sąjungą“ su „Darbo federacija“. 
Rondomanskis yra idėjos žmogus, net, sakyčiau, kažkokios visuomenės doktrinos 
ideologas ir fanatikas. Na, ne kokios nors politinės visuomeninės vientisos kryp- 
ties su partine ideologija, o Lietuvos lenkų lietuvinimo fanatikas. Ta jo ideologija 
neliečia konkretaus kultūrinio elemento - iš tiesų labai svarbaus - kalbos. Jis ne- 
pasisako, kad lenkakalbiai pradėtų kalbėti lietuviškai. Rondomanskis yra gimęs 
Lietuvoje, bet jo šeima save laiko lenkais, o jis pats susilietuvino savo ideologija. 
Jis pats daug kentėjo dėl šitos lietuvinimo ideologijos ir dėl patirtų kančių atida- 
vė visą save, visus savo jausmus ir jėgas tokiai propagandai. Vertina visus būdus, 
kurie yra veiksmingi tokiam tikslui siekti. Socialistu jis niekada nebuvo. Tad tiek 
socialistai, tiek liaudininkai ar klerikalai jam tėra antraeiliai epitetai. Tad, jeigu jis 
įsitikino arba net jeigu jam tik atrodė, kad rinkimų blokas su „Darbo federacija“ 
bus naudingesnis už bet kurį kitą - tikrai net nesusvyravo priimdamas sprendi- 
mą dėl bloko. Kita vertus, šitoks blokas yra didelis, apribotas paskutinių rinkimų 
ir balsų pasiskirstymo per pačius rinkimus. Tad, kaip sakiau, visiškai nesistebiu 
Rondomanskio sprendimu. Be to, šis žmogus neturi partinės praeities, o radikalūs 
visuomeniniai veiksmai „Darbo žmonių sąjungos“ veikloje - ypač radikalūs agra- 
riniai sprendimai - Rondomanskiui yra ne tikslas, bet tik priemonė tautinei len- 


45. Stadzevičius Boleslavas (Stadziewicz Bolestaw, ?-?), krajovcas, Vilniaus krašto veikėjas, lenkų 
kalbos ir kultūros atstovas, laikęs save lietuviu. 1919-1920 m. dalyvavo leidžiant prolietuviškus lei- 
dinius lenkų kalba Vilniuje. Priklausė Echo Litwy redakcijai - buvo jos administratorius, o leidinio 
redaktorius M. Biržiška. 1922 m. kovo 4 d. deportuotas iš Vilniaus, apsigyveno Kaune. 

46. Rondomanskis Andrius (1889-1943), Vytauto Didžiojo privačios gimnazijos Vilniuje moky- 
tojas (nuo 1922 m.), žurnalistas, publicistas. 

kų samplaikai, prisišliejusiai prie dvarininkų, šalyje praskiesti. Kitų dviejų veikėjų 
poelgis mane labai stebina. Turiu omeny Mykolą Biržišką ir Rusecką*. Mykolas 
Biržiška kandidatuoja su „Darbo žmonių sąjunga“ ir yra firminis minėtosios sąjun- 
gos ženklas. Nors jau kelerius metus jai nepriklauso, vis dėlto palaiko socialistinę 
ideologiją. Jo koncepcija yra visiškai aiški, pats jis irgi turi atitinkamą praeitį, gerą 
vardą humanistų stovykloje, kitaip tariant, jis yra mūsų brolis. Tad jam blokuotis 
su klerikaline „Darbo federacija“, kuri pasižymi labai aiškia demagogine veikla ir 
iš tiesų atstovauja gobšiesiems klerikalams, tiesiog netinka. Toks Biržiškos žingsnis 
man labai nepatinka. Ruseckas yra Nowiny įkūrėjas, taip pat leidinio redaktorius, 
tiesą pasakius, pastaruoju metu kartu su Rondomanskiu bendraredaktoriai. Iki šiol 
jis yra vienas pagrindinių visos jų rinkimų veiklos vykdytojų, dėl kurios ir gimė 
šiandienė „Darbo žmonių sąjunga“. Ruseckas yra partinis liaudininkas, kai vyksta 
rinkiminė kampanija su kategorišku liaudininkų kovos šūkiu prieš klerikalus, ne- 
pritariančiu jokiems kompromisams. Tad liaudininkas Ruseckas, susidėjęs su tais 
„kalbančiaisiais lenkiškai“, apgaudinėja. Kalbos apie visuomeninius jų interesus yra 
tik fikcija ir meškerė lenkams išgaudyti ir jų visuomenei suardyti. Nėra čia tikėjimo 
savo pačių šūkiais, nes jeigu liaudininkai kovoja su klerikalais, vadinasi, klerikalai 
turi kenkti „kalbantiesiems lenkiškai“. Tai pasakykit, kaip liaudininkas Ruseckas, 
kovodamas su klerikalais lietuvių stovykloje, su jais bičiuliaujasi ir blokuojasi - ir 
tai daro vienu metu, „kalbančiųjų lenkiškai“ stovykloje! Visa tai neskaniai kvepia. 


1923 metų balandžio 30 d. 
Pirmadienis 


Lietuvių klubo patalpose, vad. „Trijų kunigaikščių“ kabinete (kabinetas tokį pa- 
vadinimą gavo dėl kabančių trijų Lietuvos didžiųjų kunigaikščių portretų), įvyko 
Lietuvos draugijos Tautų Sąjungai remti susirinkimas, kurį sukvietė organizacinė 
komisija, t. y. Janulaitis, Jonynas ir Sleževičius. Komisijos nariai buvo išrinkti prieš 
porą mėnesių per susirinkimą, vykusį Sleževičiaus bute. Narių pareiga - sukurti 


47. Ruseckas Petras (1883-1945), lietuvių tautinio judėjimo aktyvistas, visuomenės ir politikos 
veikėjas. 1905 m. Rusijos revoliucijos įvykių Lietuvoje veikėjas, Vilniaus Didžiojo seimo dalyvis, 
vienas Lietuvos valstiečių sąjungos (LVS) steigėjų, Lietuvos demokratų partijos narys. 1918 m. 
Lietuvos kariuomenės savanoris, vėliau dirbo Krašto apsaugos ministerijos Literatūros skyriaus 
viršininku. Išrinktas į Steigiamąjį seimą, priklausė Lietuvos valstiečių sąjungos (LVS) frakcijai. 
1922 m. pabaigoje grįžo į kariuomenę, 1922-1925 m. redagavo Kario žurnalą. 1925 m. išėjo į atsar- 
gą. Dalyvavo Valstiečių sąjungos, Jaunimo sąjungos, Šaulių sąjungos veikloje. Bendradarbiavo 
įvairiuose leidiniuose: Lietuvos ūkininkas, Jaunimas, Vilniaus žinios, Viltis, Mūsų žinynas, Kar- 
das, Karys ir kt. 

ir įregistruoti draugijos statutą. Komisija, atlikusi savo darbą, sukvietė draugijos 
narius į susirinkimą. Atvyko dvidešimt keli nariai. Išvardysiu daugumą susirin- 
kusiųjų: kun. prelatas Aleksandras Dambrauskas-Jakštas“*, universiteto Teologijos 
fakulteto dekanas kun. Bučys“, dr. Rokas Šliūpas“, Jonynas“, Leonas, Janulaitis, 
prof. Baloga, Martynas Yčas”, kun. Jurgutis“, Dailidės*, Balutis“, prof. Stanislovas 


48. Dambrauskas-Jakštas Aleksandras (Dambrauskas Adomas, 1860-1938), filosofas, teologas 
neotomistas, kritikas, matematikas, poetas, prelatas. 1900-1905 m. Peterburgo dvasinės akade- 
mijos profesorius. Su kitais 1905 m. parengė Lietuvių krikščionių demokratų sąjungos progra- 
mą. Grįžęs į Kauną 1906 m. įsteigė Šv. Kazimiero knygų leidimo draugiją ir iki mirties jai vado- 
vavo. Įsteigė ir redagavo 1906-1914 M., 1919-1923 m. ir 1937-1938 m. žurnalą Draugija, 1906-1907 
m. Nedėldienio skaitymas, 1910-1914 m. ir 1924-1929 m. žurnalą Garnys, 1911-1914 m. ir 1916-1919 
m. žurnalą Ateitis ir kt. 1911 m. su kitais įkūrė Ateitininkų organizaciją. 

49. Bučys Pranciškus Petras (1872-1951), Lietuvos Rytų apeigų vyskupas, teologas, marijo- 
nas, Lietuvių katalikų mokslų akademijos akademikas, teologijos daktaras. 1915-1916 m. ku- 
nigavo lietuvių karo pabėgėlių kolonijoje prie Maskvos. 1916-1921 m. gyveno JAV, lietuviškų 
parapijų klebonas, nuo 1918 m. kazimieriečių vienuolyno Čikagoje kapelionas, 1918-1921 m. lai- 
kraščio Draugas redaktorius. 1921 m. grįžo į Lietuvą. 1922-1927 m. dėstė Lietuvos universite- 
te, 1924-1925 m. Lietuvos universiteto rektorius. 

50. Šliūpas Rokas (1865-1959 ), gydytojas, lietuvių tautinio judėjimo dalyvis, tautosakininkas, 
visuomenės veikėjas, aušrininko Jono Šliūpo brolis. Iki 1919 m. kovo mėn. Kauno apylinkėse 
steigė valsčių savivaldybes. 1919 m. su kitais įsteigė Lietuvos Raudonąjį kryžių ir iki 1932 m. buvo 
jo pirmininkas. 1922 m. paskirtas Valstybės gydytojų egzaminų komisijos nariu. Jo rūpesčiu 
atnaujintos Lietuvos ligoninės, pastatytos naujos. Be to, jis buvo vienas iš Lietuvos tarpmiestinės 
elektros bendrovių sąjungos steigėjų ir vadovybės narių. 

51. Jonynas Ignas (1884-1954), istorikas, diplomatas. 1920 m. rugpjūčio-spalio mėn. Lietuvos 
vyriausybės vyr. įgaliotinis Vilniaus kraštui. 1920 m. spalio 17-1922 m. vasario 8 d. Lietuvos 
valstybės atstovas Tautų Sąjungos karinės kontrolės komisijoje Vilniaus krašto reikalams. 1922- 
1929 m. dirbo Užsienio reikalų ministerijoje, Tautų Sąjungos, Lenkų ir kitų departamentų direk- 
torius. Dalyvavo Tautų Sąjungos tarybos posėdžiuose. 

52. Yčas Martynas (1885-1941), teisininkas ir politikas, valstybės ir visuomenės veikėjas, pirma- 
sis nepriklausomos Lietuvos finansų, susisiekimo bei prekybos ir pramonės ministras, vietas 
pirmųjų Lietuvos bankininkystės ir pramonės kūrėjų, publicistas, redaktorius, leidėjas, Vytauto 
Didžiojo universiteto ir Vilniaus universiteto garbės daktaras. 

53. Jurgutis Vladas Rafaelis (1885-1966), bankininkas ir politikas. 

54. Dailidė Bronius Edmundas (1892-1981), diplomatas. 1921-1923 m. Užsienio reikalų ministe- 
rijos Europos centro departamento direktorius. 1923-1928 m. Ministrų kabineto reikalų vedėjas. 
1928-1933 m. Lietuvos nepaprastasis pasiuntinys ir įgaliotasis ministras Latvijai, 1929-1930 m. 
ir Švedijai, 1933-1940 m. Estijai, 1934-1940 m. ir Suomijai. Nuo 1940 m. gyveno JAV, Čikagoje. 
55. Balutis Bronius Kazys (1880-1967), diplomatas, politikos ir visuomenės veikėjas. 1920 m. 
kovo-lapkričio mėn. Lietuvos užsienio reikalų ministerijos (URM) Politikos departamento di- 
rektorius. Vadovavo Lietuvos delegacijai derybose su Lenkija Kalvarijoje ir Suvalkuose, pasira- 
šė Suvalkų sutartį. 1920-1921 m. URM viceministras, 1921-1927 m. Vakarų ir Politikos departa- 
mentų direktorius, 1927 m. URM generalinis sekretorius. 

Šalkauskis“, dr. Karuža??, Antanas Tumėnas“, aš, dar keli asmenys, kurių nepažįstu. 
Leonas buvo susirinkimo pirmininkas, o sekretorius kun. Bučys. Organizacinės ko- 
misijos narys Jonynas perskaitė statutą, pasidalijo su juo susijusia dalykine informa- 
cija. Aptarėme ir kelis einamuosius reikalus. Manau, kelis jų verta paminėti. Taigi 
buvo išrinkta draugijos valdyba - tad nuo šiol ji egzistuoja realiai. Buvo pasirinktas 
slaptas balsavimas. Pirmininku išrinktas Janulaitis, sekretoriumi Jonynas, o iždi- 
ninku dr. Rokas Šliūpas. Janulaitis užėmė labai rimtą ir garbingą postą, mat tokio 
tipo draugijos buriasi į didžiulę tarptautinę uniją, kuri yra pendant” visuomeninė 
organizacija prie Tautų Lygos, atstovaujanti valstybėms. Dabar tai didžioji visuome- 
ninė Tautų unija, kurios tikslas realizuoti didžiąją pacifistinę mintį pagal Vilsono““ 
šūkį, išsakytą Didžiojo karo metais, ir siekti organizuoto tarptautinio bendravimo. 
Lietuvą įkūnys Lietuvių draugijos“ pirmininkas Janulaitis. Labai džiaugiuosi, kad 
šis vaidmuo tenka kaip tik Janulaičiui, nes jis, kaip niekas kitas, jo nusipelnė. Pasku- 
tiniu laiku Janulaitis yra vienas žymiausių lietuvių visuomenės atstovų, išsiskirian- 
tis neeiliniu mąstymu, žiniomis, kultūra, charakteriu, valia. Tai žmogus, kuris nėra 
pakeitęs savo įsitikinimų. Per susirinkimą aptarėme dar kelis įdomius klausimus. 
Kalbėjome apie galimybes gegužės pradžioje atvykti į Lietuvą Tarptautinės unijos 
draugijų Tautų Lygai remti generaliniam sekretoriui prof. Ruisenui“*. Minėtojo 


56. Šalkauskis Stanislovas (Stasys, 1886-1941), filosofas, pedagogas, paskutinis tarpukario Vy- 
tauto Didžiojo universiteto (VDU) rektorius. Lietuvos katalikų mokslo akademijos steigimo 
(1922 m.) iniciatorius, nuo 1933 m. jos akademikas, 1938-1940 m. pirmininkas. 1927-1930 m. At- 
eitininkų federacijos vadovas. Jis galutinai suformavo ir suredagavo ateitininkų principus, ateiti- 
ninkų ideologijos esmę, parašė knygą Ateitininkų ideologija. 1921-1922 m. redagavo žurnalą Ro- 
muva, 1932-1934 m. - žurnalą Židinys. Bendradarbiavo katalikiškos orientacijos žurnaluose: 
Naujoji Romuva, Lietuvos mokykla, Draugija, Logos ir kt. 

57. Karuža Jurgis (1866-1953), gydytojas dermatovenerologas, medicinos daktaras. Iki 1917 m. 
dirbo karo gydytoju Rusijoje, 1919 m. grįžęs į Lietuvą - Kauno karo ligoninėje. 1920- 
1922 m. Aukštųjų kursų lektorius Kaune. 1923-1935 m. Vytauto Didžiojo universiteto dėstytojas 
(iki 1930 m. Lietuvos universitetas), 1923-1935 m. Odos ir venerinių ligų katedros vedėjas, nuo 
1930 m. profesorius. 

58. Tumėnas Antanas (1880-1945), teisininkas, Krikščionių demokratų partijos veikėjas, 1919- 
1926 m. partijos centrinio komiteto narys. 

59. Pendant (pranc.) - tuo tarpu, neužbaigtas, neišspręstas. 

60. Vudrou Vilsonas (Vudrovas Vilsonas arba Vudro Vilsonas, Woodrow Wilson, pilnas 
vardas: Thomas Woodrow Wilson, 1856-1924), 28-asis JAV prezidentas. 1918 m. paskelbė gar- 
siuosius Keturiolika punktų, kuriuose deklaravo tautų apsisprendimo teisę. Vienas iš Versalio 
taikos iniciatorių, Tautų Sąjungos sumanytojų ir jos projekto autorių. Už veiklą 1919 m. apdova- 
notas Nobelio taikos premija. 

61. Taip sutrumpinus įvardijama Lietuvos draugija Tautų Sąjungai remti. 

62. Ruisenas Teodoras Euženas Cezaris (Ruyssen Thėodore Eugėne Cėsar, 1868-1967), prancū- 
zų istorikas, filosofas, pacifistas. 

žmogaus nuopelnai organizacijai, informacijos sklaidai itin dideli, o pavardė gar- 
si tarptautiniu mastu; neseniai jis parašė laišką kun. Dambrauskui, kuris įrašytas 
Lietuvių draugijos pirmininku (šioji draugija ir jos valdyba anksčiau egzistavo vien 
popieriuose), ir pranešė, kad yra gavęs kvietimą atvykti į Latviją, Estiją ir Lenkiją. 
Kadangi vyks per Lietuvą, klausia, ar galėtume jam gauti vizą, o gal pati Lietuvos 
draugija norėtų jam ką nors pranešti. Vienu žodžiu, itin mandagiai įspėja mus apie 
savo atvykimą, kad vėliau negalėtume jam prikišti, jog ignoruoja Lietuvą, perva- 
žiuodamas jos teritoriją incognito. Valdybos vardu jam atrašė Jonynas: mandagiai 
pakvietė atvykti, bet kartu gana aštriu tonu pabrėžė, kad lietuviai itin nepasitiki 
tarptautinio teisingumo idėja po to, kokias nutartis Tautų Lyga priėmė dėl Vilniaus; 
vis dėlto draugija yra dėkinga, kad buvo pranešta apie paties atvykimą, ir Ruiseną 
labai kviečia. Laiške galima įžvelgti ir savotišką pasiteisinimą Ruisenui, kuris nieko 
bendra su minėtuoju sprendimu dėl Vilniaus neturi, vis dėlto turi suprasti: yra tam 
tikrų niuansų, susijusių su galimu jo atvykimu. Susirinkimo dalyviai atsižvelgė į 
Balogos siūlymą prašyti Janulaičio nedelsiant telegrafu išsiųsti Ruisenui kvietimą. 
Būtų tarsi laiško papildymas, jau be jokių komentarų ir išlygų. Taip pat buvo nutar- 
ta organizuoti Ruiseno sutikimo komitetą ir parengti programą. Išsiųsti delegaciją 
pasitikti svečią prie sienos, surengti konferenciją dalyvaujant svečiui, paįvairinti 
jo viešnagę kokiomis nors pramogomis ir galų gale bendrą pasisėdėjimą su mūsų 
draugijos nariais. 


1923 metų gegužės 1 d. 
Antradienis 


Šiandien turėjo vykti didžioji visuotinio medelių sodinimo šventė: planuota mede- 
liais apsodinti vieną gatvę - būsimąją „Gegužės alėją“, kuri bus tiesiama naujose be- 
siplečiančio Kauno teritorijose tarp Vytauto kalno (anksčiau vadinamo „Piotrėw- 
ka“) ir Žaliakalnio, regis, kažkur Mickevičiaus slėnio pusėje. Iškilmėse planavo 

dalyvauti mokyklos, jaunimo ir kitokios draugijos, žinomi valdžios ir visuomenės 

atstovai. Ir man šventinis komitetas atsiuntė kvietimą į iškilmes. Vienas pagrindi- 
nių šventės akcentų - teatro trupės pasirodymas po atviru dangumi pasitelkiant tik 
natūralias dekoracijas. Turėjo būti vaidinama Liudo Giros“ inscenizacija - alego- 
rinės Lietuvos praeities scenos su kunigaikščiais, liaudimi, šventikais, vaidilutėmis. 
Skambant atitinkamai muzikai turėjo būti vaizduojami senoviniai papročiai. Gaila, 
oras buvo labai prastas. Smarkiai lijo, pakilo gūsingas vėjas. Žodžiu, buvo šalta ir 


63. Gira Liudas. 


35 


iškilmės nukeltos į sekmadienį. Šiandien 
planavau nueiti į dailės parodos atidary- 
mą, bet nenuėjau, nes negavau pakvieti- 
mo. Žiūriu, gana dažnai mane pamiršta. 
O juk turėjau gauti kvietimą, nes prieš 
karą Vilniuje kelerius metus buvau Lie- 
tuvių dailės draugijos, kuri pati pirmoji 
pradėjo rengti lietuvių dailės parodas, 
Medžių sodinimo šventei praėjus. narys. 


Karikatūra „Medžių sodinimo šventei praėjus“. Nors vakar Janulaitis (galbūt dėl savo 
satyros laikraštis Garnys, 1924, nr. 5 (60), p. 2. kuklum 0) ir bandė atsis akyti Lietuvių 
draugijos Tautų Lygai remti pirminin- 

ko posto, vis dėlto šiandien jaučiasi laimingas, kad juo pasitiki ir gavo postą. Mano 
nuomone, Janulaitis turėtų būti patenkintas tokiu postu, nes jis yra visuomenės vei- 
kėjas, o tokios pareigos suteikia pačiam daugiau autoriteto. Kuo didesnė Janulaičio, 
kaip visuomenininko, įtaka, tuo sudėtingiau bus jį ignoruoti - ir ne vienoje, o visose 
veiklose, kurių tik jis imsis. Tad visur, o kartu Tribunole (na, kad ir dėl Ciplijausko 
ar kitų klausimų) jo žodis bus svaresnis. Aišku, ir pats Janulaitis negali nesupras- 
ti naujojo posto reikšmės, žinoma, nevaikščios nosies užrietęs ir nesigirs turįs kur 
kas daugiau galių. Janulaitis kalba dar apie vieną aspektą, kuris jam teikia ypatin- 
gą pasitenkinimą. Jeigu tik minėtoji draugija veiks, tikrai dirbs ir prie tarptautinės 
politikos klausimų. Kas, kad tokios draugijos įvairiose šalyse susikūrė turėdamos 
pacifistinės idealistinės sklaidos tikslų (tiesą pasakius, gal propagandos pacifistine 
metodika, pritaikyta tarptautiniams santykiams ir ginčams reguliuoti), vis dėlto iš 
tiesų kiekviena jų užsibrėžia politinius savo šalies tikslus ir pagal juos pritaiko mi- 
nėtąją idealistinę propagandą. Janulaitis tikisi, kad draugijos posėdžiai ir diskusijos 
taps savotiška užsienio politikos akademija draugijos nariams, o užsienio politikos 
problematikos populiarinimas leis labiau kontroliuoti Užsienio reikalų ministeriją, 
mat tokia politika itin dažnai pasislepia kabinetų šešėliuose, iš kurių visai netikė- 
tai išnyra Hymanso“* ar panašūs projektai. Janulaitis skiria daug dėmesio užsienio 
politikai ir yra kategoriškos nepriklausomybės linijos ir apskritai griežtai apibrėžto 
radikalizmo (ne visuomeninio radikalizmo, o aiškios ir konsekventiškos pasirinktos 
krypties — Janulaičiui tai tautinė ir nepriklausomybės kryptis) šioje politikoje šali- 
ninkas. Janulaitis yra oportunizmo, neveiklumo ir pusiau padaryto darbo priešas. 
Labai priešiškai nusiteikęs ir prieš nuolaidžiavimo politiką, vykdomą neaiškiomis 


64. Hymansas Polis (Hymans Paul Louis Adrien Henri). 

priemonėmis, užmaskuotą apgaulę. Nepriklausomybės linijoje jis laikosi taisyklės: 
verčiau jau prarasti nepriklausomybę per prievartos aktą, nei gelbėti ją parsidavėliš- 
kai tik tam, kad būtų išsaugota dėl kitų akių. Pasak Janulaičio, bet koks parsidavimas 
demoralizuoja ir susilpnina tautą, o kartu labiau kenkia nei pačios formos prara- 
dimas, išlaikius vyrišką valią, kadangi ta valia atkurs ir formą. Man labiau patinka 
Janulaitis su tokia pozicija nei tie, kurie iš baimės linkę nuolaidžiauti ir dar tikisi, kad 
širdyje jausdami neapykantą sugebės save ir kitus apgauti. Tarkime, Janulaitis ma- 
žiausiai neapykantos jaučia Lenkijai, nors pats radikaliausiai priešinasi lenkiškajam 


imperializmui. 


1923 metų gegužės 2 d. 
Trečiadienis 


Nežinau už ką balsuoti. Greičiausiai apsisprę- 
siu už vieną lietuviškųjų sąrašų, tačiau net ir 
iš jų nėra lengva rinktis. Negaliu balsuoti už 
lenkų sąrašus - nei už tuos, kurie atsiduoda 
lenkišku nacionalizmu ir verkšlena dėl len- 
kų tautos persekiojimo Lietuvoje, kuris išties 
vyksta dėl politinio Lietuvos ir Lenkijos gin- 
čo, o verkšlendami Lietuvos lenkus įnirtingai 
atplėšia nuo šalies, kurioje yra gimę, ir bando 
paversti Lietuvoje gyvenančiais kolonistais 
ir svetimšaliais. Negaliu balsuoti ir už tuos 
įvairiaspalvius (melagingus) „lenkų“ sąrašus, 
kurie atima iš lenkų tautybės gyventojų indi- 
vidualumą ir dar susiblokuoja su mažiausiai 
patrauklia, kvailiausia ir kenksmingiausia 
lietuvių visuomenės grupe - „Darbo federa- 
cija“. Mano pozicija Kaune, žvelgiant per po- 
litinę ir tautinę prizmę, yra be galo sudėtinga. 
Čia esu toks vienas vienutėlis. Vilniuje esama 
mano pažiūroms artimų žmonių, tai Liudvi- 
kas Abramovičius“, Przegląd Wilenski leidė- 


65. Abramowicz Ludwik. 

ajpe a. | promksowego wyjšcia. Jak w wielu lanych kwestjath, 

; tak tu tej rútia zdań w loniae mocarsiw spray 

Uznanie Liwy de jure przez Ententę wywolalo | miernonych zdaje sie nie Wegač weiphwosei, 
meoczekiwany skutek; zajecie Kimpedy przez party- i O He nie zajdą nowe jakies komplikacje, wha 
zanckie oddziwy titewskie, dzielejace miewatpliwia ' szera na the rouwcega oporu niemkeckiega pere- 
wedug dyrektyw Kowna. ; Ciwko sonsreranjacej sig okupaci framcuskhej ma zas 

Dotad sprawa nie przedstawia she jasno: dia- ) chodzie, nalely prypuszersč, te ophod Nlajpedžki 
crega wybrano obecny wlašnie moment na tak ry- || zomtanie uregulowany jeleh nie catkowieks w toys 
zykowny krak, jaki cel mu przyswieca, zy ie | po dyereh Kewsklch, bo badi co bydi z wiekstem ich 
praylączemie Kiajpedy ! wogóle h rw. Malej Litwy wyzglydiken! em, mt to dotychczas bylo proje towang- 
do paswa Wewsklego, czy też związana z tem Poktyka fakidw dokonanych, zainicjowana prer Pol- 

Zadziėja zrusrenia z matiwego punktu meuregulo- sky w stosunku do Wilefssezyrny, zmnlazia whee 
wanej pod wigiędem mitdzynarodowym kwesti Wi- našiulowcėw | 2 rowne pomysinym skutkiem. 
šeńszcryzay, cty jesrcre dalsre widoki na radykainą Nie jesteimy zwelennikami Iakiej poktyki, be 
amienę Ggėlnej sybuach politycznej, czyje wplywy | nie ządzimy, by mogla ona praynosiė Worzyści trwałe 
1 poparcie odėgrywaly tu role, jaką wreszcie bedzie 4 ustalać nowy portadėk rrecży na podstawach mot 
nych, Wszelkie wyzyskiwania konjunktur priemijeją: 
cych | postupiwante 14 metodar rbroliacni dat 
jedyne zysk doražny, tryumt chwikewy, którym biag 
histoj rychio kres kladzie, jelen apecuje sių Mieja 
I pazorami Zormiatt (ieczywstodai. 

Povodzeniė aekiji Iewskio) w Klajpedrio ws 
due taletaio od wyo, cry jest ona wyrazem thet 
nych daten hainos miejicowej do polaczenkų set 
z ojkiyıną Kitirską, czy tet germanizacja Malėj Lawy 
zapusti 6 tyle giebokie korzenie, At porwanie protr 
ma wirów wiekowgiih z paisiwem mernackkem, b 
dzie mało tyiko charakter presiėciauy. 

W tej tat tylko plasiczyie wol raipakrywaė 
kwestje Klajpedeka:; jast to spor niemiecko- béewskt 
1 mieszanie 14 dati innych crynków peri mezem 

one. Tymeasem pese poki 1 to 
bez rainkky Kieruskėw, wpada po prostu we wichi 
Koiė na wiest 6 rajęciu Klajpedy przez partyzantėw 
Htewskich. Posypaly sių wymysly, dewiny i bili, 
tak jakby chodzio tu o zamach ilewski aa mesaprie 
cenie polka whuagiè deiek možnu bylo zroturmiet 

wobec faktu dokonanego postawa Ententy. į 
Ma rane se zdswafo, že drobny ten stašuoko- | 
wa epizod posišgnie za sobę nieobliczalne konse- | 
kwencje. Wajownkre wystapienia prasy polskiej, | 
pPrrypussezalme starcia francusko- nierieckie w zaglę- j 
biu Ruhry, zagadkowa postawa Sowietów zdawaly t 
sig wrėtyč wybuch olbrzymiego požaru, ktėry mógł į 
by ogamač znów całą Europę. Niebezpieczėristwo i 
to t dali jescze me jest calkowicie zaiegnane, | 
W katdym tarie, w chwiN gdy to piazemny, sytuacja 
wydaje ske znacznie mmiej grožną. Przyczyniły sią do | 
tego przedewszystkim powšciagliwa stanowisko rzadu 
polskiego, który nie dal się sprowokowat podiega- | 
jaen artykulami dziennikarsklemi oraz mewyratne i 
žathowanie się Ententy, a nawet bezpošrednio ra- 
Arasnlete| Francji, Wbrew przenidywaniom tajch 
Klajpedy przer Litulndw me spowodowmp bynaj- 
mitj groinej wyprawy karnej przeciwko „buūntowni- 
køn“. Popizestano na wyslaniu pwu okralėw wo 
jennych, które zewingly spokojnie do portu Klajped- 
kigo oraz zwolani specjalnej konterenck, która 


Klajpeda. Straipsnio, skirto Klaipėdos pripažinimo 
Lietuvai de jure situacijai aptarti, faksimilė. 
Przegląd Wschodni, Vilnius, 1923, sausio 28, nr. 2. 

jas, ir Tadeušas Vrublevskis““. Nedaug tokių žmonių kaip aš, manau, galiu išvardyti 
tik šitas dvi pavardes. Svarbiausia, kad tokių žmonių apskritai yra. Jeigu jie gyventų 
šalia, galėčiau bendrauti ir bendradarbiauti. Na, o Kaune nėra tokio tipo judėjimo 
ir mąstymu į mane panašių žmonių. Su abiem egzistuojančiomis lenkų politinėmis 
srovėmis - tiek visalenkiška, tiek „lenkiška“ kabutėse - sutikti negaliu. Todėl už jas 
ir nebalsuosiu. 

Teks balsuoti už vieną iš tarp savęs kovojančių lietuviškųjų sąrašų. Kaip pasirink- 
ti? Praėjusį kartą balsavau už „Pažangą“, kuri su „Žemdirbiais“ sudarė vieną bloką. 
Šiandieną padėtis yra pakitusi. Praėjusį kartą balsavau už „Pažangą“, mat jos blokas 
kartu su „Žemdirbiais“ palaikė sudėtingiausiomis sąlygomis besivysčiusią visuome- 
nės dalį, kuri, beje, būtina pusiausvyrai ir visuomenės vystymuisi šalyje išlaikyti. Dėl 
tos pačios priežasties balsuočiau už pažangų, radikalų arba net revoliucinį judėji- 
mą, jeigu manyčiau, kad tokia kryptis yra be galo reikalinga tolesnei visuomenės 
raidai. Tad, kas žino, galbūt šįkart, rinkdamasis už ką balsuoti, ir vadovausiuosi to- 
kiu mąstymu. Na, kadangi pasikeitė padėtis dėl „Pažangos“, ir mano motyvai, kurią 
partiją rinktis, pasikeitė. Šitoje rinkimų kampanijoje aršiausiai kaunasi krikščionys 
demokratai su liaudininkais. Krikščionys demokratai yra dešinės pakraipos ir siekia 
išlaikyti tokią politiką, kuri buvo iki šiol. Pastaroji partija yra politiškai stipri, jos 
siekiams jau nekyla tokia grėsmė, kaip kad buvo anksčiau, kai atrodė vienintelė gali- 
mybė krikščionims demokratams eiti į kompromisą su liaudininkais. 


1923 metų gegužės 3 d. 
Ketvirtadienis 


Pagaliau sulaukiau Elvyros laiško. Siųstas iš Varšuvos, skirtas man ir Maryniai. 
Laiškas pirmiausia keliavo pas Kotunią Prušanovską į Bydgoščių, iš ten į Berlyną, 
o paskui jau pateko į Kauno paštą. Sužinojau, kad Elvyra su Helcia vis dar yra 
Varšuvoje. Helcią paguldė į klinikas, o Elvyra nuo jos nesitraukia. Mergaitę gydo 
(arba bent jau konsiliume dalyvavo) gydytojai: Zelinskis“, Flatanas“, Dydynskis“ 
ir Dracas'*. Varšuvos medikai, kaip ir daktaras Brundza Kaune, nustatė tą pačią 
ligą, būtent, kad Helcia buvo patekusi į infekcijos sukeltą komą, o dabartinė liga 
yra komos pasekmės. Plaučiai, širdis, akys, smegenys ir inkstai nėra pažeisti, jeigu 


66. Wróblewski Tadeusz. 
67. Zieliński. 

68. Flattan. 

69. Dydyński. 

70. Drac. 

pavyks Helciai priaugti svorio ir tokiu būdu išgyti nuo išsekimo - ji bus išgelbėta. 
Pastaruoju metu Helcios būklė kur kas geresnė. Temperatūra jau normali, apeti- 
tas geras, tad maitinasi tinkamai, o valgo kas 2 14 valandos dieną naktį. Priauga 
svorio, o kartu grįžta ir mergaitės jėgos. Jau gali pati stovėti, savarankiškai pereiti 
per palatą (o dar neseniai net pajudėti neįstengė). Galva nėra taip labai palinkusi į 
priekį, suprantama, Helcia dar toli gražu nėra visiškai sveika. Na, svarbiausia, yra 
vilčių, kad mergaitė pasveiks. Elvyra vis dėlto rašo, kad joks kitas gydytojas taip 
kruopščiai netyrė jos dukros, kaip daktaras Brundza iš Kauno. Kaip tik jo diagnozę 
Varšuvos gydytojai patvirtino. Tad Elvyra, o ypač Helcia, yra be galo dėkinga šitam 
Kauno gydytojui. Elvyra manęs prašo asmeniškai jam padėkoti. Už Helcią Elvyra 
kasdien klinikoms sumoka 42 ooo Lenkijos markių (+ - 1 dolerį, arba 10 litų), o 
už save 18 000 markių, sako, kad dar tiek sumoka už visokiausius priedus. Turi 
papildomai pirkti Helciai maisto, klinikų darbuotojai išpindėję, tad viską pati daro: 
atneša ir išneša naktipuodį, kibirus, vandenį, o neretai ir indus po pietų privalo nu- 
nešti į virtuvę. Be to, privalėjo nusipirkti indų papildomam maitinimui. Pati plauna 
indus, skalbia Helcios drabužius, pati siuva dukrai naujus apatinius, nes per mažai 
pasiėmė, verda jai taip pat pati. Helcia svajoja apie Bagdoniškį ir baisiai nekantrauja, 
kada galės sugrįžti. Sako, ji jau linksma, jau žaidžia. Tėvas kviečia ją į Obodovcus", 
kuriuose galėtų pailsėti po klinikų, bet Helcia nenori ten važiuoti ilgiau nei savaitei, 
nes labai pasiilgusi Bagdoniškio. Ką gi, dar negreitai ji tenai sugrįš. 


1923 metų gegužės 4 d. 
Penktadienis 


Į būsimus rinkimus krikščionys demokratai eina su šūkiu „Šalin socialistus!“ vadi- 
nasi, šalin viską, kas yra bent kiek kairiau nuo jų. Taigi šalin liaudininkus, kuriuos 
krikščionys demokratai laiko socialistais, nors tas jų socializmas visais laikais buvo 
tik potekstė ir niekada neturėjo konkretaus savo veido, o dabar net iš pavadinimo 
buvo išmestas. Šitoje rinkimų kampanijoje riba tarp krikščionių demokratų ir deši- 
niųjų „Pažangos“ bei „Žemdirbių“ opozicijos neatrodo nei konkreti, nei reikšminga. 
Krikščionys demokratai, kurie Įstatymų leidžiamajame seime ir dar per rinkimus 
į praėjusį Seimą sudarė labai glaudų trijų frakcijų bloką: tipiškai klerikalinio cen- 
tro ir dviejų atstovybių - darbininkų („Darbo federacija“) ir ūkininkų („Ūkininkų 
sąjunga“) — dabar jos laikosi kitokios politikos. „Darbo federacija“ ir „Ūkininkų 
sąjunga“ dabar yra jau pavienės partijos ir turi stipriai besiskiriančias programas. 


71. Obodovcai. 

„Ūkininkų sąjunga“ yra konservatyvi partija 
ir vis kategoriškiau laikosi politikos be po- 
kyčių. Tai turtingųjų visuomenės sluoksnių 
partija, kuriai priklauso turtingi ūkininkai 
ir prie jų prisišliejusi jaunutė bankinė plu- 
tokratija su visokiais vailokaičiais priešaky. 
Vis labiau nyksta skirtumas tarp šios partijos 
ir „Žemdirbių sąjungos“. Šiuose rinkimuose 
„Ūkininkų sąjunga“ dalyvauja savarankiškai, 
be krikščionių demokratų vardo. Bloką su ja 


„i sudarė „Žemdirbi junga“ ir inamoji 
Ukin. Sąjung. narys. Pasakė - gi Kristus Simonui Petrui: „nuo šio laiko tu žmones žvejosil“ g 4 58) ga 1l vad J 
(Ev. Šv. Lukos, 5, 10). Na, tai mūsų kunigai ir žvejoja... 


Valstietis = Liaudininkas. Žvejot je avea, bai a ei, ar kam kitam? Arnetakšinkus ||| Atgimimo draugija“, į kurią susibūrė gar- 
Karikatūra „Ar tai Kristaus žvejai?“ siausiai rėkiančių nacionalistų saujelė. Kai 
Lietuvos žinios, 1923, balandžio 29, nr. 96. kuriose rinkimų apygardose (Kaune) „Pa- 

žanga“ pateikė savo atskirą rinkimų sąrašą, 
kitose - bendrus sąrašus su „Žemdirbiais“. Dar kitose apygardose apskritai nėra jos 
sąrašų, tik nariai įrašyti į „Žemdirbių“ sąrašus. Tad, nors ir atrodo, kad „Žemdir- 
biai“ turi pateikę atskirus sąrašus ir nesudaro vieno bloko su „Ūkininkų sąjunga“, 
vis dėlto kai kuriose rinkimų apygardose kaip tik abiejų partijų nariai įrašyti į vieną 
sąrašą; būtent dėl tų pastarųjų sąrašų partija tampa viena iš krikščionių demokratų 
dešiniojo fronto dalyvių. Na, o pats krikščionių demokratų centras, kitaip tariant, 
klerikalai, palaiko glaudesnius ryšius ne su „Ūkininkų sąjungos“ dešiniuoju spar- 
nu ir su juo susijusiais kitais dešiniųjų atstovais, o su „Darbo federacija“. Atrodo, 
krikščionys demokratai pasirinko tokią taktiką, nes klerikalai nejaučia poreikio po 
savo sparnu priglausti turtingų ūkininkų, plutokratijos ir buržuazijos, mat puikiai 
žino, kad niekur nepabėgs nuo bažnytinės įtakos ir nenukryps į socialistinį kelią, 
nepasiduos visuomenės radikalizmui, visuomet šiuos sluoksnius stabdys stiprus 
klasių skirtumas. Darbininkų „Darbo federacija“ jau reikalauja itin daug klerikalų 
dėmesio. Todėl klerikalų štabas ir laikosi „Darbo federacijos“, ir suokalbiškai mer- 
kia akį dešinei, bet formaliai su dešiniaisiais nei jungiasi, nei blokuojasi, nei kovo- 
ja. Priešingai, garsiai pritaria demagogiškiems „Darbo federacijos“ šūkiams, kartu 
stoja į kovą prieš kairiuosius ir kaip ginklą naudoja agitacinius radikaliuosius šū- 
kius. Kadangi pastaruoju laiku „Pažanga“ ir „Žemdirbiai“ atsidūrė vienoje bendro- 
je dešiniųjų stovykloje, kuri neabejotinai siekia palaikyti esamą politiką, netekau 
motyvo, dėl kurio per praėjusius rinkimus už juos balsavau. „Pažangos“ sąrašuose 
Kaune yra geriausias pavardžių rinkinys, bet vis tiek už ją nebalsuosiu. 

1923 Metų gegužės 5 d. 
Šeštadienis 


Gavau laišką iš Elizkos Komorovskos, gyvenančios Kavoliškyje. Ji rašo, kad sūnus 
Julekas Komorovskis susižadėjo su panele Madzia (greičiausiai Magdalena) Gors- 
ka, kilusia iš turtingos dvarininkų šeimos, regis, iš Žemaitijos (gerai nežinau, kur 
yra Gorskių dvaras ir kaip jis vadinasi)”. Jau seniai buvo kalbama, kad jiedu susi- 
tuoks, mat jaunieji krito vienas kitam į akį. Julekas yra įsimylėjęs, o abi šeimos, tiek 
Komorovskių, tiek Gorskių, irgi labai džiaugiasi būsima santuoka. Panelė kilusi iš 
turtingos šeimos, greičiausiai ir kraitį atsineš nemenką. Elizka rašo, kad vestuvės 
numatomos vasaros pabaigoje. Praktiškasis Hektoras kartu su panelės tėvais kaip 
tik dabar tariasi dėl materialinės jaunųjų padėties. Julekas su žmona apsigyvens 
Kavoliškyje. Visa kita Komorovskių šeima veikiausiai išsisklaidys ir užleis jaunie- 
siems vietą dvare. Greičiausiai Zitka”? ir Litka laikysis seniai kurpiamo plano ir 
išvyks į Lenkiją, o Elizka su Hektoru apsigyvens Ratkūnuose"“. Elizka jau žiemą 
sakė, kad planuoja išsikelti į Ratkūnus, nes puikiai supranta, kad dviem šeiminin- 
kėms vienoje virtuvėje gali būti per ankšta. Elizka neslepia: ji yra pratusi būti ponia, 
o atsikėlus marčiai, Kavoliškyje atsirastų naujų tradicijų ir jai nebūtų lengva sutarti 
su svetimu žmogumi, matyti, kaip jos įvesta tvarka yra keičiama. Dėl to gali kilti 
nesusipratimų ir barnių, todėl Elizka, trokšdama, kad sūnus su minėtąja panele 
susituoktų, pasiryžusi užleisti jaunai šeimininkei savo vietą. Vargšė Elizka! Jau- 
čia, kad jos gyvenimas, mirus Zysiui?“ ir sūnums sukūrus šeimas, praranda prasmę 
ir vis labiau traukiasi į būklę, kurią vadiname egzistavimu. Tai senatvė... O buvo 
sesė tokia energinga, tiek ūkyje, tiek namuose, tiek vaikus auklėdama, na, dabar 


.. xy Y3g os 


neišlaisvins, kaip kokios nereikalingos atgyvenos. Kol kas Elizka darn ne atgyvena, 


72. Kalbama apie Mariją Magdaleną iš Nalenč-Gorskių, Komorovską (Maria Magdalena z Na- 
lẹcz-Gorskich, Komorowska, 1900-1989), dvarininkaitę iš Žemaitijos. 

73. Komorovska Zofija Konstancija (Komorowska Zofia Konstancja, Zitka, 1898-1990), Zy- 
gmunto ir Elizos Komorovskių dukra, Mykolo Pijaus Paskalio Römerio dukterėčia. 

74- Komorovska Felicija Marija, Litka (Komorowska Felicja Maria, Litka, 1908-1993), Zygmun- 
to ir Elizos Komorovskių dukra, Mykolo Pijaus Paskalio Romerio dukterėčia. 

75. Ratkūnų dvaras - šalia Suvainiškio miestelio, dabar Rokiškio rajone. Ratkūnų grafai Ko- 
morovskiai buvo įsirengę šeimynines kapinaites šalia dvaro sodybos. Grafų Komorovskių kapi- 
naitės Ratkūnuose pastaruoju laiku atrodo gana varganai. Tvora ir visa kapinių teritorija apau- 
gusi medžiais, vartų nebėra, o dideli juodo granito paminkliniai kryžiai nugriuvę ir sudaužyti. 
Grafų namas nugriautas sovietmečiu. Išliko tik tvirtų rąstų svirnas, apleistas, bet dar įspūdin- 
gas parkas, užpelkėję tvenkiniai. Senieji Suvainiškio miestelio gyventojai dar mena paskutinį 
Ratkūnų grafą Piotrą Komorovskį (Piotr Komorowski) ir jo šeimą. 

76. Komorovskis Zygmuntas Leopoldas (Zysius, Komorowski Zygmunt Leopold). 

ne nereikalingas daiktas, nes šiaip taip laikosi, kol Hektoras nevedęs, kol dukros 
neištekėjusios, ypač jaunėlei Litkai ji reikalinga, bet vis tiek jau prasideda gyveni- 
mo saulėlydis. Ko gero, todėl ir prisiminimai apie Zysių yra vis brangesni - su juo ji 


pradėjo savarankišką gyvenimą, jis buvo užuovėja, kurios netekusi ir pati pradėjo 
linkti saulėlydžio pusėn. Elizkos vaikai labai prisirišę prie savo mamos, labai myli 


ir yra geri, vis dėlto gyvenimas yra stipresnis už prieraišumą prie tėvų. Fiziškai ir 
protiškai Elizka dar kupina jėgų. Jai 51 metai ir ilga senatvė jos laukia. Todėl dar 
sunkiau nuslinkti į šešėlį - ką gi, sunku, bet reikia. Jeigu apsigyvens su Hektoru 
Ratkūnuose, tai bus tik viena iš gyvenimo stotelių, mat Ratkūnai priklauso Piot- 


42 


Mykolas Romeris su 
savo seserimi grafiene 
Eliza Komorovska 
Kavoliškio dvare 

1937 m. vasarą. 
Nuotrauka iš Konstancijos 
Riomerytės albumo. 


Mykolo Rėmerio 
ranka užrašyta 
antroje nuotraukos 
pusėje: „Brat i 
siostra: prof. Michał 
Römer i hrabina 
Eliza Komorowska w 
Kowaliszkach przy 
gmachu latem roku 
1937. Michał Römer. 
1939. V. 12“. 
Nuotrauka iš Konstancijos 
Riomerytės albumo. 


rusiui Komorovskiui?, šventos atminties Antano (Zysiaus brolio) sūnui. Piotrusis 
Komorovskis auga Kavoliškyje, o Hektoras yra teisinis jo globėjas. Dabar Piotrusis 
turi 16 metų, tad netrukus jis suaugs, baigs mokslus, o tada turės atiduoti Ratkū- 
nus. Gal iki tol Hektoras ves ir apsigyvens kokioje nors savo darbo vietoje. Galbūt 
Elizkai ir iš jo gyvenimo teks pasitraukti, kaip kad šiandien traukiasi iš Kavoliškio. 
Kiekvienam gyvenimui skirtas tylus, savas kryžius. 


1923 metų gegužės 6 d. 
Sekmadienis 


Rytą universitete vyko Teisės fakulteto tarybos posėdis. Dalyvių buvo nedaug: Le- 
onas, Kriščiukaitis, Baloga, Tumėnas, Vaclovas Biržiška, Beliackinas, Šalčius ir aš. 
Aptarinėjome ne itin svarbius klausimus, bet vis tiek posėdis truko apie tris va- 
landas. Nutarėme: akademiniai mokslo metai baigsis gegužės 26 dieną. Vadinasi, 
labai didelės dalies valstybinės teisės kurso nesugebėsiu pabaigti. Žinojau, kad viso 
kurso nespėsiu išdėstyti, bet maniau, kad kitais metais liks tiktai du paskutiniai 
skyriai - valstybių padalijimas (autonomija, savivaldos, decentralizacija ir centra- 
lizacija) ir valstybių sąjungos (valstybių sąjungos, federacija, sąjunginė valstybė). 
Po Velykų dirbdamas prie vadinamojo atstovavimo, kitaip tariant, rengdamas me- 
džiagą apie institucijas, kurių veikla grindžiama masiniais periodiškais rinkimais, 
"ir matydamas, kad minėtąją temą tenka labai ilgai gvildentis ir sudėtinga jai pa- 
siruošti, supratau: skyriaus apie valstybės formas (monarchija, respublika) šiemet 
net nepaliesiu. Pabaigęs rengti skyrių apie atstovavimą norėjau dar suspėti šiais 
akademiniais metais pabaigti ir pradėti dėstyti bent skyrių apie valstybės funkcijas. 
Išsigandau, kad ir šita tema nespėsiu pakalbėti. Na, dabar jau suvokiau, kad net pas- 
kaitų ciklo apie atstovavimą nepabaigsiu. Kol kas dar tik į rankraštį rašausi paskai- 
tas minėtąja tema, tikiuosi, kad per savaitę ar 10 dienų užbaigsiu, tačiau nesu tikras, 
ar suspėsiu išdėstyti tą medžiagą, kurią jau turiu parengęs raštu. Be to, sužinojau, 
kad šį ketvirtadienį yra nedarbo diena, tad nebus ir mano paskaitų, o iki gegužės 
26 dienos liks tik du ketvirtadieniai, t. y. 4 paskaitų valandos. Po Velykų paskaitas 
skaitau ketvirtadieniais, pirmadienius skiriu kolokviumams, o šeštadieniais neinu 


77. Komorovskis Piotras, Kamarauskas Petras (Komorowski Piotr). Grafas buvo vedęs tris kar- 
tus. Pirmoji žmona buvo Pelagija, moteris, mylėjusi paprastus žmones, ne vieną gydžiusi, ne vieną 

parėmusi nelaimėje. Antroji P. Komorovskio žmona buvo Juodupės gelumbės fabriko savininko 

Oskaro Trėjaus dukra Helga. Paskutinė grafo žmona buvo Iraida Kakovska (Kakowska). Pirmąją 

žmoną Pelagiją Komorovską su sūnumis Bogdanu Antanu Petru (1930) ir Zbignevu Marija (1932 
1980) iš Ratkūnų ištrėmė sovietų valdžia. Jiems pavyko grįžti į Lietuvą, apsigyventi Ukmergėje. 
(Plačiau žr. Viktoras Jencius-Butautas, Grafai Komorovskiai, Voruta, 2010, nr. 9.) 

į universitetą. Svarsčiau, gal paskaitas skaityti ir pirmadieniais, ir šeštadieniais, bet 
nieko iš to nebus, nes paskaitų laikas ankstyvas, nuo aštuonių iki devynių valandų 
ryto ir tokiomis valandomis klausytojai paprasčiausiai nesusirenka. Ypač vasarą, 
kai studentai per naktis jau ruošiasi egzaminams ir neatsikelia į rytines paskaitas. 
Vadinasi, niekur nedingsiu - turėsiu nebaigti šitų metų kurso. Kitais akademiniais 
metais jau turėsiu visą baigtinį kursą. Vasarą pasistengsiu baigti rašyti rankraštį, 
pakoreguosiu jį kitiems metams, sutvarkysiu stilistiškai ir atiduosiu studentams 
visą vientisą, metodinę medžiagą. Labai tikiuosi, kad mano dėstomos paskaitos pa- 
galiau bus tvarkingos ir sistemingos. Kitąmet paskaitas skaitysiu keturias valandas 
per savaitę. Prašysiu man neskirti rytinių valandų, kurios faktiškai prapuola dėl to, 
kad nesusirenka klausytojai. Pirmieji metai universitete man buvo sudėtingi, nes ir 
pats mokiausi dėstomų dalykų. Dabar bent jau turiu tvirtą pagrindą po kojų. 

Į šiandieną iš gegužės 1-osios atkelta medelių sodinimo šventė. Medeliai sodina- 
mi vienoje iš būsimų naujų gatvių, numatytų pagal miesto plėtrą. Vieta išties labai 
graži - tolyn nuo Vytauto kalno, tarp kalno ir vietovės, vadinamos Žaliakalniu. Būsi- 
mos gatvės liniją žymės šiandien sodinamos keturios medelių eilės. Duobės jau buvo 
paruoštos, į kiekvieną įdėtas sodinukas. Duobutės buvo sunumeruotos. Kiekviena 
mokykla ir įstaiga, dalyvaujanti minėtosiose iškilmėse, ieškojo savo duobutės nume- 
rio. Alėjos pabaigoje bus žiedas, skirtas nedideliam skverui arba aikštelei - nuo tos 
vietos ir prasideda medelių numeriai. Jeigu apie alėją išties išaugs miestas, bus labai 
gaila nuostabaus grožio ąžuolyno, kuris čia jau suleido savo šaknis. Šiandieną lepino 
oras, pirma tikra vasaros diena, kai temperatūra pakilo iki 20° pagal Reomiūrą. Su- 
sirinko žmonių minia, grojo orkestras, žygiavo moksleiviai, automobiliai lėtai slinko 
į iškilmių vietą. Ir vėl, kaip vasario 16 dieną, mačiau lenkų mokyklą, nešiną ta pačia 
juoda vėliava su Vyčiu vidury. Mokiniai grojo būgnais. Vėl mano širdis džiūgavo, no- 
rėjosi pribėgti prie tų jaunųjų Lietuvos lenkų. Kad bent jau jie jaustųsi tikraisiais savo 
Tėvynės vaikais! Jų vėliava juoda - galbūt gedulo simbolis, priekaištas dėl to, kad 
negalima nešti lenkiškosios - baltos raudonos vėliavos, kuri, deja, laikoma priešo 
simboliu. Toje juodoje vėliavoje yra Vytis - vadinasi, jie Lietuvos simbolį neša! 

Mūsų universiteto Teisės fakulteto skyrius irgi turėjo savo medelį. Jo numeris 7, 
o sodinimo vieta — žiede. Šventėje dalyvavo dekanas Leonas ir dar keturi fakulteto 
nariai - aš, Baloga, Beliackinas ir Tumėnas. 

Buvo Respublikos prezidentas, valstybės tarnautojai ir visos visuomenės vir- 
šūnėlės. Šventės dalyvius pašventino kunigas Tumas; sakykla buvo įrengta žiedo 
viduryje. Prieš tai iš tos pačios sakyklos kalbėjo Klaipėdos lietuvis apie Mažosios 


78. Tumas-Vaižgantas Juozas. 

Lietuvos susijungimą su Didžiąja Motina. Jo žodžiuose nuskambėjo troškimas, kad 
kuo greičiau prisijungti galėtų ir kairysis Nemuno krantas, Tilžės regionas, kuris iki 
šiol atskirtas ir paliktas vokietėti. Vėliau kalbėjo Mykolas Biržiška, žinoma, Vilniaus 
tema, tačiau labai santūriai, ne mitingo stiliumi, neužgaudamas lenkų jausmų. Pasa- 
kojo ramiai apie atbundančius tautinio ir valstybinio sąmoningumo daigus Vilniuje, 
kurie sutvirtės, suaugs ir sujungs visus Lietuvos kraštus su Gedimino kalnu. Dar ka- 
žin kokia lietuvė kalbėjo Amerikos lietuvių vardu. 


1923 metų gegužės 7 d. 
Pirmadienis 


Vakar per medelių sodinimo iškilmes labai gražų reginį po atviru dangumi, ąžuo- 
lyno fone, parodė Teatras. Aktorių trupė vaizdavo Lietuvos istoriją: senovės vaidi- 
las, didvyrius, didžiuosius tautos kunigaikščius, nuopuolio laikus, kai altoriai už- 
geso ir tauta pateko į nelaisvę, kol galų gale pakilo iš pelenų ir vedina laisvės idėjos 
atgavo nepriklausomybę ir pačią Lietuvą. Itin simbolinis spektaklis, deja, negalėjau 
pamatyti jo viso, nes per žmonių minią sugebėjau išvysti tik fragmentus. 

Šiandien neturiu ką užrašyti. Rytą buvau universitete. Ketinau surengti I kurso 
studentams kolokviumą, bet atėjo tik vienas studentas, su kuriuo trumpai ir pasikal- 
bėjau. Tiesa, buvo atėję dar trys studentai, tačiau jie jau buvo išsilaikę kolokviumą, o 
dėstyti paskaitos keturiems žmonėms nemačiau prasmės. 


1923 metų gegužės 8 d. 
Antradienis 


Labai tikėtina, kad šį kartą per rinkimus dešiniosios partijos - „Pažanga“ ir „Žem- 
dirbių sąjunga“ - surinks mažiau balsų nei praėjusį kartą. Per rudens rinkimus 
jie surinko 30 ooo balsų, tačiau faktas, kad negavo nė vieno mandato, turėjo labai 
nuvilti už šias partijas balsavusiuosius. Rudenį jos negavo mandatų, nes jų balsai 
po visas apygardas pasiskirstė labai tolygiai, kiekvienai iš apygardų jų teko nedaug. 
Kita priežastis - netikėtas 76 rinkimų įstatymo straipsnio išaiškinimas, kuris mi- 
nėtosioms partijoms buvo itin nenaudingas. Kaip žinia, eilinis rinkėjas nesigilina 
į priežastis, mato tik rezultatus. Dabar baiminasi, kad vėl jų balsai pradings, tad 
verčiau rinksis tas partijas, kurios šiaip ar taip pateks į Seimą. Kitas faktorius, nu- 
silpninęs dešiniuosius, yra tas, kad šitos partijos laikosi pagrindinių kovų nuošaly 
ir niekaip neveikia įsijautrinusių rinkėjų. Minėtosios partijos labai silpna ir rinki- 


x 


minė agitacinė programa. Na, dar vienas argumentas „prieš“: šį kartą krikščionių 

demokratų dešinysis sparnas, „Ūkininkų sąjunga“, labai stipriai pasisakė už nuo- 
saikiąją politiką, tad savo pusėn pritraukė visus, kurie palaikė konservatyvią poli- 
tiką. Šį kartą net be tikrai dešiniųjų partijų konservatyvi politika įrašyta į daugelio 

partijų programas, o tokios programos mane stabdo nuo balsavimo už dešiniuo- 
sius. Per ankstesnius rinkimus laikiau savo pareiga balsuoti kaip tik už dešiniuosius. 
Maniau, kad atsisakius nuosaikumo nukentės bet koks vystymasis - todėl pasku- 
bėjau paremti tokią orientaciją. Dabar „Ūkininkų sąjunga“ net pabrėžtinai laikosi 

nuosaikios politikos ir nesilpnėja. Priešingai, vis stiprėja. Už ją nebalsuosiu dar ir 

todėl, kad savo politikoje sujungia nuosaikumą su kategorišku klerikaliniu pradu, o 

aš anaiptol nenoriu, kad tas pradas sustiprėtų. Klerikalinis konservatyvumas man 

kelia kur kas mažiau simpatijų nei „Pažangos“ konservatyvumas - su klerikalais ne- 
susaistytas jokiais ryšiais. Jeigu šįsyk „Pažanga“ arba „Žemdirbių sąjunga“ gaus kokį 

mandatą iš sublokuotų su „Žemdirbiais“ ir „Ūkininkų sąjunga“ sąrašų, vis tiek per 
rinkimus dvi senosios dešiniųjų partijos užleis vietą augančiam lietuviškam prastes- 
nės prabos konservatizmui - įvilktam į demagoginio klerikalizmo rūbą - visų šlykš- 
čiausiam konservatizmui. Minėtasis naujas klerikalinis konservatizmas („Ūkininkų 

sąjunga“) mano paramos tikrai nesulauks. Nebuvau nei „Pažangos“, nei „Žemdirbių“ 
šalininkas, bet vertinau tas partijas dėl jų poveikio visuomenės raidai; pastaruoju 

metu „Ūkininkų sąjungos“ tokiu pačiu laipsniu nebegaliu vertinti. 


1923 Metų gegužės 9 d. 
Trečiadienis 


Labai džiaugiuosi, kad šiandien galėjau pagelbėti evangelikų pastoriui Titelbachui?, 
kuris prieš 9 metus ir man padarė paslaugą liūdną akimirką - padėjo palaidoti 
mano A. A. Aninką. Titelbachas mane pažino, bet nežinau, ar pamena, kokiomis 


79. Titelbachas Paulius (Tittelbach Paul, 1865-1951), Evangelikų liuteronų bažnyčios kunigas de- 
kanas (probstas). 1910-1919 m. buvo Vilniaus evangelikų liuteronų parapijos kunigas, 1916 m. Kur- 
šo konsistorijos paskirtas dekanu (probstu). Visuotiniame Lietuvos evangelikų liuteronų sinode, 
kuris įvyko 1919 m. spalio 15 d., buvo įkurta Liuteronų parapijų sąjunga ir išrinkta laikinoji kon- 
sistorija. Jos pirmininku tapo tuo laiku Kėdainiuose kunigavęs Paulius Titelbachas (tada jis buvo 
Vilniaus bažnytinio distrikto probsto (dekano) Liudvigo Doberto (Ludwig Dobbert) pavaduotojas. 
Pastarasis kaip kunigas tuomet tarnavo Kaune, bet tuo metu sirgo, o netrukus, 1920 m., mirė. Tada 
Titelbachas buvo išrinktas probstu). Jis nemokėjo lietuvių kalbos; Vidaus reikalų ministerijai iš- 
reiškus nepasitenkinimą, vietoj jo buvo išrinktas Henrikas Sroka. Tačiau visą tarpukarį jis išliko 
vienas įtakingiausių Evangelikų liuteronų bažnyčios veikėjų Lietuvoje. Nuo 1921 m. Titelbachas 
buvo vokiečių grupės senjoras. 1932 m., kaip privatus docentas, dėstė VDU Teologijos fakultete 
dogmatiką ir etiką. Pirmosios sovietų okupacijos metais repatrijavo į Vokietiją; prasidėjus karui, 


ss. yo 

liūdnomis mano gyvenimo akimirkomis susipažinome. Linktelėjo man Tribunolo 
koridoriuje, o kai priėjau ir padavęs ranką paklausiau: Herr Tittelbach?, atsakė: Wir 
kennten uns in Wilna!” O, taip - wir kennten uns*! Paskutiniu laiku Titelbachas 
yra Kėdainių pastorius. Turi nusipirkęs Čaplinovo palivarką** iš Totlebeno“, pri- 
klausantį Kėdainių dvarui (vėl viliuosi, kad gerai rašau, pažodžiui turėtų būti: di- 
deliam Kėdainių žemės turtui), kurį Totlebenui kitados padovanojo arba perleido 
lengvatinėmis sąlygomis rusų valdžia. Totlebenas, pardavęs Čaplinovo palivarką 
Titelbachui, sudarė privatų pardavimo aktą, įvykdytą vokiečių okupacijos laikais, 
1920 metais. Tais laikais Lietuvoje dar nebuvo notarų biurų. 1919-1920 metais iki 
Totlebeno turto konfiskavimo Titelbachas nespėjo notariškai įteisinti pirkimo-par- 
davimo sutarties, kadangi Totlebenas, baimindamasis bolševikų invazijos, visus 
savo nuosavybės dokumentus išvežė į Berlyną. Ūkio ministerija nesutiko patvirtin- 
ti, kad palivarkas priklauso Titelbachui, kuris, beje, jau buvo įsikūręs savo nuosavy- 
bėje, remdamasis 1919 metų rugpjūčio 18 dienos įstatymu, numatančiu, kad teismas 
turi teisę patvirtinti teisę į nuosavybę, kurios pirkimo aktas sudarytas privačiai, be 
notarų. Tereikia turėti liudininkų (Čaplinovo pardavimo aktą patvirtino Kėdainių 
evangelikų kolegija). Titelbachas pateikė ieškinį pirkimo-pardavimo aktui patvir- 
tinti. Ūkio ministerija ir toliau laikėsi ankstesnės nuostatos. Apygardos teismas dėl 
tam tikrų teisinių sumetimų (klaidingos interpretacijos) ieškinį atmetė. Tuomet 
Titelbachas kreipėsi į Tribunolą. Janulaitis laikėsi nuostatos, kad reikia atmesti ape- 


80. Wir kennten uns in Wilna! (vok.) - Mes susipažinome Vilniuje. 

81. Wir kennten uns (vok.) - Mes susipažinome. 

82. Kalbama apie Marijono Čapskio, valdžiusio dvarą nuo 1812 m., po gaisro pastatytus 
trečiuosius Kėdainių dvaro rūmus. 

83. Totlebenas Eduardas Francas (Todleben Eduard Franz, Tomne6eu Jdyapo Haanosuu, 1818- 
1884), grafas, baltvokiečių kilmės Rusijos imperijos inžinierius generolas ir karo inžinierius, 
vėliau generalgubernatorius. Kėdainių dvaro savininku tapo 1869 m. Dvarui tuomet priklausė 
beveik 4 tūkst. dešimtinių (daugiau kaip 4,3 tūkst. hektarų) žemės ir miško. Teigiama, kad E. 
Totlebenas jį įsigijo padengęs buvusio minėtųjų valdų savininko grafo Marijono Čapskio skolas. 
M. Čapskį už paramą 1863 metų sukilimui Lietuvoje carinė valdžia jau buvo ištrėmusi į Sibirą, 
bet E. Totlebenas už dvarą esą jam vis tiek kilniaširdiškai sumokėjo. Grafo titulas E. Totlebenui 
buvo suteiktas 1879 m. Maždaug tuo pat metu jis buvo paskirtas Vilniaus, Kauno ir Gardino 
generalgubernatoriumi. E. Totlebeno žmona - Viktorina Elizabetė Luizė (Victorina Elisabeth 
Luise), vokiečių barono Gotlybo fon Haufo (Gottlieb von Hauff) dukra. Totlebenai susilaukė net 
aštuonių vaikų - septynių dukrų ir vienintelio sūnaus Nikolajaus. Grafas E. Totlebenas mirė 
1884 m. Vokietijoje, tačiau jo giminės istorija Kėdainiuose nesibaigė. Po vyro mirties dvarui 
vadovavo našlė Viktorina. Jos nurodymu, Kėdainiuose buvo pastatyta ligoninė. Raudonų plytų 
pastatas ant aukšto Smilgos skardžio iškilo 1900 m. ir iki pat Antrojo pasaulinio karo buvo 
pagrindinė miesto ligoninė. Mirus Viktorinai, iki Pirmojo pasaulinio karo Kėdainių dvaro ūkį 
tvarkė jos ir Eduardo sūnus Nikolajus. (Parengta pagal Kėdainių krašto muziejaus istoriko Vaido 
Banio ir archeologo Algirdo Juknevičiaus surinktus duomenis. Laikraštis „Kėdainių mugė“.) 

liacinį skundą ir palikti Apygardos teismo nuosprendį. Vis dėlto mes, aš su pir- 
mininku Kriščiukaičiu, pasisakėme, kad pirmosios instancijos nuosprendis būtų 
atmestas ir būtų priimtas Titelbacho ieškinys. Labai džiaugiuosi, kad taip įvyko. 

Po kelių dienų vyks seimo rinkimai. Jau privalau apsispręsti, už kurį sąrašą bal- 
suosiu. Greičiausiai pasirinksiu liaudininkus. Iš trijų pagrindinių Lietuvos kairiųjų 
partijų - liaudininkų, socialdemokratų ir komunistų - pasirinksiu pirmuosius. Už 
komunistus, šiaip ar taip, negalėčiau balsuoti, nes manau, kad jų programa netinka 
lietuvių visuomenės ir kultūros vystymuisi. Nebalsuočiau dar ir todėl, kad jie yra Lie- 
tuvos nepriklausomybės priešininkai - kitaip tariant, Rusijos agentai. Na, o esdekai 
dabar yra tarsi salonų operetės „Salonų socialistai“. Jie švarūs, vengia staigių judesių 
ir nekenkia dabartinei santvarkai. Vis dėlto jie bespalviai, tokie, nei žuvis, nei mėsa, 
nei proletaras, nei buržuazija. 


1923 metų gegužės 10 d. 
Ketvirtadienis 


Vakarop universitete įvyko visuotinis Universiteto tarybos (Senato) posėdis. Daly- 
vavau ir aš, tačiau nediskutavau ir neišbuvau iki susirinkimo pabaigos. 

Poryt pirmoji seimo rinkimų diena. Kaunas skendi plakatuose, skrajutėse - agi- 
taciniais šūkiais apklijuotos miesto tvoros, kioskai, skelbimų lentos, daug kur ir 
pastatų mūrai, matyt, visi telefono stulpai ir žibintai. Negirdėjau, kad būtų organi- 
zuojami priešrinkiminiai mitingai. Tokie mitingai populiarūs mažuose miesteliuose 
ir bažnytkaimiuose, neretai juose rungiasi keli agitatoriai, dalyvauja žiūrovai. Kiek 
žinau, rinkiminė agitacija neapsiriboja mitingais. Keliaujantys agitatoriai lankosi 
kaimuose, užsuka į trobas, medžioja rinkėjus jų pačių sodybose. Aš vis dar neži- 
nau, už ką balsuosiu. Kartais atrodo, kad geriausia apskritai už nieką nebalsuoti. Tiek 
daug konkuruojančių grupių, o nėra nė vienos, kuriai neturėčiau vienokių ar kitokių 
priekaištų, ir nė vienos, kuriai jausčiau nuoširdžią simpatiją. Jeigu balsuosiu už liau- 
dininkus, tai tikrai ne todėl, kad žaviuosi jų politine programa ar visuomeninėmis 
nuostatomis. Šioji partija, kaip ir visos kitos, esančios labai arti valdžios ir jau sie- 
kiančios jos, kovoja ne dėl opozicijos, o dėl galimybės tapti valdančiąja dauguma; 
liaudininkai jau nėra oportunistai, kurių programa vaidina menką vaidmenį ir yra 
tik spalvingas apsiaustas suvilioti lengvatikiams. Iš to visuomeninio radikalizmo, o 
juo labiau socializmo, kuris dar neseniai egzistavo liaudininkų ideologijoje, nebeliko 
nieko, išskyrus frazes, kurios išnyktų savaime liaudininkams perėmus valdžią. Tapę 
valdančiąja partija liaudininkai būtų valstietiškosios buržuazijos atstovai, veikiantys 
santūriai ir atsargiai. Visas jų radikalizmas dingtų pradėjus vykdyti agrarinę reformą, 

kuri padarytų nuostolių stambesniems LT 4. usi a a Sk. 10 


dvarininkams — savaime aišku, esantiems T ETOVOS Nr. Kaina 15 centy, 


labai patogia medžiaga demokratiniams m. INI [a i 
A] INIO 25 = 


ketinimams pademonstruoti - galbūt ne | 


M MKS TLS, A, 


tiek dėl turimos visuomeninės padėties, Politikos, mokslo, visuomenės ir iteratūros dienraštis kaina S 


Agituokite, kad balsavimas sulig: Konstitucijos yra slaptas ir 


kiek dėl tautybės, nes tai lenkai. Esu tikras: | niekas negali uždrausti balsuoti se tą sąrašų kris ep 


| 

! 

| 

! 

liaudininkų užsidegimas netruktų ilgai net kiko sąžinę yra Lietuvos reikalams geriausias. ! 
ir vykdant agrarinę reformą. Sania į = EISS | 
Tad jeigu balsuosiu už liaudininkus - far a 
tik todėl, kad jie yra labai jau Lietuvoje ELETA Rra | 
paplitusio klerikalizmo atsvara. Jeigu rin- w | 
kimus laimėtų krikščionys demokratai, Pa 


netrukus klerikalų tamsybė apgaubtų visą Liaudininkų raginimas aktyviai dalyvauti rinkimuose. 
Li etuvą. Liaudininkai turi bent dau gi au vi- Lietuvos žinios, 1923, balandžio 22, nr. 90. 
suomeninės ir humanistinės kultūros, jie ir 


žvelgia plačiau. 


1923 metų gegužės 11 d. 
Penktadienis 


Rytoj pirmoji rinkimų diena. Dar niekada per jokius rinkimus man nebuvo taip 
sunku apsispręsti už ką balsuoti. Juolab niekada, likus dienai iki rinkimų, nebū- 
davau neapsisprendęs, už ką balsuosiu, ar apskritai balsuosiu. Kaip minėjau, la- 
biausiai linkstu prie liaudininkų sąrašo. Dar rytoj apie tai pagalvosiu, nes balsuoti 
galima ne tik šeštadienį, bet ir sekmadienį. Taigi turiu laiko. Na, o liaudininkai, 
kaip vakar sakiau, manęs netraukia šimtu procentų. Jeigu už juos balsuosiu — tik- 
rai ne dėl politinės jų programos, ja netikiu. Sieju save su liaudininkais ne dėl jų 
programos, bet dėl jų propaguojamų kultūrinių vertybių. Jeigu partijas rinkčiausi 
tik atsižvelgdamas į rinkimines jų programas, tikrai liaudininkų nepasirinkčiau. 
Jų programa man nekelia simpatijų, gal ne tiek pati programa, kiek rinkiminiai šū- 
kiai. Vis dėlto mano prioritetai kiti. Lietuva pastaruoju laiku pasiduoda kraštutinei 
klerikalizmo krypčiai, dar nuspalvintai visuomeninės demagogijos ir nacionaliz- 
mo spalvomis. Klerikalizmas nesirenka priemonių ir sieja karjeristus, kurie veda 
šalies vidaus politiką šunkeliais, visiškai neturėdami valstybinės kultūros. Taigi 
ieškau partijos, kuri bent valstybiniame darbe laikytųsi vakarietiškosios kultūros 
taisyklių. Nors lietuvių klerikalizmas ir yra katalikiškas, vis dėlto per daug atsi- 
duoda rytietiška demagogija ir rusų biurokratijos instinktais. Dėl kultūrinių verty- 

bių vertinu konservatyvųjį „Pažangos“ sparną ir nuosaikiai pažangų liaudininkų 
sparną. Šįkart smerkiu konservatorius dėl to, kad jie kapituliavo prieš klerikalizmą, 
kuris jau savinasi nuosaikiosios politikos funkciją. Dėl tokių priežasčių ir esu lin- 
kęs balsuoti už liaudininkus. Man apskritai susidaro įspūdis, kad klerikalų grupės 
per šiuos rinkimus laimės. Ir tai dar vienas akstinas balsuoti už jų priešininkus iš 
kairiųjų sparno. O liaudininkus vertinu labiau nei esdekus, nes jie didesni realistai. 
Esdekai dabar stovi kryžkelėje. Nedrįsta tapti revoliucionieriais, bet kartu nedrįs- 
ta atsisakyti revoliucijos. Visa jų politika tėra vandens drumstimas. Visa jų veikla 
seime tėra pavienės interpeliacijos, švelni kritika, kuri galėtų būti naudinga, tačiau 
neturi vedamosios idėjos. Tai šiuolaikiniai sofistai. 


1923 Metų gegužės 12 d. 
Šeštadienis 


Šiandien pirmoji rinkimų diena. Nebalsavau. Atidėjau šią 
pareigą iki rytdienos. Iki pietų dalyvavau Tribunolo posėdyje, 
kaip žinia, neskubu atiduoti savo balso. 

Šiandien gavau ilgą laišką iš Bagdoniškio. Rašė Marynios 
sūnus Stefanas Romeris. Šitas laiškas - vienas jo plunksnos 
kūrinių, kai vaizduotė kuria idealistinį pasaulį, neretai nieko 
bendra neturintį su realybe. Toks jau tas Stefanas - idealistas 
ir svajotojas entuziastas, bet tik vaizduotėje, kadangi realus 
jo gyvenimas paprastai nieko bendra neturi su skrajojimu 
padebesiais. Priešingai, realiame gyvenime Stefanas arba įsi- 
traukia į dykaduoniavimo, valgymo ir vegetavimo liūną, arba 
dar blogiau - pradeda paleistuvauti, gerti, daryti įvairaus 
plauko nusikaltimus. Dabar Stefanas gyvena Bagdoniškyje 


Stefanas, Steponas Romeris 1925 m. 
Nuotrauka iš Stefanijos Romer albumo. ir dykaduoniauja; aišku, tai mažesnis blogis palyginti su grį- 


žimu prie ankstesnių darbelių. Na, dabar jo gyvenimas yra 


kupinas poezijos, tragiškų audrų, užsidegimo, apatijos, lūžių, melancholijos, ide- 
alizmo, pasiaukojimo, žodžiu - visa gama „baironiškų“ jausmų ir nuotaikų, visai 
kaip riteriškos baladės romantizmas. Stefano prigimtis artistiška, deja, jo asme- 
nybė degradavusi, smarkiai susidvejinusi jausmų ir valios kontrastais. Jei kas nors 
pažinotų Steponą tik iš laiškų, manytų, kad jis tyrų tyriausias idealistas. Iš tiesų, 
jis idealistas, bet tik vaizduotėje, gyvenime sugeba būti tikras niekšas. Jautrios ir 
itin sudėtingos sielos žmogus, tarsi iš dangaus išvarytas angelas, kuriame gyvena 
ir Dievas, ir Šėtonas. Šis jo laiškas — išpažintis. Pacituosiu beveik viską, ką parašė. 

Gražiai parašytas, įdomus laiškas, bet man jis kelia nerimą. Bijau, kad taip save 
analizuodamas ir vėl nepasuktų senuoju keliu. Antroji išpažinties dalis yra apie 
naują Stefano meilę - šioji dalis realesnė, nes įsimylėjo panelę Mariją Narbutaitę, 
labai mielą ir gražią merginą, Elvyros vaikų mokytoją. Tikėjausi tokios meilės, beje, 
ir Maryniai ji ne paslaptis, kadangi 23-ejų jaunuolis nesugeba nuslėpti įsimylė- 
jimo. Na, bet lai pats Stefanas kalba: „Dabar visomis išgalėmis padedu Mamytei 
ūkininkauti (Marynia laiške atskleidžia, kokios tos „išgalės“: „Stefusis toks šelmis, 
kad galėtų būti tik pastumdėliu darbininku... Pats darbymetis, samdiniai laukuose, 
vienas arklininkas turi be galo daug darbo, nes prižiūri ir Elvyros arklius, tad mano 
didžiuliai arkliai yra beveik nevalomi. Kai galiu, aš valau gardus, šukuoju arklius, 
o kai paprašau Stefano, jis atkerta, kad nevalys samdiniams arklių, nes gyvuliai vis 
tiek netrukus bus purvini! Apskritai šitas žmogus - parazitas, tik tiek, kad švelnus, 
nesibara su manimi ir jį turėdama bent nesijaučiu tokia vieniša. Netinka jis būti 
net pasiuntiniu, nes jodamas labai greitai pavargsta, o pakinkyti arklių į bričkelę 
pats nesugeba. Rankas ir dantis jau ėmė plauti ir flirtuoja su p. Marija, na, jeigu 
panorėtų tuoktis, nežinau, kas būtų - abu tikri nevėkšlos ~ va toks komentaras 
Stefano skambiai frazei: „Dabar visomis išgalėmis padedu Mamytei ūkininkauti“, 
o po komentaru ir toliau cituoju Stefano laišką). Mamytė labai daug dirba, su tetos 
Elvyros ūkiu yra daug problemų, trūksta šieno ir šiaudų, litų nėra, o arklius ir gal- 
vijus reikia šerti - dabar tai didžiausias mūsų ūkio skaudulys. Mamytė bent mėgsta 
ūkininkauti, mėgsta žemę, su malonumu ją dirba, o aš per prievartą dirbu visus 
darbus, neretai jie mane nervina, na, kaip ir pati žemė. Kartais net kaukti norisi iš 
nevilties! Juk nieko daugiau nematome, tik rūpesčius, problemas ir nemalonumus. 
O juk aš labai mėgstu kaimą. Bagdoniškį išties myliu! Tik nuolatos rungtis su kliū- 
timis esu per silpnas (o, taip - tikra tiesa! - mano prierašas). Iš paskutiniųjų kovoju 
su šituo nusivylimu, bet jis vis atgimsta kaskart, kai susiduriu su sunkumais. Kai 
užplaukia neviltis, pasidarau niūrus, jaučiuosi kaip miręs (vaikinukas labai gerai 
save pažįsta, kita vertus, kuris iš analitikų nepatyrė tokių jausmų, o Stefano savia- 
nalizė yra puiki - mano prierašas), nes būnu šaltas ir abejingas viskam. Mamytei 
skaudu matyti mane tokį. Ji tai pyksta ant manęs, tai ima manęs gailėtis ir atsi- 
prašinėti, kad barėsi. Man labai gaila Mamytės, bandau su savimi kovoti ir atrasti 
daugiau valios pagelbėti vargšei Mamytei darbuose...“ 
Šiandieną pakaks. Rytoj arba poryt baigsiu cituoti laišką. 

1923 metų gegužės 13 d. 
Sekmadienis 


Ryte nuėjau į rinkimų apygardą ir balsavau už liaudininkus. Padariau tai be jo- 
kio užsidegimo ar vidinio džiaugsmo. Taigi, šiandien su prof. Baloga susitarėme 11 
valandą susitikti universitete ir nueiti pas p. Eiberą“*. Eiberas - vidutinio amžiaus 
žmogus, prieš ir per karą keliolika metų gyveno Rusijoje, ypač gerai pažįsta Rusijos 
šiaurę, mat ilgą laiką gyveno Archangelske. Eiberas puikiai kalba rusiškai, savaime 
aišku, mes su juo kalbėjomės prancūziškai. Esu girdėjęs, kad jis yra žydų kilmės, 
tačiau laiko save prancūzu. Per pastaruosius kelerius metus, t. y. po karo, gyveno ir 
dirbo Estijoje, po to Latvijoje, o dabar čia - Kaune. Žodžiu, jam teko matyti, kaip 
kuriasi Baltijos šalys, jis turi apie jas susidaręs savo nuomonę, nors, suprantama, į 
pasaulį žiūri pro prancūziškus akinius ir, regis, šiek tiek nuvertina minėtųjų šalių 
valstybingumą. Baltijos šalis laiko provincija, kurios likimas paaiškės tik išspren- 
dus Rytų Europos problemas ir likvidavus Rusijos krizę. Pagal specialybę Eiberas 
nėra diplomatas, tad ir jo pozicija nėra tikrai diplomatinė, bet kaip prancūzo, pažįs- 
tančio Rusiją ir dėl to besiorientuojančio Rusijos ir Baltijos šalių problemose, kurios 
kilo po karo, turėjo įtakos formuojantis Prancūzijos politikai Rusijos ir Baltijos 
šalių atžvilgiu, t. y. buvo vienas iš tarnybinių Paryžiaus informatorių ir, ko gero, iki 
šiol toks yra. Vakarų pagalbą Baltijos šalims jis suvokė analogiškai kaip sąvokas, 
kuriomis Rusijos klausimu operavo Prancūzijos politikai: šitos šalys buvo laikomos 
vienu iš būdų paveikti Rusijos politiką Rusijos teritorijos pasieniuose - kaip vietos 
buržuazinė teisėta ir antikomunistinė aplinka, turinti valstybės formas, kurios, pa- 
sak prancūzų, skirtos susilieti su frankofoniška ir germanofiliška Rusija arba pasi- 
dalyti Rusijai ir Lenkijai. Besitęsiantis toks status guo, kurį sukūrė Baltijos šalys, ir 
lėmė, kad minėtosios valstybėlės buvo pripažintos de jure, tačiau iki šiol juntamas 
šioks toks Prancūzijos rezervas dėl šių šalių. Su p. Eiberu daug kalbėjomės apie 
Vilnių, Lietuvą ir Lenkiją. Eiberui, kaip prancūzui ir Prancūzijos politikos atstovui, 
Vilniaus problema yra tik antivokiškosios politikos problema. Kol Lietuva prieši- 
nasi Lenkijai ir pasiduoda iš vienos pusės Vokietijai, iš kitos - bolševikiškai Rusijai, 
tol nė kalbos negali būti, kad atgautume Vilnių, nes Lietuva, jungianti Vokietiją 
su bolševikiškąja Rusija, taptų puikiu instrumentu Vokietijos kerštui. Tuomet ne- 
būtų jokio pasiteisinimo dėl Vilniaus perdavimo Lietuvai, nes ir pati šalies nepri- 
klausomybė taptų fikcija: Lietuva pavirstų tik tiltu vokiečių ir bolševikų kontaktui 
palaikyti. Todėl Vilnius privalo priklausyti Lenkijai, o kai Eiberas tai sakė, tarp 
eilučių supratau mintį: kas žino, galbūt ir visa Lietuvos teritorija turėtų priklausyti 


84. Eiberas Žoržas (Eybert Georges, ?-? ), Prancūzijos konsulas Kaune nuo 1922 m. rugpjūčio 10 d. 

Lenkijai. Bet kuriuo atveju Prancūzija neatmeta galimybės, kad Vilnius galėtų tapti 
Lietuvos dalimi, tik tuo atveju, jeigu Lietuva visiškai ir labai tvirtai solidarizuotųsi 
su Lenkija. Atrodo, masiniai procesai, veikiantys tautinį Lietuvos ir kitų šalių Eu- 
ropos rytuose atgimimą (Latvijos, Estijos, Baltarusijos, Ukrainos), neturintys ana- 
logo su tautiniais etniniais reiškiniais Vakaruose, bent romaniškajame (Vakaruose 
analogą galima surasti Airijoje), p. Eiberui nėra žinomi ir dėl to net nesvarstomi, 
kas, beje, itin būdinga Prancūzijos politikai. Latviją ir Estiją Eiberas geriau vertina 
nei Lietuvą, nes jos atsiskiria nuo Vokietijos ir prisideda prie Lenkijos ir Prancū- 
zijos politikos. Kai mūsų pokalbio pabaigoje p. Eiberas sužinojo, kad esu Tribuno- 
lo teisėjas, išsakė susižavėjimą šia teisingumo įstaiga. Jis buvo skaitęs nuosprendį 
kažkokios dvarininkės ir Ūkio ministerijos byloje. Nuosprendį išvertė ir nusiuntė 
net į Užsienio reikalų ministeriją Paryžiuje kartu su informaciniu politiniu rapor- 
tu, be to, su malonumu patvirtino, kad Tribunole dirbantys teisėjai visą šalį veda 
teisingumo keliu. Minėtoji byla susijusi su agrarine politika, o Tribunolas apgynė 
dvarininkę nuo pernelyg uolių politikos vykdytojų. 


1923 mety gegužės 14 d. 
Pirmadienis 


Atšaukiu tai, ką prieš kelias savaites rašiau apie universitetinį lietuvių jaunimą, 
o tikriau apie savo klausytojus. Negaliu teigti, kad jų žinių lygis yra labai žemas. 
Tuomet taip teigiau - buvau sugrįžęs iš kolokviumo. Šiandien taip pat vyko kolok- 
viumas, į kurį susirinko kita jaunimo grupė, ir įspūdis susidarė kitas. Aišku, dar 
per mažai pažįstu akademinį jaunimą, kad galėčiau ką nors tvirtai teigti apie jo 
intelekto lygį. 

Na, o dabar toliau cituoju Stefano Romerio laišką: „...Mano vaizduotė labai laki, 
galvoje kirba planai ir idėjos, bet nerandu savyje jėgų jiems įgyvendinti, nes neprisi- 
vertęs negaliu pasitenkinti niekuo mažu, o viskas man atrodo per maža, nereikalinga. 
Kita vertus, puikiai suprantu: reikia dirbti ir su smulkmenomis, ir mažame darbo 
lauke - na, jeigu noriu tapti kuo nors ateityje. Suprantu, kiekvienas didelis veikalas 
susideda iš smulkmenų, suprantu, kad, norėdamas ką nors pasiekti, turiu pradėti nuo 
nereikšmingų ir smulkių darbelių. Taip pat suprantu, kad kiekvienas darbas puošia 
žmogų, jį vysto ir padeda tobulėti. Vis dėlto prireikia didžiulių valios pastangų, kad 
prisiversčiau padėti Mamytei ūkyje. Neretai jaučiu, kad vykdau Mamytės paliepi- 
mus tik todėl, kad noriu jai prisigerinti. Tiesiog meilė ir prisirišimas prie Mamytės 
verčia atlikti tai, ko ji prašo, ir vis dėlto viską darau kaip automatas, be mažiausios 
meilės. Priešingai, dažnai šlykštėdamasis tuo, ką darau. Mamytei to negaliu pasakoti, 

nenoriu jos liūdinti. Ji ir taip turi be galo daug 
problemų. Na, o Dėdei rašau, nes privalau su 
kuo nors pasikalbėti, nes žinau, kad Dėdė vi- 
suomet man ras protingų patarimų. 

Dabar man labai liūdna. Juo liūdniau, 
kad jau kurį laiką supratau: mano simpatijos 
p. Marijai Narbutaitei labai greitai perauginė- 
ja į rimtesnius jausmus - vadinamąją meilę. 
Nuo pat pažinties jai jaučiau pagarbą ir sim- 
patiją - simpatiją gražiai, jaunai merginai, o 
pagarbą, kaip kiekvienai moteriai. Helciai 
susirgus mačiau, kiek daug meilės ir gerumo 
p. Marija jai skiria - tuomet mano simpatija 
šitai panelei dar sustiprėjo. Kartais ją net die- 
vindavau, apgaubdavau saulėta moteriškosios 
sielos aureole jos tylų ir išties taurų siluetą. 
Neanalizavau tokių jausmų, nemąsčiau apie 
juos. Tiesa, kartais prisimindavau, kad jau esu 


Marija Narbutaitė, Romerienė 1927 m. idealizavęs savo kelyje sutiktas moteris, o vė- 
„Žmonos Portretas“. Stefano Romerio tapytas. 
Reprodukcija iš Stefanijos Romer albumo. 


liau dažniausiai jomis nusivildavau. Vis dėlto 
pastaruoju metu supratau kelis faktus: tai, kas 
man atrodė eilinė draugystė ir simpatija, yra 
kažkas daugiau, sias tai kažin kas, kas mane veikia iki širdies gelmių. Nuo Velykų 
tapome artimesni. Dažniau matydavau p. Mariją, dabar ji turi daugiau laiko, kadangi 
nėra Helcios. Nemažai kalbėjomės ir palengva suvokiau: net ir tie banalūs pokalbiai 
tapo vieninteliu gyvenimo džiaugsmu, laimės blyksniais. Šiandien gerai žinau, ką 
jaučiu. Stengiuosi būti geresnis, tauresnis. Man pakanka jos buvimo šalia, kad jaus- 
čiausi laimingas ir gerai nusiteikęs. Jaučiuosi tarsi prabudęs iš kokio baisaus sapno, 
baisiausia ir liūdniausia yra tai, kad svarstau apie savo gyvenimo prasmę ir bepras- 
mybę. Ką gi, esu niekas. Esu nulis! Iš paskutiniųjų bandau slėpti savo jausmus. Neži- 
nau, ar p. Marija atsilieptų tais pačiais jausmais. Manau, ji mane mėgsta, bet nežinau, 
ar jaučia ką nors daugiau nei simpatiją. Iš tiesų, net jos simpatijų nesu vertas! Tarki- 
me, ji mielai sutiktų už manęs tekėti, bet ar aš galiu jai pirštis, ar galiu ją vesti? Nieko 
neturiu, nieko nemoku, nesugebu uždirbti ir išlaikyti žmoną. Labai liūdna man dėl to, 
labai kankinuosi ir nematau kitos išeities, kaip tik atsisakyti svajonės, kuri yra tolima 
ir kurios neįmanoma pasiekti...“ 

1923 metų gegužės 15 d. 
Antradienis 


Stefanas Romeris laišką baigia tokiais žodžiais: „Mylimas Dėdė supras mane ir 
atjaus. Suvoks mano poreikį išsikalbėti ir išpasakoti viską, kas ant širdies akmeniu 
guli. Mamytei negaliu viso to pasakoti - ir taip ji kasdien grumiasi su problemomis. 
Išsipasakojęs tarsi per išpažintį jaučiuosi kur kas geriau. Dabar stengsiuosi daugiau 
dirbti, gal darbas padės užsimiršti...“ 

Nepatinka man šitas Stefano laiškas. Nekalbu apie laiško turinį, kuriame pasako- 
jama apie meilę p. Narbutaitei. Meilė - natūralus reiškinys, netgi, sakyčiau, būtinas. 
Jie abu jauni - panelė graži. Steponas yra labai jautrus, todėl greitai įsimyli. Kaip ir 
kiekvienas žmogus, gyvos vaizduotės, turintis galingus vidinius jausmus ir visiškai 
neturintis polinkio dirbti. Stefanas Bagdoniškyje gyvena atsiskyrėlio gyvenimą ir vie- 
nintelis dailiosios lyties asmuo, su kuriuo bendrauja, yra p. Marija Narbutaitė. Būtų 
keista, jeigu jos neįsimylėtų. O gal ir gerai, kad įsimylėjo. Visai kas kita, kad net ir 
įsimylėjęs neranda savyje drąsos tapti vyru užkariautoju - tai yra didžiausias sėkmės 
garantas. Kol esi jaunas, gali laimėti kiekvienos merginos širdį. Jaunas vaikinas laimi 
merginos meilę ne dėl kokio nors atsitiktinumo, o dėl gebėjimo būti vyru - kitaip 
pasakius, dėl bendravimo politikos, kurioje vyrui tenka veiklusis vaidmuo. Negalima 
laukti, kol panelė įsimylės - iš tiesų ne ji įsimyli, o vyras priverčia ją įsimylėti. Pui- 
kiai tai Žinau iš savo jaunatviškos patirties, bet pats tokią tiesą supratau tik sulaukęs 
26-27 metų, o kai buvau Stefusio amžiaus, kuriam po mėnesio sukaks 23-eji, mylėjau 
lygiai taip, kaip jis - gėdydamasis panelei atskleisti savo jausmus, slėpdamas juos, 
dūsaudamas ir laukdamas, kol įvyks atsako stebuklas, o dienoraščiui arba laiškuose 
draugams ar seserims išsipasakodamas. 

Nepatinka man pirmoji Stefano laiško dalis - savęs niekinimas, aimanavimas, 
kad gyvenimas yra betikslis, menamos kovos tarp darbo ir nieko neveikimo, ir t. t. 
Šioje vietoje privalau jį pabarti ir pasakyti, kad pasidavus tokiai nieko neveikimo ma- 
nijai prarandama ir vidinė valia. Tai kelias į visišką nuopuolį, todėl reikia atsikratyti 
minėtosios būsenos, nes kaip tik ji priveda prie visų blogų veiksmų, kuriuos Stefanas 
jau ne kartą yra daręs. Vaikinui reikia kuo mažiau mąstyti apie nenorą ką nors veikti, 
apie prastas nuotaikas. Na, kiekgi galima naršyti po jausmų šiukšliadėžę. Užklupus 
negeroms nuotaikoms būtina mankštintis, fiziškai pavargti, susirasti darbo ir didinti 
savo organizmo energijos išteklius. Tokie pamąstymai tėra parazitavimo ir nieko ne- 
veikimo vaisius - didžiausias žmogaus priešas. Dirbantis žmogus tokioms mintims 
nepasiduoda, nes neturi joms laiko, jėgų ir noro. Minėtųjų nuotaikų nenoriu nei 
suprasti, nei pajausti, nei juo labiau užjausti ir sielotis dėl tuščio jų „tragiškumo“. To- 

kie jausmai neverti žmogiškųjų jausmų vardo - bent to, kurį suprantame kalbėdami 
apie vakarietiškos kultūros, grindžiamos veikla, vertybes. Tokie jausmai tinka Rytų 
sūnui, tačiau reikia turėti gerai išvystytus rytietiškus instinktus — ir tuomet jie nėra 
baisūs. Vakarų kultūros atstovas yra laisvas kurti, dirbti. Tai išdidus ponas, kuris nori 
valdyti pasitelkęs savo valią ir darbus, o ne kapstytis mėšle tarsi koks šūdvabalis, nes 
ir pats pavirs mėšlo krūva ir bus ne nugalėtojas, o nugalėtasis. Tokie dalykai susil- 
pnina ir demoralizuoja, veda prie nuopuolio, prie nusižeminimo ir galų gale prie 
nusikaltimo. Žmogus privalo norėti laimėti, turėti siekių — tačiau būtina dirbti. Gy- 
venimas priklauso drąsiems. Jis tarsi moteris, tarsi veislinis žirgas, valdomas raitelio. 
Tik tuomet jis yra gražus ir suteikia vyrui pasitenkinimo. Reikia, kad ir Stefanas šitas 
tiesas suprastų. Nėra jis toks kvailas, kad nepajėgtų to padaryti. 


1923 Metų gegužės 16 d. 
Trečiadienis 


Dar šiek tiek minčių apie pokalbį su Prancūzijos konsulu p. Eiberu. Apie susitikimą 
rašiau prieš porą dienų. Didžiausia p. Eibero ir visos Prancūzijos valdžios mąstymo 
klaida yra pats požiūris į jaunas valstybes, susikūrusias prie Baltijos jūros (Lietuvą, 
Latviją ir Estiją). Man atrodo, jog, prancūzų manymu, minėtosios valstybės turėjo 
galimybę susikurti tik dėl to, kad Vakarai nugalėjo Vokietiją ir buvo pasirašyta 
Versalio sutartis. P. Eiberas labai aiškiai pabrėžia kaip tik tokį požiūrį, jį galima 
pastebėti ir skaitant prancūziškąją spaudą. Remdamasis tokiu požiūriu p. Eiberas 
padarė išvadą: Lietuva, Latvija ir Estija, Vakarams nugalėjus Vokietiją ir pasirašius 
Versalio sutartį, atrado sąlygas kurti savo šalių valstybingumą. Išties Baltijos šalys 
minėtajam laimėjimui turi būti dėkingos. Ne tik jos, bet ir kitos jaunos valstybės: 
Lenkija ir Čekoslovakija, kurios, savaime aišku, turi nepalyginti stipresnius valsty- 
bingumo pamatus už Lietuvą, Latviją ar Estiją. Pastarosios šalys, Antantei nugalė- 
jus pagrindines didžiąsias valstybes (Austriją, Vokietiją), rado galimybę realizuoti 
savo nepriklausomybę. Teisinga pastaba apie jaunąsias Baltijos respublikas. Vis dėl- 
to reikia pridurti, kad šalys turi būti dėkingos ne tik Vakarams, nugalėjusiems Vo- 
kietiją, ir Versalio sutarčiai, nes Lietuva „dėkinga“ ir Vokietijai, kuri anksčiau nu- 
galėjo Rusiją, tad - horribile dictu™ - nelaimingajai Bresto sutarčiai. Visiems aišku: 
jeigu Vokietija nebūtų palaužusi Rusijos ir jeigu Rusija būtų Vakarų laimėtojų ben- 
drininkė, tai jokia Versalio sutartis nebūtų atplėšusi nuo Rusijos teritorijos Baltijos 
respublikų ir nebūtų susikūrusios trys šalys: Lietuva, Latvija ir Estija. Na, ir su šia 


85. Horribile dictu (lot.) - baisu ir pasakyti. 

pataisa požiūris nėra visiškai teisingas. Karo rezultatai sudarė sąlygas minėtąsias 
šalis paskelbti valstybėmis, tačiau pats valstybingumas negalėtų egzistuoti, jei tauta 
nebūtų jam subrendusi. O šalies branda prasidėjo su tautinio atgimimo procesu. Be 
jo nebūtų nieko ir Lietuva liktų vien istorine sąvoka, net esant palankiausioms są- 
lygoms nevirstų valstybe, kaip kad valstybe negali virsti, tarkime, Lomžos kraštas. 
Šitos priežasties prancūzai nesugeba suprasti, todėl ir jų išvados negali būti visiškai 
teisingos. Prancūzija nepažįsta Rytų Europos, o jos diplomatiniai agentai nesuge- 
ba pateikti tikrosios informacijos, nes jiems realios atrodo tik Rusijos ir Lenkijos 
valstybės, savo šešėliu smarkiai pritemdančios kitas. Lenkija yra suinteresuota, kad 
apie buvusios Abiejų Tautų Respublikos žemes Europa būtų informuota ignoruo- 
jant naująsias tautines valstybines minėtųjų žemių sroves. 


1923 metų gegužės 17 d. 
Ketvirtadienis 


Vakare nuėjau į operą „Eugenijus Oneginas“ su solistu 
Kipru Petrausku. Tai operos premjera Lietuvoje su lib- 
retu, išverstu į lietuvių kalbą. Teatro salė buvo sausa- 
kimša. Visa lietuvių inteligentija atskubėjo į premjerą ir, 
aišku, pasiklausyti Kauno publikos numylėtinio, garsaus 
dainininko Kipro Petrausko. Šį kartą Petrauskas, atlikęs 
Lenskio vaidmenį, man mažiau patiko nei kitados, dai- 
nuodamas Faustą. Kadangi Valstybinis Kauno teatras 
dabar remontuojamas, operos spektaklis vyko vadina- 
mojoje „Tilmanso salėje“, Karmelitų gatvėje. Didiesiems 
renginiams „Tilmanso aula“ nėra tinkama. Ji per maža, 
o kai susirenka tiek publikos kaip šiandien, rodos, nėra 
kuo kvėpuoti. Tarsi spektaklį stebi ne teatre, o pirtyje. 
Pamažu ima ryškėti rinkimų rezultatai. Vienas svar- 
biausių klausimų - ar per šiuos rinkimus krikščionys 
demokratai su trimis savo frakcijomis („Ūkininkų sąjun- 


ga“, Krikščionių demokratų centru ir „Darbo federacija“) 


surinks daugumą balsų, ar ne. Kol kas aišku viena: kle- K Petrauskas. 
rikalų blokas neprarado rinkėjų, tad pusę mandatų (arba Vines 9 
pusę minus vienas) turi (38 iš 78). Įdomu, ar gaus dar porą Vytauto Didžiojo mirties 500 metų 
sukaktuvėms paminėti albumas 1430-1930. 
Spaudai parengė H. Serapinas, Kaunas: 
mą. Krikščionys demokratai savo leidinyje Laisvė giriasi, „Spindulio“ spaustuvė, 1933, p. 243. 


mandatų, nes nuo to priklauso, ar turės absoliučią daugu- 

kad gaus 40 mandatų, o liaudininkai turės tik 15. Liaudininkai tvirtina, kad surinko 
mažiausiai 16 mandatų, neskaičiuojant tų, kurie dar gali atsirasti. Pasak liaudininkų, 
krikščionys demokratai nesurinks daugiau nei 38 mandatų ir, norėdami turėti seimo 
daugumą, privalės eiti į kompromisus su kuria nors frakcija. Jeigu tokios prognozės 
pasitvirtins, vadinasi, be reikalo klerikalų blokas paleido Seimą ir teko rengti nau- 
jus rinkimus, nes vyriausybės problema išliks tokia pati, kaip ir būtinybė klerika- 
lams blokuotis su liaudininkais (atsižvelgiant į tai, kad dėl vyriausybinės daugumos 
klerikalai negali susijungti į bloką nei su esdekais, nei su tautinėmis mažumomis). 
Didžiuliu laimėjimu gali džiaugtis tautinės mažumos, kurios gavo apie 14 mandatų. 
Praėjusiame seime turėjo tik 5. Vadinasi, atgaus tuos mandatus, kurie praėjusiame 
seime iš jų buvo atimti išaiškinus 76-ąjį rinkimų įstatymo straipsnį. Regis, tai dar ne 
viskas — tautinės mažumos gaus dar kelis mandatus. Socialdemokratai gaus apie 9 
mandatus. Kalbama, kad iki dviejų mandatų gaus „Pažanga“ ir „Žemdirbiai“ - šioji 
informacija kol kas nepatikima. Na, o komunistai, anksčiau turėję 5 mandatus, ne- 
gaus nė vieno ir naujame seime jų nebus. Tai visiškas komunistų žlugimas. Žlugo 
jie ne tik dėl to, kad prarado rinkėjus dėl represijų (beveik visi komunistų sąrašų 
kandidatai sėdi kalėjimuose arba koncentracijos stovyklose, kai kurie yra internuo- 
ti), bet ir dėl to, kad kai kur dėl minėtųjų areštų Komisija iš rinkėjų sąrašų išbraukė 
komunistų pavardes ir jie automatiškai neteko visų balsų. 

Žinoma, visi minėtieji skaičiai dar nėra galutiniai, nes dar neturime paskutinių 
mandatų pasiskirstymo, bet rinkimų kontūrai jau išryškėjo. Po kelių dienų bus pa- 
skelbti ir galutiniai rezultatai. 


1923 metų gegužės 18 d. 
Penktadienis 


Šiandien gavau Šiaulių draugijos „Kultūra“ laišką. Tai kvietimas bendradarbiauti 
leidžiant enciklopediją apie Lietuvą. Draugija ar bendrovė „Kultūra“, kuriai vado- 
vauja nusipelnęs visuomenės veikėjas Bugailiškis“, siekia populiarinti mokslą ir lei- 
džia leidinius vadovaudamasi ne pelno siekiu, kaip daugelis leidyklų, o idėja. Viena 
veiksmingiausių visuomeninių leidyklų. Tad šiuo atžvilgiu, beje, kitais irgi, Kaunas 
turi ko pasimokyti iš Šiaulių. „Kultūrai“ parengti ir leisti enciklopediją pasiūlė Už- 
sienio reikalų ministerija. Tai turėtų būti 300 puslapių knyga, iliustruota, išleista 
dviem kalbomis - lietuvių ir anglų. Enciklopedijos tikslas populiarinti bendrąsias 
žinias apie Lietuvą ne tik patiems lietuviams, bet ir anglų, amerikiečių skaitytojams. 


86. Bugailiškis Peliksas. 

„Kultūros“ valdyba parengė knygos metmenis ir 
suplanavo atiduoti paskirus skyrius parengti 
autoriams. Planuojama 14 skyrių: 1. Šalis, gamta, 
gamtiniai ištekliai, 2. Istorija, 3. Lietuvių tauta ir 


jos atgimimas, 4. Valstybės kūrimas, 5. Vilnius, ç | T : 
6. Klaipėda, 7. Teisė (Konstitucija ir kt.) ir admi- ; | K || | T || R À 
nistracija, 8. Šalies ekonomika: finansai, prekyba L i i : 


ir pramonė, žemės ūkis, 9. Visuomeninis ir po- 


MOKSLO ILIUSTRUOTAS 
ŽURNALAS 


litinis gyvenimas, 10. Kooperacija, 11. Literatūra, 
12. Menas, 13. Švietimas, 14. Išeivija. Bendradar- 
biauti kviečiama labai daug Žmonių, paskirs- 
tant juos pagal skyrius. Ypač pageidautini šie 
autoriai: Povilas Matulionis”, Tadas Ivanauskas, 
prof. Jodelė, Jonas Yčas, kun. Tumas, Petras 
Klimas, Mykolas Biržiška, Vydūnas“?, Antanas 
Smetona, Žilius”, Janulaitis, Alfonsas Moravs- 
kis, Karuža, Albinas Rimka, aš, Fledžinskas“, 
Šalčius”, Sruoga“, Grigonis”, Ignas Šlapelis“, 
Pranas Mašiotas, Gineitis’, Račkauskas”. Man 


Kultūros žurnalo viršelio faksimilė. 1924, nr. 1. 


'87. Matulionis Povilas. 

88. Jodelė Pranas (1871-1955), chemikas technologas, profesorius, 1928-1929 m. VDU rektorius. 
89. Storosta Vilhelmas (slapyvardis Vydūnas, Storost Wilhelm, 1868-1953), filosofas, rašytojas, 
publicistas, kultūros veikėjas. 

90. Žilius-Jonila Jonas (Žilinskas, 1870-1932), rašytojas, kunigas, redaktorius, valstybės veikė- 
jas. 1917-1919 m. Lietuvių tautos tarybos (JAV) narys, atstovavo JAV lietuviams Paryžiaus taikos 
konferencijoje. 1925-1926 m. Klaipėdos krašto gubernatorius, Lietuvos žemės banko organizato- 
rius. 

91. Fledžinskas Jonas (1885-1965), kooperatininkas, visuomenės ir politikos veikėjas. 

92. Šalčius Petras. > 
93. Sruoga Balys. 

94. Grigonis Matas (1889-1971), rašytojas, pedagogas, vienas aktyviausių XX a. pradžios lietu- 
vių kultūros veikėjų. 

95. Šlapelis Ignas (1881-1955), dailėtyrininkas, meno istorikas, dailininkas. 

96. Gineitis Kazys (1895-1965), visuomenės veikėjas, diplomatas. 1919 m. buvo Lietuvos redak- 
torius. 1919 m. baigė Čikagos universitetą. 1920-1931 m. dirbo Lietuvos pasiuntinybėje Londone, 
nuo 1928 m. generalinis konsulas. 1931 m. bendrovių „Maistas“ ir „Pienocentras“ prekybos atsto- 
vas, nuo 1932 m. Lietuvos pasiuntinybės žemės ūkio atašė. 

97. Račkauskas Vytautas Aleksandras (1881-1956), inžinierius, visuomenės ir politikos veikėjas. 
1919-1920 m. Žemės ūkio ministerijos Žemėtvarkos departamento direktorius. 1920 m. dalyva- 
vo Lietuvos derybose su Sovietų Rusija. Steigiamojo ir Pirmojo seimų deputatas nuo Valstiečių 
sąjungos. 1924-1940 m. dirbo įvairiose valstybės įstaigose. 

atitektų skyrius „Visuomeninis ir politinis gyvenimas“, kurio apimtis 25 spausdin- 
ti puslapiai. Be to, mano pavardė paminėta ir šalia kun. Tumo skyriuje „Lietuvių 
tauta ir jos atgimimas“. Rankraščius reikia išsiųsti iki rugpjūčio 1 dienos. Mielai 
prisidėsiu prie tokio grupinio darbo - užsiimsiu juo liepą, kai vienas pats budėsiu 
Tribunole. Dar turiu susisiekti su Bugailiškiu ir sužinoti, kokio pobūdžio, tikslų ir 
krypties laikosi leidykla, pasitikslinti mano rašomo skyriaus turinį. 


1923 metų gegužės 19 d. 
Šeštadienis 


Šiomis dienomis, rodos, trečiadienį, į Kauną atvyks Tarptautinės draugijų unijos 
Tautų Lygai remti pirmininkas prof. Ruisenas. Dabar profesorius vieši Latvijoje ir 
Estijoje, jį pasikvietė vietos draugijos. Mūsų lietuvių draugija, vadovaujama Janu- 
laičio, priims jį kaip garbingą svečią. Pirmiausia svečią pasitiks valdyba: pirminin- 
kas Janulaitis, nariai Jonynas ir dr. Rokas Šliūpas. Greičiausiai vyks ir vieša konfe- 
rencija su prof. Ruisenu prancūzų kalba, į lietuvių ją vers Jonynas. Programoje dar 
numatyti svečiui pietūs, kuriuose dalyvaus ir mūsų draugijos nariai, arbatėlė pas 
Sleževičių, ekskursija po Kauną ir jo apylinkes, kelių įdomesnių įstaigų lankymas, 
Lietuvos prezentacija ir, galbūt, viešoji prof. Ruiseno konferencija universitete, ku- 
rioje aš esu numatytas kaip vertėjas iš prancūzų į lietuvių kalbą. Manau, Ruisenas 
pastebės, kaip stipriai skiriasi Lietuvos valstybės politinė kryptis nuo Latvijos ir 
Estijos. Pastarosios šalys veržiasi į aljansą su Prancūzija ir nori glaustis po jos hege- 
monijos sparnu, kurio artimiausia išraiška yra Lenkija, o Lietuva dėl didžiulio vals- 
tybinio konflikto su Lenkija laikosi labai atokiai nuo laimėtojos Vakarų antantės ir 
vos įstengia nuslėpti didžiulį savo nenorą susidėti su Prancūzija. Ji labiau linkusi 
solidarizuotis su Vokietija ar ieškoti Sovietų Rusijos paramos. Nors Janulaitis, bū- 
damas didis nepriklausomybės šalininkas, yra ir rusofobas (kiti dažniausiai nėra 
tokie), vis dėlto net jis dėl nepriklausomybės siekio ir aiškiai antilenkiškų pažiūrų 
palaiko visuotinį lietuvių nepasitikėjimą Prancūzija. Pasitikdamas prof. Ruiseną 
Janulaitis planuoja aiškiai pabrėžti, kad lietuviai sveikina ne Prancūzijos politikos 
atstovą, o taurųjį pacifistinį veikėją, siekiantį visoms šalims teisingų taisyklių. Rui- 
senas, matyt, neišgirs ditirambų Prancūzijos ir Vakarų garbei, kuriuos greičiausiai 
girdėjo Latvijoje ir Estijoje, o kadangi iš pastarųjų šalių atvyksta, gali ir susierzinti. 
Ką darysi - Lietuva tokia. 

1923 metų gegužės 20 d. 
Sekmadienis 


Sekminės. Beveik visą dieną praleidau namie. Et, seniai nuplaukė tie metai, kai 
tokią dieną kartu su Aninka pašvęsdavome iškylaudami gamtoje - važiuodavome 
į Trakus prie ežero arba kur nors kitur. Jau dešimt metų praėjo nuo saulėtų mano 
gyvenimo dienų! Žydi ievos, sodai pasipuošę baltais žiedais, o aš toks vienišas - il- 
giuosi to, kas jau praėjo ir nebesugrįš. 

Dabar skaitau rusų emigrantų publikacijų Istorik i sovremenik?š pirmą tomą, iš- 
leistą 1922 metais Berlyne. Yra išspausdinti Marselio Paleologo, buvusio Prancūzijos 
pasiuntinio prie Peterburgo dvaro, atsiminimai iš Didžiojo karo laikų. Atsiminimai 
rašyti dienoraščio forma. Nors p. Paleologas ir bando įrodyti, kad Vokietija kalta dėl 
kruvinojo karo, aš nematau diplomatinių faktų, įrodančių, kad Vokietija labiau siekė 
karo nei priešingos stovyklos valstybės. Vienas kito verti... 


1923 metų gegužės 21 d. 
Pirmadienis 


Pas mane jau 10 dienų vieši Jadzė Čepaitė. Metė ji darbą pas Maikovskius ir ieško 

naujos šeimos, o kol suras, pagyvens pas mane. Dabar mergaitei jau 18 metų - matau, 
kokia ji jaunatviškai aistringa. Ją su manimi sieja ne meilė, o aistringa trauka. Skren- 
daji link manęs tarsi bitė prie medumi kvepiančio žiedo. Tai fizinis patelės potraukis 

patinui. Ne aš ją užkariauju, o ji manęs geidžia ir pasiima mano vyriškumą, traukda- 
ma į save vyriškus syvus. Jai tai tarsi apreiškimas. Apie šiuos santykius dar parašysiu. 
Mergaitiško įsimylėjimo, tikrai fiziško vyrui-patinui, apraiška. Bendraujame nežabo- 
čiausiais kūnų susiliejimo būdais su viena išlyga - be paprasto apvaisinimo formos. 


1923 metų gegužės 22 d. - 
Antradienis 


Dar nėra oficialių rinkimų rezultatų, bet visuomenė jau gavo informaciją iš balsų 
skaičiavimo centro. Vis dėlto krikščionys demokratai laimėjo. Visos trys minėto- 
sios partijos frakcijos kartu surinko 40 balsų. Vadinasi, turės absoliučią daugu- 


98. Istorik i sovremenik (Hcmopuko u Cospemennux; Istorikas ir amžininkas) - rusų emigran- 
tų istorinis literatūrinis žurnalas, leistas Berlyne 1922-1924 m. Išėjo penki tomai. Redaktorius 
buvo Ivanas Porfirjevičius Petruševskis (Nsan Ilopbuppesus IlerpymeBcknū, 18887), Rusijos 
kariuomenės karininkas, literatas, redaktorius ir leidėjas. 

SEIMO DARBAI. 


==—- n n r- —— -—- idimi a E g 


Po rinkimų kovos atstovai susirinko prie ramaus 
darbo Seime. 


Karikatūra „Seimo darbai. Po rinkimų kovos atstovai 
susirinko prie ramaus darbo Seime” 
iš satyros ir kritikos žurnalo Spaktyva. 1925, nr. 4-5 (7-8), p. 12. 


1923 mety gegužės 23 d. 
Trečiadienis 


mą, nors ir minimalią, skaičiuojant visų kitų 
partijų mandatus (iš viso seime yra 78 depu- 
tatai, Krikščionių demokratų blokas turi 40 
mandatų, visi kiti - 38). „Pažanga“ ir „Žem- 
dirbiai“ neturi nė vieno mandato. Tautinės 
mažumos - 15, tiek pat ir liaudininkai, kurie 
prarado 5 mandatus, esdekai - 8 mandatus. 
Štai ir viskas. Komunistai liko be mandatų. 
Galbūt galutinai suskaičiavus balsus dar kas 
nors keisis, bet panašu, kad duomenys jau 
yra tikslūs, krikščionių demokratų daugu- 
ma ir tautinės mažumos laimėjo pakartojus 
rinkimus, kartu sudarys 1/5 seimo dalį. Re- 
zultatai rodo, kad visuomenė daugiau balsų 
atidavė už dešiniuosius. Tai būdinga porevo- 
liuciniam laikotarpiui, kuris jau gajus žmo- 
nių sąmonėje. 


Tarptautinės draugijų unijos Tautų Lygai remti generalinis sekretorius (ne pirmi- 


ninkas, taip klaidingai jį prieš kelias dienas pavadinau) prof. Ruisenas vakar atvyko 


į Kauną. Prieš tai viešėjo Estijoje (Revelyje“? ir Dorpate*““) ir Latvijoje (Rygoje), o 


dvi dienas paviešėjęs Kaune jau rytoj leisis į tolesnę kelionę ir vykdamas per Ryt- 


prūsius kelioms dienoms užsuks į Lenkiją (Varšuvą). Propagandinė kelionė, į kurią 


prof. Ruisenas išvyko Tautų Lygai gavus įvairių šalių kvietimus. Nors Latvijoje ir 
Estijoje, kaip ir Lietuvoje, jis buvo tik atitinkamų draugijų svečias, vis dėlto pasitin- 


kant dalyvavo ir valstybės valdžios atstovai. Lietuvoje vizitas buvo privatus: valsty- 


bės valdžia Ruiseno viešnagės renginiuose nedalyvavo. Svečią pasitiko ir priėmė tik 


mūsų šalies draugija Tautų Lygai remti su Janulaičiu priešaky. Nuolatos Ruisenui 
asistavo Jonynas, kuris iš lietuvių sąlyginai geriausiai kalba prancūziškai. Nors Jo- 


nynas yra Užsienio reikalų ministerijos bendradarbis ir kartu priklauso Lietuvos 


diplomatijai - kelis kartus jau buvo siųstas atstovauti Lietuvai Tautų Lygos sesijo- 


99. Dabar Talinas. 
100. Dabar Tartu. 

se, - vis dėlto svečiui asistavo tik kaip mūsų draugijos sekretorius. Ekskursijose po 
Kauną dalyvavo Užsienio reikalų departamento direktorius Balutis'“! ir buvęs už- 
sienio reikalų ministras, dabartinis Lietuvos banko direktorius kun. Jurgutis, taip 
pat lydėjo Ruiseną kaip draugijos nariai, o ne oficialūs Lietuvos valdžios atstovai. 
Nežinau, ar Ruisenas lankėsi pas Respublikos prezidentą Stulginskį. Svarbiausia 
su jo vizitu susijusi programa numatyta šiandien - 7 valandą vakaro, o viešoji pro- 
pagandinė paskaita (conférence publique) universitete, vėliau - pietūs svečio garbei 
Lietuvių klube („Trijų kunigaikščių“ salėje). Pietus organizavo lietuviškosios Tau- 
ty Lygai remti draugijos nariai. Paskaita vyko didžiulėje universiteto salėje, kuri 
buvo sausakimša. Susirinko profesoriai ir akademinis jaunimas. Estradoje sėdė- 
jo Ruisenas, Janulaitis, rektorius Šimkus, Jonynas - vertėjas iš prancūzų kalbos į 
lietuvių (laimei, šioji pareiga teko ne man, o Jonynui, kuris išties puikiai vertė, o 
aš, jį stebėdamas, supratau, kad nebūčiau sugebėjęs vertėjauti arba būčiau vertęs 
labai prastai). Paskaitą pradėjo Janulaitis ir taip ją išplėtojo, kad kalbėjo labai ilgai. 
Ruisenas lietuvių kalbos nesuprato - ir gerai, nes kalba sąmoningai nebuvo skirta 
svečiui. Janulaitis kalbėjo apie pacifistinės idėjos raidą Europoje, nemažai dėmesio 
skyrė Vilsono šūkiams'“* iš Didžiojo karo laikų ir Tautų Lygai, kuri bandė juos 
realizuoti, bet, deja, atsisakė teisingo kelio į tautų teises ir tapo didžiųjų valstybių 
imperializmo politiniu įrankiu, hegemonijos atstovybe, valdančia pasaulį pagal jų 
interesus. Janulaitis išvardijo tuos Tautų Lygos aktus, kurie parodo imperialistinį 
požiūrį į Lietuvą, bandymus per Hymanso projektą atiduoti ją Lenkijai ir nerea- 
gavimą į faktą, kad Lenkija užgrobė ir aneksavo Lietuvos sostinę. Vengdamas nei- 
giamos Ruiseno reakcijos dėl paskaitos turinio, Janulaitis savo kalboje neištarė nei 
Hymanso pavardės, nei žodžio „Vilnius“, nes išgirdęs minėtuosius žodžius svečias 
būtų sunerimęs. Janulaičio įvadas buvo skirtas saviems, lietuviams, bet ne svečiui 
ir prelegentui. Janulaitis dar pabrėžė, kad iš Tautų Lygai remti draugijų unijos, ku- 
rios priešaky stovi prof. Ruisenas, kristalizuojasi naujasis judėjimas, stojantis į kovą 
prieš Vilsono idėjas iškreipiančią, valdišką biurokratinę Tautų Lygą, tapusią impe- 
rialistine. 


101. Balutis Bronius Kazys. 

102. Vilsonas (Wilsonas Woodrow Thomas), JAV prezidentas, 1918 m. sausio 8 d. paskelbė „Ke- 
turiolika punktų“, kuriuose deklaravo, kad Pirmasis pasaulinis karas turi būti kovojamas var- 
dan moralinių tikslų ir taikos, šiam karui pasibaigus. 

1923 metų gegužės 24 d. 
Ketvirtadienis 


Vakarykštė įžanginė Janulaičio kalba per viešąją paskaitą dalyvaujant prof. Ruise- 
nui, viena vertus, turėjo tikslą parodyti skirtumą, kuris atsiranda tarp Lietuvoje 
nepopuliarios Tautų Lygos, tapusios laimėjusių valstybių imperialistinės hegemo- 
nijos atstovybe, ir laisvą visuomeninę tautų veiklą išpažįstančios draugijos Tautų 
Lygai remti. Pastarosios siekia įtvirtinti teisės metodą nustatant santykius tarp tau- 
tų (valstybių). Na, kita vertus, iš anksto įspėti klausytojus apie galimas prelegento 
išvadas, kurios gali virsti Tautų Lygos garbinimu, o prof. Ruisenas iš tiesų apie tai 
ir kalbėjo. Puikiai parengtas, labai išsamus prof. Ruiseno referatas, kurio kiekvieną 
fragmentą į lietuvių kalbą vertė Jonynas, palietė Tautų Lygos užduočių problemati- 
ką. Prelegentas kalbėjo apie tarptautinių santykių reguliavimą laikantis teisės, lygy- 
bės ir teisingumo principų, nurodė jau pasiektą pažangą, iliustruodamas ją keliais 
pavyzdžiais ir pateikdamas kliūtis, kurios iškyla dėl to, kad tautos nepasitiki viena 
kita, kad kyla neapykanta, konfliktai - neretai vien iš egoistinių paskatų. Ruisenas 
išties liaupsino Tautų Lygą, jos nekritikavo, bet ir nepriešpriešino jos veiklos su 
Draugijų unijos Tautų Lygai remti veikla, kaip kad padarė Janulaitis savo įžangoje. 
Apie priešpriešą Ruisenas apskritai beveik nekalbėjo ir visai nepalietė kokios nors 
kovos galimybių tarp Lygos ir Draugijų unijos. Todėl Janulaičio ir Ruiseno kalbos 
savo turiniu atrodė be galo skirtingos. Lietuvių klausytojai, žinoma, palaikė Janu- 
laitį, bet puikiai suvokė, kad privalo gerbti ir išklausyti svečią, tad net ir pastarajam 
neįtikinus publikos, paskaitos pabaigoje pasigirdo skambūs plojimai. Beje, Janu- 
laitis, taip pat plodamas svečiui, neatsiliko nuo publikos. Jis savo pareigą atliko: 
įspėjo publiką, ko tikėtis iš svečio referato, sudėliojo visus taškus ant „i“ ir išliko 
diplomatiškas, mat kalbėjo Ruisenui nesuprantama lietuvių kalba. Taigi publika 
plojo svečiui ne dėl jo pranešimo, o dėl paties vizito - tai pirmasis naujosios lietuvių 
draugijos ir Draugijų unijos sąlytis, kurį lietuviai bandys panaudoti tolesnei savo 
veiklai. Ruisenas, kalbėdamas apie Tautų Lygos veiklą, vengė tokių temų, dėl kurių 
pati Tautų Lyga Lietuvoje pasidarė nepopuliari. Savaime aišku, nekalbėjo nei apie 
Vilnių, nei Hymansą, nei neutraliosios zonos padalijimą tarp Lietuvos ir Lenkijos. 
Nesunku buvo pajausti, kad Ruisenas suvokia lietuvių nepasitenkinimą Tautų Lyga 
dėl suduotų smūgių tautai, supranta kauniečių nuotaikas ir požiūrį į politiką, kurią 
diktuoja Prancūzija. Todėl sąmoningai kalbėjo apie galimybes išspręsti Tautų Ly- 
gos problemas ir būtinybę pataisyti žmonių padarytas klaidas. Paskaitos pabaigoje 
svečias atsakinėjo į klausimus, kurie buvo pateikti jam kun. Dambrausko-Jakšto 
straipsnyje, išspausdintame Laisvėje. Tiesa, pabrėžė, kad dėl puikiai suprantamų 

priežasčių nelies vienos tikrai politinės priežasties - kaip Draugijų unija Tautų Ly- 
gai remti suderina savo principus ir humanitarinius siekius su dalyvavimu draugi- 
jos veikloje prancūzų ir lenkų, kurių šalys savo politiką grindžia aiškiu minėtųjų 
principų laužymu. 

Šiandien universitete vyko paskutinė paskaita. Šiemet nesuspėjome pabaigti kurso. 


1923 metų gegužės 25 d. 
Penktadienis 


Vilniaus lietuvių leidiniuose, kuriuos man paskolino Andrius Rondomanskis'“, 
perskaičiau, kad mano 1921 metais apie Lietuvos politines partijas parengta me- 
džiaga, kurią per du kartus siunčiau Mykolui Biržiškai į Vilnių, jau išspausdinta. 
Tai atsitiko 1921 metų antrojoje pusėje arba 1922 metų pabaigoje lenkų kalba lei- 
džiamame prolietuviškos pakraipos leidinyje Nowiny Wilenskie (Vilniaus naujie- 
nos) - regis, toks pavadinimas, - jį tuo laiku Vilniuje leido kažkoks Kazlauskas, o 
lėšas skyrė, kiek girdėjau, Biržiška. Buvo planuojama mano medžiagą išleisti atski- 
ra knyga, tačiau Biržiška pasielgė kaip visada: prieš leisdamas knygą, išspausdino 
medžiagą laikraštyje, o vėliau iš laikraščio kopijos išleis brošiūrą'**. Rankraštis dar 
nebuvo baigtas. Parašiau istorinę visuomeninę įžangą ir pavienių politinių partijų 
analizę - nuo „Pažangos“ iki socialistų liaudininkų ir Valstiečių sąjungos imtinai. 
Na, o medžiaga apie socialdemokratus, revoliucines liaudies grupuotes ir komunis- 
tų partiją dar nebuvo parašyta. Prieš pasirodant minėtajam darbui, išspausdintam 
brošiūroje - turėjo būti I tomas, apimantis partijų raidą iki Santaros imtinai, - pra- 
sidėjo plačiai nuskambėję Vilniaus lietuvių areštai ir trėmimai į Kauną. Tarp areš- 
tuotųjų atsidūrė ir Mykolas Biržiška. Nuo tol neturėjau jokios informacijos apie 
knygos leidimą. Nei Mykolas Biržiška, nei jo brolis Viktoras, nei kas nors kitas iš 
ištremtųjų iš Vilniaus krašto negalėjo paaiškinti, koks mano rašyto darbo likimas. 
Viktoras Biržiška užsiminė, kad per reviziją suimant lietuvius mano darbas pateko 
į revizorių rankas. Atrodytų, šitai neturėtų kelti leidybos problemų, kadangi me- 
džiaga jau buvo spausdinta laikraštyje ir galima padaryti jos kopiją. Net ir praradus 
visą rankraštį nebūtų tragedijos. Padedamas Mykolo Biržiškos ir kitokiais būdais 
bandžiau susisiekti su žmonėmis, kurie, ištrėmus iš Vilniaus Biržišką, perėmė va- 
dovauti lietuvių leidybos sričiai (vienas jų - Sakovičius'“), vis dėlto nieko taip ir 


103. Rondomanskis Andrius. 

104. Knygelė buvo išleista 1921-aisiais: M. Römer, Litewskie stronnictwa polityczne. Cz. 1. Wilno: 
Wyd. Nowin Wilenskich, 1921, s. 118. 

105. Sakowicz. 

nesužinojau apie savo rankraščio likimą. Netekęs vilties atsisakiau tolesnių paieš- 
kų. Nusprendžiau: jeigu darbas dingo, vadinasi, nebus išleistas. Pastaruoju metu 
galvojau vien apie tai, kad kokiu nors būdu galėčiau susisiekti su Sakovičiumi ir pa- 
prašyčiau palikti man kelis anų Nowiny Wilenskie, kuriose buvo spausdinta mano 
medžiaga, numerius. Papildyčiau jais savo archyvą. Kadangi mano darbo likimas 
neaiškus, nustojau medžiagą rašyti. Ir antai Vilniaus lietuvių laikraštyje Ziemia 
Ojczysta“““, leidžiamame lenkų kalba, šių metų gegužės 13 dieną randu tarp kelių 
reklamuojamų knygų, parašytų lenkiškai apie Lietuvą, ir savo darbą: „M. Remer. — 
Litewskie stronnictwa polityczne. Stronic 117“ („M. Remer. Lietuvių politinės par- 
tijos. 117 puslapių“). Matyt, vis dėlto mano darbas buvo išleistas atskira knyga. La- 
bai nepatinka, kad mano pavardė iškraipyta: „Remer“, o ne „Römer“ arba bent jau 
„Romer“. Na, galbūt tai tėra laikraščio korektūros klaida. Nežinau, kokia medžiaga 
įtraukta į knygą, ar yra, tarkime, apie liaudininkus ir Valstiečių sąjungą imtinai, ar 
tiktai medžiagos dalis. Kaune, ko gero, dar nė vieno šitos knygos egzemplioriaus 
nėra. Teks pasistengti knygą parsigabenti. Aišku, knygai pakenkė pavėluota leidy- 
ba, nes politinė partija gyvoje visuomenėje nuolatos kinta, o per pastaruosius porą 
metų daug kas pasikeitė, daug informacijos paseno. 


1923 metų gegužės 26 d. 
Šeštadienis 


Tribunole juntamas vis stipresnis pasipriešinimas aršioms teisinėms agrarinės re- 
formos tezėms. Žiūriu, kad jau net Janulaitis atvėso, nors iš mūsų trijų buvo di- 
džiausias minėtosios reformos šalininkas - dabar ir jis naujųjų įstatymų arsena- 
le neieško priemonių, kad bet kokiu atveju nuteistų agrarinės reformos paliestus 
žmones. Priešingai, sąžiningai ieško kelių ir įstatymų, kad būtų išsaugota senoji 
tvarka. Tik vienu atveju Janulaičio aistra išliko - kai bylinėjasi dvarininkai su savo 
žemės nuomininkais, jis visuomet palaiko nuomininkus, - be abejonės, tada vėl 
tampa aršiu agrarinės reformos šalininku. Nepritarimas agrarinei reformai junta- 
mas ne tik mūsų nuosprendžiuose, bet ir advokatų veikloje, apskritai teismuose ir 
visuomenėje. Dauguma politinių agrarinės reformos tikslų jau yra pasiekta: lenkų 
dvarininkai Lietuvoje smarkiai nukentėjo, sunaikinta visuomeninė jų padėtis, ga- 
lima teigti, kad iš dalies ir patys dvarininkai sužlugdyti. Vis dėlto nenori valdžia 
suprasti, kad numarino visus, paliestus agrarinės reformos - ypač tie, pasilikusieji 
šalyje, vargsta. Tačiau jau ryškėja ir kita srovė, norinti išsaugoti tuos ištverminguo- 


106. Gimtoji žemė. 

sius ir apsaugoti juos nuo drakoniškų įsta- 
tymų. Ko gero, minėtosios tendencijos ryš- 
kesnės viršuje nei apačioje, bet jos ryškėja ir 
jau duoda vaisių. Šiandien Tribunole, kuris 
yra pavyzdys visai teismų praktikai, žengė- 
me vieną svarbų žingsnį dėl agrarinės refor- 
mos. Nusprendėme, kad asmenų, mirusių 
jau veikiant reformai (įsigaliojo 1920 metais), 
testamentai galioja, nors reforma draudžia 


paveldėti tokių asmenų turtą. Kalbu tik apie 


asmenų, mirusių 1920-1922 metais, testa- 


Ta prakeiktoji žemės reforma, pakirto mums kojas, paguldė aliegėlio vežimėlin. 


mentus, kitaip tariant, iki to laiko, kol buvo Mes nun tiek tik tepasistumiam pirmyn, kiek mus mūsų globėja Lenkija patraukia... 


paskelbtas agrarinės reformos įstatymas, 
Karikatūra „Mūsų ponija“, 


nes veikiant minėtajam Įstatymu! gali būti satyros laikraštis Garnys, 1925, nr. 6 (73), p. 1. 


kalbama apie neišparceliuotos žemės dalies 

palikimą. Šiandienos nuosprendis buvo išimtis iš taisyklės, kuri iki šiolei teismuose 
nebuvo praktikuojama. Tai labai daug reiškia tiems, kuriuos palietė agrarinė refor- 
ma, nors turbūt ne tiek jau daug dvarų ar asmenų galės ja pasinaudoti. Ne vienas 
dvaras testamentu buvo padalytas ir taip apsaugotas nuo agrarinės reformos. 

Dar pabaigti noriu pasakojimą apie prof. Ruiseno vizitą Kaune, bet šiandien dėl 
vietos stokos šitai padaryti negaliu. O pakalbėti noriu apie pietus, kuriuos organi- 
zavo Lietuvių draugija Tautų Lygai remti iškart po Ruiseno paskaitos. Pietūs vyko 
Lietuvių klube. Iš lietuvių dalyvavo šie asmenys: draugijos pirmininkas Janulaitis, 
sekretorius Jonynas, Antanas Smetona, dr. Rokas Šliūpas, Antanas Tumėnas, prof. 
Baloga, kun. Bučys, kun. prelatas Aleksandras Dambrauskas-Jakštas, Kriščiukaitis, 
Leonas, Zaunius, Čepinskis, Mykolas Sleževičius, Balutis, Jonas Vileišis, rektorius 
Šimkus, Zigmantas Žemaitis, aš. Na, gal dar dalyvavo keli asmenys, kuriuos pamir- 
šau išvardyti. Kaip rodo sąrašas, lietuvių diplomatijai ir vyriausybės sluoksniui buvo 
labai silpnai atstovaujama. Daugiausia dalyvių iš universiteto rato. 


1923 metų gegužės 27 d. 
Sekmadienis 


Rytą dalyvavau universiteto Teisės fakulteto tarybos posėdyje. Dalyvavo dar Leo- 
nas, Vaclovas Biržiška, Mačys, Kriščiukaitis, Baloga, Tumėnas, Beliackinas, Šalčius, 
Biuchleris ir Moravskis. Svarstėme įvairius einamuosius klausimus - tarp jų ir kitų 
metų paskaitas. Nuspręsta ieškoti baudžiamosios teisės dėstytojo, nes paaiškėjo, 

kad Papečkiu kitais metais pasikliauti neįmanoma. Šiemet šiek tiek bendrąją bau- 
džiamosios teisės dalį dėstė Beliackinas, bet kitąmet jis pasiliks tik civilinę teisę, 
kurią dėstys ir Šalkauskis. Leonas, be teisės istorijos enciklopedijos, perima teisės 

filosofijos istoriją ir nebedėstys civilinės teisės. Biuchleris, kuris taip pat dėstė dalį 

civilinės teisės, kitais metais apsiribos vien tik prekybos teise ir kartu su Baloga 

dėstys Romos teisę. Na, o baudžiamąją teisę dėstyti paliko vienas Kriščiukaitis, jis 

apsiima pristatyti tik specializuotą dalį ir baudžiamąsias procedūras. Tad bendra- 
jai baudžiamosios teisės daliai būtina surasti kandidatą. Leonas siūlo Zigmą Toliušį. 
Jis rimtas ir darbštus žmogus, blaiviai mąstantis, ryžtingas, gali tapti dėstytoju - 
nors ir neturi reikiamos kvalifikacijos ir mokslo laipsnio arba bent jau autorinių 
darbų bagažo. Nenusprendėme, kokiomis sąlygomis bus įdarbintas, žinoma, jeigu 

sutiks dėstyti. Aš kalbėjau apie būtinybę dėstyti specialų hipotekos teisės kursą. 
Sakiau, kad galiu dėstyti šį kursą ne kitais, o dar kitais metais, nes kitąmet ir taip 

turėsiu begalę darbų su valstybine teise. Šiek tiek hipotekos teisę ateinančiais me- 
tais dėstys Beliackinas - kartu su civiline teise. Dar kalbėjome apie egzaminus, fa- 
kulteto biblioteką ir šį bei tą. Trys iš mūsų dėstytojų būrio - Baloga, Tumėnas ir 
Šalčius - bus deleguojami į užsienį tobulintis (Tumėnas į Vokietiją ir Šveicariją, 
Šalčius į Paryžių, o Baloga - po visą pasaulį). Tokia proga pasinaudojo ir tie, kurie 

vyksta ne dėl specialių studijų, nereikalauja grąžinti kelionės išlaidų ar apmokėti 
maitinimo, vis dėlto norėtų gauti leidimą vykti, kad būtų lengviau gauti vizas - tai 
Biuchleris ir Beliackinas. Į pastarųjų sąrašą ir aš įtrauktas. Man tai labai pagelbės 

kelionėje, nes turėsiu Vokietijos, Prancūzijos ir Šveicarijos vizas, beje, nemokamai, 
o kartu nemokamą pasą. Sutaupysiu 200 litų. 

Atrodo, po savaitės, per visuotinį Universiteto tarybos (senato) susirinkimą bus 
renkamas rektorius, prorektorius ir universiteto sekretorius. Tarp kandidatų mini- 
mi Leonas ir Teologijos fakulteto dekanas kun. Bučys. Apie Leono kandidatūrą Vol- 
demaras jau spėjo driokstelėti aštrų straipsnį Krašto balse“? - su didžiuliu įniršiu 
užsipuolė Leoną ir visą universitetą. Labai neskanus straipsnis, nevertas to paties 
universiteto profesoriaus vardo. Aš taip pat nemanau, kad in merito'*8 Leono kan- 
didatūra yra tinkama, nes Leono, kaip mokslininko, kvalifikacija labai menka. Aš 
mieliau rektoriumi matyčiau prof. Čepinskį. 

Šįvakar universitete vyko iškilmingas atviras posėdis, skirtas Pasterui atminti 
(kaip tik šiandien Paryžiuje vyko iškilmės Pastero garbei). Į posėdį nenuėjau, bet 
vėliau girdėjau, kad vienas iš prelegentų, kalbėdamas apie Pasterą, leido sau kritikuoti 
107. Krašto balsas - tautininkų dienraštis, leistas 1922 m. spalio 29-1923 m. birželio 10 d. Kaune. 


108. In merito (lot.) - už nuopelnus. 
109. Pasteras Luji (Pasteur Louis, 1822-1895 ), garsus prancūzų mikrobiologas ir chemikas. 

Prancūzijos politiką - per tokį renginį taip elgtis yra itin netaktiška. Tokio išpuolio 
nesitikėjo Prancūzijos konsulas p. Eiberas ir, savaime aišku, smarkiai įsižeidė. Minėta- 
sis įvykis labai priminė analogišką Smetonos netaktą per pietus, skirtus prof. Ruisenui. 


1923 Metų gegužės 28 d. 
Pirmadienis 


Šiandien surengiau jau paskutinį kolokviumą, kuris buvo skirtas vėluojantiems 
tinginiams. Po jo du VI semestro studentai laikė egzaminą - jie jau yra atsiskaitę 
už valstybinės teisės semestrą kituose universitetuose, tačiau egzamino nėra laikę. 
Vienas jų Trifskinas, žydas iš Rokiškio, kitas - Remeras, lietuvis. Abu labai gerai 
išlaikė egzaminą, buvo puikiai pasiruošę ir inteligentiškai atsakinėjo į klausimus. 
Man labiau patinka egzaminai už kolokviumus, kadangi per kolokviumus studen- 
tai paprastai nieko nežino, o į egzaminą ateina pasirengę. Atrodo, kad pavasarį ne- 
turėsiu kandidatų egzaminui laikyti. Mano II semestro studentai šiemet nelaikys 
egzamino iš valstybinės teisės, nes pagal fakulteto nuostatus tiek bendrasis valsty- 
binės teisės kursas, tiek Lietuvos valstybinės teisės kursas (dalyką dėsto Tumėnas) 
yra vientisas, vadinasi, galima laikyti vieną egzaminą išklausius visą medžiagą - 
t. y. po keturių semestrų. Nė vienas IV semestro studentas į mane dėl egzamino 
nesikreipė. Galbūt minėtąjį egzaminą visi laikys rudenį pas Tumėną. 

Pratęsiu pasakojimą apie prof. Ruiseno vizitą praėjusią savaitę. Taigi pietūs buvo 
labai nuobodūs. Lietuviai tikrai nėra temperamentu ir veržiumu apdovanota tauta. 
Per įvairiausius lietuvių priėmimus, iškilmingus pietus paprastai būna labai nuobodu. 
Nuobodžiauja svečias, nuobodžiauja ir šeimininkai. Šį kartą, regis, visos aplinkybės 
tą nuobodulį dar pastiprino: lietuvių temperamentas, neįtikėtinai lėtas aptarnavimas 
(pietūs, o ypač patiekalų laukimas, truko tris valandas, nuo devynių vakaro iki vi- 
durnakčio), galų gale ir paties Ruiseno temperamentas — svečias labai gražiai ir turi- 
ningai kalbėjo, tačiau nulipęs nuo scenos atrodė apsnūdęs ir nejudrus. Ilgo sėdėjimo 
prie stalų nepagyvino jokie pranešimai. Į pietus susirinko savi - tik lietuvių draugijos 
nariai — ir Ruisenas. Draugijos valdyba su Janulaičiu priešaky sąmoningai į pietus ne- 
pakvietė nei Lietuvos valdžios atstovų, nei čia gyvenančių ir dirbančių Prancūzijos 
atstovų (pvz., konsulo Eibero, diplomato Padovanio), nei kitų diplomatijos misijų na- 
rių, kad nebūtų preteksto Ruisenui parodyti, jog šalis bičiuliaujasi su Prancūzija. Prie- 
šingai, Prancūziją Lietuva laiko visų savo skriaudų kaltininke. Beje, Lietuva vis labiau 
izoliuojasi ir primygtinai stengiasi šitai pabrėžti. Todėl Ruiseno pietūs buvo privatūs, 
skirti pasveikinti žmogų, skelbiantį teisingumo ir pacifizmo šūkius, o kartu atmetan- 
čio pasaulinę imperialistinę politiką, nuo kurios Lietuva atsiriboja. Pats Ruisenas, be 

jokios abejonės, prieš atvykdamas į Lietuvą nemanė, kad jo vizitas bus taip vertinamas, 
tačiau jam buvo leista net pernelyg gerai suprasti, kad yra priimamas tik privačiai, 
tarsi pacifizmo apaštalas, o ne Valstybės veikėjas. Pastarąją mintį itin stipriai pabrėžė 
Janulaitis pietų pabaigoje. Janulaičio kalbą į prancūzų vertė Jonynas. Kalba buvo la- 
bai graži, labai turininga, labai garbinanti Ruiseną, bet labai kategoriškai atribota nuo 
tarptautinės diplomatijos, nuo laimėjusių didžiųjų valstybių politikos, diktuojančios 
mažoms tautoms savo sąlygas, galų gale ir nuo imperialistinės savivalės. Ruisenas itin 
mandagiai atsakė į Janulaičio kalbą. Svečias pasidžiaugė naujomis pažintimis ir išsa- 
kė viltį, kad bus bendradarbiaujama su Draugijų sunija Tautų Lygai remti. Po to jau 
tragiškai „neskanią“ kalbą rėžė Antanas Smetona. Jis brutaliai dėliojo visus taškus ant 
„1, nuplėšė kaukes ir polemizuodamas su Ruiseno tezėmis, išsakytomis per paskaitą, 
parodė, kad jose slypi imperializmas. Be galo nemandagi ir ne vietoje buvo Smetonos 
kalba. Prancūzai nėra pratę prie tokio elgesio. Jeigu jie ką nors kviečia, tai arba elgiasi 
kaip su svečiu, arba nekviečia ir su juo kovoja. Vienu metu elgtis dvejopai yra labai ne- 
europietiška. Netaktiška per pietus polemizuoti su tezėmis, išdėstytomis viešai pasisa- 
kant. Smetonos kalbai plojo tiktai du žmonės: kun. Dambrauskas-Jakštas ir Čepinskis. 


1923 metų gegužės 29 d. 
Antradienis 


Kiekvienoje šalyje, kiekvienoje epochoje atsiranda kokių nors keistų tarptautinių 
skandalistų, valkatų, kurie ateina neaišku iš kur ir ko ir įsipainioja į šalies reika- 
lus. Maža to, dar ir vaidmenį gauna, neretai nustumdami į šešėlį tikruosius šalies 
šeimininkus ir valdydami jau užimtame plote tarsi pilkosios žąsys. Tokie svieto 
perėjūnai itin įsišaknija neramiais ir anomaliais laikais, įvairių nesklandumų, re- 
voliucijų, naujų valstybių kūrimosi metais. Tai kažkokios neramios dūšios, vedi- 
nos ambicijų, kaprizų arba nuotykių troškimo, tai žmonės, kurių tėvynė yra visas 
pasaulis, o gal greičiau jų pačių energijos išsiliejimo laukas. Sakytumei, neramus 
vėjas juos vaiko po platųjį pasaulį. Visur jiems gerai, jeigu gali laisvai reikšti savo 
nuomonę, visur jaučiasi tarytum namie ir elgiasi be ceremonijų, tarsi aplinka, į ku- 
rią pateko, būtų jiems specialiai sukurta. Ir jiems visai nerūpi, kad atsidūrė naujoje 
vietoje, kad nėra suaugę su tos vietos pagrindu ir gali klysti piršdami savo nuomonę 
ar veiksmus. Vienas tokių garsiųjų tarptautinių valkatų-klajoklių ir avantiūristų 
XVIII amžiuje buvo kunigaikštis de Nasau, arba Denasovas"“, kuris valkatavo po 


110. Denasovas Karlas Heinrichas (Karl Heinrich Nikolaus Otto, Prinz von Nassau-Sie- 
gen, Kapn-Tenpux Haccay-3u2en, 1745-1808), kunigaikštis, prancūzų armijos pulkininkas ir ke- 
liautojas, nuo 1779 m. gyveno Abiejų Tautų Respublikoje, Rusijos admirolas. 

visą Europą - nuo Ispanijos iki Lenkijos ir Rusijos. Šiais laikais tokių svieto perėjū- 
nų visur pilna. Antai Sovietų Rusijoj apstu šitokių tarptautinių valkatų, nuotykių ir 
keistuolių riterių. Turi jų ir Lietuva, bet šiek tiek mažiau. Žinomiausi iš jų Eretas"" 


111. Eretas-Jakaitis Juozas (Ehret Jozeph, 1896-1984), lietuvių ir šveicarų mokslininkas, literatū- 
ros istorikas ir pedagogas, publicistas, Lietuvos telegramų agentūros (ELTA) steigėjas ir pirmasis 
vadovas. Šveicaro J. Ereto likimą, jo viso gyvenimo veiklą Lietuvos labui lėmė lietuvis Mike- 
lis Ašmys, vienas Klaipėdos krašto jaunųjų patriotų. M. Ašmio padedamas J. Eretas pradėjo 
mokytis lietuvių kalbos, susipažino su Fribūro universiteto studentais Stasiu Šalkauskiu, Kaziu 
Pakštu, Vincu Mykolaičiu-Putinu. Kartu su M. Ašmiu leido informacinius biuletenius ir žur- 
nalą Litauen (Lietuva). 1918 m. parašė didžiulį veikalą (apie 500 p.) vokiečių kalba Litauen in 
Vergangenheit, Gegenwart und Zukunft (Lietuva praeityje, dabartyje ir ateityje, Bern, 1919). Šioji 
knyga tapo pirmąja pažintine studija valstybėms, kurios apie ką tik nepriklausomybę paskelbu- 
sią jauną valstybę mažai žinojo. 1918 m. J. Eretas pradėjo dirbti Lietuvos informacijų biure Loza- 
noje. Nuo 1919 m. sausio mėn. dirbo spaudos specialistu prie Lietuvos misijos Berne, nuo rugsėjo 
mėn. - spaudos biure Berlyne. Tais pačiais metais Lietuvos atstovas Berne Juozas Purickis pa- 
kvietė J. Eretą darbuotis atstovybėje kaip spaudos atašė, o metų pabaigoje Lietuvos vyriausy- 
bė pakvietė dirbti Užsienio reikalų ministerijoje patarėju ir organizuoti informacijos tarnybas 
Lietuvoje. 1919 m. spalio 15 d. J. Eretas atvyko į Kauną, buvo paskirtas užsienio reikalų ministro 
patarėju spaudos reikalams. Čia įkūrė spaudos biurą (nuo 1920 m. pavasario - Informacijos de- 
partamentas) ir tapo jo direktoriumi. Užsienio reikalų viceministro pavedimu prie Informacijos 
departamento 1920 m. balandžio 1 d. įsteigė Lietuvos telegramų agentūrą ELTA (Ereto Lietuvos 
Telegramų Agentūra), vadovavo 14 jos skyrių Lietuvoje ir užsienyje. 1922 m. vasario 4 d. atsistaty- 
dino pareigas perduodamas Matui Šalčiui. Pirmasis inteligentas Lietuvos kariuomenės savano- 
ris. 1920 m. spalio mėn. įstojo į Lietuvos kariuomenę, tarnavo 1-0jo savanorių pulko vado Kazio 
Škirpos adjutantu. 1920 m. derybose su lenkais Ženevoje ir 1921 m. Briuselyje buvo deleguotas 
prie lietuvių delegacijos spaudos reikalams. 1919-1922 m. pakviestas organizuoti Aukštųjų kur- 
sų Humanitarinį skyrių, kuriame vėliau dėstė vokiečių kalbą ir literatūrą, o dramos studijoje - 
visuotinę literatūrą ir meno istoriją. Įkūrus Lietuvos universitetą, išrinktas Teologijos-filoso- 
fijos fakulteto profesoriumi, vadovavo Visuotinės literatūros katedrai. 1922 m. gavo Lietuvos 
pilietybę. Juozo Tumo-Vaižganto paskatintas apie 1921 m. atkūrė Motiejaus Valančiaus blaivy- 
bės draugiją, 1922 m. įkūrė ir pradėjo leisti draugijos žurnalą Sargyba. Sveiką gyvenimo būdą 
skatino ir sportu, parašė du sporto vadovėlius. 1923 m. prisidėjo prie Lietuvos sporto lygos (LSL) 
įsteigimo, 1923 m. įsteigė ir redagavo lygos laikraštį Sportas, kartu su Karoliu Dineika 1922 m. 
įkūrė Lietuvos gimnastikos ir sporto federaciją (LGSF), leido federacijos laikraštį Jėga ir grožis. 
Padėjo įkurti vaikų laikraštėlį Angelas sargas, vėliau pavadintą Žvaigždute. 1923 m. išrinktas į 
Lietuvos antrąjį seimą, bet politinė karjera jo visai nedomino; nebaigęs kadencijos pasitraukė. 
Kur kas labiau jį traukė mokslinė ir visuomeninė veikla. Įsteigė katalikišką kaimo jaunimo švie- 
tėjišką organizaciją „Pavasarininkai“, 1923-1928 m. buvo valdybos pirmininkas. 1925 m. drauge 
su kitais įkūrė „Pavasario“ liaudies universitetą, vėliau pavadintą vyskupo Motiejaus Valančiaus 
vardu. „Pavasario“ liaudies universitetas sudarė sąlygas siekti mokslo materialiai nepasiturin- 
čiam jaunimui ir jau dirbusiems asmenims. 1930 m. išrinktas Teologijos-filosofijos fakulteto lei- 
džiamo žurnalo Athenaeum redaktoriumi; jį redagavo iki 1938 m. Nuo 1936 m. bendradarbiavo 
katalikų inteligentų leidžiamame dienraštyje XX amžius, kas antrą savaitę pateikdavo veda- 
muosius apie įvykius Ispanijoje, straipsnius pasirašinėjo Hispanus slapyvardžiu. Vienas Lietu- 
vių katalikų mokslo akademijos (LKMA) steigėjų. 1931-1940 m. LKMA centro valdybos vicepir- 
mininkas. 1936 m. suteiktas LKMA akademiko vardas. 1935, 1937, 1940 m. redagavo Suvažiavimų 

ir mūsų profesorius Baloga. Visų tokio plauko klajoklių būdingas bruožas yra tas, 
kad niekas tikrai nežino, iš kur ir kokiu būdu jie atsirado, kokia jų praeitis, kilmė, 
tautybė ir kvalifikacijos ar visuomeninė padėtis. Jie yra savimi, ir to pakanka. Ere- 
tas, kuriam dar tik 27 metai, Lietuvoje atsidūrė per karą arba iškart po jo. Kokia 

jo tikroji tėvynė ir tautybė - niekas nežino ir nesugeba sužinoti. Vieni sako, kad 

jis iš Elzaso, kiti, kad iš Šveicarijos. Atklydėlis vienodai gerai moka ir vokiečių, ir 
prancūzų kalbą. Atvykęs į Lietuvą iškart pajuto begalinę meilę Lietuvai. Ir reikia 

pripažinti: labai greitai išmoko lietuvių kalbą, o šiandien jau kalba puikiai. Dar 
tapo didesniu patriotu ir nacionalistu už pačius lietuvius. Nekenčia Lenkijos ir len- 
kų, nekenčia ir Prancūzijos, nes tokia yra nūdienos Lietuvos valstybinė politika. 
Kai kūrėsi Lietuvos valstybė, šitas žmogus, būdamas Europos žinovas, mokantis 

užsienio kalbų, o kartu aistringas Lietuvos politikos atstovas tapo Lietuvos nau- 
jienų agentūros „Elta“ vadovu. Parengė ir išleido informacinę knygą apie Lietuvą. 
Vienas didžiausių lietuvių sportinio judėjimo veikėjų ir propaguotojų. Pastebėjęs, 
kad Lietuvoje politinę persvarą turi krikščionys demokratai, pavirsta plus catoligue 

que la Papa“*, pasitraukia iš „Eltos“ ir pradeda dirbti krikščionių demokratų agen- 
tu. Agituoja, važinėja po Lietuvą skaitydamas pranešimus, kovoja su Krikščionių 
demokratų partijos priešais. Kartu įsitraukia į abstinentų ir visuomeninį etinį ju- 
dėjimą, kuriam vadovauja krikščionys demokratai. Paslaugiai pasitarnauja moterų 
katalikių judėjimui. Už nuopelnus Krikščionių demokratų partijai yra priimamas 

į universiteto Teologijos fakultetą. Tampa jo profesoriumi. Jau seniai turi Lietuvos 
pilietybę. Pasidarė toks reikalingas Krikščionių demokratų partijai, kad jo kan- 
didatūra buvo įtraukta į rinkimų sąrašus. Šiandien jis jau Seimo deputatas. Visai 
nenustebsiu, jeigu netrukus taps ministru. Jis jaunas, tad dar ilga karjera priešaky. 


darbus. 1925 m. vedė studentę Oną Jakaitytę (1898-1954) ir nuo tol, norėdamas pabrėžti šeimos 
lietuviškumą, pasirašinėjo Ereto-Jakaičio pavarde. Šeima išaugino penkis vaikus: sūnų Juozą, 
filologą, dukras Aldoną, dramos aktorę, Laisvę, piešimo mokytoją, Birutę, tarnautoją, ir Juliją, 
mokytoją. 1941 m. pasitraukė į Vokietiją, tačiau su šeima pateko į SS lagerius, iš kurių Šveica- 
rijos vyriausybės pastangomis buvo išvaduotas. 1941 m. kovo 22 d. su šeima atvyko į pirmąją 
savo tėvynę Šveicariją, apsigyveno gimtajame Bazelyje. 1942 m. ėjo Fribūro universiteto kancle- 
rio pareigas. 1942-1956 m. tarnavo Šveicarijos kariuomenėje vyresniuoju leitenantu. Iki pensi- 
jos 1962 m. dirbo Bazelio miesto gimnazijoje. Įsitraukė į platesnę švietėjišką veiklą, trylika metų 
buvo renkamas į Bazelio miesto kantono švietimo tarybą, rengė ir publikavo studijas įvairiais 
švietimo klausimais. 1954 m. išrinktas išeivijos Lietuvių rašytojų sąjungos garbės nariu, tapo 
Šveicarijos lietuvių bendruomenės vadovybės nariu. Šveicarų enciklopediniuose leidiniuose 
Schweitzer Lexikon (1945-1948) ir Frauenlexikon (1953-1954) redagavo baltų tautų skyrių, rašė 
į Europe Acterna (1955). Paskelbė straipsnių leidiniuose Aidai, Draugas, Tėvynės sargas, Šaltinis. 
1996 m., minint 100-ąsias profesoriaus gimimo metines, šeimos nariai Vytauto Didžiojo univer- 
sitetui padovanojo didelę dalį asmeninio J. Ereto archyvo: nuotraukų, knygų, laiškų. 

112. Plus catoligue gue la Papa (pranc.) - didesnis katalikas nei Popiežius. 

1923 Metų gegužės 30 d. 
Trečiadienis 


Kitokio plauko svieto perėjūnas yra profesorius Elemeras Baloga!“. Į Lietuvos uni- 
versitetą jis atvyko iš Vienos, ten taip pat buvo universiteto profesorius. Kilęs iš 
Vengrijos - ir, ko gero, tikėtina, kad yra Vengrijos žydas. Šis nepretenduoja ir nelen- 
da į šalies vidaus politiką, kaip Eretas. Atrodo, kad politikos ir partinių kovų mūšio 
laukas jam yra visiškai svetimas - nesiorientuoja jame, nieko nesupranta arba jo 
žinios labai paviršutiniškos. Savo niekada neišsenkantį judrumą panaudoja kitur, 
kitose veiklos erdvėse. Žaibiškai, per absoliučiai trumpą laiką ir iš tiesų man nesu- 
vokiamu būdu Baloga užmezgė ryšius su visais Kauno veikėjų sluoksniais, visomis 
grupėmis ir sferomis. Manau, Kaune reikėtų su žvake ieškoti žmogaus, bent šiek 
tiek išsiskiriančio iš minios, kurio Baloga nepažinotų, apie kurį nieko nežinotų ar 
pas kurį nebūtų svečiavęsis. Jo pažinčių ratas yra kur kas platesnis nei mano, nors 
aš esu gimęs šitoje šalyje, įaugęs į ją krauju, visu savimi, o jis tik atėjūnas, pasirodęs 
prieš mažiau nei metus. Viena Balogos manijų yra supažindinti žmones. Vos paste- 
bėjęs, kad kas nors ko nors nepažįsta, nenurimsta tol, kol jųdviejų nesupažindina. 
Kita manija - projektai ir kombinacijos. Balogos idėjos niekados neišsenka, visuo- 
met gali išsitraukti jų iš užančio ir kiekvienam Žmogui pasiūlyti vis kitokių. Turi 
ir tam tikrą skaičių visiems tinkamų idėjų, kuriomis visus ir šturmuoja. Leidybos 
(nepolitiniai), draugijų ir tarptautinių sąjungų, įvairių specialių kursų, įvairių įstai- 
gų ir įmonių projektus Baloga nuolatos siūlo ir aktyviai propaguoja. Tai minėtojo 
žmogaus gyvenimo prasmė. Jis atrodo nepaprastai laimingas, kai pavyksta ką nors 
supažindinti, inicijuoti, sakombinuoti. Tuomet jau pats pasitraukia - mat darbas 
atliktas. Tiesa, stebi jį, stengiasi koreguoti arba inspiruoti veiklą naujomis idėjo- 
mis. Tai tikrasis „totumfackis“"*, arba Bobčinskis ir Dobčinskis iš Gogolio „Revi- 
zoriaus“. Jo „totumfackiškumas“ yra tarptautinio masto. Jis nuolatos keliauja po 
visą Europą - visas šventes, atostogas, mokslo metų pertraukas skiria kelionėms. 
Vokietija, Austrija, Vengrija, Šveicarija, Prancūzija, Anglija, Belgija, Olandija Ba- 
logai yra tarsi vieno miesto rajonai. Ir visur, be abejo, jis turi pažinčių. Visur ką 
nors projektuoja, kuria, supažindina, agituoja, informuoja. Kasdien iš viso pasaulio 
gauna laiškų, katalogų, reklaminių brošiūrų - tempia krūvomis namo. Bėgioja po 
Kauną nešinas didžiuliu portfeliu, į kurį prigrūsta įvairiausių popierių. Kiekvie- 
nam pažįstamam turi vis kitokį įdomų popierių parodyti, ką nors pasakyti, kam 


113. Baloga Elemeras (Balogh Elemér). 
114. Anksčiau Lenkijoje vartojamas žodis, kurio reikšmė tokia: „patikimas asmuo, kuris ne- 
prieštaraudamas vykdo kieno nors nurodymus (vertėjos pastaba). 


73 


nors įkalbėti, patarti. Gatvėje susistabdo žmones, lydi juos namo, į darbą, kalbasi 
ištisas valandas, o kai jau prikimba - nelengva jo atsikratyti. Baloga kalba vokiškai, 
prancūziškai, angliškai, šiek tiek supranta lietuviškai, mokosi rusų kalbos. Kalba- 
ma, kad pasaulyje yra gana žinomas Romos teisės žinovas, kad yra išleidęs kelias 
knygas ir spaudai rengia naujas. Niekaip nesuprantu, kada jis dirba, kada randa lai- 
ko prisėsti su plunksna, nes visomis ryto, dienos, vakaro valandomis galima jį su- 
tikti mieste. Dar neseniai jo judrumas, pilnos kišenės idėjų patiko lietuviams, mat 
jiems minėtųjų savybių trūksta. Kai kas Balogą net fenomenu laikė - nepaprasta 
dovana Kaunui, universitetui ir Lietuvai. Vis dėlto atėjo laikas, kai žmones Baloga 
pradėjo erzinti - daug kas ėmė nuo jo bėgti, nes susitikus nelengva atsikratyti. Dar 
vėliau žmonės suprato: su kiekvienu jis kalba kitaip, kiekvienam sako komplimen- 
tus, kiekvienam stengiasi įtikti. Galų gale jau niekas su juo rimtai nenori kalbėtis, o 
po kurio laiko, matyt, bus visiškai ignoruojamas, ir norėdamas imponuoti privalės 
ieškoti naujų pažinčių, bet kadangi čia jau visus pažįsta, greičiausiai turės traukti į 
naują šalį, kurioje vėl tam tikrą laiką bus laikomas fenomenu, puikiu mokslininku 
ir nepaprasto proto žmogumi. Be visų minėtųjų savybių, Baloga dar ir itin jautrus 
gražiosios lyties atstovėms. Jis nevedęs - yra toks amžinas kavalierius, nes kitoks 
būti nesugeba. Na, flirtuoja su visomis - į kairę ir į dešinę. Kita vertus, ko gero, jis 
neblogas žmogus. Greičiausiai neintrigantas, nepiktybinis, nemėgsta bartis, pyktis, 
kenkti. Jis nori viską ir visus sujungti, susieti, suartinti. Ne viena iš jo nesibaigian- 
čių iniciatyvų buvo realizuota, yra plėtojama ir jau duoda vaisių. Jo veiklos stimulas 
yra veikiausiai ne ambicija, ne tuštybė, o keistas judrumas ir ekspansyvumas. Vis 
dėlto minėtosios savybės yra taip susijusios su laiko švaistymu, kad neįsivaizduoju 
Balogos, sėdinčio prie mokslo darbų ir studijuojančio kokią nors rimtą medžiagą 
arba susikaupusio prie savo paties mokslinių minčių - knygos rankraščio. 


1923 metų gegužės 31 d. 
Ketvirtadienis 


Šiandien Dievo kūno šventė, arba Devintinės. Tradiciškai miesto gatvėmis nusi- 
driekė bažnytinė procesija. Oras buvo puikus. 

Vakar Sleževičius man parodė raštą, kurį Liaudininkų frakcijai Kaune perdavė 
Katalikų frakcijų blokas. Tai siūlymas pradėti derybas dėl solidarios valdančiosios 
daugumos, kurią sudarytų minėtasis blokas ir liaudininkai. Kol kas sudėtinga spręsti, 
ar siūlymas yra nuoširdus, ar tai tik noras parodyti, kad krikščionys demokratai at- 
seit deda pastangas užmegzti kompromisą ir ne jie bus kalti, jeigu toks kompromisas 
neįvyks. Sleževičius irgi kol kas negali atsakyti į šį klausimą. Na, derybos bet kokiu 

atveju prasidės. Dar neturėjau laiko nuodugniai pasiaiškinti krikščionių demokratų 

siūlymo. Raštas yra ilgas, jame daug programinių punktų, kuriuose surašytos kom- 
promiso taisyklės. Užmetęs akį mačiau, kad daugelis punktų tėra nieko tikslaus nesa- 
kančios bendros tezės. Tik kelios konkrečios ir tikslios. Teisingumo ministerija siūlo 

vienintelį kompromisą, kuris, beje, parašytas Karoblio stiliumi: užtikrinti liaudžiai 

greitą ir teisingą teisingumą - aišku, kad tai tik žodžiai, tušti ir nepasiekiami. Kai 

kalbama apie tokius skubius poreikius, kaip pagrindinis teismų organizavo įstatymas, 
Administracinio tribunolo įkūrimas, veikiančių įstatymų vertimas iš rusų į lietuvių 

kalbą, apie kodifikaciją ir parengiamuosius šalies įstatymų kūrimo darbus, kurie 

laikui bėgant turėtų pakeisti rusiškuosius įstatymus, prisiekusiųjų teismus ir pan., 
tema yra numuilinama ir atsikertama kažin kokiomis bendromis frazėmis. Krikš- 
čionys demokratai savo rašte siūlo liaudininkams teisingumo ministro ir dar kurį 

nors portfelį (nepamenu kokį, bet atrodo, kad susisiekimo ar ūkio, o gal švietimo). 
Girdėjau, kad liaudininkai sieks užsienio reikalų ministro portfelio. Tarp konkrečių 

postulatų yra ir vienas detalus, į kurį atkreipiau dėmesį: visuotinė pasų patikra, skirta 

susekti ir pašalinti iš šalies nelegaliai atvykusius į šalį žmones. Pirmaisiais nepriklau- 
somybės metais jie pasinaudojo sąmyšiu šalyje, atitinkamų valdžios organų trūkumu 

ir, nelegaliai gavę pasus, atvyko į šalį. Atrodo, būtent pastarasis postulatas ir yra labai 

populiarus tarp lietuvių, kurie mano, kad tai vienas iš būdų kovoti su tautinėmis ma- 
žumomis. Žinoma, praktikoje - kadangi cest le ton, qui fait la chanson — vienokia 

revizija bus taikoma tautinių mažumų atstovams, o kitokia lietuviams. Tai supranta- 
ma. Atrodo, kad taip pat, o gal net aršiau, elgiasi ir Lenkija. Mano pozicija tokia: tai 
laukiniai įstatymai, kurių realūs rezultatai, palyginti su tikslais, bus minimalūs. Vis 

dėlto nacionalistinis judėjimas pastaruoju laiku visur yra toks stiprus, kad neįmano- 
ma išvengti tokių potvarkių ir neverta jiems priešintis. Tokia generalinė pasų revizija 
gali sukelti rimtų problemų mano seserims, gyvenančioms Bagdoniškyje. Ypač Elvy- 
rai, jos vyras nėra Lietuvos pilietis. 


1923 metų birželio 1 d. 
Penktadienis 


Vakare Lietuvių klubo patalpose vyko Lietuvos draugijos Tautų Lygai remti posė- 
dis. Draugijos nariai pakviesti aptarti dvi temas: mūsų draugijos dalyvavimą tokių 
draugijų tarptautiniame suvažiavime birželio 24-27 dienomis Vienoje ir japonų 
draugijos išvadas dėl reparacijų. Parengti referatą pastarąja tema Janulaitis įpa- 


115. Cest le ton, qui fait la chanson (pranc.) - tai tonas, kuris kuria dainą. 

reigojo Voldemarą. Prelegentas Voldemaras, parašęs ne vieną priekabų straipsnį ir 
žinomas kaip nepakenčiamas oponentas diskutuojant, turi nemažai priešų, ko gero, 
todėl daug kas neatėjo į posėdį. Beje, nedalyvavo net ir tie, kurie paprastai posėdžius 
lanko. Šįsyk dalyvavo: Janulaitis (posėdžio pirmininkas), Jonynas, Balutis, Klimas, 
Antanas Smetona, Baloga, Petras Vileišis, Jonas Vileišis, Voldemaras, Lisauskas"“, dr. 
Alekna, rektorius Šimkus, aš ir dar vienas žmogus, kurio nepažįstu. Janulaitis, ta- 
pęs draugijos pirmininku, su jam įprasta energija ir labai ryškiu individualumu (dėl 
kurio jį galima vadinti ne tik pirmininko titulą turinčiu žmogumi, bet ir tikruoju 
naujojo judėjimo vadu), laikosi labai aiškios radikaliosios nepriklausomybės linijos, 
ieškančios tarptautinės politikos oportunizmo priešininkų paramos. Valdyba, o ti- 
kriau Janulaitis pateikė susirinkimui patvirtinti projektą dėl sistemingo ir planuoto 
viešųjų paskaitų bei diskusijų organizavimo tarptautinės politikos ir tarptautinių 
santykių temomis. Artimiausiu laiku numatyti referatai tokiomis temomis: „Antan- 
tė ir Lietuva“ ir „Nemuno virsmas tarptautine upe“. Janulaitis siekia ne tik populia- 
rinti visuomenėje rimtus tarptautinius klausimus ir sudominti ją užsienio politika, 
kas, be abejonės, yra pagirtina, bet ir įtikinti visuomenę dėl būtinybės kontroliuoti 
Lietuvos valdžią, vykdančią užsienio politiką, ir tokiu būdu kovoti su oportunis- 
tine Galvanausko ir krikščionių demokratų veikla. Dėl tokių paskatų Janulaitis ir 
užmezgė kontaktą su dešiniųjų opozicija, kuriai atstovauja Voldemaras ir Smetona. 
Iš principo Janulaitis yra labai „chytras“ ir puikiai žino, ką daro, ko siekia, bandy- 
damas paslėpti tikrąją savo veiklą su skambiomis frazėmis ir atseit dėl tam tikrų 
aplinkybių susiklosčiusiais projektais. Jo vadovaujama Draugija Tautų Lygai remti, 
iš esmės pacifistinė ir humanitariškai idealistinė organizacija, pavirs itin aštriu poli- 
tiniu įrankiu, bandančiu koreguoti, plėtoti ir rutulioti valstybinę politiką. Taigi, to- 
kie Janulaičio kol kas „nekaltieji“ siekiai, į kuriuos jis įtraukia Voldemarą ir Smetoną. 
Nežinau, ar pavyks pasiekti užsibrėžtų tikslų. Balutis ir Klimas iš Užsienio reikalų 
ministerijos akylai stebi draugiją, jeigu ji, vadovaujama Janulaičio, taptų pernelyg 
pavojinga valdančiosios daugumos vykdomai politikai, vyriausybei ir diplomatijai, 
gali kilti kova pačioje draugijoje, ypač, kad daugelis jos narių nemėgsta Voldemaro. 
Sunku pasakyti, ar Janulaitis, taip greitai įtraukęs du minėtuosius veikėjus į bendrą 
veiklą, nepakenks pats sau, savo autoritetui. 

Aptarę viešųjų referatų ir diskusijų klausimą gvildenome temą apie mūsų drau- 
gijos dalyvavimą Vienos suvažiavime. Šis suvažiavimas — tarptautinis kongresas, į 
kurį susirenka įvairių šalių draugijų Tautų Lygai remti atstovai. Kartu tai ipso jure"? 


116. Lisauskas M., Lietuvos atstovas Estijoje. 
117. Ipso jure (lot.) - pačia teise; dėl įstatymo. 

aukščiausias federacinis minėtųjų draugijų organas, mat minėtajame suvažiavime 
gali dalyvauti tik tarptautinei sąjungai priklausančios draugijos. Aišku, buvo nutarta 
dalyvauti suvažiavime ir tai bus pirmas kartas, kai jame dalyvaus ir lietuviai. Delega- 
tais išrinkti: Janulaitis, Voldemaras, Čepinskis ir dr. Jonas Šliūpas. Ar galės vykti visi, 
ar tik kai kurie iš minėtųjų, priklausys nuo turimų lėšų, pareikšto noro vykti, kadangi 
šiandien posėdyje Čepinskis ir Šliūpas nedalyvavo. 

Apie Voldemaro referatą ir diskusiją papasakosiu rytoj. 


1923 metų birželio 2 d. 
Šeštadienis 


Vakar per Draugijos Tautų Lygai remti posėdį Voldemaras perskaitė puikų referatą. 
Prelegentas kalbėjo apie vadinamąsias reparacijas, kurias pagal Versalio sutartį pri- 
valo atlyginti Vokietija, apie teisines ir politines problemas, susijusias su reparacijo- 
mis, apie Rūro srities okupaciją"*. Referatas atrodė labai tikslus ir dalykiškas. Šioji 
tema draugijos nariams buvo pateikta nagrinėti, kadangi Japonų draugija Tautų 
Lygai remti visoms kitoms draugijoms išsiuntė siūlymą raginti savo šalių valdžią ir 
visuomenines organizacijas, kad reparacijų klausimas iš suinteresuotųjų valstybių 
rankų būtų perduotas Tautų Lygai arba bent jau ji galėtų jį kontroliuoti, mat tai 
užtikrintų nešališkumą, teisingumą ir vykdymą. Klausimas yra įtrauktas į birželį 
vyksiantį Draugijų unijos Tautų Lygai remti suvažiavimą. 

Vakarykštis Voldemaro referatas buvo dalykinis ir informatyvus: puikiai išdės- 
tytos problemos, tačiau jokios išvados nepateiktos. Išsiplėtojus diskusijai, kurioje 
dalyvavo Klimas, Smetona, Jonas Vileišis, dr. Alekna ir aš, buvo bandoma suformu- 
luoti išvadas dėl mūsų draugijos pozicijos. Tos išvados kartu būtų ir direktyva mūsų 
nariams, vyksiantiems į suvažiavimą. Susirinkime dominuojanti antiprancūziška 
lietuvių nuotaika itin stipriai išryškėjo per Vileišio, Aleknos ir ypač Smetonos pa- 
sisakymus. Minėtieji asmenys iš esmės rėmė būtinybę tvirtai pabrėžti mūsų pūsi- 
priešinimą imperialistinėms Prancūzijos metodikoms, kurias ji pritaiko ir reparacijų 
klausimams. Taigi pasisakiusieji reikalavo, kad mūsų draugija reikalautų pakeisti pa- 
sirinktą metodiką, atsisakyti okupacinių siekių ir pasirinkti tarptautinio solidarumo 


118. Rūro sritis - šiaurinė Reino krašto dalis. Po Versalio sutarties pasirašymo Vokietijai buvo 
nustatytos 132 milijardų aukso markių reparacijos. Daugiau kaip pusę tokios milžiniškos su- 
mos turėjo gauti Prancūzija. 1921 m. Vokietija padarė pirmuosius įnašus, tačiau dėl ekonominių 
sunkumų paprašė mokėjimą atidėti. 1923 m. sausio mėn. prancūzų ir belgų kariuomenės užėmė 
Rūro sritį - pagrindinį vokiečių sunkiosios pramonės rajoną. Oficialiai buvo skelbiama, kad 
norima Vokietiją priversti mokėti reparacijas, o iš tikrųjų Prancūzija norėjo Pareinio žemes 
atplėšti nuo Vokietijos ir palaužti pramoninę vokiečių galybę. 

ir tarptautinės teisės kelią, vykdomą stebint nešališkai kontrolei, demaskuoti tikrai 

imperialistinius siekius, kurie vykdomi prisidengus reparacijomis. Vieni kalbėjusių- 
jų vadovavosi išties idealistiniais principais, pabrėždami Lietuvos interesų svarbą 

laikytis teisės ir teisingumo principų prieš imperialistinius siekius, kurie buvo ir yra 

visų Lietuvos bėdų kaltininkai. Kiti, tarkime, Smetona, pabrėžė ir politinę būtinybę 

Lietuvai jungtis prie „malkontentų“ (niurzglių, bambeklių?) stovyklos, kenkti Pran- 
cūzijai, kurios triumfo politika yra didžiausias blogis Lietuvai. Smetona dar pabrėžė: 

Lietuva neturi jokios priežasties žaisti diplomatiškai ar bijoti galingosios Prancūzijos, 
nes jau ir taip buvo nuskriausta ir neturi ko prarasti, o atsidūrusi yra tokioje padėtyje, 
apie kurią rusų patarlė sako: nuogas plikas nesibaimina užpuolimo. Tokie Smetonos 

motyvai, beje, vis populiaresni tarp lietuvių, kuriems priklauso Janulaitis, ir daugelis 

kitų, dalyvavusių susirinkime, man atrodo labai pavojingi - tai tarsi romantiškoji ne- 
vilties politika, kuri stumia Lietuvą į Rusijos, Vokietijos glėbį arba į nenuspėjamą be- 
protystę, kai Lietuva prie Baltijos taptų ta šalimi, kokia Balkanuose tapo nelaimingoji 

Bulgarija. Tokias nuotaikas bandė diplomatiškai švelninti Klimas, prieš pasisakiau ir 
aš. Pabrėžiau: didžiulė klaida yra teigti, kad Lietuva jau neturi ko prarasti, neturi jau 

jokių vertybių, kurias reikėtų išsaugoti, ir politinė linija, kai nesiskaitoma su niekuo 

ir savavališkai rengiamos demonstracijos, kurias siūlo Smetona kaip praradusiųjų 

viltį ėjimą, yra kenksminga ir būtent jos reikėtų pasisaugoti. Kalbėjau, kad reparacijų 
klausimas yra išties politinis, jeigu tai suvokiame, turime žinoti, kad Prancūzija ne- 
nusileis dėl jokių šūksnių apie teisę ir teisingumą. Na, mums būtų svarbu suvokti sa- 
vos valstybės interesų antagonizmą su prancūzų politika, kuri iš mūsų atėmė Vilnių, 
o dabar kvestionuoja ir pačią nepriklausomybę. Mums svarbu išlikti protingiems ir 
taktiškai veikti. Negalime į suvažiavimą išleisti savo delegatų, apsiginklavusių ka- 
tegoriškomis direktyvomis, kadangi jie pavirs tik bevaisiais demonstrantais. Mano 

manymu, delegatams reikia palikti veikimo laisvę, juk dar neaišku, kokios srovės 

vyraus per suvažiavimą. Būtina atsiminti, kaip labai skiriasi Lietuvos ir Prancūzijos 

politiniai interesai, tačiau tuos skirtumus reikia ne demonstruoti, o realiai dirbti savo 

šalies labui pasirenkant tinkamas priemones ir įrankius. 


1923 metų birželio 3 d. 
Sekmadienis 


Beveik visą dieną praleidau universiteto posėdžiuose. Ryte buvo mūsų Teisės fakul- 
teto tarybos posėdis, po pietų iki vėlyvo vakaro - didysis plenarinis Universiteto 
tarybos posėdis, kuriame buvo išrinktas prezidiumas, t. y. rektorius, prorektorius ir 
universiteto sekretorius ateinantiems akademiniams metams - 1923-1924. 

Apie Fakulteto tarybos posėdį net nebūčiau užsiminęs dienoraštyje, jeigu ne vie- 
nas incidentas, susijęs su docentu Biuchleriu. Apie jį ir noriu parašyti. Per praėjusį 
posėdį, kai kilo klausimas skirti subsidijas ir tris fakulteto narius per atostogas iš- 
siųsti pasitobulinti į užsienį, trys nariai pareiškė norą pasinaudoti tokia galimybe. 
Tai Tumėnas, Šalčius ir Baloga. Tuomet Biuchleris pasakė, kad jis irgi išvyksta gilinti 
žinių į Vokietijos bibliotekas, ir paprašė padėti jam gauti pasą bei nemokamą vizą. 
Finansinės paramos neprašė. Tokiomis lengvatomis, kurių universitetui nereikia 
finansuoti, naudojasi praktiškai visi keliaujantys į užsienį profesoriai, net jeigu ne- 
vyksta su tobulinimosi tikslais. Biuchlerio pavyzdžiu pasekėme ir mes, aš su Beliac- 
kinu. Tačiau /apėtit vient en mangeanť™® ir Biuchleris sugalvojo, kad būtų patogu 
ir jam paprašyti finansinės paramos, jeigu ji jau skiriama. Tad šiandien, kai buvo 
patvirtintas kelionės biudžetas Tumėnui, Šalčiui ir Balogai, Biuchleris taip pat papra- 
šė paramos, dar pridurdamas, kad pradėjo rengti kažkokį straipsnį baudžiamosios 
teisės tema; jį turi pabaigti per atostogas, o neišvykęs į tikslingas studijas užsienyje to 
padaryti negalėsiąs. Visiems susirinkusiems buvo aišku, kad Biuchleris bando gauti 
litų privačiai kelionei į „Vaterlandą““?, o „straipsnis“ tėra tik priedanga. Biuchlerį 
visi jau gerai pažįstame ir puikiai žinome, koks jis diletantas, nerimtas mokslininkas, 
kaip atsainiai dirba universitete. Dabar paprašė tų litų savo kelionei tarsi, atsiprašant, 
kokia prostitutė. Bet tai dar ne viskas: Biuchleris, net nemirksėdamas, nerausdamas 
iš gėdos, paprašė paso ir grąžinti kelionės išlaidas savo žmonai, kuri, atseit, jam pade- 
„da rašyti mokslinį darbą. Pasigirdus balsams, kad negali būti nė kalbos apie žmonos 
kelionės į užsienį finansavimą, Biuchleris anaiptol nepasimetė ir neatsisakė prašymo, 
bet pradėjo aiškinti, išvedžioti, kaip labai jam reikalinga žmona, kiek daug padedanti 
rašant mokslinį darbą: ji juk geriausia sekretorė. Sakė, kad uošvis (vienas turtingiau- 
sių žmonių Kaune - fabriko savininkas Tilmansas) neduos lėšų kelionei ir t. t. Toks 
pinigų maldavimas paverčia visą mokslą ir profesorių prostitute, o pats prašytojas 
sukelia tiktai pasišlykštėjimo jausmą. Tik chamas gali velti į tokius reikalus žmoną, 
atskleisti materialinius santykius su uošviu, pasakoti šeimos gyvenimo detales tiems, 
kam jos visiškai neįdomios. Tokiam profesoriui trūksta ir takto, ir savigarbos jausmo, 
matyt, jis ir profesoriumi tapo netyčia, per klaidą. Visi pasipiktinome tokiu elgesiu, 
tikras skandalas. Neįsivaizduoju, kaip jis išdrįso po tokio prašymo toliau sėdėti salėje 
ir laukti rezultato. Žmogus, turintis bent lašą savigarbos, būtų pakilęs ir tyliai palikęs 
posėdį. Aš (jau po laiko) gailiuosi, kad nepasiūliau Biuchleriui išeiti iš salės, kol bus 
diskutuojamas jo prašymas, arba bent jau skelbti slaptą balsavimą. Vienintelis Mačys 


119. Lapėtit vient en mangeant (pranc.) - apetitas kyla valgant. 
120. Į tėvynę. 


79 


ryžosi atvirai argumentuoti ir balsuoti prieš Biuchlerio prašymą skirti finansavimą 
ne tik Žmonai, bet ir jam pačiam. Ir pagrindė mintį, kad noras parašyti kokį nors 
straipsnį, ypač savo srities (Biuchleris dėsto prekybinės ir romėnų teisės dalykus), 
nėra pagrindas profesoriaus kelionei į užsienį apmokėti. Vis tiek buvo balsuojama 
dėl lėšų, kurios buvo skirtos Biuchlerio kelionei. Prašymas skirti pinigų žmonai buvo 
atmestas. Na, aš susilaikiau balsuojant dėl Biuchlerio kelionės finansavimo, o dėl 
žmonos kelionės finansavimo kartu su kitais balsavau prieš. Visi iš posėdžio išėjome 
pasibjaurėję ir pasišlykštėję tokiu kolegos elgesiu. 


1923 metų birželio 4 d. 
Pirmadienis 


Vakar vyko universiteto rektoriaus, prorektoriaus ir sekretoriaus rinkimai. Ta- 
rybos posėdyje, per kurį ir vyko rinkimai, dalyvavo šešiasdešimt keli žmonės. Į 
dienotvarkę rinkimai buvo įrašyti toli gražu ne pirmuoju numeriu. Pirmiausia 
ilgai ir nuobodžiai gvildenome vieną reglamento skyrių - būtent dėl Universiteto 
prezidiumo (rektorius, prorektorius ir sekretorius) rinkimų. Reikėjo aptarti kiek- 
vieno jų funkcijas. Vėliau aptarėme preliminarų kitų metų biudžetą. Diskusija 
ties kiekvienu reglamento straipsniu taip išsitęsė, kad jeigu taryba būtų turėjusi 
šiandien patvirtinti visą atitinkamą reglamento skyrių, pačius rinkimus reikėtų 
atidėti arba sėdėti posėdyje per visą naktį. Todėl buvo patvirtinti tik trys pre- 
zidiumo rinkimų straipsniai — ir tai užtrukome apie dvi valandas. Likę straips- 
niai atidėti kitam posėdžiui. Preliminaraus projekto diskusija ir jo patvirtinimas 
vyko per balsavimo pertraukas, kol komisija skaičiavo balsus. Manau būtų įdo- 
mu, jeigu pateikčiau preliminaraus biudžeto skaičius, bet gaila, jų neužsirašiau. 
Kita vertus, jie ne galutiniai, patvirtinti pavienių fakultetų, tad visas preliminarus 
biudžetas (per 6 milijonus litų) po diskusijos buvo patvirtintas en bloc, o Volde- 
maro paraiška dėl didesnio Universiteto bibliotekos finansavimo buvo atmesta. 
Voldemaras dar neseniai liovėsi sistemingai boikotuoti universitetą ir ryžosi čia 
dirbti (ėmėsi vadovauti Humanitarinių mokslų fakulteto Literatūros katedrai), o 
vakar pirmą kartą atvyko į Tarybos posėdį. Jis priklauso tiems viskuo nepaten- 
kintiems asmenims ir per kiekvieną prakalbą svaido piktą kritiką universitetui. Ir 
dabar sėdėjo apsuptas „Pažangos“ gerbėjų - Smetonos ir kun. Tamošaičio. „Pa- 
žangiečiams“ priklauso ir kiti profesoriai: kun. Tumas ir Jonas Yčas, bet pastarieji 
nėra „malkontentai“. Entuziastingasis Tumas visuomet yra optimistas ir niekaip 
nesugebėtų būti užsispyrusiu „malkontentu“. Preliminarų biudžetą dar smarkiai 
apkarpys Seimas, o prieš tai galbūt Švietimo ministerija arba Ministrų kabinetas. 

Be preliminaraus biudžeto, yra ir ypatingasis, skirtas daugiausia universiteto pas- 
tato ir universitetui priklausančių institucijų statyboms. Jau yra viso universiteto 
kvartalo projektas - visi šiai aukštajai mokyklai priklausantys pastatai užimtų 
maždaug 30 hektarų plotą. Čia būtų ir visos universiteto įstaigos, ir mokslo perso- 
nalui skirti butai - apskaičiuota, kad tokių reikėtų maždaug 50. Vis dėlto tokiais 
laikais, kai valstybei trūksta lėšų, neįmanoma tikėtis, kad toks projektas bus grei- 
tai įgyvendintas. 

Patvirtinti reglamento straipsniai yra susiję su rinkimais, kurie šiandien įvyko. 
Pagal Statutą rektorių, prorektorių ir sekretorių kiekvienais metais renka Taryba ir 
kaskart jais gali tapti vis kito fakulteto profesoriai. Šis reglamento straipsnis buvo 
papildytas pastaba, kad kasmet turi vykti cikliški rinkimai, t. y. kiekvienas fakultetas 
tik tuomet turi teisę pateikti savo kandidatus, kai visų kitų fakultetų nariai jau bus ėję 
minėtąsias pareigas. Kadangi universitetas turi šešis fakultetus, vadinasi, ir bus šeše- 
rių metų ciklas - kitaip pasakius, kas šešerius metus kiekvienas fakultetas siūlys savo 
kandidatus. Praėjusiais akademiniais metais rektorius buvo Šimkus (Technika), pro- 
rektorius Čepinskis'? (Gamtos ir matematikos mokslų fakultetas), sekretorius - kun. 
Čėsnys (Teologija). Pastebima tendencija rektoriumi rinkti buvusį prorektorių. 
Medicinos fakulteto dekanas dr. Avižonis” siūlė priimti nutarimą, kad prorektorius 
automatiškai, be rinkimų taptų rektoriumi. Dėl šio siūlymo nebuvo balsuojama, nes 
jis prieštarauja Statutui. Vis dėlto labai tikėtina, kad mūsų universitete prigis tokia 

"tradicija. Buvo nutarta: naujasis prezidiumas, renkamas per paskutinį akademinių 
metų posėdį, pradeda dirbti rugsėjo 1 dieną. Patvirtintas Avižonio siūlymas dėl rin- 
kimų tvarkos. Tad nutarta (Avižonio siūlymas) rinkimus rengti prieš tai nepateikus 
kandidatų - slapta balsuojant kandidato pavardę įrašius ant lapelio. Per pirmąjį bal- 


121. Čepinskis Vincentas. 

122. Čėsnys Blažiejus (1884-1944), kunigas, teologas. 1900-1904 m. studijavo Žemaičių kuni- 
gų seminarijoje, 1904-1908 m. Sankt Peterburgo, 1908-1911 m. Fribūro universitete. 1906 m. 
įšventintas į kunigus. 1917 m. teologijos daktaras. Caro valdžiai nepatvirtinus Žemaičių kuni- 
gų seminarijos profesoriumi 1911-1918 m. Sankt Peterburgo dvasinės akademijos profesorius. 
Dalyvavo Sankt Peterburgo lietuvių draugijų veikloje. 1918-1921 m. dėstė dogminę teologiją ir 
istoriją, sanskritą ir lietuvių kalbą Liublino katalikų universitete. 1922-1940 m. Lietuvos univer- 
siteto (nuo 1930 m. Vytauto Didžiojo universitetas) profesorius, 1922-1923 m. sekretorius, 1923- 
1929 m. (su pertraukomis) Teologijos-filosofijos fakulteto dekanas, 1929-1936 m. prorektorius. 
Nuo 1927 m. Kauno bazilikos kanauninkas, prelatas dekanas, nuo 1938 m. Popiežiaus rūmų pre- 
latas. 1929-1933 m. Lietuvių katalikų mokslų akademijos vicepirmininkas, nuo 1938 m. Bažnyti- 
nio meno draugijos valdybos, nuo 1939 m. Religinės kultūros instituto kūrimo komisijos narys. 
Bendradarbiavo žurnaluose Draugija, Ateitis, Naujoji Romuva, Soter, Tiesos kelias, Židinys ix 
kt., Lietuviškojoje enciklopedijoje. 

123. Avižonis Petras (1875-1932), gydytojas oftalmologas, pedagogas, visuomenės veikėjas. 

savimą kuris nors kandidatas, surinkęs absoliučią daugumą (skaičiuojant pateiktus 
balsus), būtų laikomas išrinktu. Na, o jeigu niekas absoliučios daugumos nesurink- 
tų - pakartotinai būtų balsuojama už du kandidatus, surinkusius daugiausia balsų 
[...]"*, gali atsisakyti eiti pareigas. 


1923 metų birželio 5 d. 
Antradienis 


Šiandien į pirmąjį posėdį susirinko naujasis Seimas. Nebuvau atidarymo iškilmėse, 
tačiau tie, kurie jose dalyvavo, man suteikė informacijos. Visiems buvo įdomu, kas 
paskelbs naujojo Seimo atidarymą. Per pirmąjį posėdį tai daro vyriausias pagal am- 
žių deputatas. Šį kartą vyriausias yra Rozenbaumas”, sionistų vadas, žydas. Prieš 
kelerius metus Užsienio reikalų ministerijoje jis buvo persona grata - Purickio lai- 
kais apskritai turėjo nemažą įtaką lietuvių valdžios sluoksniuose. Tai buvo laikai, 
kai žydai aistringai rėmė Lietuvą, o Lietuva atsidėkojo žydams, uoliai tenkindama 
tautinius jų reikalavimus. Rozenbaumas ir Soloveičikas"““ taip pasitikėjo savimi, tarsi 
gyventų Palestinoje, o šiandien lietuvių ir žydų keliai smarkiai išsiskyrė. Valdantieji 
Krikščionių demokratų blokai yra kategoriškai antisemitiški. Rozenbaumas ir So- 
loveičikas kartu su kitais sionistais šmeižia Lietuvą užsienyje ir uoliai dirba ją dis- 
kredituodami. Visai neseniai alyvos į ugnį įpylė antilietuviškos žydų publikacijos 
Paryžiuje. Rozenbaumas lietuviams pavirto kariaujančių lietuvių priešų simboliu. 
Tad visi ir svarstė, ar Rozenbaumas nedalyvaus Seimo atidaryme, ar, nepaisydamas 
lietuvių pasipiktinimo, atvyks ir ims vadovauti Seimui. Rozenbaumas atėjo, bet ne- 
pasinaudojo savo amžiaus privilegija. Seimą paskelbė atidarytą kažkuris iš vyres- 
niųjų lietuvių deputatų. Seimas išrinko prezidiumą. Pirmininku tapo advokatas ir 
universiteto Teisės fakulteto docentas Antanas Tumėnas (krikščionis demokratas), 
pirmuoju vicepirmininku išrinktas deputatas Butkys“? („Ūkininkų sąjunga“), 


124. Dalis sakinio neperskaitoma. 

125. Rozenbaumas Simonas (Rozenbaum Šimšon, 1859-1934). 

126. Soloveičikas Maksas. 

127. Butkys Adolfas (1864-7), politikos ir visuomenės veikėjas. 

128. Ūkininkų sąjungą 1919 m. gruodžio 28 d. įkūrė lietuvių krikščionių demokratų veikėjai. 
1919 m. turėjo 5 skyrius, 1925 m. - 380, 0 1927 m. - 124 skyrius. Steigė kooperatyvus, koopera- 
tines pienines, vaisių ir linų perdirbimo, gyvulių kergimo, javų valymo punktus, žemės ūkio 


eys 


ekonominės organizacijos. 

antruoju - dr. Staugaitis“? (liaudininkas). Seimo sekretoriais išrinkti Ambrazai- 
tis“? („Darbo federacija“) ir Sugintas“* (liaudininkas). Tumėnas surinko Krikš- 
čionių demokratų bloko ir tautinių mažumų balsus. Tumėnui teko didžiulė garbė, 
bet jis jos vertas. Teisingas, švarus, visuomet vaikštantis tiesiu keliu žmogus, kurio 
neįmanoma apkaltinti nei karjerizmu, nei melu, nei, gink Dieve, korupcija. Pažįstu 


129. Staugaitis Jonas (1868-1952), gydytojas, varpininkas, politikos ir visuomenės veikėjas. Į ak- 
tyvų politinį gyvenimą įsitraukė 1919 m. 1920 m. gegužės 15-1922 m. lapkričio 13 d. Steigiamojo 
seimo atstovas, išrinktas II (Kauno) rinkimų apygardoje. Priklausė Lietuvos valstiečių sąjun- 
gos frakcijai, įėjusiai į Lietuvos socialistų liaudininkų demokratų partijos ir Lietuvos valstiečių 
sąjungos bloką. Didele balsų persvara išrinktas Steigiamojo seimo pirmuoju vicepirmininku. 
1922 m. lapkričio 13-1923 m. kovo 13 d. Pirmojo seimo, 1923 m. birželio 5-1926 m. birželio 2 d. An- 
trojo, 1926 m. birželio 2-1927 m. balandžio 12 d. Trečiojo seimo atstovas. 1925 m. vasario 9-kovo 
5 d. Antrojo seimo ir 1926 m. birželio 2-gruodžio 17 d. Trečiojo seimo pirmininkas, nušalintas 
nuo pareigų įvykus valstybės perversmui. 1922-1928 m. Lietuvos valstiečių liaudininkų sąjungos 
Centro komiteto narys, partijos suvažiavimų pirmininkas. 

130. Ambrozaitis Kazimieras (1892-1957), visuomenės veikėjas, filosofijos daktaras. 1920 m. ge- 
gužės 15-1922 m. lapkričio 13 d. Steigiamojo seimo atstovas nuo Lietuvos krikščionių demokratų 
partijos. Priklausė Darbo federacijos frakcijai, įėjusiai į LKDP bloką. Žemės reformos įstatymo 
referentas Steigiamajame seime. 1922 m. lapkričio 13-1923 m. kovo 13 d. Pirmojo ir 1923 m. bir- 
želio 5-1926 m. birželio 2 d. Antrojo seimo prezidiumo sekretorius, 1926 m. birželio 2-1927 m. 
balandžio mėn. Trečiojo seimo vicepirmininkas. 1929 m. dėl Lietuvos krikščionių demokratų 
partijos ir Lietuvių tautininkų sąjungos konflikto kalintas Varnių priverčiamojo darbo stovyk- 
loje. 1932-1936 m. vienas Lietuvos darbo jaunimo sąjungos kūrėjų. 

131. Lietuvos darbo federacija įsteigta 1919 m., 1934-1942 m. vadinama Lietuvos krikščionių 
darbininkų sąjunga, LKDS - Lietuvos katalikiška profesinė sąjunga ir politinė organizacija. 
Lietuvos darbo federaciją įkūrė Lietuvos krikščionių demokratų partija, stengdamasi centrali- 
zuoti darbininkų katalikiškų organizacijų veiklą ir atitraukti darbininkus nuo kairiųjų profsą- 
jungų. Įsteigta 1919 m. rugsėjo 27-28 d. Kaune, Rotušės salėje įvykusiame Lietuvos krikščionių 
darbininkų atstovų suvažiavime. Darbo federacija vadovavosi LKDP programa. Skleidė tarp 
darbininkų tautiškumą ir religinę pasaulėžiūrą, propagavo įvairių visuomenės sluoksnių idėją 
bendradarbiauti. Organizacijai galėjo priklausyti tik lietuvių darbininkai, bet 1922-1932 m. kaip 
federacijos skyrius veikė Šv. Juozapo draugija lenkiškai kalbantiems darbininkams. Lietuvos 
darbo federacija 1919-1926 m. aktyviai dalyvavo Seimo ir savivaldybių rinkimų kampanijosg,bei 
veikloje, jos nariai 1920-1926 m. Seime priklausė valdančiajam krikščionių demokratų blokui; 
socialinių ir demokratinių teisių pažadais siekė darbininkų paramos per rinkimus. Antrajame 
seime Darbo federacija sudarė atskirą 12 narių frakciją. 

132. Sugintas Antanas (1890-1971), advokatas, politikas, spaudos darbuotojas. 1916 m. bai- 
gė teisę Petrogrado universitete, 1924 m. baigė Lietuvos universiteto Teisių fakultetą. 1916- 
1917 m. Smolensko „Vilijos“ fabriko juriskonsultas. 1918 m. grįžęs į Lietuvą, dirbo Valstybės 
tarybos teisių komisijos įstatymų vertėju. 1919-1921 m. Raseinių apskrities teismo tardyto- 
jas, 1921-1923 m. Kauno apygardos teismo teisėjas. Nuo 1922 m. Pirmojo, nuo 1923 m. Antrojo, o 
1926-1927 m. Trečiojo seimų atstovas. Nuo 1917 m. priklausė Lietuvos socialistų liaudininkų są- 
jungai, nuo 1918 m. - Lietuvos revoliucinių socialistų liaudininkų partijai. 1924-1944 m. advoka- 
tas Kaune, 1941-1944 m. Lietuvos advokatų tarybos narys. 1949 m. išvyko į JAV, apsigyveno Či- 
kagoje. 

jį nuo vaikystės. Kilęs iš Kurkliečių, esančių už keturių varstų nuo Bagdoniškio. 
Tai mano bendraamžis, o gal metais už mane jaunesnis. Prisimenu, kai prieš kone 
trisdešimt metų mano globojamas vyko į Vilniaus gimnaziją ar kažkokią mokyklą. 
Po to buvau sutikęs jį Vilniuje 1906 metais, kai leidau Gazeta Wilenska (Vilniaus 
laikraštis); jis buvo studentas arba ką tik mokslus baigęs teisininkas. Jau tuomet 
buvo taurus žmogus - toks, koks yra ir šiandien. Tumėno nepaveikė karštoji 1905 
metų revoliucijos banga - jis buvo katalikas, palaikantis krikščioniškąją kryptį ir 
politikoje. Visuomet tylenis, visuomet ramus, neprarandantis pusiausvyros, ilgai 
mąstantis, labai lėtas, o laikui bėgant prie minėtųjų bruožų prisidėjo dar humo- 
ras, bet nepiktybinis, visuomet išsakytas laiku ir vietoje. Apie 1910 metus Tumėnas 
tapo advokato padėjėju Vilniuje, tačiau čia užsibuvo trumpai, mat apsigyveno Za- 
rasuose, ten iki karo gyveno ir dirbo. Nežinau, ar karo metais buvo išvykęs į Rusiją. 
Bolševikų invazija jį užklupo Zarasuose, kuriuose ir buvo areštuotas, ir paimtas 
įkaitu. 1920 metais ėjo Kalėjimų departamento prie Teisingumo ministerijos direk- 
toriaus pareigas, tačiau netrukus buvo išrinktas į Steigiamąjį seimą ir anų pareigų 
atsisakė. Steigiamajame seime buvo Konstitucinės komisijos ir Teisinės komisijos 
pirmininkas. Buvo vienas rimčiausių Krikščionių demokratų atstovų seime. La- 
bai ramus ir taktiškas, sugebantis gerbti politinius priešininkus. Jis ir teisininkas 
geras, tačiau dėl labai lėtos kalbėjimo manieros teisėjams kelia nuobodulį - ypač 
kai sako advokato kalbą. Paprastai jo rašyti kasaciniai skundai yra puikūs - saky- 
čiau, gal net puikiausi, kokius teko matyti. Praėjusiais metais norėjome jį pasirinkti 
kandidatu į Tribunolo teisėjus, bet jis nesutiko. Universitete dirba Teisės fakulteto 
docentu (Lietuvos konstitucinė teisė). Kadangi yra taktiškas, santūrus, praktiškai 
angeliškai nešališkas, puikiai tinka būti Seimo pirmininku. Vienintelis klausimas: 
ar nepasirodys pernelyg lėtas, kai dėl staigių įvykių reikės greitai susiorientuoti ir 
reaguoti. Vicepirmininkas Butkys taip pat yra teisininkas ir advokatas. Jam apie 
60 metų. Prieš karą, regis, Rygoje dirbo advokatu. Pastaraisiais metais ėjo Taikos 
teismo teisėjo pareigas Zarasuose. Ir visi jį pažinoję gyrė. Prieš metus metė teisė- 
jo darbą ir pradėjo dirbti advokatu. Kol kas gyvena Zarasuose. Dėl kažin kokių 
priežasčių ten nuolatos kivirčijosi su naujuoju taikos teisėju, savo įpėdiniu Barta- 
ševičiumi. Pastarasis, kariaudamas su Butkiu, aptiko kažkokių profesinių nesklan- 
dumų ar žioplų klaidų ir nusiuntė skundą Advokatų tarybai, kuri pripažino Butkį 
nusižengus advokato etikai ir atėmė teisę mėnesį eiti pareigas. Butkys pateikė ape- 
liaciją Tribunolui, tačiau mes palikome galioti Advokatų tarybos nuosprendį. Kita 
vertus, žmonės Zarasuose ir jų apylinkėse tik geruoju Butkį minėjo. 
Apie sekmadienį vykusius Universiteto prezidiumo rinkimus parašysiu kitą kartą. 

1923 metų birželio 6 d. 
Trečiadienis 


Vakare svečiavausi pas Mačį, kuris pasikvietė Beliackiną, mane ir Balogą, kai se- 
kmadienį po rinkimų universitete vakarieniavome „Versalio“ restorane. Be mūsų, 
pas Mačį susirinko dar keli asmenys - Apygardos teismo teisėjai Budreckas ir Rus- 
teika bei dar kažkokie du ponai, kurių nepažįstu. Ponia Mačienė turi polinkį į azar- 
tinius žaidimus. Kiek kartų buvau pas Mačį, tiek kartų buvo žaidžiamas „Makao '**, 
Mačys kortomis nežaidžia. Tik jo žmona žaidžia ir uoliai įsitraukia į kortas su mo- 
terims būdinga aistra, su patelei būdingu noru laimėti. Taip nutiko ir šį kartą. Kai 
atėjau, visi susirinkusieji ir ponia Mačienė jau sėdėjo prie kortų stalo. Be jokių ce- 
remonijų prie stalo ir aš buvau pasodintas. Nežaidė tik Baloga, sėdėjo pats vienas 
ir skaitė kažkokią knygą. Iki vakarienės žaidėme be atokvėpio, o po vakarienės, 
apšlakstytos degtinėle, vėl sugrįžome prie žaliojo staliuko. Prieš 1 nakties, komen- 
danto valandą, kai jau be specialiųjų leidimų negalima vaikščioti miesto gatvėmis, 
mums, profesoriams, t. y. Balogai, Beliackinui ir man, pavyko ištrūkti iš Mačio 
namų. Visi kiti pasiliko ir toliau žaidė kortomis su p. Mačiene - ir taip iki aušros. 
Iš pradžių žaisdamas laimėjau 80 litų, paskui šią sumą pralošiau ir likau maždaug 
sausas, nieko nelaimėjęs ir nepralaimėjęs. 

Gerai, dar reikia parašyti apie sekmadienį vykusius rinkimus universitete. Buvo 
išrinkta rinkiminė komisija, o tikriau Technikos fakultetui pavesta tokią suburti, ka- 
dangi kadenciją baigiantis profesorius Šimkus yra šio fakulteto narys, bet fakulte- 
tas nebuvo suinteresuotas veikti, nes niekas iš jo narių negali dalyvauti rinkimuose. 
Prasidėjo balsavimas. Suskaičiavus balsus paaiškėjo, kad iš šešiasdešimt kelių balsų 
29 surinko Čepinskis, Teologijos fakulteto dekanas, o 26 kun. Bučys**. Kelis balsus 
surinko Leonas, Jonas Yčas ir Mykolas Biržiška. Pagal galiojančią nutartį reikėjo 


133. Lenkijoje nuo seno populiarus nesudėtingas kortų žaidimas, dažnai žaidžiamas per įvaisius 

vakarėlius, kadangi Žaidėjų skaičius praktiškai neribojamas. Kartu tai ir būdas smagiai praleisti 

laiką (vertėjos pastaba). 

134. Bučys Pranciškus, Petras (1872-1957), Lietuvos Rytų apeigų vyskupas, teologas, marijo- 
nas, Lietuvių katalikų mokslų akademijos akademikas, teologijos daktaras. 1922-1927 m. dėstė Lie- 
tuvos universitete, 1924-1925 m. Lietuvos universiteto rektorius. 1927-1933 m. ir nuo 1939 m. mari- 
jonų kongregacijos gen. vyresnysis. 1930 m. Rytų apeigų vyskupas. Įkūrė marijonų namų Lietuvoje 

ir užsienyje, parašė instrukcijų vienuolijos nariams, statutų, pasauliečių apaštalavimo taisyklių, 
vienuoliją suskirstė į provincijas. 1928-1935 m. ir nuo 1939 m. gyveno Romoje. Nuo 1929 m. po- 
piežiaus komisijos Rusijai patarėjas, organizavo katalikų misijas tarp rusų. 1934 m. Harbine leido 

laikraštį Katoličeskij vestnik. 1935-1936 m. Telšių kunigų seminarijos dvasios vadas. 1936 m. iš- 
rinktas Lietuvių katalikų mokslų akademijos akademiku. Bendradarbiavo leidiniuose Vienybė 

lietuvninkų, Žemaičių ir Lietuvos apžvalga, Tėvynės sargas, Kosmos ir kt. 

RUOTAS ŽURNALAS . EINA KAS MĖNESĮ 
Alsiaiezs nomosia B Mini 182 m. 


d. Taa W M Alių 
SMULKTS SPAUDAI NFPRIIMTI RAMAKAŠČIAI XPURĄŽIKAMI 


surengti pakartotinius rinkimus, kuriuose var- 
žytųsi du daugiausiai balsų surinkę kandidatai — 
Čepinskis ir Bučys. Pagal minėtąją nutartį prieš 
paskelbiant galutinius rezultatus kandidatai ne- 
turi teisės atsisakyti kandidatuoti. Tad Čepinskis 
su Bučiu tylėjo - niekas jų neklausė, ar sutiks eiti 
pareigas. Didžiulis balsų, kuriuos surinko Bučys, 
skaičius rodo, kad, nepaisant nutarimo, jog rek- 
toriumi turėtų būti renkamas buvęs prorekto- 
rius (taigi Čepinskis), universitete klerikalų kar- 
tu su teologais sparnas yra toks stiprus. Iš anksto 
buvo nuspręsta: Bučys bus rektorius, tačiau kle- 
rikalai, kaip įprasta, maskavo savo sprendimą ir 


ir Adeiinstracijos mirejas Kaunas, Daukanto g. 9 N4l 


visi balsavo vieningai. Per pakartotinį balsavimą 
Čepinskis surinko 38 balsus, o Bučys 27. Čepins- 
kis surinko balsų daugumą ir tapo išrinktuoju 
rektoriumi akademiniams 1923-1924 metams. 


Nuotrauka „Prof. V. Čepinskis., 
Lietuvos Universiteto Rektorius“. 
Žurnalas Krivulė, 1923, nr. 4, p. 1. 


Paskelbus naujojo rektoriaus pavardę ir nutilus 
plojimams, kuriais susirinkę sveikino naująjį 
rektorių, Čepinskis pasakė, kad dar niekas jo 


nepaklausė, ar sutinka būti rektorius. Tuomet 
jau buvęs rektorius Šimkus tai padarė. Čepinskis padėkojo visiems už pasitikėjimą, 
bet posto atsisakė. Aiškino, kad jaučiasi pavargęs, nes nuo 1918 metų neatostogavo, 
o poilsio jau reikalavo pats organizmas. Sutikdamas būti rektoriumi ir vėl neturė- 
tų galimybės pailsėti, išeiti užtarnautų atostogų, nes tuomet savo pareigas perleis- 
tų kolegai, kuris privalėtų dirbti jo darbą. Čepinskio atsisakymas nuskambėjo labai 
kategoriškai, motyvai susirinkusiųjų neįtikino ir sukėlė sumaištį salėje. Žemaitis“ 
paskelbė 10 minučių pertrauką, per kurią tam tikri asmenys bandė įtikinti Čepinskį 
neatsisakyti posto. Čepinskis ilgai priešinosi, tačiau neatlaikęs kolegų spaudimo galų 
gale sutiko tapti universiteto rektoriumi, bet tik su sąlyga, kad vasarą galės išeiti atos- 
togų 6 savaites. Tai leidžia Avižonio pasiūlytas ir mūsų patvirtintas nutarimas, kad 
vienam iš prezidiumo narių susirgus ar išėjus atostogų jo pareigas perima vyriausias 
akademinio senato narys. Čepinskį pasveikino buvęs rektorius Šimkus, o vėliau labai 
taktišką kalbą pasakė Čepinskio varžovas kun. Bučys, kuris pasveikino kolegą, gyrė 
jo charakterio bruožus ir vardijo nuopelnus. Bučio kalba sulaukė audringų ploji- 


135. Žemaitis Zigmantas. 

mų. Vėliau balsuojant prorektoriumi buvo išrinktas Bučys, o sekretoriumi - dr. La- 
šas““. Praėjusiais metais prezidiume buvo šių fakultetų atstovai: Technikos (rektorius 
Šimkus), Gamtos (prorektorius Čepinskis) ir Teologijos (sekretorius kun. Čėsnys). 
Dabar Technika apskritai pasitraukė iš prezidiumo, Gamta iš antros vietos pakilo į 
pirmąją, o Teologija iš trečiosios į antrąją. Trečioje vietoje atsidūrė Medicina. Teisės 
ir Humanitarinių mokslų fakultetai dar laukia savo eilės. Laikantis tokio principo po 
metų Teologijos kandidatas taps rektoriumi, Medicinos prorektoriumi, o dėl sekre- 
toriaus vietos kovos humanitarai su teisininkais. 


1923 metų birželio 7 d. 
Ketvirtadienis 


Šiandien neturiu ką parašyti. 


1923 metų birželio 8 d. 
Penktadienis 


Ko gero, ketvirtadienį universitete vyks mūsų Teisės fakulteto posėdis, per kurį 
bus tariamasi dėl mano paaukštinimo. Dabar esu docentas, o ketina man suteikti 
ypatingojo profesoriaus vardą. Girdėjau, kad tuo rūpinasi Mačys ir Baloga. Mačys 
mane ir Beliackiną nori paaukštinti. Kalbama, kad fakulteto dekanas neprieštarau- 
ja ir pats turi tai pranešti per posėdį. Aš būčiau labai patenkintas tokiu paaukšti- 
nimu, nes profesoriaus titulas suteikia tam tikrų pozicijų ir yra svarus. Na, o do- 
centas, taip pasakius, „nei žuvis, nei mėsa“ - neaiškus ir nesvarus laipsnis. Baloga 
jau seniai man kalbėjo, kad iškels klausimą dėl mano nominacijos į profesorius, 


136. Lašas Vladas (1892-1966), gydytojas fiziologas, alergologas, politikos ir visuomenės veikė- 
jas. Alergologijos pradininkas Lietuvoje. 1912 m. dalyvavo Lietuvos demokratų partijos konfe- 
rencijoje Vilniuje. 1920 m. gegužės 15-1922 m. lapkričio 13 d. Steigiamojo seimo atstovas, išrinktas 
VI (Utenos) rinkimų apygardoje. Priklausė Lietuvos valstiečių sąjungos frakcijai, įėjusiai į LVS 
ir LSLDP frakcijų bloką. 1922 m. lapkričio 13-1923 m. kovo 13 d. Pirmojo seimo atstovas. Aktyviai 
dalyvavo valstiečių liaudininkų sąjungos veikloje, jos Centro komiteto narys, 1926 m. pirmi- 
ninkas. Nuo 1922 m. Lietuvos universiteto (1930-1946 m. Vytauto Didžiojo universitetas, 1946- 
1950 m. Kauno universitetas) dėstytojas, 1924-1940 m. ir 1944-1946 m. Medicinos fakulteto de- 
kanas, 1940-1941 m. prorektorius, nuo 1922 m. profesorius. Jo iniciatyva 1929 m. pastatyta Akių, 
ausų, nosies ir gerklės ligų klinika, 1933 m. - Medicinos fakulteto, 1940 m. - Vytauto Didžiojo 
universiteto klinikų rūmai. 1951-1966 m. Kauno medicinos instituto dėstytojas, Fiziologijos 
ir fiziologinės chemijos katedros, 1922 m. įkurtos jo iniciatyva, vedėjas. 1946-1961 m. Lietuvos 
mokslų akademijos Gamtos ir taikomųjų mokslų skyriaus akademikas sekretorius. 1948 m. 
SSRS medicinos mokslų akademijos narys korespondentas. 

bet, atrodo, iš tikrųjų minėtąjį klausimą iškėlė tik Mačys. Vis dėlto dabar ir Baloga 
aistringai veikė dėl mano paaukštinimo: kalbėjosi su akademinio senato nariais, 
prašė mane palaikyti, kai kalbėsis su Leonu. Nežinau, ar Fakulteto taryba pritars 
siūlymui suteikti man profesoriaus titulą, nes, mano žiniomis, labiausiai tokiam 
žingsniui priešinasi Vaclovas Biržiška — ne dėl to, kad turi ką nors prieš mane ar 
Beliackiną, o galvoja apie fakulteto vardą ir profesorių autoritetą. Kituose fakulte- 
tuose buvo panašių pavyzdžių, kai docentams norėta suteikti profesoriaus vardą, 
pastariesiems neturint reikiamos kvalifikacijos ar ypatingų mokslinių nuopelnų — 
tiesiog šiaip, dėl ambicijų ir satisfakcijos. Tikrai pavojingos gali būti tokios tradici- 
jos, nes gali smukti universiteto lygis. Ypač pavojinga tokiam jaunam universitetui, 
kaip mūsų, ir taip mokslinės jo pajėgos yra diletantiškos. Vis dėlto tokios tendenci- 
jos čia ryškiausios, nes ir patys profesoriai yra diletantai ir iš esmės niekuo nesiski- 
ria nuo kolegų, turinčių docento titulus. Ne tik nuo kolegų, bet ir nuo visų, kurie 
yra pastaruoju laiku įdarbinami. Todėl nėra pagrindo kaip tik dabar nepaaukštinti 
docentų į profesorius, juolab kad profesoriai neturi reikiamų kvalifikacijų ir nuo- 
pelnų ir jiems pavydi docentai, kurie nėra niekuo prastesni. Jau pastebiu, kaip ne- 
pelnytai tapę profesoriais susiduria su žemesnio rango kolegų docentų pašaipomis - 
neretai kylančiomis iš paprasčiausio pavydo - ir mielai patys sumažintų savo rangą 
iki docento laipsnio. Tarkime, mūsų fakultete tokie yra Mačys ir Kriščiukaitis, beje, 
ir pats dekanas Leonas - jie iš karto buvo nominuoti paprastaisiais profesoriais 
(ordinaire), bet neturi jokių mokslinių kvalifikacijų. Jie gali turėti žinių, gautų per 
ilgametę praktiką, gali neblogai tas žinias perteikti jaunimui, tačiau jie ne moks- 
lininkai. Jie neturi mokslo laipsnio, nėra išleidę savo mokslo darbų, o kai kurie jų, 
tarkime, Kriščiukaitis, nepasižymi net moksline erudicija. Tad Vaclovas Biržiška 
iš principo teisingai mano: reikia kovoti su tokiu profesorių štampavimu, o mūsų 
fakultete iki šiol dar nė vienas docentas netapo profesoriumi. Biržiškos nuomone, 
pakelti laipsnį galima tik po kelerių metų, kai dėstytojas išleis savo mokslo darbus. 
Tad, ko gero, mano paskyrimui labai priešinsis Vaclovas Biržiška. Nežinau, kaip į 
siūlymą paaukštinti mane ir Beliackiną reaguos kiti docentai, kurie patys svajoja 
tapti profesoriais. Aš norėčiau šito titulo. Nesu jo mažiau vertas už Leoną, Mačį ar 
Kriščiukaitį. Be to, turiu išleidęs klasikinį veikalą Lietuva, kuris nėra teisės mokslo 
darbas, tačiau susijęs su visuomeninio mokslo problemomis valstybėje - jos, beje, 
ir įeina į mano dėstomo dalyko programą. Baloga, norėdamas mane paremti, dar 
užsirašė šiais metais Vilniuje išleistą mano knygą apie politines Lietuvos partijas ir 
Teisėje spausdintus straipsnius. Greičiausiai Beliackino kandidatūra kels daugiau 
klausimų, nes jis dėsto tik nuo Naujųjų metų ir šiemet, t. y. nuo tada, kai buvo no- 
minuotas docentu, nėra išleidęs jokių darbų. 

1923 metų birželio 9 d. 
Šeštadienis 


Vakar vyko pirmoji viešoji Lietuvos draugijos Tautų Lygai remti paskaita-diskusija. 
Didžiojoje universiteto salėje paskaitą skaitė Antanas Smetona tema „Antantė ir 
Lietuva“ [„Santarvė ir Lietuva“ - Romerio versija. - Vert. past.|. Susirinko gausi, bet 
anaiptol ne rinktinė publika. Daugiausiai atėjo akademinio jaunimo ir vadinamo- 
sios pilkosios inteligentijos masės. Nedaug mačiau žymesnių žmonių, nepastebė- 
jau politikų, priklausančių kuriai nors iš dviejų dominuojančių Lietuvos partijų — 
Krikščionių demokratų ir Liaudininkų. Galbūt pastarieji neatėjo pamatę Smetonos 
ir Voldemaro pavardes. Juk šiedu kur gali, ten puola Lietuvos užsienio politiką, o 
gal partiečiai neatėjo, nes tądien po pietų vyko seimo posėdis. Smetonos praneši- 
mas nebuvo išsamus, prelegentas neišrutuliojo visos temos, o kalbėjo tik apie tarp- 
tautinio ginčo dėl Vilniaus istoriją. „Pažangos“ vadovų pozicija šiuo klausimu yra 
plačiai žinoma, kaip ir jų vaidmuo priešinantis Hymanso projektui ir kompromisui, 
kurio kartu su krikščionių demokratų vadovybe siekė Galvanauskas, ieškodamas 
susitarimo su kai kuriais Liaudininkų stovyklos atstovais (Sleževičiumi, Griniumi). 
Smetona neslėpė nekintamos savo nuomonės šiuo klausimu, bet vengė kaltinti su- 
sitarimo šalininkus - tuos, kurie bandė ieškoti kompromiso būdų. Pranešimo lei- 
tmotyvu tapo tezė, kad neįmanomas joks kompromisas, o Lietuva teturi du kelius: 
susijungti su Lenkija ir joje ištirpti arba... priešintis, net jeigu sumokėtų labai baisią 
kainą - dėl pasipriešinimo ją užimtų Lenkija. Taip gimė idėja kategoriškai remtis 
į Vokietiją, Rusiją, kurios padėtų apsiginti nuo Lenkijos. Per paskaitą Smetona mi- 
nėtojo postulato nesuformulavo, vis dėlto jis tarsi pats savaime logiškai susidėliojo, 
o aiškiai jį išdėstė tos pačios stovyklos žmonės ir pats Voldemaras, bet jau kitoje 
aplinkoje. Paskaita buvo gana silpnai perskaityta. Smetona nėra gabus confėren- 
cier7. Ir diskusija neatrodė teisinga. Leista kalbėti tiems, kurie iš karto užsirašė 
kaip oponentai arba panoro papildyti referatą. Tad kalbėti užsirašė trys žmonės: 
generolas Bulota**, Voldemaras ir Zigmas Žemaitis. Kol kalbėjo minėtieji asme- 
nys, paprašyti žodžio jau nebuvo galima. Voldemaras labai taikliai ir aiškiai aptarė 
ginčo dėl Vilniaus esmę. Atskleidė Lenkijos siekius, klaidingą lietuvių nuomonę, 
kad Lenkija Rytuose tėra tik tarnaitė ir Prancūzijos įrankis - priešingai, Lenkija 
labai sumaniai savo tikslams naudojasi Prancūzijos politika ir Europos rytuose sie- 
kia sau palankios politikos. Šitoje pranešimo dalyje Voldemaras tik kartą suklydo 


137. Une conférencier (pranc.) - pranešėjas, lektorius, paskaitininkas. 
138. Bulota Jonas. 

sakydamas, kad Rygos sutartis“? nėra endekų rusofiliškos programos laimėjimas 
prieš politinę Pilsudskio programą"** - kas iš tiesų yra tiesa, - o kad tai atseit Pran- 
cūzijos politikos atsiskyrimas nuo Lenkijos politikos ir kartu pastarosios taisyklių 


139. Rygos sutartį Lenkija ir bolševikinė Rusija pasirašė 1921 m. kovo 18 d. Pagal ją buvo nu- 
traukti karo veiksmai tarp šalių ir sudaryta taikos sutartis, pripažinusi Lenkijai dideles teritori- 
jas rytuose. Lenkijos siena nustatyta už maždaug 250 km į rytus nuo etninių lenkų žemių. Šitos 
rytinės teritorijos etnine prasme buvo heterogeniškos, didžiuosiuose miestuose - Lvove ir Vil- 
niuje - dominavo lenkai, tačiau kaimiškosiose vietovėse vyravo baltarusiai, ukrainiečiai ir lie- 
tuviai. Didžiausias tautines grupes sudarė lenkai, baltarusiai ir ukrainiečiai (apie 80-85 proc.), 
tačiau nė viena iš jų minėtojoje teritorijoje nebuvo dauguma. Be pastarųjų, dar buvo ir mažesnės 
tautinės grupės: Žydai, rusinai, poleščiukai, rusai, lietuviai, čekai, vokiečiai. 

140. Kaip žinia, Romanas Dmovskis su kitais endekais pasisakė už tautinę lenkų valstybę, su- 
darytą iš visų etnografinių Lenkijos dalių, kurios būtų tarsi branduolys, ir apimančią, be to, 
germanizuotus lenkiškus pakraščius vakaruose ir tokius pat rytuose, kurių gyventojai buvo 
veikiami lenkiškosios kultūros ir katalikybės. Iš esmės endekai, planuodami prijungti Lietu- 
vos, Baltarusijos, Ukrainos žemes, siekė, kad valstybėje būtų išlaikytas lenkiškos daugumos 
principas. Šioji integracinė, inkorporacinė žemių įjungimo į Lenkiją programa buvo nukreipta 
prieš vokiečių ekspansiją. Dėl Rusijos buvo manyta, kad revoliucija panaikino agresyvius jos 
instinktus, pavojų, kilusį iš jos pusės (R. Dmowski, Polityka polska i odbudowanie panstwa, 
t. 2. Warszawa, 1989, s. 219-222; 307-308). Dėl tautinių tikslų paprastumo ir aiškumo progra- 
ma sulaukė daugumos Lenkijos seimo politinių jėgų pritarimo. Tuo tarpu J. Pilsudskio „Rytų 
politikos“ programa kirtosi su minėtąja. Pirmiausia, ji buvo nukreipta prieš Rusijos „amžiams 
užkoduotas“ ekspansines užmačias, buvo siekiama susilpninti pastarosios įtaką Baltijos ir 
Juodosios jūrų pakraščiams. Antra, savo siekiais minėtoji programa pasisakė ne už tautinės 
Lenkijos, bet už savarankiškų, federaciniais, sąjunginiais ryšiais susijusių su Lenkija ir laisvai 
apsisprendusių valstybių darinį. Taip buvo bandoma sukurti naują politinę sistemą Vidurio ir 
Rytų Europoje. J. Pilsudskio bendražygis Michalas Sokolnickis (Michał Sokolnicki) kitados pa- 
tetiškai ją yra prilyginęs viduramžiškai Rišeljė (Richelieu) programai (W. Pobog-Malinowski, 
Najnowsza historia polityczna Polski, t. 2, cz. 1, s. 48-49). Lenkų istorikas Edmundas Charaš- 
kevičius (Edmund Charaszkiewicz) ją yra apibūdinęs kaip bandymą sukurti Suomijos, Estijos, 
Latvijos, Lietuvos, Lenkijos, o susiklosčius palankioms aplinkybėms, Ukrainos ir Baltarusijos 
bendrą frontą prieš Vokietijos ir Rusijos nuolatinę grėsmę šiam regionui (E. Charaszkiewicz, 
Przebudowa Wschodu Europy. Materiały do polityki wschodniej Józefa Piłsudskiego w latach 
1893-1921. Niepodleglość, t. 5. Londyn, 1955, s. 148-149). Istoriografijoje šioji koncepcija dažnai 
vadinama federalistine (R. Žepkaitė, Diplomatija imperializmo tarnyboje. Vilnius, 1980, p. 30; 
A. E. Senn, Lietuvos valstybės atkūrimas 1918-1920. Vilnius, 1992, p. 39). Tačiau jau Julišas Bar- 
dachas (Juliusz Bardach) yra įrodęs J. Pilsudskio nepritarimą federalistinėms koncepcijoms 
(J. Bardach, O dawnej i nedawnej Litwie. Poznan, 1988, s. 275-276). Vis dėlto galima manyti, 
kad J. Pilsudskio koncepcijos esmę bene tiksliausiai nusakė ir išaiškino M. Romeris. Jo nuo- 
mone, J. Pilsudskio planuota Didžioji Rytų imperija nebūtų buvus federacija, tai būtų Domini- 
jų imperija, arba Lenkų dominijų imperija, apėmusi ankstesnę Jogailaičių valdytą teritoriją. Ji 
būtų sudaryta iš trijų, o gal keturių valstybiškai susitvarkiusių narių - Lenkijos, Ukrainos ir 
Istorinės Lietuvos. Iš pastarosios buvo numatyta galimybė išsiskirti Baltarusijai. Minėtojo da- 
rinio globėjo (protektoriaus) vaidmuo buvo numatytas Lenkijai, politiškai ir kultūriškai stip- 
riausiam, labiausiai konsoliduotam nariui (M. Romeris, Juozas Pilsudskis. Lietuvių atgimimo 
istorijos studijos, t. 3. Vilnius, 1991, p. 464-465). 

primetimas. Antroje pranešimo dalyje Voldemaras minėjo savo epizodinės veiklos 

detales kovojant dėl Vilniaus su Tautų Lyga, 1920 metų rudenį Želigovskiui užėmus 

Vilnių. Smetonos paskaitoje ir Voldemaro kalboje išryškėjo kelios užuominos apie 

bandymus rasti susitarimą tarp Lenkijos ir Lietuvos. Tie bandymai, vykę 1920 metų 

pabaigoje ir 1921 metų pradžioje, plaukė tiek iš Lietuvos seimo ir Lenkijos valdžios 

Varšuvoje, tiek iš Vilniaus visuomenininkų (vienas aktyvių dalyvių buvau ir aš). 
Užuominos buvo mažytės, bet aiškiai juntamas noras pasmerkti tokio tipo veiklą. 
Net sakyčiau, jomis norėta parodyti, kad šitie bandymai pakenkė Lietuvos kovai dėl 

Vilniaus tarptautinėje arenoje ir sudarė sąlygas gimti fatališkajam Hymanso pro- 
jektui. Vėliau kalbėjęs Žemaitis replikavo, kad kovojant dėl Vilniaus tuo pat metu ir 
Voldemarui yra ką primesti. 1920 metų gruodį ir 1921 metų sausį Žemaitis dalyvavo 

Varšuvos derybose, tad pasijuto įžeistas ir bandė įrodyti, kad oponento smerkiama 

veikla jokiu būdu neturėjo nieko bendra su vėlesnėmis Hymanso kombinacijomis. 
Vis dėlto viešajai paskaitai pirmininkavęs Janulaitis neleido diskusijai nusiristi į 
lankas ir pradėti vieniems kitus kaltinti. 


1923 metų birželio 10 d. 
Sekmadienis 


Sleževičius pasakojo, jog tarp liaudininkų 
„sklando gandai, kad Seimo vicepirminin- 
ko Butkio (Ūkininkų sąjunga) sūnūs iki 
šiol tarnauja Lenkijos kariuomenėje. Liau- 
dininkai jau tikrina šią informaciją, kad 
galėtų sukompromituoti Butkį, o kartu ir 
jį iškėlusius dešiniuosius. Atsižvelgiant į 
dabartinius Lietuvos ir Lenkijos santykius, | 
kai Lietuva, praradusi Vilnių, yra nuolatos f „a pas) 
ant karo su Lenkija slenksčio, tai būtų ne- | ži 
paprastai didžiulė kompromitacija. 

Tarp liaudininkų sklando ir gandai, kad 
Krikščionys demokratai seime užmezgė 


Lietuva, Nemokėjot valdyt, tai — marš prie lementoriaus!.. 


tam tikrą kontaktą su lenkų frakcija - žino- 

ma, tai padarė tyliai ir neformaliai, nes atvi-  Karikatūra,Atgimusios Lietuvos mokykla, 
arba pasitaisymo namai nepilnamečiams“, 
faksimilė iš satyros ir kritikos žurnalo Spaktyva 
prasitarti. Na, neslepiamas faktas, kad Krikš- viršelio. 1925, nr. 4-5 (7-8). 


rai bijotų apie kokius nors ryšius su lenkais 

čionys demokratai rado bendrą kalbą su deputatu rusu!“ ir dviem deputatais vokie- 
čiais'* ir šitaip trimis balsais padidino savo persvarą. O jeigu iš tiesų buvo susitarta ir 
su lenkų frakcija - privalės slėpti minėtąjį faktą, kadangi lietuvių visuomenė smerkia 
lenkus ir tai laiko savo patriotizmo įrodymu. Liaudininkai nesmerkia nacionalistinės 
demagogijos ir supranta, kokiu svarbiu įrankiu ji gali tapti, todėl bando atkapstyti bet 
kokius krikščionių demokratų bandymo tartis su lenkais pėdsakus. Beje, neseniai ir 
patys patyrė, kaip krikščionys demokratai bandė juos apkaltinti tariamu susitarimu 
su pastarojo seimo lenkų deputatais, tad dabar ieško būdų parodyti, kad tokia veikla 
užsiima būtent Krikščionys demokratai. Tokia nešvari toji parlamentinė veikla. 


1923 metų birželio 11 d. 
Pirmadienis 


Pastaruoju laiku tariamasi dėl kažkokio Čepo'* kandidatūros Tribunolo teisėjo 
vietai užimti. Nepažįstu šito žmogaus, žinau tik tiek, kiek papasakojo Kriščiukaitis 
su Janulaičiu. Tai senas žmogus - jam jau 60, o gal ir daugiau metų — iš Žemaiti- 
jos kilęs Kriščiukaičio kolega, 20 arba daugiau metų dirbęs teisėju Rusijoje, Sibire. 


141. Žinoma, kad rusai turėjo du savo atstovus Seime: Aleksandrą Timinskį ir Jevtichijų Jeriną. 
Čia kalbama apie rusą, sentikį Jeriną, kuris po Seimo rinkimų tapo Lietuvos ūkininkų sąjungos 
nariu. 

142. Kinderis Rudolfas (1881-1944), Rogalis Augustas (1880-1941). Rusai ir vokiečiai seime suda- 
rė bendrą frakciją: 

143. Čepas Motiejus (1866-1962), teisininkas, knygnešys, lietuvių tautinio judėjimo aktyvistas, 
varpininkas, publicistas. 1878-1886 m. mokėsi Šiaulių gimnazijoje, buvo slaptos gimnazistų bi- 
bliotekos bibliotekininkas. 1887 m. įstojo į Maskvos universiteto Medicinos fakultetą. Kurį laiką 
gyveno su Kaziu Griniumi ir Stasiu Matulaičiu. Studijavo mediciną du kursus, vėliau perstojo į 
Teisės fakultetą. Dalyvavo slaptoje Lietuvių studentų draugijoje, kurios pirmininkas tuo laiku 
buvo Petras Leonas. Rėmė ir rašė Varpe, Ūkininke. Gavęs paskyrimą išvyko dirbti į Sibirą, Čitos 
apygardos teismo 20-osios apygardos teisėju. Išvykdamas išsivežė kartu Jono Jablonskio seserį 
Mariją ir ten ją vedė. Būdamas Sibire, toliau bendradarbiavo minėtuosiuose leidiniuose. Dirb- 
damas Čitos apygardos teismo teisėju, Pirmojo pasaulinio karo metais, kai Čitoje atsirado daug 
lietuvių karo pabėgėlių, M. Čepas savo pastangomis įsteigė Čitos lietuvių labdarybės draugiją 
karo pabėgėliams šelpti. Kaip Sibiro lietuvių išrinktas atstovas, 1917 m. dalyvavo Petrogrado lie- 
tuvių suvažiavime, skirtame Lietuvos nepriklausomybei atgauti. 1918 m. vasario 16 d. paskelbus 
Lietuvai nepriklausomybę, M. Čepas netrukus buvo paskirtas Tolimųjų Rytų lietuvių reikalų 
atstovu. Taip pat jis ėjo ir Lietuvių Užbaikalės komiteto tremtiniams tėvynėn grįžti pirmininko 
pareigas. Viena M. Čepo pareigų - grįžtantiems lietuviams išduoti pasus. 1920-1921 m. M. Če- 
pas ėjo Tolimųjų Rytų demokratinės respublikos teisingumo ministerijos direktoriaus Čitoje 
pareigas. Taip pat pusę metų ten išbuvo kaip Lietuvos Respublikos paskirtasis įgaliotinis. O val- 
džią užgrobus bolševikams, jis su šeima, po 20 svetur praleistų metų, 1923-iaisiais grįžo į tėvynę. 
Tais pat metais buvo paskirtas Vyriausiojo tribunolo teisėju, 1929 m. - pirmininko padėjėju, o 
nuo 1933 m., po A. Kriščiukaičio mirties, Vyriausiojo tribunolo civilinio skyriaus pirmininku. 

Neseniai iš Rusijos sugrįžo į Lietuvą. Kriščiukaitis jau senokai apie jį kalbėjo. Sakė, 
kad būtų tinkamas kandidatas Tribunolui, ir gailėjosi, kad Čepas negrįžta į šalį. 
Dabar, kai sugrįžo, Kriščiukaitis dega noru įdarbinti jį Tribunole. Aš neturiu nieko 
prieš minėtąjį žmogų. O Janulaitis turi ir kategoriškai prieštarauja, sako: kol nebus 
paskirtas Ciplijauskas, kurio kandidatūrą iškėlė Tribunolas, tol negali būti nė kal- 
bos apie kokią nors kitą pavardę. Janulaitis užsispyręs tvirtina, kad atsistatydins, 
jeigu dabar bus nominuotas Čepas. Iš esmės ir Janulaitis neprotestuoja prieš Čepą, 
tiesiog mano, kad šiuo metu negali būti teisėju paskirtas joks kitas teisėjas — tik 
Ciplijauskas. Kriščiukaitis jau nebežino, ko griebtis. Jis norėtų išvengti konflikto 
ir Janulaičio atsistatydinimo, bet norėtų ir Čepą matyti Tribunole, kadangi, pasak 
jo, jeigu Čepas nebus dabar įdarbintas, susiras kitą vietą ir nenorės jos atsisakyti 
vardan darbo Tribunole, kuriame teisėjo atlygis tėra menkučiai 460 litų. Tikrai 
tokia alga gero teisėjo nevilios. Būtų idealu, jeigu iš karto galėtų įsidarbinti ir Cip- 
lijauskas, ir Čepas, bet dabar neįmanoma, nes seimas turi patvirtinti įsakymą dėl 
Tribunolo etatų didinimo, mat iki šiol turime tik vieną laisvą etatą. Būtina didin- 
ti etatus ir tai visai nepriklauso nuo dabar susidariusio incidento, bet neaišku, ar 
per tokį trumpą laiką seimas tokį poreikį patvirtins. Jeigu valdantieji išties matytų 
poreikį ir norėtų padidinti Tribunolo etatų skaičių - aišku, būtų įmanoma, - vis 
dėlto abejoju, ar jie apskritai nori ką nors daryti dėl Tribunolo, matydami dabarti- 


Mykolas Romeris su Vyriausiojo Tribunolo kolegomis. Iš kairės į dešinę: Augustinas Janulaitis, Antanas 
Kriščiukaitis ir M. Čepas, apie 1923 m. 

nę jo sudėtį. Mano nuomone, ko gero, pakaktų, kad teisingumo ministras, jeigu tik 
ne Karoblis juo bus, viešai patikintų pritariąs Tribunolo pasirinktam kandidatui 
(Ciplijauskui) ir paprašytų Tribunolo pagalvoti apie būtinybę nominuoti Čepą, be 
to, patikintų, kad kitu teisėju tikrai taps Ciplijauskas. Janulaičiui tokio patikinimo 
nepakaktų. Jis nenori tikėti jokiais pažadais. Jo manymu, Čepas yra biurokratinės 
mokyklos atstovas ir gali būti paklusnus krikščionių demokratų vyriausybei. Tad 
net pats nenorėdamas gali tapti pretekstu į Tribunolą atvesti Kalnietį, Karoblį, Ole- 
ką ir e tutti guanti“*, o Tribunolas pavirstų politiniu įrankiu. Manau, Janulaitis 
perdeda. Na, kad ir kaip ten būtų, padėtis yra sudėtinga. Sklinda kalbos, kad teisin- 
gumo ministru taps Oleka. Man jau geriau jis nei Karoblis, o Janulaičiui tiek vienas, 
tiek kitas atrodo neigiami asmenys. 

Regis, nėra galimybių krikščionims demokratams ir liaudininkams pasiekti 
kompromisą. 

Rytoj vyks Teisės fakulteto tarybos posėdis. Vienas dienotvarkės punktų - „do- 
centų ponų Beliackino ir Romerio paskyrimas (turbūt nominacija turėtų būti) ypa- 
tingaisiais profesoriais (dekano paraiška)“. Neisiu į posėdį. Kaip tik rytoj ložės susi- 
rinkimas. 


1923 metų birželio 12 d. 
Antradienis 


Kol kas nežinau, ar jau esu Lietuvos universiteto ordinarinis profesorius, ar vis dar 
tik docentas. Nebuvau Fakulteto tarybos posėdyje, todėl nežinau, ar buvo patvir- 
tintos mano ir Beliackino kandidatūros. Kaip tik tuo laiku, kai universitete vyko 
Teisės fakulteto tarybos posėdis, aš Mykolo Sleževičiaus bute vedžiau ložės posėdį, 
kuriame dalyvavo broliai meistrai: aš, Mykolas Sleževičius, Steponas Kairys, Jonas 
Vileišis, Augustinas Janulaitis ir Dominykas Semaška, taip pat broliai mokiniai: 
Zigmas Žemaitis, Purėnas“ ir Sugintas. Pradėdamas kalbą pabrėžiau, kad nebu- 
vome susirinkę nuo rudens, vadinasi, daugiau nei pusmetį. Nesusirinkome ne tik 
dėl patalpų trūkumo, o dėl to, kad aš ir ložės prezidiumas manėme, jog netikslinga 
kviesti ložės narius, kai nevykdoma kokia nors konkreti veikla. Kai per dažnai ren- 
kamės, neretai ir susirinkimai nueina perniek, nes nesusirenka kvorumas, tuomet 
pačioje ložėje prarandama disciplina, o broliai, kaip čia pasakius, demoralizuojasi. 
Pastarųjų metų praktika rodo: šiais laikais ložė negali plėtoti savarankiškos veiklos, 


144. E tutti guanti (ital.) - į jį (juos) panašūs. 


145. Purėnas Antanas (1881-1962), chemikas organikas, pedagogas, kultūros, visuomenės ir po- 
litikos veikėjas, laisvamanis. 

tad prezidiumas laikėsi nuostatos, kad mūsų brolija, kai kiekvienas jos narys pats 

vienas įgyvendina mūsų siekius, jaučia stiprius idėjinius saitus su kitais broliais, 
dirbančiais kitose sferose, tad ir brolių bendravimas vyksta ne vien per ložės su- 
sirinkimus, bet ypač jaučiant tą brolišką vienybę, nors kiekvienas atskirai atlieka 

savo darbą. Vileišis, išklausęs manęs, pageidavo, kad vis dėlto ateityje ložė susirink- 
tų dažniau, bent kartą per mėnesį. Ložė pritarė Vileišio prašymui, o brolis Žemaitis 

dar priminė praėjusiais metais kelis kartus išsakytą mintį, kad ložė apsvarstytų 
savo galimybes kovoti su klerikalizmu, kuris plinta šalyje ir užima visas pozicijas, 
arba bent jau galimybę vadovauti tokiai kovai ir kurti atitinkamas direktyvas. Že- 
maitis pasiūlė šitą temą įrašyti į kito ložės susirinkimo dienotvarkę (susirinksime 

tik rugsėjį) ir tokia tema parengti referatą, kuriame ir būtų pateiktos išvados. Ložė 
pritarė brolio Žemaičio siūlymui, išrinko Žemaitį ir Purėną paruošti referatą. Aš 
dar kalbėjau visomis kitomis temomis, buvusiomis šiandienos dienotvarkėje: apie 

brolio Janulaičio santykius su broliais Kairiu ir Purėnu, savo kelionę į Šveicariją, II 
statuto skyriaus tvirtinimą ir naujuosius kandidatus. Janulaičio, Kairio ir Purėno 

santykiai atrodo taip: Janulaitis praėjusiais metais buvo išbrauktas iš Socialdemo- 
kratų partijos už tai, kad yra Tribunolo teisėjas, kurio kompetencijai priskirta mir- 
ties bausmė, ir mano, kad Kairys ir Purėnas, būdami partijos Centrinio komiteto 

nariai, jo atžvilgiu pasielgė neetiškai. Todėl Janulaitis nutraukė bet kokius santy- 
kius su Kairiu ir Purėnu ir nepaduoda jiems rankos. Savaime aišku, tokie ložės 
"brolių santykiai neleistini, nes juos gali sieti tik meilės ir brolybės saitai, o visokie 

nesutarimai turi būti pašalinti. Pasiūliau ložei įsigilinti į minėtąjį konfliktą ir iš- 
rinkti du brolius, kurie ištirtų susidariusią problemą ir praneštų tyrimo išvadas. 
Vėliau ložė pasidarys išvadas ir panaikins tokią anomaliją, kuri niekaip nedera su 

ložės nuostatomis. Janulaitis, Kairys ir Purėnas papasakojo apie savo santykius, o 

ložė, išklausiusi daugelio brolių pastabų, man pritarė ir paskyrė brolius Vileišį ir 
Mykolą Biržišką atlikti minėtąjį tyrimą. 


1923 metų birželio 13 d. 
Trečiadienis 


Sužinojau, kad mano ir Beliackino nominaciją tapti ordinariniais profesoriais Fa- 
kulteto taryba vakar patvirtino. Tai šįryt man pranešė pats Beliackinas. Prieš pasi- 
sakė, - bet ne ad hominem“ - kaip ir maniau, Vaclovas Biržiška; tad išsirutuliojo 
diskusija, tačiau mūsų nominacijai buvo pritarta be didesnių nesklandumų. Jau- 


146. Ad hominem (lot.) - taikant žmogui. 

čiuosi patenkintas ir pamalonintas. Mūsų nominacija sukėlė ir kitų docentų apetitą. 
Vienas jų - Alfonsas Moravskis, pats parašė prašymą pakelti jo rangą. Lyg tą patį 
turėjo padaryti ir Biuchleris. Vis dėlto per susirinkimą buvo priimta rezoliucija, 
draudžianti kelti savo kandidatūrą, mat ją savo iniciatyva iškelti gali tik Fakulteto 
taryba. Dar sužinojome, kad Moravskis nėra baigęs universiteto, neturi aukštojo 
mokslo diplomo, tad iš principo jis ir docentas negali būti, o jau apie profesoriaus 
titulą nė svajoti jam nėra ko. Vakar per Fakulteto tarybos posėdį buvo nutarta į 
Baudžiamosios teisės katedrą priimti tokį Stankevičių” ir skirti jam docento laips- 
nį. Kalbama, kad Stankevičius yra stiprus teisininkas. Pagal kilmę lietuvis, bet 
smarkiai surusėjęs ir iki šiol kaip rusų emigrantas gyvenęs Berlyne. 

Beliackino iniciatyva šiandien vakarienės pakvietėme Mači ir Balogą, kurie vakar 
per Fakulteto tarybos posėdį aistringai rėmė mūsų kandidatūras profesoriaus laips- 
niui gauti. Man visai nepatinka tokios atsidėkojimo vakarienės, bet pats Baloga į ją 
ir pakvietė, todėl sunku buvo rasti dingstį neateiti. Kalbu ne apie išlaidas, o apie pa- 
čią dėkingumo formą: vakarienę už „paslaugą“. Tai jau kvepia šiokia tokia korupcija, 
kuri nedera su universitetiška garbe. 

Na, ir dar apie vakarykštį ložės posėdį. Ložė pritarė, kad rugpjūtį būčiau dele- 
guotas į Nešatelį, kuriame Tarptautinės laisvųjų mūrininkų asociacijos Didžiajam 
kancleriui broliui Kartjė la Tentui perduočiau žinią apie Didžiųjų Lietuvos Rytų lo- 
žės prisijungimą prie asociacijos. Dar be pakeitimų buvo priimtas Didžiųjų Lietuvos 
Rytų statuto II skyrius (7-11 straipsniai), aptartos naujų ložės narių kandidatūros. 
Iškart buvo pritarta Zigmo Toliušio, teisininko ir Liaudies partijos deputato seime, 
kandidatūrai. Broliui Sugintui nepritarus atmesta Leono kandidatūra. Nutarta dėl 
dar vieno kandidato, Natkevičiaus, atlikti tyrimą - tai pavesta padaryti Sugintui ir 
Sleževičiui. Ištirti pavesta ir dar vieną kandidatūrą (nepamenu kandidato pavardės, 
kažkoks buvęs Marijampolės mokytojas); tuo užsiims Purėnas ir Žemaitis. Į broliją 
įtraukti Toliušį pavesta broliui Sleževičiui. 

Šitaip ir užbaigiau ložės posėdį. 

Rytoj išvykstu. Savo tarnaitę Heleną Boguslavską šiandien išsiunčiau į Bagdo- 


niškį. 


147. Stankevičius Vladimiras (1884-?), teisininkas. 1914-1918 m. Petrapilio universiteto privatus 
docentas, 1918-1919 m. docentas, nuo 1923 m. rugsėjo 1 d. - Lietuvos universiteto Baudžiamosios 
teisės katedros docentas. 

1923 metų birželio 14 d. 
Ketvirtadienis 


Šiandien Tribunolo vidaus posėdyje buvo susipažįstama su garsiąja Purickio ir kitų 
byla - pirma byla, kuri pagal Konstituciją bus nagrinėjama pirmojoje ir vieninte- 
lėje instancijoje - Tribunole (Konstitucija perduoda Aukščiausiajam Respublikos 
teismui baudžiamąsias bylas, kai kaltinimus dėl tarnybinių nusižengimų pateikia 
Prezidentas ir ministrai). Garsioji byla buvo vilkinama - galbūt sąmoningai, - o 
opozicija jau ėmė spėlioti, kad ji bus tyliai pamiršta. Minėtosios bylos tyrimui va- 
dovavo Toliušis“, kuris, prieš patekdamas į seimą, dirbo specialiųjų bylų tyrėju. 
Savo tyrimą jis baigė praėjusių metų spalį. Nuo lapkričio minėtoji byla gulėjo Tri- 
bunolo prokuratūros stalčiuose ir laukė, kada bus parašytas kaltinamasis aktas. Į 
Tribunolą jis pateko prieš porą savaičių. Pirmininkas Kriščiukaitis man pavedė re- 
feruoti šitą bylą. Šiandienos užduotis - pradėti bylos eigą. Nors Purickis kartu su 
kitais kaltinamas pasisavinęs 11 milijonų markių vertės valstybės lėšų — litais tai 
būtų (skaičiuojant 1920 metų kursu) 2 milijonai, - valstybė jam neiškėlė civilinio 
ieškinio. Purickis, sumokėjęs užstatą - 3000 litų, — yra laisvėje. Šiandien Janulaitis 
pareikalavo padidinti užstatą iki visos pasisavintų lėšų sumos. Kriščiukaitis nesu- 
tiko su kolega, o aš palaikiau Janulaitį, tik reikalavau mažesnės užstato sumos (100 
ooo litų). Mano reikalavimui buvo pritarta. Tribunolas pareikalavo, kad Purickis 
sumokėtų 100 ooo litų užstatą, ir įsakė suimti jį iki tol, kol tokią sumą sumokės. Iš 
privačių šaltinių girdėjau, kad Purickis ir vėl atsidūrė Berlyne. Neįsivaizduojame, 
kokiu būdu jis be teismo leidimo kirto sieną. Jeigu iš tiesų jis yra Berlyne, jau nuo 
jo priklausys, ar sumokės užstatą, ar bandys slėptis nuo teismo ir praras iki šiol 
sumokėtą sumą - 3000 litų. Beje, šioji suma jam nėra reikšminga. 

Vakare, 6 valandą 45 minutės, išvykau traukiniu į Tauragę, pas Adolfą Grajevskį?*?. 
Šiandien prasideda pirmoji mano atostogų dalis. 


148. Toliušis Zigmas. 

149. Grajevskis Adolfas (Grajewski Adolf, 1877-1967), teisininkas, ilgametis M. Romerio bičiulis. 
Gimė Maksvų dvare, Kvėdarnos valsčiuje, Tauragės apskrityje. Mokėsi Palangos progimnazijoje 
ir Mintaujos gimnazijoje. 1896 m. įstojo į Peterburgo universiteto Matematikos ir fizikos fakul- 
tetą. Vėliau perėjo į Teisės fakultetą, kurį baigė 1902 m. 1902-1904 m. dirbo Juozapo Montvilos 
Žemės ūkio banke, nuo 1905 m. vertėsi advokato praktika Kaune, Tauragėje. Steigiamajame sei- 
me buvo Lenkų frakcijos atstovas. 1920 m. gynė POW narius „Kauno byloje“. Vėlesniais metais 
dirbo advokatu Lietuvoje. 

Traukiniai. 


(Nuo Birželio 1 dienos). 


STOTYS. [iseina]Ateina] KRYPTIS. 


Kaunas: 


Klaipėda. 
Kaišedorys. 


Radviliškis: | Šiauliai. 
| Panevėžys. 
Abeliai. 
Radviliškis 


Panevėžys: 


Uteną. . 


| Redaktorius P, Berikerklemk 
“Leidėjas Ake, Axvė VARPAS". 


Traukinių tvarkaraštis 
nuo 1924 m. birželio 1 d., 
Lietuvos žinios, 1924, birželio 1, nr. 123. 


1923 metų birželio 15 d. 
Penktadienis 


Vakar 7 valandą traukiniu išvažiavau iš Kauno. Apie vi- 
durnaktį Šiauliuose persėdau į kitą traukinį, važiuojantį 
per Žemaitiją į Tilžę. Šitą geležinkelio liniją karo metais 
nutiesė vokiečiai. Ja ir planavau pasiekti Tauragę, o pas- 
kui traukti į Popenovo dvarą““, esantį Kėdainių apylin- 
kėse, dar 6 mylias arklių kinkiniu. Pakeliui iš Šiaulių, ties 
Lyduvėnais reikia pravažiuoti gilų slėnį, per kurį driekia- 
si Dubysos vaga. Slėnį kerta didžiulis, vokiečių statytas 
metalinis tiltas, kuris yra aukščiausias geležinkelio tiltas 
Lietuvoje, laikomas vienu šalies architektūros paminklų. 
Laikiausi, nemiegojau, nes labai norėjau pamatyti tiltą. 
Vis dėlto nepaliko jis man tokio įspūdžio, kokio tikėjau- 
si. Gražus vaizdas atsiveria į Lyduvėnų slėnį, tačiau pats 
aukščio efektas atrodė mažesnis nei nuo tilto per Nemuną 
Gardine arba nuo Vokės tilto tarp Vilniaus ir Lentvario. 
Maždaug 5 valandą ryto pasiekiau Tauragę. Diena 
buvo apniukusi, lietinga, vėjuota ir šalta, kaip ir visas bir- 
želis, ūkininkų jau spėtas prakeikti. Tauragės Blinstrubo 
viešbutyje, kuris kartu yra apylinkės dvarininkų užvažiuo- 
jamasis kiemas, manęs laukė Grajevskio arkliai. Vežėjas 
įteikė Adolfo rašytą laišką, kuriame radau informaciją, kad 
šeimininkas yra Šilalėje, nes turi reikalų Taikos teisme ir 
prašo iš Tauragės išvykti tik apie 10-11 valandą, o iki tol pa- 
miegoti viešbutyje. Deja, lovos rasti nepavyko, tad išgėręs 
arbatos pavaikštinėjau po miestelį. Karo apgriauta Tauragė 
pamažu atsigauna, vyksta statybos. Pats miestelis plačiai 
išsidėstęs. Centre stovi keli gražūs akmeniniai namai su 
vienalyčiais puošybos elementais, kurie pastatams suteikia 
savitą vietos stilių. 9 valandą ryto užsukau į Taikos teismą, 
pasiklausiau nagrinėjamos bylos. Pagaliau apie 11 valandą 
išvažiavau. Grajevskis manęs pasitikti atsiuntė puikius ar- 
klius. Per tris valandas pasiekiau Šilalę - kelionė nebuvo 
nuobodi. Apylinkės gražios, gausiai apaugusios miškais, 


150. Papinaujos dvaras; originale - Majątek Popenowa. 


daugelyje vietų mačiau nuostabius slėnius, gražius jų šlaitus. Išties puiki įvairialypė 
gamta. Sraunūs šaltiniai ir upeliai slėnių apačioje, vešli augmenija, daugybė žemai- 
tiškų koplytėlių, beje, įvairiausių formų, keli dekoratyviniai kryžiai, iš kurių vienas, 
stovėjęs ties Sungailiškių dvaru“", pasirodė neįprastas (žvaigždėti, didžiuliai, banguo- 
jantys aureolės spinduliai). Na, žinoma, žemaičiams būdingos chaotiškos tvoros ir 
tvorelės, įstrižai juosiančios kiemus - niekur daugiau nemačiau tokių įdomių tvorų. 
Grajevskis vis dar buvo Šilalės teisme. Turi jis čia savo kabinetą, kuriame priiminė- 
ja klientus ir būna turgaus dienomis ketvirtadieniais. Atvyksta ir kitomis dienomis, 
kai būna nagrinėjamos jo bylos. Iš Šilalės išvykome prieš saulei nusileidžiant ir jau 
sutemus pasiekėme Popenovą. Išgėrėme arbatos, susipažinau su savo krikštasūniu, 
10-mečiu Gustavu Adolfu, Grajevskio sūnumi. Mačiau jį tik kartą prieš 10 metų Vil- 
niuje, per krikštynas. Patiko man šitas linksmas ir mielas berniukas, kuriam dovanų 
atvežiau knygelę. Berniukas manęs laukė norėdamas pagaliau susipažinti su savo 
krikštatėviu. 


1923 metų birželio 16 d. 
Šeštadienis 


Popenove pas Grajevskį svečiuojuosi antrą kartą. Buvau čia prieš 17 metų, 1906 me- 
tais, tokiomis savitomis aplinkybėmis. Anuomet mano vizitas pagarsėjo tarp vietos 
dvarininkų ir ilgai įstrigo čionykščių gyventojų atmintyje. Taigi, buvo taip. 1906 
metų liepą dirbau Gazeta Wilenska redaktoriumi. Laikraštis su vadinamąja visuo- 
meniškai radikaliąja ir valstybine pakraipa buvo uždarytas. Kartu Vilniaus pro- 


151. Sungailiškių dvaras - vietovė pirmą kartą netiesiogiai aprašyta 1561 m. Jurbarko valsčiaus 
inventoriuje, aprašomos čia plytėjusios Mikalojaus Sungailavičiaus žemės. Dvaras rašytiniuose 
šaltiniuose minimas XVII a. Dvarą XVIII a. valdė jau Gorodeckiai, vėliau Urbanavičiai ir jų 
palikuonys. Urbanavičių giminės palikuonys ėjo LDK valstybės tarnautojų pareigas (stalininkų, 
taurininkų ir pan.), buvo aktyvūs reformacijos šalininkai. Jie giminiavosi su tokiomis gįmi- 
nėmis kaip Bilevičiai, Romeriai, Gordon, Mackevičiai. Mecenavo Kelmės reformatų baznyčios 
statybą, kurios koplyčioje ir buvo laidojami. Urbanavičių giminė valdė ne tik Sungailiškių, bet 
ir Mažonų, Šakviečio dvarus. Karo gydytojas Feliksas Šaucilovas vedė Jadvygą Urbanavičiūtę ir 
kartu jiedu iki nacionalizavimo valdė Sungailiškių dvarą. Jie abu palaidoti Pagramančio mies- 
telio kapinėse. Sungailiškių dvaro apylinkėse yra dvaro kapinaitės, kuriose palaidoti Urbana- 
vičių giminės atstovai (Gordon ir pan.), dalyvavę 1863 metų sukilime. Dvaro turtą išgrobstė ir 
gyvenimo dienas praleido Pagramančio apylinkėse, Iepdamasi nuo iag laikotarpio perse- 
kiojimų pas vietinius gyventojus. Dvaro centras buvo ant kairiojo Jūros upės kranto. Čia stovė- 
jo dviejų aukštų gyvenamasis namas (1947 m. sudegė), linų džiovykla, arklidės, kiaulidė, jauja. 
Dauguma pastatų statyta XIX a., išliko mūrinė linų džiovykla, dalis arklidžių, plūkto molio 
tvartas, remontuotas 1863 m., o pokario metais pertvarkytas. 1923 m. dvare gyveno 60 gyventojų. 


99 


kuratūra viename iš paskutinių straipsnių, spausdintų numeriuose (str. „Ogniste 
pėtkole“ („Ugniniai pusrutuliai“), juos rašė redakcijos sekretorius Norbertas Bar- 
lickis“?, pastaruoju metu vienas PPS lyderių ir Varšuvos seimo deputatas), mane, 
redaktorių, patraukė baudžiamojon atsakomybėn. Buvau kaltinamas išleidęs kū- 
rinį, skatinusį nuversti valstybinę ir visuomeninę santvarką bei propagavusį su- 
kilimą. Kadangi šitai nutiko laikais, kai revoliucija dar paisė reakcijos, pasitikė- 
damas revoliucija nenorėjau aklai pasiduoti represiniams reakcijos nurodymams 
ir nusprendžiau išvykti už Rusijos ribų. Suplanavau važiuoti į Krokuvą. Vis dėlto 
negalėjau tikėtis gauti užsienio pasą ir legaliai išvykti iš šalies; savaime aišku, as- 
menims, patrauktiems baudžiamojon atsakomybėn, pasai nebuvo išduodami. Teko 
ieškoti būdų nelegaliai kirsti sieną. Tad iš Vilniaus ir Bagdoniškio patraukiau į Že- 
maitiją, pas dėdę Izidorių Romerį“, gyvenusį Pagryžuvio dvare. Iš ten Eugenijus 
Rėmeris“* kinkiniu mane išsiuntė pas gerą savo pažįstamą, jaunąjį Adolfą Grajevs- 
ki, gyvenusį prie Prūsijos sienos - į tą patį Popenovo dvarą, kuriame kaip tik dabar 
viešiu. Tuomet Adolfo Grajevskio dar nepažinojau. Ir vieną rudens dieną - regis, 
spalį - atvykau į Popenovą pas visiškai nepažįstamus žmones. Tuo laiku namuose 
nebuvo nei Adolfo, nei jo brolio Stanislovo. Mane priėmė senoji ponia Grajevska, ir 
šiandien gyva Adolfo motina. Priėmė ir labai išsigando, kai papasakojau, su kokiu 
tikslu pas juos atvykau. Turėjau sulaukti, kol namo sugrįš Adolfas arba Stanislovas 
Grajevskiai. Mano padėtis buvo itin nemaloni, jaučiau, kad esu ne laukiamas sve- 
čias, o našta - žmogus, galintis užtraukti tiems namams didelių nemalonumų. Po- 
nia Grajevska, gyvenusi tyliame Žemaitijos užkampyje, galėjo įžvelgti manyje pa- 
slaptingą revoliucionierių, kuriam ant sąžinės gulė, Dievas žino, kokios nuodėmės. 
Šiuose kraštuose po revoliucijos pasirodydavo vis kokių nors pogrindinių veikėjų, 
bandžiusių prasmukti per sieną, galėjusių smarkiai įklampinti tuos, kas jiems su- 
teikė pastogę ar padėjo pabėgti. Praslinko dvi dienos, bet ponios Grajevskos sūnūs 
nepasirodė, todėl naktį patyliukais uždaroje karietoje išvežė mane į ponams Buce- 
vičiams priklausiusį Judrėnų dvarą“, už kelių mylių nuo Popenovo. Viena ponios 


152. Barlickis Norbertas (Barlicki Norbert, 1880-1941), teisininkas, lenkų socialistas, vienas iš 
PPS vadovų, publicistas, mokytojas. 

153. Römer Izydor. 

154. Romer Eugeniusz. 

155. Judrėnų dvaras minimas 1561 m., miestelis - XVI a. pabaigoje. 1732 m. Judrėnų koplyčioje 
paskelbti Šv. Antano Paduviečio atlaidai. 1752 m. koplyčiai dovanotas valakas žemės, paskir- 
tas kunigas, ji tapo filija. 1780 m. pastatyta dabartinė medinė Judrėnų Šv. Antano Paduviečio 
bažnyčia, turinti 10 dailės paminklų. XVIII a. pabaigoje minima seniūnija. 1906 m. įkurta pa- 
rapija. 1908 m. įsteigta pradžios mokykla, 1947-2001 m. septynmetė, aštuonmetė, devynmetė, 
nuo 2001 m. Judrėnų Stepono Dariaus pagrindinė mokykla. 

Grajevskos dukrų ištekėjusi už Judrėnuose gyvenančio Stepono Bucevičiaus. Tame 
dvare mane ir paliko senoji ponia, o pati kuo greičiau išskubėjo namo - laiminga 
netikėto svečio atsikračiusi. Judrėnuose jaučiausi taip pat prastai, kaip ir Popenove. 
Žinojau, kad esu našta, o šeimininkai nežino, ką su ja daryti. Bandė gauti man 
legalų leidimą kirsti sieną vieno jauno Bucevičiaus vardu, kuris daugelį metų ne- 
gyveno namie, bet valdžia leidimo neišdavė. Šeimininkai svarstė: galbūt perrengti 
mane moterimi ir išvežti prisidengus vienos ponios, gyvenančios Judrėnuose, var- 
du. Kai visi planai pasirodė nieko verti, manimi ir mano kelione per sieną pasirū- 
pino gerbiama ponia Zigmantienė (Zigmanto žmona) Bucevičienė - vieno iš brolių 
Bucevičių žmona, kilusi iš vargingesnės šeimos, žemesnio luomo, bet, nieko ne- 
paisydamas, vienas Bucevičių ją vedė. Buvo nuspręsta: vieną dieną ponia Zigman- 
tienė Bucevičienė su dar viena ponia (jau nepamenu kokia) išveš mane karieta į 
užsienį. Minėtosioms ponioms, nuolatinėms pasienio ruožo gyventojoms, buvo 
išduoti leidimai kirsti sieną, tad jos apsimetė ligonėmis, vykstančiomis pas gydy- 
toją į Klaipėdą. Prieš privažiuojant rusų pasienio užkardą, atsiguliau ant karietos 
dugno ir palindau po plačiais ponių sijonais. O jos dar skaromis savo kelius ir mane 
uždangstė, tad pasidariau nematomas. Prasmukti buvo įmanoma tik vienu atveju — 
jeigu Judrėnų ponias pažįstantys užkardos tarnautojai nelieps išlipti ir nuodugniai 
neapžiūrės karietos. Jeigu ponioms būtų liepta išlipti - būčiau demaskuotas. Vis 
dėlto... mums pavyko kirsti sieną. Niekada nepamiršiu tų po sijonais praleistų aki- 
mirkų karietoje. Ponios nuvežė mane į Karlsbergo traukinių stotį, o ten jau ramiai 
ir saugiai traukiniu išvykau į Poznanę, Sileziją, kol pasiekiau Krokuvą. Va tokia 
prieš 177 metų buvo mano epopėja šiuose kraštuose. 


1923 metų birželio 17 d. 
Sekmadienis 


Adolfo Grajevskio Popenovo dvaro (lietuviškai Papinaujas. - M. Romerio pastaba.) 
pavadinimas kilęs iš Pinaujos upelio (nuo žodžio „pinti“, „pintis“), kuris pačiame 
dvare, iškart už sodo ir prasideda iš kelių šaltinių, besiveržiančių iš žemės, ir siaura 
vingiuota vaga įteka į netolimą Jūros upę““. 

Šiandien Adolfo gimtadienis. Važiuodamas į svečius net nenutuokiau, kad pa- 
taikysiu į šventę. Jau nuo pat ryto žaliais augalų vainikais ir gėlėmis buvo papuoštos 
laukujos durys ir Adolfo fotelis, ant stalo stovėjo didžiulė dekoratyvi pintinė su gra- 
156. Papinaujos dvaras priklausė Grajevskiams (Grajauskams). 1863 m. sekvestuojant dvarą ap- 


rašytas namas: jis buvo senas, bet sveikas vienaaukštis pailginto tūrio (30 x 5,5 m) pastatas su 
dviem paradiniais prieangiais, uždengtas gontų stogu. Dabar jau išnykęs. 

žia alyvų puokšte. Vaikai deklamavo išmoktus eilėraštukus, motina padovanojo tortą 
ir pačios siuvinėtą kilimėlį. Žodžiu, buvo tikros tradicinės dvarininkų šeimos gal- 
vos vardinės, priminusios tokias pat šeimos narių šventes, vykusias mano vaikystės 
namuose. Per pietus atvyko Šilalės taikos teisėjas p. Citautas*. Jis atvažiavo ne tiek 
pasveikinti Grajevskį, kiek pagerbti mane, Aukščiausiojo Tribunolo teisėją - aukšto 
rango teisininką. Na, o tikrieji svečiai pradėjo rinktis tik vakarop: susirinko visos 
apylinkės dvarininkai iš didelių dvarų ir mažų dvarelių. Į dvaro kiemą ėmė sukti 
viena po kitos karietos, vežimai, puskarietės įvairiausių formų, senovinės ir naujes- 
nės, o iš jų lipo kaimynai. Sugužėjo visas Montvilų spiečius, kelios Judrėnų Bucevi- 
čių, užkietėjusių endekų, grupelės. Atvyko ir dar keli žmonės, nepriklausantys nei 
Montvilų, nei Bucevičių klanui. Montvilų stovykla atstovauja taikioms pozicijoms, 
linkstančioms prie lietuviškosios orientacijos - tarp jų yra ir vienetai (Marijus Mon- 
tvila“*), labai aiškiai save įvardijantys lietuviais, vadinamaisiais lenkiškai kalbančiais 
lietuviais, kitaip tariant, senaisiais lietuviais, pagal Jurgio Daujoto terminologiją. Bu- 
cevičiai — priešinga stovykla. Tai lenkų dvarininkai su nekintamomis antilietuviško- 
mis pažiūromis. Pastarojoje kompanijoje mano pažįstamų buvo nedaug. Iš pradžių 
gėrėme arbatą, vėliau svečiai išsisklaidė dideliame salone ir kiekvienas linksminosi, 
kaip norėjo ir sugebėjo. Buvo du staliukai lošti kortomis, kartais skambėjo fortepijo- 
no muzika ir atsirado norinčiųjų šokti. Vyrai šnekučiavosi, o moterys žaidė kažkokį 
žaidimą su gėlėmis ir atvirukais. Mane gal tris valandas į pokalbį įtraukęs laikė (gal 
tikriau įkalino) labai šnekus, kraštutinių endekiškų pažiūrų ir viduramžiškos sam- 
pratos apie visuomenę p. Steponas Bucevičius, Adolfo Grajevskio svainis. Jis tikrasis 
Juzefo Hlaskos*? mokyklos atstovas. Šiaip taip sulaukiau vakarienės, kuri turėjo už- 
baigti visą varduvių šventę. Per vakarienę įvyko nemalonus incidentas. Vienas Buce- 
vičių, jaunesnysis Stepono brolis, rėžė kalbelę jubiliatui - įtraukdamas į ją politinius 
įvykius, susijusius su Grajevskio veikla Steigiamajame seime. Toji kalbelė buvo ne tik 
aiškiai ir aistringai antilietuviška. Kalbėtojas baisiais žodžiais trypė Lietuvą ir lietu- 
vius, be jokių ceremonijų ir neatsižvelgdamas į tai, kad gali ką nors įžeisti, vartojo 
aštrius žodžius, svaidėsi didingomis sąvokomis. Bucevičius iš visų jėgų bandė įžeisti 
viską, kas lietuviška. Jo kalba buvo be jokio ryšio, paprasčiau pasakius, kvaila. Susi- 
rinkusieji - ypač Marijus Montvila - kelis kartus nutraukė kalbėtoją protesto šūks- 


157. Cytowt. 

158. Montwilt Marian. 

159. Hlaska Juzefas (Hłasko Jozef, slapyvardžiai: Ksiąžyc, Proboszcz, 1856-1934), lenkų publi- 
cistas, politikas, tautinis demokratas (endekas), kartu su R. Dmovskiu įkūrė Lenkų tautinių 
demokratų partiją. Mokėsi ir veikė Varšuvoje, vėliau - Lvove, iš kurio 1906 m. atvyko į Vilnių 
redaguoti endekiškos pakraipos laikraščio Dziennik Wilenski, nuo 1910 m. Goniec Codzienny, o 
nuo 1911 m. Kurier Wilenski. Be to, iki 1915 m. leido laikraštį Kurier Litewski. 

niais. Šen bei ten girdėjau nepasitenkinimo balsus. Mane papiktino tokia netaktiška 
ir kvaila kalba. Atsistojau ir keliais žodžiais išreiškiau viltį, kad Grajevskio veikla 
seime ir idealai neturi nieko bendra su Bucevičiaus kalba. Tuomet pakėliau taurę į 
jubiliato sveikatą. Buvau be galo pasipiktinęs, suprantama, dar alkoholio įaudrintas, 
tad jau nelabai pamenu, ką pasakiau. Man atrodo, kad mano gestas pavyko, na, bent 
jau kategoriškai atsiribojau pats ir atribojau Grajevskį nuo chamiškos Bucevičiaus 
kalbos. Vėliau incidentas buvo aptarinėjamas pavienėse žmonių grupėse. Tokios 
brutalios kalbos, kokią pasakė Bucevičius, nesu iki šiolei jokioj žmonių kompanijoj 
girdėjęs. Po vakarienės vardinės baigėsi. 


1923 metų birželio 18 d. 
Pirmadienis 


Kai po naktinės vakarienės svečiai išsiskirstė - buvo jau 4-5 valanda ryto, - ir mes, 
aš su Adolfu Grajevskiu, sėdome į puskarietę ir leidomės į kelią. Grajevskis visai 
dienai išvyksta į Tauragę, kurioje turi atlikti ne vieną darbą. Šiandien Tauragėje 
prasideda Šiaulių apygardos teismo išvažiuojamoji sesija. Aš, dvi dienas paviešėjęs 
pas Grajevskį, važiuoju į Tauragę, o iš ten į Klaipėdą. Visą naktį nesudėję bluos- 
to jautėmės mieguisti, apsunkę, veikiami vakarykščio alkoholio. Važiuodami abu 
kratėmės ir užsnūdę atsiremdavome vienas į kitą. Šilalėje, kol arkliai ganėsi, dvi 
valandas nusnūdome, tad tolesnė kelionė atrodė lengvesnė. Maždaug 2 valandą po 
pietų pasiekėme Tauragę. Grajevskis nuėjo į teismą, o aš papietavau vietos „Mote- 
rų sąjungos“ valgykloje ir nuėjau miegoti. Miegojau iki 10 valandos vakaro. Dabar 
jaučiuosi pailsėjęs ir, užleidęs lovą Grajevskiui, sėdėsiu visą naktį, nes 4 ryto jau 
skubėsiu į traukinių stotį. Ten susitiksiu su Marynios sūnumi Stefanu Rėmeriu, 
kuris turi atvažiuoti iš Bagdoniškio. Ir tada dviese važiuosime į Klaipėdą. Stefaną 
vežuosi už savo lėšas. „Statau“ jam šitą kelionę. 


1923 metų birželio 19 d. 
Antradienis 


Visą naktį sėdėjau, o paryčiais išėjau į traukinių stotį. Atpūškavo traukinys. Iš vie- 
no vagonų iššoko Stefanas Romeris ir dairėsi manęs. Mačiau, kad nerimavo, kas 
būtų, jeigu neatvykčiau, nes jo kišenėje buvo tik vienas litas. Toliau keliavome jau 
dviese. Įvažiavę į autonominę Klaipėdos sritį, senoje pasienio Lauksargių stotyje 
persėdome į Tilžės traukinį, kuriuo nuvykome į Pagėgius. Dvi valandas turėjome 
laukti traukinio į Klaipėdą. Steponas pirmą kartą važiuoja prie jūros - nėra jos 

niekada matęs. Pirmą kartą vyksta ir į teritoriją, taip labai paveiktą vokiškosios 
kultūros, į dabartinės Klaipėdos teritoriją, nuo amžių buvusios Rytų Prūsija. Lan- 
kėsi Stefanas Poznanėje ir jos apylinkėse, ten irgi netrūksta vokiškų elementų, bet 
jie ne tokie ryškūs kaip čia. Tenai vokiečiai nuolatos aršiai kovėsi su lenkais, lenkai 
įsisavino vokiečių metodiką ir ja naudojosi kovodami su jais. Kaip tik ten kova ir 
dviejų kultūrų mišinys skatino krašto raidą, o čia vokiečių įtaka buvo organiška, 
ilgainiui asimiliuojanti lietuvius. Lietuviai elgėsi pasyviai, juos nevaržomai keitė, 
veikė vokiškoji aplinka. Analogijos su šio Prūsijos krašto kultūra reikėtų ieškoti ne 
Poznanėje, o Prūsų Mozūrijoje, gal dar Kašubuose. Vykdamas traukiniu į Klaipėdą 
pastebėjau, kad šį kartą vagonuose buvo daugiau lietuvių, bent lietuviškai kalban- 
čių, nei prieš dvejus metus, kai taip pat traukiniu keliavau į Klaipėdą. Turiu ome- 
ny ne turistus iš Didžiosios Lietuvos (keli karininkai, kunigai, kažkokios panelės), 
bet vietos gyventojus. Stotyje ir traukinyje jau kiek dažniau nei prieš dvejus metus 
galima išgirsti kalbant lietuviškai. Nesunku atskirti, kad lietuviškai kalba ne tik 
atvykėliai, bet ir vietos gyventojai - Prūsijos lietuviai, kadangi pastarųjų tartis yra 
paveikta vokiečių kalbos, o gal senosios žemaičių tarmės, kuria kalbama Didžiojoje 
Lietuvoje. Tad net nemokantis lietuvių kalbos nesunkiai pajustų Didžiosios Lietu- 
vos gyventojų ir vietinių kalbos skirtumą. Nors ir daugiau kalbančiųjų lietuviškai 


g Ostseebad Sandkrug bMemel,Cafė Sommer Kurische Nehrung. Smiltynė juros maudyklės, 


Atvirukas-nuotrauka. Kuršių Nerija. Smiltynė, jūros maudyklės. 
Iš Konstancijos Riomerytės albumo. 

girdėjau, vis dėlto jų dar nėra daug. Kur kas dažniau galima išgirsti vokiečių kalbą — 
ją vartoja ir didžioji Prūsijos lietuvių dalis, bent jau viešai, o gimtąja kalba prabyla 
namie, privačiuose pokalbiuose, bardamiesi ar pan. Kol kas formalusis Klaipėdos 
prijungimas prie Lietuvos lietuvių kalbos atgimimui dar nepasitarnavo. Kuriam 
nors atsitiktiniam atvykėliui Klaipėdoje gali pasirodyti, kad čia apskritai neįvy- 
ko jokių pokyčių. Tik atidus stebėtojas, skvarbiau pažvelgęs į visuomenę, į įvykių 
detales, gali pastebėti lėtą lėtą krašto lietuvėjimo procesą. Klaipėda vis dar sudaro 
užsienio įspūdį — tarsi nebūtų Lietuvoje, tarsi nebūtų jos dalis. Visos Klaipėdos 
iškabos, užrašai vokiški. Gatvėse vokiškai kalbasi žmonės. Šiandien net pasiro- 
dė, kad vokiečiai ir suvokietėję lietuviai, mieste užkalbinti lietuviškai, dar labiau 
vengia atsakyti lietuviškai nei prieš dvejus metus. Jaučiau jų nepasitenkinimą ir 
priešiškumą - prieš dvejus metus to tikrai nebuvo. Na, bet tai natūralus reiškinys: 
prasidėjusi lietuvių ir vokiečių diferenciacija dar didės, lietuviai palengva atgaus 
savo tapatybę. Žmonės pradės jausti priešiškumą vieni kitiems — tie, kurie išsi- 
laisvina, ir tie, kurie kitados asimiliavo ir prarijo pirmųjų tapatybę. Bus dar daug 
jausmų, kovų šiame krašte, bet prasidėjo naujasis procesas, laužantis ilgos santykių 
istorijos įbrėžtas vėžes. Su Steponu apsistojome lietuvių viešbutyje „Rytas“ (senasis 
„Berliner Hoff“). Per Kuršių neriją patraukėme į Smiltynę (Sandkrūg), tačiau prie 
jūros už Nerijos Stepono nevedžiau, nes noriu jam parodyti jūrą prie Juodkrantės 
(Schwarzort), mėgstamiausioje savo vietoje. Į Juodkrantę tik rytoj plauks laivas. Va- 
kare klausėmės Kauno operos solisto, boso Audiejaus koncerto. Dainavo jis lietuvių 
kompozitorių kūrinius ir operų arijas. 


1923 metų birželio 20 d. 
Trečiadienis 


Rytą buvo neblogas oras. Dangus šiek tiek apniukęs, tačiau nelijo. Retkarčiais pa- 
sirodydavo saulė. Buvo šilta. Iki 1 valandos 30 minučių Klaipėdoje laukėme gadai- 
vio, plaukiančio į Juodkrantę. Kol išvykome, visą dangų aptraukė tankūs, juodi 
debesys. Vis viena iškeliavome, nes ir pats labai norėjau pasveikinti jūrą, ir Stefanui 
ją parodyti. Per lietų plaukėme į Juodkrantę, sėdėjome denyje, nesislėpėme kaju- 
tėse. Juodkrantėje užsukome pavalgyti į „May“ viešbutį ir patraukėme per kopas 
į kitą Neringos pusę, iš kurios atsiveria jūra. Nesuradau savosios „Ewa-Berg“ ties 
Juodkrante, čia prieš dvejus metus eidavau mišku prie jūros. Tad pasukome pirmu 
keliuku, vedančiu į mišką, ir ėjome, iš besipinančių takų ir takelių ieškodami to, 
vedančio link tikslo, vadovaudamiesi orientacija, vėliau klausydamiesi jūros oši- 
mo. Pagaliau atsidūrę ant vienos kalvos, pro kalnapušių viršūnes išvydome jūrą! 

Dangus buvo aptrauktas pilkais debesimis, purškė smulkutis lietus, toks neryškus, 
pagalvotum, krenta ryto rasa. Toliau per smėlį ėjome link jūros. Galų gale, įvei- 
kus kopą, ji atsidūrė mums po kojomis - tokia laukinė, tokia grėsminga, nuolatos 
ošianti ir plakanti bangas į krantą. Nenustygau vietoje - tekinas nubėgau artyn. 
Stefanas atrodė apakintas jūros galybės ir grėsmės. Nemanė, kad ji kaip tik tokia. 
Nebuvo vėjo, tačiau jūra kaip visad ošė, ūžė ir daužė bangomis krantą. Tokia ne- 
rami ir laukinė, tokia aistringa, rodanti savo neapykantą iki tos vietos, kiek leidžia 
sausumos krantai. Pasivaikščiojome pakrante, Stefanas rado ir prisirinko gintaro. 
Jeigu nereikėtų šiandien sugrįžti į Klaipėdą, tikrai būčiau išsimaudęs - nors dar ne 
sezonas, bet vanduo jau šiltas. Staiga pakilo smarkus vėjas ir prapliupo dangus. Pylė 
tarsi iš kibiro, o mums jau buvo metas grįžti. Peršlapome iki siūlo galo ir sušalome. 
Išėję iš Juodkrantės miško pamatėme įdomų kontrastą švelnios, medžių apsuptos, 
besislepiančios žvejų oazės, kurioje tarp nendrių kurkė varlės, ramiai džiuvo žvejų 
tinklai ir bučiai, ir jūros, nutolusios nuo šitos vietos tik per kilometrą, ošiančios 
ilgesiu, kaukiančios Kosmoso himną, tokį tolimą nuo žmonių veiksmų ir rūpesčių, 
nuo viso dirbtinio, miniatiūrinio žmonių pasaulio. 
Nakvoti grįžome į Klaipėdą. 


1923 metų birželio 21 d. 
Ketvirtadienis 


Siaubas! Nuo pat ryto vėl lyja. Nesiseka mums. Tokie gražūs buvo orai, kai čia at- 
vykome prieš dvi dienas. Dabar gi - nosies iš namų iškišti nesinori. Visur vanduo - 
liejasi iš dangaus, nuo stogų, upeliai sruvena gatvėmis, praeiviai slepiasi po didžiu- 
liais skėčiais. O mes drąsiai, be jokių skėčių, kurių, žinoma, ir neturime, su nuo 
vakar neišdžiūvusiais batais, su Stefanu vaikštinėjame po miestą, stebime darbus 
uoste ir ruošiamės dar vienai kelionei į Juodkrantę. Ką padarysi, nekiurksosime juk 
Klaipėdos viešbutyje, neeikvosime brangaus laiko slėpdamiesi nuo lietaus. Vyksta- 
me į Juodkrantę, o sugrįšime tik rytoj vakare. Turėsime laiko sočiai pasidžiaugti 
jūra ir su ja pabūti. Gal Dievas pasigailės ir nuramins lietų. Dabar ne tik šlapia, bet 
ir šalta. 1 valandą 30 minučių garlaivis „Trude“, kursuojantis Klaipėda-Juodkrantė, 
išplukdo mus iš Klaipėdos. Lietus liaujasi. Pasidedame daiktus kajutėje ir pasilie- 
kame denyje. Aš laivuose paprastai vengiu kajučių - man geriau denis, ir vėsos 
pernelyg nebijau, o Stefanas prie manęs prisitaiko. Toks tankus rūkas, kad vos vos 
įžiūrime priešingo kranto kontūrus, vos matome Nerijos krantus, prie kurių švar- 
tuosis laivas. Juodkrantėje apsistojame „May“ viešbutyje. Valgome pietus - šviežia 
žuvis, konjakas, sumuštiniai su kumpiu, kava. Užsisakome nakčiai kambarį. Na, o 

po pietų - prie jūros. Šį kartą nesunkiai radau savąją „Ewa-Berg“ ir vedu Stefaną 
gerai pažįstamu taku per kopas prie Baltijos. Jūra taip smarkiai ošia ir kaukia, kad 
ir pačios „Ewa-Berg“ nesigirdi. Toje vietoje, kurioje dar einant miško taku stai- 
ga atsiveria vaizdas į jūrą, per rūką, pilka spalva nudažantį orą, išvystame bangų 
purslus. Vėtra siaučia, jūra šiandien itin audringa. Nelyja. Jūra nuostabi. Nemačiau 
jos tokios prieš dvejus metus. Vakarykštė atrodo tokia rami paalyginti su šiandiene. 
Didžiulės, toli nuo kranto pakilusios, putojančios bangos pakyla aukštai aukštai 
virš paplūdimio. Nesimato akmenėlių, paprastai jie rodo liniją, kurią pasiekusios 
bangos numiršta. Šiandien nematyti jokios linijos, o bangos talžo krantą be jokių 
linijų, be jokios tvarkos. Nusiavėme batus ir braidėme po bangas, vėliau nusime- 
tėme kelnes, nes mus braidančius banga pasivijo. Nesimaudėme - buvo per šalta. 
Vėliau dar vaikštinėjome pakrante, jau apsirengę stebėjome jūrą, rinkome ginta- 
rus. Praėjome vienišą, tuščią gelbėjimo stotį ir priėjome prie didžiulio laivo, įklim- 
pusio jūros smėlyje. Laivas atrodė tarsi vaiduoklis dykumoje - jis priminė mums, 
lietuviškos pakrantės žmonėms, kažkokią vaikišką knygą apie Australiją, kurios 
niekada nematėme ir kurios mūsų vaizduotė nemoka teisingai nutapyti. Vis tiek la- 
biau primena ją, o ne Lietuvą, kurią pažįstame su javų laukais, pievomis, kalvomis, 
daubomis, ežerais, upėmis ir miškais. Bet nepažįstame lietuviško jūros kauksmo, 
nepažįstame Kuršių nerijos kopų, kalnapušių - kai kurios jų tokios mažytės kaip 
braškių krūmai. Šioje laukinėje dykynėje, kurią Baltijos bangos taršydavo taip pat, 
kaip prieš tūkstančius metų, kai čia atplaukdavo laukinių skandinavų valtys ir tie 
laukiniai norėdavo užimti Europos žemyno Žmones ir žemes, vienišas laivas vai- 
duoklis gali priminti tolimus laikus. Giliai įklimpęs smėlyje, Dievas žino, iš kur 
atplaukęs ir kokiu būdu paliktas. Į vieną laivo pusę atremtos kopėčios, kuriomis ir 
užlipome ant denio. Prekybinis laivas, su trimis burių eilėmis ir varikliu. Kol vaikš- 
tinėjome po denį, iš vienos kajučių išėjo jūreivis. Jis papasakojo, kad tai vokiečių 
laivas iš Brėmeno, praėjusiais metais, traukiamas kito laivo, apie Kalėdas plukdęs 
krovinį. Tuo metu pakilo didžiulė audra, Baltijos bangos siekė kopų viršūnes, lynai 
nutrūko ir jūra išmetė laivą į krantą. Taip jis įstrigo smėlyje. Laivą nupirko viena 
Klaipėdos firmų, ketinusi jį iš čia ištraukti - aplink laivą iškasus baseiną išplukdyti 
nelaimėlį į jūrą. Norėčiau pamatyti tokią audrą, kuri geba laivą išmesti į krantą. 
Kai vakare sugrįžome į Juodkrantės viešbutį, jo savininkas, p. Majus"““, daug įdo- 
maus pripasakojo apie judantį kopų smėlį tarp Juodkrantės ir Nidos. Tuose smėlio 
kalnuose yra didžiulės duobės, atsiradusios tose vietose, kuriose kitados augo me- 
džiai, o vėliau juos užpustė smėlis. Medžiai sutrūnijo ir smėlio kalnuose atsirado 


160. May. 

Medeni 


Atvirukas-nuotrauka. Nida. „Nidden. Der Pestkirchhof“. 
Iš Konstancijos Riomerytės albumo. 


properšų. Įkritus į tokias duobes jau neįmanoma biriu smėliu pakilti į viršų. Kopose 
esama ir ežerėlių, įkalintų smėlyje, pridengtų smėlio plutos sluoksniu. Kas ant tos 
plutos atsistoja - prasmenga, ir nesvarbu, žmogus tai ar žvėris. Tokios keistenybės 
toje naujoje lietuvių Sacharoje. 

Vakare grįždami nuo jūros išgirdome bruzdesį: skrido aeroplanas. Koks gražus 
kontrastas! Laukinė audringa jūra, besitaškanti baltais purslais, ir - žmogaus skrydis. 
Pirmykštis gaivalas - aukščiausias žmogaus įvaldytas gaivalas. Abu kartu - vienoje 
vietoje. 


1923 metų birželio 22 d. 
Penktadienis 


Majaus viešbutyje gerai išsimiegojome apsiklostę šiltais vokiškais pūkų patalais. 
Turėjome su Stefanu du atskirus kambarėlius. Rytas buvo apniukęs, lynojo. Nu- 
liūdome, nes manėme, kad ir vėl lietus sugadins jūrai skirtą dieną. Maždaug 10 
valandą ryto išėjome prie jūros. Šį kartą nusprendėme surasti viešųjų paplūdimių 
įstaigą, kuri yra ne prie marių, o atviroje jūroje - prieš dvejus metus net nežino- 

Atvirukas-nuotrauka. Jūra. Švyturys. 
Iš Konstancijos Riomerytės albumo. 


jau, kad tokia įstaiga egzistuoja. Kaune girdėjau, o čia gandai pasitvirtino: ji tikrai 
yra. Nusipirkęs Juodkrantės žemėlapį minėtąją įstaigą radau. Tuomet laikydamiesi 
plano ėjome nurodytu keliu. Gana tolimas kelias nuo manosios „Ewa-Berg“. Ke- 
liukas lygesnis, geriau prižiūrėtas, patogesnis. Pakeliui, kai virš miško ėmė rodytis 
jūra, išvydome bokštą ar aukštą tiltelį, iš kurio virš kalnapušių atsiveria vaizdas į 
jūrą. Jūra buvo sodriai žydra, gražesnė nei praėjusiomis dienomis, bet vis dar nera- 
mi, spjaudėsi vandens purslais. Kelias, vedantis į paplūdimį, yra kietas, o pačiame 
jo gale auga mažytis lapuočių miškelis, tarsi kokia oazė tarp vienintelio šitų vietų 
augalo - kalnapušės. O štai ir maudymosi įstaiga. Keli namukai, net ženklas, kad 
žmonės gyvena - vaikšto vištos, katinai, šuo, - visas kompleksas priklauso maudy- 
mosi įstaigai ir jos darbuotojams. Čia yra ir gražus stiklintas restoranas - švariomis 
staltiesėmis užtiesti staliukai, šviestuvai, nuostabus vaizdas pro stiklus į įniršusią 
jūrą. Vieni buvome restorane. Kol kas niekas čia nesilanko, niekas nesimaudo, o 
maudymosi įrenginių lynus nutraukė vakarykštė liūtis. Restorano savininkė skun- 
dėsi sunkia dalia: nėra vasaros, šalčiai nesitraukia, maudynių sezonas vėluoja, nėra 
Juodkrantėje svečių. Vokiečiai beveik neatvažiuoja, mat Lietuvos valdžia su savo 
litu užkėlė kainas (dabar markė smukusi iki 140 arba net iki 170 tūkstančių markių 

už 1 dolerį!). Iš Didžiosios Lietuvos atvykusių svečių taip pat labai nedaug. Rytoj 
turi būti maudymosi sezono atidarymas, bet neaišku, ar įvyks. O jeigu ir... Kas iš to. 
Nėra kam maudytis. Tada patraukėme jūros pakrante link žvejų prieplaukos. Čia 
yra mano tradicinė kelionių prie Baltijos stotelė. Jūra ramesnė nei vakar, bet vis dar 
audrota. Įsitaisėme žvejų valtyje, stovėjusioje ant kranto. Aš nutariau išsimaudyti. 
Bus kaip bus. Stefanas bijojo. Ir man buvo neramu, nes girdėjau, kad audringa jūra 
išmala dugne gilias duobes, kurios vėliau, jai nurimus, savaime išsilygina. Kaip tik 
vakar ir šiandien jūra ypač nerami. Surišome kilpą žvejų virve, užsinėriau ją ant 
peties. Stefanas laikė virvės galą. Taip primityviai saugodamasis įlindau į vandenį. 
Apsaugos neprireikė. Nebridau giliai - ne giliau nei iki diržo. Galų gale ir Stefaną 
įkalbėjau išsimaudyti. Neišdrįso jis įbristi giliau nei iki kelių. Malonu buvo van- 
deny, bangos mus mušė badydamos kūną aštriais, tarsi adatos purslais. Išsimaudę 
jautėmės tarsi iš naujo gimę. Sugrįžome į Juodkrantę. Grįždami miške regėjome 
stirną. Kažin kas ją išgąsdino. Nematėme kas, bet palydėjome žvėrį akimis. 

Vakare sugrįžome į Klaipėdą. „Ryto“ viešbutyje nebuvo laisvo numerio, todėl 
nakvojome „Zum Sächsischen Kėnig'““ viešbutyje - kaip ir prieš dvejus metus. 


1923 metų birželio 23 d. 
Šeštadienis 


Visą dieną praleidome Klaipėdoje. Šiandien jau nebekeliausime į Kuršių neriją prie 
Baltijos, nes vakare paliksime Klaipėdą. Dar ne visai išvykstame, dar sugrįšime, 
važiuojame į ekskursiją. Galime rinktis: vienai dienai nuvažiuoti į Palangą arba 
Nemunu plaukti iki Rambyno kalno, ten kasmet vyksta didžiuliai lietuvių daini- 
ninkų ir kitokių patriotinių draugijų iš Prūsų Lietuvos suvažiavimai. Tokia proga 
šiandien iš Klaipėdos į Rambyną išplaukia specialusis laivas. Norėčiau išvysti mi- 
nėtąją tradicinę lietuvių šventę ant Rambyno kalno, pasiklausyti Prūsijos lietuvių 
dainų, kalbų ir pasitarimų, kurie, be abejo, tenai vyks, juolab kad dalyvaus ir lie- 
tuvių draugijos iš kito Nemuno kranto - Tilžės, Ragainės, vis dar priklausančių 
Prūsijai ir, ko gero, pasmerktų amžinam suvokietėjimui. Buvau nusprendęs plaukti 
į Rambyną, bet paskutinę minutę pakeičiau planus. Mane atgrasė dvi naktys, pra- 
leistos laive, juolab kad būtume visiškai priklausomi nuo kitų ekskursijos dalyvių. 
Nemėgstu tokių kelionių - mieliau keliauju vienas. O tų laivu plaukiančių žmonių 
dar ir nepažįstu. Pats vienas tikrai plaukčiau į Rambyną, ir tai su sąlyga, kad daly- 
vaučiau vien tik Rambyno iškilmėse. 


161. Zum Sächsischen König (vok.) - pas Saksonijos karalių. 

Todėl pasirinkau Palangą, į kurią važiuosime praleisti dieną. Šiandien su Stefanu 
nuėjome pasižiūrėti švyturio, iš kurio stebėjome nuostabų vaizdinį - pučiant smar- 
kiam vėjui, jūra piktai plakė mūrinį pylimą. Bangos, atsitrenkdamos į mūrą, kaukė, 
spjaudėsi baltų putų purslais, užliedamos net patį pylimą. 

Į Kretingą išvykome 6 vakaro traukiniu. Šitame miestelyje žydų užeigoje nakvo- 
sime, o rytojaus rytą išvažiuosime į Palangą. 


1923 metų birželio 24 d. 
Sekmadienis 


Kretingos užeiga gana švari, na, bent jau patalynėje jokie gyviai nešmirinėjo - kas, 
deja, dar gana dažnai pasitaiko mūsų žydiškose užeigose ir „viešbučiuose“. Su Ste- 
fanu atsikėlėme anksti, 7 valandą ryto jau buvome geležinkelio stotyje. Tokiu laiku 
čia iš Kauno atvyksta traukinys, o autobusai ir vežimai laukia keleivių į Palangą. 
Nusipirkome vietą vežime - bus pigiau nei autobusu - ir, atvykus Kauno traukiniui, 
išvažiavome kartu su kažkokia kauniečių lietuvių šeima. Palangą pasiekėme jau 9 
ryto. Visą dieną praleidome Palangoje - rytojaus rytą grįžtame į Klaipėdą. Buvome 
nuėję prie jūros, aplankėme Birutės kalną, Tiškevičiaus parką. pavalgėme Kurhau- 
ze, vėliau ten pat užsisakėme nakvynę. Stebėjome vietos Šaulių sąjungos padalinio 
šventę: buvo paradas, prakalbos, eisena skambant karo muzikai ir dainoms. Labai 
norėjome paplaukioti motorlaiviu „Vaidilutė““?, priklausiusiu Kurhauzui. Vis dėlto 
dėl stipraus vėjo ir aukštų bangų šiandieną motorlaivis neplaukė. Gaila, kad ne- 
pavyko paplaukioti, labai jau mane traukė audringoji jūra. Palanga ir jos krantus 
skalaujanti Baltija paliko mažesnį įspūdį už Juodkrantę ir jūrą ties Kuršių nerija. 
Nors jūra yra arčiau Palangos nei Juodkrantės, nes čia vilų rajonas išsidriekęs be- 
veik jūros pakrantėje, vis dėlto, ko gero, jūra šičia ne tokia turtinga vaizdų, kaip kad 
Juodkrantė su savo žvejų kaimeliu prie Kuršių marių. Juodkrantė mane itin žavi 
nuostabiu ir kartu mistišku kontrastu. Iš vienos pusės ji saldi su savo gražiomis vi- 
lomis, miškeliais ir žvejų kaimeliu, kuriam gyvybės suteikia darbštuoliai žvejai, iš 
kitos atšiauri, skalaujama galingos laukinės jūros su paprastomis, dykumą prime- 
nančiomis krantinėmis. Maždaug už kilometro nuo žaviojo Juodkrantės kaimelio, 
apsupto lapuočių miškų ir gojų, skalaujamo vienoje pusėje Kuršių marių, tokio ku- 
pino judėjimo ir gyvybės, o kitoje supamo aukštų kalvų, pušynų, primenančių par- 
ką, kopų ir kaukiančios jūros, smėlynų, žemaūgių neūžaugų pušų. Juodkrantėje?“ 


162. Autorius rašė „Vaideliutė“ (vertėjos pastaba). 
163. Autorius vartojo formą „Juodkrantis“. 

žydi gėlės, pievos, auga medžiai, ją puošia linksmos vilos, žvejybiniai tinklai, čiulba 

paukščiai, plūduriuoja valtys mariose. Visa gamta čia sukurta žmogaus, kad būtų 
komfortiška, linksma tarsi per vestuves. O jūroje tik laukinė tuštuma, pirmykštė 
gamta, tokia, kokia gyvavo prieš amžius. Abiejose Juodkrantės pusėse galima iš- 
vysti laukinės gamtos stebuklų: iš vienos pusės vadinamąsias negyvąsias kopas ~ 
tai tarsi antroji jūra, ne vandens, o smėlio - lietuvišką Sacharą. O kitoje pusėje, 
link Smiltynės (Sandkrūg) (nerandu pavadinimo, tik spėju, kad Smiltynė), didžiulė 
vientisa neūžaugų pušų plantacija. Minėtieji kontrastai yra nuostabūs. Ir pati jūra 

ties Juodkrante yra gražesnė nei Palangoje. Aukštesnis smėlio krantas, tad bangos 

daužosi ir laižo pliažą, ir plaukia atgal. O Palangoje, išilgai kranto, yra duobė, į ku- 
rią bangos įkrenta ir apmiršta, sudarydamos nedidelį vandens telkinį tarp jūros ir 
krantų. Galbūt Palangos pajūryje patogiau maudytis, nes paplūdimys plokščias, o 

jūra toliau nuo kranto, nesiliečia su juo taip artimai, kaip Nerijoje. Negaliu sakyti - 
Palanga yra graži, turi nuostabųjį Birutės kalną ir nepaprastą Tiškevičiaus parką. 
Kurhauzas patogus, rūpestingai atsižvelgia į svečių poreikius. Gražus ir medinis 

molas, glėbiantis jūrą - nors ir apleistas. Iš jo galima stebėti bangų mūšą. Palangos 

vilos ne tokios turtingos kaip Juodkrantės ir žvejybos pramonė kur kas mažiau iš- 
vystyta. Na, tik kurorto mėgėjų Palangoje daugiau nei vargšėje Juodkrantėje, kuri 

šiuo atžvilgiu tiek daug prarado prijungta prie Lietuvos. Kadangi taip žiauriai smu- 
ko Vokietijos markė, palyginti su litu, vokiečiai jau nebegali atkeliauti į Juodkrantę, 
todėl šis nuostabus kaimelis prarado savo vasarotojus - vienintelį kontingentą, mat 
lietuviai dar nelabai čia užklysta. Priprato jie prie Palangos ir sunku nurungti jos 

populiarumą. Net ir dabar, tik prasidėjus sezonui ir esant šaltam orui, Palangoje 

jau yra pakankamai daug svečių, tuo tarpu Juodkrantė dvelkia tuštuma, kuri kelia 

vietos gyventojų nepasitenkinimą Lietuva ir didžiulį ilgesį Vokietijai. Visos viešos 

pajūrio sanatorijos, įvairios karinės sanatorijos ir t. t. tokiu laiku yra tik Palangoje, 
o Juodkrantėje iki šiol nėra nieko panašaus. 


1923 metų birželio 25 d. 
Pirmadienis 


Rytą, pavalgę pusryčius, 9 valandą 30 minučių išvykome autobusu iš Palangos į 
Klaipėdą. Dar liko trys dienos iki atsisveikinimo su jūra ir pajūriu. Pasitarėme abu, 
aš ir Stefanas, ir nusprendėme jas skirti mylimajai Juodkrantei, be jokios abejo- 
nės, visų gražiausiai vietai pajūrio Lietuvoje. Taigi labai greitai autobusu pasiekėme 
Klaipėdą. Kelionė kur kas malonesnė nei kratytis vežimu arba, tarkime, automobi- 
liu į Kretingą, o iš ten traukiniu. Iki Klaipėdos driekiasi puikus kelias. Keliai, kaip 

ir visas kitas materialinis vokiečių paveldas, yra puikūs. Važiuoti tokiais keliais - 
vienas malonumas. Lietuvai turėtų būti gėda dėl tų kelių kelio kilometrų, kuriuos 
tenka kratytis per tikrosios (vad. Didžiosios) Lietuvos teritoriją. Neįmanoma to 
kelio net lyginti su vokiškuoju, kuris prasideda kirtus senąją Prūsų sieną, dabartinę 
autonominės Klaipėdos apskrities sieną. Pasiekę Klaipėdą pasidėjome daiktus gar- 
laivyje „Trūde“, kelias valandas pavaikštinėjome po miestą ir 1 valandą 30 minučių 
po pietų išplaukėme į Juodkrantę. Vėl apsistojome Majaus viešbutyje, papietavome 
ir išėjome pasivaikščioti. Buvo labai gera. Pirmiausia per „Ewa-Berg“ patraukėme 
prie jūros. Šiandien ji buvo ramesnė nei praėjusiomis dienomis, bet vis viena dar 
nenurimusi. Nelijo, švietė saulė, tačiau nuo jūros pūtė aštrus vėjas. Pasiekę antrą- 
ją Žvejų prieplauką, mano tradicinę maudynių vietą, kurioje maudžiausi ir prieš 
dvejus metus, ir dabar nusprendžiau dar kartą įlįsti į jūrą. Stefanas, iš prigimties 
didelis bailys, nesileido įkalbamas. Nesimaudė, tik žiūrėjo. Reikia pripažinti, kad 
dėl buvusių vėsių orų maudytis dar per anksti. Viešieji paplūdimiai dar neatidaryti 
ir apskritai galbūt esu čia vienintelis svečias, jau pradėjęs maudymosi sezoną. Vie- 
tiniai juokiasi iš manęs ir stebisi, kad nebijau šalto vandens. O mane jūra traukia, 
tiesiog negaliu nepanirti. Negaliu ir laukti tinkamesnio laiko, mat atostogos tokios 
trumpos ir jau eina į pabaigą. Et, puikiai išsimaudžiau, įlindau giliau nei praėjusį 
kartą ir pasipriešinau bangoms, o vėliau leidausi jų nešamas į krantą. Bangos nuga- 
rą taip išplakė, kad oda degė, o vėliau, kai išlipau į krantą apdžiūti, oda nuo šalčio 
pabalo, vėliau pamėlo. Norėdamas greičiau sušilti ėjau sparčiu žingsniu. Kurį laiką 
pavaikštinėjome pakrante, vėliau sugrįžome į Neriją, patraukėme tolyn, į dešinę, 
ieškodami judančių kopų, kurios prasidėjo už kelių kilometrų nuo Juodkrantės ir 
tęsėsi iki Nidos, sudarydamos Kuršių nerijai būdingą dykumą. Suradome šitų smė- 
lynų pradžią - pirmuosius dykumos lopinėlius, kuriuose dar oazėmis augo suvar- 
gę, nedidukai augalai. Kiek tolėliau jau driekiasi smėlio kopos, randasi didžiulės 
gelsvos plokštumos, nuo Kuršių marių iš lėto kylančios į viršų. Nuo šios dykumos 
viršūnių atsiveria nuostabus vaizdas, tarsi netyčia būtum atsidūręs pasakoje. Mato- 
si visas Nerijos plotis, įrėmintas jūros ir Kuršių marių. Šilti, gelsvi smėlio atspalviai 
taip gražiai dera su tamsiąja marių mėlyne ir žydrai žalsvomis Baltijos spalvomis, 
kurios ties horizontu jau beveik pajuoduoja. Dykumos kraštuose driekiasi pavar- 
gusių pušelių juosta, kur ne kur ryškėja krūmai, sausos ir kietos žolės. Ta žaluma 
kažkuo primena saulės nudegintą gobeleną. Kažin kokie paukščiai - greičiausiai 
jūros, susisukę lizdus smėlio kalvų šlaituose, styrančiuose smėlio laukuose, tar- 
šomuose laukinių jūros vėjų. Smėlio laukai baigiasi ties mariomis - ten jų šlaitai 
yra statūs, staiga neria žemyn. Gana ilgai ilsėjomės šitoje vietoje, pačioje smėly- 
nės viršūnėje, o mums po kojomis tyvuliavo Kuršių marios. Gėrėjomės vaizdais 

ie hūchsie Ūre 


Atvirukas-nuotrauka. Nida. Kopos. 
Iš Konstancijos Riomerytės albumo. 


ir džiaugėmės, kad Lietuvoje yra tokių turistinių vietų, nebūdingų mūsų Europos 
daliai. Tikra likimo dovana, kad Lietuvai teko tokia graži vieta kaip Kuršių neri- 
ja. Dabar ne tik užsienyje, bet ir Lietuvoje esama stebuklingų, ypatingų lankytinų 
vietų. Šįkart Juodkrantėje pamačiau kur kas daugiau nei kad prieš dvejus metus. Iš 
dykumos į viešbutį sugrįžome nakvoti. 

Džiaugiuosi, kad kartu pasiėmiau Stefaną. Labai gera turėti bendrakeleivį. Ste- 
fanas yra labai švelnus, iš principo malonus, bet be jokios iniciatyvos ir labai nesa- 
varankiškas. Na, man tai dar geriau, nes jis nevaržo mano iniciatyvos ir prie manęs 
prisitaiko, tarsi koks naminis gyvūnėlis prie savo šeimininko. Dar jis pakankamai in- 
teligentiškas, tad turiu tikrai puikų bendrakeleivį, su kuriuo galime dalytis įspūdžiais, 
kartu gėrėtis matomais vaizdais. 


1923 metų birželio 26 d. 
Antradienis 


Visą dieną praleidome Juodkrantėje. Paskutinę savo kelionės naktį taip pat čia nak- 
vojome. Rytoj jau metas grįžti į Klaipėdą - laivu, kuris kartą per savaitę atplaukia 
iš Kauno, vėliau, vakare traukiniu Mažeikiai-Rokiškis. Du kartus buvome nuėję 

prie jūros. Kartą, prieš pietus, keliu, vedančiu į Bloksbergą““*, aukščiausią kalvą, ku- 
rios aukštis siekia 60 metrų virš jūros lygio. Minėtosios kalvos viršūnėje pastatyta 
dengta, stiklinta pavėsinė, iš kurios atsiveria vaizdas į visą Kuršių neriją: matomos 
ir marios, ir jūra, ir Klaipėda. Tik pušys, kurių viršūnės kur ne kur aukštesnės už 
pavėsinę, neleidžia pasigėrėti visiškai atviru vaizdu - todėl ir efektas nėra pernelyg 
didelis. Iš ten patraukėme į viešąjį paplūdimį prie jūros, o jis šiomis dienomis jau 
buvo oficialiai atidarytas. Nors veikia, bet dėl šaltų orų faktiškai niekas dar nesi- 
maudo. Papietavome Juodkrantėje ir vėl nuėjome prie jūros, atsisveikinome su jūra 
išsimaudę. Aišku, maudėmės ne viešajame paplūdimyje, o ramioje vietoje, niekie- 
no netrukdomi. Šiandien jūra kur kas ramesnė: nesimato didžiulių, įsiaudrinusių 
bangų, o putoja jos tik ramiai priplaukusios prie kranto. Vėjas, ir tas švelnesnis, 
nedrasko kūno į visas puses. Atsisveikinome su jūra ir sugrįžome į Juodkrantę. Jau 
metas grįžti į Bagdoniškį. Baigėsi kelionė. 

Į Juodkrantę po truputį renkasi vasarotojai. Kiekvienas garlaivis atplukdo po 
saujelę svečių, šeimų arba kokią ekskursiją. Vis dėlto iki šiol čia labai tuščia. Tuštuma 
alsuoja vilos, viešbučiai ir pensionai, kurių čia pristatyta atsižvelgiant į prieškarinę 
atostogautojų gausą. Šiandien vienintelis viešbučių savininkų išsigelbėjimas yra sve- 
čiai iš Kauno, jie, deja, negali palikti nė pusės pinigų, kuriuos prieš karą čia palikda- 
vo vokiečių turistai. Įvedus Klaipėdos apskrityje litą ir nukritus Vokietijos markei, 
vokiečiai tiesiog negali sau leisti tokių prabangių atostogų. Dar iki praėjusių metų, 

- prancūzų okupacijos laikais, kol čia buvo atsiskaitoma markėmis, Juodkrantė net 
„lūždavo“ nuo vokiečių turistų. O ir kainos buvo mažesnės nei pačioje Vokietijoje. Be 
to, vyko prekyba su Vokietija ir kontrabanda keliavo tiek į Vokietiją, tiek į Lietuvą. 
Spekuliacija leido žmonėms užsidirbti, jos mastai augo ir jau atrodė, kad visi pateko į 
rojų. Tik idėjiniai vokiečių patriotai siekė, kad Klaipėda ir liktų Vokietijai. Masės dėl 
to nejautė skausmo. Dabar viskas pasikeitė, o kadangi pokyčiai susiję su Klaipėdos 
prijungimu prie Lietuvos, atgimė antilietuviškos nuotaikos ir Vokietijos ilgesys. Man 
atrodo, kad ir dauguma lietuvių, jau spėjusių suvokietėti, pasiduoda tokioms nuo- 
taikoms ir ilgesiui. Klaipėdos apskrityje lietuviai vis dar yra etniniai gyventojai, bet 
ne tauta. Čia tik rusena mažyčiai lietuviškumo židiniai. Tad lietuvių tauta, veikiama 
teisingų visuomeninių procesų, turi atgimti. Tokio proceso užuomazgos jau yra, bet 
gyventojai vis dar pasyvūs ir gyvena varomi praeities variklio, o vokiečių pasiprieši- 
nimas irgi stiprėja. Lietuviškoji Klaipėda - dar tik ateities reiškinys. 


164. Dabar Raganos kalnas (vertėjos pastaba). 

1923 metų birželio 27 d. 
Trečiadienis 


Paliekame Klaipėdą. Šiandien mano ir Stefano atsisveikinimo su šituo miestu die- 
na. Rytą dar buvome Juodkrantėje. Kadangi turėjome plaukti iš Klaipėdos laivu, 
kuris vakar išplaukė iš Kauno, nežinojome, kada jis pasirodys Juodkrantėje, tad 
laukėme pasiruošę, visus daiktus susidėję. Pažadinau Stefaną 5 valandą ryto. Apsi- 
rengėme ir išėjome, nes išgirdome kažkokio laivo signalą. Paaiškėjo, kad tai buvo 
laivas, plaukęs priešinga kryptimi. Prieplaukoje pamatėme nakčiai prisišvartavusį 
garlaivį „Trūde“, sužinojome, kad 7 ryto jis išplauks į Klaipėdą. Plukdys keleivius, 
žuvų ir daržovių prekeivius į Klaipėdos turgų, vykstantį kiekvieną trečiadienį. Mi- 
nėtuoju garlaiviu ir mes nuplaukėme. Sudie, mylimoji Juodkrante! 

Klaipėdoje turėjome laiko iki 6 vakaro. Daiktus palikome traukinių stoties sau- 
gykloje, o patys patraukėme pasibastyti po miestą. Nupirkau Elvyros iš Bagdoniškio 
vaikams, t. y. Andžėjui ir Michasiui Mečkovskiams, žaisliukų ir saldainių, o paskui 
vaikštinėjome arba be jokio tikslo sėdėjome ant suoliuko, laukdami pietų meto. Pie- 
tavome „Berliner Tunnel“ kavinukėje, įsikūrusioje „Ryto“ viešbutyje - labai įdomio- 
je, malonioje, kurioje dažniausiai ir maitindavomės. Po pietų dar turėjome keturias 
valandas. Tad paskutinį kartą išsiruošėme į Smiltynę: marias perplaukėme garlaiviu, 
nuėjome į kitą Nerijos pusę ir atsidūrėme viešajame paplūdimyje. Užsukome pasi- 
žiūrėti Nerijos kyšulio, o vėliau tuo pačiu garlaiviu grįžome į Klaipėdą. Smiltynei toli 
iki Juodkrantės. Ji tokia dirbtinė, pernelyg konvencionali, kad galėtum gėrėtis taip, 
kaip Juodkrante. Net jūra Smiltynėje yra konvencionali, tarsi smulkesnė, geresnė, 
prisitaikiusi prie poreikių, prie minkšto charakterio žmonių patogumo, komforto. Ji 
tarsi skirta tiems, kas nemėgsta įveikinėti jokių kliūčių. Jūra čia ne grėsminga, ne to- 
kia kaip Juodkrantėje, o krantas dar plokštesnis nei Palangoje. Bangas galima stebėti 
tik tolumoje, jos netalžo vaikštinėjančių pakrante kojų, o mieguistai, lėtai atplaukia į 
paplūdimį. Nėra čia amžinosios jūros ir kranto tragedijos, nėra kontrasto, nėra nea- 
pykantos, tad nėra ir dviejų Kosmoso sistemų kovos: begalybės ir ribos, bendrumo ir 
individualumo. Nepatinka man Smiltynė. Jūra čia ne galinga, o pasileidusi, tarytum 
būtų kokia korumpuota. Kita vertus, šiandien buvo ypač tylu ir ramu prie jūros. Sau- 
lė kepino, nepakilo net menkiausias vėjelis. 

Išvykome iš Klaipėdos traukiniu į Mažeikius 6 valandą. 

1923 metų birželio 28 d. 
Ketvirtadienis 


Naktį iš Klaipėdos via Kretinga-Mažeikiai atvykome į Radviliškį. Čia buvome dar 
prieš 5 valandą ryto. Iš Klaipėdos į Kauną važiuoja tiktai vienas traukinys per parą 
ir nėra suderintas su traukiniais, vykstančiais iš Radviliškio į Rokiškį-Obelius, tad 
Radviliškyje reikėjo laukti 9 valandas. Nuo 5 ryto iki antros ir kažkiek minučių po 
pietų. Išlaukėme tas valandas ir pagaliau popiet išvažiavome iš Radviliškio. Maž- 
daug 9 valandą vakaro jau pasiekėme Rokiškį. Čia mūsų laukė poros arklių kin- 
kinys, kuriame sėdėjo Marynia su Andžėjum ir sodininku Bielskiu, vadeliojusiu 
kinkinį. 

Šiemet vėl žmonės skundžiasi blogais metais, dejuoja, kad turės prastą derlių, nes 
iki šiolei šalta. Ir, kaip visada, trūksta grynųjų, kurių reikia didžiuliams mokesčiams 
sumokėti, o ūkio prekių brangiai parduoti neįmanoma, žodžiu - baisiausi ūkio horos- 
kopai. Jau treti metai iš eilės, kai iš Marynios neimu nieko už savosios žemės nuomą. 

Pakeliui - tarp Panevėžio ir Panemunėlio - sutikau Zigmantą Rutkauską, kuris 
papasakojo apie Valunį Veisenhofą'“. Norėjo jis gauti leidimą sugrįžti į šalį ir dėjo 
nemažai pastangų nuo sausio, tačiau taip nieko ir nepešė. Prieš porą mėnesių atsisa- 
kyta jam tokį leidimą suteikti. Tuomet sugrįžo į Latviją ir bandė gauti leidimą vykti 
į Vilnių, kuriame apsistojusi jo šeima. Galų gale nutarė keliauti į Lietuvą be jokio 
leidimo, tik su dokumentais, įrodančiais jo teisę į Lietuvos pilietybę, su laidavimo 

laišku nuo Vilniaus vyskupo, kun. Matulevičiaus'“ kunigui Šauliui iš Kauno. Kadaise 
laiške pats jam patariau taip pasielgti, o man šitai patarė Galvanauskas, kai prašiau 
jo suteikti Valuniui leidimą atvykti. Dar prieš išvažiuodamas į Klaipėdą sužinojau, 
kad Valunis atvyks į šalį. Valunis buvo nusiteikęs, kad pareigūnai gali jį areštuoti, kad 
turės įvairių nemalonumų, kol šalyje įsikurs legaliai. Tačiau prieš jį niekas neturi 
jokių įrodymų, nes gyvendamas Lenkijoje neveikė prieš Lietuvą, nebuvo Lenkijos 
pareigūnas - todėl ir ryžosi važiuoti. Valunio tikslas - gelbėti savo turimos žemės 
likutį ir išlaikyti visiškame varge Lenkijoje gyvenančią šeimą. Atvažiavęs į Lietuvą 
Valunis pats nuėjo pas apskrities viršininką Draugelį ir milicijos viršininką Vabalą 
(Vabolis), kurie jam leido tris dienas pailsėti Kavoliškyje, o po to atvykti į Rokiškio 
„Žvalgybą“. Valunis taip ir padarė. Žvalgyba jį areštavo ir įkalino Panevėžio kalėjime, 
mat buvo pradėta nagrinėti melagingą skundą, kad atseit Valunis Želigovskio laikais 
Vilniuje ėjęs kažin kokias pareigas. Tai netiesa, tačiau kaltinimas pateiktas, vadinasi, 
tyrimas vyksta. Panašu, kad reikalai krypsta gerąja linkme. Su Valuniu Panevėžyje 


165. Weyssenhoff Walunio. 
166. Matulaitis Jurgis. 

neblogai elgiamasi. Elizka Komorovska šiomis dienomis buvo nuvažiavusi į kalėjimą 
jo aplankyti. Dabar visi laukia manęs, kad savo titulais ir patirtimi prisidėčiau prie 
Valunio išlaisvinimo. Žinoma, padarysiu viską, ką galiu. 


1923 metų birželio 29 d. 
Penktadienis 


Tyliai ramiai prabėgo pirmoji diena Bagdoniškyje. Pabūsiu čia iki kitos savaitės 
pabaigos, tad turėsiu progos pailsėti. Kol kas nėra jokių žinių iš Elvyros, neaišku, 
kada ji su Helcia sugrįš. Pastaruoju laiku ji vieši pas vyrą Obodovcuose. Helcia lyg 
ir geriau jaučiasi, bet įdomu, ar ta keista liga, kurią gydytojai vadina „koma“, ne- 
paliks jos organizme pėdsakų. Kažin ar Helcia neliks invalidė. Helcia vis dar laiko 
galvą nunarinus prie krūtinės, kvėpuoja negiliai, nesiliauja drebėti rankos ir kojos. 
Jau aišku, kad šiemet ji negalės mokytis. Elvyra nori žiemą pasikviesti prancūzę, 
kad Helcia bent prancūzų kalbos pramoktų, nors tokios žinios mergaitei nelabai 
pravers. 

Po pietų Marynia nuvažiavo į Gačionis, į Piotro Roseno vardines. Aš nevažiavau, 
nes jaučiuosi pavargęs, o dar Klaipėdoje votis ant kaklo užaugo. Ji jau pratrūko, bet 
turiu šiokią tokią dingstį pabūti namie. Na, privalėjau nueiti į Jonavos kaimą pas 
Kazimierą Jankauską - jis kvietė į dukros krikštynas bažnyčioje, o kaime vyko tik 
balius, t. y. maistas ir gėrimai. Dalyvavo kūmai, namiškiai, keli Kazimiero kaimynai. 
Gerai, kad nebuvo pernelyg girtuokliaujama, o vat maisto - sočiai. Per Gojų sugrį- 
žau namo. 


1923 metų birželio 30 d. 
Šeštadienis 


Jokių įvykių, jokių naujienų - tiesiog rami, palaiminga diena kaime. 


1923 metų liepos 1 d. 
Sekmadienis 


Šiandien su Marynia buvome Kavoliškyje. Važiavome pasitarti dėl Valunio Vei- 
senhofo. Elizka Komorovska labai dėl jo išgyvena ir nuoširdžiai trokšta padėti - 
t. y. ištraukti iš kalėjimo. Ji jau ėmėsi žygių Kaune, kol aš atostogavau Klaipėdoje, 
ieškojo manęs ir Marynios prašė, kad atvykęs į Bagdoniškį iškart pas ją važiuo- 
čiau aptarti Valunio gelbėjimo planą. Elvyrai Kaune padeda pulkininkas Glovac- 

kis”, su kuriuo ji buvo pas Milicijos departamento direktorių Navaką'“*. Pastarasis 
tikino, kad Valunis bus greitai paleistas. Vis dėlto tyrimą vykdo „Žvalgyba“9, tad 
Valunio likimą nulems ne milicija. Elizka nusiteikusi optimistiškai, nes žino, kad 
Valunis tikrai netarnavo Želigovskiui Vilniuje, jis apskritai netarnavo lenkų kariuo- 


167. Grigaliūnas-Glovackis Vincas (iki 1920 m. Glovackis, 1885-1964), Lietuvos karinis veikė- 
jas, generolas. Nuo 1907 m. tarnavo Rusijos imperijos kariuomenėje Turkestane. Pirmojo pa- 
saulinio karo dalyvis. 1918 m. spalio mėn. atvyko į Vilnių, dalyvavo organizuojant Lietuvos 
kariuomenės dalinius. 1918 m. gruodžio 2 d. paskirtas Antrojo pėstininkų pulko vadu. 1919 m. 
pradžioje daug prisidėjo įsitvirtinant Lietuvos Respublikos valdžiai Kaune. Dėl konflikto su 
krašto apsaugos ministru Mykolu Velykiu 1919 m. kovo mėn. nuo pareigų nušalintas. Po Antrojo 
pėstininkų pulko demonstracijos 1919 m. gegužės 1 d. prie Prezidentūros gegužės 4 d. grąžintas 
į pulko vado pareigas. Nuo gegužės mėn. pabaigos jo pulkas kovėsi su sovietinės Rusijos kariuo- 
mene, dalyvavo Panevėžio išvadavimo operacijoje, išvadavo Rokiškį, Obelius, kovojo Latvijoje. 
Rokiškio apskrityje pasižymėjo represijomis prieš vietos bolševikus. Beje, jis kaip pulko vadas 
tuomet buvo apsistojęs Bagdoniškio dvare. 1920 m. rugpjūčio 23-rugsėjo 23 d. vadovavo Antrajai 
pėstininkų divizijai. Dalyvavo kovojant su bermontininkais ir Lenkijos kariuomenės daliniais. 
1920 m. kovo-rugpjūčio mėn., 1920 m. rugsėjo-1922 m. gruodžio mėn., 1925 m. spalio-1926 m. 
rugsėjo mėn. ypatingųjų reikalų karininkas. 1922 m. gruodžio-1925 m. spalio mėn. Generalinio 
štabo Mobilizacijos skyriaus viršininkas. Vienas iš Savanorių sąjungos organizatorių. 1926 m. 
rugsėjo mėn. valstiečių liaudininkų ir socialdemokratų vyriausybės paleistas į atsargą, 1926 m. 
pabaigoje leido opozicinį laikraštį Tautos valia, buvo atsakingasis redaktorius. Už provokaci- 
nius straipsnius 1926 m. lapkričio mėn. suimtas, bet, prasidėjus 1926 m. gruodžio 17 d. valstybės 
perversmui, perversmininkų iš kalėjimo paleistas. Pasiskelbęs Kauno karo komendantu akty- 
viai dalyvavo perversme. 1926 m. gruodžio 24 d. vėl priimtas į kariuomenę, o 1927 m. sausio 25 d. 
paskirtas ypatingųjų reikalų karininku prie krašto apsaugos ministro. 1927 m. vasario 10 d. ge- 
nerolas leitenantas. 1930 m. baigė Vytauto Didžiojo universiteto Teisės fakultetą ir Ekonomikos 
fakulteto skyrių. 1934 m. generolas, sausio mėn. išėjęs į atsargą, advokatavo. SSRS okupavus Lie- 
tuvą slapstėsi Baltarusijoje. Prasidėjus SSRS-Vokietijos karui grįžo į Kauną. 1944 m. pasitraukė 
į Vokietiją, vėliau emigravo į Pietų Ameriką. 

168. Navakas Jonas (1896-1955), Tautininkų sąjungos narys. 1920-1923 ir 1930-1933 m. dirbo Vi- 
daus reikalų ministerijoje, 1924-1930 m. Valstybės tarybos kanceliarijos viršininkas, referentas. 
Nuo 1933 m. lapkričio 18 d. Klaipėdos krašto gubernatorius. Kovojo su Klaipėdos krašte veiku- 
siomis pronacistinėmis partijomis, nutraukė jų veiklą. Spaudžiant Vokietijai 1935 m. balandžio 
4 d. atleistas iš gubernatoriaus pareigų. 1935-1940 m. dirbo Lietuvos vyriausybėje. SSRS oku- 
pavus Lietuvą 1940 m. NKVD suimtas ir nuteistas, tačiau prasidėjus SSRS-Vokietijos karui iš 
kalėjimo išlaisvintas. 1944 m. birželį Lietuvos teritorijoje veikiantys sovietų partizanai susisiekė 
su J. Navaku ir davė jam užduotį surinkti ir pateikti informaciją apie visų pogrindinių organi- 
zacijų struktūrą, sudėtį, planus, ryšius užsienyje. J. Navakas sutiko bendradarbiauti, nors vengė 
pastovių kontaktų su operatyvine sovietinių partizanų grupe ir 1944 m. pasitraukė į Lenkiją. 
Turėdamas fiktyvius dokumentus įsidarbino, bet sovietinės armijos kontržvalgyba „Smerš“ jį 
susekė, suėmė ir atgabeno į Lietuvą. 1946 m. rugsėjo mėn. J. Navakas buvo užverbuotas MGB ir 
iš kalėjimo paleistas. Vis dėlto rimtų užduočių nevykdė, atsisakė šnipinėti buvusius Tautininkų 
sąjungos narius, nuslėpė nuo saugumo organų savo antisovietinius ryšius, todėl 1951 m. birželio 
16 d. buvo suimtas ir nuteistas 10 metų kalėjimo (pagal RSFSR BK 58-4, 58-10, 58-13 str.). Mirė 
1955 m. kovo 23 d. Ozerlage, Irkutsko sr. 

169. Lietuvos Generalinio štabo žvalgybos skyrius vadintas Antruoju skyriumi. 

Nuotraukos „Generolas leit. Grigaliūnas- 
Glovackis“ reprodukcija. 

Vytauto Didžiojo mirties 500 metų sukaktuvėms 
paminėti albumas 1430-1930. Spaudai 
parengė H. Serapinas, Kaunas: „Spindulio“ 
spaustuvė, 1933, p. 163. 


menėje, ir dėl to mano, kad, paaiškėjus tiesai, jis bus 
greitai paleistas į laisvę. Vakar Galvanauskas atsiuntė 
telegramą, kad Valunio prašymas patenkintas, atrodytų, 
incidentas jau pasibaigė ir Valunis tuoj pat bus išleistas 
iš kalėjimo. Vis dėlto šiandien Kavoliškis sulaukė skam- 
bučio iš Panevėžio - paaiškėjo, kad Valunis šiąnakt bus 
išvežtas į Kauną. Kodėl ten - nepavyko telefonu išsiaiš- 
kinti. Elizka sunerimo. Parašė telegramą Glovackiui, 
prašydama pasirūpinti Valuniu ir suteikti jai informaci- 
ją. Elizka mane spaudžia kuo greičiau važiuoti į Kauną, 
jeigu Valunis nebus paleistas, ir ten juo pasirūpinti. Aš 
dar neapsisprendžiau, bet galbūt vyksiu į Kauną. Jeigu 
ne Valunio problemos, galėčiau čia dar paviešėti iki kito 
sekmadienio imtinai. Nelabai noriu per anksti grįžti į 
Kauną - ypač dėl pinigų, galiu nemažai susitaupyti sa- 
vaitę už dyką pagyvenęs Bagdoniškyje. Mano kišenė po 
kelionės į Klaipėdą ištuštėjo, o dar laukia kelionė į Pa- 
ryžių, taigi tiesiog privalau taupyti. 

Kavoliškyje vieši panelė Jadvyga Komorovska, a. a. 
Zysiaus sesuo. Hektoras ją pasikvietė tvarkyti paveldėto 
turto dokumentų. Tai būdas kovoti su agrarine reforma. 


Panelė Jadvyga turėtų pareikalauti savo dalies Ratkūnuose, o tai leistų išsaugoti dar 
82 hektarus žemės neskaičiuojant tų 80, kurie bus palikti Piotrusiui Komorovskiui, 
šventos atminties Antonio (Antano)"* sūnui, panelės Jadvygos broliui. Panelė Jadvy- 
ga atvažiavo per Latviją. Lietuvos sieną kirto nelegaliai, o dabar vieši Kavoliškyje be 
jokio paso. Na, ji moteris, kurią pareigūnai gerai pažįsta - žino, iš kur atkeliavo, - tai- 
gi Jadvyga tikisi, kad niekam nesukels įtarimų. 


Į Bagdoniškį kartu su Marynia sugrįžome jau naktį. Namie laukė svečias - p. Li- 
sandras iš Kriaunų. Ir tas turi problemų: jam atimtas Lietuvos pasas, nes buvo pa- 
laikytas Latvijos piliečiu. Dabar per 10 dienų privalo pateikti Latvijos asmens doku- 
mentą. Lisandras nori apsiginti ir prisiteisti Lietuvos pilietybę. 


170. Komorovskis Antanas (Komorowski Antoni), Zygmunto Komorovskio brolis. 

1923 metų liepos 2 d. 
Pirmadienis 


Skeptiškai žiūriu į kasmetes dejones dėl blogo oro, atseit niekada nebuvo tokios 
sausros, tokios lietingos arba tokios šaltos vasaros. Arba tokio vėlyvo pavasario, va- 
saros, rudens ir t. t. Kiekvieną sezoną kalbama, kad tokių metų dar nebuvo, kad tai 
tiesiog gamtos fenomenas. Vis dėlto šį kartą ir pats pripažįstu: vasara labai vėlyva, 
labai šalta, o šalnos užklupdavo net iki šv. Jono. Išties šitie metai ypatingi. Niekaip 
nepamenu, kad liepą būtų žydėjusios alyvos, o dabar jos dar žydi. Vis dėlto oro 
temperatūra po truputį kyla. Gal pagaliau sulauksime tikrosios vasaros. Bet jau 
vėlu, jau liepa. Kaime varlės kurkia, tarsi būtų gegužė. Žydi alyvos, tik dabar žiedus 
krauna braškės. Dar nėra nei Žemuogių, nei trešnių, nei kitokių uogų, ką jau kalbėti 
apie vaisius. O rugiai tik pradeda žydėti. 

Šiandien su Marynia planavome važiuoti į Anapolį, pas poną Juzefą Stavskį, 
tenai po pietų prie Sartų ežero ir Dusetų girioje turėjo būti visuotinė iškyla. Jau 
sėdome į puskarietę, bet kieme pamatėme Kavoliškio kinkinį, kuriuo važiavo pa- 
nelė Jadvyga Komorovska ir Zitka. Ką gi, turėjome pakeisti planus, o Maryniai teko 
važiuoti kitur. Panelė Jadvyga Komorovska parašė Hektorui įgaliojimą tvarkyti jos 
paveldėjimo į žemę teisę ir, gerai pailsėjusi Kavoliškyje, susiruošė grįžti į Lenkiją. Ji 
privalo tai padaryti, nes Varšuvoje dirba privačia lektore pas neregį Stanislavą Bu- 
koveckį"'. Kelionės tikslas buvo pasiektas, o dabar jai reikėjo grįžti namo. Jadvygą 
reikia kaip nors pervežti į Latviją, iš kurios ji toliau jau keliautų legaliai. Visa dva- 
rininkų visuomenė labai solidariai elgiasi, kai kam nors prireikia nelegaliai kirsti 
sieną su Lenkija (pastaruoju metu dėl įtemptų santykių su Lenkija tai daryti griežtai 
draudžiama), kai tenka kovoti su agrarinės reformos įstatymais, o sugebėjusi įstaty- 
mus apeiti, pažeisti (kas iš tiesų yra nusikaltimas prieš valstybę) jaučiasi didvyriškai. 
Nors man, teisėjui, nedera prisidėti prie tokių veiksmų, vis dėlto čia būdamas jaučiu 
pareigą laikytis neutraliai ir būti geranoriškas. Net jeigu mane erzina tokie veiks- 
mai, vis viena turiu su jais susitaikyti, nes priešintis nematau prasmės, o skundo 
niekada nerašysiu - nesitepsiu sąžinės. Kita vertus, net ir koneveikdami Lietuvą, 
pažeisdami įstatymus dvarininkai gelbėja tik savo turtą, neorganizuoja jokių žygių 
valstybei nuversti. Taip, jie neslepia savo priešiško nusiteikimo, bet neturi nei drą- 
sos, nei idėjinių dirgiklių pradėti konspiracinę veiklą prieš Lietuvą. Gali paremti 
tokią veiklą, tačiau patys bijo į ją veltis. Dvarininkų visuomenė yra pasyvi, baili ir 
apakinta privačių interesų. Be to, ji visiškai atitrūkusi nuo liaudies - svetimos tiek 
tautiniu, tiek valstybiniu, tiek visais kitais atžvilgiais - todėl myli tiktai save. Klasių 


171. Bukoveckis Stanislavas (Bukowiecki Stanistaw). 


121 


požiūriu taip pat yra kur kas labiau izoliuota nei kitų šalių dvarininkija - kitur vis 
tiek glaudžiau susijusi arba su liaudies masėmis, arba su valstybe. Mėgsta dvarinin- 
kai tyliai kandžiotis, tačiau pasiaukoti sugeba tik dėl privačios nuosavybės, dar dėl 
klasės poreikių. Lietuviai, manantys, kad kiekviename dvarininkų name įsikūręs 
Lenkijos šnipų lizdas, labai klysta. Lietuviai pernelyg aukštai vertina dvarininkus. 
Galima būti idėjiniu šnipu, galima būti ir tauriu išdaviku - jeigu nekenčiama to, kas 
laikoma blogiu, ir dėl to šnipinėjama, tikint, kad bus pasiekta, kuo tikima, kas myli- 
ma, išdavystė ir šnipinėjimas gali tapti net didžiuliu pasiaukojimu. Bet kokiu atveju 
reikia turėti daug drąsos, o dvarininkai jos neturi. Bailiai jie. Aišku, yra išimčių, bet 
bendras vaizdas kaip tik toks. 

Panelė Jadvyga Komorovska turėjo būti nelegaliai pervežta per sieną kažkur 
Ratkūnų apylinkėse. Jai žadėjo pagelbėti p. Komorovskis iš Gikonių, bet paskutinę 
minutę Hektoras nuvežė ją iš Bagdoniškio į Užukriaunas, priklausančias p. Povilui 
Kozelai. Iš ten yra trys galimybės kirsti sieną. Greičiausiai Hektoras pabijojo prida- 
ryti problemų Ratkūnams ir Komorovskiams, o panelę sumanė „numesti“ Maryniai 
ir Kozelai. Marynia Kavoliškio arklių kinkiniu kartu su panele Jadvyga ir Zitka iške- 
liavo į Užukriaunas. 


1923 Metų liepos 3 d. 
Antradienis 


Vakar Marynia kartu su panele Jadvyga Komorovska ir Zitka nuvažiavo pas Povilą 
Kozelą į Užukriaunas, bet nieko nepešė. Nepavyko „permesti“ panelės per Latvijos 
sieną, Povilas Kozela nesutiko padėti. Jeigu asmuo būtų lieknesnis už panelę Jadvy- 
gą - dar būtų įmanomas šis žygis, tačiau panelė yra pagyvenusi, stambi, išsipusčiusi 
ir pati negali panešti viso savo turto: bagažo, skrybėlių dėžučių ir pan. Išties iškilo 
sudėtinga problema. Žmogų pervesti per sieną dar įmanoma, o kaip nepastebimai 
pernešti tuos visus ryšulius ir ryšulėlius? Visai nesistebiu, kad Povilas Kozela atsi- 
sakė padėti. Pats jis gyvena netoli sienos, tad neretai pagelbėja įvairiems žmonėms 
kirsti sieną į vieną ir kitą pusę. Na, privalo būti itin atsargus, antraip labai greitai 
būtų sugautas ir sukompromituotas. Negali per sieną vedžioti visų, kas tik užsigei- 
džia. Man regis, lai pats Hektoras organizuoja pagalbą panelei Jadvygai, o ne Koze- 
lai užkrauna tokią problemą. Manau, Hektoras labai netaktiškai pasielgė net nej- 
spėjęs Kozelos apie tai, kad atvyks panelė Jadvyga su prašymu pervesti ją per sieną. 
Neturi jis tokių kelionių monopolio. Kozela yra labai paslaugus ir iš tiesų daugeliui 
žmonių padėjo ir padeda, bet reikia iš pradžių su juo pasikalbėti, sugalvoti planą, 
o ne atvažiuoti ir pasakyti: pervesk per sieną. Pamenu, kai sirgo Helcia Mečkovs- 

ka, o Stefanas Mečkovskis"* atvyko į Subačių, 
būtent Povilas Kozela padėjo jam susisiekti su 
Bagdoniškiu, pagelbėjo Maryniai pereiti sieną 
ir su juo susitikti. Padėjo jis ir Valuniui Vei- 
senhofui susisiekti su Lietuva ir kirsti sieną. 
Visuomet padeda Maryniai perduoti laiškus į 
Lenkiją per Subačių via Užkriaunos. Vis dėlto 
kas per daug - tai per daug. Tad ir sugrįžo pa- 
nelė Jadvyga su Zitka į Kavoliškį, o Marynia iš 
Obelių naktį pėsčiomis parėjo. 

Po pietų pasiuntinukas atnešė Elizkos Ko- 
morovskos iš Kavoliškio laišką, kuriame rašo, 
kad Valunis Veisenhofas jau grįžo iš Kauno 
ir yra laisvas. Dabar jis Kavoliškyje, svarbiau- 
sia — be jokių teisinių suvaržymų. Turi gauti 
laikiną leidimą gyventi Lietuvoje, o po kurio 
laiko gaus ir pasą. Vadinasi, bus legalizuotas. 
Vargšas žmogus! Nuoširdžiai džiaugiamės to- 
kia baigtimi. Jis kelerius metus įvairiausiais 


E ; AR A Veisenhofų šeimos palaidojimai Jūžintų Šv. arkangelo 
būdais bandė legaliai patekti į Lietuvą, kad at- Mykolo bažnyčios rūsiuose. 2017 m. 


gautų savo turto likučius. To turto, kurį prarijo Nuotrauka iš Rimanto Miknio archyvo. 
agrarinė reforma. Jeigu nebūtų atvykęs parei- 

kalauti išlikusio turto, ir tą mažą dalelę būtų 

praradęs. Kitados jis buvo turtingas, vedęs grafaitę Leduchovską'* iš Voluinės - na, o 
šiandien balansuoja ties visiško skurdo riba. Leduchovskių turtą pasiglemžė bolševi- 
kai, lietuviškieji Veisenhofo dvarai - Tarnavas ir gražuoliai Jūžintai - bus agrarinės 
reformos išparceliuoti. Kilnojamasis turtas ir inventorius, baldai, pastarųjų metų pa- 
jamos jau sunaikinti dėl ne itin kruopščios įgaliotinio ir kaimyno Roseno priežiū- 
ros. Valunis vos ne vos turto likučius suranda. 1918 metais, per Didįjį karą, Valunis 
gyveno Rusijoje, paskui sugrįžo į savo dvarą, tačiau 1919 metais užėję bolševikai jį 
areštavo. Palikęs užstatą išėjo į laisvę ir per Vilnių, kuris tais laikais buvo bolševikų 
okupuotas, pabėgo į lietuviškąjį Kauną, o iš ten į Lenkiją ir susitiko su žmona ir 
vaikais, taip pat ištrūkusiais iš bolševikų spąstų Voluinėje ir pabėgusiais į Lenkiją. 


172. Mečkovskis Stefanas (Mieczkowski Stefan), Elvyros Marijos Mečkovskos vyras. 

173. Leduchovska Marija (Ledóchowska Maria, 1875-1964), grafaitė, Valdemaro Veisenhofo 
žmona, Karolio Leduchovskio (Karol Ledóchowski) ir Zofijos Čosnovskos (Zofia Czosnowska) 
dukra. 

Veisenhofų šeimos palaidojimai Jūžintų Šv. arkangelo 
Mykolo bažnyčios rūsiuose. 2017 m. 
Nuotrauka iš Rimanto Miknio archyvo. 


1923 metų liepos 4 d. 
Trečiadienis 


Sudėtingai šeima gyveno - pasiekė visišką 
skurdą. Valunis jau senas, negali dirbti, tad 
jokio darbo negavo, o giminaičiai nuo jo nu- 
sisuko. Pardavinėjo savo ir žmonos brangeny- 
bes, daiktus, žmona mokė prancūzų kalbos ir 
siuvo. Pinigų nepakako, dabar vargšas Valunis 
neturi net apatinių drabužių, vilki kažkokiais 
skarmalais, kuriuose šmirinėja utėlės. Jau ke- 
lerius metus jis vis bandė legaliai sugrįžti į 
Lietuvą, bet visos pastangos ėjo perniek. Nuo 
Naujųjų metų bandė gauti leidimą grįžti, bet, 
nepaisant mano ir Komorovskių pagalbos, 
jam buvo atsisakyta jį išduoti. Tuomet ir nu- 
sprendė grįžti nelegaliai, paklausydamas mano 
patarimo, kurį gavau iš Galvanausko"*. Ir pa- 
galiau - pasiekė tikslą. Dešimt dienų pasėdėjo 
uždarytas kalėjime, kol vyko tyrimas dėl me- 
lagingo skundo - taip viskas baigėsi. Valunis 
įveikė pirmą ir sunkiausią kliūtį. Dar jo laukia 
nelengva užduotis atgauti turto likučius. O vat 
Piotrui Rosenui jau negerai, kad Valunis sugrį- 
žo. Vietos gyventojai kategoriški jo atžvilgiu — 
visi teigia, kad Rosenas sugadino ir pasisavino 
didžiąją Valunio turto dalį. 


Kadangi man jau nereikia grįžti į Kauną padėti Valuniui Veisenhofui kapstytis iš 
kalėjimo, pasiliksiu Bagdoniškyje iki sekmadienio. 

Po pietų Marynia su Stefanu išvažiavo į Gačionis pirkti grūdų iš Roseno. Aš su 
vaikais - Andžėjumi ir Michasiu - pasilikau namie. Vargšas Andžėjus vaikosi mane 
iš paskos, kimba į atlapus, norėtų, kad nuolatos su juo žaisčiau. Mane tai vargina ir 
gana dažnai išsisuku nuo žaidimų. Michasius išaugo, bet, deja, yra prastai išsivystęs. 
Kalbėjome su Marynia apie jį ir baiminomės, kad nebūtų kvailelis. Tiesa, kol kas dar 


174. Galvanauskas Ernestas. 

sudėtinga kalbėti apie protinius vaiko gebėjimus, nes jam tiktai ketveri metai. Na, bet 
išties atrodo gana bukas. Man pasirodė, kad mažiau intelektualus nei prieš dvejus 
metus, o kalba geriau ir daugiau. 

Politinės naujienos beveik nepatenka į kaimą. Nežinau nieko, kas vyksta pasau- 
lyje, kita vertus, visai malonu pailsėti nuo didžiojo pasaulio problemų. Laikraščiai - 
ir tie Bagdoniškį pasiekia nereguliariai. Užvakar Piotras Rosenas važiavo namo iš 
Rokiškio turgaus ir užsuko į svečius, taigi jis sakė, kad naujasis Lietuvos ministrų 
kabinetas jau suformuotas. Ministru pirmininku vėl tapo Galvanauskas. Ūkio mi- 
nistru lyg tai kun. Mykolas Krupavičius, krikščionių demokratų lyderis, teisingumo 
ministru Antanas Tumėnas, švietimo - Bistras“, o karo ministras liko tas pats - Bo- 
leslovas Sližys. Rosenas nepamena, kas paskirtas vidaus reikalų ministru, regis, kuris 
nors iš liaudininkų stovyklos. Negi tikrai Krikščionys demokratai ir Liaudininkai 
surado bendrą kalbą? Labai džiaugiuosi Tumėno paskyrimu, žinoma, jeigu Roseno 
informacija tiksli, bet Krupavičiaus paskyrimas ūkio ministru - labai keistas žings- 
nis ir, mano nuomone, neigiamas. Na, o apie Krupavičiaus kandidatūrą į šį postą 
girdėjau dar prieš palikdamas Kauną. 


1923 metų liepos 5 d. 
Ketvirtadienis 


Vėl bėdos dėl Valunio Veisenhofo. Paaiškėjo, ne taip viskas paprasta, kaip atrodė. 
Valunis iš kalėjimo buvo paleistas atmetus kaltinimus dėl dalyvavimo Želigovskio 
akcijoje, bet vis tiek nebuvo leista jam legaliai gyventi Lietuvoje. Tuo pat laiku, kai 
Valunis buvo išsiųstas iš Kauno į Rokiškį ir atmesti kaltinimai, Milicijos departa- 
mentas atsiuntė raštą Rokiškio apskrities viršininkui Draugeliui. Rašte nurodyta 
išlydėti Valunį per sieną - tą pačią, kurią nelegaliai kirto. Pasiuntinukas iš Kavoliš- 
kio vakarop atnešė man Zitkos Komorovskos ir Valunio rašytus laiškus, kuriuose 
maldaujama, kad kuo greičiau vykčiau į Kauną ir paprašyčiau centrinės valdžiės 
panaikinti tokį sprendimą. Draugelis sutiko pratęsti terminą iki liepos 10-osios. 
Taigi dar turiu kelias dienas ką nors nuveikti. Ką gi - teks man rytoj naktį važiuoti 
į Kauną. Esu tikras, kad tokį sprendimą priėmė Milicijos departamento direktorius 
Navakas. Du kartus per analogiškas situacijas - 1921 metais dėl p. Motiejienės Kon- 
čienės"“ ir 1922 metais dėl Stefano Romerio - tarpininkaujant vidaus reikalų mi- 
nistrui, pirmuoju atveju Skipičiui, antruoju Olekai, panaikinti tokį Navako spren- 


175. Bistras Leonas. 
176. Motiejienė Končienė (Maciejowa Konczynia). 

dimą. Neturiu supratimo, ar istorija pasikartos, ar vėl pavyks pagelbėti. Kaip tik 
pradėjo dirbti naujasis vidaus reikalų ministras, labai sunku nuspėti, ar pirmomis 
dienomis norės gilintis į tokią problemą ir panaikinti Navako sprendimą. Vargšas 
Valunis! Kažin kaip keistai jį persekioja likimas. 

Jaučiu pareigą pasirūpinti Valuniu, tad privalau dviem dienomis paankstinti savo 
išvykimą į Kauną. Gaila, mat kiekviena diena kaime man teikia palaimą, galimybę 
lepintis ir pailsėti gamtoje. Tokios trumpos mūsų vasaros, galbūt todėl jos ir nepa- 
prastai gražios. Kaip tik į Lietuvos kaimą atklydo giedra - prasidėjo tikras karštas 
vasaros sezonas. Mėgaujuosi vaikštinėdamas po laukus, gulėdamas margaspalvėje, 
persišką kilimą primenančioje pievoje, stebėdamas nepaprastai gražius Bagdoniš- 
kio apylinkių arba aplinkinių kaimų vaizdus. Šiandien maudžiausi mūsų tvenkinyje, 
pasivaikščiojau po Gojų, pagulėjau nuogas miško laukymėje ir sode, leisdamas karš- 
tiems saulės spinduliams glostyti ir lepinti mano kūną. Liko viena vienintelė dienelė 
ir važiuosiu į Kauną. 


1923 metų liepos 6 d. 
Penktadienis 


Pasakiškai gražu Bagdoniškyje. Ir saulės tiek daug - pasiilgstame jos, nes mažai 
matome per metus. Tad juo labiau gaila palikti kaimą ir pasislėpti įkaitusiuose 
miesto mūruose, bet - nėra išeities. Jaučiu pareigą padėti Valuniui. Padarysiu viską, 
ką galiu, nors ir abejoju, ar man pavyks. Iš visos širdies trokštu pagelbėti vargšui 
Valuniui. Norėčiau, kad pagaliau jis galėtų atsipūsti ir nurimti. Dar dideli iššūkiai 
jo laukia susitvarkyti visus turto reikalus, išsiaiškinti su Rosenu, o tai nebus len- 
gva, greičiausiai nepavyks išvengti konfliktų, kai Valunis ims ieškoti savo dingusių 
baldų, įrangos ir kai galų gale norės perimti savo 80 hektarų žemės plotą, kuris 
jam turėtų būti grąžintas. Svarbiausia, kad pavyktų Lietuvoje pasilikti, nes antraip 
atgauti turtą bus dar sudėtingiau. 

Kaip greitai prabėgo paskutinė diena Bagdoniškyje. Maudžiausi, pasivaikščiojau 
po laukus, su Andžėjumi pažaidžiau iš paskutinių saldainių, pasikalbėjau su Marynia, 
susidėjau daiktus ir sulaukiau vakaro. Į Rokiškio traukinių stotį palydėjo Stefanas. 
Atvyko ir Elizka Komorovska, ir Zitka, jos suteikė tikslesnės informacijos apie Va- 
lunio reikalus ir pasakė, kokius asmens dokumentus, patvirtinančius teisę į Lietuvos 
pilietybę, jis turi. 11 valandą vakaro kartu su savo tarnaite Helena Boguslavska grei- 
tuoju traukiniu išvažiavome iš Rokiškio. 


126 


1923 metų liepos 7 d. 
Šeštadienis 


Visą naktį praleidau traukinyje, beje, labai patogus važiuoti, nes 9 ryto jau pasie- 
kiau Kauną. Dar gerai, kad šiandien žydų šabas, traukinyje buvo daugiau vietos. 
Iki Panevėžio galėjau net ir atsigulti. Kad ir kaip būtų patogu, vis viena naktinė 
kelionė labai vargina. Visą kelią ir atvykęs į Kauną pykau ant Helenos, kuri, man 
nežinant, susitarė su kažkokia savo drauge kartu su mumis važiuoti. O kur ta drau- 
gė apsistos? Aišku, abi susitarė, kad mano kukliame butelyje - kol ta draugė susiras 
tarnaitės vietą. Supykau, kad merginos manęs neatsiklausė, ir neleidau Helenos 
draugei nakvoti savo bute. Laimė, padedama Helenos mergina iškart susirado dar- 
bą kažkokioje žydų kepykloje. Kas, kad buvau neišsimiegojęs, vis tiek privalėjau dar 
šiandien kreiptis dėl Valunio Veisenhofo reikalų. Tad nuvykau pas vidaus reikalų 
ministrą - dabar ministro pareigas eina buvęs karo teismo prokuroras Žalkaus- 
kas"?, Darbo vietoje ministro neradau, paaiškėjo, kaip tik atostogauja, o pavaduoja 
piausi pagalbos, ir, sakyčiau, man visai gerai pasisekė. Viceministras visiškai ir ka- 
tegoriškai sutiko su mano išdėstyta tiesa, kad Lietuvos pilietis negali būti išsiųstas 
už šalies ribų. Net ir tokiu atveju, jeigu nusikalstų Lietuvai, gali būti baudžiamas, 
bet ne išvytas iš savo tėvynės teritorijos. Valunis turi teisę į pilietybę, kurią galima 
patvirtinti teisėtu būdu, numatytu įstatymų. Jeigu nepasikeis viceministro pozici- 
ja, Valunio rankose nemenkas koziris. Lipčius pažadėjo pasidomėti visa Valunio 
istorija ir paprašė jo vardu parašyti tokį prašymą. Po pietų nusiunčiau telegramą 


177. Žalkauskas Karolis (Žotkowski Karol, 1892-1961), teisininkas, politikos ir visuomenės vei- 
kėjas. 1916 m. baigė Maskvos universiteto Teisės fakultetą. 1916 m. mobilizuotas Rusijos impe- 
rijos kariuomenėn, baigė Maskvos Aleksejaus karo mokyklą, paskirtas į Petropavlovsko tvirto- 
vę (Vakarų Sibiras), vėliau perkeltas į Tobolską. Įvykus Spalio revoliucijai bolševikų suimtas, bet, 
kareivių padedamas, pabėgo. Kovojo prieš sovietų valdžią įvairių armijų štabuose. 1919 m. grj- 
žo į Lietuvą, Lietuvos kariuomenės savanoris, iki 1923 m. tarnavo kariuomenės teismo pro- 
kuroro padėjėju. Nuo 1922 m. Lietuvos valstiečių liaudininkų sąjungos narys. 1922 m. vasario 
22-1923 m. birželio 28 d. IX Ernesto Galvanausko Ministrų kabinete buvo vidaus reikalų minis- 
tras. 1924-1926 m. Vyriausiojo Tribunolo prokuroro padėjėjas. 1926-1927 m. Klaipėdos krašto gu- 
bernatorius. 1928-1938 m. Vyriausiojo Tribunolo prokuroro padėjėjas, vėliau - Kauno apygardos 
teismo pirmininkas. 1930-1940 m. dėstė baudžiamosios teisės procesą ir kriminologiją Vytauto 
Didžiojo universitete. Buvo Kauno „Rotary“ klubo sekretorius nuo pat klubo įkūrimo iki jo su- 
naikinimo 1940 m., pasitraukė į Vokietiją. 1945-1948 m. Vokietijoje dirbo amerikiečių karinės 
valdžios Teisės skyriuje. 1948 m. išvyko į JAV. 1952 m. išrinktas Vyriausiojo Lietuvos išlaisvinimo 
komiteto Vykdomosios tarybos pirmininku, persikėlė į Vokietiją, 0 1956 m. grįžo į JAV. 

178. Lipčius Mykolas, Lietuvos Generalinio štabo Žvalgybos skyriaus viršininkas, čia dirbęs 
1919 m. gegužės 12-1923 m. balandžio 9 d., o vėliau vidaus reikalų viceministru. 

į Kavoliškį ir Rokiškio apskrities viršininkui Draugeliui. Paskui parašiau išsamų 
laišką Valuniui, o rytą dar parašysiu Draugeliui. Dabar svarbiausia, kad kol ne- 
prasidės oficiali ministerijos patikra, Draugelis neišsiųstų Valunio iš šalies. Labai 
džiaugiuosi, kad Valunio reikalai pakrypo į gera. Kita vertus, viltis tiek kartų šitą 
žmogų nuvylė, kad jau ir pats bijau viltimi patikėti. 


1923 metų liepos 8 d. 
Sekmadienis 


Liepą taip nuobodu Kaune. Ilgiuosi kaimo, na, gal ne tiek kaimo, kiek kelionių, 
jūros, kuria mėgavausi atostogaudamas Klaipėdoje. Koks laimingas būčiau galė- 
damas dabar keliauti po pasaulį, aplankyti įvairias šalis, pamatyti jūras ir kalnus! 
O dabar ką - manęs laukia vienišas nuobodus mėnuo Kaune. Baisiausia, kad ir 
darbu nenuvysiu įkyrių minčių, mat nei universitete, nei Tribunole tokiu laiku nėra 
kas veikti. Pirmininkas Kriščiukaitis ir Janulaitis atostogauja, tad nebus ir teismo 
posėdžių, bet kas nors vis viena privalo būti darbe ir atstovauti Tribunolui. Mano 
vaidmuo šį mėnesį - budėti. Kasdien maždaug valandą praleisiu Tribunole, galbūt 
turėsiu priimti su reikalais užsukusį žmogų, skaityti laiškus, pasižymėti svarstomų 
bylų eigą, priimti pareiškimus, pasirašyti už pirmininką raštus, gautus iš Tribunolo 
kanceliarijos. Tai ir visas darbas. Prieš atostogas nespėjau parašyti kelių nuospren- 
džių, tad dar šitas darbas manęs laukia, bet tai tikrai viskas. Vienintelė veikla pasta- 
rąjį mėnesį - literatūrinis darbas, kurį pasižadėjau Šiaulių leidyklai. Ji leis rinktinę 
enciklopedinę medžiagą apie Lietuvą. Po kelių dienų kaip tik minėtuoju darbu ir 
užsiimsiu. Kol kas tingiu. Prieš kelias dienas prasidėję karščiai alina. Vasara, matyt, 
nori atsigriebti už šaltas birželio dienas ir vis dėlto nenuteikia dirbti. Norisi „kaifo“, 
kelionių, įspūdžių. Vakar ir šiandien karštis Kaune jau pasiekė kulminacinį tašką, 
bet vakare girdėjau volungę prieš lietų šaukiant, gaidžiai irgi giedojo taip, kaip kad 
gieda prieš keičiantis orui, saulė paskendo debesyse, o pradėjus temti oras šiek tiek 
atvėso ir dangus papylė smulkučio lietaus. Galbūt karščiai atsitrauks. Šituo laiku 
žmonių apskritai nematau, su niekuo nesusitinku. Nežinau jokių politinio gyve- 
nimo naujienų ar anekdotų. Lietuvių laikraščiai daug rašo apie Klaipėdą, kurios 
likimas kaip tik sprendžiamas dabar vykstančioje Paryžiaus konferencijoje. Na, o 
Lietuvoje vykdoma kampanija prieš tam tikras sąlygas, kurias Paryžius nori pri- 
mesti Klaipėdai - ypač prieš Nemuno pavertimą tarptautine upe ir mišrią Klaipė- 
dos uosto valdžią, kurią sudarytų Lenkijos ir Antantės atstovai. 

Naująjį ministrų kabinetą iš tiesų sudarė koalicija su liaudininkais ir jau paste- 
bima tautinių konfliktų mažinimo tendencija. Aštrus konfliktas su žydais ir Pridma- 

KRIVULĖ 5 


4 KRIVUL 


Naujasis Ministerių 
Kabinetas 


AB, 


Teisingumo Minisieris J. Tuminas 


Api n 
maj. J. Papečk 


Žydą Rettaly Ministeri 
N Norenbaumas 


Weisiveką hobineta Pirenninkos ir L 3 sienio 
Ministeri E (uloanamikas 


Reiha Alinkoter 


Žoletimo Mininberia Prof. L Bistras 


Nuotrauka „Naujasis Ministerių kabinetas“. 
Žurnalas Krivulė, 1923, nr. 1, p. 4-5. 


nu"? buvo likviduotas nominuojant žydų kandidatą, senąjį Rozenbaumą“* ministru 
žydų reikalams. Naujasis ministrų kabinetas deklaruoja, kad plėtos tautinių mažumų 
personalinės autonomijos principus, deklaruojamus Konstitucijoje. Be šių pokyčių 
lenkų deputatus ir pats Galvanauskas patikino, kad autonomijos aspektai bus įtrauk- 
ti į įstatymus. Tokie žodžiai paveikė lenkus, kurie kartu su žydais parėmė naująjį 
koalicijos kabinetą. Vienu žodžiu, kol kas naujasis seimo ir vyriausybės šūkis yra my- 
lėkim vieni kitus ir jis buvo reikalingas vyriausybės pozicijoms sustiprinti Paryžiui 
sprendžiant Klaipėdos likimą. i 


1923 metų liepos 9 d. 
Pirmadienis 


Šiandien užsukau į universitetą pasiimti atlyginimo. Materialiai nedaug laimėjau 
tapęs ordinariniu profesoriumi. Algos skirtumas - 50 litų, kadangi dirbu antraeilė- 
se pareigose (pirmaeilės Tribunole), gaunu tik pusę atlyginimo, vadinasi, laimėsiu 


179. Fridmanas Bernardas. 
180. Rozenbaumas Simonas, senasis (Rozenbaum Šimšon). 

tik 25 litus. Universitete sužinojau ir sąlygas užsienio pasui gauti. Pavasarį man pra- 
šant Teisės fakulteto taryba įtraukė mane į vykstančiųjų į užsienį su mokslo tikslais 
sąrašus. Subsidijų neprašiau, nes važiuoju atostogauti, o ne semtis žinių, bet norėjau 
gauti užsienio pasą ir nemokamas vizas. Paaiškėjo, birželį Švietimo ministerija atsi- 
sakė fakultetų deleguojamiems mokslininkams išduoti tarnybinius pasus, o po ilgų 
derybų pareikalavo, kad būtų pateiktas studijų užsienyje planas. Man labai sudė- 
tinga tokį planą pateikti, kadangi vykstu dėl visiškai kitų tikslų, o dabar sužinojau, 
kad universitetas, užuot išdavęs tarnybinį pasą, išduoda pažymą apie siunčiamą į 
užsienį profesorių. Tokios pažymos pakanka gauti nemokamą pasą. Nežinau, ar 
jos pakaks konsulatuose gauti nemokamas vizas, kurios šiaip gali kainuoti ir kelis 
šimtus litų. Galbūt, užuot ėmęs pasą minėtuoju būdu, nueisiu pas Tumėną, kuris 
dabar yra teisingumo ministras ir šeštadienį su manimi kalbėdamas užsiminė: jei- 
gu negausiu paso per universitetą, turiu atvykti į Teisingumo ministeriją, kuri man 
suteiks tarnybinį pasą. Svarbu tai, kad su tarnybiniu pasu galima keliauti be vizų. 
Šiandien sugalvojau aplankyti ir Olandiją, kurioje dar niekada nebuvau, o į Gdans- 
ką nevažiuosiu. Tad į pažymą, be Prancūzijos ir Šveicarijos, įrašiau ir Olandiją. Vis 
dėlto ir Gdanską pamatyti norisi, ypač kad šiandien p. Marija Micevičuvna man 
apie šį miestą pasakojo ir įkalbinėjo iš Piliavos laivu arba iš Karaliaučiaus aero- 
planu pasiekti Gdanską. Jau seniai svajoju skristi aeroplanu. Et, kokį malonumą 
patirčiau. 

Šiandien ilgokai kalbėjausi su p. Marija Micevičuvna, vėliau su Kamilka Rome- 
ryte“, su Juleku Komorovskiu. Iš tiesų Micevičuvna jau nėra Micevičuvna, jau me- 
tai kaip ištekėjusi. Regis, jos vyro pavardė Masalskis. Nepažįstu jo. Micevičuvna 
ištekėjo Lenkijoje, į kurią nuolatos vyksta, o į Lietuvą užsuka tik retkarčiais, neno- 
rėdama prarasti savo dvarelio Romainiuose"“. Savo vedybas ji laiko paslaptyje, mat 
bijo netekti Lietuvos pilietybės. Micevičuvna yra viena tų Lietuvos lenkų, kurie 
jau pakėlė sparnus išskristi iš šalies. Tokių kaip ji be galo daug, ištisi legionai. Tai 
žmonės, visa savo siela susiję su Lenkija, o kai jiems tenka dėl turto reikalų sugrįž- 
ti į Lietuvą, jaučiasi nelaimingi, sako esą tarsi patupdyti narvelyje belaisviai. Tai 
žmonės, kuriuos iš Lietuvos išsiurbia lenkiškoji pompa. Kurie gali, likviduoja savo 
turtą ir bėga į Lenkiją. Kai susikūrė Lenkijos ir Lietuvos valstybė, o vėliau atsiskyrė, 
Lietuvoje labai išryškėjo lietuvių ir lenkų diferenciacija ir atsirado srovė, ketinanti 
iš šalies išvaryti kategoriškai lenkiškąjį pradą. Tokia kryptimi veikė Lietuvos poli- 


181. Micevičuvna Joana Marija (Micewiczowna Joanna Maria, vėliau Masalska), lenkų ben- 
druomenės veikėja Lietuvoje. 

182. Romerytė Kamilė (Rėmerėwna Kamilia). 

183. Romainiai (Romejnie). 

tika ir patys lenkai siekia to paties. Iki šiolei lenkai siekė, pasinaudodami sąmoks- 
lu, sujungti Lietuvą su Lenkija, bet jam nepavykus patys pasitraukė į Lenkiją. Tie, 
kurie pasiliks ir sudarys vietos lenkų elementą, kartais suras modus vivendi“* su 
lietuviais vienoje bendroje valstybėje. 


1923 metų liepos 10 d. 
Antradienis 


Juzefas Pilsudskis dar anais laikais, kai bandė realizuoti lenkišką Rytų federaci- 
jos politiką, įgijo labai daug karštų savo politikos sekėjų, prisirišusių prie legendi- 
nės vado pavardės. Tarp jų buvo ir tie, kurie iš tiesų suprato Pilsudskio federacijos 
programą ir ja patikėję ieškojo būdų sujungti Lietuvą su Lenkija, kuriai simpati- 
zavo, su kuria buvo susiję kultūriniais saitais. Vis dėlto buvo ir tokių, kuriems iki 
Pilsudskio idealų taip toli, tarsi iki Mėnulio, kurie, valdant lenkams, būtų užkie- 
tėję endekai ir Pilsudskio priešai. Pastarieji apskritai nevertino Lietuvos valsty- 
bingumo, neigė bet kokius istorinius faktus, įrodančius tautinę Lietuvos sudėtį, ir 
linko prie Pilsudskio ne todėl, kad į federacinę jo programą buvo įtrauktas Lietu- 
vos valstybingumas (jam numatytas tarnaitės vaidmuo), bet todėl, kad kartu su 
Pilsudskiu būtų galėję veikti, mat vienokiu ar kitokiu būdu Lietuva vis tiek būtų 
prijungta prie Lenkijos. Ir visai jiems nerūpėjo, kas nutiks Lietuvai, nes buvo 
įsitikinę: federaciniai teiginiai, kalbantys apie kokį nors Lietuvos valstybingumo 
šešėlį, neišliks ilgai ir bus Lenkijos suvalgyti. Prie Pilsudskio tie lenkai šliejosi, 
nes tikėjo jo galia, tikėjo, kad anksčiau ar vėliau paėmęs lenkišką kardą jis įžengs 
į Kauną ir į Žemaitiją su savo legionais. Minėtosios kategorijos žmonės vertino 
ne Pilsudskio programą ar idealus, bet jo avantiūrizmą, jo betarpiškais veiksmais 
įvykdytų faktų patosą. Dėl įvairių motyvų tarp vietos lenkų plito tikėjimas Pil- 
sudskiu ir legendos apie jį. Pilsudskio sekėjais tapo daugelis visalenkiškai nusitei- 
kusių žmonių. Labai retai galėjai sutikti tarp lenkų nacionalistų Pilsudskio prie- 
šininką. Na, o jeigu tokių ir buvo, tai dažniausiai ką tik iš Lenkijos grįžę žmonės, 
pasisėmę klasikinių endekų ideologijos, sumišusios su neapykanta tai lenkų ide- 
ologijai, su kuria siejamas Pilsudskio vardas. Tačiau pastarieji nebuvo Lietuvoje 
populiarūs, jų nepalaikė net ir tie lenkai, kuriems endekų ideologija buvo arti- 
mesnė už Pilsudskio ideologiją. Iš esmės juk svarbiausia ne ideologija, o Lenkijos 
kariniai veiksmai Lietuvoje, apie kuriuos kalbėjo Pilsudskis. Tuo tarpu Lenkijos 
endekai laikėsi lėtos diplomatinės ir politinės metodikos - tikslios ir konsekven- 


184. Modus vivendi (lot.) - gyvenimo būdas, gyvensena. 

Unija paveiksluose 


Karikatūra „Unija paveiksluose. 
Kaip galima sujungti Lietuvą 
su Lenkija“. 

Iš satyros ir kritikos žurnalo Spak- 
tyva. 1925, nr. 6-7 (9-10), p. 8. 


Kaip galima sujungti Lietuvą su Lenkija. 


tiškos, bet pamažu pasiekiamo tikslo. Endekų metodika Lenkijoje buvo raciona- 
listinė, Pilsudskio metodika - veiksni. Tad veiksmų visi ilgėjosi. Ir nebijojo pa- 
sekmių, galinčių kilti dėl Pilsudskio aspiracijų. Jie buvo ramūs, svarbiausia, kad 
Kaune ir Žemaitijoje atsirastų lenkų karių - net jeigu jie būtų Pilsudskio kariai. 
Tokios pakraipos čionykščiai lenkų nacionalistai puikiai žino, kad Lenkija, net ir 
ta PPS Varšuvoje, čia, Lietuvoje, remsis ne revoliucinėmis idėjomis, o visuomene, 
kuri yra ideologinis Varšuvos endekų atitikmuo, tada Lenkijos ginklai Lietuvoje 
tarnaus jiems, o ne kam nors kitam ir bus panaudoti toms srovėms, kurias dik- 
tuoja šalies tautinė visuomeninė santvarka, bet ne kokios nors Varšuvos salonų 
taurių veikėjų svajonės. Todėl jie buvo ramūs dėl pasekmių ir laukė Pilsudskio 
veiksmų. Iš tiesų liaudies Lenkija gali būti Lietuvos draugė ir sąjungininkė, tik 
su sąlyga, kad Lietuvoj pradės valdytis arba atsisakys to vadovavimo, kas, deja, 
pasiekiama sunkiausiai. Mat Lenkija, valdanti Lietuvą, nebus ta liaudies Lenkija. 
Lenkijos valdymas Lietuvoje yra, buvo ir būtų visuomeniškai reakcingas. Mūsų 
čionykščiai reakcingi lenkiškieji elementai su Pilsudskio „orientacija“ laikosi ša- 
lia vado ir tiki juo dėl jo veiklos, bent jau laikėsi šalia ir tikėjo, kol pats Pilsudskis 
nežlugo. 

1923 metų liepos 11 d. 
Trečiadienis 


Faktas, Pilsudskio populiarumas ir legenda buvo gajesnė tarp apsisprendusių Lietu- 
vos lenkų nei pačioje Lenkijoje. Dar įdomiau tai, kad Lenkijoje Pilsudskis buvo po- 
puliaresnis tarp liaudies elemento, o aukštesniuose sluoksniuose jo populiarumas 
mažėjo, kol pavirto neapykanta. Na, o tarp Lietuvos lenkų, bent jau gyvenančių 
nepriklausomoje Lietuvoje, Pilsudskio populiarumas buvo didžiausias ir labiausiai 
palaikė jį kaip tik lenkų dvarininkai, vado žvaigždė geso tarp Žemesnio rango vi- 
suomenės atstovų. Pastaruoju metu - galbūt laikinai - Lenkijoje laimėjo endekai'š. 
Lenkijos valdžios vairas atiteko Vitosuiš“ ir endekams**. Pilsudskininkai, kurie 
nuo pat Lenkijos susikūrimo pradžios vadovavo šalies politikai, nors buvo priversti 
laikytis daugelio kompromisų ir nuolaidų, atsidūrė opozicijoje. Vitosas užsienio 
politiką perdavė endekams. Pilsudskis pasitraukė“. Galbūt kada nors dar pakovos 
dėl valdžios, bet šiuo metu yra „nuverstas“. Faktas, kad dabar į endekų rankas pate- 
kusi Lenkijos politika bus atviresnė. Prancūzų aljansas ir frontas prieš vokiečius su 
visomis šito momento pasekmėmis yra logiška endekų ideologijos išraiška. Taip pat 
elgėsi ir Pilsudskis, mat tuo laiku Lenkija neturėjo kito pasirinkimo, bet jis elgėsi 
prieš savo valią, prieštaraudamas savo paties politikos idėjoms. Pilsudskio politinė 
kryptis savo esme germanofilinė, tačiau akivaizdžiai buvo nukreipta prieš Rusiją. 
Pagrindinis ir esminis Pilsudskio politikos taškas buvo jo Rytų politika, pagrįsta 
federaciniais šūkiais, nukreiptais į lietuvių ir rusėnų liaudį. Visą gyvenimą Pilsuds- 
kis svajojo sukurti Europos Rytus, nuo jūros iki jūros, su Lenkijos Federacijos vėlia- 


185. Rinkimai į Lenkijos seimą ir senatą įvyko 1922 m. lapkričio 5 ir 12 d. Tautiniai demokratai 

(endekai), Krikščioniškoji demokratija ir Tautiškoji krikščionių liaudies partija (Narodowo 

Chrešcijanskie Stronictwo Ludowe), susivienijusios į Tautinės vienybės krikščioniškosios 

sąjungos (Chrešcijanski Związek Jedności Narowodowej, „Chjena“) bloką, laimėjo daugumą 

mandatų (29,1 proc.). PSL „Piast“ - pagrindinė centro partija - tik 13,2 proc. mandatų. „Chjena“ 
ir „Piast“ susijungę išrinko Seimo pirmininku vieną iš PSL „Piast“ vadovų Macejų Ratajų (Macjej 

Rataj), Senato pirmininku artimą endekams Voicechą Trempčynskį (Wojciech Trąmpczyński). 
Vyriausybės pirmininku buvo paskirtas kritiškai J. Pilsudskio atžvilgiu nusistatęs generolas 

Vladyslavas Sikorskis (Władysław Sikorski). 

186. Vitosas Vincentas (Witos Wincenty, 1874-1945), Lenkijos politikas, vienas iš liaudininkų — 
PSL „Piast“ - vadovų. 

187. Vladyslavo Sikorskio vyriausybė tvėrė neilgai ir 1923 m. gegužę buvo suformuotas naujas 

dešiniųjų ir centro koalicijos kabinetas, kuriam vadovauti sutiko V. Vitosas, nors dauguma ministrų 

portfelių, ypač vadovaujančių ministerijų, tarp jų ir užsienio, atiteko endekams. V. Vitoso vyriausybė 

žlugo 1923 m. gruodį ir ją pakeitė Vladyslavo Grabskio vadovaujamas ministrų kabinetas. 

188. J. Pilsudskis buvo Generalinio štabo vadas ir Karo tarybos pirmininkas. Matydamas, kad ir 
politinės, ir karinės valdžios svarbiuose postuose įsitvirtina dešinieji, jo priešininkai, minėtųjų 

pareigų atsisakė ir pasitraukė iš politinio gyvenimo. 


133 


Atviruko „Valstybės 
Viršininkas Juzefas 
Pilsudskis“ reproduk- 
cija. Skirtas 1919 m. 
Vilniaus išvadavimui 
iš bolševikų. 

Iš Eugenijaus Peikštenio 
rinkinių, 227 T13 A78. 


va, kuri pasipriešintų nekenčiamai Rusijai - ne tik Peterburgo, bet ir Maskvos Rusi- 
jai“*, Nors negalėjo šitos svajonės įgyvendinti, nes ją fatališkai pražudė tarptautinės 
jėgos ir 1920 metais minėtoji politika tragiškai bankrutavo, Pilsudskio Lenkija pri- 
valėjo imtis vaidmens, kuriam ją įpareigojo Didžiojo karo pasekmės, savo ginklus 
nukreipti prieš Vokietiją ir pavojaus zona skelbti Vakarus, įjungiant ir asimiliuo- 
jant „rytų“ žemių gabalėlius, gautus Rygos sutartimi“, vis dėlto Pilsudskis visa tai 


189. R. Dmovskis su endekais pasisakė už tautinę lenkų valstybę iš visų etnografinių Lenkijos dalių, 
kurios sudarytų tarsi branduolį, ji apimtų, be to, germanizuotus lenkiškuosius pakraščius vakaruo- 
se ir tokius pat rytuose, kurių gyventojai buvo veikiami lenkiškosios kultūros ir katalikybės. Iš es- 
mės endekai, prijungiant Lietuvos, Baltarusijos, Ukrainos žemes, buvo nusistatę išlaikyti valstybėje 
lenkiškos daugumos principą. Šioji integracinė, inkorporacinė žemių įjungimo į Lenkiją programa 
buvo nukreipta prieš vokiečių ekspansiją. Dėl Rusijos buvo manyta, kad revoliucija panaikino jos 
agresyvius instinktus, jos keliamą pavojų. Dėl savo tautinių tikslų paprastumo ir aiškumo pro- 
grama sulaukė daugumos seimo politinių jėgų pritarimo. Tuo tarpu J. Pilsudskio Rytų politikos 
programa kirtosi su minėtąja. Pirmiausia, ji buvo nukreipta prieš Rusijos „amžiams užkoduotas“ 
ekspansines užmačias, siekta susilpninti pastarosios įtaką Baltijos ir Juodosios jūrų pakraščiams. 
Antra, savo siekiais šioji programa pasisakė ne už tautinės Lenkijos, bet už savarankiškų, federaci- 
niais, sąjunginiais ryšiais su Lenkija susijusių ir laisvai apsisprendusių valstybių darinį. 

190. Rygoje 1921 m. kovo 18 d. buvo pasirašyta Lenkijos ir Sovietų Rusijos taikos sutartis, pa- 
gal kurią dauguma etninių ukrainiečių ir baltarusių bei dalis lietuvių teritorijos atiteko Len- 
kijai. Siena tarp jų buvo pravesta Dysnos, Slučės ir Zbručo upėmis. Slučė, arba Šiaurinė Slu- 
čė (brus. Cay“, rus. Cayuo, Cesepnaz Cnyuv) — upė Baltarusijoje, Pripetės kairysis intakas. 
Prasideda Minsko srityje, į pietus nuo Minsko, teka pietų kryptimi per Polesę. Žemupys Gome- 
lio srityje. Įteka į Pripetę netoli Turovo. 

darė iš reikalo, nenuoširdžiai ir nė minutės iš savo širdies neišrovė svajonių bei 
siekių - nepasidavė, kaip būdinga užsispyrusiam lietuviui. Kaip tik čia ir slypi pas- 
tarųjų metų (pasibaigus Didžiajam karui) Pilsudskio tragedijos šaltinis. Pilsudskis 
savo Užmojį vykdė visu pajėgumu - per visą karą, per šaulių judėjimą ir Legionuo- 
se 1914 metais, per Magdeburgą 1917", o per okupantų išvarymą 1918 metais, galų 
gale per lenkų ir rusų karą iki Kijevo imtinai. Tuomet jis buvo savimi, tuomet jis 
tarnavo savo sumanymui. Jau nuo 1919 metų pradžios galima pastebėti jo veikloje 
tam tikrų nesklandumų, kuriuos sukėlė priešininkų jėgos, ir kompromiso keliu 
pats Pilsudskis pakoregavo savo Užmojį“*. Ypač jie apsireiškė tada, kai tais pačiais 
metais Pilsudskis prisilietė prie lietuvių ir rusėnų žemių, jau tada pradėjo ryškėti 
jo Rytų problemos sprendimo ideologijos trūkumai, atsiradę dėl liaudyje vykusių 
visuomeninių tautinių procesų tose žemėse nesuvokimo ir operavimo sąvokomis, 
kurios minėtosiose žemėse jau tapo arba dar tampa atgyvena - vis dėlto Pilsudskis 
dar buvo savimi, dar buvo padėties valdovas. Pilsudskio politikos katastrofa prasi- 
deda 1920 metais. Tada jis nebevaldė padėties ir savo veiksmais ėmė tarnauti tiems, 
kuriais netikėjo, kurių netroško, kuriems buvo priešiškas. Želigovskio afera“? buvo 
paskutinis bandymas forsuoti savo liniją ir baigėsi ne Pilsudskio, bet priešingos 
stovyklos laimėjimu: Vilniaus aneksija, Vilniaus reikalo paskandinimu endekiškos 


191. Turimi galvoje Vokietijos karinės valdžios veiksmai, kai J. Pilsudskis buvo areštuotas ir 
kalintas Magdeburgo tvirtovėje 1917 m. liepos-1918 m. lapkričio mėn. 

192. Regentų taryba 1918 m. lapkričio 11 d. visą valdžią perdavė J. Pilsudskiui, kuris kaip 
Valstybės viršininkas (Naczelnik Państwa) organizavo vyriausybę, kariuomenę ir inicijavo 
1919 m. sausio 26 d. rinkimus į Lenkijos steigiamąjį seimą, susirinkusį jau vasario mėn. J. Pil- 
sudskiui vadovaujant, Lenkijai pavyko stabilizuoti vidaus padėtį, pelnyti tarptautinį pripa- 
žinimą ir pradėti karo veiksmus dėl valstybės teritorijos išplėtimo. 1919 m. sausio 16 d. atėjus 
į valdžią Ignacui Paderevskiui (Ignacy Paderewski), ministrų kabinetas pasiekė kompromisą 
su R. Dmovskio vadovaujamu lenkų tautiniu komitetu, nuo 1917 m. rezidavusiu Paryžiuje. 
Pastarasis reprezentavo Lenkiją prieš Aliantus (Prancūziją, Angliją, JAV). Taigi likviduo- 
tas „dviejų lenkų valdžių precedentas“ sustiprino minėtųjų valstybių pasitikėjimą Lenkija ir 
J. Pilsudskio kaip tokios valstybės vadovo autoritetą. Tuo tarpu išrinktasis seimas buvo opo- 
ziciškas J. Pilsudskiui. Seimo patvirtinta laikinoji, vadinamoji „Mažoji konstitucija“ suteikė 
labai plačius įgaliojimus seimui ir apribojo valstybės viršininko teises, bet iš esmės karo sąly- 
gomis pastarasis kaip karinis viršininkas disponavo nemenka valdžia. Tai J. Pilsudskiui teikė 
vilčių, kad sprendžiant Lenkijos valstybės teritorijos ir vietos naujoje geopolitinėje Europos 
konfigūracijoje klausimą pavyks atsispirti R. Dmovskio, endekų nuostatoms ir vykdyti savo 
programą. 

193. Kalbama apie J. Pilsudskiui pavaldaus generolo Liucjano Želigovskio vadovaujamos kariuo- 
menės (apie 15 tūkst. karių) inscenizuotą „maištą“ 1920 m. spalio 10 d., per kurį buvo užimtas 
Vilnius ir Vilniaus kraštas. 

Grabskių“* politikos liūne. Tie, kas buvo įžvalgūs, jau 1920 metais, o gal 1919 metais 
pastebėjo, kad bus tokia baigtis, jeigu lenkų noras viešpatauti nedings. Tie žmonės 
matė: Pilsudskis veikia endekų labui - na, kad ir nenoriai, bet dirba jiems, galbūt 
tikėdamas, kad vis dar siekia savo paties užmojo. Pilsudskis toks jau yra: kai labai 
nori, gali veikti ir taip, kad viskas pakrypsta prieš jo logiką. Iš tiesų norėti lygu 
galėti, bet vis viena reikia, kad veikla atitiktų norus. Pilsudskis, atsidavęs valios ar 
noro kultui, išdrįso nueiti taip toli, kad padarė priešingai, nei norėjo. Ir taip laimėjo 
veiklos logika prieš noro logiką. 


1923 metų liepos 12 d. 
Ketvirtadienis 


Kažin kaip jausis Lietuvos lenkai, kai Lenkijoje užgeso Pilsudskio žvaigždė? Kiek 
stebiu, atrodo, mūsų vietiniai aistringi Pilsudskio šalininkai, kurie jį ant rankų 
nešiojo, garbino ir tikėjo juo tik dėl to, kad pagaliau užbaigs lenkų ir lietuvių 
konfliktą Lenkijos naudai, kurie iš tiesų labai nutolo nuo idealų, slypėjusių Pil- 
sudskio federacinės programos ideologijoje ir savo dvasia labiausiai palaikė ende- 
kus, - taigi tie žmonės labai greitai pamirš Pilsudskį ir atsisakys jo kulto. Kodėl? 
Pilsudskis, būdamas opozicijoje, neturėdamas valdžios ir perspektyvų ginklu už- 
pulti Lietuvą, minėtiesiems žmonėms yra niekas. Tuo metu, kai Pilsudskio var- 
das nustoja būti siejamas su lenkų invazijos viltimi, tokio tipo žmonėms jo vardas 
tėra tuščias garsų skambesys. Žinoma, jie nesiliauja tikėję, kad Lenkija užims 
Lietuvą, mat labai trokšta šitos invazijos, o Lietuvos nepriklausomybė jiems tėra 
intriga ir pavojus, tikimybė, kad Lietuvą praris Vokietija ar Rusija, - na, kaip mi- 


194. Turimi galvoje du broliai Grabskiai: 1. Stanislavas Grabskis (Stanisław Grabski, 1871-1949), 
politikas, ekonomistas, seimų narys. 1892 m. buvo vienas LSP (PPS) kūrėjų. 1902 m. nutraukė 
ryšius su partija ir 1905 m. tapo Tautinės lygos (endekų) nariu, nuo 1917 m. Galicijos tautinių 
demokratų partijos (endekų) vicepirmininku. 1919 m. kartu su broliu Vladyslavu įkūrė ka- 
talikiškai endekiškos pakraipos Lenkų tautinę sąjungą (Związek Narodowo-Ludowy, ZNL). 
1920-1921 m. buvo Lenkijos valstybinės delegacijos nariu derantis su Sovietų Rusija Minske, o 
vėliau Rygoje; derybos baigėsi 1921 m. kovo 18 d. Rygos sutartimi. Jis palaikė Romano Dmovs- 
kio inkorporacinę koncepciją ir buvo priešiškas Juzefo Pilsudskio „federalistinei“ koncepcijai. 
Laikomas vienu iš Rygos sutarties punktų, realizavusių inkorporacinę koncepciją, autorių; 2. 
Vladyslavas Grabskis (Władysław Dominik Grabski, 1874-1938), politikas, ekonomistas, isto- 
rikas, pinigų reformos autorius, du kartus buvo Lenkijos vyriausybės vadovas (1920 m. bir- 
želio-liepos, 1923 m. gruodžio-—1925 m. lapkričio mėn.). Lenkijos tautinių demokratų partijos 
(endekų) narys nuo 1905 m., 1919 m. kartu su broliu Stanislavu įkūrė katalikiškai endekiškos 
pakraipos Lenkų tautinę sąjungą. Po prezidento Gabrieliaus Narutavičiaus nužudymo 1922 m. 
gruodį išstojo iš partijos. 

Tikras vaistas. 


Lenkas (gydytojui). Man akys pradėjo skaudėt. Kas do priežastis 


Karikatūra „Tikras vaistas“, tos ligos. 
satyros laikraštis Garnys, 1924, Daktaras. Priežastis visai aiški; sveikas perdažnai kreipdavai savo 
nr. 12 (67), p. 1. akis į Vilnių. Pradėk žiūrėti į Varšuvą, ir Tamstos akys pasveiks. 


nėjau, nuo šiol minėtasis tikėjimas atsiriboja nuo žavingojo Pilsudskio vardo. Be 
šito tipo Pilsudskio adeptų, Lietuvos lenkų stovykloje esama dar ir kitokių - tai 
Pilsudskio gerbėjai iš giliausių įsitikinimų. Jų mažiau nei pirmųjų, o itin mažai 
tarp dvarininkų, bet jie labiau pasiaukoję ir garsiau reiškiasi. Pastarieji, kaip ir 
pats Pilsudskis, nėra aneksijos ir besąlygiško Lietuvos užgrobimo šalininkai; jie 
vis dar tiki senąja lietuvių dvarininkų ideologija, kuri jaučia, kad Lietuva turi 
būti atskira, bet privalo būti solidari su Lenkija. Kitaip tariant, jie tiki Jogailaičių 
Lietuva, organiškai priklausančia „Respublikai nuo jūros iki jūros“. Jie prisirišę 
prie tokios Lietuvos, tokią Lietuvą myli, kaip, beje, pats Pilsudskis - vadinasi, ko 
gero, šiek tiek daugiau myli nei Lenkiją. Liaudies ir lietuvių Lietuva, atsiradusi 
XIX-XX amžiuje, iki šiol kalanti savo nepriklausomybę, jiems yra tarsi nesusi- 
pratimas, priešprieša anai Lietuvai, kurią jie įsimylėjo ir kurios legendų iš savo 
širdies išbraukti nenorėjo, o pakoreguoti ir pateikti jas naujai nebemokėjo. Tiek 
Pilsudskiui, tiek tokio tipo žmonėms Lenkija nėra besąlygiška vertybė - myli- 
ma tiesiog už tai, kad yra. Ji tik ginklas ir veiksnys, galintis nugalėti „netikrąją“ 
Lietuvą ir atkurti, atstatyti senąją, numylėtąją Jogailaičių Lietuvą. Jie kartu su 
Pilsudskiu naiviai tikisi, kad Lenkija privalo, nori ir geba tai padaryti. Ir, kaip 
Pilsudskis, vardan šito tikėjimo vykdė įvykusių faktų politiką, kuri naikino nau- 
jąją Lietuvą ir anaiptol neatkūrė tos senosios, mylėtosios Lietuvos, kurios senoji 
forma mirė natūralia mirtimi, o Lenkija, pasinaudojusi Pilsudskio veiksmais, net 
nesapnavo atkurti kažkokios Lietuvos - jos tikslas buvo paprasčiausiai praryti 

šalį. Vis dėlto Pilsudskis ir Lietuvoje gyvenantys minėtieji jo sekėjai vis dar tikėjo, 
kad Pilsudskis yra genijus ir prikels iš mirties senąją Lietuvos ir Lenkijos Respubli- 
ką, kuri nebus nei endekiškoji Lenkija, nei dabartinė Lietuva. Tokiems Pilsudskio 
sekėjams Vitoso endekų triumfas ir dievaičio nuopuolis buvo tikras smūgis į pašir- 
džius, o tokių žmonių nedažnai tenka sutikti. Sutikęs juos kartoju: dėl Lietuvos ir 
jos santykio su Lenkija mieliau renkuosi endekus nei Pilsudskį. Toks mano pasirin- 
kimas, nors savo idėja Pilsudskis man artimesnis už endekus ir, beje, buvo laikas, 
kai tikėjau lietuviškąja Pilsudskio programa ir buvau pasiryžęs su juo bendradar- 
biauti*“. Taip, endekų idėja artimesnė, sąžiningesnė ir paprastesnė. Endekai išlieka 
savimi ir eina tiesiai prie tikslo, kuris yra realus. Lietuvos ir Lenkijos santykiai 
greičiau nurimtų ir nusistovėtų, jeigu Lenkijai vadovautų ne Pilsudskis, o endekai. 
Niekas tokios prarajos tarp Lietuvos ir Lenkijos neiškasė, niekas savo veiksmais di- 
desnės neapykantos nesukėlė už senosios Lietuvos mylėtoją Juzefą Pilsudskį, kuris 
kartais vardan meilės savo sapnui apie Lietuvą ima nekęsti ir Lenkijos. Tai didžiulė 
Pilsudskio drama ir prakeiksmas. Norėjo kitko, o darė tai, ko pageidavo endekai. 
Pilsudskio Lietuvos politika buvo panaši į Marijos Teresės*“ Lenkijos padalijimo 


195. Kalbama apie 1913-1915 m. ir Legionų laikotarpį (1915-1917), kai Autorius buvo sukūręs 
Lietuvos valstybingumo koncepciją, kurią išreiškė Lenkijos ir Istorinės Lietuvos moderni fe- 
deracija. Ji buvo įvardijama kaip dviejų savarankiškų demokratinių valstybių susivienijimas, 
užtikrinantis abiejų valstybių egzistenciją sudėtingoje geopolitinėje situacijoje ir pirmiausia 
garantuojantis išsivadavimą iš Rusijos valstybinės priklausomybės. Vadovaudamasis minėtąja 
nuostata jis palaikė ir pats dalyvavo J. Pilsudskio Legionų veikloje, 1918-1919 m. rėmė jo federa- 
cinius Lietuvos ir Lenkijos valstybingumo planus ir kai kurias praktines akcijas (1919 m. „išvyka 
į Kauną“ ir bandymas įkalbėti lietuvių politikus jungtis prie Pilsudskio planų įgyvendinimo). 
Tačiau 1920-1921 m. įvykiai - Želigovskio akcija, „Vidurio Lietuvos“ prijungimas prie Lenkijos - 
parodė, kad M. Romerio Istorinės Lietuvos valstybingumo koncepcija pasirodė besanti utopija. 
Tiek lietuvių, tiek lenkų politiniai veiksniai pirmiausia rūpinosi tautiniais interesais. Jie nebuvo 
subrendę ir pasirengę spręsti politinių buvusios Žečpospolitos teritorijų problemos ar nesuprato 
jų sprendimo svarbos, tautinių valstybių kūrimo perspektyvos, vedusios į tautinius susidūrimus. 
Pats M. Romeris nuogąstaudamas pripažino savo projektų žlugimą. Dar 1918 m. liepos 18 d. jis 
Dienoraštyje konstatavo: „ieškodamas balansuotos Lietuvos koncepcijos savo dvilypumu, dirb- 
tinumu pasiekiau tiktai to, kad Varšuvos lenkų, politikų, akyse pelniau užmaskuoto litvomano 
vardą, o lietuvių, - įtarimą slepiąs prolenkiškas tendencijas. Nei ten, nei čia nesulaukiau supra- 
timo. Tiesą sakant, įprasta, kad giliausios intencijos, prasmės dažnai yra vienišos ir nesuprastos, 
bet negaliu patikėti, kad toks yra kaip tik šis atvejis. Konstruota šio karo laikų, rezultatų, pa- 
grindu mano programinė Lietuvos koncepcija piktnaudžiavo nerealiu Lietuvos ir Lenkijos isto- 
rinio solidarumo atskleidimu, perspektyvomis, kurios buvo labai tolimos nuo tikrovėje esančių, 
tautinių, nusiteikimų, ir norų...“ 

196. Marija Teresė (1717-1780), Šventosios Romos imperijos imperatorė, Čekijos ir Vengrijos ka- 
ralienė regentė, Austrijos kunigaikštienė. Austrijos dalyvavimas pirmajame Abiejų Tautų Res- 
publikos padalijime 1772 m. davė jai Galiciją. 

laikais: verkė ir keikė prievartą, gailėjo nuskriaustųjų, bet ėmė. Man verčiau jau 
Frederikas Prusas“?, kuris ėmė, nes imti norėjo. 


1923 metų liepos 13 d. 
Penktadienis 


Tribunolo teisėju buvo paskirtas Čepas - mūsų pirmininko Kriščiukaičio kandi- 
datas. Šiandien teisingumo ministras atsiuntė raštą ir oficialiai informavo Tribu- 
nolą apie šį paskyrimą. Janulaitis dabar ilsisi Palangoje ir dar nieko nežino apie 
paskyrimą, bet įtariu, kad ryšis tesėti žodį ir atsistatydins. Prieš atostogas jis ka- 
tegoriškai pareiškė: jeigu Tribunolo teisėju bus paskirtas ne Ciplijauskas, kurio 
kandidatūrai Tribunolas du kartus pritarė, o kas nors kitas, jis pasitrauks iš Tri- 
bunolo. Tai, ko baiminomės, kaip tik šiandien ir įvyko, o Janulaitis yra ryžtingas 
ir laikosi duoto žodžio. Bus labai gaila, jeigu Janulaitis pasitrauks, tai valios žmo- 
gus, turintis gerą galvą, puikus ir gabus teisininkas, nors, tiesą pasakius, galbūt 
per daug karštas ir aistringas. Aš asmeniškai nieko neturiu prieš Čepą (beje, jo net 
nepažįstu). Janulaitis irgi nėra nusiteikęs prieš šį žmogų ir juo labiau nelygina jo 
su Kalniečiu. Tiesiog svarbūs principai, kad Tribunolo pasirinktas kandidatas yra 
Ciplijauskas. Prieš atostogas Janulaitis ir mane bandė įkalbėti atsistatydinti, jeigu į 
Tribunolą nebūtų priimtas Ciplijauskas. Išties, dar rudenį maniau, kad vienintelis 
"kelias atsistatydinti, jeigu nebus paisoma Tribunolo nuomonės ir pasirenkamas ne 
jo kandidatas, nes tai Aukščiausiosios teismo instancijos paniekinimas. Prie tokių 
taisyklių buvau pratęs Lenkijoje, kurioje Teismų kolegijos pasirinkti kandidatai 
buvo besąlygiškai gerbiami ir tvirtinami. Na, dabar nesu tikras, ar toks požiūris 
teisingas. Juk kiekviena šalis turi savo papročius. Nei Konstitucija, nei specialusis 
įstatymas apie teisėtvarkos organizavimą Lietuvoje iki šiol neapibrėžė teismo teisė- 
jų paskyrimo metodikos - tai liečia ir Tribunolą. Iki šiol nėra specialiojo įstatymo 
"A 
197. Frydrichas II (taip pat žinomas kaip Frydrichas Didysis, dar vadintas „Senuoju Fri- 
cu“, vok. der alte Fritz, 1712-1786 ), nuo 1740 m. gegužės 31 d. iki mirties buvo Prūsijos karalius. 
Kartu su Rusija Frydrichas II kišosi į Abiejų Tautų Respublikos vidaus gyvenimą. 1764 m. balan- 
džio 11 d. sutartimi Jekaterina II ir Frydrichas II sutarė jos atžvilgiu vykdyti suderintą politiką, 
o į sostą kelti Stanislovą Poniatovskį. 1767 m. kartu su Rusija, Prūsija organizavo Abiejų Tautų 
Respublikoje tris konservatyvių bajorų konfederacijas. Pasinaudodamas Rusijos konfliktu su 
Austrija ir Turkija, Frydrichas II 1772 m. pasiūlė pirmąjį Abiejų Tautų Respublikos padalijimą. 
Tada Prūsija, nors atsiplėšė mažiausiai (Pomeraniją (be Gdansko), Vakarų Prūsiją ir Varmiją 
(be Torunės ir Malborko), tačiau tai ją sustiprino bene labiausiai. Ji ne tik įgyvendino ilgai puo- 


selėtą sumanymą sujungti Brandenburgą su Rytų Prūsija, bet ir ėmė kontroliuoti, gavusi Vys- 
los žiotis, Lenkijos prekybą su Vakarų Europa. 

apie teisėsaugos organizavimą. Tik pasirodžius tokiam įstatymui paaiškės, kokia 
tvarka yra paskiriami aukščiausiosios teismo instancijos teisėjai. O kol kas veikian- 
tis laikinasis įstatymas neaiškiai užsimena, kad Tribunolo (ir Apygardos teismo) 
teisėjus paskiria Respublikos prezidentas. Visai neaišku, ar Tribunolo kolegija gali 
nuspręsti, kokį kandidatą rinktis į teisėjus. Dar kol kas veikia senieji rusų įstatymai 
ir nėra aišku, nes primo neaišku, ar Tribunolui taikytini buvusio Rusų senato ar 
buvusių Teismo rūmų įstatymai, kadangi tam tikru atžvilgiu Tribunolas pakeitė 
buvusį Senatą ir buvusius Rūmus, o įstatymai skiriasi, ir secundo - Rusija visuomet 
renkasi carą, turintį neribotas teises, ir jo pasirinkti kandidatai niekuomet nebuvo 
svarstyti teismų kolegijose. Kitaip tariant, nėra teisinio pagrindo reikalauti, kad 
būtų paskirtas Tribunolo pasirinktas kandidatas. Matyt, reikia palaukti atitinka- 
mo įstatymo. Galbūt jis suteiks Tribunolui kokias nors teises, kas, mano manymu, 
būtų pageidautina - o gal ne. Tad šiandien kategoriškai reikalauti, kad būtų laiko- 
masi Tribunolo nutarties, nėra jokio pagrindo ir kiekvienu atveju reikia parodyti 
savo poziciją dėl konkretaus kandidato. Vienokia padėtis buvo paskiriant Kalnietį, 
kitokia - Čepą. Kalniečio kandidatūrai kategoriškai priešinomės, kadangi jis pats 
pasisiūlė tapti Tribunolo teisėju, o mes stipriai jam pasipriešinome. Pats Tribuno- 
lo pirmininkas pranešė ministrui Karobliui, kad Tribunolas nesutinka į savo gre- 
tas įsileisti Kalniečio. Tuomet buvome dar kartą oficialiai paklausti, ką manome 
apie Kalniečio kandidatūrą, ir pareiškėme, kad pasisakome prieš. Tad reikėjo arba 
mūsų neklausti, arba paklusti mūsų nuomonei, nes antraip būtų rodoma didžiulė 
nepagarba Tribunolui. Čepo atveju viskas buvo kitaip. Skirtumas tarp abiejų kan- 
didatų yra didžiulis. Kita vertus, kai šiandien sužinojau apie Čepo kandidatūrą, 
nors nebuvau nusiteikęs taip smarkiai prieštarauti kaip prieš Kalnietį, kad ir kaip 
Janulaitis bandė mane įtikinti, vis dėlto pamaniau: Tribunolas buvo šiek tiek igno- 
ruojamas. Apie tai pakalbėsiu jau rytoj. 


1923 metų liepos 14 d. 
Šeštadienis 


Dabar jau ramiau žiūriu į teisėjo paskyrimą neatsiklausus Tribunolo nuomonės, 
bet vis tiek manau, kad reikia skirti Čepą, kuriam asmeniškai neturime jokių prie- 
kaištų, nors jis ir nėra mūsų pasirinktas kandidatas, ir Kalnietį, prieš kurį oficialiai 
protestavome. Vis dėlto, kai vakar sužinojau, kad Čepas jau paskirtas Tribuno- 
lo teisėju, atrodė, kad buvo pasirinkta netinkama paskyrimo forma. Apie Čepo 
kandidatūrą buvo kalbama neoficialiai - kalbėjomės ir mes apie jį Tribunole. La- 
biausiai minėtąjį kandidatą palaikė pirmininkas Kriščiukaitis, Janulaitis laikėsi 

nuomonės, kad privalo būti paskirtas Tribunolo pasirinktas kandidatas, nors irgi 
Čepui neturėjo ko primesti. Ir, kaip anksčiau minėjau, Janulaitis buvo kategoriškai 
nusiteikęs atsistatydinti, jeigu Tribunolo teisėju nebus pasirinktas Ciplijauskas, ir 
mielai balsuos už Čepą, jeigu Tribunolas gaus dar vieną teisėjo etatą. Aš ieškojau 
kompromiso, kuris galėtų užgesinti konfliktą; mano nuomone, geriausias pasirin- 
kimas paskirti du teisėjus: Ciplijauską ir Čepą. Taip būtų parodyta, kad Tribunolas 
nėra ignoruojamas, ir nebūtų prarasti puikūs specialistai: Čepas ir Janulaitis. Išties 
Tribunole yra toks krūvis, kad būtina priimti du naujus teisėjus, bet iškart tai pa- 
daryti neįmanoma, nes turime tik vieną etatą, o sukurti antrąjį gali tik seimas. La- 
bai tikėjausi, kad iš ministro posto pasitraukus Karobliui tai ir įvyks, kad naujasis 
teisingumo ministras, paskyręs Čepą, tuoj pat paskirs ir Ciplijauską - Tribunolo 
kandidatą. Tikėjausi, kad kartu su Čepo paskyrimu Tribunolas sulauks oficialaus 
paaiškinimo - teisėjas paskirtas ne dėl to, kad nepaisoma Tribunolo sprendimo. 
Janulaitis tvirtino, kad toks raštas jo netenkintų, bet tai būtų jau šis tas, pretekstas 
susidariusiai padėčiai sušvelninti. Įvykiai susiklostė visiškai kitaip. Apie Čepo pa- 
skyrimą Tribunolui nebuvo net oficialiai pranešta, nebuvo klausiama jo nuomonės, 
nebuvo bandyta ieškoti kompromiso, parodančio, kad Tribunolo nuomonė svarbi. 
Tribunolas buvo paprasčiausiai pastatytas prieš faktą, ir taškas. Todėl vakar nuėjau 
pas teisingumo ministrą Tumėną - norėjau asmeniškai pasikalbėti šia tema. Tu- 
mėnas labai įdėmiai išklausė mano nuomonės, bet, deja, jo pozicija buvo ir išliko 
priešinga manajai. Pirmiausia ministras laikosi kategoriškos pozicijos, kad Čepo 
kandidatūra nėra jokia staigmena Tribunolui ir kandidato paskyrimas nėra neti- 
kėtas, mat Čepo kandidatūrą asmeniškai pateikė Tribunolo pirmininkas Kriščiu- 
kaitis. Paaiškėjo, kad pirmininkas pats atnešė ir įteikė Čepo prašymą, ir pareiškė 
remiąs minėtąjį kandidatą. Tad, pasak ministro, negaliu teigti, kad kandidatūra 
buvo patvirtinta be Tribunolo žinios, nes juk pirmininkas atstovauja Tribunolui. 
Na, ir tai yra tiesa. Jeigu dabar turėtume kokių nors pretenzijų, jos būtų skirtos tik 
mūsų pirmininkui už tai, kad veikia pats vienas, kad proteguoja kandidatus nepa- 
sitaręs su savo kolegomis. Arba kad veikia prieš Tribunolo teisėjų valią. Net nepai- 
sydamas to, kas įvyko, Tumėnas nekeičia nuomonės: Tribunolo teisėjų paskyrimas 
yra vien tik juos paskiriančio Respublikos prezidento prerogatyva. Prezidento ir 
teisingumo ministro, kuris siūlo kandidatus Tribunolo teisėjo vietai užimti. Tri- 
bunolo kolegija gali pateikti savo kandidatus, bet ne ji sprendžia, ar kaip tik jų 
kandidatai bus pasirinkti. Šitaip kalbėjo Tumėnas. Pagal galiojančius įstatymus jis 
yra teisus, kita vertus, iki šiol būdavo kreipiamasi į Tribunolą. 1921 metais aš buvau 
paskirtas Tribunolo teisėju ir mano kandidatūrą iškėlė Tribunolas. 1922 metų ru- 
denį į Tribunolą buvo kreiptasi klausiant jo nuomonės apie Kalnietį. Tiesa, tuomet 

Tribunolui atsisakius pritarti šitam kandidatui ir pasiūlius Ciplijauską vis viena 
buvo paskirtas Kalnietis - vis dėlto kilus konfliktui pats Kalnietis pasitraukė. Kol 
valdžia nemano, kad rinktis teisėjus yra paties Tribunolo kompetencija, aš nebal- 
suosiu už jokius kandidatus, nes manau, kad valdžia, nepaisydama Tribunolo nuo- 
monės, jį kompromituoja. Tumėno pozicija, kad aukščiausių teisėjų paskyrimas 
priklauso politinėms jėgoms, man atrodo pavojinga. Einant tokiu keliu, Tribunolo 
teisėjais galės tapti visokie „nusipelniusieji“, eksministrai, nerandantys darbo, ar 
tiesiog valdžios favoritai. 


1923 metų liepos 15 d. 
Sekmadienis 


Karščiai vis dar alina. Karščiausiu vasaros laiku esu priverstas būti Kaune. Dabar 
jau visiškai aptingau, nieko daryti nesinori. Per kelias praėjusias dienas baigiau 
rašyti kelių bylų nuosprendžius ir Tribunole neturėsiu daugiau ką veikti. Beliks 
vien kasdienę korespondenciją peržvelgti. Dar nepradėjau rengti medžiagos Šiaulių 
enciklopedijų leidyklai. Kaune jau neilgai būsiu: po kiek daugiau nei dviejų savaičių 
leisiuosi į kelionę. Jau nespėsiu užbaigti medžiagos enciklopedijai, nes net statisti- 
nės medžiagos neturiu. Todėl nelabai skubu su šiuo darbu ir mėgaujuosi tinginys- 
te. Buvau susiplanavęs prieš kelionę parašyti bent įžanginę dalį, bet dar atidėlioju 
darbo pradžią. 

Sėdžiu ir svajoju apie rugpjūčio kelionę - itin užsidegiau skristi aeroplanu. Juo 
ir pradėčiau savo kelionę, nuskrisčiau iš Klaipėdos į Karaliaučių. Oi kaip noriu 
tokio skrydžio - labai tikiuosi, kad nepristigsiu pinigų bilietui ir įgyvendinsiu 
svajonę. Na, o iš Karaliaučiaus greičiausiai plaukčiau jūra iki Ščecino. Šiandien 
vakare su Hektoru Komorovskiu nuėjome į Salomonskio cirką. Senasis Maskvos 
cirkas, kuris pastaruoju metu veikia Vokietijoje ir debiutuoja įvairiuose Baltijos 
šalių miestuose. Prieš tai gastroliavo Rygoje, o dabar jau du mėnesius vieši Kaune. 
Geras ir įdomus cirkas, puikūs artistai, daug gyvūnų, sumaniai sudaryta progra- 
ma, kuri, beje, dažnai yra atnaujinama. Šituo laiku tai viena didžiausių pramogų 
Kaune. 

Karikatūra ,„Ambasa- 
dorių konferencijos 
Klaipėdos statutas“, 
Lietuvos žinios, 1923, 
gegužės 27, nr. 117. 


1923 metų liepos 16 d. 
Pirmadienis 


Kol kas pateikiama labai mažai žinių apie Paryžiuje vykstančias derybas, kuriose 
svarstomas Klaipėdos likimas - pastarojo miesto santykis su Lietuva ir įvairiau- 
sios tarptautinės išlygos Lenkijos naudai Klaipėdos uoste. Dėl Antantės išlygų 
Lenkijos naudai lietuvių tauta laikosi radikaliai nekintamos nuomonės, kurią iš- 
sako per posėdžius, susirinkimus, mitingus, spaudoje. Vis dėlto iki šiolei Lietu- 
vos naujienų agentūra visuomenės neinformuoja, kaip vyksta derybos Paryžiuje, 
kokiems kompromisams ryžtasi Galvanausko vadovaujama lietuvių delegacija, 
kokias kompensacijas iš Lietuvos gaus Lenkija. Klaipėdos delegaciją Paryžiuje su- 
daro vokiečiai ir vietos lietuviai, veikiantys ranka rankon su Lietuvos valstybės 
delegacija. Klaipėdos delegacijai priklausantys vokiečiai, galbūt ne visai palai- 
kydami populiarias vietos gyventojų nuotaikas, remia Lietuvos valstybės politi- 
ką, oponuojančią lenkų išlygoms. Vokiečių delegacijos atstovai laikosi Berlyno 
> 
198. Paryžiaus derybos vyko dėl Klaipėdos krašto konvencijos - tarptautinės sutarties, kurią 
svarstė Lietuva ir Ambasadorių konferencijos valstybės, įteisinusios ir reglamentavusios auto- 
nominę Klaipėdos krašto priklausomybę Lietuvos Respublikai. Sutartis pasirašyta 1924 m. ge- 
gužės 8 d. Paryžiuje, o svarstyti pradėta 1923 m. kovo 24 d. taip pat Paryžiuje. Nesusitarus Lie- 
tuvos ir Ambasadorių konferencijos delegacijoms, konvencijos rengimas buvo perduotas Tautų 
Sąjungos Tarybai Ženevoje. 1924 m. sausio 15 d. Tautų Sąjunga sudarė specialią komisiją, va- 
dovaujamą JAV diplomato Normano Deiviso. Komisija parengė galutinį konvencijos variantą, 
kurį 1924 m. liepos 30 d. ratifikavo Lietuvos seimas, o 1925 m. rugpjūčio 25 d. - Prancūzijos, Di- 
džiosios Britanijos, Italijos ir Japonijos atitinkamos institucijos. 

199. Lietuvai atstovavo ministras pirmininkas E. Galvanauskas, V. Sidzikauskas, teisinis pata- 


rėjas A. Mandelstamas, Klaipėdos direktorijos pirmininkas V. Gailius, miesto burmistras dr. 
Grabovas (Grabow), K. Dresleris (Dressler), J. Krauzė (Krause), R. Mejeris (Meyer). 

diktuojamos politikos, kuri renkasi verčiau sujungti, kad ir glaudžiau, Klaipėdą 
su Lietuvą, nei leisti, kad prie jos prisiliestų Lenkija. Vokietija labiau baiminasi 
Lenkijos nei Lietuvos, bet apskritai visą šiandienos politiką laiko laikina ir tiki, 
kad Klaipėdos klausimą anksčiau ar vėliau Vokietija išspręs savo naudai ir atsiims 
prarastas savo teritorijas. Aišku viena: Paryžiuje Lietuva, net ir labai solidariai 
remiama Klaipėdos atstovų, nesugebės atmesti visų Lenkijos naudai numatytų iš- 
lygų ir geriausiu atveju privalės eiti į kompromisus, ieškoti tarpinių kombinacijų. 
Įdomu tik, kokios bus tos kombinacijos ir kokie kompromisai, kaip vėliau į juos re- 
aguos šalies visuomenė ir politikai, mat, atsižvelgiant į šiandienos nuotaikas, pa- 
laikoma besąlygiška opozicija prieš bet kokias išlygas ir bet kokius kompromisus. 
Jau senokai sklando gandai, kad po minėtųjų derybų Lietuva privalės užmegzti 
diplomatinius santykius su Lenkija*““. Tai dar nebus tikroji Lenkijos ir Lietuvos 
taika, tačiau taikių santykių pradžia pašto, komunikacijos, prekybos srityse. Kau- 
no lenkai seniai svajoja apie Lietuvos ir Lenkijos kompromisą ir, suprantama, pri- 
taria tokiam, kuris daugiausiai privilegijų atneštų Lenkijai. Taigi lenkai kalba, kad 
Paryžiuje Lenkija gavo ypatingąsias privilegijas. Atseit net ir dalis Klaipėdos uosto 
buvo atiduota Lenkijos karo laivynui, o kita dalis palikta valdyti mišriai komisijai, 
tarp kurios narių esama lietuvių, lenkų ir t. t. Kitaip pasakius, Lietuva neturėtų 
tiktai jai priklausančio gabalėlio uosto, o Lenkija turėtų net karinį uostą. Tas pats 
šaltinis tvirtina, kad ketinimas Nemuną paversti tarptautine upe buvo papildytas 
punktu apie neutralią juostą, vedamą abipus Nemuno per visą jos ilgį. Tokie gan- 
dai turi būti petdėti, greičiausiai jie atspindi tik vietos lenkų norą matyti kur kas 
galingesnę Lenkiją už Lietuvą”. 


200. De jure Lenkija pripažino Lietuvą tik 1927 m. gruodžio 10 d. 

201. Tokiems gandams plisti padėjo ir tai, jog Ambasadorių konferencija, atsižvelgdama į Lietu- 
vos nuolaidas, 1923 m. vasario 17 d. sutiko, kad Lietuva perimtų suverenumą Klaipėdos krašte, 
bet tik jei sutiktų su sąjungininkų iškeltomis autonomijos sąlygomis. Jos numatė atsižvelgti ne 
tik į Lietuvos, bet ir į Lenkijos interesus Klaipėdoje, be to, autonomijos sąlygas reglamentuosian- 
čią konvenciją turėjo parengti pati Ambasadorių konferencija. Galvanausko vyriausybė, kaip ir 
numatė sąjungininkai, kovo 13 d. pripažindama tokį sprendimą, turėjo pripažinti ir jame įra- 
šytus saugiklius. Tačiau kovo 24 d. Paryžiuje prasidėjusiose derybose dėl konvencijos Lietuvos 
diplomatams galiausiai pavyko išvengti daugelio punktų, tenkinusių Lenkijos interesus, įrašy- 
mo į konvenciją (tokiai sėkmei buvo palanku, kad nuo 1923 m. vidurio vis labiau komplikavosi 
Prancūzijos ir Britanijos santykiai). 


144 


1923 metų liepos 17 d. 
Antradienis 


Šiandien į Tribunolą užsuko paskirtasis teisėjas Čepas. Pagyvenęs žmogus, maž- 
daug 50-ies, 60-ies metų. Prisistatė man, paprašė tam tikros informacijos, trumpai 
pakalbėjo ir išėjo. Sakė, kad darbą pradės rugpjūčio 10 dieną. Negaliu net pasakyti, 
kokį įspūdį man paliko - kol kas jokio, nei teigiamo, nei neigiamo. Apskritai apie šį 
žmogų labai mažai žinau, tik tiek, kiek pasakojo Kriščiukaitis jį girdamas. Vadinasi, 
žinau tik tiek, kad prieš 20 metų Čepas kartu su Kriščiukaičiu ir Mačiu kurį laiką 
tarnavo Mintaujos?” teisėtvarkoje, Apygardos teismo kanceliarijoje, o vėliau dirbo 
Čitos miesto apygardos teisėju. Jis nepartinis, kairiųjų pažiūrų, bet ne radikalių. 
1917 metais dalyvavo Lietuvos emigrantų tautiniame suvažiavime [Lietuvių suva- 
žiavimas Petrograde 1917 m. gegužės 27-birželio 3 d. - R. M.), pavadintame Seimu, 
ir buvo išrinktas šito suvažiavimo pirmininku, tačiau, negalėdamas susidoroti su 
aršiai besiginčijusiais įvairių partijų atstovais, atsisakė pirmininkauti. Dar girdėjau, 
kad ramaus būdo žmogus, o daugiau nieko ir nežinau apie jį. 

Palangoje atostogaujančiam Janulaičiui parašiau laišką apie Čepo paskyrimą. 
Prašiau ir patariau pernelyg karštai nereaguoti ir neatsistatydinti. Rašiau, kad Janu- 
laitis reikalingas Tribunolui, kad dar ne kartą nepriklausoma jo nuomonė gali būti 
reikšminga, kad prarasti jį būtų didžiulis smūgis, juolab mano įtaka gali nebūti tokia 
reikšminga, nes faktas, kad esu ponas lenkas, visuomet pastūmės kai kuriuos žmones 
sumažinti mano įtaką ir pakenkti mano sprendimams. Atsistatydinti juk nebus per 
vėlu, jeigu įsitikinsime, kad vyriausybė tikisi Tribunolą paversti paklusniu įrankiu ir 
kad negalime tokiems ketinimams pasipriešinti. 


1923 metų liepos 18 d. 
Trečiadienis 


Gavau Marynios laišką, rašytą iš Bagdoniškio. Sesė turėjo nemalonumų, nes kaž- 
koks valkata be dokumentų, kurį areštavo Rokiškio „Žvalgyba“, pateikė melagingus 
parodymus; „Žvalgyba“ atliko kratą Bagdoniškyje ir apieškojo pačią Marynią. Tas 
valkata pareiškė, kad iš liepos 6-osios į 7-ąją nakvojo Bagdoniškyje, į kurį atnešė tris 
laiškus iš Lenkijos. Juodas melas, bet Marynia tapo įtariamąja, neva dalyvaujanti 
kažkokios „lenkų organizacijos“ veikloje. Žinoma, „Žvalgyba“ nieko nesurado ir dar 
išsikvietė Marynią į Rokiškį apklausti. Atrodo, kad taip viskas ir baigėsi. Marynia 
yra pasipiktinusi ir, aišku, naudojasi padėtimi, ir varo ant Lietuvos — šiais laikais 


202. Jelgava (iki 1917 m. Mintauja, latv. Mitava, vok. Mitau) - miestas Latvijoje. 

tarp dvarininkų toks varymas laikomas gero tono ženklu. O Marynia tai daro su 
sportininko azartu. Panašu, kad ji ne tiek nemalonumų patyrė, kiek dabar jaučia 
pasitenkinimą ir turi pretekstą kaltinti Lietuvą, rašyti laiškus visiems giminaičiams 
ir pažįstamiems, gyvenantiems Lenkijoje, kaip lenkai yra „persekiojami“ „Kauno 
Lietuvoje“. Ką jau ką, o Marynią pažįstu kaip nuluptą - iš esmės ji geriausias žmogu- 
tis žemėje, tačiau turi itin didelį polinkį pletkinti, ieškoti naujienų ir skleisti gandus. 
Tokia tikra kūmutė ta mano sesė. Populiarus tarp dvarininkų Lietuvos apkalbinė- 
jimas Maryniai yra tarytum sportas, nes iš tiesų ji nejaučia neapykantos Lietuvai, 
kuri, beje, būdinga daugeliui dvarininkų. Kita vertus, Marynia nejaučia Lietuvai 
ir pagarbos, netiki ja, bet negali atsikratyti dar rusų laikais įgyto įpročio smerkti 
viską, kas susiję su valdžia, o kūmutės ir sportiniai instinktai dar labiau pasitar- 
nauja tokiam įpročiui. Be abejonės, nepritariu „Žvalgybos“ poelgiui ir manau, kad 
kažkoks valkata negali virsti priežastimi įsiveržti su kratos orderiu į ramios moters, 
seniai toje vietoje gyvenančios, namus ir pažeisti Konstitucijos numatytas garantijas 
dėl piliečių asmens neliečiamybės. Apie šį faktą tikrai pranešiu karo ministrui ir 
paprašysiu ištirti Rokiškio „Žvalgybos“ veiksmus. Galbūt „Žvalgyba“ turės pasiaiš- 
kinti, ateityje elgsis atsargiau ir jausis labiau kontroliuojama - bijos savivaliauti ir 
peržengti savo kompetencijos ribas. Iš principo tokie veiksmai nėra labai baisūs ar 
skandalingi. Daugelyje šalių, neišskiriant ir Lenkijos (aišku, ten ne su lenkų tauty- 
bės žmonėmis), vyksta ne geresni dalykai, bet neretai ir baisesni. Taigi tendencinga 
teigti, kad tik Lietuvoje įmanomos tokios kratos, kad tik Lietuvoje diskredituojami 
kitataučiai, kad Lietuva išties turi pagrindo įtarinėti, jog lenkai jai kenkia. 


1923 metų liepos 19 d. 
Ketvirtadienis 


Vakar miesto parke sutikau ponus Duševskius. Duševskis?“* emigravo iš Baltarusi- 
jos ir gyvena Kaune. Dalyvavo tos grupės veikloje, iš kurios išsirutuliojo Baltaru- 
sijos Liaudies Respublikos vyriausybė išeivijoje, t. y. kuriai vadovavo Lastouskis?***. 
Ilgokai mudu kalbėjomės. Mano santykiai su baltarusiais, kuriems esu labai palan- 
kus jau nuo senų laikų (dar nuo prieškario Vilniaus), yra puikūs. Jie manimi tiki ir 
pasitiki, tad visuomet kalba atvirai. Pastaruoju laiku manęs niekas nesieja su bal- 
tarusių politika, bet baltarusiai, radę progą, mėgsta man pasakoti savo rūpesčius, 


203. Dušauskis-Duž Klaudijus (Duszeuski Klaudij, Knajosi ĮĮyvc-ĮĮymsycki, 1891-1959), inžinie- 
rius, baltarusių visuomenės ir politikos veikėjas. Manoma, kad 1917 m. tautinės Baltarusijos vė- 
liavos eskizo autorius. 

204. Lastouskis Vaclavas (Lastoūski Vaclaū). 

paklausti patarimo arba kokios nors jiems rūpimos informacijos. Duševskis papa- 
sakojo naujieną, kad Baltarusijos Liaudies Respublikos „Ministrų kabineto pirmi- 
ninkas“, kitaip tariant, šios simboliškosios „Vyriausybės“ emigracijoje vadovas ir 
nepriklausomybės veikėjas Lastouskis atsistatydino ne savo noru, o dėl konflikto, 
kuris kilo tarp jo ir bendradarbių, ypač Cvikevičiaus*“ ir Zajaco*““. Duševskis yra 
Lastouskio šalininkas. Pasak jo, konfliktas kilo dėl to, kad Cvikevičius, Zajacas ir 
kiti siekė sumenkinti Lastouskio autoritetą ir perimti politikos vairą į savo rankas. 
Vadinasi, konfliktas dėl asmeninių įtakų nepriklausomybės veikloje. Cvikevičių ir 
Zajacą Duševskis vadina jaunais, lengvabūdžiais, dar tik pradedančiaisiais politi- 
kais, kurie tiki, kad pradėję dirbti iškart laimės viską, ko panorės. Pasak Duševskio, 
iš pradžių jie privalo daug kartų nudegti, patirti nusivylimą — tik tuomet išmoks 
politikos meno ir galės iš tiesų perimti politikos vairą į savo rankas. Šiandien Cvi- 
kevičius oficialiai tapo Lastouskio įpėdiniu, bet abejoju, kad įstengtų pakeisti tokią 
populiarią tarp baltarusių nusipelniusio veikėjo Lastouskio pavardę ir nustelbti jo 
autoritetą. Deja, toks atvejis dažnas tarp emigracijoje egzistuojančių vyriausybių. 
Tai nereiškia, kad tautinis baltarusių judėjimas žlunga, kad nebus siekiama atkurti 
valstybės. Tiesiog rodo, kad per anksti byra dar nerealizuota valstybinė forma. Be 
Lastouskio labai susilpnės nepriklausomybės judėjimas, vykstantis ir šalyje. 


1923 metų liepos 20 d. 
"Penktadienis 


Teisingumo ministras Tumėnas man žadėjo, kad gausiu tarnybinį pasą su nemoka- 
momis nurodytųjų šalių vizomis. Tai bus arba diplomatinis, arba diplomatinio kur- 
jerio pasas, bet svarbiausia, kad vienokį ar kitokį pasą gausiu. Šiandien per Minis- 
trų tarybos posėdį Tumėnas, dabar pavaduojantis Galvanauską ir einantis ministro 
pirmininko pareigas, mano klausimu kalbėjo su Klimu, kuris kaip tik pavaduoja 
užsienio reikalų ministrą. Džiaugiuosi, nes nepirkdamas vizų sutaupysiu lėšų. Be to, 
tarnybinis pasas ir šiaip patogesnis keliaujant. Na, už pasą turėsiu atlikti kažkokią 
nedidelę paslaugą Teisingumo ministerijai - ji, regis, bus redukuojama, tad turėsiu 
teikti informaciją dėl organizacijos ir administracinės teisėtvarkos funkcionavimo. 
Anksčiau minėjau, kad lenkų dvarininkai skleidžia sau palankius gandus apie 
Lietuvos kompromisą Paryžiaus derybose - apie Lenkijos sėkmę Klaipėdoje, apie 


205. Cvikevičius Aleksandras (Cwikiewicz, C'vikevič Aleksandr, Tsvikevic Aleksandr, 1883- 
1937), teisininkas, baltarusių tautinio judėjimo veikėjas, 1921-1923 m. baltarusių emigracinės 
vyriausybės Kaune užsienio reikalų ministras, 1923-1925 m. - premjeras. 

206. Zajacas Leonardas (Zajac Aleksander). 

Lietuvos ir Lenkijos taiką ir aštraus ligšiolinio konflikto likvidavimą. Tokios versijos 
yra platinamos dėl dabar vykstančių Paryžiaus derybų, kuriose svarstomas Klaipė- 
dos likimas. Kol kas lietuviai jokios informacijos neviešina. Jau rašiau, kokias versijas 
apie Lenkijos įtaką Klaipėdoje skleidžia lenkų dvarininkai. Dar užsiminsiu ir apie 
kitą minėtųjų versijų elementą. Taigi lenkai kalba, kad bus užmegzti diplomatiniai 
Lietuvos ir Lenkijos santykiai su sąlyga, kai Lietuva oficialiai pripažins: Vilnius pri- 
klauso Lenkijai. Jeigu tai įvyktų, Lenkija sutiktų atiduoti Lietuvai Švenčionių apskritį 
ir kartu sieną su Rusija. Žinoma, kalbama ne tik apie Švenčionių rajoną, jis nesiriboja 
su Rusija, bet ir šiaurinę dalį, kuri yra tikrai lietuviška, ir Breslaujos apskritį, o galbūt 
dalį Dysnos apskrities, nes tik tada Lietuva pasiektų Rusijos sieną. Aš tokiais gandais 
ir ypač galimybe juos realizuoti netikiu, toks kompromisas atkirstų Lenkiją ir nuo 
Latvijos ir nutrauktų tiesioginį Lenkijos susisiekimą su Ryga. Nebent būtų iškelta 
sąlyga Lietuvai ne tik kategoriškai atsisakyti Vilniaus, bet ir sukurti sąjungą su Len- 
kija, kuri suteiktų Lenkijai garantiją, kad Lietuva gautųjų žemių nepanaudos prieš 
Lenkiją ir apskritai Lenkija nieko nepraras. Kaip tik tokiomis sąlygomis Lenkijos 
ketinimai galėtų virsti veiksmais. Jeigu būtų planuojama tokia kombinacija, nesiste- 
bėčiau Lenkijos „geranoriškumu“, nes Lenkija daug laimėtų. Jeigu Lenkija perleistų 
Lietuvai šiaurinę Švenčionių Vilnijos dalį, kurioje gyvena lietuviai, kitą Vilnijos dalį 
sustiprintų ir labai greitai suvirškintų kitas lietuviškas Vilniaus krašto lietuvių sale- 
les - Vilniaus, Lydos, Ašmenos ir Trakų apskrityse. Lietuviškoji Lietuva būtent dėl 
Švenčionių apskrities turi kontaktų su visu kitu Vilniaus kraštu. Jeigu lietuviškoji 
Švenčionių apskritis būtų atiduota Lietuvai, likęs regionas jau taptų etninio ginčo 
objektu tik tarp Lenkijos ir Baltosios Rusios. Na, kas žino, ar Lietuvai reikia tokios 
Lenkijos dovanėlės. Esant tokiems santykiams būtų neįtikėtina, kad Lietuva ne tik 
sutiktų užmegzti diplomatinius santykius su Lenkija, bet ir oficialiai atsisakytų Vil- 
niaus. Dar sunkiau patikėti gandais, kad sudarytų sąjungą su Lenkija, tad kol kas vi- 
sos minėtosios versijos tėra iš piršto laužtos, neturinčios jokių galimybių pasitvirtinti. 


1923 Metų liepos 21 d. 
Šeštadienis 


Šiandien buvau Romainiuose prie Kauno. Aplankiau p. Mariją Micevičuvną, kuri 
kvietė į svečius. Kadangi mano gyvenimas pastaruoju metu labai vienišas ir monoto- 
niškas, itin puikiai praleidau laiką ir prasiblaškiau. Iki Romainių plaukiau garlaiviu, 
iš ten pusę kilometro nuėjau pėstute, o sugrįžau jau sutemus pėsčiomis Raudondvario 
vieškeliu per Vilijampolę. Nepavyko iki soties pasikalbėti su p. Marija, nes pasirodė 
miškų urėdas, turėjęs pakalbėti apie jos namelio nuomą Aukštuosiuose Romainiuose. 

Urėdas buvo kalbus ir užsisėdėjo net iki mano išvykimo. Man labai patinka bendrau- 
ti su inteligentiška, išsilavinusia ir intelektualiai kultūringa p. Marija, su kuria mane 
dar sieja sena draugystė iš Paryžiaus laikų. Tad pažadėjau jai dar kartą užsukti. 

Šiandien per Gdanską mane pasiekė Helios Ochenkovskos?*? laiškas iš Vilniaus. 
Helia iš mano laiško sužinojo, kad planuoju keliauti į Paryžių, kurį abu esame įsimy- 
lėję. Kiekvienas artimų mano pažįstamų, sužinojęs apie mano kelionę, stengiasi į ją 
įtraukti kokį nors epizodą. Jeigu norėčiau visus tuos epizodus sutalpinti, neliktų nei 
laiko, nei lėšų pamatyti visas siūlomas įdomybes. P. Marijai Micevičuvnai esu dėkin- 
gas už pasiūlymą aeroplanu ir garlaiviu keliauti per Baltijos jūrą, kažkuriam už pa- 
siūlymą aplankyti Olandiją. Dėdienė Boleslavova Romerienė*** kviečia užsukti į Bad 
Ėnhauzeną?“ kurortą Vokietijoje ties Vėzeriu, ten kaip tik yra apsistojusi pas sūnų, o 
Helcia vilioja mane Gdansku ir kelione iš Gdansko iki Diunkerko jūra. Gdanską jau 
buvau išbraukęs iš kelionės planų, bet noras jį pamatyti išliko, ir Helcia tą norą dar 
stiprina. Pats nežinau, kaip improvizuosiu savo kelionę. Helia pati neseniai lankėsi 
Paryžiuje, kuriuo, kaip ir visuomet, yra susižavėjusi. Ji pabuvojo ir Diunkerke ir labai 
gyrė kelionę, nes keliaujant atsiveria visa Kopenhagos panorama ir Švedijos pakran- 
tės. Vis dėlto ten nevyksiu, bet dėl Gdansko dar nesu apsisprendęs. 


1923 metų liepos 22 d. 
Sekmadienis 


Pietavau pas Preisą““, sugrįžusį ką tik iš Karlsbado su žmona. Pasakojo man apie 
gyvenimą Karlsbade ir sukėlė prisiminimus, kaip prieš 13 metų ten lankiausi su 
mylima Mamyte. Gera buvo. Aš ilsėjausi po audringo išsiskyrimo su Regina ir 
stiprinau organizmą po persirgtos geltos, kurią ir sukėlė skausmingos skyrybos. 
Karlsbade atsigavau tiek fiziškai, tiek dvasiškai ir iki šiol jį labai šiltai prisimenu. 
Preiso žentas, kilęs iš Hamburgo ir dirbęs vokiečių firmoje „Wolters X Co“, Kau- 
ne sakė, kad nuo rugpjūčio 1 dienos Vokietijos geležinkeliai net 300 procentų kelia 
kelionės kainas, o jau nuo liepos 1-osios jos pakilusios 100 procentų. Labai nemaloni 
žinia, bet neturiu išeities, nes iki rugpjūčio 1 dienos išvykti negaliu. Tarp liepos 1 ir 
rugpjūčio 1 ar 7 dienos, kai keliausiu Vokietijos traukiniais, markės kursas bus man 
palankus, bet, ko gero, nepadengs tų 300 procentų. Liepos 1-ąją vienas doleris kaina- 
vo 150 000 markių, o dabar jau apie 300 ooo markių, o iki rugpjūčio 7-osios markė 
207. Romer-Ochenkovska Helena (Romer-Ochenkowska Helena, Helia, Helcia, Hela). 
208. Romerienė Elžbieta, Boleslavova, Boleslovo Liudviko Romerio žmona, merg. pavardė Ro- 
merytė. 
209. Originale - Bad Oynhausen. 
210. Preisas Jurijus (*), teisėjas. 

smuks, ko gero, iki 600 000 už dolerį. Net jeigu markės vertė ir kristų 300 procentų, 
vis tiek po rugpjūčio 1 dienos keliauti per Vokietiją atsieis tris kartus brangiau nei 
liepą. Ech, bet ką padarysi. Bijau, jog mano kelionės išlaidos bus tokios didelės, kad 
nepavyks pasiekti Olandijos. Vis dėlto verčiau atsisakysiu Olandijos nei skrydžio ae- 
roplanu iš Klaipėdos į Karaliaučių ir kelionės jūra iš Piliavos. 


1923 metų liepos 23 d. 
Pirmadienis 


Vis dar nėra jokių žinių iš Paryžiaus derybų dėl Klaipėdos. Tiek Lietuvos valdžia, 
tiek valstybinė naujienų agentūra Elta atsitvėrė tylos siena. Tas tylėjimas kelia įvai- 
riausių įtarimų, negali būti, kad nėra ko pasakyti šia tema. Aišku, kokias išlygas 
dėl Lenkijos Lietuvai kelia Prancūzija. Aišku, Europa nori likviduoti visą Lietu- 
vos ir Lenkijos ginčą, o ypač per Lietuvos ir Lenkijos susitaikymą oficialiai palikti 
Vilnių Lenkijai. Na, o Lietuva labai ryškiai protestuoja prieš tokius ketinimus ir 
reikalauja, kad Klaipėda priklausytų Lietuvai autonominėmis sąlygomis ir Lenkija 
tame krašte neturėtų jokių privilegijų - jokio uosto, jokių teisių. Tas pats pasaky- 
tina ir apie Vilnių - jokių nuolaidų iš Lietuvos pusės. Jokių kompromisų. Kai apie 
visa tai kalbama garsiai, kai visoje šalyje vyksta protestai, susirinkimai, kai rašo- 
mos rezoliucijos - vyriausybei tinka, ji neprieštarauja, neplanuoja jokių veiksmų 
savo iniciatyva, tad, atrodytų, palaiko tokį aktyvų visuomenės judėjimą ir su juo 
solidarizuojasi.. Dabar, kai visa tai Paryžiuje sprendžiama dalyvaujant ministrui 
pirmininkui Galvanauskui ir jo delegacijai, vyriausybė neteikia jokios informaci- 
jos. O juk Paryžiuje tikrai kažkas vyksta. Ne žaidimas, bet derybos. Jeigu Lietuvos 
delegacija pasiekia rezultatų, atitinkančių Lietuvos politiką, ir derybos Lietuvai yra 
palankios, vyriausybė neturi jokio pagrindo tylėti. Priešingai - skubėtų pasigir- 
ti. Jeigu padėtis susikomplikuotų, vyriausybė atvirai prabiltų, sutelktų opoziciją ir 
nenusileistų nė už ką - netylėtų, tik skubėtų savo šalyje ieškoti rezervo ir pagalbos. 
Nesuprantu, ką reiškia šioji Sfinkso vardo verta tyla? Galvoje sukasi tik viena min- 
tis: po tokios paslapties skraiste yra rengiamos Lietuvai naujos staigmenos, kurios 
bus pateikiamos kaip įvykęs faktas, kaip iš aukščiau primesta valia. Oportunistą 
Galvanauską ir Krikščionių demokratų vadus Hymanso projekto istorija išmokė: 
verčiau tylėti kiek tik įmanoma, nei bandyti pakeisti visuomenės nuomonę. Lai 
kalba ta visuomenė, lai kelia bangas ir rengia rezoliucijas, o slaptoji diplomatija 
patyliukais darys tai, kas įmanoma. Na, o jeigu tai, ką pavyko pasiekti, netenkins 
mitinguotojų ir visuomenės, kils audra, bet jai pasklisti po pasaulį jau bus per vėlu. 
Įtariu, kad kaip tik taip ir yra ir kad tylėjimas yra suplanuotas, o Galvanausko ir 

jo sekėjų veiksmai visiškai neatitinka visuomenės nuomonės. Manau, delegacijos 

nariai mielai ieško kompromiso su Lenkija, paslėpto po tam tikrais rūbais. Slaptoji 

diplomatija triumfuoja ir spauda nenutraukia jos veiklos nuo tada, kai nutilo Sme- 
tonos ir Voldemaro leidinys Krašto balsas*". Užsienio politikoje liaudininkai, vado- 
vaujami Sleževičiaus, yra ne mažesni oportunistai už Vailokaitį** ir Galvanauską, 
tad nėra kam drumsti vandens ir trikdyti vyriausybės tylėjimo. Įdomu, kas bus, kai 

tą tylėjimą nutrauks Paryžiaus sprendimai. Kol kas nieko aiškaus, tik apstu gandų. 
Vietos lenkai jau pradeda kalbėti, kad Galvanauskas iš Paryžiaus nuvyko į Varšuvą 
ir ten baigia tartis dėl kompromiso. 


1923 metų liepos 24 d. 
Antradienis 


Šiandien netikėtai sulaukiau svečių. Po pietų mano tarnaitė Elena pranešė: atvyko 
kažkoks ponas su ponia ir nori su manimi pasimatyti. Pažvelgiau pro duris, pa- 
kviečiau į vidų ir, ką pamačiau? Ogi Juozapą Albiną Herbačiauską?3 ir jo žmoną. 
Atrodė, greičiau jau Žemė liausis suktis apie Saulę, nei Herbačiauskas išdrįs palikti 
savo Krokuvą ir sugrįžti į Lietuvą. Ne todėl, kad nenorėtų ar Lenkijoje jaustųsi ge- 
riau nei Lietuvoje, bet paprasčiausiai todėl, kad per dešimtmečius kažkaip natūra- 
liai suaugo su Krokuva ir jau nebuvo įmanoma įsivaizduoti jo, gyvenančio kur nors 
kitur. Keistuolis ir fantastas, neramioji dvasia, kuri nepasiduoda jokiai disciplinai. 
Bet kartu gyvybingas žmogus, absoliučiai originalus, giliai mąstantis, išraiškingas. 
Daugelį metų su juo susirašinėjau ir mūsų santykiai, užsimezgę 1906-1907 metais, 
anuomet gyvenau Krokuvoje, iki šiol išliko labai šilti ir artimi. Ko gero, buvau vie- 
nas nedaugelio, sugebėjusių bendrauti su Herbačiausku, nes šis žmogus toks, su 
kuriuo praktiškai visi susipyksta. Aš jį nuoširdžiai mėgstu, o jo posakiuose, kurie 
visuomet yra labai kategoriški, įžvelgiu tikruosius aiškiaregystės blyksnius, kurie 


211. Krašto balsas - tautininkų dienraštis, leistas 1922 m. spalio 29-1923 m. birželio 10 d. Kaune;yie- 
toj leidinio Tėvynės balsas. Leido bendrovė „Raštas ir spauda“, spausdino S. Levio spaustuvė Kaune. 
Išėjo 127 numeriai. Kritikavo tuometės Lietuvos valdžios vidaus ir užsienio politiką, propagavo tau- 
tininkų idėjas, rašė apie Lietuvos praeitį, kėlė Vilniaus klausimą. Bendradarbiavo Jonas Basanavi- 
čius, Bronė Buivydaitė, Jonas Didžiulis, Martynas Yčas, Vytautas Kairiūkštis, Stasys Miliauskas, Jo- 
nas Sabaliauskas, Augustinas Voldemaras ir kt. Redagavo Leonas Noreika, Antanas Smetona. 

212. Vailokaitis Juozas. 

213. Herbačiauskas Juozapas Albinas (1876-1944), lietuvių ir lenkų rašytojas, visuomenės ir kultū- 
ros veikėjas, eseistas, literatūros kritikas, kultūrininkas, pirmasis XX a. pradžios lietuvių literatū- 
ros modernistas. Mokėsi Marijampolės gimnazijoje, studijavo Krokuvoje, vėliau Italijoje, Čekijoje. 
1904 m. Krokuvoje įsteigė lietuvių kultūrinę draugiją „Rūta“. 1907 m. sudarė pirmą lietuvišką lite- 
ratūrinį almanachą Gabija, dalyvavo Krokuvos meninės bohemos akcijose. 1911-1924 m. Krokuvos 
universitete dėstė lietuvių kalbą. 1923-1932 m. Kauno universitete dėstė lenkų kalbą ir literatūrą. 

kartais tarsi vienas minties šuolis, vienas saulės spindulys atskleidžia paties įvykio 
esmę. Tada bendravimas su juo tampa labai pamokantis. Pažinojau žmonių (tarki- 
me, Staneika**), kurie buvo faktiškai užhipnotizuoti minėtųjų Herbačiausko proto 
proveržių ir pasidavė jo individualumui - tikriau pasakius, visiškai jame ištirpo. 
Greičiausiai taip pat ištirpo ir jo žmona, tikra lenkė, savotiška moteris sfinksiškos 
prigimties, nekintanti, kaip ir pats laikas. Kai lankiausi Krokuvoje, jiedu kaip tik 
tuokėsi. Ji - nežinau nei jos vardo, nei mergautinės pavardės - tokia tyli ir paslap- 
tinga, bet visuomet linksma, tokia pati buvo prieš vestuves, tokia pati po vestuvių, 
tokia pati išliko ir dabar. Atrodo, ji visa susiliejo su Herbačiausku - jo kabinete sė- 
dėjo, su juo gyveno, jo mintimis jautė ir mąstė. Nežinau, iš kur ji kilusi, iš kur atsi- 
rado, kokiu būdu pritapo prie tokios keistos, paradoksalios ir turtingos asmenybės. 
Herbačiauskas vedybomis legalizavo santykius su šita moterimi, nors nei prieš, nei 
po vedybų taip ir nenuplėšė jos mergystės plėvės. Kūniškai niekada jos nepamylėjo, 
nes jo gyvenimas yra kategoriškai belytis. O ji ir šiandien atrodo tokia pati mergai- 
tė, kokia buvo prieš 17 metų. Laikas jos nepalietė ir nepaženklino senatvės žymėmis. 

Pastaraisiais metais Mykolas Biržiška kelis kartus užsiminė, kad norėjo Herba- 
čiauską parsikviesti į Lietuvą, bet abejojo, ar jis čia pritaps. Be to, netrūko sunku- 
mų - Herbačiausko skolos Krokuvoje, jo paties keliami reikalavimai ir pan. Tad vi- 
sas tas reikalas buvo pamirštas ir staiga dabar Herbačiauskas pats atsirado. Šiandien 
atvažiavo į Kauną, neapsikentęs skurdo ir paniekos, su kuria susidūrė Lenkijoje. Jo 
gyvenimas ypač pablogėjo pastaraisiais metais, kai paaštrėjo Lenkijos ir Lietuvos 
nesutarimai. Nutraukė santykius su savo lenkų bičiuliais Krokuvoje, priklausiusiais 
prof. Zdzechovskio*“, Konečno*“ ir kitų stovyklai, jo lektoriaus atlyginimas Jogailai- 
čių universitete buvo tragiškai mažas. Už literatūrinę veiklą negaudavo jokio atlygio. 
Gerai, kad sugrįžo. Kaunas ir Lietuva turės įdomų, nepaprastą žmogų. Netrukus atsi- 
ras ir įvairių nesusipratimų, konfliktų, mat šitas žmogus nesukurtas vegetuoti stovin- 
čiame vandenyje. Bet ir gerai. Greičiausiai Herbačiauskas bus priimtas į universitetą, 
dalyvaus literatūros, kultūros, artistinėje veikloje. Jo žmona pirmą kartą išvydo Lie- 
tuvą, kurią jau pamilo per meilę Herbačiauskui. 


214. Staneika Adalbertas Vaitiekus (1885-1962), lietuvių tapytojas, portreto meistras, 1903- 
1905 m. studijavo Krokuvos menų akademijoje. M. Romerio knygos Litwa viršelio autorius. 

215. Zdzechovskis Marianas Ursynas (Zdziechowski Marian Ursyn, 1861-1938), lenkų idėjų ir 
literatūros istorikas, filologas, filosofas, literatūros kritikas ir publicistas, Vilniaus Stepono Ba- 
toro universiteto profesorius (1919-1932), rektorius (1925-1927). 

216. Konečnas Feliksas Karolis (Koneczny Feliks Karol, 1862-1949), lenkų istorikas ir istorioso- 
fas, teatro kritikas, Žurnalistas, originalios civilizacijų koncepcijos autorius. Nuo 1919 m. dirbo 
Vilniaus Stepono Batoro universitete, nuo 1922 m. profesorius, 1922-1929 m. vadovavo Rytų Eu- 
ropos istorijos katedrai. 

1923 metų liepos 25 d. 
Trečiadienis 


Nors dažnai kalbama - ir, beje, teisingai - kad labai trūksta kvalifikuotų teisininkų, 
ne tik teisininkų pagal profesiją, bet ir žmonių, kurie nors kiek nutuokia apie teisę, 
kartais atsiranda teisininkų, kurie beldžiasi į teismų duris ir kuriems jos nebūna ati- 
darytos. Tai ypač liečia lenkus, kurių paskyrimas nėra toks paprastas, kaip lietuvių. 
Nors viena lenkų teisininkų partija, kuri kreipėsi į Lietuvos teismus, pastariesiems 
tik susikūrus, jau atsisijojo ir pasitraukė, dabar atsiranda naujų ir jų skaičius vis 
auga. Tarp tų pirmųjų galiu paminėti Adolfą Grajevskį, 1919 metais jis buvo Že- 
maitijos taikos teismo teisėjas, senąjį Balcevičių?", kuris iki 1922 metų dirbo Kauno 
taikos teisėju ir buvo Karoblio pašalintas, Stanevičių**, pastarasis dirbo prokuroro 
pavaduotoju Panevėžyje, ir Liudkevičių?“, ten pat dirbusį notaru, Krasovskį???, kuris 
1919-1920 metais buvo Karo teismo prokuroro pavaduotojas. Grajevskis, Stanevičius 
ir Liudkevičius šiandien dirba advokatais, Krasovskis emigravo į Lenkiją. Taikos 
teismo teisėju nuo pat pradžių dirbo tik senasis Herubovičius** Kaune, kuris, beje, 
yra ultralojalus bet kokiai valdžiai ir slepia savo tautybę. Kalbama: jo lojalumas taip 
toli pažengęs (šiandien lietuviams, prieš karą rusams), kad nubaustų savo žmoną, 
jeigu šioji drįstų gatvėje kalbėti lenkiškai (suprantama, tai juokas, bet Herubovičius 
išties viešoje vietoje nekalba lenkiškai). Herubovičius yra puikus taikos teisėjas, vie- 
nas geriausių šalyje ir labai gerbiamas visų tautybių žmonių už profesionalumą. Jis 
myli savo darbą, pedantiškai jį atlieka, yra teisingas, nesileidžia į jokias politines 
intrigas ir iš tikrųjų nepasiduoda jokioms politinėms ar tautinėms įtakoms. 

Dabar vėl į teismus ėmė belstis lenkai, tačiau jie priimami į darbą kažin kaip van- 
giai. Matyt, valdžia, kuri tvirtina kandidatus, yra labai atsargi ir stengiasi ištirti galimas 
kiekvieno sąsajas su Lenkija, bando išsiaiškinti, ar tai nėra Lietuvos priešai. Dar val- 
džia laikosi politikos, jog lenkų kandidatų turi būti gerokai mažiau nei lietuvių, kad 
teismuose vyrautų lietuvių tautybės atstovai. Antai, išskyrus mane Tribunole ir taikos 
teisėją Herubovičių, yra dar Kauno apygardos teismo prokuroro pavaduotojas Dobro- 


217. Balcevičius Adolfas (Bolcevičius, Bolcewicz [Dienoraščio Autoriaus versija] Adolf, ?-?), Kau- 
no II nuovados taikos teisėjas (1919-1922), 1926-1927 m. dirbo Kupiškio nuovados teisėju [lietuviai 
taip jį yra sulietuvinę ir pristatę, pvz., A. Vilbikas, Teismai ir teisėjai Lietuvoje (1918-2008)). 

218. Stanevičius Vincas (Staniewicz Wincent, ?-?), advokatas, prokuroro pavaduotojas Panevė- 
žyje, 1922-1923 m. Šiaulių apygardos teismo narys. 

219. Liutkevičius Teodoras (?) (Liudkevičius, Ludkiewicz [Dienoraščio Autoriaus versija] Teodor, 
1860-?), advokatas, 1919-1920 m. dirbo Kauno III nuovados teisėju, vėliau notaru ir advokatu 
(nuo 1924 m.) Panevėžyje. 

220. Krasovskis (Krasowski), 1919-1920 m. buvo Karo teismo prokuroro pavaduotojas. 

221. Herubovičius (Herubowicz, ?-?), Taikos teismo teisėjas. 

kartais tarsi vienas minties šuolis, vienas saulės spindulys atskleidžia paties įvykio 
esmę. Tada bendravimas su juo tampa labai pamokantis. Pažinojau žmonių (tarki- 
me, Staneika**), kurie buvo faktiškai užhipnotizuoti minėtųjų Herbačiausko proto 
proveržių ir pasidavė jo individualumui - tikriau pasakius, visiškai jame ištirpo. 
Greičiausiai taip pat ištirpo ir jo žmona, tikra lenkė, savotiška moteris sfinksiškos 
prigimties, nekintanti, kaip ir pats laikas. Kai lankiausi Krokuvoje, jiedu kaip tik 
tuokėsi. Ji - nežinau nei jos vardo, nei mergautinės pavardės - tokia tyli ir paslap- 
tinga, bet visuomet linksma, tokia pati buvo prieš vestuves, tokia pati po vestuvių, 
tokia pati išliko ir dabar. Atrodo, ji visa susiliejo su Herbačiausku - jo kabinete sė- 
dėjo, su juo gyveno, jo mintimis jautė ir mąstė. Nežinau, iš kur ji kilusi, iš kur atsi- 
rado, kokiu būdu pritapo prie tokios keistos, paradoksalios ir turtingos asmenybės. 
Herbačiauskas vedybomis legalizavo santykius su šita moterimi, nors nei prieš, nei 
po vedybų taip ir nenuplėšė jos mergystės plėvės. Kūniškai niekada jos nepamylėjo, 
nes jo gyvenimas yra kategoriškai belytis. O ji ir šiandien atrodo tokia pati mergai- 
tė, kokia buvo prieš 17 metų. Laikas jos nepalietė ir nepaženklino senatvės žymėmis. 

Pastaraisiais metais Mykolas Biržiška kelis kartus užsiminė, kad norėjo Herba- 
čiauską parsikviesti į Lietuvą, bet abejojo, ar jis čia pritaps. Be to, netrūko sunku- 
mų - Herbačiausko skolos Krokuvoje, jo paties keliami reikalavimai ir pan. Tad vi- 
sas tas reikalas buvo pamirštas ir staiga dabar Herbačiauskas pats atsirado. Šiandien 
atvažiavo į Kauną, neapsikentęs skurdo ir paniekos, su kuria susidūrė Lenkijoje. Jo 
gyvenimas ypač pablogėjo pastaraisiais metais, kai paaštrėjo Lenkijos ir Lietuvos 
nesutarimai. Nutraukė santykius su savo lenkų bičiuliais Krokuvoje, priklausiusiais 
prof. Zdzechovskio*5, Konečno*“ ir kitų stovyklai, jo lektoriaus atlyginimas Jogailai- 
čių universitete buvo tragiškai mažas. Už literatūrinę veiklą negaudavo jokio atlygio. 
Gerai, kad sugrįžo. Kaunas ir Lietuva turės įdomų, nepaprastą žmogų. Netrukus atsi- 
ras ir įvairių nesusipratimų, konfliktų, mat šitas žmogus nesukurtas vegetuoti stovin- 
čiame vandenyje. Bet ir gerai. Greičiausiai Herbačiauskas bus priimtas į universitetą, 
dalyvaus literatūros, kultūros, artistinėje veikloje. Jo žmona pirmą kartą išvydo Lie- 
tuvą, kurią jau pamilo per meilę Herbačiauskui. 


214. Staneika Adalbertas Vaitiekus (1885-1962), lietuvių tapytojas, portreto meistras, 1903- 
1905 m. studijavo Krokuvos menų akademijoje. M. Romerio knygos Litwa viršelio autorius. 

215. Zdzechovskis Marianas Ursynas (Zdziechowski Marian Ursyn, 1861-1938), lenkų idėjų ir 
literatūros istorikas, filologas, filosofas, literatūros kritikas ir publicistas, Vilniaus Stepono Ba- 
toro universiteto profesorius (1919-1932), rektorius (1925-1927). 

216. Konečnas Feliksas Karolis (Koneczny Feliks Karol, 1862-1949), lenkų istorikas ir istorioso- 
fas, teatro kritikas, žurnalistas, originalios civilizacijų koncepcijos autorius. Nuo 1919 m. dirbo 
Vilniaus Stepono Batoro universitete, nuo 1922 m. profesorius, 1922-1929 m. vadovavo Rytų Eu- 
ropos istorijos katedrai. 

1923 metų liepos 25 d. 
Trečiadienis 


Nors dažnai kalbama - ir, beje, teisingai - kad labai trūksta kvalifikuotų teisininkų, 
ne tik teisininkų pagal profesiją, bet ir žmonių, kurie nors kiek nutuokia apie teisę, 
kartais atsiranda teisininkų, kurie beldžiasi į teismų duris ir kuriems jos nebūna ati- 
darytos. Tai ypač liečia lenkus, kurių paskyrimas nėra toks paprastas, kaip lietuvių. 
Nors viena lenkų teisininkų partija, kuri kreipėsi į Lietuvos teismus, pastariesiems 

tik susikūrus, jau atsisijojo ir pasitraukė, dabar atsiranda naujų ir jų skaičius vis 

auga. Tarp tų pirmųjų galiu paminėti Adolfą Grajevskį, 1919 metais jis buvo Že- 
maitijos taikos teismo teisėjas, senąjį Balcevičių*", kuris iki 1922 metų dirbo Kauno 

taikos teisėju ir buvo Karoblio pašalintas, Stanevičių““, pastarasis dirbo prokuroro 

pavaduotoju Panevėžyje, ir Liudkevičių?", ten pat dirbusį notaru, Krasovskį???, kuris 

1919-1920 metais buvo Karo teismo prokuroro pavaduotojas. Grajevskis, Stanevičius 

ir Liudkevičius šiandien dirba advokatais, Krasovskis emigravo į Lenkiją. Taikos 

teismo teisėju nuo pat pradžių dirbo tik senasis Herubovičius** Kaune, kuris, beje, 
yra ultralojalus bet kokiai valdžiai ir slepia savo tautybę. Kalbama: jo lojalumas taip 

toli pažengęs (šiandien lietuviams, prieš karą rusams), kad nubaustų savo žmoną, 
jeigu šioji drįstų gatvėje kalbėti lenkiškai (suprantama, tai juokas, bet Herubovičius 

išties viešoje vietoje nekalba lenkiškai). Herubovičius yra puikus taikos teisėjas, vie- 
nas geriausių šalyje ir labai gerbiamas visų tautybių žmonių už profesionalumą. Jis 

myli savo darbą, pedantiškai jį atlieka, yra teisingas, nesileidžia į jokias politines 

intrigas ir iš tikrųjų nepasiduoda jokioms politinėms ar tautinėms įtakoms. 

Dabar vėl į teismus ėmė belstis lenkai, tačiau jie priimami į darbą kažin kaip van- 
giai. Matyt, valdžia, kuri tvirtina kandidatus, yra labai atsargi ir stengiasi ištirti galimas 
kiekvieno sąsajas su Lenkija, bando išsiaiškinti, ar tai nėra Lietuvos priešai. Dar val- 
džia laikosi politikos, jog lenkų kandidatų turi būti gerokai mažiau nei lietuvių, kad 
teismuose vyrautų lietuvių tautybės atstovai. Antai, išskyrus mane Tribunole ir taikos 
teisėją Herubovičių, yra dar Kauno apygardos teismo prokuroro pavaduotojas Dobro- 


217. Balcevičius Adolfas (Bolcevičius, Bolcewicz [Dienoraščio Autoriaus versija] Adolf, ?-?), Kau- 
no II nuovados taikos teisėjas (1919-1922), 1926-1927 m. dirbo Kupiškio nuovados teisėju [lietuviai 
taip jį yra sulietuvinę ir pristatę, pvz., A. Vilbikas, Teismai ir teisėjai Lietuvoje (1918-2008). 

218. Stanevičius Vincas (Staniewicz Wincent, ?-?), advokatas, prokuroro pavaduotojas Panevė- 
žyje, 1922-1923 m. Šiaulių apygardos teismo narys. 

219. Liutkevičius Teodoras (*) (Liudkevičius, Ludkiewicz [Dienoraščio Autoriaus versija] Teodor, 
1860-?), advokatas, 1919-1920 m. dirbo Kauno III nuovados teisėju, vėliau notaru ir advokatu 
(nuo 1924 m.) Panevėžyje. 

220. Krasovskis (Krasowski), 1919-1920 m. buvo Karo teismo prokuroro pavaduotojas. 

221. Herubovičius (Herubowicz, ?-?), Taikos teismo teisėjas. 

volskis***. Pastarasis jau yra įtartinas, nes jo pavardė rasta tarp kandidatų sąrašo, kurį 

sudarė buvusi Želigovskio valdžia Vilniuje tam atvejui, jeigu lenkų kariuomenė užim- 
tų Kauną. Tad 1921 metais dėl minėtosios priežasties Dobrovolskis nebuvo paskirtas 

Apygardos teismo teisėju, nors jo kandidatūrą ir patvirtino Kauno apygardos teismas. 
Prieš kelis mėnesius po ilgų svarstymų ir abejonių Kauno apygardos teisėju buvo pa- 
skirtas lenkas Janas Buika”. Dabar Kauno teismui pareiškimus pateikė du nauji lenkai: 

Veryha-Darevskis*** į prokuratūrą ir Balcevičius*3 jaunesnysis (atrodo, buvusio Taikos 

teismo teisėjo sūnus) arba į Tribunolo prokuratūrą, arba į Apygardos teismą. Jų kan- 
didatūros svarstomos itin kruopščiai. Kol kas net nėra laisvų etatų, bet netrukus etatų 

bus daugiau, paskyrimas ne tik priklausys nuo minėtųjų teisininkų kvalifikacijos, bet 

ir bus atsižvelgiama į jų tautybę, į santykį su Lietuva. Balcevičiaus kvalifikacija tikrai 

aukštesnė už vidurkį, jis gali tapti vertingu teisininku - manau, anksčiau ar vėliau gaus 

vietą teisme. Ilgą laiką jis dirbo prokuroru Rusijoje, 0 1917 metais pradėjo notaro veiklą 
Peterburge, be to, visai neblogai kalba lietuviškai. Šiek tiek jį pamenu iš teisės mokyklos 

laikų, mat kažkurį laiką kartu ją lankėme. Kai aš lankiau žemiausias klases, t. y. paruo- 
šiamąsias, jis jau lankė aukštesniojo kurso klases, t. y. teisės specializacijos klases. Mus 

skyrė gal 6 ar 7 klasės, tačiau pastaruoju metu Balcevičius, ko gero, atrodo jauniau už 

mane. Aš labai palaikau lenkus, norinčius dirbti valstybinį darbą, tarp jų ir teisininkus. 
Tai vienintelis būdas Lietuvos lenkams pritapti šioje šalyje, pakeisti mąstyseną ir tapti 

tikraisiais piliečiais. Labai lėtai vyksta procesas, bet tikiuosi, kad jis įvyks. 


1923 metų liepos 26 d. 
Ketvirtadienis 


Teisingumo ministro Tumėno įsakymu Užsienio reikalų ministerija išduos man 
užsienio pasą. Atsiimti jį galėsiu pirmadienį. Negalėsiu išvykti prieš ateinantį šeš- 
tadienį, nes paaiškėjo, kad šeštadienį vyks Tribunolo teismo posėdis. Privalau jame 
dalyvauti, mat be manęs nebūtų kvorumo. Negaliu ir prašyti, kad kas nors mane 
pavaduotų, nes mano atostogos prasideda tik kitą sekmadienį. Su užsienio pasu 
galėsiu važiuoti į Olandiją, Prancūziją ir Šveicariją, o tranzitu keliauti per Vokietiją. 
Dar nežinau, ar užsuksiu į Olandiją, viskas priklausys nuo kelionės išlaidų. Norė- 
čiau šiai kelionei skirti apie 130 dolerių (1300 litų). Tiek galiu sau leisti neskriaus- 
damas savęs, vis dėlto bijau, kad tokios sumos nepakaks. Jokiu būdu negaliu vir- 


222. Dobrovolskis (Dobrowolski), Kauno apygardos teismo prokuroro pavaduotojas. 

223. Buika Janas (Buyko Jan, ?-?), Kauno apygardos teismo teisėjas. 

224. Veryha-Darevskis Antanas Ignas (Weryho-Darewski, Veryha-Darovskis). 

225. Balcevičius, jaunesnysis, Zigmas, Zygmuntas (Bolcewicz mlodzy, Zygmunt, ?-?), teisėjas, 
1925-1928 m. Kauno apygardos teismo narys. 

šyti 200 dolerių. Vokietijos markė taip greitai smunka, kad mano rašytos abejonės, 
jog kelionė Vokietijos traukiniais nuo rugpjūčio pirmosios pabrangs 300 procentų, 
greičiausiai nepasitvirtins. Jeigu ir toliau markė nuvertės tokiu greičiu, man nespė- 
jus išvykti nukris iki milijono. Kažkaip neramu, kad Vokietijos markės smukimo 
neįmanoma sustabdyti. Rusija ištvėrė tokius pinigų nuvertėjimus, tačiau aukštes- 
nės ekonomikos šalis - Vokietija - kur kas sunkiau pakelia šitokį nestabilumą. 

Vakar pirmą kartą Elta pranešė apie derybas dėl Klaipėdos, vykstančias Paryžiuje. 
Sužinojome, kad derybos buvo kažkurį laiką atidėtos, mat Antantei reikia pasisemti 
kokios nors informacijos iš Lenkijos reikalų specialistų. Nieko nerašoma apie de- 
rybų tėkmę, apie konkrečias komplikacijas, jų sprendimą, galų gale apie lietuvių ir 
prancūzų delegacijos kompromisus. Šiomis dienomis Galvanauskas sugrįžta į Kauną. 

Karščius, kurie kamavo pirmąją liepos pusę ir kurių jau pasiilgome, pakeitė 
įprastas reiškinys — savaitę pilantis lietus ir sumažėjusi temperatūra. 


1923 metų liepos 27 d. 
Penktadienis 


Šiandienos markės kursas jau pasiekė 750 tūkstančių už dolerį! Visai jau nejuo- 
kinga. Neaišku, ar artimiausiu laiku neprasidės kokie nors tragiški įvykiai. Tokios 
perspektyvos gali laukti ne tik Vokietijos, bet ir visos Europos, pirmiausia Vidurio 
ir Rytų Europos šalių, skiriančių Vokietiją nuo sovietų Rusijos. Mano pastabos apie 
„puikią Vokietijos markę“, kuri nuvertėdama palengvins kišenę 300 procentų pa- 
brangintais transporto bilietais, jau nebegalioja. Tai ne „geroji“ markė man dirba, 
o baisus audros ir perkūnijos pranašas, kad devynerius metus trunkanti Europos 
konvulsija dar sustiprės. 

Marynia prašo neskristi aeroplanu, nes jai baisu. Iš tiesų ne skrydis yra pavojin- 
gas, o Vokietijos katastrofos vulkanas, kuris gali mane pasiekti šalyje, atkirsti nuo 
tėvynės ar tiesiog pasiglemžti. Herbačiauskas, vykdamas į Lietuvą, kelias diemas 
važiavo per Vokietiją ir kurį laiką paviešėjo Berlyne. Jis mane įspėjo: ten yra blogai, 
visur juntama didžiulė įtampa, o vulkanas taip burbuliuoja, kad galima suabejoti, 
ar apskritai gebėsiu į Vokietiją įvažiuoti, o jeigu įvažiuosiu, ar galėsiu keliauti taip, 
kaip esu susiplanavęs. Iki kelionės pradžios liko 10 dienų, galbūt iki tol kas nors 
paaiškės, o jeigu ne - bandysiu keliauti. Man pačiam įdomu, kaip atrodo Vokietija, 
kuo alsuoja žmonės. Kalbama, kad visuotinis nepasitenkinimas jaučiamas kiekvie- 
name žingsnyje, kad gąsdina iš ramesnių šalių atvykusius užsieniečius. Viena aišku, 
šalia mūsų, visai prie sienos, verda didžiulės žmonijos kančios katilas. Žlungančios 
tautos sielvartas yra be galo baisus. Nemiega ir Sovietų Rusija, kuri naudojasi Vo- 

kietijos drama ir rezga visuotinės revoliucijos siūlus. Kokia forma - komunistine 
ar monarchine - sprogs Vokietijos sielvartas, kaip į tą sprogimą sureaguos Rusija, 
ar Prancūzija sugebės greitai jėga nuginkluoti Vokietiją ir laikinai likviduoti ligotą 
jos valstybingumą, ar iššaus revoliucijos patranka, ar liga tęsis ilgai, pasidarys lėti- 
nė ir desperatiškai alins organizmą - visa tai artimiausiu laiku sužinosime. 


1923 metų liepos 28 d. 
Šeštadienis 


Šiandien lankiausi „Wolters“ firmos biure, kuriame dirba Preiso žentas. Buvau 
užsiminęs, kad jis žadėjo sužinoti skrydžio iš Klaipėdos į Karaliaučių sąlygas ir, 
atsiradus galimybei, gauti man bilietą. Sužinojau, kad bilietas kainuoja pusketvir- 
to dolerio (35 litus). Tai nedaug. Suprantama, už tokią kainą skrisiu. Kol kas dar 
neturiu bilieto, bet esu patikintas, kad „Wolters“ firmos darbuotojas gaus bilietą 
pirmadieniui, rugpjūčio 6 dienai. Aeroplanas skrenda ne iš Klaipėdos, o iš Rygos 
per Klaipėdą, tad gali taip būti, kad neliks vietos, jeigu iš Rygos į Karaliaučių visos 
vietos bus užimtos. Ir tai greičiausiai gali įvykti kaip tik pirmadienį, mat sekma- 
dieniais aeroplanas neskraido. Ką gi, tokiu atveju tektų laukti iki antradienio. Kuo 
daugiau galvoju apie skrydį, tuo labiau jo trokštu. 

Spauda rašo, kad komunistai rytoj Vokietijoje organizuoja kažkokią demonstra- 
ciją ir viešąsias kalbas su protesto šūkiais prieš vadinamuosius „fašistus“, t. y. prieš 
monarchinių dešiniųjų veiklą. Vyriausybė ir socialistai priešinasi minėtajai komu- 
nistų demonstracijai, nes šių dienų sąlygomis ji lengvai gali pavirsti visuotiniu maiš- 
tu ar revoliucija. Žiūrėsime, kaip baigsis rytojaus diena. Vokiečiai yra labai pastovi ir 
disciplinuota tauta, tad maištas sunkiai tikėtinas, net jeigu bus prinešta daug sprogs- 
tamųjų medžiagų. Galbūt ir šį kartą tik baimės akys didelės. Aš, planuodamas kelio- 
nę, mažiausiai galvojau apie Vokietiją, mažiausiai ja domėjausi, o dabar jau įdomu 
pajusti Vokietijoje tvyrančias nuotaikas. 

Veryha-Darevskis pakvietė mane šįvakar užsukti į „Prodrolio“ patalpas pasikal- 
bėti su nedidele grupele žmonių apie kažkokios lietuvių heraldikos draugijos sukū- 
rimą. Veryha labai įsijautęs į šį reikalą, be jo, draugijos iniciatoriai dar yra Edvardas 
Kudrevičius?*, Dominykas Daugėla*??, Konstantinas Radvila?š iš Taujėnų, Mickevi- 


226. Kudrevičius Edvardas (Kudrewicz Edward), lenkų dvarininkas. 

227. Daugėla Dominykas (Dowgialto Dominik, 1867-1931), Ukmergės apskrities, Siesikų dvaro 
savininkas. 

228. Radvila Konstantinas (Radziwilt Konstanty, 1873-1945), Ukmergės apskrities, Taujėnų dva- 
ro savininkas, lojalus Lietuvai, Lietuvos bajorų draugijos įkūrėjas, matyt, tos pačios, apie kurią 
čia kalbama, 1927 m. organizavo Janušo Radvilos (1612-1655) minėjimą Kėdainiuose. 

čius“? - Stefano brolis. Jie nori ir mane įtraukti į kūrėjų gretas. Susirinkimas taip ir 
neįvyko, nes, be manęs ir Veryhos, pasirodė tik Kudrevičius. Veryha anksčiau pasa- 
kojo apie sumanymą sukurti tokią draugiją, maniau, kad ji bus reikalinga moksli- 
niams lietuvių aristokratijos heraldikos tyrimams. Žinoma, jaučiau, kad draugijos 
įkūrėjai siekia išsaugoti giminės registro vientisumą, nes, panaikinus visuomenės 
luomus, dvarininkų registro taip pat jau nebėra. Kai šiandien Veryha perskaitė 
draugijos statuto projektą, įsitikinau, kad buvau teisus. Maža to, draugija sieks dar 
daugiau: pažadinti ir išlaikyti dvarininkų luomą, kuris valstybėje oficialiai buvo iš- 
brauktas. Jų kuriama draugija ir vadintųsi „Dvarininkų draugija“. Aš patariau tokio 
tikslo nekelti į viešumą. Nemanau, kad šioji iniciatyva prieštarauja įstatymams (bet 
gali būti tuo kaltinama), tačiau tokio pobūdžio draugija šiandien gali sulaukti įvai- 
rių nemalonumų. Mano manymu, draugija turi kurtis siekdama mokslinių tikslų ir 
būti atvira ne tik dvarininkų luomo nariams. Nenorėčiau dalyvauti jos veikloje, nes 
niekada nebuvau ir nesu kažkoks dvarininkų atstovas. Na, oficialiai neatsisakiau da- 
lyvauti, nes buvau pažadėjęs Veryhai tapti vienu iš draugijos steigėjų. 


1923 metų liepos 29 d. 
Sekmadienis 


Šiandien vėl plaukiau Nemunu, o išlipęs iš garlaivio pėstute nuėjau pas p. Mariją 
Micevičuvną, kuri dabar jau persikėlė į savo Aukštutinius Romainius. Vykau pa- 
sitarti dėl kai kurių kelionės detalių, pastaraisiais metais p. Micevičuvna dažnai 
keliavo iš Karaliaučiaus į Gdanską ir turėjo patirties keliauti po karo per Prūsiją. 
Aš tokios patirties visiškai neturiu. Neturiu supratimo, kaip elgtis su pinigais. Visi 
sako, kad į Vokietiją geriausia vežtis dolerius. Kadangi markės vertė stabiliai krenta, 
lyg ir logiška būtų čia, vietoje, nekeisti markių, nes per kelias dienas galima prarasti 
išties nemenką pinigų sumą. Kita vertus, Vokietijoje cirkuliuoja markės ir jos yra 
reikalingos, juo labiau kad mokėti markėmis išeina kur kas pigiau nei doleriais. 
Vokietijoje nelabai apsimoka ir keisti pinigus, kadangi vokiečiai dolerį skaičiuoja 
pagal tam tikrą valstybinį kursą, kuris atitinkamai svyruoja, bet visada dolerio at- 
žvilgiu yra prastesnis nei rinkoje. 
Vakare šviečiant mėnuliui iš Romainių į Kauną sugrįžau pėstute. 


229. Mickevičius (Mickiewicz), Mickevičiaus Stefano (Mickiewicz Stefan, apie 1866-?), vilniečio 
advokato, 1922 m. Vilniaus seimo deputato brolis. 

1923 metų liepos 30 d. 
Pirmadienis 


Jau turiu pasą. Gavau tarnybinį užsienio pasą su visa eile nemokamų vizų: Lietu- 
vos išvažiuojamoji ir Prancūzijos, Šveicarijos ir Olandijos įvažiuojamoji, Vokietijos 
tranzitinė. Pastaroji papildyta įrašu dėl teisės apsistoti Vokietijoje keliaujant. Pasas 
ir vizos nekainavo nė cento. 

Šiandien gavau Janulaičio laišką, rašytą iš Palangos. Tai atsakymas į manąjį, ku- 
riame pranešiau apie Čepo paskyrimą Tribunolo teisėju ir prašiau pernelyg karštai 
į tai nereaguoti. Na, bet Janulaičio laiškas rodo, kad jo neįtikinau, kad jis pasiryžęs 
kategoriškai pasipriešinti minėtajam paskyrimui ir greičiausiai išeis iš darbo. Matau, 
Janulaitis ant manęs pyksta, kad einu į kompromisą. Vat šio laiško citatos, kurias 
perrašau originalia lietuvių kalba: 


Ar aš neatspėjau, kad padarys tą pačią, ką su Kalniečiu? 

Matau, kad pasielgei kitaip. Ką padarysi. 

Aš gi dabar padarysiu, ką rasiu reikalinga. 

Prie ko jie eina, man aišku. Tat mato ir kiti, tu gi ne. 

Ar manai, kad tavo padėtis yra ir dabar kitokia? Išgriauš, jeigu nenorėsi reaguoti. 

Aš ir pirmiau esu girdėjęs kalbant valio-patriotus, jog „esi lenkas“. Jų tvirtinimas 
įgys naujo pamato: dėl Kalniečio nerimo (nes „lenkams“ ką ten daręs Vilniuje), čia gi 
tyli. Neužsigauna, kad administracija duoda žmogų, kurio neprašė, o neduoda, kurį 
buvo nurodę. Neaukštai reikės įvertinti tą kolegiją, kuri ramiai priima tokius adminis- 
tracijos žygius. 

Aš ne iš tokių... 

Turiu prisipažinti, kad ir anie supranta reagavimą. Jeigu dabar nutildyti, tai nie- 
kuomet nebus pamato priešintis - atmetamas pamatas. Principinė kova teduoda dva- 
sinės jėgos ir gali būti visų gerbiama. 

„Užmiršai pranešti, kokiam ministrui esant paskirtas Čepas - Karobliui ar Tumė- 
nui? 

Jeigu Tumėnas tai padarė, tai asmens pakeitimas nieko nereiškia. Rodos, ten mina- 
vojau ir tą, kad nereikia daug ko laukti iš asmens pasikeitimo. 

Dar vienas dalykėlis: pas krikščionius buvo kandidatu į teisingumo ministerius - 
Šurna! 

Kaip tau patinka? 

Tumėnas išgelbėjo. 

Dar trūko ButkioP* 


230. Pateikiamas originalus tekstas, perrašytas M. Romerio ranka lietuviškai. 

Manęs nejaudina Janulaičio gąsdinimas, kad ultra „patriotams“ esu ir liksiu įtar- 
tinas lenkas - kitaip tariant, menamas Lietuvos priešas arba bent jau „neaiškus“ tipas. 
Neslepiu savo lenkiškumo ir man nesvarbu, patinka tai kam nors, ar ne. Ar „patriotai“ 
dėl to mane smerkia, ar ne, ar darosi kokias nors išvadas, ar jų nesidaro. Puikiai Ži- 
nau: bet koks mano elgesys tiems, kuriems mano lenkiškumas yra krislas aky, sukels 
pretekstą mane smerkti ir kaltinti. O jeigu reikės - mano elgesį apkaltins piktybiškai 
lenkišku. Šito niekaip neišvengsiu, tad savo veiksmų ir nederinsiu pagal tai, patinku 
kam nors ar ne. Mano jausmus, nuopelnus ar kaltę Lietuvai parodys mano veiks- 
mai, mano gyvenimas. Juk neužčiaupsiu piktų burnų, tikrai jau nebandysiu niekam 
gerintis ir prie nieko derintis. Kad ir kaip ten būtų, matau skirtumą tarp Čepo ir 
Kalniečio paskyrimo. Jeigu kas nors yra kaltas dėl Čepo paskyrimo, tai tikrai ne mi- 
nistras Tumėnas, o mūsų pirmininkas Kriščiukaitis, kuris ir pasiūlė paskirti Čepą, 
nepaisydamas, kad Tribunolas pritarė Ciplijausko kandidatūrai. 


1921 metų liepos 31 d. 
Antradienis 


Į Kauną atvyko Valunis Veisenhofas ir po pietų užsuko pas mane. Elgėsi labai ma- 
loniai, dėkojo man ir visai mūsų šeimai už pagalbą, kurią jam teikėme, kad pagaliau 
galėtų legaliai gyventi Lietuvoje. Valunis jau turi šalies pasą ir pradės tvarkyti turti- 
nius reikalus. Kol kas jis nusiteikęs optimistiškai, o didis jo religingumas, kuris itin 
"išryškėjo pastaraisiais metais, veikia jį raminančiai: aprimo karštas temperamentas, 
sumenko piktumas, atsirado kažkokia ramybė priimant įvairius materialinius smū- 
gius, kurie jį pastaraisiais metais užklupo. Bent jau man jis toks pasirodė. Apskritai 
Valunis paliko labai gerą įspūdį. Nepastebėjau nė gramo pykčio, pavydo, širdgėlos. O 
ir fiziškai į senatvę išgražėjo. Dingo ankstesni lėlės bruožai, veide atsirado daugiau 
rimties ir vyriškosios jėgos. Žiūriu, kad vis labiau jame ryškėja Veisenhofų tipažas - 
Valunis panašėja į a. a. Antonį iš Pakriaunių“", ypač į mirusį dailininką Henriką Vei- 
senhofą** ir jo brolį inžinierių Janą?*, ir apskritai į senųjų Veisenhofų kartų portretus. 


231. Veisenhofas Antonis (Weissenhoff Antoni, 1842-1913), Pakriaunių dvaro savininkas, buvo 
vedęs Pauliną Končaitę (Paulina Weyssenhoff z d. Koncza, 1850-?). Mirus savininkui, Veisen- 
hofienė nenorėjo gyventi viena, sutiko Pakriaunių dvarą parduoti tokiems valdytojams, kurie 
prižiūrėtų jų šeimos kapinaites Pakriauniuose. Šiandien Pakriaunių šilelyje dvaro savininko 
Veisenhofo šeimos kapinės apleistos. 

232. Veisenhofas Henrykas Bonaventura Kazimieras (Weissenhoff Henryk Bonawentura Kazi- 
mierz, 1859-1922), lenkų dailininkas, grafikas, žinomo literato Juzefo Veisenhofo (Jozef Wei- 
senhoff, 1860-1932) pusbrolis. Piešė lyriškus peizažus ir animalistines kompozicijas. Varšuvos 
kūrėjų grupės „Pro Arte“ narys. 

233. Veisenhofas Janas Antonis (Weissenhoff Jan Antoni, 1857-1931), inžinierius, Henryko Bona- 
venturos Kazimiero brolis. 

Visi mane gąsdina dėl skrydžio aeroplanu, bet aš neatsisakau ir nenoriu jo atsi- 
sakyti. Kalba, kad tokiam skrydžiui būtina itin sveika ir stipri širdis, o manoji kartais 
streikuoja. Marynia laiškuose prašo neskristi. Valunis irgi tikino, kad atsisakyčiau 
skrydžio, dėdienė Boleslavova*“* šiandien man rašė iš Vokietijos, kad neskrisčiau, ir 
pacitavo jaunojo Soltano** pavyzdį (jis yra Valunio sesers sūnus), kuris iš Paryžiaus 
į Varšuvą atskridęs pasižadėjo daugiau kojos į aeroplaną nekelti ir kelias dienas sirgo, 
išgulėjo lovoje. Netikiu, kad man tas skrydis pakenks. Priešingai, esu smalsus įspū- 
džių, kuriuos suteiks skrydis. Kita vertus, trumputis tas skrydis, regis, nė valandos 
netruks. Vakar vakare su Herbačiausku ir Stadzevičiumi““ vakarieniavau „Versalio“ 
restorane. Herbačiauskas iš tiesų visiškai nenuspėjamas žmogus. Jis turi daug pasta- 
by lietuvių politikai - tokių, kurioms ir aš pritariu ir apie kurias ne kartą kalbėjau. 
Primygtinai pabrėžia, kad Lietuva tarsi papūga negali kopijuoti kitų šalių ir elgtis taip, 
kaip kitos nacionalistinės, grobuoniškos šalys, o turėtų kurti tokias valstybines savo 
vertybes, kurios būtų labai įdomios Vilniaus krašto ir aplinkinių žemių gyventojams. 
Jeigu tarp Lietuvos ir Lenkijos bus tik toks skirtumas, kad Lenkija engia mišriose 
teritorijose gyvenančius lietuvius, baltarusius, žydus ir viską, kas nėra lenkiška, o 
Lietuva elgsis lygiai taip pat engdama tai, kas nelietuviška, Vilniaus kraštas nieku 
gyvu nenorės prie Lietuvos jungtis, o ekonominį poreikį susieti su Kauno Lietuva 
gali puikiai išspręsti, jeigu Lenkija užgrobs Kauną. Vienu žodžiu, Lietuva turi laimėti 
šį karą įvesdama naujus valstybės principus, liečiančius visuomenę, kultūrą, t. y. to- 
kius, kuriuos Lenkija rytuose remdamasi visuomenės ancien régime? neigia. Lietuva 
privalo būti ne tik savo žmonių skaičiumi, bet ir kokybe nauja jėga, nauja taisykle ir 
nauja valstybės valdymo metodika. Pastarąsias mintis nėra lengva sukonkretinti, bet 
apie tai privalu nuolatos galvoti ir siekti tokio tikslo. Tai viena. Be to, Herbačiauskas 
pabrėžia, kad šalyje yra pozityviai nusiteikusių dvarininkų kultūros atstovų ir jie ne- 
turėtų būti a priori”? be jokių išlygų atstumiami. Priešingai, jeigu dvarininkų atstovai 
gali būti pritraukti prie Lietuvos kūrimosi veiklos ir asimiliuoti lietuvių kultūros, rei- 
kia juos pritraukti. Verta net imtis tam tikrų kompromisų, nes Lietuva gali išaugti ir 
kultūriškai sustiprėti. Herbačiauskas yra nepralenkiamas aiškinant Lietuvos ir Len- 
kijos konfliktą ir Vilniaus krašto problemą, labai atkakliai kartoja, kad Lietuvai rei- 
kalingos naujos taisyklės, ir pasiryžęs dėl jų kovoti - o kovoti jo temperamentas leis 


234. Romerienė Elžbieta, Boleslavova, Boleslovo Liudviko Romerio žmona. 

235. Soltanas Andžėjus (Soltan Andrzej, 1897-1959), žymus atominės fizikos specialistas, Var- 
šuvos universiteto profesorius, Lenkijos MA narys. Jo motina buvo Amelija Marija Veisenhof 
(Amelia Maria z d. Weyssenhoftėw). 

236. Stadzevičius Boleslavas (Stadziewicz Bolestaw). 

237. Ancien régime (pranc.) - senoji tvarka, senoji santvarka. 

238. A priori (lot.) - iš anksto, nepatikrinus. 

be galo be krašto. Taigi taip buvo iki šiol, o vakar bekalbant kaip visada impulsyviai 
Herbačiauskas pareiškė visiškai priešingą nuomonę, su didžiausiu įniršiu reikalavo 
patvirtinti jo nuomonę ir pyko išgirdęs prieštaravimų. Vakar susipykome. Staiga pra- 
dėjo itin įsijautęs įrodinėti, kad Lietuva, matydama, kaip Lenkija persekioja Vilniaus 
lietuvius, privalo taikyti tokias pat represijas savo šalies piliečiams lenkams. Dantis 
už dantį, akis už akį primityviausiu būdu. 


1923 metų rugpjūčio 1 d. 
Trečiadienis 


Aukštojo Lietuvos įgaliotinio Klaipėdos apskričiai Budrio (Polovinsko)** iniciatyva 
ir dalyvaujant Teisingumo ministerijai buvo pradėti Klaipėdos teisėtvarkos atstovų 
pasitarimai su Didžiosios Lietuvos teisininkų atstovais - kitaip tariant, visos šalies 
teisininkų pasitarimai. Tad rytoj į Kauną atvyks Klaipėdos delegacija. Ji atstovaus 
tiek teismams, tiek prokuratūrai, advokatams, šalies notarams. Didžiajai Lietuvai 
atstovaus teisingumo ministro Tumėno pakviesti teisininkai. Tumėnas ir yra šitos 
iniciatyvos vadovas. Minėtosios iniciatyvos vinis (le clou) yra sukurti vieną visos 
šalies, su Klaipėdos autonomine provincija imtinai, Aukščiausiąjį Teismą; taigi to- 
kiomis sąlygomis tai būtų Aukščiausiasis Tribunolas. Pasak laikinojo organiško 
Klaipėdos statuto, kuris kol kas neturi įstatymų numatytų konstitucinių teisių ir 
"kuris dar turi būti patvirtintas tarptautinės konvencijos, bet jau formuluoja a priori 


239. Budrys Jonas, Jonas Polovinskas (1889-1964), Lietuvos žvalgybininkas ir diplomatas. Pra- 
sidėjus Pirmajam pasauliniam karui 1915 m. mobilizuotas, Rusijos imperijos kariuomenės XIX 
korpuso kontržvalgybos viršininkas, 1918 m. baltagvardiečių Amūro karo apygardos kontrž- 
valgybos viršininkas brigados vado teisėmis. 1920-1921 m. studijavo Vladivostoko Rytų kalbų 
institute. Grįžęs į Lietuvą, 1921 m. liepos 21 d. paskirtas Lietuvos kariuomenės Generalinio 
štabo Žvalgybos skyriaus kontržvalgų dalies viršininku. Ernesto Galvanausko vyriausybės 
pavedimu 1922 m. pasiųstas į Klaipėdos kraštą tirti vietinių gyventojų nuostatas dėl susijun- 
gimo su Lietuva. Atsisakius daugeliui Lietuvos karininkų, paskirtas vadinamojo Klaipėdos su- 
kilimo kariniu vadu, pakeitęs pavardę, vadovavo Kaune suformuotai Ypatingosios paskirties 
rinktinei, 1923 m. sausio pradžioje įžengusiai į Klaipėdos kraštą. Užėmus Klaipėdą, sausio 16 d. 
Generalinio štabo įsakymu iš vietinių Klaipėdos krašto gyventojų pradėjo burti Klaipėdos kraš- 
to armiją, kurios buvimas laidavo galimybes veikti per sukilimą suformuotai Erdmono Simo- 
naičio direktorijai. Vasario 15 d. Ambasadorių konferencijos reikalavimu vadinamoji Budrio 
armija reorganizuota. Buvo sausio 17 d. vyriausybės aukštuoju įgaliotiniu Klaipėdos kraštui pa- 
skirto Antano Smetonos pavaduotoju. Prancūzijos kariuomenei pasitraukus iš Klaipėdos kraš- 
to, vasario 19 d. paskelbė perimąs Prancūzijos vyr. komisaro pareigas Klaipėdos krašte. Balan- 
džio 7 d. Smetonai pasitraukus iš vyriausiojo įgaliotinio pareigų, faktiškai tapo Lietuvos atstovu 
Klaipėdos krašte. 1924 m. spalio 21 d. prezidento dekretu paskirtas pirmuoju Klaipėdos krašto 
gubernatoriumi, tačiau po lietuvių partijų nesėkmės per pirmuosius rinkimus į Klaipėdos kraš- 
to seimelį 1925 m. lapkritį pasitraukė iš gubernatoriaus pareigų. 

priimtas taisykles kaip pagrindą tarptautinei konvencijai, teisėtvarka priklauso 
Klaipėdos autonomijai. Lietuviai, linkę drastiškai priskirti šiam autonominiam 
kraštui visas savo valstybės funkcijas, ketina atitraukti ir jo teismą iš autonomi- 
nės zonos, kas, beje, numatyta viename iš valstybės Konstitucijos straipsnių, kuris 
sako, kad Aukščiausiasis Teismas yra vienas visai Respublikos teritorijai. Per pas- 
tarąją tarptautinę Paryžiaus konferenciją, kurioje buvo svarstomas Klaipėdos liki- 
mas, lietuvių delegacija kartu su Klaipėdos delegacija kovojo dėl bendro visos šalies 
Kasacinio teismo. Konvencijoje tai dar nėra numatyta, bet greičiausiai nusistovės ir 
jai pritars didžiosios valstybės. Šiandien 1 valandą, likus dienai iki Klaipėdos teisė- 
tvarkos delegacijos atvykimo, teisingumo ministro kabinete vyko mūsų įžanginis 
pasitarimas, kuriame dalyvavo tie žmonės, kuriuos ministras pakvietė dalyvauti. 
Susirinkome aptarti konferencijos programos ir pozicijų, kurias remsime. Pasitari- 
me dalyvavo: ministras Tumėnas, Tribunolo pirmininkas Kriščiukaitis, Tribunolo 
teisėjai Janulaitis ir aš, Kauno apygardos teismo teisėjas Petrauskas**“, Tribunolo 
prokuroras Kalvaitis** ir Kauno apygardos teismo prokuroras Rimša***, vyresnysis 
Kauno notaras Linartas**, Ministrų kabineto juriskonsultas ir Juriskonsultų tary- 
bos pirmininkas Kalnietis, Teisės fakulteto dekanas ir advokatas prof. Leonas, na, 
ir Kalėjimo departamento direktorius bei Teisingumo ministerijos I departamento 
direktorius. 

Prieš atvykdamas į pasitarimą Janulaitis lankėsi Klaipėdoje, ten rinko informa- 
ciją apie Klaipėdoje funkcionuojančių teismų kūrimą ir veikiančius lietuvių dezer- 
tyrus - visą informaciją pateikė mums per pasitarimą. Lietuvių tautiniai veikėjai 
Klaipėdoje pasisako už kuo siauresnę autonomiją, mat supranta: juo autonomija bus 
platesnė, tuo vokiečių įtaka tame krašte bus didesnė. Svarbiausias šiandienos pasita- 
rimo punktas buvo vieningo Aukščiausiojo Teismo klausimas. Tik aš su Kriščiukai- 
čiu rėmėme tezę tiktai dėl vieningo Kasacinio teismo, o visi kiti nuosprendžiai, t. y. 
apeliaciniai, liktų Klaipėdos autonominiam teismui. Aš paaiškinau, kad toks spren- 
dimas būtų lojalus įsipareigojimams dėl autonomijos. Vis dėlto daugiau niekas minė- 
tosios minties nepalaikė. Visi kiti laikėsi nuomonės, kad šalyje egzistuoja Aukščiau- 
siasis Teismas, t. y. mūsų Tribunolas, kuris taip pat vykdo apeliacines funkcijas. Taigi 
buvo pritarta, kad aukščiausiuoju visos šalies teismu ir turi būti Tribunolas, kuriame 
galėtų būti įkurtas Klaipėdos skyrius. Pastarajame skyriuje dirbtų ir klaipėdiečiai, 
kurie kartu būtų ir paprastaisiais Tribunolo teisėjais - tokiais pačiais, kaip ir visi kiti. 


240. Petrauskas Simonas (1867-1941), teisininkas. 
241. Kalvaitis Jurgis, teisininkas. 

242. Rimša Julijonas (1882-1952), teisininkas. 
243. Linartas, teisininkas. 

Dar buvo kalbama apie teismų santykius, apie prokuratūrą, kalėjimus, advokatūrą 
ir t. t. Kalnietis rado progą pasiginčyti su kitais pasitarimo dalyviais apie kraštutinį 
nacionalizmą ir centralizaciją. Tiek, kad kiti, tarkime, Tumėnas, Janulaitis, Leonas, 
diskutavo logiškai, remdamiesi savo įsitikinimais ir turėdami tam tikrą svarbiausią 
mintį, o Kalnietis tik šaukė išpiltas raudonio - kaip ir dera „Hura patriotui'***. 


1923 metų rugpjūčio 2 d. 
Ketvirtadienis 


Ryte prieš konferenciją su klaipėdiečiais ir vėl susirinkome į pasitarimą. Aptarė- 
me, kaip teismai vykdys vietinius Klaipėdos įstatymus, kaip bus teikiama teismų 
savitarpio pagalba, kaip paslaugomis keisis sričių, Klaipėdos ir valstybiniai teismai. 
Vėliau prisidėjo penki Klaipėdos teisėtvarkos atstovai, atvykę į Kauną ankstyvuoju 
traukiniu. Stotyje juos pasitiko Janulaitis ir prokuroro pavaduotojas Rimša. Klai- 
pėdos delegaciją sudaro: 1. Plėvė?“, „Obergerichto“““ ir „Landgerichto“** Klaipė- 
doje pirmininkas, 2. dr. Hesė?*, „Obergerichto“ teisėjas, 3. Šliuteris**, generalinis 
prokuroras, 4. dr. Lorencas*“, advokatas ir notaras, 5. Merkas, Aukštojo Lietuvos 
įgaliotinio Klaipėdoje juriskonsulas. Visi jie grynakraujai vokiečiai, kilę ne iš Klai- 
pėdos krašto. Nė vienas nekalba lietuviškai - ir nė žodžio nesupranta. Klaipėdos 
apskrityje nėra nė vieno lietuviškai kalbančio teisėjo. Čia abi vietinės kalbos - lie- 
tuvių ir vokiečių - pripažintos šito krašto oficialiomis kalbomis, tačiau teismuose 
trūksta lietuviškai kalbančių kvalifikuotų teisininkų, kurie galėtų pakeisti nemo- 
kančiuosius lietuviškai. 

Per pasitarimą buvome nusprendę su klaipėdiečiais elgtis kaip su svečiais, tik 
kaip svečiais iš kito krašto, o ne iš kitos šalies. Todėl elgėmės taip: visuomet pirmo- 
je vietoje buvo ministras, o ne Klaipėdos delegacijos pirmininkas Plėvė; vienintelis 
Vyriausybės atstovas, su kuriuo delegacija susitiko, teisingumo ministras; delegacijos 
narių nepasitiko valstybė, t. y. nei Respublikos prezidentas, nei ministras pirminin- 
kas. Buvo toks tikslas, kad klaipėdiečiai pasijaustų atvykę į savo valstybės sostinę, o 
ne į svetimą valstybę. 


244. „Hura patriotui“ („hurra-patriotę“) - lenkiškas, rusiškas pasakymas, apibūdinantis garsiai 
šaukiantį, bet neką nuveikiantį. 

245. Plehwe. 

246. Obergericht (vok.) - Aukščiausiasis teismas. 

247. Landgericht (vok.) - Apygardos teismas. 

248. Hesse. 

249. Schlütter. 

250. Lorentz. 

Ministrų tarybos posėdžių salėje 4 valandą prasidėjo konferencija. Iš mūsų dalyva- 
vome tie patys, kuriuos vakar paminėjau. Ministras Tumėnas šeimininko teisėmis tapo 
konferencijos pirmininku. Pirmiausia buvo sakomos trumpos pasisveikinimo kalbos, 
po to paskelbta, kad bus svarstomas vieno bendro aukščiausiojo teismo klausimas. 
Tuomet Klaipėdos delegacijos pirmininkas Plėvė delegacijos vardu labai kategoriškai 
pareiškė, kad visa teismų sistema, kartu su aukščiausiuoju teismu Klaipėdos teritorijoje, 
priklauso autonominei zonai, todėl neįmanoma sukurti vieno aukščiausiojo teismo ša- 
lyje. Lorencas ir Šliuteris patvirtino palaiką savo delegacijos pirmininko Plėvės žodžius. 
Vis dėlto jie pridūrė, kad pakeistų nuomonę, jeigu Paryžiaus konferencija nuspręstų, 
jog teismų sistema privalo būti vieninga, ir paklausė, kas buvo nutarta Paryžiaus konfe- 
rencijoje. Tumėnas paneigė galimybę bet kurioms tarptautinėms teisėms kištis į mūsų 
svarstymų baigtį ir pabrėžė: Klaipėdos teismų autonomijos teisės dar nėra įstatymų 
patvirtintos, pasiūlė minėtąjį klausimą aptarti atsižvelgus į naudą šaliai ir kol kas ne- 
spręsti autonominių konstitucinių teisių, kurias spręsime ne mes, o politiniai veiksniai. 
Kai dar keli mūsų pusės delegatai (ypač Leonas) pažėrė kritikos dėl to, kad autonomi- 
nei sričiai būtų paliktas aukščiausiasis teismas, klaipėdiečiai nuleido balso toną, bet 
pabrėžė, kad tai, kas bus diskutuojama, nenulems konstitucinių autonominių teisių, 
nes jos ne nuo mūsų priklauso, ir toliau ėmė su mumis svarstyti Aukščiausiojo Teismo, 
t. y. Tribunolo, realizavimą. Paskui derybos vyko sklandžiai, be jokių nesusipratimų. 
Klaipėdiečiai buvo linkę lengvai nusileisti, net nesiderėdami ir nesipriešindami. Posė- 
dis užtruko iki 8-9 valandos vakaro. Pabaigoje buvo aptariami mažiausiai reikšmingi 
klausimai ir teikiama abipusė informacija. Konferencijoje pagrindinis vertėjas buvo 
Janulaitis. Vėliau Lietuvių klube visi drauge vakarieniavome. Beje, vakarienė nebuvo 
puiki, nes tiek rūkytas kumpis, tiek vištiena buvo tikrai nešvieži (aš ir nevalgiau to 
maisto, kiti valgė ausim lapsėdami - nežinau, ar nejautė kvapo, ar nesibaimino suge- 
dusios mėsos). Per vakarienę, privačiai kalbantis, klaipėdiečiai elgėsi dar nuolankiau. 


1923 Metų rugpjūčio 3 d. 
Penktadienis 


Dar vienas mūsų teisėjų konferencijos posėdis kartu su klaipėdiečių delegacija 
įvyko 11 ryto ir truko 1 valandą. Aptarėme įvairias Klaipėdos teismų ir valdžios, 
šalies teismų ir valdžios santykių detales. Paskui atsisveikinome tikėdamiesi, kad 
šioji konferencija yra pirmasis žingsnis sutvarkyti teisminius santykius valstybėje 
ir Klaipėdos apskrityje. Šiandien klaipėdiečiai važiuoja namo. 

Vakar pakalbėjau su Janulaičiu apie Čepo paskyrimą. Dabar jau man nepasirodė, 
kad Janulaitis labai griežtai nusiteikęs priešintis Čepo paskyrimui ir pasiryžęs de- 

monstratyviai pasitraukti iš Tribunolo. Aš jam dar kartą, šįkart žodžiu, paaiškinau: 
kalčiausias yra Kriščiukaitis, kuris asmeniškai teikė ir rėmė Čepo kandidatūrą. At- 
rodo, minėtasis paskyrimas niekaip nesusijęs su politinėmis krikščionių demokratų 
intrigomis. Janulaitis tokių intrigų labiausiai bijojo, tikriau pasakius, įtarinėjo, kad jų 
būta. Dabar Janulaitis visą savo pyktį lieja ant pirmininko, bet, ko gero, Tribunolas 
nepatirs didžiulės žalos, kokią būtų patyręs atsistatydinus Janulaičiui. Iš kalbos su- 
pratau, kad asmeniškai Čepui jokių priekaištų Janulaitis neturi. 

Jau esu pasirengęs rytdienos kelionei. Kartu pasiimu 250 dolerių, bet labai ne- 
norėčiau išleisti visos sumos. Iš esmės kelionei skyriau iki 150 dolerių, visa kita - tik 
rezervas. Vis dėlto įtariu, kad kažkiek pinigų teks iš to rezervo paimti. 


1923 metų rugpjūčio 4 d. 
Šeštadienis 


Šiandien prasideda mano atostogos. Ir šiandien pradedu didžiąją savo kelionę. Jei- 
gu nebūtų reikėję eiti į Tribunolo teismo posėdį, kuriame privalėjau dalyvauti dėl 
kvorumo, jau prieš dvi dienas būčiau išvažiavęs ir šiandien, ko gero, būčiau skridęs 
aeroplanu. Aeroplanas - viena iš mano kelionės „vinių“. 

Tribunolo posėdyje dalyvavome aš, pirmininkas Kriščiukaitis ir ad hoc“! iš Apy- 
gardos teismo pasiskolintas jo pirmininko pavaduotojas Masiulis“*. Posėdis prasidė- 
jo laiku ir baigėsi apie 1 valandą dienos. 

Į kelionę imu nedaug daiktų, kad galėčiau nesunkiai juos neštis. Viską susipaka- 
vau jau vakar. Mano daiktus į traukinių stotį nunešė tarnaitė Elena, kuri šiandien taip 
pat išvyksta - į Bagdoniškį. Po Tribunolo posėdžio ėjau ne namo, o suvalgęs pietus 
mieste patraukiau į traukinių stotį. 4 valandą 40 minučių išvažiavau. Kadangi dabar 
žydų šabas, tai ir traukinys nebuvo sausakimšas - iki Šiaulių važiavau labai patogiai. 
Dalis traukinio vagonų, tų, kurie keliauja į Klaipėdą, buvo rusiški, tačiau pritaikyti 
siauriems bėgiams - kaip visoje Europoje. Vagonai patogūs, galima po vagoną laisvai 
vaikščioti, nes nėra skersinių sienelių ir išėjimų, o svarbiausia - yra nuleidžiami suo- 
lai viršuje, ant kurių galima miegoti. Dar aukščiau yra lentynos daiktams susidėti, ant 
jų irgi galima miegoti. Vienas vagonas turi tris aukštus suolų-lovų. Lietuvos geležin- 
keliai tik neseniai atgavo tokius vagonus. Anksčiau jie buvo įkalinti Alytuje, nedide- 
lėje geležinkelio atkarpoje tarp Varėnos ir Šeštokų, toji atkarpa neturi susisiekimo su 
jokiu Lietuvos geležinkelio ruožu, iš abiejų pusių atkirsta Lenkijos geležinkelių. Tik 


251. Ad hoc (lot.) - šiuo atveju. 
252. Masiulis Boleslovas Jonas (1889-1965), teisininkas, Kauno apygardos teismo teisėjas (1920- 
1928). 

šiemet buvo pabaigtas jungiamasis geležinkelis nuo Kazlų Rūdos per Marijampolę ir 
Šeštokus, tad vagonai buvo išlaisvinti ir pradėti naudoti. 
Tokiame traukinio vagone galiu naktį išsimiegoti. 


1923 metų rugpjūčio 5 d. 
Sekmadienis 


Prieš devintą valandą ryto pasiekiau Klaipėdą. Kadangi aeroplanas į Karaliau- 
čių sekmadieniais neskraido, turiu palaukti rytojaus. Sekmadienį uždarytas ir 
„Mayhėfferio“ kelionių biuras, kuriame reikia sutvarkyti visas procedūras, susiju- 
sias su skrydžiu. Planavau iškart sėsti į garlaivį ir nuplaukti į Juodkrantę, praleisti 
ten visą dieną, o į Klaipėdą sugrįžti tik ryte. Į pirmąjį rytinį garlaivį pavėlavau, o 
kitas plaukė tik 1 valandą dienos. Šiandien Klaipėdoje negalėjau nieko sutvarky- 
ti, bet privalėjau iki 1 valandos prastumti laiką. Pasiekęs Juodkrantę elgiausi kaip 
įprasta. Pirmiausia papietavau pas Majų. Nuo birželio, kai su Stefanu Rėmeriu čia 
lankėmės, viešbutis pasikeitė neatpažįstamai. Restorane pilna žmonių, šurmulys, 
visi staliukai užimti, patarnauja du padavėjai ir gal šešios tarnaitės merginos. Se- 
nasis tėvas Majus, sūnus Majus ir dukra Majūtė neturi kada prisėsti. Visi viešbučio 
kambariai užimti - norėjo mane apgyvendinti viename kambaryje su kitu svečiu, 
tačiau pastarasis nesutiko, tad vargais negalais man rado kambarį, kurį šiandien 
svečiai turėjo atlaisvinti. Lietuvių čia ir Klaipėdoje yra šiek tiek daugiau, nei buvo 
birželį, tačiau iř jie, ir vokiečiai ištirpsta žydų masėje, kurie sudaro gal 80 procentų 
visų svečių. Galbūt minėtasis procentas ir nėra toks didelis, bet kadangi žydai visa- 
da laikosi grupėmis, visi vieni kitus pažįsta, nuolatos vaikštinėja, kelia triukšmą ir 
jaučiasi kaip savo kieme, atrodo, kad, be jų, nieko daugiau ir nėra. Aišku, žydai net 
negalvoja su vietos gyventojais kalbėtis lietuviškai, jie kalba vokiškai, o tarpusavyje 
rusiškai. Šitos dvi kalbos ir dominuoja tarp vasarotojų. Tas žydų viešpatavimas ir 
nešvara, garsus kalbėjimas paverčia ir pačią Juodkrantę mažiau miela, nei buvo bir- 
želį, kai tokie svečiai dar nevaikštinėjo po jos žemę. Na, laimė, miške, o ypač prie 
jūros tylu kaip visada. Žydai nemėgsta jūros, didžiausia laimė jiems laikytis drauge 
ir pasirodinėti vieniems prieš kitus. Tokie miesčionys neturi potraukio vienatvei, 
gamtos grožiui. Šiandien vyksta ypatingas žydų susibėgimas, mat vakare pas Majų 
numatytas kažkoks koncertas, teatras ir žydų balius. Be vasarotojų, dar privažiavo 
ir visas žydų būrys kartu praleisti vakaro. 

Atrodo, lietuviai ir žydai kažkaip savaime pasidalijo vasarvietes. Lietuviai sava 
pavertė Palangą, kuri tapo tikra jų mylimąja, išpustyta, išmylėta, o žydai užgrobė 
Juodkrantę, kurioje gali laisvai bendrauti rusiškai ir tobulinti savo vokiečių kalbą 


166 


šioje „atgautoje“ Lietuvos dalyje, esančioje iki šiolei tik popieriuje jos dalimi, o dva- 
siškai šaliai dar nepriklausančioje - bent jau kalbant apie įvairias įstaigas, miestus ir 
žmonių susibūrimus. Labai blogai, kad lietuviams neįdomi Juodkrantė, kad žydams 
ją perleidžia, net nebandydami išlyginti savo įtaką šioje vietoje. O žydai yra tikrieji 
denacionalizacijos pionieriai. 

Buvau nuėjęs prie jūros. Bangos kilo gana aukštai. Šiemet man nepavyksta iš- 
kylos prie jūros - visuomet šalta ir lyja. Vis dėlto su malonumu išsimaudžiau ir pa- 
vaikštinėjau pakrante. Net ilgiau nei planavau, o kai iš savo maudynių vietos nuėjau 
į pajūrio kavinę, pastebėjau, kad palikau savo papirosus, tad turėjau sugrįžti ir vėl 
bristi per smėlį. Verčiau jau būčiau nuėjęs pasivaikščioti po kopas. Kol maudžiausi, 
sulijo mano drabužius ir apatinius. 

Nakvoju pas Majų. Ar pavyks man rytoj skristi aeroplanu? Na, šiandien diena 
praėjo puikiai. Jeigu galėčiau, mieliausiai nakvočiau prie jūros, gražioje pajūrio ka- 
vinėje, kuri stovi vieniša tarsi kokia dykumos palmė. Kavinės staliukus puošia ne 
pamerktos gėlių puokštės, o žalios beržo ir drebulės šakelės, kurios tokioje smėlio 
karalystėje yra tarsi egzotiškos gėlės. 


1923 metų rugpjūčio 6 d. 
Pirmadienis 


O taip!! Į Karaliaučių atskridau aeroplanu. Kelionė visiškai nebaisi. Priešingai — 
labai maloni, bet aprašysiu visą dieną paeiliui. Taigi rytą nubudau Juodkrantėje. 
Labai anksti - 5 valandą ryto - jau buvau atsikėlęs ir pasiruošęs pasitikti rytinį 
garlaivį. 8 valandą ryto jau buvau Klaipėdoje. Savaime aišku, po pusryčių nuėjau 
į kelionių biurą („Reisebureau“), jis priklauso Robertui Meihėferiui??, kuris turėjo 
rezervuoti man vietą aeroplane. Taip ir buvo. Sumokėjau 3 14 dolerio už bilietą, 10 
litų už vietos rezervaciją ir 5 litus 50 centų už kelionę iki aerodromo. Įdomi detalė: 
pasiimant bilietą reikia pasirašyti, kad, nutikus nelaimei, nei keleivis, nei jo turto 
paveldėtojai neturės jokių pretenzijų bendrovei, kuriai priklauso aeroplanas. Šitoks 
įsipareigojimas yra išspausdintas pačiame biliete ir per kalkę dviejuose ar daugiau 
egzempliorių reikia pasirašyti. Minėtoji procedūra gali gąsdinti prietaringus ar 
niekada nekeliavusius naujokus, nes tai skamba tarsi memento mori“*, pasirašoma 
prieš kelionę. Na, bet man šioji procedūra nepaliko jokio įspūdžio, nes nei šios kelio- 
nės, nei mirties apskritai nesibaiminu. Gavęs bilietą jau neturėjau ką veikti Klaipė- 


253. Meyhoeffer Robert. 
254. Memento mori (lot.) - atsimink, kad mirsi. 

doje, tik nekantriai laukiau, kada gi galėsiu keliauti toliau. Tiek buvau gąsdinamas 
aeroplanu, tiek visi atkalbinėjo, kad retkarčiais pagaudavau save nerimaujantį - ne 
dėl savo gyvenimo ar katastrofos, o dėl pykinimo lėktuvui kylant ir leidžiantis, pa- 
tekus į oro sūkurius. Vis dėlto tai tebuvo baimės akimirkos. Prieš skrydį pavalgiau 
nedaug - pasitenkinau viena kepta plekšne, kuri, beje, buvo labai skani. 3 valandą 
ir vėl buvau Meihėferio biure, iš kurio turėjau važiuoti į aerodromą. Automobilio 
nebuvo, vykome puikiu dviejų gražuolių žirgų kinkiniu, kurį vadeliojo Mulatas. 
Aerodromas yra maždaug už dviejų kilometrų nuo miesto - vienoje fermoje. Ten 
plyti didžiulė atvira lyguma, apaugusi žole - sausa pieva. Ant jos ir tūpia aeroplanai. 
Milicijos pareigūnas apžiūrėjo mano pasą, Lietuvos muitinės pareigūnas paklausė, 
ar nevežu kokių nors ypatingų daiktų. Taip patikra ir baigėsi. Laukiau aeroplano. 
Netrukus - likus maždaug penkiolikai minučių iki numatytojo skrydžio - kažku- 
ris iš keleivių pasakė, kad aeroplanas jau skrenda. Ir išties, tuomet išgirdau prope- 
lerio garsą ir už pastato išniro žemai žemai sklendžiantis paukštis. Netrukus jis 
palietė žemę, straksėdamas per pievą sulėtino greitį ir sustojo netoliese. Iš jo iššoko 
keli žmonės - pilotas ir dar kažkas, sėdėjęs šalia piloto, lyg ir pašto darbuotojas, du 
keleiviai, iš kurių vienas skrido į Kaipėdą, o kitas turėjo keliauti toliau su manimi. 
Aeroplanas - viensparnis paukščio formos (monoplanas) - priklauso firmai „Jun- 
kers-Luftverkehr“ , o jo numeris ar pavadinimas „D215“. Pilotas pavalgė, sutvarkė 
kažin kokius reikalus ir 4 valandą 15 minučių sulipome vidun, ir buvome pasirengę 
skristi. Į kabinos vidų patekau nesunkiai - lipome per kelis metalinio sparno grio- 
velius. Kabina skirta keturiems asmenims - du foteliai priekyje ir du gale. Foteliai 
gilūs, patogūs, apgaubiantys kūną. Iš šono langeliai virš sparnų ir langelis iš priekio, 
per kurį žiūri pilotas, laikrodis matuoti skrydžio aukščiui ir dar kokie įrenginiai. 
Virš lango yra rankenėlė prisilaikyti - manau, padeda bailiams, nes iš tiesų laikytis 
nėra jokio reikalo. Kaune man pasakojo, kad keleiviai prisiriša prie sėdynių. Iš tiesų 
kiekvieno fotelio šonuose pritvirtinti diržai, kurie priekyje (Meyhoeffer) susijungia, 
bet tie diržai tokie trumpi, kad aš niekaip jais negalėčiau apsijuosti. Galbūt jie tinka 
labai lieknam asmeniui, visiškai lieknučiam ir, ko gero, nuogam, bet segtis diržais 
nereikėjo. Aš atsisėdau priekiniame fotelyje, mano kelionės kolega - už manęs. Ir 
štai uždūzgė propeleris, štai aeroplanas ėmė sukti ratą ir priekiu atsistojo priešais 
lygumą - įsibėgėjo, lėkė vis greičiau ir greičiau, tarsi koks pamišėlis per pievą, kol 
žemė mums dingo iš po kojų. Antai miestas jau po mumis, horizontas vis platėja, 
jau matosi ir marios, ir Kuršių nerija, ir atvira jūra. Per akimirką praskrendame 
marias, Neriją ir jau atsiduriame atviroje jūroje, skrendame lygiagrečiai jūros kran- 
tų. Visa tai įvyko taip greitai, kad nespėjau net įsijausti į skrydį. Tik pačioje skry- 
džio pradžioje, kai dar buvome pakankamai žemai ir skridome link Kuršių nerijos, 

du kartus aeroplanas atrodė nestabilus, tarsi kristų į prarają, bet vėl pakilo į viršų. 
Dar keliskart tai kartojosi, tik tie kritimai žemyn jau buvo mažesni. Jausmas nėra 
malonus, net pamaniau, kad supykins, jeigu kartosis. Vis dėlto kartu tas jausmas 
kelia adrenalino kiekį kraujyje, stabdo kvėpavimą ir sukelia kažkokį malonumą - 
sakyčiau, didelį, nes efektas aštrus ir stiprus, efektyviausias iš viso skrydžio, toks, 
kurio po to ilgėsiuosi. Kelis kartus norėjau, kad lėktuvas smuktų staigiau, greičiau — 
kažkoks girtuoklio malonumas. Pabaigsiu rytoj. 


1923 metų rugpjūčio 7 d. 
Antradienis 


Šiandienos įrašas jau iš Piliavos?“, tačiau pirmiausia pabaigsiu pasakoti apie vaka- 
rykštį skrydį. 

Prabėgus 10 minučių po pakilimo Klaipėdoje, jau buvome virš Juodkrantės. 
Skridome labai greitai. Visą kelią skridome 600 metrų aukštyje. Mums iš dešinės 
tyvuliavo atvira jūra, besimaudanti saulės spinduliuose, iš kairės - siauras Kuršių 
nerijos ruožas, Kuršių marios ir žemynas. Žemyno kontūrai skendo šviesiai žalsvo- 
se, pilkose arba melsvose spalvose, o Neringa plytėjo kaip ant delno, matėme visą 
jos topografiją - su kopomis, kalnapušių plantacijomis, kur ne kur išsibarsčiusiais 
žvejų kaimeliais. Kadangi skridome virš jūros, matėme ir jūros krantą prie Nerin- 
gos. Keista, bet jūra, stebima iš viršaus, atrodo visai nejudri. Reikia žiūronų, kad pa- 
matytum, kaip juda baltomis putomis pasidabinusios bangos. Ir tai reikia įdėmiai 
žiūrėti. Iš arti stebima banga lekia greitai, o iš viršaus juda lėtai lėtai. Skrisdamas 
naudojausi žiūronais, bet dažniau savo stiklais, per žiūronus tik kai kurias detales 
atidžiau tyrinėjau. Netrukus baigėsi Nerija, o mes atsidūrėme virš žemyno. Išniro 
kaimai, miesteliai, gyvenvietės, bažnyčios, į šachmatus panašūs laukai, kur ne kur 
miškai, ilgi ežerėliai, besidriekiantys nuo marių, ir vėl uždari vandenys. Aeroplanas 
skrido lygiai. Pernelyg lygiai. Norėjosi dar patirti tuos kritimus žemyn, nuo kugių 
širdis apmiršta - tokius, kuriuos pajutau kildamas iš Klaipėdos uosto. Pagaliau, vieną 
akimirką, kai jau buvome giliai žemyne, propelerio garsas kažkaip pritilo ir pajutau, 
kad aeroplanas pradeda leistis. Supratau, jau esame beveik vietoje ir rengiamės tūpti. 
Ir laikrodžio - aukščio matuoklio - rodyklė ėmė kristi: 500 metrų, 400, 300, 200, 
100... Žemė vis arčiau, namų, miškų, laukų kontūrai vis ryškesni. Jau skrendame visai 
prie žemės, ties lyguma, apaugusia žole, žemė lekia tarytum vėjas, nes dabar skren- 
dame greičiau už visų greičiausią traukinį. Ratas pirmą kartą prisilietė prie žemės ir 


255. Pilau (vok.). 

vėl atšoko, jau aeroplanas rieda žeme. Kažkurį laiką lekia, vėliau kelis kartus pasuka, 
pasirodo Žmonės, aeroplanas sustoja. Pasiekėme tikslą. Prieš mus aeroplanų angaras, 
oro linijų stotis. Pasitinka Meihėferio biuro darbuotojai, pasų kontrolieriai, kažkokie 
dar žmonės, kažkokia mergaičių mokykla su vedėja atvyko į ekskursiją - pasižiūrėti, 
kaip leidžiasi aeroplanai. Tuoj po nusileidimo jaučiausi apkurtęs. Nors propelerio 
garsas nebuvo itin didelis - bent jau ne toks, kokį įsivaizdavau - ir nors nei erzino, 
nei vargino, vis tiek, matyt, monotonija šiek tiek paveikė klausą. 

Šitaip ir baigėsi pirmasis mano skrydis, apie kurį niekaip negaliu liautis galvojęs. 
Ir kuo labiau apie jį galvoju, tuo patrauklesnis man jis atrodo. Tarsi senas geras vynas, 
kurio skonio neįmanoma iškart pajusti - jis veikia lėtai, vis labiau stiprėdamas. 

Specialusis Meihėferio biuro automobilis nuvežė kelių aeroplanų keleivius į 
miestą. Automobilis lėkė beprotišku greičiu įvairiausiomis gatvėmis, po kurias išve- 
žiojo svečius. Man galva visiškai susisuko. Iš pradžių lėkdamas automobiliu visiškai 
nesiorientavau mieste ir neatpažinau Karaliaučiaus. Prieš 19 metų, 1904 metais, bu- 
vau čia porą savaičių - lydėjau Marynią ir jos sūnų Stefaną į pirmąją kojų operaciją. 
Jam tuomet buvo ketveri. Atmintyje išliko viena ilga gatvė, kanalai, tiltai, ilga aikštė 
su parku ir vandens telkiniu. Ta gatvė - „Vordere Vorstadt““, „Kant-Strasse“ ir t. t., 
galų gale „Schloss-Garten“ rūmai. Viską prisiminiau, net ir kavinukę suradau, kurio- 
je mėgdavau lankytis: tai šalia minėtosios aikštės įsikūrusi Capo*? cukrainė. Žmo- 
gaus smegenyse esama saugyklų, kuriose nusėda kokios nors kitados patirtos detalės. 
Jos saugomos uždaruose stalčiuose, apie jas nemąstoma ir nežinoma, kad egzistuoja, 
kol staiga, po daugelio metų atsidūrus toje pačioje vietoje, pasirodo kitados patirtų 
įspūdžių fragmentai. Ir atrodo, kad visa tai buvo vakar. Atsidūręs toje vietoje, kurioje 
kitados esu pabuvęs, labai mėgstu vaikštinėti savo paties keliais, žadinti prisimini- 
mus, apie kurių egzistavimą net ir nežinojau. 

Šią dieną praleidau Karaliaučiuje. Mačiau, kaip biržoje beprotiškai nuvertėja Vo- 
kietijos markė. Vakar ryte ji kainavo 1 milijoną 200 tūkstančių (už dolerį), vakar va- 
kare jau nusmuko iki milijono 900 tūkstančių, o šiandien 10 ryto jau markės kursas 
2 milijonai 200 tūkstančių. Dienai baigiantis kursas dar smuko iki 3 milijonų 300 
tūkstančių. Rytoj dar parašysiu šita ir kitomis temomis. 

Meihėferio biure nusipirkau bilietą „Rundreise“! su kuponais plaukti laivu 
Baltijos jūra iš Piliavos iki „Swinemūnde“*s, iš ten vyksiu į Hanoverį ir Ėnhauze- 


256. Priekinio priemiesčio (vok.). 

257. Zapp. 

258. Apžvalginė kelionė (vok.). 

259. Świnoujście (Ienk.) - Svinouiscis. 

ną?*?, paskui į Bavariją - Bazelį. Kelionės bilietai man kainavo 1 milijoną 134 markes - 
taigi pagal šiandienos kursą apie 3 14 lito!! Už tokią sumą pervažiuosiu visą Vokietiją 
ir perplauksiu 400 kilometrų jūra. Nakvojau Piliavoje. 


1923 metų rugpjūčio 8 d. 
Trečiadienis 


Esu laive - didžiuliame garlaivyje pavadinimu „Bubenday“, priklausančiame ben- 
drovei „Hamburg-Amerika-Linie“. Du kartus per savaitę laivas iš Piliavos plaukia į 
„Swinemūnde“ (iš Piliavos išplaukia trečiadieniais ir šeštadieniais). Pakeliui sustoja 
tik Sopote. Taigi turėjau atsisakyti kelionės į Gdanską, nes būčiau turėjęs laukti 
Gdanske arba Sopote iki šeštadienio - o laukti negaliu, per trumpos mano atosto- 
gos. „Bubenday“ - didžiulis laivas, turintis tris denius, bet neturintis kajučių. Kelei- 
viai greičiausiai vien vokiečiai, mat kitos kalbos ir negirdėjau. Jūra gana rami, nėra 
didelių bangų. Vėjuota ir vėsu, kaip ir visada prie Baltijos. Žmonės laive linksmai 
nusiteikę, niekas neserga jūros liga (yra laive specialūs tualetai, skirti jūros ligos 
padariniams šalinti). Per denį galima vaikščioti praktiškai nesiūbuojant ir nesilai- 
kant turėklų. 
Iš Piliavos išplaukėme kelios minutės po 11, o apie 3 valandą po pietų įplaukėme 
į Sopoto uostą. Iš kairės, visai netoli, matosi Gdansko bokštai ir kaminai. Sopote 
. sustojame. Uostas gražus. Ir didelis - išilgai jūros pakrantės išsidėsčiusios puikios 
vilos su sodais, maudynių vietomis ir Europos pavyzdžiu įrengtos kilnojamosios 
būdelės, skirtos sėdėti prie jūros. Labai gražus, didžiulis pliažas, smėlis. Nei Kuršių 
nerijos, nei Palangos paplūdimyje nėra tokios geros įrangos kaip Sopote. Ir mažiau 
žmonių pas mus - į Sopoto kurortą atvyksta vokiečiai ir lenkai. Na, bet kiek ma- 
čiau iš laivo, Sopoto krantų neskalauja tokios gražios jūros bangos kaip Juodkrantės. 
Šiandien nemažas vėjas, bet bangos nemuša krantų, nesispjaudo baltaisiais purslais. 
Galbūt todėl, kad Sopotą iš vienos pusės apsupa pusiasalis, kuris suteikia uostui 
užuovėją. Žmonės mieliau renkasi kaip tik tokias vietas maudynėms. Žmonės ren- 
kasi - ne aš. Sopote laivas stovėjo pusvalandį. Stebėjau žmones, susirinkusius ant 
molo, galvojau, gal pamatysiu savo pažįstamus iš Lenkijos - bet ne, nieko nesutikau. 
Kadangi mūsų laivas plaukia tik iš Karaliaučiaus (Piliavos) ir plaukia tik iki „Swi- 
nemünde“, greičiausiai jo pasitikti išėjo vien vokiečiai. Čia turi būti daug lenkų, nes 
Sopotas garsėja Lenkijoje, nors ir yra Gdansko teritorijoje, o jo gyventojai yra žvejai 


260. Bad Ėnhauzenas (Bad Oyenhausen) - kurortinis Vokietijos miestas Mindeno-Liubekės ra- 
jone, šiaurės Reino-Vestfalijos žemėse. 

kašubai“; lenkai mano, kad turi patriotinį tikslą nutautinti kašubus. Galbūt grįžtant 
atgal - nors abejoju - pavyks užsukti į Gdanską ir Sopotą. Labai norėčiau, mat su- 
tikčiau nemažai pažįstamų. Išplaukę iš Sopoto apsukome Helio pusiasalį, kuriame 
įsikūręs miestelis ar gyvenvietė tokiu pat pavadinimu. Tai jau lenkų teritorija - ka- 
šubų žemės. Išoriškai pusiasalis šiek tiek panašus į mūsų Kuršių neriją. Tačiau žvejų 
valčių kur kas daugiau nei pas mus - ir ne tik burlaivių, bet ir rankomis irkluojamų. 
Toliau plaukiame jūra, bet toliau nuo pakrantės nenutolstame. Praplaukiame lenkų 
pakrantes, vėliau plaukiame išilgai vokiškojo Pamario, kuris mus lydės iki pat „Swi- 
nemūnde“. Jūra šiose apylinkėse gyva, matosi daug garlaivių, didžiulių prekybinių 
laivų ir burlaivių. Gyvenvietėse taip pat gausu žvejų valčių. Pakrantes jau gaubia 
tamsa, kur ne kur šviečia švyturiai. Mūsų laivas smagiai plaukia tolyn. Keleiviai, 
apsisiautę pledais ir maišais, sugula ant gultų, pagamintų iš maišų ir taburečių. Pa- 
vėlavau: nebėra nė vieno pledo, o gultai užimti. Apsigaubiu savo paltu, pasidedu 
lagaminą po galva ir išsitiesiu ant suolo. 

Kadangi dieną praleidžiu laive, nežinau, koks dabar markės kursas. Paskaičia- 
vau kilometrus, kuriuos nukeliausiu iš Karaliaučiaus į Bazelį: 1953 kilometrai - be- 
veik 2000 - iš jų 420 kilometrų jūra iš Piliavos iki „Swinemiinde“. Už tokią kelionę 
sumokėjau 1 milijoną 174 tūkstančius markių, arba pagal vakardienos kursą plius 
minus 3 litus ir 35 centus!! Nežinau, ar pas mus už tokią sumą įmanoma ir 30 km 
nuvažiuoti. Jeigu markė ir toliau nuvertės, kelionės kaina dar sumažės. Keliauti 
pigu tik svetimšaliams, kurie atvyksta į Vokietiją su vadinamąja tvirta valiuta, arba 
biržos spekuliantams, kurie uždirba didžiulius pinigus. Vis labiau juntu, kad buvo 
teisūs tie, kurie pasakojo Kaune, kokios nuotaikos tvyro Vokietijoje. Pakanka kad 
ir trumpai čia pabūti, pasivaikščioti po miestą, pabūti tarp žmonių, važiuoti III 
klasės vagone, pasiklausyti, ką kalba žmonės. Vulkanas čia nuolatos kunkuliuoja, 


261. Kašubai (savivardis: Kaszėbi) - vakarų slavų tauta. Gyvena daugiausia į pietvakarius 
nuo Gdansko ir Gdynios, Pamario vaivadijoje (Lenkija), regione, vadinamame Kašubija. Iš čia 
dalis kašubų yra emigravę į JAV, Kanadą, Vokietiją arba kitas Lenkijos dalis. Kalba - kašubų kal- 
ba, išpažįsta daugiausia katalikybę (dalis - liuteronybę). Tradiciniai verslai - žemdirbystė, žve- 
jyba ir amatai. Kašubų (arba pamarėnų) etnosas susiformavo VI-XII a., maišantis įvairioms 
vakarų slavų, germanų ir vakarų baltų kiltims. Pirmą kartą kašubai paminėti 1238 m. kovo 19 d. 
popiežiaus Grigaliaus IX dokumente, nurodant Vakarų Pamario kunigaikščių titulą dux Sla- 
vorum et Cassubia. Šioji diena dabar minima kaip Kašubų vienybės diena. Maždaug iki XVIII- 
XIX a. sąvartos minėtojo etnoso arealas apėmė visą Vyslos ir Oderio tarpupį. X a. gana stiprią 
valstybę sukūrę kašubai tokiu vardu minimi tik nuo XIII a. Nuo to paties amžiaus jie (ypač Po- 
meranijoje gyvenę vakarų kašubai) buvo nuolat veikiami vokiečių kultūros, o nuo XVIII a. an- 
trosios pusės dar ir tikslingai germanizuojami Prūsijos (vėliau - Vokietijos) valstybės adminis- 
tracijos. IX a. viduryje rytinių kašubų krašte kilo kašubų tautinio atgimimo judėjimas, kurio 
savotiškas tęsinys yra kašubų tautinis kultūrinis sąjūdis, vykstantis nuo 1945 m. Lenkijoje. 

sunki nugalėtosios tautos drama tęsiasi. Užvakar, atskridęs aeroplanu, negalėjau 
pastebėti tokių aplink tvyrančių nuotaikų, nes nei aerodrome, nei aukščiausios 
klasės viešbutyje Karaliaučiuje nesilanko paprasti žmonės. Tačiau vakar ir šiandien, 
plaukdamas laivu, jau prisiklausiau eilinių vokiečių kalbų. Mieste labai nesunku 
pastebėti visuomenės kontrastus: kaip niekad daug nuskurdusių gyventojų ir pra- 
bangoje skęstančių spekuliantų. Visuomet taip būna, kai sutrikdoma ekonomika. 
Vieni žmonės kala fortūną, kuri kas valandą didėja, o kitų fortūnos ir fortūnėlės iš- 
nyksta, pasiglemžiamos katastrofos. Nors dėl žlungančios markės ir spausdinama 
be proto daug pinigų, tačiau kiekvienas, kuris jų gauna į rankas, stengiasi kuo grei- 
čiau išleisti - ką nors nusipirkti. Vis dėlto pinigai keliauja iš kišenės į kišenę, tad 
kaskart markei krentant kas nors patiria nuostolių. Nuostolius patiria visi, kieno 
kišenėse tuo metu netrūksta grynųjų. Nieko nepraranda tik spekuliantai ir apsuk- 
ruoliai, nes jie niekuomet nelaiko markių - iškeičia jas į kitą valiutą arba prekes, 
tad jie nuolatos praturtėja. Praranda nesugebantieji suktis, nemokantieji brutaliai 
kovoti tokiame kare dėl būvio. Ne darbas, ne asmeniniai žmogaus gebėjimai to- 
kiais laikais neša pelną, o godumas, apsukrumas ir kitų nepaisymas. Tai pirmasis, 
vienas iš daugelio, tačiau ne mažesnis blogis - blogis, kuris gimdo dar daugiau 
blogio ir provokuoja pavojingus veiksmus. 


1923 metų rugpjūčio 9 d. 
Ketvirtadienis 


Rytą prabudau apsiblausęs nuo dūmų, gausiai rūkstančių iš laivo kamino. Kadangi 
nėra kajučių, naktys laivuose itin vargina: denio priekyje oras švarus, tačiau ten 
šalta, denyje, paprastai dengtame (kalbu apie vidurinį ir žemesnįjį denį), šalia va- 
riklių ilsisi daugiausiai žmonių - tad būna labai tvanku, na, o denio gale dūmai ir 
anglies pelenų nuosėdos. Bet ką darysi! Au voyage - comme au voyage*“*. Nemiego- 
jau nuo 4 ryto. Pakilo jūros bangos ir laivas smarkiai siūbavo. Mačiau, kad moteris 
pykino. Tai viena, tai kita pakildavo nuo gultų ir bėgdavo palinkusios, už turėklų 
besilaikydamos į jūros ligai šalinti skirtą vietą. Kai kurias priepuolis užklupdavo 
taip greitai, kad nesuspėdavo nubėgti, prispausdavo prie lūpų skarą, kad nesuteptų 
suknios. Nepratusiems ir po denį vaikščioti buvo sudėtinga, mat reikėjo išties akro- 
batinių gebėjimų. Laimė, pagaliau, apie 8 valandą, pamatėme miestą: „Swinemūn- 
de“ uostą. Įplaukėme į kanalą, kuris yra Oderio upės deltos pabaiga. Priešais prie- 


262. Au voyage - comme au voyage (pranc.) - kelionėje - kaip ir kelionėje. 

plauką svečių laukė traukinys, kuriuo nuvykau iki Pasevalko*“: stoties ir perlipau į 
kitą traukinį, važiavusį į Berlyną. Pirmą kartą keliavau per Pamarį, kitados slavams 
priklausiusias žemes, kurios galėjo tapti lenkų žemėmis, jeigu Lenkija nebūtų be- 
siplėtusi mažiausio pasipriešinimo kryptimi - į rusėniškuosius rytus ir dėl to atsi- 
sakiusi vakarų slavų organizatorės vaidmens kovojant prieš germanus, prarijusius 
vakarų ir pajūrio slavų genčių žemes. Stebėjau Pamario kraštą pro vagono langus. 
Puikiai jis atrodo: turtingos lygumos, gražiai įdirbti laukai, tokie derlingi. Daug 
ežerų, o prie traukinio bėgių didžiausi Benslavo ežerėliai*“*. Artėjame prie Berlyno, 
įvažiuojame į vargingą Brandenburgo smėlynų, kurie tęsis nuo čia net iki Sakso- 
nijos, kraštą. Šioji žemė kitados taip pat priklausė slavams, čia buvo vadinamasis 
vendų ar serbų kraštas, kitaip tariant, polabai?“, kurių viena šaka iki šiol išliko 
Lužicoje“. Dabar slavai čia negyvena, o jų kraujas jau seniai praskiestas vokiečių 
krauju, kultūra suvirškinta vokiškosios kultūros. Išnyko šitos vargingosios gentys 
ir mažai kas jas prisimena, neturėjo jos nuopelnų, bent jau tokių, kad jas prisimintų 
istorija. Net jų legenda pradingo, nebuvo išsaugota šiuolaikinių palikuonių atmin- 
tyje. Tegu minėtųjų genčių šešėliams lengva būna šioji pamario žemė, nederlingi 
smėliai ir Brandenburgo pušys. Žemė, kurią dirba jų palikuonys, nesuprantantys 
nei savo protėvių kalbos, nei jų jausmų. Pilna žemė minėtųjų genčių žmonių kaulų, 
o priklauso ji visiškai svetimai valstybei. 

Į Berlyną atvykau 3 valandą, o 7 vakaro išvykau į Hanoverį, kurį pasiekiau vi- 
durnaktį, ir netrukus, maždaug 1 nakties, išvažiavau toliau - į Bad Ėnhauzeną, esantį 
už 80 kilometrų nuo Hanoverio, prie Vėzerio upės. Keliauju pasimatyti su dėdiene 


263. Pasevalkas (Pasewalk), Šiaurės Rytų Vokietijos miestas. 

264. Originale - Jeziorki Becltawskie. 

265. Polabės slavai - slavų genčių grupė, gyvenusi apie Elbės upę ir į rytus nuo jos. Šitų slavų 
genčių kalbos priskiriamos prie vakarų slavų kalbų pogrupio. Jie į germanų žemes atsikėlė VII a. 
ėmus germanams migruoti į pietus ir dėl to labai praretėjus gyventojų skaičiui į rytus nuo Elbės. 
Polabės slavai išplito apie Elbės upę, tai yra šiaurėje į pietus nuo Baltijos jūros, šiaurės vaka- 
ruose - iki Kylio rytų ir pietryčių prieigų, vakaruose - iki Magdeburgo rytų prieigų ir į rytus 
nuo Zalės upės, pietvakariuose ~ iki Frankonijos, pietuose - iki Sudetų ir rytuose - iki anuome- 
tinės vakarų Lenkijos pakraščių. 

266. Sorbai (aukšt. serb. serbja; žemut. sorb. serby), kitaip dar lužitėnai, vakarų slavų tauta, gy- 
venanti dabartinės Vokietijos teritorijoje, krašte, vadinamame Lužica. Pagal vieną iš hipotezių, 
V a. bendri serbų ir sorbų protėviai atsiskyrė nuo kitų slavų, o po to pasidalijo į dvi dalis. Viena 
dalis, baltieji serbai, vedami vadinamojo Nežinomojo kunigaikščio, per Karpatus atkeliavo į Bal- 
kanus ir virto dabartiniais serbais. Antroji dalis apsigyveno Elbės vidurupyje ir tapo sorbais. Bi- 
zantijos imperatoriaus Konstantino VII Purpurinio veikale De Administrando Imperio aprašyta, 
kad Nežinomojo kunigaikščio brolis su dalimi serbų pasiliko krašte, kuris dabar vadinamas Lu- 
žica. Pagal kitą hipotezę teigiama, kad etnonimai serbai ir sorbai atsirado nepriklausomai. 

Elžusia Boleslavova Romeriene, kuri kartu su Helia „Juodąja“ Romeryte (tapytoja)**7 
vieši pas sūnų Stefaną Römer, gyvenantį čia kartu su Žmona, grynakrauje vokiete. 

Šiandien patyriau, koks didžiulis kontrastas tarp oro Baltijos jūroje ir žemyne. 
Baltijoje šalta, reikia apsigaubti, kad vėjas nevertų kiaurai iki kaulų, ir debesuota, 
visai kaip rudenį. Tik priplaukus prie kranto pasitiko karščiai, daug saulės, kurios 
spinduliai privertė prakaituoti. Rodos, šimtai kilometrų skirtų jūrą nuo žemyno. Kol 
esi jūroje, sunkiai įsivaizduoji, kad visai šalia yra vasara, kad geltonuoja prinokę javai, 
kad įsibėgėjusi rugiapjūtė, beje, labai vėlyva šiemet ne tik pas mus, bet ir čia, Vidurio 
Europoje. 

Berlyne turėjau keturias laisvas valandas, tačiau neišėjau pasižvalgyti po miestą. 
Niekada Berlynas nebuvo man mielas, na, ne niekada, bet kai pradėjau važinėti po 
Europą, privengiau Berlyno. Jis man buvo blogosios jėgos Europoje simbolis. Iš visų 
miestų, kuriuos esu aplankęs, būtent Berlyną mažiausiai mėgstu. Tad man pakako jį 
pamatyti per omnibuso langą, kai važiavau iš Ščecino stoties į Frydrichštrasės sto- 
tį. Tikrai pakako. Nors ir nemėgstu Berlyno ir viso to, ką Vokietijoje reprezentuoja 
Prūsija, nemėgstu - galų gale ir vokiečiams per didelės simpatijos nejaučiu, kas man 
netrukdo gerbti daugelį jų charakterio bruožų, ypač narsos, darbštumo, kvalifikaci- 
jų, - vis dėlto sakau, kad pastaruoju laiku vokiečius užjaučiu, o užuojauta visuomet 
yra simpatijos išraiška. Kad ir kaip kas nors būtų daugiau ar mažiau mielas, nelaimė- 
je visuomet man tampa artimuoju ir broliu. Nihil humanum a me alienum es? — ir 
dėl to nelaimingiesiems vokiečiams tragiškos jų istorijos akimirką jaučiu didžiulę 
brolišką šilumą. O dalia jų išties sudėtinga. Negaliu teigti, kad tokiais sudėtingais lai- 
kais vokiečių jausmai būtų taurūs ir didingi, bet jie pateko į didžiulį pragarą, ir todėl 
negaliu jausti neapykantos. Jaučiu gailestį - ir brolišką simpatiją. Tiesa, Dieve? Da- 
bartinė Vokietija - tikras pragaras. Visuomenės kontrastai skatina gobšumą, cinizmą, 
norą trypti viską, kas susiję su Žmogiškumu, taigi skatina spekuliaciją, grobimus ir 
egoizmą. Taip pat neapykantą, pyktį, pavydą, pažeminimą, niekšiškumą. Dar prie 
minėtųjų visų jausmų prisideda ir tautinė savimyla, neapykanta viskam, kas svetima, 
meilė sau ne dėl kokių nors kilnių siekių ar gėrio, o iš keršto ir noro sutrypti pasaulį. 
O vokiečiai bus tokios būsenos, kol Europa su Prancūzija sąmoningai stums Vokie- 


267. Rėmerytė Helena, „Juodoji Helia“ (Romerowna Helena, „Hela Czarna“, 1860-1946), Feli- 
cijono Antonio ir Michalinos Romerių (Felicjan Antoni Römer i Michalina Romerowa) dukra, 
netekėjusi, dailininkė, gyveno Vilniuje, mirė Torunėje. 

268. Romeris Stefanas Janas (Römer Stefan Jan, 1891-1950), sūnus Boleslavo (Bolestaw Römer) 
ir Elžbietos, kuri buvo dukra Edvardo Jano Romerio ir Anos, kilusios iš Manvidų-Bialozorų 
(Romerowa Elžbieta, córka Edwarda Jana Romera i Anny z d. Manwidėw-Bialtozorow). 

269. Nihil humani a me alienum puto (lot., Terentius) - aš manau, kad visa, kas žmogiška, man 
nėra svetima. 

tiją į pražūtį, tol nebus ramybės Europoje ir tol vokiškoji votis grės gangrenuoti. Vo- 
kietijoje gali gimti įvairios revoliucijos, visokie pavojingi, visa naikinantys pasaulio 
nuodai. Pavojinga ir baisu, kas vyksta Vokietijoje. Visur tvyro blogos nuotaikos, o 
geroms nėra vietos. 


1923 Metų rugpjūčio 10 d. 
Penktadienis 


Ėnhauzeną pasiekiau 3 valandą ryto. Dar buvo tamsu. Pas dėdienę Boleslavovą 
negalėjau atvykti anksčiau nei 8 ryto. Laiką leidau traukinių stotyje ir vaikštinė- 
damas po miegantį miestą. Po 8 valandos nuvažiavau pas dėdienę, kuriai jau tar- 
naitė pranešė, kad atvykstu. Dėdienė Boleslavova Rėmerienė gyvena Vilniuje, tad 
su ja galiu matytis tik neutralioje vietoje, tarkime, kokiame nors Vestfalijos „Bade“. 
Dėdienė jau dvi dienas manęs laukė. Ji pati mane pasikvietė, o aš pranešiau, kad 
apsilankysiu nuo šio mėnesio 9 iki 12 dienos. Dėdienė labai apsidžiaugė mane pa- 
mačiusi ir buvo be galo maloni. Dėkinga, jog atvykau ne todėl, kad nori pasitarti 
dėl savo reikalų, bet ypač dėl to, kad tikisi užmegzti šeiminius santykius su savo 
sūnumi Stefanu. Dėl pastarojo praeities visa šeima nutraukė su juo santykius ir jo 
atsižadėjo. Stefano sąžinę slegia labai negražios nuodėmės (kadaise jis tėvų vardu 
pateikinėjo suklastotus vekselius, buvo vieno iš magnatų Tiškevičių išlaikytinis, 
pederasto meilužis, dalyvavo tarptautinėje sukčių-vagių gaujoje, veikusioje aukštų- 
jų aristokratų, susibūrusių iš įvairių šalių, rate, kurį sudarė visokio mėlynojo krau- 
jo apgavikai, ir t. t.7°). Visa tai nutiko prieš karą, dar prieš Stefanui susituokiant - 
susituokė jis prieš karą. Dabar Stefanas serga, yra paralyžiuotas. Pastaruoju laiku 
jis pasiturintis ir senųjų aistrų atsikratęs, tad, atrodytų, jau galima su juo šeimai 
užmegzti santykius be baimės būti sukompromituotai. Dėdienė to labiausiai tikisi. 
Žinau, buvo dėkinga vien už tai, kad parašiau Stefanui. Aš šiandien į Ėnhauzeną 
vykau norėdamas nuoširdžiai pasisveikinti su artimu giminaičiu ir vaikystės laikų 
žaidimų draugu, pamiršau visas jo jaunystės nuodėmes. Tikėjausi, kad liga ir anks- 
tyva senatvė jam sukels artimų santykių su šeima ir tvarkingu gyvenimu ilgesį. 
Kai su dėdiene ir ją lydinčia Juodąja Helia Rėmeryte parke laukiau Stefano, kuris 
turėjo neįgaliojo vežimėlyje atvažiuoti su manimi susitikti, buvau beveik sentimen- 
taliai nusiteikęs. Vis dėlto nusivyliau. Stefanas taip ir liko man svetimas. Jis stabilus 


270. Originale: ...za utrzymanie jednemu z magnatów - Tyszkiewiczów - do rozpusty, mianowicie 
za kochanka - w pederasti, udział czynny w międzynarodowej bandzie szulersko-złodziejskiej, 
operującej w kotłach wysokiej arystokracji międzynarodowej i złożonej zresztą z łotrzyków nieska- 
zitelnej błękitnej krwi itd... 

tik todėl, kad vežimėlis prikaustė kūną, bet vis dar yra tuščias, poniško mąstymo, 
vykdo kažkokias įtartinas spekuliacijas biržoje ir taip didina savo turtą. Į pasaulį 

žvelgia tik per turtų, grožio, spindesio ir elegancijos prizmę. Padorumas, moralinės 

vertybės jam neegzistuoja. Jokių sentimentų nejaučia, nei šeimai, nei kam nors ki- 
tam. Koks buvo, toks ir liko - parazitas, ne tik kūnu, bet ir siela. Labai nemalonus 

skonis burnoje išliko po pasimatymo su juo. Ir mano gailestis nuėjo šuniui ant 

uodegos, dingo tarsi muilo burbulas - pamačiau kirminą. Na, bet Stefano žmona - 
giminaitė Stefanija - man labai patiko. Ji tokia miela, paslaugi, gerai išauklėta, iki 

šiolei labai graži, tiek veidu, tiek visa kūno išraiška, grakšti, nors jai jau keturias- 
dešimt. Svarbiausia ideali žmona - Stefanui tokios bet kas pavydėtų. Ji atsidavusi 
savo vyrui, paslaugi ir atidi, mylinti ir rūpestinga, žodžiu, tikra svajonė. Nevertas 

Stefanas tokios žmonos. Stefanas negalėjo jos paversti motina, šiandien negali būti 

jai vyras (ta paprasčiausia prasme), bet vis tiek jinai myli ir yra nepriekaištinga 
žmona. Ji išties turi būti nepaprasto būdo žmogus. Su dėdiene ir Juodąja Helia pra- 
leidau beveik visą dieną. Daugiausiai sėdėjome parke, be to, pabuvau pas dėdienę 
vakaro arbatos (Stefanas dabar gyvena nuostabiame „Kaiserhofo“ viešbutyje, mat 
jam to reikia atseit dėl statuso, o iš tiesų manau, kad dėl spekuliacijos, kuriai būti- 
nas poniškasis decorum ir atitinkama aplinka); padedamas Helios sutvarkiau kelis 

reikalus (nusipirkau batus ir skrybėlę). 

Pats Ėnhauzenas manęs visai nesužavėjo. Šis „Badas“ yra labai tvarkingas, turi 
"gražų parką, nuostabų kurhauzą parke su vaizdu į baseinus ir fontanus, šalia drie- 
kiasi gražios vilos, o paties miesto čia nėra. Kad ir kaip gražiai viskas atrodytų, man 
šioji vieta nepatinka. Slogų įspūdį palieka čionykščiai ligoniai: suparalyžiuotieji, reu- 
matikai, artritikai, diabetikai, žodžiu - daugiausia sifilio aukos. Ėnhauzenas yra tar- 
si mažytis Akvisgranas*", bet čia ligoniai yra labiau matomi, nes Akvisgranas yra 
miestas, o Ėnhauzene gyvena vien ligoniai. Suparalyžiuotieji yra vežiojami neįgaliųjų 
vežimėliais. Gali pamatyti šimtus, o gal ir tūkstančius tokiuose vežimėliuose įkalintų 
svečių. Kai kurie jau labai ligoti - apatiški ir leisgyviai, bet daugelis važinėja savo 
vežimėliais, gestikuliuoja, kalbasi, kuria kažkokį keistą pusiau gyvųjų, pusiau miru- 
siųjų pasaulį. Pusė kūno nejudri, tarsi mirusi, kita pusė juda ir pasižymi įvairiausiais 
gebėjimais. Net ir flirtuoti tie ponai bando - beje, tarp jų yra nemažai jaunų žmonių. 
Čia verda tokių žmonių gyvenimas, čia jie bendrauja. Dažniausiai prieš susirgdami 
jie gyveno egoistinį, tuščią, ne sielos, o kūno poreikius tenkinantį gyvenimą. Dėl to aš 
instinktyviai jais bjauriuosi. Kupino jėgų jaunuolio paleistuvystė irgi gali būti graži, 
bet kai jį patį šioji paleistuvystė nuniokioja ir paverčia pusiau numirėliu, pusiau gyvu 


271. Akvisgranas - dabar Achenas. 

padaru, tuomet žmogus pasidaro atgrasus. Išskyrus vežiojamus vežimėliuose ir va- 
žinėjančius įvairiuose automatiniuose įrenginiuose asmenis, yra nesuskaičiuojama 
gausybė tokių, kurie dar vaikšto savo jėgomis - jie velka kojas, kreivai žingsniuoja 
arba eina išsiskėtę. Anksčiau ar vėliau ir jie taps vežimėlio įkaitais. Stefano Romerio 
paralyžius progresuoja; aiškiai matosi, kad ne tik kojos, bet ir rankos netrukus bus 
suparalyžiuotos. Kartais ir žvilgsnis atrodo negyvas - paveiktas paralyžiaus sąstingio. 


1923 metų rugpjūčio 1 d. 
Šeštadienis 


Palengvėjo atsisveikinus su slegiančiu Bad Ėnhauzenu. Kaip minėjau, neblogai jis 
atrodo, bet yra tarsi sukurtas pagal kokį nors šabloną, o būriai suparalyžiuotųjų 
neteikia šiam kurortui jokio žavesio. Liga yra nelaimė. Ligonį reikia užjausti, o aš 
matytiems ligoniams nejaučiu didelės užuojautos, nes tokie ligoniai daugiausia kilę 
iš turtingų šeimų, apsupti komforto, blizgučių. Jie elgiasi egoistiškai, o egoizmo 
niekada nemėgau. Ligą puošia nuolankumas, tam tikras susilaikymas - čionykščiai 
ligoniai nejaučia tokių jausmų. Jie jaučiasi didvyriais, kuo stipriau yra paralyžiuoti, 
t. y. kuo labiau primena numirėlius, tuo didesniais aristokratais jaučiasi. Girdėjau, 
kad karo venerinių ligų ligoninėse sergantys sifiliu yra laikomi aristokratais. Jie 
niekina lengvesnėmis venerinėmis ligomis sergančiuosius. Panašiai elgiasi ir supa- 
ralyžiuoti ligoniai Ėnhauzene. Žmonės, iš lėto virstantys idiotais, su „gera“ pavarde 
ir „gero“ kraujo, su pilnomis kišenėmis ir turininga paleistuvio praeitimi yra yran- 
čio pasaulėlio grietinėlė. Man visa tai paliko liūdną ir slogų įspūdį. 

Ėnhauzenas šiek tiek pakoregavo mano kelionės planus. Vienintelis patogus 
traukinys važiavo į Hanoverį, tad privalėjau tenai grįžti ir iš ten keliauti toliau. Už- 
sukdamas į Ėnhauzeną nukrypau nuo savo plano ir praradau mažiausiai parą, bet čia 
nusipirkau batus ir skrybėlę. Mano nelaimei, vakar pakilęs doleris iki 4 milijonų 800 
tūkstančių Vokietijos markių laikinai truputį smuktelėjo. Bankai ir biržos išpūtė tokį 
burbulą, kad laikinai už dolerį mokėjo tik 2 4 milijono, o kainos taip pat atitinkamai 
šoktelėjo į viršų. Tarpininkaujant giminaitei - Stefano žmonai - išsikeičiau 5 dole- 
rius po 3 milijonus, bet tai kur kas mažiau, nei būčiau gavęs vakar. Batai ir skrybėlė 
kainavo 7 dolerius. Karaliaučiuje už tokias prekes būčiau sumokėjęs gerokai mažiau. 
Abejoju, ar markė iš tiesų pakilo; įtariu, kad ji dar labiau nuvertės. Vis dėlto pasitaiko 
tokių momentų, kai valiuta susvyruoja, o tuomet spekuliantai imasi darbo. Aš irgi 
tapau jų auka. Ai, nedidelė bėda. 

Iš Ėnhauzeno išvykau 2 valandą nakties. Tai jau antra bemiegė naktis, praleis- 
ta traukinyje. Šiąnakt pasnaudžiau ne ilgiau kaip valandą. Jaučiuosi pavargęs, bet 

dar laikausi. Kelionėje visuomet mano nervai ir jėgos paaštrėja - įgaunu daugiau 
ištvermės. 

Iš Hanoverio išvažiavau 5 valandą ryto. Dabar keliauju į pietus - į Šveicariją. Ha- 
noveris tokia vieta, kurioje susiduria Pamario prūsų vokiečiai, sunkūs, kietaodžiai 
ir stiprūs, išugdyti ant vietinių gyventojų rasių, primetant jiems vokišką sisteminę 
ir tvirtą discipliną, ir šiaurės vakarų vokiečiai, kurie yra europietiškesni, jautresni, 
gyvybingesni ir kūrybingesni už pirmuosius, kurių kūrybiškumas grįstas prūsiškuo- 
ju metodu. Nors abu šie kraštai palengva susilieja į vieną, vientisą kultūrą, vis dėlto 
nesunku pastebėti, kokie skirtingi minėtųjų žemių gyventojai - tiek mąstymu, tiek 
fizine išvaizda. Į šiaurę ir rytus nuo Hanoverio gyvena pamario prūsai, į vakarus 
ir pietus - tie kiti gyventojai, europietiškieji vokiečiai. Juos skirianti linija driekiasi 
maždaug per Hanoverio ir Saksonijos apylinkes. Skiriasi, beje, ne tik patys gyven- 
tojai, bet ir apylinkės. Pietų pamaryje vyrauja lygumos, o pietuose jau akį traukia 
kalnuotos apylinkės. Traukinyje iš Hanoverio į Heseną ir Bavariją daugiau pietiečių - 
europietiškųjų vokiečių - lieknų, lengvų, temperamentingų. Šalia manęs įsitaiso dvi 
merginos, priešais jas vaikinas. Jie flirtuoja, erzinasi - tokie mieli savo jaunyste, tokie 
gražūs, kai flirtuoja, žaismingi, judrūs, traukiantys vienas kitą. Viena mergina reto 
grožio: brunetė, o veido linijos nuo kaktos iki smakro kaip klasikinės graikės. Galva 
maža, kaklas ilgas - tarsi gražuolė pievų gėlė. Veidas graikiško tipo, nosis tiesi ir ne- 
didelė, gražios lūpos - tai tobulosios arijų rasės vaikas, nepaliestas jokių finų-mon- 
golų atavizmų, kurių greičiausiai jos kraujyje visiškai nėra. 

Pravažiavus Hanoverį pasirodo pirmieji kalnai. Kol kas pavieniai, išdygę lygu- 
mose, apžėlę reta miškų augmenija. Pirmieji Alpių, kurių link skubame, pranašai. Pa- 
skutiniai tolimi Alpių aidai ir jų paribio kolonijos. Pasiekiame vadinamuosius Herco 
kalnus, kurių centras lieka mums iš kairės. Toliau tenka keliauti dažnai perlipant iš 
vieno traukinio į kitą. Nuklydau nuo didžiųjų geležinkelio trasų, vedančių iš rytų į 
vakarus ir pakeliui į pietus įvažiavau į įvairių linijų atkarpas, besidriekiančias nuo 
Vokietijos jūros, nuo Hamburgo, Olandijos ir Reino į šiaurės rytus - Dunojų ir Bal- 
kanus. Todėl tenka dažnai persėsti iš traukinio į traukinį. Pirmoji atkarpa nutrūksta 
Getingene. Turiu dvi laisvas valandas. Užsuku pasižvalgyti po nediduką miestą, gar- 
sėjantį visoje Europoje. Iš Getingeno važiuosiu į mazginę geležinkelio stotį Bėbrą. 
Įvažiuoju į Heseno kunigaikštystę. Prieš Bėbrą kalnų padaugėja, pravažiuojame du 
pirmus tunelius. Iš Bėbros per Viurcburgą keliauju į Štutgartą. Vokietijos traukiniai 
puikiai funkcionuoja - punktualiai, greitai. Ekonominė suirutė nesujaukė geležinke- 
lių darbo. Vokiečiai yra tokie disciplinuoti, kad net sudėtingiausiais laikais neleidžia 
sau atsipalaiduoti. Man atrodo, kad ir komunizmas nesunaikintų griežtos tvarkos, 
kaip kad sunaikino Rusijoje. Štutgarte (7-8 valandą vakaro) metas pailsėti. Nakvoju. 

1923 metų rugpjūčio 12 d. 
Sekmadienis 


Nakvojau Štutgarte, „Roter Hahn“ viešbutyje. Nors mano kambarėlis buvo penk- 
tame aukšte (skaičiuojant aukštus europietiškai, t. y. mūsų šeštame aukšte) su stog- 
langiu, kaip palėpėje, sumokėjau kur kas daugiau nei Karaliaučiaus „Continental“, 
kurio kambaryje buvo telefonas, šalto ir šilto vandens čiaupai, žodžiu, didžiausio 
komforto numeris. Karaliaučiuje už numerį mokėjau 325 tūkstančių markių, o čia, 
Štutgarte, beveik milijoną. Per savaitę labai pakilo kainos, mat markė dar krito, be 
to, savo daro ir chaosas. Dar pastebėjau, kad vokiečiai iš kitataučių prašo didesnių 
sumų nei iš vokiečių. Kai įėjau į Štutgarto viešbutį ir paklausiau, kiek kainuos nak- 
vynė, manęs paklausė, ar esu svetimšalis, o tada pasakė didesnę kainą. Kai taip 
sparčiai nuvertėja valiuta, ir kainų chaotiškumo neįmanoma išvengti. Visi žino: 
reikia kelti kainas, bet niekas nežino kiek, tad kiekvienas pardavėjas tai daro savo 
nuožiūra - kaip Dievas leidžia ir kiek sąžinė leidžia. Dviejose kaimyninėse trauki- 
nių stotyse - Bėbroje ir Viurcburge - už tokias pat dideles pieniškas dešreles sumo- 
kėjau: Bėbroje 150 tūkstančių už vieną, Viurcburge po 80 tūkstančių už dvi. Aps- 
kritai pardavėjai yra išsigandę ir kainas kelia aklai. Visa ekonomika yra nevaldoma, 
kai pinigai praranda vertę. Pastarosiomis dienomis keisti dalykai vyksta su marke. 
Lyg ir kyla, paskui vėl krenta, po to kurį laiką kursas būna stabilus - niekas nežino, 
kaip elgtis, o ir pats kursas užrašomas vis kitaip. Vis dėlto šiandien mokama apie 
4 milijonus markių už vieną dolerį. Padėtis dar grėsminga. Reichstagas sukvietė 
sesiją, puola Cuno”? kabinetą, komunistai kelia galvas - antai Saksonijoje ir kai ku- 
riose kitose vietovėse komunistų judėjimas jau užvaldė darbininkų klasę ir vis ais- 
tringiau siekia valdžios. Kur ne kur kyla pasipiktinimas dėl maisto ir kainų. Žmo- 
nės yra pavargę, depresyvūs, neretai nevaldo emocijų. Kad ir kokios būtų realios 
revoliucijos priežastys - pirmiausia jos gimsta galvoje, jausmuose ir iš jų išnyra. Ar 
disciplinuotų vokiečių nervinė sistema ištvers? Kitados neištvėrė karo ir po didžiu- 
lių pastangų, trukusių ketverius metus, pratrūko. Ar nepratrūks dabar? To baimi- 
nasi Anglija, Amerika ir neutralios šalys, o Prancūzijai nė motais - ji rizikuoja ir 
engia vokiečius iš paskutiniųjų. Prancūzai itin nekenčia vokiečių. Viešbučiuose ir 
didžiulėse Ėnhauzeno kavinėse mačiau užrašus, draudžiančius užeiti prancūzams 
ir belgams. Vagonuose ir traukinių stotyse kabo plakatai ir afišos su užrašais, ro- 
dančiais vokiečių išsekimą ir kviečiančiais pasipriešinti okupuotame Rūro regione. 


272. Cunas Vilhelmas Karlas Jozefas (Cuno Wilhelm Carl Josef, 1876-1933), vokiečių pramoni- 
ninkas, politikas, 1922-1923 m. vokiečių reichskancleris. 

Girdėjau, kad viešoje vietoje net ir kalbėti prancūziškai yra pavojinga, mat gali su- 
pykti minia. Tad prancūzų neokupuotose teritorijose sutikti neįmanoma. 

Vokietija jau mane išvargino - jos kančia ir jausmų chaosas. Džiaugiuosi, kad 
šiandien atsidursiu laisvoje Šveicarijoje. Mokėsiu brangiau nei Vokietijoje, bet para- 
gausiu Europos skonio ir pamatysiu daugiau, o ne vien vokiečių skausmą, kuris yra 
kupinas neapykantos, kandumo. Vokietijoje atsidūręs svetimšalis jaučiasi keistai vie- 
nišas ir patekęs į priešo teritoriją. Panašiai turėtų jaustis europietis, atsidūręs Kinijos 
provincijoje. O čia toks jausmas lydi pačiame Europos centre. 

Iš Štutgarto išvykau septintą ryto. Neturėjau nei laiko, nei jėgų pasižvalgyti po 
miestą, nes dvi paras buvau nemiegojęs ir nuovargis jau sekino. Todėl ir pasilikau 
nakvoti. Stotyje ir šalia jos zujo minios žmonių - žmonių daugiau, nei regėjau 
Berlyne. 

Traukinys, važiuojantis iš Štutgarto į Vakarus, į Badeno kunigaikštystę, link Švei- 
carijos važiuoja per Alpes - vis gražesnes, vis išraiškingesnes. Lekiame per lygumas 
šalia uolėtų, įvairiais linkiais padabintų kalnų ir vėl kertame daubas, tuneliu prale- 
kiame nuo vienos daubos iki kitos. Rotveilyje?* kelias valandas pralaukęs persėdu į 
greitąjį traukinį, vykstantį į Bazelį. Traukinys gerokai vėluoja, o tai vokiečiams nebū- 
dinga. Šiandien sekmadienis - matau jaunimo ekskursijas. Noištato, Titizės ir kitose 
stotyse jaunimo ekskursijos suguža į traukinius, jaunimas važiuoja namo pietauti. 
Aplinkui sklinda kalbos, juokai, dainos. Jaunimas neaimanuoja taip, kaip vyresni 
"gyventojai. Jaunimas gyvena šiandiena, akimirka, savo pačių pavasariu, kvepiančiu 
tarytum lauko gėlė. Vis dėlto iš žvilgsnių suprantu: pokario vokiečių jaunimas yra 
kitoks - chamiškas. 

Dvi dienas vargina karščiai. Vagonuose tvanku, pilna garvežio dūmų ir degan- 
čių anglių kvapo. O kalnai vis gražėja. Tokie nuostabūs slėniai, kalnų tarpekliai, uolų 
kraštai. Gražiausia atkarpa yra tarp Donauešingeno?" ir Freiburgo. Tačiau kalnai iki 
pat viršūnių vis dar apaugę miškais - nematyti nei nuogų uolų, nei sniego pėdsakų. 
Maždaug 5-6 valandą vakaro pasiekiau Bazelį. Nei vokiečiai, nei šveicarai skrųpu- 
lingai netikrino daiktų. Na, pagaliau išvykau iš Vokietijos. Būki pasveikinta, Šveica- 
rijos žeme, kvėpuojanti laisve. Šiandien išmokau vertinti tai, ką jau buvau pamiršęs 
vertinti. 


273. Rotveilis (Rottweil) - miestas pietvakarių Vokietijoje, Badeno-Viurtembergo žemėje. 
274. Donauešingenas (Donaueschingen) - Vokietijos miestelis, įsikūręs pietvakarinėje Badeno- 
Viurtembergo žemės dalyje. 

1923 metų rugpjūčio 13 d. 
Pirmadienis 


Bazelyje praleidau visą dieną. Pamiršau į šią kelionę pasiimti vieną daiktą. Tik Švei- 
kišenėje, kurį karas ir popieriniai pinigai iš kišenės išgyvendino - piniginė. Taip, pa- 
prasčiausia piniginė, skirta laikyti monetoms. Nereikalinga ji ne tik Lietuvoje, bet ir 
visose mus supančiose šalyse (Vokietija, Lenkija, Latvija ir t. t.). Tokia nereikalinga, 
kad apie jos egzistavimą jau pamiršome. Net mintis nekilo pasiimti piniginę, o čia, 
Šveicarijoje, daugiausiai cirkuliuoja monetos: gražios, naujutėlės, spindinčios tarsi 
brangakmeniai. Tai tradicinės šveicariškos penkių frankų monetos, sidabrinės fran- 
ko ir dviejų frankų monetos, smulkios metalinės monetos (santimai)**. Gavęs mone- 
tų pasijaučiau tarsi pasakoje, net sunku patikėti, kad jos egzistuoja. Tačiau po dienos 
pripratau ir naudojau monetas taip, kaip kitados. Šveicarijos frankas yra vertingas: 
keičiant už dolerį gavau 5 frankus ir 35 santimus - vadinasi, Šveicarijos frankas pri- 
lygsta beveik dviem litams. Kainos pakankamai aukštos, bet ne tokios baisios, kaip 
atrodė. Suprantama, po Vokietijos jos šokiruoja, bet viską atperka aplinka - patogu- 
mai, malonus žmonių bendravimas. Žmonės paslaugūs, savi, ramūs. Restoranuose 
puikus maistas, vynas, kava, pienas, sviestas, sūriai. Ech, sūriai... Tokių tik Šveica- 
rijoje galima paragauti. Nėra čia nerimo, nėra Vokietijai būdingos suirutės. Vakar 
atvykęs pamaniau, kad Bazelis, palyginti su Badeno stotimi, yra apmiręs. Vis dėlto 
tai buvo pirmasis įspūdis, mat sekmadieniais parduotuvės uždarytos, o žmonės ke- 
liavo į šventines ekskursijas. O vat šiandien jau matau Bazelio rutiną ir judėjimas čia 
nemenkas. Ko gero, žmonių mažiau, nei kad buvo prieš karą, ypač merdi prekyba, 
tačiau gatvėse gyvenimas verda. Yra daug svetimšalių - ypač anglų, o vokiečių kur 
kas mažiau. Didžiuliai viešbučiai pilni ir dirba visu greičiu. Restoranuose ir kavinė- 
se, kuriose groja gyva muzika, taip pat daug žmonių. Pokario krizė palietė pramo- 
nės ir prekybos sektorių, miestuose vyrauja nedarbas, bet turistų gausu ir turistinės 
agentūros laikosi puikiai. Pelną prarado tik mažyčiai viešbutėliai - jų ir skaičius 
smarkiai sumažėjo, taip pat uždaryta nemažai parduotuvių, o jų patalpos siūlomos 
nuomai. Šveicarai labai tikisi, kad Vokietija atsigaus, nes dėl nuvertėjusios markės 
vokiečiai negali atvažiuoti į Šveicariją ir miesčioniškoji Šveicarija patiria nuostolių. 
Netrūksta čia kavinių (miesto kazino) su čigoniška, juodaodžių, ispaniška mu- 
zika, jaučiamas optimizmas, tad po slegiančios Vokietijos tikra palaima atostogauti. 


275. Šveicarijos valiuta frankas (vok. Franken, pranc. ir retoroman. franc, it. franco), dalijamas 
į šimtą mažesnių vienetų, kurie vadinami vokiškai rapenai, prancūziškai santimai, o itališkai 
čentezimai. 

Nepakito ir šveicarų mandagumas, geranoriškumas, bendravimas su žmonėmis - tai 
galantiško bendravimo šalis, pasiturinti ir rami, kas mūsų Europos pusėje (su Vo- 
kietija imtinai, ko gero, Vokietijoje juo labiau) jau buvo radikaliai išgyvendinta. Čia 
kiekvienas žmogus daro tai, ką nori, ir yra pats savimi, čia žmonės prisitaiko vieni 
prie kitų, niekas nieko neskriaudžia, neverčia, nepersekioja, čia Žmonės nežino, kas 
yra neapykanta. 

Šiandien atlikau tris veiksmus: susidėliojau ekskursijos po Šveicariją maršrutą, 
aplankiau Beklino??“ paveikslų muziejų ir nuvykau į vaikų pataisos koloniją Kloster- 
fichtene šalia Bazelio. Noriu pamatyti Simplono tunelį??? ir pavažiuoti į kalnų gilu- 
mą - keliausiu traukiniais, galbūt iš Pergės*7* pasieksiu net Rono ledyną’. Kelionę 
susiplanavau net iki Izeleno ties Italijos siena, už Simplono tunelio, o iš ten ketinau 
traukti link Berno į Nešatelį?*?, Jau užsisakiau kelionės bilietą. 

Muziejui negalėjau skirti daug laiko, bet negalėjau ir nepamatyti Beklino darbų, 
kuriuos kadaise jau apžiūrinėjau. Šito dailininko drobės, ypač „Vita somnium breve“, 

„Mirusiųjų sala“**, „Kentaurų kova“, „Odisėjas ir Kalipsė“ - menas, jo tapyba, spalvų 
pasirinkimas ir kompozicija man palieka be galo didžiulį įspūdį. Mažiau patinka „Di- 
anos medžioklė“*š, o slogiai nuteikia baisusis maro paveikslas - „La Pesta“. 


276. Beklinas Arnoldas (Bėcklin Arnold, 1827-1901), XIX a. dailininkas simbolistas, kilęs iš vo- 
kiškai kalbančios Šveicarijos. Beklino dailė turėjo didelę įtaką XIX a. antrosios pusės simbolis- 
tinei ir neoromantinei dailei, ypač vokiečių. Jo įtaką galima atsekti M. K. Čiurlionio kūriniuose. 
Beklino kūryba taip pat paveikė XX a. pradžios menininkus, pirmiausia siurrealistus. 

277. Simplono tunelis - geležinkelio tunelis per Alpes, jungiantis Šveicariją ir Italiją. 1898 m. 
pradėta daryti pirmoji Simplono tunelio praeiga. Italijos karalius Viktoras Emanuelis III ir Švei- 
carijos nacionalinės tarybos pirmininkas Liudvigas Foreris (Ludwig Forrer) atidarė tunelį „Brig“ 
1906 m. gegužės 10 d. Tunelio statytojai buvo Hermanas Hoistleris (Hermann Hustler) ir Hu- 
gas fon Kageris (Hugo von Kager). Antroji tunelio praeiga pradėta rengti 1912 m. ir buvo atida- 
ryta 1921 m. 

278. Originale - Perigue. 

279. Ronos ledynas (vok. Rhonegletscher, pranc. Glacier du Rhône), išsidėstęs Šveicarijos Alpių 
Valė kantone, apie 1753 m aukštyje virš jūros lygio. Ledyne yra Ronos upės ištakos. b 
280. Neuchâtel. 

281. Vita somnium breve (lot.) - gyvenimas - tai trumpas sapnas. 

282. „L'Ile des morts“ (1886), garsiausias dailininko paveikslas, pagal kurį Sergejus Rachmanino- 
vas ir Heinrichas Šulcas-Beutenas (Heinrich Schulz-Beuthen) sukūrė operas. „Mirusiųjų salos“ 
reprodukcijas turėjo Zigmundas Froidas, Leninas, motyvą panaudojo Augustas Strindbergas. 
Beklinas nutapė 5 paveikslo versijas 1880-1886 m., vieną kurių įsigijo Hitleris. Paveikslas įkvėp- 
tas anglų kapinių Florencijoje, kuriose palaidota 1877 m. mirusi mažametė dailininko duktė Ma- 
rija Ana (Maria Anna). Beklinas nedavė paveikslams pavadinimo, jį sugalvojo paveikslų agentas 
Fricas Gurlitas (Fritz Gurlitt). 1880 m. paveikslą Florencijoje užsakė Marie Berna, kurios vyras 
buvo tik ką miręs. Beklinas nutapė dvi paveikslo versijas. Fricas Gurlitas vėliau užsakė dar tris. 
283. „La Chasse de Diane“, nutapytas 1896 m. 

284. „La peste“ (Maras), nutapytas 1898 m. 

Aplankyti ir susipažinti su nepilnamečiais arba vaikais nusikaltėliais yra viena 
užduočių, kurią atlikti man pavedė Teisingumo ministerija. Kadangi ministerijos 
dėka gavau nemokamą užsienio pasą ir vizas, jaučiu pareigą vykdyti įsipareigojimus. 
Ypač dėl to, kad Lietuvoje būtina kurti tokias įstaigas. Taigi, viena jų - skirta berniu- 
kams nuo 6 iki 14 (15) metų - įsikūrusi Klosterfichtene netoli Bazelio, iki jos reikia 
važiuoti tramvajumi ir dar 45 minutes kulniuoti pėstute. Nepasakosiu dienoraštyje 
visko, ką ten pamačiau, ką sužinojau. Užsirašiau būtinus dalykus, kuriuos referuosiu 
Kaune. O vizitas buvo įdomus. Įstaigos vadovas ir jo žmona man suteikė labai detalią 
informaciją, vėliau pavedžiojo po pačią įstaigą ir parodė viską, kas joje buvo. Ga- 
liausiai pasikvietė vakarienės, kurią suvalgiau pataisos namuose kartu su pedagogais 
ir vaikais. Šioji įstaiga turi nuosavą fermą, kuriai priklauso 18 hektarų žemės, tad 
turi dirbamų laukų, sodų, savo inventorių. Pirmą kartą gyvenime apžiūrinėjau tvartą, 
arklides, kiaulides, kuriose buvo įvesta elektra, įrengtos grindys (kiaulidėje kasdien 
plaunamos), nė kiek ne purvinesnės nei, tarkime, Bagdoniškio valgomajame arba 
vaikų kambaryje, kuriame šeimininkauja mažylis Michasius Mečkovskis. Simentalių 
veislės karvės išties įspūdingos. Pas mus tiktų, ko gero, tik parodai. Mačiau be- 
veik pusantrų metų telyčią, kuri mažiausiai du kartus didesnė už paprastąsias mūsų 
karves. Temstant pėstute sugrįžau į Bazelį, o mane lydėjo įstaigos mokytojas, ponas 
Niklausas, kuris pasirodė artimas mokyklos draugas ir geras pažįstamas mūsų su- 
lietuvėjusio šveicaro iš Bazelio, p. Ereto, Teologijos fakulteto profesoriaus ir Kauno 
seimo deputato*““, 


285. Simentaliai - galvijų veislė, išvesta Šveicarijoje. Labiausiai pasaulyje paplitęs pieninių mėsi- 
nių simentalių tipas. Greta šio tipo, paskutiniais dešimtmečiais Vokietijoje ir kai kuriose kitose 
šalyse susiformavo mėsinių simentalių tipas. Tai stambūs, greitai augantys, nereiklūs gyvuliai. 
Jie ypač populiarūs Rytų Vokietijos žemėse. Lietuvoje jie veisiami grynuoju veisimu ir naudoja- 
mi kryžminant su pieniniais galvijais, veisiami tik mėsinio tipo simentaliai. 

286. Eretas Juozas, Jakaitis (Ehret Jozeph, 1896-1984), lietuvių ir šveicarų mokslininkas, literatū- 
ros istorikas ir pedagogas, publicistas, Lietuvos telegramų agentūros (ELTA) steigėjas ir pirmasis 
vadovas. 1919-1922 m. pakviestas organizuoti Aukštųjų kursų Humanitarinį skyrių, kuriame 
vėliau dėstė vokiečių kalbą ir literatūrą, o dramos studijoje - visuotinę literatūrą ir meno istoriją. 
Įkūrus Lietuvos universitetą, išrinktas Teologijos-filosofijos fakulteto profesoriumi, vadovavo 
Visuotinės literatūros katedrai. 1922 m. gavo Lietuvos pilietybę. 1923 m. išrinktas į Lietuvos an- 
trąjį seimą, bet politinė karjera jo visai nedomino ir, nebaigęs kadencijos, pasitraukė. 

1923 Metų rugpjūčio 14 d. 
Antradienis 


Rytą palikau „Hôtel de Jura“ (vieną didžiausių viešbučių, skirtą užsieniečiams ir 
esantį šalia pietinės traukinių stoties, jame praleidau dvi naktis mokėdamas po 5 
frankus už parą). Daiktus palikau traukinių stoties saugykloje, kadangi tik vakare 
keliausiu toliau, o pats išėjau apžiūrėti dar vienų nepilnamečių pataisos namų. Tai 
Noihofo įstaiga Argau kantone**", Iš Bazelio reikia vykti traukiniu link Ciuricho iki 
Brugo stoties, paskui vietiniu traukiniu iki netolimos Birfeldo stotelės, o toliau ke- 
liauti pėstute dar 20-25 minutes. Noihofo įstaigą dar XVIII amžiuje įkūrė garsus fi- 
lantropas, pedagogas ir žmonijos, ypač jaunimo, mylėtojas Pestalocis**š. Tai apskri- 
tai viena tauriausių figūrų Šveicarijos kultūros istorijoje. Pataisos namai gyvavo iki 
jo mirties, t. y. iki 1827 metų. Paskui Noihofo ferma tapo privačia nuosavybe, XIX 
amžiuje jos savininkai pasikeitė net aštuonis kartus. Ir tik XX amžiaus pradžioje 
buvo atnaujinta Pestalocio idėja - atgaivintas Noihofas. Buvo renkami pinigai, mo- 
kyklose pardavinėjami atvirukai, tad faktiškai vien iš vaikų surinktų pinigų Noi- 
hofas buvo nupirktas ir pavirto tautine federaline nuosavybe. Įstaiga buvo atkurta 
1913 metais, o jai vadovauti ėmė pedagogas Otas Baumgartneris*“?, kuris iki šiol 
eina direktoriaus pareigas. Šiandien jis suteikė man reikiamos informacijos ir pave- 
džiojo po nepilnamečių įstaigą. Direktorius dar jaunas, kupinas energijos - jam tik 
36-eri. Be to, jis veiklus ir šviesus, labai rimtai žiūrintis į savo darbą ir suteikė man 
be galo įdomios informacijos. Minėtoji įstaiga gali būti laikoma pavyzdine. Baum- 
gartneris laikosi nuostatos: pataisos namai pirmiausia yra auklėjamoji įstaiga, o ne 
skirta disciplinuoti ir taisyti vaikus. Ir skirta berniukams nuo 15 iki 18 metų (dau- 
giausiai atsidūrusiems čia dėl vagysčių) - suktiems ir tingiems, kuriems įprasti mo- 
kyklos ir namų auklėjimo metodai netinka. Esama čia ir berniukų, kurie dėl silpno 
charakterio negalėjo ilgai dirbti vienoje vietoje, tad nuolatos keitė darbovietes arba 
profesiją. Įstaiga bando berniukus išmokyti kokio nors vieno amato (pagrindiniai 
amatai: ūkininkas, sodininkas, batsiuvys, dailidė, projektuotojas siuvėjas) arba 
nusiųsti į darbą be jokios specializacijos, jeigu berniukas nė vienam iš minėtųjų 
amatų neturi polinkio. Daug dėmesio skiriama ir charakterio raidai, prisitaikymui 
visuomenėje ir pilietinių jausmų ugdymui. Daug dėmesio skiriama bendroms dis- 
kusijoms, direktoriaus bendravimui su kiekvienu berniuku atskirai, perkėlimas iš 


287. Argau (Aargau) - kantonas Šveicarijos šiaurėje, prie Vokietijos sienos. Kantono cen- 
tras Arau miestas. Kantone yra oficiali vokiečių kalba. Didesnę dalį paviršiaus užima Šveicarijos 
plokščiakalnis, o pietvakariuose - Juros kalnų dalis. 

288. Pestalocis Johanas Heinrichas (Pestalozzi Johann Heinrich, 1746-1827), šveicarų pedagogas. 
289. Baumgartner-B4z Otto. 

žemesnių kategorijų į aukštesnes - dėl tokio paaukštinimo balsuoja patys mokiniai, 
be to, berniukų paskyrimas į aukščiausiąją (III) kategoriją - tuomet jau kiekvienam 
priklauso atskiras kambarys ir teisė savo nuožiūra leisti laisvalaikį. Visos informa- 
cijos nesutalpinsiu dienoraštyje, nes per daug išsiplėsčiau. Pati įstaiga be galo įdomi, 
o man ją lankyti buvo tikras malonumas. Šalia įstaigos yra nemaža ferma su 45 ha 
žemės. Yra sodai, oranžerija, gyvasis inventorius ir t. t. 

Pietavau nepilnamečių įstaigoje kartu su p. Baumgartneriu ir pavėlavau į Birfel- 
do traukinį, tad turėjau eiti pėstute į Brugo stotį (5 kilometrai nuo Birfeldo stoties). 
Praradau daug laiko. Vis dėlto labai naudinga buvo aplankyti minėtąsias dvi pataisos 
įstaigas, pamačiau ir jų darbą, ir kartu iš arti pamačiau, kaip Šveicarijoje funkcionuoja 
žemės ūkis. Ištisos lygumos tarp Bazelio ir Ciuricho - išskyrus miškais apaugusius 
kalnus - yra vienas didžiulis sodas. Regionas gausiai apgyvendintas, o visuose laukuo- 
se auga obelys ir kriaušės. Šalia kelių ir keliukų taip pat auga vaismedžiai, išimtis - kai- 
mo ir gyvenviečių gatvelės. Šalia kelio guli krituoliai - pakanka pasilenkti ir pasiimti 
obuolį, kuris pamaitins išalkusįjį, pagirdys ištroškusįjį. Svarbu neskinti nuo medžių. 
Na, o vaisiai skanūs, nepanašūs į mūsų laukinius obuolius ir kriaušes. Obelys atrodo 
tokios pačios kaip pas mus - tik gausiau vaisius veda, nes saulės čia daugiau. Įdomu 
tai, kad nėra čia tvorų nei laukuose, nei soduose ar daržuose. Visur atvira - kiemai, 
laukai. Žmonės vieni kitus gerbia ir žalos nedaro, o galvijai, išskyrus kelias rudens 
savaites, kai jau laukuose nėra ko ėsti, suvaromi į kalnų ganyklas. Tvoras mačiau tik 
ten, kur pastatai yra visai šalia vienas kito, bet ir tos tvoros daugiau simboliškos, tarsi 
riboženkliai. Neskirtos turtui apsaugoti, nedraudžiančios į svečius užsukti. 

Šveicarijoje pastebėjau daug įvairių išsigimimų. Mačiau daug moterų su padi- 
dėjusiomis skydliaukėmis, kurios kažin kaip susijusios su kraujomaiša - deja, čia 
dar neretai aptinkamos. Dažniausiai tokios skydliaukės bjauroja senų moterų kaklus. 
Mačiau ir neūžaugų. Tarkime, šiandien mačiau Bruge tokį, kurio ūgis man siekė iki 
diržo, o jo delnai, pėdos kaip suaugusio žmogaus. Jis ėjo krypuodamas į šonus tarsi 
koks antinas. 

Sugrįžęs į Bazelį nusipirkau užsisakytą kombinuotą bilietą kelionei po Šveicariją, 
kuris kainavo 42 frankus. Devintą valandą vakaro išvykau į Liucerną, kurią pasiekiau 
vienuoliktą vakaro. Gavau kambarį „Du Lac“ viešbutyje, visai prie ežero. Sumokėjau 
už naktį 8 frankus. Jau pradėjau jausti, kaip brangu Šveicarijoje, bet kambarys buvo 
nuostabus, su balkonu į ežero pakrantę ir tokiu gražiu vaizdu į naktinį miestą, kad 
negaila tų 3 permokėtų frankų. 

1923 metų rugpjūčio 15 d. 
Trečiadienis 


Liucerna nuo Keturių Kantonų ežero kranto atrodo puikiai. Vakar vakare ir šįryt 
pasimėgaudamas stebėjau ežerą ir miestą iš savo „Hôtel du Lac“ kambario balkono. 
Vakar naktį ežeras, apšviestas miesto ir pakrantės žibintų bei iš namų langų sklin- 
dančios šviesos, atrodė nuostabiai - šviesos nusidriekė ilga juosta, kerėdamos savo 
vaizdu. Iš balkono mačiau daug šviesų ir švieselių, pakrantės žibintų, tiltų žibintų, 
o toliau į dešinę driekėsi monotoniškas, tiesus miesto žibintų ruožas, kuris simet- 
riškai „sukrito“ į vandenį. Pasirodė, kad tai amžinybės simbolis. Šiandien vaizdas 
jau buvo kitoks. Ežero vanduo melsvai žalsvas, kaip ir visi Šveicarijos ežerai — ir 
baltas miestas ties ežeru. 

Negalėjau ilgėliau pabūti Liucernoje. Turėjau važiuoti ir šiandien pasiekti Brigą 
ties Simplono tuneliu. Tad vienuoliktą valandą išvykau. Už Liucernos kalnai aukštėja, 
bet vis dar daugiausiai apaugę augmenija, tik vienas kitas aukštesnis, uolėtas. Trau- 
kinys skrieja prie pat kalnų, ežero pakrante. Šalia Alpnacho** yra didžiulis Piloto 
kalnas”, kurio šlaitai visai čia pat - prie bėgančio traukinio. Kalnų vis daugiau ir 
daugiau, viršukalnės vis aukštesnės ir labiau laukinės. Nuo Gisvilio“* traukinio vago- 
nus traukė ir stūmė specialūs garvežiai - ėmėme kilti į kalnus, o po mumis, apačioje, 
telkšojo ežerai, vėrėsi prarajos - kažkur tarp Liucernos ir Arau?“ slėnių. Kaizerštu- 
lio*?* stotyje išvydau pirmąjį sniegą, puošiantį kalnų viršūnes. Dar nepasiekėme tų 
kalnų, kurių visos viršūnės baltuoja - čia tik kur ne kur jas išvysti galime tose vieto- 
se, kurių nepasiekia saulės spinduliai. Kitos viršūnės maudosi debesyse. Briunigo? 
stotis yra aukščiausioje vietoje, kuria važiuojame. Jau visai šalia balti sniego patalai. 
Oras čia kur kas gaivesnis, bet vis tiek labai karšta. Oras puikus. Tikrų tikriausia va- 


290. Alpnachas (Alpnach) - savivaldybė Šveicarijos Obvaldeno kantone. Jį sudaro Alpnach 
Dorf, Alpnachstad ir Schoried kaimai. 

291. Pilotas (Pilatus) - kalnas prie Liucernos miesto Šveicarijoje. Kalnas priklauso Obvąlde- 
no, Nidvaldeno ir Liucernos kantonams. Viršūnė yra Obvaldene, šalia sienos su Nidvaldenu. 
Kalno pavadinimas kilo iš vietinės legendos, kad čia palaidotas Poncijus Pilotas. 

292. Gisvilis (Giswil) - savivaldybė pietinėje Sarneno ežero dalyje. Jį sudaro Grossteil, Kleinteil, 
Rudenz ir Diechtersmatt kaimai. Į pietvakarius savivaldybė pakyla iki Giswilerstock, Brienzer 
Rothorn, Arnihaaggen ir Höch Gumme viršūnių. 

293. Arau (vok., pranc., ital. Aarau) - miestas Šveicarijos šiaurėje, į vakarus nuo Ciuricho, 381 m 
aukštyje. Per miestą teka Reino upės intakas Arė, nuo kurios ir kilęs slėnio pavadinimas. 

294. Kaizerštulis (Kaiserstuhl) - vulkaninės kilmės kalnas Aukštutinėje Reino lygumoje, 
yra 556,6 m virš jūros lygio, kyla į pietvakarius nuo Badeno-Viurtembergo (Vokietija), Emen- 
dingeno ir Breisgau-Hochšvarcvaldo rajonuose. 

295. Briunigas-Haslibergas (Brūnig-Hasliberg) - Šveicarijos geležinkelio stotis Berno kantone, 
įkurta 1888 m., tiesiant geležinkelio liniją Jura-Bernas-Liucerna. 

sara kalnuose. Kaip tik tokiu laiku ir tirpsta sniegas nuo viršukalnių. Kai kur matau 
didžiulius krioklius, dalis jų išdžiūvo, mat baigė tekėti tirpstantis sniegas nuo kalnų. 
Kaip tik dabar pats turistinio sezono įkarštis. Laikraščiai rašo, kad šiemet šalį užplū- 
do ypač didelis turistų srautas. Tad bent jau šiuo atžvilgiu sugrįžo prieškario tvar- 
ka. Vis dėlto vokiečių beveik nematyti. Daugiausiai yra anglų ir amerikiečių, daug 
prancūzų, olandų. Važiuojant traukiniu gali atrodyti, kad vykstame ne per Šveicariją, 
o esame kur nors Anglijoje. Net traukinio konduktoriai neretai pranešimus skaito 
angliškai, nes šią kalbą geriausiai supranta keleiviai. Šveicarų beveik nesutikau trau- 
kiniuose. Čionykščiai traukiniai ir traukinių tarnyba tenkina įvairiausius keliautojų 
poreikius. Konduktoriai priima užsakymus pietums įvairiose stotyse - patys kon- 
duktoriai vaikštinėja po vagonus ir klausinėja žmones dėl pietų, bufetuose konduk- 
toriai praneša turistams, kad po trijų minučių traukinys išvyks, ir t. t. Iš Briunigo lei- 
džiamės į slėnį. Antai Meiringeno*““ stotis ties suputojusiu balkšvuoju Aaru*?. Aplink 
didžiuliai kalnai. Tokie didžiuliai debesys - ir sunkūs išlindo iš už kalnų viršukalnių. 
Prieš pusvalandį dar švietė saulė, o dabar griaustinis dunda kalnuose, šaudo, pila 
tarsi iš kibiro. Tai trupa kalnų audra. Važiuojame toliau šalia Interlakeno ežero. Jau 
pragiedrėjo dangus, už mūsų Meiringene*“* pasiliko juodieji debesys, o rūkai visiš- 
kai uždengė kalnus. Iš Interlakeno?? važiuojame į Špycą™. Ten dvi valandas lauksiu 
traukinio, nuvešiančio mane per Lečbergo tunelį?“ iki Brigo*“*. Dabar 5-6 valandos 
vakaro. Dar nepietavau, tad važiuoju į artimiausią restoraną su terasa, iš kurios at- 
siveria nuostabus vaizdas į ežerą ir miestelį, esantį kažkur Žemai, į kalnus ir į ištisą 
viršukalnių piramidę iš dešinės: tai Lečbergas ir didžiulių ledyno kalnų viršūnės. Įsi- 
taisau terasoje pietauti. Šveicarijoje maistas pasakiškas, prancūziškoji virtuvė, salotos, 
prieskoniai, padažai - aukščiausio lygio. Pieno produktai ir kava taip pat tobuli. Jų 


296. Originale - Meiringen. 

297. Originale - Aar. 

298. Meiringenas, savivaldybė Interlakeno-Oberhaslio administraciniame rajone, Berno kan- 
tone. Garsėja netoliese esančiu Reichenbacho kriokliu, ant kurio neva išsisprendė mirtina kova 
tarp Arthuro Conan Doyle'io fantastinio detektyvo herojų seklio Šerloko Holmso ir jo prieši- 
ninko profesoriaus Moriarčio. 

299. Interlakenas (lit. tarp ežerų), miestas ir savivaldybė Interlakeno-Oberhaslio administra- 
ciniame rajone, Šveicarijos Berno kantone. Interlakenas žinomas dėl įspūdingų kalnų peiza- 
žų. Šiuose kalnuose keliavo garsūs amžininkai, pvz., Johannas Wolfgangas von Goethe ir Felixas 
Mendelssohnas. 

300. Špycas (Spiez), miestas ir savivaldybė prie Tuno ežero Berno Oberlando regione, Berno kan- 
tone. 

301. Lečbergo (Lotschberg) geležinkelio tunelis buvo kasamas 1908-1913 m. 

302. Brigas (Brig, oficialiai Brig-Glis; pranc. Brigue-Glis, it. Briga-Glis), istorinis miestas ir savi- 
valdybė Brigo rajone, Valė kantone, Šveicarijoje. 

skonį jau esame pamiršę, nes vokiečiai karo metais sugadino net ir tai, ką turėjo 
gera mūsų virtuvė. Kita vertus, pas mus nebuvo nei prancūziškosios virtuvės, nei jos 
prieskonių, gal tik retuose dvarininkų namuose. Terasoje, kurioje pietauju, nuo kalnų 
pučia stiprus vėjas, žemai esantis ežeras putoja ir šaudosi purslais — visai kaip jūra. 
Kalnai dešinėje skendi debesyse ir rūke, bet Špyce šviečia saulė. Nežinau, ar tas ežeras, 
prie kurio sėdžiu - „Ihunersee“*“* - visuomet yra toks neramus, ar tik dabar, pučiant 
vėjui, taip įsiaudrino. Nemačiau jokio kito ežero ar ežerėlio su tokiomis audringomis 
bangomis. Visų ežerų spalvos - pradedant Keturių Kantonų ežeru - yra labai gražios, 
ypač žavi nedidukas „Arnen-See“ ežerėlis, kurio paviršius ramus ir lygus, kad jame 
atsispindi netoliese stūksantys kalnai. Šitas vaizdas buvo toks gražus, toks subtilus 
pastelinėmis savo spalvomis, kad atrodė tarsi netikras, tarsi būtų tauriausias gobe- 
lenas. Po septintos vakaro išvykstu iš Špyco į Brigą - miestelį viršutiniame Rodene, 
esantį visai prie Simplono tunelio. Geležinkelio kelias eina per Lečbergo tunelius iki 
Rodeno ir tuo slėniu kyla į viršų. Elektrinis traukinys važiuoja į pačią kalnų širdį, o 
nuo Brigo visai netoli iki didžiulių ledyno laukų, plytinčių Alpių gilumoje. Užklupo 
vakaras, už lango įsivyravo tamsa. 9 valandą vakaro pasiekiau Brigą. Daiktus pali- 
kau stotyje ir kažkokiame viešbutėlyje išsinuomojau kambarį. Planavau iš čia rytoj 
išvykti specialiuoju traukinuku į Glečą?“* pasižiūrėti Rodeno ledyno, bet viešbuty- 
je sužinojau, kad dėl kaitros kalnuose tirpsta sniegas ir srūvantis vanduo apgadino 
traukinuką, tad rytoj jis nevažiuos. Ir ką daryti? Žmogus planuoja, o Dievas juokiasi. 


1923 metų rugpjūčio 16 d. 
Ketvirtadienis 


Nakvojau Brige, kažin kokiame nedideliame viešbutuke, kurį vakar susiradau. 
Ryte iš visų kalnų tarpeklių, iš prarajų ir plyšių garavo vanduo. Atrodė, kad iš kal- 
nų rūksta dūmai. Viršukalnės buvo apsiblaususios arba visiškai pradingusios rūke. 

Kadangi girdėjau, kad traukinukas „Fūrke-Bahn“ į Glečą - Rodeno šaltinius - 
nevyksta, ir nebandžiau ten keliauti. Nusprendžiau pravažiuoti Simplono tuneliu 
iki Izelės. Šitas ruožas mano biliete buvo pažymėtas, tad ilgai negalvodamas sėdau į 
traukinį ir išvykau. Simplono tunelis yra vienas geležinkelių statybos stebuklų - di- 


303. Tuno ežeras (originale - Thuner-See; vok. Thunersee) yra centrinėje Šveicarijoje, Berno 
kantone. Pavadintas pagal pakrantėje esančio miesto Tuno pavadinimą. Ežeras yra maitinamas 
Brienco ežero, iš kurio išteka Arė, ir įteka į Tuno ežerą. Brienco ežeras yra tik 6 metrais aukštes- 
nis, o Tuno ežeras kadaise buvo Brienco ežero dalis. 

304. Glečas (Gletsch, nuo žodžio der Gletscher, vok. ledynas), kaimelis (1757 m aukštyje, iš esmės 
ledyno „žiotyse“, „burnoje“), išsidėstęs Valė kantone, vokiškai kalbančioje pusėje, apima viršu- 
tinį Ronos slėnį, vadinamą „Upper Goms“. 

džiausias pasaulyje tunelis, kurio ilgis siekia 40 kilometrų, o kelionė juo trunka 45 
minutes. Įvažiavus į tunelį užklumpa naktis, bet vagoną apšviečia elektros lemputės. 
Po 45 minučių traukinys išnyra į akinamą šviesą. Kol važiavome tuneliu, buvau atsi- 
daręs langą, mat iš elektrinio garvežio nerūksta dūmai. Pastebėjau, kad tunelyje tvyro 
slogus oras, toks pats požemio oras, kurį jaučiau Paryžiaus metro. Važiuodamas trau- 
kiniu iš konduktoriaus sužinojau, kad Izelės stotis kitoje tunelio pusėje jau priklauso 
Italijos teritorijai. Tad visai netyčiom atsidūriau Italijoje. Italų pareigūnui, įlipusiam 
į vagoną patikrinti pasų, paaiškinau, kad neturiu Italijos vizos ir per nesusipratimą 
patekau į Italiją, mat maniau, kad Izelė yra dar Šveicarijoje. Pareigūnas neleido man 
išeiti iš stoties - liepė nešdintis iš čia kitu traukiniu arba kreiptis į italų konsulą vizos 
Brige. Italų pareigūnas nieko nebuvo girdėjęs apie Lietuvą ir mano pasą apžiūrinėjo, 
vartė rankose, taip ir negalėdamas suprasti, iš kokios šalies atvykau. Bandžiau aiškin- 
ti, kad mano šalis yra „Lituanie“ bet jis nieko nesuprato ir pasikvietė į pagalbą dar 
vieną pareigūną, kuris geriau kalba prancūziškai ir galės išsiaiškinti, apie kokią šalį 
kalbu. Mano pase buvo įrašyta: „Rėpubligue de Lituanie“. Atsivertė jis užrašų kny- 
gelę, kurioje buvo įvairiausių šalių sąrašas - buvo net ir Albanija, bet Lietuvos nebu- 
vo. Tada, pasijutęs beviltiškai, nebesiaiškino šalies, bet ėmė į mane įdėmiai spoksoti. 
Greičiausiai pamanė, kad esu aferistas, keliaujantis su padirbtu pasu arba koks nors 
keistuolis iš nežinomos užjūrio šalies. Dar patikrino, ar nesu paieškomas Italijos po- 
licijos (turėjo didžiulį tokių asmenų sąrašą). O ieškojo jis ne pavardės „Römer“ arba 
„Rėmeris', kuri įrašyta pase, bet žodžio „Mykolas“ (pase įrašyta „Mykolas Romeris“) 
ir visai manęs neklausė, kad reikia ieškoti to antrojo žodžio. Galų gale leido man at- 
sisėsti ir gerti vyną „chianti“ (iš pinto itališko butelio) ir laukti traukinio. Su manimi 
elgėsi mandagiai, tad negalėjau niekuo skųstis. Netrukus atvažiavo traukinys, kuriuo 
tuo pačiu tuneliu sugrįžau į Brigą. Izelė*5 yra apsupta kalnų. Simplono tunelis tik 
trumpai ten atsiveria ir vėl paslepia taukinį po žeme. Tik vienoje pusėje matomas 
ankštas tarpeklis, kuris, ko gero, Izelę jungia su pasauliu. Brige, prie šiaurinio išvažia- 
vimo iš tunelio, viršukalnės gaubia rūkas, o dangų debesys, čia, Izelėje, iš pietų pusės 
yra saulėta ir gražu. Kalnų šlaitai švarūs, tarsi pati saulė lepintų Italiją. Kalnai spindi 
saulėje, vienintelis spygliuočių miškas ošia, tarsi pranašautų artėjantį rudenį, o Brige 
vėl debesys ir rūkai kalnuose. Atvykęs į Brigą sužinojau, kad traukinukas į Glečą kur- 
suoja ir kad nebuvo jokių trikdžių. Jau buvo vėlu, nuvykęs į Glečą nebūčiau turėjęs 


305. Izelė (Iselle, Iselle di Trasguera), geležinkelio stotis (it. Stazione di Iselle di Trasguera), 
aptarnaujanti Izelės miestą ir Traskveros komuniją Pjemonto regione, šiaurės vakarų Italijo- 
je. 1906 m. atidaryta stotis yra pietiniame Simplono tunelio portale, Brigo-Domodosolos ge- 
ležinkelyje, tarp Brigo, Šveicarijos, ir Domodosolos, Italijoje. Ji taip pat yra pasienio stotis tarp 
Italijos ir Šveicarijos. 

kaip iš jo grįžti. Tad labai gailėdamasis atsisakiau šitos kelionės. Negaliu švaistyti nei 
laiko, nei pinigų. Šveicarijoje viskas labai brangu, bet kalnuose kainos dvigubos. Čia 
visos kainos paskaičiuotos turistams, brangu keliauti, brangios nakvynės ir brangus 
maistas. Gaila, neišvysiu ledynmečio palikimo lauko, nepavaikščiosiu po sniegą, kurį 
tik tolumoje boluojantį matau. Ledyno apskritai nesu niekada gyvenime matęs. 

Apsisprendžiau palikti kalnus ir patraukiau į Berną - Šveicarijos sostinę. Be galo 
gražūs vaizdai lydi keliaujant iš Brigo į Špycą išilgai viršutinio Rodeno, vėliau gražu 
keliauti į Lečbergą - manau, kad tai viena gražiausių geležinkelio trasų. Nuostabios 
putojančios upės purvino kremo arba baltos spalvos, kriokliai, aukšti kalnai, slėniai 
ir kaimeliai kalnų papėdėse, puiki geležinkelio konstrukcija — viskas yra gražu ir 
palieka begalinį įspūdį. Už Špyco link Berno kalnai tarsi nutrūksta. Privažiuojame 
lygumas, pajvairintas mažais kalneliais, kurie po anksčiau matytų kalnų atrodo la- 
bai vargani. Pasiekiau Berną. Pasibaigė mano trumputė, ne visai dvi dienas trukusi 
kelionė į Alpes, be to, važiavau tik traukiniais. Neturėjau nei laiko, nei atitinkamų 
drabužių keliauti po kalnus, o gal ir jėgų būtų pritrūkę. Kalnuose mažai esu lankę- 
sis - nesu iš tų, kurie sunkiomis trasomis gali bėgioti. Na, bet vis tiek pamačiau daug 
grožio. Neįmanoma būti Šveicarijoje ir nepamatyti Alpių. Mačiau jas. Berne lankausi 
pirmą kartą. Gražus miestas - kaip ir visi Šveicarijos miestai. Ir gana didelis. Apsisto- 
jau viešbutyje, kuris priklauso, regis, kažin kokiai evangelikų sektai, nes šalia maldos 
namai, kavinė ir restoranas, skirti abstinentams, o viešbučio kambaryje ant staliuko 
guli Biblija. 


1923 metų rugpjūčio 17 d. 
Penktadienis 


Berne apsistojau praktiškai tik dėl to, kad aplankyčiau nepilnamečių įstaigą, ku- 
rioje gyvena mergaitės, o įstaiga vadinasi „Victoria“ ir yra Vabernes““ prie Berno. 
Čia atvykti man patarė Klosterfichteno įstaigos direktorius p. Leu, kuris sakė, kad 
„Victorios“ mergaitės yra priskirtos globėjoms ir gyvena vadinamosiose šeimose — 
kitaip tariant, grupėse, — o jas prižiūri atitinkamai parengta guvernantė. Atvykęs 
į vietą sužinojau, kad „Victoria“ yra eiliniai auklėjimo namai, kurie nieko bendra 
neturi su pataisos namais. Šveicarijoje abu įstaigų tipai - auklėjamasis ir pataisų — 
labai artimi ir dažniausiai juos sieja tam tikros metodikos. Nepilnametis yra pri- 
verstinai auklėjamas. Išauklėti pilietį yra tokia pati pareiga, kaip ir atlikti karinę 
prievolę, o visi nukrypimai nuo tokio kelio yra baudžiami pataisos namuose, kurie 


306. Vabernas (Wabern), kaimas Kėnico savivaldybėje, Berno kantone, Šveicarijoje. 

neturi kitokio tikslo kaip kad auklėjamąjį. Tad visos nepilnamečių įstaigos, tarp 
jų skirtos kriminaliniams nusikaltėliams, iš principo yra auklėjamojo pobūdžio ir 
skirtos vienam tikslui - formuoti šalies piliečius, paversti vaikus, nepilnamečius 
naudingais visuomenės nariais. Tuo įsitikinau lankydamas tiek Klosterfichteną, 
tiek Noihofą?“?, o šiandien turėjau progą dar kartą tuo įsitikinti, lankydamas įstaigą, 
skirtą labiau prasikaltusiems berniukams. 

Šiandien kreipiausi į Berno valdžią ir paprašiau suteikti informacijos apie vie- 
tos pataisos namus. Buvau nusiųstas į kantono policiją, kuri kuruoja nepilnamečių 
kolonijas. Mane priėmė vienas aukštesniųjų vadovų ir labai mandagiai pateikė in- 
formaciją bei patarė vykti į Tesenbergo įstaigą, esančią Montagiu de Dysė® kal- 
nuose, Berno kantone, netoli Nešatelio - vadinasi, visai šalia mano kelionės tikslo. 
Telefonu įspėjo įstaigos direktorių ir išrašė leidimą lankyti pataisos namus. Tad 
papietavęs išvykau į Nešatelį. Kelias iš Berno į Nešatelį driekiasi praktiškai vien 
per lygumas, kur ne kur pakildamas ant kalvų. Ūkininkų kraštas - laukuose au- 
ginami javai, laukai atviri, čia neauga tiek vaismedžių, kiek Bazelyje ar Ciuriche; 
ten, rodos, jų nei galo, nei krašto nesimato. Nešatelio stoties saugykloje palikau 
daiktus ir apie 3 valandą traukiniu išvykau link Bylio” į Ligercą (prancūziškai 
Glėresse) stotį - važiavau pusvalandį. Ligercas yra prie Bylio ežero, susisiekiančio 
su Nešatelio ežeru ir upe, Montagiu de Dysė kalno papėdėje. Šalimai išdygę kai- 
mai, dirbami laukai, toliau miškais apaugę kalnai. Kalnų aukštis yra 800 metrų virš 
jūros lygio, o 400 metrų virš jūros lygio aukštyje, ties Bylio ežeru išauga antrasis, 
miškais apaugęs kalnas, kurio aukštis siekia 1600 metrų virš jūros lygio. Paskuti- 
nis miestelis prieš Ligercą, pakeliui į Nešatelį - „Neuveville“ miestelis - priklauso 
prancūziškai kalbančiųjų teritorijai. Ligercas - vokiškai kalbančiųjų teritorija, o 
„plateau Diesse“ kalnai - dar prancūziškai kalbančiųjų (kita vertus, visi šių vietų 
gyventojai, kaip, beje, visos Šveicarijos, moka abi kalbas, nes abiejų mokoma šalies 
mokyklose). Iš Ligerco į „Diesse“ kalnus veža funikulierius - važiuoja labai stačiu 
šlaitu ir pasiekia 400 metrų aukštį - tad keliauti funikulieriumi tiek į viršų, tiek į 
apačią yra nepaprastai įspūdinga. O vaizdas koks gražus atsiveria - funikulieriui 
kylant atsiveria praraja. Kalno viršuje, funikulieriaus stotyje, manęs laukė Tesen- 
bergo įstaigos direktorius p. Anlikeris, kalbantis vokiškai, kilęs iš Berno. Didžiuliu 
automobiliu, kurį pats ir vairavo, pirmiausia mane nuvežė į savo butą ir ten atsa- 
kė į mano klausimus, o aš atsakymus užsirašiau. Minėtojoje įstaigoje gyvena už 
sunkesnius nusikaltimus nuteisti nepilnamečiai, daugiausiai berniukai (nuteisti už 


307. Originale - Neu-Hof. 
308. Originale - Montague de Diesse. 
309. Originale - Biel. 

vagystes, nusikaltimus prieš moralę ir nusistovėjusias normas, grobimus, palaidą 
gyvenimą, sunkius charakterio ir valios trūkumus). Paskui automobiliu nuvažia- 
Iš pradžių tokie pastatai buvo mažesni ir veikė kitoje vietovėje, o prieš trejus metus 
buvo perkelti į pelkėtą vietovę, kurioje augo vien kalnapušės ir vargana žolė. Per 
trejus metus įstaiga pelkyną nusausino ir nudrenavo, o didžiąją augmenijos dalį 
iškirto. Šiandien šioje žemėje jau auga puikios avižos, kviečiai, dobilai ir kiti auga- 
lai - tokie, apie kokius pas mus net derlingiausiose žemėse vien pasvajoti galima. 
Fermai priklauso 140 hektarų žemės, 12 arklių, 60 galvijų ir 90 kiaulių. Pastatai iki 
šiol yra laikini - kitąmet kitoje fermos vietoje iškils didžiulis įstaigos pastatas. Jis 
bus panašus į kareivines - su kalėjimu, berniukų apgyvendinimo sistema. Kol kas 
laikinieji pastatai yra tik berniukų kolonija, kurie jau grąžinami į dorą gyvenimą. 
Berniukai perauklėjami sunkiu darbu fermoje ir dirbtuvėse. Jie gali rinktis 5 profe- 
sijas, neskaičiuojant žemės ūkio (kalvio, staliaus, siuvėjo, batsiuvio, vežimų gamin- 
tojo). Įstaigos direktorius labai mielas, geranoriškas, mėgstantis juokauti, paslau- 
gus. Supažindino mane ir su savo šeima, vaišino vynu ir dešra, padaryta įstaigoje. 
Puiki buvo. Vakare sugrįžau į Nešatelį. 


1923 metų rugpjūčio 18 d. 
Šeštadienis 


Nešatelyje nakvojau kažin kokioje skylėje, pasivadinusioje viešbučiu. Atsikėliau 
anksti ir pavalgęs pusryčius, parašęs dienoraštį išėjau vykdyti savo misijos - vy- 
kau pas brolį Eduarą Kartjė la Tentą, Didįjį A.M.I. (Association Magonnigue In- 
ternationale) kanclerį?“. Vykau pagal adresą, kurį gavau Kaune. Buvo kilę įtarimų, 
kad kancleris jau ten negyvena, nes neradau jo pavardės namo gyventojų sąraše. 
Skambinau į visas duris, kad bent kokios informacijos gaučiau, bet namas atrodė 
tarsi išmiręs - niekas man neatidarė durų. Pagaliau viršutiniame aukšte duris pra- 
vėrė kažkokia sena moteris, kuri pasakė, kad Kartjė la Tentas išvažiavo į Ženevą, 
o adresą man pasakyti gali šito namo savininkas, ponas Bonotas (Bonhėte), gy- 
venantis kaimyniniame name. Pasibeldžiau į savininko duris, bet nei jis, nei kiti 
namo gyventojai neatvėrė durų. Ir vėl kažin kokia moteris iš viršutinio aukšto pa- 
sakė, kad ponas architektas Bonotas kaip tik šiuo metu yra užsiėmęs, mat stato 


310. Kartjė la Tentas Eduaras (Ouartier-la-Tente Édouard, 1855-1925), Šveicarijos politikas, Radi- 
kaliosios demokratų partijos (Parti radical-dėmocratigue) narys. 

namą Serjerese*", vietovėje, kurią garsina Sušaro** šokolado fabrikas, netoli Neša- 
telio. Buvau priverstas ieškoti pono Bonoto - nebuvo lengva, bet suradau jį. Ir ką? 
Architektas neprisiminė adreso, tačiau pasakė, kad kantono banke dirba Kartjė la 
Tento sūnus. Nuvykau ten, bet sūnaus neradau; jo kolega pasakė adresą Ženevoje. 
Neturėjau kitos išeities, tiktai keliauti į Ženevą. Dar turėjau kelias laisvas valan- 
das Nešatelyje, tad papietavau. Valgiau puikiuosius šveicariškus pietus, nuo kurių 
skrandis apsunksta, nors valgant maistas atrodo lengvas. Po pietų liko nepilna va- 
landa. Ieškodamas Kartjė la Tento adreso pasidairiau ir po Nešatelį, kuris pasirodė 
esąs nedidelis miestas. Labai švarus, prabangus, kaip visi Šveicarijos miestai. Be 
jokios abejonės, gražiausia puošmena yra ežeras, kuris šįryt buvo audringas, pu- 
tojo didžiulės bangos, beveik tokios kaip jūra, skalavo savo krantus. Kartkartėmis 
Nešatelio miesto ežeras prarasdavo Alpių ežerams būdingą spalvą ir pasidaryda- 
vo žydras, bet stebint jį iš kitų vietų arba pasikeitus vėjo krypčiai vėl atgaudavo 
nuostabią žalsvą spalvą - tokią, kuria pasidabinę visi čionykščiai ežerai. Šiandien 
stebėjau toli horizonte nusidriekusius kalnus - nepaprastai gražus vaizdas. Labai 
gaila, kad pritrūko laiko Nešatelio trasomis pasivažinėti funikulieriumi - manau, 
būtų buvusi labai efektinga kelionė, mat kalnų šlaitai, kuriais driekiasi trasos, yra 
labai statūs ir uolėti, o jų aukštis siekia ir 1000 metrų. Vienoje Nešatelio pusėje 
plyti ežeras su nuostabiu vaizdu į tolumoj boluojančias kalnų viršūnes, kitoje pu- 
sėje prigludęs prie kalnų, tad didžioji miesto dalis, negalinti plėstis į pirmąją pusę, 
kopia į viršų kalnų šlaitais. Antrą valandą išvykau iš Nešatelio, o po penkių jau 
pasiekiau Ženevą. Kelias iš Nešatelio į Ženevą per Lozaną yra labai vaizdingas, o 
gražiausia ta jo atkarpa, kurioje matosi tolimos į vieną grandinę susijuosusios kal- 
nų viršūnės. Nuostabus vaizdas atsiveria važiuojant nuo Nešatelio ežero, ties Lo- 
zana ir vėl akį džiugina viršukalnės. Kelias į Ženevą veda per turtingą žemės ūkio 
kraštą, tankiai apgyvendintą. Nešatelio apylinkėse mačiau daug gražių vynuogynų, 
kylančių į viršų kalnų šlaitais. Čia gaminamas rūgštokas, jaunas ir švelniai putojan- 
tis vietos vynas. Ženevoje apsistojau netoli traukinių stoties - „Suisse“ viešbutyje. 
Ženeva tokia elegantiška, tokia gyvybinga ir judri su puikiai juntama Paryžiaus 
įtaka. Išvaizdus miestas. Esu prancūzų Šveicarijos sostinėje. Skaitydamas šveicarų 
spaudą ir trumpai pabendravęs su žmonėmis, pastebėjau, kad tas dvi Šveicarijas - 
prancūziškąją ir vokiškąją — skiria ne tik kalba, bet ir politinės pažiūros. Dviejų 
šalių, Prancūzijos ir Vokietijos, propagandos įtaka yra didžiulė. Man atrodo, kad 


311. Originale - Serriėres. 

312. Sušaras Filipas (Suchard Philippe), šveicaras, išvystęs šokolado verslą, pirmasis panaudojo 
kakavos melanžerį (kakavos ir cukraus malyklę). 1826 m. jis šį išradimą užpatentavo, o 1901 m. 
jo įpėdiniai tame pat fabrike pradėjo gaminti garsųjį šokoladą „Milke“. 

pasaulio galingieji deda pastangas sugriauti Šveicarijos vienybę; ilgainiui tai gali 
kelti grėsmę ir pačiam Šveicarijos valstybingumui. Vokiškai kalbančiųjų kantonai 
yra nusiteikę provokiškai, prancūzų kantonai palaiko prancūzų ir belgų politikos 
koncepciją. Greičiausiai šveicarus vis dar sieja stiprūs tarpusavio saitai, bet sepa- 
ratizmas daro savo darbą ir, rodos, niekada jis nebuvo taip stipriai akcentuojamas 
kaip per ir po Didžiojo karo. Man pasirodė, kad, prasidėjus trinčiai tarp prancūzų 
ir vokiečių jausmų arba interesų ir Šveicarijos valstybės interesų, didžioji gyventojų 
dalis teiktų pirmenybę tautiniams jausmams. Šveicarijos valstybingumą gelbsti jos 
neutralumas. Na, o aš Ženevai jaučiu didžiulį sentimentą, nes čia pradėjau savo 
dukrą Cesią. Ženevoje lankiausi tik kartą - vėlyvą 1909-ųjų rudenį kartu su Regina 
po mūsų vestuvių ir tik vieną naktį čia praleidau. Ir kaip tik tą naktį buvo pradėtas 
mūsų vaikas. 


1923 metų rugpjūčio 19 d. 
Sekmadienis 


[Prierašas po piešiniu]: šeštadienis, rugpjūčio 18! 
Ženklas netyčia pažymėtas VIII 19 data. 


Ženevoje visi reikalai jau sutvarkyti. Galiu vykti į Paryžių. Šveicarijai ir taip sky- 

: riau pernelyg daug laiko. Paryžiuje galėsiu pabūti tik 2-3 dienas, nes dar labai noriu 
nuvažiuoti į Olandiją. Tad šiandien noriu kuo anksčiau palikti Ženevą. Žinojau, kad 
tiesioginis traukinys į Paryžių išvažiuoja po pietų. Deja, stotyje buvau informuotas, 
kad traukinys neturi III klasės vagonų, o ekspresas į Paryžių su III klase išvyksta tik 
8 valandą vakaro. Kainos skiriasi 11 Šveicarijos frankų, tad ryžausi Ženevoje palaukti 
iki vakaro, juolab kad sutaupysiu dar nakvynei (traukinys važiuos naktį). Be to, ir 
pačiam patogiau Paryžių pasiekti ryte nei vakare. Neprarasiu dienos, tik vieną naktį. 
Manau, kad išvargęs pasieksiu Paryžių, bet nesvarbu, vis viena pirmą dieną skirsiu 
tiesiog pasivaikščioti - pasivalkiojimui po miestą, ekskursijai į Sen Klu?" ir t. t. Tik 
kitą dieną (poryt) skirsiu vizitams ir savo reikalams. Tad norom nenorom visą dieną 
leidžiu Ženevoje, kuri, be abejo, yra įdomi. Rafinuotas miestas, o ežero „Mont Blanc“ 
pakrantė be galo žavi - keri klasikiniu savo grožiu. Visame mieste akį traukia pilys, 
viešbučiai, pievutės ir klombos. Prie Ženevos ežero pilna žmonių, vandenyje plū- 
duriuoja visokiausios valtys ir valtelės, elegantiški žmonės, graži Rono sala Ronos 


313. Paryžiaus miesto dalis, kurioje Autorius gyveno savo studijų Laisvojoje politinių mokslų 
mokykloje (École libre des sciences politiques) laikotarpiu, 1902-1905 m. 

upėje*“*. Dar įspūdį paliko rytą įjungtas didžiulis fontanas ežero vidury - niekada 
gyvenime nesu matęs taip aukštai kylančios fontano srovės. Visą dieną vaikštinė- 
jau ir stebėjau Ženevos grožį. Ženevos ežero pakrantė priminė Nicą - mano įsivaiz- 
duojamą Nicą, nes niekada nesu jos akyse matęs. Norėjau susitikti ir pasikalbėti su 
profesoriumi Oskaru Haleckiu?“, jaunu lenkų mokslininku, dabar gyvenančiu Že- 
nevoje ir dirbančiu Tautų Lygoje. Jis yra Tarptautinės komisijos „De coopėration 
intellectuelle'“** prie Tautų Lygos sekretorius. Nuėjau iki Tautų Lygos rūmų ir suži- 
nojau jo adresą, bet gaila, šiandien šis žmogus yra ne Ženevoje. Taip ir prabėgo diena. 


314. Rona (Rhône) - viena didžiausių Europos upių. Bendras upės ilgis - 812 km, iš kurių 231 km 
teka per Šveicariją, o 581 km - per Prancūziją ir galiausiai įteka į Viduržemio jūrą. Rona išteka iš 
Šveicarijos Alpių 1753 m aukštyje. 

315. Haleckis Oskaras (Halecki Oscar, 1891-1973), profesorius, lenkų istorikas, medievistas-bi- 
zantologas, vienas iš regionalistikos pradininkų, visuomenininkas, Jogailaičių dinastijos istori- 
jos tyrėjas. Kaip istorikas Haleckis buvo Lenkijos ir Lietuvos unijos tyrėjas, kuris formulavo tezę, 
kad Rytų Europa (atskirta nuo Rusijos) buvo ne mažiau europietiška nei Vakarų Europa, kad 
abu regionai (Rytų ir Vakarų) yra vienos didelės Europos žmonių bendruomenės dalis, kurie 
dalijasi tais pačiais dvasiniais idealais ir kultūrinėmis tradicijomis. Jo moksliniai darbai lėmė, 
kad pamažu Rytų Vidurio Europos koncepcija ir pavadinimas buvo pripažinti. Jau išleistoje stu- 
dijoje Europos istorijos ribos ir skirstymai (The limits and divisions of European history, Sheed 
X Ward, 1950) tvirtino, kad istorinę Rytų Europą sudaro į Kijevo Rusios teritoriją viduram- 
žiais įėjusios rusų gyvenamos žemės, kurių priklausymas Europos bendrijai buvo patvirtintas 
krikštu dar iki didžiosios Rytų ir Vakarų Bažnyčių schizmos. Anot jo, civilizacinius skirtumus 
tarp XIII-XIV a. LDK ir Lenkijos užkariautų Rusios žemių bei kitų į rytus plytinčių rusų apgy- 
vendintų teritorijų dar labiau išryškino mongolų-totorių invazija. Vis dėlto Haleckio pozicijoje 
esama tam tikrų vidinių prieštarų, išryškėjančių šiam tvirtinant, kad rytinė Europos siena nie- 
kuomet taip ir nepasistūmėjo į rytus nuo jungtinės Lietuvos ir Lenkijos valstybės rytinės sienos. 
1919 m. Paryžiaus taikos konferencijoje jis buvo Lenkijos ekspertų komisijos generalinis sekre- 
torius. Komisijai, kurioje buvo nagrinėjami istoriniai ir teisiniai klausimai, pateikė koncepciją 
dėl bendros Lenkijos, Lietuvos ir Ukrainos valstybės sukūrimo. Jis palaikė vadinamąją fede- 
ralistinę Juzefo Pilsudskio koncepciją. Paskelbė keletą memorandumų dėl tautinių mažumų ir 
Lenkijos valstybės teritorijos. 1921-1924 m. dalyvavo Tautų Lygos sekretoriato darbe Ženevoje. 
Šioje srityje jis bendradarbiavo su Albertu Einšteinu, Henriu Bergsonu ir Marija Kiuri-Sklo- 
dovska, orientuodamas į glaudų bendradarbiavimą, mokslininkų mainus ir literatūrą. Jis buvo 
stiprus SSRS priešininkas, daug kartų dalyvavo Prometėjiškame judėjime, pabrėžė komunisti- 
nes ir sovietines grėsmes Europai. 1921 m. buvo paskirtas Tautų Lygos sekretoriato nariu Žene- 
voje, čia praleido trejus metus organizuodamas šios institucijos Intelektinio bendradarbiavimo 
komitetą. Tada metus dirbo Paryžiuje kaip Lygos Intelektinio bendradarbiavimo instituto uni- 
versiteto skyriaus viršininkas, o po to keletą metų darbavosi įvairiose komisijose. Po dešimties 
metų nebuvimo Haleckis grįžo į savo profesoriaus vietą Varšuvos universitete ir ten dirbo iki 
1939 m. 

316. Tarptautinė intelektinio bendradarbiavimo komisija (ICCI) (La Commission internationa- 
le de coopération intellectuelle, CICI), veikusi nuo 1922 iki 1946 m., buvo Tautų Lygos organas, 
atsakingas už mokslinio darbo ir santykių koordinavimą. Jos paskirtis stiprinti tautų bendra- 
darbiavimą intelektinio darbo srityje (skatinti mokslininkų, menininkų ir intelektualų mainus). 
Šioji organizacija buvo UNESCO, sukurtos 1946 m., prototipas. 


196 


9 valandą vakaro palikau Ženevą. Belgardo stotyje - Prancūzijos siena, tikrinamas 
bagažas ir pasai. Ir tikrinama, sakyčiau, kaip prieš karą įvažiuojant į Rusiją: reikia 
iš vagono išnešti daiktus, įnešti juos į specialią muitinės salę, esančią stotyje. Tada 
muitininkai peržiūri daiktus ir pasus. Prieš karą Europoje - išskyrus Rusiją, Turkiją 
ir Balkanų šalis - niekada kertant sieną nebuvo reikalaujama pasų, o daiktai buvo 
tikrinami pačiame vagone. Deja, karas padarė savo ir keleivių bagažas tikrinamas 
kur kas kruopščiau. Bent tai gerai, kad pasai ir daiktai tikrinami mandagiai ir nepik- 
tybiškai. Po kontrolės vėl sulipame į traukinį, perpildytą, beje, ir keliaujame toliau. 


1923 metų rugpjūčio 20 d. 
Pirmadienis 


Maždaug 10 valandą mūsų traukinys sustoja Paryžiuje - „Gare de Lyon“ stotyje. 
Jaučiu nemenką nuovargį. Naktį snaudžiau, bet tik sėdėdamas, nes nebuvo vietos 
atsigulti ir ištiesti kojas. Palieku stotį ir esu pritrenktas. Didžiulis judėjimas, auto- 
mobiliai, tvaikas aikštėje ir tose gatvėse, kurias matau. Apsisprendžiu apsigyventi 
Paryžiaus studentų kvartale, klasikiniame „guartier Latin“, kuris yra tarsi atskiras 
miestas pačiame Paryžiuje. Su pastarąja vieta mane sieja ypatingi prisiminimai. 
Viename mažyčiame viešbutėlyje, kurių gausu aplinkinėse gatvelėse, vedančiose į 
pagrindinę mylimo kvartalo arteriją - Sen Mišelio bulvarą, arba „Bul-Mich“ - taip 
mėgsta čia gyvenantys jį vadinti lotynišku vardu. Neprisimenu „Gare de Lyon“ 
apylinkių, bet padedamas policininko susiradau prie stoties tramvajų, nuvešiantį 
mane norima linkme - į Senos „rive Gauche“, link Sen Žermeno bulvaro ir išilgai 
jo. Neprivažiavęs Sen Mišelio bulvaro išlipau iš tramvajaus ir nuėjau pėstute - labai 
norėjau atgaivinti kiekvieną Sen Žermeno bulvaro smulkmeną. Ne tik bulvaro, bet 
ir jį kertančių gatvelių, besisveikinančių su bulvaru kiekviename jo mūrų kampu- 
tyje. Kiekvienoje kavinaitėje norėjau pamatyti ką nors pažįstamo, širdžiai artimo, 
brangaus. Žvelgiau į jas tarsi į senųjų laikų draugus, kurie atrandami po daugelio 
užmaršties metų ir sutinkami su didžiuliais sentimentais. Ypatingai jaudindama- 
sis pasveikinau Sen Mišelio bulvarą - studentiškojo kvartalo širdį, gyvą ir nesens- 
tančią jaunystės gėlę - ir manoji čia žydėjo. Et, tos pačios nuo amžių amžinųjų 
egzistuojančios kavinukės: „la Source“, „Café Soufilot“, „D'Harcourt“, „Taverne du 
Panthéon“... Nedaug čia pokyčių, viskas atrodo taip, tarytum būtų sustojęs laikas. 
Tos pačios kavinukės, parduotuvės, tas pats klegesys, tas pats judėjimas. Užsukau į 


317. Gare de Lyon (pranc.) - Liono stotis. 
318. Rive Gauche (pranc.) - kairysis krantas. 

nedidukę Sorbonos gatvelę ir mažyčiame, mikroskopiniame viešbutėlyje - studen- 
tiškame viešbutuke, mačiusiame tiek daug saldžios meilės akimirkų, - kažkokiame 
„hôtel de Lutėce“ išsinuomojau kambarį. Kambarys ketvirtame aukšte. Gražus, šva- 
rus, tvarkingas, susidedantis iš miegamojo ir prieškambario, o lova vienodo ilgio 
ir pločio - manau, kad keturi asmenys joje sutilptų. Tipiškas studentiško miestelio 
viešbutukas siauroje gatvelėje priešais rimtuosius Sorbonos rūmus, vienas iš tų, ku- 
riuose kitados burdavosi mūsų darbštuolės kolegės, Sorbonos universitete studija- 
vusios literatūrą arba istoriją ir laisvomis nuo darbo minutėmis besiilgėjusios kolegų 
ir būsimų vyrų, kurie buvo ne mažiau svarbūs už studijas ir mokslus. Viešbutėlyje 
yra siauri sukti laiptai, einantys nuo pastato apačios iki viršaus, o kiekvienas aukš- 
tas turi po tris kambarius, tarsi kregždučių lizdus, prikabintus miniatiūrinėse laip- 
tų aikštelėse. Netrukus išėjau pasivaikščioti po miestą, nusiskusti, atsigerti kavos 
vienoje iš numylėtų kavinių „guartier“, papietauti pas Duvalį, prisiminti šito rajo- 
no gyvenimą. Tiek daug čia patyriau per trejus savo saulėtos jaunystės metus, tiek 
jaudinančių akimirkų išgyvenau, tiek gražių sapnų susapnavau, tiek daug galvojau, 
juokiausi, linksminausi ir ilgėjausi. Vaikštinėjau tomis gatvelėmis ir jaučiausi at- 
sidūręs užburtoje šalyje. Jau vien gatvelių, kavinukių pavadinimai: „Champolion“, 
„Monsieur le Pince“, „Serpente“, „du Vieux Colombier“, „Seine“, „Jacob“, „Buci“, 
„Mazarine“, „St. Andrė-des-Arts“ ir t. t. Visa žadino prisiminimus, lyg ką tik bū- 
čiau pabudęs iš sapno. Tiek daug homeriškosios jaunystės paveikslų, studentiškojo 
gyvenimo nuotykių, tiek daug svajonių, nemirtingųjų idėjų, siekių ir kovų. Kartu 
juoko, šypsenų, linksmybių, meilės nuotykių, scenų ir įvykių, jau nugrimzdusių į 
praeitį, prisiminiau. Visa tai vyko prieš dvidešimt metų. Paskui požeminiu met- 
ropolitenu, kurio mano laikais kairiajame Senos krante dar nebuvo, nuvažiavau į 
Raspai bulvarą, kur visai prie pat „du Lion de Belfort“ („Denfert Rochereau“ aikštė) 
aikštės visus trejus studijų metus gyvenau name, pažymėtame 295 numeriu. Dabar 
aikštė kur kas judresnė, gyvesnė nei mano laikais. Pavirto didžiąja miesto komu- 
nikacijos arterija. Pasėdėjau ant suoliuko priešais namą, kuriame gyvenau. Sėdėjau, 
kynėje, kurioje rutuliojosi studentiškas bendravimas, t. y. maždaug tarp Senos, Sen 
Žermen de Prė bažnyčios ir Reno gatvės bei Liuksemburgo ir Gei Liusako gatvės, 
kaip ir mano senajame Raspai lizde, kuriame gyvenau - viskas išliko kaip buvę, tik 
judėjimo padaugėjo, tik gyvenimas labiau verda, atsirado komunikacijos arterijos, 
bylojančios, kad čia didmiestis. Šiuo atžvilgiu labiausiai pasikeitė mūsų gražusis 
Sen Žermeno bulvaras. Dabar jį kerta požeminės komunikacijos linijos, o viršuje 
važinėja automobiliai, autobusai ir tramvajai. „Bul-Mich“ mažiau pakito, o šian- 
dieniame gyvenime, kupiname judesio, ypač išgražėjo rimta ir vieniša Sen Žermen 

de Prè, arba Šv. Sulpicijaus** bažnyčia, kuri yra tarytum viduramžiškos praeities 
paminklas šitame naujajame gyvenime. Gaila, kad jau nėra Paryžiui būdingų se- 
nųjų tramvajų, omnibusų ir paryžietiškų autobusų, tokių didelių, dviaukščių, su 
sėdynėmis, iš kurių atsiverdavo vaizdai tarytum iš kokio bokšto. Jais už tris „sous“ 
(3 sū - 15 santimų) važiavome tarsi karaliai. Minėtieji milžinai tarsi bokštai arba 
kalnai, judantys Paryžiaus gatvėmis, dingo visiems laikams. Dabar juos pakeitė ei- 
liniai elektriniai tramvajai su sėdynėmis tiktai viduje ir tokiais autobusais, kurie, 
netekę aukščio, gerokai pailgėjo. Aplankiau ir Sen Klu. Paryžiaus lotynų kvartale ir 
Sen Klu mane užplūdo prisiminimų banga. Užvaldė liūdesys. 


1923 metų rugpjūčio 21 d. 
Antradienis 


Vakar prisiminimai tokį skausmą ir liūdesį sukėlė, kad norėjau jau bėgti iš Pary- 
žiaus. Jeigu nebūčiau turėjęs čia reikalų, manau, būčiau taip ir padaręs. Priėmiau 
sprendimą niekada gyvenime negrįžti į Paryžių ir iškilmingai pasižadėjau. Minė- 
tųjų prisiminimų veikiamas iš Sen Klu parašiau Maryniai. Ji, sužinojusi apie mano 
ketinimą skristi aeroplanu, rašė į Kauną ir subarė, kad veltui savo jėgas eikvoju ir 
ieškau nuotykių kaip jaunystėje, nors gyvenimas jau eina į pabaigą ir organizmas 
nepakelia tokio krūvio, kokį pakelia jaunystėje. Kas tas aeroplanas, kas tos kelionės, 
aš dar kupranugariais per Sacharą keliauti galėčiau. Ne šitai liūdina ir sekina. Mane 
sugniuždė ir iš tiesų pirmomis akimirkomis buvo pernelyg sunku, kad ištverčiau, 
ne kas kitas, o Paryžius. Visi jaunystės prisiminimai, kurie tarsi vaiduoklis sugrįžo, 
tarsi 20 metų nė nebūtų praėję. Jie smarkiai mane paveikė, kad maniau nepakelsiąs 
jų svorio. Tos vietos ir aplinka, kurioje bėgo mano jaunystė, atgimė didžiule grau- 
žatimi, ilgesiu, kurio seniai nebuvau jautęs. Jeigu nuolatos čia gyvenčiau, prisimi- 
nimai taip stipriai neveiktų. Tačiau išvysti tą Paryžiaus dalį, su kuria atsisveikinau 
prieš 18 metų, ir nematyti to, kas buvo, pernelyg sunku. Kas man iš tų mūrų ir vietų, 
iš to mylimo skeleto, kai iš jo tik vaiduoklis belikęs! Neįpūs man jis gyvybės be to 
paties gyvenimo, be ano laikotarpio santykių, be anų laikų žmonių ir mąstymo. Tie 
patys jausmai apniko ir Sen Klu. Užsukau ir vėl į kavinukę „d'Orlėans 1“ aikštėje. 
Kitados ji priklausė manosios Siuzanos??? tėvams. Sėdėjau terasoje, kurioje tūkstan- 


319. Originale - Saint Sulpice. 

320. Rišar Siuzana (Richard Sussane), gražuolė prancūzaitė, su kuria 1905 m. M. Rėmeris buvo 
susižadėjęs, tačiau santuokai pasipriešino tėvai, ypač motina. 1905 m. liepos 20 d. jis išvyko iš 
Paryžiaus į tėviškę puoselėdamas mintį sugrįžti, susituokti ir išlaikyti paskutinį studijų egzami- 
ną, bet tėvai atsisakė finansuoti jo grįžimą į Paryžių. Taip buvo užkirstas kelias ne tik minėtajai 
santuokai, bet ir galimybė gauti formalų Laisvosios politinių mokslų mokyklos baigimo diplomą. 

čius kartų su ja esu sėdėjęs; čia pražydo tiek daug manųjų jausmų, tiek pavasarinės 
jaunystės scenų - žiauri kova su p. Žubo laimint merginą. Visa epopėja tarsi raketa 
visomis spalvomis į mane įsiveržė ir pasiliko širdyje lyg saulės žiedas. Nemylėjau 
Siuzanos taip stipriai, kaip vėliau mylėjau savo vienintelę Ang”, tad minėtasis gy- 
venimo epizodas Sen Klu man tiesiog gražus tarsi gėlės žiedas, bet kartu šaltas ir 
nedeginantis gyvenimo, kaip degino jį Aninkos mirtis, uždariusi duris į asmeninį 
gyvenimą. Vis viena buvo labai liūdna prisiliesti prie tų vietų, kurios žadino ro- 
mantiško gyvenimo Sen Klu vaiduoklius. Vis dėlto Paryžiaus vaizdą pakelti buvo 
sunkiau nei Sen Klu. Nereikia žadinti vaiduoklio, nes jis baisus ir sunkus, baises- 
nis — oi, daug kartų baisesnis - už skrydį aeroplanu. Nepagelbėtų net sutikti seni 
pažįstami, su kuriais kitados čia gyvenau. Jie jau būtų kiti, aš irgi būčiau kitas ir 
mūsų bendravimas būtų kitoks. Neįmanoma pažadinti to, kas buvo prieš 20 metų. 
Visa tai jau mirė. Ieškodamas prisiminimų padariau kvailystę, Paryžiuje užsukęs į 
„quartier Latin“ ir vaikštinėjęs tomis gatvelėmis. Nepagalvojau, kad nesurasiu nieko, 
išskyrus vaiduoklį. „Ouartier Latin“ gali gyventi tik studentai. Kita vertus, pana- 
šios mintys galbūt veržėsi galvon, nes buvau neišsimiegojęs ir dėl to kur kas jautres- 
nis. Antrą kartą tokios klaidos nedarysiu. Vakar vakare pasijutau ramesnis. Padėjo 
pasivaikščiojimas didžiaisiais bulvarais. Leidau nurimti pulsui, širdžiai ir vėl plakti 
įprastu ritmu. Pasijaučiau tarsi mažytis vandens lašelis didžiosiose Paryžiaus arte- 
rijose. Ir vėl pajutau, kaip myliu šį miestą - tokį gyvą ir nemirtingą. Kai Paryžiuje 
ieškojau savo jaunystės dienų, išvydau vaiduoklį, nes mano praeitis jau mirusi. Bet 
Paryžius nemiręs. Anaiptol - jis kupinas gyvybės ir yra toks pats, koks buvo mano 
laikais. Į Paryžių važiavau dėl Paryžiaus, kurį myliu - suradau jį ir turiu. Negalvoju 
daugiau niekada čia kojos nekelti. Vis dėlto kitą kartą nesileisiu ieškoti studentiškų 
savo laikų ir savęs paties jauno, mat visa tai gyva tik tolimiausiuose smegenų užka- 
boriuose, o ne Paryžiuje. Šiandien jaučiuosi susitaikęs su Paryžiumi ir regiu jame 
mylimą bičiulį, kurio visuomet ilgėjausi, kurį matau, su kuriuo bendrauju, kurį 
jaučiu. Kartais taip nutinka, kad sveikindami seną, daugelį metų nematytą savo 
draugą ieškome jame to paties asmens, tų pačių santykių, o nesuradę patiriame di- 
džiulį nusivylimą. Iš tiesų draugas išliko pats savimi. Ilgainiui pastebime jo žavesį, 
kuris kitados mus abu taip glaudžiai susiejo. 

Vakar buvau tipiškame paryžietiškame teatre „Du Grand Guignol“. Šiandien visą 
dieną vaikštinėjau po Paryžių ir bandžiau nuveikti tai, ką privalėjau. Deja, beveik 
nieko nenuveikiau. Nors susisiekimas kur kas patogesnis (ypač dėl metro), vis tiek 
labai daug laiko užtrunka nuvykti iš vienos vietos į kitą, ir visi reikalai labai lėtai 


321. Wolberg Anna. 

tvarkomi. Gavau tik Belgijos vizą (nemokamą, diplomatinę), kurios reikia norint 
vykti į Olandiją, o daugiau nieko nesugebėjau rasti. Pavyko gauti informacijos apie 
kelis asmenis, kurių ieškojau; sužinojau, kur gyvena ir kada galiu juos surasti, tad 
rytdiena turėtų būti vaisingesnė. Turėjau dr. Boleslavo Motzo adresą, bet paties 
neradau namuose, paaiškėjo, kad išvykęs atostogų. Turėdamas adresą bent jau para- 
šyti jam galėsiu ir galbūt sužinosiu, kur gyvena panelė Teodozija Kochanovska33, su 
kuria labai norėčiau susisiekti. 


1923 metų rugpjūčio 22 d. 
Trečiadienis 


Šiandien nuveikiau daugiau nei praėjusiomis dienomis. Ir vis viena labai lėtai Pary- 
žiuje tvarkau savo reikalus. Atstumai čia tokie didžiuliai - jau nesu pratęs prie jų, 
tad net menkiausią reikalą tvarkydamas sugaištu be galo daug laiko vien kelionei. 
Be to, nors Paryžių ir pažįstu, vis dėlto ne taip gerai, kad neklaidžiodamas nueičiau 
iki tikslo. Jaučiuosi pavargęs - išvargino ir kelionė, ir pats Paryžius. Šiandien jau 
suradau Voroneckį“*, pas kurį pirmiausia nuėjau ryte. Deja, jis man perdavė tik 
tris laiškus, skirtus man. O juk aš kelionėje rašiau daug - kas antrą dieną kam nors 
iš pažįstamųjų, daugiausia gyvenančių Lenkijoje (aišku, naudojausi galimybe paš- 
tu susisiekti su Lenkija, nes iš Lietuvos jokie laiškai tiesiogiai Lenkijos nepasiekia, 
juos tenka perduoti pažįstamiesiems, keliaujantiems į užsienį, arba tarpininkams, 
kurie iš neutralių šalių tuos laiškus išsiunčia). Kas antrą dieną laiškus siunčiau ir 
į Bagdoniškį (Maryniai, Stefanui Rėmeriui“, kartą Andžėjuis*“). Gavau šiandien 
tik tris laiškus, nors visų prašiau atsakymus man siųsti Voroneckio, gyvenančio 
Paryžiuje, vardu. Gavau Tadeušo Vrublevskio??, Bronislovo Mentkevičiaus** ir 
Marynios laiškus. Iš Bagdoniškio vienintelį! Nieko ypatinga niekas ir neparašė. 
Šiek tiek įdomesnis buvo Mentkevičiaus laiškas, kuriame radau informacijos apie 
visą eilę pažįstamųjų iš Kolno. Su Voroneckiu tik čia ir susipažinau. Jį rekomen- 


322. Motzas Boleslavas (Motz Bolesław, 1865-1935), gydytojas, urologas. 

323. Kochanowska Teodozja. 

324. Voroneckis Edvardas (Woroniecki Edward, 1886-1960), lenkų literatas, vertėjas, meno isto- 
rikas, kritikas. 1911-1931 m. gyveno Paryžiuje. 

325. Römeris Stefanas (Römer Stefan), sesers Marijos (Marynios) sūnus. 

326. Mečkovskis Andžėjus (Mieczkowski Andrzej), sesers Elvyros Marijos Mečkovskos 
(Mieczkowska) sūnus. 

327. Wróblewski Tadeusz. 

328. Mentkevičius Bronislavas (Miętkiewicz Bronisław), teisininkas, Kolno (Lenkija) taikos teis- 
mo sekretorius, 1918 m. dirbẹs kartu su M. Römeriu. 

davo Helia Ochenkovska** — sakė, tai senas jos pažįstamas, ir patarė su juo susi- 
pažinti, pabendrauti. Tai man leido pasinaudoti jo adresu susirašinėjant. Jaunas 
žmogus - literatas, literatūros ir meno kritikas. Kadangi jis pats kilęs iš šeimos, 
kitados gyvenusios Breslaujos apylinkėse, Lietuvoje (dabar Šiaurės Vilnijoje), tad 
jam įdomios lietuvių problemos. Suprantama, pakamantinėjo mane apie lietuvių 
ir lenkų santykius ir vidinį Lietuvos gyvenimą. Sutarėme su juo dar kartą susitikti, 
o šiandien pokalbio dar nebaigėme. Nusiteikęs jis prieš lietuvius ir Lietuvą, kaip ir 
visi lenkai. Vis traukia dainelę apie federaciją ir apie tai, kad vardan jos Lenkija ati- 
duotų Vilnių. Šiandien dar sutvarkiau Zosės Eugenijušienės Rėomerienės“*" reikalus 
ir buvau užsukęs į Lietuvos pasiuntinybę - ieškojau jos gana ilgai. Lietuvos konsu- 
las Milašius?" pasikvietė mane išgerti arbatėlės ir pasikalbėti akis į akį; suteikė in- 
formacijos apie Klaipėdą. Paaiškėjo, kad Ambasadorių taryba jau nustatė galutines 
sąlygas, kuriomis vadovaujantis Klaipėda bus prijungta prie Lietuvos, ir paskelbė 
tas sąlygas Lietuvai. Pateikė tai kaip sprendimą ir reikalavimą per mėnesį pateikti 
teigiamą arba neigiamą atsakymą, be jokių išlygų, pakeitimų ir pan. Seniai aiš- 
ku, kad Klaipėdos autonomijos statusas nekelia didelių sunkumų, sudėtingiausios 
Lietuvai yra nuolaidos, kurios daromos Lenkijai, kitaip pasakius, laisvas Lenkijos 
tranzitas per Lietuvą į Klaipėdą ne tik vandens keliu - Nemunu, - bet ir geležin- 
keliais. Minėtosios sąlygos yra sunkiai įgyvendinamos tokiais sudėtingais laikais. 


329. Romer Ochenkowska Helena. 

330. Romerienė Zofija, Zosia, Dembovskytė (Rėmerowa Zofia, Zosia, Dembowska), dailininkė, 
pusbrolio Eugenijaus Rėmerio iš Tytuvėnų žmona. 

331. Milašius Oskaras (Miłosz de Lubicz Oscar Venceslas). 

332. Kalbama apie Lietuvos ir Ambasadorių konferencijos delegacijų derybas dėl Klaipėdos 
krašto konvencijos - tarptautinės Lietuvos ir Ambasadorių konferencijos valstybių sutarties, 
įteisinusios ir reglamentavusios autonominę Klaipėdos krašto priklausomybę Lietuvos Respub- 
likai. Derybos dėl konvencijos prasidėjo 1923 m. kovo 24 d. Paryžiuje. Buvo derinamos sąlygos, 
kaip Lietuva valdys Klaipėdos kraštą ir uostą. Į Klaipėdos uosto valdybą veržėsi lenkai. Lietu- 
va tvirtai laikėsi pozicijos nepripažinti Lenkijai bet kokių ypatingų teisių Klaipėdos uoste ir 
santarvininkams nedviprasmiškai leido suprasti, kad nesutiksianti su jų reikalavimu tuoj po 
konvencijos įsigaliojimo atkurti laisvą susisiekimą tarp Lenkijos ir Klaipėdos krašto. Lietuvos 
diplomatams galiausiai pavyko išvengti daugelio punktų, tenkinančių Lenkijos interesus, įrašy- 
mo į konvenciją (šiai sėkmei buvo palanku tai, kad nuo 1923 m. vidurio vis labiau komplikavosi 
Prancūzijos ir Britanijos santykiai). Stringant deryboms, kaip tik minėtąjį momentą aprašo Die- 
noraščio autorius, „gesinti gaisro“ dėl atvirų lenkų interesų Klaipėdos uoste Tautų Lyga atsiuntė 
JAV diplomatą Normaną Deivisą. Jis vadovavo specialiai komisijai, kuri susipažino su Lietuvos, 
Lenkijos, Tautų Lygos interesais Klaipėdos uoste. Jam pasiūlius buvo nuspręsta, kad Klaipėdos 
uosto valdybos pirmininkas bus Lietuvos atstovas. Klaipėdos konvenciją 1924 m. gegužės 8 d. 
Paryžiuje pasirašė Lietuvos Respublika ir Ambasadorių konferencijos valstybės. 1924 m. liepos 
30 d. ją ratifikavo Lietuvos seimas, 0 1925 m. rugpjūčio 25 d. - Prancūzijos, Didžiosios Britanijos, 
Italijos ir Japonijos atitinkamos institucijos. 

Kitas klausimas - Lenkijos dalyvavimas Klaipėdos uosto Priežiūros taryboje. Šis 
punktas buvo šiek tiek pakeistas, nes uosto valdyba jau priklausys ne mišriai tary- 
bai, o pačiam autonominiam Klaipėdos regionui, be to, taryba tiktai rūpinsis, kad 
kuri nors iš suinteresuotųjų šalių nenukentėtų. Nors iš tarybos buvo išbrauktas 
Antantės ar Prancūzijos atstovas, o palikti vien trijų šalių - autonominės Klaipėdos 
srities, Lietuvos Respublikos ir Lenkijos - atstovai, Lenkijos deleguotas atstovas 
turėjo būti ne politinis savo valstybės atstovas, bet atstovauti ekonomikai, t. y. būtų 
renkamas Lenkijos ekonomikos organizacijų, faktiškai vis tiek bus Lenkijos sie- 
kių atstovas, nes neįmanoma atskirti minėtųjų dviejų sričių. Kiekvienas tarybos 
narys - tad ir lenkas - turės teisę kreiptis į arbitrą, t. y. Tautų Lygą, dėl kiekvieno 
įvykio, jo manymu, darančio skriaudą Lenkijai ir tranzitinėms jos teisėms. Vadi- 
nasi, būtų nuolatinė trintis. Tokios yra pagrindinės sąlygos, pateiktos Lietuvai ka- 
tegoriška forma. Lietuvos ambasadoje su manimi labai nuoširdžiai pasisveikino čia 
dirbantis kažkoks Kučinskas”. Kitados - 1905 metais - paskutiniais mano metais 
Paryžiuje, kai dar gyvenau Sen Klu, susipažinau su juo ir juo rūpinausi. Tuomet jis 
bėgo iš Suvalkų krašto - buvo rusų persekiojamas. Buvau jį pamiršęs ir iš pradžių 
negalėjau to žmogaus prisiminti, tačiau jis man jautė tokį dėkingumą ir beveik kul- 
tą, kaip būti dėkingas sugeba tiktai lietuvis. Pažadėjau dar rytoj su juo susitikti ir 
kartu praleisti vakarą. Dabar jau pamenu šį žmogų. Geraširdis ir atviras, vidutinio 
išsilavinimo ir inteligencijos, bet svarbiausia - doras ir atviros širdies. Malonu po 
"daugelio metų pajausti kieno nors dėkingumą už tai, ką jau esi pamiršęs. Nuo 1905 
metų Kučinskas taip ir gyvena Paryžiuje. 
Vakare prasivalkiojau po bulvarus. 


1923 metų rugpjūčio 23 d. 
Ketvirtadienis 


Vakarop „avenue des Champs Ėlysėes“ vienoje kavinukėje buvau susitikęs su Voro- 
neckiu, o vėliau vakare „Cafė de la Paix“ šalia Operos rūmų - su Kučinsku. Pasta- 
rojo draugijoje visą vakarą ir praleidau. Jis mane vaišino viskuo, nesutiko nė už ką, 
kad prisidėčiau pinigais. Šis žmogus man jaučia tokį dėkingumą, kuris gerokai vir- 
šija kitados mano padarytą paslaugą. Negalėjau atsistebėti, kaip tiksliai jis pamena 
kiekvieną mano gyvenimo smulkmeną, nutikusią prieš 18 metų - mūsų santykius, 
pokalbius, kartu praleistą laiką. Anuomet jį nuoširdžiai priėmiau, ir to pakako, kad 
šito žmogaus širdyje gimtų manęs garbinimas, kuris net po 18 metų yra toks pat 


333. Kučinskas (Kuczynski), lietuvių diplomatas. 

gyvas, koks buvo kitados. Nors ir nelabai patiko man jo rodomos vietos ir maistas, 
bet vakaras atrodė malonus dėl paties Kučinsko. Juk dėkingumo nenusipirksi. Jis 
apskritai retas pastaraisiais laikais. Kučinskas jau 18 metų gyvena Paryžiuje, bet 
paryžietis jis gana prastas - nemoka tinkamai pagerbti svečio. Tarkime, nusivedė 
mane į didelį, bet prasto aptarnavimo ir menkos maisto kokybės italų restoraną, 
įsikūrusį didžiuosiuose bulvaruose. Aš būčiau pasirinkęs mažesnį, kuklesnį, bet, 
mano nuomone, puikų tradicinį „Duval“. Naktį sirgau po tų pietų. Na, o pasilinks- 
minti nusivedė į „Folies Bergère“, vieną itin šabloniškų vietų. Tokia ji buvo jau prieš 
20 metų, mano laikais. Kadaise čia buvo puiki ir originali vieta, bet dar daug metų 
prieš man atvykstant į Paryžių, o nuo tų laikų vis dar sukviečia būrius turistų, 
ieškančių sensacijų ir nesugebančių rasti originalių besilinksminančio Paryžiaus 
centrų. „Folies Bergėre“ nuobodžiavau kaip reta, mat scenoje buvo rodomi įvairūs 
choreografiniai numeriai ir dekoracijų efektai, siekiantys suvilioti svetimšalius tu- 
ristus - be galo banalūs ir prasti. Be to, buvo susirinkusi tokia minia, kad negalėjo- 
me prasibrauti iki savo vietų, tad stovėjome pačiame viršuje, galerijose, ir dusome 
nuo karščio. Pats apsipyliau prakaitu, tarsi kokia žiurkė. Pailsėjau tik per pertrauką, 
klausydamasis laukinės negrų muzikos, gurkšnodamas šaltus gėrimus ir stebėda- 
mas publiką, kažkokius iliustracijų, atvirukų, suvenyrų pardavėjų šūkaliojimus ir t. 
t. Gaila, antraktas truko labai trumpai, o prakaitavimas ir spektaklis - be galo ilgai. 

Dabar, pedantiškai nesiveldamas į smulkmenas, ką ir po ko veikiau, pateiksiu įvai- 
riausias savo įspūdžių detales apie Paryžių, kurio nemačiau 14 metų (buvau Paryžiu- 
je - labai trumpai - 1909 metais, kai buvome ką tik susituokę su Regina). Pastaruoju 
laiku Paryžius - beveik išskirtinai automobilių miestas ir apskritai automatinės ko- 
munikacijos. Žirgus retai kada išvysi. Matosi į vežimus įkinkyti sunkiasvoriai arkliai, 
kurie išvežioja po miestą įvairiausius produktus (vežimai su tradicine juosta, esančia 
ant sėdynės, kuri reiškia, kad savininkui atitolus vežimas yra neliečiamas). Ir sunkve- 
žimių yra daug - pažanga neabejotina. Didžiulės firmos jau naudojasi automobilių, 
sunkvežimių paslaugomis. Nemačiau tokių didelių sunkvežimių, kokie kitados važi- 
nėjo Paryžiaus gatvėmis, kartais juos traukė keliolika didžiulių tarsi drambliai arklių. 
Arklys prieš arklį, arklys prieš arklį - atrodė kaip nekasdienis, nematytas karavanas. 
Retos gatvėse ir žirgais pakinkytos karietos - fiakrai. Dar yra šiek tiek, bet, regis, jeigu 
dar kartą atvykčiau į Paryžių, jų jau ir neišvysčiau. Karietų vietą užėmė taksi - gatvės 
automobiliai, kuriuos galima išsinuomoti kartu su vairuotoju. Mano laikais jų taip 
pat buvo, bet tikrai ne tiek daug. Karietą Paryžiuje galima išvysti ne dažniau nei du 
kartus per dieną - ji jau atrodo čia tarsi iš praeities atklydęs vaiduoklis. Vietos laikraš- 
čiuose skaičiau, kad Paryžiaus karietos atitikmuo ir kolega, originalusis „cabas“ (ke- 
bas) jau visiškai išnyko. Vis dėlto nykstantis fiakras Paryžiuje yra graibstomas. Žmo- 

nės jaučia sentimentų nykstantiems daiktams, kuriuos, beje, patys ir naikina. Antai 
Belovežo girioje žmonės mėgsta lankyti stumbrų rezervatą, o čia, Paryžiuje, mėgsta 
pasivažinėti fiakru — mat visi žino, kad jo dienos suskaičiuotos. Galų gale fiakru ir 
važiuoti gali tik tas, kuris niekur neskuba. Man atrodo, jau buvau pirmą viešnagės 
dieną užsiminęs, kad Paryžiuje ne tokie tramvajai, kokie po miestą seniau važinėjo: tų 
aukštų, kai iš antro aukšto važiuodamas siauromis gatvelėmis galėjai žvelgti į pirmo 
aukšto gyventojų butus, nebėra. Nebėra ir aukštų omnibusų, kurių ratai aukštesni už 
žmogų. Mano laikais jų mažėjo - užleido savo vietą autobusams. Nebėra ir seno tipo 
autobusų. Labai gaila tų senųjų omnibusų, autobusų ir tramvajų. Jie buvo šio miesto 
veidas ir, manau, jį puošė, bet dabar kiti milžinai važinėja: didžiuliai tarsi laivai ar 
milžiniškos valtys „Coocko“ ar kitų firmų ekskursijoms skirti automobiliai. Jų gausu 
ir Alpėse, dažniausiai jais važiuoja anglai ir anglės. Tokioje mašinoje sėdi visa turistų 
kolonija. Dabar Paryžiuje gausu ir specialiųjų automobilių, kurie laisto gatves plačia 
srove — tokie turi įmontuotus didžiulius vandens rezervuarus. Labai svarbų susisie- 
kimo mieste vaidmenį vaidina metro ir su juo konkuruojantis vadinamasis „Nord- 
Sud“, kuris yra toks pats požeminis traukinys, tačiau priklauso kitai bendrovei. Mano 
laikais buvo tik kelios metro linijos dešiniajame Senos krante, tad susisiekimas juo 
nebuvo labai paplitęs. Šiandien metro ir „Nord-Sud“ išauga į didžiulį, visą Paryžių ap- 
raizgiusį komunikacijos tinklą. Požeminės linijos susipina ir pasiekia praktiškai visas 
Paryžiaus vietas. Aš irgi daug naudojausi metro paslaugomis. Kartais ištisas valandas 
praleisdavau metro (ir „Nord-Sud“) - važiuodavau, perlipdavau į kitą liniją ir vėl va- 
žiuodavau. Tai pigiausias būdas pasiekti atokias Paryžiaus vietas ir, beje, greičiausias, o 
kartu patogiausias. Ir graži minėtoji susisiekimo priemonė - tokia nervinga, švilpianti, 
šnabždanti požemiuose kažin ką neaiškaus. Vis dėlto ji turi ir du trūkumus: vagonuo- 
se labai tvanku ir per langus nesimato Paryžiaus vaizdų. Kairę ir dešinę Senos puses 
požeminiai traukinukai pasiekia tuneliais, iškastais po upe. 


1923 metų rugpjūčio 24 d. 
Penktadienis 


Paskutinė diena Paryžiuje. Ilgiau čia būti negaliu, nes dar tris dienas labai noriu 
skirti Olandijai. O paskui jau bus metas grįžti namo. 

Pagrindiniai šiandienos įvykiai: pietūs „Café de Flore“, Sen Žermen bulvare su 
Voroneckiu, Hanios Romerienės** tapybos akvarele parodos lankymas ir susipažini- 


334. Romerienė Ona, Soltanaitė (Rėmerowa, Romer Anna, Soltandwna, 1895-1974), dailininkė, 


Janapolio (dabar - Rezeknės r., Latvija) dvaro savininko Antano Kazimiero Rėmerio (Antoni 
Kazimierz Römer, 1889-1973) žmona. 

mas su „École libre des sciences politiques“ studijų programa. Be to, dar užklupo 
audra ir uragano vardo vertas vėjas, paskui baisi liūtis, po karščių atgaivinusi Paryžių. 
Likusį laiką tiesiog vaikštinėjau po miestą, su juo atsisveikindamas. Su Voroneckiu 
draugiškai atsisveikinome. Nesugebėjau jo įtikinti, kad Lenkijos politika Lietuvos at- 
žvilgiu yra klaidinga, ir dėl to, kad tautinė Lietuva niekada savo noru nepakeis nepri- 
klausomybės programos į federacijos su Lenkija programą, nepakeičiau iš esmės jo 
supratimo apie vienašališką lietuvių kaltę dėl ginčo su Lenkija, manau, vis viena šiek 
tiek sumaišties į jo smegeninę įnešiau. Išaiškinau ir pateikiau daug įdomių požiū- 
rių, kurie jam buvo nauji, negirdėti, bet jį labai sudomino. Ypač apie Lietuvos lenkų 
vaidmenį Lietuvos ir Lenkijos santykiuose, apie dvarininkiškos Lietuvos ir tautinės 
liaudies Lietuvos skirtumus, kurie išryškėjo dėl istorinių politinių priežasčių. Ir apie 
lietuvių mąstysenos pokyčius, „organiškas“ klaidas. Kita vertus, kartais labai sveika 
ilgai pasikalbėti su lenkais. 

Kaip sakiau, aplankiau Hanios Antanienės Rėmerienės, buvusios Soltanaitės iš 
Veisenhofų (Tarnavo-Jūžintų lizdas) giminės, akvarelės parodą. Apie parodą man pa- 
sakė Voroneckis. Paveikslai eksponuojami „France-Pologne“ (šalia Madeleinos) drau- 
gijos patalpose. Parodos tikslas supažindinti visuomenę su lenkų kultūros menu. Žie- 
mą šioji paroda buvo nukeliavusi į Varšuvą ir ten sulaukė didžiulio pasisekimo. Na, o 
čia, Paryžiuje, kuris turi sukaupęs didžiulį artistų būrį, ji beveik nepastebima - nedaug 
žmonių ją aplankė. Ko gero, tik tie, kurie turi kokių nors ryšių su Lenkija. Turiu pripa- 
žinti: Hanios darbai yra išskirtiniai. Romeriai ne tik turi ir turėjo talentingų dailinin- 
kų, iš kurių vieni išaugo, kiti numirė šešėlyje (Alfredas ir Edvardas Romeriai iš praėju- 
sios kartos, o iš šiuolaikinės - Helia Juodoji“, šiek tiek - Helia Baltoji Ochenkovska?*, 
mano sesuo Elvyra, Stefanas Romeris, Marynios sūnus), bet ir tuokiasi su teptuko ir 
pieštuko meistrėmis (Zosia Eugeniušienė, Hania Antanienė). Hanios darbuose man 
itin patiko gražūs moterų veidai ir jos pačios autoportretas, šešėlių ir šviesos kontras- 
tai, kurie atskleidė ypatingą dailininkės jautrumą ir ekspresiją. 

„École Libre des sciences Politiques“ programą skaičiau prieš įeidamas į mokymo 
įstaigą (ji kabo toje pačioje vietoje, kaip ir mano studijų laikais) - ir dar kartą įsitiki- 
nau, kaip puikiai buvo sudėliota visuomeninių problemų studijų programa „Ėcole“. 


335. L'École Libre des sciences Politiques (Laisvoji politinių mokslų mokykla) veikė 1872-1945 
metais. Čia studijas yra baigę Marselis Prustas (Marcel Proust), Pjeras de Kubertenas (Pierre 
de Coubertin), Fransua Miteranas (Francois Mitterrand) ir daugelis kitų. 

336. Römer Helena (Hela Czarna), Romerytė Helena (Juodoji Helia, 1860-1946), Felicijono Anta- 
no Romerio (Felician Antoni Römer, 1824-1893), Ciskado dvaro valdų paveldėtojo dukra, XIX a. 
pabaigos-XX a. pradžios dailininkė, gyvenusi Vilniuje, Romerių namuose, Bokšto gatvėje. 

337. Romer-Ochenkowska Helena (Hela Biala). 

Beliko tik du profesoriai, kurių paskaitų čia prieš 18 metų klausiausi. Tai Arnonė*** 
(kaip ir mano studijų laikais jis dėsto „Le Monnaie, le Crédit et le Change? ir dar 
kažin kokį dalyką) ir Halevi*** (kaip ir mano laikais dėsto Vokietijos socializmo isto- 
riją ir dar kažkokį kitą dalyką). Yra dar keli profesoriai, mano laikais dėstę, tačiau jų 
paskaitų anuomet nelankiau. Didžioji profesorių dalis - nauji žmonės, nors daugelio 
jų pavardes esu girdėjęs. Gerai būtų, kad iš Lietuvos daugiau žmonių atvažiuotų čia 
mokytis. Tarp profesorių yra vienas lenkas - Blociševskis?*-—- emigranto sūnus; jis 
dėsto kažin kokią konstitucinės ar parlamentinės lyginamosios istorijos dalį. 

Dar šiek tiek bendrų įspūdžių apie Paryžių. Tokiu metų laiku Paryžius atrodo 
tuščias, nes dabar atostogų metas, kas ilsisi, kas soduose skina agurkų derlių. Grei- 
čiausiai pavakario valandomis važiuojant „avenue des Champs Ėlysėes“ arba vaikšti- 
nėjant po Bolonijos parką ir neatrodytų, kad miestas ištuštėjęs, kita vertus, judriose 
miesto arterijose visuomet atrodo didelis judėjimas. Mieste gausu kitataučių, labiau- 
siai jie pastebimi kosmopolitiniuose laisvalaikio centruose (didieji bulvarai, didžio- 
sios kavinės, teatrai, didžiosios koncertų kavinės, kitos pramogų vietos). Paryžiuje 
dominuoja juodaodžių”? muzika - pastebėjau, kad tokia pati grojama ir didžiosiose 
Šveicarijos kavinėse. Tai Amerikos juodaodžių muzika, triukšminga, erzinanti, vi- 
liojanti, skambi. Ji labai originali, laukinė ir barbariška. Ypač vienas instrumentas, 
primenantis piemenų dūdeles, tačiau išleidžiantis tokį garsą, tarsi būtų barbenama 
į tuščią ąsotį - ūžia, kaukia jis vis garsiau ir garsiau, paskui tempas sulėtėja. Labai 
jautriai veikia žmogų, sukelia kažin kokį ilgesį. Tokia muzika madinga - ją jau grojo 
ir mano senaisiais paryžietiškais laikais. Tai buvo šokiai „cake-walk“ ir „matschitsch“, 
tokiai muzikai išpopuliarėti, ko gero, turėjo įtakos Vagneris - jo muzika aštri ir staigi, 
skiriasi nuo juodaodžių, tačiau klausytoją paruošė pamėgti ir pastarąją. Ypač šioji 
negrų muzika išpopuliarėjo Didžiojo karo laikais - jos klausėsi amerikiečių kariai, 

„Spalvotosios“ kariuomenės, kurios Prancūzijoje turėjo milžinišką įtaką formuo- 
jant visuomenės skonį. Man tokia amerikiečių negrų muzika, kupina temperamen- 
to ir laukinės išraiškos, tačiau be artistinės raiškos, patinka, kai skamba kavinėse 
ar gatvėse. Juodaodžiai ir juodaodės yra persekiojami Amerikoje, o čia, Paryžiuje, 
visuomet buvo pakankamai madingi. Dabar jie itin madingi — ir ne tik Amerikos 


338. Arnonė Fransua Ogiustas (Arnaunė Francois Auguste, 1855-1927), teisės mokslų daktaras, 
„Ėcole Libre des sciences Politigues“ profesorius. Buvo šios mokyklos mokslinio žurnalo Annales 
redakcinės kolegijos sekretorius, Moralinių ir politinių mokslų akademijos prezidentas. 

339. Le Monnaie, le Crédit et le Change (pranc.) - Pinigai, kreditas ir keitimas. 

340. Halevi Eli (Halévy Élie, 1870-1937), prancūzų filosofas ir istorikas, nuo 1892 m. skaitė įvai- 
rius kursus apie politinę mintį „École Libre des sciences Politiques“. 

341. Blociševskis Tadeušas (Btociszewski Tadeusz). 

342. Romeris rašė „negrai“ - Murzyni i Murzynki. 

juodaodžiai, bet apskritai visi „spalvotieji, o jų šiame mieste tikrai daug. Neretai 
minėtieji žmonės atrodo labai originaliai - ypač juodaodės, vilkinčios elegantiškais 
madingais drabužiais, tačiau jų veidai keisti ir laukiniai, tarsi būtų iškirpti iš etno- 
grafinio pasakojimo apie Polinezijos salų gyventojus iliustracijos. Tokių moterų yra 
daug pramogų vietose ir, beje, jos turi pasisekimą tarp vyrų, kurie, savaime aišku, 
imlūs naujovėms, naujiems pojūčiams, naujam aistros tipui. Pramogų vietose esama 
ir kinių, ir japonių. Japonų apskritai Paryžiuje be galo daug. Lotynų kvartale, rodos, 
visur vien japonų studentų veidai. Vaikštinėdamas po didžiuosius bulvarus, užsuk- 
damas į kavines galėjau stebėti šiuolaikinio Paryžiaus gyvenimą ir jo žmones. Labai 
įdomus kontrastas prasideda vėlų vakarą: kosmopolitiniuose bulvaruose, kuriuose 
leidžiami pinigai, yra triukšminga, o visai šalia, mažytėse gatvelėse, teka visai kitoks 
gyvenimas — čia verda Paryžiaus aborigenų ir savitų tipų naktinis gyvenimas, čia 
pojūčius veikia įdomūs žaidimai, muzika. Čia laisvė juntama kur kas labiau nei bul- 
varuose, kuriuose viskas jau nebe originalu. Kitatautis, vaikštinėdamas po bulvarus 
ir turėdamas pinigų, jaučiasi lyg didžiulis ponas, o užklydęs į tokias gatveles gali būti 
išjuoktas ir pasmerktas visai kitokioms pramogoms. Kažkoks pavojus tyko svetim- 
šalių tose gatvelėse - ten visi linksminasi savaip, savas ir nuodėmes daro. Įdomus 
kontrastas ryškėja tarp didžiųjų kavinių, vienaip linksminamasi tų kavinių terasose, 
kitaip mažuose kambarėliuose viduje, kur nors giliai rūsiuose, kuriuose jaunosios 
heteros kartu su ponais, paprastai svetimšaliais, geria ir užsiima „des marchandises“34 
paleistuvyste, kelia aistrą iki begalybės. Čia staliukų šešėliuose ir užkaboriuose užsi- 
mezga intrigos, prasideda vyrų medžioklė, čia bučiuojamasi, glamonėjamasi, o vėliau 
tai perauga į palaimą, kokią tik paryžietės už didelius pinigus sukelti sugeba. Tai yra 
slapti kambarėliai - ir brangios pramogos juose. 


1923 metų rugpjūčio 25 d. 
Šeštadienis 


Jau esu Olandijoje, bet dar kelis žodžius apie Paryžių parašysiu. Nežinau kodėl, gal- 
būt dėl vasaros, nemačiau Paryžiuje tokių populiarių gatvės muzikantų. Negi ir 
jie pradingo taip, kaip senieji tramvajai, autobusai, omnibusai ir fiakrai? Nė karto 
negirdėjau gatvės dainininko ar dainininkės atliekamos dainos. O dainos būdavo 
dainuojamos gatvelių sankirtose - susirinkę žmonės priedainius traukdavo kartu 
arba tiesiog improvizuodavo, jei žodžių nemokėdavo. Negi ir šioji tradicija išnyko? 
Išliko kitkas - kur tik kokia nors gatvelė užbarikaduota dėl remonto ar požeminių 


343. Des marchandises (pranc.) - prekės. Šiuo atveju - parsidavimas. 

darbų, ten žmonės išsidėlioja savo prekes ir improvizuodami, laidydami juokelius, 
pasitelkdami visą savo išmonę siūlo pirkti. Tokiose vietose susirenka grupelės pa- 
žiopsoti mėgstančių žmonių, kiti tiesiog šitaip leidžia laisvalaikį - klausosi anek- 
dotų, juokiasi, o kai pardavėjas pareikalauja pagaliau pirkti prekes arba susimokėti 
už „cirką“, grupelė akimirksniu išsisklaido. Paprastai pardavėjas pasigauna kokį 
prasčiokėlį ir išsireikalauja užmokesčio. Nė kiek nepritilęs ir garsas, sklindantis iš 
Paryžiaus biržos, kai eini pro ją dieną. Rodos, visas Biržos pastatas rėkia žmogaus 
balsu - pasijunti atsidūręs tarsi kokių pamišėlių apeigose. Kiek kartų einu pro Bir- 
žos rūmus, tiek kartų pagalvoju, kad atsidūriau pragare - čia žmonės šaukia iš go- 
dumo. Beje, niekur kitur iš Biržos negirdėjau tokių garsų kaip Paryžiuje. Nelankiau 
Paryžiaus muziejų, tiesiog pritrūkau laiko. Nebuvau nei Luvre, nei Liuksemburge, 
nei niekur kitur. Per penkias dienas, praleistas Paryžiuje, įmanoma įkvėpti tik ma- 
žytį gurkšnį čionykštės dvasios, o juk man dar reikėjo sutvarkyti nemažai reikalų, 
kurie irgi rijo laiką. Faktiškai neturėjau nė minutės, išskyrus kai kuriuos vakarus, 
kad kur nors nebėgčiau ir galėčiau ramiai pasivaikščioti po miestą. Vis dėlto pavy- 
ko pamatyti vieną didžiulį naują monumentą - Didžiojo karo Nežinomo kareivio. 
Kapas nežinomų kareivių, nežinomų kaulų, kurie ir sudaro vieną rinktinį karei- 
vį. Tai Žmogus Riteris, iškankintas iki mirties karo, atidavęs visą save, kaip auką. 
Minėtasis kapas yra prie Napoleono Triumfo arkos, uždengtas didžiule akmens 
plokšte su užrašu, papuoštas gėlių vainikais. Sustoja čia praeiviai susimąstyti apie 
Žmogų, kuris tapo karo auka ir iki pabaigos vykdė savo užduotį šioje Tautų kovoje, 
šioje žmonijos konvulsijoje, iš kurios dabar gimsta ateitis revoliucijos audrose ir dar 
nesibaigusiose kančiose. Virš kapo stovi arka, Napoleono ereliai, didžiausia nau- 
jausios pasaulio istorijos epopėja, nemirtingasis Paryžius ir gražiausia perspektyva 
Žemės rutulyje, vedanti į Luvrą per „Tuileries““*, „Concorde“ (Santarvės) aikštę ir 
Eliziejaus laukus iki Triumfo arkos. Vietos didybę atitinka ir simbolių dydis. Rite- 
ris-Herojus-Nusikaltėlis-Kankinys, kurio kaulai čia atgulė ir kuriam šioji garbė 
skirta, neturi kito vardo - jis Žmogumi vadinamas. Puiki šio kapo, didesnio*už 
kitus paminklus, dalis. 

Galėčiau dar pasakoti ir pasakoti apie penkias dienas, praleistas Paryžiuje, bet 
lai pakanka to, ką parašiau. 11 valandą vakaro traukiniu, kurio dalis važiuoja iki pat 
Olandijos, Amsterdamo, išvykau iš Paryžiaus „Gare du Nord“ stoties. Vienas vienin- 
telis III klasės vagonas, važiuojantis iki pat Olandijos, perpildytas žmonių. Paaiškėja, 
kad ne visi jo keleiviai vyksta į Olandiją. Esama čia prancūzų, Prancūzijos belgų 
ir flamandų, olandų. Daugiausiai yra flamandų iš Belgijos ir šiaurinių Prancūzijos 


344. Turimas galvoje Tiuilri sodas (Jardin des Tuileries). 

regionų. Dauguma keleivių yra purvini, apgirtę - tokių vaizdų nemačiau nei Šveica- 
rijoje, nei Vokietijoje, bet, nepaisant minėtųjų ydų, visi labai mandagūs; tarkime, vo- 
kiečiams labai toli iki čionykščių keleivių mandagumo. Vagone pasigirsta flamandų 
dainos - viena jų karo satyra, pašiepianti vokiečius. Turiu vietą vagono gale, tad galiu 
snausti galvą pasidėjęs ant delno, alkūnę atrėmęs į savo senutį kelioninį lagaminą. 
Kuo toliau, tuo daugiau žmonių susigrūda į vagoną - sulipa būrys vaikinukų iš Šiau- 
rės Prancūzijos, bet, dar prieš auštant, pasirodo Belgijos siena. Laimei, nereikia išlip- 
ti - vagonuose tikrinamas bagažas ir pasai. Beje, labai paviršutiniška patikra. Man 
net nereikėjo atidaryti lagamino. Briuselyje sustojame jau įdienojus. Važiuojame to- 
liau į Antverpeną. 7-8 valanda ryto. Per traukinio langus nematau karo ir karinės 
okupacijos pėdsakų, vadinasi, negalima jų pamatyti, nežinant kur ieškoti, nes karas 
šiose vietose labai smarkiai siautėjo ir jo pėdsakai turėtų būti labai giliai įspausti. Vis 
dėlto nuostabusis gyvenimas skuba uždengti griuvėsius naujais pastatais, augmenija, 
kuri pridengia tai, kas slypi giliau. Gyvenimas gydo žaizdas. O antai jau Antverpenas. 
Į mūsų vagoną įlipa pirmosios olandės - abi jaunos, stambios merginos, panašios į 
angles. Gražios, beje. Dieną mąsčiau, kad iš principo olandės yra gražios - stambios, 
baltos, galbūt šiek tiek sunkios, bet jų žvilgsnis toks atviras, natūralus, linksmas. Ko 
gero, pernelyg dažnai priekiniai viršutiniai jų dantys atsikišę, nors iš esmės toks mer- 
ginų tipas yra patrauklus - putlios, gražios lūpos, germaniškas tipas, bet toks, kokį 
galima pamatyti piešiniuose, o ne šiuolaikiniame Berlyne. Ilgiau stebėdamas žmo- 
nes susidariau įspūdį, kad visi olandai - žinoma, kalbu bendrai apie tipą - atrodo 
sveiki, stiprūs. Jaunystėje jie atrodo tokie gyvybingi ir spalvingi, ramūs, vitališki, dėl 
to olandų tauta atrodo labai miela. Ir vertinga, beje, ypač, kad ji labai darbšti, švari, 
energinga ir ištverminga. Man atrodo, kad minėtieji bruožai būdingi tiek olandų vy- 
rams, tiek moterims. Paprastai merginos atrodo kuklesnės, mažiau ekspansyvios nei 
jų kaimynės prancūzės - tai labai krenta į akis ką tik atvykus iš Prancūzijos į Olan- 
diją. Palieku Antverpeną ir keliauju toliau. Uoste išvystu burių stiebų mišką, tačiau 
paties uosto nematau. Artėjame prie Olandijos. Flamandų kaimas, švarus ir gražus, 
kvepia darbu ir gerbūviu. Lyguma tokia tyrai lygi, galbūt net žemuma slenka į Šiau- 
rės jūros pusę. Miesteliuose, kuriuos pravažiuojame, matosi užrašai ir iškabos fla- 
mandų kalba, kuri iš esmės tėra tik olandų kalbos atšaka, o pati olandų kalba irgi yra 
Vokietijos žemutinės dalies vietos tarmė, kitaip tariant, „Platt-Deutsch“, išsivysčiusi 
iki atskiros kalbos tik dėl savarankios Nyderlandų valstybės. Pravažiuojame Belgijos 
sienos stotį - Eseną — ir įvažiuojame į Olandijos teritoriją. Rozendalio*s stotis. Vėl 
pasienio kontrolė - vagone tikrinami pasai ir bagažas. Neilgai trunka ta patikra - ir 

vėl ji atliekama labai paviršutiniškai. Ir vėl man nereikia atidaryti lagamino; puiku, 
nes daiktų padaugėjo ir jie vos sutelpa į lagaminėlius, tad kiekvienas jų pakavimas 
prilygsta tikrai kančiai. Dabar į traukinį sulipa vien olandai, ir aplink girdisi tik olan- 
dų kalba. Įsiklausau, kaip aiškiai olandai taria „I“ - šio garso netaria nei vokiečiai, nei 
romanų kalbų atstovai. 


1923 metų rugpjūčio 26 d. 
Sekmadienis 


Pasilikau nakvoti Harleme - apsistojau nedideliame viešbutėlyje priešais traukinių 
stotį. Tačiau parašysiu dar apie vakarykštę dieną, kai ryte pasiekiau Olandiją. Pirma 
stotelė buvo Roterdame. Jau pakeliui iš Rozendalio į Roterdamą atsivėrė Olandijos 
peizažas, o ypač įdomus buvo važiuojant iš Roterdamo į Harlemą. Pirmasis miestas, 
su kuriuo susipažinau, buvo Roterdamas. Pavaikštinėjau po miestą - judėjau, kiek 
įstengiau. Užsukdavau į mažytes gatveles. Roterdame praleidau apie penkias valan- 
das, o po pietų jau važiavau į Harlemą. Hagoje neišlipau, nes girdėjau pasakojant, 
kad tai eilinis Europos miestas, niekuo neišsiskiriantis iš kitų, nors pravažiuodamas 
traukiniu per Hagą pamaniau: ji tokia panaši į kitus Olandijos miestus, neišskiriant 
ir didžiausio iš jų - uostamiesčio Amsterdamo, kurį šiandien aplankiau, - norėda- 
mas palyginti jį su kitais matytais pasaulio miestais. Man pasirodė, kad Olandija 
yra ta šalis, kurią verta pamatyti. Ji įdomi ir kartu graži. Didžiausias šalies grožis tai 
originalus kaimo peizažas, kurį kartu kūrė gamta ir darbštus žmogus. Ne mažiau 
dėmesio verti ir stilingieji šalies miestai bei miesteliai - ne tik savo pastatais, bet ir 
žmonių gyvenimo būdu. Olandija yra jau ne tik lyguma, bet ir didžiulė žemuma, 
vos vos pakilusi virš jūros. Iš pirmo žvilgsnio šioji žemuma primena mūsų didžiuo- 
sius durpynus arba Palenkės (Polesie) pelkynus (tik Olandijoje nėra miškų, juos 
atstoja didžiuliai augmenijos plotai - daugiausia krūmynai). Bent jau toje Olan- 
dijos dalyje, kurioje lankiausi, miškai apskritai neauga. Kur ne kur galima išvysti 
pavienius medžius, tačiau jie dažniausiai nėra aukšti. Plati žemuma aplink, kur tik 
akys užmato, baigiasi ties minėtąja augmenija - krūmais, tad horizontas nesitęsia 
labai toli. Didžiąją žemumos dalį sudaro ganyklos. Tarp Rozendalio ir Roterdamo 
dar galima išvysti plačius javų laukus ar dirbamąsias žemes, kurių daugiau negu 
ganyklų, o toliau link Harlemo ir nuo Harlemo iki Amsterdamo praktiškai visur 
matomos vien ganyklos. Atrodo, kad tos ganyklos yra natūralios, nors, žinoma, čia 
auga tokia žolė, apie kurią mūsų durpyne ar Palenkės pelkyne net sapnuoti nega- 
lima. Greičiausiai čia ganyklos puikiai prižiūrimos, valomos, lyginamos ir gerina- 
mos vis geresnės kokybės pievų sėklomis. Nemačiau jokių žolių kuokštų, kokių 

pilna drėgnose mūsų ganyklose. Vis dėlto olandiškos ganyklos geriausiai atrodo 
fone vandens, kuris jas kerta tekėdamas grioviais ir kanalais, virtusiais puikiaisiais 
vandens keliais, išraizgiusiais visą šalį ir vedančiais gilyn į žemyną įvairiomis kryp- 
timis. Be tų didesnių kanalų, yra nesuskaičiuojama gausybė platesnių ir siauresnių 
griovių, skersai ir išilgai vagojančių ganyklas; iš tolo tai atrodo tarsi šachmatų lenta. 
Tie grioviai ir kanalai nėra panašūs į mūsiškius. Juos semia vanduo iki pat kraštų, 
ir atrodo, kad tiek vanduo, tiek pievos yra viename lygyje. Keliose vietose žemumas 
kerta didžiulės jūros įlankos, įsirėžusios toli į žemyną. Daugelyje vietų žemumos 
virsta balomis, kurios apaugusios ajerais ir kitokia vandens augmenija, arba tiesiog 
laukuose tyvuliuoja švarus vanduo, kur ne kur sudarydamas nedidelius ežerėlius. 
To stovinčio vandens paviršiuje plaukioja žalias dumblas, panašus į pelėsį - vanduo 
atrodo labai purvinas. Ganyklose gausu galvijų, kur tik pažvelgsi, visur jie ganosi. 
Aišku, vietinės olandų veislės karvės - juodos baltos. Arklių nelabai daug mačiau 
pievose, manau, kad šioje šalies dalyje jie nelabai reikalingi, mat ganyklų dauguma 
yra natūrali, o žemė nenaudojama sėti. Daug avių ganosi, kur ne kur galima išvysti 
ir kiaulių bandas. Galvijai po ganyklas vaikštinėja laisvai, niekas jų negano, nėra 
jokių tvorų. Jų ir nereikia, mat aptvarus atstoja vandens grioviai. Kur ne kur per 
griovius yra nutiesti tilteliai ir paprastai prieš juos stovi mažytės tvorelės - jos pa- 
našios į mūsų kaimo tvoras, bet atlieka ne tvoros, o vartų funkciją. Kelių nėra daug. 
Paprastai keliai yra šiek tiek pakelti, matyt, įrengti ant smėlio pylimų ir dažniausiai 
nutiesti išilgai kanalų arba per ganyklas, iš abiejų pusių apsupti griovių. Šalia kelių 
stovi vėjo jėgainės (vėtrungės), kurių čia jau nemažai. Galima išvysti visokių - di- 
desnių ir mažesnių. Kai žiūri į tolį ir matai daug vėtrungių žaliame pievų fone, pa- 
sijauti tarsi atkeliavęs į fantastikos pasaulį. Tokioje plokščioje žemumoje kiekvienas 
aukštesnis daiktas optiškai dar padidėja ir atrodo milžiniškas. Vėjo jėgainių spar- 
nai sukasi ratu arba visai nejuda - tuomet primena Y raidę. Pagalvojau, kad taip 
nejudriai stovėdamos lygumose primena mistinius šitų žemumų dievukus. Pastatų 
gyvenvietėse ir kaimuose - išskyrus miestus ir miestelius - yra labai mažai. Aps- 
kritai minėtajame kraštovaizdyje žmogus ir jo sodybos yra reti epizodai, ypač tarp 
Roterdamo ir Harlemo*““. Geležinkelis iš Harlemo į Amsterdamą nutiestas išilgai 
didžiulio kanalo ir plataus kelio, kuriuo važiuoja elektriniai tramvajai, automobi- 
liai ir, žinoma, dviratininkai - jų gausa miesto gatvėse, kaimo keliukuose ir visoje 
Olandijoje tiesiog pritrenkia. Kaip minėjau, kaimuose kelių ir keliukų esama labai 
nedaug, nedaug žmonių ir jų sodybų. Tipiškas Olandijos kaimo kraštovaizdis - tai 
ne namai, sodybos, pastatai, o ganyklos (arba pievos), iki pat viršaus vandens ap- 


346. Originale - Haarlem. 

semti grioviai ir kanalai, galvijai ir krūmokšniai. Didžiuosiuose kanaluose gausu 
prekybinių burlaivių arba tiesiog žmonių traukiamų lynais. Kur ne kur galima iš- 
vysti, kaip juos traukia arkliais. Šalia miestų ar didesnių gyvenviečių ir apskritai 
šiek tiek sausesnėse vietose jau matosi sodai ir daržai, ir gėlių plantacijos. Sodai, 
daržai ir gėlynai sudaro didžiules plantacijas. Yra ir daug oranžerijų. Juk Harlemas 
laikomas gėlių sostine - ypač svogūninių, tulpių. Pavasarį čia pražysta ištisi laukai. 
Manau, atsiveria be galo gražus vaizdas, kai žydi tulpės visur, kur akys aprėpia. 
Vakar, artėdamas prie Harlemo, mačiau nedidelius laukus, ir jie žydėjo gražiausio- 
mis spalvomis. Nežinau, ar tai tulpės, ar kokios nors kitos gėlės, nes pro traukinio 
langus buvo sunku įžiūrėti, tačiau žydėjo ne gėlynuose, klombose ar vazonuose, o 
tiesiog laukuose - tarsi būtų dirbamų laukų augalai. 


1923 metų rugpjūčio 27 d. 
Pirmadienis 


Ekskursiją po Olandiją sudarė tokie etapai: šeštadienio rytą atvykau į Roterdamą, 
šiame mieste praleidau maždaug 5 valandas. Po pietų išvykau į Harlemą. Čia nak- 
vojau ir pabuvau maždaug iki 1 valandos. Paskui leidausi į Amsterdamą. Po Ams- 
terdamą pavaikštinėjau kelias valandas ir išvykau į Zvolę?*, kurioje ir nakvojau. 
Olandijos kaimai dvelkia tuštuma, kaip minėjau, sunku ten sutikti žmogų, na, o 
miestai - atvirkščiai - čia pilna klegesio, judesio, gyvybės. Miestų pastatai labai 
originalūs. Visi namai į gatvę žvelgia ne išilgine siena, o šonu. Visi gražūs, prigludę 
vienas prie kito, regis, sukuria vieną nedalomą liniją. Kadangi kiekvienas namelis 
yra pastatytas šonu į gatvę, tad namų linija, žvelgiant į tolį, atrodo tarsi zigzagas, o 
stogų linija laužtinė. Kiekvieno namuko stogas kitoks ir kitokie sienų ornamentai, 
kitokios langinės, be to, nevienodas namų aukštis, tad jų visuma atrodo labai įvai- 
rialypė, originali, egzotiška. Namai dažniausiai yra labai siauri, nuo gatvės juos 
skiria minimalus plotas, tačiau pakankamai ilgi. Durys - įėjimas į tuos namukus — 
ir laiptinės viduje yra nepaprastai siauros, tarsi būtų gaila vietos. Prie tokių durų 
ir laiptinių labai kontrastingai atrodo langai - dideli ir platūs, ypač parduotuvių 
vitrinų langai. Kadangi durys ir laiptinės siauros, baldai yra nuleidžiami per langus 
į apačią arba keliami virvėmis į viršų. Amsterdame (greičiausiai taip pat yra ir Har- 

kabliais, už kurių rišamos virvės, kai prireikia traukti baldus į viršų arba nuleisti 


347. Zvolė - miestas šiaurės rytų Nyderlanduose, 120 km į šiaurės rytus nuo Amsterdamo, 
Overeiselio provincijos centras. Turi geležinkelio stotį, čia prateka Eiselis, Fechtė ir Zvartevate- 
ris, yra daug kanalų. 

juos į apačią. Namų fasadai būna labai įdomūs ir gražūs, kai kurie tikri architek- 
tūros stebuklai. Šioji namų statybos sistema visoje Olandijoje yra tokia pati - tiek 
Amsterdame, tiek Roterdame ir Harleme. Hagoje nebuvau išlipęs. Kadaise - dar 
prieš išvykdamas atostogų - esu girdėjęs, kad tai labai kosmopolitiškas miestas, 
toks, kokių Europoje gausu. Vis dėlto stebėdamas minėtąjį miestą pro traukinio 
langus pamaniau, kad tai netiesa. Iš visų matytų Olandijos miestų įdomiausias 
man pasirodė Harlemas. Labai gražioje miesto aikštėje, nedidelėje, be medžių, tiks- 
liai iš visų pusių apstatytoje namais, su keliomis gatvelėmis, atbėgančiomis iki aikš- 
tės, ir didžiule senąja bažnyčia, ant kurios vieno bokšto kas ketvirtį groja senovino 
laikrodžio kurantai. Su gražia XVII amžiaus rotuše, stovėjusia priešais bažnyčią, ir 
namais nameliais, kurių keli buvo itin gražios formos, turėjo fasado ornamentus 
ir neįprastus stogus, priminusius kažkokias indų šventyklas ir mūsų lietuviškuo- 
sius koplytstulpius. Šitoje Harlemo miesto aikštėje vakarais civilių orkestras grojo 
ramias ir lėtas olandiškas melodijas - jos taip derėjo prie minėtosios vietos dva- 
sios. Aikštė buvo pilna žmonių, daugiausia abiejų lyčių jaunuolių, o aplink aikštę 
ramiai dviračiais ratus suko berniukai ir mergaitės - daugiausia paaugliai. Visa 
aikštė, su namais, muzika, laikrodžio kurantais ir liaudimi, sudarė vieną harmo- 
ningą, labai stilingą visumą. Galėtum pagalvoti, kad žiūri į kokį nors viduramžių 
paveikslėlį - šiek tiek sumodernintą dviračių - tarsi parodos ar kokios nors operos 
dekoraciją. Roterdamas, o juo labiau Amsterdamas yra judresni už Harlemą ir, be 
abejo, didesni. Vis dėlto ir šiuose miestuose esama siaurų tarytum tuneliai gatvelių, 
beveik tokių pat siaurų, kaip gatvelės Triesto gilumoje. Roterdame girdėjau gatvės 
muzikantų ir dainininkų, ir labai daug berniukų maždaug 12-15 metų būrių, vaikš- 
tinėjančių su kažkokiu keistu instrumentu - ant metalinio spalvoto strypo prika- 
bintas būgnas ir kažin kokios dūdelės. Berniukai grojo tais instrumentais ir rinko 
iš publikos pinigus. Nors olandų kalbos nemoku, neprapuoliau, visai neblogai susi- 
kalbėjau. Dažniausiai į juos kreipdavausi, ko nors prireikus, prancūziškai, o vėliau 
jau prabildavau vokiškai. Daugelis jų moka arba bent jau supranta vieną kalbų. Be 
to, nesunku juk ir mimiką pasitelkti. 

Tramvajumi buvau nuvažiavęs į Harlemo priemiesčius. Ten stovi gražios vilos, 
papuoštos gėlėmis - manau, gėlės atstoja medžius, kurių čia nėra. Didesni medžiai 
auga tik didžiajame miesto parke, kurio vienoje dalyje įrengtas zoologijos sodas. Ap- 
tvaruose, kurie dar apsaugoti duriančiomis vielomis, ganosi prijaukinti įvairių rūšių 
elniai, povai, nematytos antys, juodieji kalakutai, o medžiuose burkuoja lyg ir lauki- 
niai karveliai. 

Vakar lankiausi Amsterdame, bet labai trumpai, gal tris, o gal keturias valandas. 
Traukinių stotyje kažkoks žydas pasisiūlė aprodyti miestą už du guldenus (beveik 

dolerį) - pavedžiojo mane šiek tiek po miestą, parodė įdomius pastatus, parodė, kaip 
ruošiamasi karalienės Vilhelminos karaliavimo 25-mečiui. Iškilmės vyks kitą savaitę. 
Taip pat nusivedė į žydų prekybos kvartalą, kuriame gyvena apie 80 tūkstančių žydų, 
daugiausiai kilusių iš Portugalijos. Taip pat parodė žydiškai portugališką sinagogą. 
Pastebėjau, kad Olandijos miestams būdinga nepaprasta švara - ko gero, čia ir išori- 
nės pastatų sienos yra plaunamos, - o žydų kvartalas Amsterdame, priešingai, toks 
pats purvinas, kaip žydų buveinės mūsų šalyje. Naudodamasis proga, kad esu uoste, 
sėdau į vieną laivą, kas valandą kursavusį į Zandamo?* miestelį už 45 minučių ke- 
lio nuo Amsterdamo. Plaukti buvo labai gražu ir įdomu. Laivas plaukia palei uostą, 
paskui kanalais, kertančiais tokias žemas pajūrio vietas, kad atrodė, jog atsidūrėme 
žemiau jūros lygio. Tas žemumas nuo jūros vandens saugo nedideli pylimai. Vis dėlto, 
matyt, nebūna užliejamos, nes čia žemė dirbama. Laive grojo muzika - Olandijoje 
muzikantai taip uždarbiauja: sugroja ir iškart susirenka pinigų iš publikos. Grįžda- 
mas iš Zandamo pamačiau debesimis apsitraukiantį dangų. Netrukus pradėjo purkš- 
ti nuobodus rudeninis lietus. Lietus ir rūkas mane lydėjo visą vakarą, kai traukiniu 
važiavau atgal į Zvolę. Pakeliui iš Amsterdamo į Zvolę kas kiek laiko šmėsčiojo smė- 
liai ir juose augančios pušys - retas vaizdas Olandijos kraštovaizdyje. 


1923 metų rugpjūčio 28 d. 
Antradienis 


Jau esu Vokietijoje, keliauju namo, į Lietuvą. Šiandieną leidžiu Berlyne. Tačiau die- 
noraštyje dar parašysiu apie Olandiją. Aišku, toje šalyje buvau per trumpai, kad 
galėčiau ją geriau pažinti, tad visi mano įspūdžiai, nori nenori, yra labai paviršuti- 
niški. Gaila, kad negalėjau ilgėliau paviešėti. Vis dėlto akylai stebėdamas tą šalį vis 
tiek „prisigaudžiau“ tam tikrų, tik jai būdingų bruožų. Olandijoje nesėdėjau vietoje, 
nuolatos judėjau, ne tik važiavau traukiniu, bet ir plaukiau laivu per kanalus, tram- 
vajumi iš Zvolės važiavau iki olandiškojo kaimo. Keliaudamas po naujas vietoves 
žmogus daug daugiau pastebi nei toje šalyje, prie kurios aplinkos yra pratęs ir prie 
kurios yra prisitaikęs. Naujieji efektai, palyginti su sava aplinka, visuomet stipriau 
veikia žmogaus smegenis. Suprantama, neturėjau laiko lankytis muziejuose, pasi- 
mėgauti gražiu ir įdomiu Olandijos menu, kurį pažinus dar labiau pažįsti ir pačią 
šalį, ir jos kultūros ypatumus. Apskritai šitą šalį bandžiau pažinti nesistemiškai. 
Vis dėlto daug pamačiau ir esu labai laimingas, kad užsukau į Olandiją. Roterda- 


348. Zandamas (Zaandam) - pagrindinis Zanstago savivaldybės miestas Šiaurės Olandijos pro- 
vincijoje. 

me, Harleme ir Amsterdame praleidau šeštadienį ir sekmadienį. Sekmadienio va- 
karą - per lietų ir rūką - keliavau traukinuku į Zvolę. Važiavau ten, nes pastarojo 
miestelio apylinkėse yra pavyzdingi nepilnamečių pataisos namai. Įkurti jie Ave- 
reste?*, o apie juos man pasakojo p. Anlikeris, Trachsenvaldo-Tesenbergo*“ įstaigos 
direktorius. Labai įkalbinėjo ten užsukti. Visą kelią lijo, o dar buvo apniukę, tamsu, 
tad pro vagono langus nieko nemačiau. Atvykęs į Zvolę ilgai vaikštinėjau po mies- 
telį, mat jame nėra net viešbučio prie traukinių stoties. Sąžiningai sakau: keikiau 
mintyse tą miestelį, kuriame net viešbučio nėra prie stoties. Visą naktį iš sekma- 
dienio į pirmadienį pylė lietus. Jau maniau, būsiu sulytas pakeliui į Averestą, bet, 
ačiū Dievui, rytą lietus liovėsi. Iki Averesto iš Zvolės važiuojama tramvajumi, kurį 
būtų galima ir traukinuku pavadinti, nes turi visą eilę vagonėlių. Daugiausia pre- 
kybinių, o visus juos traukia nedidukas garvežys. Užkalbinau keleivius, tarp kurių 
buvo labai prastai kalbančių vokiškai, ir sužinojau, kad pataisos namai „Weldricht“ 
yra ne pačiame Avereste, o Balkbrugo gyvenvietėje; ji priklauso Averesto valsčiui. 
Tad ir kelio, ir laiko sutaupiau, nes būčiau turėjęs Balkbruge persėsti ir laukti kito 
tramvajaus arba eiti 4 kilometrus pėstute. Iš Zvolės iki Balkbrugo yra apytikriai 30 
kilometrų - tramvajumi važiuojama apie dvi valandas. Kelias eina išilgai kanalų, 
kuriais nuolatos plaukia prekybiniai laivai su tokiais aukštais stiebais ir didelėmis 
bordinėmis burėmis. Fantastiškai atrodo tie laivai, kai kartais, kokiame kaimyni- 
niame kanale, kurio vandens nesimato iš tolo, staiga pamatai didžiulį laivą. Atrodo, 
tarsi jis būtų išaugęs lankose ar ganyklose, o pamačius, kad dar ir juda, pagalvoji, 
kad tai koks keistas žemyno padaras, slenkantis lygumomis. Arba antai kažkur ne- 
toliese augančiuose krūmynuose staiga pasirodo stiebas, didžiulė raudona ir ruda 
arba balta burė ir slenka lėtai, tarsi plauktų virš žemės. Ir vėjo jėgainių visur pilna. 
Čia žemės gruntas šiek tiek aukštesnis ir sausesnis, tad mažiau yra griovių ir ne taip 
tankiai jie apraizgyti vandens siūlais. Čia pasėti javai, dirbami laukai. Pastebėjau, 
kad didžioji dalis ganyklų yra dirbtinės - apaugusios dirbamojoje žemėje užsėta 
žole. Didžiulėje atkarpoje nuo Zvolės nutiestas grindinys iš akmens plytelių, o šalia 
jo - tramvajaus bėgiai. Visur tas pats - galvijai, vėjo jėgainės, kanalai, prekybiniai 
laivai, transportuojantys kur kas didesnius krovinius nei sausumos automobiliai. 
Olandiškas kaimas alsuoja tyla ir ramybe. Čia daug krūmokšnių - ištisi jų miškeliai 
driekiasi šalia kanalų. Prie kelių paprastai auga medžių eilė; mačiau daug ąžuolų, 


349. Averestas (Avereest) - buvusi Overeiselio provincijos savivaldybė. Didžiausias savivaldybės 
miestas buvo Dedemsvartas. 

350. Originale - Trachsenwald-Tessenberg. 

351. Balkbrugas (dabar dažnai siejamas su Hardenbergo vardu, Žemutinė Saksonija, De Balk) - 
kaimas Hardenbergo savivaldybėje, Autoriaus pasakojamu laiku priklausė Averesto savivaldybei. 

bet jie ne tokie dideli kaip pas mus ir savo forma labiau primena mūsiškį juodalksnį. 
Žmonės čia dažnai kaukši medinėmis klumpėmis, kurios jiems atstoja batus. Ypač 
linksmai atrodo jas avėdami, nes juda lyg sunkiai pusiausvyrą pagaunantys vaikai. 
Kur ne kur matosi dvareliai. Daug tokių dvaro namų stogų dengti šiaudais, tačiau 
patys namai yra mūriniai. Kaimo moterys, beje, daugiausia pagyvenusios, vilki 
tautinius olandų drabužius. Vyrai irgi - taip pat pagyvenę - tramvajumi važiuoja 
į miestą vilkėdami juodais rūbais. Moterų (pagyvenusių) liemenėlės aptemptos ir 
pasiūtos iš standžios medžiagos, jos primena korsetus. Sijonai klostuoti ir platūs, 
taip pat iš standžios medžiagos. Ausyse auskarai, galvą puošia originali megzta ke- 
purėlė. Gatvėse sutikti žmonės sveikina vieni kitus, labinasi net ir su nepažįstamai- 
siais. Pačiame Balkbruge teko tai patirti. Sveikinasi ne tik eidami pėstute, bet ir va- 
žiuodami dviračiu - tiek su kitais dviratininkais, tiek su pėsčiaisiais. Mano planai 

aplankyti pataisos koloniją nuėjo perniek. Pasikliaudamas šveicariška praktika, kai 

tokių įstaigų direktoriai paprastai yra labai „simples“ žmonės, nepaisantys jokių ce- 
remonijų ir jokių taisyklių dėl leidimo lankyti pataisos namus ir pateikti informa- 
ciją apie juos, neužvažiavau į Hagą ir nepaprašiau vietos valdžios leidimo apžiūrėti 

minėtuosius pataisos namus. O šioji įstaiga didžiulė, turinti didžiulį personalą, vei- 
kiantį pedagoginės hierarchijos principu. Įstaigos direktorius, žmogus išsilavinęs 

ir laikantis distanciją, labai pasimetęs pareiškė, kad negali patenkinti mano noro ir 
įsileisti į pataisos namus, kol jam nepateiksiu rekomendacijos ministerijos, įsikū- 
rusios Hagoje. Todėl atsisakiau ketinimo aplankyti tą įstaigą, nes neturėjau laiko 

grįžti į Hagą. Beliko pasivaikščioti po apylinkes, kupinas kanalų, miškelių, krū- 
mokšnių ir t. t. Vėliau Balkbrugo kavinėje dvi valandas laukiau tramvajaus, kuriuo 

sugrįžau į Zvolę. Nesigailiu, kad leidausi į tokią kelionę - gilyn į Olandijos kaimus. 
Dar tą patį vakarą išvažiavau iš Zvolės, pasiekiau Vokietijos sieną ir atsisveikinau 

su simpatiškąja Olandija. 

Olandijos miesteliuose mačiau labai originalių policininkų. Sekdami Šveicarijos, 
Prancūzijos ir visų pirma Anglijos policijos pavyzdžiu, Olandijos policininkai stovi 
miestų ir miestelių gatvių sankirtose ir reguliuoja eismą, nurodydami važiuojantie- 
siems, ar galima važiuoti, ar reikia sustoti. Didžiuosiuose miestuose tai labai nau- 
dinga, sakyčiau, net būtina. Tačiau mažuose Olandijos miesteliuose, tarkime, tokioje 
Zxolėje, kai pačiame mieste nevažinėja tramvajai ir nėra karietų, automobiliai prava- 
žiuoja itin retai, o tikrieji transporto atstovai yra dviratininkai, kurių, kaip ir visoje 
Olandijoje, yra labai daug, eismo reguliavimas atrodo juokingai. Vis dėlto gatvėse 
policininkai labai rimtai reguliuoja eismą ir nepražiopso nė vieno dviratininko - 
kiekvienam parodo, ar kelias važiuoti laisvas. Tad nuolatos iškilmingai mojuoja balta 
pirštine padabintu delnu ir rodo atitinkamus ženklus. Tuščiame miestelyje tai atrodo 

išties komiškai. Juk užtektų sustabdyti dviratininką vienu mostu, jeigu gresia susi- 
dūrimas su kokia nors transporto priemone. Bet ir tai turėtų daryti labai retai, nes 
bent mieste dviratininkai važinėja labai lėtai. Rimtuoliai policininkai, iškilmingai 
gestikuliuojantys rankomis, šiek tiek primena žmones vėtrunges, perkeltas į miestą 
iš olandiškų kaimų, kelių ir kanalų. 

Palikdamas Olandiją jaučiausi truputį peršalęs. Jaučiau, kaip laužo kaulus - ypač 
kojų, matyt, šiek tiek pakilo ir kūno temperatūra. Laikas jau namo. Pakankamai pa- 
keliavau. 


1923 metų rugpjūčio 29 d. 
Trečiadienis 


Šiąnakt iš Berlyno atvykau į Karaliaučių. Tad esu ties Lietuvos vartais. Mano kelio- 
nė baigiasi, laukia dar vienas didelis kelionės aktas - skrydis aeroplanu iš Karaliau- 
čiaus į Klaipėdą. Atvažiavęs į Karaliaučių užsukau į Roberto Meihėferio** kelionių 
biurą ir užsisakiau aeroplano bilietą rytojui. Turiu jau jį kišenėj. Skrydis pabran- 
go, beje, kaip ir viskas Vokietijoje, nepaisant to, kad bilieto kaina perskaičiuojama 
doleriais. Prieš tris savaites skrydis Karaliaučius-Klaipėda kainavo 3 14 dolerio, o 
dabar jau kainuoja 5 dolerius. 

Na, dar šiek tiek apie mano kelionę iš Olandijos iki Karaliaučiaus. O gal iš pradžių 
kelios pastabos ir pastebėjimai apie pinigus, kainas ir olandišką virtuvę. Olandijoje 
iš tiesų sužinojau; kas tai yra brangu. Be jokios abejonės, paskutiniu metu Olandija 
yra viena brangiausių Europos šalių. Čia kainos kur kas aukštesnės nei Šveicarijoje, 
kuri laikoma ypač brangia šalimi. Šitų šalių valiuta yra labai stipri ir vertinga, jos ne- 
paveikė jokios krizės per karą ir po karo. Apskritai pastebėjau, kad stiprios valiutos 
šalyse kainos yra tuo aukštesnės, kuo aukštesnės vertės yra piniginis vienetas. Turiu 
omeny būtinus maisto produktus, o ne kokias nors specialiąsias prekes, kurių kainos 
priklauso nuo specialiųjų gamybos sąlygų, prekybos, susisiekimo ir pan. Šveicarijos 
franko vertė yra 5 frankai 50 centų už dolerį. Olandijos guldeno kaina šiek tiek viršija 
2 guldenus ir 50 centų už dolerį. Taigi Olandijos guldenas yra šiek tiek daugiau negu 
dvigubai brangesnis už Šveicarijos franką. Olandijoje traukinių bilietai yra gerokai 
brangesni net už tuos brangiuosius Šveicarijos bilietus. Už kelionę III klase nuo Ro- 
terdamo iki Harlemo - kelionė truko valandą - sumokėjau 2 5 Olandijos guldeno. 
Kitaip tariant - dolerį. Už kelionę iš Nešatelio į Ženevą, taip pat greitojo traukinio III 
klase (kelionė truko apie keturias valandas), sumokėjau šiek tiek per 10 Šveicarijos 

frankų, vadinasi, apie 2 dolerius. Pas mus dažnai kalbama, kad, įsivedus litą, Kaunas 
ir Lietuva apskritai yra, ko gero, „brangiausias“ miestas ir šalis Europoje. Taip gali 
kalbėti tie, kurie buvo nuvykę tik į Vokietiją arba Lenkiją, na, gal dar Prancūziją ir 
niekur daugiau kojos nekėlė. Lietuvoje už 10 litų (doleris) III traukinio klase galima 
nuvažiuoti iki 200 kilometrų, o gal ir dar daugiau, t. y. penkias arba keturias valan- 
das keliauti (kartais tris) - priklauso nuo traukinio pasiekiamo greičio. Stroganovo 
kepsnys restorane kainuoja 2 guldenus, vadinasi, maždaug 8 mūsų litus, arba 13 Pran- 
cūzijos frankų (Prancūzijos frankai kainuoja po 17 frankų už dolerį). Ir pas mus, ir 
Paryžiuje kiekvienas, pamatęs tokias kainas, ko gero, už galvos susigriebtų ir neštų 
kudašių iš restorano. Nakvynė viešbutyje - ir tai ne aukščiausios klasės - Olandijo- 
je vidutiniškai kainuoja po 21 14 guldeno. Į kainą įskaičiuoti pusryčiai. Šveicarijoje 
aukščiausios klasės viešbutis kainuoja 4-5 frankus, be pusryčių (Liucernoje sumo- 
kėjau 8 frankus, bet tai buvo dviejų lovų kambarys ir pats turistinio sezono įkarštis). 
Dar reikia pripažinti, kad befstrogenas Olandijoje - didžiulis mėsos gabalas, nei pas 
mus, nei Prancūzijoje, kurioje apskritai porcijos mažytės, niekas tokio Stroganovo 
kepsnio nėra matęs. Vieno olandiškojo befstrogeno pakanka pietums ar vakarie- 
nei - jis visuomet, kaip, beje, Anglijoje, beveik visiškai žalias, tik šiek tiek apkepintas 
iš abiejų pusių. Toks befstrogenas tiesiog plaukioja ištirpusiuose riebaluose. Vieti- 
nio olandiško sūrio porcija yra tokia didelė, kaip du nemaži šokoladai, o sūris labai 
skanus. Olandų pusryčiai skiriasi nuo klasikinių šveicariškų: čia vietoj uogienės ir 
medaus, arba kelių šveicariško sūrio gabalėlių, prie bandelių, sviesto ir kavos su grie- 
tinėle ir cukrumi, patiekiama dažniausiai rūkytas kumpis, olandiškas sūris, kartais 
šalta mėsa. Šveicariškieji pusryčiai su uogiene (uogienė yra pastarųjų metų naujie- 
na - anksčiau būdavo medus) patiekiami visuose didžiuosiuose viešbučiuose - tiek 
Vokietijoje, tiek Prancūzijoje ir, regis, kitose Vakarų šalyse. Olandijoje medų ir uogie- 
nę keičia rūkytos mėsos gaminiai, o sviestas šičia toks pats puikus, kaip ir Šveicarijoje. 
Prie kavos ir arbatos patiekiama aukščiausios rūšies grietinėlė. Patiekalų porcijos 
Olandijoje visuomet milžiniškos. Kita vertus, kurgi dar, jeigu ne Olandijoje, būtų tiek 
mėsos, sviesto, sūrių. Juk tai olandiškųjų ganyklų vaisiai, o ganyklos užima didžiąją 
šalies dalį. Olandijoje kava ir arbata maišoma ne šaukšteliais, o mažais stikliniais 
pagaliukais. Arbata yra aromatinga ir gardi, tačiau neregėto stiprumo - tarsi būtų 
arbatžolių nuoviras. Pasižiūrėjus į puodelį sunku atskirti, ar tai arbata ar kava. Olan- 
dijos restoranuose vietoj duonos patiekiamos plonytės, tarytum kalėdaičiai, bandelės 
riekelės. Keptos iš švelniausios tešlos, baltutėlės tarsi pienas ir minkštutės tarsi pienės 
pūkas. Tiesiog pačios tirpsta burnoje, nė kramtyti nereikia. Pas mus niekur negausi 
tokių švelnių bandelių, o čia jos vadinamos duona kasdiene. Olandiškoji virtuvė yra 
gausi, maistas riebus, vartojama daug mėsos, žodžiu, virtuvė pritaikyta Olandijos ir 

olandų tipui ir prigimčiai. Vis dėlto, nors maistas čia kokybiškas, nėra skanus. Olan- 
dijos restoranuose negalėdavau suvalgyti daugiau nei vieną befstrogeną arba vieną 
žuvies porciją - visuomet maistas plaukiojo riebaluose. Riebalų, rodos, neliesdavau, 
bet vis viena būdavo taip riebu, kad net supykindavo. Balkbrugo kavinukėje užsi- 
sakiau pietus. Nesakiau, ko pageidauju, nes sunkiai sekėsi su jos savininku olandų 
susikalbėti. Susitarėme, kad valgysiu tai, ką šeimininkas savo nuožiūra man paga- 
mins. Pietus sudarė iš tokių patiekalų: jautienos kepsnys, labai riebus, bet pirmarūšis, 
patiektas šaltas. Milžiniškas keptos mėsos gabalas, beveik pusę jo palikau, nes neįvei- 
kiau. Kepsnys plaukiojo riebaluose ir dar buvo užpiltas riebiu padažu. Prie kepsnio 
gavau didžiulę lėkštę bulvių - įveikiau tik 14 dalį - ir lėkštę šparaginių pupelių, taip 
pat plaukiojusių riebaluose. Pabaigoje atnešė kažkokius du apvalius patiekalus, pana- 
šius į žydiškai paruoštą lydeką, tokią pas mus teko valgyti; tad pamaniau, kad ir čia 
žuvis. Paragavus paaiškėjo, kad ten buvo tešla, sumaišyta su kiaušiniais. Lyg pusiau 
pudingas, pusiau omletas, apibertas smulkiu ruduoju cukrumi. O gėrimas - stiklinė 
kažin kokio alkoholio, kuris nuo vandens skiriasi gelsva spalva, panašia į baltojo 
vyno, tačiau skonis visiško vandens. Klausiau šeimininko, koks tai gėrimas, jis man 
bandė paaiškinti, bet aš nieko nesupratau. Apskritai olandų virtuvė man nepatiko. Iš- 
skyrus pieną ir jo produktus - tie tikrai puikūs, aukščiausios rūšies. Man nieko nėra 
geriau už prancūziškąją virtuvę, kurios skonį prisiminiau Paryžiuje, kukliai valgyda- 
mas pas Duvalį, o jo restoranas laikomas vidutinišku - tinkamu buržuazijos skoniui 
ir poreikiams, bet ne gurmanams. Paryžiuje sočiai prisivalgiau majonezų, langustų, 
puikios avienos, tokią tik Paryžiuje moka paruošti, prancūziškųjų sūrių, salotų ir pa- 
dažų su pomidorais. Gėriau daug puikaus vyno. Tik austrėmis negalėjau pasilepinti, 
nes dabar ne jų sezonas. 
Ką gi, šiandien neaprašiau kelionės iš Olandijos. 


1923 metų rugpjūčio 30 d. 
Ketvirtadienis 


Pasakojimą pradėsiu nuo skrydžio aeroplanu, o vėliau papasakosiu apie paskutines 
kelionės dienas - nuo Olandijos iki Karaliaučiaus - ir įspūdžius keliaujant per Vo- 
kietiją. Aeroplanas į Klaipėdą, Rygą ir Revelį?* iš Karaliaučiaus išskrenda 7 valandą 
45 minutės. Tad 5 valandą jau buvau apsirengęs, susidėjęs daiktus. Pasiruošiau ir 
nuėjau pusryčiauti, paskui laukiau automobilio, kuris šeštą valandą turėjo atva- 
žiuoti manęs paimti iš „Continental“ viešbučio ir nuvežti į Denrau oro uostą netoli 

Karaliaučiaus. Viskas vyko pagal planą. Oro uoste policijos - pasų patikros - sky- 
rius patikrino pasus ir bagažą. Toji patikra yra tik popieriuje, nes šitos muitinės pa- 
reigūnai net nepažvelgia į bagažą. Jeigu kas nors ką nors nori nelegaliai persivežti, 
gali tai daryti aeroplanu. Girdėjau, kad Eitkūnuose vokiečiai labai brutaliai tikrina 
bagažą, apieško asmenį labai kruopščiai. Čia nieko panašaus neįvyko. 

Lauke priešais garažą stovėjo trys aeroplanai. Vienas skris į Klaipėdą, kitas į 
Gdanską, o trečiasis į Maskvą (į Maskvą pašto ir keleiviniai aeroplanai skrenda 2-3 
kartus per savaitę). Pirmas aeroplanas išskrido į Maskvą - jo akimis nelydėjau. Į 
Klaipėdą turėjo pakilti tas pats, kuriuo prieš 24 dienas skridau iš Klaipėdos. Aero- 
planai, skraidantys į Gdanską-Berlyną ir Klaipėdą-Rygą-Revelį, priklauso „Jun- 
kers“ firmai ir yra „Limousine“ tipo - viensparniai, o kajutė po sparnu. Į Gdanską 
skrendančio aeroplano keleiviai jau užėmė savo vietas. Prie mūsiškio buvo nunešti 
bagažai, keleiviai susirinko, pasiruošė lipti. Šį kartą mūsų aeroplanas buvo pilnas - 
keturi keleiviai sėdo į kajutę. Tai aš, kažkoks vidutinio amžiaus vokietis iš Klaipėdos 
ir kažkokia jauna sutuoktinių vokiečių pora. Jauna moteris kažin kodėl - gal kad 
skrydžio bijojo ar dėl kitos priežasties - buvo labai nepatenkinta, nuliūdusi, kelis 
kartus apsiverkė. Tada buvo pradėtas tikrinti variklis prieš skrydį; visuomet tai da- 
roma. Paleistas propeleris. Stovėdamas šalia aeroplano, visai prie jo sparno, turėjau 
galimybę įsitikinti, kokia vėtra sukeliama propeleriui veikiant visu galingumu. Vėjas 
plėšė drabužius, rovė pievos žoles. Jau galėjau stebėti, kaip banguoja žolė, kai lei- 
domės Karaliaučiuje, bet tuomet nesupratau, kad ją taip veikia propeleris. Variklio 
patikra buvo neigiama. Buvo konstatuota, kad aeroplanui naudojamas benzinas yra 
netinkamas. Vakar kaip tik buvo nupirkta tokio benzino partija, kuri šiandien turėjo 
būti pirmą kartą panaudota. Keleiviai buvo sukviesti atgal į laukiamąjį, o tuo metu 
specialistai dirbo, kad abu aeroplanai - į Gdanską ir į Klaipėdą - galėtų pakilti. Buvo 
išleistas naujasis benzinas ir pradėtas kaupti senasis. Po kurio laiko paaiškėjo, kad 
senojo atsargų pakaks tik vienam aeroplanui, skrendančiam į Gdanską. Jis netrukus 
ir išskrido. Paskui oro uosto pareigūnai paskambino į Klaipėdą ir išsikvietė tokį patį 
aeroplaną, turėjusį bake benzino rezervą. Teko laukti. Pagaliau atskrido aeroplanas 
mūsų pasiimti. Jo numeris D287. Kurį laiką dar buvo kraunamas bagažas, paskui mes 
lipome ir maždaug 11 valandą jau galėjome pakilti. Skraidino mus tas pats pilotas, 
kaip ir aną kartą. Labai gražus vyras, tarsi vyriškos jėgos ir jaunystės simbolis. Tokį 
matome piešiniuose - kalantį ateitį ir žmonijos laisvę. Veidas sausas, energingas ir 
apžėlęs. Akys atviros, žvilgsnis taurus, apskritai nuostabus tipažas, tiek fiziškai, tiek 
dvasiškai. Mūsų piloto siluetas, galva ir veidas, matomas per kajutės langelį, padaro 
skrydį dar žavesnį. Puikiai pakilome ir nuskridome be nuotykių. Šį kartą dangus 
buvo apniukęs ir aeroplanas neskrido taip lygiai, kaip praėjusį kartą. Dabar skrido tai 

kildamas į viršų, tai leisdamasis žemyn, svyruodamas į vieną ir kitą pusę. Per langą 
matėme, kaip pakyla ir nusileidžia viena sparno pusė. Man toks nelygus skrydis teikė 
malonumo, stiprių fizinių potyrių, kuriems buvau tinkamai nusiteikęs. Nepajutau 
nei nerimo, nei jausmo, panašaus į jūros ligą. Visiškai kitaip turėjo jaustis už ma- 
nęs sėdėjusi jauna ponia, mat kai artėjome prie Klaipėdos, pastebėjau, kad prisideda 
nosinaitę prie lūpų ir pasilenkia prie atviro langelio - matyt, ją smarkiai pykino. Ži- 
noma, negalėjau patikrinti, ar tikrai taip buvo, bet manau, kad jai buvo labai bloga. 
Nors dabar sėdėjau dešinėje pusėje, t. y. prie lango, pro kurį regėjau žemyną, o ne 
jūrą, šį kartą mačiau mažiau, aeroplanas skrido kažkaip įstrižai pakrantės, ir mačiau 
tik mažytį Nerijos kraštą. Per žiūronus stebėjau judančias Nerijos kopas, gyvenvietes 
ir kaimelius. Pažinau Juodkrantę?*. Paskui atskridome į Klaipėdą. Leistis pradėjome 
jau ties Kuršių nerija. Virš miesto praskridome žemai, o tuoj už miesto driekėsi di- 
džiulis nusileidimo takas. Vos tik aeroplanas prisilietė prie žemės ir greitai lėkdamas 
ja pavažiavo, vėjo gūsis jį bloškė į šoną ir dešinioji sparno dalis kliudė žemę. Sparnas 
įsirėžė į žemę, išlinko, o pilotas iškart išjungė variklį. Aeroplano dešinioji sparno 
dalis buvo pažeista. Mums beliko išlipti, atsisveikinti su pilotu ir pėstute keliauti iki 
oro uosto. Ten vyko trumputė pasų ir bagažo patikra. Pastaroji vėl tik fikcija, kaip 
ir vokiečių patikra Karaliaučiuje. Pasus ir daiktus tikrino Lietuvos vardu Klaipėdos 
pareigūnai, nemokantys nė žodžio lietuviškai ir net nesuprantantys šitos kalbos. Į 
vietą atvykęs svetimšalis manytų, kad Lietuva arba priklauso Vokietijai, arba yra to- 
kia, kaip, tarkime, šiandienė Austrija. Po muitinės patikros telefonu užsisakėme auto- 
mobilį iš miesto ir nuvažiavome į Klaipėdą. Ką gi - esu jau Lietuvoje. Mano kelionė 
baigta. Kelias valandas praleidau Klaipėdoje, kuri (tiek uostas, tiek pats miestas), ką 
tik sugrįžus iš Europos, pasirodė mažytė ir vargana. Tokia vargana, kad vos įstengiau 
ją pažinti. Kadangi lijo, nusprendžiau sėdėti „Berliner Tunnel“ bare. Stebėjau, kokie 
tipai čia renkasi, kaip elgiasi. Įdomūs žmonės - pradedant kaimiečiais iš Didžiosios 
Lietuvos ir Lietuvos pareigūnais, baigiant mergaitėmis, imliomis glamonėms, ieškan- 
čiomis nuotykių, ir žemesnės rūšies koketėmis, žemesnio rango kurvytėmis, čia už- 
sukančiomis. Į Kauną traukiniu išvykau 6 valandą. Traukinių stotis ir paties trauki- 
nio, vykstančio iš Klaipėdos į Kauną, vaizdas primena greičiau Palestiną nei Lietuvą. 
Žydai čia valdo, kelia netvarką, skleidžia purvą, smarvę, triukšmą. Jų galybėje skęsta 
ne tik lietuviai, bet ir vokiečiai. Žydų keleiviai - ir spekuliantai, ir vasarotojai, važiuo- 
jantys iš Juodkrantės, ir Žemaitijos miestelių prekybininkai, perkantys čia prekes 
savo parduotuvėlėms. Vagone tvanku. Pilna žmonių. Purvina ir smirda - tai „žydų 
elgsenos vaisiai“, nors iš principo mėgstu ir vertinu šitą tautą, kitaip kalbėti negaliu. 

1923 metų rugpjūčio 31 d. 
Penktadienis 


Šiek tiek po devynių vakaro pasiekiau Kauną. Traukinių stotyje manęs jau laukė 
tarnaitė Elena, prieš dvi dienas sugrįžusi iš Bagdoniškio. Ji pasakė, kad Marynia, 
kurią savo sąskaita pasikviečiau į Kauną, norėdamas kartu nueiti į parodą ir grįžęs 
tikėjausi rasti savo namuose, neatvyko. Kaip gaila. Namie radau Marynios laišką. 
Sesuo aiškina, kad negalėjo atvažiuoti dėl kelių priežasčių, ypač dėl to, kad neturėjo 
tinkamos suknios, kad ūkyje turėjo begalę darbų ir iš taupumo, nes parodoje tikrai 
neatsilaikytų ir ką nors nusipirktų. Iš laiško sužinojau, kad Elvyra su Helcia jau 
grįžo į Bagdoniškį. Elvyra mano, kad Helcios savijauta pagerėjo ir dukra sveiksta, 
tačiau Marynia rašo, kad Helcia atrodo labai prastai ir kad Elvyra viliasi sėkmingos 
pabaigos ir save apgaudinėja. Elena taip pat patvirtino, kad Helcia labai prastos 
būklės, jos galva nuolatos nusvirusi, kaip ir anksčiau, kalba greitai ir neaiškiai, la- 
bai sunkiai kvėpuoja, yra kaprizinga, dėl kiekvieno menkniekio pyksta ir verkia. 
Esu įsitikinęs: šitoje ligoje slypi isterija, ir manau, kad Helcia visą gyvenimą liks 
neįgali, jeigu apskritai nepraras proto. Labai gaila mergaitės. Ir Elvyros gaila. 

Nors mano atostogos baigiasi rytoj, labai noriu nors kelias dienas praleisti Bag- 
doniškyje. Galbūt ištrūksiu rytoj, tik privalau su pirmininku apie tai šnektelėti. Sun- 
ku pasiimti kelias laisvas dienas, kai Tribunole tiek darbo. Buvau šiandien darbe ir 
kaip tik pataikiau į posėdį, vykusį dėl ūkio reikalų, tad su pirmininku nepasikalbėjau. 
Kaunas vis dar gyvena parodos nuotaikomis, kuri, sako, šiemet buvusi itin graži ir 
turtingesnė nei pernai. Į parodą suplūdo visa Lietuva, į Kauną sugužėjo labai daug 
žmonių. Paroda baigsis sekmadienį. Galbūt dar spėsiu ją aplankyti, nors gyvojo in- 
ventoriaus jau nepamatysiu, nes jo nebėra. 

Laikraščiuose perskaičiau, kad Lietuvos vyriausybė nusprendė atmesti Ambasa- 
dorių tarybos galutinį ir nekintantį pasiūlymą dėl Klaipėdos. Nesutikimą motyvavo 
tuo, kad tam tikri punktai ir išlygos Lenkijos naudai pažeidžia suverenias Lietuvos tei- 
ses. Lietuvos vyriausybė Ambasadorių tarybai įteiks savo kontrprojektą, į kurį įtrauk- 
tos tik tokios išlygos, su kuriomis galima sutikti. Iš esmės visa problema slypi keliuose 
punktuose, kuriais Lenkija gauna palankias teises. Kadangi Ambasadorių taryba Lie- 
tuvai pateikė ultimatumą - atsakyti „taip“ arba „ne“ - ir neleido įtraukti jokių pataisų, 
Lietuva, pateikdama kontrprojektą, atsakė „ne“. Dabar kyla konfliktas, tačiau Lietuva 
faktiškai Klaipėdą jau turi. Pažiūrėsime, kokias išvadas pasidarys Antantė. 

Jau pasibaigė mano kelionė. Kai prisimenu jos įspūdžius, esu patenkintas, kad 
ryžausi pakeliauti. Išties gražus tas mano poilsis buvo. Suskaičiavau ir kelionės išlai- 
das: taigi visas mano poilsis, kol grįžau namo į Kauną, kainavo 149 dolerius. Tai nėra 

pernelyg didelė suma. Baiminausi, kad išleisiu daugiau. Mano atlyginimas Tribunole 
ir universitete pastaruoju metu sudaro 1240 litų per mėnesį, arba maždaug 124 do- 
lerius. Vadinasi, prie mėnesio atlyginimo pridedu vos 25 dolerius - įskaičiuoju ir 20 
dolerių, kuriuos gausiu iš mūsų ložės už išlaidas, susijusias su santykių užmezgimu 
su Tarptautine laisvųjų mūrininkų federacija. Dar tikiuosi, kad apie keliolika do- 
lerių grąžins man Teisingumo ministerija už išlaidas, kurios susijusios su pataisos 
namų nepilnamečiams lankymu Šveicarijoje. Ir pati kelionė truko nei per ilgai, nei 
per trumpai. Nepersisotinau, nepervargau, bet pasisotinau ir pavargau, o sugrįžęs 
jaučiuosi kupinas puikių kelionės įspūdžių ir kartu nesigailiu, kad mano išvyka po 
Europą jau baigėsi. 

Dar privalau papildyti savo kelionės užrašus įspūdžiais iš Vokietijos, kuriuos pa- 
tyriau įvažiavęs iš Olandijos. Olandijos ir Vokietijos sieną kirtau pirmadienio vakarą, 
tarp Olandijos stoties ir Vokietijos stoties Bentheimo?“. Bentheime vyko pasienio 
kontrolė. Nesinorėjo važiuoti per Vokietiją. Vėl tie tūkstančiai ir milijonai markių, 
kontrastų chaosas, paskutiniu laiku būdingas vokiečių tautai, ir jausmų pragaras. Šį 
kartą pasienio kontrolė vyko ne vagonuose, kaip įvažiavus į Belgiją ir Olandiją, o 
didžiulėje specialioje traukinių stoties salėje. Nebuvo ji itin kruopšti, bet buvo atvira: 
už salės durų, prie išėjimo į koridorių, kiekvieno keleivio laukė specialusis agentas, 
skirtas kitokiai patikrai, atliekamai ne visų akivaizdoje - jis tikrino kišenes. Laukė 
ir užkabino kiekvieną, darė tai slapta, užlindęs už durų, tarsi koks vilkas, tykantis 
aukos iš pasalų. Apėmė labai nemalonus jausmas, nes patys vokiečiai organizavo 
tokią papildomą patikrą, tarsi gėdytųsi panašių brutalių praktikų. Prie manęs vos 
prisilietė - priglaudė rankas prie kišenių išorės, o kai pamatė nustebusį mano žvilgs- 
nį, nes iš tiesų nebuvau pasiruošęs tokiai staigmenai ir nustebau, tik paklausė, ar 
kišenėse neturiu kokios nors kontrabandos, tarkime, cigarų ar tabako. Paskui pats 
numojo ranka ir mane paleido. Pinigus pasikeičiau Bentheime. Mokėjau po dolerį už 
5 milijonus markių. Nusipirkau tik 15 milijonų. Už bilietus nuo Olandijos sienos iki 
Berlyno sumokėjau (važiavau III klasės vagone) - 466 kilometrai - 2 milijonus 700 
tūkstančių markių, tad šiek tiek per 14 dolerio, arba per 5 litus. Tai kur kas daugiau 
nei prieš tris savaites, kai už 2000 kilometrų sumokėjau 1% dolerio dalį, bet gerokai 
pigiau nei važiuoti Olandijos, Šveicarijos arba net mūsų traukiniais. 


355. Bad Bentheimas - Žemutinės Saksonijos miestas Bentheimo grafystės rajone, Vokietijoje, 
žinomas kaip Bentheimas iki 1979 m. 

1923 Metų rugsėjo 1 d. 
Šeštadienis 


Pirmininkas Kriščiukaitis neprieštaravo, kad kelioms dienoms vykčiau į Bagdoniš- 
ki. Kitą savaitę - trečiadienį - numatytas tik vienas teismo posėdis, nes šeštadienį 
bus laisva diena. Tad galiu praleisti trečiadienio posėdį, kuriame dalyvaus Janulai- 
tis ir Čepas, ir išvažiuoti, o žinodamas apie šeštadienio šventę, pabūti iki sekmadie- 
nio. Į Bagdoniškį šiandien dar nevažiuosiu, palauksiu rytojaus ir važiuosiu dieną, o 
ne naktiniu traukiniu. 

Baigsiu pasakoti apie kelionę per Vokietiją. Naktį iš pirmadienio į antradienį at- 
vykau nuo Olandijos sienos per Osnabriuką““ ir Hanoverį į Berlyną. Berlyne pra- 
leidau beveik visą antradienio dieną, o nakvoti jau važiavau į Karaliaučių. Keliavau 
traukiniu, per Lenkijos koridorių. Visą trečiadienį praleidau Karaliaučiuje. Nakvojau 
ten, o trečiadienį išskridau aeroplanu į Klaipėdą. Per tas kelias dienas, kol važiavau 
per Vokietiją, markės vertė ir vėl krito. Sumažėjo nuo 5 iki 7 milijonų ir kelių šimtų 
tūkstančių už dolerį. Šį kartą, visą dieną būdamas Berlyne, nemažai pasivaikščiojau 
po šią Prūsijos- Vokietijos sostinę. Berlynas paliko slogų įspūdį. Depresija ir nuo- 
puolis, užklupę Vokietiją, labai jaučiasi Berlyne. Miestas atrodo niūriai, nedaug ir 
judėjimo, palyginti su tuo, kokį mačiau kituose Vakarų Europos miestuose. Nedaug 
moterų, vilkinčių madingais drabužiais. Niekur negirdėjau tos garsios amerikietiškos 
juodaodžių muzikos. Tos pačios, kuri skamba visame Paryžiuje ir Šveicarijos miestų 
kavinėse. Berlynas nesivienija su madingaisiais Vakarais, netaiko į jų skonį. Berlynas 
pasitikėjo savimi, tikėjo esantis geriausias iš visų senųjų Europos sostinių, svajojo 
užkariauti pasaulį, o dabar yra pažemintas. Vaikštinėdamas po miestą, kuris augo 
ir sapnavo Frydrichų??, Vilhelmų“* ir Bismarkų?* didybę, o šiandien yra pažemin- 
tos, tragiškai kenčiančios ir jaučiančios neapykantą tautos sostinė, mąsčiau: vanitas 


356. Osnabriukas (Osnabrück, vokiečių žemaičių k. Ossenbrūgge), miestas Žemutinės Sakso- 
nijos federalinėje žemėje, Šiaurės Vakarų Vokietijoje. Įsikūręs slėnyje, kuris yra tarp Vyheno 
(Wiehen) kalvų ir šiaurinio Teutoburgo miško. Turėdamas 168 155 gyventojų Osnabriukas yra 
vienas iš keturių didžiausių Žemutinės Saksonijos miestų, centrinis Osnabriuko žemės rajonas 
ir Osnabriuko rajonas. 
357. Frydrichas Vilhelmas I (dar žinomas kaip „kareivių karalius“, vok. der Soldatenkėnig, 1688- 
1740), Šventosios Romos imperijos kurfiurstas, Brandenburgo markgrafas ir Prūsijos karalius. 
358. Vilhelmas I (Vilhelmas Frydrichas Liudvigas, 1797-1888), Prūsijos karalius ir nuo 1871 m. Vo- 
kietijos imperatorius. 
359. Bismarkas Otas fon (von Bismarck-Schėnhausen Otto Eduard Leopold, 1815-1898), Prūsi- 
jos ir Vokietijos XIX a. politikas; būdamas Prūsijos ministru pirmininku 1862-1890 m. prižiū- 
rėjo Vokietijos suvienijimą. Nuo 1867 m. Bismarkas buvo Šiaurės Vokietijos sąjungos kancleris. 
Kai 1871 m. atsirado antroji Vokietijos imperija, tapo jos pirmuoju kancleriu ir buvo pramintas 
„Plieniniu kancleriu“. Būdamas ministru pirmininku turėjo didelę įtaką to meto Vokietijos politikai. 

vanitatis““?. Berlynas ir Vokietija giliai širdyje tikisi, kad kada nors galės įgyvendinti 
savo keršto idėją - sapnuoja ją, nekenčia pasaulio. Jeigu šioji keršto idėja kada nors 
būtų įgyvendinta, jeigu vokiečiai laimėtų - tas laimėjimas būtų baisus. Žlunganti 
markė vis labiau išryškina visokias Vokietijos nuoskaudas, ypač visuomenines, ir dėl 
to visuomenė darosi vis aršesnė. Visa Vokietija - bent jau miesto gyventojai - yra pa- 
sidaliję į dvi stovyklas: pirmajai priklauso tie, kurie dirba ir badauja, minta bulvėmis, 
margarinu ir juoda duona, antrajai - kurie nedirba, bet praturtėja iš spekuliacijos. 
Pastaruoju metu kainos Vokietijoje, perskaičiavus doleriais, yra kur kas aukštesnės, 
nei buvo prieš tris savaites, kai dar nebuvo spėjusios pasivyti žemyn riedančios mar- 
kės. Dabar daug prekių ir paslaugų pasidarė brangesnės net negu šalyse, turinčio- 
se stabilią aukšto kurso valiutą, nes, pirma, pinigų nuvertėjimas naikina pardavėjų 
konkurenciją ir sumažina prekės paklausą, o antra, pirkėjai ir prekių bei produktų 
savininkai, jeigu tas prekes sugeba parduoti, iš anksto užkelia kainas, įvertindami 
ne tik jau kritusią, bet ir, tikėtina, dar krisiančią žemiau markę. Kainos šalyje labai 
chaotiškos ir nevienodos. Tai, kas vienoje vietoje kainuoja tiek ir tiek, kitoje atsieina 
du kartus brangiau arba perpus pigiau. Berlyne už butelį vargano baltojo vokiško 
vyno, patiekto prie pietų, sumokėjau per 4 milijonus, o kitą dieną aukščiausios klasės 
Karaliaučiaus „Continental“ viešbučio restorane už labai gerą vengrišką vyną „Tokaj“ 
sumokėjau 1 milijoną 800 tūkstančių. Pietūs Berlyne kartu su vokiškojo vyno buteliu 
kainavo 12 milijonų (pagal tos dienos valiutų kursą - 2 dolerius). Nei Paryžiuje, nei 
Šveicarijoje tiek daug nemokėjau, juolab kad ir vokiškų pietų net lyginti neįmanoma. 
Labai jau vargani: mažytė beauf brais“ porcija, agurkų salotos ir gabalėlis pelėsinio 
„alia“ prancūziško sūrio. 


1923 metų rugsėjo 2 d. 
Sekmadienis 


Šiandien lankiausi pramonės ir ūkio parodoje. Šitai parodai būdinga supinti paro- 
dą ir turgų į viena. Ypač didelis buvo mašinų skyrius. Be to, pas mane buvo užsu- 
kęs Piotras Rosenas** ir Valunio Veisenhofas?“, o po pietų mieste buvau susitikęs 
Hektorą Komorovskį, su kuriuo ilgai kalbėjausi apie Antanašės centro gelbėjimą. 


360. Vanitas vanitatum (lot.) - tuštybių tuštybė. 
361. Beauf braisė (pranc.) - sūdyta jautiena. 
362. Rosen Piotr. 

363. Weysenhoff Waldemar (Walunio). 

Tarėmės, kaip ji galėtų atitekti Antanašės Romeriams?“*, kurie pagaliau susidomėjo 
dvaru ir per Elizką?“ atsiuntė savo įgaliojimus. Šį kartą vėl manęs prašo kai ką nu- 
veikti Agrarinės reformos valdyboje, bet kol kas rytoj išvykstu į Bagdoniškį. 
Niekaip negaliu baigti pasakojimo apie Vokietiją. Per 2-3 dienas - nuo antradie- 
nio iki ketvirtadienio - kai važiavau per Vokietiją, markė smuko nuo 5 milijonų iki 
daugiau nei 7 milijonų už dolerį. Vakar girdėjau, kad dabar už dolerį jau mokama 
iki 11 milijonų. Didžiulė katastrofa. Vokietijos valstiečiai jau nelabai nori į miesto 
turgus vežti maisto produktų. Parduoda tokiais laikais tik tas, kas privalo - t. y. arba 
tas, kurio produktai greitai genda, arba tas, kuriam staiga prireikia ką nors nusipirkti 
ir dėl to būtini grynieji pinigai, gauti už parduotus produktus. Na, o šiaip kiekvienas 
verčiau jau laikys produktus ir prekes, o ne pinigus, kurie kasdien nuvertėja. Dabar 


364. Antanašės dvaras yra netoli Obelių, Našio ežerų ir Kriaunos upelio, išsidėstęs abipus Rokiš- 
kio-Zarasų plento. Rūmus ilgą laiką valdė Romerių giminė. Čia gyveno dailininkai Edvardas 
Jonas Romeris, Edvardas Matas Romeris ir kiti Romerių šeimos nariai. Pirmasis Romerių dvari- 
ninkas buvo Mykolas Juozapas Romeris (1778-1853). Iš tėvo jį paveldėjęs Edvardas Jonas Rėme- 
ris (Edward Jan Römer, 1806-1878) mirdamas paliko Antanašės dvarą jauniausiajam sūnui iš 
antros santuokos su Sofija Manvydaite-Bialozoraite (Anna Montwid-BiaHtozorėwna, 1818-2) 
Bronislavui (XI karta). Bronislavas (Bronisław Antoni Römer, 1856-1899), 1889 m. vedęs Mariją 
Dunin-Jundzilaitę (Maria Dunin-Jundzilėwna), turėjo tris sūnus ir dukrą, kurie tęsė jo pra- 
dėtą Antanašės liniją: Motiejus Steponas Jurgis (Maciej Stefan Römer, 1890-1955), Bronislavas 
Dimitras [lietuvintojai jį jau padarė Dimitru. Deja...] Konstantinas Bogdanas [o čia jį padarė 
Bogdanu...] (Bronistaw Dymitr Konstanty Bohdan Römer, 1891-1918), Tadas Liudvikas Viktoras 
„(Tadeusz Ludwik Wiktor Römer, 1894-1978) ir Jadvyga Zofija (Jadwiga Zofia Römer, 1897-1956). 
Visi - XII karta. Anksti mirus tėvams vaikus globojo tėvo brolis Izidorius Romeris (Izydor 
Römer, 1843-1910), valdęs Tytuvėnus. Paveldėtojais tapo trys sūnūs. Tadas Liudvikas Viktoras, 
išvykęs mokslų į Krokuvą, o vėliau į Lozaną, į Antanašę taip ir negrįžo. Beje, jis 1937-1942 m. 
buvo Lenkijos ambasadorius Japonijoje, o nuo 1942 m. pabaigos - SSRS (Kuibyševe). Bronisla- 
vas dar jaunas žuvo kovodamas su bolševikais, Jadvyga buvo bevaikė, augo pas tetą Krokuvoje, 
vėliau gyveno Šveicarijoje, baigė studijas Lozanoje. Dirbo JAV moterų organizacijose, kurį laiką 
Lenkijos pasiuntinybėje Šveicarijoje, o nuo 1927 m. Tautų Lygos sekretoriate Ženevoje. Vienin- 
telis Motiejus Steponas Jurgis Romeris apsisprendė ūkininkauti Antanašėje. 1913 m. vedė Ma- 
rija Kaributaitę-Daškevičiūtę (Maria Karybutt-Daszkiewicz, 1873-1963), tačiau kilus Pirmajam 
pasauliniam karui buvo pašauktas į Rusijos kariuomenę. 1917 m. jau baigęs rusišką karininkų 
mokyklą perėjo į Lenkijos armiją. Žmona su vaikais - Teresa Marija Zofija ir Marija Demetra 
Elžbieta - buvo priversta grįžti pas tėvus į Voičyzną (Wojczyzna) Gardino gubernijoje, Baltaru- 
sijoje ir gyveno ten. 1922 m. Vilniaus kraštą prijungus prie Lenkijos, jis kaip Lenkijos karininkas 
nebegalėjo grįžti į Lietuvą. Su šeima gyveno Varšuvoje. Dvaras formaliai liko visų trijų brolių 
nuosavybe. Žemės reformos metais smarkiai apkarpytas, dėl to, kad broliai neturėjo Lietuvos 
pilietybės, dvarui nuolat grėsė priverstinis išpardavimas. Be reikiamos priežiūros dvaras buvo 
niokiojamas, nacionalizuotas 1940 m. Sovietmečiu dvarvietė buvo kolūkio nuosavybė. Čia buvo 
įsikūrusi kolūkio administracija, kultūros namai, biblioteka. Po kolūkio dvaras priklausė žemės 
ūkio bendrovei. Vėliau dvaro pastatas buvo privatizuotas. 

365. Komorovska Eliza, Romerytė (Elizka, Komorowska Eliza, Romerėwna), Mykolo Pijaus Pas- 
kalio Romerio sesuo. 

padėtis tokia, kad ne prekė ieško pirkėjo, bet pirkėjas ieško prekės. Dėl to dar labiau 
kyla kainos ir sumaištis valiutų biržoje. Pardavėjas pardavinėja tarsi darydamas gerą 
darbą kitam. Be visuomeninių antagonizmų tarp turtuolių ir neturtingųjų, tarp spe- 
kuliantų ir dirbančiųjų, dar yra antagonizmai tarp kaimo ir miesto. Miestas neken- 
čia kaimo. Darbininkai ir miestiečiai nekenčia valstiečių, kaimas ir valstiečiai atsako 
miestui tokiais pačiais jausmais. Perpardavinėtojai taip pat nenoriai parduotuvėse 
parduoda prekes - jeigu ne miesto valdžios ir policijos spaudimas, ko gero, jau daug 
parduotuvių būtų uždarytos, o prekės neparduodamos, laikomos kaip kapitalas. 
Prieš kelias savaites Berlyno parduotuvių savininkai nusprendė: parduotuvėse bus 
prekiaujama tik šešias valandas per dieną, o kartą į savaitę (išskyrus šeštadienius ir 
šventes) - ketvirtadieniais - parduotuvės bus uždarytos. Pacituosiu nedidelį faktą iš 
savo kelionės per Vokietiją, kai pirmą kartą per šalį leidausi, kad parodyčiau, iki ko- 
kio laipsnio neįmanoma orientuotis Vokietijos kainose. Piliavoje3““ man reikėjo per 
kanalą persikelti keltu, nes kitapus kanalo laukė garlaivis, kuriuo ruošiausi plaukti 
į Svinouiscp“. Paklausiau, kiek mokėti už kelionę, ir man buvo atsakyta trumpai: 
„šimtą“. Negalėjau susigaudyti ko „šimtą“? Įtariau, kad šimtą tūkstančių, ir vėl pa- 
klausiau: ko šimtą? Vežėjas nesuprato klausimo ir dar kartą aiškiai ištarė: „šimtą“. 
Dialogas kartojosi kelis kartus, kol kategoriškai paklausiau: ar šimtą markių, ar šim- 
tą tūkstančių markių? Dvi vokietės, sėdėjusios kelte, pradėjo kvatotis dėl klausimo 
apie šimtą tūkstančių, nes kelionė kainavo šimtą markių. Tuomet už dolerį mokėti 
3 milijonai markių. Šimtas markių sudarė 1/30 mūsų cento dalį, šimtas tūkstančių 
markių - 30 centų. Skirtumas tarp 100 ir 100 tūkstančių markių yra milžiniškas, bet 
juk galėjo bilietas kainuoti ir 100 markių, ir 100 tūkstančių markių. Kas gi galėtų at- 
spėti, kad Vokietijoje kas nors dar gali kainuoti 100 markių. Šimto markių banknotų 
apyvartoje jau apskritai nebuvo, nes jų vertė minimali ir netinkama už nieką mokėti. 
Dabar, kai markės kursas nusirito iki begalinių žemumų, popierinių banknotų padė- 
tis dar pablogėjo ir susikomplikavo. Nors Valstybinis bankas spausdina banknotus 
po 20 milijonų, vis dėlto išmokos didmeninėje prekyboje ir pramonėje, privačiose 
ir viešosiose įmonėse yra tokios didžiulės, kad suryja nežmoniškai daug banknotų, 
o provincijai Berlynas negali jų pristatyti. Kilus tokiam žiauriam kainų chaosui ir 
smukus pinigų vertei dar trūksta pinigų apyvartoje. Kai antrą kartą pravažiuodamas 


366. Piliava, arba Baltijskas (vok. Pillaw, nuo 1522 m. Pillau, nuo 1936 m. Seestadt Pillau, 
nuo 1939 m. Pillau, Frische Nehrung, nuo 1945 m. rus. Ilunnay, nuo 1946 m. rus. Banmuūck) — 
miestas dab. Kaliningrado srities vakarinėje dalyje, Sembos pusiasalyje, tarp Aistmarių ir Balti- 
jos jūros, Aistmarių nerijos šiaurinėje dalyje, Baltijsko municipalinio rajono ir Baltijsko miesto 
administracinis centras. 

367. Šwinoujšcie (vok. Swineminde), abu pavadinimai, reiškiantys Šwina [upės] burną, yra mies- 
tas ir jūrų uostas Baltijos jūroje ir Ščecino lagūnoje, dabartinės Lenkijos šiaurės vakarų dalyje. 

lankiausi Vokietijoje, jau buvo pasirodę įvairūs vietiniai mokėjimo ženklai, lygiaver- 
čiai banknotams: talonai, kuponai. Juos spausdino miestai, įmonės, įstaigos, insti- 
tucijos - žodžiu, atsirado dar vienas ekonominio piniginio chaoso elementas. Kai 
buvau Karaliaučiuje, kaip tik vyko uostamiesčio darbininkų streikas. Ką aš galiu dar 
pasakyti - padėtis Vokietijoje yra labai baisi. 


1923 metų rugsėjo 3 d. 
Pirmadienis 


Traukiniu, išvykstančiu 9 ryto iš Kauno, išvažiavau į Rokiškį. Tai vienas iš dviejų 
traukinių, vežančių iki Rokiškio ir Obelių, atseit prastesnis, t. y. lėtesnis, bet ren- 
kuosi jį, o ne tą kitą, nes nereikia kankintis per naktį, be to, traukinyje yra daugiau 
vietos, tad ir keliauti nepalyginti patogiau. Traukinyje sutikau Kauno apygardos 
teismo teisėjus - Budrecką“, Milčinskį?“? ir Burkevičių?"“, vykstančius į išvažiuoja- 
mąją teismo sesiją Rokiškyje. 9 valandą 30 minučių vakaro buvau Rokiškyje. Trau- 
kinių stotyje mane pasitiko Stefanas Romeris ir Kligys. Kol traukiamu arklių veži- 
mu važiavome į Bagdoniškį, privalėjau jiems pasakoti apie savo kelionę - ypač apie 
skrydį aeroplanu. Bagdoniškyje mane pasitiko Marynia. Jai vėl viską nuo pradžių 
turėjau išpasakoti, tad nenuostabu, kad miegoti nuėjome tiktai antrą valandą nak- 
ties. Elvyra su vaikais jau miegojo, jų ir nepamačiau. 

Na, dar keli žodžiai, jau paskutiniai, apie kelionę. Taigi, niekur nesu matęs tiek 
daug ir tokių vargetų, kokių mačiau Berlyne, grįždamas namo. Kas nori išvysti jau- 
dinamą žmonijos vargo vaizdą, lai važiuoja į Berlyną. Neturtingųjų ir elgetų, mato- 
mų Berlyno gatvėse, ypač vakarais, judrioje Frydrichštrasėje vaizdą sunku pamiršti. 
Prieš juos Kauno vargetos atrodo tarsi magnatai - jie tarsi taukuose besivartančios 


368. Budreckas Juozas. 

369. Milčinskas Aleksandras, teisininkas, 1921-1924 m. Kauno apygardos teismo narys, 1924- 
1925 m. Kauno apygardos teismo pirmininko pavaduotojas. 

370. Burkevičius Vilhelmas Žanas (1885-1971), teisininkas, evangelikų liuteronų kunigas. 1918 m. 
dirbo Vilniaus apskrities taikos teisėju, 1919 m. - Vilniaus miesto ir apskrities taikos teisėju, 
1919-1922 m. - Rokiškio I nuovados taikos teisėju, 1922 m. - Ukmergės II nuovados taikos teisėju, 
1922-1924 m. Kauno apygardos teismo narys, dirbęs Civiliniame skyriuje. 1919-1920 m. Lietuvos 

vyriausybės įpareigotas vedė derybas su Rusija dėl pasikeitimo politiniais kaliniais. Nuo 1924 m. 
advokatas, 1926-1928 m. vyresnysis notaras. Nuo 1937 m. tvarkė Lietuvos evangelikų liuteronų 

konsistorijos teismo bylas. Sovietų valdžiai uždraudus dirbti teisininku, 1944-1947 m. dirbo bib- 
liotekoje Kaune. 1952 m. ordinuotas kunigu, buvo konsistorijos juriskonsultas, vicepirminin- 
kas. 1954 m. su vyskupu J. Kalvanu vyresniuoju parengė Lietuvos evangelikų liuteronų bažnyčios 

pirmą statutą lietuvių kalba. 1955-1970 m. konsistorijos pirmininkas; rūpinosi religinės literatū- 
ros leidyba, 1968 m. užmezgė ryšius su Pasauline liuteronų sąjunga. Nuo 1970 m. garbės senjoras. 

spurgos. Net palyginti neįmanoma su Berlyno varguoliais, stypsančiais ilgoje eilėje, 
į kurią net pasižiūrėti baisu. Pro vieną tokį vargetą praėjau tris kartus, kol įsitikinau, 
kad tai gyvas žmogus, o ne koks manekenas - ir paaukojau jam pinigų. Toje vietoje 
dažniausiai būriuojasi aklieji, o jų veidai tokie pajuodę ir sulysę, kad primena mu- 
miją - suėstą bado ir vargo. Kartais atrodė, kad ant žmonių veidų užtrauktos baisios 
kaukės. Baisiai atrodo ir tų žmonių siluetai, ir drabužiai. Tarp jų yra daug karo invali- 
dų, aklų, atsliūkinančių kartu su šunimis kaulyti maisto - šunys yra jų vedliai. Kariai 
vilki senomis karinėmis uniformomis. Netrūksta ir moterų, kurios, rodos, tuoj tuoj 
nualps, nes iš paskutiniųjų laikosi ant kojų. Yra ir senų žmonių, kurių veido bruožai 
išduoda, kad jie inteligentai, tačiau jau negali dirbti. Neįstengia išsilaikyti iš santau- 
py, todėl gatvėse pardavinėja degtukus, o iš tiesų prisidengę tokia prekyba elgetauja 
arba tiesiog abejingai laukia, kol kas nors jų pasigailės. Kadaise, dar mano vaikystės 
laikais, badas kamavo Indiją. Iliustruotuose leidiniuose buvo spausdinamos alkanų 
indų nuotraukos. Šiandien tas pačias nuotraukas būtų galima perspausdinti apie 
badaujantį Berlyną. Vokietijos varguolių vaizdas yra nė kiek ne mažiau baisus nei 
minėtųjų XIX amžiaus indų. Tragiškai atrodo tie bado nualinti žmonės, stoviniuo- 
jantys vienoje iš Europos sostinių, kuri dar visai neseniai svajojo užvaldyti pasaulį, 
o šiandien virto jausmų ir kančių pragaru. Vis viena iki šiol nesiliovė svajoti apie 
kerštą. Jeigu kada nors ir įvyks vokiečių kerštas, ko gero, jis bus labai baisus. Iš Ber- 
lyno į Karaliaučių važiavau vadinamuoju Lenkijos koridoriumi, nusidriekusiu tarp 
vadinamųjų Choinicių (anksčiau vokiečių Konitz) ir Tčevo (vokiečių Dirschau) sto- 
čių. Minėtuoju koridoriumi važiavome rytą. Saulė jau buvo pakilusi. Vagonai nebuvo 
rakinami ar saugomi. Niekas neliepė uždaryti vagono langų. Į traukinį įlipo lenkų 
geležinkelių tarnyba. Šitos Lenkijai priklausančios pajūrio kašubų žemės, nors ir ke- 
lia nemažai politinių komplikacijų, mat apsunkina Vidurio Europos santykius, man 
sudarė malonų įspūdį; tai istorinės skolos grąža slavams, kuriuos germanai taip žiau- 
riai iškeldino iš Baltijos krantų ir didžiajame Elbės intake - didžiuosiuose Vidurio 
Europos plotuose. Važiuodamas tuo koridoriumi kalbėjausi su lenkų konduktoriumi, 
kuris, sužinojęs, kad esu Lietuvos pilietis, labai kandžiai ėmė dėstyti savo nuomonę 
apie Lietuvą. Pasak jo, tai mažytė valstybėlė, kuri neverta Lenkijai net kojas bučiuoti, 
o Lenkija, išdidžiai tikino, kviečia į sostą Rumunijos karalių (taip geležinkelio tar- 
nautojas suprato neseniai vykusį Rumunijos karaliaus vizitą Varšuvoje) ir, sukūrusi 
uniją su Rumunija, kaip kitados su Lietuva, gaus žemes, kurios su Lenkijos vėliava 
karaliaus nuo Baltijos iki Juodosios jūros. Oi, dar gajos imperialistinės idėjos lenkų 
galvose. Dar labai gajos! 

1923 metų rugsėjo 4 d. 
Antradienis 


Nors šie metai ūkininkauti nebuvo palankūs, nes vasara šalta ir labai lietinga, auga- 
lai prasti, derlius menkas, puikiai užderėjusių vaisių paklausa labai maža, vis dėlto 
šį kartą mano seserys, gyvenančios Bagdoniškyje, mažiau dejuoja ir pastebiu, kad 
jos nusiteikusios kur kas optimistiškiau. Tą optimizmą skatina ruduo, mat rudenį, 
net ir prastesniais metais, vis tiek džiugina šioks toks derlius. Elvyra atsivežė kelis 
šimtus dolerių, tad jau atrodo linksmesnė, atrodo pailsėjusi ir apskritai gražesnė. 
Marynka tokiu laiku sukasi kaip voverė rate - vis dar turi daug darbų, o Helcia 
Mečkovska atrodo labai blogai, nepaisant fakto, kad jau vaikšto ir priaugo svorio. 
Mergaitės galva dar nusvirusi ant krūtinės, ji sunkiai kvėpuoja, sunkiai kalba, yra 
nervinga ir kaprizinga. Labai liūdna ją tokią matyti. Elvyra nusiteikusi optimistiš- 
kai ir tikisi, kad Helcia pasveiks. Šiuo metu Bagdoniškyje vieši teta Paulinka Vei- 
senhofienė??' iš Pakriaunių - ji jau labai sena, bet dar puikiai išsilaikiusi, judri, save 
mylinti ir apskritai gerai užsikonservavusi. 

Na, o aš, naudodamasis tomis keliomis dienomis, leidžiamomis Bagdoniškyje, tu- 
riu dienoraštyje papasakoti savo pastangas užmegzti mūsų lietuvių laisvųjų mūrininkų 
organizacijos ryšius su tarptautine laisvųjų mūrininkų organizacija. Tai buvo vienas 
iš tikslų, dėl kurių keliavau į Šveicariją. Į Nešatelį vykau specialiai dėl to, kad susiras- 
čiau Tarptautinės masonų draugijos, įkurtos federaciniais principais 1921 metais, Di- 
diji kanclerį Eduarą Kartjė la Tentą?" ir pateikčiau jam mūsų prašymą įstoti į draugiją 
arba bent jau norą kandidatuoti ir tapti draugijos nariais. Kartjė la Tento Nešatelyje 
nesuradau, mat jis jau pusantrų metų gyveno Ženevoje, į kurią, gavęs brolio adresą, ir 
nuvykau. Tai buvo šeštadienį, rugpjūčio 18 dieną. Atvykęs į Ženevą ir palikęs daiktus 
viešbutyje, iškart nuskubėjau nurodytu adresu - „avenue des Vollandes, 1“. Bijojau, kad 
kitą dieną, sekmadienį, jis gali kur nors išvykti pailsėti. Brolio namą ir butą nesunkiai 
radau. Duris atvėrė kažkokia pagyvenusi moteris, greičiausiai Kartjė la Tento žmona. Ji 
palydėjo mane į brolio Kartjė la Tento kabinetą ir paprašė minutėlę palaukti. Po kelių 
minučių pasirodė ir pats brolis Kartjė la Tentas. Jam apie 60 metų - galbūt šiek tiek 
daugiau. Nedidelio ūgio, su pilvuku, tačiau gyvybingas, skvarbaus žvilgsnio žmogus. 
Prisistačiau ir dar nespėjęs paaiškinti, kieno siunčiamas ir su kokiu tikslu čia atvykau, 


371. Veisenhofienė Paulina iš Končių giminės, Končaitė (Weyssenhoff Paulina, 1850?-?), An- 
tonio Veisenhofo (Antoni Weyssenhoff, 1842-1913) žmona, Medardo Končios (Medard Koncza, 
1808-1899) ir Paulinos Monvid-Bialozoraitės (Monwid-Bialtozor, 1820-1881) dukra. Mykolui Pi- 
jui Pascaliui Romeriui giminaitė per Edvardo Jano Rėmerio (1806-1878) liniją (Tytuvėnų). 

372. Kartjė la Tentas Eduaras (Ouartier-la-Tente Ėdouard, 1855-1925), šveicarų politikas, Radika- 
lų demokratų partijos atstovas. 

jis jau suprato, kad mano vizitas susijęs su laisvaisiais mūrininkais. Išgirdęs, kad at- 
vykau iš Lietuvos, siunčiamas lietuvių laisvųjų mūrininkų organizacijos, brolis mane 
nutraukė ir pasakė, kad prieš savaitę kažkoks brolis iš Berno, ketinęs vykti į Lietuvą, į jį 
kreipėsi klausdamas, ar Lietuvoje yra kokios nors laisvųjų mūrininkų organizacijos, ir 
prašė jas nurodyti, bet kancleris atsakė jokių žinių apie minėtąsias organizacijas neturįs. 
Papasakojau kancleriui mūsų genezę, kuri kilusi iš pokarinių Vilniaus ložių, priklau- 
siusių Didiesiems Rusijos tautų rytams, o jas kitados, 1910 ar 1911 metais, įkūrė Di- 
dieji Prancūzijos Rytai. Paaiškinau, kad prieš 2-3 metus mūsų proklamuojami Didieji 
Lietuvos rytai, kuriems priklauso ir motininė ložė „Lietuva“ Kaune bei dar dvi ložės: 
viena Panevėžyje ir viena Šiauliuose. Narių turime nedaug, atsižvelgiant į mūsų darbo 
sąlygas, tačiau jau turime savo konstituciją. Turėjome galimybę susipažinti su 1921 me- 
tais įkurtos Tarptautinės Laisvųjų mūrininkų draugijos Taisyklių deklaracija (kitaip 
tariant - A.M.L,, šiosios inicialais — originalus pavadinimas Association Magonnigue 
Internationale - taip ir vadinsiu), kuriai visiškai pritarėme, ir nuo šiolei deklaracija tapo 
mūsų taisyklėmis. Tad pageidaujame įstoti arba pateikti savo kandidatūrą į A.M.L,, dėl 
minėtojo tikslo ir buvau deleguotas pas Didįjį kanclerį. 
Tęsinys rytoj. 


1923 metų rugsėjo 5 d. 
Trečiadienis 


Šiandien buvau nuvažiavęs į Gačionis. Mane pasikvietė Piotras Rosenas, mat šiomis 
dienomis jo žmona vyksta pailsėti pas savo seserį, gyvenančią Prancūzijoje, ir norėtų 
gauti informacijos apie kelionės į Prancūziją sąlygas ir įvairias smulkmenas. Įkal- 
bėjau moterį keliauti į Olandiją ir tokiu būdu aplenkti neramiąją Rūro sritį. Čia dėl 
prancūzų okupacijos ir pasyvaus vokiečių pasipriešinimo keliautojo gali laukti įvai- 
riausios, net ir nemaloniausios staigmenos. Gačionyse neužsibuvau. Nuvažiavau ten 
po pietų, o po ankstyvos vakarienės, maždaug 8 vakaro, išvažiavau namo. Dangus 
buvo apniukęs ir kas kiek laiko nulydavo smulkus lietutis. Tokia tamsa apgaubė lau- 
kus, kad buvo sudėtinga įžiūrėti kelią, vedantį namo. Mane vežė sodininkas Bielskis, 
vadeliojo šyvą Marynios kumelę. Už Petrašiūnų ratai įvažiavo į griovį - aš su Biels- 
kiu taip pat ten nugarmėjome. Laimei, mums visiškai nieko nenutiko. Po kurio laiko 
dangus išsigiedrino, pasirodė pirmosios žvaigždės ir paskutinę kelio atkarpą - visų 
sudėtingiausią - įveikėme jau be jokių problemų. Dabar Gačionyse gyvena ir Valunio 
Veisenhofas, kuris jau susitaikė su Piotru Rosenu. Valunio pastaraisiais metais ragavo 
labai daug vargo, tad dabar džiaugiasi, kad pas Roseną turi ramų kampą, gerovę, gerą 
maistą. Šiuo metu Valunio po truputį pardavinėja savo baldų dalį Rokiškyje ir laukia, 

kol vyriausybė paskelbs jo Jūžintų dalį neliečiama. Greičiausiai juos parduos - bent 
man atrodo, jog Valunio jau pernelyg silpnas, kad sugebėtų ten ūkininkauti ir išlikti. 

O dabar toliau pasakosiu apie Laisvuosius mūrininkus Vakaruose. Išklausęs ma- 
nęs Kartjė la Tentas pasakė, kad A.M.l. turi savo statutą, tad lietuviškoji mūsų orga- 
nizacija gali būti priimta A.M.l. nare tik statuto numatyta tvarka. Statutas numato, 
kad kuri nors kita organizacija, esanti A.M.I. narė, paremtų mūsų kandidatūrą arba 
ją teiktų svarstyti. Kadangi kancleriui pasakojau apie Didžiuosius Prancūzijos Rytus 
kaip organizaciją, iš kurios mes išsirutuliojome, jis ir patarė kreiptis į Didžiuosius 
Prancūzijos Rytus? ir prašyti paremti mūsų kandidatūrą. Didieji Prancūzijos Rytai 
yra vienas A.M.L. įkūrėjų, bet mes su jais nepalaikome jokių santykių. Tuomet Kartjė 


373. Didieji Prancūzijos Rytai (Grand Orient de France), didžiausia Prancūzijos masonų orga- 
nizacija. Įkurta 1773 m. persigrupuojant motininei škotiškosios Didžiosios Prancūzijos ložės 
struktūrai į Didžiąją nacionalinę ložę. Taigi, Didieji Prancūzijos Rytai išsivystė iš 1717 m. An- 
glijoje (Londone) susivienijusių keturių ložių, įkūrusių Didžiąją Londono ložę. Šioji ložė 1723 m. 
susistemino senąsias savo pirmtakų (laisvųjų mūrininkų) chartijas „Andersono konstitucijo- 
je“ (pavadinimas kilęs nuo jos redaktoriaus, škotų pastoriaus Džeimso Andersono (James An- 
derson). Besilaikančios minėtosios konstitucijos masoniškos brolijos nuo tol buvo įvardijamos 
kaip „reguliarios“, arba „škotiškos“. Ložės kūrėsi visoje Anglijoje ir Škotijoje, kurį laiką tarp 
savęs konkuruodamos ir besiginčydamos daugiausia dėl požiūrio į Dievą ir religiją, dėl ritualų, 
1815 m. jos susijungė į Jungtinę Didžiąją Senųjų Anglijos masonų ložę. Skiriamuoju jos bruožu 
laikomi „škotiški“ ritualai ir 33 brolių masonų laipsniai su griežtu pavaldumu, fiksuoti minė- 
tojoje konstitucijoje. Viso to viršūnėje - Didysis Pasaulio Architektas, kuris įkūnija transcen- 
dencijos, o ne kokio nors masoniško „Dievo“ simbolį. Kaip tik dėl to, kad transcendencija, kaip 
laisvųjų mūrininkų etikos šaltinis, buvo atmesta, įvyko Didžiųjų Prancūzijos Rytų išsiskyrimas 
iš „reguliariųjų“ brolių. Pastarieji laikosi požiūrio: ta etika, kuri nepripažįsta transcendencijos - 
pažeidžiama ir gali tapti manipuliacijos, derybų, asmeninių ir struktūrinių susitarimų objek- 
tu. Neginčijama aksioma - politinis „skaidrumas“. Ložėse gali telktis įvairių idėjinių politinių 
orientacijų žmonės, tačiau ložės kaip organizacinės struktūros negali dalyvauti politiniuose 
ginčuose ir polemikoje. Tuo tarpu Didieji Rytai nuo pat atsiskyrimo angažavosi politinei veiklai, 
remdamiesi lozungu „Laisvė, Lygybė, Brolybė“. Tiesa, nuo to net nukentėjo, mat netrukus po 
susikūrimo Prancūzijos revoliucijos metais vadovavimą perėmė jakobinai, tapdami jų politikos 
įrankiu ir todėl kartu su jais buvo sunaikinti, o vėliau atkurti Napoleono Bonaparto impęri- 
niams sumanymams vykdyti. Didžiųjų Rytų pabrėžtinis angažavimasis politikoje galutinai iš- 
ryškėjo III Prancūzijos Respublikos metais, kai aktyviai įsikišo į valdžios konfliktą su Katalikų 
bažnyčia, t. y. į Bažnyčios atskyrimą nuo Valstybės. Iš esmės nuo tada Didieji Prancūzijos Rytai 
buvo aktyvūs politinėje veikloje, ilgą laiką palaikė radikalias - kairiosios orientacijos - politines 
jėgas. XX a. pradžioje jie buvo ir iki šiol yra labai suaugę su politiniu prancūzų elitu. Didžiųjų 
Rytų ložių broliais buvo ne mažiau nei aštuoni prezidentai, daugiau nei dvidešimt premjerų ir 
t. t. Manoma, kad nėra pasaulyje labiau politizuotų masoniškų struktūrų už Didžiuosius Pran- 
cūzijos Rytus. Didieji Prancūzijos Rytai, kaip struktūra, yra labai demokratinė, nes ložės yra 
suverenios, nepavaldžios viena kitai hierarchiškai kaip kad „škotiškosios“, savo Konvente daly- 
vauja ir sprendžia, vadovaudamosios principu: „viena ložė - vienas balsas“. Ložių nariai gali būti 
ir moterys. Kita vertus, Aukščiausias ložės meistras (prezidentas) renkamas tam tikram laikui, 
o ne iki mirties ir nepaveldimas, kaip kad yra pas „škotiškuosius“ brolius. 

la Tentas parašė ir įteikė man raštelį, skirtą Didiesiems Prancūzijos Rytams; jame 
rekomendavo mane pristatęs „lietuvių broliu“. Lapelis buvo skirtas broliui Arias - 
Didžiųjų Prancūzijos Rytų generaliniam sekretoriui. Kartu Kartjė la Tentas man 
patarė, esant galimybei, užmegzti santykius, t. y. aplankyti antrą prancūzų laisvųjų 
mūrininkų organizaciją - Didžiąją Prancūzijos Ložę??* - ir taip pat gauti jos paramą. 
Didžioji Prancūzijos Ložė yra Didžiųjų Prancūzijos Rytų konkurentė, ilgus metus 
konkuravusi su pastarąja, tačiau turėjusi mažiau ložių ir narių. Dabar abi priklauso 
A.M.l. įkūrėjams. Kartjė la Tentas taip pat davė raštelį, kuriuo mane rekomendavo 
Didžiajai Prancūzijos Ložei, užsirašė ir mano adresą Kaune. Kalbėdamasis su Kartjė 
la Tentu įspėjau, kad mūsų organizacija yra ypač slapta ir tą slaptumą privalome 
išlaikyti dėl politinės krypties, vyraujančios šalyje. Įslaptintos ne tik dalyvių pavar- 
dės, bet ir pačios organizacijos egzistavimas. Kartjė la Tentas atsakė, kad įmanoma 
išlaikyti visišką slaptumą, ir pacitavo man analogišką Lenkijos precedentą. Pasirodo, 
lenkų organizacija taip pat turi kontaktų su A.M.l. su tokiu pat, kaip ir mes, prašy- 
mu išlaikyti slaptumą. Bendravimas vyksta taip: visa, kas skirta lenkų laisvųjų mūri- 
ninkų organizacijai, arba tai, ką ji perduoda, atsiduria pas Kartjė la Tentą, kuris yra 
vienintelis lenkų organizacijos ir A.M.I. tarpininkas. Jis susisiekia su lenkų organiza- 
cija arba veikia per lenkų brolį, gyvenantį Ženevoje ir turintį įgaliojimus santykiams 
palaikyti. Klausydamasis Kartjė la Tento priėjau prie išvados (nežinau, ar ji teisinga), 
kad minėtasis brolis yra profesorius Oskaras Haleckis. 


374. Didžioji Prancūzijos Ložė (pranc. Grande Loge de France), kaip dabartinė masoniška struk- 
tūra, įkurta 1894 m., tačiau iš esmės ji tęsia tokiu pat pavadinimu funkcionavusios 1738-1773 m. 
Grande Loge de France veiklą. Ložės nariai gali būti išskirtinai vyrai, naudoja „škotiškus“ ritualus 
ir dirba „Didžiojo Pasaulinio Architekto garbei“. Tiesa, pastarąjį apibrėžia kaip „kūriamąjį prin- 
cipą“ (principe créateur), palikdama savo nariams teisę laisvai interpretuoti minėtąjį terminą. Čia 
ir yra jos skirtis nuo Jungtinės Didžiosios Senųjų Anglijos masonų ložės. Ji yra viena iš vadovau- 
jančiųjų A.M.L. narių šalia Didžiųjų Rytų. Pažymėtina, kad A.M.I. Jungtinė Didžiosios Senųjų 
Anglijos masonų ložė nepripažįsta. Be to, pirmoji škotiškoji ložė Paryžiuje įkurta 1726 m., Bordo 
mieste 1732 m., 0 1734 m. Paryžiuje jau veikė 7-8 pagrindinės ložės. 1742 m. Prancūzijoje jau buvo 
200 ložių, tačiau turinčiųjų Didžiosios Londono Ložės įgaliojimus nebuvo nė dešimties. Plėtojan- 
tis ložių tinklui buvo bandyta gauti „autonomiją“. 1735 m. Londono buvo paprašyta suteikti kons- 
titucinę chartiją, kuri reikštų Didžiosios Prancūzijos Ložės suformavimą, tačiau pritarimo iš 
Londono negauta. Po griežto neigiamo atsakymo grupė Prancūzijos škotiškųjų ložių 1736-1737 m. 
sukūrė niekam kitam nepavaldžią Didžiąją provincijos ložę, kurios generalinė asamblėja 1738 m. 
išrinko „nuolatinį ir vyriausiąjį masonų didįjį magistrą Prancūzijos karalystėje“ Orleano guber- 
natorių, Onteno kunigaikštį Luji de Pardajaną de Gondriną (Louis de Pardaillan de Gondrin). 
Taip buvo įkurta škotiškoji Didžioji Prancūzijos Ložė. Tačiau ji nesubūrė Prancūzijos masonų, 
nuolatos vyko ginčai, tarpusavio kovos, privedusios prie ložės skilimo 1762 m. Galiausiai, 1772 m. 
gruodį, škotiškoji Didžioji Prancūzijos Ložė buvo paleista, o vietoj jos 1773 m. kovo mėn. pradėta 
kurti nauja kongregacija, pavadinta Prancūzijos nacionaline didžiąja lože. Jos asamblėja, įvykusi 
1773 m. spalio mėn., priėmė naują pavadinimą ir pervadino ją į Didžiuosius Prancūzijos Rytus. 

Section IV 


The consolidation and standardisation, 
particularly of ritual and regalia, brought 
aboutbythe Union. The spread ofthe Craft 
abroad with the development of the British 
Empire. The public face of Freemasonry, 
demonstrated in public processions, foun- 
dation stone layings, attendance at theatres 
and Masonic Balls and other events. The 
development of the three great Masonic 
Charities: the Royal Masonic Institution 
for Girls; the Royal Masonic Institution for 
Boys and the Royal Masonic Benevolent 
Institution. 


This Exhibition tells the story of English 
Freemasonry and is illustrated with docu- 
ments, paintings, engravings, photographs, 
regalia, porcelain, glass and silver. It out- 
lines the development of the Craft in 
England. > 


The exhibition is in five sections. 


Section I 


The development of Freemasonry, 
directly or indirectly, from the craft of the 
medieval stone-mason, the initiation of 
Elias Ashmole at Warrington in 1646 and 
the development of Lodges in Chester 
(c.1670) and Scarborough (1705). The com- 
ing together offour London Lodges on 24th 
June 1717 to form a Grand Lodge, the first 
in the world, with Anthony Sayer as its first 
Grand Master. 


Section V 


The activities of Masonic prisoners of 
war. The building of the present Free- 
masons’ Hall as a Peace Memorial. A 
gallery of Freemasons who have been 
eminent in many walks of life. The long 
connection, from 1737, between the Royal 
Family and Freemasonry. The reorganisa- 
tion of the Masonic Charities. The 250th 
and 275th Anniversaries of Grand Lodge. 


Coloured brochure £1.75 
(£1.50 at Freemasons’ Hali} 


Section II 


The development of the Grand Lodge as 
a regulatory body and the appearance of 
rivals: the Antients Grand Lodge (1751- 
1813); the Grand Lodge of Ali England 
(1761-1792) at York; the Grand Lodge 
South of the River Trent (1778-1788) in 
London. The development of the Lodge as 
both a ceremonijal and a convivial gathering 
andthe useofregalia. The emergence ofthe 
Royal Arch as an additional degree, the rise 
of rival Grand Chapters and development 
of separate regalia. The building of the first 
Freemasons’ Hall in 1775-1776 and its use 
for both Masonic and social gatherings. 
The founding of central charities to look 
after daughters (1788) and sons (1798) of 
indigent or deceased Freemasons, 


An Exhibition on 


the History 
of 
Enghsh 
Freemasonry 


at 


Freemasons’ Hall 
Great Queen Street 
London WC2B 5AZ 


Section III 


The involvement in Freemasonry of six 
ofthe sons of King George HI, in particular 
the Prince of Wales (later King George IV) 
and Augustus Frederick, Duke of Sussex, 
The Union of the premier and Antients 
Grand Lodges, on 27th December 1813, to 
form the United Grand Lodge of England. 


Parodos „Anglijos Laisvųjų mūrininkų istorija“ lankstinukas. 
Freemasons’ Hall Great Queen Street, London WC2B 5AZ. 

1923 metų rugsėjo 6 d. 
Ketvirtadienis 


Į Bagdoniškį atvyko Kavoliškio arkliai manęs pasiimti. Važiavau ten pietauti. Ka- 
voliškyje radau Elizką, Hektorą ir Juleką, savaime aišku, ir Vitoldą Komorovskį. 
Zitka su Litka yra Vilniuje, kuriame apsigyveno ilgesnį laiką. Litka kartu su savo 
giminaite ir bendramoksle Renia Jaroslavuvna Komorovska?“ įstojo į Vilniaus vie- 
nuolių nazaretiečių vienuolyną. Gyvena kartu su Zitka Paupio gatvėje. Zitka ten pat 
laikys brandos egzaminus, o vėliau ieškos kokio nors darbo. O Juleko santuoka su 
Madzia Gorska vis atidėliojama, nes nepavyksta sutarti, kaip toliau materialiai ver- 
sis jaunoji šeima. Pastaruoju laiku jau kalbama, kad po vestuvių Julekas su žmona 
gyvens Antanašėje, bet, aišku, su sąlyga, kad šitas dvaras bus sugrąžintas Rėme- 
riams. Panelės tėvas - p. Tomašas Gorskis3“ - lyg ir sutinka su tokiomis mintimis, 
dabar Kavoliškis deda visas pastangas susigrąžinti Antanašę. Antanašės Romeriai — 
Motiejus, Tadeušas ir Jadzė*? - jau pasirašė įgaliojimą. Kadangi jau praėjo termi- 
nas atsirasti Antanašės savininkams paimamo agrarinės reformos dvaro, tad šiems 
planams realizuoti kyla tam tikrų sunkumų. Pasitarti dėl Antanašės dvaro buvome 
iškviesti į Kavoliškį aš ir Rokiškio dekanas kun. Labanauskas*"“, kuris iš principo 
yra draugiškai nusiteikęs dvarų atžvilgiu ir priklauso Rokiškio agrarinės reformos 
komisijai. Mano užduotis pakalbėti šiuo klausimu Kauno agrarinės reformos val- 
dyboje. Šiandien Kavoliškyje lankėsi p. Janas Pšezdzeckis?? ir Valunio Veisenhofas. 
Kavoliškyje pasilikau nakvoti. Iš esmės teisūs tie, kurie tvirtina, kad visas lenkų ir 
lietuvių ginčas tėra dviejų Lietuvos visuomenės sluoksnių ginčas - tautinės lietu- 
vių ir lenkiškosios dvarininkų visuomenės. Tai tarytum dvi Lietuvos: viena sena, 
kuriai priklauso dvarininkai ir aukštuomenė, kultūriškai sulenkinta, kita - jauna, 
liaudies, daugiausiai valstiečių, tautinė visuomenė. Pastaroji telkiasi vakarinėje ša- 
lies dalyje, etnografinėje Lietuvoje, Kaune ir Suvalkijoje, čia sugebėjo stipriai išsi- 
kristalizuoti ir sukurti nepriklausomą valstybę. Pirmoji susitelkusi Vilniaus krašte, 
kuriame buvo stipriausi polonizavimo centrai ir kuriame visuomenės ir ūkio san- 
tykiai buvo labiausiai atsilikę. Šioji dvarininkiška Lietuva, pavyzdžiu pasirinkusi 
Vilniaus kraštą, kovodama su jaunąja Lietuva, ieško Lenkijos paramos, nes pati 


375. Komorowska, Jarostawowna Renia (Regina). 

376. Gorski Tomasz. 

377. Maciej, Tadeusz i Jadzia. 

378. Labanauskas Ignas (Labanowski, 1855-1946), kunigas, prelatas. 1919-1934 m. buvo Rokiškio 
Šv. apaštalo evangelisto Mato parapijos klebonas, nuo 1921 m. - Obelių dekanas, paskui - Rokiš- 
kio dekanas. 

379. Przeždziecki Jan. 

negeba sukurti stiprios individualios jėgos. Lenkija naudojasi minėtuoju siekiu, ta- 
čiau iš principo dėl Vilniaus likimo kalta ne vien tik Lenkija, bet ir pačios Lietuvos 

istorinis susidvejinimas. Atsidūrus tarp mūsų dvarininkų ir pasiklausius jų pasa- 
kojimų, nuomonių, išties nesunku patikėti, kad tai, ką rašiau, yra tiesa. Šiandien 

būtent Vilniaus kraštas yra virtęs mūsų lietuviškosios dvarininkijos sostine. Visas 

ilgesys, visi siekiai, visa meilė, visuomeniniai santykiai telkiasi kaip tik Vilniuje. 
Viskas, kas vyksta Vilniuje, yra gerai. Ten viskas mylima, ten protinga, sąžininga ir 
pan. Ten dvarininkai išlaikė savo turtą, savo įtaką, savo padėtį ir t. t. Ten yra tobula 

oazė. Ten mūsų dvarininkai jaučiasi savo namuose, ant savo šiukšlių - tokių, kaip 

senais gerais laikais. Ne Varšuva, ne Lietuva yra jos tėvynė. Tėvynė yra Vilnius - 
nuo pabaisų išgelbėta senos dvarininkiškos Lietuvos dalelė. Tokia, kuri nenori pri- 
pažinti ir nepripažįsta jokių „litvomanų“, jokių iškrypusių socialistinių naujovių. 
Ten ir katalikybė, ir vienuolynai, ir mokyklos, ir universitetas. Ten baliai kitokie, 
ten dvarai kitaip gyvena. Viskas ten geriau, nes senoviška, persmelkta sąžiningo 

konservatyvizmo ir senosios hierarchijos. Didžiajai mūsų dvarininkų daliai visai 

nerūpi Lenkijos ir Lietuvos ginčas. Jiems rūpi, kad laimėtų senoji - dvarininkiška — 
Lietuva. Vilnius ir Vilniaus kraštas tai įgyvendina ir dabar tapo tikra metropolija 

mūsų Nepriklausomoje Lietuvoje gyvenantiems dvarininkams. Lietuvoje yra du 

pasauliai: Kaunas - valstiečiai, lietuviai, prasčiokai, kurie viską daro blogai, ir Vil- 
nius - lietuvių dvarininkai, kurie vis dar paiso visuomenės hierarchijos ir ją gerbia, 
kuriame kiekvienas dalykas susaistytas tradicijų siūlais, tad viskas ten protinga, 
viskas kilnu, viskas mylima. 


1923 Metų rugsėjo 7 d. 
Penktadienis 


Ryte sugrįžau į Bagdoniškį. Buvau susitaręs su staliais, kurie turėjo supjauti mano 
namui lentas ir balkius (po 90 centų nuo „virvės“ ant jų stalo). Taip pat užsisakiau 
darbininką iškasti 20 duobių, į kurias bus sodinami vaismedžiai. Noriu dar šiemet 
jų pasisodinti. Peisachas Ruchas iš manęs pasiskolino 150 dolerių ir pasirašė vekselį 
iki 1924 metų birželio už 12 procentų palūkanų. Norėjo mokėti 15 procentų, bet 
aš pats nesutikau — nenorėjau būti nesąžiningas, toks procentas per didelis. Bag- 
doniškyje manęs laukė seserys ir vaikai. Nelaimingoji Helcia Mečkovska yra prie 
manęs labai prisirišusi ir stengiasi konkuruoti su Andžėjumi, kuris visur mane lydi. 
Vargšelė net nesupranta, kaip baisiai atrodo ir kaip liūdna į ją man žiūrėti. Dabar 
ji primena kažin kokį monstrą. Jeigu ji prisisapnuotų, kiekvienas išsigąstų, o ką 
sakyti, kai tokią matai realiai. Galva pakibusi virš krūtinės taip, kad yra lygi su pe- 

čiais. Žvilgsnis blausus ir liūdnas. Žiūrėti ji gali tik iš padilbų į viršų. Veidas išblyš- 
kęs, sunkiai kvėpuoja - vis girdisi švokštimas, o visą kūną purto drebuliai, tarsi jis 
nuolatos banguotų. Rankos atrodo patinusios, drebančios, ko nors ieškančios, tarsi 
tų invalidų, kuriuos mačiau užsienio kurorte. Baisu ir pagalvoti, kaip netikėta liga, 
nežinia iš kur atėjusi, nė vieno iš gydytojų tiksliai nenustatyta, per tokį trumpą lai- 
ką taip pakeitė vaiką. Prieš metus ji buvo sveika, graži, normali mergaitė. Šiandien 
ji invalidė, panaši į baisų padarą. 

Bagdoniškyje šalta ir lyja. Visą rugpjūtį buvo tas pats. Bulvės vis dar žydi, o avižos 
žaliuoja. Kol kas dar nebuvo šalnų. Marynia jau pradėjo sėti rugius. Elvyra - mala. 
Vaisius, kurių šiemet Bagdoniškyje yra be galo daug, seserys pardavinėja pūdais Ro- 
kiškyje (krituoliai nuo 1 14 iki 2 litų už pūdą). 

Vakare susirgau. Dar prieš vakarienę ėmė krėsti šaltkrėtis, kojos šalo ir buvo ne- 
judrios. Po vakarienės atsiguliau, kojas šildžiau buteliu su karštu vandeniu. Pasima- 
tavau temperatūrą. Ji siekė 38,97 C, vadinasi, labai aukšta. Gerietis Stefanas Rėmeris, 
Marynios sūnus, kuris išties labai rūpinasi visais ligoniais, pasirūpino ir manimi - 
miegojo mano kambaryje, ant grindų. 

Nebaigiau dar pasakoti apie bandymus užmegzti santykius su užsienio laisvai- 
siais mūrininkais. Taigi mano pokalbis su Kartjė la Tentu buvo trumpas. Apie mus 
jis visiškai nieko nežinojo. Jis nežinojo ir laisvųjų mūrininkų istorijos Rusijoje - 
beje, mane tai nustebino, nes juk 20 metų vadovauja tarptautinei laisvųjų mūrinin- 
kų organizacijai („Bureau International des Relations Maconnigues“) ir, kaip pats 
sakė, 40 metų yra masonas. Nors laisvieji mūrininkai prieš karą Rusijoje (Didieji 
Rusijos Rytai, o vėliau Didieji Rusijos tautų Rytai) veikė absoliučioje konspiracijoje, 
o tarptautinį kontaktą turėjo per Didžiuosius Prancūzijos Rytus, iš kurių patys ir 
yra kilę, su kuriais palaikė nuolatinius ryšius, vis viena labai keista, kad apie minė- 
tųjų masonų egzistavimą ir jų raidą, ypač dėl tarptautinės Rusijos reikšmės, nieko 
nežino Tarptautinis masonų santykių biuras - tuo laiku vienintelė organizacija, sie- 
jusi tarptautinį laisvųjų mūrininkų judėjimą. Na, o kai pasakodamas apie Didžiųjų 
Rusijos Rytų persitvarkymą į Didžiuosius Rusijos tautų Rytus, kuris įvyko 1912 ar 
1913 metais, užsiminiau, kad Rusijos valstybės paribiuose ėmė kurtis tautinės ložės, 
kas ir lėmė, kad Rusijoje atsirado federalistinės srovės, siekusios pertvarkyti vals- 
tybę, ypač kai užsiminiau apie Ukrainą, Kartjė la Tentas pasakė, kad pastaraisiais 
metais su Ukrainos laisvaisiais mūrininkais palaikė labai glaudžius ryšius (supratau, 
kad tie santykiai buvo efektyviausi 1919-1920 metais). Nežinau, ar tas bendravi- 
mas iki šiol tęsiasi ir ar yra toks pat produktyvus šiandien, kai Kartjė la Tentas yra 
atsakingas už bendravimą su Lenkijos laisvaisiais mūrininkais. Manau, Lenkijos 
laisvieji mūrininkai, kurių veikla yra labai valstybiškai tautinė, negali būti itin so- 

lidarūs su Ukrainos laisvaisiais mūrininkais, nors prieš kelerius metus ir palaikė 
glaudžius ryšius su Petliūra3**. Dabar abi srovės turi būti labai stipriai valstybinės 
(nepriklausomos). Šių dalykų nuodugniai išsiaiškinti negalėjau. Apie šiuolaikinį 
laisvųjų mūrininkų atgimimą tarp rusų emigrantų, kuriems vadovauja Kerenskis?* 
ir Dolgorukovas**?, sužinojau po kelių dienų Paryžiuje ir apsilankęs Didžiuosiuose 
Prancūzijos Rytuose - Kartjė la Tentas, rodos, nieko nežinojo, nes niekaip nereaga- 
vo į mano pasakojimą apie Ukrainos ir Lenkijos laisvuosius mūrininkus arba apie 
Rusijos laisvųjų mūrininkų organizacijos veiklą emigracijoje. Jis manęs nesiklausė, 
ir susidarė įspūdis, kad nieko apie tai nežino. 


1923 metų rugsėjo 8 d. 
Šeštadienis 


Šiandien jau geriau jaučiausi. Buvau dar nusilpęs dėl vakar pakilusios temperatū- 
ros, ausyse ūžė ir sukosi galva. Ką gi, šįvakar išvykstu į Kauną. Seserys ir Stefanas 
įkalbinėjo pasilikti, bet aš nenorėjau. Jeigu jau sirgsiu — verčiau savo namuose 
Kaune. Vakarykštė temperatūra smogė tarsi griaustinis. Greičiausiai tai aidas 
kažkokių kelionėse pasigautų virusų ar peršalimo. Už tą kelionę susimokėjau pi- 
nigais, tačiau galima ir sveikata susimokėti, nes nieko nebūna už dyką. Forsavau 


380. Petliūra Semionas (Simonas, 1879-1926), ukrainiečių politikas, ukrainiečių armijos vyriau- 
siasis vadas (1918-1920), Ukrainos direktorijos vadovas. 1920 m. kartu su J. Pilsudskio vado- 
vaujama lenkų armija kovojo prieš bolševikus. Po pralaimėjimo Raudonajai armijai emigravo. 
Nužudytas Paryžiuje slapto bolševikų agento. 

381. Kerenskis Aleksandras (Kepencknit Anekcangp Ďëgoposny, 1881-1970 ), teisininkas, poli- 
tikas, masonas. Priklausė Rusijos socialistų revoliucionierių (eserų) partijai, buvo vienas vado- 
vų, Rusijos valstybės veikėjas, Laikinosios Rusijos vyriausybės ministras pirmininkas (1917 m. 
liepos 21-lapkričio 7 d.). 

382. Dolgorukovas Pavelas Dmitrijevičius (1866-1927), kunigaikštis, rusų aristokratas, libera- 
las, masonas. XX a. pradžioje dalyvavo pasauliniame pacifistiniame judėjime (pirmininkavo 
Pasauliniam pacifistų kongresui Stokholme), vienas Rusijos zemstvų (žemietijų) veikėjų ju- 
dėjimo vadovų, Rusijos konstitucinių demokratų (kadetų) partijos vienas įkūrėjų, kurį laiką 
buvo pirmininkas, 1907 m. išrinktas Rusijos valstybės dūmos nariu. Po Rusijos revoliucijos 
1917 m. vasarį-kovą pasisakė už kunigaikščio Michailo Aleksandrovičiaus paskelbimą Rusijos 
caru, po bolševikų perversmo rėmė ir aktyviai dalyvavo Rusijos „baltųjų“ judėjime, 1918- 
1919 m. dirbo gen. Antono Denikino Informacinėje agentūroje, Tautiniame Rusijos komitete. 
1924 m. kurį laiką gyveno Varšuvoje, 1924 m. rudenį atvyko į Paryžių, kuriame veikė Rusijos 
taryba, vadovaujama gen. Piotro Vrangelio. Parašė atsiminimus (Vielikaja razrucha. Vospo- 
minanija osnovatiela partii kadietov 1916-1926). 1926 m. kovo mėn. išvyko į Bukareštą, iš ten 
į Kišiniovą, o birželio mėn. nelegaliai kirto SSRS sieną. Susektas ir suimtas 1926 m., 0 1927 m. 
nužudytas bolševikų, apkaltinus, kad dalyvavo SSRS pasiuntinio Varšuvoje Piotro Voikovo 
nužudyme. 

keliaudamas, tad dabar organizmas pateikia sąskaitą. Jau išvykdamas iš Olandi- 
jos jaučiau šiek tiek pakilusią kūno temperatūrą. Kaune ir Bagdoniškyje kamavo 
neuralginiai kairės veido pusės skausmai - na, o dabar bus nesunkus ispaniškas 
gripas ir ilgai kamuos kosulys. Man buvo liepta iki pietų gulėti ant Marynios, 
kuri šiandien šventė gimtadienį, sofos, tačiau visokie svečiai sutrukdė. Atvažiavo 
aplankyti tetos Paulinkos Petkevičius iš Pakriaunių, buvęs malūnininkas ir eko- 
nomas, kurį teta paskyrė valdytoju ir įgaliotiniu. Atvyko ir Piotras Rosenas. Su 
abiem teko aptarinėti įvairius Pakriaunių reikalus. Po to dar aplankė ponai Nefai 
iš Rokiškio ir p. Florova iš Kriaunų. Į Rokiškio stotį išvažiavau jau sutemus, lietui 
lyjant. Kauną pasiekiau laimingai. Temperatūros nejaučiau. Į Kauną važiavau II 
klasės vagone. 

Tęsiu pasakojimą apie bandymą užmegzti santykius su užsienio laisvaisiais mū- 
rininkais. Trumpas pokalbis su Kartjė la Tentu buvo daugiau nei malonus, nes kad 
ir kur būtume, jaučiame vienas kitam brolišką pasitikėjimą, žinome, kas tai laisvųjų 
mūrininkų kultūra. Vienas kitą vadinome broliu. Vis dėlto buvo dalykinis pokal- 
bis daffaires — iki šiol vienas kito nepažinojome, neturėjome jokio kontakto, tad 
nejautėme vienas kitam itin didelės šilumos ar nuoširdumo. Jeigu būčiau žinojęs, 
kad neatimu brangaus Kartjė la Tento laiko, kad neatitraukiu jo nuo kokių nors 
darbų arba jeigu jis mane būtų padrąsinęs, tikrai dar būčiau ilgai ir daug ko klau- 
sinėjęs. Juk atvykau pas žmogų, tiek daug žinantį apie laisvųjų mūrininkų reikalus 
ir užimantį aukštą postą tarptautinėje laisvųjų mūrininkų draugijoje. Jaučiausi ne- 
patogiai, bijojau trukdyti ar pasirodyti didžiuliu laisvųjų mūrininkų profanu, nes 
mes tiek prieš karą mūsų Vilniaus ložėse, tiek dabar mūsų Didžiuosiuose Lietuvos 
rytuose neturėjome ryšių su tarptautiniu laisvųjų mūrininkų judėjimu. Buvome 
užsiėmę tik savo reikalais, nieko nežinojome apie visuotinio laisvųjų mūrininkų 
judėjimo raidą ar net istoriją. Dabar man reikėjo užmegzti kontaktą, kuris leistų 
bendrauti su visomis laisvųjų mūrininkų organizacijomis ir įsitikinti, ar jos iš tiesų 
yra idėjiniai žmonijos broliai - tokie, kokius mes regėti norėtume, ir kuo mums tas 
bendravimas būtų naudingas. Tik artimai bendraudami galime įsitikinti, kuo tiki- 
me - laisvieji mūrininkai nėra nei mistinis blogio ar šėtono kultas, nei žydų intriga, 
skirta pasauliui užkariauti, nei mina, galinti susprogdinti ar sugriauti pasaulį - kaip 
kad tvirtina laisvųjų mūrininkų priešininkai klerikalai. Aš asmeniškai tikiu Dievą ir 
Kristaus dievybę, jaučiu Kryžiaus kultą, bet nevengiu dirbti ir įgyvendinti laisvųjų 
mūrininkų idėjų - tos idėjos ir yra gimusios iš svarbiausios dieviškos Kristaus mo- 
kyklos elemento. Nekamantinėjau pernelyg daug brolio Kartjė la Tento, nes dar tu- 
rėsime laiko artimiau susipažinti su užsienyje veikiančiais laisvaisiais mūrininkais 
ir su jais pabendrauti. Buvau laimingas, kad jis ir manęs pernelyg nekamantinėjo, 

kad manimi pasitikėjo ir patarė ieškoti paramos, užmegzti santykius su Didžiai- 
siais Prancūzijos Rytais, kas mums gali atverti kelią į A.M... ir bet kuriuo atveju 
į tarptautinio bendravimo vėžes. Buvau laimingas su broliu pasikalbėjęs, nes kol 
kas tai buvo svarbiausia užduotis, o jausdamas lietuviškąjį santūrumą, nenorėjau 
pertempti stygos ir pasirodyti pernelyg įkyrus. Tai, ko mums dar trūksta, įgysime 
bėgant laikui, dabar svarbiausia pradėti žygiuoti tinkama linkme. Kartjė la Tentas 
davė man spausdintą A.M.I. medžiagą ir tuomet atsisveikinome. Kitą rytą išvykau į 
Paryžių, kuriame ėmiausi kitų žingsnių. 


1923 metų rugsėjo 9 d. 
Sekmadienis 


Naktis II klasės vagone praėjo labai gerai. Tempera- 


tūra jau nepakilo. Kadangi keleivių važiavo nedaug, 
visą kelią galėjau miegoti. Pasiekęs Kauną parėjau 
namo ir kojos nekėliau iš savo buto, o tuoj po pietų 
atsiguliau į lovą. Norėjau kaip reikiant sušilti, pailsė- 
ti ir nugalėti peršalimą. 

8 Państwową Požyczką Złotą 


Kaune radau nemažai laiškų, kuriuos iš Paryžiaus 


Voroneckio adresu. Helia Ochenkovska kartu su laiš- 


ku atsiuntė Vilniaus lietuvių išleistą mano knygelę, 


pavadintą Lietuvos politinės partijos ir keturis Vil- į TN S Rane G hna 
niaus dienraščio Słowo (Žodis) numerius, kuriuose AAt 
yra kelių Juzefo Pilsudskio paskaitų Vilniuje santrau- reklaminių skelbimų faksimilė, 
kos. Sitos paskaitos sudaro vieną ciklą. Cia Pilsudskis | stowo, 1922, lapkričio 26, nr. 99. 
pristato karo vadovybės funkcijas ir vaidmenį kari- 

niuose veiksmuose, analizuoja 1919 metų Vilniaus užėmimo genezę. Atrodo, šioji 
santrumpa tai užrašai, kuriuos konspektavo Helia, klausydamasi minėtųjų paskaitų. 
Jie rašyti pirmuoju asmeniu („padariau“, „norėjau“ ir t. t.), esama sakinių ir pasaky- 
mų, būdingų tik Pilsudskiui. Užrašai labai įdomūs, labai tiksliai, labai ištikimai per- 
teikia tą kūrybinį darbą, kurį atliko vadas. Kartu atskleistos visos minčių, jausmų, 
valios, veiksmų stadijos, visi asmens ir visuomenės mąstymo elementai, kovos tarp 
paprasto energijos iškrovimo, realizuojant kūrinį ir pasipriešinimą. Pasakojimas 
baigiamas konkrečiais darbais ir jų įvykdymu. Reikia pripažinti: toks pats mąstymo 
procesas yra realizuojamas ne tik karo veiksmuose, bet ir kiekvienoje žmogaus vei- 
kloje, ypač grupinėje. Yra dar aspektas, dėl kurio Pilsudskio paskaitos man palieka 

Vilniuje leisto dienraščio Słowo vinjetės ir 


nemalonų įspūdį. Pirmiausia į akis krenta, kad Pilsudskis yra labai save įsimylėjęs. 
Jis karštligiškai kuria savo didybę, savo kultą, savo „aš“. Tose paskaitose Pilsudskis 
kartu yra ir dievas, ir kunigas, kuriantis savo kultą, laikantis mišias už save patį. 
Kitas nemalonus dalykas - Pilsudskio meilė jėgai, plėšimui, ir tai vadinama valios 
jėga. Ir galiausiai nesuprantamas man taip Pilsudskio mylimos Lietuvos žeminimas. 
Pilsudskis myli Lietuvą, myli jos mąstymą, kurį neretai iškelia virš lenkiškojo, iške- 
lia kaip tinkamesnį veiklai, bet visa tai jis naudoja ne Lietuvai, o triumfui pasiekti, 
garbei ir tam, ką laiko žemesniu ir prastesniu. Ta didžioji, mylimoji ir šventoji Lie- 
tuva, jo manymu, gali būti tik niekinamos Lenkijos tarnaitė, tik įrankis lenkiška- 
jam pradui sustiprinti. Už tai Pilsudskį labiausiai smerkiu. Suprasčiau, jeigu lenkas 
užimtų Lietuvą ir atiduotų ją Lenkijai, bet iš to, ką Pilsudskis sako ir jaučia, jis yra 
ne lenkas, o lietuvis. Net jeigu ta Lenkija, kuriai Pilsudskis tarnauja ir kuriai savo 
darbus skiria, vadindamas ją numylėta Lietuva, nėra, jo supratimu, tautinė ir etninė 
Lenkija. Gyva ir reali Lenkija, kuriama šiuolaikinės demokratijos principais, kurių 
Pilsudskis nemėgsta ir kuriuos niekina. Ta Pilsudskio Lenkija yra sukurta iš senųjų 
dvarininkų luomų, tai romantiškoji Lenkija, kurią sudaro tiek lenkai, tiek rusai, o 
daugiausia lietuviai. Ta susapnuota Lenkija yra fantastiška, o lenkiškumo joje ma- 
žai. Galbūt tik pats pavadinimas. Pilsudskis šioje Lenkijoje nori išlaikyti lietuviškąjį 
pradą, praradusį tik savo vardą, tačiau laimėjusį toje jo Lenkijoje - toks, atrodo, yra 
jo sapnas apie Lenkiją. Tokiu atveju jis turėtų suprasti, kad naikindamas Lietuvos 
vardą, naikindamas jos liaudį trypia ir patį pagrindą, iš kurio išauga tas lietuviškasis 
lenkiškasis pradas. Kerta medį, kurio lietuviški ir lenkiški vaisiai yra Mickevičius, 
jis pats, nukris ir ims pūti. O tuos vaisius, Lietuvos lenkus ar Lenkijos lietuvius, jis 
labai myli. 


1923 metų rugsėjo 10 d. 
Pirmadienis 


Skaitydamas Vilniuje vykusių Juzefo Pilsudskio paskaitų santrumpas galvoju, kad 
Pilsudskis sensta ir vaikėja. Jo mintis vis dar yra stipri ir gili, vis dėlto jau ga- 
lima pastebėti tam tikrų vaikėjimo bruožų - vyriškojo aktyvumo lėtėjimą. Tai 
paaiškintų begalinę meilę sau ir kultą, kurį skiepija savo ištikimiesiems, ir karštli- 
gišką, darbštų, aistringą savos legendos kūrimą. Legendos, kuri juntama visuose 
jo pastarųjų metų pranešimuose. Pilsudskis jau nekuria veikalo, iš kurio išauga 
legendos, dabar jis kuria pačią legendą. Paskaičius jo mintis atrodo, kad visa ta 
Vilniaus akcija, vykusi 1919-1920 metais, buvo skirta ne kokiems nors dideliems 

veiksmams ir siekiams, kokie buvo ankstesni jo darbai - šaulių judėjimas?“, 1914 
metų rugpjūčio 6 dieną, Legionai, I brigada, Magdeburgas, 1918 metų lapkričio 
11 dieną Lenkijos išlaisvinimas, - o legendos kūrimui apie Juzefą Pilsudskį. Kultas 
ir meilė sau prarijo patį Reikalą. Kažkas dekadentiška vyksta su šiuo Didžiuoju 
Žmogumi. Kažkoks dirbtinis siekis tapti Nyčės Zaratustra% ir kilimas iki Napole- 
ono*s, Ir tai daroma itin kruopščiai. 


383. Turima galvoje J. Pilsudskio organizuotų militarinių organizacijų kūrimasis ir veikla 1912- 
1914 m. Iš jų, karui prasidėjus, ir buvo suformuoti „J. Pilsudskio legionai“. 

384. Austrija-Vengrija 1914 m. liepos 31 d. paskelbė mobilizaciją į kariuomenę karui su Rusija. 
J. Pilsudskis rugpjūčio 2 d. kreipėsi į šaulių būrius, susirinkusius Krokuvoje į vasaros stovyklą, 
pranešdamas, kad atėjo laikas peržengti Rusijos sieną ir su ginklu rankose imtis Karalystės išva- 
davimo. Minėtasis kreipimasis nebuvo suderintas su Nepriklausomybės partijų konfederacijos 
komisija, kuriai buvo pavaldžios šaulių organizacijos. Taip elgdamasis J. Pilsudskis siekė nu- 
traukti šaulių priklausomybę nuo Komisijos sprendimų, turėdamas galvoje, kad Komisijoje vy- 
ravo kairuoliškų orientacijų politinės jėgos. O tai būtų kliūtis jungtis į šaulių organizacijas neso- 
cialistinės orientacijos lenkų visuomenės daliai. Kita vertus, J. Pilsudskis nebuvo linkęs tartis su 
Komisija dėl esminių klausimų, kaip kad šaulių formuočių įjungimo į austrų kariuomenės sudė- 
tį sąlygos. Jis jau tuomet pats asmeniškai dėl jų derėjosi su austrų Kariuomenės štabu. Rugpjūčio 
6 d. Komisijai susirinkus J. Pilsudskis paskelbė, kad Varšuvoje susikūrė slapta Tautinė vyriau- 
sybė, kurios pavaldumui jis su visais šaulių būriais atsiduoda. Žinia apie minėtąją „vyriausybę“ 
buvo fikcija, kurią sukūrė J. Pilsudskis ir artima jo aplinka. Kitą dieną buvo oficialiai paskelbti 
du minėtosios „vyriausybės“ atsišaukimai. Pirmasis J. Pilsudskį įvardijo „visų lenkų karinių pa- 
jėgų komendantu/vadu“. Antrasis pranešė, kad „nuo šiol Lenkija nustoja būti belaisvė ir nori 
pati rūpintis savo likimu, kurti savo ateitį. Tam reikalui lenkų karinės formuotės, vykdydamos 
Aukščiausios tautinės vyriausybės įsakymą, žengia į Karalystės teritoriją, kad lenkų tauta galėtų 
nusimesti vergovės retežius ir normaliai plėtoti savo gyvenimą“. Taip Komisijai buvo pateiktas 
tarsi jau įvykęs faktas, neturėdama kito pasirinkimo pripažino ir pakluso varšuvietiškai tautos 
valdžiai kaip aukščiausiai, o sau priskyrė tik Galicijos atstovės funkcijas (W. Pob6g-Malinowski, 
Najnowsza historia polityczna Polski. 1864-1945, tom pierwszy. Paryż, 1953, S. 242-244). 

385. Frydrichas Nyčė (Friedrich Nietzsche, 1844-1900), vokiečių filosofas ir rašytojas, vienas žy- 
miausių „gyvenimo filosofijos“ kūrėjų. Nyčė savo veikloje reprezentavo aniems laikams būdin- 
gas kryptis: scientizmą, natūralizmą, evoliucionizmą ir reliatyvizmą, bet kartu savo veikalais 
kritikavo savo epochą ir jos kultūrą, išryškindamas neigiamus jos bruožus ir vienas pirmųjų 
prieš ją maištaudamas. Veikalą Taip kalbėjo Zaratrusta parašė 1883-1886 m. „Zaratrustoje“ jis 
išliejo savo sielą ir vizijomis priartėjo prie religijos. Keturių dalių kūrinys parašytas poetine pro- 
za vaizdingai, metaforiškai, sodri kalba į filosofinį diskursą įveda antžmogio viziją. Sąmoningai 
keldamas asociaciją su Naujuoju Testamentu ir kartu pašiepdamas Bibliją, Azijos pirmtako var- 
dą turintis pranašas skelbia mokslą apie antžmogį, kaip šioje žemėje gyvenančio, savarankiško, 
mokančio išlaikyti dvasios ir galios pusiausvyrą, gyvenimui taip išsakančio žmogaus utopiją, 
žmogaus, kuris turi būti tokia pat alternatyva krikščioniškajai moralei, „sunkio dvasiai“ ir gy- 
venimui, priešingam modernybės nihilizmui. 

386. Napoleonas Bonapartas (Napoléon Bonaparte, pasivadinęs Napoleonu I, 1769-1821), Pran- 
cūzijos revoliucinės armijos generolas, nuo 1799 m. tapęs Prancūzijos valdovu ir lapkričio 11 d. 
paskirtas Pirmosios Prancūzijos Respublikos Pirmuoju konsulu, 1802 m. - Konsulu iki gyvos 
galvos, o nuo 1804 m. gruodžio 2 d. tapo Prancūzijos imperatoriumi, Italijos karaliumi. 

Toliau pasakosiu apie bendravimą su užsienio laisvaisiais mūrininkais. Rugpjū- 
čio 22 dieną (antradienis) nuvykau į Didžiuosius Prancūzijos Rytus adresu „rue 
Cadet, 16“. Čia yra minėtosios sąjungos pastatas, kaip tik šiuo laiku remontuojamas, 
apstatytas pastoliais iš gatvės pusės. Brolį Arių (Arias), generalinį sekretorių, kuriam 
turėjau Kartjė la Tento rašytą rekomendaciją, radau privačiame to pat pastato bute. 
Brolis sirgo ir gulėjo miegamojo lovoje, tenai mane palydėjo du mažamečiai jo vaikai, 
sutikti prieškambaryje. Jis perskaitė raštelį, tačiau pasakė, kad serga ir jam sunku su 
manimi bendrauti, tada paprašė su tuo rašteliu nueiti į Didžiųjų Rytų biurą, įsikūrusį 
kitoje laiptinėje. Mažoji brolio dukrelė mane ten ir nuvedė. Atsidūriau tamsokame 
kambaryje, apšviestame, atrodo, lempos ar per stiklus iš kitų kambarių krentančios 
šviesos. Paskui pro atviras duris įėjau į kambarėlį, kuriame prie stalo sėdėjo pusam- 
žis vyras. Jam įteikiau Kartjė la Tento raštelį kartu su voku, adresuotu generaliniam 
sekretoriui Ariui (tariama „Arys“). Paaiškinau, kad brolis serga ir mane iš savo buto 
čionai atsiuntė. Pusamžis vyras paėmė raštelį, palydėjo mane į prieškambarį ir papra- 
šė palaukti. Prieškambario sienos nukabinėtos įvairiomis masoniškomis nuotrau- 
komis ir paveikslais. Po kokių dešimties minučių tas pats ponas į mane jau kreipėsi 

„broli“ (kad esu masonas, įsitikino iš Kartjė la Tento raštelio), pakvietė eiti kartu ir 
nusivedė į kaimyninį kambarį, atskirtą tik plona sienele. Čia manęs laukė jaunas 
vyras, maždaug 30 metų. Atsistojo ir sveikindamas mane atliko kažkokį pusrutulio 
formos gestą ranka. Manau, tai simboliškas pasisveikinimas, į kurį negalėjau nieko 
atsakyti, nes mes nežinome masoniškosios simbolikos. Tuomet jis ištiesė man ranką. 
Šitas brolis elgėsi labai mandagiai ir maloniai. Nežinau, kas jis toks ir kokias pareigas 
eina Didžiuosiuose Prancūzijos Rytuose. Paaiškinau keliais žodžiais savo apsilanky- 
mo tikslą ir kodėl Kartjė la Tentas mane čia atsiuntė. Brolis išklausė ir pasakė, kad vis 
tiek šita tema privalėsiu pasikalbėti su broliu Ariu - generaliniu sekretoriumi, kuris 
yra atsakingas už tokius ryšius, o darbe jo nėra tik laikinai. Paprašė dar kartą - rytoj - 
užsukti į masonų būstinę, kadangi Arį jau tikrai surasiu. Vis dėlto šis brolis panoro 
daugiau manęs paklausinėti, domėjosi mūsų geneze ir kodėl norime tapti tarptauti- 
nės Laisvųjų mūrininkų sąjungos nariais. Brolis buvo toks malonus, kad davė man 
kelis patarimus, kuriais vėliau pasinaudojau. Taigi, pasakė, kad būtina į Didžiuosius 
Prancūzijos Rytus kreiptis raštiškai su pasiūlymu užmegzti nuolatinius broliškus 
draugystės ryšius („amitié et fraternité“) su mūsų organizacija. Mūsų Prezidiumas 
turėtų raštu paaiškinti mūsų genezę, sandarą ir asmeninę bent jau Ordino tarybos 
sudėtį („Conceil d'Ordre“), o kalbant mūsų kalba - Prezidiumas visą minėtąją infor- 
maciją turėtų pateikti raštiškai. Tame pačiame rašte rekomenduojama prašyti, kad 
Didieji Prancūzijos Rytai paremtų mūsų kandidatūrą įstoti į A.M.I. 


387. Klaida. Tai buvo trečiadienis. 

1923 metų rugsėjo 11 d. 
Antradienis 


Lietuva atmeta Ambasadorių tarybos siūlymą dėl Klaipėdos norėdama laimėti 
laiko ir ištirti efektą, kuris paaiškės kol kas atmetus siūlymą, kurį priimti buvo 
reikalaujama per tam tikrą laiką. Tad kol kas nepraneša apie atmestą primygtinį 
siūlymą ir apie savo kontrpasiūlymą. Pirmiausia kreipėsi į Ambasadorių tarybą 
Paryžiuje, prašydama atidėti atsakymo terminą iki tol, kol susirinks šiuo laiku vis 
dar atostogaujantis Seimas. Vyriausybė mat norėtų tokiu rimtu klausimu pasitarti 
ir su Seimu. Kol kas Lietuva dar nesulaukė atsakymo, o Lietuvai skirtas terminas 
jau praėjo - tai buvo rugsėjo 9 diena. Iki šiolei tylu. Šitaip vilkindama laiką Lietuva 
nori suprasti, kaip į vėlavimą reaguos Ambasadorių taryba, ir kartu pasidaryti iš- 
vadas, kokios svarbos yra siūlymas dėl Klaipėdos - ar į vėlavimą bus labai smarkiai 
sureaguota, ar ne. Tokį diplomatinį žaidimą bando sužaisti Lietuva - dažniausiai 
vilkinti reikalą renkasi silpnieji ir kartais laimi. Bent jau laiko tiksliai susigaudyti 
situacijoje. 

Ir vėl tęsiu pasakojimą apie susitikimą su Paryžiaus laisvaisiais mūrininkais. Pa- 
klausiau jaunojo Didžiųjų Prancūzijos Rytų brolio, priėmusio mane susirgus generali- 
niam sekretoriui Ariui, patarimo. Kitą rytą (ketvirtadienis, rugpjūčio 23 diena) anksti 
atsikėliau ir, apsirūpinęs rašymo priemonėmis, atsisėdau „Soufflet“ kavinėje, kurio- 
je tokiu paros metu dar tuščia ir tylu. Pradėjau rašyti deklaraciją, skirtą Didiesiems 
Prancūzij os Rytams. Manoji deklaracija buvo turininga ir tiksli, parašyta taisyklinga 
prancūzų kalba. Rašte nurodžiau išsamią mūsų Didžiųjų Lietuvos Rytų genezę nuo 
pat susikūrimo, t. y. nuo Didžiųjų Rusijos Rytų, patronuotų Didžiųjų Prancūzijos Rytų, 
iki 1920-1921 metų, kai Kaune sukūrėme ložę „Lietuva“ ir pasiskelbėme esantys sava- 
rankiški Didieji Rytai. Nurodžiau ir pagrindinius organizacijos bruožus, išvardijau, 
kad ji susideda iš vienos pilnos motininės ložės Kaune ir turi dvi dar besiformuojan- 
čias ložes (Panevėžyje ir Šiauliuose), kad tikimės, jog susikurs antroji ložė Kaune ir 
ložė Klaipėdoje (apsigyventi Klaipėdoje planuoja vienas labiausiai atsidavusių veiklai 
mūsų brolių - Šaulys). Užsiminiau ir apie tai, kad mūsų statutas numato (iš tiesų 
tai tik statuto projektas, nes tos dalies dar mūsų ložė nepatvirtino), jog aukščiausias 
mūsų organas bus konventas, kuris pradės funkcionuoti tik tuomet, kai mūsų ložių 
skaičius išaugs iki 7, o iki to laiko jį pakeis motininė ložė „Lietuva“; jos prezidiumas 
irgi iki to laiko bus „la Conseil d'Ordre“**?, kitaip tariant, aukščiausioji Didžiųjų Lietu- 
vos Rytų valdžia. Nurodžiau ir asmenis, priklausančius „Conseil dOrdre“. Peržvelgus 


388. Šaulys Jurgis. 
389. La Conseil d'Ordre (pranc.) - Valdančioji taryba. 

pavardes ta valdžia visai gerai atrodo, nes Didysis meistras esu aš - Aukščiausiojo 
Tribunolo teisėjas (kitaip pasakius - Kasacinės instancijos) ir universiteto profeso- 
rius, o Didysis sargas yra brolis Mykolas Biržiška, universiteto profesorius ir Huma- 
nitarinių mokslų fakulteto dekanas („Sciences et Lettres“), Generalinis sekretorius 
ir iždininkas - brolis Mykolas Sleževičius, advokatas, Seimo deputatas, Liaudininkų 
partijos lyderis, Didysis oratorius - brolis Steponas Kairys, inžinierius, Seimo depu- 
tatas, Socialdemokratų lyderis ir buvęs aprūpinimo ministras. Visos minėtosios pa- 
reigos yra rimtos. Brolius, priklausančius „Conseil d'Ordre“, išvardijau pavardėmis. 
Kitų pavardžių nerašiau, tik nurodžiau visuomenines asmenų pareigas. Iš minėtųjų 
asmenų svariausias pareigas eina Kauno miesto burmistras („le meire“) (brolis Jonas 
Vileišis), universiteto rektorius (brolis Vincentas Čepinskis), buvęs Lietuvos ambasa- 
dorius Romoje prie Kvirinalo (brolis Jurgis Šaulys). Vienu žodžiu, atrodome gerai ir 
visai rimtai. Taip pat pabrėžiau: nariai priimami nepaisant jų tautybės ir, be lietuvių 
daugumos, ložėje yra vienas brolis lenkas (nerašiau, kad tai esu aš, o besikuriančioje 
Panevėžio ložėje - du broliai žydai (brolis Kacenelenbogenas** ir brolis dr. Romas”). 
Taip pat nurodžiau, kad neskirstome narių pagal lytis, ložėse turime ir seserų (sesuo 
Felicija Bortkevičienė Kaune, sesuo Gabrielė Petkevičaitė Panevėžyje). Deklaraciją ra- 
šiau nuoširdžiai, pakiliai. Ji kupina boliškų jausmų, skirtų Didžiųjų Prancūzijos Rytų 
broliams, su kuriais mus sieja tiek mūsų genezės tradicijos, tiek bendras darbas var- 
dan visuotinės žmonių brolijos. Tad prašiau Didžiųjų Prancūzijos Rytų užmegzti su 
mumis nuolatinius draugystės ir brolybės ryšius. Taip pat pabrėžiau, kad lietuviška 
mūsų organizacija privalo išsaugoti visišką konspiraciją. Negalima viešinti ne tik bro- 
lių pavardžių, bet ir pats jos egzistavimas negali būti skelbiamas jokiose publikacijose 
arba atskleidžiamas profanams. Pabaigoje parašiau, kad pateikėme mūsų kandidatūrą 
į A.M.L ir prašome ją paremti. Mūsų adresas pagal susitarimą su Kartjė la Tentu yra 
jo butas Ženevoje - avenue des Vollandes, 1, Ouartier-la-Tente. Deklaraciją pasirašiau 
savo vardu ir pavarde (Michael de Römer) bei titulu Didysis meistras. 


1923 metų rugsėjo 12 d. 

Trečiadienis 

Man atrodo, jau dienoraštyje rašiau, kad Rokiškio žvalgyba Marynios namuose 
Bagdoniškyje buvo atlikusi kratą. Apieškojo ne tik pastatus, bet ir pačią Marynią. 
Aišku, sesuo labai nemaloniai pasijuto ir natūraliai visą šį skandalą panaudojo prieš 


Lietuvą. Turėjo gerą temą rašinėti krūvą laiškų draugėms ir įvairiausiems gimi- 


390. Kacenelenbogenas Urija. 
391. Romas Jurgis, Gerasimas (Romm Jerzy). 

naičiams, gyvenantiems Vilnijoje ir Lenkijoje. Laiškuose skundėsi netvarka šalyje, 
skriaudomis, baisia valdžia ir pan. Mane, ko gero, tie Marynios laiškai erzino la- 
biau nei pats kratos faktas, nes man skaudus kiekvienas poelgis, galintis kompro- 
mituoti Lietuvą, suteikti argumentų jos priešams. Labai gerai suprantu, kad tie, kas 
nori pakenkti šaliai, sugeba ir saulėje dėmių rasti, ir baltą juodu paversti, tad net ir 
geriausia tvarka gali būti paversta bloga, jeigu ieškantysis yra itin uolus. Juk abso- 
liuti tobulybė neegzistuoja - ji negali egzistuoti, vis dėlto kuo mažiau priešai turi 
argumentų prieš Lietuvą, tuo sudėtingiau jiems pakenkti valstybei ir tuo aš geriau 
jaučiuosi. Ir atvirkščiai, bet koks argumentas, kurį ir pats pripažįstu egzistuojant, 
mane skaudina. Deja, Lietuva turi priešų - tų tikrųjų arba tokių, kurie jais tampa 
šiaip sau, dėl to, kad madinga, arba dėl sportinio intereso, kaip kad Marynia. To- 
kių, kaip mano sesuo, esama ir daugiau artimoje mano aplinkoje. Todėl minėtoji 
krata Bagdoniškyje mane labai įskaudino - faktas, kad Žvalgybos agentai provin- 
cijoje nepaisė Konstitucijos garantuojamų piliečio teisių, o jas pažeisti gali tik dėl 
labai svarių priežasčių. Šiuo atveju tokių priežasčių nebuvo. Sužinojęs apie minėtąjį 
faktą iškart parašiau skundą karo ministrui, kuriam pavaldi Žvalgyba. Aprašiau 
visą incidentą ir atkreipiau ministro dėmesį į netinkamą pareigūnų elgesį, mat jie 
parodė nepagarbą Konstitucijai. Tikrai nemaniau, kad dėl mano skundo bus nu- 
bausti pareigūnai, viršiję įgaliojimus, tačiau labai norėjau, kad ministras palieptų 
bent jau pasiaiškinti Rokiškio žvalgybai ir parodytų tiems vietos pareigūnėliams, 
jog jie kontroliuojami, o už netinkamus veiksmus gali būti reikalaujama pasiaiš- 
kinti, galų gale, būtina laikytis teisės aktų. Tikėjausi šiek tiek juos pagąsdinti - ir 
tai jau būtų gerai, nes sustabdytų savivalę. Norėjau, jog pareigūnai pajaustų, kad 
nebūtinai kiekvienas Lietuvos dvaras leis savivaliauti ir pažemintas tylės, kad kar- 
tais jie gali susidurti su tokiu, kuris pareikalaus teisybės, o valdžia iš jų pareikalaus 
pasiaiškinti. Vis dėlto, ko gero, labiausiai norėjau, kad žinotų: Bagdoniškį ginu aš, 
kuris Lietuvoje turi vardą ir pareigas, su kuriuo tie mažieji Rokiškio šunyčiai priva- 
lo skaitytis. Toks buvo mano tikslas. Ir apie pateiktą skundą jau buvau beveikspa- 
miršęs. Nemaniau, kad mano skundas bus patenkintas, kad bus pradėtas tyrimas ir 
dar nubausti pareigūnai. Buvau tikras: Žvalgybos agentai išsiteisins, pati Žvalgyba 
juos išteisins. Kaip minėjau, man buvo svarbiausia pasiekti, kad jie apskritai priva- 
lėtų teisintis. Tad nemoku nė apsakyti, kaip malonu buvo rasti Tribunole trumpą 
laišką iš Karo ministerijos Generalinio štabo, kuriam priklauso Žvalgyba. Laiške 
buvau informuojamas, kad mano skundas, rašytas liepos mėnesį, buvo ištirtas, o 
minėtieji pareigūnai - Norvaišas ir Zdanovičius - buvo perkelti į Milicijos depar- 
tamento Kriminalinį skyrių. Taigi — esu visiškai patenkintas. Pareigūnai nebuvo 
nubausti pritaikant kokį nors įstatymą, nes nusikalto tik dėl per didelio uolumo ir 

iš principo nepadarė didelio nusižengimo, bet buvo už tai perkelti į kitas pareigas, 
į kitą darbovietę. Rokiškio žvalgyba gavo gerą pamoką. O aš esu patenkintas, juo 
labiau kad visas reikalas buvo sutvarkytas labai correcte, europietiškai. Buvau in- 
formuotas apie tyrimo eigą ir jo išvadas, dabar pats turėsiu argumentų prieš visus 
nusiskundimus lietuvių valdžia. Visi gali daryti klaidų - ką jau kalbėti apie mūsų 
prorusiškas ir pokario sąlygas! Vis dėlto yra atsakomybė, yra valdžia, kuriai galima 
pasiskųsti. Dar kartą norisi pakartoti: esu labai laimingas, kaip ir dėl visko, kas 
mano Lietuvą reabilituoja ir užčiaupia lūpas jos priešams. 

Šiandien su Kriščiukaičiu ir Janulaičiu dalyvavome Tribunolo teismo posėdyje. 
Teisėjas Čepas jau mėnesį dirba Tribunole, tačiau šiandien posėdyje nedalyvavo. Aš 
su juo susitiksiu šeštadienio posėdyje. Teismo posėdžiai pas mus vyks kaip ir anks- 
čiau, trečiadieniais ir šeštadieniais. Visų jų pirmininkas bus Kriščiukaitis, o mes - t. y. 
Janulaitis, Čepas ir aš - kas trečiame posėdyje nedalyvausime. 


1923 Metų rugsėjo 13 d. 
Ketvirtadienis 


Šiandien Teisingumo ministerijos Kalėjimų departamento direktoriui Brazaičiui??* 
pateikiau tikslią ataskaitą (remdamasis savo užrašais) apie savo vizitą trijuose patai- 
sos namuose Šveicarijoje. Kalbėjau geras dvi valandas. Atrodo, net daugiau infor- 
macijos sužinojau ir užsirašiau, negu reikėjo, suteikiau ministrui išsamią ataskaitą. 
Kaip tik Lietuvos kalėjimų departamentas planuoja įrengti analogišką koloniją, o 
šiai idėjai vadovauja darbštusis ir šaunusis Brazaitis (garsaus gydytojo sūnus, teisi- 
ninkas, prieš karą tarnavęs pas Feliksą Pliaterį?* Belmonte teismų įgaliotiniu). Taigi 
jis ir išsikėlė užduotį įkurti tokius pataisos namus. Tokiems namams bus skiriamas 


392. Brazaitis Povilas Kristinas (1879-1947), teisininkas, lietuvių tautinio judėjimo dalyvis, ko- 
operacinio judėjimo aktyvistas, valstybės tarnautojas. Po studijų Peterburge ir Maskvoje, nuo 
1909 m. tarnavo Vilniaus intendantūroje ir miesto valdyboje. Vėliau dirbo Pliaterio dvarų admi- 
nistracijos juriskonsultu Zarasų apskrityje. Gyvendamas kaime, dirbo kooperacijoje ir atsto- 
vavo Daugpilio rajono kooperatyvams Rusijos vartotojų bendrovių sąjungos taryboje. Buvo 
vartotojų bendrovių atstovų suvažiavimo Daugpilyje organizatorius ir suvažiavimo vicepirmi- 
ninkas. 1912 m. dalyvavo Rusijos kooperatyvų suvažiavime Kijeve ir buvo to suvažiavimo varto- 
tojų bendrovių sekcijos prezidiumo sekretorius. 1914 m. karui prasidėjus, mobilizuotas ir dirbo 
intendantūroje. Tik 1920 m. grįžo Lietuvon, tuojau buvo paskirtas Lietuvos taikos sutarties su 
Rusija vykdymo komisijos sekretoriumi. Grįžęs iš Maskvos, nuo 1921 m. spalio 8 d. Kalėjimų 
departamento direktorius, nuo 1923 m. liepos 30 d. teisingumo viceministras, 1924 m. sausio 
24-1934 m. liepos mėn. Teisingumo ministerijos generalinis sekretorius, nuo 1934 m. rugpjūčio 
1 d. iki 1940 m. Kauno notaras, 1941-1947 m. tremtinys; mirė tremtyje Altajaus krašte (Rusija). 
393. Pliateris-Broel Feliksas (Broel-Plater Felix hr., 1847-1928), dvarininkas, Belmonto dvaro 
(Aleksandrovsko (Zarasų) apskritis) savininkas. 

kuris nors dvaras, atitekęs valdžiai dėl agrarinės reformos. Tad vieta jau yra, dabar 
svarbi pati idėjos įvykdymo technika - kas ir yra sudėtingiausia, mat tokie pataisos 
namai būtų pirmieji mūsų šalyje. 

Dabar ir vėl pasakosiu apie susitikimą su užsienio laisvaisiais mūrininkais. Kaip 
minėjau, parašiau prašymą Didiesiems Prancūzijos Rytams, o kartu trumpą pareiš- 
kimą „Association Maconnigue Internationale“ (A.M.I.), kad Didieji Lietuvos Rytai 
teikia oficialią kandidatūrą. Antrame prašyme jau nepasakojau mūsų organizacijos 
susikūrimo istorijos. Paminėjau, kad Didieji Prancūzijos Rytai turi tikslią informa- 
ciją apie mus. Taip pat paminėjau, kad būtina išlaikyti paslaptį apie mūsų organiza- 
cijos egzistavimą. Raštą išsiunčiau paštu būdamas Paryžiuje Didžiojo A.M.I. kancle- 
rio Kartjė la Tento adresu. Pridūriau ir asmeniškai kancleriui skirtą laišką, kuriame 
padėkojau už suteiktą pagalbą. Be to, laiške nurodžiau ir mūsų bendravimo būdą. 
Buvau minėjęs, kad Kartjė la Tentas buvo toks malonus ir pats pasiūlė naudotis jo 
adresu bendraujant su užsienio laisvųjų mūrininkų organizacijomis. Todėl visa ko- 
renspondencija iš kitų šalių keliaus į „avenue des Vollandes“, o laiškus perduos tam, 
kuris pas jį mūsų vardu atvyks. Taip pat priims visus mūsų laiškus. Taigi, laiške pa- 
rašiau, kad kiekvienas mūsų brolis turės įgaliojimus atsiimti korespondenciją vietoje 
arba galės pats rašyti laiškus pridėjęs mano rekomendaciją, ant kurios bus ir mano 
parašas. Raštą, skirtą Didiesiems Prancūzijos Rytams, tą pačią dieną (rugpjūčio 23- 
iąją, ketvirtadienį) asmeniškai nunešiau į jų būstinę. Didžiųjų Prancūzijos Rytų būs- 
tinėje ir vėl pirmiausia patekau į tamsintą kambarį. Ten prie staliuko, prie kurio aną 
dieną sėdėjo brolis, iš manęs paėmęs Kartjė la Tento rašytą rekomendacinį laišką, 
išvydau kažkokį apkūnų vyriškį, atsukusį man nugarą. Kai pasisveikinau, jis sunkiai 
atsisuko ir pažvelgė į mane. Iš vietos nepakilo, liko sėdėti. Pats nežinau, kodėl mane 
jo išvaizda taip išgąsdino, kad net kraujas gyslose tekėti sustojo. Tai buvo negras. 
Senas ir nutukęs. Pamačiau milžiniškas akis, kurių obuolio baltymai buvo tokie di- 
džiuliai, jog pasirodė, kad ten ne žmogus. Staiga galvoje švystelėjo kvaila mintis apie 
masoniškas baidykles ir velnius, per labai trumpą laiką vos ne patikėjau tais visais 
prietarais, visai pamiršęs, kad ir pats jau 12 metų esu masonas ir 11 metų saugau ložės 
venerable», Kažkoks keistas jausmas užplūdo, kad pačiame masonų lizde yra įsikū- 
ręs velnias. Galbūt kalti akių baltymai, taip stipriai kontrastuojantys su juodu veidu. 
Galbūt iš tiesų jie tokie ir turi būti, bet man pasirodė, kad didžiuliame veide matau 
dar didesnius akių baltymus. O šito žmogaus veido bruožų visiškai neįsiminiau. Tos 
akys kartu buvo liūdnos, tarsi pavargusios, ligotos, didžiuliai akių baltymai visam 
veidui suteikė kažin kokio tragiškumo. Vis dėlto toks įspūdis truko labai trumpai, 


394. Venerable (pranc.) - garbingasis. Šiuo atveju - meistras, vadovas. 

menkutę akimirką ir tuoj pat nurimau, nusipurčiau blogas mintis. Nežinau, klys- 
tu ar ne, bet kažkur skaičiau, o gal kas nors man yra pasakojęs (ar tik ne amžinąjį 
atilsį Ivanas Luckevičius?“) apie negrą laukiamajame. O gal kadaise ir jo nuotrauką 
esu matęs. Manęs iki šiol neapleidžia nuojauta, kad žinojau egzistuojant šitą negrą ir 
kad jis turi būti toks, kokį mačiau. Tas žinojimas, tas fatališkumo jausmas sukėlė dar 
stipresnį įspūdį. Na, bet brolis negras man nieko atsakyti nesuspėjo, nes kaimyninio 
kambario tarpduryje pasirodė jaunasis brolis, su kuriuo kalbėjausi vakar. Jis pasakė, 
kad šiandien brolis Aris yra būstinėje. 


1923 metų rugsėjo 14 d. 
Penktadienis 


Ir vėl teks keliauti - šį kartą į Romą, ir ne savo malonumui. Į Tarptautinį sociolo- 
gijos kongresą mane siunčia universiteto Teisės fakultetas. Kongresas vyks Romoje 

spalio 1-8 dienomis. Kelionė, žinoma, įdomi, juolab kad Romos nepažįstu ir pats 

kongresas vilioja. Kadangi universitete dirbu mokslinį darbą, labai pravartu pa- 
bendrauti su kitų šalių mokslininkais, pasinerti į jų judėjimą, kuris, beje, tame kon- 
grese bus stiprus. Kol kas dar neperžvelgiau kongreso programos, bet, atsižvelgiant 

į tai, kad jis visuotinis ir truks net aštuonias dienas, reikia manyti, jog išryškės gerų 

mokslinių minčių. Universitete dėstau mokslą apie valstybę ir konstitucinę teisę. 
Šie mokslai susiję su mokslų apie visuomenę ciklu ir vadinami sociologija - ypač 
susiję mano dėstomi dalykai su valstybės reiškinių interpretacija, kurią aš vartoju 

ir savo tyrimuose. Pasiūlymas vykti į kongresą man buvo netikėtas. Vakare nuėjau į 

Fakulteto tarybos posėdį nieko apie tai nenutuokdamas. Jau buvome aptarę pagrin- 
dinius dienotvarkės klausimus ir ketinau eiti namo, bet dekanas Leonas paprašė 

pasilikti, nes, pasak jo, buvo dar keli svarbūs klausimai - vienas jų mano galima ke- 
lionė į Romą. Pati užuomina sukėlė norą pasilikti. Beveik iškart buvo pradėta kal- 
bėti apie kongresą, į kurį kvietimas gautas iš Romos. Universiteto senatas kvietimą 
perdavė Teisės, Teologijos ir Humanitarinių mokslų fakultetams. Gerai būtų buvę, 
jeigu ir anie du fakultetai siųstų savo atstovus, kad nebūčiau vienintelis Lietuvos 

atstovas kongrese. Leonas pasirinko mano kandidatūrą, nors Kriščiukaitis nenorė- 
jo paleisti manęs - Tribunolo teisėjo - aš sutikau važiuoti; mano kandidatūra buvo 

iškart įtraukta į protokolą. Labai džiaugiuosi - ir vėl turėsiu progos prasiblaškyti, o 

dar pati kelionė man nieko nekainuos. 

395. Luckevičius Ivanas (Jlykesių IBan, Luckiewicz Iwan, 1881-1919 ), archeologas, visuomenės 


veikėjas, buvo vienas aktyviausių XX a. pradžios baltarusių kultūros ir švietimo judėjimo, tau- 
tinio atgimimo idėjinių vadovų, masonas, 1911-1915 m. Vilniaus ložių narys. 

Fakulteto tarybos posėdyje - jau antrame šiais mokslo metais (pirmame neda- 
lyvavau) - dalyvavo: dekanas Leonas, fakulteto sekretorius docentas Vaclovas Bir- 
žiška, profesoriai ir docentai Kriščiukaitis, Mačys, Beliackinas, Pokrovskis, Šalčius, 
Stankevičius’ ir aš (Stankevičius yra ką tik priimtas į Baudžiamosios teisės katedrą. 
Jis lietuvis, bet smarkiai surusėjęs, Kerenskio draugas ir 1917 metais dešinioji ranka. 
Pastaruoju laiku jis kartu su didžiąją rusų inteligentijos dalimi gyvena emigracijoje - 
Berlyne. Pažadėjo šiemet skaityti tik inauguracinę paskaitą, o nuolatos dėstyti pradės 
nuo kitų metų, nes privalo pasiruošti paskaitoms. Kalbama, kad rimtas žmogus, tu- 
rintis nemažai žinių. Aš iki šiol jo nepažinojau). Šiandienos posėdyje dalyvavo pa- 
kviestas į Statistikos katedrą Albinas Rimka“, kuris ką tik baigė mokslus Vokietijos 
universitete ir gavo diplomą, nors per savo darbą jau seniai turi prikaupęs nemažai 


396. Stanka Vladas, iki 1944 m. Vladimiras Stankevičius (1884-1968), teisininkas, filosofas, vi- 
suomenės veikėjas. 1908 m. baigė Sankt Peterburgo universitetą ir jame dėstė baudžiamąją teisę; 
docentas (1914). Teisės klausimais rašė žurnaluose Pravo, Žurnal Ministerstva justicii, Žurnal 
ugolovnogo prava i procesa. 1915 m. baigė Junkerių karo mokyklą, tarnavo kaip karo inžinie- 
rius, vėliau Sankt Peterburgo karo inžinierių mokykloje dėstė fortifikaciją. Buvo Rusijos vals- 
tybės dūmos darbiečių (trudovikų) sekretorius. 1917 m. prasidėjus Rusijos Vasario revoliucijai 
dalyvavo Darbininkų, kareivių ir valstiečių taryboje, buvo A. Kerenskio kabineto viršininkas, 
Laikinosios vyriausybės komisaras prie Šiaurės fronto, Vyriausybės komisaras prie kariuome- 
nės vyriausiojo vado, per Spalio perversmą vadovavo junkeriams, gynusiems Žiemos rūmus. 
1918 m. iš Rusijos atvyko į Lietuvą, 1919 m. išvyko į Kijevą, paskui į Vokietiją. 1923 m. grįžo į 
Lietuvą. 1923-1940 m. dėstė Vytauto Didžiojo universitete (iki 1930 m. Lietuvos universitetas), 
1940-1944 m. Vilniaus universitete, buvo Baudžiamosios teisės katedros vedėjas, profesorius. 
Vertėsi advokato praktika, daugiausia baudžiamosiose bylose. 1934-1935 m. buvo gynėjas Neu- 
mano Zaso (Neumann Sass) byloje, 1944 m. emigravo į Vokietiją. Buvo vienas Pabaltijo univer- 
siteto Hamburge steigėjų, Lietuvių skyriaus rektorius, 1948-1949 m. - universiteto prezidentas. 
1949 m. išvyko į Jungtines Amerikos Valstijas, dirbo Kongreso bibliotekoje, atliko mokslinius 
tyrimus pagal Šiaurės Amerikos Arkties instituto tematiką. 

397. Rimka Albinas (1886-1944), ekonomistas, statistikas, publicistas, Lietuvos spaudos, politi- 
kos ir visuomenės veikėjas. Lietuvos demokratų partijos, Lietuvos socialistų liaudininkų, Lietu- 
vos socialistų liaudininkų demokratų, Lietuvos valstiečių sąjungos ir Lietuvos valstiečių liaudi- 
ninkų sąjungos narys, daugelio partijos dokumentų rengėjas. 1920 m. gegužės 15-1921 m. gegužės 
25 d. Steigiamojo seimo atstovas, išrinktas II (Kauno) rinkimų apygardoje. Priklausė Lietuvos 
valstiečių sąjungos frakcijai, įėjusiai į Lietuvos socialistų liaudininkų demokratų partijos 
bloką. Vienas Žemės reformos rengėjų. Išvykdamas studijuoti seimo nario mandato atsisakė. 
1923 m. Pirmojo seimo atstovas. 1923-1926 m. dirbo akademinį darbą, Lietuvos universiteto sta- 
tistikos, ekonominės politikos ir visuomeninės ūkio istorijos docentas. 1926 m. birželio 15-gruo- 
džio 17 d. Mykolo Sleževičiaus XIII Ministrų kabineto finansų ministras. 1927-1928 m. Centrinio 
statistikos biuro direktorius. 1928-1939 m. Lietuvos banko Statistikos ir ekonomikos skyriaus 
vedėjas. Kartu redagavo žurnalus 1924 m. Lietuvos ūkis, 1935-1940 m. Ekonomika, bendradarbia- 
vo laikraščiuose Lietuvos žinios, Tautos ūkis ir kt. 1930 m. Vytauto Didžiojo universiteto profeso- 
rius, 1939 m. ekonomikos daktaras. Nuo 1940 m. Vilniaus universiteto profesorius, 1940-1941 m. 
Ekonomikos fakulteto dekanas. 1941 m. išrinktas Lietuvos mokslų akademijos tikruoju nariu. 

žinių. Jam 37-eri. Jis nebuvo baigęs jokios mokyklos, jokių mokslų - buvo ūkininkas, 
Suvalkijoje turėjo 40 margų. Išsilavino pats, jau suaugęs ir tik per pastaruosius 10 
metų išlaikė brandos egzaminus, o dabar ir universitetą baigė. Jo ekonomikos studi- 
jos, spausdinamos spaudoje, Lietuvai yra labai vertingos. Išties gabus žmogus. Labai 
lakaus proto, daug žinantis. Sakyčiau, tai rimčiausias šalies ekonomistas, tad moksli- 
nė jo vertė yra labai svari - būtina universitetui. 

Šiandien aptarėme ir Kooperatyvų sąjungos prašymą leisti sąjungos klausyto- 
jams, suburtiems į kursus, išklausyti Teisės fakultete kai kurių dalykų - juos sąjunga 
ketina įtraukti į savo organizuojamus kursus. Buvo atsižvelgta į mano pastabą, kad 
tokio prašymo tenkinimas peržengtų fakulteto kompetencijos ribas ir svarstyti jį tu- 
rėtų Universiteto senatas, o mes galėtume tik patvirtinti, kad minėtųjų kursų dalyviai 
mums netrukdytų dirbti. 

Prieš Fakulteto tarybos posėdį universiteto pastate dar vyko Zigmo Žemaičio 
sukviestas susirinkimas, skirtas Vilniaus 600 metų jubiliejinio komiteto, įkurto praė- 
jusiais metais, darbui aptarti. Iki šiol komiteto nariai nesusirinko, tačiau vykdančioji 
komisija per metus šį bei tą nuveikė. Dabar reikėjo pritarti kito komiteto išleistam 
(komitetas skirtas priimti Anglijos svečius, kurie lankosi Lietuvoje) jubiliejiniam Vil- 
niaus medaliui. Lietuviškasis Vilniaus medalis parengtas pagal Petro Rimšos piešinį. 
Nusprendėme, kad reikia iškalti 1000 tokių medalių. Tuo komiteto posėdis ir baigėsi. 
Dalyvavo Žemaitis, Jonas Yčas, kun. Tumas, aš ir dar kažkoks nepažįstamasis. 


1923 metų rugsėjo 15 d. 
Šeštadienis 


Šiandien Tribunole buvo nagrinėjama didžiulė ir gerai man žinoma Kriaunų ko- 
munistų, vadovaujamų buvusio Kriaunų valsčiaus viršaičio Izidoriaus Baranausko, 
byla. Teisiamųjų suole sėdėjo 12 žmonių - visus juos šių metų kovo mėnesį nu- 
teisė Karo teismas. Kriaunų valsčiaus, vadinasi, veikusi gimtosiose mano vietose, 
bolševikų organizacija buvo aptikta 1921 metų vasarą. Tuomet ir prasidėjo vajus 
per kaimus, areštai pagal vietos Žvalgybos turimą informaciją. Vėliau kaltinamieji 
buvo mušami ir kankinami. Žvalgybos agentai elgėsi žiauriai, be jokio pasigailė- 
jimo, tad kaliniai išpasakojo viską ir suteikė sočiai medžiagos pateikti kaltinimus 
organizacijai. Dvejus metus truko tyrimas, tiek pat laiko buvo renkami įkalčiai. 
Kriaunų organizacija tebuvo didžiosios bolševikų sąjungos, veikiančios Lietuvoje ir 
vadovaujamos Komunistų partijos iš Rusijos centrų, rajoninė formuotė. Kriauniš- 
kių organizaciją, vadovaujamą viršaičio Baranausko, sudarė trys vietinės sąjungos - 
gausiausia ir buvo iš Kriaunų. Ji turėjo ginklų ir amunicijos, palaikė nuolatinius 

santykius su centro deleguotais instruktoriais. Kita sąjunga buvo iš Bagdoniškio - 
jos valdybai priklausė ūkininkas Antanas Jakimavičius” iš Bagdoniškio kaimo ir 
mano krikštasūnis Mykolas Nemeikšis, ilgamečio mūsų virėjo, amžiną jam atilsį, 
Antano Nemeikšio sūnus. Bagdoniškio sąjunga buvo silpniausia - ją sutelkė viršai- 
tis Baranauskas, tačiau pačioje sąjungoje neatsirado stiprių asmenybių, tad ji tiktai 
vegetavo. Vienintelė veikla buvo susitikimai su atvykstančiu pas juos Baranausku, 
kuris išplatindavo komunistinės propagandos spaudą, kartais suorganizuodavo 
kokį improvizuotą susirinkimą. Per tokius susirinkimus Baranauskas sąjungos 
nariams piešė ateisiančio komunistų perversmo perspektyvas, t. y. aiškino, kad 
valdžią iš buržujų perims liaudis. Dirbanti liaudis, kuri pagaliau galės įgyvendinti 
savo svajones. Dabar liaudis yra vargetos. O tie vargetos, kitaip tariant, Bagdoniš- 
kio sąjungos liaudis, ko gero, visi, išskyrus vieną - Mykoliuką Nemeikšį, svajojo 
apie tokią santvarką, kuriai esant galėtų pasinaudoti svetimu turtu. Kaip visada, 
į tokias organizacijas būrėsi žmonės ne tik iš idėjos, bet ir dėl grobio, tad nenuos- 
tabu, kiek daug niekšų sukaupė ir minėtoji bolševikų organizacija. Tokių niekšų 
buvo pilna Bagdoniškio sąjunga, o vienas jų klasikinis niekšelis Jakimavičius. Ne- 
meikšis buvo tikras perlas tarp tų visų niekšelių. Karštai atsidavęs idėjai, vieninte- 
lis, kuris, išskyrus iš Kauno atvykstantį Baranauską, bandė Bagdoniškio sąjungą 
išlaikyti ir plėtoti; tačiau jis pats nebuvo politiškai išprusęs, neįstengė vadovauti 
sąjungai. Trečioji sąjunga buvo Mataučiznoje, jai vadovavo energingasis Vladislo- 
vas Malcius. Šią sąjungą taip pat lankydavo centro emisarai ir instruktoriai - jie 
slėpėsi pseudonimais. Ten 1921 metais Matautų miške įvyko rajono delegatų kon- 
ferencija. Visa Kriaunų organizacija veikė nuo 1920 metų iki 1921 metų birželio. 
Tuomet, prasidėjus areštams, jos veikla nutrūko. Karo teismas nuteisė Baranauską, 
pritaikęs 1922 metų dalinę amnestiją, 15 metų sunkaus kalėjimo, kiti buvo nuteisti 
nuo 4 iki 6 metų kalėjimo. Keli buvo išvis išteisinti, keli nuteisti po 2 metus kalėti. 
Buvo kreiptasi į Respublikos prezidentą su prašymu pastariesiems pritaikyti malo- 
nę. Tarp pastarųjų daugiausiai buvo Bagdoniškio sąjungos dalyviai. Iš Bagdoniškio 
tik mano krikštasūnis Nemeikšis liko nuteistas. Jo vardu nepateiktas malonės pra- 
šymas. Nuteistieji rašė apeliaciją į Tribunolą. Labai norėjau išlaisvinti nelaimingąjį 
Nemeikšį arba bent jau sumažinti jo bausmę, nes, tiesą pasakius, nelabai tikėjau, 
kad jis bus išteisintas. Norėjosi palengvinti ir Baranausko likimą - pažinojau ir 
gerbiau. Kol dirbo viršaičiu, ne kartą su manimi negražiai pasielgė, pamenu, ka- 
daise, 1920 metais, iš Bagdoniškio važiavau į valsčių dėl kažkokių reikalų ir tuomet 
susipažinau su Baranausku. Viršaitis mane pasitiko labai „grėsmingai“ - šaukė ant 

manęs, nepakvietė atsisėsti. Nenujautė, kad ateis laikas, kai jį teisiu. Vis dėlto dar 
vėliau teko su juo bendrauti, o tada įsitikinau, kad jis geros širdies, švarios sąžinės 
žmogus, kuris komunistinę organizaciją kuria ne siekdamas plėšti ar pasipelnyti, 
ne iš gobšumo, bet iš idėjos, iš tikėjimo ir įsitikinimų, iš broliško žmonijos bendra- 
vimo ilgesio ir dirbančiųjų masių emancipacijos. 


1923 metų rugsėjo 16 d. 
Sekmadienis 


Kriaunų komunistų bylą labai kruopščiai išanalizavau - norėjau palengvinti nelai- 
mingų kaltinamųjų dalią, o ypač Mykoliuko Nemeikšio. Ir man pavyko paveikti 
kolegas teisėjus, įrodyti jiems, kad esu teisus. Bylą, be manęs, nagrinėjo pirminin- 
kas Kriščiukaitis, teisėjas Čepas ir Karo teismo pirmininkas Šniukšta. Išteisinome 
tik vieną asmenį - Joną Sadauską iš Mataučiznos. Beje, šiandien Mykoliukas Ne- 
meikšis man sakė, kad iš nuteistųjų tai vienas mažiausiai garbingų žmonių, mat or- 
ganizacijos veikloje dalyvavo tik tikėdamasis gauti galimybę užgrobti svetimą turtą 
prasidėjus menamam perversmui. Visiems kitiems bausmę gerokai sumažinome. 
Baranauskui pakeitėme 15 metų sunkiųjų darbų kalėjimo į 6 metus, o keturiems - 
tarpjų ir Nemeikšiui - sušvelninome bausmę iki 2 metų kalėjimo; paskaičiavę, kad 
tuos dvejus metus jie jau iškalėjo, tiesiog išleidome juos. Įsivaizduoju, kaip apsi- 
džiaugs senoji Mykoliuko motina, kuri, norėdama sumokėti advokatui (kaltina- 
muosius gynė Leonas”), pardavė paskutinę (šiaip jau ir vienintelę) karvę. Apsi- 
džiaugs ir jo sesuo Kostelė Kazlauskienė. Mykoliukas Nemeikšis jau yra laisvėje. 
Širyt buvo pas mane užsukęs, o po pietų išvažiavo į Bagdoniškį. Labai džiaugiuosi, 
kad išgelbėjau berniuką, kuris iš principo yra geras ir taurus. 

Vakar pirmą kartą dalyvavau teismo posėdyje kartu su Čepu. Kol kas per anksti 
jį vertinti ir nenoriu tai daryti paviršutiniškai, nenoriu sakyti savo nuomonės apie 
profesinę jo kvalifikaciją, bet vakar jis man nepatiko. Pasirodė esąs labai smulkme- 
niškas ir dėl to prastai besiorientuojantis. Vakarykštis posėdis kaip reta truko ilgai, 
baigėsi net 9 valandą vakaro. Komunistų bylą nagrinėjome iki pietų (iki 3 valandos). 
Na, o 9 vakaro tiesiai iš posėdžio nuėjau į atsisveikinimo vakarienę, kuria universite- 
to profesoriai pagerbė besitraukiantį rektorių Šimkų. Kaip paprastai vakarienė vyko 
Lietuvių klube. Daug žmonių nesusirinko, nes Šimkaus daug kas nemėgsta. Vis dėlto 
kalbų sakyta nemažai. Pati vakarienė buvo prasta, kaip ir visos, kurias esu šiame klu- 
be valgęs. Sėdėjau šalia Balogos, sugrįžusio jau iš atostogų, kurias praleido Berlyne. 

Vakar labai pavargau, tad šiandien visą dieną norėjosi miego ir kamavo nuobo- 
dulys. Juzefas Stavskis mane kvietė aplankyti žuvų paviljoną prie Nemuno, kuriame 
akcinė bendrovė „Speka“ (Stavskis yra šios bendrovės direktorius, o akcijas jau su- 
pirko Vailokaitis*“?, po truputį superka ir finansuoja visas didžiąsias šalies pramonės 
įmones) pardavinės, kartu konservuos, rūkys ir laikys šviežias ir šaldytas žuvis, vė- 
žius ir jų produktus. Minėtoji bendrovė iš Vyriausybės nuomojasi visus ežerus Ute- 
nos, Zarasų ir Rokiškio apskrityse; kuriose planuoja įkurti žuvininkystės ūkį ir jo 
eksploataciją dideliu mastu. Stavskis pavaišino puikiais vėžiais - prisivalgiau jų iki 
soties. Prie vėžių buvo ir degtinėlės. 


1923 metų rugsėjo 17 d. 
Pirmadienis 


Tęsiu pasakojimą apie susitikimą su užsienio laisvaisiais mūrininkais. Brolis Aris 
Didžiųjų Prancūzijos Rytų būstinėje mane sutiko labai mandagiai, elgėsi maloniai 
ir labai atidžiai perskaitė raštą, kurį jam įteikiau Didžiųjų Lietuvos Rytų vardu. 
Perskaitęs pasakė, kad labai puikiai ir pakankamai informacijos apie mūsų orga- 
nizaciją pateikiau minėtajame rašte. Jis turėjo tik vieną pastabą: ar nebus kliūtis 
priimti mus į A.M.l. dėl to, kad norime likti visiškai įslaptinti. Atsakiau: brolis 
Kartjė la Tentas, su kuriuo apie tai kalbėjausi, sakė, kad yra tokia galimybė ir net 
precedentas, mat slaptos organizacijos yra ir Lenkijos laisvieji mūrininkai. Aris ži- 
nojo apie buvusių Didžiųjų Rusijos Rytų organizacijos kilmę ir manęs tik paklausė, 
ar šioji ta pati organizacija, kuri dabar priklauso Kerenskio ir Dolgorukovo grupei. 
Atsakiau, kad taip, nes tiek Kerenskis, tiek Dolgorukovas priklausė Didiesiems Ru- 
sijos Rytams, arba Didiesiems Rusijos tautų Rytams. Brolis Aris užsiminė, kad ne- 
seniai brolio Kerenskio ir brolio Dolgorukovo „grupė“ su Didžiaisiais Prancūzijos 
Rytais užmezgė nuolatinius ryšius. Iš jo ir sužinojau apie atnaujintą rusų masonų 
veiklą emigracijoje. Brolis Aris paklausė, kiek laiko dar viešėsiu Paryžiuje, o su- 
žinojęs, kad jau rytoj išvykstu, labai apgailestavo, nes po kelių dienų, pirmadienį, 
rugpjūčio 27 dieną turėjo vykti Didžiųjų Prancūzijos Rytų „Valdančiosios tarybos“ 
(„Conseil d'Ordre“) posėdis, per kurį kaip tik bus svarstomas mūsų organizacijos 
prašymas įstoti į A.M.I. Paprašiau, kad atsakymą nusiųstų brolio Kartjė la Tento 
adresu Ženevoje. Suprantama, atsakymo negavau, tačiau gausiu dabar, keliauda- 
mas į Romą ir padaręs lankstą į Ženevą. A.M.I. konventas kaip tik vyks paskuti- 
nėmis rugsėjo dienomis Ženevoje, tad pasirodysiu ten ką tik jam pasibaigus. Šiek 


400. Neaišku, kuris iš brolių Vailokaičių: Jonas ar Juozas. Dažniausiai jie veikė kartu. 

tiek abejojau, ar būsime priimti į A.M.l. narius, nes iš laisvųjų mūrininkų litera- 
tūros, kurią man įteikė brolis Kartjė la Tentas (perskaičiau ją tik sugrįžęs namo), 
įsitikinau, kad procedūra nėra tokia paprasta, kaip mums atrodė. Pirmiausia, yra 
reikalavimas gauti trijų reguliariai veikiančių masonų organizacijų paramą, o aš 
kreipiausi paramos tik į dvi - į Didžiuosius Prancūzijos Rytus ir Didžiąją Prancū- 
zijos Ložę. Dar nesu tikras, ar abi šitos organizacijos mus pripažins - ypač abejoju 
dėl Didžiosios Prancūzijos Ložės. Antra, kyla klausimas, ar galime būti laikomi 
reguliaria organizacija — tik tokia gali tapti A.M.l. nare. Nors mūsų Didžiuosius 
Lietuvos Rytus proklamuoja broliai, priklausantys reguliarioms organizacijoms, 
vis dėlto yra tradicijos jau egzistuojančiai organizacijai įsteigti naują. Minėtąjį 
trūkumą galima ištaisyti vėliau organizacijai suteikus reguliariosios vardą, tačiau 
kol tai neįvyks, nebūsime priimti į A.M.1. Kita vertus, kalbėdamasis su manimi 
brolis Aris tokių klausimų ir abejonių nekėlė. Būtų labai gerai, jeigu mus oficialiai 
paremtų ir pripažintų Didieji Prancūzijos Rytai. Tuomet Didieji Prancūzijos Rytai 
pagal masonų papročius skirtų savo atstovą kontaktams su mumis palaikyti. O 
toks specialusis atstovas laisvųjų mūrininkų kalboje vadinamas „Garant d'Ami- 
tié“. Gerai, kad man ta kelionė „nukrito iš dangaus“, važiuodamas sužinosiu, ar 
mano pastangos davė vaisių. 


1923 Metų rugsėjo 18 d. 
Antradienis 


Kadangi neturiu aktualių temų, naudojuosi proga ir toliau pasakoju apie susitiki- 
mą su užsienio laisvaisiais mūrininkais. Kitą rytą po pokalbio su Didžiųjų Pran- 
cūzijos Rytų generaliniu sekretoriumi broliu Ariu - t. y. penktadienį, rugpjūčio 
24 dieną - nuvykau į Didžiąją Prancūzijos Ložę. Ketinau prisistatyti ir užmegzti 
ryšius tarp jos ir Didžiųjų Lietuvos Rytų. Brolis Kartjė la Tentas buvo ir šiai or- 
ganizacijai parašęs raštelį, rekomendavusį mane. Didžiosios Ložės biure suradau 
kažkokį brolį, kuriam ir padaviau minėtąjį raštelį. Brolis paklausė, su kokiu rei- 
kalu atvykau, o kai jam paaiškinau, kad norėčiau pasikalbėti dėl galimybių toliau 
bendrauti ir prašyti paremti mūsų kandidatūrą stojant į A.M.L., brolis atsakė, kad 
man reikia kreiptis į brolį Generalinį sekretorių, kurio tada nebuvo. Tada pakvie- 
tė į biurą užsukti rytoj. Pasakiau, kad jau šį vakarą išvykstu iš Paryžiaus. Brolis 
patarė kreiptis laišku. Praėjus kelioms dienoms, jau būdamas Olandijoje, parašiau 
iš Balkbrugo Didžiajai Prancūzijos Ložei. Laiškas buvo trumpas. Išsamiai nepasa- 
kojau apie mūsų organizaciją, parašiau, kad tikslios informacijos apie mus galima 
kreiptis į Didžiuosius Prancūzijos Rytus. Ir vėl pabrėžiau: mūsų organizacija vei- 

kia slapta, taip pat paprašiau paremti mūsų kandidatūrą A.M.l. Laišką išsiunčiau 
paštu. Nežinau, ar jo pakaks, kad Didžioji Ložė mus pripažintų, nežinau, ar gausi- 
me jos paramą tapti A.M... nare. Ar galėsime su ja užmegzti nuolatinius brolybės 
ir draugystės ryšius - to taip pat prašiau, bet iš tiesų nežinau, ko konkrečiai reikia 
norint gauti minėtosios Ložės paramą. Dabar skaitau laisvųjų mūrininkų litera- 
tūrą ir publicistiką, susipažįstu su laisvųjų mūrininkų organizacijos formomis ir 
manau: mano pastangų nepakaks, bet pirmieji žingsniai jau nueiti. Pranešėme, 
kad egzistuojame, bendravimas taip pat prasidėjo, o iš atsakymų, kurių sulauksi- 
me, darysime išvadas, kaip elgtis toliau. Netrukus keliausiu į Romą, tad ir sužino- 
siu šį bei tą, gausiu kokių nors atsakymų. Olandijoje parašiau ir kitą laišką, skirtą 
broliui Kerenskiui, ir nusiunčiau į laikraštį, kurį rusų eserai leido Prahoje. Primi- 
niau jam mūsų susitikimą per Didžiųjų Rusijos tautų Rytų konventą 1914 metų 
spalį Peterburge*“. Paprašiau patvirtinti, kad esu masonas, jeigu Didieji Prancū- 
zijos Rytai kreiptųsi dėl tokios informacijos. Aišku, minėtąjį laišką surašiau taip, 
kad profanai nesuprastų jo turinio ir to, jog kalbu apie laisvųjų mūrininkų ryšius. 
Manau, laiško Kerenskiui galėjau ir nerašyti. 


401. Peterburge 1914 m. spalio 19-22 (lapkričio 1-4) d. įvyko „Didžiųjų Rusijos tautų Rytų“ lo- 
žės iniciatyva organizuotas opozicinių caro valdžiai jėgų suvažiavimas, arba ložės konventas, 
svarstęs tų jėgų taktiką karo metais. Dalyvavo ir M. Rėmeris. Iš viso buvo susirinkę 32 žmonės, 
o įtakingiausieji šiame suvažiavime buvo jo iniciatoriai Rusijos kadetai Nikolajus Nekrasovas, 
V. Stepanovas, Fiodoras Golovinas, kun. Obolenskis, A. Koliubakinas, Piotras Sokolovas ir kt. 
Taip pat dalyvavo Darbo kuopos nariai Aleksandras Kerenskis, P. Pereverzevas, socialdemokra- 
tė Jekaterina Kuskova, V. Vasilenko, J. Jefremovas, S. Prokopovičius ir dar 4—5 asmenys. Vilniui, 
kartu Lietuvai ir Baltarusijai, be M. Romerio, atstovavo Cemakas Šabadas ir Antonis Luckevi- 
čius. Konvente išaiškėjo, kad rusų kadetai, liberaliai mąstantys inteligentai, yra labai nutolę auo 

pavergtų tautų siekių. Reformistiniai jų sumanymai toliau konstitucinio centralizmo nesiekė 

ir buvo priešingi autonomijos idėjoms. Jie pasisakė už stiprios Rusijos vieningumą remiantis 

modernia politine rusų tauta (nacija). Suvažiavime pirmiausia kadetai nepritarė lietuvių „auto- 
nomistų grupės“, o kartu Lietuvos demokratų partijos iniciatyvai sušaukti rusų ir lietuvių pasitari- 
mą, panašų į ankstesnius kadetų susitikimus su žydais, lenkais, ukrainiečiais. Jie atmetė Vilniaus 

atstovų atvežtą ir parengtą „autonomistų grupės“ nutarimo projektą, kuriame rašyta, jog Konven- 
tas, „pripažindamas Lietuvos ir Baltarusijos autonomijų principus ir manydamas, kad atėjo laikas 

įtraukti tai į Rusijos liberalizacijos judėjimo programą, nutaria...“ Paaiškėjo, kad Rusijos liberaliz- 
mas yra imperialistinis, o revoliucija Rusijoje, nors ir galima, negarantuoja tautų laisvės, išsivada- 
vimo. Todėl tarp LDP narių ir socialdemokratų dar labiau sustiprėjo iki tol brendusi mintis apie 

galimybę spręsti Lietuvos politinio savarankiškumo problemą be Rusijos revoliucijos, derinant 

tai su Lenkijos valstybingumo atkūrimu. 

„Prof. M. Roemeris, Trečiasis Tarptautinis Sociologijos 
Kongresas Romoje. Lietuvos Universiteto Teisių 
Fakulteto darbai, II tomas, 1-14 p. Kaunas: 
Valstybės spaustuvė, 1925 m“ 

Leidinio viršelio faksimilė. 


1923 metų rugsėjo 19 d. 
Trečiadienis 


Šią savaitę universitete jau prasidėjo mokslo metai. 
Praėjusį šeštadienį per pietus vyko imatrikuliacijos 
iškilmės, tačiau aš jose nedalyvavau, kadangi tuo 
laiku Tribunolo teismo posėdyje nagrinėjau bylą. 
Atrodo, dar nedaug profesorių pradėjo skaityti pas- 
kaitas. Aš planavau tai daryti nuo spalio pradžios, 
bet dėl išvykos į Romos sociologijos kongresą““* 
galėsiu pradėti dėstyti tik nuo antrosios spalio pu- 
sės. Beje, kol kas net nepradėjau ruoštis paskaitoms. 
Matyt, šitai darysiu tik sugrįžęs iš Romos. Na, o 
dabar, išskyrus kasdienį darbą Tribunole, rašau re- 
feratą mūsų ložei. Iš brolio Kartjė la Tento suteik- 
tos laisvųjų mūrininkų publicistikos perrašinėju 
citatas, rašau santrumpas trumpų, informatyvių 
straipsnių stiliumi apie įvairias organizacines for- 
mas ir tarptautinių laisvųjų mūrininkų bendra- 
vimo klausimus. Tiesą pasakius, apie tarptautinį 
bendravimą mes nieko nenutuokėme ir atrodėme 
kaip kokie visiški ignorantai. Parašytos medžiagos 
dalį ketinu perskaityti, dalį tiesiog referuoti per ar- 


timiausius mūsų ložės posėdžius. Vienas įvyks kaip 
tik kitą šeštadienį. Santraukų rankraštį atiduosiu į ložės archyvą. Mano medžiagoje 
greičiausiai yra daug netikslumų, o gal ir klaidų, ką jau kalbėti apie spragas, bet kol 
kas jis užpildys tą mūsų visišką nežinojimą bent kokiomis žiniomis ir padės kitiems 
broliams, kurie nemoka prancūzų kalbos arba neturi laiko ir negalės paskaityti 
mano parvežtos publicistikos. Medžiagą konspektuoju lietuvių kalba. 


402. Pirmasis tarptautinis sociologijos kongresas įvyko 1921 m. Turine, antrasis - 1922 m. Vieno- 
je, o trečiasis, Benito Musolinio (Mussolini) patronuojamas, turėjo įvykti 1923 m. spalį Romoje. 
Tačiau dėl dar prieškariu įsteigto prancūzų sociologo Renė Vormso (Renė Worms) Tarptautinio 
sociologijos instituto Paryžiuje, Sociologijos ir politinių bei socialinių reformų tarptautinio ins- 
tituto Turine (Instituto Internazionale di Sociologia e di Riforme politiche e sociali) nesutarimų 
buvo perkeltas į 1924 m. balandį. Konfliktuota ir dėl pavadinimo, ir dėl krypties. Pirmasis orien- 
tavosi daugiau į praktiką, o antrasis - daugiau į teorinius tyrimus. 1924 m. balandžio 22-30 d. 
kongreso, vykusio Turine, Musolinis jau nebeglobojo. M. Romeris jame dalyvavo kartu su Au- 
gustinu Voldemaru. 

1923 metų rugsėjo 20 d. 
Ketvirtadienis 


Šiandien lankiausi pas ūkio ministrą Krupavičių. Kalbėjausi apie Antanašę. Nori- 
me, kad Antanašės Romeriams - Motiejui, Tadeušui ir Jadzei - būtų išskirta nelie- 
čiama norma, kuri jiems jau buvo priskirta, kiekvienam po 80 ha, o kartu 240 ha 

pačiame Antanašės dvaro centre. Apskrities komisija nusprendė Antanašę ir Pove- 
sejės palivarką rezervuoti valstybei, o pačios Antanašės neparceliuoti; atsižvelgus į 

nuostabią vietą - dvaras įsikūręs ant ežero kranto - įkurti čia pavyzdinę kultūrinę 

fermą, o Romeriams išskirti kur nors užkampėje 240 hektarų. Kadangi agrarinės 

reformos įstatymai numato, kad nusavintos žemės savininkas gali rinktis žemę bet 

kurioje buvusios savo nuosavybės vietoje, tad atrodytų, jog Antanašės Romeriai 

taip pat gali pasinaudoti tokia teise ir pasirinkti vietą savos nuosavybės centre. Vis 

dėlto prieš kelias dienas kalbėdamas su Tomkūnu““ sužinojau: naujasis ministras 

Krupavičius, kuris ketina imtis vykdyti agrarinę reformą su jam būdingu užsidegi- 
mu, atseit taip interpretuoja įstatymą, remdamasis vienu jos teksto žodžiu, kad sa- 
vininkas neturi jokios pasirinkimo teisės. Todėl Tomkūnas man patarė nuvykti pas 

Krupavičių, kuris faktiškai gali leisti Romeriams pasirinkti patį dvaro centrą, nes 

tai priklauso ne nuo savininkų pasirinkimo, o nuo sklypus išskiriančio tarnautojo 

pasirinkimo. Paklusau ir nuėjau pas Krupavičių, kurio iki šiol asmeniškai nepaži- 
nojau. Žinojau jį tik iš matymo. Šaltas, nelankstus žmogus, bet mandagus. Jis man 

išaiškino, kad tokią agrarinės reformos interpretaciją taiko tik neprisistačiusiems 

turto savininkams, kurių turtas atiteko valstybei. Ir kaip tik tai pasakytina apie 

Antanašę. Toliau jis man aiškino, kad ne nuo jo priklauso, kurioje vietoje Romeriai 

gaus savo dalį - centre ar periferijose (Tomkūnas tvirtino priešingai, neva viskas 

priklauso nuo šito žmogaus), o nuo Agrarinės reformos valdybos. Tad jis patarė 

dar kartą kreiptis į Tomkūną. Nedaug turiu vilčių, kad pavyks tokią padėtį ištai- 
syti. Kita vertus, sąžiningai kalbant Antanašės Romeriai ir nelabai nusipelnė gauti 

minėtąjį dvarą. Taip, tai mūsų giminės turtas, kuris ilgiausiai buvo mūsų rankose - 
tik tiek. Todėl ir norisi jį išlaikyti šeimoje. 


403. Tomkūnas (Tomkus) Juozas (1896-?), valstybės tarnautojas, dirbo prie Žemės reformos 
vykdymo. 

1923 metų rugsėjo 21 d. 
Penktadienis 


Toliušio iniciatyva šiandien pirmininko Kriščiukaičio kabinete vyko Lietuvos teisi- 
ninkų draugijos valdybos posėdis. Dalyvavo pirmininkas Kriščiukaitis, Janulaitis, 
Toliušis*“* ir aš. Valdybos narys Noreika neatvyko. Nusprendėme pradėti draugijos 

diskusijų rudeninių susirinkimų kampaniją. Pirmasis turi vykti šeštadienį - spalio 

6 dieną. Paskaitas skaitys: a) advokatas Nargelevičius - apie privalomuosius įsaky- 
mus, b) Janulaitis - apie būtinas teismų reformas ir c) Toliušis - kažkokia specialioji 

tema. Be to, Toliušis iškėlė klausimą, kad reikėtų sukviesti II šalies teisininkų suva- 
žiavimą. Nutarėme tai įtraukti į visuotinio susirinkimo, vyksiančio spalio 6 dieną, 
darbotvarkę. Ir pagaliau buvo aptartos galimybės atnaujinti teisininkų leidinį Teisė. 
Naujasis teisingumo ministras Tumėnas*“ yra veiklus mūsų Teisininkų draugijos 

narys ir labai palankiai vertina leidinį Teisė. Tad yra vilties, kad gaus valstybės 

finansavimą minėtajam leidiniui - o poreikis didžiulis, ypač dėl to, kad jame būtų 
publikuojami reikšmingi kasaciniai Tribunolo nuosprendžiai ir įstatymų išaiškini- 
mai taptų kelrodžiu mūsų teismų praktikai, klajojančiai patamsyje. 


1923 metų rugsėjo 22 d. 
Šeštadienis 


Mykolo Sleževičiaus bute vyko ložės susirinkimas. Į brolius buvo priimtas Toliušis. 
Susirinkime dalyvavo šie broliai meistrai: aš, Steponas Kairys, Mykolas Sleževičius, 
Jonas Vileišis, Felicija Bortkevičienė, Vincentas Čepinskis ir broliai mokiniai: An- 
tanas Sugintas*““, Viktoras Biržiška, Zigmuntas Toliušis. Per susirinkimą pasakojau, 
kaip sekėsi užmegzti Didžiųjų Lietuvos Rytų ryšį su tarptautinėmis ložėmis. Mano 
veiksmams ložė neturėjo pastabų, padėkojo už darbą ir įpareigojo tokia linkme 
veikti toliau. Ložė taip pat pritarė mano siūlymui nelaikyti konspiracijoje paties 


404. Toliušis Zigmas. 

405. Tumėnas Antanas. 

406. Sugintas Antanas (1890-1971), advokatas, politikas, spaudos darbuotojas. 1919-1921 m. Ra- 
seinių apskrities teismo tardytojas, 1921-1923 m. Kauno apygardos teismo teisėjas. Nuo 1922 m. 
Pirmojo, nuo 1923 m. Antrojo, 0 1926-1927 m. Trečiojo seimų atstovas. Nuo 1917 m. priklausė 
Lietuvos socialistų liaudininkų sąjungai, nuc 1918 m. - Lietuvos revoliucinių socialistų liaudi- 
ninkų partijai. 1924-1944 m. dirbo advokatu Kaune; 1941-1944 m. Lietuvos advokatų tarybos 
narys. 1949 m. išvyko į JAV, apsigyveno Čikagoje. Spaudoje bendradarbiavo nuo 1908 m. Rašė į 
leidinius Lietuvos ūkininkas, Aušrinė, Varpas, Lietuvos žinios, Sėja. 1913-1914 m. kartu su kitais 
dirbo Aušrinės redaktoriumi, Petrograde 1915 m. išleisto almanacho Aušrinės keliai redakcijos 
narys. 1917 m. redagavo savaitraštį Naujoji Lietuva, 1924-1925 m. dienraštį Lietuvos žinios. 

Didžiųjų Rytų egzistavimo bendraujant su užsieniu. Vadinasi, užsienyje šis faktas 
nebus slaptas, bus galima minėti mūsų ložės pavadinimą ir skelbti jį tarptautiniuose 
laisvųjų mūrininkų leidiniuose. Vis dėlto nariai ir toliau bus įslaptinti, kaip bet kuri 
su jais susijusi informacija, išskyrus narių ir ložių skaičių. Pačioje Lietuvoje ložės eg- 
zistavimas nebus skelbiamas, vadinasi, bus laikomasi tos pačios slaptumo taktikos, 
kaip ir anksčiau. Paskui pradėjau skaityti savo referatą apie tarptautinę laisvųjų mū- 
rininkų organizaciją. Skaičiau tuos pačius užrašus, apie kuriuos užsiminiau užvakar 
dienoraštyje. Šiandien perskaičiau tik nedidelę informacijos dalį, likusią palikau 
kitam posėdžiui. Susirinkimo dalyviai manęs įdėmiai klausė, mat visiems informa- 
cija buvo visiškai nauja, nors tai buvo tik informacijos abėcėlė. Broliai Sleževičius ir 
Viktoras Biržiška pageidavo, kad užrašai - pirmoji išsami ir dalykinė informacija 
apie užsienio laisvuosius mūrininkus - būtų suredaguoti ir išleisti lietuvių kalbą. 
Visi kiti broliai pritarė tokiai minčiai, bet kol kas dėl koncepcijos nebuvo balsuojama. 
Balsuosime, kai baigsiu skaityti savo referatą. Posėdžio pabaigoje brolis Sleževičius 
iškėlė Tado Petkevičiaus“? kandidatūrą - jis jaunas teisininkas, pritariantis liaudi- 
ninkams. Ložė išrinko brolius minėtajai kandidatūrai ištirti. Taigi broliais tyrėjais 
tapo Viktoras Biržiška ir Toliušis. Tokia gaida susirinkimas ir buvo baigtas. 


1923 metų rugsėjo 23 d. 
Sekmadienis 


Rytą universitete vyko Teisės fakulteto tarybos posėdis. Jame dalyvavo: dekanas 
Leonas, profesoriai Kriščiukaitis, Mačys, Baloga, Beliackinas, aš, docentai Vla- 
dislovas Biržiška, Šalčius, Rimka. Aptarinėjome įvairius einamuosius klausimus, 


407. Petkevičius Tadas (1893-1964), teisininkas, diplomatas, pedagogas, Lietuvos pasipriešinimo 
nacių ir sovietų okupaciniams režimams dalyvis. 1911-1916 m. studijavo Maskvos universite- 
to Gamtos, vėliau Teisės fakultete; studijų nebaigė. Dalyvavo visuomeninėje lietuvių veikloje, 
1917 m. buvo Demokratinės tautos laisvės santaros (Santara) vienas kūrėjų. 1918 m. grįžo į„Lie- 
tuvą. 1918-1921 m. dirbo Ministrų kabineto reikalų vedėju. 1927 m. Lietuvos universitete baigė 
teisę. 1931-1940 m. (su pertraukomis) ėjo įvairias pareigas Užsienio reikalų ministerijoje, da- 
lyvavo tarptautinėse derybose. 1927-1940 m. dėstė Vytauto Didžiojo universitete (iki 1930 m. 
Lietuvos universitetas), 1940-1943 m. - Vilniaus universitete; profesorius (1942). 1944-1945 m. 
Kauno universiteto bibliotekos mokslinis sekretorius. 1942-1944 m. dalyvavo Vyriausiojo lietu- 
vių komiteto ir Vyriausiojo Lietuvos išlaisvinimo komiteto veikloje. 1945 m. spalio mėn. suimtas 
NKVD, kartu su kitais apkaltintas „Memorandumo“ apie neteisėtą Lietuvos prijungimą prie 
SSRS parengimu. 1946 m. kovą nuteistas 8 m. kalėti ir 5 m. tremties; kalintas Kyštymo lageryje, 
Čeliabinsko srityje. 1953 m. spalį grįžo į Lietuvą. 1955-1959 m. dirbo M. K. Čiurlionio dailės mu- 
ziejuje, Kaune. 1956 m. lapkričio mėn. vėl buvo suimtas, bet nesudarius bylos paleistas. 1959 m. 
atleistas iš darbo. Vertė grožinės literatūros kūrinius iš italų ir anglų kalbų. Už žydų gelbėjimą 
per Antrąjį pasaulinį karą 2001 m. T. Petkevičiui suteiktas Pasaulio tautų teisuolio vardas. 

daugiausiai susijusius su studentais ir laisvaisiais klausytojais, norinčiais lankyti 
paskaitas. Buvo nutarta išrinkti komisiją, parengsiančią reglamentą. Jai priklauso- 
me aš, Beliackinas ir Biržiška. 

Universiteto kanceliarijoje pasiėmiau avansą, skirtą kelionei į Romą. Gavau 1500 
litų. Man sakė, kad turiu teisę per dieną išleisti po 100 litų, neskaičiuojant I klasės 
traukinio bilieto. Tad greičiausiai už kelionę gausiu apie 2000 litų. Manau, daugiau- 
siai keliausiu III klase, galbūt retkarčiais II ir per dieną turėsiu po 100 litų, t. y. po 10 
dolerių, kurių tiek neišleisiu, galbūt iš kelionės užsidirbsiu 500 arba daugiau dolerių, 
kas, savaime aišku, yra labai gerai. 

Daug rašiau, kad Janulaitis buvo labai pasipiktinęs Čepo paskyrimu į Tribunolo 
teisėjus. Paskui pamažu jo reakcija švelnėjo. Šį kartą pasiteisino posakis: iš didelio 
debesies mažas lietus. Iš tiesų Janulaitis visai nenori palikti Tribunolo ir aš dėl to 
džiaugiuosi. Pamenu, kai Janulaitis, atostogaudamas Palangoje, sužinojo apie Čepo 
kandidatūrą ir atmestą Tribunolo kandidatą Ciplijauską, o paskui labai kategoriš- 
kai kalbėjo apie atsistatydinimą. Turiu jo laišką, kurį jau citavau dienoraštyje; iš šito 
laiško galima pasidaryti tik vieną išvadą: Janulaitis protesto vardan atsistatydins. Kai 
vėliau paaiškinau, kad Čepo kandidatūrą ministrui asmeniškai pasiūlė Tribunolo 
pirmininkas Kriščiukaitis, o ministras Tumėnas man sakė, kad negali patvirtinti 
kandidato be Tribunolo žinios, Janulaitis šiek tiek atvėso - tiesa, ėmė dantį griežti 
ant Kriščiukaičio. Žadėjo per visuotinį Tribunolo susirinkimą kalbėti apie neetiš- 
ką ir nepriimtiną pirmininko poelgį. Pirmininkas vadovauja Tribunolui ir negali 
pats vienas priiminėti tokių sprendimų, privalo juos derinti su teisėjais, ypač kai jau 
kandidatu buvo išrinktas Ciplijauskas. Žiūriu, kad po atostogų Janulaitis elgiasi dar 
švelniau. Jis man sakė, kad per visuotinį susirinkimą kalbės apie Čepo paskyrimą ir 
iškels klausimą, kodėl paskyrimas įvyko be Tribunolo žinios, ir apie tai informuos 
teisingumo ministrą. Iš tiesų užvakar vyko visuotinis susirinkimas ir Janulaitis iškėlė 
minėtąjį klausimą, tačiau kalbėjo taip švelniai ir maloniai, kad jokios grėsmės jo žo- 
džiuose nejutome. Pirmininkas net nepaskelbė balsavimo dėl Janulaičio išvadų, tad 
jos teisingumo ministro ir nepasieks. Aš pasiūliau, bet tik privačiai, ne protokolui, 
kad pirmininkas kreiptųsi į teisingumo ministrą, jog kuo skubiau būtų nustatyta 
Tribunolo teisėjų paskyrimo tvarka, kadangi dabartinė nėra aiški ir neatitinka mūsų 
poreikių. Mano minčiai buvo pritarta. Na, kadangi Janulaičio keliamas klausimas 
buvo įtrauktas į darbotvarkę, pasitenkinome raštišku pranešimu, kad Čepo kandida- 
tūra buvo patvirtinta be Tribunolo žinios. Vis dėlto raštas niekada, ko gero, neišvys 
dienos šviesos, tad visas incidentas taip ir baigiasi. Tikrai menkas lietus iš didžiulio 
debesies. 

1923 metų rugsėjo 24 d. 
Pirmadienis 


Po kelių dienų jau reikės keliauti į Sociologijos kongresą, vyksiantį Romoje. Važiuoju 

vienas, nes niekas daugiau iš Lietuvos nebuvo deleguotas. Labai norėjau, kad būtume 

bent dviese, kad būtų su kuo pasitarti. Neturiu patirties, nežinau, kaip per tarptau- 
tinius kongresus vyksta darbas, ir manau, kad ne kartą ir ne du galiu atsidurti gana 

keblioje padėtyje, iš kurios nelabai mokėsiu išbristi. Man nerimą kelia ir įvairios deta- 
lės, kurios lyg ir nėra smulkmenos - tarkime, neturiu net frako, o ten greičiausiai bus 

priėmimai, prezentacijos ir banketai, per kuriuos galios koks nors aprangos kodas. 


1923 metų rugsėjo 25 d. 
Antradienis 


Ruošiausi keliauti į Romą. Iš gauto 1500 litų avanso universiteto kanceliarijoje 1350 
išleidau doleriams - nusipirkau 130. Jie bus skirti kelionės išlaidoms (manau, tikrai 
tokios sumos neišleisiu). Universitete parašiau prancūzų kalba tekstą mano manda- 
tui į kongresą, kai jį išspausdino rašomąja mašinėle ant universiteto blanko, daviau 
pasirašyti rektoriui Čepinskiui, kuris pasirašė ir uždėjo universiteto antspaudą. 
Sociologija yra naujas mokslas ir laikau jį nerimtu, nes kol kas nėra mokslas nusi- 
stovėjęs ir nelabai užsitarnavęs būti vadinamas mokslu. Sociologijos kūrėjai ir sekėjai, 
apakinti visuomenės mokslo, yra linkę ją paversti kažkokiu aukščiausiuoju mokslu, 
viršesniu už visas kitas mokslo šakas - po jos sparnais glaustųsi visi kiti mokslai. So- 
ciologija tai tarsi kažkoks mokslas apie visuomeninį žmogų, kažin kokios universiteti- 
nės žinios, kurios ne tik sugeria visus vadinamuosius humanitarinius ir teisės mokslus, 
bet ir įžengia į gamtos, medicinos mokslų sferą, ir t. t. Sociologija, kaip ir kiekvienas 
jaunas mokslas, neturintis tikslios šakos, leidžiančios virsti konkrečia disciplina, vis 
dar ieško savo sričių ir puldinėja į visas puses. Beje, pritraukia išties didelius diletantų 
būrius, kurie visiškai neprisideda prie žinių gilinimo ir analizės metodikos nustatymo, 
o tik suteikia sociologijai tam tikrų šarlatanizmo bruožų. Tokia tad mano nuomonė 
apie sociologiją, kuri, savaime suprantama, nepasiekė rimtų laimėjimų visuomeni- 
nių tyrimų lauke, atliekamų sociologijos vardu tokių mokslininkų kaip Vormsas“““, 


408. Vormsas Renė (Worms Renė, 1869-1926), prancūzų sociologas, Prancūzijos valstybės ta- 
rybos narys. 1893 m. įsteigė leidinį Revue Internationale de Sociologie, kurio programoje nuro- 
dyta, kad jo tikslas - prisidėti prie mokslinių žinių apie socialinius faktus plėtojimo. Šiandien 
manoma: nors leidinys prisidėjo prie sociologijos, kaip savarankiškos disciplinos, susikūrimo, 
teorinis Renė Vormso indėlis į šiuolaikinės sociologijos konstituciją laikomas nereikšmingu. 

Tardas*“ ir kiti. Pasižiūrėsime, ar kongresas, į kurį vykstu, Romoje pakeis mano nuo- 
monę ir kas dabar yra praktikuojama sociologijos moksle. Dabartinį kongresą sušau- 
kia nuolatinė mokslinė institucija, pasivadinusi „Turino tarptautiniu sociologijos insti- 
tutu“ Šis kongresas jau trečiasis. Tiesa, Turino institutas mokslo pasaulyje nėra pelnęs 
didelės šlovės. Atrodo, jame dirba nemažai diletantų. Net ir instituto darbų programa, 
bent jau man, sudaro diletantiškos ir gana chaotiškos įspūdį. Kongrese numatytos sep- 
tynios temų grupės: I, arba bendros temos. Numatyti du referatai: apie solidarumo 
principus ir apie žmonijos pažangos sampratą; II - tarptautinės juridinės problemos. 
Numatyti referatai temomis: aktualioji tarptautinė politika - Tautų Lygos reforma arba 
tautinių mažumų statuto klausimas; III temų grupė, pavadinta „Tarptautinės politikos 
klausimai“. Šiomis temomis ir referatų numatyta daugiausia (net 7). Referatai paliečia 
neretai itin aktualias ir įdomias temas (tarkime, tarptautiniai, politiniai ir ekonominiai 
santykiai su Sovietų Rusija, reguliariosios kariuomenės redukavimas ir liaudies milici- 
jos institucija, demokratinės aspiracijos, autoriteto ir disciplinos būtinybė, biurokratija 
ir administracinė reforma, šiuolaikinės valstybės koncepcija ir t. t.). Visos minėtosios 
temos priklauso arba politikos sričiai, arba kokioms nors kitoms disciplinoms, tarkime, 
viešajai teisei, mokslui apie valstybę ar pan.; IV temų grupė - tarptautinės ekonomi- 
kos problemos; V temų grupė - eugenikos ir biosociologijos klausimai. Pastarosios 
temos jau priklauso gamtos ir medicinos mokslams. Man šitos temos yra visiškai sve- 
timos. Neturėjau net supratimo, kas ta „eugenika“. Nebuvau net tokio žodžio girdėjęs, 
bet Čepinskis paaiškino, kad tai kažkoks naujas, man regis, labai keistas mokslas apie 
žmogaus rasės kūrimą, o biosociologija - tai visuomeninė biologija; VII temų grupė - 
vadinamosios aktualios tarptautinės temos varia. Manau, aš klausyčiau pirmos temų 
grupės ir temų apie politiką. Tos temos irgi nėra tikrai sociologinės, bet galiu rasti tokių 
temų, kurios aktualios mano dėstomai mokslo sričiai apie valstybę ir konstitucinę teisę. 


1923 metų rusėjo 26 d. 
Trečiadienis 


Jau susidėjau visus daiktus kelionei. Rytoj 11 valandą išvykstu. Dar rytą turėsiu su- 
sitvarkyti kelis nedidelius reikalus ir galėsiu pakelti sparnus. Iki Berlyno bilietą jau 
turiu. Iš Berlyno ketinu važiuoti į Bavariją ir Tirolį. Iš Tirolio keliausiu per Austriją 


409. Tardas Gabrielis (Tarde Gabriel, 1843-1904), žymus prancūzų sociologas, filosofas, vienas 
pirmųjų šiuolaikinės kriminologijos pradininkų, gerai žinomas kaip teisininkas, ekonomistas. 
Taip pat yra laikomas socialinės psichologijos pradininku. Žymiausi jo veikalai: Baudžiamoji 
filosofija (1890), Socialinė logika (1893), Imitacijos dėsniai (1895), Visuotinė opozicija (1897), Nuo- 
monė ir minia (1901), Ekonomiškoji psichologija (1902). 

iki Insbruko, iš ten į Brenerio tunelį, o tada jau įvažiuosiu per aneksuotas Austrijos 
žemes““ tiesiai į „tikrąją“ Italijos teritoriją. Berlyne turėsiu bent kelias valandas pra- 
leisti, nes privalėsiu nueiti Italijos vizos, kurios pase neturiu. 

Žiūrinėdamas kongreso programą ir referatų sąrašus pastebėjau, kad pranešėjų 
pavardės yra daugiausia antraeilės, menkai žinomos mokslo pasaulyje. Prancūzų ir 
anglų mokslininkai apskritai pranešimų neskaitys. Nustebau, kad į kongresą, be italų, 
atvyksta daug vokiečių, keli rusai. Kažin kodėl vis stiprėja įtarimas, kad šito kongreso 
tikslas visai ne mokslas, o politika ir galbūt jis rengiamas su tam tikrais propagandos 
tikslais. 


1923 metų rugsėjo 27 d. 
Ketvirtadienis 


Atsikėliau labai anksti. Eleną su daiktais išsiunčiau į traukinių stotį, o pats dar nu- 
važiavau į miestą sutvarkyti kelis paskutinius reikalus prieš kelionę. Užėjau į Už- 
sienio reikalų ministeriją, kurioje gavau specialų raštą, įgaliojantį mane atstovauti 
mūsų šaliai ir mūsų universitetui kongrese. Balutis man iškvietė automobilį, ku- 
riuo nuvažiavau į traukinių stotį. Tad kelios minutės po vienuoliktos jau važiavau 
traukiniu iki Vokietijos sienos. Maždaug 2 valandą 30 minučių buvau Eitkūnuose. 
Nors grįžusieji iš Vokietijos per Eitkūnus kalba, kad čia labai kruopščiai tikrina- 
mas bagažas, galiu teigti priešingai - patikra buvo labai švelni. Niekas neapieškojo 
turėjau dvi dėžutes, kuriose buvo apie 200 papirosų (iš viso vežiausi keturias dė- 
žutes - 400 vienetų). Muitininkas paklausė, kiek papirosų vežuosi, atsakiau, kad 
maždaug 180. Tuomet pareigūnas, klijuodamas ant lagamino lipduką, kad patikra 
atlikta, nusišypsojęs pasakė: „Na, gerokai per daug, nes iš tiesų galima įsivežti tik 


410. Kalbama apie Pirmojo pasaulinio karo eigos suformuotą padėtį Italijos ir Austrijos pasienyje. 
Italija pradėjo karo veiksmus, siekdama aneksuoti Austrijos Litoralį ir šiaurinę Dalmatiją, taip 

pat Trento provinciją ir Pietų Tirolį. Tokie planai atsirado dar XIX a. devintąjį dešimtmetį, kai 

radikalus italų nacionalistinis judėjimas Italia irredenta paskelbė, kad etniškai itališkos Austrijos- 
Vengrijos žemės turi priklausyti Italijai, įskaitant Austrijos Litoralį ir Tirolio grafystę. XX a. an- 
trojo dešimtmečio pradžioje ekspansionistinės judėjimo idėjos išpopuliarėjo tarp politinio Italijos 

elito. Italų gyvenamų Austrijos regionų aneksija tapo pagrindiniu Italijos karo veiksmų uždavi- 
niu, kurį buvo galima palyginti su Prancūzijos tikslu atgauti Elzaso ir Lotaringijos regionus iš 

Vokietijos. Nepaisant to, iš 1,5 milijono žmonių, gyvenusių tose Austrijos-Vengrijos žemėse, tik 
45 procentai šnekėjo itališkai, o kitą dalį gyventojų sudarė slovėnai, vokiečiai ir kroatai. Šiaurinėje 

Dalmatijoje, kuri irgi buvo vienas Italijos karinių tikslų, itališkai kalbančių gyventojų populiacija 

sudarė tik 5 procentus. Italų pergalė Vitorijo Veneto mūšyje ir Austrijos-Vengrijos skilimas užbai- 
gė visus karinius veiksmus regione ir įgyvendino iš esmės minėtuosius aneksijos siekius. 

25 vienetus, o jeigu Ponui reikėtų už kitus mokėti muitą, tikrai nevertėtų - pigiau 
nusipirkti vietoje.“ Šitaip istorija ir baigėsi, jokio muito iš manęs nereikalavo. Užkli- 
javo lipdukus, ir patikra baigta. Kol kas pinigų labai mažai išsikeičiau - 3 dolerius, 
po 128 milijonus Vokietijos markių už dolerį. Kaip minėjau, iki Berlyno bilietą jau 
turiu, tad šių pinigų man pakaks. Berlyne dar nusipirksiu markių tolesnei kelionei. 
Aišku, „Vekselštuba“ Eitkūnų stotyje apsiskaičiavo ir prarado po keliolika milijonų 
už dolerį, nes dolerio kursas dabar yra daugiau nei 140 milijonų, pastaruoju laiku 
tie Vokietijos milijonai yra tokie beverčiai, kad į tai niekas nė dėmesio nekreipia. 

Važiuoju traukiniu į Insterburgą*"-Olštyną (Allenstein). Traukinys kerta lenkų 
koridorių via Torunė-Bydgoščius. Vadinasi, apie vidurnaktį važiuosiu pro Bydgoš- 
čių, kuriame gyvena Kotunka Prušanovska! Kaip gaila, jog anksčiau neatkreipiau dė- 
mesio, kad pro čia vyksiu. Būčiau pranešęs Kotuniai ir galbūt būtų atėjusi į stotį arba 
vaikus atsiuntusi - nors vaikai man jos pakeisti negali - galbūt būčiau bent šiek tiek 
su ja pasikalbėjęs, kol traukinys stovėtų, arba bent būčiau ją apkabinęs ir persimetęs 
keliais žodžiais pro vagono langą. Keleiviams, vykstantiems Vokietijos tranzitiniais 
traukiniais per Lenkų koridorių ir neturintiems vizos, negalima nei išlipti, nei langų 
atidarinėti, o juo labiau bendrauti su vietos žmonėmis. Keleiviai yra pervežami tarsi 
kokios nors bakterijos arba užkratai, bet gal Kotunka būtų išprašiusi stotyje leidimo 
mums susimatyti. Parašysiu jai, kad važiavau per Bydgoščių, galbūt dar grįšiu šiuo 
keliu. Tad vėl būtų galimybė mums - išskirtiems broliui ir sesei - pasimatyti. 

Keliauju patogiai - kupė neperpildyta. Turiu labai malonų kelionės palydovą, iš 
Silezijos kilusį vokietį, dabar gyvenantį Mozūrijos ežerų krašte Jansburge (Johannes- 
burg) netoli Kolno. Jis puikiai pažįsta čionykštes apylinkes - Rytprūsius su Mozūrija 
ir Prūsų Lietuvą, o už Lenkų koridoriaus - Sileziją ir Žemutines Lužicas. Kraštus, 
kuriuose kitados gyveno lietuvių ir slavų gentys, kurias prarijo vokiečių civilizacija - 
tiesa, nebuvo ji tiktai vokiška, mat maišyta su lietuvių ir mozūrų liekanomis, bet, ko 
gero, labiau patriotiškai vokiška už visų gryniausius vokiečius. Tai etnologams itin 
įdomios vietos - minėtosios prūsų žemės chemiškai paveiktos Vokietijos prado, vis 
dar turinčios savyje senųjų elementų dalelių, kurių nepaveikė ir nesunaikino germa- 
nai. Ir žmonės čia turėtų būti kitokie nei grynakraujai vokiečiai. 


411. Įsrutis (vok. Insterburg, Černiachovskas), miestas Kaliningrado srities centrinėje dalyje, 
Įsruties, Priegliaus ištakos Įsros ir Pisos upių santakoje, 86 km į rytus nuo Karaliaučiaus (Kali- 
ningrado). 

1923 metų rugsėjo 28 d. 
Penktadienis 


Žmogus planuoja - Dievas juokiasi. 

Ryte atvykau į Berlyną. Buvau neišsimiegojęs, bet laimingas, nes manęs laukė 
puiki kelionė į Romą. Dar nežinojau ir net nenutuokiau, koks nusivylimas manęs 
laukia. Kadangi mano pase dar trūko Italijos vizos - Kaune jos gauti neįmanoma, 
reikia siųsti pasą į Rygą, o laiko buvo per mažai, - vizą planavau gauti Berlyne, Itali- 
jos ambasadoje. Todėl Berlyne išlipau, užuot važiavęs toliau į Bavariją, nuo 1 valan- 
dos nakties iki 8 vakaro privalėjau laukti kito traukinio. Man reikėjo nemokamos 
diplomatinės vizos, tad laikydamasis Kaune gautų nurodymų kreipiausi ne tiesiai į 
Italijos ambasadą, bet į mūsų lietuvių pasiuntinybę Berlyne. Lietuvos pasiuntinybėje 
man pažadėjo greitai sutvarkyti vizą ir paprašė ateiti atsiimti paso su viza 2 valandą. 
Palikau pasą ir ramiai patraukiau į miestą. Kavinėje parašiau laišką Kotuniai Pru- 
šanovskai, aprašiau, kaip buvo liūdna važiuoti pro sesės miestą ir jos nepamatyti. 
Vėliau „Reisebureau „Mitrop“** nusipirkau per 1 5 milijardo Vokietijos markių, taigi 
išleidau per 10 dolerių ir kombinuotąjį bilietą (III klase) iki pačios Romos - per 
Monaką, Austrijos Tirolį (Kufšteinas, Insbrukas, Brenerio tunelis per Alpes), to- 
liau jau per aneksuotas Austrijos sritis, tarp jų ir Trento provinciją, į Italiją per Flo- 
renciją. Mane džiugino vien perspektyva keliauti tokiomis puikiomis vietomis. Po 
pirmos valandos nuėjau į lietuvių pasiuntinybę atsiimti paso su viza. Pasą su viza 
gavau, tačiau sužinojau naujieną, kuri sugadino visą mano kelionę. Pasiuntinybės 
darbuotojas pasakė, kad Staneika**, kuris dabar pavaduoja Lietuvos konsulą Romoje 
ir kuris buvo informuotas, jog atvykstu į Romą, į Berlyno pasiuntinybę atsiuntė dvi 
telegramas su žinute: Sociologijos kongresas atšauktas neapibrėžtam laikui. Po tokio 
kategoriško pareiškimo man liko du keliai: arba, nepaisant nieko, vykti į Romą, bet 
tik už savo pinigus, nes kelionės išlaidų man niekas negrąžins. Arba grįžti į Kauną. 


————.: > 
412. Kelionių biure „Mitrop“. 

413. Staneika Adalbertas (1885-1962), diplomatas, tapytojas, dėstytojas. 1903-1905 m. studijavo 
Krokuvos dailės akademijoje, 1909 m. Miunchene, 1910-1912 m. Paryžiuje, 1912-1918 m. Romoje. 
Nuo 1908 m. dalyvavo dailės parodose: buvo pirmųjų Lietuvių dailės draugijos rengiamų paro- 
dų Vilniuje dalyvis (1907-1908). 1921-1930 m. dirbo Lietuvos pasiuntinybėje Romoje, nuo 1930 m. 
Užsienio reikalų ministerijoje Kaune. 1941-1944 m. dėstė Kauno taikomosios ir dekoratyvinės 
dailės institute, turėjo privačią tapybos studiją. 1942-1944 m. Lietuvos dailininkų sąjungos pir- 
mininkas. 1944 m. pasitraukė į Vokietiją, nuo 1949 m. gyveno JAV. Staneika nutapė portretų: 
Žemaitės, Gabrielės Petkevičaitės-Bitės, Mykolo Rėmerio, Kazio Ulianskio, Zigmo Skirgailos, 
Juozapo Herbačiausko, Kleopo Jurgelionio (visi iki 1914), Juozo Tallat-Kelpšos, Sofijos Čiurlio- 
nienės, Petro Rimšos (LDM; iki 1939). Dailininkas iliustravo J. A. Herbačiausko knygą Erškėčių 
vainikas (1908). 

Nesiryžau leisti pinigų kelionei į Romą ir nusprendžiau kuo greičiau grįžti namo. 
Jaučiausi liūdnas ir sugniuždytas. Tarsi nuo aukštos viršūnės būčiau nusiritęs į patį 
dugną. Ką tik prasidėjusi puiki kelionė subliuško tarsi muilo burbulas ir apniko vi- 
siška tuštuma. Ką gi - reikia mokytis filosofiškai žiūrėti į tokius įvykius. Nuskubėjau 
į „Mitrop“ biurą, tikėdamasis atgauti pinigus už kelionę į Romą. Darbuotojai bilietą 
pakeitė bilietu į Kauną ir sugrąžino permokėtus pinigus. Tačiau grynuosius, žinoma, 
gavau markėmis, tad praradau dvigubai: pirma, nuo ryto iki pietų markė jau smu- 
ko po keliasdešimt milijonų už kiekvieną dolerį ir, antra, nebuvo galimybės markes 
pakeisti į dolerius, nes niekas nekeitė, o markes laikyti lygu kas valandą didėjantys 
nuostoliai. Taigi su šita kelione man pasisekė kaip Zablockiui su muilu. Privalėjau ką 
nors nusipirkti už tuos 850 markių, kurias gavau grąžos. Nupirkau Jadzei Čepaitei 
ant riešo nešiojamą laikrodėlį - jau seniai jai tokią dovaną žadėjau. Aišku, čia jis 
kainavo kur kas brangiau nei Kaune, bet vis viena ką nors reikėjo pirkti už Vokie- 
tijos markes. Liko kelios valandos iki traukinio. Gatvėje susipažinau su prostitute 
Loti - gražuole mergyte, su kuria nuvažiavau į kažkokį pensioną. Porą valandų ten 
praleidome atsidavę aistrų siautuliui. Tikriau atsidaviau aš, o ne ji. Mergina buvo tik 
instrumentas mano džiaugsmui tenkinti. Jai džiaugsmą kėliau ne aš, o doleriai, kurie 
Berlyno gyventojams yra siekiamybė. Vis dėlto mergina buvo gerai išlavinta, suge- 
bėjo suteikti maksimumą tos aistros, perkamos už pinigus. Graži mergaitė, mokanti 
paleistuvauti ir padaryti vyrą laimingą. Tad tokiu gatvės nuotykiu - aštriu, tačiau 
iš principo labai banaliu ir lėkštu - baigiau išsvajotą kelionę, kuri žadėjo tiek daug 
puikių akimirkų: 


1923 Metų rugsėjo 29 d. 
Šeštadienis 


Žlugus kelionei į Romą, žlugo vizitas ir į Ženevą, kurioje ketinau apsilankyti su 
laisvųjų mūrininkų reikalais. Kaip tik šiomis dienomis Ženevoje vyksta Ypatin- 
gasis Tarptautinės laisvųjų mūrininkų organizacijos konventas („Association 
Maconnigue Internationale“). Ženevoje planavau apsilankyti praėjus maždaug 
savaitei po konvento. Būčiau išgirdęs visai „šviežią pasakojimą apie jį ir kartu 
sužinojęs, kaip į mūsų rugpjūtį rašytą prašymą priimti į A.M.I. reagavo Didieji 
Prancūzijos Rytai ir Didžioji Prancūzijos Ložė. Žinodami atsakymą, galėtume 
imtis tolesnių žingsnių tapti tarptautinės organizacijos nariais. Na, o dabar nieko 
imtis negalėsime, nes nežinome, kaip buvome įvertinti ir koks tolesnis mūsų kelias. 
Vakar kaip tik prieš išvykdamas Berlyne parašiau laišką broliui Kartjė la Tentui ir 
pasveikinau konventą, a priori aptariau įvairius punktus, kurie gali mus liesti, ypač 

dėl reguliarios masoniškos mūsų veiklos - manau, šioji tema bus aptariama. Taip 
pat broliui Kartjė la Tentui suteikiau daug informacijos apie mus, lygiai taip, kaip 
rugpjūtį Didiesiems Prancūzijos Rytams. Be abejonės, pabrėžiau, kad Didžiųjų 
Lietuvos Rytų nutartimi buvo atsisakyta slaptumo išorėje dėl pačios organizacijos 
egzistavimo, dėl ložių ir narių skaičiaus, vis dėlto brolių pavardės dar laikomos 
didžiausioje paslaptyje, kaip, beje, ir kiti su mūsų organizacija susiję faktai. Manau, 
kad netrukus kuris nors iš mūsų brolių vyks į užsienį ir susisieks su broliu Kartjė la 
Tentu, iš kurio gausime mus dominančių žinių ir atsakymų. Greičiausiai nuolatinis 
mūsų tarpininkas, bendraujantis su užsieniu, bus brolis Viktoras Biržiška, nes jis 
su tarnybiniais reikalais dažnai vyksta į užsienį. 

Vakar vakare palikau Berlyną. Ir vėl važiuoju per Bydgoščių, Torunę ir Olštyną. 
Keliavau patogiai, mat vagone buvo mažai žmonių. Vidurnaktį likau pats vienas su 
kažkokia malonia ponia iš Hamburgo, vykstančia pas vyrą į Rytprūsius. Ji labai no- 
rėjo bendrauti, o man vokiškai kalbėti sunkiai sekėsi. Užtat gerai išsimiegojau, nes 
visas suolas priklausė tik man. Pabudau jau pravažiavus Lenkų koridorių. Gražu 
keliauti per Rytprūsius į Olštyną ir Insterburgą. Pirmiausia traukinys važiuoja per 
Prūsų Mozūriją, tokį kalvomis nubangavusį, ežerais papuoštą kraštą. Panašus jis į 
mūsų kraštus į rytus nuo Rokiškio - Zarasų, Utenos, Breslaujos ir Švenčionių apskri- 
tis. Po to važiavome per suvokietėjusius kraštus, kuriuose dar visai neseniai girdėjosi 
lietuvių kalba. Tai Įsrutis (Insterburgas). Rytų Prūsijoje ir Lietuvoje net iki Latgalos 
imtinai, ir šiaurinėje Lenkijoje (kurpiai“*, Raigardo, Augustavo ir Suvalkų apylinkė- 
se) yra labai panašus kraštovaizdis, tarsi sudarantis vieną nedalomą visumą. Turėtų 
ir čia gyvenančius žmones sieti tie patys bruožai. Bevažiuodamas traukiniu, besižval- 
gydamas po šitas Rytų Prūsijos vietoves - miškus ir ežerus, lygumas ir kalvas - jau- 
čiuosi čia savas, mat gamta sava. Jaučiuosi, tarsi būčiau namie. Nėra mano akiai čia 
naujų, niekada nematytų vaizdų. Labai gaila, kad minėtasis Rytprūsių lopinėlis yra 
taip labai suvokietėjęs. Juk iš tiesų jis yra mūsų - lietuvių ir lenkų - gimtosios lietuvių 
ir mozūrų žemės, kurias ateiviai kryžiuočiai pavertė vokiškomis. Ž 

Per pietus privažiavome Eitkūnų pasienio stotį. Patikra buvo tokia pati, kaip ir iš- 
vykstant į Prūsiją. Tačiau paliekant Prūsiją vokiečius jau domina ne tiek daiktai, kiek 


414. Kurpiai (lenk. Kurpie), etnografinė lenkų tautos grupė, gyvenanti Lenkijos Mazovijos re- 
gione, Palenkės vaivadijos šiaurės vakariniame kampe ir Mazovijos vaivadijos šiaurės rytinia- 
me kampe. Tai subetninė Mazovų (lenk. Mazowszanie, vok. Masowier, mazoviškai Masovsany) 
etninės grupės dalis. Kurpiai daugiausia gyvena Kurpių girios teritorijoje. Gyvendami girioje, 
izoliuoti nuo aplinkinių regionų, jie sukūrė savitą kultūrą ir papročius. Anksčiau buvo vadina- 
mi miškiniais, laukiniais (puszczaki), bet šie žmonės iš liepų gamindavo karninius batus, ku- 
riuos vadindavo kurps. Taip ir atsirado pavadinimas kurpiai (kurpie). Kurpių vardu dar vadina- 
ma Kurpių giria, Kurpių lyguma ir Kurpių kaimas. 

pinigai. Nenori jie leisti iš savo šalies išvežti stiprios užsienio valiutos. Tad kiekvienas 
keleivis, išeidamas iš patikros salės, privalėjo pereiti pro specialiai įrengtą labirintą su 
medinėmis sienelėmis, atskirtomis nuo salės, kurioje jo laukė pareigūnas, atliksiantis 
asmens patikrą. Vienas labirintas skirtas moterims, kitas - vyrams. Moteris tikrina 
moteris, o vyrus - agentas vyras. Tie, kas išvykdami iš Vokietijos deklaravo svetimos 
šalies valiutą ir turėjo jai išsivežti reikiamus čekius, galėjo išsivežti tiek, kiek įsivežė. 
Taigi aš, turėdamas tokį čekį, išvengiau asmens patikros, kuri iš esmės taikoma kiek- 
vienam. Minėtoji procedūra yra labai nemaloni ir žeminanti žmogaus orumą. 

Buvo tamsu, kai pasiekiau Kauną. Jeigu nebūtų atšauktas kongresas, dabar bū- 
čiau Italijoje ar važiuočiau per Alpes. 


1923 Metų rugsėjo 30 d. 
Sekmadienis 


Šiandien iš namų buvau išėjęs tik pasivaikščioti - į užmiestį. Pavaikštinėjau Žalia- 
kalnio ir Vytauto kalno apylinkėmis. Šiemet rugsėjis buvo toks gražus, toks saulė- 
tas ir šiltas, kad atsidėkojo mums už visą iškentėtą šaltą vasarą. Vakar dar pajutau 
vėsesnio oro gūsį, bet dieną saulė gerai šildė ir galėjau vaikštinėti be apsiausto. Są- 
moningai nebuvau nusileidęs žemyn - į miestą, nenorėjau sutikti pažįstamų ir vi- 
siems aiškinti, kodėl taip greitai sugrįžau iš Romos. Mane labai erzina, kad turėjau 
grįžti. Kad juos kur, tuos pakeitimus, juk dabar galėčiau būti Romoje! 

Šį kartą važiuodamas ir vaikštinėdamas po Vokietiją jau nepastebėjau tokios 
žmonių sumaišties, kuri net akis badė rugpjūtį. Vis dėlto abejoju, kad padėtis page- 
rėjo, kai markės kursas iš 7 milijonų už dolerį nusirito iki 160 ir 190 milijonų ir kai 
dar nėra surastos priemonės markei gelbėti ir blogiui stabdyti. Labai abejoju, kad 
Vokietija sugebės prisitaikyti prie tokio markės kurso nuosmukio ir šalies ekono- 
mika nepajus labai didelių pasekmių. Greičiausiai ta sąlyginė ramybė, kurią šįkart 
mačiau Vokietijoje, tėra sutapimas. Be to, šįkart turėjau mažiau galimybių stebėti 
gatvėse vaikštinėjančius ar stoviniuojančius žmones. Bavarijoje sutriko dešiniųjų na- 
cionalistų santykiai, visoje šalyje paskelbta nepaprastoji padėtis, tačiau tai nereiškia, 
kad žmonės taip ims ir savaime nurims. Vokietijoje kainos kyla jau ne pagal markės 
kursą, jos kelis kartus viršija proporcijas. Tad ir Vokietija, dar neseniai keleiviui, tu- 
rėjusiam užsienio valiutą, buvusi labai pigi šalis, dabar jau pasidarė brangi. Viskas 
čia brangu, net kainas pavertus doleriais. Juolab be galo sudėtinga gyventi tiems, kas 
neturi užsienio valiutos ir gauna pajamas markėmis. 

1923 metų spalio 1 d. 
Pirmadienis 


Jeigu būčiau nukeliavęs į Romą, būčiau užsidirbęs kelis šimtus frankų. Na, bet ir 
dabar nieko nepraradau dėl neįvykusios kelionės, mat bilietų kainų už I (kuri man 
priklausė) ir III klasės kupė, kuria važiavau, padengs tą dalį avanso, kurią išleidau. 
O už vasaros kelionę, kai skyriau laiką važinėti po Šveicarijos paauglių pataisos 
namus, Užsienio reikalų ministerija man grąžino 560 litų. Tai už 5 maitinimosi die- 
nas, mat Šveicarijoje prasimaitinti dieną kainuoja po 60 Šveicarijos frankų, arba po 
112 litų. Šveicarijoje maisto kainos yra tokios aukštos, kad atsisakiau išlaidų už va- 
žiavimą I klase Šveicarijos traukiniais kompensacijos, nes tikrai maniau, kad tokios 
sumos prašyti nepadoru. Yra kaip yra, bet grynieji man labai skubiai reikalingi: 
privalau Elvyrai išsiųsti pinigų už dolerius, kuriuos iš jos paėmiau, turiu sumokėti 
darbininkams, kurie ruošia man statybinę medieną Bagdoniškyje. Dar privalau ir 
siuvėjui Paškauskui susimokėti už drabužius, kuriuos kaip tik siuva. O dar planuo- 
ju spalį sodinti medelius savo sode Bagdoniškyje. Visa tai kainuoja pinigus ir dar 
kartą pinigus. Labai noriu šitą rudenį pasidovanoti auksinį laikrodėlį - jis bent iš 
dalies kompensuotų nuostolį, kurį patyriau, kai buvo pavogtas mano puikusis, pa- 
dovanotas prieš 26 metus mirusio draugo Piotro Šimkovičiaus Peterburge. 


1923 metų spalio 2 d. 
Antradienis 


Šiandien jau tikra darganota rudens diena. Nuo pat ryto lietus merkia žemę, dangų 
aptraukė vienalytė žemai plaukiančių debesų uždanga. Dėl lietaus susidaro rūkas, 
nuo jo sklinda šiluma, bet diena tokia tamsi, tarsi būtų vėlyvas vakaras. 

Šiandien ketinau pradėti ruoštis universiteto paskaitoms, kurias planuoju skaity- 
ti nuo spalio 15 dienos. Šiemet noriu pabandyti dėstyti ne automatiškai skaitydamas 
rankraštį, o tiesiog žodžiu, naudodamasis tik užrašais. Nežinau, ar toks gražus mano 
planas pavyks. Na, visada šalia turėsiu pernai rašytą rankraštį - ir jeigu ištiks bėda, 
juo pasinaudosiu. Pirmiausia turiu peržvelgti savo rankraščio planą, o vėliau jau pra- 
dėti rašyti užrašus, reikalingus šiųmetėms paskaitoms. Vis dėlto šiandien toks oras, 
kad visai negaliu pradėti dirbti. Atidėsiu darbą rytdienai, o šiandien parašysiu kam 
nors laišką, galbūt paskutinius užrašus, skirtus laisvųjų mūrininkų ložei. Ir anksti 
vakare atsigulsiu miegoti. 

1923 metų spalio 3 d. 
Trečiadienis 


Neturiu ką įrašyti į dienoraštį. Jeigu tokiu laiku būčiau Romoje ir sėdėčiau kongre- 
se, mano dienoraštis būtų užpildytas iki pat kraštų. 


1923 metų spalio 4 d. 
Ketvirtadienis 


Šiandien jau pradėjau peržiūrinėti pernykštį paskaitų planą ir susiorientavau, kaip 
skaitysiu paskaitas šiemet. Šiais metais, kaip minėjau, ketinu kalbėti, o ne skaityti 
paskaitas iš popieriaus. Naudosiuosi tik užrašais. Bent jau tokie yra mano ketini- 
mai. Kadangi atspirties taškas bus pernai rašytas rankraštis, ko gero, man nebus 
labai sudėtinga įgyvendinti sumanymą. Gali kilti sunkumų operuojant lietuviško- 
mis sąvokomis - apskritai lietuviškai man sunkiau kalbėti, nei rašyti. Šiais metais 
noriu pradėti spausdinti savo paskaitų ciklo rankraštį. Aišku, prieš tai jį dar reikia 
pakoreguoti ir patikslinti. Spaudai lėšų skirti žada Teisės fakultetas, kuriam para- 
šiau prašymą dėl rankraščio leidybos. Noriu medžiagą išspausdinti pavieniais są- 
siuviniais, į kuriuos būtų įtraukti atskiri skyriai. Visa studentams skirta medžiaga 
būtų išleista per 2-3 metus. Jeigu Teisės fakulteto taryba mano siūlymui pritars, 
turėsiu nemažai darbo - man nebus labai paprasta rankraštį parengti spaudai. Be 
to, privalėsiu tęsti rankraštį, nes pernai jo rašyti taip ir nebaigiau. 

Tumėnas paprašė, kad raštu pateikčiau ataskaitą apie aplankytus nepilnamečių 
pataisos namus Šveicarijoje. Jis nori turėti rašytinę ataskaitą, kad galėtų Ministrų 
kabinete ir Seime reikalauti lėšų analogiškai įstaigai įrengti Lietuvoje. Reikės parašyti, 
nors ir teks mažiausiai savaitę padirbėti. Jeigu minėtąją ataskaitą parašysiu, galbūt 
galėsiu ją perskaityti Teisininkų draugijoje ir duoti spausdinti teisės leidiniui Teisė. 
Šis leidinys turi būti atnaujinamas, nes yra vilties, kad Ministrų taryba, tarpininkau- 
jant teisingumo ministrui Tumėnui, leidybai skirs lėšų. 


1923 metų spalio 5 d. 
Penktadienis 


Vakare pradėjau rašyti ataskaitinę medžiagą apie Šveicarijos nepilnamečių pataisos 
kolonijas. Norėčiau, kad referatas nebūtų pernelyg ilgas; lankydamas Šveicarijos 
pataisos namus labai daug konspektavau ir sukaupiau išties nemažai medžiagos. 
Nenoriu atmestinai daryti šito darbo, tačiau jis gali šiek tiek sutrukdyti rengti me- 

džiagą paskaitų, kurios prasidės jau kitą savaitę universitete. O paskaitas pradėti 
skaityti planuoju pirmadienį, spalio 15 dieną. Kitą savaitę jau tikrai teks skirti ke- 
lias valandas paskaitoms ruoštis, kad pavyktų preciziškai išdėstyti medžiagą stu- 
dentams. Tiesą pasakius, truputį bijau tų paskaitų, nes lietuviškai kalbėti dalykine 
kalba man nėra labai lengva. 

Girdėjau, kad mūsų Tribunolo pirmininkas Kriščiukaitis, atsižvelgdamas į pla- 
nuojamą etatų didinimą ir naujų teisėjų paskyrimą po Naujųjų metų, ketina nuo 
kitų metų tiksliau paskirstyti darbą Tribunole, labiausiai svajoja sukurti atskirus sky- 
rius - Civilinį ir Baudžiamąjį. Aišku, reikėtų kviesti visuotinį Tribunolo susirinkimą 
ir tik balsuojant pritarti arba nepritarti tokiam pirmininko sumanymui. Kai teisė- 
jų Tribunole padaugės, labai naudinga būtų susisteminti ir jų darbą. Aš bandysiu 
prašytis į Civilinį skyrių, manau, Janulaitis mieliau rinksis Baudžiamąjį skyrių, nes 
jis labiau atitinka jo pomėgius. Nežinau, ar pirmininkas panorės vadovauti visiems 
skyriams ir pasiliks savo rankose vadovavimą bei techninius dalykus, kaip iki šiol, 
ar nuspręs vadovauti vienam iš skyrių, greičiausiai Civiliniam (nors anksčiau teis- 
muose jis buvo labiau kriminalistas nei civilininkas), o Janulaičiui perduos vadovauti 
Baudžiamajam skyriui. Bet kuriuo atveju Tribunolui labai reikia naujų etatų, naujų 
teisėjų ir sistemingo darbo pasidalijimo. Tai bus naujasis Tribunolo raidos etapas ir 
pačiai įstaigai tikrai išeis tik į gera. Vienas iš tokių vystymosi etapų bus Tribunolo 
veikla Klaipėdoje ir kartu kurio nors iš Klaipėdos teisėjų skyrimas Tribunolo teisėju. 


1923 metų spalio 6 d. 
Šeštadienis 


Šiandienos Tribunolo teismo posėdyje, tarp kitų apeliacinių baudžiamųjų bylų, 
buvo nagrinėjama ir tokio Kazimiero de Ramerio““ byla. Pati byla eilinė ir nej- 
domi: Kazimieras de Rameris, niekšelis, tarnavęs Alytaus milicijoje jau lietuvių 
laikais. Jo brolis Vladislovas de Rameris*“, sugrįžęs iš Amerikos, už parsivežtus 
pinigus nusipirko palivarką, kurį užrašė savo ir brolio vardu lygiomis dalimis. 
1921 metais Kazimieras broliui išrašė 400 tūkstančių ostmarkių čekį. Vėliau Ka- 
zimieras iš brolio Vladislovo išviliojo tą čekį, sakydamas, kad jis negalioja ir kad 
išrašys kitą. Grąžintą čekį suplėšė, o kito neišrašė. Tokiu būdu tikėjosi pasisavinti 
brolio nupirktą nuosavybę. Apygardos teismas sukčių nuteisė, o mes tą nuospren- 
dį patvirtinome. Apie šitą eilinę bylą net nebūčiau užsiminęs, jeigu ne kaltinamo- 


415. Kazimierz de Ramer. 
416. Wladystaw de Ramer. 

jo ir jo brolio pavardės, tokios panašios į mūsų. Maniau, kad tie Rameriai iš tiesų 
yra Romeriai iš nuskurdusios Rėomerių atšakos, o jų pavardė šiek tiek pakeista ir 
taip iš mūsų vokiškojo „von“ tapo prancūziškuoju „de“. Na, mes visi prancūziš- 
kai rašomės „de Römer“, arba „de Romer“. Vis dėlto paaiškėjo, kad jie priklauso 
visiškai kitai giminei ir kad Lietuvoje, be Rėmerių, yra de Rameriai, prancūzų 
kilmės dvarininkų giminė. Šiandien jie praradę savo turtą ir visuomenines pozi- 
cijas. Giminė kilusi iš kažin kokio Napoleono armijos prancūzų kareivio, kuris 
1812 metais pasiliko gyventi Lietuvoje. Minėtajai šeimai priklauso kažin koks tur- 
tas Alytaus mieste ir dabar Vladislovo de Ramerio nupirktas palivarkas Alytaus 
apskrityje. De Rameriai save laiko lenkais, tačiau abu broliai jau išmoko kalbėti 
lietuviškai ir, kas žino, galbūt ateityje taps lietuviais. Todėl ir rašau apie tai die- 
noraštyje. 

Po pietų Teismo rūmų posėdžių salėje įvyko visuotinis Lietuvos teisininkų drau- 
gijos narių susirinkimas. Dalyvavo apie 20-25 žmones. Posėdžio pirmininkas buvo 
Kriščiukaitis. Susirinkimas buvo daugiausia ataskaitinis. Jo pradžioje be jokios dis- 
kusijos buvo pritarta valdybos siūlymui po Naujųjų metų sukviesti II visos Lietuvos 
teisininkų suvažiavimą, o jį suorganizuoti pavesta valdybai. Šiandienos susirinkime 
buvo numatyti trys pranešimai: a) advokato Nargelevičiaus - apie administracinius 
potvarkius Lietuvoje, b) Janulaičio - apie būtinas teismo reformas Lietuvoje ir c) de- 
putato Toliušio - apie kai kuriuos pageidautinus Baudžiamojo kodekso pakeitimus. 
Išklausiau tik du pirmuosius referatus. Nargelevičiaus referatas buvo labai silpnas ir 
apskritai priminė anekdotą. Pasinaudojęs keliomis citatomis iš prastai suformuluotų 
administracinių potvarkių, kuriuos išleido įvairių sričių viršininkai, pranešėjas tei- 
gė, kad tai jaunos ir nepatyrusios lietuvių administracijos darbas, ir bandė išjuokti 
pačias institucijas, išleidusias minėtuosius įstatymus. Pranešimą baigė išvadomis: 
tokias administracines praktikas reikia išjuokti ir pasmerkti. Pats jokios instituci- 
jos neišanalizavo ir nebandė suteikti jokių rimtų patarimų, kad būtų įmanoma tos 
jaunos lietuvių administracijos klaidas ištaisyti. Na, o Janulaičio paskaita buvo puiki. 
Jis labai trumpai ir pagrįstai apžvelgė teisėtvarkos trūkumus, t. y. Lietuvos civilinės, 
baudžiamosios ir hipotetinės teisės, pakalbėjo apie būtinas reformas. Jeigu Lietuvos 
teisininkų draugijoje dažniau būtų skaitomi tokie referatai ir būtų galimybė rim- 
tai diskutuoti tokiomis temomis, manau, pati draugija suvaidintų didžiulį vaidmenį 
rengiant teisines reformas. 

1923 metų spalio 7 d. 
Sekmadienis 


Ryte vyko universiteto Teisės fakulteto tarybos posėdis. Dalyvavo: dekanas Leonas, 
profesoriai ir docentai Mačys, Kriščiukaitis, Baloga, Beliackinas, Vaclovas Biržiška, 
Tumėnas, Šalčius ir aš. Posėdyje dalyvavo ir akademinio jaunimo atstovai - po vieną 
kiekvieno semestro studentą. Pasitarimo tema buvo stipendijos ir galimybė nemo- 
kėti studijų mokesčio. Tik tokia tema ir kalbėjomės per visą posėdį. Jaunimo atstovai 
mums suteikė informacijos apie kandidatus ir išsakė savo nuomonę. Turėjome pen- 
kias stipendijas, o kandidatų joms gauti buvo net 15 - daugiausia I semestro studen- 
tai. 66 studentams (20 procentų visų fakulteto studentų) galėjome suteikti galimybę 
nemokėti studijų mokesčio. Kandidatų buvo 90. Todėl reikėjo gerai pamąstyti apie 
kiekvieną kandidatą, aptarti jo gebėjimus, padėtį - suprantama, tai nevyko greitai. 

Po pietų vyko visos Universiteto tarybos posėdis, bet į jį nenuėjau. Nemėgstu 
tokių didžiulių susirinkimų, į kuriuos susirenka visi tarybos nariai. Jaučiuosi ten 
svetimas, nes su daugeliu kitų fakultetų profesorių neturiu nieko bendra, o šiaip sau 
kalbėti apie viso universiteto reikalus, su kuriais susiduriu tik per posėdžius, netu- 
riu įpročio. O dar lyja, visiškai nesinori vakarais klampoti po Žaliakalnio purvynes. 
Juolab ir namie turiu pakankamai darbo. Dargana tęsiasi jau savaitę, už lango tikras 
rudens oras, bet vis dar šilta. Dar nė karto nebuvau namie krosnies užkūręs. 


1923 metų spalio 8 d. 
Pirmadienis 


Nenoriu įvardyti pavardžių - tad neįvardysiu žmogaus, kuris, vėl gelbėdamas savo 
turtą iš valstybinės agrarinės reformos nasrų, klastoja turto pardavimo aktą, kuris 
atseit buvo parduotas 1918 metais, o iš tiesų šiandien. Pardavimas nėra fikcija. Jis ti- 
kras, tiesiog vyksta šiandien, kai turtas jau yra agrarinės reformos nusavintas. Pats 
pardavimo aktas turi 1918 metų datą, remiantis įstatymais, leidžiančiais per feis- 
mą išplėšti turtą iš nusavintojų ir bent atgauti už jį pinigus. Nenoriu pakenkti tam 
žmogui, nenoriu nei dabar, nei ateityje kompromituoti šito melagingo pardavimo 
akto, jeigu kombinacija pavyktų, o dienoraštis kada nors patektų į žmonių rankas. 
Aš su minėtuoju dalyku niekaip nesusijęs, bet pakenkti nenoriu, nes minėtasis as- 
muo yra teisus ir gina tai, kas jam priklauso. Ir iš principo niekam jokios skriaudos 
nebus - nei Lietuvai, - jeigu kombinacija pavyks, žemė iš tiesų pereis į pirkėjų ran- 
kas - ūkininkų, lietuvių, kurie, už ją sumokėję, tikrai geriau ją išdirbs, nei išdirb- 
tų ubagai, netikėtai ją gavę dėl įvykusios valstybinės agrarinės reformos. Nenoriu 


275 


minėtojo įvykio kompromituoti, nors iš esmės prisipažįstu: toks elgesys yra para- 
zitiškas, antivisuomeniškas ir antipilietiškas, bet pakenkti nenoriu. O mane šiuo 
klausimu domina visai kitas reiškinys. Antai dešimtys dvarininkų elgiasi lygiai 
taip pat. Jie negali ir nenori pripažinti agrarinės reformos pasekmių ir pasitenkinti 
jiems paliktu žemės likučiu, t. y. 80 hektarų. Bando visokiais būdais apeiti įstatymą, 
galų gale pinigais paversti tuos likusius savo 80 hektarų ir, likvidavę visą turtą, pa- 
bėgti iš Lietuvos į Lenkiją. Su liaudies, su tautine Lietuva, kuri geografiškai nepri- 
klauso Lenkijai, niekas jų nesieja, išskyrus turtą. Pametę savo dvarus jie su Lietuva 
nutraukia visus saitus. Tad labai greitai lenkai dvarininkai masiškai ims palikti 
Lietuvą, nes išties net daugelis tų, kurie dar šiandien nori pasilikti ir šeimininkau- 
ti tuose savo 80 hektarų, nesugebės išsilaikyti ir privalės bėgti paskui dezertyrus. 
Nemanau, kad tautinė lenkų mažuma Lietuvoje dėl to daug praras. Greičiausiai 
ji pakeis savo charakterį prarasdama reakcinius šlėktiškus bruožus, nes šiandien 
yra siejama su dvarininkų luomu. Tuo tarpu lietuvių ir lenkų liaudis, gyvenanti 
šalyje, turi ir būdingų bruožų - ji neseks dvarininkų pėdomis, pasiliks toje vietoje, 
kurioje gyvena. Ta liaudis ištikima savo žemei ir, duos Dievas, bus ištikima savo 
misijai. Galbūt dar iš jos gims Mickevičius, kuris ir Lietuvai, ir Lenkijai neš garbę. 
O dvarininkų dauguma pabėgs, lietuvių ir lenkų liaudies dalis sulietuvės, tačiau 
vis viena Lietuvos lenkai išliks toje liaudies masėje ir galbūt pagaliau pažins tikrąjį 
savo veidą, kuris nėra nei Lietuvoje apsigyvenusi Lenkų tautos atšaka, nei lenkiškai 
kalbantys lietuviai. Ji yra tik savimi, iš savo pačių prado išaugusi. 


1923 metų spalio 9 d. 
Antradienis 


Nuo sekmadienio labai intensyviai rašau referatą apie Šveicarijos nepilnamečių pa- 
taisos namus. Įžangoje pateikiu itin daug bendrų pastabų apie taisykles, kuriomis 
Šveicarijoje grindžiama kova su jaunaisiais nusikaltėliais, o toliau jau labai tiksliai 
referuoju aplankytus tris tokio tipo pataisos namus: nepilnamečių pataisos namai 
Klosterfichtene, skirti jaunesnio amžiaus nepilnamečiams, t. y. nuo 6 iki 15 metų; 
vyresniems paaugliams skirti pataisos namai, t. y. nuo 15 iki 20 metų - tai kolonija 
„Pestalozziheim Neuhof“ (menkesnius nusikaltimus padariusiems vaikams); įstai- 
ga „Trachsenwald-Tessenberg“ (įvykdžiusiems sunkesnius nusikaltimus). Referatą 
rašau teisingumo ministro Tumėno prašymu. Minėtąsias įstaigas lankiau Teisin- 
gumo ministerijos prašomas ir už jų lankymą gavau dienpinigius - 300 Šveicarijos 
frankų, arba 560 litų. Antrąją - išsamesnę - minėtojo darbo dalį jau rašau remda- 
masis savo užrašais. Lankydamasis pataisos namuose užsirašinėjau viską, kas atro- 

dė įdomu, ir dabar turiu labai daug medžiagos. Mano užrašai rašyti santrumpomis, 
tad juos perrašinėjant teksto apimtis savaime išaugo. Jau matau, kad mano referatas 
bus per 10 puslapių ir parašytas labai smulkiu raštu. Rašau tik vienoje lapo pusėje, 
kita pusė lieka tuščia, vadinasi, bus tik 10 iš vienos pusės prirašytų lapų, bet ir tai 
apimtis labai didelė. Referatas tikrai per ilgas, kad būtų galima jį visą perskaityti 
per Teisininkų draugijos suvažiavimą, tačiau aš noriu, kad jis tiktų ir teisės leidi- 
niui Teisė. Tumėnas tikrai neprieštaraus, kad medžiaga būtų išspausdinta, nes mi- 
nisterijai ji reikalinga kaip argumentas, padėsiantis pagrįsti būtinybę ir Lietuvoje 
įkurti analogiškus nepilnamečių pataisos namus. Tikimasi, kad Ministrų taryba ir 
Seimas skirs lėšų tokiems namams statyti mūsų šalyje. Labai forsuoju šį darbą, no- 
riu būtinai rytoj pabaigti ir toliau imti sistemingai ruoštis universiteto paskaitoms. 
Paskaitas ketinau pradėti skaityti ateinantį pirmadienį, bet dėl minėtojo referato 
nespėsiu joms pasirengti ir atidėsiu iki kito ketvirtadienio. 


1923 metų spalio 10 d. 
Trečiadienis 


Mirė buvęs teisėjas, pastaruoju metu dirbęs advokatu, Konstantinas Preisas. Va- 
kar rytą jis dar buvo teisme, turėjo dalyvauti nagrinėjant kelias bylas, bet pasijuto 
blogai ir išėjo namo, o 7 valandą vakaro mirė. Šioji mirtis mane labai sukrėtė, nes 
gerai pažinojau Preisą, lankydavausi jo namuose. Mes nebuvome artimi bičiuliai, 
tačiau geri kolegos dar nuo Kauno apygardos teismo laikų 1920-1921 metais ir šilti 
santykiai išliko iki pat jo mirties. Preisas buvo vokiečių kilmės rusas, stačiatikis. 
Dar prieš karą, rusų laikais, dirbo Kauno apygardos teismo teisėju. Lietuvių laikais 
teisėju dirbo iki 1922 metų, kadangi buvo vietinis, gimęs šalyje ir mokėjęs lietuvių 
kalbą. Kadangi Preiso žmona - dabar jau našlė - man pranešė apie mirtį, privalėjau 
nueiti į šermenis. Buvo liūdna. 

Liūdni laiškai mane pasiekė ir iš Bagdoniškio. Rašė seserys Elvyra ir Marynia. 
Nieko gera, tik rūpesčiai, vargai ir liūdesys. Ūkis prastai funkcionuoja, nuolatos už- 
klumpa kokios nors bėdos. Litų nėra ir nėra jokio šaltinio, iš kurio juos būtų galima 
ištraukti. Gyvasis inventorius ne tik neduoda prieaugio, bet ir mažėja, nes išaugintos 
karvės parduodamos pigiai, kad būtų lėšų bent didžiausioms finansinėms skylėms 
užkamšyti. Šiemet ir derlius labai prastas ir sunkiai nuimamas, o viskas, ką ūkinin- 
kai gamina, įkainota labai pigiai. Mokesčiai dideli, darbininkai brangūs, samdiniams 
taip pat tenka mokėti didžiulius pinigus, nors jie dirbti tingi, o jeigu dirba, tai daro 
bet kaip arba kaip jiems patinka. Seimas kasmet vis labiau kelia samdinių darbo 
užmokesčio minimumą, tačiau neįpareigoja jų atlikti kokį privalomų darbų mini- 

mumą. Jiems tiesiog iš dangaus krenta pasakiškos pinigų sumos, kurias valstybė ati- 
ma iš darbdavių, remdamasi kažin kokia pernykšte rekvizicija. Su samdiniais vyksta 

nuolatiniai konfliktai. Elvyros vaikai serga, Helcia laikosi taip pat prastai, Michasiui 

išangėje atsirado kažkoks gumbas, iš kurio sunkiasi kraujas, o gydytojai nesugeba 

nustatyti diagnozės, ir t. t., ir t. t. Kiekvienas laiškas, atsiųstas iš Bagdoniškio, sukelia 

man didžiulę graužatį. O jeigu griaužiuosi aš, tai ką sakyti apie nelaimingųjų mano 

seserų nervus - jos tikrai nežino, ko imtis, ką daryti. Jau pradedu rimtai nerimauti, 
kad jos nesugebės išlaikyti Bagdoniškio. Esu beveik tikras, kad Elvyra neištvers, jeigu 

jos vyras, Stefanas, nesugebės čia atvykti ir apsigyventi. Turiu šiokių tokių vilčių, kad 

Marynia išsilaikys ir pasiliks, bet toks darbas ją labai sekina. Kaip man gaila vargšelės 

Marynkos! Jeigu ji būtų viena, be Elvyros, galbūt man paprasčiau būtų ją remti, jai 

padėti. Galbūt galėtų pasiimti dalininkų, nors tai nėra labai vykusi mintis. Vis dėlto 

turėtų šiek tiek daugiau ramybės ir galėtų daugiau dėmesio ir darbo skirti daržams 

ir sodams, kuriuos labai mėgsta, prekiauti vaisiais ir daržovėmis, ir t. t. Labai liūdna 

jausti, matyti, girdėti apie tokias Bagdoniškio perspektyvas. 


| prieš tai buvo praktikavę pederastiją, iš to gyvendami, ir del to 
f | vo pataipinti kolonijon, 

Darbo diena vasarą ūkyje 9'/a valandos (priešpiet 7—11 t/s 
val, ir popiet 1—6 val.). Be bendro maisto kiekvienas vaikinas 
gauna skyrium po vieną kilogramą duonos. 

Pinigai taikyti pas save auklėtiniams draudžiama: jų gauna- 
mieį: iš namų pinigai turi būti įteikiami direktoriui, kurs ty pi- 
nigų suvartojimą kontroliuoja, Visi laiškai ir siuntiniai eina per 
direktoriaus rankas. Rūkyti draudžiama. Girtuokliavimų neatsi- 
tinka. Pabėgimų iš kolonijos esama. 

Kuno bausmių nėra. Paprastai vartuojama šios bausmės: 
pap:idomieji namų darbai be eilės ir laisvu laikų (kada kiti 
ilsisi); draudimas naudotis paštu; areštas su darbu ir sunkusis 
arešias tamsiam kambary ir be kito maisto, kaip tik duona ir 
vanduo. Pastaruoju arešiu tamsiam kambary baudžiami tie, kurie 
nenori darbo d'rbti; šiuo būdu priverčiama dirbti, nes nė vienas 


Auklėjamosios drausmės kolonijos 
Sveicarijoje. 


Man besirengiant šią vasarą važiuoti į užsienį, o tarp kitų 
kraštų apsilankyti ir Šveicarijoj, Teisiningumo Ministerijos buvo 
pasiūlyta susipažinti su esamomis Šveicarijoje tam tikromis draus- 
mės įstaigomis mažamečiams nusikaltėliams. Iš viso buvau Švei- 
carijoje labai trumpą laiką, vos vieną savaitę, ir todel tegalėjau 
surinkti tik žiupsnelį bendrų žinių apie tai, kaip yra tvarkomas 

veicarijoje šis klausimas, būtent, kaip ten kovojama su nusi- 
kalstamuoju jaunuomenės elementu, ir aplankiau tris auklėjamą- 
sias drausmės kolonijas mažamečiams. Negalėjau nuodugniai 
ištirti visą šia problemą, tiksliai susipažinti su tam tikra litera- 
tira ir praktika, o kadangi nesu šiuo atžvilgiu specialistas, tai 
nedrįstu daryti išvadų iš to, ką esu matęs ir sužinojęs. Todel 
pasitenkinsiu kiek galima objektingiau išdėstęs, ką esu sužinojęs 
ir mates; man rodosi, kad tai bus vis delto įdomu išgirsti tiems, 
kurie ir to nėra matę, ir kad tai suteiks šiokios tokios medžia- 
gos tiems, kuriems teks rūpintis šio reikalo sutvarkymu mūsų 
Respublikoje. O kova su ištvirkimu, su įvairiais nesveikais ap- 
sireiškimais ir palinkimais jaunuomenės tarpe, su nusikalstamuoju 
jaunosios kartos elementu, šios kovos metodai ir sąmoningieji 
tikslai — tai yra svarbi problema, kurios neišvengs nesprendus 
müsy Respublika. Juo greičiau ir juo tinkamiau ji bus išspręsta, 
įuo sveikesnis bus mūsų socialinis bendravimas. Tat yra lyg 
socialinės higijenos problema. Kiekvienes, kad ir menkas dar- 
bas, kuris gali suteikti medžiagos šiai problemai spręsti, man ro- 
dosi, yra naudingas. Todel Teisingumo Ministerijos prašomas, 
aš, nedrįsdamas daryti išvadų ir pasiūlymų, drįstu viešai pasida- 
linti gautaisiais įspiidžiais, mano pastebėjimais ir menkutėmis, 
parsivežtomis iš Šveicarijos, šiuo reikalu žiniomis. Aš bent ži- 
nau, kad tai nebus šiam didžiam reikalui kenksminga, o ar bus 
naudinga — man sunku spręst, bet gėriau Žinoti kas nors, ne 
kaip nieko, o nedaryti nieko todel, kad reikėtų padaryti geriau, 

vaikinas iš dvieju eventualybių—darbas arba tamsus kambarys be 
darbo—nepasirinks pastarojo ir nė vienas sveikas Žmogus neiškęs 
ilgai tamsaus priverstinio arešto. 

Sąmokslų ir sukilimo bandymų atsitinka, nes vaikinai 
išdykę, bet niekuomet tie sąmokslai neapima visų auklėti- 
nių, nes visumet yra besitaisančių vaikinų arba tokių, kurie tikisi 
greit išeiti ir todel, kad nenustotų, ko tikimasi, nesolidarizuoja 


| su sąmokslininkais, išanksto praneša apie rengiamąjį prieš kolo- 
! nijos tvarką veiksmą ir prireikus net padeda numalšinti sukilimo 
+ bandymą. 


Jokios ginkluotos sargybos nėra. Kolonijos tarnautojai 


; gioklų nevartoja ir net neturi, 


Direktorius, remdamasis savo paties prityrimu, kategoriškai 


f tvirtina, kad du trečdaliu (60 — 65*%) kolonijos auklėtinių pasi- 
i taiso Ir daugiau jokių reikalų su baudžiamaisials teismais nebeturi, 


o maždaug vienas trečdalis--nepataisomas ir sudaro nuolatinę 
baudžiamųjų teismų klientelę. Tikslios statistikos šiuo atžvilgiu 
tuo tarpu nėra, 


Mykolas Rėmeris. 

Mykolo Rėmerio straipsnio „Auklėjamosios drausmės kolonijos Šveicarijoje“ teksto faksimilė. 
Teisė, 1922-1923, spalis, nr. 4, p. 11-12. 

Šįryt baigiau rašyti referatą apie Šveicarijos nepilnamečių pataisos kolonijas ir 
įteikiau jį Tumėnui. Tumėnas sakė, kad Ministrų taryba sutiko skirti subsidijas teisės 
leidiniui Teisė. Tad šis leidinys ir vėl išvys dienos šviesą. 


1923 metų spalio 11 d. 
Ketvirtadienis 


Buvau a. a. Preiso laidotuvėse. Lijo. Tokia rudeninė dargana, krentanti iš viršaus. 
Apačioje ne geriau - šlapia ir purvina. Kūnas genda, baisus kvapas sklinda nuo 
laidotuvių karavano į visas puses. Juo kvėpuoja ne tik visi lydintys mirusįjį, bet ir 
tie, kurie pasirodo kelyje. Savo laimei, šiek tiek pavėlavau ir laidotuvių eisena jau 
buvo išsirikiavusi gatvėje. Girdėjau, kad bute tas kvapas buvo tiesiog nepakeliamas. 
Dieve mano, kodėl žmonės taip „cackinasi“ su lavonais ir kodėl tokios iškilmingos 
būna laidotuvės, kai nelaimingas velionis visiems eksponuojamas. Suprantu, tai da- 
roma velionio šeimai, gyviesiems tokiu būdu parodoma užuojauta ir atjauta, tačiau 
paties mirusiojo atminimui tokios laidotuvės tik kenkia. Kodėl jis turi į aplinką 
skleisti yrančio kūno kvapą ir juo atbaidyti artimus pažįstamus, kurie dar prisime- 
na velionį kaip gyvą Žmogų, mąstantį, nebuvusį vien tik smirdinčiu, yrančiu kūnu. 
Man labai šlykštus toks mirusio žmogaus demonstravimas, yrančio jo kūno rody- 
mas visiems aplinkiniams. Baisu žinoti dar gyvam, bet jau mirštančiam žmogui, 
kad po mirties jo kūnas bus eksponuojamas, kad bus rodoma tai, kas šlykščiausia. 
Ir mirusysis visai nekaltas, kad kiti turi į plaučius traukti baisų yrančio kūno kva- 
pą. Kam reikalingas toks mirties epilogas! Iš patirties žinau: mylintiems žmonėms 
tas kvapas nėra baisus, bet jis atbaido svetimus žmones, verčia juos trauktis tolyn 
nuo mirusiojo ir kartu nuo gražaus jo atminimo. O velionio artimiesiems, jeigu jų 
skausmas išties yra didelis, tokia laidotuvių procesija ir į ją susirinkę žmonės tikrai 
padeda ištverti. Vis dėlto man jau geriau vienam pasilikti su savo liūdesiu. Jeigu 
galėčiau, savo artimuosius laidočiau pats vienas. Daryčiau tai slapta! > 


1923 metų spalio 12 d. 
Penktadienis 


Universitete jau buvo iškabintas mano skelbimas, kad I kurso Teisės fakulteto stu- 
dentai kviečiami klausytis mano paskaitų nuo ketvirtadienio, spalio 18 dienos. 
Šiandien gavau Helios Ochenkovskos laišką iš Vilniaus, jis mane pasiekė via Bad Ėn- 
hauzeno. Helios laiškai tokie, kaip ir ji pati - visuomet trykšta gyvybe. Pacituosiu kelias 
pastraipas. Cituosiu ir tas vietas, kurios skirtos man asmeniškai ir kuriose esu giriamas. 

Ježis Jankovskis (Jerzy Jankowski), buvęs laikraščio Gazeta Wileńska bendradarbis, 1907 m. Įrašas: 

„30, Bd St. Michele Paris“. Nuotraukos antra pusė. Įrašas: 1907 metai. Jerzy Jankowski, buvęs laikraščio 
Gazeta Wilenska bendradarbis (pseudonimas: Jerzy Szum); porevoliucinės reakcijos metais (1908 m.) 
Jankovskis, siekdamas išgarsėti kaip žurnalistas, pažeisdamas savo vertybinius principus, bendradarbiavo 
su jo pasaulėžiūros neatitinkančių leidinių redakcijomis. Jis kardinaliai ir greitai keitė savo įsitikinimus 
kaip paprastas pirštines, atsisakydamas tų, su kuriais dar vakar kartu dirbo, tačiau kaip žurnalistas gabus 
ir geras. Šioje nuotraukoje Jankovskis yra apsirengęs ulono uniforma, nes 1907 metais Paryžiuje vaidino 
lenkų mėgėjų teatre. Tų metų žiemą jis Paryžiuje studijavo. Mykolas Romeris, 1909 m. gruodžio 30 d./ 
1910 m. sausio 12 d. Bagdoniškis: 

Nuotrauka iš Konstancijos Riomerytės albumo. 


Tad štai: „Mylimas Mykoliuk. Esi labai mielas, kad radai laiko ir keliaudamas 
rašyti man tokius įdomius laiškus. Buvau nustebusi, kad tiek daug vietų skubėda- 
mas sugebėjai pamatyti. Aš irgi buvau Olandijoje ir pritariu tavo pastebėjimams apie 
olandų tipažus. Esu laiminga, kad gavai Sžowo*". Norėčiau, kad parašytum, ką manai 


417. Słowo (Žodis) - konservatyvus Vilniaus lenkų dienraštis, leistas 1922-1939 m. Dienraščio ben- 
draturčiai buvo grafas M. Broel-Pliateris ir grafas J. Tiškevičius. Vyriausiuoju redaktoriumi dirbo 
S. Mackevičius (vyresnysis J. Mackevičiaus brolis). 1926 m. palaikė J. Pilsudskio Bendradarbiavi- 
mo su vyriausybe bloką (lenk. Bezpartyjny Blok Współpracy z Rządem). Po J. Pilsudskio mirties 
buvo Sanacijos valdžios opozicijoje. Słowo kelis kartus keitė pavadinimą: Naugarduko kurjeris (Ku- 
rier Nowogrodzki) (Baranovičiai), Slonimo kurjeris (Kurier Słonimski), Gardino kurjeris (Kurier Gro- 
dzienski), Polesės žodis (Slowo Polesia) (Pinskas), taip pat priedai: Žagarai (Žagary; literatūrinis prie- 
das), Vilko dantys (Wilcze zęby) ir Žodelis (Słówko). Nuo 1940 m. sausio iki birželio leistas Paryžiuje. 

apie Pilsudskio kalbas, kurias tau Voroneckis perdavė. Dabar esu labai susinervinusi, 
nes visiškai neturiu ką veikti, mat mano darbą Słowo perėmė Česius Jankovskis** 
ir visas būrys senų perdylų, o jiems vadovauja jaunasis redaktorius Mackevičius**. 
Tikras monarchistas!! Juokiuosi iš jo darbo tiesiai jam į akis; pasakyk, ar sąmonin- 
gas žmogus gali būti marionetė? Tai, ką jie rašo, gali būti skirta ištraukti pinigus 
leidiniui iš visokiausių magnatų (Tiškevičiaus, Sapiegos, Sanguškos), kurie, manau, 
viliasi, kad gali tapti kandidatais į sostą. O aš juokauju, kad turiu jau gatavą kandidatą, 
besilaikantį Piastų tradicijų — tai senasis Balabanas, žvejys analfabetas, gyvenantis 
mūsų apylinkėse. Mums labai reikėtų nepriklausomo leidinio, nuoširdžiai rašančio 
apie vietos problemas, kaip kadaise rašydavo Gazeta Krajowa“““, bet ką padarysi, kai 


418. Jankovskis Česlavas (Jankowski Czesław, 1857-1929), lenkų poetas ir publicistas, Vilniaus kraš- 
to visuomenės veikėjas. Gimė Vilnijos bajorų šeimoje, 1870-1877 m. mokėsi Mintaujos vokiečių gim- 
nazijoje. 1877-1879 m. Varšuvos universitete studijavo filologiją, o 1879-1882 m. Krokuvos Jogailos 
universitete - filosofiją. 1886 m. vedė Mariją Jasenską (Maria Jasienska), su kuria apsigyveno šeimos 
dvare Polianoje. Dar būdamas paauglys pradėjo rašyti eilėraščius. 1879-1891 m. buvo išleistos septy- 
nios jo poezijos knygos. Nuo 1883 m. pradėjo publicistinę veiklą: bendradarbiavo su Sankt Peterbur- 
ge leidžiamu laikraščiu Kraj, Vilniaus dienraščiu Kurier Litewski. 1889 m. redagavo Kurier Codzien- 
ny, 0 1907 m. įkūrė savaitraštį Glos Polski. Pasirašinėjo slapyvardžiais Czeslaw, Litwin. Daug keliavo 
po Europą, savo įspūdžius skelbė spaudoje. Išleido vertingą kraštotyrinį darbą apie Ašmenos apskritį. 
1906 m. buvo išrinktas Vilniaus gubernijos deputatu į Pirmąją Rusijos valstybės dūmą, pasireiškė 
kaip konstitucinės monarchijos šalininkas. Rusijos carui paleidus Pirmąją dūmą, dirbo žurnalistu 
Vilniuje. Suartėjo su krajovcais. Pirmojo pasaulinio karo metais kurį laiką gyveno Varšuvoje. Po- 
kariu Vilniuje trumpai dirbo valdininku, skelbė publicistiką laikraštyje Slowo. Išrinktas Lenkijos 
rašytojų sąjungos Vilniaus skyriaus pirmininku. Palaidotas Vilniaus Rasų kapinėse. 

419. Mackevičius-Catas Stanislavas (Cat Mackiewicz Stanistaw, 1896-1966), Vilniaus lenkų rašy- 
tojas, publicistas, Juzefo Mackevičiaus (Jozef Mackiewicz, 1902-1985) brolis. Prieškario Vilniuje 
tai buvo labai gerai žinomos pavardės. Stanislavas Catas leido konservatyvių pažiūrų dienraštį 
Słowo, kuris buvo žinomas visoje Lenkijoje. Leidėjo pažiūros ne visada sutapdavo su oficialiąja 
Lenkijos vyriausybės linija, neretai Słowo spausdindavo labai kritiškus straipsnius apie vykdomą 
politiką šalyje. Antai Stanislavas Catas griežtai protestavo prieš stačiatikių cerkvių uždarymą Va- 
karų Ukrainoje (uždaryta 150 cerkvių, į tas akcijas buvo įtraukta Lenkijos kariuomenė), tautinių 
mažumų persekiojimą Lenkijoje. Tai visiškai nesiderino su brolių Mackevičių pažiūromis, nes,jie 
jautėsi esą Lietuvos Didžiosios Kunigaikštystės palikuonys, o toje valstybėje vyravo tautinė ir reli- 
ginė tolerancija. Broliai griežtai kritikavo tuometinių valdžios institucijų gynybos ir užsienio poli- 
tiką, ypač užsienio reikalų ministrą Juzefą Beką (Jozef Beck). Už panašias publikacijas Stanislavas 
Catas buvo suimtas ir įkalintas politinių kalinių koncentracijos stovykloje, Kartūzų Berezoje (buvo 
kalinamas 17 dienų). Po Jaltos konferencijos ir komunistinės Lenkijos įkūrimo Mackevičius, kaip ir 
daugelis kitų politinių tremtinių, liko užsienyje ir politiškai aktyviai dalyvavo Lenkijos emigrantų 
bendruomenėje. 1954-1955 m. dirbo Lenkijos vyriausybės tremtyje premjeru, 0 1956 m. sugrįžo į 
Lenkiją, kurioje toliau dirbo kaip publicistas, rašytojas. Rašė į Paryžiaus kultūros žurnalą, „Liau- 
dies Lenkijos“ leidinius, kritikuodamas pavienes valstybines institucijas, valdžios kultūros politiką. 
420. Gazeta Krajowa (Krašto laikraštis) - Vilniaus lenkų laikraštis, leistas 1920-1922 m. Pirmas 
redaktorius buvo Liudvikas Abramovičius (Ludwik Abramowicz), antras - Liudvikas Chomins- 
kis (Ludwik Chominski). Abu krajovcai, Dienoraščio Autoriaus bendražygiai 1906-1915 m. 

grašių nėra. Liudvikas*" leidžia savo Przeględ**- kosmopolitinį leidinį, skirtą balta- 
rusiams, lietuviams, žydams ir lenkams, bet jis neturi jokios įtakos, tik tiek, kad tas 
leidinys kartkartėmis pasirodo. Be to, dar turime nevykusius Obstpresse“* (Dziennik 
Wilenski“) ir Express®. Pastarajame stambiu šriftu kasdien rašoma apie moterį, su- 
pjaustytą į gabalėlius, arba milijardinius sukčiavimus, išeikvojimus. Apskritai Vilnius 
labai keistai žlunga - čia toks marasmus senilis*“, niekas neina pirmyn, nesivysto. 
Nejaučiama ne tik jokia kultūros įtaka, bet ir kaime dar baisiau nei buvo prieš karą. O 
mieste visuomenė merdi, tik aistringai vaikosi milijonų. Žmonėms rūpi vien pinigai. 
Apie juos galvojama ir kalbama tiek daug, kad galima pasibjaurėti. Svarbu tik tai, kas 
daugiau milijonų uždirbs. Kas daugiau jų turi, labiau ir sukiaulėja. Nuolatos tokius 
reiškinius stebiu. Nemalonu matyti šitaip „nusivažiavusią“ visuomenę. 

Et, kiek daug palaimos patiria žmogus, išvykęs į užsienį! Iš tiesų arba aš visa tai 
pernelyg giliai imu į širdį, arba mes esame kažkokie užkeiktieji. Prieš karą kiekvienas 
iš mūsų veržėsi į užsienį, tarsi veržtųsi iš pragaro, nes bėgo nuo engiančių svetimųjų. 


421. Liudvikas Abramovičius. 

422. Przegląd Wilenski (Vilniaus apžvalga) - krajovcinės pakraipos politikos savaitraštis, buvo 

leidžiamas 1911-1915 ir 1921-1938 m. Redaktorius Liudvikas Abramovičius. Informavo apie svar- 
biausius Lietuvos įvykius, Vilniaus krašto politikos, ekonomikos, kultūros gyvenimą, propagavo 

visų tautų teisinę lygybę, demokratines idėjas. Buvo lenkų valdžios persekiojamas ir uždraustas. 

423. Obstpresse - santrumpa, kurią išskleidus reikštų „Jano Obsto spauda“. Janas Konradas 
Obstas (Jan Konrad Obst, 1876-1954), endekiškos orientacijos lenkų veikėjas, operos daini- 
ninkas, publicistas, leidėjas, istorikas. Vaikystę ir jaunystę praleido Vokietijoje. Baigė Leipcigo 

gimnaziją, vėliau - konservatoriją. Studijavo kultūros istoriją ir politinę ekonomiją Leipcigo 

universitete. 1895 m. debiutavo kaip operos dainininkas Leipcigo operoje. 1902 m., po tragiš- 
kos žmonos mirties teatro scenoje, išvažiavo į Sankt Peterburgą (Rusija), dirbo laikraščio Kraj 
redakcijoje. Uždarius šį laikraštį, 1910 m. pats pradėjo leisti žurnalą Kwartalnik Litewski (Lie- 
tuvos kvartalinis žurnalas). Vilniuje jis buvo leidžiamas pavadinimu Litwa i Ruś (Lietuva ir 
Rusia). Tais pačiais metais įstojo į Vilniaus mokslo bičiulių draugiją. Taip pat dirbo Dzien- 
nik Wilenski (Vilniaus dienraštis) redakcijoje. 1911 m. Vilniuje, Bernardinų gatvėje, nusipirko 

namą, kuriame 1822 m. gyveno poetas Adomas Mickevičius (Adam Mickiewicz). Pirmame 
namo aukšte J. K. Obstas įrengė A. Mickevičiaus muziejų. Čia buvo ir J. K. Obsto turėtos meno 

vertybių kolekcijos ekspozicija. Poeto A. Mickevičiaus muziejus šioje vietoje veikia iki šiolei. 
1934 m. pasitraukė iš politinės ir visuomeninės veiklos. Nusipirkęs dvarelį Kirtimų kaime (Vil- 
niaus r.) šalia Lavoriškių, persikėlė ten gyventi. Vėliau, kai sovietų valdžia dvarus konfiskavo, 
apsigyveno Dziekaniškių kaime (Vilniaus r.). Mirė skurde, visų užmirštas. Palaidotas Kirtimų 
kaimo (Vilniaus r.) kapinėse. (Plačiau apie jį: Liliana Narkowicz, Jan Konrad Obst - publicysta, 
wydawca, historyk: (1876-1954). Bydgoszcz, 2004.) 

424. Dziennik Wilenski (Vilniaus dienraštis) - endekų orientacijos Vilniaus lenkų laikraštis, leis- 
tas 1906-1911 m. Redaktorius Juzefas Hlaska (Jozef Hłasko). Prasidėjus karui buvo uždarytas, o 

1916 m. jo leidimą atnaujino Janas Konradas Obstas ir leido iki 1920 m. Dienraštis buvo labai po- 
puliarus tarp endekiškos orientacijos Vilniaus lenkų, ypač savo demagogišku antilietuviškumu. 
425. Express Wilenski (Vilniaus ekspresas) - dienraštis, leistas lenkų kalba 1921-1933 m. 

426. Marasmus senilis (lot.) ~ senatvinis išsekimas. 

Man buvo taip nemalonu, kad niekada nekalbėjau apie tai su svetimtaučiais, galbūt 
baimindamasi sužinoti tiesą. O šiandien, kai jau turime laisvą Tėvynę, negaliu išdi- 
džiai žiūrėti ir džiaugtis, nes tie dalykai, kurie pas mus vyksta, jau viršija valstybei 
leistinas padaryti klaidas — net jeigu ta valstybė ir susikūrė tokiomis sudėtingomis 
sąlygomis. Vyrauja nuolatinis chaosas, nežinia dėl ateities ir nuolatinės kvailystės. 
Bet kokia vyriausybė, bet kokia politinė kryptis būtų gera, kad tik būtų aiški ir nuo- 
latinė, o ne kas ketvirtį vis nauja vyriausybė, vis kitas markės ir politikos kursas, vis 
kiti žmonės ir niekas nežino a quel saint se vouer!*” Dabar laukia, kol atvyks prezi- 
dentas. Visi pyksta, vaikšto tarsi pūslės išsipūtę, nes kainos kyla, o prabangos maža, 
bet atsiradus naujam kursui mūsų delegatas Romanas bijo išlėkti ir stengiasi daryti 
viską, kad būtų kuo puikiau. 

Suprantu tavo jausmus, atgimusius Paryžiuje, ir jų eiliškumą: ir aš jausčiau sena- 
tvės ir vienišumo kančią, pasilikusi vienui viena su prisiminimais. O Paryžiuje man 
teko daug patirti, bet, laimė, turėjau mylimų, mielų ir kupinų gyvybės bendrų. Voro- 
neckį pažįsti, o mano kolega, prancūzas Jordanas, ir jo žmona buvo tokie malonūs, 
kad nejaučiau nei metų, nei gyvenimo įvykių, kai keturiese pynėme tas prancūziškas 
nesąmones, kurias tik prancūziškai supinti galima. 

Ar dar nori brošiūrų su savo straipsniais“? Jeigu nori, parašyk į Przegląd apie 
švietimo ir kultūros būklę (mokyklos, universitetas), parašyk, kaip yra iš tiesų su 
tuo lenkų mokyklų persekiojimu? Parašyk ir tai, ar Elvyra laimingai sugrįžo ir kaip 
laikosi jos dukra. Kaip Marynia? Maryniai rašydamas perduok nuo manęs karščiau- 
sius linkėjimus. O gal gali pasitaikius progai šį laišką persiųsti Geniams**, kad turėtų 
kokių nors žinių apie mane, nes, pakilus kainoms už korespondenciją, reikia suktis 
tokiu būdu - giminėms urmu laiškus rašyti...“ 

Pabaiga rytoj. 


427. A guel saint se vouer! (pranc.) - nežinant, kuris šventasis skirtas, žinoti, kuriam šventajam 
skirti. 

428. Kalbama apie M. Romerio straipsnius, publikuotus Helenos Romer-Ochenkovskos reda- 
guotuose Vilniaus krajovcų laikraščiuose (Kurjer Krajowy, Gazeta Krajowa), brošiūras apie po- 
litines partijas Lietuvoje: M. Römer, Litewskie stronnictwa polityczne: „Tautos pažanga“, Kurjer 
Krajowy, 1920, nr. 13; Litewskie stronnictwa polityczne „Žemdirbių sąjunga“, Gazeta Krajowa, 
1920, nr. 18. 

429. Geniai (Gienie) - nuo vyro vardo Eugenijus trumpinio. Kalbama apie Eugenijaus Romerio 
(Eugeniusz Romer, 1871-1943), Tytuvėnų dvaro savininko, ir jo žmonos, žymios dailininkės Zo- 
fijos Dembovskytės-Romerienės (Zofia Dembowska Romerowa, Zosia, 1885-1972), šeimą. 

1923 metų spalio 13 d. 
Šeštadienis 


Helios Baltosios-Ochenkovskos laiško tęsinys: 

„„.„Kaip tik tris savaites praleidau kaime, norėjau Mamai palaikyti draugiją ir su di- 
džiuliu liūdesiu žvelgiau į nykstantį turtą, nes Mamos ūkelis tėra tik pajuokos objek- 
tas. Kelios karvės ir arkliai, didžiuliai mokesčiai. Mama visiškai nemoka tvarkytis ir 
dar nelabai klauso patarimų, kaip, beje, paprastai ir elgiasi seni žmonės, kurie visą 
gyvenimą buvo tik nuo savęs priklausomi. Vienintelė paguoda, kad Mamos sveikata 
nešlubuoja. Labai laukėme Zosios“? su vaikais, bet girdėjome, kad negali gauti leidi- 
mo atvykti - kokie baisūs laikai, kam rūpi, kad žmonės kankinasi?! Antosiai Rome- 
riai? taip pat planavo čia atvažiuoti ir praleisti žiemą, bet kažkodėl nesirodo, o Haniai 
reikia bent Vilniaus, kad galėtų tobulinti savo talentą. Tai ir visos giminės naujienos. 
Niekas negimė, niekas, dėkui Dievui, nemirė. Labai stipriai apkabinu. Helia.“ 

Ką gi, vadinasi, ūkininkams visur ne pyragai. Kamuojasi mano seserys Bagdoniš- 
kyje - jos iš paskutiniųjų stengiasi ir vos kvapą atgauna, bet nė kiek ne geriau ir ten, 
kur gyvena Dėdienė Alfredienė Romerienė (Alfredowa Romerowa*). Gyvena ji Ka- 
rolinave*3 — ir visuomet buvo laikoma puikia šeimininke, o dabar vos vos vegetuoja, 
turėdama kelias karvytes ir arkliukus. Na, dėl straipsnių į Przegląd Wilenski, kuriuos 
rašyti Helia mane agituoja - jiems visiškai neturiu laiko. 

Ką gi, jei jau laiškai, tebūnie laiškai. Pacituosiu antrą laišką, vakar jį gavau iš Eliz- 
kos Komorovskos, kuri ruošiasi važiuoti pas dukras Zitką ir Litką į Vilnių, gyvenan- 
čias ten nuo vasaros. Elizka laiške rašo apie Antanašę. Elizka gyvena rožinėmis idė- 
jomis, kad mano pastangos, siekiant palikti Romeriams pačią Antanašės fermą kartu 
su dvaru vietoj valdžios numatytų sklypų žemės pakraščiuose, duos vaisių. Tokias 
viltis jai teikia Chodakovskis**, kuriam Elizka pavedė tvarkyti šį reikalą. Chodakovs- 


430. Dembovskytė-Romerienė Zofija, Zosia (Dembowska Romerowa Zofia, Zosia). 

431. Kalbama apie Antano Kazimiero Romerio (Antoni Kazimierz Römer, 1889-1973), Jana- 
polio dvaro savininko, ir jo žmonos, žymios dailininkės Anos Soltanaitės-Rėmerienės (Anna 
Soltanėwna Romerowa, 1895-1974), šeimą. 

432. Romerienė Vanda, Sulistrovskytė (Römerowa Wanda z Sulistrowskich h. Lubicz, 1853-1944), 
Alfredo Izidoriaus Romerio (Alfred Izydor Römer, 1832-1898) žmona, Helenos Romer-Ochen- 
kovskos mama, mirė savo dvare Karolinave (Karolinowo). 

433. Karolinavas (Karolinowo) - žymaus dailininko Alfredo Izidoriaus Romerio šeimos dvaras 
(dabar - Pastovio r., Baltarusija). 

434. Chodakovskis, Chodakauskas Romanas (Chodakowski, 1883-1932), teisininkas, Sofijos 
Smetonienės ir Jadvygos Tubelienės brolis. Romanas baigė Charkovo universiteto Teisės fakul- 
tetą ir Vladimiro karo mokyklą Sankt Peterburge. Tarpukariu buvo Lietuvos karininkas, vėliau 
dirbo kariuomenės teisme. 

kis jau buvo paskirtas Karo teismo teisėju, bet dar neatsisakė advokato praktikos 
administracinėse institucijose, kas, tarp mūsų kalbant, nelabai dera teisėjui. Vis dėlto 
aš baiminuosi, kad Elizkos viltys yra pernelyg ankstyvos, nes pats labai abejoju savo 
pastangų veiksmingumu esant Krupavičiaus režimui. Vis dėlto palieku vietos pasi- 
sakyti pačiai Elizkai: 

„.„Kaip nemalonu girdėti, kad paskutiniu momentu buvo atšauktas kongresas, į 
kurį vykai! Nieko apie tai negirdėjau. Galbūt vienintelė paguoda, kad tai, kas atide- 
dama, niekur nedingsta. Įsivaizduoju, kaip nusivylei, kaip supykai. Puikiai suprantu, 
kaip norėjai važiuoti į tą kelionę. Man labai gaila, kad būtent taip įvyko. 

Esu labai optimistiškai nusiteikusi dėl Antanašės, nes advokatas Chodakovskis, 
kuriam tarpininkaujant p. Bichnevičiui* pavedžiau tvarkyti minėtąjį reikalą, sakė 
man perduoti, kad Antanašės problemą pavyks išspręsti teigiamai, nes jau įsikišo 
ponas Mykolas Romeris“ (taip ir parašyta, be umliauto), su juo Krupavičius tikrai 
nenorės pyktis!! Nemoku net apsakyti, kokia esu laiminga. Ir siunčiu tau tūkstančius 
dėkui, tu mano brangusis Michasiau. Lai tave mūsų Senelių šešėliai ir dvasios laimi- 
na! Ir aš tai darau! Aš irgi darau, kiek galiu, dėl Antanašės. Ir vėl buvau ten ir mūsų 
ūkio reformų įstaigoje, ir poną Chodakovskį susiradau ir pasistengiau, kad mums 
dirbtų. Pasak pono Chodakovskio, nėra gerai deputatams skundus rašyti, Tau įsiki- 
šus reikalas pajudės...“ Toliau dar daug rašoma apie tą patį, apie vaismedžius man ir 
t. t. Daugiau necituosiu. 


1923 metų spalio 14 d. 
Sekmadienis 


Rytą universitete vyko Teisės fakulteto tarybos posėdis. Jame dalyvavo: dekanas 
Leonas, profesoriai ir docentai Kriščiukaitis, Mačys, Baloga, Beliackinas, Vaclovas 
Biržiška, Tumėnas, Rimka, Šalčius, Biuchleris ir aš. Aptarinėjome visą skubių ei- 
namųjų klausimų litaniją. Perskaičiau ir raštišką prašymą pradėti spausdinti mano 
dėstomąją medžiagą pavienėmis knygomis. Prašiau fakulteto skirti lėšų knygai 
spausdinti (fakultetas bus knygos leidėjas, greičiausiai knygų leidėjas ir greičiausiai 
turės visas teises į knygas, o aš gausiu autorinį atlygį) ir siūliau spausdinti jas pavie- 
niais sąsiuviniais, kurie vėliau ir sudarytų visą visumą. Knyga būtų baigta leisti tik 


435. Bichnevičius Vladyslavas (Bichniewicz Władysław, 1890-1975), dvarininkas, aktyvus lenkų 
bendruomenės Lietuvoje 1920-1941 m. veikėjas. Yra parašęs atsiminimus: W. Bichniewicz, Moje 
wspomnienia z Litwy 1914-1941. Rankraštis saugomas Osolinskių vardo Vroclavo nacionalinėje 
bibliotekoje. 

436. Taip ir parašyta originale - Romer, t. y. be umliauto. 


285 


po 2-3 metų. Mano pasiūlymui buvo iškart pritarta, neprireikė nei diskusijų, nei 
balsavimo - visi susirinkimo dalyviai iškart pritarė. Per susirinkimą kalbėjome 
ir apie mūsų fakulteto organizuojamas universiteto paskaitas plačiajai visuomenei. 
Tokias paskaitas organizuotų prof. Mykolas Biržiška. Minėtųjų visuotinių paskaitų 
ciklas gali būti pradėtas spalio 20 dieną ir vykti kiekvieną dieną iki 5-6 valandos 
vakaro. Mūsų fakultetui skirtas pirmadienis. Apie tai mes kalbėjomės dar prieš 
atostogas. Tuomet nutarėme: būtų gerai, kad mūsų fakultetas per kiekvieną tokių 
paskaitų ciklą skaitytų paskaitas tam tikra tvarka ir jos sudarytų vieną logišką ir 
sistemingą visumą. Tuomet planavome pavasarį skaityti paskaitas apie civilinę, Ro- 
mos ir baudžiamąją teisę, rudenį - bendrąją teisės teoriją, konstitucinę ir tarptau- 
tinę teisę, dar vėliau - paskaitas, susijusias su ekonomika ir finansais. Buvau pasi- 
žadėjęs ką nors paskaityti rudenį iš konstitucinės teisės. Pavasarinio ciklo apskritai 
nebuvo, o per rudeninį pagal mūsų susitarimą dalyvaus prof. Leonas, Tumėnas, 
Janulaitis. Norėta ir mane įtraukti, bet, deja, privalėjau atsisakyti, kadangi visiš- 
kai neturiu laiko ruoštis minėtosioms paskaitoms - juolab kad turėčiau paskaitas 
skaityti lietuviškai ir man dėl kalbos barjero padvigubėtų darbo joms pasirengti. 
Vaclovas Biržiška labai stengėsi mane įkalbėti, bet aš ir jam paaiškinau, kad neturiu 
jokių galimybių suspėti pasiruošti paskaitoms. Tuomet Tumėnas pasiūlė, kad per 
paskaitas paskaityčiau referatą apie Šveicarijos nepilnamečių pataisos namus - juk 
prieš savaitę jį parengiau ir atidaviau Teisingumo ministerijai. Su pastaruoju siūly- 
mu sutikau, tik suabejojau, ar jis tiks tokioms masinėms paskaitoms, nes šioji tema 
nėra labai susijusi su teise - daugiau su nusikalstamumo stabdymo politika. Mano 
nuomone, toks referatas labiau tiktų vaikų globos draugijai nei viešosioms univer- 
siteto paskaitoms teisės tematika. Na, bet fakulteto nariai manė, kad referatas gali 
būti įdomus, ir paprašė įtraukti jį į paskaitų ciklą. 

Vakare buvau nuėjęs į viešąją Herbačiausko*? paskaitą, o vėliau vakare į Prancū- 
zų-lietuvių draugijos** įkūrėjų posėdį. Apie jį pakalbėsiu rytoj. 


437. Herbačiauskas Juozapas Albinas (1876-1944), lietuvių ir lenkų rašytojas, visuomenės ir kul- 
tūros veikėjas, literatūros kritikas. Vienas esė pradininkų lietuvių literatūroje. 

438. Lietuvių ir prancūzų draugija Kaune įsteigta 1923 m. pradžioje. Per septyniolika veiklos 
metų draugija turėjo apie šimtą narių. Jos sąrašuose buvo įvairiu metu laikinojoje sostinėje re- 
ziduojančio prancūzų diplomatinio korpuso nariai: pasiuntiniai, kultūros, ekonomikos ar karo 
atašė, pasiuntinybių sekretoriai, lietuvių diplomatai ir Lietuvos užsienio reikalų ministerijos 
valdininkai; taip pat netrūko prancūzų ir lietuvių akademinės bendruomenės narių, kultūros 
ir visuomenės veikėjų. Pirmaisiais draugijos garbės nariais buvo jos sumanytojai ir steigėjai: 
1923-1928 m. Kaune rezidavęs prancūzų pasiuntinybės vadovas Žanas Mari Gabrielis Padovanis 
(Jean Marie Gabriel Padovani), kapitonas ir karo atašė L. Abrahamas, Prancūzijoje gyvenęs ir 
dirbęs lietuvių diplomatas Oskaras Milašius ir lietuvis, dvarininkas, patriotas Jurgis Daujotas- 
Doviatas. Šalia jų, 1923 m. kovo 17 d. draugijos įsteigimo dokumentus taip pat pasirašė Polis 

1923 metų spalio 15 d. 
Pirmadienis 


Vakar dienoraštyje užsiminiau, kad po pietų buvau Juozo Albino Herbačiausko 
paskaitoje. Paskaita vyko vadinamųjų Liaudies namų“? konferencijų salėje. Mačiau 
šiek tiek pažįstamų: buvo Boleslavas Stadzevičius, o pirmoje eilėje kilmingomis 
savo plikėmis švietė Jurgis Daujotas*““ ir Bytautas**. Ložėje sėdėjo senukas Tomas 
Žilinskas““, vienas iš tautinio Lietuvos atgimimo veteranų. Daugiau pažįstamų ne- 
mačiau, nors salė buvo pilnutėlė. Daugiausia susirinko abiejų lyčių jaunimo, kurių 
vardų dar nežinau - jaunoji tautos ateitis, kupina gyvybės, trokštanti sensacijų, o 
galbūt tam tikrų mistinių srovių, galbūt pykčio kalbų, audros dėl neteisybės ir vi- 
suomeninės nelygybės, nes Herbačiausko paskaitos, kupinos paradoksų ir staigaus 
ekscentriškumo, visa tai ir suteikia. Niekas daugiau nesugeba taip bartis kaip Her- 
bačiauskas. Niekas nesugeba taip paradoksais žarstytis, kai gilios mintys susilie- 
ja su paviršutinėmis, kai didybės ir persekiojimo manija susipina į vieną visumą. 
Tokios naivios ir lėkštos kalbos, pasirinkus labai ekscentrišką kalbos formą, dar 
nėra pažįstamos Kaunui ir Lietuvai, jos gimė Krokuvoje, artistų literatų čigoneri- 


Benua (Paul Benoit), Žoržas Žunjenas (George Junien), Jonas Dobkevičius, Martynas Yčas ir 
Jonas Vileišis. Draugijos garbės nariai ar nariai taip pat buvo prancūzų ir lietuvių intelektua- 
lai, dėstę Lietuvos universitete (nuo 1930 m. - Vytauto Didžiojo universitetas). Anuomet jame 
"dirbo Andrė Giuntzas (Andrė Giuntz), Alberas Prijo (Albert Prioult), Leonas Pru (Leon Prou), 
Reimondas Šmitleinas (Raymond Schmittlein), Roberas Vinsenas (Robert Vincent). Draugijai 
priklausė profesoriai Augustinas Janulaitis, Ignas Jonynas, Levas Karsavinas, Mykolas Romeris, 
Zigmas Žemaitis. Draugijos įstatai skelbė, kad jos tikslas - „artinti lietuvių ir prancūzų tautas, 
lietuvių ir Lietuvoje gyvenančių prancūzų tarpe bendradarbiavimą ir stengtis palaikyti nuola- 
tinius kultūrinius ryšius tarp Lietuvos ir Prancūzijos“. Savo tikslui pasiekti draugija: „1. telkia 
savyje lietuvius - Prancūzijos bičiulius ir prancūzus - Lietuvos bičiulius; 2. bendradarbiauja su 
panašia draugija Prancūzijoje; 3. kelia bei stiprina Lietuvos ir Prancūzijos santykiuose intelek- 
tualinį bendradarbiavimą; 4. informuoja Lietuvos visuomenę apie Prancūzijos kultūrinį ir eko- 
nominį gyvenimą ir Prancūzijos visuomenę apie tų sričių gyvenimą Lietuvoje; 5. organizuoja 
Lietuvoje ir Prancūzijoje paskaitas apie Lietuvos ir Prancūzijos gyvenimą; 6. leidžia periodinius 
ir vienkartinius leidinius apie Lietuvą ir Prancūziją; 7. turi biblioteką ir skaityklą ir prancūzų 
kultūros studijų bei dokumentacijos centrą; 8. steigia savo skyrius visoje Lietuvoje; 9. telkia na- 
rius ir draugijos bičiulius į bendrą kultūrinį darbą ir pramoginį laiko praleidimą / koncertai, 
dainos, vaidinimai, kino parodos, arbatėlės su šokiais, baliai ir kita/“ (plačiau žr. Asta Petraity- 
tė-Briedienė, Kultūriniai ryšiai: Lietuvių-prancūzų draugija, Darbai ir dienos / Deeds and Days, 
2011, Nr. 55 [19], p. 225-233). 
439. Originale - Dom Ludowy. 
440. Daujotas-Doviatas Jurgis (Dowiatt Jerzy). 
441. Bytautas Stanislovas (Bitowt, apie 1850-?). 
442. Žilinskas Tomas Ferdinandas (1840-1925), mokytojas, varpininkas, vienas iš lietuvių tauti- 
nio judėjimo aktyvistų. 

jos lopšyje, Michalikovskos gatvėje gurkšnojant juodą kavą, lankantis kabaretuose, 
kuriuose vartojamos sąvokos, pasiskolinamos iš pornografijos srities ir bolševikiš- 
kųjų publikacijų. Skaitydamas paskaitą Herbačiauskas kartkartėmis atrodydavo 

kaip beprotis, kaip pranašas, retkarčiais sužibėdavo kaip gilus mistikas, kaip visuo- 
menininkas, o retkarčiais pasirodydavo kaip moralizuotojas, paskui vaikas, mąsty- 
tojas ir galų gale - asilas. Jo paskaitos tema: visuotinės kultūros nuopuolis. Savaime 

aišku, Herbačiauskas jau sugebėjo susirieti su visa rimta lietuvių inteligentija, kuri 
visiškai nepratusi prie tokio tipo mąstymo ir kalbų. Supykdė visą stiprų, įtakingą ir 
stabilų elementą, susikompromitavo jo akyse. Į universitetą dėstyti nepateko. Her- 
bačiauskui buvo siūloma dirbti lektoriumi Humanitarinių mokslų fakultete (dėsty- 
ti lenkų literatūrą), gaunant užmokestį, priklausantį nuo valandų skaičiaus. Tačiau 

jis palaikė tokį pasiūlymą pasityčiojimu ir garsiai prieš jį protestavo. Per paskutinę 

savo paskaitą sukėlė Tumo protestą, kuris pasklido labai plačiai ir kurį dabar išgir- 
do jaunimas, tam tikri literatų artistų būreliai, ir jiems pradėjo skaityti savo paskai- 
tų ciklus. Šiandienė Herbačiausko paskaita buvo be galo chaotiška. Tiesa, jis pasakė 
ir kelias protingas mintis, bet ne mažiau kvailysčių, o dar daugiau paradoksų. Jo 

kalba kupina šauktukų ir net... melodijų, nes Herbačiauskas kelis kartus improvi- 
zuodamas niūniavo danse macabre*“ pūvančiai šiuolaikinei civilizacijai. Nežinau, 
kokios temos jis nepalietė - turbūt visas įmanomas. Dalį paskaitos skyrė maso- 
nams - apie juos pateikė kelis istoriškai teisingus faktus, bet dar daugiau melo ir 
nesąmonių, galiausiai pabaigoje šiuolaikinius laisvuosius mūrininkus jis išvadino 

žulikų gauja (sic!). Beveik visą XIX amžiaus istoriją, kaip ir Didžiojo karo istoriją, 
jis prilygino masonų kovoms. Teigė, kad tuos karus sukėlė tiktai masonų tarpusa- 
vio nesutarimai. Paskui jau teigė: jeigu Lietuvos valdžia atsidurtų masonų rankose, 
tikrai taptų Didžiųjų Prancūzijos Rytų intrigų auka. Žinoma, ne tik šie teiginiai 

atrodė be galo keisti - jų kupinas visas prelegento pranešimas. 


1923 metų spalio 16 d. 
Antradienis 


Šiandien gavau registruotą laišką iš Bagdoniškio. Marynia persiuntė Rokiškio urė- 
do siųstą pranešimą, adresuotą man - Bagdoniškio miškų šeimininkui. Tame pra- 
nešime rašoma, kad spalio 24 dieną į Bagdoniškį atvyks urėdas kartu su Miškų 
komisija ir perims miškus valstybės labui. Marynia įsitikinusi: šitas pranešimas jau 
byloja, kad Bagdoniškio miškai bus iš mūsų atimti ir perduoti valstybei. Gali taip 


443. Danse macabre (pranc.) - mirties šokis. 

būti, bet tikrai nebūtinai, mat pranešimas yra spausdintinis, o tekste įrašyta tik data, 
todėl nereikia kreipti pernelyg didelio dėmesio į patį tekstą, nes tai tik šablonas su 
paprasta formuluote, nieko šiam konkrečiam atvejui nereiškiančia. O reikalas tas, 
kad visi miškai, kurie 1920 metais buvo įtraukti į suvalstybintųjų sąrašą ir atiduo- 
ti laikinai valdyti, vadinamajai buvusiųjų savininkų „šeimininkystei“. Tuo metu 
Bagdoniškio miškai dar buvo ne padalyti, o įregistruoti mano vardu ir atiduoti 
vadinamajai „šeimininkystei“**. Vėliau laukia šitokia procedūra: miškus privalo 
perimti valstybė, tačiau tai dar nereiškia, kad perėmimas bus faktiškai įvykdytas, 
jeigu savininkas įrodys, kad dėl kokių nors teisinių priežasčių miškai negali atitekti 
valstybei, tuomet komisija turi surašyti atitinkamą protokolą, kuriuo patvirtina, 
jog miškas paliekamas savininkui. Miškų urėdas, jau praėjusiais metais lankęsis 
Bagdoniškyje ir suteikęs leidimą kirsti medžius Gojuje mano namo statybai, už- 
siminė, kad jis turės atvykti su komisija perimti Bagdoniškio miškų. Tuomet man 
tokolą, patvirtinantį, kad Bagdoniškio miškai priklauso keliems savininkams, yra 
padalyti į nedidelius miško sklypus, todėl nebus suvalstybinti. Miškų urėdas sakė, 
kad toji komisija tėra formalumas. Galbūt taip ir bus, nors, kita vertus, negaliu 
atmesti ir fakto, kad tokia komisija atvyksta su specialiuoju Miškų departamento 
pavedimu. Miškų departamentas iš mūsų vis reikalauja pateikti Papos mirties aktą, 
o mes jo piktybiškai nepateikiame, taigi galėjo duoti įsakymą atimti miškus. Tokiu 
atveju mums apginti miškus jau būtų labai sudėtinga, nes Papos mirties data ir yra 
tas koziris, neleisiantis išsaugoti miškų. Kad ir kaip ten būtų, vis dar neaiškus mūsų 
miškų likimas. Marynia labai prašo, kad parvykčiau spalio 24 dieną. Grįšiu vienai 
dienai ir pabūsiu, kai pasirodys miškų urėdas su tąja komisija. Parašiau laišką ir 
Hektorui Komorovskiui, prašydamas, kad ir jis atvažiuotų. 

Tai tokie įvairūs smūgiai ir sunkumai kaskart vis nukrenta ant Bagdoniškio turtų. 
Mane jie visuomet prislegia, sugniuždo ir sujaudina iki begalybės. Ir šiandien sujau- 
dino, bet po kurio laiko šiaip taip įstengiau nusiraminti. Galų gale gal ir geriau, kad 
vienaip ar kitaip išaiškėtų miškų likimas, nes tas neaiškumas, trunkantis daugiau nei 
dvejus metus, labai slegia ir kenkia pačiam Bagdoniškiui. Iš Marynios laiško taip pat 
supratau: nors ji labai gaili miškų ir liūdi, kad esama tikimybės juos prarasti, vis dėlto 
guodžiasi, jog atėmus miškus mūsų Bagdoniškio sklypai tiek sumažės, kad jų negalės 
jau paliesti agrarinė reforma. Tad Elvyra ir Marynia galės nuomoti Bagdoniškį, mo- 
kės mažiau mokesčių už savo valdas ir už Bagdoniškio dvarą. Šiuo atžvilgiu mums 
būtų lengviau. Be to, bent 25 ha miško turėtume galimybę atgauti, o dar būtų galima 


444. Originale - szeimininkostwo. 


289 


bandyti atgauti ne vieną 25 ha gabalą, bet kiekvienam iš mūsų po 25 ha (nors teisiš- 


kai tai galbūt neįmanoma). Atėmus miškus sudėtingiausia būtų išlyginti Kotunios*“ 
ir Henrysio*ś dalis. Ir neaišku, ar galėčiau baigti rengti medieną namo statybai, ar 


leistų man Gojuje kirsti medžius. 


1923 metų spalio 17 d. 
Trečiadienis 


Šioji data - beje, pagal senąjį kalendorių - yra jau pamiršto, kitados labai garsaus, 
1905 metų Rusijos revoliucijos m vaisiaus - konstitucinio manifesto, va- 


KRIVULĖ| 


(Bižeko H d. BH m) 


„Jurgis Daujotas“. 
Raižinio faksimilė ant žurnalo Krivulė viršelio, Krivulė, 1924, nr. 7. 


dinamo caro Mikalojaus II manifestu. Man as- 
meniškai tai keturioliktos mano ir Reginos” 
santuokos metinės. Nesuteikė Regina man šei- 
myninės laimės. Tą laimę - nemirtingą laimę - 
man suteikė sąjunga su Ana**. Deja, jau labai 
arti dar vienerios metinės - greitai bus devyneri, 
kai neturiu mielosios savo Aninkos. Pastarosios 
metinės yra ir mano asmeninės laimės kapai. 
Keliais žodžiais užsiminsiu apie sekmadienį 
vykusio Prancūzų ir lietuvių draugijos susirin- 
kimo detales. Šios draugijos tikslas propaguoti 
prancūzų kultūrą šalyje, dėti visas įmanomas 
pastangas suartinant Lietuvą ir Prancūziją. Tad 
iš principo žinių sklaidą apie Lietuvą Prancūzi- 
joje ir apie Prancūziją Lietuvoje. Draugija gimė 
dėl didžiulių Jurgio Daujoto pastangų. Jau pa- 
tvirtintas jos statutas, o sekmadienį vyko pir- 
masis steigėjų susirinkimas. Dalyvavo prancūzai 
Padovanis** — Prancūzijos chargé daffaires Lie- 
tuvoje, kapitonas Šabanjė*? — Prancūzijos karo 


445. Prušanovska Konstancija Michalina Marija (Kotunia, Pruszanowska Konstancja Michalina 
Maria, merg. pavardė Römer), Autoriaus sesuo. 

446. Hektoras Komorovskis, Autoriaus seserėnas. 

447. Romerienė, Romerowa, Romerėwna, Rėmerytė Regina, Edvardo Motiejaus Romerio dukra, 


Autoriaus pirmoji žmona. 


448. Volberg Ana (Aninka, Wolberg Anna). 


449. Padovani Jean Marie Gabriel. 
450. Chabanier Jean. 

atašė Lietuvoje ir pirklys Benua**, Lietuvos piliečiai - Kauno burmistras Jonas Vilei- 
šis, Jurgis Daujotas, buvęs finansų ministras Dobkevičius“*, Martynas Yčas ir aš. Be 

minėtųjų žmonių, steigėjų grupei priklauso prancūzas p. Žunjenas*3, Salako dvaro 

Zarasų apskrityje savininkas ir lietuvių diplomatas Prancūzijoje Milašius“*. Regis, 
tai visos pavardės. Buvo išrinkta laikinoji valdyba, pirmininkas Vileišis, vicepirmi- 
ninkai Daujotas ir Žunjenas, valdybos nariai ponai Benua, Šabanjė ir Dobkevičius. 
O aš, Yčas*“ ir dailininkas Varnas““ buvome išrinkti revizinės komisijos nariais. Pa- 
dovanis buvo pagerbtas garbės pirmininko titulu. Vienu žodžiu, visi tapome svarbūs. 
Kol kas draugijos patalpos bus Jono Vileišio bute. Per susirinkimą suplanuota pradė- 
ti skaityti paskaitas apie prancūzų kultūrą ir literatūrą, prisikviesti „confėrencierius“ 
iš Paryžiaus ir organizuoti prancūzų kalbos kursus. Per prancūzus, draugijos narius, 
užmegsime ryšius su Paryžiumi - greičiausiai Prancūzijoje bus rasta lėšų ir priemo- 
nių finansiškai paremti draugijos veiklą. Tad yra vilčių, kad draugija plėtosis ir veiks. 


1923 metų spalio 18 d. 
Ketvirtadienis 


Šiandien universitete skaičiau pirmą paskaitą šiais mokslo metais. Jau nuo ryto la- 
bai jaudinausi, mat šiemet išdrįsau ne skaityti paskaitas iš rankraščio, kaip kad da- 
riau praėjusiais mokslo metais, o tiesiog dėstyti medžiagą žodžiu. Techniškai man 
tai nelengva užduotis, nes lietuvių kalbos dar nesu tobulai įvaldęs. Nepaisydamas 
užrašų, kurie yra mano paskaitų santrumpa, kitaip tariant, tarsi siūlas, už kurio 
įsikibęs nepametu minties, vis dėlto turiu galvoti ne tik tai, ką sakau, bet ir kaip 
sakau, tarkime, ar gerai formuluoju sakinį. Vis dėlto jau gerai moku lietuvių kal- 
bą ir suprantu ją puikiai, tačiau per paskaitą, kurią skaitau be pertraukos, neretai 
stabteliu prie tam tikrų žodžių ar sąvokų, kurių pritrūkstu čia ir dabar. Arba sušlu- 
buoja paties sakinio konstrukcija. Todėl labai baiminausi, kad neįstengsiu dėstyti 
žodžiu. Paskaitai labai kruopščiai pasiruošiau, kelis kartus studijavau užrašus ir 
apmąsčiau, rodos, viską, ką teks pasakyti, klausimus, į kuriuos teks atsakyti, bet vis 
tiek negalėjau nurimti ir į šią paskaitą ėjau tarsi koks pienburnis į egzaminą. Labai 
savimi abejojau. Tikrai nežinojau, ar įstengsiu medžiagą dėstyti gyvu žodžiu. Be to, 

jaučiau didžiulę atsakomybę darbą atlikti kuo geriau. Na, bet kuo mažiau laiko liko 
iki paskaitos, tuo jaučiausi tvirtesnis. Mano paskaita truko dvi valandas, nuo 7 iki 
9 vakaro. Teisės fakulteto I semestro paskaitas lanko labai daug klausytojų, dėl to 
jos vyksta didžiojoje universiteto salėje. Ir į mano paskaitą susirinko apie 100, o gal 
ir daugiau klausytojų. Ką galiu pasakyti — prieš save patį išlaikiau egzaminą visai 
neblogu pažymiu. Buvo akimirkų, kai strigo kalba, kartais buvo sunku rasti tin- 
kamą žodį arba tinkamą sakinio formą, bet iš esmės nebuvo blogai. Daug minčių 
pavyko išdėstyti suprantamai ir sklandžiai. Taigi iš paskaitos išėjau patenkintas ir 
laimingas. Manau, kad ir studentams ji buvo naudinga. Man kažkodėl atrodo, kad 
studentams naudingesnės paskaitos, dėstomos gyvai, nei skaitomos iš rankraščio. 
Ir toliau laikysiuosi tokios dėstymo metodikos. 


1923 metų spalio 19 d. 
Penktadienis 


Šiandien nieko ypatinga negaliu papasakoti dienoraščiui. Tiesiog praėjo eilinė dar- 
binga diena. Dirbau su Tribunolo nuosprendžiais, rašiausi užrašus universiteto 
paskaitoms. Dienos darbus pabaigiau anksti. 9 valandą vakaro jau buvau laisvas, o 
tai gana retas reiškinys. Kita vertus, šiandien man niekas ir dirbti netrukdė, niekas 
nuo darbo neatitraukė. Tribunole vyko įprastas, kas tris savaites vykstantis susirin- 
kimas ūkio reikalams aptarti. Kriščiukaitis išvyko kelioms dienoms, tad susirinki- 
mo pirmininkas buvo Janulaitis. Mirė Kriščiukaičio tėvas (matyt, turėjo būti labai 
senas, nes Kriščiukaičiui jau 60, o gal ir daugiau metų)*?. Per susirinkimą kalbėjo- 
me Purickio tema, kuri iš tiesų įsisenėjusi. Yra tam tikrų duomenų, kad Krikščionys 
demokratai vilkina tą bylą, mat iki šiolei nesame gavę kaltinamojo akto. Purickis 
nekreipia dėmesio, kad yra kaltinamas sunkiais nusikaltimais, dar prieš gaudamas 
kaltinamąjį aktą išvažiavo į Berlyną ir ramiausiai ten gyvena. Nors byla nuskam- 
bėjo garsiai, nors milicija ir saugumo tarnybos puikiai žinojo, kad Purickis yra kal- 
tinamas ir laisvėje paliktas už užstatą, vadinasi, be teismo žinios negali išvykti iš 
šalies - vis viena išvyko. Vadinasi, kas nors jį išleido per sieną. Kai Tribunolas iš 
Purickio pareikalavo didesnio užstato (100 ooo litų vietoj 2000) ir per pasiuntinį 
išsiuntė jam kaltinamojo akto kopiją, paaiškėjo, kad Purickis atsidūrė Berlyne. Na, 
o kai Tribunolas pareikalavo konfiskuoti 2000 litų - ligšiolinį užstatą - ir kreipėsi 
į Užsienio reikalų ministeriją, kad pastaroji pareikalautų Vokietijos išduoti Purickį, 
ministerija atsakė, kad negali vykdyti reikalavimo, kadangi Lietuva su Vokietija 

neturi pasirašiusios tarpusavio sutarties dėl nusikaltėlių sugrąžinimo, o kaltina- 
masis aktas gali būti įteiktas per Lietuvos pasiuntinybę Berlyne, kuriai Purickio 
adresas yra žinomas. Tad ne vokiečiai atsisakė išduoti Purickį, o mūsų ministerija 
atsisako paklusti Tribunolui ir Vokietijos nė neklausia, ar sutiktų išduoti Purickį. 
Vienintelis pasiteisinimas, kad tarpusavio sutarties nėra. Sutarties nebuvimas gali 
pateisinti atsisakymą išduoti asmenį, bet netrukdo paprašyti jį išduoti. Panašu, kad 
byla vilkinama sąmoningai, kad jai įsigaliotų senaties terminas ir visuomenė ją pa- 
mirštų. Purickis elgiasi kaip nori, gyvena Berlyne ir tyčiojasi iš teismo. 


1923 metų spalio 20 d. 
Šeštadienis 


Nedalyvaujant Kriščiukaičiui šiandien įvyko Tribunolo teismo posėdis, kuriam 
pirmininkavo Janulaitis. Neturi jis praktikos ir įgūdžių vadovauti teismo posė- 
džiams ir daro tai absoliučiai nemokšiškai. Pasimeta, nervinasi, neretai padaro la- 
bai rimtų procesinių klaidų. Kai nėra Kriščiukaičio, išties labai trūksta jo gebėjimų 
visus mus suburti ir suteikti teismo posėdžiams tvirtą pagrindą. Be jo jaučiamės 
kaip avys be piemens. Bent jau mane lydi šitoks jausmas. Galbūt ir nejausčiau, jei- 
gu posėdžiui vadovautų asmuo, geriau išmanantis pirmininkavimo subtilybes už 
Janulaitį. Ir tvirtesnio charakterio žmogus. Janulaitis ir Čepas, nors ir užsispyrę, 
bet labai pasimeta, kai nežino, kaip toliau elgtis. Be to, Janulaitis yra labai viena- 
šališkas ir užsispyręs, o Čepas smulkmeniškas, pedantiškas ir neregėtai užsispyręs. 
Juos tiesiog privalo neutralizuoti toks ramus žmogus, koks yra Kriščiukaitis — tik- 
rai puikus pirmininkas ir teisėjas. Būnant teismo salėje vien tik su Janulaičiu ir 
Čepu, man šiek tiek trūksta oro, šiek tiek ankšta. Čepas turi daug gerų savybių, jis 
darbštus, labai kruopštus, protingas, bet kartais jo pedantiškumas tiesiog žudo, o 
polinkis į detalių kazuistiką ir užsispyrimas yra didesnis nei ultralietuvio, kuris 
gali savo oponentą iki ašarų privesti. Vis dėlto atrodo, kad jis labai taurus žmogus. 

Šiandien buvo nagrinėjama byla, nors iš esmės smulki, bet dėl tam tikrų dalykų 
reikšminga. Kalbu apie tokio milicininko Žemaičio bylą. Žemaitis kaltinamas advo- 
kato Cimkausko** sūnaus sumušimu. Byla pas mus pateko po kaltinamojo apeliacijos. 
Kaltinimą ir civilinį ieškinį palaikė Šleževičius, o advokatas buvo Šilingas. Pastara- 
sis naudojosi tokiais gynybos būdais, kurie patyrusiam advokatui, bylos liudininkui, 
buvo mažų mažiausiai netinkami. Jis uždavinėjo Cimkauskui klausimus, kurie buvo 

išties neetiški, kaltino liudininką neteisingais parodymais, faktų iškraipymu. Cim- 
kauskas buvo pasipiktinęs, Šleževičius net virė iš pykčio, o bylos klausėsi Advokatų 
tarybos pirmininkas, advokatas Stašinskas“? ir kažką užsirašinėjo. Galbūt Šilingui 
klius už tokį elgesį - iš tiesų nusipelnė bausmės. Pati byla buvo niekuo neypatinga, 
nes jautėsi dirbtinis milicijos suokalbis žūtbūt apginti kolegą. Vienas iš liudininkų 
davė melagingus parodymus ir pats už tai atsidurs teisiamųjų suole. 


1923 metų spalio 21 d. 
Sekmadienis 


Šiandien, kaip, beje, vos ne kiekvieną sekmadienį, nuo 10 ryto iki 1 valandos po pie- 
tų universitete vyko Teisės fakulteto tarybos posėdis. Dalyvavo: Leonas, Kriščiu- 
kaitis, Mačys, Baloga, Beliackinas, Vaclovas Biržiška, Rimka, Biuchleris, Tumėnas, 
Šalčius ir aš. Pagrindinė diskusijos tema buvo apie dėstomų dalykų įskaitas studen- 
tams ir jų perkėlimą iš vieno semestro į kitą. Tokias taisykles sukurti, o gal tikriau 
parengti projektą per praėjusį susirinkimą buvo pavesta reglamento komisijai, kuri 
turėjo sukurti visą fakulteto reglamentą. Šitam susirinkimui komisija turėjo tik 
parengti taisyklių projektą, kuris ir bus viso reglamento dalis. Minėtajai komisi- 
jai priklauso Vaclovas Biržiška, Beliackinas ir aš. Vakar vakare komisija susirinko 
ir sukūrė taisyklių projektą. Tam tikrais klausimais mano ir Biržiškos nuomonės 
išsiskyrė, bet šiandien fakultetas pritarė mano siūlymui. Trumpai apie taisykles. 
Tiesa, dar privalau pabrėžti: nors pagal universiteto statutą numatoma semestrų 
sistema, pas mus iš tiesų yra praktikuojama kursų sistema. Mokslo metai dalijami 
į du semestrus, o dėstomieji dalykai suskirstyti į du semestrus, taip, kad kiekviena 
semestrų pora (pirmasis su antruoju, trečiasis su ketvirtuoju, penktasis su šeštuoju 
ir septintasis su aštuntuoju) sudaro vieną visumą. Be to, abu vienos poros semestrai 
niekada neina kartu, tad per rudens pusmetį funkcionuoja I, III, V ir VII semestrai, 
tuo tarpu II, IV, VI ir VIII nefunkcionuoja, o per pavasario pusmetį yra atvirkščiai. 
Taigi minėtosios taisyklės buvo nustatytos šitaip. Kad studentas būtų perkeltas iš II 
semestro į III (iš tiesų iš I kurso į II), iš IV į V ir iš VI į VII - privalo būti išklausęs 
visus dėstomuosius dalykus iš ankstesnės poros semestrų, išskyrus daugiausiai du 
dalykus, kuriuos privalėtų išklausyti per ateinančią porą semestrų. Kad studentas 
yra išklausęs dalyką, patvirtina atitinkamas profesorius savo parašu studento kny- 
gelėje ir pasirašo studentui išlaikius abiejų semestrų kolokviumus. Keliant studentą 


459. Stašinskas Vladas (1874-1944), teisininkas, advokatas, savivaldybininkas, Lietuvos politi- 
kos veikėjas, pirmasis Lietuvos vidaus reikalų ministras. 


294 


iš pirmosios semestrų poros yra vienas absoliučiai būtinas dalykas, kurio neišklau- 
sęs studentas negali būti perkeltas į III semestrą. Kadangi nuo III semestro pas 

mus prasideda specializacija iš ekonomikos ir bendrosios teisės, per pirmuosius du 

semestrus būtinas dalykas ekonomistams bus politinė ekonomija, o teisininkams — 
Romos teisės istorija. Be to, norėdamas pakilti į III semestrą, studentas privalo būti 

išlaikęs bent vieną egzaminą, o norėdamas studijuoti V semestre - bent tris egza- 
minus su pirmuoju imtinai. Tokios tad galioja taisyklės. O studentui perkelti kiek- 
vienos semestrų poros viduje, t. y. iš I į II, iš III į IV ir t. t., pakanka profesoriaus 

parašo, kad studentas išklausė paskaitas. Kolokviumas nėra būtinas ir gali būti lai- 
komas kito semestro gale. 

Šiandien buvo nutarta paskirti Veryhą-Darevskį““?, kuris buvo įdarbintas specia- 
liojo kurso apie mokesčius ir mokesčių inspekciją, lektoriumi, asistentu prie Finansų 
teisės katedros. Buvo nuspręsta, kad pagal statutą Veryha-Darevskis bus kviečiamas 
į Fakulteto tarybos posėdžius. 


1923 metų spalio 22 d. 
Pirmadienis 


Šiandien skaičiau antrą paskaitą universitete. Ir šioji pavyko prasčiau nei praėjusio- 
ji. Turiu omeny ne tiek turinį, kiek pačią paskaitos formą, kalbėjimo techniką. Na, 
„o technika ir forma turi įtakos turinio vertei. Gal šiandien man sekėsi prasčiau, nes 
buvo lietinga ir niūri diena, kas visuomet veikia mano nuotaiką. 

Rytoj ryte išvykstu į Bagdoniškį. 


1923 metų spalio 23 d. 
Antradienis 


Apie devintą ryto išvažiavau iš Kauno. Kelionė sekėsi neblogai, mat tokiu metųdai- 
ku traukiniai nėra perpildyti, ir vietos vagonuose daug, neretai įmanoma padoriai 
išsimiegoti, be to, keliauti dar nėra šalta. Bilietą pirkau iki Obelių, mat iš ten į Bag- 
doniškį eina geresnis kelias nei iš Rokiškio. Šitas ruduo toks šlapias, žemė permir- 
kusi, visi keliai tragiški, tačiau iš Obelių dar įmanoma važiuoti (kelias iš Obelių į 
Matiekus ir Prapultynę yra paplatintas, sutvarkytas, šalia iškasti grioviai - veda jis 
į Ragelius ir Kamajus). Obeliuose mane pasitiko Marynios sūnus Stefanas Rėmeris. 
Aš Obelius pasiekiau vidurnaktį, o 2 valandą nakties jau atvykau į Bagdoniškį. 

Kalbama, kad rytdienos „miškų urėdo“ vizitas nėra toks baisus, kaip kad sesės 
baiminosi. Šiomis dienomis miškų urėdas su tokiu pat tikslu lankėsi Kavoliškyje ir 
Gačionyse. Jis galutinai likviduoja vadinamąją privačių dvaro miškų, kurių iki šiol 
dar nebuvo perėmusi valstybė, „šeimininkystę“. Taigi ir Gačionyse, ir Kavoliškyje pa- 
gal pateiktus savininkų dokumentus apie tai, kad miškų sklypai priklauso keliems 
savininkams, buvo surašyti aktai, kad nurodytieji miškai nebus suvalstybinti. Grei- 
čiausiai tokios pat procedūros bus atliekamos ir Bagdoniškyje. Tad jau nebėra tos 
baimės, kuri iki šiol tvyrojo. Atvyko ir Elizkos atstovas, Julekas Komorovskis. 


1923 metų spalio 24 d. 
Trečiadienis 


Šiandien ta baisioji diena, kai atvyksta Miškų komisija, sukėlusi tiek daug baimės 
Elvyrai ir Maryniai, tiek ašarų, tiek rūpesčių. Jos jau buvo apverkusios Bagdoniškio 
mišką, ypač mylimą Gojų, kurio vertė pastaruoju metu yra mažiausia, bet jaus- 
mų prasme jis mums brangiausias, mat jį labai mylėjo ir puoselėjo Papa. Mums šis 
miškas buvo svarbiausia Bagdoniškio dalelė - vienas mieliausių tėviškės perliukų. 
Apskritai mes, aš su sesėmis, daugiau iš sentimentų gelbėjame tėviškę nei dėl ko- 
kios nors naudos. Skaičiuojant vien pinigais nebūtų sudėtinga atsisakyti Elvyros 
ir Marynios ūkio bei Bagdoniškio miškų, galbūt mums net palengvėtų atsikračius 
kartais nepakeliamos agrarinės reformos naštos, galbūt pavyktų išeiti iš krizės, 
nes net blogiausiu atveju būtų palikta pasirinktinai mažiausiai 25 hektarai miško — 
tarkim, vertingiausio Stačiaragio, - tačiau mūsų jausmams tai būtų nepakeliamai 
skausmingas smūgis. 

Na, nieko tokio baisaus nenutiko. Įvyko tai, ką aš iš pat pradžių sakiau - bus su- 
rašomas tik formalus aktas, likviduojantis mano šeimininkavimą Bagdoniškio miš- 
kuose. Dar praėjusiais metais apie tokį aktą kalbėjo miškų urėdas. Minėtasis aktas 
neatima miškų, o įteisina jų padalijimą. Vis dėlto apylinkėse jau pasklido žinia, kad 
atimami Bagdoniškio miškai, ir pavydūs valstiečiai, kurie pastaraisiais metais rodo 
itin didelį nepasitenkinimą dvarininkais ir ponais, pakylėti pastarųjų metų politi- 
nių srovių ėmė triumfuoti ir džiaugtis, kad jų „priešas“ yra trypiamas. Džiaugtis ir 
mėgautis to priešo žlugimu. Ė, bet priešlaikis buvo jų triumfas - vis dėlto jis labai 
liūdnas ir nemalonus jausmingiems žmonėms, tokiems, kaip aš, kurie dalyvauja vi- 
suomeninėje veikloje ir atstovauja būtent liaudžiai bei Lietuvos Respublikai. Šį kartą 
triumfavome mes prieš valstiečius. 

Miškų urėdas pasirodė ryte ir po pusryčių, kai dar nebuvo atvykę kiti komisijos 
nariai, peržiūrėjo planus, išmatavo juose Bagdoniškio miškų plotus, užsirašė mūsų 

pastabas apie kiekvieno iš mūsų dalis, kurios jau seniai paverstos dirbamais laukais, 
ir ypač apie Kumšas, kurios priskaičiuotos prie miškų, o iš tiesų ten tik brūzgynai ir 
ganyklos. Paskui peržvelgė mūsų padalijimo aktą, suskaičiavo miško ir žemės dalis 
ir pasakė, kad Bagdoniškio miškai neatiteks valstybei. Po kurio laiko atvažiavo du 
kiti komisijos nariai: Obelių apygardos viršininkas ir Kriaunų valsčiaus viršaitis Ta- 
maliūnas. Milicijos viršininkas tylėjo ir visiškai nesikišo į pokalbį, o Tamaliūnui ne- 
patiko miškų urėdo išvados ir jis vis netvėrė kailyje pakomentuoti, kad Kumšos yra 
miškas. Kelis kartus nedrąsiai bandė įsikišti - nedrąsiai, puse lūpų, baimindamasis 
gal manęs, o gal tik jausdamasis nemaloniai puolančiojo vaidmenyje. Miškų urėdas 
nesunkiai paneigė jo pastabas, pažvelgęs į Kumšų mišką pro didžiojo kambario lan- 
gus, ir prirėmė patį Tamaliūną prie sienos pripažinti, kad minėtasis miškas neužima 
daugiau nei penkis hektarus ploto ir kad iš principo ten yra tik vidury lauko suaugę 
krūmokšniai. Jeigu mes nebūtume dalyvavę pokalbyje, Tamaliūnas greičiausiai būtų 
atkakliau gynęs savo tiesas, bet šalia mūsų jautėsi nejaukiai, neturįs paramos. Miškų 
urėdo pastabos nebuvo pakeistos ir net niekas nėjo iš arti apžiūrėti Kumšų. Buvo 
surašytas raštas nesuvalstybinti Bagdoniškio miškų ir protokolas, kurį visi, neišski- 
riant ir Tamaliūno, pasirašė. Tamaliūnui teko užsičiaupti. Greičiausiai jis labai nusi- 
vylė, nes važiuodamas pas mus buvo tikras, kad dalyvaus mus sužlugdant - atimant 
mūsų miškus. Manau, dabar valstiečiai rašys į Kauną protestus ir skundus, na, jeigu 
Miškų departamentas neprisimins, kad negavo Papos mirties akto, mes laimėsime ir 
išsaugosime miškus. O, kad tik mūsų valsčiuje gyvenantys priešai su p. Tamaliūnu 
priešaky žinotų, kur slypi silpnoji mūsų pusė, jeigu tik susivoktų, kad Papos mirties 
data gali mums suduoti didžiulį smūgį, su kokiu džiaugsmu tokia žinia pasinaudotų! 
Tačiau nė vienas jų to nežino ir net neįtaria, net ir miškų urėdas apie šį faktą neturi 
žalio supratimo. 


1923 metų spalio 25 d. 
Ketvirtadienis 2 


Taigi tas veiksmas, dėl kurio atvykau į Bagdoniškį, jau atliktas. Dar kartą pavyko 
apginti Bagdoniškio miškus. Kaip norėtųsi, kad tai būtų paskutinis kartas! Taip ir 
bus, jeigu niekas nepareikalaus Papos mirties akto. Tada išsaugosime mūsų miškus. 
Iki šiolei Dievas mus sergi. 

Grįžtu į Kauną. Negaliu ilgiau pasilikti Bagdoniškyje. Dabar man pats darbyme- 
tis. Norėdamas išvažiuoti į Bagdoniškį, turėjau praleisti vieną Tribunolo posėdį ir dvi 
valandas paskaitų universitete. Rytoj jau privalau būti Tribunole, dalyvauti pasitari- 
me dėl vidaus reikalų. Tad niekur nedingsiu, privalau šiandien iškeliauti. 

Bagdoniškio ūkis sunkiai tvarkomas: sukaupta labai mažai pašarų Žiemai, nėra 
grūdų parduoti, Marynios daržovės pūva laukuose, obuolių šiemet labai daug, tačiau 
ir kainos nedidelės, o mokesčiai dar nesumokėti. Per trejus metus seserų ūkyje įvyko 
labai nedidelė pažanga. Nėra grynųjų, o sunkumų be galo daug. Elvyra vis svajoja 
parsikviesti čia vyrą Stefaną Mečkovskį““, nes pati beveik nepakelia darbų naštos. 
Marynia, nors dažnai dvasiškai palūžta ir pradeda kalbėti, kad išnuomos savąją dalį, 
vis dėlto, kai pradedama apie tai rimtai kalbėti, atsitokėja ir nenori prarasti nei žemės, 
neiįją įdėto triūso. Jos sūnus, Stefanas Romeris, gerai laikosi ir padeda motinai, nors 
ta jo pagalba yra tik kaip vykdytojo, be jokios iniciatyvos. 

Vakare, turėdamas didžiulę dėžę obuolių, maišą su trimis žąsimis ir antinu, ly- 
dimas Stefano Romerio, išvykau į Obelių traukinių stotį, o ten 10 valandą vakaro 
išvažiavau į Kauną. 


1923 metų spalio 26 d. 
Penktadienis 


Jau dabar ir iš Obelių važiuoja senoviniai rusiški vagonai su pakeliamais suolais 
miegoti. Jie pritaikyti siaurajam geležinkeliui, yra labai patogūs, nes keleiviai gali 
miegoti net tuomet, kai vagonai perpildyti. Tad aš lyg ir gerai išsimiegojau, bet ka- 
žin kodėl vis viena jaučiuosi pavargęs. 

Ryte pasiekęs Kauną tris valandas laukiau, kol susimokėsiu už bagažą. Aišku, 
permokėjau už bagažą, ypač už obuolius, kurie buvo priskaičiuoti prie „džiovintų 
obuolių“ kategorijos, tad turėjau brangiau sumokėti už transportą. Ir viskas tik dėl to, 
kad Obelių geležinkelio tarnautojėlis, pildydamas pervežimo lapą, nepažymėjo, jog 
tai žali obuoliai. Na, Kaune norėdamas patvirtinti minėtąjį faktą privalėčiau kviesti 
komisiją ir dar prarasti galybę laiko, prisidaryti vargo ir sumokėti dvigubą kainą už 
obuolių transportą iš stoties namo. Sumokėjau kiek liepiamas ir buvau laimingas, 
kad po trijų valandų pagaliau obuoliai buvo pakrauti į vežimą ir lydimi Elenos iš- 
važiavo namo. Aš pats tiesiai iš stoties nuėjau į Tribunolą, kuriame vyko posėdis dėl 
vidaus reikalų. Namo grįžau jau sutemus - jaučiausi be galo pavargęs. 


461. Mieczkowski Stefan. 

1923 metų spalio 27 d. 
Šeštadienis 


Kadangi Kaune viešėjo Prancūzijos armijos majoras, p. d'Etchegoyenas*“*, laikomas 
didžiuliu Lietuvos bičiuliu ir Lietuvos reikalų atstovu Prancūzijoje, vakare buvo su- 
šauktas skubus mūsų jaunos Prancūzijos-Lietuvos draugijos, trumpai vadinamos 
cercle frangais*“, susirinkimas. Nelabai norėjau į susirinkimą eiti, tačiau kadangi 
mūsų draugijos narių nėra daug, o bent vieno nario, ypač mūsų šalies atstovo, ne- 
dalyvavimas būtų skausmingas ir atrodytų, kad mes ignoruojame narius prancū- 
zus, privalėjau nueiti. Mūsų draugijoje, ko gero, yra daugiau prancūzų nei vietinių 
kraštiečių, tad mes, kaip šeimininkai, privalome ypač stengtis nenuvilti prancūzų. 
Lietuvių klube, viename kabinete jau buvo susirinkę šie asmenys: majoras d'Etšego- 
jenas, p. Padovanis, kapitonas Šabanjė, p. Polis Benua, dar vienas prancūzas, kurio 
pavardės nežinau, o iš mūsų šalies atstovų - lietuvių - tik vienintelis Jonas Vileišis 
ir buvęs ministras Dobkevičius. Iš tiesų tai buvo ne posėdis, o tik pokalbis prie 
lengvos vakarienės su stipriaisiais gėrimais ir vynu. Maždaug 1 valandą nakties 
išsiskirstėme. Iki šiol nepažinojau majoro d'Etšegojeno, tačiau buvau apie jį girdė- 
jęs. Jis iš Pirėnų kilęs baskas, maždaug keturiasdešimties metų. 1919-1920 metais 
Gardine atliko kažkokio Prancūzijos valdininko funkcijas ir buvo Lenkijos, o ypač 
Pilsudskio, politikos priešininkas - kritikavo Pilsudskį dėl jo Rytų politikos, nu- 
kreiptos prieš Rusiją. Taigi to konflikto, kuris dėl Pilsudskio rytų politikos kilo tarp 
Lenkijos ir Lietuvos, fone minėtasis žmogus tapo aistringu Lietuvos atstovu. Daž- 
nai jis atvyksta į Lietuvą ir visada yra labai nuoširdžiai sutinkamas. Turi jis ir tam 
tikrų ryšių Paryžiuje - vyriausybėje ir spaudoje, tad dėl to labai vertinamas Lie- 
tuvoje. Kartais pats pasisako Prancūzijos spaudoje, kritikuodamas polonofiliškas 
nuostatas ir gindamas Lietuvą. Dažnai lankosi Lietuvoje, itin maloniai sutinkamas, 
lietuvių politikai jį labai vertina. Prancūzijos spaudoje kritikuoja Lenkijos politiką 
ir paremia aiškindamas Lietuvos poziciją. Šiandien kalbėjausi su šiuo žmogumi ir 
įsitikinau, jog jis simpatizuoja Lietuvai tik dėl to, kad remia Rusiją. Didžiąja Rusija 
jis tiki ir trokšta jos atgimimo, o Lietuvai ir visoms kitoms vadinamosioms kresų 
valstybėlėms, neišskiriant, ko gero, ir Lenkijos, prognozuoja tik federacinį statusą 
Rusijos imperijos sistemoje. Kaip tik todėl jis labai nemėgsta Lenkijos ir ypač Pil- 
sudskio, nes pats labiausiai priešinasi tokioms ateities perspektyvoms. Mano ma- 
nymu, šioji Lenkijos savybė kaip tik yra pagirtina, nes skelbia visų Rytų ir Vidurio 


462. D'Etšegojenas Olivjė (D'Etchegoyen Olivier, 1873-1933), Prancūzijos armijos majoras, žur- 
nalistas, publicistas. 
463. Cercle français (pranc.) - prancūziškas ratelis. 

Europos tautų laisvę, neišskiriant Lietuvos. Minėtoji savybė rodo: Lenkijos ir Lie- 
tuvos konfliktas, kad ir koks aštrus būtų, yra tik istorinis epizodas, o ne nuolatinė 
būsena ir greičiausiai pavirs solidarumu, kai tik iškils reali Rusijos grėsmė. Visas 
šito istoriškai kenksmingo konflikto fatališkumas yra Vilnius ir Lietuvos lenkai. 
Klausimas yra labai rimtas ir komplikuotas, ir tikrai ne toks paprastas, kaip kai 
kurie lietuviai mano. Ir būtent tokia problema gali iškreipti tam tikras istorines bū- 
tinybes, apibrėžiančias minėtųjų dviejų šalių solidarumą. Tokie Lietuvos draugai, 
kaip d'Etšegojenas, man atrodo ne tikraisiais jos interesų gynėjais, o tik spekulian- 
tais, pasinaudojančiais jos siekiais. 


1923 metų spalio 28 d. 
Sekmadienis 


Nekaip jaučiausi po vakarykštės vakarienės. Alkoholis visuomet mane blogai vei- 
kia, o pastaraisiais metais apskritai atpratau gerti, o ypač prisivalgyti vakarais. 
Mano organizmas, labiausiai skrandis, pasidarė itin jautrus. Kiekvieną tokią vaka- 
rienę persergu - sunegaluoja skrandis. Blogai jaučiuosi ir vėlai gulęs. Jeigu tik per 
vėlai atsigulu, kitą rytą jaučiuosi neišsimiegojęs, net kai vėlai keliuosi. Man svarbu 
ne ilgai miegoti, bet prieš vidurnaktį užmigti. Juo anksčiau atsigulu miegoti, juo 
trumpiau galiu pamiegoti ir geriau pailsiu. 
Tad šiandien turėjau valyti skrandį su ricina, beveik neišėjau iš namų. 


1923 metų spalio 29 d. 
Pirmadienis 


Šiandien skaičiau trečią paskaitą universitete šiais metais. Kadangi šiemet dėstau 
ne automatiškai skaitydamas medžiagą iš rankraščio, kaip kad praėjusiais metais, 
o kalbu gyvai, naudodamasis tik užrašais, man sekasi kur kas sunkiau. Supranta- 
ma, sunkiausia dėl lietuvių kalbos, tad labai jaudinausi prieš pirmąją paskaitą, o 
kai pralaužiau pirmuosius ledus, įsitikinau, kad sugebu dėstyti, ir pajutau beveik 
euforiją. Man atrodė, kad jau įveikiau visas kliūtis ir kad susitvarkiau su užduotimi. 
Vis dėlto per anksti apsidžiaugiau. Euforiją sukėlė įspūdis, kad visiškai nesusikom- 
promitavau, ir tai man buvo didžiulis įvykis. Na, o dabar baigiu įsitikinti, kad toli 
gražu neįveikiu užduoties. Paskaitos sunkiai sekasi. Jos atrodo lyg ir turiningos, 
studentai lyg ir gauna įdomios ir kruopščiai parengtos medžiagos, bet man sun- 
ku išsireikšti tam tikrose vietose, ypač tada, kai tenka labiau atitrūkti nuo užrašų. 
Tuomet pradedu klaidžioti kalbos labirintuose, ieškoti geriausios išraiškos formos 

ir pats jaučiu, kad mintis praranda skaidrumą, kad nepasakau to, ką norėčiau pa- 
sakyti. Nežinau, ką daryti - darau, ką galiu. Norėčiau žinoti, ką klausytojai mano 
apie mano paskaitas. Yra dar viena problema: kalbėdamas medžiagą išdėstau kur 
kas lėčiau, nei medžiagą skaitydamas iš rankraščio. Jau dabar imu baimintis, ar 
turėdamas tiek dėstomųjų valandų (4 paskaitų valandos per savaitę) suspėsiu šiais 
mokslo metais pasistūmėti toliau nei praėjusiais. Į mano paskaitas paprastai su- 
sirenka per šimtą studentų. Iki šiol pasirašiau tik 42 studentų knygeles. Studentų 
pavardes užsirašau pasirašinėdamas knygeles. Noriu turėti jų sąrašą, kad geriau 
orientuočiausi per kolokviumus, o kartais ir per egzaminus. Tarp studentų nema- 
žai kariškių ir labai mažai moterų. Iš mūsų Rokiškio kraštų kol kas į sąrašą įtrau- 
kiau tik du studentus - kažkokį Adamonį iš Panemunio valsčiaus ir Maušą Zaką iš 
Obelių, man gerai pažįstamo Obelių pirklio sūnų. 


1923 metų spalio 30 d. 
Antradienis 


Prieš kelias savaites buvo paskelbti visuotinio gyventojų surašymo, vykusio rugsėjo 
vidury, duomenys iš Kauno (visos Lietuvos duomenys dar nepaskelbti). Surašinė- 


jant buvo ir speciali rubrika tautybei įrašyti. 
Taigi pagal minėtojo surašymo duomenis 
Kaune yra iš viso 91 302 gyventojai: lietu- 
vių - 55 068, arba 60,3 procento, žydų - 24 
691, arba 27, lenkų - tik 3988, arba 4,3 pro- 
cento! Kas pažįsta Kauną, tikrai supras, 
kad lenkų tautybės gyventojų skaičius pro- 
centais yra gerokai per mažas už tikrąjį. Tai 
patvirtina surašymo skaičių palyginimas 
su balsų skaičiumi per rinkimus į Kau- 
no miesto tarybą ir Seimą. Per rinkimus į 
Miesto tarybą iš 17 084 balsuotojų už len- 
kų tautinius sąrašus balsavo 4850 rinkėjų, 
arba 28 procentai visų rinkėjų, ir išrinktų 
lenkų tautybės tarybos narių skaičius, pa- 
lyginti su lietuvių tautybės tarybos narių 
skaičiumi, buvo toks: 16 lenkų tautybės 
tarybos narių, 17 lietuvių tautybės tarybos 
narių. Per rinkimus į Seimą, vykusius šių 

Pranešimas „Prasideda visuotinis gyventojų surašymas, 
Lietuvos žinios, 1923, rugsėjo 13, nr. 203. 


metų pavasarį, Kaune balsavo iš viso 38 695 rinkimo teisę turėję gyventojai - už len- 
kų tautinius sąrašus buvo atiduoti 8376 balsai, arba apie 22 procentus. Minėtuosius 
skaičius paėmiau iš tautinio lenkų dienraščio Dzień Kowienski, tačiau jie yra ofici- 
alūs. Dzień Kowienski aiškina, kad mažiau balsų skaičiuojant procentais už lenkų 
tautinius sąrašus buvo atiduota per Seimo rinkimus, palyginti su rinkimais į Mies- 
to tarybą, kadangi rinkimuose į Seimą balsavo ir Lietuvos kariuomenė, apsistojusi 
Kaune. Tad kariškių balsai kilstelėjo tą procentą balsavusiųjų už lietuvių tautinius 
sąrašus ir kartu sumažino procentą balsavusiųjų už lenkų tautinius sąrašus. 

Taigi tokie gyventojų surašymo skaičiai, taip jie, palyginus su balsuotojų skaičiu- 
mi per rinkimus, atrodo. Balsavimas per rinkimus buvo slaptas, o gyventojų surašy- 
mas - atviras. Tad lietuviai triumfuoja: Kaune yra vos 4 procentai lenkų, beveik tiek 
pat, kiek rusų (nepilni 3 procentai) ir vokiečių (šiek tiek per 3 procentus), o lietuviai 
sudaro absoliučią daugumą (60 procentų). Skaičiai yra neginčijami, kadangi gyven- 
tojai laisva valia užrašė savo tautybę, tad negali būti tikslesnio ir „demokratiškesnio“ 
būdo savo tautybei pareikšti. Jeigu už lenkų sąrašus per balsavimą į Miesto tarybą ir 
Seimą buvo didesnis balsų skaičius nei surašymo duomenyse, tai niekaip nepaneigia 
sąrašo skaičiaus, o tik įrodo, kad dar labai daug Kauno lietuvių yra tautiškai pasyvūs 
ir pasiduoda politinei lenkų agitacijai. Tokiu būdu ir sukuriamas netikras vaizdas. 
Taip kalba lietuviai. Ką mano lenkai, papasakosiu rytoj. 


1923 metų spalio 31 d. 
Trečiadienis 


Vėl esu kviečiamas vakaroti pas Mačį. Vaišina jis gera vakariene (kepta žąsis), iš 
pradžių būna užkanda ir degtinė, bet už tai tenka susimokėti jau nepakeliamu, 
visą vakarą trunkančiu, išskyrus trumpą pertrauką per vakarienę, nuolat tuo pa- 


Karikatūros prie 
feljetono „Baltruvienės 
nuotykis“ faksimilė, 
Trimitas, 1924, balandžio 3, 
Nr. 182, p. 20. 

čiu kortų žaidimu chemain de fer, kurio aistringa mėgėja yra p. Mačienė. Šįkart 
vakaro draugija buvo tokia: 1. Namų šeimininkė p. Mačienė, putli, senstanti, ti- 
piška tarnautojo žmona, klasikinė miesčionė, tuščia ir nuobodžiaujanti, kurios 
menka siela nesugeba susitelkti į vaikų auklėjimą ir taip sukurti didžiulį tikslą ir 
viso gyvenimo darbą. Jos fantazijos, matyt, pranoksta vyro galimybes joms pa- 
tenkinti, tad karštligiškai ieško sensacingų įspūdžių, kad ir pigių. Nežinau, kokia 
šios ponios praeitis, ir jos nesvarstau, kai ji buvo jaunesnė, jaunesnis buvo - ne- 
paisant amžiaus skirtumo - ir jos vyras. Šiandien jos vystantis ir tirpstantis vis 
didėjančioje kūno masėje grožis (labai jau vidutinis) sunkiai rastų vartotoją, t. y. 
meilužį. Tad įspūdžių ponia ieško azarte. Ji visuomet trokšta laimėti ir aistringai 
atsiduoda kortų žaidimui, labai mėgsta, jeigu kas nors iš vyrų žaidėjų sugeba elgtis 
žaismingai ir juoktis iš anekdotų. Ji neužsiima jokia visuomenine veikla, yra tokia 
tipiška kūmutė. Jeigu neklystu, kilusi iš Minsko, Baltarusijos lenkė ar baltarusė 
katalikė. Išmoko lietuvių kalbą, bet kalba labai prastai, aišku, neprisipažįsta, kad 
yra lenkė dėl savo vyro; 2. Vaistininko žmona Grigalovska““* lenkė, šiek tiek pra- 
mokusi lietuvių kalbos, p. Mačienės amžiaus. Labai malonus žmogus; 3. Dar kažin 
kokia ponia, matyt, taip pat lenkė, nes lenkiškai gražiai kalba, o lietuviškai, nors 
ir neblogai, prasčiau ir apskritai mieliau kalba lenkiškai. Veikiausiai lietuvio žmo- 
na, nes jos pavardė lietuviška - neįsiminiau kokia. Maloni, rami, kultūringesnė 
už p. Mačienę; 4. Kažkokia daktaro žmona. Irgi to paties amžiaus, t. y. maždaug 
35-erių, už lietuvio ištekėjusi rusė. Veido tipas ir kūno formos rytietiškos. Aukš- 
ta, figūringa, kitados turėjo būti graži, tačiau šiandien grožį sunku pastebėti per 
apkūnumą. Man ji pasirodė kvaila, bet gero būdo. Tokia tipiška kaukazietė. Lietu- 
viškai moka vos kelis žodžius; 5. Namų šeimininkas Mačys, kuris pats nežaidžia 
kortomis, tačiau visą vakarą stovi prie staliuko ir stebi žaidimą, sako juokingas 
pastabas, šiek tiek erzina žmoną, prisėda prie žaidėjų. Labai simpatiškas ir mėgs- 
tantis bendrauti žmogus; 6. Mūsų profesorius Baloga, plepys ir pletkininkas, apie 
kurį Kaune jau seniai niekas rimtai negalvoja. Nežinau, kodėl Mačys jį kviečia į 
kortų vakarus, ir nesuprantu, kodėl jis ateina. Galbūt dėl vakarienės, nes kortomis 
nežaidžia ir visą vakarą sėdi pats už darbo stalo, kažin ką skaito, varto knygas, o 
po vakarienės dingsta su pirmais išeinančiais svečiais. Taip pat nutiko praėjusį 
kartą, taip pat ir šiandien; 7. Beliackinas - jis kortomis žaidžia atsainiai, vaidina, 
kad nepamena taisyklių, stato minimalias sumas, bet visada juokauja, pasakoja 
anekdotus, ypač p. Mačienę jais pralinksmina; 8. Ir p. Grigalovskis*“, vaistininkas, 


464. Originale - Grygatowska. 
465. Grygalowski. 

atėjęs jau į vakaro pabaigą. Malonus vyras, linksmai žaidžia, greičiausiai lenkas, 
nes mielai lenkiškai kalba prie stalo, lenkiškai kalba ir su žmona. Tačiau kilęs jis 
iš Žemaitijos ir moka lietuvių kalbą. Tokia susirinko draugija - apskritai gana 
maloni. Mažiausiai maloni yra pati ponia Mačienė, kuri, kad ir kaip ten būtų, yra 
svarbiausia žaidėja. Rodos, tik dėl jos polinkio į azartą vyras organizuoja tokius 
vakarus ir norėdami jai įtikti svečiai žaidžia kortomis. Man nepatinka tokie kortų 
vakarai, bet ateinu dėl Mačio - jam tai svarbu, o aš mėgstu ir vertinu šį žmogų. At- 
ėjus į svečius ir pasisveikinus tenka iškart sėsti prie staliuko, prie kurio jau žaidžia 
kiti. Kortuojama iki išprotėjimo, neatgaunant kvapo. Jaučiama šiokia tokia įtampa 
ir dėl bendravimo kalbos. Dauguma vakarykščių žaidėjų buvo lenkai, tad nuolatos 
buvo pereinama prie lenkų kalbos, o Mačys ir Mačienė (pastaroji tik norėdama 
įtikti vyrui ir laikytis namų taisyklių) vis prašydavo kalbėti lietuviškai. 


1923 metų lapkričio 1 d. 
Ketvirtadienis 


Vartau savo pastarųjų metų dienoraščius ir matau, kad anuomet tokiu laiku, t. y. 
spalio pabaigoje ir lapkričio pradžioje, jau buvo prasidėjusi žiema - arba buvo snie- 
go (pernai), arba jau rogiakelis (1920 metais) ir stiprus šaltis (1919 ir 1920 metais). Na, 
o šiemet vis dar šilta. Visas spalis labai drėgnas ir šiltas — ne tik čia, bet ir Bagdo- 
niškyje, tenai klimatas yra kur kas atšiauresnis nei Kaune. Nė karto šiemet nesnigo, 
o vidutinė temperatūra svyravo tarp 5-10 laipsnių pagal Reomiūrą (šiandien yra 
plius 9“). 

Parašysiu čia curiosum apie Vokietijos markes. Pastarosiomis dienomis už do- 
lerį mokėta 64 milijonai markių (šiandien, regis, dar daugiau). Tokie skaičiai jau 
nestebina. Nenustebčiau, jeigu kursas siektų milijardus, trilijonus, kvadrilijonus ir 
kvintilijonus, ir t. t. Juk dėl to niekas nepasikeistų. Savo dienoraštyje labai mažai ra- 
šau (pastaruoju metu visiškai nerašau) apie tai, kas vyksta Vokietijoje, nes prireiktų 
daug darbo ir laiko, o dabar laiko neturiu net sistemingai skaityti laikraščių ir sekti 
Vokietijos naujienas. Kita vertus, nelabai prasminga dienoraštyje aprašinėti istorijos 
įvykių, nes tiksliau už mane tai daro politinė spauda, o skaityti išvadų, išvedžiojimų 
ir horoskopų nenoriu. Vis dėlto įvykiai atrodo labai įdomūs ir iškilūs. Kuo pavirs 
šitas fermentas, verdantis vokiškame katile, sunku pasakyti. Sunku numatyti, ar kils 
komunistinės ar monarchinės kovos, kaip jos plėtosis ir kaip baigsis - tai be galo 
reikšmingi dalykai, kurie labai kategoriškai ir galbūt greičiau, nei tikimės, ir radika- 
liau, nei mums atrodo, gali pakeisti mūsų likimą. 

Šiandien lankiausi pas Lyšiną“““, jis su žmona gyvena Žaliakalnyje, Malūnininkų 
gatvėje, visai netoli manęs. Lyšinui priklauso Suvieko dvaras*“, esantis tarp Obelių ir 
Zarasų, kažkur ties Aleksandravėle - tad tolimesnėje Bagdoniškio kaimynystėje. Po 
praėjusio amžiaus septintojo dešimtmečio žemės reformos*“* Zarasų apskrityje jis 
ėjo vadinamojo tarpininko pareigas, t. y. jo darbas buvo sutvarkyti dvarų ir iš bau- 
džiavos išlaisvintų valstiečių santykius. Tuomet ir įsigijo Suvieko dvarą. Jis buvo ru- 
sifikatorius, turėjęs blogą nuomonę apie mūsų kraštą. Jo penkiasdešimtmetis sūnus, 
dabartinis Suvieko savininkas, prieškariu ilgą laiką mūsų kraštuose dirbo žemės vir- 
šininku. Jo rajonui priklausė Obelių valsčius, kuriam tada priklausė ir Bagdoniškis. 
Pastaruoju laiku Lyšinas, kuris per karą buvo Rusijoje, o vėliau pabėgo nuo bolševikų 
ir kelerius metus gyveno Paryžiuje su žmona, tenai abu ir dirbo, prieš keletą metų su- 
grįžo į Lietuvą ir apsigyveno Kaune. Čia, Gamtos institute, kuriam vadovauja Tadas 
Ivanauskas, jis dirba geologu. Suvieko dvarą sunaikino karas - pastatas sudegintas, 
didžioji turto dalis konfiskuota ir parceliuojama. Lyšinui pagal agrarinės reformos 
nuostatas išskirta 80 ha. Lyšinas su žmona yra bevaikiai, abu labai mieli žmonės. Jis 
charakteriu ir mąstysena šiek tiek primena mano draugą iš Peterburgo teisės mo- 
kyklos Ivaną Krasovskį*“. Ji - protinga, simpatiška ir, rodos, drąsi moteris. Pas Lyši- 
nus viešėjo p. Vorobjovas su žmona. Prieš karą Vorobjovas buvo Kauno apygardos 
teismo teisėjas, o dabar turi kažkokį postą Vidaus reikalų ministerijoje. Tad su tokia 
tikrai rusiška kompanija kelias valandas gėriau arbatą ir šnekučiuodamasis maloniai 
leidau laiką. Apskritai retas kuris sugeba būti toks įdomus pašnekovas, kaip kad rusų 
inteligentas, kurio protas vystėsi veikiamas skepticizmo kultūros. Atsidūriau senojo 
rusų monarchizmo ir nacionalizmo atmosferoje. 


466. Lyšinas Piotras. Originale - Liszyn. 

467. Suvieko dvarą nuo 1596 m. iki 1863 m. valdė dvarininkas Kosčiuška. Po sukilimo iš dva- 
rininko Kosčiuškos dvaras nusavintas. Naujuoju dvaro savininku tapo P. Lyšinas. Pats dvaro 
šeimininkas nuolat gyveno Zarasuose, o dvaro reikalais rūpinosi valdytojas P. Macijauskas. Kai 
sudegė dvaro klojimas, čia buvo įrengta pastatų stebėjimo vieta, o gaisro pavojui skelbti pa- 
kabintas varpas. Prie pastato buvo įrengti rūsiai maisto produktams ledu atšaldyti ir laikyti. 
Suvieko dvaro rūmai buvo mediniai, vieno aukšto, juose buvo didelė salė ir daug kambarių. 
Pirmojo pasaulinio karo metais, vokiečiams okupavus Suvieką, dvaro pastatuose buvo įrengtas 
medicinos punktas. Mediniai dvaro rūmai 1919 m. per gaisrą sudegė, išliko tik iš akmenų staty- 
tas dvaro namas ir kiti ūkiniai pastatai. 1928 m. dvaro dalį nusipirko J. Kazlauskas, kilęs iš Sala- 
ko. Anuomet jam priklausė 89 ha dvaro žemės. 1943 m. J. Kazlauską nušovė sovietai. Manoma, 
kad tai buvo kerštas už menkai apmokėtą darbą. 1992 m. nustatyta buvusi dvaro teritorija, kuri 
užima 12,5 ha. 

468. Kalbama apie 1861 m. baudžiavos panaikinimo reformą. 

469. Originale - Krasowski Iwan. 

1923 metų lapkričio 2 d. 
Penktadienis 


Šiandieną buvo sušauktas didysis lenkų švietimo suvažiavimas. Apie jį skaičiau 
Dzień Kowienski*“, užsiminė apie tai ir Micevičuvna“*", ir Januševskis**. Norėjau 
užsukti į šitą dvi dienas trunkantį suvažiavimą, pabūti bent keliuose posėdžiuose, 
nes į visus nueiti negalėčiau dėl laiko stokos. Žinojau, aktyviai ten nedalyvausiu, 
o dalyvauti norėjau. Jaučiu poreikį turėti kokį nors visuomeninį kontaktą su veik- 
liais šalies lenkais, bet dėl įvairių priežasčių kaip tik tokio kontakto neturiu. Ta 
grupė, kuri čia vadovauja visuomeniniam lenkų gyvenimui, yra taip glaudžiai su- 
sijusi, tokia vienmintė, kad kitaip mąstantys žmonės, tokie kaip aš, negali prieiti 
prie visuomeninio lenkų judėjimo, ypač jei dar yra užsiėmę, nedalyvauja vaka- 
rėliuose, susitikimuose ir kartu kaip aš jaučia, kad lenkų visuomeninio judėjimo 
siekiai, veikla ir įsitikinimai nėra populiarūs. Savęs primesti nemoku ir nenoriu, 
kadangi tvirtai ir kategoriškai pasisakau už Lietuvos valstybingumą, o mūsų len- 
kams būdingas nepasitikėjimas minėtuoju valstybingumu ir galbūt nenoras, kad 
jis egzistuotų, tuo tarpu lietuviai čia yra stipresni ir dažnai veikia labai agresyviai 
arba aršiai antilenkiškai, taigi, jeigu norėčiau dalyvauti visuomeniniame lenkų 
gyvenime, mane galėtų palaikyti bandant paskleisti svetimas mintis. Galbūt kai 
kurie galėtų įtarti, kad mane siunčia lietuviai, kad esu jų „šnipas“, - kai pastaruo- 
ju laiku vyrauja tokie įtempti santykiai, labai nesunku pradėti įtarinėti ką nors 
šnipinėjant. Man nemalonu vien pagalvoti, kad galiu būti įtariamas šnipinėjimu, 
verčiau laikausi nuošaly. Kadangi nedalyvauju lenkų vakarėliuose ir privačiai su 
jais nesusitinku, o dėl savo veiklos Tribunole ir universitete turiu reikalų tiktai su 
lietuviais, vis labiau atitolstu nuo lenkų veiklos mūsų šalyje. Kartais dėl to liūdžiu, 
o kartais ilgiuosi, kartais gailiuosi, kad taip atitolau. Aš esu lenkas ir todėl tokia 
padėtis manęs netenkina. Tautybė juk ne kas kita kaip visuomeniniai ryšiai, o ne 
vien tik jos deklaravimas. Dėl to man sunku, kad esu izoliuotas nuo lenkų veiklos 
šalyje. Todėl ir norėjau šiandien dalyvauti suvažiavime, bent šiek tiek suartėti, bet 
pabijojau būti tenai nepageidaujamas ir nesiėmiau jokių žingsnių, kad galėčiau 
dalyvauti. Užtat, kai grįžęs iš miesto namo radau bilietą ir vardinį kvietimą, pasi- 


470. Dzień Kowienski (Kauno diena) - lenkų dienraštis, leistas Kaune 1919-1940 m. lenkų kalba. 
471. Micevičuvna Joana Marija (Micewiczowna Joanna Maria, vėliau Masalska), lenkų veikėja 
Lietuvoje, Kauno lenkų gimnazijos vedėja. 1904-1905 m. kartu su Autoriumi veikė „Lithuanios“ 
draugijoje Paryžiuje. 

472. Januševskis Julijonas (Januszewski Julian), lenkų veikėjas, 1922-1928 m. laikraščio Wiado- 
mości Rolnicze (Ūkio žinios) leidėjas ir redaktorius. 

rašytą deputato Budzinskio*" lenkų frakcijos vardu, labai apsidžiaugiau. Po pietų 
nuėjau į posėdį. Suvažiavime dalyvauja labai daug žmonių, jis vyksta Prodrolio 
patalpose. Dėl laiko stokos galėjau pasiklausyti tik pusantros valandos. Pasisteng- 
siu užsukti dar rytoj po pietų, jeigu nesutrukdys Tribunolo teismo posėdis. Norė- 
čiau tapti nuolatiniu draugijos „Ošwiata““* nariu. Suvažiavimo pirmininkas yra 
kunigas Liausas*5. Per pirmąjį posėdį, kuriame dalyvavau, buvo skaitomi įvai- 
rių vietos grupių pranešimai, o vėliau dalykinį lenkų deputatų frakcijos referatą 
perskaitė Budzinskis. Pranešimas sukosi apie seimo veiklą, su švietimu susijusius 
įstatymus, be to, pranešėjas atkreipė dėmesį į lenkų mokyklų teisines ir politines 
sąlygas šalyje, į tautinių mažumų teises. Budzinskio referatas buvo labai taktiškas, 
kupinas geros valios, sutarimo su lietuviais ir apskritai rašytas pabrėžiant valsty- 
bingumą ir pilietiškumą. 


1923 metų lapkričio 3 d. 
Šeštadienis 


Gaila, bet turėjau tiek darbo, kad negalėjau šiandien nueiti į Lenkų švietimo suva- 
žiavimo posėdį. Džiaugiuosi, kad bent vakar trumpai jame pabuvau, kad parodžiau 
savo solidarumą su lenkų švietimo kūrėjais, kad parodžiau, jog ir aš bendrauju su 
asmenimis, dirbančiais tokį darbą. Pabandysiu tapti ir draugijos „Ošwiata“ nariu, 
kad galėčiau daugiau prisidėti prie savo tautiečių veiklos, bet šiandien posėdyje 
dalyvauti jau negalėjau. Iki pietų dalyvavau Tribunolo teismo posėdyje, o po pietų, 
kaip visada, namie turėjau tiek darbo, kad negalėjau sau leisti bent dviem valan- 
dom išeiti į miestą. Darbas kyla man prieš akis tarsi koks kalnas. Dar daugiau jo 
turėsiu. Be einamųjų paskaitų užrašų, kuriuos turiu pasidaryti, dar ruošiuosi rašyti 
visą paskaitų ciklą, kurio nebaigiau praėjusiais mokslo metais ir kurį dar privalėjau 
gerokai papildyti. Be to, nuolatos tenka rašyti Tribunolo teismo nuosprendžius ir 
pradėti rengti pirmąją dėstomąją medžiagą spaudai. Norėčiau jau prie šito darbo 
prisėsti, bet jo bus labai daug, nes reikia daug ką perrašyti, suredaguoti ir pavarty- 
ti keletą knygų. Vis dėlto labiausiai baiminuosi, kad šiaulietiška Kultūra*"* pradės 
reikalauti pažadėtojo rankraščio apie politines Lietuvos partijas enciklopediniam 


473. Budzinskis Viktoras (Budzinski Wiktor), dvarininkas, lenkų veikėjas Lietuvoje, lenkų frak- 
cijos pirmininkas Lietuvos steigiamajame seime. 

474. „Ošwiata“ („Švietimas“) - lenkų švietimo draugija. 

475. Liausas Bronislavas (Laus Bronistaw). 

476. Kultūra - mėnesinis mokslo, visuomenės, kultūros, meno ir literatūros žurnalas, ėjęs 1923- 
1929 m. Šiauliuose, 1930-1941 m. Kaune. Leido 1923-1926 m. kultūros švietimo bendrovė „Kultū- 
ra“, o ją uždarius, 1927-1941 m. - Kultūros švietimo draugija. 

savo leidiniui. Žadėjau tai padaryti, nes tikėjausi vasarą turėti daugiau laisvo laiko. 
Liepą laiko dar turėjau, bet patingėjau ir nieko neparašiau. Na, o dabar jau ir pats 
nežinau, kaip viską suspėsiu. Vakar gavau laišką iš Kultūros - kol kas nešiojuosi jį 
kišenėje ir bijau atplėšęs sužinoti, kad ji jau reikalauja rankraščio. Net neabejoju, 
kad laiškas rašytas su minėtuoju tikslu. Šiandien jau sunku išsisukti nuo įsiparei- 
gojimo ir esu tiesiog išsigandęs - kaipgi aš įvykdysiu įsipareigojimus! 


1923 metų lapkričio 4 d. 
Sekmadienis 


Mano gedulo diena. Pagal senąjį kalendorių šiandien yra spalio 22 diena. Aninkos 
mirties data. Mirė ji 1914 metų spalio 22 dieną pagal senąjį kalendorių, arba lapkri- 
čio 4 dieną pagal naująjį. Jau devyneri metai praėjo nuo tos datos. Devyneri metai 
be jos, devyneri liūdnos vienatvės metai. Taip, buvo jie itin gausūs įvairių įvykių, 
kupini didžiųjų istorinių veiksmų, tačiau man asmeniškai tokie skurdūs ir sausi 
tarytum dykuma. Aninka!! Tai aš, Tavo Michasius, Tave prisimenu! 

Kažkur toli toli paliko gyvenimo džiaugsmas, noras gyventi. Kaip aš mirti norė- 
čiau. Mirtis mane nuramintų. Šiandien ji mano laimė, mano svajonė. Dieve, Valdove, 
atsiųski man mirtį. 


1923 metų lapkričio 5 d. 
Pirmadienis 


Vakare skaičiau šiais mokslo metais ketvirtą paskaitą universitete. Esu patenkintas, 
kad neblogai pavyko - suklydau tik apskaičiuodamas paskaitos laiką, pabaigiau 
ją dėstyti per anksti, o paskui skaičiau iš savo užrašų, bet temos jau neišplėtojau. Į 
mano paskaitas susirenka visada daug klausytojų - maždaug šimtas, o bendras I 
semestro studentų skaičius siekia du šimtus. Jau pradedu atpažinti nuolatos paskai- 
tas lankančiųjų veidus - matyt, uoliųjų studentų elitas. Tarp jų yra ir visas būrys 
karininkų. Na, bet dar tikrai gerai nesiorientuoju savo auditorijoje. 

Kaune kilo sensacija. Šiandien rytą, o gal vakar pagal komendanto, kuris veikė 
vadovaudamasis karinės padėties įstatymais, įsakymą iš Kauno buvo išsiųstas Vol- 
demaras. Areštuotas jis buvo savo bute ir skubos tvarka priverstinai išvežtas kažkur 
į Žemaitiją, regis, į Varnius, kuriuose mėnesiui turi būti pasodintas į koncentracijos 
stovyklą, o iš jos išėjęs turi būti internuotas, regis, Kretingoje. Areštuotas jis buvo dėl 
straipsnių savaitraštyje Vairas, žinoma, puolė vyriausybę ir krikščionių demokra- 
tų politiką, o Vairo redaktorius Antanas Smetona buvo nubaustas kelių tūkstančių 

litų bauda ir įspėtas, kad jos nesumokėjęs kuriam laikui sės į areštinę ar kalėjimą. 
Girdėjau, kad Smetona neketina mokėti baudos, kad renkasi areštinę ar kalėjimą, 
ir tai būtų taip pat didžiulė sensacija, atsižvelgiant į tai, kad Antanas Smetona buvo 
pirmasis Lietuvos Respublikos prezidentas. Voldemaro išvežimas labai plačiai ap- 
tarinėjamas ir, ko gero, neliks be pasekmių. Universiteto Humanitarinių mokslų 
fakultetas, kuriame Voldemaras dirba profesoriumi, greičiausiai priims kokią nors 
rezoliuciją - dėljos tariasi minėtojo fakulteto profesoriai. Tam tikruose sluoksniuose, 
priešiškuose valdžiai, jis įtariamas turėjęs slaptų kontaktų su Lenkija, o tarp radikalių 
tautinių dešiniųjų, kuriems vadovauja Smetona ir Voldemaras, pastarojo autoritetas 
dar padidės. 

Vokietijos markė jau skaičiuojama bilijonais. Jos kursas yra 1 14 bilijono už dolerį! 


1923 metų lapkričio 6 d. 
Antradienis 


Grįžtu prie temos, rašytos spalio 30 dieną, antradienį - apie visuotinį gyventojų 
surašymą ir tautinių mažumų skaičių Kaune. Kalbėjau, kokie lietuvių lūkesčiai, 
kokių pernelyg optimistinių skaičių tikisi lietuvių naudai. Suprantama, lenkai pa- 
sidarė visiškai priešingas išvadas. Jie tvirtina, kad geriausias skaičių klastojimo 
įrodymas yra jų nesutapimas, palyginti su tuo balsų procentu, kuris buvo fiksuo- 
tas Kaune per Seimo ir Miesto tarybos rinkimus, kai balsavimas vyko slapta. Pa- 
sak lenkų, sąraše nustatytas pernelyg menkas lenkų procentas rodo, kokia dirb- 
tinė ir neteisinga yra atviro surašymo sistema. Tai lemia spaudimas, kurį daro 
surašymą vykdantys funkcionieriai lietuviai, ir lenkų bailumas, mat lenkai per 
slaptus balsavimus atidavė savo balsus už tautinius lenkų sąrašus ir parodė, kas jie 
iš tiesų yra, pademonstravo savo tautinį lenkišką sąmoningumą, o iš tiesų bijo vie- 
šai demonstruoti savo tautybę ir vaidina lietuvius. Tas jų lietuviškumas tėra tušti 
skaičiai, gauti dėl teroro, vykdomo prieš lenkų tautą, ir iš tiesų jokios reikšmės 
skaičiams suteikti neįmanoma. Šitaip tvirtina lenkai. Tad kas iš tikrųjų yra teisus? 
Ir ką byloja tokie skaičiai? 

Net neabejoju, kad surašinėtojai, kuriais dirbo faktiškai vien lietuviai, pavieniais 
atvejais galėjo suregistruoti lenkus lietuviais, bet dėl to skaičiai nebūtų tokie įspūdin- 
gi. Būtų naivu visą kaltę suversti tik šitam vienam veiksniui - juolab jeigu tie žmonės, 
kurie per slaptus rinkimus balsavo už tautinius lenkų sąrašus, iš tiesų norėtų atvirai 
deklaruoti savo lenkiškumą, jų susidarytų kokie keli šimtai, na, galbūt tūkstantis, na, 
gerai - du tūkstančiai. Skirtumas nebūtų toks ryškus, koks yra dabar. Kad ne agitacija, 
ne surašinėtojų spaudimas lėmė tokį masinį lenkų, per slaptus rinkimus balsavusių 

už lenkų sąrašus, virsmą lietuviais, rodo ir du mano namo Žaliakalnyje gyventojai. 
Šiame name aš vienintelis užsirašiau lenku, visi kiti deklaravo, kad yra lietuviai, nors 
gyvena kelios šeimos, namie kalbančios lenkiškai. Kai kurie žmonės net nemoka lie- 
tuviškai ir slapta varo ant lietuvių, mielai skaito visokius atsiliepimus, šmeižiančius 
lietuvius, arba straipsnelius iš Strzecha Rodzinna (Gimtoji pastogė). Jie neprijaučia 
lietuviams ir ypač per rinkimus pasiduoda lenkų agitacijai. Džiaugiasi visuomet, kai 
lietuviams kas nors nepasiseka. Vis dėlto sąrašuose užsirašė lietuviais. Matyt, faktas 
yra tas, kad didžioji masė žmonių, per slaptus rinkimus balsavusių už lenkų sąrašus, 
atvirame sąraše deklaravo, jog yra lietuviai tik dėl to, kad valdžia priklauso lietu- 
viams. Net neabejoju: jeigu dabar Kaunas priklausytų ne lietuviams, o lenkams, visa 
toji žmonių masė būtų užsirašiusi ne lietuviais, o lenkais ir tuomet lenkų procentas, 
palyginti su visuma, būtų ne 3 ar 4 procentai ir net ne 22 ar 28 procentai, kaip kad 
buvo per slaptus balsavimus, o kur kas didesnis. Kodėl darau tokias išvadas? Pakal- 
bėsiu apie tai kitą kartą. 


1923 metų lapkričio 7 d. 
Trečiadienis 


Trumpas įrašas, nes labai neturiu laiko. Pasibaigus teismo posėdžiui, kuris užsitęsė 
iki pietų, dar rengiau paskaitų užrašus - perrašinėjau medžiagą iš vientiso per- 
nykščio rankraščio. Po to dar ruošiausi rytdienos paskaitai. Tad vakarykštę temą 
atidedu kitam kartui. 


1923 metų lapkričio 8 d. 
Ketvirtadienis 


Turėjau kvietimą į šio vakaro lietuviškojo „Tautos teatro“? atidarymą. Tai naujas, 
privatus teatras, kuris veiks kartu su valstybiniu teatru. Jį sukūrė Sutkaus“, Bičiū- 


477. Tautos teatras Kaune veikė 1919-1923 m. ir 1923-1924 m. Įkūrėjas ir režisierius Antanas Sut- 
kus, dailininkas Vladas Didžiokas, kompozitorius Juozas Tallat-Kelpša. Iki 1919 m. vidurio buvo 
finansiškai remiamas valstybės. Daugumą statytų spektaklių sukūrė lietuvių dramaturgai. Tea- 
trui iširus, daugelis jo aktorių 1926 m. prisijungė prie Valstybės teatro kolektyvo. 

478. Sutkus Antanas (1892-1968), teatro režisierius, pedagogas, teatro teoretikas ir eksperi- 
mentatorius. 1919 m. jis įkūrė Vaidybos mokyklą, kuri buvo pirmoji lietuvių teatro mokykla 
Lietuvoje. A. Sutkus parengė išsamią mokyklos programą, pakvietė į ją dirbti Lietuvos uni- 
versiteto dėstytojų būrį. Minėtosios mokyklos pagrindu įkurtas satyrinis „Vilkolakio“ teatras, 
veikęs 1920-1925 m., ir atnaujintas Tautos teatras, veikęs 1923-1925 m. Nuo 1925 m. vadovavo 
vaidybos studijai, įsikūrusiai Kauno žydų Habimos teatre. 1926-1928 m. Valstybės teatro direk- 
torius, 1934-1944 m. - režisierius. Pastatė daugiau kaip 80 spektaklių. 

no”, Puidos**“ ir kitų artistų bei literatų secesinė grupė, nepritarianti „Meno kūrė- 
jų draugijos“ veiklai, buriančiai visus tautinio meno kūrėjus. Sakoma, kad šiandien 
minėtoji secesinė grupė yra rimtesnė ir darbštesnė už metropolitišką grupę, kurio- 
je apstu karjerizmo, ambicijų, bylinėjimosi (jos lyderis yra Justinas Vienožinskis). 
Taigi Sutkaus ir kitų grupė užėmė Artistų draugijos namus, turėjo dramaturgijos 
mokyklą, satyros kabaretą „Vilkolakis“, o dabar įkūrė ir teatrą. Pavėlavau į atida- 
rymą, nes nuo 7 iki 9 valandos dirbau universitete, suspėjau jau į paskutinę origi- 
nalios lietuviškos T. Vaišnoro“*! pjesės „Gedimino sapnas“ dalį. Patetiška drama, 
vaizduojanti Lietuvos tautiškosios pagonybės, apsuptos iš visų pusių krikščionybės, 
tragediją. Spektaklis skirtas tiktai kviestiniams žiūrovams. Į spektaklį susirinko 
aukšti šalies pareigūnai, politikai, literatai ir Lietuvos inteligentų grietinėlė. 
Po spektaklio vakarieniavau su Juozapu Albinu Herbačiausku ir jo Žmona. 


479. Bičiūnas Vytautas Pranas (1893-1942), dailininkas, meno istorikas ir kritikas, rašytojas, 
dramaturgas, įvairių kultūrinių organizacijų įkūrėjas ir dalyvis, pedagogas, ne vieno periodinio 
leidinio redaktorius, politikas. 1919 m. buvo vienas iš Lietuvos darbo federacijos (LDF) steigėjų, 
1919-1926 m. taip pat LKDP narys. Į Steigiamąjį seimą išrinktas III (Raseinių) rinkimų apygar- 
doje. Priklausė LKDP frakcijai. Nuo 1920 m. balandžio 15 d. iki 1922 m. lapkričio 13 d. - Steigia- 
mojo seimo narys. Į Pirmąjį seimą išrinktas III (Raseinių) rinkimų apygardoje pagal Lietuvos 
krikščionių demokratų partijos sąrašą. Priklausė LKDP frakcijai. Nuo 1922 m. lapkričio 13 d. iki 
1923 m. kovo 13 d. - I Seimo narys. Nuo 1922 m. lapkričio 28 d. - Žemės ir miško ūkio, Finansų ir 
biudžeto komisijų narys. Į Antrąjį seimą kandidatavo III (Raseinių) rinkimų apygardoje pagal 
Lietuvos krikščionių demokratų partijos sąrašą, tačiau nebuvo išrinktas. Nuo 1923 m. mokytoja- 
vo Kauno mokyklose, bendradarbiavo pedagoginėje spaudoje, leidiniuose jaunuomenei. 1919 m. 
buvo įkurtas „Vilkolakio“ menininkų klubas, kurį Bičiūnas inicijavo kartu su režisieriumi An- 
tanu Sutkumi, dailininkais Pauliumi Galaune, Vladu Didžioku, Viliumi Jomantu ir kitais Lie- 
tuvos kultūros veikėjais. 1920 m. „Vilkolakio“ klubą performavus į satyros teatrą, jo vadovas 
Antanas Sutkus pasigedo profesionalaus teatro dailininko, kuris kurtų scenografiją. Šią vietą, 
kartu su Viliumi Jomantu, „Vilkolakio“ teatre užėmė Bičiūnas. Jiems buvo pavesta kiekvienam 
spektakliui sukurti naujas dekoracijas, pritaikyti jas prie konkretaus pastatymo taip, kad taptų 
vizualine jo išraiška. Bičiūnas su Sutkumi ir bendraminčiais scenografijoje siekė apibendrinto, 
užuominomis kalbančio vaizdo, kuris papildytų scenos veiksmus, o ne detalėmis mėgdžiotų 
tikrovę. (Plačiau žr.: Živilė Intaitė, Tarp tradicijų ir modernumo: Vytauto Bičiūno (1893-1942) 
kūryba, Krantai, http://kranturedakcija.lt/app/webroot/files/2014-4-12-15-Intaite.pdf.) 1940 m. 
birželio 15 d. Sovietų Sąjungai (SSRS) okupavus nepriklausomą Lietuvos valstybę, 1941 m. birže- 
lio 14 d. SSRS represinių struktūrų suimtas ir ištremtas į Šiaurės Uralo lagerius. 1942 m. lapkričio 
4 d. sušaudytas Sverdlovske. 

480. Puida Kazys Aleksandras (1883-1945), lietuvių rašytojas, dramaturgas, spaudos darbuotojas, 
vertėjas. 

481. T. Vaišnoras - Vytauto Prano Bičiūno slapyvardis. Pjesė „Gedimino sapnas“ parašyta pagal 
Aleksandrą Eromą-Gužutį (1822-1900). 

14 n KRIVULĖ 


E TEATRAS 


AA NATT 


Namas, kuriame randasi „Tautos Teatras“ ir „Vilkolakis“ (Maironio g. 3) 


„Tautos Teatro“ bendradarbiai: m 
Iš kairės dešinėn (sėdi): H, Kačinskas; Dir. J. Lapėnas; J. Ožkinaitė: A, Paliušytė; V. Marcinkus; P. Pinkauskaite, „Tautos teatras . 
Dir. K. Puida; Dir. ir Rež. A. Sutkus. (Stovi); A. Nerimas; A. Pranaitis; St. Pelaitis; V, Tamoliūnas; Dekor. Is 
V. Bičiūnas; K. Juršys; N. Įūrasūnaitė; Į. Siparis; I. Olšauskas; J. Jonaitis; Rež. padėj. A. Gricius. Nuotraukų faksimilė iš 
žurnalo Krivulė, 1924, 
nr. 1, p. 14. 


1923 metų lapkričio 9 d. 
Penktadienis 


Lyja - oras labai nemalonus. Ir visas ruduo toks. Iki šiolei vos kelis kartus buvo pa- 
šalę, nė karto nesnigo. Pakankamai šilta. Mieste medžiai dar nenusimetė visų lapų. 
Ypač žali atrodo sodai, vaismedžiai atrodo beveik taip pat, kaip vasarą. 

Pastaruoju laiku aktualus klausimas šalyje yra visose valstybinėse įstaigose ma- 
žinami etatai. Dėl valstybės tarnautojų reformos tūkstančiai darbuotojų atsidurs 
gatvėje ir jų likimas tikrai nebus lengvas. Kodėl? Mat šitie pusiau inteligentai arba 
persiorientavęs proletariatas nesugebės dirbti kito darbo, o jų gyvenimas pasunkės 

dar labiau, nes jau kurį laiką ekonominė padėtis nėra paprasta. Pramonėje sąstin- 
gis, prekyba taip pat nefunkcionuoja gerai, o žemės ūkis apskritai atsidūręs kritinėje 
padėtyje. Etatai mažinami taip pat dėl būtinybės taupyti lėšas, nes valstybė pateko 
į sudėtingą finansinę padėtį. Minėtasis sąstingis ir ypač žemės ūkis, kenčiantis dėl 
negalėjimo realizuoti užauginto derliaus, dėl kone visiškai išnykusių galimybių gau- 
ti grynų pinigų, kenčiantis dėl milžiniško pinigų bado, lemia, kad į valstybės kasą 
labai vangiai plaukia mokesčiai ir juntamas skausmingas lėšų trūkumas. Valstybė 
privalo arba ryžtis popierinių pinigų emisijai, kas sukeltų lito nuosmukį ir pakenktų 
taip kruopščiai sukurtai stipriai valiutai, arba besąlygiškai taupyti. Žlugdyti lito val- 
džia nesutinka. Visa finansų ministro Petrulio“ politika skirta sukurtajai valiutai 
išlaikyti, bet ją išsaugoti yra be galo sudėtinga, nes litų skaičius yra ribotas ir dėl to 
dar labiau aštrėja ekonominė krizė. Jau girdisi priekaištų Petruliui dėl jo vykdomos 
finansų politikos, kuri dar sumišusi su nacionalizmu išties labai apsunkina padėtį. 
Tokios politikos priešininkai ir Petrulio oponentai, kurių kritiką, beje, girdėjau tik 
pokalbiuose, o ne spaudoje, sako, kad dabar veiksmingiausias būdas pažaboti krizę 
būtų ne popierinių pinigų infliacija ir lito žlugdymas, ne skylių lopymas taupant, o 
žydų parama. Didžioji dolerių masė, esanti šalyje, sutelkta žydų rankose. Krikščionys 
kenčia dėl litų stokos, o žydai rankose varto dolerius. Jeigu Lietuvą paremtų žydai, 
t. y. jeigu jie galėtų dalyvauti valdant valstybę, patenkintų jų ekonominius reikalavi- 
mus ir pan., tai žydai su savo doleriais ir kreditais sukurtų litui stabilesnį pagrindą - 
būtų galima iš karto padidinti litų emisiją nekenkiant pačiai valiutai ir pamaitinti 
badaujančiuosius, o kartu padėti šalies ekonomikai. Aišku, tuomet žydai griežtų pir- 
muoju smuiku, bet šalis galėtų atsipūsti ir toliau gyventi. Be to, žydai savo didžiuliais 
tarptautiniais ryšiais paremtų Lietuvą išorėje. Taip kalba dominuojančios politikos 


482. Petrulis Vytautas (1890-1941), ekonomistas, politikas. Nuo 1925 m. vasario 4 d. iki rugsėjo 
25 d. vadovavo XI Ministrų kabinetui, buvo finansų ministras keturiuose ministrų kabinetuose 
(VII - Ernesto Galvanausko (1922 m. vasario 2-1923 m. vasario 23 d.), VIII - Ernesto Galva- 
nausko (1923 m. vasario 23-1923 m. birželio 29 d.), IX - Ernesto Galvanausko (1923 m. birželio 
29-1924 m. birželio 18 d.), X - Antano Tumėno (1924 m. birželio 18-1925 m. vasario 4 d.), Seimo 
narys ir prezidiumo pirmininkas, Lietuvių krikščionių demokratų partijos vadovas, vienas Eks- 
porto prekybos bendrovės kūrėjų ir direktorių, žurnalo Tauta redaktorius. 1940 m. ištremtas 
į Karelijos Uchtos lagerį. Sušaudytas bolševikų. 1919 m. gruodžio 12 d. V. Petrulis drauge su 
M. Yču ir A. Prūsu buvo išrinkti pirmojo nacionalinio banko - Lietuvos prekybos ir pramonės 
banko - valdybos nariais. Jam tapus finansų ministru, šitos žinybos veikla pastebimai pagyvėjo, 
o savų pinigų įvedimo darbai tiesiog virte virė: buvo sudaromos sutartys su užsienio spaustu- 
vėmis (A. Hasės, O. Elsnerio) dėl lietuviškųjų banknotų spausdinimo, sparčiai organizuojamas 
Lietuvos bankas, platinamos jo akcijos, įvedamas sąskaitinis litas, parengiamos auksinų keitimo 
į litus taisyklės, pertvarkomi mokesčiai ir kt. Tik dėl tokio aktyvumo, nepraėjus nė pustrečio 
mėnesio nuo to laiko, kai V. Petrulis tapo ministru, litas pradėjo savo gyvenimą. 

oponentai, tačiau jų, prijaučiančių žydams, nėra daug ir jų teiginiai nėra populiarūs. 
Priešingai - išsivadavimo iš žydų įtakos srovė yra labai stipri, nors neretai sunkina 
ekonominę padėtį. 


1923 metų lapkričio 10 d. 
Šeštadienis 


Šiandien mieste sutikau advokatą Cimkauską, kuris man pranešė lyg ir naujieną 
iš Vokietijos, sakė, kad Bavarija jau paskelbta monarchija, o į sostą (karališką ba- 
varišką?) pasodintas kunigaikštis Ruprechtas*“, vyriausiuoju vadu paskirtas Liu- 
dendorfas***, kariuomenė prisiekė ištikimybę išrinktajam monarchui. Kol kas dar 
neskaičiau vakaro laikraščių, tad neturėjau progos įsitikinti, ar šioji informacija 
yra teisinga. Vokietijos katilas jau seniai burbuliuoja. Saksonijos komunistinis val- 
dymas jau likviduotas, bet neramumai vis dar tęsiasi. Berlyne vis kartojasi riaušės, 
masiniai parduotuvių užpuolimai, o respublikos koalicija, kuria rėmėsi Štresema- 
not% vyriausybė, pairo ir šalies valdžios krizė dar labiau užaštrino padėtį. Reino 
krašto provincijose, okupuotose prancūzų ir belgų kariuomenių, juda prancūzų 
proteguojami separatistai; su jais kovoja vietos nacionalistai, siekiantys išsaugoti 


483. Žinios netikslios. Kalbama apie „Alaus pučą“ (vok. Hitler-LudendorfF-Putsch), Vokieti- 
jos nacionalsocialistinės darbininkų partijos (NSDAP) nesėkmingą mėginimą paimti val- 
džią 1923 m. lapkričio 8-9 d. Pučą organizavo Adolfas Hitleris ir Ėrichas Liudendorfas. Vokie- 
tijos nacionalsocialistinė darbininkų partija per suvažiavimą 1923 m. sausio mėn. iškėlė tikslą 
nuversti vyriausybę. Partijai priklausė daug kariškių ir savanorių korpuso narių, kurie entuzias- 
tingai palaikė tokias idėjas. 1923 m. lapkričio 8 d., apie 21 val. daug partijos narių įsiveržė į Miun- 
cheno aludę „Būrgerbrūukeller“, čia turėjo kalbėti Bavarijos vyriausybės vadovas Gustavas fon 
Karas (Gustav von Kahr). Šičia Adolfas Hitleris visiems paskelbė, kad Vokietijos ir Bavarijos 
vyriausybės netenka įgaliojimų, o valstybės kancleriu ir laikinosios vyriausybės vadovu skiria- 
mas jis pats. Bavarijos vyriausybei pavyko išvaikyti pučistus, per susirėmimus žuvo 16 nacistų 
ir 3 policininkai. Adolfas Hitleris už perversmo organizavimą buvo nuteistas 5 metams laisvės 
atėmimo, Ėrichas Liudendorfas buvo paleistas, NSDAP uždrausta. Po pučo A. Hitleris ėmėsi 
siekti valdžios kitais būdais, pirmiausia keisdamas NSDAP programą ir orientuodamas ją į vi- 
suomenės sluoksnius, kurie galėtų jį palaikyti siekiant valdžios. 

484. Liudendorfas Erichas Frydrichas Vilhelmas (Ludendorff Erich Friedrich Wilhelm, 1865- 
1937), vokiečių generolas, karo strategas, politikas. 1914 m. buvo paskirtas Paulio Hindenburgo 
(Hindenburg und Beneckendorff Paul Ludwik Hans Anton von, 1847-1934) VIII armijos štabo 
vadu. Hindenburgui tapus Rytų fronto kariuomenės vadu, Liudendorfas paskirtas štabo virši- 
ninku. Vokietijai pralaimėjus Pirmąjį pasaulinį karą buvo atleistas iš pareigų, 1919 m. trumpai 
buvo pasitraukęs į Švediją, grįžęs reiškėsi nacionalistiniuose judėjimuose, 1923 m. lapkritį daly- 
vavo Hitlerio puče, apie kurį Dienoraščio Autorius ir kalba. Liudendorfas nesėkmingai 1925 m. 
kandidatavo į Vokietijos prezidentus ir pralaimėjo buvusiam savo viršininkui Hindenburgui. 
485. Štresemanas Gustavas (Stresemann Gustav, 1878-1929), Vokietijos (Veimaro respublikos) 
kancleris ir užsienio reikalų ministras. 1926 m. apdovanotas Nobelio taikos premija. 

Reino krašto nepriklausomybę. Visoje Vokietijoje kyla fermentas, kurio svarbiausi 
elementai yra monarchistai ir komunistai. Respublikinės demokratijos veiksniai, 
bandantys išlaikyti pusėtiną status guo, rodos, turi minimalų palaikymą. Bavari- 
joje monarchizmas stipriai įsišaknijo. Jeigu dabar jiems pavyktų perversmas - šito 
fakto pasekmės gali būti labai iškilios. Monarchistai nenori pripažinti Versalio su- 
tarties ir alsuoja karštu keršto noru. Kaip į tai sureaguos Prancūzija? Kita vertus, 
komunistai irgi nenori pasiduoti monarchistams, o Sovietų Rusija atidžiai stebi Vo- 
kietijos įvykius, kas žino, ar nesirengia įsikišti. Jeigu Vokietijos monarchistai, kurie 
iš Bavarijos gali pasklisti po visą Vokietiją, imsis veiksmų arba jeigu Prancūzija 
imsis ginkluotų veiksmų, ypač jeigu į juos įtrauks Lenkiją, greičiausiai iš Rytų puls 
Rusija, o tada visa Vidurio Europa pavirs vienu dideliu laužu, kuris neaplenks ir 
mūsų. Aplink pulsuoja vulkanai, o vokiškasis krateris be atvangos leidžia dūmus ir 
spjaudosi lava. Ko dar sulauksime - tiktai vienas Dievas težino! 


Paskiausi pasaulio | 
įvykiai. 


Naujasis Amerikos prezidentus ý Amerikos prezidentas Hardingas, 
Calvin Coolidge, His mirusį 
prezidentą Hardingą. 


Neramumai Berlyne. 


Berlyno policija žygiuoja su užmautais anl šautuvų 
durtuvais prieš komunistų demonstraciją 


Informacinių nuotraukų 

„Paskiausi pasaulio įvykiai. 
Neramumai Berlyne“ 
faksimilė iš žurnalo Krivulė, 
1823, nr. 2, p. 17. 


Berlyno policija tvarko parkuose ir skveruose 
bedarbius paskutinio streiko metu. 

1923 metų lapkričio 1 d. 
Sekmadienis 


Galbūt jau žiema prasidės, nes šiandien staiga oras atšalo ir ėmė pūsti aštrus šiaurys. 
Matyt, pastarosiomis dienomis ir pirmojo sniego reikia tikėtis. 

Vakarykštės žinios, rodos, yra šiek tiek perdėtos: ne in meritum“s, bet savo forma, 
būtent apie monarchiją Vokietijoje ar Bavarijoje ir Ruprechtą soste. Bent jau iki šiolei 
laikraščiai minėtosios žinios nepatvirtino. Na, skirtumas nėra didžiulis, nes pervers- 
mas, įvykęs Bavarijoje, išties yra monarchistinis, o jeigu išsilaikys ir išplis po visą Vo- 
kietiją, logiškai bus vainikuota monarchija. Bavarijoje proklamuojama valdžia buvo 
pavadinta ne tik Bavarijos, bet ir viso Reicho valdžia - vadinasi, visos Vokietijos. 
Liudendorfas ėmė vadovauti kariuomenei. Kaip į tai reaguos Berlyno respublikonų 
vyriausybė ir kuri iš dviejų valdžių išsilaikys ir laimės, jeigu joms nepasipriešins dar 
ir trečioji - komunistinė? Pamatysim. 

Šiandien iš lenkiškojo šaltinio, ne lietuviškojo, girdėjau, kad vakar buvo „areštuo- 
tas“ Smetona. Jeigu tai tiesa, matyt, piniginė bauda, kurią Smetonai - Vairo redakto- 
riui - skyrė Kauno komendantas (kartu sulaikydamas ir Voldemarą), buvo paversta 
įkalinimu. Smetona buvo apsisprendęs nemokėti piniginės baudos ir demonstratyviai 
sėsti į kalėjimą. Žinoma, pirmojo Lietuvos prezidento, didžiai nusipelniusio Lietuvos 
nepriklausomybei žmogaus, areštas yra milžiniškas skandalas, kuris negali būti nepa- 
stebėtas. Na, tautinė lietuvių visuomenė iš principo yra mažai ekspansyvi, kad iki šiol 
Voldemaro sulaikymas ir internavimas nesukėlė jokios reakcijos, nors po šito įvykio 
jau prabėgo savaitė. Voldemaras išties turi daug priešų, ir tai tie žmonės, kurie yra val- 
džioje, kurie yra stiprūs, vis dėlto jo sulaikymo faktas turėjo sukelti masinius protestus. 


1923 metų lapkričio 12 d. 
Pirmadienis 


Laikraščiai skelbia nerimą keliančias žinias apie perversmą Bavarijoje. Lyg Miun- 
chene minėtoji afera buvo likviduota ir tik provincijoje, kur ne kur, išliko tos ak- 
cijos, kurias vykdė demagoginio dešiniųjų judėjimo vado Hitlerio**? ginkluotosios 
pajėgos. Tai dar nieko neįrodo. Vokietija serga lėtine liga, atsidūrė baisioje suirutėje. 
Epizodai sunkios padėties neišspręs. 

Pasitvirtino žinia apie Antano Smetonos areštą komendantui įsakius — šitaip 
baudžiamas dėl nesumokėtos 2000 litų baudos. Kol kas lietuviškoji spauda tyli apie 


486. In meritum (lot.) - šiuo atveju ne savo, savo turiniu. 
487. Originaliame tekste - Gitlera. 

represijas prieš Voldemarą ir Smetoną. Lietuvių spauda apskritai yra labai skurdi. Ją 
sudaro vos du dienraščiai - vyriausybės leidinys Lietuva, kuri, savaime aišku, nekri- 
tikuos valdžios veiksmų, ir Lietuvos žinios - liaudininkų leidinys, kurio redaktorius 
yra Grinius. Nors liaudininkai mielai kritikuoja krikščionių demokratų vyriausybę, 
nemėgsta ir Smetonos, ir Voldemaro atstovaujamos „Pažangos“ nenori jos rekla- 
muoti, pasisakyti už ją, verčiau jau renkasi diplomatišką tylėjimą. Kitokių politinių 
dienraščių nėra. Tie, kurie buvo, uždaryti, nes neatsipirkdavo. Iki rinkimų dar toli, 
tad ir akstino nėra juos leisti. Dėl Smetonos ir Voldemaro tyli ir Seimas, visuome- 
nė paburbuliavo ir nutilo - niekas neišėjo į gatves. Vis dėlto vakar, pagaliau, šioji 
tyla buvo nutraukta. Tai įvyko dėl vieno Žmogaus iniciatyvos, politinio Smetonos ir 
Voldemaro bičiulio, būtent kunigo Tumo iniciatyvos, kuris, giliu mano įsitikinimu 
(pažįstu jį tiesiog), pakėlė vėją ne dėl asmeninės ar politinės pažinties su nuskriaus- 
taisiais, bet, tiesą pasakius, dėl etikos, dėl teisingumo. Ir protesto formą jis pasirinko 
neeilinę, net, sakyčiau, poetinę ir nuotaikingą, kuri ne visai atitinka visuomeninės 
tvarkos nuostatas, bet puikiai tinka jautriam Tumo temperamentui, jo karštam im- 
pulsyvumui ir taurumui. Kaip tik naujame, brangiai suremontuotame teatro pastate 
vyko Valstybinio teatro dramaturgijos sezono atidarymas. Buvo rodoma premjera 
„Aušros sūnus“ pagal patriotinį Sofijos Čiurlionienės** kūrinį. Spektaklio tema sun- 
ki, vaizduojami sudėtingi tautinių kovų epizodai spaudos draudimo laikais Rusijoje. 
Teatro salė buvo sausakimša. Susirinko visa lietuvių inteligentija ir valdžia. Apskritai 
vyravo tautinės šventės nuotaika. Spektaklis dar labiau kaitino patriotinius jausmus. 
Ložėje sėdėjo ir Respublikos prezidentas Stulginskis*“?. Ir staiga, per antraktą, kai 
publika pakilo iš vietų ir pajudėjo link kuluarų, atsistojo kun. Tumas““ ir išraiškingu 
gestu bei balsu pakvietė publiką pasilikti. Žmonės sustojo savo vietose, o kun. Tu- 
mas kreipėsi į juos, siūlydamas, kad publika pasidarytų išvystos tautinės kultūros ir 
veikalo išvadas, nes tai meilės Tėvynei ir pakilių patriotinių jausmų šventė, kuriuos 
sužadino spektaklis. Taigi publika turėtų kreiptis į Respublikos prezidentą, esantį 
salėje, ir į Vyriausybės atstovus, kuriems minėtieji jausmai taip pat nėra svetimi, pra- 
šydama panaikinti komendanto įsakymą ir išleisti iš areštinės didį patriotą ir pirmąjį 
atgimusios Lietuvos prezidentą Antaną Smetoną. Salėje buvęs komendantas paprašė 
Tumą baigti kalbą, nes ji esanti neleistina, bet publika ėmė šaukti ir prašyti ją tęsti. 
Ir Tumas kalbėti baigė. Respublikos prezidentas ir Vyriausybės atstovai paliko teatrą. 


488. Kymantaitė-Čiurlionienė Sofija (1886-1958 ), lietuvių rašytoja, visuomenės veikėja, literatū- 
ros ir meno kritikė, dramaturgė, 

489. Stulginskis Aleksandras. 

490. Tumas-Vaižgantas Juozas. 

Meninikų muzėjus Kai baigėsi pertrauka ir publika susėdo į vietas, teatro 
„Dul-dui-dūdele, direktorius Gira*" paskelbė, kad komendanto įsakymu 
Graži mano mergelė...“ 

spektaklis nutraukiamas, o žiūrovai privalo nedelsiant 

palikti pastatą. Tai ir įvyko. Aš spektaklyje nebuvau, 


perpasakoju tiktai buvusiųjų žodžius. 


1923 metų lapkričio 13 d. 
Antradienis 


Esama gandų - kalbų, - kad jau ir Tumas dėl vakarykš- 
tės kalbos teatre patyrė represijų, kad buvo areštuotas 
arba, kaip kiti šneka, pasodintas į kažkurį vienuolyną 


atgailauti. Tokių versijų girdėjau, bet nežinau, kaip yra 


Liūdas Gira. iš tiesų. Vyriausybė privalo būti konsekventiška: jeigu 
Karikatūra „Menininkų muziejus. Liudas Gira“ apsisprendė dėl represijų prieš Voldemarą ir Smetoną, 
iš satyros ir kritikos žurnalo Spaktyva. negali leisti, kad teatre būtų vykdomos demonstracijos, 


1925, nr. 6-7 (9-10), p. 3. : F ; BE XGI , ; 
kurios, nors ir įgavo visuotinės peticijos Prezidentui 


formą, iš tikrųjų yra manifestacija prieš tokį įsakymą. Valdžia negali toleruoti to- 
kių išsišokimų, kokius pademonstravo kunigas Tumas. Būdamas teisininkas negaliu 
prieštarauti, kad Tumo kalba teatre pažeidė viešąją tvarką, kad tai buvo demonstraci- 
ja, žeminanti valdžią ir trikdanti jos rimtį. Na, bet man asmeniškai toks jo poelgis yra 
labai simpatiškas. Manau, Tumas pasielgė impulsyviai, mat jis toks jau yra - jautrus, 
pasiduodantis jausmų impulsams, o akimirka tokiems jausmams prasiveržti buvo 

labai tinkama. Vis dėlto tie, kurie buvo teatre, sako, kad toji kalba nebuvo improvi- 
zuota, kad ji buvo suplanuota ir apgalvota, ir sako tai remdamiesi Tumo žodžiais - 
kalbėdamas kunigas pabrėžė, kad taip pasielgti jo prašė būrys žmonių, kurie ir savo 

vardu kalbėjo. Galbūt. Vis dėlto esu linkęs manyti: jeigu šioji idėja gimė ne paties 

Tumo širdyje ir galvoje, pačią kalbos pradžią jis susidėliojo jau būdamas teatre, per 
pirmą antraktą, veikiamas žmonių grupelės ir spektaklio nuotaikos ir matydamas 

Prezidentą. Jokiu būdu nesutinku su Lietuvos žinių komentaru, kad Tumo poelgis tai 
"Tumo-Smetonos-Voldemaro klikos pučas. Tai ne joks pučas, ne joks susitarimas, nes 

Voldemaras, kuris jau yra išvežtas, aiškiai pabrėžė, kad nepageidauja jokių malonės 

gestų ar prašymų. Apskritai tonas ir Lietuvos žinių reakcija į Smetonos ir Voldemaro 

represijas man kelia didžiulį šleikštulį. Liaudininkų leidinys nesugeba nė minutėlės 

užsimiršti, kad represijos auka yra partiniai jų priešininkai, su kuriais partija ir jos 

lyderiai turi asmeninių sąskaitų bei tarpusavio priekaištų. 


491. Gira Liudas. 

Minėtasis įsakymas ir sekmadieninė kunigo Tumo kalba sukėlė universiteto stu- 
dentų sujudimą. Tas jaunimas yra neabejotinai tautinis, mąstantis panašiai kaip „Pa- 
žanga“ ir šiemet universitete net dominuojantis. Ką gali žinoti, ar tas jaunimas, maty- 
damas tylinčius vyresniuosius, nepakels balso ir nesukels dar didesnės reakcijos savo 
protestais ar net streiku. Apie tai dar jokių kalbų negirdėjau, tačiau sujudimas auga. 


1923 metų lapkričio 14 d. 
Trečiadienis 


Šiandien Valstybiniame dramos teatre buvo kartojamas Sofijos Čiurlionienės vei- 
kalas „Aušros sūnus“; pirmasis spektaklis prieš kelias dienas buvo nutrauktas dėl 
incidento, kurį sukėlė kun. Tumas. 

Buvau šiandien minėtajame spektaklyje. Pats teatro pastatas, neseniai suremon- 
tuotas, atrodo labai gražiai, yra patogus. Tik mažas, jeigu Kaunas ilgesnį laiką bus 
Lietuvos sostinė, nepakaks tiek vietos, kad tilptų visi norintieji. Kol kas čia glaudžiasi 
ir drama, ir valstybinė opera, o jų spektakliai rodomi kas kelias dienas. 

Patriotinė Sofijos Čiurlionienės drama „Aušros sūnus“ labai gražiai sukompo- 
nuota. Kalba apie tautinę lietuvių kovą dėl teisės turėti knygą, spaudą, švietimą, dėl 
teisės naudotis savo kalba tuo laiku, kai rusų valdžia tokią teisę atėmė, kai persekiojo 
visus, bandžiusius sugrąžinti lietuvišką rašytinį žodį. Tai buvo ne kruvina kova, ne 

"ginkluotas sukilimas, bet didžiulės vienetų pastangos, iš pradžių negausios, vėliau 
vis gausesnės, vis masiškesnės, o vėliau visuotinės, laužiusios draudimus, slapta ve- 
žusios knygas ir laikraščius iš Prūsijos spaustuvių. Tie knygnešiai - tautinio atgimi- 
mo pionieriai - kovojo su savo tautinės terpės neveiksnumu. Veikalas atskleidžia ir 
prievartą, parodo žandarus, kalėjimus, tremtį, Sibirą. Viso veikalo veiksmas vyksta 
vienoje valstiečių šeimoje, gyvenančioje Suvalkijoje, Prūsijos pasienyje: šeimos tėvas 
yra idėjinis lietuviškos spaudos knygnešys, kuris veiklą vykdo nuo Aušros laikų, va- 
dinasi, jau dešimt metų, nes veiksmas vyksta 1894 metais - Varpo ir Kražių sketdy- 
nių laikais. Sūnų irgi užsiaugino tokį pat idėjinį pagalbininką. Dukra pritaria tokiai 
veiklai, bet pati ja neužsiima. Motina, praktiška moteris, priešinasi šitokiam darbui, 
bijo, pranašauja nelaimes. Ji norėtų, kad vyras su vaikais užsiimtų praktiškesne ir 
saugesne veikla, Ji ir yra tos nieko nedarančios visuomenės atstovė. Žandarai gaudo 
kontrabandininką, bet jis mėto pėdas. Pažadėtas ir atlygis už jo suėmimą su kompro- 
mituojančia kontrabanda. Žandarai siekia atlygio. Šnipas, vaidindamas įsimylėjėlį, 
įgyja dukros pasitikėjimą. Veikalas baigiasi dramatiška naktine pasala, šnipo ir knyg- 
nešio sūnaus mirtimi, tėvo ir motinos sielvartu, dukros, suvokusios, kad mylimasis 
išdavikas, kad ji kalta dėl brolio mirties - tragedija, bet šiame fone parodoma auka 

dukros, kuri pasiaukoja tėvo pradėtam darbui ir tęsia mirusio brolio darbą. Gražus 
spektaklis, turintis ir iškilių akimirkų, ir nepaprastai dramatiškų vietų. Puiki artistų 
vaidyba - ypač puikiai knygnešį Rusteiką suvaidino artistas Glinskis**?, labai patiko 
ir artistas Vanagaitis“, atlikęs rusų žandaro vaidmenį. Man buvo labai malonu, kad 
šitame veikale nebuvo nė vienos antilenkiškos aliuzijos ir nė karto nebuvo paliesta 
man tokia skaudi tema, buvo apsiribota tik rusiškuoju persekiojimu. Baigiamojoje 
scenoje, kurioje vaizduojama sūnaus mirtis ir tėvų sielvartas, kai dramatiška įtampa 
pasiekė apogėjų, salėje pasigirdo isteriški šūksniai ir isteriškas juokas. O gal pamišė- 
liškas, sukeltas scenoje matomos dramos. 

Teatre buvo ir kun. Tumas. Netiesa, kad jis buvo areštuotas, bet jam planuojama 
iškelti baudžiamąją bylą - greičiausiai dėl viešosios tvarkos pažeidimo. Kai kas manė, 
kad ir vėl teatre gali kilti koks nors manifestas. Tie liko nusivylę. 


1923 metų lapkričio 15 d. 
Ketvirtadienis 


Pirmą kartą po ilgesnio laiko gavau džiugų laišką iš Bagdoniškio. Dažnai man se- 
serys rašo, bet kiekviename laiške vien rūpesčiai, liūdesys, nesėkmės. Kiekvienas 
laiškas man tarsi smūgis. Kiekviename laiške aprašyta kokia nors bėda, visada yra 
priežastis skųstis ir priekaištauti šaliai. Tai su ūkiu prasti reikalai, tai su darbinin- 
kais nesiseka, litų nėra, mokesčiai, sunkumai, neaišku, nei ką daryti, nei ko imtis. Ir 
man vis rūpestis - kaip padėti sesėms, ką sugalvoti, kaip palengvinti jų dalią. Kar- 
tais net prarasdavau viltį išlaikyti Bagdoniškį ir nematydavau galimybių sesėms iš- 
silaikyti, o šitoks nuotaikingas laiškas man tikra šventė. Nors pinigų trūksta, nors 
mokesčiai už visus metus dar nesumokėti, nors dėl šlapio rudens keliai pažliugę ir 
nieko neįmanoma išvežti parduoti, nors avižos laukuose ir iš jų liko tiktai šiaudai 
gyvulių kraikui, vis dėlto šiokių tokių atsargų esama, yra viltis gauti grynųjų ir 
apmokėti mokesčius, o darbininkai jau gavo atlygį. Kadangi žiema buvo vėlyva, 
pavyko sutaupyti pašaro, nes galvijai iki šiol ganosi laukuose. Marynia vėl jaučia- 
si laiminga, vėl pasitiki savo jėgomis, tiki savo darbu Bagdoniškiui puoselėti. Na, 
man tokios žinios tarsi balzamas sielai. Jau trejus metus neimu nė grašio už savąją 
žemės dalį Bagdoniškyje ir dar sesę paremiu grynaisiais, bet kaip norėčiau būti 
ramus, kad tas darbas nėra bergždžias, kad Bagdoniškis išliks mūsų rankose ir bus 
tikras prieglobstis mano seserims. 


492. Glinskis Kastantas, Konstantinas (1886-1938 ), aktorius, režisierius, pedagogas. 
493. Vanagaitis Antanas (1890-1979), vargonininkas, chorvedys, kompozitorius, aktorius, visuo- 
menininkas ir vienas populiariausių Amerikos lietuvių kultūros veikėjų. 

1923 metų lapkričio 16 d. 
Penktadienis 


Mykolo Sleževičiaus bute vyko ložės posėdis. Dalyvavo broliai: aš, Mykolas Bir- 
žiška, Mykolas Sleževičius, Felicija Bortkevičienė, Vaclovas Biržiška, Augustinas 
Janulaitis, Antanas Purėnas, Viktoras Biržiška ir Zigmas Toliušis. Kelių planuotų 
reikalų neaptarėme, nes neatvyko kai kurie broliai. Kadangi nepasirodė Zigmas 
Žemaitis, neišklausėme jo ir Purėno referato apie klerikalizmą. Kadangi nedaly- 
vavo ir Jonas Vileišis, nebuvo perskaityta tyrimo komisijos, kurią sudarė Vileišis ir 
Mykolas Biržiška, ataskaita dėl asmeninių brolio Janulaičio, brolių Kairio ir Purėno 
santykių. Taigi per posėdį aptarinėjome kandidatus į ložę, kalbėjome apie patį or- 
ganizacinį klausimą. Aš ložės prezidiumo vardu pasiūliau, kad prezidiumas gautų 
ložės įgaliojimus priimti kelis lietuvių diplomatus. Mums būtų svarbu į ložę įtrauk- 
ti kelis asmenis - dėl mano pastangų vasarą užmegzti tarptautinius santykius. Da- 
bar minėtieji santykiai įstrigo, nes neturime nieko, kas lankosi užsienyje, o paštu 
bendrauti negalime, nes rizikuojame išsiduoti, o tai galėtų būti mums mirtinas 
smūgis. Dar prieš dvejus metus, kai Kaune rinkosi užsienio lietuvių atstovai, buvo 
nutarta į mūsų ložę priimti du diplomatus (Zaunių““, Sidzikauską*“:) ir dėl to buvo 
išrinkta komisija, turėjusi įvykdyti minėtąjį priėmimą, jei tik kandidatai būtų suti- 
kẹ. Pasiūlymą jiems pateikti turėjo brolis Jurgis Šaulys, bet užduoties neįvykdėme, 
- nes diplomatai išsivažinėjo. Dabar vėl vyksta toks suvažiavimas. Ložė pritarė mano 
pasiūlymui ir nutarė pritarti Sidzikausko, Zauniaus ir Naruševičiaus““ kandidatū- 
roms - tai Lietuvos atstovai Berlyne, Prahoje ir Londone. Kadangi minėtieji žmo- 
nės Kaune neužsibūna, negalima laukti kitos ložės, tad prezidiumas, susidedantis iš 
manęs, Sleževičiaus ir Mykolo Biržiškos (Kairys kol kas vieši užsienyje), turi atlikti 
priėmimo aktą. Sleževičius su šitais žmonėmis pasikalbės, o jeigu jie sutiks, pasta- 
rosiomis dienomis pas Sleževičių juos ir priimsime į brolius. Būtų be galo gerai, jei- 
gu bent vieną priimti galėtume. Vėliau ložė pritarė Tado Petkevičiaus kandidatfirai, 
o Mykolas Biržiška iškėlė klausimą dėl planuojamo mūsų organizacijos praplėtimo 
tokiomis sferomis, kurių šiandien neaprėpiame - ypač kariuomenės, artistų ir lite- 
ratų, gydytojų, vidurinių mokyklų mokytojų ir pan. Paskutiniu laiku mes atstovau- 
jame beveik išimtinai profesūrai ir kairiųjų partijų politikams ir plečiamės vis tokia 
pačia kryptimi. Biržiškos minčiai pritarėme ir svarstėme, kokie santykiai klostosi 


494. Zaunius Dovas (1892-1940), teisininkas, Mažosios Lietuvos politikos veikėjas, Lietuvos dip- 
lomatas. 

495. Sidzikauskas Vaclovas (1893-1973), teisininkas, vienas garsiausių lietuvių diplomatų. 

496. Naruševičius Tomas (Norus-Naruševičius, 1871-1927), inžinierius, diplomatas, politikos ir 
visuomenės veikėjas. 

kariuomenėje. Buvo pateiktos kelios karininkų kandidatūros, kurioms pritarėme. 
Taigi Steponaitis“? (įveda Vaclovas Biržiška), Nemeikša“* (įveda Viktoras Biržiš- 
ka) ir Byla*?. Du pirmus kandidatus nutarėme iškart priimti, o Bylą nusprendėme 
ištirti. Tyrimas pavestas Janulaičiui ir Viktorui Biržiškai. Be jų, pritarta dar dviem 
kandidatams: Untuliui““ (nutarta jį priimti tiesiogiai, įveda Mykolas Biržiška) ir 
Ignui Kučiui (**) (tyrimą atlikti pavesta Purėnui*“*). 

Kitų temų per posėdį neaptarinėjome. Kadangi vyravo šilta broliška nuotaika, 
ekspromtu pasiūliau be jokių komisijos išvadų ir paraiškų susitaikyti broliams Ja- 
nulaičiui ir Purėnui. Nors jiedu iš karto nesusitaikė, bet po posėdžio jau paspaudė 
vienas kitam rankas. 


1923 metų lapkričio 17 d. 
Šeštadienis 


Kaune vieši Jonas Kligys. Vakar atvyko ir apsistojo pas mane - trumpai pabus, nes 
rytoj jau išvažiuoja. Gal ir šiandien būtų išvykęs, nebeturi čia ką veikti, bet pado- 
vanojau jam bilietą į spektaklį „Aušros sūnus“. Kligys į Kauną atkeliavo su savo 
reikalais, bet, rodos, tuščiai, nes nieko nenuveikė. Pernai pavasarį jis antrąkart vedė 
ir savo sūnui Mykoliukui iš pirmosios santuokos (žmona Emiliūtė Tičkutė) sudarė 
notaro patvirtintą aktą, kuriuo dovanojo jam pusę savo žemės. Be tokio akto Myko- 
las Kligys, prieš dvejus metus vedęs turtingo ūkininko dukrą Dailinevičiūtę, kuri 
gavo kraičio gražų 30 dešimtinių Žydiškių'“ palivarką, esantį už Rudelių girios, 
nenorėjo palikti tėvo namų. Tėvas ir pamotė, priešingai, siekė, kad sūnus išsikeltų. 
Taigi Jonas Kligys dovanodamas pusę žemės užrašė, kad iki gyvos galvos turės teisę 
pats ja naudotis. Akto iki šiolei nebuvo patvirtinęs vyriausiasis Kauno notaras, nes 
Mykolas Kligys nesumokėjo mokesčio už nekilnojamojo turto perrašymą. Praėjusį 
rudenį Jonas Kligys persigalvojo ir parašė vyriausiajam notarui prašymą netvirtin- 
ti akto, bet į minėtąjį jo prašymą notaras gali ir neatsižvelgti, kadangi abiejų pusių 


497. Steponaitis Vytautas (1893-1957), Lietuvos karinis veikėjas, pulkininkas leitenantas, karo is- 
torikas, bibliografas, redaktorius, kolekcionierius. 

498. Nemeikša Juozas (1888-1958), karininkas, gydytojas, kultūrininkas. 

499. Byla Jurgis (1890-1947), Lietuvos karinis veikėjas, pulkininkas, teisininkas, lietuvių spau- 
dos, visuomenės ir politikos veikėjas. 

500. Untulis Matas (1889-1952), pedagogas, teisininkas, publicistas, vertėjas, rašytojas, istorikas, 
kalbininkas, politikos ir visuomenės veikėjas. 

501. Neaišku, ar čia nėra dešifracijos klaida. 

502. Purėnas Antanas. 

503. Originale - Žydziszki. 

valia jau patvirtinta parašais ir tos valios negali panaikinti kuri nors viena pusė. 
Kadangi Jonas Kligys antroje santuokoje susilaukė sūnelio vardu Alfredas, jis dar 
labiau trokšta panaikinti minėtąjį aktą, juolab kad Bagdoniškio kaimas turi būti 
padalytas į vienkiemius. Kligys norėtų pasilikti kur gyvenęs, bet turėtų tenkintis 
mažesniu žemės plotu - aštuoniomis dešimtinėmis, o ne devyniolika, juolab kad 
dar netenka poros dešimtinių, kurias pardavė Kazlauskui. Taigi jam mirus ir My- 
kolui atsiėmus savąją pusę, mažajam Alfredui ir našlei liktų tik pora dešimtinių. 
Pasirinkęs koloniją pakrašty, žemės turėtų daugiau, bet neturėtų lėšų pastatams 
statyti, nes visą miškelį, kurį turėjo, atidavė Mykolui, o ką jau kalbėti apie tai, kad į 
senatvę apskritai sudėtinga statytis. Galbūt norėtų tą koloniją, kuri jam Bagdoniš- 
kyje atiteks, parduoti ir nusipirkti 16 dešimtinių su miško gabalu, pievą ir girinin- 
kiją iš Henrysio Volovičiaus dalies Mataučiznoje; šitokį sumanymą galėtų įvykdyti 
tik tokiu atveju, jeigu Mykolui neatitektų jo žemės dalis. Kaip tik dėl to jis atvažiavo 
pas vyriausiąjį notarą ir sužinojo, kad Mykolas Kligys jau sumokėjo pinigus ir kad 
dovanojimo aktas bus patvirtintas. Kligys nuliūdo, bet vis dar medituoja ir nelabai 
tiki, kad Mykolas iš tiesų atliko įmoką. 

Bagdoniškyje ir jo apylinkėse kriminalinės policijos padalinys „B“ (politinis) 
ir vėl areštavo visus, kurie buvo teisiami jau baigtoje byloje dėl priklausymo bol- 
ševikiškai komunistinei organizacijai; tarp suimtųjų yra Mykolas Nemeikšis, kurį 
Tribunolas nuteisė, tačiau nepasodino į kalėjimą, kadangi priskaičiavo prevencinį 
kalinimą, kol šis laukė bausmės, Mykolas Juškevičius*“* (Marynios samdinys), kurį 
Karo teismas išteisino, girininkas Konstantinas Aleksiejūnas ir kiti. Visi asmenys 
buvo areštuoti dėl didžiulės visos Lietuvos bolševikinės komunistinės organizacijos 
bylos - kaip tik dabar atliekamas tyrimas šioje byloje, kurioje buvo atskleistos kažin 
kokios naujos aplinkybės, rasti nauji įrodymai prieš mūsų krašto žmones, jeigu tai 
liečia ne kokį naują nusikaltimą, o tik priklausymą organizacijai, areštai yra neteisėti, 
nes teismas juos jau išteisino - non bis in idem““. Tad paprašiau mūsų prokuroro 
padėjėjo Valčio pasidomėti minėtuoju reikalu, ir jis davė įsakymą išleisti visus tūtos 
vargšus iš areštinės, jeigu tik nebus įrodytas koks nors naujas nusikaltimas, kuris 
nebuvo įtrauktas į ankstesnę bylą. 


504. Juškevičius Mykolas (1884-?). 
505. Non bis in idem (lot.) - ne du kartus už tą patį; negalima du kartus bausti už tą patį nusikal- 
timą. 

1923 metų lapkričio 18 d. 
Sekmadienis 


Rytą universitete vyko Teisės fakulteto posėdis. Jame dalyvavo: Leonas, Kriščiu- 
kaitis, Mačys, Baloga, Beliackinas, Tumėnas, Vaclovas Biržiška, Rimka, Biuchleris, 
Šalčius, Moravskis ir aš. Daugiausiai aptarinėjome specialųjį projektą, susijusį su 
Teisės fakulteto specialiu Ekonomijos skyriaus įkūrimu. Jau nuspręsta tokį skyrių 
įkurti. Dabar svarbu sukurti specialią programą. Pirmieji du semestrai turi būti 
bendri, o specializacija ir fakulteto padalijimas į du skyrius - bendrą teisės ir eko- 
nomijos - turėtų prasidėti nuo III semestro. Kitais metais tai ir pradėsime daryti III 
ir IV semestre. Komisiją, kuriai buvo pavesta parašyti Ekonominio skyriaus pro- 
jektą, sudaro Rimka, Šalčius ir Vaclovas Biržiška. Suprantama, pagrindinis asmuo 
yra Rimka, nes ir yra svariausias būsimo skyriaus atstovas, didžiausia galva. Pro- 
jektą, pateiktą komisijai, taip pat parengė Rimka, o ne visa komisija, ir sulaukė jis 
kritikos — ne tiek dėl ekonomikos paskaitų išdėstymo, o dėl pačios teisės mokslo 
pozicijos Ekonomijos skyriuje: paaiškėjo, kad yra perkrova ir ji yra vienpusė - ki- 
taip tariant, ne itin sistemingai išdėstytos paskiros teisės disciplinos Ekonomijos 
skyriuje. Rimka sutiko su kritika ir aiškino, kad privalėjo paisyti bendros dėstymo 
sistemos, kuri yra Teisės fakultete ir yra pritaikyta tiktai teisės specializacijos po- 
reikiams. Buvo pasiūlyta keletas pataisų ir pateiktos išvados. Visi dalyviai sutiko, 
kad, atsižvelgiant į fakulteto padalijimą į skyrius ir ekonomikos specializaciją, būtų 
pritaikytos teisės paskaitos ekonomikos specializacijos poreikiams arba, kitais žo- 
džiais kalbant, atskirai susisteminti teisės mokslus, o kartu paskaitas Ekonomijos 
skyriuje. Ko gero, taikliausia buvo Tumėno pastaba - jis siūlė Ekonomijos skyriuje, 
išskyrus I ir II semestrą, kuris yra bendras visiems teisininkams ir ekonomistams, 
sukurti atskirą vieną Teisės katedrą, kurioje po keturias valandas į savaitę, keturis 
semestrus būtų dėstomas visas pozityviosios teisės ciklas, kitaip pasakius, valsty- 
bėje egzistuojančios teisės, apimančios visas pagrindines sritis, bet jokioms išva- 
doms nebuvo pritarta. Projektas buvo grąžintas komisijai taisyti, įtraukiant šian- 
dienos pastabas. 

Dar užsiminsiu, kad Antanas Smetona jau yra laisvėje. Jo vardu buvo sumokėta 
bauda, dėl kurios jis ir pasodintas į kalėjimą, o penktadienį išleistas į laisvę. 

1923 metų lapkričio 19 d. 
Pirmadienis 


Šiandien universitete skaičiau paskaitą. Nemoku dirbti tarsi amatininkas. Kiekvie- 
na paskaita mane jaudina, kiekviena primena pasirodymą, laikomą egzaminą. Šio- 
ji paskaita išties gerai pavyko. Susirinko daug klausytojų - paprastai tai malonu 
prelegentui, kelia pasitikėjimą savimi. Paskutiniu metu per paskaitas analizuoju 
visuomenės santykį su valstybe ir itin daug dėmesio skiriu tautos, kaip visuomenės 
sąjungos, ne valstybės elemento, problematikai. 

Turiu beprotiškai daug darbo - tiek Tribunole, tiek universitete. Kiekvieną dieną 
labai ilgai rašausi paskaitas į sąsiuvinį. Nerandu net laiko tęsti pagrindinį savo pas- 
kaitų rankraštį, kurio pernai nepabaigiau rašyti. Liko dar keli labai svarbūs skyriai, 
iš kurių bent du šiemet privalau dėstyti, tad prieš tai turiu juos kruopščiai ir tiksliai 
sukonspektuoti. Na, jokiems kitiems darbams apskritai neturiu laiko. Privačią kores- 
pondenciją visiškai apleidau, kartą per savaitę rašau laiškus tik į Bagdoniškį. Labai 
mažai laiko galiu skirti ir savo specialybei studijuoti - konstitucinei teisei. Be to, jau 
dešimt dienų kišenėje nešiojuosi iki šiol neperskaitytą Šiaulių „Kultūros“ laišką - įta- 
riu, kad tai raginimas atsiųsti rankraštį apie politines Lietuvos partijas; dėl jo tarėmės 
pavasarį. Iki šiolei jo rašyti nepradėjau ir neturiu supratimo, ką dabar daryti. 

Visai netyčia man į rankas pateko kažkokia prancūziškai rašyta knyga apie tautinį 
Lietuvos atgimimą. Kol kas galėjau ją tik perversti. Autoriaus pavardės neužsirašiau. 
Atrodo, kad tai reklaminis informacinis leidinys. Peržvelgiau cituojamų pavardžių 
sąrašą, esantį knygos gale, ir perskaitęs savo pavardę atsiverčiau 195 puslapį. Ir ką ten 
perskaičiau? Knygoje yra vienas ar net daugiau skyrių apie Gabry (Gabrys*“) ir jo 
veiklą. Tokia informacija, kad Gabrys kartu su manimi apie 1907 metus parašė veika- 
lą apie tautinį lietuvių atgimimą. Tad manoji Lietuva (Litwa), pasirodo, yra... Gabrio 
veikalas!!! Taip skelbia reklama. Manau, Gabrys savo iniciatyva pasisavino mano Lie- 
tuvos autorystę, t. y. tokią „informaciją“ suteikė prancūzų autoriui pats trokšdamas 
titulų už neatliktus darbus. 


506. Gabrys-Paršaitis Juozas (Grafas de Garliava, 1880-1951), teisininkas, žurnalistas, redakto- 
rius, visuomenės veikėjas, lietuvių literatūros istorikas. 

1923 metų lapkričio 20 d. 
Antradienis 


Šiandien iškrito pirmasis sniegas. Iš dangaus ėmė kristi didžiulės vandeningos 
snaigės, kurios tuoj pat tirpo purve, o gal dar ir pakeliui iš debesų į žemę, nes ant 
stogų nebuvo nė ženklo. Po poros valandų snigti liovėsi. 

Po pietų dalyvavau konferencijoje, į kurią susirinko lietuvių teisininkai ir Klai- 
pėdos krašto teismo darbuotojai. Pastarieji suvažiavo į Kauną. Tai tos pačios veiklos, 
kurią pradėjome vasarą analogiška konferencija, tęsinys. Apie pastarąją konferenciją 
jau rašiau dienoraštyje. Svarbiausias klausimas yra perkelti Tribunolo kompetencijas 
į autonominį Klaipėdos kraštą. Po vasaros konferencijos šį klausimą dar kelis kartus 
aptarinėjo Klaipėdos ir Lietuvos politikai. Abiejų pusių teisininkų konferencija buvo 
sukviesta dėl atitinkamo įstatymo projekto - tikriau dėl kelių jau veikiančių straips- 
nių, papildančių įstatymą. Vis dėlto, be teisininkų, konferencijoje dalyvavo ir poli- 
tikai. Iš Klaipėdos atvažiavo keli (atrodo, penki) teisininkai (tik vienas jų dalyvavo 
vasaros konferencijoje, visi kiti - nauji dalyviai). Buvęs Klaipėdos Oberlandgerichto 
pirmininkas Plėvė**?, kuris vasarą vadovavo Klaipėdos teisininkų delegacijai, neteko 
šito posto; jo pašalinimą Klaipėdos valdžia motyvavo taip, kad jis buvo atsidavęs 
svetimai valstybei - buvo Vokietijos valstybingumo šalininkas ir antilietuviško judė- 
jimo veikėjas. Vis dėlto klaipėdiečiams jo atstatydinimas buvo skaudus. Iš Klaipėdos 
politikų konferencijoje dalyvavo Klaipėdos direktorijos pirmininkas Gailius“, kaž- 


507. Plehwe Karl von. 

508. Gailius Viktoras (1893-1956), teisininkas, diplomatas. Nuo 1918 m. iki 1923 m. dirbo Lietuvos 

pasiuntinybėje Berlyne, buvo Lietuvos Respublikos atstovas Vokietijoje, Estijoje. 1923 m. persikė- 
lė į Klaipėdą, 0 1923-1925 m. dirbo Klaipėdos krašto Direktorijos pirmininku. Iš jos pasitraukęs 

iki 1925 m. pabaigos buvo Klaipėdos žinių ir Memelzeitung (Mėmelio laikraštis) vyr. redaktorius. 
1926-1927 m. Direktorijos juriskonsultas. 1927-1930 m. Klaipėdos uosto reikalų vedėjas, 1930- 
1934 m. gubernatūros patarėjas, „Ryto“ bendrovės direktorius, 1934-1937 m. uosto direkcijos na- 
rys. 1933-1936 m. Klaipėdos miesto, 1938-1939 m. Klaipėdos krašto seimelio narys, 1938-1939 m. 
Klaipėdos krašto gubernatorius ministro teisėmis. 1939-1940 m. Klaipėdos uosto laisvosios zonos 

administracijos tarybos narys. V. Gailius - žymus Mažosios Lietuvos veikėjas, priklausė Mažosios 

Lietuvos tautinei tarybai, buvo vykdomojo komiteto narys; pasirašė 1918 m. lapkričio 30 d. Tilžės 

aktą. 1922-1939 m. priklausė lietuvių kultūros draugijai „Aukuras“, veikusiai Klaipėdoje. Atstova- 
vo Klaipėdos kraštui Paryžiuje prasidėjusiose derybose dėl krašto konvencijos. Jo vadovaujama 

Klaipėdos krašto direktorija vietoj Vokietijos markės įvedė litą, panaikino duonos korteles, muitų 

sieną, sudarė pasienio policiją, iš Karaliaučiaus geležinkelio direkcijos perėmė geležinkelius, iš Ry- 
šių valdybos - ryšių įstaigas. Klaipėdoje įsteigė karo komendantūrą, Valstybinę saugumo policijos 

Klaipėdos apygardą. V. Gailius direktorijos vardu 1923 m. išleido įsaką dėl kalbų vartojimo, lietu- 
vių ir vokiečių kalbos pasidarė lygiateisės, o dėstomoji lietuvių kalba įvesta į vokiškas gimnazijas, 
administracines įstaigas ir kt. Su M. Šlaža parašė Vokiškai lietuvišką žodyną (1932). 1936-1938 m. 
redagavo lietuviškos krypties leidinį vokiečių kalba Baltischer Beobachter (Baltijos apžvalgininkas). 

kokios visuomeninės organizacijos pirmininkas ir garsus Klaipėdos lietuvių veikėjas 
p. Stikliorius*“? ir Prekybos rūmų Klaipėdoje pirmininkas, garsusis Krauzė*“, vienas 
žinomiausių Klaipėdos vokiečių lyderių, kuris dabar vaidina oportunistinį vaidmenį 
ir atstovauja atseit taikiai Lietuvai krypčiai, bet iš tiesų yra apsukrus ir suktas diplo- 
matas, paisantis Berlyno instrukcijų ir einantis tam tikra vokiečių politikos linija. 
Mūsų pusėje Tumėnas buvo valstybės politikų atstovas, o teisininkams atstovavo 
Janulaitis, aš, advokatas Beliackinas, Tribunolo prokuroras Kalvaitis", Apygardos 
teismo prokuroras Rimša ir Teisingumo ministerijos departamento direktorius Bal- 
cevičius*". Iš principo lietuviai Gailius ir Stikliorius taip pat atstovavo valstybingu- 
mo tendencijų šalininkams. Vėlgi, kaip ir vasarą, Klaipėdos teisininkai kategoriškai 
nesilaikė savo pozicijų, mat jautė, kad sprendimo galia priklauso lietuviams. Kaip 
visada jie pradėdavo nuo didesnių ir kategoriškesnių reikalavimų, tačiau nesunkiai 
nusileisdavo. Pagrindinė diskusijos tema buvo įstatymo numatytas atskiras Klaipė- 
dos skyrius Tribunole - tokį pasiūlymą iškėlė klaipėdiečiai. Kilo klausimas: ar turi 
būti nustatytas klaipėdiečių minimumas Tribunole be įstatymo įtvirtinto skyriaus. 
Antrąją poziciją palaikė lietuviai, ir ji laimėjo įvedus minimalias kompromisines Ja- 
nulaičio pataisas, kurios iš esmės visiškai nereikšmingos, tačiau suteikė šiokį tokį 
pasitenkinimą klaipėdiečiams. Buvo aptariamos ir kitos bendravimo detalės. Buvo 
išrinkta komisija įstatymo projekto straipsniams redaguoti. Komisijai priklauso du 
lietuviai - Janulaitis ir Beliackinas - ir du Klaipėdos teisėjai. 


509. Stikliorius Jokūbas (1871-1942), visuomenės ir kultūros veikėjas, spaustuvininkas, moky- 
tojas. Aktyviai dalyvavo lietuvių kultūrinėje ir visuomeninėje veikloje, buvo išrinktas Mažo- 
sios Lietuvos tautinės tarybos sekretoriumi. 1920 m. apsigyvenęs Klaipėdoje, J. Stikliorius tapo 
lietuviško kultūrinio gyvenimo skatintoju, dalyviu. Ten įsteigė ir kurį laiką vadovavo „Ryto“ 
akcinei bendrovei, kuri turėjo spaustuvę ir leido lietuviškus spaudinius, buvo vienas iš Tautinio 
lietuvių banko steigėjų. 1922 m. kartu su kitais visuomenės veikėjais įkūrė „Aukuro“ draugiją 
krašto kultūrai kelti, iki 1939 m. buvo vienintelis jos pirmininkas. Rūpinosi Klaipėdos krašto 
lietuvių teatru, jo pastangomis iš Šiaulių į Klaipėdą buvo perkeltas teatras. Rūpinosi uostamies- 
čio muzikiniu gyvenimu, buvo vienas Klaipėdos konservatorijos (1923) steigėjų, rėmė Liaudies 
operą. Be to, dalyvavo Klaipėdos krašto muziejaus draugijos veikloje ir įvairiuose kultūriniuose 
renginiuose, skaitė savo parengtus pranešimus. 

510. Krauzė J. (Krause J.). 

511. Kalvaitis Jurgis, teisininkas, Aukščiausiojo Tribunolo prokuroras (Valstybės gynėjas) nuo 
1921 m. 

512. Balcevičius Adolfas, teisininkas, Teisingumo ministerijos departamento direktorius. 

1923 metų lapkričio 21 d. 
Trečiadienis 


Šiandien po pietų vėl vyko konferencija, prasidėjusi vakar su klaipėdiečiais. Nuo 
12 valandos posėdžiavo redakcinė komisija, kurios pirmininkas buvo ministras 
Tumėnas, kiti dalyviai - du Klaipėdos teisėjai ir du mūsų teisininkai - Janulai- 
tis ir Beliackinas. Pastarieji geriausiai kalba vokiškai (tuo tarpu Klaipėdos teisėjai 
nemoka nė vieno lietuviško žodžio). Šioji komisija sudarė novelės, arba laikinąjį, 
įstatymą dėl Lietuvos teisėtvarkos organizavimo, papildančių straipsnių projek- 
tą - dėl Tribunolo valdžios perkėlimo ir Klaipėdos teisėtvarkos, kuri pagal Klai- 
pėdos organišką statutą priklauso jos autonominei zonai, išskyrus visoje šalyje 
aukščiausiąją instanciją - Tribunolą. Pirminis klaipėdiečių reikalavimas, kad būtų 
įstatymu numatytas atskiras Klaipėdos skyrius Tribunole, o jį sudarytų daugiau- 
sia Klaipėdos teisėjai, kurie reziduotų Klaipėdoje, į minėtosios novelės programą 
nebuvo įtrauktas. Vakar per diskusiją buvo nuspręsta: nėra reikalo kurti įstatymo, 
nes minėtąjį klausimą spręs pats Tribunolas - tai yra vidinis aukščiausiosios ins- 
tancijos reglamentas. Į redakcinės komisijos sudarytą projektą įtrauktas punktas, 
kad į Tribunolą turėtų būti paskirta ne mažiau kaip du teisėjai iš tų, kurie atitinka 
Klaipėdos teisėjams keliamus reikalavimus. Tai klaipėdiečiams suteikia garantijas, 
kad išties turės savo teisėjus ir ypač kad Klaipėdos teisėjus į Tribunolą skirs Respu- 
blikos prezidentas, prieš tai atsiklausęs Klaipėdos apygardos teismo (Landgerichto) 
nuomonės. Nežinau, kokius dar straipsnius parengė komisija. Penktą valandą įvy- 
ko plenarinis posėdis ir buvo pritarta komisijos sudarytam projektui, o vėliau vyko 
bendra vakarienė su klaipėdiečiais. Aš nedalyvavau nei posėdyje, nei vakarienėje - 
ir laiko neturiu, ir mano dalyvavimas nebuvo būtinas. Sukurtą ir priimtą projek- 
tą Tumėnas teiks seimui svarstyti skubos tvarka ir greičiausiai iki Naujųjų metų 
Klaipėdos teisėjai bus paskirti Tribunolo teisėjais. Mes jausimės nepatogiai, mat jie 
nė žodžio nesupranta lietuviškai, o iš mūsų tik Janulaitis gerai kalba vokiškai. Tad 
Janulaičiui ir teks būti su jais nagrinėjant Klaipėdos krašto bylas, o gal dirbsime 
kitaip, gal iš tikrųjų bus sukurtas Klaipėdos skyrius ir mūsų kolegos daugiausiai 
laiko leis Klaipėdoje. Gali atsirasti tokių reikalų ir bendrų posėdžių, kad teks su 
kolegomis klaipėdiečiais kartu posėdžiauti. 

1923 metų lapkričio 22 d. 
Ketvirtadienis 


Vakarop ir vėl snigo, o vėlų vakarą žemė kur ne kur jau bolavo. Šalčiai vis dar neat- 
ėjo, tad sniegas tirpsta. 

Šiandien vėl ekspromtu dėsčiau paskaitą. Tai devintoji paskaita, kadangi viena 
trunka dvi valandas, jau dėsčiau 18 valandų. Klausytojams pranešiau, kad nuo gruo- 
džio prasidės kolokviumai - jiems skirsiu po vieną extra valandą per savaitę. Mano 
kolokviumai bus pokalbiai su klausytojais - šitokiu būdu tik nedidelė klausytojų da- 
lis atsiskaitys — ir raštiškas atsiskaitymas. Parengsiu kelias temas, padalysiu klausy- 
tojus į grupes, o kiekviena grupė per valandą turės atsakyti į klausimus raštu. Mūsų 
studentai neturi konstitucinės teisės vadovėlių, ir ta įžanga, kurią pateikiu jiems per 
paskaitas, apskritai neįtraukta į jokius veikalus ar vadovėlius. Taigi kolokviumams 
pasiruošti būna sunku, kita vertus, kolokviumas ne egzaminas, bet aš turėsiu su- 
pratimą, kaip studentai įsisavina mano dėstomą dalyką. Tie, kurie neateina į mano 
paskaitas, paistys nesąmones, bet stropūs klausytojai - tokių turiu nemažai - galės 
parodyti, ar jie labai ir kaip jie supranta mano paskaitas. 

Tumėnas, kuris, priešingai nei jo pirmtakas Karoblis, yra labai iniciatyvus teisin- 
gumo ministras tiek dėl teisės aktų, tiek dėl teisėtvarkos reorganizavimo taisyklių 
ir dėl profesionalių teisėjų, išsireikalavo iš Ministrų kabineto pritarti jo siūlymui 50 
procentų padidinti atlyginimą Tribunolo ir Apygardos teismo teisėjams, o taikos tei- 
sėjams ir tyrėjams taip pat, su sąlyga, kad jie yra teisininkai ir turi atitinkamą darbo 
stažą teismuose. Jeigu tokiam projektui pritars seimas, materialinė teisėjų padėtis 
bus visiškai gera. Tribunolo teisėjas vietoj 800 litų gautų 1200. Mano atlyginimas 
kartu su užmokesčiu, kurį gaunu universitete (gaunu tik pusę bazinio atlyginimo 
plius po 20 litų už savaitinę valandą), būtų per 1600 litų per mėnesį. Tiek gaudamas 
galėčiau jau stabiliai Maryniai padėti, kas mėnesį siųsdamas atitinkamą sumą. Tu- 
mėno administracija, kuri rūpinasi teisėjais, dirba pagirtinai, ypač kad kaip tik dabar 
dėl sunkios krizės šalyje ir piniginių lėšų trūkumo pradėta griežta taupymo progra- 
ma ir negailestingai naikinami etatai visose valstybinėse tarnybose, į gatvę metamas 
visas tarnautojų balastas. Nekalbu, kad tokia radikali taupymo programos politika 
būtina, nekalbu apie tai, kokie pavojai gali kilti į gatvę išmetus tarnautojų proletarą. 
Pabrėžiu pačią teisėjų svarbą, kuriems tokiu metu keliami atlyginimai. 

Ministrų kabinetas sutiko su Tumėno novelės projektu, kuriame numatoma, kad 
advokato padėjėjas gali tapti prisiekusiuoju advokatu ne tik turėdamas penkerius 
metus bendros praktikos stažą, bet ir į tuos penkerius metus turi įeiti bent dveji 
metai tarnybos valstybinėje teisėtvarkoje. Toks projektas bus teikiamas seimui. Tad 
šitaip tam tikra teisinių jėgų dalis automatiškai atiteks teisėtvarkai. 

1923 metų lapkričio 23 d. 
Penktadienis 


Šiandien teismo koridoriuje visiškai atsitiktinai sutikau Peliksą Bugailiškį, kuris 
atvyko iš Šiaulių ir užsuko su kažin kokiais reikalais į teismą. Pirmaisiais Lietuvos 
valstybingumo metais Bugailiškis Šiauliuose dirbo taikos teisėju, vėliau, Šiauliuo- 
se įkūrus Apygardos teismą, buvo paskirtas to teismo vicepirmininku, bet netru- 
kus, dar prieš pradėdamas dirbti tose pareigose (1922 metais), atsistatydino taip 
demonstruodamas, kad nėra solidarus su teismo pirmininku Šurna“ dėl garsaus 
incidento, jis kilo tarp teismo (o greičiau jo pirmininko Šurnos) ir Šiaulių apskri- 
ties savivaldybės, dėl savivaldybės būstinės sekvestro teismo poreikiams. Praėjus 
metams Bugailiškis ir vėl tapo Šiaulių apygardos teismo vicepirmininku. Bugailiš- 
kis, buvęs esdekas (pastaruoju metu, atrodo, nepriklauso partijai), neapsiriboja tik 
teisininko veikla. Ir būdamas Šiaulių taikos teisėju pelnė pripažinimą dėl visuo- 
met teisingų nuosprendžių ir neretai pakankamai originalios jų konstrukcijos, bet 
labiausiai jis žinomas kaip Šiaulių visuomenės ir kultūros veikėjas. Galima teigti: 
Bugailiškis Šiauliuose yra žmogus, buriantis visą vietos kultūrinį ir visuomeninį 
gyvenimą, o itin didelių nuopelnų turi populiariojo švietimo srityje. Apskritai 
Šiauliai subūrė begalę žmonių, turinčių aukštas visuomenines kvalifikacijas, ir tam 
tikru atžvilgiu, tarkime, visuomenine iniciatyva, lenkia Kauną. Biurokratai tar- 
nautojai, privatus biznis Kaune ima viršų, o Šiauliuose vyrauja visuomeninės ini- 
ciatyvos ir patys Šiauliai nuveikia gerokai daugiau nei Kaunas, ypač lyginant vieno 
ir kito miesto pajėgas. Bugailiškis yra reikšmingiausias atstovas veiklios ir drąsios 
leidybos draugijos „Kultūra“, kuri publikuoja pavienius veikalus, leidinius, popu- 
liarinančius visuomenės ir mokslo klausimus, o svarbiausia - pažangius ir laisva- 
maniškus. Jau kelis kartus dienoraštyje užsiminiau, kad Šiaulių „Kultūra“ užsakė 
parašyti straipsnį apie politines Lietuvos partijas į enciklopediją apie Lietuvą. Šį 
darbą pasižadėjau pabaigti iki rugpjūčio, bet iki šiolei jo net nepradėjau. Pastaruoju 
laiku mane žiauriai kankina kaltės jausmas, nes esu pareigingas. Vis dėlto kartu 
negalėjau įsivaizduoti, kokiu būdu dabar galėčiau imtis tokio darbo. Neseniai iš 
„Kultūros“ gavau laišką ir įtariau, kad jame rasiu raginimą atiduoti rankraštį, ir 
nedrįsau jo net atplėšti. Iki šiandienos nešiojausi kišenėje. Kai po pokalbio su Bu- 
gailiškiu perskaičiau laišką, jis pasirodė ne toks baisus, kaip įsivaizdavau. Kol kas 
atiduoti rankraščio nevėluoju, nes pati „Kultūra“ dar juo neužsiima. Nebuvo tikra, 
kad Užsienio reikalų ministerija, su kuria buvo tartasi dėl leidinio, jį finansuos. Da- 


513. Šurna Mykolas, teisininkas, 1919-1921 m. dirbo Ukmergės I nuovados taikos teisėju. 1921- 
1922 m. buvo Kauno apygardos teismo Baudžiamojo skyriaus teisėjas, 1922-1928 m. Šiaulių apy- 
gardos teismo pirmininkas, o 1928-1933 m. Siaulių apygardos teismo narys. 

bar finansavimas jau patvirtintas, tad galima rengti ir rankraščius, bet terminas, 
kada reikia atiduoti, dar nenustatytas. „Kultūra“ laiške tik klausia, ar gali mano pa- 
vardę įrašyti tarp bendraautorių, ir prašo pastiprinti jų leidinius savo darbais. Pasi- 
taikius progai paklausiau Bugailiškio, kuris kartu yra ir mano brolis**“, ar „Kultūra“ 
galėtų atskira knygele išleisti arba į savo leidinius įdėti mano darbą apie tarptautinį 

masonų judėjimą - tą darbą mūsų ložei rašiau rugsėjį. Bugailiškis neskaitė mano 

rankraščio ir pažadėti nieko negalėjo, bet pasakė, kad tai iš principo būtų naudinga 

informacija, nes lietuvių literatūroje būtų visiškai nauja tema, o „Kultūra“ nebijos 

liesti ir tokios temos. Vis dėlto manau, kad minėtąją informaciją geriau spausdinti 

ne paviene knyga, mat ji silpnoka, o kaip straipsnį. Rankraštį jam nusiųsiu. 


Ye- ss 


manso salėje. 


1923 Metų vasario 24 d55 
Šeštadienis 


Porą dienų Kaune viešėjo Zofija Romerienė, Eugenijaus žmona - ji sugeba būti 
nepaprastai miela ir labai stengiasi su visais Romeriais išsaugoti gerus giminystės 
ryšius. Na, o aš jai esu labai dėkingas už prieš dvejus metus nutapytą mano dukros 
Cesės portretą. Su Zosia mano santykiai yra, ko gero, artimesni nei su Eugenijumi. 
„Nors su Eugenijumi seniai susitaikiau ir nieko jam negaliu prikišti, nemalonų jo 
vaidmenį, kai 1910 metais nutraukiau santykius su Regina, aiškinu kaip nesusipra- 
timą, o ne blogą valią, vis dėlto su juo nesugebu nuoširdžiai bendrauti - tarsi iki šiol 
persekiotų koks anų laikų šešėlis, tarsi tų įvykių nė vienas pamiršti negalėtume. Su 
Zosia yra kitaip. Jos kviečiamas po Naujųjų planuoju aplankyti juos Pagryžuvyje. 
Važiuosiu kartu su Marynia. Zosia ketina nutapyti mano portretą - bent jau žadėjo. 
Kitais metais ji planuoja Kaune surengti savo tapybos - pastelinės akvarelės - pa- 
rodą. Ji norėtų suorganizuoti savo tapybos parodą arba su vietos menininkais,lie- 
tuviais, jeigu tik būtų įmanoma. Lietuvių publikai norėtų parodyti, tarp kitų darbų, 
ir mano portretą, mat esu žinomas žmogus. Zosia neturi ryšių su lietuvių dailinin- 
kais. Prieš porą metų supažindinau ją su Varnu“, o dabar jos prašymą perdaviau 
dailininkui Kalpokui>". Kalpokas, be jokios abejonės, labai talentingas, bet dabar 
paniręs į kūrybinę ir psichinę dekadenciją. Alkoholizmas jį naikina. Man paliko 


514. Masonas. 

515. Rankraštyje - klaida. Turėtų būti: 1923 metų lapkričio 24 d. 
516. Varnas Adomas. 

517. Kalpokas Petras. 


labai liūdną įspūdį. Dirbtuvės apleistos, o kūriniai 
kažin kokie pakrikę. Turi jis gražų sūnelį, maždaug 
12-14 metų, ne tik gražų, beje, turintį dailininko 
talentą. Kalpokas turi išsaugojęs kelis nuostabaus 
grožio sūnaus portretus vaikystėje - nutapė juos 
Italijoje prieš karą. Pats juos labai myli, o jie atspin- 
di didžiulį vargšo artisto talentą, kuris dabar, rodos, 
pasiekė saulėlydį. Dailininko rankos dreba, akys iš- 
duoda nesveiką alkoholiko blizgesį. 

Vakar vakarą su Zosia lankėmės lenkų vaka- 
rėlyje, Tilmanso salėje. Ten vyko koncertas, paskui 
mėgėjų teatro „Lutnia“ pasirodymas - Michalo Ba- 
luckio spektaklis „Storos žuvys'*8. Po to buvo šo- 
kiai, bet aš išėjau namo. Per koncertą, be grojančių 
ir dainuojančių artisčių mėgėjų, dainavo ir lietuvių 


„O. Dubeneckienė: P. Kalpoko portretas“. ó "2 a "MS , 
Iliustracijos faksimilė iš žurnalo Krivulė, 1924, nr. 3, p. 5. operos artistas Sodeika** — Jis sulaukė didžiausių 


ovacijų. Spektaklis pasisekė, aišku, mėgėjai vaidino 
vidutiniškai, lenkų aktorės kalbėjo tipiškai kaunietiška lenkų kalba, kuriai būdin- 
ga lietuviška tartis, bet pats Baluckio kūrinys vertas ovacijų. Žiūrovai linksminosi, 
humoras atrodė šiek tiek senoviškas, bet tikras ir nuoširdus. Salė buvo sausakimša, 
žiūrovai faktiškai vien kauniečiai, vietiniai, gal išskyrus kai kuriuos mokyklinio am- 
žiaus jaunuolius. Dvarininkų beveik nebuvo. Tai senojo, prieškario Kauno publika, 
o anuomet čia gyveno lenkų tautybės krikščionys, ne lietuviai, kurių šiandien yra 
vis daugiau. Matydamas tą Kauno publikos masę lenkų teatre ir susidariau įspūdį, 
koks dirbtinis yra tas tariamasis kelių tūkstančių lenkų skaičius Kaune. Iš pažįstamų 
sutikau deputatus Budzinskį ir Liutiką, Velhorskį**?, Perkovskių šeimą“, Stanislavą 
Salmonovičių?* ir kitus. 


518. Baluckis Michalas (Balucki Michal, 1837-1901; „Grube ryby“), lenkų rašytojas, komedijų 
autorius, publicistas, pozityvistas. 

519. Sodeika Stepas (1903-1964), Lietuvos dainininkas (baritonas), pedagogas, chorvedys, kom- 
pozitorius. 

520. Wielhorski Władysław. 

521. Kalbama apie Henryko Perkovskio (Henryk Perkowski) šeimą. Jis buvo aktyvus Kauno len- 
kų bendruomenės veikėjas. 

522. Salmonovičius Stanislavas (Salmonowicz Stanisław, 1889-1943), lenkų visuomenės veikė- 
jas, Centrinio lenkų rinkimų komiteto (Centralny Polski Komitet Wyborczy) narys, spaustuvės 
„Prima“ vadovas ir laikraščio Dzień Kowienski (Kauno diena) atsakingasis redaktorius (1925- 
1929). 1935 m. išsikėlė į Vilnių, 1940 m. buvo areštuotas NKVD ir ištremtas į Buzuluką. 

1923 metų lapkričio 25 d. 
Sekmadienis 


Vakare pasijaučiau sergąs. Turiu temperatūros. Manau, tai peršalimas. 

Lietuvių politinės partijos seime užsisėdo ant dvarininkų. Bijodami agrarinės 
reformos nemažai dvarininkų šeimų paskubėjo įvairiais būdais padalyti savo žemes. 
Vieni, klastodami datas, sudarinėjo palivarkų arba žemės pardavimo aktus, kuriuos 
paskui legalizavo teismuose naudodamiesi įstatymu, leidusiu su tam tikromis išlygo- 
mis legalizuoti dar nepatvirtintus pardavimo aktus, kurie buvo surašyti per karą. Kiti, 
kai turto savininkas jau būdavo miręs, žemę dalydavo surašydami padalijimo aktus 
(kaip tik šitaip mes padalijome Bagdoniškį, o Komorovskiai - Kavoliškį). Dar kitais 
atvejais, kai visas nekilnojamasis turtas priklausė vienam savininkui ir nebuvo gali- 
ma jo padalyti, savininkai bandė užrašyti žemę savo paveldėtojams - vaikams, žmo- 
noms ir t. t. Pastarieji aktai, suprantama, yra neteisėti, nes tai dovanojimo aktai, o jie 
buvo uždrausti 1920 metų įstatymu. Kadangi vyriausiasis notaras patvirtino tokius 
aktus, tad nemažai dvaro nuosavybės pakeitė savininkus, o vėliau naujais aktais ne- 
kilnojamasis turtas buvo parduodamas į trečiąsias rankas. Nemažai turto, padalyto 
paveldėtojams, iš tiesų nėra padalytas, pasikeitė tik savininkai, ir iš tiesų, kaip ir anks- 
čiau, jis sudaro vieną ūkinį vienetą. Pati agrarinė reforma neatėmė galimybės išlai- 
kyti daugiau nei 80 hektarų žemės: tarkime, jeigu yra keli žemės savininkai, kiekvie- 
nam tenka po 80 ha, tad ir lieka vienas didelis nenusavintos žemės plotas. Agrarinės 
reformos įstatymas sako: jeigu nekilnojamasis turtas yra visos šeimos nuosavybė, 
tuomet minėtieji 80 hektarų paliekami visai šeimai, o ne kiekvienam šeimos nariui 
po 80 ha. Vis dėlto interpretuojant įstatymą buvo nutarta, kad toks įstatymas negali 
būti taikomas, kai bendra nuosavybė yra pagrįsta atskira nuosavybe. Todėl agrarinė 
reforma ir nepanaikino besąlygiškai nekilnojamojo turto iki 80 hektarų ribos. Išli- 
ko didesnių nuosavybių, išlaikiusių ūkinį vientisumą, bet turėjusių kelis savininkus. 
Taigi dabar Darbo federacija seimui pateikė agrarinės reformos pataisų projektą, 
kuriame numatoma panaikinti bet kokį turto padalijimą ir leidžiama išsaugoti tik 80 
hektarų žemės. Pastaruoju laiku seime vyrauja tokios nuotaikos, kad galima tikėtis, 
jog šis projektas bus priimtas. Vis dėlto, ko gero, bus atsižvelgta į nekilnojamojo turto 
padalijimo skirtumus - tą nekilnojamąjį turtą, kuris buvo faktiškai padalytas į ats- 
kirus žemės ūkius, ir tą, kuris buvo padalytas ir pakeitė tik savininkų vardus, tačiau 
išlaikė vientisą ūkį. Labai viliuosi, kad mūsų Bagdoniškis, kuris iš tiesų virto atskirais 
ūkiais, bus išsaugotas. 


523. Lietuvos darbo federacija, įsteigta 1919 m., 1934-1942 m. Lietuvos krikščionių darbininkų 
sąjunga, LKDS - Lietuvos katalikiška profesinė sąjunga ir politinė organizacija. 

1923 metų lapkričio 26 d. 
Pirmadienis 


Esu smarkiai peršalęs. Iki pietų gulėjau lovoje. Galvojau, gal visą dieną nekilti iš 
patalo, vis dėlto atsikėliau ir vakare nuėjau į universitetą skaityti paskaitą. 


1923 metų lapkričio 27 d. 
Antradienis 


Šiandien dirbau, buvau mieste, Tribunole studijavau rytdienos bylas, po pietų atli- 
kau visus šiandienos darbus ir septintą vakaro atsiguliau į lovą. Jaučiau, kad tem- 
peratūra kyla. Galvą skaudėjo, jutau ūžesį. Pamatavau temperatūrą, ji siekė 38,87 C. 


1923 metų lapkričio 28 d. 
Trečiadienis 


Jaučiau kūno silpnumą, bet atsikėliau iš lovos ir nuėjau į Tribunolą, dalyvavau teis- 
mo posėdyje. Pavargau nežmoniškai. Ketvirtą valandą vos paršliaužiau namo ir 
iškart atsiguliau į lovą. 8 valandą 30 minučių pasimatavau temperatūrą - ji buvo 
40,17 C! 


1923 metų lapkričio 29 d. 
Ketvirtadienis 


Vakar vakare pakilus temperatūrai per 40 laipsnių buvau pusiau sąmoningas. Pra- 
radau laiko nuovoką, nusišnekėjau, mačiau kažkokius keistus reginius. Vis dėlto 
visiškai sąmonės nepraradau, Elenai daviau įvairių nurodymų, pats matavau tem- 
peratūrą. Jaučiausi smarkiai peršalęs, bet gerai nežinojau, kuo sergu, nes, rodos, 
sergant tik paprastuoju peršalimu nebūna tokios aukštos temperatūros. Maniau, 
gal tai šiltinė, ir jau džiaugiausi ja susirgęs, bet gal tai „ispanka“, o gal influenza?**. 
Nurijau ricinos porciją ir pakelį aspirino su kofeinu prakaitavimui skatinti - tai tie 
milteliai, kuriuos prieš 1 /4 metų, kai sirgau radikulito liga, man daktaras Šliūpas 
išrašė. Naktį karščiavau, miegojau neramiai, bet jau rytą jaučiausi kur kas geriau. 
Šiandien iš namų kojos nekėliau, praktiškai iš lovos nebuvau išlipęs. Universitetui 
pranešiau, kad sergu ir neįvyks mano paskaita. 


524. A tipo gripo virusas (vertėjos pastaba). 
525. Šliūpas Rokas, gydytojas. 


334 


O, kad šiltinė iš tiesų norėtų mane pasiglemžti - bet kur tau! Šiandien kūno tem- 
peratūra vis mažėjo. 7 valandą ryto ji siekė dar 38°, per pietus - 37,37, o 9 vakaro šiek 
tiek daugiau nei per pietus, tačiau mažiau nei per pietus - 377“ C. 


1923 metų lapkričio 30 d. 
Penktadienis 


Karščiavimas faktiškai nuslūgo. Bent jau rytą, kai matavau temperatūrą, ji buvo tik 
36,77 C. Nežinau, kas bus vakare, nes pasimatuosiu tik atsigulęs į lovą. Jau jaučiu 
galvoje ūžesį, tad įtariu, kad temperatūra kyla, bet ji nėra aukšta ir šiandien, ko gero, 
labai nepakils. Išties jaučiuosi prastai. Dar rytą, kol gulėjau lovoje ir temperatūra 
buvo nukritusi, atrodė, kad esu stipresnis ir sveikesnis. Vis dėlto, kai pabandžiau 
atsikelti, įsitikinau, kad nesu nei stipresnis, nei sveikesnis. Dar toli gražu nesu pa- 
sveikęs. Pirmiausia pajutau tą gerai pažįstamą sąstingį, būdingą radikulito ligai, 
ties kryžiumi. Jaučiuosi tarytum durys su nesuteptais vyriais. Kiekvienas staiges- 
nis judesys kelia skausmą, o pasilenkti apskritai neįmanoma. Vaikščioti įstengiu 
tik itin atsargiai, tarsi būčiau stiklinis ir bijočiau sudužti. Kiekvieną žingsnį reikia 
žengti apgalvotai, kad nesujudėtų kryžius, nes antraip - bėda. Dabar man tas pats, 
kas buvo prieš dvejus metus, tik kad juosmens raumenys nespazmuoja. Ir tai dar 
ne viskas - prie radikulito ligos prisidėjo širdies permušimai, tokie stiprūs, kad 
trūksta oro ir darosi labai silpna. Nepamenu, kad kada nors būčiau taip jautęsis. 
Kol guliu, visi simptomai dingsta, kai sėdžiu, jie atrodo silpni, o kai atsistoju, širdis 
ima daužytis, apima toks didelis silpnumas, kad iškart turiu atsisėsti. Pradėjau ger- 
ti convallarias*, kaip kad prieš metus, ir vaistai šiek tiek padeda. Nežinau, ar širdies 
permušimai yra dėl nervų, ar juos sukėlė reumatas. Vis dėlto visą dieną negulėjau 
lovoje, tik dabar, jau vakare (dabar 5 valanda), atsigulsiu. Paprastai po pietų jau- 
čiuosi tvirtesnis nei rytą. Kol kas dar neturiu apetito. Apskritai nemoku apsakyti, 
ko norėčiau valgyti. Širdies permušimus ir silpnumą galėjo sukelti anksčiau buvusi 
aukšta, per 40 laipsnių, kūno temperatūra. 

Vis dėlto karščiavimas, kai laikosi 40 laipsnių temperatūra, yra nepaprastai 
malonus. Miegas ir vizijos, kažkokia beprotybė, kažkoks pašėlęs paties miego 
tempas. O Dieve, kad galėtum man atsiųsti šiltinę! Juk tiek daug laimingų ir savo 
šeimoms naudingų žmonių miršta, tai kodėl man, krikščioniškasis Dieve, žmo- 
giškosios meilės Dieve, turėtum šiltinės pagailėti! Aš klaupiuosi prieš tavo nuos- 
prendžius. 


526. Konvalijų lašai nuo širdies ligų. 

Lauke gražu. Visą naktį ir visą dieną snigo. Dabar stori sniego patalai dengia 
žemę ir stogus, krenta nuo medžių šakų ir tvorų. Elena sako, kad vežėjai jau rogė- 
mis važinėja. Gal dar per greit rogiakeliui, nes praėjo tik dešimt dienų nuo pirmojo 
sniego. 


1923 metų gruodžio 1 d. 
Šeštadienis 


Savijauta tokia pati - nei geriau, nei blogiau. Vakare šiek tiek pakyla temperatūra, 
maždaug iki 37,5 laipsnio, o ryte silpnumas, širdies permušimai, paviršinis kvėpa- 
vimas. Tas pats buvo vakar, tas pats šiandien. Skirtumas tik vienas - vakar širdis 
daug prasčiau dirbo nei šiandien, bet vakare, kai prasidėjo karščiavimo fazė, širdies 
permušimai praktiškai dingo. Šiandien tas širdies plakimas, nerimas ir silpnumas, 
sakyčiau, tas senatvės jausmas, tas oro trūkumas tęsiasi visą dieną faktiškai be per- 
trūkio. Convallaria nelabai padeda. Tokia savijauta trukdo dirbti, jaučiuosi neįga- 
lus ir apatiškas. Įtariu, kad tai nervinis širdies veiklos sutrikimas, kuris jau mane 
kankino praėjusį rudenį. Tokia kankynė ilgai trunka. Kita vertus, kas žino, galbūt 
čia Dievas įsiklausė į mano maldas mirti - vis tiek kankynė sunki. Ką gi. Ne viskas, 
kas geriausia, iškart ateina! 

Ir vėl manęs gali laukti tos baimės, nerimas, oro trūkumas, širdies permušimas, 
nutraukiantis darbą, kenkiantis net charakteriui, kaip kad pernai tęsėsi ištisus mėne- 
sius. Panašu, kad taip ir bus. 

Šiandien išėjau pasivaikščioti. Vis dėlto jaučiausi silpnas ir greitai pavargau. Kaip 
kokiam senukui vis prireikdavo prisėsti ant suoliuko pailsėti. Iki miesto nebuvau 
nupėdinęs, pavaikštinėjau tik po Žaliakalnį. 


1923 metų gruodžio 2 d. 
Sekmadienis 


Šiandien jaučiausi kur kas geriau. Regis, vakare visiškai nepakils temperatūra, nes 
bent dabar jos nejaučiu, o jau 8 valanda vakaro. Svarbiausia, kad šiandien neka- 
muoja širdies permušimai ir oro trūkumas, kaip kelias pastarąsias dienas. Kelis 
kartus jau pradėjo širdis smarkiau plakti, bet tai niekis, palyginti su tuo, kas nutiko 
per kelias pastarąsias dienas. Matyt, sveikstu, o jeigu rytoj jausiuos taip pat kaip 
šiandien, jau galėsiu eiti į universitetą. Pats vienas nueisiu pirmyn ir atgal - neimsiu 
Elenos kartu, kuri iki šiol buvo reikalinga, nes bijojau apalpti. 

Šiandien visą dieną praleidau namie, bet rytoj jau eisiu ir dirbsiu normaliai arba 
beveik normaliai. Na, atrodo, dar nesibaigs mano ligos. Kairėje juosmens pusėje ap- 
čiuopiau visą votelių koloniją. Rodos, kol kas jos susirinko po oda ir iki šiol neskaus- 
mingos. Nežinau, kas tai. Nežinau, ar iš jų susiformuos votys ar kokios nors žaizdelės, 
panašios į pernykštes ant kojų. Laikas parodys. Aš viskam turiu kantrybės, išskyrus 
vieną dalyką, kurio niekada net neištariu! 

Vakare lietuvių kalba parašiau nedidelį straipsnelį, pernai teisės leidinyje Teisė 
spausdintos garsiosios Jėringo'? knygelės Kova dėl teisės, kurią į lietuvių kalbą išver- 
tė Janulaitis, recenziją. Janulaitis jau seniai manęs prašė recenzijos ir buvau pažadėjęs 
ją parašyti. Spausdinti žada Lietuva. Taigi parašiau ją ir rytoj arba poryt duosiu Janu- 
laičiui peržvelgti, parašyti pastabas. Pasitaikius progai atkreipiau dėmesį į skriaudos 
ir teisinės nuovokos pažeidimų momentus mūsų agrarinėje reformoje, kas tam tikru 
požiūriu labai glaudžiai siejasi su tema, nagrinėjama puikiame Jėringo darbelyje. 


1923 metų gruodžio 3 d. 
Pirmadienis 


Šiandien pasiryžau. Pats dar nežinau, kokios bus pasekmės: tai paaiškės rytoj. Prieš 
pietus buvau mieste, daug vaikščiojau, nuėjau į Tribunolą, apsipirkau parduotuvėje, 
užsukau į kavinę, universitete atsiėmiau atlyginimą, o namo į Žaliakalnį grįžau 
rogėmis. Diena vėjuota, kelias slidūs, lijundra. Nėra gera diena bastytis sveikstan- 
čiajam. Ir iškart pajutau aštrų skausmą dešinėje ausyje. Net pradėjau baimintis, kad 
ausyje nesusiformuotų vidinė votis. Jau būtų pakakę tos išvykos, bet vakare dar tu- 
rėjau paskaitą universitete, o jos praleisti nenorėjau. Prisikišau vatos į ausis ir išėjau, 
o vakare vėl rogėmis grįžau namo. Dabar sėdžiu galvą apsisukęs vata ir apsirišęs 
rankšluosčiu, atrodau kaip boba. Dar nesu visiškai pasveikęs. Laukiu įvairiausių 
komplikacijų. Žinoma, lauksiu jų iki pavasario. 

Šiandien paskaita visai pavyko. Dabar į paskaitas susirenka itin daug studentų, 
nes kalbu apie bažnyčios santykį su valstybe ir pasakoju apie Katalikų bažnyčios 
vaidmenį sugriuvus Romos imperijai. Įtariu, kad ir artėjantys kolokviumai paskatina 
sąžiningiau lankytis paskaitose. Vis dėlto esama didelio jaunimo būrio, kuris, ne- 
paisydamas kolokviumų ar dar ko nors, niekada nepraleidinėja paskaitų. Sąžiningų 
mokinių grupelę turėsiu omeny ir per egzaminus, juolab kad jų veidus įsiminiau. Jų 
sąžiningumas visada bus patiems į naudą. 


527. Jėringas Kasparas Rudolfas fon (Jhering Caspar Rudolph Ritter von, 1818-1892), vokie- 
čių teisininkas, šiuolaikinės sociologinės ir istorinės teisės mokyklos įkūrėjas. 

1923 metų gruodžio 4 d. 
Antradienis 


Vakar atsiguliau į lovą ir, pasimatavęs temperatūrą, supratau, kad pakenkiau pats 
sau du kartus išeidamas į miestą. Kūno temperatūra siekė 38° C. O prieš tai kasdien 
temperatūra krito ir užvakar buvo tik 37,3". Kita vertus, nieko labai bloga nenutiko 
dėl to mano pasivaikščiojimo. Jau nesijaučiu toks nusilpęs, kur kas geriau dirba 
širdis, lengviau kvėpuoti. Širdies permušimai beveik nesikartoja. Convallaria geriu 
vien profilaktiškai. Tiktai sloga pasireiškė visu gražumu. Rodos, sloga yra visur, net 
ir po kaukole. Neįmanoma niekaip išsipūsti nosies. 

Jau negelia ausies. Na, o tie spuogeliai, kuriuos prieš kelias dienas pastebėjau 
juosmens srityje, nedidėja. 


1923 metų gruodžio 5 d. 
Trečiadienis 


Kosčioju ir vis dar prastai jaučiuosi, tačiau ligos simptomai - karščiavimas, silpnu- 
mas - jau slūgsta. Šiandien dalyvavau Tribunolo teismo posėdyje ir jis manęs ne- 
išvargino. 

Gavau laiškus iš Bagdoniškio. Šį rudenį dėl prastų kelių kaime susisiekti paštu 
su Bagdoniškiu buvo labai sudėtinga, ir dėl to jaučiuosi labai nuo jo atitolęs. Dievui 
leidus, netrukus tenai pats nuvažiuosiu. Seserys rašo, kad Elizka Komorovska, pa- 
viešėjusi pas dukras Vilniuje, grįžta, o kartu su ja į Lietuvą atvažiuoja ir Juzia Pruša- 
novska***, viena iš Kotunios dukrų. Juzia jau suaugusi, 22-ejų panelė. Atvyko parduo- 
ti Kotunios miško dalį Mataučiznoje. Gaila Kotunios, kuri taip vargsta Bydgoščiuje. 
Vėjais paleido gražią pinigų sumą, kurią prieš 1 /4 metų gavo pardavusi savąją dalį 
Viveliškėse, išleido visas paskolas, gautas iš O'Rurkų?*, iš manęs, ir dabar nebežino, 
ko griebtis. Jeigu būtų viena, dar kaip nors suktųsi, bet dabar privalo rūpintis nej- 
galiu Ezechieliu, auklėti ir išmokslinti dvi jaunėles dukras - šešiolikmetę Kasią“ ir 


528. Prušanovska Juzefa, Romerienė (Pruszanowska Józefa, Romerowa, Juzia, 1901-?), Myko- 
lo Pijaus Paskalio Romerio dukterėčia, jo sesers Konstancijos Michalinos Marijos Romerytės 
ir Ezechielio Prušanovskio dukra. Buvo ištekėjusi už Felicijono Antano Romerio (Livonijos- 
Ciskado linija, 1824-1893) anūko Antano Romerio iš Ozieranų (XII karta, 1901-7), tačiau išsi- 
skyrė; vėliau ištekėjo už Stanislavo Cisvinskio (Stanistaw Cišwinski), gyveno Vilniuje, turėjo 
komisinę ir kosmetikos parduotuvėlę. 

529. O'Rourke. 

530. Prušanovska Katažyna (Pruszanowska Katarzyna, Kasia, 1907-1923), Mykolo Pijaus Pas- 
kalio Romerio dukterėčia, jo sesers Konstancijos Michalinos Marijos Romerytės ir Ezechielio 
Prušanovskio dukra. Mirė 1923 m. gruodžio 27 d. Bydgoščiuje. 

keturiolikmetę Stasią**. Vyresnieji vaikai - Halia”, Gienio?3 ir Juzia - uždirba, bet 
jų pajamos labai menkos, tik tokios, kad patys išsilaikytų. Ištekėjusios dukros Elizka 
Tanajevska3* ir Irka Venglovska3* taip pat vos verčiasi ir negali tėvams padėti. Taigi, 
vienintelė Kotunkos viltis yra tas miškas Mataučiznoje - ji labai skuba jį parduoti, 
negali sulaukti pinigų, siunčia čia dukrą. Elvyra jau kartą pati siūlė Kotuniai atsiųsti 
čionai dukrą. Man atrodo, kad tai nieko nepakeis. Dabar sunku parduoti mišką, ar 
iškirstą, ar kartu su žeme, nes vis dar neaišku, koks bus Bagdoniškio miškų likimas. 
Jie dar gali būti konfiskuoti, o parduoti mišką be leidimo draudžiama. Galbūt gali- 
ma gauti leidimą kirsti kokį miško sklypą Mataučiznoje, bet kol kas, kol viskas iki 
galo nepaaiškėjo, yra ir kita problema. Juzia neturi jokių priežasčių gauti Lietuvos 
pilietybę, tad nelabai suprantu, kaip ji čia įsitvirtins. Gal atvažiavo su latvišku pasu? 
Jeigu turėtų tik lenkišką pasą, tikrai galėtų sulaukti didelių nemalonumų. O dar jeigu 
paaiškėtų, kad nėra Lietuvos pilietė, galėtų pakenkti Bagdoniškio miškams ir pačiam 
Bagdoniškio padalijimui. 


1923 metų gruodžio 6 d. 
Ketvirtadienis 


Labai bjaurus oras. Atlydys, rūkas, tirpsta sniegas. Ak, saulės, saulės! 

Kalbėjausi šiandien su p. Marija Micevičuvna““, kurią atsitiktinai sutikau gatvėje, 
ir abu užsukome į kavinę. Buvau nustebęs, kad panelė Marija dar tokia gyvybinga, 
tokia džiaugsminga, kupina gyvenimiško entuziazmo. Nesitikėjau, kad ji tokia bus, 
jos gyvenimas tikrai ne rožėmis klotas. Labai patinka su ja leisti laiką. Ko gero, jokie 
santykiai nėra tokie tvirti ir malonūs, kaip tie, kurie užsimezgė jaunystėje. 


A > 
531. Prušanovska Stanislava (Pruszanowska Stanislawa, Stasia, 1909-1998?), Mykolo Pijaus Pas- 
kalio Römerio dukterėčia, jo sesers Konstancijos Michalinos Marijos Römerytės ir Ezechielio 
Prušanovskio dukra. 

532. Prušanovska Halina (Pruszanowska Halina, Halia, 1897-?), Mykolo Pijaus Paskalio Röme- 
rio dukterėčia, jo sesers Konstancijos Michalinos Marijos Römerytės ir Ezechielio Prušanovskio 
dukra. 

533. Prušanovskis Eugenijus (Pruszanowski Eugeniusz, Genius, 1895-1933), Mykolo Pijaus Pas- 
kalio Römerio seserėnas, jo sesers Konstancijos Michalinos Marijos Römerytės ir Ezechielio 
Prušanovskio sūnus. Tarpukariu dirbo pašte Baranovičiuose (dabar Baltarusija). 

534. Tanajewska Eliza. 

535. Weglowska Irena. 

536. Micewiczowna Maria. 

1923 metų gruodžio 7 d. 
Penktadienis 


Oras vis dar toks pats: atlydys, sniegas virsta purvu, toliau tvyro rūkas. Toks 
oras sveikiausiam žmogui gali sukelti melancholiją, atimti energiją ir gyvenimo 
džiaugsmą. Aš su savo jautrumu ir liguista vaizduote tampu nuolat kabančios virš 
mano galvos baisios grėsmės pavojaus kaliniu, nors pats net nežinau, ar tas pavojus, 
tarsi Damoklo kardas, tikras, realus ar tik mano vaizduotės vaisius, ar jis nesiremia 
tik tam tikromis analogijomis, kurios savo esme yra visai kitos prigimties. Vienaip 
ar kitaip, bet aš tokiu oru imu jausti, kad visiškai dingstu iš gyvenimo. 

Fiziškai jaučiuosi jau geriau ir faktiškai visai gerai - nežinau, ar tai buvo pa- 
prastas peršalimas ar kas nors kitka. Silpnumo nejaučiu, širdies permušimai dingo, 
lumbago ligos skausmai taip pat praėjo, nebekarščiuoju, bet vis dar vargina sloga, 
kairėje juosmens pusėje yra kažkokios skausmingos vietos, galva sunki, dešinė au- 
sis užsikimšusi - ir tai, kas yra visada, mano gyvenimo pragaras, noro kuo greičiau 
numirti priežastis - pats nežinau, kas tai, ar liguista vaizduotė ir manija, ar baisi, su 
niekuo nepalyginama realybė. Kartais galvoju, kad esu beprotis! Tikrai taip galvoju. 
Jeigu mano abejonės (iš tiesų daugiau negu abejonės!) būtų ne realybės atspindys, o 
bepročio fantazijos, tai verčiau Dievas leistų man būti bepročiu! 

Šiandien Perkovskio (Perkausko) kavinėje??? susitikau ir kelias valandas kalbė- 
jausi su emigracijoje gyvenančiu rusų žurnalistu, „kadetiškojo“*8 leidinio Bul at- 
stovu. Jis manęs klausinėjo apie politinių partijų santykius Lietuvoje. Šiek tiek jam 
papasakojau, bet daugiau pats klausiausi, ką jis pasakojo. Oi, koks sudėtingas tas 
nuo kelio nukrypęs rusų emigracijos pasaulis! O juk svajoja emigrantai apie bur- 
žuazinės Rusijos atgimimą, apie tai, kad ji atgautų visas valstybėles, kurios nuo jos 
atsiplėšė ir paskelbė nepriklausomybę. Maža to, jie yra tikri, kad taip ir nutiks. Jų 
supratimu Rusija vis dar nėra tokia pat tautinė valstybė, kaip kitos — tai didžiulė 
jėga, sukurta pertvarkyti Europos Rytus ir Aziją. Didžioji šeimininkė, kuriai nesant 
arba laikinai susirgus kiti antraeiliai namiškiai žaidžia darydami kažkokias savo 
tvarkeles. Rusų arogancijos šiuo požiūriu niekaip neįmanoma nugalėti. Jie jaučiasi 


537. Aleksandro Perkovskio kavinė, cukrainė ir saldumynų dirbtuvė veikė Laisvės alėjoje XIX a. 
pabaigoje-XX a. trečiąjį dešimtmetį. Amžininkų praminta „lenkų koridoriumi“, kurį laiką 
buvo bene vienintelė kavinė Kaune. Čia rinkosi labai skirtingų gabumų rašytojai, aktoriai, kitų 
sričių menininkai, įvairių veiklų intelektualai, troškę pasisemti naujų idėjų, aptarti tam tikrus 
kūrinius ar įvykius, pasidalyti savo kūryba, pabendrauti su bendraminčiais ar kaip tik įsivelti į 
diskusiją su opoziciją palaikiusiais žmonėmis. 

538. Kadetai - Rusijos konstitucinių demokratų partija. 

ponais, ir nesvarbu, kad patys yra suluošinti, išblaškyti, neturi, regis, jokio morali- 
nio ir kultūrinio bagažo. 

Šiandien buvau susitikęs su savo kolega Eustachijumi Ževuskiu??, kurio nekil- 
nojamasis turtas, padalijus neutralų ruožą tarp Lietuvos ir Lenkijos, atiteko Lietuvai. 
Dabar jis ieško advokatų ir nori kaip nors spręsti šį klausimą, galbūt parduoti savo 
turtą. 

Perskaitęs laišką, gautą iš Bagdoniškio, sužinojau, kad Juzia Prušanovska dar ne- 
atvažiavo. Šituo laiku ji yra Rygoje ir deda pastangas atvykti į Lietuvą, bet kol kas 
Lietuvos konsulas Rygoje jai neduoda leidimo. 


1923 metų gruodžio 8 d. 
Šeštadienis 


Vėl man rašo Elvyra iš Bagdoniškio prašydama, kad pasinaudočiau pažintimis ir 
Kaune ką nors nuveikčiau dėl Juzios Prušanovskos prašymo atvykti į Lietuvą. Kar- 
tu prašo padėti Stefanui Mečkovskiui atvažiuoti į šalį. Reikėtų kreiptis į Danauską, 
dabartinį Milicijos departamento direktorių prie Vidaus reikalų ministerijos. Da- 
nauską gerai pažįstu, nes jis buvo Karo teismo teisėjas ir kartais dalyvavo Tribuno- 
lo posėdžiuose. Man atrodo, kad Danauskas nekenks ir sąžiningai stengsis padėti, 
jeigu tik tai bus jo valioje, jeigu nesutrukdys kokie nors teisiniai dalykai. Pastaruo- 
sius nėra taip lengva apeiti - ko gero, sudėtingiau bus Stefanui Mečkovskiui nei Ju- 
ziai Prušanovskai. Juzia Prušanovska turi Tautų Lygos pasą, ji buvo Rusijos pilietė, 
emigrantė, jokiai kitai šaliai nepriklausė, o dabar norėtų sutvarkyti turtinius savo 
mamos reikalus. Jeigu ir ne visiem laikam, tai gal kurį laiką Juzia turėtų leidimą, 
gal net nereikėtų tokių melagysčių, kurias man Elvyra siūlo, t. y. kad Juzia Bagdo- 
niškyje gyveno iki vienuolikos metų. Dėl Stefano Mečkovskio gali kilti problemų, 
nes jis nuo gimimo yra lenkas ir neturi jokių lietuviškų dokumentų, o remtis tuo, 
kad keliolika metų gyveno šičia, bet paskui buvo Vilniuje, yra labai keblu, nes ngra 
jokių įrodymų, tik žodinis patikinimas. Vis dėlto blogiausia yra tai, kad Stefano 
noras atvykti gali ne tik baigtis fiasko, bet ir saukompromituoti Elvyrą - jo žmoną. 
Net baisu kelti tokį klausimą, bet jeigu jau reikia rizikuoti, tai geriau dėl vieno - Ste- 
fano, o ne dėl dviejų iš karto - Stefano ir Juzios. Prašymas įleisti Juzią gali sužlug- 
dyti Stefano prašymą, nes Danauskas, norėdamas man įtikti, gali eiti lengvesniu 
keliu - sutvarkyti leidimą Juziai, o Stefano prašymą atmesti. Aš manau, kad kur 


539. Ževuskis Eustachijus (Rzewuski Eustachy), grafas, teisininkas, Peterburgo imperatoriško- 
sios teisės mokyklos absolventas, Mykolo Romerio moksladraugis. 

kas svarbiau į šalį sugrįžti Stefanui, nei atvykti Juziai, nes parvažiavęs namo, į Bag- 
doniškį, Stefanas Mečkovskis galėtų ant kojų pastatyti Elvyrą ir būti reali pagalba 
jai, o Juzios atvykimas, mano nuomone, yra visiškai betikslis. Juzios motina - Ko- 
tunia Prušanovska - iš tiesų pateko į labai sudėtingą padėtį. Suprantu tai, bet tikrai 
tėra iliuzija (ir gali būti pavojinga) manyti, kad Juzia, atvykusi čia, kaip nors padės 
Kotuniai. Mano nuomone, jeigu atsirastų kas nors, norintis pirkti Kotunios Ma- 
taučizną su žeme ir mišku, būtų sąžininga palūkėti, nes dėl minėtosios nuosavybės 
dar nesame tikri, arba reikėtų gautus pinigus palaikyti ir grąžinti juos pirkėjui, jei 
ta nuosavybė iš jo būtų atimta. Na, juk negalima apgaudinėti žmogaus. O jeigu bus 
bandoma tik iškirsti mišką, Juzios buvimas čia irgi nieko nelems. 


1923 metų gruodžio 9 d. 
Sekmadienis 


Rytą universitete vyko Teisės fakulteto posėdis, kuriame dalyvavo Leonas, Mačys, 
Kriščiukaitis, Beliackinas, Vaclovas Biržiška, Albinas Rimka, Šalčius, Alfonsas 
Murauskas ir aš. Aptarinėjome įvairius smulkius klausimus, daugiausia kalbėjo- 
mės apie egzaminų eigą. Fakultete ryškėja tendencija į egzaminų darbą įtraukti 
visų prelegentų, dėstančių įvairias to paties dalyko temas, kolegiją. Tarkime, kons- 
titucinę teisę dėstau aš (bendroji dalis - I ir II semestrai) ir Tumėnas (Lietuvos 
konstitucinė teisė — III ir IV dalys) arba Romos teisę dėsto Baloga ir Biuchleris, 
civilinę teisę - Leonas, Šalkauskis, Biuchleris, o baudžiamąją teisę - Kriščiukaitis 
ir Beliackinas. Pernai priėmėme nutarimą, kad kiekvienas dalykas, turintis diplo- 
me vieną poziciją, sudaro vieną dalį, nepaisant, kad jį dėsto keli lektoriai, ir todėl 
kiekviena tokia sritis yra tvirtinama tik vienu egzaminu, kurį studentas gali laikyti 
pasirinktinai pas kurį nors to dalyko dėstytoją. Paaiškėjo, kad studentai spekuliuo- 
ja ir pasilengvina egzaminą. Jie žino: kiekvienas lektorius klausinėja iš savo srities, 
o kolegų dėstomus dalykus arba ignoruoja, arba skiria jiems mažiau dėmesio, tad 
ir nekreipia į juos dėmesio per egzaminus. Tai visiškai suprantama. Net ir norint 
yra sunkiau egzaminuoti studentus iš tos srities, kurios pats nedėstei, nes neaišku, 
ką labiausiai akcentavo lektorius, kokia metodika vadovavosi, ir pan. Tad studentai 
naudojosi tokia padėtimi: rinkdamiesi lektorių iš karto žinojo, kokią sritį privalo 
atidžiai išnagrinėti ir pasiruošti, ką gali apleisti arba paviršutiniškai perskaityti. 
Taigi dabar turi būti kitaip: egzaminuoti turės lektorių kolegija, dėsčiusi tam tikrą 
sritį, o daugiau svarbių temų posėdyje ir nesvarstėme. 
Po pietų vyko visos universiteto Tarybos posėdis. Aš į jį nenuėjau. 

1923 metų gruodžio 10 d. 
Pirmadienis 


Baigiasi semestras, tad šiandien buvo kolokviumo diena. Daviau jam vieną valandą 
iš dviejų, kurios skirtos šiandienos paskaitoms. Pirmasis kolokviumas - atsakymai 
žodžiu į klausimus. Pats pateikiau studentams klausimus, o paskui su jais (su kie- 
kvienu atskirai) diskutavome. Kolokviumą išlaiko tik tie studentai, kuriuos pasi- 
kviečiu ir kurie iš esmės jame dalyvauja. Tokiu būdu išegzaminuoti visų studentų 
neįstengiu, nes užtrukčiau apie 20 valandų, todėl kitą kartą studentai atsakinės 
raštu. Šiandien per valandą sugebėjau apklausti tiktai devynis studentus. Rinkausi 
arba tokius klausytojus, kurie uoliausiai lanko paskaitas, kurių veidus gerai žinau ir 
kurie jau įstrigo į atmintį, arba tokius, kuriuos asmeniškai pažįstu ir kuriuos laikau 
inteligentiškais vaikinais. Nors jie pateko į pirmąją ugnį, šiandien išsilaisvino nuo 
raštiško atsakymo. Tarp šiandien atsakinėjusiųjų buvo man žinomi pareigingi stu- 
dentai: karininkai Juozas Kubilius*** ir Juozas Katinskas, karo ministro adjutantas 
Vincentas Gurevičius, jaunas vaikinukas iš Panemunės, žydas Gecelis** iš Mari- 
jampolės. Iš žinomų išsikviečiau Maušą Aroną Zaką (gerai pažįstamo pirklio Zako 
iš Obelių sūnus), Kęstutį Domaševičių** (liaudininkas, partinis darbuotojas ir Lie- 
tuvos žinių redakcijos bendradarbis), Jadvygą Gečevską?* (jauna mergina, tarnavo 
Apygardos teisme, vėliau Teisingumo ministerijoje, dabar atleista dėl tarnautojų 
etatų mažinimo). Iš esmės per kolokviumą neblogai padiskutavome. Na, o iš pa- 
kviestųjų atsakinėti geriausiai pasirodė vaikinukas iš Marijampolės ir Strimaitis***. 
Nors nusprendžiau, kad mano klausytojai dažniausiai prastai orientuojasi bendroje 
problematikoje, kurią iki šiolei dėstau, bet kartu nesistebiu, nes neturime minėtojo 
dalyko vadovėlių. Atrodo, tokie kolokviumai yra puikus priedas prie paskaitų, nes 


540. Kubilius Jurgis Juras (1890-1942), teisininkas, Lietuvos karinis ir visuomenės veikėjas, pul- 
kininkas leitenantas. 1919 m. mobilizuotas į Lietuvos kariuomenę, tarnavo Krašto apsaugos 
ministerijoje. 1920-1924 m. kanceliarijos viršininkas, 1921-1923 m. ir Karo tarybos sekrgto- 
rius. 1924-1926 m. Ūkio ir finansų valdybos, 1926-1930 m. Tiekimo valdybos kanceliarijų virši- 
ninkas. 1927 m. pulkininkas leitenantas. 1927 m. baigė Lietuvos universitetą. 1930-1933 m. Šiau- 
lių apskrities viršininkas. 1936-1938 m. Klaipėdos krašto gubernatorius. Nuo 1938 m. Valstybės 
tarybos narys. SSRS 1940 m. birželį okupavus Lietuvą, iš tarnybos atleistas, 1941 m. birželio 
mėn. NKVD suimtas. Kalintas Sevurallage (Sverdlovsko sritis). 1942 m. spalį SSRS NKVD Ypa- 
tingasis pasitarimas nuteisė mirti. Sušaudytas. 

541. Originale - Giecel. 

542. Domaševičius Kęstutis (1904-7), teisininkas, 1931-1939 m. dirbo Kretingos apylinkės teismo 
teisėju, 0 1939-1940 m. Vilniaus apygardos teismo teisėju. 

543. Gečiauskaitė Jadvyga (originale - Jadwiga Gieczewska). 

544. Strimaitis Justinas (1895-1960), pedagogas, kanklininkas, spaudos darbuotojas, poetas, re- 
daktorius. 

patys studentai nagrinėja pagrindinius klausimus. Žmonės geriausiai mokosi tuo- 
met, kai reikia ne pasyviai klausytis, o patiems įtempti smegenis ir mąstyti. Deja, 
atrodo, kad šiais metais dar nebus išspausdintas mano vadovėlis apie konstitucinę 
teisę. Jau pernai planavau atiduoti rankraščius spausdinti, bet pastebėjau, kad dar 
turiu daug ką perrašyti, ir nusprendžiau: tai tik juodraštis. 

Bugailiškis persiuntė man rankraštį apie masonų santykius. „Kultūra“ nesiima 
jo spausdinti. 


1923 mety gruodžio 1 d. 
Antradienis 


Dabar bjauriausias metų laikas - trumpiausios dienos, mažiausiai saulės. Nei žie- 
ma, nei vasara - giliausias ruduo - mirtis. Žmogus į plaučius įkvepia rūką, ne orą, 
vietoj šviesos į save traukia tamsą. Juo labiau senstu, juo prasčiau pakeliu tokį ilgą 
mūsų rudenį, kuris tęsiasi iki Naujųjų metų. Tuo labiau ilgiuosi saulės. Et, koks 
džiaugsmas gyventi tose šalyse, kurių klimatas turtingas saulės. Kurių rūkai nepa- 
siekia. Kuriose nėra šito aklo, mirtino mūsų rudens! 

Norėčiau kokių nors pokyčių, norėčiau ko nors nepaprasta, kitokių gyvenimo są- 
lygų, naujo gyvenimo pagrindo. Nemėgstu monotonijos, vienodumo nemėgstu. Man 
nuobodu, neįdomu, mane tai slegia. Visas mano gyvenimas taip klostėsi, kad lydėjo 
nuolatinės permainos, visuomet lydėjo naujos situacijos, nuolatos keitėsi gyvenimo 
tarpsniai: Peterburgas, Paryžius, Gazeta Wilenska 1906 metais, pabėgimas į Krokuvą 
ir pusantrų emigracijos metų, skirtų veikalui Lietuva, paskui sugrįžimas į Bagdoniš- 
kį, tada Vilnius, jaunystės ir meilės metai, santuoka su Regina, trumpa ir nutrūkusi, 
Aninka, karas, Legionai, darbas Kolne ir Lomžoje, o galiausiai Kaunas. Čia jau viskas 
pasiekta - Aukščiausiasis Tribunolas, profesoriaus darbas universitete. Jau nėra ko 
siekti. Nėra kur toliau eiti. Lietuva maža, atmosfera čia tokia, kad sunku kvėpuoti, o 
santykiai su žmonėmis šiek tiek dirbtini. Norėčiau pagaliau sulaukti kokių nors di- 
delių įvykių, kurie pralaužtų dabartinę būseną, atvestų naujas sroves, priverstų žmo- 
nes permąstyti savo požiūrius, atsisakyti prietarų. Norėčiau audros! 


1923 metų gruodžio 12 d. 
Trečiadienis 


Kiek daugiau nei prieš mėnesį (spalio 30 ir lapkričio 6 dienomis) dienoraštyje ra- 
šiau apie gyventojų surašymą Kaune. Pasakojau, kiek mažai Kauno gyventojų de- 
klaravo esą lenkai ir kokias išvadas pasidarė lietuviai, triumfuodami, kad Kaune 
beveik nebėra lenkų ir kad tai tikrai lietuviškas miestas. Tas tariamas Kauno lenkų 

skaičius buvo dirbtinis, atsiradęs dėl polonizacijos, o dabar patys gyventojai panei- 
gė esą lenkai. Lenkai nesutinka su tokia nuomone ir tvirtina, kad galima tikėti tik 
tokiais skaičiais, kurie atsiskleidė per slaptą balsavimą už tautinius sąrašus. Neįma- 
noma paneigti fakto, kad pastaraisiais metais, susikūrus Lietuvos nepriklausomy- 
bei ir Kaunui tapus Lietuvos sostine, miestas labai sulietuvėjo. Prieš karą jis buvo 
ne ką labiau lietuviškas negu Vilnius. Į Kauną kėlėsi gyventi lietuvių tautybės kai- 
miečiai, kurie dažniausiai čia ir sulenkėjo, o senieji Kauno gyventojai seniai buvo 
sulenkėję ir laikė save lenkais, beje, ir lietuvių kalbos jie nemokėjo. Kaune gyveno 
lietuvių tautinės inteligentijos saujelė, gyveno truputis liaudies, kuri lietuvių tauti- 
nio atgimimo metais išlaikė tautiškumą, bet tai buvo tik lietuvių kolonija - lygiai 
taip, kaip Vilniuje. Lietuviškoji jėga čia buvo šiek tiek stipresnė nei Vilniuje - pir- 
miausia, dėl to, kad Kaunas geografiškai yra arčiau etnografinio Lietuvos centro (už 
Nemuno nuo Aleksoto pradedant kaimo gyventojai yra tiktai lietuviai, o Vilnius iš 
visų pusių apsuptas sulenkintųjų kaimų, tik iš vienos pusės — iš rytų - ribojasi su 
etnine baltarusiškąja teritorija), o antra, todėl, kad Kaunas visada buvo mažesnis 
kultūros centras už Vilnių ir jame niekada lenkų kultūra taip nespinduliavo kaip 
Vilniuje. Į Kauną, tapusį Lietuvos sostine, suplūdo visos tautinės lietuvių pajėgos, 
visa inteligentija, visa Lietuvos gyvybė, įstaigos, teatras, universitetas - Kaunas pa- 
virto visos Lietuvos centru ir labai greitai ėmė miestą spalvinti lietuvišku tautiš- 
kumu. Šalia senojo žydiškojo ir lenkiškojo Kauno, ėmė augti jaunasis lietuviškasis 
Kaunas, o remiamas valstybės augo taip greitai, kad lietuviai šitame mieste ėmė vis 
labiau ir labiau ryškėti. Vis dėlto senasis Kaunas išliko ir išlaikė tiek lenkų kalbą, 
tiek lenkiškuosius jausmus. Žinoma, kas tik galėjo, prisiminė jau užmirštą lietuvių 
kalbą, ne vienas jos išmoko, nes be jos buvo sunku rasti tarnybą, suktis prekyboje ir 
visuomeniniame gyvenime, tad ne vienas iš tiesų ne dėl tautiškumo jausmo, bet dėl 
karjeros pradėjo lietuvėti. Iš principo senieji Kauno gyventojai (krikščionys) nepa- 
metė lenkiškojo savo prado, o gyventojų sąrašas atskleidė ne vien tuos gyventojus, 
kurie suplūdo į Kauną jam tapus sostine, bet ir didžiąją senųjų miesto gyventojų 
dalį. Neįmanoma kaltinti tarnautojų, sudarinėjusių sąrašus pasitelkus spaudimą — 
tokio žmonių skaičiaus priversti neįmanoma. Galėjo būti ir buvo tokia tendencija, 
bet jeigu patys gyventojai aiškiai ir kategoriškai būtų teigę esą lenkai, joks spaudi- 
mas nepadėtų suklastoti tokių rezultatų. Faktas, kad lenkų gyventojai, laikantys 
save lenkais, per surašymą užsirašė lietuviais. Kodėl? Pirmiausia dėl oportunisti- 
nių priežasčių, žinodami, kad tokiais laikais, kai vyksta Lenkijos ir Lietuvos ginčas, 
čia būti lenku nėra gerai. Net neabejoju: jeigu Kauno valdžia būtų lenkiška ir tokį 
gyventojų sąrašą sudarinėtų lenkų valdžia, tai skaičių santykis būtų priešingas — 
tiek, kiek dabar pirmauja lietuviai, pirmautų lenkai. 

1923 metų gruodžio 13 d. 
Ketvirtadienis 


Šiandien turėjau antrą kolokviumą, skirtą tik I semestro studentams (pavieniams 
aukštesnių semestrų studentams, kurie yra užsirašę į mano paskaitas, kolokviumas 
bus penktadienio rytą). Šios dienos kolokviumui skyriau dvi akademines valan- 
das - nuo 7 iki 9 vakaro. Šį kartą studentai atsakinėjo raštu, o aš parengiau tokias 
aštuonias temas: 

1. Tauta. Tauta-populus ir tauta-natio. Tauta-populus ir visuomenė. 

2. Visuomenė. Visuomenė ir valstybė. Visuomeninių darinių poveikis valstybei. 

3. Visuomeninės sutarties doktrina (contract social). Status naturalis - status civi- 
lis. Natūralios teisės sąvoka. 

4. Visuomeninis bendravimas. Dvi jo funkcijos: pagrindinė materialioji funkcija 
(visuomeninių poreikių tenkinimas) ir formalioji funkcija, arba teisės funkcija. 

5. Teisė. Teisės normos ir moralinės normos. Teisės normų garantijos. Visuome- 
ninė etika. 

6. Svarbiausios visuomeninės sąjungos ir jų poveikis valstybei. Tautos (nationes), 
visuomeninės klasės, bažnyčios. Politinės partijos. 

7. Mokslinės analizės istorinė metodika. Valios ir tikslų veiksnys visuomeniniame 
žmonių bendravime. Kintamųjų tikslų teorija. 

8. Visuomenės sąvoka ir visuomeniniai veiksmai viduramžiais. Visuomenės sam- 
prata naujesniaisiais laikais; visuomenės neigimas visuomeninės sutarties doktrino- 
je XVIII amžiuje ir Prancūzijos revoliucijos laikais. Visuomenės samprata XIX am- 
žiaus moksle ir ypač socializmo nuopelnai šiuo atžvilgiu. Visuomenės susiliejimas su 
valstybe ir anarchijos sąvoka. 

Kviečiau po vieną studentą pagal sąrašą, kurį pats susikūriau pagal studentų 
knygeles, kurias gaudavau pasirašyti, ir kiekvienam daviau pasirinkti temą, bet pa- 
brėžiau, kad į vieną temą gali atsakinėti ne daugiau nei 20 studentų. Populiariausios 
buvo 1 ir 5 temos. Minėtąsias temas pasirinko po 20 žmonių, o norinčiųjų atsirado 
dar daugiau, ir liepiau jau rinktis kitas temas. Likusias temas studentai pasirinko 
taip: 6 temą (14 asmenų) ir 4 temą (13 asmenų). 2 temą pasirinko 7 asmenys, 3 temą - 
4 asmenys, 8 temą - vienas vienintelis studentas, kažkoks Mykolas Janilionis?“, o 
7 temos nepasirinko niekas. Iš viso kolokviume raštu dalyvavo 79 studentai, o ben- 
dras mano studentų skaičius yra 160, t. y. I semestro klausytojų. Kadangi prieš tai 
9 studentai jau išlaikė kolokviumą, tad liko dar 72 pirmojo semestro studentai, ne- 


545. Janilionis Mikas, teisininkas, 1941-1944 m. dirbo Panevėžio apygardos teismo Baudžiamojo 
skyriaus teisėju. 

laikę kolokviumo. Po šiandienos kolokviumo susirinkau visą šūsnį rankraščių, ku- 
riuos susidėliosiu pagal temas ir per Kalėdas peržvelgsiu, o po švenčių aptarsiu per 
specialiąją paskaitą. Pasižiūrėsiu, ar atsakymai yra tikslūs, ar tik improvizacijos. Ma- 
nau, daugelis studentų tiesiog improvizavo, o gal atrasiu ir jų darbo, ir skvarbesnės 
minties pėdsakų. Šių metų paskaitas studentai dauginasi (reprodukuoja), bet man 
įdomu, ar jaunimo išsilavinimas leidžia jiems suprasti paskaitas, suvokti, analizuoti 
sudėtingesnes problemas. 


1923 metų gruodžio 14 d. 
Penktadienis 


Liūdnos naujienos. Galbūt jos neatrodo liūdnos eiliniam mūsų lietuviui ar lenkui, 
o jeigu atrodo liūdnos lietuviams, gyvenantiems lenkų pusėje (Vilniaus krašte), ir 
lenkams, gyvenantiems lietuvių pusėje (Nepriklausomoje Lietuvoje) - liūdnos yra 
tik dėl jų betarpiško tautinio intereso. Na, o mums, t. y. tokiems kaip aš žmonėms, 
išaugusiems su brolybės idėja, su Vyties ir Erelio herbais, su idėja, siejančia lenkų 
tautybės žmones su Lietuvos pilietybe - jie čia ne tik išaugo, bet ir sąmoningai 
pamilo tokią idėją, svajojo ją paversti realybe. Jie mato, kaip brutaliai gyvenimas 
skaldo minėtąją svajonę į dvi sąvokas - Lietuvą ir Lenkiją, į tautybes ir pilietybes, 
vienus paversdamas tiktai lenkais, tiek tautiniu, tiek pilietiniu požiūriu, o Lietu- 
vos tautybę kartu su valstybingumu monopolizuoja kitiems. Visos vadinamosios 
„krajovciškos nuostatos“ pastangos, pas mus įskiepytos pradedant Gazeta Wilenska, 
siekusios Lietuvos lenkus solidarizuoti su lietuviais, tampant jiems Lietuvos pilie- 
čiais ir sūnumis, galinčiais būti tiltu, suartinančiu Lietuvą ir Lenkiją - dvi lygiaver- 
tes ir laisvas valstybes, - subliuško kaip muilo burbulai. Reali pasirodė tarpusavio 
kova ir besąlygiškas padalijimas, kuriame Lietuvos lenkai vaidina kategoriško nea- 
pykantos griovio, skiriančio abi puses, vaidmenį. 

In meritum neapykantos nebuvo net Maskoliams ir Vokiečiams prieš karą, eari- 
nės priespaudos ir hakatos*““ laikais. Liūdna, bet tokia realybė. 


546. Hakata - nacionalistinės vokiečių organizacijos „Deutscher Ostmarkenverein“ (Vokiečių 
rytinių žemių sąjunga) bendrinis pavadinimas. Organizacija įkurta Poznanėje, 1894 m. lapkri- 
čio 3 d. Jos iniciatorius - Heinrichas fon Tydemanas (Heinrich von Tiedemann, 1840-1922). Or- 
ganizacija dažnai lenkų literatūroje įvardijama kaip HKT, arba tiesiog Hakata. Jos veikla buvo 
orientuota į šešis pagrindinius uždavinius: likviduoti lenkų literatūrą ir spaudą; skatinti vokie- 
čius pirkti nekilnojamąjį turtą ir verslą iš lenkų; orientuoti vokiečius keltis į Didžiąją Lenkiją ir 
įsivyrauti ekonomikos, paslaugų ir laisvųjų profesijų srityse; stiprinti vokiečių vidurinę klasę 
Didžiosios Lenkijos miestuose; organizuoti vokiečių patriotines sueigas ir susirinkimus; plėtoti 
vokiškų mokyklų tinklą. 


347 


1923 metų gruodžio 15 d. 
Šeštadienis 


Trūksta žodžių. Labai liūdna! Visą savo gyvenimą tarsi koks Sizifas iš legendos 
stūmiau akmenį į kalną, o akmuo nuolatos riedėjo žemyn. Įrodinėjau, kad nacio- 
nalizmas yra dirbtinis reiškinys, apgaulingas reiškinys ir kad mes, Lietuvos lenkai, 
turėtume stoti į pilietiškai dirbančiųjų gretas, kad turėtume dirbti Lietuvai, o ne 
Lenkijai, turėtume suprasti ir laikyti šitą pareigą garbinga, turėtume visada kurti 
valstybę ir vadovautis mintimi, jog dirbame vardan šalies gerovės, kad neturėtume 
priklausyti nuo kitos šalies interesų. Protestavau prieš kresinę Lietuvos koncepciją - 
ji Lietuvą būtų pavertusi Rusijos ar Lenkijos tarnaite, priedu. Įrodinėjau, kad reikia 
atsižvelgti į protėvių tradicijas. Norėjau, kad vardan tokio tikslo kartu su lietuviais, 
kurie šiuo keliu eiti ir pradėjo, žengtume koja kojon. Aiškinau, kad tai vienintelis 
realus kelias į tikrąjį savarankiškos Lietuvos solidarumą su savarankiška Lenkija, 
nes jeigu įvyktų kitaip, jeigu Lenkija siektų vadovauti Lietuvai, o Lietuvos lenkai 
pavirstų to siekio įrankiais, tai negalėtų būti nė kalbos apie solidarumą - tuomet 
kiltų tik kova. Tikėjau, kad pastarosios propagandos daigai sudygs. Jie dygo labai 
vangiai, mat tie, kurie atseit teoriškai vienijosi su manimi šioje veikloje, iš tiesų 
visuomet svyruodavo ir bet koks nacionalizmo vėjelis juos nupūsdavo nuo kelio. 
Prieš karą, kai buvo vienas bendras priešas - maskoliai, - tie santykiai šiaip taip ru- 
tuliojosi, nors neretai ir šlubavo. Ir galop atėjo išbandymų metas - tikrojo egzami- 
no metas. Kas paaiškėjo? Lietuvos lenkai pasekė lenkų nacionalizmo keliu ir atplėšė 
iš Lietuvos Vilniaus kraštą. Jeigu galėtų, visą Lietuvą mielai prijungtų prie Lenkijos, 
nes, ko gero, tik tokią „krajovciškų nuostatų“ ir „nedalomos Lietuvos“ prasmę įsi- 
savino, tik va bėda - aplinkybės tai padaryti sutrukdė. Lietuviai net negalvoja apie 
broliškus santykius su lenkais ir Lenkija, jie siekia lenkus išravėti, o ne sužadinti 
juose pilietinį „instinktą“, jie, beje, pastarojo ir nesitiki. Likau vienišas Lietuvos 
valstybės tarnyboje. Aš nuosekliai laikausi pozicijos, kuri atskleidžia mano veiklą, 
principus ir siekius, ir dėl to jokios krypties neužsibrėžiu, jokiai srovei neatstovau- 
ju: esu nuo medžio nukritęs ir pasiklydęs lapas. Jeigu sutinku dar vieną kitą tokį 
lenką, tarnaujanti Lietuvos valstybei, — tai daro ne iš idėjinio intereso, o yra pa- 
prasčiausias karjeristas, kokiu ir mane, ko gero, ne vienas stebėtojas taip pat laiko! 
Aš ištversiu, jau lioviausi savo veiklą sieti su tam tikra visuomenine srove. Žinoma 
dar kita Lietuvos lenkų kategorija, kuri perėjo į lietuvių pusę ne dėl karjeros - tai 
žmonės, sulietuvėję iš įsitikinimų, kaip kad Mykolas Biržiška ir daugelis kitų. Vis 
dėlto aš ne apie juos kalbėjau. Jie tik lietuviai, aš svajojau ne apie Lietuvos lenkų su- 
lietuvinimą, o apie tai, kad jie pasidarytų pilietiški. Mano idėja buvo ne padauginti 

lietuvių, ne asimiliuoti šalyje gyvenančius lenkus, o kad tie Lietuvos lenkai kartu su 


lietuviais dirbtų šalies labui. Na, bet šiandien toji idėja, bent jau tokiomis sąlygomis, 


bankrutavo. Lietuvos lenkai jos įgyvendinti nesiekia, kita vertus, juos net ir sunku 


įkalbinėti, Lietuvos lenkai čia yra taip niekinami ir taip brutaliai atstumiami, kad 


negali priešintis šalies šeimininkų, lietuvių, valiai. Tik karjeristai gali pasiduoti 


srovei ir atsisakyti lenkiškumo, bet jie nesukurs ir mano minėtosios srovės. 


1923 metų gruodžio 16 d. 
Sekmadienis 


Šiandien vyko protesto mitingas - pro- 
testuota dėl Švenčionių gimnazijos, ku- 
rią uždarė lenkų valdžia. Aš mitinge 
nedalyvavau, nes man skaudu, kai žmo- 
nės pjudomi prieš lenkus. Taip, pripa- 
žįstu, šituo atveju lenkai yra kalti. Deja, 
pernelyg gerai žinau lenkų ir Lenkijos 
kaltes. Skausmingame lenkų ir lietuvių 
konflikte kaltė krenta ant lenkų. Vil- 
niaus krašto užgrobimas ir yra raktinis 
atsakymas, kodėl susiklostė tokie san- 
tykiai. Lenkija turi tą raktą, ji jį panau- 
dojo. Švenčionių gimnazijos uždarymas 
kartu yra ir prievartos, ir skriaudos ak- 
tas - dėl to kalta Lenkija. Vis dėlto man 
per sunku klausytis, kaip pilamos pa- 
mazgos ir liejama neapykanta ant Len- 
kijos. Neskanu matyti ir patriotus karje- 
ristus, kuriems tokie mitingai yra puiki 
proga pasireikšti. Eičiau į lietuvių mi- 
tingą Vilniuje, nes ten mitinguotų nu- 
skriaustieji, o čia, kur mitinguojantiems 
priklauso valdžia ir protestas alsuoja ne 
tiek skriauda, kiek kerštu beginkliams 
Lietuvos lenkams - tos kalbos paten- 
tuotų patriotų, kurie šūkaudami daro 
karjerą ir naudojasi minios neapykanta, 

Artojų ūkininkų suvažiavimas įvyks 23 d. Raseiniuose 
apskrities valdybos bute. 

„Mūsų Minties“ redaktorių nubaudė. Savaitinio laik- 
raščio „Mūsų Mintis“ redaktorius šaulys Vincas Daudzvardas 
Kauno m. ir apskr. Karo Komendanto nubaustas 5000 litų už 
patalpinimą paminėto laikraščio 5 numery rusiško kupleto, kuria- 
me įžiūrėta valdžios aistovų įžeidimas. Neturint tokios pinigų 
sumos užsimokėti, p. Daudzvardas patalpintas Kauno kalėjiman 
kalėti 3 mėn. Nutarimas įvykintas per 24 val. 

Išeivių išnaudotojai. Tiesioginė emigracija Amerikon su- 
stabdyta, tačiau randasi nemaža įvairių agentų, kurie vylioja žmo- 
nes keliauti Amerikon per Kanadą, Meksiką, Kūbą. Reikia gerai 
atminti, kad iš paminėtų kraštų į Jungtines Arnerikos Valstybes 
tegalima patekti tik penkerius metus ten išgyvenus. Anot „Vairo“, 
dažnai agentai, išvežę į paminėtus kraštus pameta ten keleivius 
arba juos apiplėšia. Pernai rasta 38 emigrantų lavonai, agentų 
nužūdyti. Pirm negu važiuoti, reik gerai apsvarstyti ir pasitarti 
su tais žmonėmis, kurie tikrai gali suteikti naudingą patarimą, 
bet jokiu būdu netikėti jokiems agentams ar emigracijos biūrams, 
kurių pilni mūsų miestai kugždėte kugžda, 

Žydai visas vaistines laiko. Farmacijos skyriaus pra- 
nešimu, iš visų duotų leidimų vaistų krautuvės steigti, žydams 
duota 90 nuošimčių, o tuo tarpu žydai spaudoje apeliuoja kultū- 
ringiems vakarams, kad žydams neduodama Lietuvoje leidimų 
vaistų krautuvės steigti, 

Tabako gamyba. Praeitais metais Lietuvoje be Klaipė- 
dos krašto, pagaminta 415,371.91 kilogr tabako. Akci7o pajamų 
nuo tabako turėta 4.574.710 litų. 

Kiek degtinės išgerta. Vasario mėnesyje purduota 
540.816.25 litrai degtinės ir 26.513.25 litrai spirito. Be to, me- 
dicinos ir technikos reikalams išduota 5.605.89 litrai. Pajamų 
gauta 3.046.214 litų 96 centai. 

Muito pajamos vasario mėnesy siekė 2.531.273 litų 90 ct. 

Pašto pajamos sausio mėnesy siekė 939.116 It. 13 ct. 

- . 


Okupuotoje Lietuvoje. 

Atidarys Švenčionių gimnaziją. Kai okupantai uždarė 
lietuvių gimnaziją Švenčionyse, Lietuvoje kilo didelis pasipikti- 
nimas. Daug buvo kalbėta, rašyta ir protestuota, 

„Dzieh Kowiehski“ buvo tada labai pasipiktinęs, kad mūsų 
gimnazijų mokiniai ir universitieto studentai reikalavo uždaryti 
lenkų gimnazijas Lietuvoje. Tačiau gyvenimas parodė, kad mūsų 
besimokinančioji įaunuomenė gerai numanė, kokiomis priemonė- 
mis galima palengvinti savo skriaudžiamiems broliams Vilnijoje. 

Protestai ir net incidentai prieš lenkus privertė lenkų val- 
džią susirūpinti. Ir štai lenkų laikraščiai praneša, kad Lenkų Sei- 


Informacijos „Okupuotoje Lietuvoje“ faksimilė. 
Trimitas, 1924, kovo 20, nr. 180, p. 5. 

tikrai negražios. Aišku, pats protestas yra pagrįstas ir sunku reikalauti, kad lietu- 
viai ramiai priimtų jiems suduotą smūgį. Vis dėlto jis sukelia tokius piktus ir liūdesį 
keliančius instinktus. Mitingą organizavo lietuviai - tautiškai nusiteikęs universi- 
teto jaunimas. Turėjo į jį susirinkti žmonių minia, mat apie pirmą valandą, kai ėjau 
per Laisvės alėją, buvo beveik tuščia. Manau, visi žmonės patraukė į mitingą - tarp 
Rotušės aikštės ir Seimo. O vėliau, kai grįžau namo, iš Kauno žemumos iki Žalia- 
kalnio atskriedavo garsūs mitinguotojų šūksniai. Kol kas neturiu jokių žinių apie 
patį mitingą. Net neabejoju, kad kalbos skambėjo audringai, kad jų leitmotyvas 
buvo kvietimas kerštauti lenkiškam švietimui Lietuvoje. 

Rytą universitete vyko Teisės fakulteto tarybos posėdis. Aptarinėjome Ekonomi- 
kos skyriaus projektą mūsų fakultete. Eunkcionuoti skyrius turėtų pradėti jau kitais 
mokslo metais. Į posėdžio pabaigą išsiskirstė ir daugelis jo dalyvių - mūsų profeso- 
riai nuskubėjo į mitingą, o aš, kupinas liūdesio, nuėjau namo. 

Namie radau laiškus iš Bagdoniškio. Sužinojau, kad iš mano vaisių sodo, kurį 
pernai ir šiemet sodinau, pavogta 15 pernykščių obelaičių, įskiepytų Kavoliškyje. Ne- 
žinomas vagis išrovė obelaites, o į jų vietą, maskuodamas pėdsakus, pasodino drebu- 
les. Vagystė pastebėta aprišant medelius žiemoti. Kaip pas mus kelti kultūrą ir sodinti 
sodą, jeigu liaudis tokia apsivogusi, kad jai nėra nieko šventa. 

Marynia laiške užsiminė apie mitingą, kuris dėl lietuvių gimnazijos, uždarytos 
Švenčionyse, vyko Rokiškyje, ir aprašė paskalas, kurios, matyt, sklando tarp tenykš- 
čių dvarininkų ir sukurtos lenkų valdžiai išteisinti. Taigi sesė rašo, jog Rokiškio mi- 
tingo oratorius, puldamas lenkus dėl minėtosios gimnazijos uždarymo, pamiršo pri- 
durti, kad Švenčionių gimnazijoje buvo rastas karabinų, bombų ir šovinių sandėlys 
(sic!). Na va, kaip žmonės kuria melą, tokį, koks jiems patinka, kad pateisintų tai, ką 
nori pateisinti. Abi pusės viena kitos vertos. Jeigu lietuviai nuskriaus lenkus, tai jų 
draugai ras šimtus argumentų, įrodančių, kad kalta yra skriaudžiamoji pusė, o kai 
lenkai nuskriaus lietuvius, tie patys lenkai, kuriuos skriaudžia, čia sukurs gandą apie 
nuskriaustųjų lietuvių kaltę. 


1923 metų gruodžio 17 d. 
Pirmadienis 


Šiandien atsikėliau anksti ir apie 8 valandą jau buvau universitete. Kaip tik tokiu 
laiku ir buvo paskirtas kolokviumas aukštesnių semestrų studentams, užsirašiu- 
siems į mano paskaitas. Nors dėstau I ir II semestrų medžiagos ciklą, vis dėlto tu- 
riu nedidelę studentų grupelę iš aukštesnių semestrų, kurie neklausė konstitucinės 
teisės paskaitų ir tiktai šiemet užsirašė į mano paskaitas. Menka nauda iš mano 

paskaitų, nes minėtieji studentai užsiėmę savo semestro paskaitomis ir, atrodo, pas 
mane nesilanko, tik formaliai užsirašė ir laikomi mano studentais. Jiems organi- 
zavau atskirą kolokviumą. Vakare jau dėsčiau paskaitą I semestro studentams. Ka- 
dangi tai paskutinės dienos prieš šventines atostogas, o daugelis mano I semestro 
studentų - ypač stropiausiųjų - jau dalyvavo kolokviume, maniau, kad šiandien 
auditorija bus tuščia ir rasiu tik kokius pasiklydėlius. Ir ką, likau nustebęs, kai išvy- 
dau pilną auditoriją. Na, tikrai negaliu skųstis studentų trūkumu. Šiemet jie mano 
paskaitas lanko kur kas gausiau ir uoliau nei pernai. Tiesą pasakius, šiais metais 
yra apskritai daugiau studentų, man atrodo, kad jie ir šiaip geresni, o tai reiškia, 
kad lygis ir darbštumas, ir susidomėjimas paskaitomis yra didesni šito I semestro 
studentų, palyginti su pernykščiais studentais. Ko gero, jie apskritai inteligentiškes- 
ni. Tuo įsitikinau ir skaitydamas raštiškus jų atsakymus į klausimus, užduotus per 
kolokviumą. Kaip minėjau, atsakymus perskaitysiu per Kalėdas. Grupė studentų, 
kurie dėl įvairių priežasčių nedalyvavo kolokviume, šiandien manęs prašė leisti per 
šventes atsiskaityti raštu. Sutikau ir aštuoniems studentams išdalijau temas. Pasa- 
kiau, kad iš jų tikiuosi dėmesingesnio žvilgsnio į temą už studentus, kurie nesiruo- 
šę atsakinėjo salėje. 

Šiandien buvau pas Milicijos departamento direktorių dėl Stefano Mečkovskio 
ir Juzios Prušanovskos reikalų. Pastaruoju metu departamento direktoriaus pareigas 
eina Danauskas, buvęs Karo teismo teisėjas?*. Pažįstu jį iš Tribunolo posėdžių (kai 
Tribunole nagrinėjamos Karo teismo bylos, dalyvauja ir vienas šio teismo teisėjų). 
Danauskas mane priėmė labai mandagiai ir elgėsi maloniai. Pradėjau pasakoti apie 
Stefano Mečkovskio problemą. Visiškai atvirai nupiešiau visą reikalą. Neslėpiau, kad 
Elvyra gyvena Lietuvoje su lietuviškuoju pasu, o jeigu į šalį atvažiuotų vyras, ji galė- 
tų tą pasą prarasti, žinoma, su sąlyga, jei nebūtų įrodyta, kad Stefanas yra Lietuvos 
pilietis. Paaiškinau, kad Stefanas Mečkovskis tikras lenkas, gimęs buvusioje Plocko 
gubernijoje, bet nuo 1907 metų gyvena Lietuvoje - pirmiausia kelerius metus gyveno 
Rakiščiznoje, o paskui apsigyveno Vilniaus krašte, kur yra ir iki šiolei. Danauskas 
labai nuoširdžiai manęs išklausė, susidomėjo ir pažadėjo sutvarkyti šį reikalą. Pasakė, 
kad aš parašyčiau prašymą vidaus reikalų ministrui dėl leidimo atvykti į šalį Stefa- 
nui Mečkovskiui, o iš tiesų tokį prašymą tenkins Danauskas. Stefanas gaus leidimą 
atvažiuoti, o vėliau gaus piliečio pažymėjimą, kuris atstos jam pasą. Tokį leidimą Lie- 


547. Danauskas Jonas (1887-*), teisininkas, buvęs Kariuomenės (Armijos) teismo narys, 1926- 
1928 m. - Panevėžio apygardos teismo pirmininko padėjėjas, 1928-1933 m. - Panevėžio apy- 
gardos teismo pirmininkas, 1933-1936 m. - Vyriausiojo Lietuvos tribunolo Civilinio skyriaus 
teisėjas, 1936-1939 m. - Vyriausiojo Lietuvos tribunolo Klaipėdos krašto skyriaus pirmininkas, 
1941-1944 m. - Apeliacinių rūmų Civilinio skyriaus teisėjas. 

tuvoje gauna visi vilniečiai. Pageidautina, kad Stefanas gautų Vilniaus lietuvių komi- 
teto pažymą, jog yra Vilniaus krašto gyventojas. Reikės paprašyti Stadzevičiaus** pa- 
galbos kreiptis į Vilniaus lietuvių komitetą. Juzios reikalai atrodo prasčiau, bet man 
jos atvykimas mažiau rūpi, manau, kad ji čia nieko nenuveiks, o gali tik pakenkti, 
kai paaiškės, kad Kotunios Bagdoniškio dalis priklauso svetimos šalies pilietei. Juzia 
nori atvykti kaip rusų kilmės emigrantė (turi specialų pasą, skirtą tokiai žmonių 
kategorijai). Taigi Lietuva nenori įsileisti panašių emigrantų, nes vėliau neįmanoma 
jų atsikratyti. 


1923 metų gruodžio 18 d. 
Antradienis 


Pasak telegramų, gautų via Gdanskas, perspausdintų laikraščiuose, įvyko sensa- 
cingos permainos vyriausybėje. Žlugo endekų ir piastų kabinetas, kurį sudarė va- 
dinamoji „lenkų dauguma“, suburta po skilimo; jis įvyko Vitoso („Piasto“*?) par- 
tijoje dėl kompromiso su dešiniaisiais agrarinės reformos klausimu. Dalis „piastų“ 
atstovų, vadovaujami deputato Brilio, teigė, kad kompromiso reformai vykdyti 
tikrai nepakanka, t. y. Vitosas pernelyg daug nuolaidžiauja, atsiskyrė nuo partijos 


548. Stadzevičius Boleslavas (Stadziewicz Bolestaw). 

549. Lenkijos liaudies partija „Piast“ (Polskie Stronnictwo Ludowe „Piast“, PSL - Piast), liaudi- 
ninkų orientacijos politinė grupuotė, įsikūrusi 1914 m. Krokuvoje, kai suiro nuo 1895 m. Galici- 
joje veikusi Lenkijos liaudies partija (Polskie Stronnictwo Ludowe). Pastaroji turėjo didelę politi- 
nės veiklos patirtį vietiniame Galicijos seime, Austrijos valstybės taryboje (1911-1918) ir Lenkijos 
išsivaduojamajame judėjime 1914-1918 m. (priklausė Nepriklausomybės partijų konfederacijai — 
Skonfederowanych Stronnictw Niepodlegtošciowych). PSL (Piast) įkūrėjais tapo liaudininkai, 
kurie telkėsi apie savaitraštį Piast, ir Lenkų liaudininkų susivienijimo (Polskie Zjednoczenie 
Ludowe) dalis, susigrupavusi į „secesiją“ ir pasivadinusi Lenkų nepriklausomų liaudininkų susi- 
vienijimu (Zjednoczenie Niezawistych Ludowcėw). Iš pradžių naujam dariniui (PSL - Piast) va- 
dovavo Jakubas Boika (Jakub Bojko, 1857-1943), 0 1918 m. pabaigoje po įvairių kombinacijų naujos 
partijos priešaky stojo žinomas liaudininkų judėjimo lyderis Vincentas Vitosas (Wincent Witos, 
1874-1945). Prie naujos partijos 1918-1919 m. prisijungė Lenkijos Karalystės liaudininkų susivieni- 
jimo dalis, Didžiosios Lenkijos valstiečių susivienijimas (Zjednoczenie Wtošcian; veikė nuo 1919 
m. Didžiojoje Lenkijoje kaip pirmoji liaudininkų partija), liaudininkai iš Gdansko Pamario ir 
dalis Lenkijos liaudies partijos „Wyzwolenie“ („Išsivadavimas“) narių. Pažymėtina, kad Lenkijos 
liaudies partija „Wyzwolenie“ buvo valstiečių kairiosios pakraipos politinė partija, įkurta Len- 
kijos Karalystėje 1915 m. PSL (Piast) pasisakė už demokratinę parlamentinę santvarką, už žemės 
reformą atlyginant už nusavintą žemę, už stambius valstiečių ūkius, rėmėsi krikščioniškąja pa- 
saulėžiūra. Be to, buvo už liaudies masių aktyvinimą politiniam gyvenimui ir todėl labai svarbų 
vaidmenį skyrė švietimui. Partija buvo labai masinė ir populiari tarp valstiečių. Rinkimuose į 
1922 m. Lenkijos seimą buvo iškovojusi 70 mandatų ir 17 - Senate. Seime užėmė politinio centro 
pozicijas. Dažnai ėjo į koalicijas formuojant vyriausybes. Partijos pirmininkas Vitosas (Witos) 
net tris kartus vadovavo Vyriausybės kabinetams (1920-1921, 1923 ir 1926 m.). 

ir sukūrė antrąją secesiją iš „Piasto“ (pirmoji secesija, vadovaujama Dombskio““, 
jau prieš tai atsiskyrė ir tapo radikalia liaudininkų partija „Wyzwolenie“ („Išsiva- 
davimas“). Dėl Brilio secesijos vyriausybės dauguma išnyko ir endekiškoji Vitoso 
vyriausybės", kurioje tokios asmenybės, kaip Romanas Dmovskis** — užsienio rei- 
kalų ministras, - atsistatydino, nelaukdamos Seimo nepasitikėjimo votum. Anot 
telegramų, Respublikos prezidentas Voicechovskis** Tugutui“*, „Wyzwolenie“ 
lyderiui ir kartu opozicijos vadovui, kadangi „Wyzwolenie“, žlugus valdančiajai 
daugumai - t. y. dėl agrarinės reformos problemų, - buvo pagrindinis priešingos 
stovyklos punktas, pavedė sušaukti naują kabinetą. Rašoma, kad Tugutas ėmėsi 
minėtosios misijos. Mūsų šalies lenkų dvarininkai susirūpino dėl pastarųjų įvykių 
Lenkijoje. Šiandien kaip tik turėjau progą šia tema pasikalbėti su keliais dvarinin- 
kais. Jie visada tikėjosi, kad Lenkijoje bus konservatyvi valdžia, neįsileidžianti jokių 
agrarinės revoliucijos vėjų. Jie labai ilgisi tokios Lenkijos, o Lenkijos vyriausybės 
griūtis, įvykusi kaip tik dėl nepasitenkinimo agrarine reforma, atsiradusios radi- 
kalios „Wyzwolenie“ grupuotės prie valdžios vairo, ir revoliucinių agrarinių srovių 
iškilimas pas mus mažai kam patinka. Tai skauda. Reikia pripažinti: mūsų vargšai 
dvarininkai iš tiesų yra įskaudinti smūgių ir kankinimų, kokie čia vykdomi dėl 
tautybės, o dar labiau dėl visuomeninės padėties. Dvarininkai neturi galimybių nei 
gyventi ir vystytis, nei likviduoti turtą, bet iš karto nesutinka ir žlugti. Juos varžo 
įvairūs politiniai potvarkiai ir įstatymai, kurie neleidžia kvėpuoti, o kartu neleidžia 
. pasitraukti iš savo valdų realizuojant tai, kas jiems neva pagal įstatymus liko. Kol 
kas - laikinai, bet neapibrėžtą laiką - jie palikti kažin kokioje glebae adscripti*5 po- 
zicijoje, kažkokios specifinės turtinės prievolės kankiniais ir belaisviais. Tad išties 
nieko keista, kad dvarininkai svajoja apie Lenkiją, kad jų svajonės kabinasi į kaž- 


550. Dombskis Janas (Dabski Jan, 1880-1931), Lenkijos politikas, vienas iš PSL - Piast - įkūrėjų, 
buvo pagrindinis Lenkijos derybininkas rengiant 1921 m. Rygos sutartį su Rusija, Lenkijos už- 
sienio reikalų ministras 1921 m., Lenkijos seimo pirmininko pavaduotojas iki 1931 m. > 

551. Turima galvoje liaudininkų koalicija su endekais. 

552. Dmowski Roman. 

553. Voicechovskis Stanislavas (Wojciechowski Stanisław, 1869-1953), Lenkijos politikas, koope- 
racinio judėjimo aktyvistas, socialistas, vienas iš PPS įkūrėjų. Lenkijos prezidentas 1922-1926 m. 
1919-1920 m. buvo Lenkijos vidaus reikalų ministras. Prezidentu išrinktas po dramatiško Ga- 
brieliaus Narutovičiaus (Gabriel Narutowicz), pirmojo Lenkijos II Respublikos prezidento nu- 
žudymo, o iš pareigų pasitraukė po 1926 m. „gegužės perversmo“, kurį organizavo ir įvykdė 
J. Pilsudskis. 

554. Tugutas Stanislavas (Thugutt Stanisław, 1873-1941), Lenkijos politikas, publicistas, koopera- 
cinio judėjimo aktyvistas. 1917-1927 m. priklausė Lenkijos liaudies partijai „Wyzwolenie“, buvo 
vienas partijos lyderių, 1918-1919 m. Lenkijos vidaus reikalų ministras. 

555. Glebae adscriptus (lot.) - pririštas prie žemės, t. y. neturintis teisės palikti žemę. 

kokias jiems simpatiškas perspektyvas, kad jiems skauda, kai Lenkija juos nuvilia. 
Kai kurie mūsų dvarininkai jau melancholiškai pripažįsta, kad iš esmės viskas, kas 
buvo sukurta po karo, neišskiriant ir išsvajotosios Lenkijos, iš tiesų yra nieko verta, 
o svajonių verta tik senoji, carinė prieškario Rusija su jos Kauno gubernatoriumi 
Veriovkinu“““, ir t. t. Tokios tad tendencijos. 

Dar kiek apie Lenkijos padėtį - taigi galima Tuguto vyriausybė greičiausiai taip pat 
nebus labai stipri. Vyriausybės dauguma nebus reikšminga, ją sudarys ne itin vienalytis 
elementas, kuris labai lengvai gali iširti, nes ją sudaro darbininkai, valstiečiai ir žydai. To- 


556. Veriovkinas Piotras (Bepėskun IlėTp BnazuMupoBuu, 1862-1946), Rusijos imperijos valsty- 
bės veikėjas, Kauno, Vilniaus ir Estliandijos gubernatorius. Gimė karininko Vladimiro Veriovki- 
no ir tapytojos Jelizavetos Veriovkinos šeimoje. Kartu užaugo sesuo Mariana (1860-1938), vėliau 

tapusi garsia dailininke, ir brolis Vsevolodas (1872-1924), būsimasis Pažaislio ir Maželiškių dva- 
rų valdytojas. 1862 m. Veriovkinai persikėlė į Vitebską, čia šeimos galva buvo paskirtas guber- 
natoriumi. Nuo 1868 m. iki 1878 m. gyveno Vilniuje, kuriame tėvas ėjo Vilniaus karinės apygar- 
dos viršininko pareigas. Piotras Veriovkinas iki 1882 m. mokėsi Sankt Peterburgo pažų (kadetų) 

korpuse, o 1883 m. paskirtas paporučikiu į leibgvardijos Preobraženskio pulką, vėliau pervestas 

į grenadierių artilerijos brigadą. Kartu tarnavo būsimasis Rusijos imperatorius Nikolajus II, tuo- 
met dar caraitis. Šioji pažintis vėliau suvaidino svarbų vaidmenį tolesnėje P. Veriovkino karjero- 
je. Išėjęs į atsargą dirbo Ukmergės apskrities taikos teisėju, buvo išrinktas Novoaleksandrovsko 

apskrities Taikos teisėjų susirinkimo pirmininku ir Gardino gubernijos bajorų maršalka. Vasa- 
rodavo tėvo dvare Vyžuonėlėse. 1904-1912 m. buvo Kauno gubernatorius. Valstybės tarnyboje pa- 
sižymėjo kaip liberalus tarnautojas, reformų šalininkas. Ne kartą lankėsi Kalnaberžės dvare pas 

Rusijos ministrą pirmininką Piotrą Stolypiną ir aptarinėjo būsimas pertvarkas imperijoje. Gana 

lengvai duodavo leidimus rengti lietuviškus vakarus. Spėjama, kad buvo vienas valdininkų, pata- 
rusių carui atšaukti spaudos lietuviškomis raidėmis draudimą. Padėjo atstatyti Telšius po 1908 m. 
gaisro, už tai dėkingi miestiečiai jam suteikė garbės piliečio vardą. Gubernatorius P. Veriovkinas 

pagal susiformavusią tradiciją buvo ir Raudonojo Kryžiaus valdybos pirmininkas, jo ir žmonos 

rūpesčiu šios organizacijos Kauno ligoninei buvo nupirktas sklypas su pastatais Nikolajaus pros- 
pekto (dab. Laisvės alėja) ir Soboro aikštės (Nepriklausomybės a.) kampe. 1912 m. gegužės 7 d. 
tapo Vilniaus gubernatoriumi. Toliau tęsė mecenato veiklą - jo ir žmonos pastangomis Naujo- 
joje Vilnioje pakloti naujos mūrinės cerkvės pamatai. Netrukus prasidėjo Pirmasis pasaulinis 

karas ir gubernijos administracija evakavosi į Dysną. 1916 m. P. Veriovkinas buvo paskirtas Es- 
tliandijos gubernatoriumi ir persikėlė gyventi į Revelį. 1918 m. rugpjūčio 31 d. bolševikų suimtas 

ir įkalintas Petrogrado kalėjime. Išgelbėjo pažįstami socialdemokratų veikėjai advokatai Stasys 

Bytautas, Vladas Požela ir Volfas; jie išrūpino karo pabėgėlio iš Lietuvos statusą. 1919 m. kartu su 

pabėgėlių ešalonu P. Veriovkinas atvyko į Lietuvos Respubliką ir buvo pakviestas dirbti patarėju 

Vidaus reikalų ministerijoje. Tarnyba „laikinojoje sostinėje“ nesisekė ir jis grįžo į Vyžuonėles. 
Po įvykdytos žemės reformos dvaro valdos buvo gerokai apkarpytos, todėl ūkininkauti reikėjo 

pažangiai ir efektyviai. Įkūrė gyvulininkystės ūkį, primilžį pristatinėjo Utenos pieninėn, prie 

kurios statybos prisidėjo ir pats. Išmoko lietuvių kalbą, prenumeravo lietuvišką spaudą. Buvo ak- 
tyvus stačiatikių bažnyčios rėmėjas. Utenoje jo ir žmonos rūpesčiu pastatytas namas šventikams, 
1927 m. atgautas į Estiją karo metais išgabentas Šv. Sergijaus Radonežiečio cerkvės turtas. 1940 m. 
birželį Raudonajai armijai užėmus Lietuvą, Vyžuonėlių dvaras buvo nacionalizuotas, o P. Veriov- 
kinas suimtas. Netrukus paleistas, slapstėsi Kaune. Antrojo pasaulinio karo pradžioje pasitraukė 

į Vakarus, gyveno prie Madžorės ežero Šveicarijoje. 

kia dauguma nėra glaudi ir ją bus sunku išlaikyti. Kalbėjausi su Eugenijum Rėmeriu, jis 

prognozuoja Pilsudskio diktatūrą. Sako, tai vienintelė išeitis. Galima pridėti dar vieną - 
paleisti seimą. Na, bet Tugutas yra kietas ir valingas žmogus. Buvo vidaus reikalų mi- 
nistras Moračevskio“? kabinete. Jis eina tam tikra linija ir nepasiduos eilinėms kliūtims. 


1923 metų gruodžio 19 d. 
Trečiadienis 


Gavau laišką iš Bagdoniškio. Marynia rašo, kad Juzia Prušanovska jau atvažiavo 
ir vieši Kavoliškyje. Kaip supratau, atvažiavo nelegaliai kirtusi Lietuvos ir Latvijos 
sieną, neturėdama jokių dokumentų, kurie jai leistų būti šalyje. Marynia ir vėl ma- 
nęs prašo, kad dėčiau visas pastangas gauti Juziai leidimą įvažiuoti į Lietuvą - Juzia 
parašė prašymą Lietuvos konsulate Latvijoje ir iš ten prašymas iškeliavo į Kauną. 
Ką aš galiu padaryti! Juk su Danausku apie tai kalbėjau, ir jis nežadėjo man palan- 
kių rezultatų. Juzią čia prisikvietė Elizka Komorovska. Jeigu dabar Juzia sulauks 
nemalonumų, jeigu išaiškės, kad nelegaliai čia gyvena - privalės sugrįžti į Lenkiją 
ir patirs materialinių nuostolių, nes ten metė darbą - ir vėl bus kalta Elizka, kuri 
elgiasi neprotingai, prieš tai neapsvarsčiusi, ar jos sumanymas saugus. O turėtų 
žinoti, kad šiais laikais reikia būti itin atsargiam. 

Vėl užklupo kažin kokie rūpesčiai ir bėdos Bagdoniškyje. Marynia nerašo, kas 
nutiko, tik užsimena, kad kažkas vėl negerai, kad abi, ji su Elvyra, nerimauja, ar pa- 
vyks išsilaikyti. Laiške nieko daugiau nerašo, bet žada viską papasakoti, kai grįšiu 
šventėms į Bagdoniškį. Tikras vargas. Kartais atrodo, kad didžiausia laimė neturėti 
jokio turto, nes tas turtas - tas mūsų vargšas, mylimas Bagdoniškis - yra nuolatinių 
rūpesčių, bėdų, liūdesio šaltinis, o materialinio atlygio kol kas neduoda jokio. Ypač 
man Bagdoniškis yra toks. Negaunu iš tenai nė grašio, maža to, turiu dar seserims 
padėti, o baisiausia, kad kiekvienas Bagdoniškio laiškas sukelia man vidinę grau- 
žatį. Paskutiniu laiku turėti dvarą Lietuvoje lygu nuolatinei kančiai ir nuolatiniam 
skurdui. Neturiu supratimo, kas ten nutiko, galbūt valdžia pareikalavo Elvyros ir 
Marynios sumokėti pernykštę rekviziciją, o gal dar kas nors kitka. Elvyra liūdi, nes 
Stefanas Mečkovskis, jos vyras, išsisukinėja, nenori atvažiuoti į Bagdoniškį. Ji norėtų 
čia prisikviesti savo vyrą, o jis parašė, kad verčiau ji tegul surenka pinigus (5000 do- 


557. Moračevskis Jendžėjus (Moraczewski Jędrzej, 1870-1944), inžinierius, Lenkijos politikas, 
publicistas, vienas iš Lenkijos socialdemokratų partijos Galicijoje (Polskiej Partii Socjalno-De- 
mokratycznej, PPSD) ir Lenkijos socialistų partijos ( Polskiej Partii Socjalistycznej, PPS) vadovų, 
J. Pilsudskio legionų aktyvistas. 1918-1919 m. buvo Lenkijos II Respublikos vyriausybės pirmi- 
ninkas. 1919-1926 m. Lenkijos seimo narys ir vicemaršalas (seimo pirmininko pavaduotojas). 

lerių - smulkmena juk!) ir su vaikais važiuoja pas jį. Pati viena Elvyra nesusitvarko 
Bagdoniškyje, o dabar viską mesti ir kraustytis su vaikais pas jį irgi nedrįsta. Reikėtų 
palikti savo dalį neaiškiam likimui, be to, nežinia, kaip ten jos gyvenimas susiklosty- 
tų. Dabar, kai Danauskas patikino, kad Stefanas galės atvykti į šalį ir čia legalizuotis, 
gaila būtų nepasinaudoti tokia proga. Kita vertus, neaišku, ar verta jį čia parsitraukti, 
ar sugebės čia išsilaikyti. Jeigu Stefanas galėtų mano ir Marynios dalis išsinuomoti 
ir dirbti, tuomet tikrai būtų verta, tačiau šiais laikais taip elgtis pavojinga dėl seimui 
pateikto agrarinės reformos pataisos projekto, kuriame sakoma, kad po 1920 metų 
teisiškai padalyta žemė, bet faktiškai pasilikusi tam pačiam šeimininkui, t. y. ją visą 
dirba tas pats savininkas, turi būti laikoma vienu vienetu, iš kurio turi būti palikta 
tik 80 ha neliečiamos normos, o ne po 80 ha kiekvienam asmeniui. Vadinasi, jeigu 
Stefanas imtų dirbti visas mūsų dalis, Bagdoniškis galėtų patekti į minėtųjų pataisų 
pinkles. Tad pačiam Bagdoniškiui toks sprendimas yra pavojingas, o Stefanui ūki- 
ninkauti nedidukėje Elvyros dalyje, kurią, be Stačiaragio, sudaro keturiasdešimt ke- 
lios dešimtinės, gali ir neapsimokėti. Na, dar reikia nepamiršti, kad Lietuvoje vyrauja 
ekonominis sąstingis, ir Stefanui būtų sudėtinga rasti kitokių uždarbio šaltinių. 


1923 metų gruodžio 20 d. 
Ketvirtadienis 


Šiandien nusiunčiau Antanui Smetonai ir jo Vairui Janulaičio verstos žinomos Ru- 
dolfo Jėringo knygelės recenziją „Kova dėl teisės“. Recenziją parašiau Janulaičio 
prašomas ir išimties tvarka, nes paskutiniu metu publicistika neužsiimu. Vakare 
buvau susitikęs su Smetona, kuris žadėjo straipsnį išspausdinti. 

Šiandien nevyko mano paskaitos. Kaip tik paskutinė rudens semestro diena, nuo 
rytojaus jau prasideda šventinės atostogos, tad darbo tempas nukritęs iki minimumo. 
Daugelis profesorių jau baigė šito semestro paskaitas, studentų lankomumas taip pat 
suprastėjo. Na, o aš, atėjęs į savo paskaitą, radau užimtą salę: universitetas ją užleido 
Tautų Lygos rėmimo sąjungai, kuri šiandien organizavo viešą Antano Smetonos pas- 
kaitą apie lietuvių ir lenkų problemą. Taigi savo paskaitos ir neskaičiau. 

Laikraščių telegramos praneša, kad Tugutas nesuformavo kabineto, jį formuoti 
ėmėsi Grabskis**, kuris planuoja suburti tikrus profesionalus. Toks tarpinis variantas. 


558. Grabskis Stanislavas (Grabski Stanisław, 1871-1949), ekonomistas, politikas, vienas Lenkų 
tautinių demokratų partijos (endekų) lyderių, jos narys nuo 1902 m. Iki tol buvo PPS (Lenkų 
socialistų partija) narys, 1892 m. prisidėjęs prie minėtosios partijos įkūrimo. 1920-1921 m. da- 
lyvavo lenkų delegacijos derybose taikos sutarčiai su Rusija pasirašyti, 1919-1927 m. Lenkijos 
seimų deputatas. 

Zigmas Žemaitis papasakojo kelis faktus apie tai, kodėl lenkų valdžia uždarė lie- 
tuvišką Švenčionių gimnaziją. Lenkų valdžia jau seniai planavo uždaryti minėtąją 
gimnaziją ir tai iš anksto pranešė lietuviams. Lenkų valdžia lietuvius įspėjo: jeigu jie 
dėl minėtojo fakto nekels skandalo, tuomet kaip kompensaciją dėl uždarytos Šven- 
čionių gimnazijos Vilniaus lietuvių gimnazija (vadinamoji Vytauto Didžiojo gimna- 
zija) gaus valstybinės gimnazijos teises ir atitinkamas valstybines dotacijas. Proble- 
ma buvo iš anksto aptarinėjama Kaune, ministrų kabinete, bet, pasitarus su Vilniaus 
lietuviais, buvo nutarta, kad lenkų siūlymas nėra naudingas ir kad lietuviams nau- 
dingiau išnaudoti Švenčionių gimnazijos uždarymą sukeliant skandalą dėl persekio- 
jamos lietuvių tautos. Lenkai aiškina, kad lietuvių gimnazija Švenčionyse buvo nuo- 
latinės agitacijos ir propagandos lopšys - ne tik antilenkiškos, bet ir antivalstybinės, 
o to lenkų valdžia toleruoti negalėjo. Žemaitis ir Jonas Vileišis pasakojo: čionykščiai 
rimti visuomenės veikėjai nerimauja, kad vis didėjančios protesto akcijos nesukeltų 
antilenkiškų ekscesų ir nebūtų kerštaujama lenkiškosioms mūsų šalies mokykloms 
ir gimnazijoms, o kaip tik tokie reikalavimai yra eskaluojami. Suprantama, jeigu Vil- 
niaus krašte toleruojama tik viena Vilniaus gimnazija, čia lenkams sukurtos kur kas 
geresnės sąlygos, nes lenkiškų gimnazijų yra nepalyginti daugiau - dvi Kaune, po 
vieną Ukmergėje, Panevėžyje, Telšiuose. Paskutinis visuotinis gyventojų surašymas 
parodė, kad Lietuvoje yra tik 3 procentai lenkų, tai yra ne tiesa, bet skaičiai, kuriuos 
pateikė patys gyventojai, tad radosi proga keršto agitatoriams pasiteisinti, kad jų rei- 
kalavimai esantys teisėti. Jie ir reikalauja, kad lenkų švietimas, tiek pagrindinis, tiek 
vidurinis, atitiktų šalyje gyvenančių lenkų skaičių, mat dabar lenkai naudojasi ne 
Konstitucijos teise, o privilegijomis ir pats švietimas tarnauja ne lenkų švietimui, o 
lietuvių sulenkinimui. 


1923 metų gruodžio 21 d. 
Penktadienis 


Šiemet vėlai važiuoju praleisti švenčių į Bagdoniškį - tik trečiadienį, Kūčių išva- 
karėse, o Bagdoniškį pasieksiu Kūčių rytą. Rytoj vyks Tribunolo teismo posėdis. Į 
Kauną šį kartą sugrįšiu vėliau nei įprastai, nes po Naujųjų metų tik sausio 12 pri- 
valau dalyvauti Tribunolo posėdyje. Todėl į Kauną grįžti planuoju sausio 11 dieną. 
Prieš grįždamas dar su Marynia ketinu užsukti pas Eugenijų Romerį ir jo žmoną 
į Pagryžuvio dvarą. Jau esu pripirkęs Bagdoniškio vaikams dovanų - už kelias- 
dešimt litų nupirkau saldainių, saldėsių ir žaisliukų. Aš esu saldusis dėdė, kuris 
niekada pas juos nenuvažiuoja tuščiomis rankomis ir kurio atvykimo jie visados 
labai laukia. 

Jaučiuosi jau visiškai pasveikęs. Ir geriau jaučiuosi nei pernai prieš Kalėdas. Šir- 
dies veikla taip pat visiškai normali. 

Sklando gandai, kurie esą visiškai patikimi, kad finansų ministro Petrulio kėdė 
siūbuoja ir ministras neišvengiamai turės trauktis. Kalbama, kad jį pakeis kunigas 
Jurgutis*?, dabartinis Lietuvos emisijos banko direktorius, buvęs užsienio reikalų 
ministras. 

Galvanauskas jau sugrįžo iš Paryžiaus, kuriame per Tautų Lygos posėdį buvo 
svarstomas Klaipėdos klausimas; Ambasadorių taryba jį perdavė Tautų Lygai dėl ki- 
lusio konflikto tarp Ambasadorių tarybos ir Tautų Lygos svarstant minėtąjį klausi- 
mą. Ambasadorių taryba patvirtino Lietuvos delegacijos prašymą perduoti minėtąjį 
klausimą svarstyti specialiajai komisijai, kurią sudarė nesuinteresuotųjų šalių atsto- 
vai, išskyrus didžiąsias valstybes, atstovaujamas Ambasadorių taryboje. Tad oficialiai 
Lietuvos delegacija pasiekė tikslą, bet koks iš esmės bus tikslas - dar klausimas, nes 
pats klausimas komisijai pateiktas suformuluoti pagal 1923 metų vasario 16 dienos 
deklaraciją. O minėtojoje deklaracijoje yra sąlyga, kad bus atsižvelgta į Lenkijos tran- 
zito poreikį. Taigi dėl formuluotės apie Lenkijos interesus ir kilo visas konfliktas, su- 
sijęs su Klaipėda. 


1923 metų gruodžio 22 d. 
Šeštadienis 


Rytoj išvykstu švenčių. 

Pasiėmiau dalį pernai rašyto paskaitų rankraščio, iš kurio norėčiau pasirengti 
konspektus šiųmetėms paskaitoms, ir pastebėjau, kad trūksta apie 20 puslapių (maž- 
daug 90 eilučių), buvusių pačiame rankraščio viduryje. Skausmingas atradimas, mat 
turėsiu iš naujo rinkti ir rašyti medžiagą. Laukia begalė darbo ir nespėsiu laiku susi- 
konspektuoti pernykštės medžiagos tęsinio - tuo ir planavau užsiimti po šventinių 
atostogų. Dabar teks iš pradžių šitą spragą užpildyti ir tiktai paskui rašyti tęsinį. Aiš- 
ku, medžiagą pametė praėjusių metų studentai, kurie skolinosi jį litografuoti. Paste- 
bėjau tai tik dabar. Gaila darbo. 

Norėjau susitikti su Kairiu, kuris jau ilgokai darbuojasi Berlyne - studijuoja ka- 
nalizacijos sistemas. Kai kanalizacija bus tiesiama Kaune, jis vadovaus darbams, o 
galbūt dėstys universitete apie jas. Į Kauną jis atvyko dešimčiai dienų, praleisti Kalė- 
das. Man rūpi su juo pasikalbėti apie tarptautinius mūsų masonų kontaktus ir brolio 
Kartjė la Tento tarpininkavimą. Kairys su Kartjė la Tentu ryšius palaikys iš Berlyno, 


559. Jurgutis Vladas. 

kuriame be jokios baimės galima išsiųsti laiškus. Gaila, bet Kairio taip ir nepaga- 
vau, tada parašiau jam raštiškas instrukcijas ir prisegiau rekomendacinį tekstą, skirtą 
broliui Kartjė la Tentui. 


1923 metų gruodžio 23 d. 
Sekmadienis 


Rytiniu traukiniu, t. y. devintą valandą, išvažiavau iš Kauno. Mano tarnaitė Elena 
su daiktais iš Kauno išvyks popietiniu traukiniu - susitiksiu su ja Panevėžyje ir 
toliau važiuosime kartu. Aš išskubėjau anksčiau, nes turėjau dalyvauti besikurian- 
čioje Panevėžio ložėje. Vis dėlto nutiko kitaip: Panevėžio stotyje mane pasitiko bro- 
lis Urija Kacenelenbogenas, kuris pranešė, kad brolis Elisonas*“? išvykęs, o sesuo 
Gabrielė Petkevičaitė susirgusi, todėl posėdis neįvyks. Tada tuo pačiu traukiniu nu- 
važiavau toliau - į Rokiškį, o ten buvau jau 11 valandą vakaro. Bagdoniškio arkliai 
buvo užsakyti tik rytiniam traukiniui, kuris iš Kauno atvyksta 4 valandą 30 minu- 
čių ryto - kaip tik juo turėjo ir Elena su daiktais atvažiuoti. Neturėjau kur dingti, 
kito traukinio turėjau laukti Rokiškio stotyje. Bufeto darbuotoja pasiūlė man pa- 
miegoti ant kanapos kambarėlyje, kuris buvo prie bufeto - pasiūlymu, suprantama, 
pasinaudojau. Išgėriau arbatos, užkandau ir apie vidurnaktį išsitiesiau ant kanapos, 
o kambarėlį bufeto darbuotoja užrakino. 


1923 metų gruodžio 24 d. 
Pirmadienis 


Pamiegojęs kelias valandas Rokiškio bufeto kambarėlyje, 3 valandą ryto atsikėliau, 
išgėriau arbatos ir laukiau. Netrukus pasirodė rogės iš Bagdoniškio. Manęs pasi- 
tikti atvažiavo Stefanas Romeris. Elena 4 valandą 30 minučių pasirodė su mano 
daiktais. Tada susėdome į roges ir pajudėjome. Rogiakelis pakenčiamas, nors kai 
kuriose vietose netrūko pliko kelio. Važiavome link Rokiškėlių“; pačiame Viveliš- 
kių kaime rogės užvažiavo ant kažkokio nuolydžio, persisvėrė ir aš iškritau. Laimė, 
tai buvo tik linksmas kelionės nuotykis, be jokių pasekmių sveikatai. 

Bagdoniškį pasiekėme švintant, visi namiškiai jau buvo sukilę. Vaikai labai džiau- 
gėsi tiek manimi, tiek mano dovanomis - žaisliukais ir saldumynais, kurie virto žai- 


560. Elisonas Jurgis. 
561. Rokiškėlės - kaimas Rokiškio rajone, 2 km į pietryčius nuo Laibgalių, prie kelio į Kriaunas. 
Čia yra Rokiškėlių dvaras. Šalia kaimo telkšo Rokiškėlių ežeras, teka Audros upelis. Dabar se- 
niūnaitijos centras. 

dimo premija. Helcios Mečkovskos sveikata tokia pati: galva nusvirusi ant krūtinės, 
vaizdas baisus, kalba neaiški. Be to, ji seilėjasi, o veido išraiška atrodo isteriška. Varg- 
šas vaikas! O tos bėdos, apie kurias man Marynia laiške užsiminė, yra tokios: malant 
grūdus paaiškėjo, kad Maryniai trūksta 80 pūrų grūdų ordinarijai (mokesčiui natū- 
ra) ir kad pašarų pakaks vos pusei žiemos. Elvyros reikalai neką geresni. Pažadėjau 
Maryniai po 100 litų subsidijų per mėnesį. 

Visą dieną kalbėjausi su seserimis, žaidžiau su vaikais ir Stefanu loto ir kortomis. 
Vakare suvalgėme kuklią Kūčių vakarienę ir vaikų džiaugsmui uždegėme žvakeles ant 
eglutės. Stefanas leido mano atvežtus fejerverkus - vaikai jautėsi devintame danguje. 

Juzia Prušanovska Kavoliškyje laukia, kol bus legalizuotas jos atvykimas į Lie- 
tuvą, o dabar ten gyvena nelegaliai, neturėdama jokio leidimo, nedeklaravusi savo 
atvykimo. Ji tikisi mano protekcijos, bet, kaip esu minėjęs, man nepavyko jai sutvar- 
kyti leidimo, beje, abejoju, ar apskritai jos buvimą Lietuvoje įmanoma legalizuoti. 
Aišku, kalta Elizka Komorovska, kuri visiškai lengvabūdiškai Juzią parsišaukė - Juzia 
išleido pinigų kelionei, metė darbą Lenkijoje dėl nežinia ko. Jos atvykimas į Lietuvą 
yra visiškai beprasmis. 


1923 Metų gruodžio 25 d. 
Antradienis 


Per Kalėdas spustelėjo šalčiai. Vakarais ir naktimis šaltis tiesiog smelkiantis, traš- 
kantis. 

Ir vėl nerimas. Kligys iš valsčiaus atvežė miškų urėdo šaukimą rytoj atvykti į Ro- 
kiškio biurą. Šaukime rašoma, kad turiu atvažiuoti dėl miškų perėmimo, perdavimo 
valstybei, kitaip tariant, suvalstybinimo. Nežinome, ką iš tikrųjų reiškia šitas šau- 
kimas. Galbūt reikia sutvarkyti kokią nors smulkmeną procedūros, kurios pirmąjį 
aktą spalio mėnesį sėkmingai įvykdėme. Galbūt kalba eina ne apie miškų perdavimą 
valstybei, o apie patvirtinimą, kad miškas išlieka mūsų nuosavybėje. Tai gali būti 
ir koks nors Miškų departamento atsakymas, paneigiantis vietos miškų komisijos 
surašytą protokolą spalio mėnesį, patvirtinantis, kad dėl pateikto Bagdoniškio pada- 
lijimo akto miškai neatitenka valstybei. Tačiau vietos komisija netyrė Papos mirties 
datos. Kaip tik nuo šitos datos viskas ir priklauso: jeigu Papa mirė prieš paskelbiant 
įstatymą dėl miškų suvalstybinimo, tai 1921 metais galėjome miškus pasidalyti, o 
jeigu po minėtojo įstatymo paskelbimo - miško dalytis jau negalėjome, jis turėjo 
atitekti valstybei tiesiai iš Papos. Iš tiesų Papa mirė paskelbus įstatymą, vadinasi, 
mūsų pasidalijimas nėra teisėtas, bet padalijimo akte Papos mirties data neminima. 
Miškų departamentas jau du kartus (pirmą kartą 1921 metais, antrą - 1922 metais) 

reikalavo atnešti Papos mirties aktą, bet aš jo taip ir nepateikiau. Taigi gali būti, kad 
Miškų departamentas, gavęs komisijos protokolą, rašytą spalio mėnesį, ir vėl į tai 
atkreipė dėmesį. Mūsų padėtis neaiški ir nemaloni, nes nejaučiame po kojomis tvirto 
teisinio pagrindo. Ginamės prieš legalią mūsų turto prievartą, bet gintis galime tik 
tikėdamiesi, kad valstybės institucijos nepastebės tam tikrų faktų. Būtų nepaprastai 
skaudu prarasti savo miškus, kurie man kelia nuolatinį nerimą ir stresą. Kiek kartų 
gauname kokį nors pranešimą dėl miškų, nerimas vis sukyla ir sukyla. Nė apsaky- 
ti nemoku, kiek daug nervų man tai sugadino. Marynia su Elvyra paskutiniu laiku 
jau pernelyg nepergyvena, kad galime miškus prarasti, bet aš pergyvenu, nes jaučiu 
tragišką fatalizmą agrarinės reformos, kurios šešėlis kabo virš Bagdoniškio ir slenka 
link mūsų miškų; kas žino, ar paskui pėda po pėdos nepasiglemš ir viso kito turto, ar 
nesudaužys visų mūsų padalijimų palikdamas tik 80 ha bendro turto, priklausančio 
dvarams. Nuo tada, kai agrarinės reformos vykdymas pateko į Krupavičiaus rankas, 
kuris atsižvelgia į naujas pataisas, užkertančias kelią net teisėtai bandyti dvarinin- 
kams išsisukti nuo reformos arba bent jau sušvelninti jos poveikį, viskas, kas iki šiol 
buvo daroma teisėtai (dalijama žemė ir pan.), ir vėl pakibo ore - žmogus dėl nieko 
nesijaučia tikras ir laukia naujų smūgių. 


1923 metų gruodžio 26 d. 
Trečiadienis 


Vis dar nerimauju dėl miškų urėdo šaukimo, rytoj privalau pas jį prisistatyti. Ne- 
įsivaizduoju, ar išsaugosime mylimą savo mišką. Rytoj sužinosiu. Kita vertus, kai 
pradedu galvoti apie Bagdoniškio ateitį, pats nežinau, ko mes taip į jį įsikibę - tiek 
aukų, tiek rūpesčių ir problemų kyla norint išsaugoti šitą nuosavybę. Su Kotunios 
Prušanovskos ir Henriko Volovičiaus dalimis viskas paprasta ir aišku: jas norima 
parduoti, o ne išlaikyti nuosavybę. Dėl Elizkos Komorovskos dalies taip pat viskas 
aišku: reikia tik įteisinti jau parduotas Kumšas ir tą Stačiaragio bei Mataučiznos 
miško dalį, kurią Komorovskiai arba parduos, arba pasiliks kaip tolimą Kavoliškio 
priedą. Didele vertybe tos miško dalies Komorovskiai jau nelaiko. Pats Bagdoniškio 
centras su dvaru, dvaro laukais ir miško sklypais, kurie priklauso man, Elvyrai 
ir Maryniai - kas nutiks pastarosioms dalims? Kovojame dėl jų ir saugome, kad 
neprarytų agrarinė reforma, kovojame ne tam, kad jas parduotume, bet norime 
išlaikyti, turėti jas sau. Kol mes gyvi, Bagdoniškis yra brangus mūsų lizdas, šeimos 
atminimas, mylimiausia mūsų pačių dalelė. Mano dalis jokios naudos man nene- 
ša — trejus metus negaunu nė grašio ir dar savo pinigais remiu Marynią. O kiek 
sveikatos toji kova dėl Bagdoniškio kainuoja. Marynia dirba, kamuojasi, stengiasi, 

praranda jėgas ir sveikatą prižiūrėdama ūkį, kuris yra toks nedėkingas. Tą patį 
galiu pasakyti ir apie Elvyrą. Atrodytų, lengviau Bagdoniškį gelbėti ir parduoti, kai 
tik atsiras tokia galimybė. Pasielgti taip, kaip kiti. Vis dėlto mes elgiamės kitaip, 
kovojame norėdami Bagdoniškį ne parduoti, bet išlaikyti, vadinasi, pasmerkiame 
save kančioms, problemoms ir darbui. Ir vardan ko, mokėdami tokią didžiulę kainą, 
mes norime jį išlaikyti? Nė vienas nesugebame atsakyti į šitą klausimą. Vienintelė 
teisinė mano paveldėtoja yra dukra. Jai Bagdoniškis yra ir bus svetimas. Jai Bagdo- 
niškis yra niekas, o Marynios sūnus Stefanas yra toks lengvabūdis ir nevykėlis, kad 
jau dabar aišku - prarastų Bagdoniškį už bet kokią kainą, nors prie jo yra prisirišęs. 
Na, o Eva Mejerova““* priprato gyventi pas vyrą, aklimatizavosi Lenkijoje ir nežinia, 
ar norėtų, ar turėtų energijos grįžti į Lietuvą ir čia sunkiai dirbti. Tad rimtai galvoti 
galima tik apie Elvyros vaikus - Andžėjų ir Michasių, tačiau šitie dar tokie maži, 
kad dėl jų likimo nieko pasakyti negalima. Iš tėvo pusės jie grynakraujai lenkai ir 
neaišku, ar neišvyks į Lenkiją, o galų gale ar galės gauti Lietuvos pilietybę. Nors 
perspektyvos ir neaiškios, esame labai prisirišę prie savo Bagdoniškio, laikomės jo 
nagais ir dantimis. Bagdoniškis taip įaugo į mūsų širdis, kad išrauti jo neįmanoma. 
Turiu vilčių dėl Elvyros vaikų, kurie čia auga ir Bagdoniškį širdimi jaučia. Gal pa- 
mils jį taip, kaip mes, ir tuomet toji meilė žemei juos užliūliuos taip, kaip mus, ir 
galbūt juose atgims mūsų protėvių ryšys su šalimi. 


1923 metų gruodžio 27 d. 
Ketvirtadienis 


Ryte išvažiavau į Rokiškį. Mane nuvežė sodininkas Bielskis, į roges įsikinkęs šyvą 
Marynios kumelę. Rogiakelis neblogas, tačiau šalta: keli laipsniai šalčio ir stiprus 
vėjas. Rokiškyje susitikau su Kligiu ir Stefanu Romeriu, kurie kiek anksčiau išvažia- 
vo. Visi susirinkome pas Peisachą Ruchą. Peisachas ir Kligys sužinojo, kad miškų 
urėdas yra užsiėmęs - kaip tik tuo laiku valsčiaus būstinėje iš varžytinių parduoda 
miško sklypus. Tad aš nėjau į miškų urėdo biurą ir pas Peisachą laukiau varžytinių 
pabaigos. Pasirodė, kad Peisachas miškų urėdą pasikvietė į savo namus. Urėdas 
pasirodė jau sutemus, tad laukti teko ilgai. Tada paaiškėjo, kad ir šį kartą mano 
abejonės buvo tik vaizduotės vaisius. Urėdas Miškų departamentui persiuntė miš- 
kų komisijos spalio mėnesį pasirašytą aktą, kuriame buvo tvirtinama, kad Bagdo- 
niškio miškai nebus suvalstybinti, kadangi jie priklauso keliems smulkių žemės 


562. Mejerova Eva Helena (Meyerowa, merg. pavardė Romerėwna), Autoriaus sesers Marynios, 
Marijos Romerienės, dukra. 

sklypų savininkams, ir Miškų departamentas pareikalavo raštiškų mūsų pareiški- 
mų, kad neturime kitos žemės ar miškų nuosavybės. Lengviau atsikvėpiau. Akmuo 
nuo krūtinės nusirito. Nereikalaujama pateikti Papos mirties akto. Gal tai bus jau 
paskutinis laiptelis visoje miškų istorijoje, gal leis Dievas, ir pagaliau sulauksime 
galutinio sprendimo, patvirtinančio, kad esame miškų savininkai. Kartu su miš- 
kų urėdu nuėjau į jo biurą, savo vardu parašiau ir pasirašiau minėtąjį pareiškimą. 
Kiti Bagdoniškio savininkai tokius pareiškimus parašys savo vardu. Miškų urėdas 
parodė man Miškų departamento raštą, kuriame rašoma, kad Bagdoniškio miškai 
liks mums tik pateikus pareiškimus. Iš Rokiškio išvažiavau labai laimingas. Grįžo- 
me pro Rudelius, užsukome pas Stanislavą Janką, šito kaimo ūkininką, mano gerą 
pažįstamą, prieš karą tarnavusį pas Papą vyresniuoju girininku. Jo keturiolikmetis 
sūnus Stasius yra mano krikštasūnis. 1909 metais kartu su panele Ana Konupek 
jį pakrikštijome. Janka pavaišino mus likeriu, arbata ir saldžiomis bandelėmis, o 
namo įdavė sumedžiotą kiškį. Į Bagdoniškį grįžau alkanas, nes visą dieną nieko 
daugiau burnoj neturėjau. Tiek Peisachas, tiek Janka vaišino mus alkoholiu, o už- 
kandai buvo saldžios bandelės, pas Peisachą saldainiai. Nieko rimta taip ir neval- 
giau. Bet nieko, svarbiausia, kad miškas išgelbėtas. Na, dar nenoriu sakyti „op“, kol 
neperšokau griovio, vis dėlto turiu vilties, kad Dievas mūsų pusėje. 


1923 metų gruodžio 28 d. 
Penktadienis 


Dar viena įprasta diena Bagdoniškyje - nieko ypatinga neįvyko. Šiek tiek padirbė- 
jau rašydamas nuosprendžius, su vaikais žaidžiau įvairius žaidimus iš saldainių, o 
su Stefanu - šachmatais. 


1923 metų gruodžio 29 d. 
Šeštadienis 


Buvo atvykęs Povilas Kozela (Poviliukas) su žmona iš Užukriaunų. Pabuvo iki 
vakaro, tačiau Elvyros vaikai, o ypač Andžėjus, kuris nemėgsta kiekvieno svečio, 
mat tuomet su juo negaliu Žaisti iš saldainių, rodė jam neapykantą. Povilas Ko- 
zela yra labai mielas svečias, visada linksmas, humoro nestokojantis pesimistas, 
viską vaizduojantis juodomis spalvomis, bet visuomet tik komiškai. Linksmas ir 
nekvailas žmogus. Ir pasakoti moka tobulai - šaržuodamas, ir kiekvienoje temoje 


563. Originale - Paweł Koziet („Pawetek“). 

atskleidžia komiškąją pusę, visuomet paskanintą satyra. Jo žmona - Kozelaitė iš 
Vadvų“*, a. a. Karolio Kozelos dukra Terenia Kozelaitė (Teresė), - mūsų kraštuose 
išgarsėjusi sportininkė ir amazonė, mylinti žirgus, vengianti puotų ir draugijos, yra 
tikra mano „pirmosios meilės“, ponios Oskarienės Rutkovskos, ir pagarsėjusio savo 
„girtuokliškais“ anekdotais Karolio Kozelos (Lolusio) bei Otono Kozelos sesuo. Pas- 
taruoju metu ponia Povilienė Kozelienė jau senstelėjusi matrona - draugijoje ji tyli, 
beveik niekur nesilanko, bet atrodo linksma ir miela. Ponas Povilas priekaištavo 
lietuviams, savo pasakojimais piešdamas juodžiausią dvarininkų, šalies ir kultūros 
likimą, linksmino mus visą vakarą. 


1923 metų gruodžio 30 d. 
Sekmadienis 


Išsiruošėme į Kavoliškį. Elvyra ir Marynia iškeliavo anksčiau vienomis rogėmis 
ir temstant išvažiavo atgal, o aš su samdiniu Lasinskiu važiavau vėliau ir sugrį- 
žau į Bagdoniškį jau po vakarienės. Kavoliškyje mūsų laukė Elizka Komorovska, 
rezidentas Vitoldas Komorovskis, Piotrusis Komorovskis iš Ratkūnų. Litka dabar 
gyvena ir mokosi Vilniuje, o namo atvažiavo praleisti šventes ir aplankyti Juzią 
Prušanovską. Juzios nebuvau matęs nuo 1919 metų - dabar jai 22-eji ir yra pačiame 
jaunystės žydėjime. Gerai atrodo, geriau nei paauglystėje. Brunetė, plaukai trumpi, 
vos dengia ausis, lūpos siauros ir ilgos, akys didelės, veidas pailgas. Ji nėra taisyklin- 
gų veido bruožų gražuolė, bet labai gyvybinga ir patraukli, kitaip pasakius - pikan- 
tiška. Turi gražų kaklą, gražiai laiko galvą. Patiko ji man, be to, tokiame amžiuje 
pati jaunystė suteikia grožio. Juzia maloni mergina, pakankamai vaikiška, nuoširdi 
ir linksma, gerai nusiteikusi. Svajoja nuvykti į Rusiją, aplankyti Bielčą>“. Ji nuo- 
latos apie tai kalba, ilgisi tos gimtosios žemės. Žiūriu, kad ji vis dar nepraktiškas 
vaikas; net sunku įsivaizduoti, kaip šioji mergina sugebėtų parduoti savo motinos 
dalį, mišką Mataučiznoje, jeigu tik pavyktų legalizuoti jos atvykimą į Lietuvą. Ji 
dar viliasi, kad Lietuvos valdžia suteiks jai leidimą legaliai atvažiuoti ir būti Lie- 
tuvoje, kad ir laikinai, kol sutvarkys savo šeimos reikalus. Manęs labai prašė dar 
kartą pabandyti jai padėti. To paties maldavo ir Elizka Komorovska. Pažadėjau 
joms, nors iš tiesų abejoju sėkme, nes Lietuva labai vengia į šalį įsileisti asmenis su 


564. Originale - Wadw. 

565. Bielčas ir Robertovas - dvarai dabar Babruisko (bal. Ba6pyŭcx, Babrujsk, rus. Bo6pyūcx) 
rajone, Mogiliavo srityje; čia buvo jos tėvo Ezechielio Prušanovskio (Ezechjel Pruszanowski) 
tėviškė. 

vadinamaisiais „Nanseno pasais“““, o Juzia, kaip tik remdamasi tokiu dokumentu, 
prašo leidimo atvykti į Lietuvą ir laikinai čia apsistoti. Gerai praleidau dieną Ka- 
voliškyje. Juzia savo gyvybinga jaunyste labai praskaidrino visiems nuotaiką. Gaila 
merginos. Hektoras sakė, jog Rokiškio miškų urėdas jį patikino (lyg ir ne už dyką), 
kad bus suteiktas leidimas kirsti išskirtus sklypus Bagdoniškio miškuose, t. y. Ko- 
morovskio, Kotunios, Elvyros ir Henrysio Volovičiaus dalyse. Hektoras ir Julekas 
šiandien nebuvo Kavoliškyje, paaiškėjo, kad jie kažkur medžiojo už Panemunio. 
Zitkos irgi nėra Kavoliškyje, neatvažiavo iš Vilniaus praleisti švenčių. Zitka nuo 
rudens gyvena Vilniuje kartu su Litka ir Litkos giminaite bei mokslo drauge Renia 
Jaroslavuvna Komorovska (iš Skrebiškio). Litka ir Renia mokosi Vilniaus vienuolių 
mokyklose, o Zitka ruošiasi abitūros egzaminams, mat planuoja stoti į universitetą 
ir studijuoti mokytojos specialybę. Oficialiai jos pranešė esančios Rygoje, o šitą ta- 
riamą gyvenimą taip sumaniai patvirtino dokumentais, kad nėra jokių galimybių 
ištirti, kur jos iš tiesų gyvena. Tokiais laikais kiekvienas, kuris išvyksta mokytis 
ar gyventi į Vilnių, gali sulaukti nemalonių pasekmių, todėl visi stengiasi suktis iš 
padėties, kaip tik įmanydami. 


1923 metų gruodžio 31 d. 
Pirmadienis 


Spengiantis šaltis. Rytą termometras rodė 16-17 laipsnių pagal Reomiūrą. Šiaip oras 
gražus. Sniego mažai. Paskutinė metų diena. Bėga tie metai, metai iš metų, tarsi 
juos kas nors vytųsi. 

Pagal Bagdoniškio papročius, kuriuos perėmėme iš savo tėvų, „nesutikome“ 
Naujųjų metų. Atsisveikinome su 1923-iaisiais ir sulaukėme 1924-ųjų kiekvienas savo 
lovoje, saldžius sapnus sapnuodami. 


566. Nanseno pasas - tapatybės dokumentai, kurie tuomet buvo išduodami pabėgėliams arba 
nebeturintiems valstybės (tai yra išnykusių valstybių piliečiams). Kaip tokie jie atsirado 1922 m. 
žinomo norvegų keliautojo, Arkties tyrėjo, diplomato, politikos ir visuomenės veikėjo Fritjofo 
Nanseno (Fridtjof Nansen, 1861-1930) iniciatyva. Po Pirmojo pasaulinio karo jis buvo Norve- 
gijos delegatas Tautų Lygoje, nuo 1921 m. rugpjūčio mėn. Tautų Lygos Vyriausiasis pabėgėlių 
komisaras. Siekdamas padėti rusų pabėgėliams, palikusiems tėvynę po 1917 m. bolševikų Spalio 
perversmo, įsteigė specialų dokumentą - identifikacinę pabėgėlių kortelę, kuri pradėta vadinti 
„Nanseno pasu“. 1921 m. telkė pagalbą badaujantiems Pavolgio gyventojams. Jis organizavo pa- 
bėgėlių perkėlimą ir priėmimą po 1922 m. Turkijos ir Graikijos karo, dalyvavo paramos operaci- 
jose 1924 m. perkeliant armėnų kilmės asmenis iš Sirijos. 

1924 metų sausio 1 d. 
Antradienis 


Praėję metai nebuvo Bagdoniškiui laimingi. Ypač skausmingai juos išgyveno El- 
vyra, nes jos dukra Helcia sunkiai susirgo. Kad atėję metai padėtų jai pasveik- 
ti - linkiu to pats netikėdamas. Graudu žiūrėti į merginą. Jos galva palinkusi ant 
krūtinės, veidas negražus, tarsi patinęs, akys apdujusios, pavargusios, žvilgsnis 
žvairas, nes žiūri iš apačios į viršų, šiek tiek pakreipdama galvą į šoną. Rankų 
pirštai sutinę, kvėpavimas trūkčiojantis, švokščiantis ir girgždantis. Galva ir ran- 
kos dreba, balsas žemas, kurtus, kalba neaiškiai tarsi paralitikė, dažnai teka sei- 
lės, kai kalba, arba sekretas iš nosies, kai juokiasi. Visas jos kūnas tarsi lūžęs per 
pusę, tarsi trūktų kurio nors stuburo kaulo. Nelaimingas vaikas. Greičiausiai jau 
liks luoša visą gyvenimą, savo nelaimei, šeimos vargui. Kol motina gyva, kol bro- 
liai dar vaikai, tol jos likimas pakenčiamas. Ji pati nesuvokia, kaip baisiai atrodo, 
o Andžėjus ir Michasius, kaip ir visi vaikai, greitai priprato prie luošumo - mato 
sesę kasdien ir jau nesistebi, nebijo, nesibjauri, o motina luošą vaiką ne mažiau 
myli, galbūt net stipriau, nes jis nelaimingas. Mylinčios motinos širdyje pasibjau- 
rėjimui nėra vietos. Svetimus žmones toks luošumas ir bjaurastis tiesiog atstumia. 
Liūdna šitos merginos - sergančios, susirietusios ir luošos - ateitis. Mirtis geres- 
nė išeitis. Nežinau, ar Helcia suvokia, kaip smarkiai serga ir kokį įspūdį kitiems 
palieka. Atrodo, kad nesuvokia. Ji nevengia žmonių, o kai atvyksta svečiai, sėdasi 
kartu prie stalo ir, ko gero, negalvoja, kad žmonės ja bjaurisi. Man irgi nemalonu, 
kai Helcia dalyvauja mūsų žaidimuose su Andžėjumi ir Stefanu Rėmeriu. Sunku 
i ją žiūrėti. Vis dėlto būtų žiauru neleisti jai būti kartu, neleisti dalyvauti žaidi- 
muose, kuriuos mėgsta, ji irgi laukia saldainių ir kitokių saldumynų. Taigi vien 
iš gailesčio tenka ją priimti kartu žaisti. Vis dėlto Helcia jaučia, kad vienintelė 
ištikima širdis, nedaranti skirtumo tarp jos ir brolių, galbūt ją dar labiau mylinti, 
yra motinos širdis. Tad ji prie motinos ir prisirišusi be galo, sekioja iš paskos tarsi 
telyčaitė paskui karvę. Kai tenka Elvyrai kur nors išvažiuoti - pas kaimyną, į 
turgų, mišką, - Helcia ima panikuoti. Helcia dažnai persekioja Andžėjų, erzina jį 
ir skundžia motinai. Jos elgesys kažkoks isteriškas, galbūt pati liga yra kokia aštri 
isterijos forma. Aš įtariu, kad Helcios liga turi būti susijusi su tėvo sifiliu. Man 
kaip tik taip atrodo. 

1924 Metų sausio 2 d. 
Trečiadienis 


Pirmąją naujų metų dieną siautė pūga. Stefanas Romeris vakar išvyko į Rokiškį, o 
namo sugrįžo tik šiandien. Rokiškyje ir nakvojo. Šiandien jau nesnigo, bet vėjas 
plaikstė vakarykštį sniegą. Vis dar laikosi keliolikos laipsnių šaltis. 

Vakar į Bagdoniškį buvo atvažiavęs Hektoras Komorovskis, o šiandien po pietų 
išvažiavo. Hektoras niekada nepasirodo be tikslo. Šį kartą norėjo su manimi pasitarti 
dėl Kotunios miško Mataučiznoje ir dėl prašymo leisti vienu metu eksploatuoti 8-10 
ha, o toje vietoje kurti sklypą palivarko statybai. Toks leidimas Kotuniai būtų labai 
naudingas, nes iš miško turėtų grynųjų, o žemę su gabalėliu ganyklos vėliau pavyktų 
lengviau parduoti. Hektoras tikisi, kad tokį leidimą galima gauti su Rokiškio miš- 
kų urėdo protekcija, o miškų urėdą jis moka palenkti savo pusėn. Taigi prašymą 
parašėme Kligio vardu, nes jis gaus Kotunios įgaliojimus iš pirmojo jos įgaliotinio, 
rokiškėno Juozo Petrulio. 

Šiandien pas mane buvo užsukęs ūkininkas Andrijauskas“? iš Dagilių kaimo. 
O reikalas toks. Dagilių dvaras kitados priklausė Klimanskiams*“, o pastaruoju 
metu Pšezdzeckiui 5*iš Rokiškio. Šiemet, remiantis agrarinės reformos įstatymais, 
dvaras buvo nusavintas ir išparceliuotas mažažemiams. Dalis dvaro žemės buvo 
priskirta Dagilių kaimui. Andrijauskui atiteko 4 ha dvaro žemės. Dabar Dagilių 
kaimas iš šachmatinio išdėstymo virsta kolonija - vienkiemiais. Taigi taip pertvar- 
kant kaimus kai kuriems tenka visą savo koloniją vienkiemį sutelkti dvaro žemėje, 
t. y. ne tik gauti papildomą žemės dalį, bet ir perkelti ankstesnę savo nuosavybę 
kaime į nusavintą dvaro žemę. Tokių pertvarkų ūkininkai labai baiminasi. Visi 
džiaugiasi gavę dvaro žemės gabalą, bet kai reikia keisti savąją į dvaro, jau pradeda 
abejoti: o kas bus, jeigu Lietuvos valstybė žlugs, kas bus, jeigu rusai, lenkai sugrįš 
ar nutiks dar kas nors kita, o kas, jeigu ateis kita valdžia, kita politika, kuri nepri- 
pažins nusavintosios žemės ir lieps sugrąžinti ankstesniems savininkams! O kas, 
jeigu tada į Dagilių dvarą sugrįš Pšezdzeckis ir išprašys visus, gyvenančius jo Že- 
mėje. Kur tuomet dėtis, kai sava žemė jau iškeista į dvaro, kai savoje paveldėtojoje, 
kaime, jau kas nors kitas šeimininkauja. Vat tokios abejonės kamuoja kolonistus, 
kuriuos agrarinė reforma perkelia į parceliuojamas dvaro žemes. Įdomu tai, kad 80 
hektarų nusavintų dvarų žemės, kurias valdžia savo vardu parduoda, taip ir neran- 
da pirkėjų, o tokios pačios centrinės žemės, kurias pardavinėja patys dvarininkai, 


567. Originale - Andrzejewski. 
568. Originale - Klimanskich. 
569. Kalbama apie Janą Pšezdzeckį (Jan Przeždziecki). 

yra noriai perkamos. Neretai ir brangiai. Žmonės bijo pirkti iš valstybės, o centro 
apskritai prisibijo, kad, pasikeitus valstybinei santvarkai, valdžiai, nebūtų atimta 
žemė, pirkta ne iš jos savininko, o iš grobiko. 


1924 Metų sausio 3 d. 
Ketvirtadienis 


Šiandien su girininku Sadausku buvau nuėjęs į Gojų. Apžiūrėjome, kurias egles ga- 
lima kirsti šią žiemą. Praėjusiais metais gavau Miškų departamento leidimą namo 
statybai iškirsti 350 eglių. Praėjusią žiemą iškirtau 142 medžius, iš kurių šitą rude- 
nį išsipjoviau lentas ir balkius. Šią žiemą išsikirsiu likusius 208 medžius, o galbūt 
ir daugiau - iki 250-300 vienetų, nes valdžia nepatikrins tikslaus iškirstų medžių 
skaičiaus; miškui tai tikrai nepakenks, nes senos Gojaus eglės, styrančios tarp 
jauno, augančio miško yra visiškai nereikalingos - vėjai jas laužo ir trukdo augti 
jauniems medeliams. Namo statybai reikia dar labai daug medienos, o jeigu jos 
atliktų - parduočiau. Mišką man kirs ir suveš į dvarą Marynios samdiniai ir ar- 
kliai. Šitokiu darbu ji grąžins 42 dolerius iš 100, kuriuos man skolinga dar nuo 1922- 
ųjų. Anuomet jai skolinau Stavskio sodo Anapolyje nuomai. Pernai kirtau medžius 
kairėje Gojaus kelio pusėje ir tik viename sklype, kuriame augo daugiausiai storų 
medžių. Šiandien rinkau medžius toje pačioje kelio pusėje, tiktai kitame sklype. 
Kirtimui pažymėjau 50 vienetų. Rinkausi egles nuo 11 colių (praėjusiais metais kir- 
tau nuo 10 colių). Pastebėjau, kad Gojuje esama dar daug medžiagos namui statyti. 
Iš pažiūros atrodo, kad Gojuje jau nėra statybinės medžiagos, bet, įėjus į mišką, 
daug tinkamos galima rasti. Rytoj ir vėl eisiu ženklinti medžių. Miškas žiemą itin 
gražus. Malonu po jį vaikštinėti. Ir sniego nemažai - jis birus, gilus, tad vietomis 
sunku išbristi, bet užtat labai gražiai atrodo apsnigtos eglės. Vis dar laikosi kelioli- 
kos laipsnių šalčiai, o kadangi vėjuota, atrodo šalčiau, nei yra iš tiesų. Miške pilna 
lapių, kiškių, voverių pėdučių. Pernai Bagdoniškio miškuose pastebėti vilkai, bet 
šiemet nesigirdi, kad kas būtų jų matęs. Vis dėlto nelabai toli, Panemunio apylinkė- 
se, jų gausu. Kavoliškio Komorovskiai jau kelis kartus buvo vilkų medžioklėje. Šią 
žiemą ne tik lauke labai šalta. Šalta ir Bagdoniškio name, o mano kambaryje, viršu- 
je, taip siaubingai žvarbu, kad neįmanoma išbūti, nors krosnis kuriama du kartus 
per dieną. Ne tik sėdėti neįmanoma, bet ir miegoti labai šalta. Šį vakarą kambaryje 
tvyrojo tokia ledinė temperatūra, kad pabėgau miegoti į apačią - herbų saloną - ir 
įsitaisiau ant sofos. 


368 


1924 Metų sausio 4 d. 
Penktadienis 


Vakar minėjau, kad šaltis mane išvijo iš kambario ir šiąnakt miegojau salone ant 
sofos, pačiame namo centre. Vienoje pusėje - viename namo gale - įsikūrusi Ma- 
rynia ir Stefanas Romeris, o kitoje pusėje - Elvyra su vaikais ir tarnaitėmis. Bagdo- 
niškis turi gerą įprotį eiti anksti miegoti: žiemą apie 7-8 vakaro Morfėjus”? perima 
namų valdžią ir tuomet į darbą traukia visa armija pacukų, kurie tik ir laukia, kol 
namai sumigs, ir siaučia po visus namus, aplenkdami tiktai Marynios kambarį, 
kuriame miega jų priešas, Marynios Bolonijos veislės šuniukas „Rusakas“. Suaugu- 
sieji ir vaikai miega kietai. Elvyra žiemą jau nuo penkių vakaro galvoja apie miegą, 
o jeigu kurią dieną koks vėlyvas svečias jai neleidžia užmigti iki 10 arba kad ir 9 
vakaro, kitą dieną ji su vaikais jau penktą vakaro gulasi miegoti. Vis dėlto rytą 
ji keliasi dar prieš švintant: gal kokią penktą ryto, o gal dar anksčiau ateina La- 
sinskis pasiimti raktų ir šerti inventoriaus. Tuo metu pasigirsta varstomos durys, 
pradeda aidėti žingsniai, žvangėti raktai. Kiek vėliau keliasi penkiametis Elvyros 
sūnus Michasius - rytais jis linksmas, žvalus, energingas, o jo balselis sklinda po 
visus namus tarsi vyturio giesmė. Paskui Michasius bėga pas Marynią, žadina ją, 
kalbina. Marynia atsikelia, pati savo pusėje užkuria krosnis, pažadina savo tarnus, 
namai vis labiau ir labiau prisipildo garsų, darbščių ūkininkų gyvenimo būdo. Visi 
minėtieji garsai atsklinda iki salono, pasigirsta bundantys visi namai. Malonu. Ap- 
ninka toks palaimingas kaimiškos ramybės ir namų jaukumo jausmas. Marynia 
su Elvyra visą dieną sukasi, prižiūri savo ūkius, duoda paliepimus, pačios ką nors 
veikia, perneša, kalba, o vaikai galvoja vien apie žaidimus. Tuo tarpu Marynios 
sūnus Stefanas, jeigu aš jo nepakviečiu kartu su vaikais pažaisti arba su manimi 
sulošti šachmatais, arba jeigu Marynia jo nepasiunčia kokio ūkiško darbo atlikti, 
tūno didžiajame kambaryje, savo kamputyje ir kažką rašo, piešia, savo ramybės 
uoste kuria kokį vidinių fantazijų pasaulį, į kurį nieko neįsileidžia. Gabus jis, bet 
be vidinės pusiausvyros ir silpno charakterio. Praktiškam gyvenimui jis visiškai 
netinkamas. Maryniai menka iš jo pagalba ūkyje, nes Stefanas daro tik tai, ką aiš- 
kiai įsako Marynia - jis tik pastumdėlis, ir tai prastas. Na, bet rašo gražiai, piešia 
ir tapo gerai, kuria labai įdomias architektūrines kompozicijas. Rašo ir dekoruoja 
puikiu stiliumi. Vis dėlto nesugeba praktiškai pasinaudoti savo gebėjimais ir, ko 


570. Morfėjus („tas, kuris keičia formą“ - iš gr. morphe) - graikų mitologijoje miego ir sapnų die- 
vas. Jis yra Hipno ir Pasitėjos sūnus, vienas iš Oneirojų. Kiti Oneirojai, jo broliai: Ikelas, Fobeto- 
ras, Fantasas. Vaisto (ir kartu narkotiko) morfino pavadinimas kilo iš Morfėjaus, siejant panašią 
sapnų suteikimo galią. 

Marija Römerytė-Römerienė su dukra Eva ir sūnumi Stefanu. Pirma iš dešinės Evos draugė, 
Marijos augintinė Maniusė. Prieky du šeimos šunyčiai - Pušekas ir Rusikas. Nuotrauka daryta 
Vilniuje 1916 m. Antra nuotraukos pusė su Mykolo Rėmerio įrašu, kuriame išvardijami asmenys. 
Iš Konstancijos Riomerytės albumo. 

gero, juos sujungti į vieną visumą. Į leidinius siuntinėja savo eiles, kurias nusirašo 
iš senų publikacijų, arba iliustracijas, kurias perpiešia iš senų Tygodnik Ilustrowany 
(Iliustruotas leidinys), Klosy (Varpos) ir kitų. Vadinasi, jis plagijuoja. Įvairiais rašto 
stiliais rašo pats sau kažkokius egzaltuotus, ekscentriškus, kupinus polėkio, idealų, 
sentimentų, glamonių arba dramatiškų momentų meilės ar kitokios tematikos laiš- 
kus kitų, išsigalvotų žmonių, vardu. Kuria kažin kokias noveles, į kurias įtraukia 
įvairių knygų ištraukas, pateikdamas jas kaip savas. Jis mėgsta efektą, nepaprastas, 
dramatiškas situacijas - jausmų audras, glamones, abejones, pesimizmą, žaidimą 
jausmų kontrastais, kuriais užpildo savo kūrinius ir plagiatus. Jo dienoraštis ir pri- 
siminimai savotiškas kompozicijų rinkinys, tačiau visa informacija yra išgalvota, 
dirbtinė, neįprasta, pasisavintos įvairių autorių mintys, kurios iš dalies pakeistos ir 
pritaikytos pagal savo poreikius. Savotiškas žmogus. Čia tikrai jis neatsiskleidžia, 
kita vertus, jeigu tik pakliūtų į miestą, nesugebėtų dirbti ir užsidirbti, nes tuojau 
pat pasuktų blogu keliu. Jis tarsi čigonas - gyvena tik ta akimirka, įspūdžiu ir mo- 
mentu, kurių suvaldyti nesugeba. 


1924 metų sausio 5 d. 
Šeštadienis 


Vis dar laikosi šalčiai. Vakar vakare buvo 18° pagal Reomiūrą, šiandien rytą - 19°, o 
dieną apniuko ir termometro stulpelis pakilo iki 12°, šiek tiek pasnigo ir pustė, bet 
vakare vėl paspaudė šaltis. Jeigu rytoj bent kiek neatšils, sunku bus poryt rytą su 
Marynia važiuoti į stotį ir toliau į Tytuvėnus. Gaila išvažiuoti, nes Bagdoniškyje 
poilsis puikus. 

Kadangi kairėje žandikaulio pusėje jaučiu nemalonų neuralginį skausmą, neiš- 
drįsau eiti į Gojų žymėti medžių kirtimui. Susitariau su Mykolu Nemeikšiu, kad šis 
Gojuje sudėliotų į krūvas nuverstus medžius ir sausuolius. 


1924 Metų sausio 6 d. 
Sekmadienis 


Paskutinė diena Bagdoniškyje. Naktį kartu su Marynia išvykstame. Šalčio mažiau, 
šią valandą - 18° pagal Reomiūrą, tačiau vėjas pusto lengvą sniegą, kuris sklando 
po laukus ir niekur nenusėda. Vėjas sniegu užkloja žemumas, apnuogina aukštu- 
mas, naikina kelius, bet kokius jų ženklus. Kelioms valandoms į Bagdoniškį buvo 
užsukusios ponios Ana Pisaniova ir Piotrova Rosenienė. Šiandien susirgo mano 
tarnaitė Elena: smarkiai karščiuoja, patinusios gerklės liaukos, tad guli lovoje. Ji iki 

šeštadienio pasiliks Bagdoniškyje, o sugrįžus Maryniai iš Tytuvėnų turės parvežti 
mano daiktus ir paukščius į Kauną. Bijau, kad smarkiau neįsisirgtų. Tiesą pasakius, 
kartais mąstau, kad Elena galėtų atsisakyti pas mane tarnauti arba kad aš ją atleis- 
čiau. Tuomet į jos vietą vėl priimčiau Jadzę Čepaitę - ji jau yra mano meilužė (kol 
kas ryžausi su ja tik saugioms, bet aistringoms jos kūno glamonėms), o galbūt ją 
paversčiau savo sūnaus motina. Ką gi, nuolatos apie sūnų svajoju. 


1924 Metų sausio 7 d. 
Pirmadienis 


Rodos, vos užsnūdau, o jau privalėjau keltis. Kartu su Marynia 2 nakties atsikėlėme 
ir 3 valandą išvažiavome į Rokiškio stotį. Šaltis spigina (14-15° Reomiūro) ir dar 
smarkus vėjas pučia. 6 valandą ryto išvažiavome traukiniu iš Rokiškio. Vagonas 
nešildomas, šaltas, tuščias. Traukinys važiavo vėžlio greičiu, o stotyse stovėjo tiek 
pat laiko, kiek važiavo tarp stočių. Sušalome į ragą, kojas nuo šalčio nepakenčiamai 
skaudėjo. Tolimesnėse stotyse į vagonus sulipo kareiviai, grįžinėję iš šventinių atos- 
togų, bet vis tiek buvo labai šalta. Radviliškyje papietavome ir persėdome į vietinį 
traukinį, važiuojantį į Šiaulius. Jame taip buvo baisiai šalta. Šiauliuose 7 valandą 
įlipome į Tauragės traukinį ir apie 9 pasiekėme Pagryžuvį. Čia mūsų laukė Tytu- 
vėnų arkliai - gražūs, didžiuliai, įkinkyti į patogias, plačias roges. Nuo stoties iki 
Tytuvėnų dvaro, kuriame gyvena Eugenijai Romeriai, susidaro apie tris, keturis ki- 
lometrus. Oras toks pat atšiaurus, vis dar keliolikos laipsnių šaltis, o dar prisideda 
stiprus vėjas. Eugenijai mūsų laukė paruošę vakarienę, išvirę arbatos. Visą dieną 
keliavę nešildomuose vagonuose jautėmės mirtinai sušalę, bet Tytuvėnų name ne- 
pavyko sušilti - svečių kambariuose, kuriuose miegojome, tebuvo gal kiek daugiau 
nei 3-4 laipsniai šilumos. 


1924 Metų sausio 8 d. 


Antradienis 
i 


Po pusryčių nieko nelaukusi Zosia Römerienė ėmė tapyti mano portretą. Ji seniai 
norėjo jį nutapyti ir kaip tik dėl to prašė manęs užsukti į Tytuvėnus. Zosia Eugeniu- 
šova Romerienė'", mergautinė pavardė Dembovska, Tadeušo Dembovskio iš Vil- 
niaus dukra, yra išties talentinga. Kitados, kol dar nebuvo ištekėjusi, piešimo ir dai- 
lės meno mokėsi užsienyje, ilgą laiką Paryžiuje, kuriame susibičiuliavo su tuo laiku 


571. Romerienė Zofija, Zosia (Romoerowa Zofia, Zosia, Dembowska). 

Paryžiuje gyvenusia Helia Romer-Ochenkovska. 
Pastaroji vėliau, Vilniuje, supažindino Zofiją su Eu- 
genijumi Rėmeriu (1911 metais), su kuriuo vėliau su- 
artėjo ir už kurio ištekėjo. Šitos vedybos įvyko prieš 
Eugenijaus tėvų valią, ypač prieš jo motinos - Celi- 
nos (mergautinė pavardė Pšeciševska“??, Izidorienės 
Romerienės dėdienės; Eugenijaus tėvas - dėdė Izido- 
rius? — tada jau buvo miręs). Pagrindinė priežastis, 
dėl kurios Eugenijaus tėvai priešinosi minėtosioms 
vestuvėms, buvo ta, kad Zosios motina - daktarie- 
nė Dembovska?* — Vilniuje garsėjo savo šykštumu. 
Dembovskio*5 chirurgijos klinikoje, kuriai vado- 
vavo, visi jos bijojo. Nors, kita vertus, ji kilni, apsi- 
švietusi ir miela moteris, kilusi iš Krokuvos. Nors 
kilusi iš senos miesčionių šeimos, įrašytos į lenkų 


miesčionių istoriją, nebuvo kilusi iš šlėktų šeimos — 
ir tai buvo Zosios „trūkumas“. Vis dėlto ištekėjusi už 
Eugenijaus Zosia asmeninėmis savybėmis sugebė- 
jo palenkti visą vyro šeimą. Dėdienė Izidorienė iki 2 

ILNA. 


KRESY 2PL 


savo gyvenimo pabaigos (mirė 1916 metais) kreivai 
žiūrėjo į Zosią, bet visi kiti artimesni ir tolimesni Eugenijus Rėmeris, Vilniaus fotoateljė A. Straussas. 
Römeriai ją pripažino ir vertino. Ji labai gera žmo- Nuotrauka iš asmeninio Rimanto Miknio archyvo. 

na, puiki dabar jau penkių vaikų mama, darbšti ir 

ūkiška, labai taktiška, protinga moteris, įvaldžiusi 

gyvenimo meną, minkšta, sugebanti prisitaikyti prie sąlygų ir aplinkybių, verti- 

nanti šeimos santykius, mokanti sugyventi su žmonėmis, labai greitai ir sumaniai 
užkariaujanti jų simpatijas. Iš savo tėvų paveldėjo praktinių gebėjimų, kurių neiš- 

trynė menininkės prigimtis - tikrai retai suderinami dalykai. Be to, Zosia yra drąsi, 

geba nepasimesti gyvenime. Su kiekvienu žmogumi taip gražiai moka užmegzti 

kontaktą, taip sumaniai juo užsiima ir susidomi - nežinau, elgiasi sąžiningai ar 

vaidina, - kad kiekvienas prie jos linksta ir įžvelgia joje artimą draugę, nors giliai 


572. Pšeciševskytė, Romerienė Celina (Rėmerowa Celina z Przeciszewskich, Przeciszewska). 
573. Romeris Izydorius Antanas (Römer Izydor Antoni), Edvardo Jono sūnus iš antros santuo- 
kos (su Sofija Manvydaite-Bialozoraite), valdė per žmoną įgytą Tytuvėnų dvarą. 

574. Dembovska Matylda (merg. pavardė Grosse). 

575. Dembovskis Tadeušas (Dembowski Tadeusz). 

širdyje galbūt ji yra šalta ar - taip sako rusai - „sebe na ume“*“. Ir pats tai patyriau 
Kaune bendraudamas su Zosia. Gal ji labiau vaidina, kad domisi kitu žmogumi, 
nei yra iš tiesų, tačiau daro šitai labai maloniai ir pavergia širdį. Ji moka būti šilta 
ir nuoširdi, o mokėti būti yra ne mažiau, nei būti iš tiesų. Nepaisydama namų ūkio 
rūpesčių, žmonos ir motinos pareigų, kurias ji nepriekaištingai vykdo, nenutrau- 
kė ryšio su menu. Iš prigimties praktiška, narsi, drausminga ir tapo nuolatos. Jos 
darbai, portretai, nutapyti pastele. Ji išties labai talentinga ir visą laiką tobulina 
savo techniką. Daug piešia didindama Rėmerių giminės menininkų skaičių. Dabar 
planuoja Kaune surengti savo darbų parodą, galbūt vėliau tuos darbus eksponuos 
Lenkijoje, o gal dar kokioje nors kitoje šalyje. Būtent Kauno parodai nori nutapy- 
ti mano portretą - asmens, žinomo ir populiaraus lietuvių visuomenėje. Šiandien 
pradėjo tapyti portretą, dirbo iki sutemų, rytoj darbą baigs. Atrodo, portretas išeis 
labai geras. Mane pozavimas ne tiek išvargino, kiek sušaldė. Buvo taip žvarbu, kad 
krėtė drebulys, o sėdėti reikėjo ramiai, nejudant. Kelis kartus turėjo daryti pertrau- 
ką ir šildyti mane šnapsu. 


1924 Metų sausio 9 d. 
Trečiadienis 


Vėl nuo pusryčių iki sutemų Zosia Rėmerienė tapė mano portretą. Portretas jau 
gatavas. Liko pabaigti kai kurias fono detales, bet aš tokiems darbams nebesu rei- 
kalingas. Kaip minėjau, portretas yra pastelinis. Paveiksle vaizduojamas mano 
biustas. Sėdžiu fotelyje, galvą pasirėmęs dešine ranka, alkūnę atrėmęs į senovinį 
staliuką. Viršutinėje rašomojo staliuko lentynoje, ties mano galva, knygų eilė. Kny- 
gos - mokslo vyro, profesoriaus simbolis. Geras, gražus portretas ir panašumas 
atrodo didelis. Zosia pažadėjo padovanoti man portretą su sąlyga, kad leisiu kūrinį 
vežioti į jos darbų parodas. Šitas portretas gražiai papildys mūsų šeimos portretų 
galeriją. Gaila labai, kad neturiu sūnaus, kuris pratęstų Romerių giminę, kuriam 
galėčiau perduoti visą portretų seriją, o ji turi tik dvi spragas - nėra mano propro- 
senelio Stepono Dominyko??? ir mano tėvo Mykolo Kazimiero. 


576. Ce0e na yme (rus.) - užsidaręs, racionalus. 

577. Romeris Steponas Dominykas (Römer Stefan Dominik, 1720-1793), Trakų pakamorė, Dau- 
girdiškių, Granopolio, Kriaunų ir Antonino, Kuženeco ir Kasutos paveldėtojas. Pirmoji žmo- 
Autoriaus prosenelis Mykolas Juozapas Romeris (Michal Józef Römer, 1778-1853) buvo gimęs iš 
santuokos su Ona Pacaite. 

Sofija Romerienė, Mykolas Pijus Romeris. Popierius, pastelė. VU mokslo muziejus. 
Reprodukcija iš knygos Rėmeriai Lietuvoje XVII-XX a. Mokslinių straipsnių rinkinys, 
` Kultūros, filosofijos ir meno institutas, 2008, p. 244. 


Vakare Zosia dar nupiešė mažus portretėlius - mano ir Marynios - albume, 
kuriame yra visų Tytuvėnus aplankiusių svečių atvaizdai. Minėtasis albumas bus 
gražus ir vertingas prisiminimas ateityje. Šitaip ir prabėgo dvi dienos Tytuvėnuose. 
Rytoj išvykstam. Per dvi dienas nė karto nebuvome iškišę nosies iš namų - sting- 
dantis šaltis ir aštrus vėjas nenuteikė pasivaikščiojimams. Tytuvėnų name yra taip 
šalta, kad visą dieną kūnas atrodo sukaustytas, o kojos nuolatos ledinės, kartaisjas 
net skauda nuo šalčio. Tytuvėnų namas yra didžiulis, senas, gražiai pastatytas, bet 
per šalčius baisiai šaltas, nors krosnys kūrenamos apskritą parą. Namą sudaro du 
namai - vienas išilginis, o kitas, tokio pat dydžio, yra pristatytas skersai. Ir vienas, 
ir kitas taip suplanuoti, kad kambariai sukuria tarytum galeriją, supančią žiedu 
visą namą. Visi kambariai yra pereinami, tokie tarsi žaidimų kambarėliai. Visuose 
kambariuose parketas, koklinės krosnys su ornamentais ir dekoratyviniais kar- 
nizais, kai kurie jų - apvalūs. Vienas kambarys milžiniškas, su kolonomis, jame 
galima organizuoti susirinkimus, posėdžius, teatrą. Kitados čia buvo valgomasis, 
įsimintinas, nes 1831 metais, šeimininkaujant tuomečiam Tytuvėnų ponui Pše- 

ciševskiui>?š (Tytuvėnai Rėmeriams atiteko iš moteriškosios giminės pusės per Eu- 
genijaus motiną - Celiną Pšeciševskytę Izidorienę Rėmerienę), buvo pasirašytas 
Raseinių apskrities įsijungimo į lenkų sukilimą, aktas. Kambariuose daug gražių, 
senovinių raudonmedžio baldų. Sienos nukabinėtos paveikslais, daugiausia Zosios 
tapyti portretai, yra ir keli Edvardo Motiejaus Rėmerio** paveikslai; juos pavel- 
dėjo jo dukra, mano žmona Regina, kuri ir pardavė juos Eugenijams 1921 metais 
išvažiuodama iš Tytuvėnų į Gardiną. Visas namas alsuoja senovinio ponų namo 
dvasia. Kitados miegamieji buvo apačioje, mūriniuose pusrūsiuose, o visas pirma- 
sis aukštas, kuriame dabar yra rezidencija, buvo skirtas įvairiems susitikimams. 
Yra ir gėlių kambarys - žiemos oranžerija su dideliais, žemę siekiančiais langais. 
Dabar Eugenijai augina penkis vaikus: du sūnus - vienuolikmetį Roką Edvar- 
dą**?, pirmagimis Romerių šeimoje, ir beveik trejų metų Andrių*" — ir tris du- 


578. Pšeciševskis Jeronimas (Przeciszewski Hieronim, 1800-1881), Edvardo Jono Romerio 
(Edward Jan Römer, 1806-1878), Izydoriaus Antano Romerio (Izydor Antoni Römer) tėvo moks- 
lo draugas iš Vilniaus universiteto laikų. Jis 1841 m. birželio 17 d. vedė Celiną Burbaitę (Celina 
Burbianka), Tytuvėnų, Antašavos, Burbiškių dvarų Raseinių apskrityje, Ringuvėnų Šiaulių ir 
Barstyčių Telšių apskrityse įpėdinę; pardavęs paveldėtą Gruzdiškių dvarą Raseinių apskrityje, 
iš Baltramiejaus Pšeciševskio (Bartolomeusz Przeciszewski) nusipirko Pagryžuvį šalia Tytuvė- 
nų ir ten pastatė rūmus pagal architekto Fulgento Rimgailos planus. 1856 m. jis buvo išrinktas 
Raseinių apskrities bajorų vadovu ir šias pareigas ėjo iki 1863 m. Prasidėjus sukilimui Tytuvėnų 
miškuose ilgą laiką telkėsi Zigmanto Cytovičiaus būrys. Įvykus sukilėlių mūšiui su caro kariuo- 
mene pats Cytovičius žuvo, o būrys buvo sumuštas. Pšeciševskis 1863 m. liepos 11 d. buvo areš- 
tuotas, o lapkričio 15 d. N. Muravjovo nuosprendžiu jam buvo atimtos bajoro teisės ir jis buvo 
ištremtas į Tomsko guberniją. Tytuvėnai kaip motinos turtas priklausė J. Pšeciševskio nepilna- 
metei dukrai Celinai, gimusiai 1847 m. birželio 21 d. Didelėmis artimųjų pastangomis 1864 m. 
nuosprendis J. Pšeciševskiui buvo sušvelnintas: bajoro teisės buvo grąžintos, o jis buvo ištremtas 
į Permės guberniją. Pagrindinis jo dvaras Pagryžuvyje buvo sekvestruotas ir parduotas rusų 
generolui Aleksandrui Christijanovičiui. Išvykęs į tremtį J. Pšeciševskis iš pradžių apsigyveno 
Nižnij Novgorode, o 1867 m. jam buvo leista persikelti į Suvalkus, paskui apsigyventi Krokuvoje. 
Galiausiai 1867 m. jam leido grįžti į gimtuosius kraštus. Celina Pšeciševskytė liko gyventi Ty- 
tuvėnuose globojama pamotės Emilijos Neer, kuri pirmą kartą buvo ištekėjusi už Suchodolskio. 
Dvarus tvarkė atsitiktiniai administratoriai, kurie, vykstant 1861 m. žemės reformai, neprisidėjo 
prie jų klestėjimo. 1878 m. Izydorius Rėmeris jau kaip užkurys, mat 1866 m. lapkričio 24 d. vedė 
vienturtę Jeronimo Pšeciševskio dukrą Celiną ir taip tapo Tytuvėnų, Ringuvėnų ir Barstyčių 
valdytoju, iš Christijanovičiaus išpirko Pagryžuvį ir Žarus (plačiau žr.: E. Romeris, Livonijos ir 
Lietuvos Rėmerių giminės istorija. Monografia rodu Rėmerėw na Inflantach i Litwie, Kultūros, fi- 
losofijos ir meno institutas, 2009, p. 156-157). Panašu, kad Dienoraščio Autorius čia yra sumaišęs 
1830-1831 m. sukilimą su 1863-1864 m. sukilimu. 

579. Rėmeris Edvardas Matas (Römer Edward Mateusz, 1848-1901), Izydoriaus Rėmerio brolis, 
jauniausias Edvardo Jono sūnus, Autoriaus pirmosios žmonos Reginos Rėmerytės, Romerienės 
tėvas, Žymus dailininkas. 

580. Romeris Rokas Edvardas (Römer Roch Edward, 1913-1995). 

581. Romeris Andrius Tadas (Römer Andrzej Tadeusz, 1921-2018). 

kras - dvylikametę Zosią?*, devynmetę Genią** bei penkiametę Helą“. Vaikai 
labai mieli, gerai išauklėti ir gana gražūs. Graži bus vyriausioji dukra Zosia, labai 
aukšta pagal savo amžių, turi nedidelę galvą ir ilgą kaklą, juodas, dideles akis. Be 
galo žavi mažoji Genia, vikri ir drąsi, kiek panaši į Eugenijaus seserį Anią>5- Ado- 
mienę Virionovą. Jauniausioji Helia, ko gero, bus negražiausia, savo grimasomis 
primena senelį iš motinos pusės, dr. Tadeušą Dembovskį iš Vilniaus, kuris grožiu 
anaiptol nepasižymi. Helios ir išraiška, ir akys mažos, kaip senelio. Na, o sūnūs 
vykę - vyresnysis Rokas Edvardas, kurį malonybiškai vadina Redziu, iš visų vaikų 
yra mažiausiai panašus į tėvus. Jo nosis didelė, vanagiška, o charakteris energingas, 
temperamentas labai berniukiškas. Antrasis sūnus mažiukas, bet išsivystęs, iškal- 
bus, drąsus, labai mielas. 


1924 metų sausio 10 d. 
Ketvirtadienis 


Šiandien abu, aš ir Marynia, atsisveikinome su Tytuvėnais. Marynia grįžta į Bag- 
doniškį, o aš - į Kauną. Šiaulių traukinys iš Pagryžuvio stoties išvyksta 9 valandą 
ryto. Todėl teko labai anksti atsikelti ir po pusryčių, atsisveikinus su Eugenijų šei- 
ma, 8 ryto skubėti į stotį. Baiminomės, ar traukinys išvažiuos laiku, mat sniegas 
purus, atlydžio nebuvo - vėjas pusto tą sniegą tarsi miltus, kilnoja į viršų, sune- 
Ša pusnis, trukdančias traukinių eismui. Tarkime, vakar traukinys iš Pagryžuvio 
stoties išvažiavo tik 5 po pietų, o turėjo išvykti 9 valandą ryto. Tad nebuvome 
tikri, ar dar neteks sugrįžti į Tytuvėnus. Grįžti labai nenorėjome, nes skubėjome 
namo. Jeigu traukiniai važiuotų pagal tvarkaraštį, aš 5 po pietų pasiekčiau Kauną, 
o Marynia 11 nakties Obelius. Kai atvažiavome į Pagryžuvio stotį, sužinojome, kad 
traukinys gali vėluoti, bet atvyks. Vežėją su arkliais išsiuntėme atgal. Ir netrukus 
buvo pranešta, kad traukinys dar nepajudėjo iš Požerūnų ir neaišku, kada pasieks 
Pagryžuvį. Ką gi, neturėjome kitos išeities, kaip tik laukti kelias valandas mažos 
traukinių stoties lediniame, skurdžiame laukiamajame. Laimei, mums padėjo 
ponas Mykolas Montvilas, ilgametis Eugenijaus valdytojas, kuris kaip tik pasi- 
rodė stotyje - atvežė savo sūnų Michasių ir giminaitę Sakeluvną'““; jiedu važiavo 


582. Romerytė Zofija Ona, Hempel (Rėmerėwna Zofia Anna, Hempel, 1912-1998). 

583. Romerytė Eugenija Bronislava Marija, Hempel (Römerówna Eugenia Bronisława Maria, 
Hempel, 1914-1945). 

584. Romerytė Elena, Rankovič (Rėmerėwna Helena, Rankowicz, 1919-1999). 

585. Romerytė Ona, Virion (Ania, Romerėwna Anna, Virion, 1870-1952). 

586. Gali būti Sakielytė. Originale - Sakielėwna. 

į Panevėžio gimnaziją. Pristatė jis mus stoties vadovybei, kuri mums leido pabū- 
ti šiltame miniatiūriniame kambarėlyje, stoties viršininko butelyje. Čia atšilome, 
prisiglaudę prie krosnies - pagaliau šiluma po be galo ilgo šalčio. Stoties vadovybė 
labai jautriai sureagavo į Montvilo prašymą mumis pasirūpinti, mat jis yra didelio 
dvaro valdytojas ir atrodo tikras ponas prieš varganus tarnautojėlius - mumis iš 
tiesų labai rūpinosi. Stoties viršininko padėjėjas pakvietė išgerti arbatos ir užkąsti. 
Pavaišino degtine, karštomis šviežiomis dešrelėmis, na, o vėliau buvome pakviesti 
pietų pas stoties viršininką. Taigi jau galėjome sušilti ir pasisotinti. Kiekvienas iš 
minėtųjų vargšų stoties valdininkėlių, vos vos išgyvenančių iš vargano savo at- 
lyginimo, užsidirba šiek tiek iš žydų, pakraudami ir iškraudami prekes iš vago- 
nų - tai vienintelė galimybė jiems papildomai užsidirbti - ir priklauso nuo dvarų 
malonės: vieniems suteikia gyvenamąjį plotą dvaro pastatuose, kitiems duoda pa- 
šaro karvutei. Tad nieko keista, kad į Montvilo prašymą jie sureagavo itin rimtai: 
ant stalo atsirado ir degtinėlės, ir dešrelių, o paskui ir pietūs. Tiek stoties virši- 
ninkas, tiek jo pagalbininkas, kaip kad dažnai būna Lietuvos užkampio stotyse, 
nėra lietuviai, nors viešai kalba tik lietuviškai. Kalbą jie šiaip taip išmoko, bet su 
tikrąja savo tautybe slepiasi tarsi pelė po šluota. Stoties viršininkas yra kažkoks 
Zienčikas'*?, jaunas vyras, baltarusis iš Gardino krašto, vedęs varšuvietę. Žmona 
jo jauna ir graži, tarsi kraujo ir pieno mišinys, gimdantis vaikus ir maitinantis 
juos puikiomis krūtimis, kas, rodos, yra vienintelė, bet natūrali ir dėl to žavi jos 
egzistencijos prasmė. Viršininko padėjėjas yra stačiatikis, kilęs iš Trakų apskrities 
rusų kolonistų, vedęs sibirietę. Abu tarnautojų lizdeliai, įsikūrę miniatiūriniuose 
stoties būdelių kambarėliuose, visiškoje dykynėje, yra vaikų gaminimo fakbrikė- 
liai - vienintelė šitų žmonių gyvenimo esmė, jų uostas, jų žaidimas ir taisyklė. Ka- 
ras suvedė baltarusius su varšuvietėmis, Lietuvos rusų kolonistus su sibirietėmis, 
ir keisti likimo vingiai nulėmė minėtųjų Žmonių tarnystę Lietuvai, o pastaroji taip 
apsikamšo kiauras skyles, atsiradusias dėl lietuviškųjų kvalifikuotų pajėgų trū- 
kumo. Tūno jie čia, mažytėse stotyse, tūno iki laiko žinodami, kad negali tikėtis 
šviesios ateities, bet čia bus tol, kol yra reikalingi, kol yra toleruojami, o kada nors, 
pasitaikius progai, be abejonės, patrauks kur nors toliau pasaulin. 

Į Pagryžuvį traukinys atslinko tik apie 3 valandą po pietų - pagaliau išvykome. 
Prieš mums išvažiuojant Eugenijai atsiuntė arklius ir siūlė sugrįžti bei pernakvoti, 
nes šiandien šiaip ar taip pavėluosime į kitus traukinius, išvykstančius iš Šiaulių, 
bet mes jau norėjome quand memesss keliauti pirmyn ir bandyti laimę; juk neaišku, 


587. Originale - Zieńczyk. 
588. Quand même (pranc.) - vis dėlto, vis viena. 

ar rytoj traukiniai važiuos laiku. Iš tiesų iš Šiaulių jau buvo išvažiavę visi traukiniai 
link Radviliškio ir Kauno. Tad teko kantriai laukti stotyje. Traukinys turėjo atvykti 
3 valandą 30 minučių nakties. O dabar traukiniai važiavo tik į Joniškį ir Mažeikius. 
Mačiau persėdančius iš traukinio į traukinį Šiauliuose visus tris brolius Biržiškas - 
Mykolą, Vaclovą ir Viktorą, - Stasį Šalkauskį ir Jurgį Šaulį. 


1924 Metų sausio 11 d. 
Penktadienis 


Šiaulių traukinių stotyje praleidome visą naktį. Trečią ryto turėjęs išvykti trauki- 
nys dėl oro sąlygų vėlavo ir atpūškavo tiktai apie septintą valandą ryto. Pavargome 
sėdėdami, nuobodžiavome baisiai. Žmonių prisirinko daug, o kėdžių bufete, ku- 
riame laukėme, mažai. Kai jau gavome kėdę, teko ją saugoti. Vos kuris nors atsi- 
stodavo, tuoj pat kas nors kitas paimdavo kėdę. Paryčiais susirinko jau visa minia, 
o kai pasirodė pavėlavęs traukinys, visas baltas, apsnigtas, prasibrovęs per pusnis, 
minia puolė į jį, tad man neliko nieko kita, kaip tik, norint gauti vietą, kartu su 
Marynia įsiveržti į II klasės vagoną. Dar suspėjau nubėgti į stotį ir primokėti už II 
klasės bilietus. Radviliškyje atsisveikinau su Marynia; pervargusi nuo tokios kelio- 
nės į Tytuvėnus ir keikianti kelionės nepatogumus ji grįžta į Bagdoniškį, o aš grįžtu 
į Kauną. Visą kelią snūduriavau. Pirmą valandą po pietų pasiekiau Kauną. Jeigu 
"traukiniai būtų važiavę laiku, vakar 5 valandą jau būčiau buvęs Kaune, vadinasi, vė- 
lavau net 20 valandų. Ačiū Dievui, bent jau šįkart buvo šilta, nes ir oro temperatūra 
pakilo, ir vagonai buvo šildomi. Atvykęs į Kauną nuskubėjau į Tribunolą, kuriame 
šiandien vyko posėdis dėl ūkio reikalų. Aišku, pavėlavau į jį. Pasisveikinau su ko- 
legomis, atsiėmiau savo atlyginimą. Radau po metų pasirodžiusį leidinį Teisė; čia 
spausdinamas mano straipsnis apie nepilnamečių pataisos kolonijas Šveicarijojes“. 
Janulaitis pasakojo, kad šventiniame Antano Smetonos leidžiamo savaitraščio Vai- 
ras numeryje pasirodė mano recenzija Jėringo knygos Kova dėl teisės, kurią išvėrtė 
Janulaitis. Recenzijoje yra keli Janulaitį liaupsinantys (jis iš tiesų to nusipelnė) saki- 
niai, kurie jį patį, rodos, labai sujaudino. 


589. Plačiau žr.: M. Römer, Auklėjamosios drausmės kolonijos Šveicarijoje, Teisė, 1923, nr. 4, p. 11-29. 

1924 Metų sausio 12 d. 
Šeštadienis 


Iki pietų dalyvavau Tribunolo teismo posėdyje, bet vakare nenuėjau į visuotinį Lie- 
tuvos teisininkų draugijos susirinkimą. Minėtasis posėdis buvo susijęs su visuo- 
tiniu kasmečiu advokatų suvažiavimu, kuris įvyks rytoj, ir visos Lietuvos taikos 
teisėjų suvažiavimu, kurį sukvietė Teisingumo ministerija. Kartu su tais dviem 
renginiais Teisininkų draugija rytoj sukvietė ir II Lietuvos teisininkų suvažiavimą 
(kongresą). 

„Versalio“ restorane pietavau su Černichovus“. Jis žydų visuomenės veikėjas, 
publicistas, demokratas, teisininkas. Prieš karą Vilniuje dirbo advokato padėjėju, o 
dabar Kaune nepraktikuoja, nes nemoka lietuvių kalbos. Po karo sugrįžo iš Rusijos 
ir apsigyveno Lietuvoje - bijojo Vilniaus, mat nepasitikėjo Lenkija dėl jos pagarsė- 
jusių antisemitinių nuostatų. Lietuva jam reiškė kažkokį žydų rojų, kuris būtent čia 
turėjo pražysti. Vis dėlto po truputį ėmė nusivilti ir atsigręžti į priešingą pusę. Tu- 
rėjau galimybę stebėti keistą evoliuciją, tokią būdingą daugeliui Lietuvos žydų. Pir- 
mosios Černichovo iliuzijos apie žydų rojų Lietuvoje subliuško stebint ekonominius 
visuomenės santykius. Krikščionys ūkininkai pasidarė judresni ir ėmė mažėti žydų 
tarpininkų vaidmuo. Vėliau lietuvių visuomenėje ėmė augti politinio antisemitizmo 
nuotaikos, o Lietuvos finansų politika pasidarė nepalanki. Taip palengva ir prarado 
rožinę spalvą svajonės apie Lietuvą. Be to, Černichovo asmeniškai niekas nesiejo 
nei su ta šalies dalimi, kuri virto nepriklausoma Lietuva, nei su lietuvių tautine vi- 
suomene. Jam Lietuvoje darėsi ankšta ir tvanku, mat žydų laukė nekokia perspek- 
tyva - kovoti dėl būvio ir pozicijų šalies ekonomikoje ir visuomenėje, mažinti savo 
poreikius ir veiklą, sunkiai prisitaikyti prie naujų aplinkybių. Vis dėlto pamažu jo, 
kaip ir daugelio kitų Rytų žydų, ilgesys atsigręžė į... Lenkiją. Tą pačią Lenkiją, kurią 
jis ir jo bendrai apšaukė antisemitine, barbariška šalimi, nepaisančia žmonių teisių. 
Černichovas kaip tik buvo nuvykęs (suprantama, slapta) į Lenkiją, Varšuvą ir Vilnių. 
Sugrįžo visiškai įsitikinęs, kad Lenkija yra puiki šalis, kurioje jis nori gyventi. Negana 
to - jis įsitikinęs, kad Lietuva ir Lenkija privalo susijungti pagal kažin kokias autono- 
mines taisykles. Jis mato Lenkijos trūkumus, bet jam įspūdį daro šalies dydis, polėkis, 
plačios ekonomikos, pramonės ir prekybos perspektyvos, politinis judėjimas. Tokia 
evoliucija labai būdinga Lietuvos žydams. Šiandien žydai, kovodami dėl Vilniaus, yra 
Lenkijos šalininkai, kaip Lietuvos ir Lenkijos susijungimo šalininkai. 


590. Černichovas Josifas (1832-?), teisininkas, žymus advokatas, žydų veikėjas, publicistas. Gy- 
veno Vilniuje, 1939 m. spalio 1 d. buvo suimtas, kalintas Vileikoje, 0 1941 m. kovo 15 d. nuteistas 
10 metų tremties. 

1924 Metų sausio 13 d. 
Sekmadienis 


MOTERŲ MADOS 
Kadangi mano tarnaitė Elena dar nesugrįžo iš |, N 
Bagdoniškio, šią naktį leidau sau paištvirkauti - | 
parsivedžiau namo mergaitę, kažkokią Karusią 
iš Panevėžio. Pastaruoju laiku, kai gyvenu gana 
ramų gyvenimą, atsitiktinių santykių su mer- 
ginomis neturiu, bet tenkinuosi santykiais su 
Jadzia Čepaite, kuri pas mane užsuka kiekvieną 
sekmadienį. Mūsų santykiai, tokia subtili jausmų 
poezija, žadina jaunutę Jadzią, kuri tarsi drugelis 
prie žiedo skrenda prie vyro. Mes nebendrauja- 
me paprastai ir natūraliai, nes bijau ją apvaisin- 
ti, tad elgiamės tarsi ištvirkėliai, besimėgaudami 
nepaprastu kūnų muzikos menu, kuris kuriamas 
viešnamiuose ir primena Paryžiaus kurtizanių 
glamones. 

Rytą buvau universitete, Teisės fakulteto ta- 
rybos posėdyje. Jame dalyvavo dekanas Leonas, 
profesoriai Kriščiukaitis, Baloga, Beliackinas ir aš, 
docentai Rimka, Šalčius, Moravskis, Šalkauskis. ' 


Posėdis truko trumpai. Nagrinėjome įvairius stu-  Karikatūra,Moterų mados. Gavėnios sezonui“ 
iš satyros ir kritikos žurnalo Spaktyva antrojo viršelio. 


dentų prašymus, aptarėme Kanto 200-ųjų gimimo p 
„Nr. I. 


metinių minėjimą, Vasario 16-osios iškilmes ir pan. 

Vakare posėdžių salėje įvyko Lietuvos teisinin- 
kų suvažiavimo posėdis. Suvažiavimas - šis trumpas - apsiriboja vienu vieninte- 
lių posėdžiu. Greičiausiai taip yra dėl pernykščio incidento, įvykusio taip pat per 
suvažiavimą, kai suvažiavimo dalyviai patvirtino Suginto™™ siūlomą rezoliuciją, 
tvirtinančią, kad Lietuvos Respublikos prezidento rinkimai buvo surengti laužant 


591. Sugintas Antanas (1890-1971), teisininkas, advokatas, politikas, spaudos darbuotojas. 
1916-1917 m. Smolensko „Vilijos“ fabriko juriskonsultas. 1918 m. grįžęs į Lietuvą, dirbo Vals- 
tybės tarybos Teisių komisijos įstatymų vertėju. 1919-1921 m. Raseinių apskrities teismo tardy- 
tojas, 1921-1923 m. Kauno apygardos teismo teisėjas. Nuo 1922 m. Pirmojo, nuo 1923 m. Antro- 
jo, 1926-1927 m. Trečiojo seimų atstovas. Nuo 1917 m. priklausė Lietuvos socialistų liaudininkų 
sąjungai, nuo 1918 m. - Lietuvos revoliucinių socialistų liaudininkų partijai. 1524-1944 m. dirbo 
advokatu Kaune; 1941-1944 m. Lietuvos advokatų tarybos narys. 1949 m. išvyko į JAV, apsigyve- 
no Čikagoje. 

Konstituciją ir kad dėl to pernai metų suvažiavimas tapo opozicinis. Neatvyko į jį 
teisingumo ministras Tumėnas, kuris paprastai dalyvauja visuose teisininkų suvažia- 
vimuose ir susirinkimuose, nebuvo nė vieno teisininko - Seimo atstovo iš krikščio- 
nių demokratų stovyklos: nei Olekos, nei Karoblio, nei Šilingo. Valdžia leido rengti 
suvažiavimą, tačiau aiškiai pareikalavo: aptarinėti galima tik iš anksto numatytas 
temas, ir jokių improvizacijų. Apie suvažiavimą papasakosiu rytoj. 


1924 metų sausio 14 d. 
Pirmadienis 


Žadėtas žodelis apie vakar vykusį II Lietuvos teisininkų suvažiavimą. Pirmajame 
suvažiavime nedalyvavau, nes kaip tik tuo laiku leidau šventines atostogas Bagdo- 
niškyje. Taigi tik iš pasakojimų žinau, kad jame dalyvavo mažiau žmonių ir refe- 
ratai buvo silpnesni nei šį kartą. Be to, girdėjau, kad pirmasis suvažiavimas labiau 
priminė mitingą, kad buvo priimtos politinės rezoliucijos ir apskritai atrodė labai 
chaotiškas. Abiejų suvažiavimų iniciatorius yra Toliušis, jis pirmasis apie juos pra- 
kalbo Teisininkų draugijoje 1922 metais. Atrodė, kad šiųmetis suvažiavimas bus 
prastesnis nei ankstesnis. Teisininkų draugija dar pernai lapkritį paskelbė, kad su- 
važiavimas vyks, ir prašė teisininkų parengti referatus, bet iki Kalėdų nebuvo pa- 
teiktas nė vienas referatas. Vis dėlto suvažiavimo data buvo paskelbta ir jos neįma- 
noma atidėti, kadangi turėjo sutapti su kasmečiu advokatų suvažiavimu, kad galėtų 
dalyvauti kuo daugiau teisininkų iš provincijos. Be to, tą pačią dieną ministerija 
sukvietė visos Lietuvos taikos teisėjų suvažiavimą, taigi dalyvių teisininkų suvažia- 
vime dar padaugėjo. Per pastarąsias dvi savaites buvo pateikti keli referatai. Į suva- 
žiavimo prezidiumą buvo pakviesti: pirmininkas Mykolas Sleževičius, pirmininko 
pavaduotojas Marijampolės apygardos teismo pirmininkas Stankūnas**, sekreto- 
džių salės suolai buvo užimti. Dalyvavo ir Kauno Tribunolo, ir Apygardos teismo 
teisėjai, Teisingumo ministerijos tarnautojai, taikos teisėjai iš provincijos, nemažai 
teisės studentų. Buvo perskaityti keturi referatai. Aš išklausiau tik trijų. Pirmą in- 
formacinį referatą apie Latvijos teisėsaugos organizavimą perskaitė Zigmas Toliu- 


592. Stankūnas Juozas (1877-1936), teisininkas, 1905 m. Didžiajame Vilniaus seime buvo prezi- 
diumo narys, atstovavo ūkininkams. Prieš Pirmąjį pasaulinį karą kurį laiką buvo taikos teisėjas 
Virbalyje, vėliau advokatavo Mintaujoje. 1915 m. pateko į vokiečių nelaisvę, iš kurios grįžo tik 
karui pasibaigus. 1918-1924 m. dirbo Marijampolės apygardos teismo pirmininku, 1924-1930 m. 
Marijampolės apygardos teismo pirmininko pavaduotoju. 1930 m. pasitraukęs į pensiją, advoka- 
tavo Kudirkos Naumiestyje. 

šis. Įdomus, geras referatas, kurį rengdamas autorius per Kalėdas lankėsi Latvijoje. 
Seimo deputatas ir prisiekusiojo advokato padėjėjas, žydas Robinsonas** pristatė 
antrą puikų referatą apie bendrą gyventojų apsaugą po karo Lietuvoje ir Vakarų 
Europoje. Šis referatas buvo puikus, labai kruopščiai parengtas, turintis didžiulę 
mokslinę vertę, papildytas drąsiomis referento pastabomis. Jaunasis Robinsonas*?* 
yra neeilinė jėga šalyje, kuri yra svarbi ne tik žydų visuomenei ir kurios atstovas yra 
jis pats, priklausantis sionistų stovyklai. Labai išsilavinęs ir gabus žmogus, puikiai 
moka lietuvių kalbą, geras politikas ir teisininkas, be to, labai simpatiškas ir dau- 
gelio giriamas. Ir kaip pradedantis praktikuoti advokatas turi vis daugiau klientų. 
Paskui advokatas Zabielskis'* skaitė savo „referatą“ — varganą, prastai parengtą, 
apie kelias advokatų praktikos smulkmenas. Paskutinis Leono referatas nuskam- 
bėjo kaip vien teoretiška Diugi““ doktrinos santrumpa. Kadangi pats minėtąją 
doktriną puikiai žinau, su ja susiduriu per paskaitas universitete, Leono referato 
neklausiau. Viso suvažiavimo tikslas ir buvo referatai. Taigi tai buvo greičiau aka- 
demija nei simpoziumas. 


1924 Metų sausio 15 d. 
Antradienis 


Šiandien Tribunolo pirmininko kabinete Janulaitis fotografavo savo fotoaparatu. O 
kad pats galėtų būti nufotografuotas su grupe, atsivedė žmoną, kuri tai ir padarė. 
Janulaičio žmona (graži ir jauna moteris) garantuotai už jį geriau supranta fotogra- 
fijos meną, nes pati yra tapytoja portretistė, prieš karą garsaus Vilniaus fotogra- 
fo, turėjusio savo fotografijos ir cinkografijos saloną, Jarušaičio dukra”. Galbūt 
nuotraukos išeis gražios. Padarė keturias nuotraukas: pirmojoje buvo visas Tribu- 
nolas, t. y. teisėjai, prokuratūros ir raštinės darbuotojai; antrojoje — vieni teisėjai 
(pirmininkas Kriščiukaitis ir trys teisėjai - Janulaitis, aš ir Čepas); trečiojoje - pa- 


> 


593. Robinzonas Jokūbas (Robinson Jacob, Jakob, 1889-1977), Lietuvos ir JAV teisininkas ir poli- 
tikas, 1923-1926 m. Lietuvos antrojo seimo ir 1926-1927 m. Lietuvos trečiojo seimo narys. 

594. Tėvas Deividas Robinzonas dirbo Seirijuose mokytoju žydų pradinėje mokykloje. 

595. Zabielskis Julijonas, teisininkas, advokatas, turėjo savo biurą Kaune (Putvinskio g. 36). 

596. Diugi Leonas (Duguit Léon, 1859-1928), prancūzų teisininkas, viešosios teisės teoretikas. Jis 
yra sukūręs juridinio pozityvizmo metodą. 

597. Jarušaitytė-Janulaitienė Alena (1893-1982), dailininkė, fotografės Aleksandros Jarušaitytės- 
Vailokaitienės sesuo. Dailininkės tėvas Aleksandras Jarušaitis Vilniuje turėjo fotografijos ateljė, 
buvo garsus XX a. pirmųjų dešimtmečių fotografas; jo duktė Alena mokėsi dailės, tapo gabia 
portretiste, tačiau daug padėjo ir tėvui, retušuodama nuotraukas. Paskutinis išlikęs jos darbas 
yra Maironio portretas, nutapytas 1931 m. 

| čios prokuratūros (prokuroras Kalvaitis ir 
— — m — | prokuroro pavaduotojas Valtys**); ketvir- 
tojoje — pačios raštinės (sekretorius Vaide- 
lis’, sekretoriaus padėjėjas Rimkevičius“** 
ir du raštininkai). Fotosesija buvo suorga- 
nizuota, mat redaktorius Puida“ paprašė 


mūsų nuotraukų, kurių reprodukcijas nori 


M. Rameris 
Vyriausiojo Tribūnalo Ieisėjos 


RES spausdinti iliustruotame leidinyje Krivu- 
Vyriausiojo Eliam peso Valstybės £ 3 2 S R 2 5 o 

l lė6°. Kita vertus, jis prašė pavienių žmonių 
nuotraukų, regis, Janulaičio nuotraukos ne- 


bus spausdinamos, tačiau pati Puidos min- 


tis Janulaičiui patiko ir jis nusprendė visus 
nufotografuoti, kad būtų atminimas. 


A Janulaitis 
Vyriausioja Tribinaia telsėjas 


Šiandien į mane kreipėsi buvęs Apygar- 
dos teismo teisėjas, paskutiniu metu Seimo 
deputatas, mūsų brolis Antanas Sugintas dėl 
diplominio darbo temos. Prieš ir per karą 


Sugintas išklausė visą teisės mokslų kursą 
viename Rusijos universitetų, bet baigia- 
mųjų egzaminų nelaikė ir neturėjo diplomo. 
„Vyriausiojo Tribūnalo sudėtis: J. Kalvaitis, M. Romeris, 


A. Janulaitis, M. Čepas, J. Valtys“. 
Nuotraukų faksimilė iš žurnalo Krivulė, 1924, nr. 1, p. 10. to diplomą ir išlaikyti tuos egzaminus, kurių 


Dabar jis nori gauti mūsų Kauno universite- 


Rusijoje nelaikė, arba tuos, kurie pas mus 
dėstomi, o ten - ne. Konstitucinės teisės egzaminą jis laikė Rusijoje, tad pas mane 
perlaikyti jam nereikia. Vis dėlto Sugintas privalo raštu pateikti mokslinį darbą lais- 
vai pasirinkta tema. Jis nusprendė pasirinkti temą iš konstitucinės teisės, ką nors apie 
parlamentarizmą arba parlamentinį valdymą. Tad atėjo pasitarti su manimi. Sakė, 
kad nori analizuoti Seimo kontrolės institucijas parlamentinėje santvarkoje. Iki šio- 
lei dar niekas nėra rašęs diplominio darbo iš mano dėstomo dalyko. Aišku, labai 
susidomėjau tokiu pasirinkimu. Tiesą pasakius, mūsų universitete dar nebuvo rašyti 
diplominiai darbai, kaip tik šiemet nedidelė klausytojų dalis bandys siekti diplomo. 


598. Valtys Jonas, teisininkas. 

599. Vaidelis, teisininkas, Lietuvos Vyriausiojo tribunolo raštinės sekretorius. 

600. Rimkevičius Antanas, teisininkas, Lietuvos Vyriausiojo tribunolo raštinės sekretoriaus 
padėjėjas. 1938-1939 m. dirbo Šiaulių apylinkės teisėju, 1939-1940 m. Šiaulių apylinkės teismo 
Hipotekos įstaigos teisėju, 1940 m. Šiaulių apylinkės teismo teisėju tvarkytoju. 

601. Puida Kazys. 

602. Krivulė - iliustruotas literatūros žurnalas, leistas 1923-1925 m. Kaune. 

1924 metų sausio 16 d. 
Trečiadienis 


Pildau spragas - rašau paskaitų rankraštį, tą dalį, kurią pernai studentai skolinosi 
kopijuoti ir pametė. Dar neįsigilinau į darbą, dar jo tempo nesusikūriau. Nuo ry- 
tojaus jau pradėsiu dirbti energingai, prisiversiu sąžiningai ir kruopščiai padirbėti. 


1924 metų sausio 17 d. 
Ketvirtadienis 


Persilaužiau ir prisiverčiau skubiai papildyti paskaitų rankraščio spragas. Jau pats 
laikas imtis tokio darbo, netrukus pradėsiu dėstyti trūkstamąją medžiagą, tad bū- 
tinai turiu ją papildyti, nes improvizuoti nesugebu. Didžiulės valios pastangomis 
šiandien prisiverčiau dirbti ir visai gerai sekėsi. 

Vakare universitete skaičiau paskaitą, pirmą po žiemos atostogų. Mano studentai 
jau yra II semestro studentai. 

Šiandien per Lietuvos banką (emisijos) išsiunčiau pinigus į Paryžių nupirkti 
man mokslinių knygų iš konstitucinės teisės srities. Parsisiųsiu Esmeino““?, Diugi, 
Orijo““*, Nezaro“5 ir Daisio“““ veikalų (išversti į prancūzų kalbą). Prancūzijos fran- 
kas labai nusmuko - mokėjau litą už du frankus, vadinasi, už vieną dolerį mokama 
dvidešimt frankų (vasarą, kai lankiausi Paryžiuje, franko kursas buvo 1 doleris = 17 
frankų, paskui pasiekė net 16 frankų už dolerį). 


1924 metų sausio 18 d. 
Penktadienis 


Šiandien daug dirbau - pildžiau paskaitų rankraščio spragas. Ta medžiaga, ku- 
rią dabar privalau papildyti, yra iš skyriaus apie teisės poveikį valstybei. Tai labai 
svarbus ir vertingas skyrius, kuris mano dėstomoje medžiagoje yra raktas į antrąją 
mokslo dalį apie valstybę - būtent apie tikrąją konstitucinę teisę. Pirmoji dalis - vi- 


603. Esmeinas Ademaras (Esmein Adhėmar, 1848-1913), prancūzų teisininkas, teisės istorijos ir 
konstitucinės teisės kūrėjas. 

604. Orijo Morisas (Hauriou Maurice, 1856-1929), prancūzų teisininkas ir sociologas, prancūzų 
administracinės teisės kūrėjas. 

605. Nezaras Anri (Nėzard Henry), prancūzų teisininkas. 

606. Daisis Albertas Venas (Dicey Albert Venn, 1835-1922), anglų teisininkas, Oksfordo univer- 
siteto auklėtinis, konstitucionalistas. 

suomeninis mokslas apie valstybę, kitaip pasakius, mokslas apie valstybę, kaip apie 
valstybinę sąjungą, visuomeninį žmonių bendravimą. 

Minėtasis darbas, kurį dabar pradėjau pildydamas spragą, primena pernykštį 
darbą. Tai iš tiesų kūrybinis darbas. Per praėjusį semestrą tokio darbo nedirbau: tada 
tvarkiau praėjusių metų rankraštį, tobulinau, trumpinau arba perrašinėjau. Na, o šis 
kūrybinis darbas, prie kurio esu priverstas sugrįžti, yra sudėtingesnis, prireikia ne- 
mažai valios pastangų persilaužti ir sėsti dirbti, kai jau persilaužiu, jis atrodo įdomes- 
nis, suteikia tam tikro pasitenkinimo, kaip kiekviena kūryba. Visą šį semestrą, net iki 
pavasario, turėsiu dirbti, nes kai jau užpildysiu minėtąją spragą, turėsiu toliau rašyti 
pernai nebaigtą rankraštį ir pabaigti skyrių apie vadinamąjį atstovavimą - apie viešą- 
jį mandatą, daug dėmesio skirti masinių balsavimų mandatui ir įvairioms balsavimo 
sistemoms. Vėliau turėsiu parengti didžiulį, kapitalinį skyrių apie valdžios funkcijų 
padalijimą, ypač daug dėmesio atkreipti į angliškąjį ir kontinentinį parlamentarizmą, 
valdžios padalijimą pagal amerikietiškąjį metodą ir šveicariškąją sistemą. 


1924 Metų sausio 19 d. 
Šeštadienis 


Kaune minimos Klaipėdos sukilimo, kuris ir lėmė, kad Klaipėda buvo prijungta 
prie Lietuvos, metinės. Buvo laikomos mišios, vyko eisena gatvėmis su muzika, pla- 
katais, kalbomis, taip pat spektakliai teatre ir filmai kine. 

Vakare ir vėl buvau pakviestas pas Mačį vakarienės ir, žinoma, pažaisti kortomis. 
Kortomis žaidė vien ponios ir aš. Dar svečiavosi dr. Rokas Šliūpas su žmona, p. Ber- 
notienė, Beliackinas ir kažkokia rusų tautybės ponia. Iš pradžių pralošinėjau, paskui 
laimėjau per 100 litų, po vakarienės vėl juos pralošiau ir išėjau turėdamas maždaug 
tiek pat, kiek ir atėjęs. Tokie kortų vakarai man visai nepatinka. Kadaise buvau azar- 
tiškas: kai mokiausi Peterburgo teisės mokykloje, kurį laiką su tam tikrais kolegomis 
(ypač Zmiejovas, Jevreinovas) buvau labai į azartą pasinešęs. Būdavo, ištisomis nak- 
timis kortuodavome. Paskui tas azartas dingo, o dabar lošimas jokio malonumo man 


nesuteikia. | 


1924 metų sausio 20 d. 
Sekmadienis 


Rytą buvau Teisės fakulteto posėdyje. Dalyvavo Leonas, Baloga, Kriščiukaitis, Ma- 
čys, Beliackinas, Tumėnas, Vaclovas Biržiška, Rimka, Šalčius, Biuchleris ir aš. Kaip 
reikalauja statutas, išrinkome dekaną ir sekretorių 1924-iesiems. Tiesą pasakius, 

tokie rinkimai gryna komedija, nes dėl įvairių priežasčių vienintelis kandidatas į 
dekano postą gali būti tik Leonas, o kad jis tokios garbės labai trokšta, jam tai ne 
mažiau svarbus postas už rektoriaus ar prorektoriaus - kai ateis laikas mūsų fakul- 
tetui užimti tuos postus, - nė vienas iš mūsų nė nemanė atimti iš jo galimybės tapti 
dekanu ir negalvojo kelti savo kandidatūros. Fakulteto sekretoriumi vėl išrinktas 
Vaclovas Biržiška, kuris tikrai labiausiai tinka į šitą postą, sekretoriaus pareigas 
eina nuo pat pradžių, valdo visą archyvą, dokumentus, susipažinęs su visais fakul- 
teto nutarimais, yra tarsi vaikščiojanti fakulteto kronika, be to, jam patinka šitoks 
darbas. Šiandien buvo svarstomas kažkokio Judelevičiaus pareiškimas gauti diplo- 
mą - baigė jis teisės studijas Rusijoje. Svarstant iškilo įdomus klausimas. Judelevi- 
čius Rusijos universitete išklausė visą teisės mokslų (dalį Peterburge, dalį Tomske) 
kursą, dar prieš bolševikų universitetų reformą, pagal kurią atsisakyta Teisės fakul- 
teto, o vietoj jo įkurtas Visuomeninių mokslų fakultetas, buvo įtraukti ir tradiciniai 
teisės mokslai. Judelevičius turėjo pažymėjimą, kad išklausė visą kursą Teisės fa- 
kultete ir kad išlaikė visą eilę dalykų, išskyrus tuos dalykus, kuriems Rusijoje buvo 
reikalaujami vadinamieji valstybiniai egzaminai, t. y. laikomi specialiojoje komisi- 
joje. Kadangi kilo bolševikų revoliucija, jis jau negalėjo laikyti tų egzaminų, kurių 
buvo atsisakyta, ir negavo diplomo. Rusijoje po bolševikų universitetų reformos 
kaduko teise atsirado paprotys leisti jauniems žmonėms, iki universiteto reformos 
baigusiems Teisės fakultetą ir likusiems be diplomo, laikyti egzaminus privačiai 
pas buvusius Teisės fakulteto profesorius. Diplomus išduodavo reformuotas Visuo- 
menės mokslų fakultetas, kuris įrašydavo pastabą, kad tam tikras asmuo atitinka 
visas sąlygas, reikalaujamas buvusio Teisės fakulteto. Toks pažymėjimas turėjo būti 
ankstesnio, jau neegzistuojančio ir neišduodamo diplomo pakaitalas. 1920 metais 
Judelevičius Peterburge pas buvusius profesorius išlaikė visus trūkstamus egzami- 
nus ir tokį pažymėjimą gavo, o dabar pateikė prašymą, kad mes tuos egzaminus 
įskaitytume ir išduotume diplomą. Vis dėlto mūsų fakultetas tokios nenormalios 
Rusijos praktikos nepripažino ir pasiūlė Judelevičiui pas mus laikyti trūkstamus 
egzaminus, jeigu nori gauti diplomą. 


Vem ç oe 


pjesę „George Dandin“®7. Apie ją papasakosiu rytoj. 


607. „Žoržas Dandenas“. 

1924 metų sausio 21 d. 
Pirmadienis 


Keli žodžiai apie vakar Lietuvos valstybiniame teatre rodytą Moljero““š pjesę „Ge- 
orge Dandin“. Spektaklis buvo rodomas jau ketvirtą kartą. Labai gražu, kad ne- 
didelis, faktiškai pradedantysis teatras išdrįso pastatyti Moljero veikalą. Moljero, 
Rasino““?, Kornelio“* veikalai Paryžiuje yra laikomi specialiąja kultūra, tad ne kie- 
kvienas teatras drįsta juos statyti. Dar ir todėl labai įdomu buvo vakar pakliūti į 
minėtąjį spektaklį. Be jokios abejonės, Lietuvos teatras daro didžiulę pažangą, jau 
turi gabių ir tobulinančių savo techniką artistų, o scenoje dirba intensyviai. Bet 
Moljeras ne šiaip sau dramaturgas! 

Tikrai įsitikinau, kad spektaklis buvo nelietuviškojo teatro jėgoms. Komikas 
Vanagaitis“" neblogai atliko Žoržo Dandeno vaidmenį - kartais per daug priminė 
cirko klouną, vis dėlto kai kurias vietas suvaidino tikrai puikiai (ypač sceną prie 
uždaryto lango, kai gaudė žmoną per naktinį pasimatymą). Elena Žalinkevičaitė“? 
puikiai atliko subretės Klodinos vaidmenį, o Juozas Laucius“3 - valstiečio Liubino. 
Prancūzijos dvarininkų vaidmenys, jiems atlikti reikia išmanyti etiką, dėl to jie pasi- 
daro labai sudėtingi, o tikriau Anželikos (Ona Rymaitė“*), jos tėvų - pono ir ponios 
de Sotenvilių (Stasys Pilka““ ir Nelli Vosyliūtė““) - ir Anželikos meilužio, vikonto de 
Klitandro (Vincas Steponavičius“), buvo atlikti fatališkai: perdėtai, keistai dirbtinai, 
su pačia etika prasilenkta, daugiau taikoma į senosios Liudviko laikų dvarininkų 
kartos elgesio modelius. Labai pastebima, kad etikos taisyklės tokioje šalyje kaip Lie- 
tuva, kurioje net dvarininkai nieko bendra su Versalio dvariškiais neturėjo ir juo 


608. Moljeras (Molière; tikrasis vardas Žanas Batistas Poklenas, Jean-Baptiste Poquelin, 1622- 
1673 ), prancūzų dramaturgas, aktorius, teatralas. Vienas garsiausių Vakarų Europos komedijos 
meistrų. 

609. Rasinas Žanas (Racine Jean, 1639-1699), prancūzų dramaturgas, tragedijų ir komedijų auto- 
rius. 

610. Kornelis Pjeras (Corneille Pierre, 1606-1684), prancūzų dramaturgas, klasicistinės tragedi- 
jos pradininkas. 1628-1634 m. parašė keletą komedijų. 

611. Vanagaitis Antanas (1890-1949), vargonininkas, chorvedys, kompozitorius, aktorius, visuo- 
menininkas ir vienas populiariausių Amerikos lietuvių kultūros veikėjų, JAV išleidęs daugiau 
nei 50 plokštelių. 

612. Žalinkevičaitė Elena, Petrauskienė (1900-1986), aktorė, poetė, dramaturgė, vertėja. 1922 m. 
pradėjo dirbti Kauno Valstybiniame dramos teatre, vaidino iki 1944 m. Paskui pasitraukė Vo- 
kietijon. 1948 m., kviečiama savo vyro Kipro Petrausko (susituokė 1928 m.), grįžo atgal į Lietuvą. 
613. Laucius Juozas (1893-1985), aktorius. 

614. Rymaitė Ona (1890-1958), aktorė. 

615. Pilka Stasys (1898-1976), aktorius. 

616. Vosyliūtė Petronėlė, Dauguvietienė (1898-1986), aktorė. 

617. Steponavičius Vincas (1898-1958), aktorius, paveikslų kolekcininkas. 

labiau dabar neturi, o artistai kilę daugiausia iš valstiečių luomo ir šių dienų inteli- 
gentijos - negali būti tinkamai pavaizduotos, na, nebent artistas būtų apdovanotas 
nepaprasta intuicija. 

Vis dėlto gerai, kad jaunasis lietuviškasis teatras treniruojasi ir bando jėgas su 
Europos kūriniais, kad bando pastatyti klasikinius veikalus. Aišku, čia ir didžiulis 
Sofijos Čiurlionienės nuopelnas, tai ji, versdama tokius kūrinius, teatrui suteikia ga- 
limybę juos parodyti. 


1924 metų sausio 22 d. 
Antradienis 


Nieko nauja. Nieko ypatinga. 
Labai šalta. Po kelių atlydžio dienų ir vėl šaltis dantis rodo. Nemalonus, visur 
besiskverbiantis šiaurės vėjas. 


1924 metų sausio 23 d. 
Trečiadienis 


Marynia persiuntė man Bydgoščiuje gyvenančios Kotunios Prušanovskos laišką, 
rašytą dukrai Juziai, kuri vis dar gyvena Kavoliškyje ir laukia leidimo atvykti į 
šalį ir legaliai čia gyventi. Laiške Kotunia aprašo savo 16-metės dukrytės Kasios 
mirtį - mirė ji 1923 metų gruodžio 27 dieną. Tai pirmasis mūsų brolių, seserų mi- 
ręs vaikas. Kaip gaila Kotunios, kuri be galo sielvartauja. Sielvartauja ji ir dėl savo 
gyvenimo sąlygų. Sudėtinga jiems. Turtingas gyvenimas, prabanga ir patogumas, 
svajonės apie giminės didybę, apie puikias partijas dukroms, kurių rankos - pasak 
Ezechielio pranašysčių prieš karą - turėjo prašyti grafai ir kunigaikščiai, svajoję 
apie baltarusiškus miškus ir užliejamas pievas ties Berezina, Ezechielio panieka 
mūsų skurdiems Bagdoniškio ir Kavoliškio dvarams, virto klajonėmis, skurdu ir 
negandomis. Jų Belčą pasiglemžė bolševikų revoliucija. Lenkų ir bolševikų karas 
jiems nepadėjo atgauti Belčo: Rygos sutartis paliko jį rusų pusėje. Ir šiandien jie 
skursta. Dvi vyriausios dukros ištekėjo anaiptol ne už puikių partijų - jų vyrams 
tenka dirbti valstybės tarnybose, o Lenkijoje tarnautojai menkai uždirba. Netu- 
ri pakankamos kvalifikacijos, kad galėtų užimti aukštas pareigas, tad vos galą su 
galu suduria. Gienia, Halia ir dar neseniai Juzia taip pat turėjo kažkokių kuklių 
darbelių Bydgoščiuje, bet gyveno su tėvais, o patys tėvai su dviem jauniausiomis 
dukromis - Kasia ir Stasia (Kasia dabar mirė) - labai sunkiai verčiasi. Kapitalo jie 
neturi, užsidirbti negali, o tuos pinigus, kurie iš įvairių šaltinių jiems plaukė (iš 

Marilios O'Rourke, iš manęs 100 dolerių paskola, pardavus Viveliškes) jau baigėsi. 
Iki šiol jie pardavė daug brangenybių ir kažkokių kitų daiktų likučių. Dabar vienin- 
telė Kotunios viltis, vienintelis jos atspirties taškas yra tas miškas, priklausantis jos 
daliai Bagdoniškyje. Kitados Ezechielis labai nepagarbiai kalbėjo apie Bagdoniškį 
ir žmonos kraitį, bet šiandien tas niekinamas Bagdoniškis yra vienitelė galimybė 
jiems išlikti. Ir net ne visas Bagdoniškis, o nedidelė jo dalelė. Iki šiolei nepavyko 
atsikąsti to miško ir dabar Juzia atvažiavo gauti aukso iš miško. Išvyko ir atvyko, 
bet iki šiol jai nepavyko net prisiliesti prie miško, ir dar klausimas, ar jai nereikės 
grįžti atgal, taip ir negavus leidimo gyventi Lietuvoje. 

Mano namuose šiandien didžiulės permainos. Išeina mano tarnaitė Elena Bo- 
guslavska ir sugrįžta tarnauti ankstesnė mano tarnaitė Jadzė Čepaitė. Ir viskas įvyko 
visiškai netikėtai. Ne kartą galvojau pakeisti Eleną į Jadzę, bet vis svyravau dėl įvairių 
priežasčių. Jadzė labai norėjo pas mane sugrįžti, ir net jaučiau, kad Elena sutiktų 
pakeisti vietą. Ji patyliukais svajojo pati susirasti tinkamą darbo vietą, bet aš nesku- 
binau įvykių. Vakar atėjo Jadzė ir paprašė leisti pagyventi, kol susiras naują vietą, nes 
išėjo iš darbo. Žinoma, sutikau. Šiandien Elena pareiškė, kad norėtų dirbti Jadzės vie- 
toje, sakė jau susitarusi, tad paprašė manęs ją atleisti. Ir įvyko. Jadzė lieka pas mane, o 
Elena išeina. Gaila man Elenos, pripratau prie jos, o ji daugeliu atvejų pranašesnė už 
Jadzę. Jos labai skirtingos. Su Jadze ir santykiai kiek kitokie nei su paprasta tarnaite, 
nes tam tikru atžvilgiu, galima sakyti, ji yra mano meilužė. 


1924 metų sausio 24 d. 
Ketvirtadienis 


Pasirodė pirmasis lietuvių kalba leidžiamo žydų leidinio Mūsų žodis“š numeris. 
Jaunasis Robinsonas - kylanti Kauno sionistų žvaigždė, turinti visas kvalifikacijas: 
protą, širdį ir, regis, charakterį - ėmė šviesti tarsi žvaigždė, atsiuntė man šį nume- 
rį su dedikacija. Tai dienraščio formatu kas dvi savaites leidžiamas leidinys, kuris 
gimė iš mūsų brolio Urijos Kacenelenbogeno iniciatyvos. Kacenelenbogenas norėjo, 
kad leidinys atspindėtų mūsų masonų veiklą, tikėjosi sukurti specialią žydų grupę, 
kuri kartu vadovautų leidiniui. Kadangi Kacenelenbogenas gyvena Panevėžyje, be 
to, norėjo, kad šitą žydų grupę su masonų veikla sietų kuris iš masonų krikščionių, 
pasirinko mane, kaip Kauno ložės venerable“*. Aš turėjau prižiūrėti pačią grupę ir 
leidinį, kartu per mane žydų grupė turėtų kontaktą su kitais lietuviais broliais, o 


618. Mūsų žodis - žydų laikraštis lietuvių kalba, leistas 1924 m. 
619. Venerable (pranc.) - gerbtinas; masonų terminija - meistras. 

pavieniai tos grupės žmonės būtų įtraukiami į ložę. Pati grupė turėjo nieko nežinoti 
apie ložės egzistavimą. Kacenelenbogenui nepavyko suburti tokios grupės, tačiau jo 
mintis apie žydų ir lietuvių leidinį, leidžiamą lietuvių kalba, nebuvo numarinta - ją 
įgyvendino kiti žmonės, tarp kurių atsidūrė Robinsonas. Pastarasis turėjo dalyvauti 
ir Kacenelenbogeno grupėje. Pastaruoju metu apie tokią grupę nebegalvojama, kaip 
ir apie kontaktą su lože - leidėjai nieko nežino apie jos egzistavimą. Leidinio tikslas 
informuoti Lietuvos visuomenę apie žydų problemas ir jas aptarti lietuviškai, o kar- 
tu taip populiarinti kai kuriuos klausimus, kovoti su antisemitizmo banga. Iš pir- 
mojo numerio galima numatyti, kad laikraštyje bendradarbiauja ne tik sionistai, bet 
ir žydų demokratai (Finkelšteino““ straipsnis). Laikraštyje daug dėmesio skiriama 
antisemitizmo kritikai. Per pastaruosius metus tarp lietuvių populiarėja antisemi- 
tizmas ir pasireiškia žydams labai skausmingai, mat Seimo biudžeto įstatymas likvi- 
davo Žydų reikalų ministeriją. Yra ir aistringas Herbačiausko straipsnis, smerkiantis 
lietuvių politikos nusiteikimą prieš žydus ir ankstesnės draugystės nutraukimą. 

Šiandien išėjo mano tarnaitė Elena, o Jadzė pradėjo tarnybą. Trūks man Elenos. 
Matyt, natūralu labai priprasti prie šalia esančių žmonių. Elena paliko mano namus 
linksma - naujas gyvenimas pats savaime jai teikia džiaugsmo. 


1924 metų sausio 25 d. 
Penktadienis 


Marynia nori atvažiuoti į Kauną parduoti obuolių, kuriuos čia atsigabentų iš Bag- 
doniškio arklių kinkiniu. Nelengva kelionė - maždaug 30 mylių, - tačiau galimybė 
užsidirbti ją vilioja. Bagdoniškyje, vietiniuose Rokiškio ir Obelių turguose labai 
mažai moka už obuolius - po 3, 2, 1 14 lito už pūdą. Kauno turguje už sušalusius 
obuolius mokama po 6-10 litų už pūdą, už sveikus, ypač antaninius, parduotuvės 
moka po 18, 20 ir daugiau litų, o už rinktinius - po 25 litus. Pernai Bagdoniškyje 
sodai puikiai užderėjo, bet vaisių parduoti neįmanoma. Obuolių eksporto apskrifai 
nėra, nes Pietūs mūsų vaisių neperka, o Latvija siekia prekiauti savais, tad įvežti- 
niams taiko muitą. Marynios ir ypač Elvyros sandėliai pilni obuolių, kuriuos par- 
duoda už juokingą kainą. 
Man, žinoma, būtų labai gera, jeigu Marynia atvažiuotų nors trumpai į Kauną. 


620. Finkelšteinas Ozeris (1863-1932), teisininkas, politikos ir visuomenės veikėjas. 1920 m. gegužės 
15-1922 m. lapkričio 13 d. Steigiamojo seimo atstovas, išrinktas III (Raseinių) rinkimų apygardoje. 
Priklausė žydų frakcijai, nuo 1920 m. liepos mėn. jos seniūnas. 1923 m. birželio 5-1926 m. birželio 
2 d. Antrojo seimo, 1926 m. birželio 2-1927 m. balandžio 12 d. Trečiojo seimo atstovas. Bendradar- 
biavo lietuvių ir žydų spaudoje, domėjosi ir publikavo žydų folkloro kūrinius. 

1924 Metų sausio 26 d. 
Šeštadienis 


Šiandien Tribunolo posėdis kaip niekad užsitęsė iki 10 valandos vakaro, su pietų 
pertrauka nuo 4 iki 5.30. Dienotvarkėje nebuvo itin daug bylų, aštuonios (išskyrus 
kelias detalias bylas), bet jos buvo sudėtingos, su daug kaltinamųjų, advokatų bylos. 
Vyko apeliacinių baudžiamųjų bylų posėdis. Dalyvavo pirmininkas Kriščiukaitis, 
aš ir Čepas. Teko išklausyti viso būrio advokatų. Kaip tik advokatų kalbos neretai 
užvilkina posėdį, o kartais labai puikiai supaprastina bylą, nes duomenis, kurie 
būna popierių stirtoje, paverčia diskusija ir išryškina tuos faktus, kurie išties yra 
reikšmingi. Puikiu kalbėtoju tapo Mykolas Sleževičius. Prieškario Vilniuje jis buvo 
labai vidutiniškas advokatas, jaunesniosios kartos atstovas, niekuo iš kitų neišsiski- 
riantis. Šiandien, kai tapo politiku ir didžiuoju šalies veikėju, stiprios politinės par- 
tijos lyderiu, buvęs vyriausybės vadovas ir visuomet ministras in spe“, įtakingas 
žmogus Respublikoje pasidarė ir neeilinis, ryškus advokatas. Iš tikrųjų jis puikiai 
subrendo ir išpruso. Ginamosios jo kalbos baudžiamosiose bylose yra kupinos jė- 
gos ir temperamento, o neretai - kaip kad šiandien Klimontovičaitės“* byloje - tie- 
siog nuostabios. Jeigu Lietuva sugrąžins prisiekusiųjų teismus, Sleževičius taps la- 
bai sėkmingu advokatu. Be abejo, politika padėjo atsiskleisti jo talentams, kuriuos 
advokatūroje puikiai pritaiko. Be to, jo protas yra lankstus ir atviras, tai dalykiškas 
politikas, iškilios karjeros žmogus, kuris jaunoje valstiečių Respublikoje, tokioje 
varganoje politinių talentų ir tokiais sudėtingais laikais yra labai ryški ir vertinga 
asmenybė. 


1924 Metų sausio 27 d. 
Sekmadienis 


Šiandien buvau namie - tik dviem valandoms buvau nuėjęs į Tribunolą, kuriame, 
mėgaudamasis savo kabinete tvyrančia tyla, dirbau su nuosprendžiais. Nenuėjau į 
Teisės fakulteto tarybos posėdį; šiaip sau, tiesiog patingėjau. Ko gero, tai pirmasis 
posėdis, kurį praleidau savo valia, niekieno nesutrukdytas. 

Visą likusį laiką leidau namie. Daug ir gerai padirbėjau rengdamasis universi- 
teto paskaitoms, pasikalbėjau ir pasižaidžiau su Jadze. Buvo užsukusi ir ankstesnė 
tarnaitė Elena Boguslavska. Atrodo, Elena vis dar išgyvena medaus mėnesį naujoje 
vietoje - ten daugiau judėjimo nei pas mane, nauji įspūdžiai, gyvenimo įdomybės. 


621. In spe (lot.) - ateity laukiama, tikimasi. 
622. Originale - Klimontowiczėowny. 

Ji dar labai vaikiška ir reikalauja išorės dirgiklių, nes pati savo vidumi nėra labai 
gili, bet tai ir suteikia jai žavesio. Vis dėlto neaišku, ar nepasikeis jos nuotaikos, kai 
naujos sąlygos pavirs senomis, o darbas, kurio ten turi tikrai daug, išvargins ir liau- 
sis viliojęs naujovėmis. Klausimas - ar nepradės tuomet ilgėtis ramaus darbo pas 
mane. Na, aš jau apsipratau, kad Jadzė sugrįžo, ir visiškai lioviausi ilgėtis Elenos. 
Jadzė labai miela, labai nuoširdžiai prie manęs linksta, bet kartu ji labai atsakinga, 
darbe lanksti. Turi daug privalumų. Mane jaudina ir begalinis jos prisirišimas prie 
manęs, tas ilgesys, tas veržimasis sugrįžti atgal. Galų gale man malonu, kad na- 
mie turiu su kuo pasikalbėti, pajuokauti ir aistringai pasižaisti, o ji su kažin kokiu 
keistu moteriškumu pabėga nuo viso išorinio pasaulio, kad tik galėtų pabūti su 
manimi, bet išlieka tokia pat dora ir nuolanki. Šitos mergaitės santykis su manimi 
kažkaip primena ištikimo šuns prieraišumą prie savo šeimininko, geriausia šito 
žodžio prasme. 


1924 metų sausio 28 d. 
Pirmadienis 


Tumėnas turi įdomų sumanymą. Reikia kaip nors likviduoti milžinišką susikau- 
pusių bylų šūsnį Kauno apygardos teisme. Kažkaip šitam teismui būdinga auginti 
bylų šūsnis. Dabar jis turi 12 ooo bylų, laukiančių savo eilės. Statistiniai duome- 
nys rodo, kad kasmet į teismą patenka apie 7000 bylų. Tad skrupulingai pasvars- 
čius, kaip galima būtų spręsti minėtąją problemą, nuspręsta: šiuo metu dirbantis 
teisėjų komplektas, net jeigu jų skaičius pasiektų aukščiausią leidžiamą normą ir 
dirbtų itin intensyviai, sugebės per metus išnagrinėti tiek bylų, kiek jų per metus 
patenka į teismą. Jeigu užvilkintų bylų skaičius ir nedidės, tai jis ir nesumažės. 
Teisingumo ministras Tumėnas nusprendė, kad tai neleistina ir kad būtina imtis 
kokių nors priemonių, todėl šiomis dienomis sukvietė specialų pasitarimą dėl 
priemonių, galinčių sumažinti vilkinamų bylų skaičių. Pasitarime dalyvavo mi- 
nistras Tumėnas, Tribunolo pirmininkas Kriščiukaitis, Kauno apygardos teismo 
pirmininkas Petrauskas ir to paties teismo vicepirmininkas Masiulis, taip pat 
Advokatų tarybos atstovai Cimkauskas ir Beliackinas. Pasitarimas priėmė nutari- 
mą, kad dabar į teismą įplaukiančios bylos turi būti likviduojamos paties teismo 
pajėgomis, pritaikytomis prie šiandienos poreikių, o jeigu bylų pateks daugiau, 
negu bus spėjama išnagrinėti, atitinkamai didinti teisėjų, prokurorų ir teismo 
raštinės kadrus, o užvilkintoms byloms likviduoti turi būti imamasi ypatingų 
priemonių: pasitelkti advokatus teismo darbui, pritaikyti baudžiamosioms by- 
loms amnestijos įstatymą, netaikyti procedūros kviesti puses, nekelti kasacijos 

ir t. t. Daugiausiai diskusijų sukėlė siūlymas kviesti advokatus, kurie padėtų 
sumažinti užsilikusių bylų skaičių. Advokatų atstovai pritarė minčiai, kad pri- 
siekusieji advokatai ir jų padėjėjai imtųsi tokios ypatingos teismo funkcijos, bet 
tik kaip pagalbiniai darbuotojai, t. y. kad kiekvienas iš advokatūros atstovų būtų 
įpareigotas tam tikrą laiką - kol bus likviduotos tos vilkinamų bylų šūsnys - 2-3 
dienas per mėnesį skirti teisėjo darbui. Vadinasi, Apygardos teismo teisėjų gre- 
tas papildytų rimti teisėjai iš advokatūros. Advokatai, būdami teisme periodiškai 
ad hoc““, kaip pagalbinė jėga, nebūtų atšaukiami iš advokatūros ir toliau tęstų 
savo funkcijas, suprantama, išskyrus tas bylas, kuriose atliktų teisėjo funkcijas. 
Tumėnas buvo sumanęs kitokį sprendimo būdą ir, nepaisydamas advokatų pasi- 
priešinimo, reikalavo savo projekto, buvo apsisprendęs jį kategoriškai suformu- 
luoti ir per Ministrų kabinetą teikti Seimui svarstyti jau kaip įstatymo projektą. 
Taigi pagal projektą visoms vilkinamoms Kauno apygardos teismo byloms būtų 
sukurtas atskiras teismas, kuriame dirbtų advokatų pajėgos. Advokatai būtų mo- 
bilizuojami tokiais pat principais, kaip yra mobilizuojami gydytojai per kokią 
nors epidemiją. Pastarasis teismas funkcionuotų metus, o jeigu per juos nespėtų 
susitvarkyti su bylomis, dirbtų tol, kol visos bylos būtų išnagrinėtos. Visi advo- 
katai būtų paskirstyti į tris grupes, kurias sudarytų 15 Žmonių, ir kiekviena grupė 
paeiliui būtų mobilizuojama - tai yra kviečiama dirbti į teismą keturis mėnesius. 
Visą tą laiką advokatai negalėtų eiti privačios praktikos, o atlyginimą jiems, kaip 
ir visiems teisėjams, mokėtų valstybė. Teismas turėtų savo raštinę ir funkcionuo- 
tų pagal bendras taisykles. 


1924 Metų sausio 29 d. 
Antradienis 


Jeigu Tumėnui pasisektų įgyvendinti advokatų mobilizaciją - kad ir laikinai tik 
tam tikram darbui atlikti, kol bus išnagrinėtos vilkinamos bylos, kurių negali iš- 
nagrinėti vieni teisėjai ir kurias jis lygina su epidemija, pateisinančia sanitarų ir 
gydytojų mobilizaciją, - tai būtų itin drąsus precendentas valstybinėje praktikoje. 
Netrukus paaiškės, ar Tumėnas pasieks minėtąjį tikslą, ar Ministrų kabinetas ir 
Seimas pritars tokiam sumanymui ir išleis reikiamą įstatymą, ar advokatų reakcija 
nesužlugdys sumanymo. Gal dar pats Tumėnas apsigalvos ir neišdrįs žengti tokio 
kategoriško žingsnio. Jeigu vis dėlto žengs - kažin ar nebus tai pirmasis advokatų 
mobilizavimas valstybėje tokia forma, kokia nebuvo taikoma ir Sovietų Rusijoje, 


623. Ad hoc (lot.) - šiuo atveju, tik šiuo atveju, tiktai šį kartą. 

kurios valstybingumas sukurtas remiantis visai kitokiomis taisyklėmis ir negali 
būti pavyzdys teisėtoms valstybėms. 

Be abejo, Tumėno sumanymas turi tam tikrų elementų, kurie gali pagerinti 
Lietuvos teisėtvarkos darbą. Galbūt ne vienas advokatas, atitrauktas nuo savo pro- 
fesinio darbo tam tikrą laiką ir pradėjęs eiti teisėjo pareigas, įsitikins jas vykdyda- 
mas, kad jos jam labiau patinka už advokato darbą, pajaus malonumą būti teisėju 
ir pasiliks tame poste. Gali būti ir kitų teigiamų poslinkių. Vis dėlto advokatūra 
priešinasi, jeigu Tumėnas užsispirs įgyvendinti minėtąjį projektą, greičiausiai dės 
visas pastangas, kad jis nebūtų įgyvendintas. Vienas rimtų advokatų argumentų 
prieš Tumėno projektą, kad tokia laikina mobilizacija atitraukia advokatą nuo jo 
praktikos ir kenkia prisiekusiesiems advokatams, o jų vietą užima vadinamieji 
privatūs advokatai, kurie neturi teisinio išsilavinimo ir dėl to nebus mobilizuo- 
jami. Jie labai greitai perims didžiąją klientų dalį, be to, rimti advokatai praras 
darbo patirtį. 


1924 metų sausio 30 d. 
Trečiadienis 


Laikraščiai rašo apie naujus perversmus Rusijoje, įvykusius po Lenino mirties. Iš 
pranešimų kol kas sunku gerai suprasti, kas ten įvyko. Jeigu tikėtume spaudos ko- 
"mentatoriais, atrodytų, kad vyksta aršus grįžimas prie komunizmo ir yra likviduo- 
jama vadinamoji „Nepo““* politika, kuri buvo atlaidi buržuazinei santvarkai, bent 
jau iš dalies siekiančiai legalizuoti kapitalistinį ūkį. Leninas prieš mirtį ilgai sirgo ir 
buvo neveiksnus, vis dėlto savo didžiojo komunistinės revoliucijos vado autoritetu 
stabdė dviejų valdančiųjų komunizmo atšakų kovą. Jam mirus kilo arši kova ir 
nuosaikiosios politikos atstovai, vadovaujami Trockio“, buvo palaužti. Kalbama, 
kad ir pats Trockis buvo sulaikytas. 

624. Nepas (rus. NEP, sutr. iš Novaja ekonomičeskaja politika), naujoji ekonominė politika; uni- 
kalus SSRS laikotarpis 1921-1929 m., kai pramonėje, prekyboje, žemės ūkyje buvo įteisinta pri- 
vati nuosavybė.Valstiečiams bolševikų valdžia leido, sumokėjus mokesčius, laisvai pardavinėti 
savo produktus. Pagrindinės ekonomikos įmonės, transportas, užsienio prekyba išliko valsty- 
bės nuosavybe. 1922 m. įvestas tvirtas piniginis vienetas - červoncas. Privatus kapitalas ypač 
klestėjo prekyboje. Susikūrė naujas verslininkų sluoksnis (nepmanai). Nepo laikotarpiu atsi- 
gavo karinio komunizmo metais sunykusi SSRS ekonomika. Nepas 1929 m. buvo nutrauktas ir 
pradėta prievartinė žemės ūkio kolektyvizacija. 

625. Trockis Levas Davidovičius (taip pat Leo Trockis, Tpoųknū Jles ĮasnposBuu; tikrasis var- 
das Leiba Davidovičius Bronšteinas, Jieit6a Įasuposna BponuTein, 1879-1940), tarptautinio 
darbininkų ir komunistų judėjimo veikėjas, marksizmo teoretikas, sovietų politikas. 

ane ai 
V sk r 


Nuotrauka „Milži- 
niškas Lenino pa- 
minklas ir paveikslas, 
ant kurio užrašyta: 

„Leninas mirė [...]". 
Žurnalas Krivulė, 1924, 
nr. 2, p. 23. 


Gaunu laiškų iš namų - iš Bagdoniškio - ir sužinau, kad kai kurių mūsų bendra- 
turčių pastangos, tarpininkaujant miškų urėdui, gauti leidimą kirsti mišką buvo sėk- 
mingai įgyvendintos. Kotunios Prušanovskos vardu gautas leidimas visiškai iškirsti 
8 hektarus miško, jos Mataučiznos dalyje, ir suformuoti ten ariamąjį lauką. Henrikui 
Volovičiui leista iškirsti 1 4 hektaro miško, o Elizkai Komorovskai Stačiaragyje leista 
iškirsti pasirinktinai 200 medžių. Jiems visiems nubyrės pinigų - vienintelė proble- 
ma rasti miško pirkėjų. Marynia energingai ruošiasi kirsti mano medžius Gojuje 
namui statyti pagal pernai gautą leidimą, kuriuo dar visiškai nepasinaudojau. 

Į Seimą svarstyti pateko agrarinės reformos pataisų projektas. Jis man kelia ne- 
rimą. Pagal projekto autorių sumanymą - Darbo federaciją - jis liestų visų didesnių 
dvarų žemes, padalytas po 1920 metų. Susiklosčius tam tikroms sąlygoms minėtasis 
padalijimas gali būti panaikintas - mūsų Bagdoniškiui gali kilti tokia grėsmė. Nors 
Agrarinė seimo komisija siekia sušvelninti tokį drakonišką projektą, bet dar neaišku, 
ką Seimas nuspręs. 


1924 Metų sausio 31 d. 
Ketvirtadienis 


Šiandien universitete baigiau dėstyti skyrių apie valstybės savybes ir pradėjau ko- 
lokviumus tiems klausytojams, kurie neatsiskaitė už I semestrą. Kolokviumus dar 
tęsiu per kelias paskaitas. Šiandienos kolokviumo tema apie valstybės esmę ir ele- 
mentus - valdžią, tautą ir teritoriją. Suspėjau vos kelis studentus išklausyti. Labai 
gerai atsakinėjo du - Salomonas Kodešas ir Albina Matulaitytė. 

1924 Metų vasario 1 d. 
Penktadienis 


Įprasta diena. Dirbu. 


1924 metų vasario 2 d. 
Šeštadienis 


Marynia iš Bagdoniškio rašo, kad Kauno apygardos teismas per išvažiuojamąjį po- 
sėdį Rokiškyje pagaliau Viveliškių pirkėjo Jovaišio ir Beinaravičiaus bylą išnagrinėjo 
ir paskelbė nuosprendį. Jovaišis bylą laimėjo. Be galo džiaugiuosi, nes šioji byla mane 
smarkiai slėgė. Prieš porą metų Jovaišis iš Kotunios Prušanovskos nusipirko 1 14 
valako dvaro žemės Viveliškų kaime. Minėtoji žemė priklausė Bagdoniškiui, o jį pa- 
dalijus atiteko Kotuniai. Žemę daugelį metų nuomojosi Julius Beinaravičius, senas 
ir iš principo doras dvarininkas, kuriuo Papa visiškai pasitikėjo. Iki 1908 metų Papa 
su Beinaravičiumi nuomos sutartis tvirtino pas notarą, o nuo 1908 metų tenkinosi 
žodine sutartimi. Beinaravičius tvarkingai mokėjo nuomą ir nė kalbos nebuvo, kad 
tą žemę galėtų pasisavinti. 1920 metais, dar Papai esant gyvam, nuomos mokestį su- 
mokėjo man - kaip tik tuo laiku buvau sugrįžęs iš Lenkijos, o Papos nebuvo namie. 
Kai 1921 metais padalijome Bagdoniškį, su Beinaravičiumi pasirašėme nuomos su- 
tartį iki 1922 metų. Žemės savininkės, Kotunios, vardu pasirašė jos įgaliotinis Petru- 
lis. Jovaišis 1922 metais nusipirko minėtąją žemę ir padavė Beinaravičių į teismą dėl 
iškeldinimo. Nuomos sutartis jau buvo pasibaigusi, o Beinaravičius su šeima tenai 
vis dar šeimininkavo. Visiškai netikėtai pas Rokiškio teismo teisėją Jovaišis pralai- 
mėjo bylą. Tada teismo posėdyje dalyvavo Beinaravičiaus sūnus, kuris, atsivedęs du 
liudininkus, įtikino teismą, kad Beinaravičiams Viveliškės priklausė jau 30 metų. 
Teisėjas nekreipė dėmesio į 1921 metų nuomos sutartį ir į faktą, kad ieškinys iškeltas 
tėvui, ne sūnui, atmetė skundą. Jovaišis pateikė apeliaciją, bet Apygardos teisme byla 
buvo vis atidėliojama ir nerangiai nagrinėjama. Neaišku, kokiu pagrindu remda- 
masis į teismą pateko senojo Beinaravičiaus sūnus, nes jis neturėjo trečiojo asmens 
teisių, neveikė pagal tėvo įgaliojimus, bet gynėsi prieš Jovaišio ieškinį tvirtindamas, 
kad atseit jis, o ne tėvas daug metų šeimininkavo toje žemėje ir kad iš Papos jis pirko 
minėtąją žemę, o mes atseit 1921 metais iš suvaikėjusio ir neįgalaus senio Beinaravi- 
čiaus apgaule išviliojome parašą, taigi nei nuomos sutartis, nei tėvo parašas neturėjo 
jokios teisinės galios. Apygardos teismas inicijuojant Budreckui“““, kuris paprastai 


626. Budreckas Juozas (1860?-1929), teisininkas, teisėjas, Teisingumo ministerijos patarėjas, 
Kauno apygardos teismo narys. 

atvyksta į Rokiškio teismo posėdžius, jau kelis kartus atidėliojo bylą, reikalaudamas 
asmeniškai atvykti senąjį Beinaravičių. Bijojau, kad teismas iš tiesų gali palaikyti 
sutartį negaliojančia, nes iš Budrecko, kuris iš esmės palaiko visus nuomininkus 
ir apskritai visus, konfliktuojančius su dvarais, galima visko tikėtis. Jeigu Jovaišis 
būtų pralaimėjęs bylą - ir jam, ir mums susiklostytų tragiška padėtis. Kotunia jau 
seniai išleido, o tikriau pasakius, vėjais paleido iš Jovaišio gautus pinigus (vėjais pa- 
leido, nes investavo į kažkokią paskolą Lenkijos markėmis, o jų kursui kritus prara- 
do visą tos sumos vertę). Jeigu Jovaišis būtų pralaimėjęs, visi turėtume kokiu nors 
būdu jam kompensuoti nuostolius, o tai būtų buvę be galo sudėtinga. Žmogaus 
nuskriausti negalėtume, kaip ir negalėtume versti išieškoti pinigus iš Kotunios. To- 
dėl nepaprastai apsidžiaugiau sužinojęs, kad Jovaišis laimėjo bylą. Beinaravičius 
kovoti skatino ir jiems vadovavo kunigas Stakelė (Stakelis?)“?7 iš Ragelių, žinomas 
avantiūristas ir pusprotis, mėgęs pinigus, laikęs save visų tariamai nuskriaustųjų 
gynėju. Iš tiesų Beinaravičiai nuo mūsų nenukentėjo, nes labai palankiomis sąly- 
gomis iš Papos nuomojosi žemę, o kad paskui užsimanė pasisavinti svetimą turtą 
ir kad mes gynėmės, tai irgi ne jokia skriauda. Kun. Stakelė - temperamentingas 
fantazuotojas. Aistringai gina savo proteguojamus asmenis ir nesirenka priemonių, 
jeigu tikslas jam patinka: nesusvyruoja įkalbinėdamas Beinaravičius meluoti, kad 
pirko iš Papos žemę. Senasis Beinaravičius iš principo yra sąžiningas, pats to ne- 
tvirtina ir nesigina, tačiau bijo sūnaus ir gaudamas kunigo atleidimą išsisukinėja 
tylėjimu, vaidina neįgalų, kurčią ir nieko nenutuokiantį. Į teismo posėdį Stakelė 
įvedė senąjį Beinaravičių už parankės, atseit 100-metį senolį, kurčią ir neįgalų. Kai 
jokios priemonės negelbėjo ir Beinaravičius pralaimėjo, Stakelė įsiuto, šaukė ant 
Jovaišio, kad pastarasis geria Beinaravičių kraują, ir leido suprasti, kad mano įtaka 
paveikė teismą. 


1924 Metų vasario 3 d. 
Sekmadienis 


Bijojau, kad visą šiandieną praleisiu įvairiuose universiteto posėdžiuose. Rytą vyko 
įprastas mūsų Teisės fakulteto posėdis, kuris visada trunka iki pirmos valandos, 
vėliau numatytas mažas mūsų fakulteto diplomų komisijos posėdžiukas, o po pietų, 
4 valandą, didysis Universiteto tarybos posėdis, kuris paprastai užsitęsia iki aštuo- 
nių arba dar ilgiau. Laimė, pastarasis netikėtai greitai pasibaigė: be didelių diskusi- 
jų buvo aptarti keli einamieji reikalai, vienas jų deleguoti mūsų atstovą į Neapolio 


627. Originale - ksigdz Stakielto z Rogiel. 

universiteto jubiliejų (išrinkome profesorių Stasį Šalkauskį iš Teologijos fakulteto), 
taip pat buvome informuoti, kad Humanitarinių mokslų fakultetas suteikia garbės 
daktaro laipsnį prof. Niemiui“*š iš Suomijos, išklausėme prof. Niemio padėkos laiš- 
ką ir t. t. Prieš tęsiant tolesnį pasitarimą, kuris pagal universiteto reglamentą užima 
daugiausiai laiko, buvo pateiktas prašymas supaprastinti reglamento projektą. Po 
neilgos diskusijos buvo pritarta tokiam projektui, tad šis klausimas atkrito ir bus 
taikomas naujasis reglamentas. Taip posėdis ir baigėsi. 

Diplomų komisijos, kurią sudaro Vaclovas Biržiška, aš ir Šalčius, posėdžiukas 
buvo trumpas. Komisija turi sukurti universiteto diplomo tekstą. Kadangi mūsų fa- 
kultetas pirmasis išduos diplomus, mat jau yra keli asmenys, išlaikę reikiamus da- 
lykus diplomui įgyti, tad ir turi jį gauti. Todėl pas mus teksto klausimas iškilo pir- 
miausia. Nusprendėme: diplomo tekstas turi būti įrašytas dviem kalbomis - lietuvių 
ir lotynų, be to, turi būti pažymėti visi studijų dalykai, nerašant pažymių, o tiktai 
įrašant „labai gerai“ arba „gerai“; tai priklauso nuo gautų pažymių. 

Per Fakulteto tarybos posėdį daugiausia svarstėme tuos kandidatus, kurie bus 
atleisti nuo mokesčių. Posėdžio pabaigoje docentas Šalčius, kuris asmeniškai gal yra 
mažiau kvalifikuotas mokslininkas ir profesorius nei kiti, o dar kalbama, kad aps- 
kritai neturi patvirtinto aukštojo išsilavinimo, bet yra labai darbštus ir ambicingas, 
fakultetui pateikė savo darbą, kuriame išdėstė ekonominių, visuomeninių, valstybės 
doktrinų istoriją, pradedant fiziokratais ir baigiant bolševikų komunistinėmis dok- 
trinomis. Spausdinti skirtas darbas yra grindžiamas keliomis naujausiomis prancūzų 
ir vokiečių monografijomis, tačiau lietuvių mokslo literatūrai bus vertingas darbas ir 
geras pagalbinis vadovėlis studentams. 


» 


628. Niemis Augustas Robertas (Niemi Aukusti Robert, 1869-1931), garsus suomiy ir lietuvių 
tautosakininkas, Lietuvos bičiulis, Helsinkio universiteto profesorius. Su Adolfu Sabaliaus- 
ku-Žalia Rūta parengė dainų rinkinius Dainos ir giesmės šiaurrytinėje Lietuvoje, kurį 1912 m. 
išleido Suomių mokslo akademija. Parašė pirmąją lietuvių liaudies dainų rinkimo ir ty- 
rimo istoriją Lietuvių liaudies dainų tyrinėjimai (Tutkimuksia liettualaisten laulujen alal- 
ta, 1913 m., lietuvių kalba - 1932 m.). Paskelbė darbų apie suomių ir lietuvių liaudies dainų 
ryšius Latvių ir lietuvių atgarsiai suomių liaudies poezijoje, Lietuvių ir suomių liaudies dainų 
ryšiai, Senojo suomių runų metro kilmė ir kt. Išleido lietuvių literatūros istoriją (Liettualainen 
kirjallisuus, 1925 m.), rašė Lietuvos istorijos ir kultūros klausimais. Padėjo Adolfui Sabaliaus- 
kui versti epą Kalevala. Lietuvos vyriausybės prašymu 1919 m. parengė Lietuvos švietimo re- 
formos projektą. 1923 m. suteiktas Lietuvos universiteto garbės daktaro vardas. 1931 m. įkūrė 
Suomių-lietuvių draugiją. 

1924 Metų vasario 4 d. 
Pirmadienis 


Dvi paskaitų valandas skyriau kolokviumams. Pirmą valandą kolokviumą laikė tie 
studentai, kuriems dar neįskaitytas I semestras. Kai kurie visai neprastai mąsto 
ir orientuojasi valstybės reikaluose. Antrą valandą aptarinėjau rašto darbus, pa- 
rengtus iš gruodžio kolokviumų. Kaip tik dabar namie skaitau minėtuosius darbus, 
o vėliau su kiekvienu studentu viešai aptarsiu jo darbą, tikriau taisytinas vietas. 
Didžioji darbų dalis yra silpna, kai kurie išvis absurdiški, bet pasitaiko gerų, o kai 
kuriuose nestinga tikrai puikių minčių, originalių, įdomių ir protingų pastebėjimų. 


1924 Metų vasario 5 d. 
Antradienis 


Be galo daug dirbu, o dienoraščiui turiu mažai laiko. Nuolatos mane nuo darbo 
atitraukia kokie nors darbai, tad ne kasdien turiu laiko konspektuoti paskaitas. 
Gaudau kiekvieną dieną ir kiekvieną valandą šitam darbui, o kitiems (tarp jų ir 
dienoraščiui) skiriu mažai laiko. 
Vakar šiek tiek laužė kaulus, atrodė, kad tuoj kils temperatūra. Bijau ir vėl susirgti. 
Žiema įsigalėjo kaip reikiant. Nenori ji šiemet niekur trauktis. 


1924 metų vasario 6 d. 
Trečiadienis 


VA s. 


dramas. Lietuvos scenoje jos parodytos pirmą kartą. Nuotaikinga vieno akto Me- 
terlinko“*? drama „Neprašytas svečias“ - tas svečias mirtis, nuolatos egzistuojanti 
keistose aklo senio vizijose, keliančiose siaubą visai šeimai, susirinkusiai prie ligo- 
nės kambario. Ir stipri Hauptmano““ drama „Hanelė“ - originali, charakteringa, 
gili Hauptmano kūryba. Geriausiai žinomi kūriniai „Paskendęs varpas“ ir „Ver- 
pėjai“. Šis autorius visada man palieka didelį įspūdį, o drama „Hanelė“, kurios ne- 
buvau skaitęs, mane domino dėl sensacijos, kuri kitados, prieš dvidešimt kelerius 


629. Meterlinkas Morisas (Count Maeterlinck, pilnas vardas: Maurice Polydore Marie Ber- 
nard, 1862-1949), teisininkas, belgų poetas, dramaturgas. Už dramos kūrinius 1911 m. suteik- 
ta Nobelio literatūros premija. Žinomas bitininkas. 

630. Hauptmanas Gethardas Johanas Robertas (Hauptmann Gethard Johannn Robert, 1862- 
1946), vokiečių dramaturgas ir novelistas, vienas literatūrinio natūralizmo propaguotojų. 1912 m. 
apdovanotas Nobelio literatūros premija. 

metus, nutiko, kai ten spektaklis buvo rodomas. Tai nutiko mano studijų laikais 
Peterburge ir anuomet sensacija mane labai sudomino. Dramos scenoje pasirodo 
Kristus. Nors teatro afišose Kristus nebuvo minimas, jis buvo vadinamas klajūnu 
(„CTpaHHMKP ), vis dėlto visa spektaklio eiga ir dangaus vizija leido nustatyti Kris- 
taus tapatybę. Tuomet konservatyvūs sluoksniai ir stačiatikių dvasininkai pakėlė 
triukšmą dėl Kristaus profanavimo ir reikalavo uždrausti pasipiktinimą keliančią 
dramą, nors Kristus šioje dramoje nepriekaištingai idealizuojamas, o pažangieji 
ėmė aršiai ginti spektaklį. „Hanelė“ tapo vienu tų veiksnių, kurie vidinių kontras- 
tų kamuojamoje visuomenėje, dirbtinai slopinamoje neveiksnių formų, kas buvo 
carinėje Rusijoje XIX-XX amžiuje, kai dar iš pažiūros reakcija buvo galinga, o vi- 
suomenėje jau tvinko pažangusis ir revoliucinis judėjimai, staiga atsiskleidė kon- 
trastų tiesa, kuri tryško aistra bet kam, tarnavusiam tikrajam memento““. Tai buvo 
įspėjamasis kovos signalas, kovos, kuri netrukus išties ir išsiveržė. Ne dėl Kristaus 
„Hanelės“ spektaklyje, o dėl valdžios, dėl savo viršenybės ir teisės į diktatūrą, kuri 
buvo, arba į tą, kuri radosi po revoliucijos. Viskas tada Peterburge baigėsi tuo, kad 
minėtąjį spektaklį buvo uždrausta rodyti. Nors tuo laiku šito kūrinio dar nežinojau, 
tame ginče palaikiau pažangiai mąstančiuosius. Tokie prisiminimai ir atvedė mane 
į teatrą. Aišku, Lietuvoje „Hanelė“ neturėjo tokio poveikio, kaip tuomet Peterbur- 
ge. Drama gražiai pastatyta - puikios dekoracijos ir režisūra. Aktoriai vaidino irgi 
gerai. Pats veikalas iš pradžių man nepatiko, atrodė, kad Hauptmanas tiesiog at- 
"skleidžia moterišką isteriją, bet vėliau, žiūrint spektaklį, išryškėjo prasmingos šito 
veikalo mintys. 
Vis dėlto Meterlinko drama buvo prastai suvaidinta. 


1924 metų vasario 7 d. 
Ketvirtadienis 


Vakare universitete vėl vyko I semestro kolokviumas. Iš tų maždaug penkiasdešim- 
ties studentų, kurie dar nelaikė kolokviumo, į rašto darbą atėjo tik devyni. Aišku, 
visi kiti, išskyrus nedideles išimtis, visiški asilai, kurie neturi pareigos jausmo ir 
prastai mokosi. Kai išdalijau rašto darbus, ėmiau dirbti su tais studentais, kuriuos 
pasikviečiau aptarti jų kolokviumo raštu. Daugelis darbų labai silpni ir geriausiu 
atveju perfrazuoja mano mintis, išdėstytas per paskaitas, hektografuotas studentų 
paskaitų komisijos. Vis dėlto radau kelis tikrai gerus darbus, pavienius, galima sa- 
kyti, net ir puikius, kupinus originalių minčių, teisingų minčių, parodančių žinias 


631. Memento (lot.) - atminčiai, prisiminimui. 

ir gerą orientaciją. Būna ir taip, kad darbas parašytas prastai, bet kai pradedame 
kartu aiškintis temą, paaiškėja, kad autorius kur kas taikliau mąsto ir suvokia pro- 
blemą, nei sugebėjo ją raštiškai perteikti. Tad manau: raštiški kolokviumai su po 
to sekančiais žodiniais aptarimais minčių, išdėstytų raštu, yra vertingesni už kolo- 
kviumus, kuriuose atsakinėjama vien žodžiu. 


1924 Metų vasario 8 d. 
Penktadienis 


Šiandien gerai padirbėjau konspektuodamas universiteto paskaitas. Mėgstu dirbti, 
kai pataikau į pačią temos esmę, kai apčiuopiu analizuojamos problemos branduolį 
ir mintyse turiu visą reikiamą turinį. Tuomet sąvokos būna tikslios ir mintis plėto- 
jasi tarsi siūlų kamuolys, paleistas žemėn. Užrašau tas mintis ant popieriaus tiksliai 
ir labai aiškiai. Tada darbas man teikia palaimą. Ir priešingai, virsta kančia, jeigu 
teužčiuopiu problemą ir jaučiu jos esmę, bet jos dar neperprantu ir todėl savo min- 
tijimu dar nepajėgiu jos išnarplioti. 

Mes, Tribunolo teisėjai, baiminamės, kad valdžia numarins garsiąją Purickio 
bylą. Jau visi ženklai rodo tokias tendencijas. Minėtoji nelemta byla ir taip itin lė- 
tai vyniojosi. Atrodo, valdžia darė viską, kad būtų vilkinama, o dabar, matyt, išdrįs 
coup dėtat“* ją panaikinti. Viskas daroma labai gudriai, apsimetant, kad laikomasi 
įstatymų, politinio takto. Tokio sumanymo vykdytojas, jeigu neklystu, yra ministras 
Tumėnas. Be jokios abejonės, visa tai daroma ne dėl krikščionių demokratų globo- 
tinio Purickio, kurio politinė karjera Lietuvoje jau baigta ir kurio asmenybė ar net 
sutana - Purickis yra kunigas! - greičiausiai mažai rūpi krikščionims demokratams. 
Kalba sukasi apie stambesnį žaidimą, apie didesnę politinę įtaką, o jeigu apie asme- 
nį, tai irgi stambesnį - turtuolį Vailokaitį. Krikščionys demokratai puikiai žino, kad 
viešumoje Purickio byla bus baisiai sensacinga, kad saukompromituos jų valdymą ir 
jų Žmones, dirbusius Steigiamajame seime, ypač atskleis negražius, nieko bendra su 
tauria veikla neturinčius veiksmus, krikščionims demokratams vertingas paslaugas - 
kitaip tariant, pono kunigo Vailokaičio spekuliacijų istoriją. Tai kam leisti miniai su- 
sipažinti su tokiais nemaloniais faktais, kam leisti apie tai plakti liežuviais, kam kelti 
žmonių aistras! Paskutiniu metu planuojami tokie veiksmai: pagal Konstituciją už 
tarnybinius nusižengimus ministrai yra traukiami baudžiamojon atsakomybėn tik 
pritarus Seimui, o juos teisia Aukščiausiasis Respublikos Teismas. Purickio byla ir 
yra iškelta dėl tarnybinio ministro nusižengimo. Dar prieš pradedant tyrimą ir prieš 


632. Coup d'Ėat (pranc.) - valstybinis perversmas, šiuo atveju - valstybiniam įsikišimui. 

apkaltinant Purickį ją iškėlė teismo tardytojas (anuomet juo buvo Toliušis) - tuo lai- 
ku, kai dabartinė Konstitucija dar negaliojo ir nebuvo daromos jokios išimtys ar išly- 
gos patraukiant ministrus baudžiamojon atsakomybėn. Valdantieji kėlė klausimą: ar 
Tribunolas išties yra Aukščiausiasis Respublikos Teismas, nes tam tikrai kategorijai 
bylų jis yra tik apeliacinė instancija ir sukurtas pagal rusų Teismo rūmų („Cyne6Haa 
Ilanara“) pavyzdį. Teismo rūmai nebuvo Aukščiausiasis Teismas ir dėl to minėtasis 
teismas nėra kompetentingas teisti Purickį. Tokios abejonės buvo svarstomos, tačiau 
jų atsisakyta, nes galima tik įsivaizduoti, kad yra teismas, dar aukštesnis už Tribunolą, 
bet iš tiesų tokio nėra ir teisėtai jis yra Aukščiausiasis Lietuvos Teismas, kurio veikla 
apima net Klaipėdą. Taigi jau nėra kaip paneigti šį faktą. 


1924 metų vasario 9 d. 
Šeštadienis 


Mykolo Sleževičiaus bute vyko ložės posėdis, kuriame dalyvavo: Mykolas Sleževi- 
čius, Jonas Vileišis, Felicija Bortkevičienė, Dominykas Semaška, Augustinas Janu- 
laitis, Zigmas Žemaitis, Antanas Sugintas ir aš. Buvo numatytas Žemaičio referatas 
apie kovą su klerikalizmu. Vis dėlto, prieš pradedant šitokią temą, į dienotvarkę 
įtraukiau kelis organizacinius klausimus. Taigi pirmiausia iš salės išprašėme brolius 
mokinius, t. y. Žemaitį ir Sugintą - ložės nariai meistrai man pritarė, kad broliai 
Žemaitis, Sugintas ir Toliušis pakeliami į meistrus. Vadinasi, mūsų ložė turės tik du 
mokinius - brolius Purėną ir Viktorą Biržišką. Man labiausiai rūpėjo iki meistro 
kilstelėti Toliušį, nes noriu jį įtraukti į prezidiumą. Toliušis yra labai veiklus, inicia- 
tyvus, todėl jo mūsų prezidiumui labai reikia. Na, o statute numatoma, kad į prezi- 
diumą gali būti renkamas tiktai meistras. Kadangi Toliušis yra jauniausias brolis, į 
ložę priimtas vos 1923 metais, tad skirdami jį meistru negalėjome nepaisyti ir dviejų 
už jį vyresnių, posėdyje dalyvavusių brolių - Žemaičio, priimto į ložę 1921 metais, ir 
Suginto, priimto 1922 metais. Purėnas ir Viktoras Biržiška nebuvo pakelti į meistrus 
tik dėl to, kad nedalyvavo posėdyje. Paskui kalbėjau apie tarptautinius mūsų santy- 
kius, kurie po mano kelionės nepasistūmėjo į priekį. Brolis Kairys, kuris dabar yra 
Berlyne ir kuriam per Kalėdas pavedžiau ypatingą užduotį susisiekti su broliu Kartjė 
la Tentu, neseniai atrašė, kad negali to padaryti, nes nepakankamai moka prancūzų 
ir vokiečių kalbas, be kurių neįmanoma išsiversti. Kairys rašo, kad jam padėti ga- 
lėtų jo žmona (Leono dukra), tačiau dėl mūsų slaptumo jis negali jos prašyti. Mano 
manymu, nieko baisaus, jeigu Kairio žmona sužinotų apie ložės egzistavimą, bet 
nežinotų, kas ložei priklauso. Vis dėlto ložė nusprendė, kad to daryti nereikia, nes 
aš pats galiu parašyti laišką broliui Kartjė la Tentui ir, pasitaikius progai, nusiųsti 

jį Kairiui, kuris toliau persiųstų paštu. Paskui buvo kasmetiniai ložės prezidiumo 
rinkimai. Iš senojo prezidiumo narių buvo išrinkti: aš tapau garbinguoju (venera- 
ble), sargu tapo (venerable pavaduotojas) Mykolas Sleževičius ir oratoriumi Mykolas 
Biržiška. Kairys nebuvo išrinktas, nes Janulaitis protestavo prieš jį dėl etikos sume- 
timų - mat Kairio ir Janulaičio santykiai vis dar nepagerėjo, o komisija, kurią sudarė 
Vileišis ir Mykolas Biržiška, dar nelikvidavo nesusipratimo. Tad iždininku išrinktas 
Jonas Vileišis, o sekretoriumi Zigmas Toliušis. Kalbėjome ir apie kandidatus į bro- 
lius. Žemaičiui prašant pritarėme Tado Ivanausko (atlikti tyrimą pavesta Vileišiui) 
ir Kazimiero Sleževičiaus“ (atlikti tyrimą pavesta Purėnui) kandidatūroms. Vėliau 
Žemaitis skaitė referatą apie kovą su klerikalizmu. Darbas buvo pernelyg apiben- 
drintas, perdėtai rodantis klerikalų godumą. Konkrečių išvadų nepateikė. Vis dėlto 
buvo įdomi mintis apie organizacinį mūsų vystymąsi: prelegentas teigė, kad, augant 
mūsų skaičiui, susiskirstytume į temines ložes, t. y. suburtas pagal veiklos sferas. Tai 
mus labiau susietų ir leistų konkrečiau dirbti. Na, o antiklerikalizmo tema yra mėgs- 
tamas Janulaičio arkliukas - ir šį kartą Janulaitis pademonstravo begalinį radikaliz- 
mą. Sleževičius, kalbėdamas apie mūsų - masonų - kovą su klerikalizmu dėl laisvos 
minties kultūros, išdėstė įvairias konkrečias ir skubias veiklas, kuriomis turėtume 
užsiimti - ypač leidyba, paskaitomis, pagaliau įtakomis kuriamame kairiųjų klube. 
Galų gale Janulaitis ir Žemaitis buvo paprašyti pateikti konkrečias išvadas per kitą 
posėdį. Man atrodo, kad, kaip visada, nieko nauja nebus iš viso to išpešta. 


1924 metų vasario 10 d. 
Sekmadienis 


Neeilinis įvykis - šiandien neįvyko Teisės fakulteto tarybos posėdis. Posėdžiai jau 
pasidarė tokie dažni, o jeigu kurį sekmadienį jų nevyksta, išties tai tampa neeiliniu 
įvykiu. 

Visą dieną buvau namie, šiek tiek skaudėjo galvą. Vakare išėjau į miestą, nes turė- 
jau bilietą į operą, o po spektaklio su Juozu Albinu Herbačiauskiu nuėjome vakarie- 
niauti į „Metropolio“ restoraną. Žiūrėjau „Traviatą“. Iki šiol nebuvau matęs šito spek- 


633. Sleževičius Kazys (1890-1953), fizikas, meteorologas, žymus mokslininkas ir pedagogas, me- 
teorologijos ir geofizikos mokslų ir mokymo pradininkas Lietuvoje, ilgametis Kauno, o vėliau 
Vilniaus universitetų meteorologijos krypties katedrų steigėjas ir vedėjas. Unikalių Lietuvoje 
mokslinių darbų iš gravimetrijos (sunkio jėgos) ir magnetizmo sričių pirmasis organizatorius ir 
atlikėjas. Gabus mokslo ir mokymo organizatorius, žinomas pedagogas ir mokslo populiarin- 
tojas. 1922 m. pabaigoje jis buvo pakviestas dirbti į Lietuvos universiteto Matematikos-gamtos 
fakultetą. Iš pradžių dirbo vyr. asistentu, geofizikos ir meteorologijos lektoriumi Eksperimen- 
tinės fizikos katedroje. Vėliau išrinktas geofizikos docentu, jam pavestos atsakingos pareigos 
organizuoti gerai įrengtą geofizikos kabinetą. 

taklio, tačiau buvau girdėjęs kai kurias jos 
arijas. Susigundžiau opera, šiandien daina- 
vo Lietuvos operos žvaigždė Kipras Petraus- 
kas, kuris labai retai čia rodosi, mat klajoja 
po pasaulį ir į Kauną užsuka retai kada - gal 
kokį kartą per kelis mėnesius. Vos afišose 
pasirodo Kipro Petrausko pavardė, kaipmat 
prie bilietų kasų nusidriekia eilės, nors bi- 
lietų kaina būna pusantro karto didesnė nei 
įprasta, nes Petrauskas, išskyrus nuolatinę 
algą, dar ima honorarą už pasirodymą. Tad 
kas tik gali, tas renkasi pasiklausyti Petraus- 
ko. Būti operos spektaklyje, kai dainuoja 


Vienas iš publikosš(žiovaudamas): Ar jau nebus galo. tiems, soneran 

i P i > Kas savaitę po kelis! išdainavo, įšskamhino visus muzikos dalykus. Jų pri- 
P etrauskas, laikoma gero tono ženklu, inte trūkę, kartoja senus nesykį girdėtus. Deklamatorės irgi vaišina publiką senu 
li . . . . b Maironies Vilnium, smuikinikai tuo pat Massenetu ir Didlio „serenada“, Tfu, 
igentų ir tarnautojų pareiga, galimy e pa- vis tas pat, nieko naujo. Daugiau nebesiduosiu koncertan nė su kabliu 


traukiamas!.. 


rodyti, kad jie priklauso aukštesniam visuo- 


menės sluoksniui. Vakarai su Petrausku yra | Karikatūra,Mūsų koncertai, 


k satyros laikraštis Garnys, 1925, nr. 5 (72), p. 5. 
tam tikras rautas teatro kuluaruose. Damos 


ateina itin išsipusčiusios. Be lietuvių, į operą 

susirenka nemažai žydų ir lenkų. Petrauskas tikrai yra didis artistas, turintis Dievo 
dovaną - didžiulį talentą. Jis ir prieš karą didžiojoje Marijos teatro scenoje Peterbur- 
ge“*, ji vertinama kaip aukščiausios klasės Europos scena, buvo laikomas puikiu ar- 
tistu ir gerai žinomas. Jo vaidmuo „Traviatoje“ (Alfredo, Violetos meilužio) yra vienas 
didžiausių, tokių, kurie tęsiasi (kartu su pačios Violetos vaidmeniu) per visą spektaklį. 
Petrauskas man labiau patiko „Fauste“, bet ir šiandien juo žavėjausi. Violetos arijas 
dainavo Jozefskaitė““, jauna artistė, neseniai baigusi dainavimo studijas Italijoje. Jos 
balsas gražus, įstabi dainavimo kultūra. Jauna artistė puikiai atliko Violetos vaidmenį. 
Lietuva apskritai gali didžiuotis savo operos teatru. Per tokį trumpą laiką sugebėjo 
ją kilstelėti iki didžiojo meno aukštumų. Puikios ir dekoracijos, kostiumai. Baleto 
buvo nedaug. Apskritai dekoracijos tiek operos, tiek dramos teatruose yra puikios. 
Tokiomis dekoracijomis, kurias mačiau Hauptmano pjesėje „Hanelė“ ir Meterlinko 
spektaklyje „Neprašytas svečias“, didžiuotųsi bet kurios sostinės teatras. 


634. Marijos teatras (rus. Mapuunckuū meamp) - operos ir baleto teatras Sankt Peterburge, 
įkurtas 1783 m. Muzikinis teatras veikė dabartinės Sankt Peterburgo konservatorijos pastato 
vietoje. Iki 1803 m. čia statytos ir dramos. 1860 m. pavadintas imperatoriaus Aleksandro II žmo- 
nos Marijos vardu, nuo tada veikia dabartinėse patalpose Teatro aikštėje, archit. A. Kavosas. 
Kipras Petrauskas čia dainavo 1911-1920 m. 

635. Jozefskaitė Kamila. 

1924 metų vasario n d. 
Pirmadienis 


Šeštajame savaitraščio Vairas numeryje (redaktorius Antanas Smetona) pasirodė 
labai graži kunigo Tumo recenzija apie mano knygelę Lietuvos politinės partijos, 
išleistą prieš dvejus metus Vilniuje; tik du jos egzempliorius pernai sugebėjau čio- 
nai parsisiųsti. Recenzijoje Tumas rašė ne tik apie knygos, kurios tik pirmoji dalis 
pasirodė (antroji niekada nepasirodys, nes rankraštis nebaigtas ir baigtas jau nebus, 
o dalelė tęsinio apie Santaros, socialistų liaudininkų ir Valstiečių sąjungos partijas 
buvo parašyta, bet kažkur pradingo), bet ir apie mane labai palankiai ir gražiai 
atsiliepė — apie mano nuopelnus šaliai. Klysta tik tvirtindamas, kad mano santykis 
su Lietuvos lenkų dvarininkais visada buvo neigiamas. Taip nėra ir, atrodo, iš kny- 
gelės tokios išvados pasidaryti negalima. Norėčiau daugiau knygelės egzempliorių 
iš Vilniaus parsigabenti, bet tai tikrai nepaprastai sudėtinga. 

Šiandien neblogai užsidirbau. Papos vertybiniuose popieriuose, kuriuos 1919 me- 
tais konfiskavo bolševikai (regis, Liutkevičius) ir kuriuos stebuklingai 1921 metais 
įmūrytus krosnyje Zarasuose surado kažkoks Jakovickis, buvo ir Mečio Bohdano- 
vičiaus““ vekseliai Mamos vardu. Dalį vekselyje įrašytos skolos Mečys jau seniai kai 
kurioms mano seserims buvo grąžinęs, o visa kita suma buvo dar neišmokėta. Mečys 
norėjo skolą sumokėti caro rubliais, kurie jokios vertės neturėjo, bet Vilniuje viešė- 
jusi Elizka Komorovska užsuko pas jį į Obodovcus ir išsiderėjo, kad skolą grąžintų 
Vilniaus žemės banko lakštais. Pasidalijus lakštus man teko 4000 nominalinių rublių. 
Planavau tuos lakštus paversti pinigais, be to, Marynia ir Elvyra man davė po 500 šitų 
lakštų rublių paversti grynaisiais. Girdėjau, kad už tokius lakštus moka po 20 dolerių 
už 1000 nominalinių lakštų. Tad nenorėjau jų keisti. Nuo Kalėdų nešiojausi juos ki- 
šenėje, vis dar nedrįsdamas parduoti. Visiškai netikėtai ir visai atsitiktinai prieš kelias 
dienas kavinėje p. Francišekas Končia“? pasakė, kad tokių lakštų vertė labai pakilo 
ir dabar mokama iki 100 dolerių už 1000 nominalinių rublių. Šiandien Končios re- 
komenduotas žydas ir nupirko juos iš manęs už tokią kainą. Už 5500 nominalinių 
rublių gavau 340 dolerių ir 2100 litų. Visiškai netikėtas uždarbis, jeigu būčiau prieš 
mėnesį pardavęs minėtuosius lakštus, nė pusės sumos nebūčiau gavęs. Marynia su 
Elvyra irgi apsidžiaugs, kai šiomis dienomis joms tūkstantėlį litų persiųsiu! Įsivaiz- 
duoju, kaip seserys aikčios! Nežinau, kur slypi paslaptis, kad taip pakilo lakštų vertė. 


636. Bohdanovičius Mečyslavas (Mečys, Bohdanowicz Mieczystaw), dvarininkas, Obodovcų dva- 
ro (tuo laiku Lenkija, Vileikos pavietas, dabar - Baltarusija) savininkas, Mykolo Romerio pus- 
brolis iš Mamos pusės. Mečio motina Marija Bohdanovičova (Bohdanowiczowa), kilusi iš Tukalų 
(Maria Tukalto), buvo Autoriaus Mamos - Konstancijos Tukalaitės (Konstancja Tukalto) - sesuo. 

637. Koncza Franciszek. 

Vilniaus žemės bankas priima hipotekos skolas tokiais lakštais ir, matyt, jais, o nei gry- 
naisiais yra patogiau mokėti, nes caro rubliais ar Lenkijos markėmis nominaliai sko- 
los sumokėti negalima. Tad, matyt, yra tokių lakštų paklausa - galbūt Vilniaus krašte 
jau supirkti visi tokie lakštai, ir spekuliantai supirkinėja juos kaimyninėse šalyse. 


1924 metų vasario 12 d. 
Antradienis 


Lietuvos visuomenės, nusistačiusios tautiškai, dėmesys ir vėl nukreiptas į Klaipėdą, 
kurioje vyksta nauji tarptautiniai bandymai spręsti jos likimą. Į Klaipėdą suvažiavo 
tarptautinė komisija, vadovaujama amerikiečio Deiviso“*, susibūrusi Tautų Lygos 
tarybos gruodžio mėnesio įsakymu, pačiai Lietuvai prašant. Gavusi tokį prašymą 
Tautų Lygos taryba, kuriai Klaipėdos tarptautinio statuso klausimą Antantės Am- 
basadorių taryba, pati negebėdama projekto suderinti su Lietuvos kontrprojektu, 
nusprendė sukviesti specialią ad hoc tarptautinę komisija, ją sudarė šalių, nepri- 
klausiusių dabartinei Antantei ir neatstovavusių Ambasadorių tarybai, asmeniškai 
nesuinteresuoti nei Klaipėda, nei Lietuvos ir Lenkijos ginču nariai, turėję ištirti 
problemą ir pateikti išvadas parengtame statute. Minėtajai komisijai priklauso: 
amerikietis (Jungtinės Valstijos), olandas ir švedas. Komisija jau atvyko į Klaipėdą 
ir vietoje tiria padėtį. Komisija, ištyrinėjusi padėtį, lyg ir planuoja išvykti į Žene- 
vą ir ten pateikti išvadas. Kalbama, kad kovą problema jau turi būti išspręsta. Na, 
o gruodį diplomatai, Vyriausybė ir Lietuvos seimo valdantieji pateikė visuomenei 
Tautų Lygos tarybos nutarimą apie tokios komisijos sudarymą, kaip didelę Lietuvos 
diplomatų sėkmę. Tiktai Pažangos opozicija ir Smetonos Vairas kartu su grupe- 
le asmenų, atstovaujančių ryškiai nepriklausomą poziciją tarptautinėje politikoje, 
radikaliai antilenkiškų ir antiprancūziškų, tad koja kojon žengiančių su Pažanga 
(Janulaitis irgi tarp jų), labai abejojo „sėkme“ ir įspėjo, kad toks būdas tiesus kelias 
į tai, ko Vyriausybė atseit taip stengiasi išvengti. Klaipėdos problemą išspręsti su- 
dėtingiausia dėl Lenkijos, kuri nori naudotis Klaipėdos uostu ir turėti tranzitą per 
Lietuvą. Lenkija reikalauja tarptautinių garantijų, kad galės uostu naudotis, o Lie- 
tuva prieštarauja, nes suvokia, kad tarptautinės garantijos dar labiau sankcionuotų 
Vilniaus aneksiją. Jeigu jau negalima tokių teisių pripažinti (tam tikru atžvilgiu 
Lietuva gali tai sieti ne su Vilniumi, o su Lenkijai priklausančiomis Slanimo ir Nau- 
garduko žemėmis ties aukštutiniu Nemunu ir Ščiara, kurioms Lietuva neturi pre- 


638. Deivisas Normanas (Davis Norman Hezekiah, 1878-1944), JAV diplomatas, prezidento de- 
mokrato Tomo Vilsono (Wilson) sekretoriato tarnautojas, JAV delegacijos narys 1919 m. Taikos 
konferencijoje. 

tenzijų), tai bent norėtų neleisti Lenkijai dalyvauti uostą valdant ir kontroliuojant, 
jausdama, kad tai gali tapti būdu nuolatinių Lenkijos bandymų pavergti Lietuvą ir 
pririšti ją prie Lenkijos stipresniais saitais, o tada silpnesnė Lietuva prarastų nepri- 
klausomybę. Vis dėlto didžiausias Lietuvos noras - jeigu jau neįmanoma visiškai 
paneigti Lenkijos hinterlando“*? (aišku, kol tas baltarusių ir lietuvių hinterlandas 
priklauso Lenkijos valstybei) - išsisukti nuo jų realizavimo, atimant iš jų bet kokias 
tarptautines sankcijas ir pasilikti galimybę jų veiksmus padaryti priklausomus nuo 
valstybinio nesutarimo su Lenkija. Tokie yra oficialūs Lietuvos siekiai atsižvelgiant 
į šalies visuomenės nuomonę. O nepalenkiamoji opozicija nepritaria jokiam kom- 
promisui ir laikosi logikos, kad būtina Lietuvai solidarizuotis su palaužtaisiais ir 
nugalėtaisiais - pirmiausia su Vokietija ir galbūt su Rusija. Reikalauja radikaliai 
atsisakyti bet kokių tarptautinių pastangų paisyti Lenkijos teisių ir interesų. 


1924 Metų vasario 13 d. 
Trečiadienis 


Tautų Lygos tarybos gruodžio nutarimą dėl komisijos, sudarytos iš nesuinteresuotų 
šalių atstovų Klaipėdos klausimu, Lietuvos valdžia ir diplomatai vadino didžiule 
Lietuvos diplomatine sėkme. Nors opozicija, kurios nepailstantis atstovas užsienio 
politikos reikalams yra Vairas, buvo teisi sakydama: nesvarbu, kas sudaro komisi- 
ją, o tai, kokiais principais vadovausis komisija, kuriai pavesta parengti Klaipėdos 
statutą, laikantis nuostatų, išsakytų 1923 metų vasario 16 dieną“““, negali patenkin- 


639. Hinterlandas (vok. das Hinterland) - teritorija, esanti kurio nors centro ekonominės trau- 
kos zonoje. 

640. Ambasadorių konferencija 1923 m. vasario 16 d. paskelbė Antantės ir Lietuvos priimtą 
sprendimą: Klaipėdos uosto ir krašto suverenitetas oficialiai perduotas Lietuvai. Šito perdavi- 
mo sąlygos buvo aiškiai apibrėžtos: a) Klaipėdos krašte turėjo būti įsteigta autonomija ir tautos 
atstovavimas su atitinkamomis institucijomis, kuriose būtų oficialiai vartojamos abi kalbos, lai- 
komasi visų gyventojų lygių teisių, nepaisant jų kilmės, kalbos ar tikybos, lygybės tarp piliečių 
ir užsieniečių civilinės teisės ir lygių teisių prekybos srityse; b) Taip organizuoti tranzitą jūra ir 
upėmis, kad būtų atsižvelgta į Lietuvos ir Lenkijos regionų, kurių natūralus išėjimas į jūrą yra 
Klaipėda, interesus, įsteigti uosto ūkio administraciją, atitinkančią jo plėtrą, pirmiausia įku- 
riant franko zonas ir, vietoje reziduojant suinteresuotųjų Lietuvos ir Lenkijos regionų atstovams, 
garantuoti būtinas jų prekybos lengvatas; c) Lietuvai garantuojant, Klaipėdos kraštas turi atly- 
ginti dar nepadengtas avansuotas jo administracijos vadovo ir jo darbo išlaidas; d) Lietuvai arba 
kraštui turi būti perduoti visi Reicho ar kitų vokiečių valstybių turtai ir nuosavybė. Lietuva savo 
ir krašto vardu įsipareigoja prisiimti Versalio sutarties 254 ir 256 straipsnių prievoles; e) Lietu- 
vai perėmus čia nurodytomis sąlygomis Klaipėdos kraštą, Paryžiuje Ambasadorių konferencija, 
dalyvaujant Lietuvos ir Klaipėdos krašto atstovams, turi parengti Klaipėdos krašto statutą ir su 
Lietuva sudaryti šį sprendimą atitinkančią konvenciją. 

ti reikalavimų, prieštaraujančių šitam aktui, vis dėlto Vyriausybė ir Vyriausybės 

dauguma“* į tai nekreipė dėmesio. 1923 metų vasario 16 dienos sutartyje, kuria 

Antantės valstybės iškilmingai perdavė Klaipėdos suverenumą Lietuvai, yra išly- 
ga, kad Lenkija turės teisę naudotis Klaipėdos uostu ir turėti tranzitą per Lietuvą. 
Lietuvos vyriausybė buvo viešai pripažinusi minėtąjį aktą su visomis jo išlygomis, 
o prieš pripažinimą protestavo opozicija. Seimas, žinodamas minėtojo akto turinį 

ir tai, kad jis buvo pripažintas, nesukritikavo Vyriausybės, vadinasi, patvirtino jos 

poziciją. Tad ar galima dabar reikalauti, kad nebūtų daromos atitinkamos išvados, 
ir nesvarbu, patinka tai Lietuvai, ar ne. Ir visai nesvarbu, kokia bus komisija, kas ją 

sudarys - ji turi pateikti išvadas ir įtraukti jas į savo projektą. Galima, žinoma, ne- 
prieštarauti Lenkijai naudingoms išlygoms-ir nesibaiminti komisijos išvadų, tačiau 

Vyriausybė ir Seimo dauguma, kurios nėra tokios tvirtos ir nepalaužiamos, kaip 

tai bando simuliuoti, nes nedrįsta prisipažinti, kad rūpi tas pats, kas ir opozicijai, 
nori pasirodyti, kad jų uolumas tikrai nėra mažesnis. Visa tai suponuoja ydingą 

Vyriausybės ir Seimo daugumos poziciją ir taip, be abejo, susilpnina jų veiklą tiek 
išorėje, tiek šalies viduje — toji veikla atrodo nenuosekli, ribojama tam tikrų išly- 
gų, vaikiškai kvaila ir kompromituojanti Lietuvą. Viena daroma ir žadama, kita 

sakoma. Jeigu kalbama apie įsipareigojimus, jis suteikiamas, o kai kalbama apie 

duoto žodžio pasekmes, tuomet jau traukiamasi, kalbama, aiškinama, oponuojama 

ir t. t. Visa tai atrodo tarytum išsisukinėjimai. Opozicija jau seniai kalbėjo: jei- 
gu valdančioji dauguma, atsakinga už Vyriausybės politiką, iš tiesų nori išvengti 

pasekmių, kilusių dėl įsipareigojimų, kuriems pritarė Vyriausybė, privalo paleisti 

Vyriausybę, nutraukti jos įsipareigojimus ir turėti laisvas rankas. Tačiau didžioji 
Seimo dauguma nieko apie tai nenorėjo girdėti ir naudojosi stručio taktika tiek 
šalies viduje, tiek išorėje. Dabar Vyriausybė ir Seimo dauguma sukasi tarsi žiurkė- 
nas rate. Nori laviruoti tarp išoriškai nepalenkiamos pozicijos taip siekdama atimti 
ginklą iš opozicijos ir „primesti“ Lietuvai sąlygų, palankių Lenkijai, kurias, ko gero, 
iš tikrųjų norėtų sušvelninti, tačiau širdies gilumoje laiko jas tinkamomis priimti, 
galbūt netgi geidžiamomis (trokštamomis), bet svarbiausia - neprisipažinti, kad jų 
tokia pozicija. 


641. Originale - większość rządowa. Turėtų būti: Seimo dauguma (większość sejmowa). 

1924 Metų vasario 14 d. 
Ketvirtadienis 


Planuojama įvesti togas ir beretes teisėjams ir prokuratūrai. Jau seniai apie tai kal- 
bėta, tačiau dabar ministras Tumėnas, mėgstantis įvairius sumanymus, labai susi- 
domėjo šiuo reikalu, o kad artimiausiu metu į Tribunolą turi būti priimti du teisėjai 
iš Klaipėdos, tenai dėvimos togos ir beretės, tad ir pas mus klausimas pasidarė ak- 
tualus. Aš asmeniškai esu už tokią inovaciją, jai pritaria ir mūsų pirmininkas Kriš- 
čiukaitis, o Janulaičiui ir Čepui tokia mintis nepatinka. Praėjusią savaitę Janulaitis 
buvo Klaipėdoje, tvarkė reikalus, susijusius su Klaipėdos apskrities pavaldumu Tri- 
bunolui, ir iš ten atsivežė parodyti teisėjo togą ir beretę, kurios ten buvo privalomos 
dar nuo vokiečių laikų. Šiandien į ministeriją Tumėnas pasikvietė asmenų būrį tei- 
sėjų togų ir kepuraičių stilistikai ir ornamentams aptarti. Atėjo keli asmenys: Kris- 
čiukaitis, aš, ministras Tumėnas, viceministras Brazaitis, ministerijos patarėjas 
Balcevičius“**, apygardos teisėjai Staškevičius“, Boreiša“** ir Adomavičius“5. Ap- 
žiūrėjome Klaipėdos togą ir kartu bandėme kurti lietuviškąją. Lietuviškoji turi būti 
juoda, laisva, su didelėmis, plačiomis rankovėmis, kaip kad vokiškoji, tačiau apy- 
kaklė ir rankovės jau kitokios, tamsiai žalios. Po kaklu turi būti švelnus raudonas 
plastronas, dengiantis marškinius ir kaklaraištį, o ant plastrono turi būti prisiūtas 
metalinis Vyties ženklelis. Beretė bus Vytauto Didžiojo beretės kopija - raudonu 
fonu. Artimiausiu laiku togos ir beretės jau bus privalomos. 

Sujudimas dėl Klaipėdos labai primena analogišką sujudimą Kaune dėl Hy- 
manso projekto. Analogiška opozicijos veikla, analogiški Vyriausybės ir Seimo pus- 
veiksmiai, o valdantieji, kaip ir Hymanso projekto laikais, liaudininkai, vadovaujami 
Sleževičiaus, eina koja kojon su krikščionimis demokratais. Seime aliarmo signalą 
paskelbė Šilingas“, kuris kategoriškai palaikė Smetonos opoziciją ir pradėjo radi- 
kalią veiklą prieš bet kokius kompromisus ir nuolaidas Klaipėdos klausimu. Šilingas 
buvo Seimo komisijos užsienio reikalams pirmininkas. Jis reikalavo, kad Lietuvos 
vyriausybė kategoriškai atmestų 1923 metų vasario 16 dienos išlygas dėl Lenkijos 
tranzito ir teisės dalyvauti Klaipėdos uosto valdyme. Vyriausybė ir kiti komisijos 
nariai — tiek krikščionys demokratai, tiek liaudininkai — nesutiko, teigdami: jeigu 


642. Balcevičius Adolfas. 

643. Staškevičius Jonas. 

644. Boreiša Julijonas. 

645. Adomavičius Petras (originale - Adamowicz, 1879-?), teisininkas, 1921-1928 m. buvo Kauno 
apygardos teismo narys. 1928-1940 m. dirbo Vyriausiojo Lietuvos tribunolo Civilinio skyriaus 
teisėju. 

646. Šilingas Stasys. 

Lietuva pritarė minėtajam aktui, tai jis negali būti taip staiga atmestas, ir reikia gin- 
tis kitais metodais - atitinkamai interpretuojant tekstą. Šilingas laikėsi nuomonės, 
kad tokia interpretacija nepadės ir kad dabartinis elgesys tik patvirtins pritarimą 
išvadoms ir pasekmėms. Galų gale Šilingas atsistatydino iš užsienio komisijos pirmi- 
ninko pareigų. Nuvažiavo su vizitu pas Galvanauską ir pareiškė, kad nuo šiol jis stoja 
prieš jį ir kovos su juo visomis parlamentinės kovos priemonėmis. Visos partijos (so- 
cialdemokratų partija irgi) paskelbė Seime solidarią interpeliaciją Ministrui pirmi- 
ninkui dėl Klaipėdos. Vakar vyko posėdžiai, kurie buvo skirti Klaipėdos reikalams ir 
kurie baigtis turėtų rytoj. Vis dėlto atrodo, kad toji interpeliacija yra tiktai komedija, 
skirta partijoms išsikalbėti, pasimėtyti patriotinėmis frazėmis, švelniai pakritikuoti 
Vyriausybę ir švelniai pagrūmoti Antantės bei Lenkijos pusėn, bet nepamirštant at- 
sargos - paliekant pravirą langą radikaliai atsisakyti kompromiso, jeigu visuomenė 
pareikalautų atsisakyti kompromiso, kaip kad buvo su Hymanso projektu, ir suteikti 
Vyriausybei pasitikėjimo votumą, kuris sankcionuos dabartinius kompromisinius 
veiksmus „o gal pavyks“. Vienintelis Šilingas deda pastangas, kad būtų sukurta kam- 
panija prieš Vyriausybę, bet panašu, kad jis nieko nenuveiks. Girdėjau, jau susirado 
keturiolika savo sekėjų. 


1924 Metų vasario 15 d. 
Penktadienis 


Norėčiau būti prastas pranašas (juk visada mano pranašystės buvo neteisingos), bet 
man atrodo, kad Klaipėdos statuto baigtis bus tokia pati, kokia prieš dvejus metus 
buvo Hymanso projekto baigtis. Vyriausybė ir Seimo dauguma laviruos, vilkins, 
klaidins visuomenę, kad yra nusiteikusios griežtai ginti Lietuvos suverenumą ir 
kad nereikia nieko baimintis, teiks kontrprojektus ir išlygas, tikėdamosi, kad pa- 
vyks iš Europos išsikovoti kokių nors nuolaidų ir sušvelninti nemalonius statuto 
punktus. Žodžiu, ką nors išsiderėti. Kita vertus, slopins aliarmą ir abejones, kad 
galų gale visus pastatytų jau prieš įvykusį faktą, kuris bus aiškinamas būtinybe 
arba pasakojimais, kad nėra to bloga, kas neišeitų į gera, arba kad velnias ne toks 
baisus, kokį jį piešia. Tipiška oportunistų taktika. Mano nuomone, opozicijos ke- 
liamas aliarmas yra iš tiesų perdėtas, kaip ir Lenkijos pavojus Lietuvai - nors jo 
paneigti irgi neįmanoma, - jis nėra toks didelis ir grėsmingas, koks vaizduojamas 
Lietuvoje, o Lietuva yra pakankamai užsigrūdinusi ir atspari, kad leistųsi būti iš- 
naudojama tomis tranzito išlygomis, kurias Europa nori jai primesti. Vis dėlto, be 
jokios abejonės, toji linija, kurios laikosi oportunistai, jie gal ir mąsto panašiai kaip 
aš dėl lenkų pavojaus, renkasi blogą taktiką ir nekelia man nei pagarbos, nei sim- 

patijų. Esu linkęs pritarti opozicijai, kuri teigia: jeigu Lenkija turės tranzito teisę 
per Lietuvą iki Klaipėdos ir dar kokias nors teises valdyti Klaipėdos uostą, tai bus 
kartu pritarta, kad Vilnius priklauso Lenkijai, Vilniuje sutvirtės Lenkijos valdžia 
ir bus lengviau išlaikyti Vilnių savo rankose visiems laikams. Šitame teiginyje slypi 
tam tikra politinės metodikos klaida. Kol kas tikrai pasekmės bus tokios. Galuti- 
nai atgauti Lietuvai Vilnių įmanoma kuriant Vilniaus krašte glaudesnius ryšius 
su Lietuva, o ne kenkti Vilniui dėl to, kad jis buvo atplėštas. Opozicija pamiršta 
kitus veiksnius ir visą Vilniaus politiką grindžia kaltinimais Lenkijai ir pačiam 
Vilniui dėl užgrobimo ir galimai diplomatijos spekuliacijomis, kurios grindžiamos 
vokiškais rusiškais koziriais. Tokie veiksniai ir žaidimas gali praversti, taigi negali- 
ma jų visiškai atmesti, tačiau negalima ir pertempti stygos, prisimenant, kad lazda 
turi du galus ir kartais gali smarkiai tvoti. Nors Vyriausybė ir Seimas visa tai, ko 
gero, geriau suvokia už opoziciją, bet renkasi labai prastą taktiką, net nepalyginti 
kvailesnę už opoziciją. Gal opozicija ir klaidžioja, perdeda, tačiau argumentuoja 
tiksliai ir vadovaujasi logika: žino, ko nori, ir turi aiškų tikslą, kartu sąmoningai 
renkasi priemones, o šito labai trūksta valdantiesiems, veikiantiems tik pusėtinai, 
besirenkantiems vilkinimo kelią ir klaidžiojantiems po kažkokį kontrastingą cha- 
osą, kuriame sumišę žodžiai su veiksmais. O finalas greičiausiai bus toks: atėjus le- 
miamai akimirkai valdantieji išsigąs nepalenkiamos opozicijos pozicijos, logiškos 
ir žinančios pasekmes ir... pasitrauks. Bėda ta, kad toks pasitraukimas parodžius 
iniciatyvą visada yra blogiau nei tai, ką siūlo opozicija - nerodyti iniciatyvos. At- 
sitraukimas lemiamu momentu, kai jau parodyta iniciatyva ir duoti pažadai, kom- 
promituoja Lietuvą. O Lietuva taip elgiasi nuolatos. 


1924 metų vasario 16 d. 
Šeštadienis 


Šeštosios Nepriklausomos Lietuvos metinės. 

Šį kartą prisidengus dideliais šalčiais iš anksto buvo atšaukti viešieji renginiai 
Nepriklausomybės proga. Kasmet vykdavo eisenos, kuriose dalyvaudavo mokyklos, 
draugijos, organizacijos, kasmet gatvėmis žygiuodavo žmonės, nešini plakatais, gro- 
davo muzika, būdavo sakomos viešos kalbos ir t. t. Šiais metais žiema išties atšiauri, 
ilgai laikosi šalčiai, vis dėlto pastarosiomis dienomis tikrai nėra labai šalta, bent jau 
ne šalčiau, nei buvo pastaraisiais metais. Mitingai ir eisenos Nepriklausomybės proga 
atšaukti ne dėl šalčių, o dėl Klaipėdos, mat valdantieji labai nenori, kad per mitingus 
pasigirstų kalbos apie Klaipėdą, kad visuomenė jas girdėtų ir įsijautrintų. Tad visos 
šiandienos šventės vyko uždarose patalpose, kamerinėje aplinkoje. 11 valandą Bazi- 

likoje aukotos šventos mišios su giesmėmis, 


12 valandą įvyko iškilmingas Seimo posėdis 2 
dalyvaujant kviestiniams svečiams - kvieti- 
mai buvo išsiųsti Seimo pirmininko vardu. < 
Vakare teatre buvo rodoma opera „Faustas“, i 
o Fausto vaidmenį atliko Kipras Petraus- 

kas. Spektaklis buvo su bilietais. 11 valan- ||; 


) 

LAS 
ILIUSTRUOTAS ŽURNALAS - EINA KAS MĖNESĮ | 
Rugpjūčio mėn. Alkis Peles: al. 1825 m. | 
N2 Redakcijos ir Administracijos „adresas: K Kaunas, Daukanto g. 9 N2 


iai va, 
SMULKÜS, SPAUDAI NEPRIIMTI RANKRAŠČIAI NEGRĄŽINAMI 


dą vakaro Lietuvių klube vyko minėjimas 
kviestiniams svečiams - kvietimai išdalyti 
Ministrų kabineto vadovo Galvanausko ir jo 
žmonos vardu - su šalta vakariene á la four- 
chette, gėrimais, muzika, šokiais ir rautu. Tu- 
rėjau kvietimą į mišias, vykusias Bazilikoje, 
su rezervuota vieta, kvietimą į Seimo posėdį 
ir vakarą Lietuvių klube. Visur ir dalyvavau. ~ 
Be minėtųjų renginių, 4 valandą universitete 
dar vyko didysis kasmetis posėdis - ne vien 
dėl Nepriklausomybės metinių, bet ir dėl 


Kan. Justinas Staugartis, II Seimo Pirmininkas 
* 


dvejų metų paties universiteto jubiliejaus || 
(1922 metų vasario 16 diena). Pasistengsiu | Nuotrauka „Kun. Justinas Staugaitis“, 
apie visus renginius papasakoti atskirai. Da- | Žumalas Krivulė, 1923, nr. 2, p. 1. 

lyvavau mišiose Bazilikoje, bet stovėjau šo- 

ninėje navoje kartu su eiliniais tikinčiaisiais; nepasinaudojau rezervuota vieta tarp 
iškilių valstybės tarnautojų ir garbės svečių. Po mišių pamokslą sakė vyskupas Ka- 
revičius“". Seime per iškilmingą posėdį kalbą pasakė jo pirmininkas, kanauninkas 
Staugaitis“. Jo kalba, kaip visada per panašias šventes, buvo retrospektyva darbų, 
nuveiktų per pastaruosius metus. Staugaitis kalbėjo apie tautinį ir valstybinį įdirbį, 
o vėliau apie aktualiausias ir opiausias Lietuvos problemas, t. y. Klaipėdą ir Vilaių. 
Kanauninko Staugaičio kalba buvo taktiška ir nuosaiki. Lietuvos pasiekimus jis pa- 
teikė spalvingai, optimistiškai, ypač kalbėdamas apie ekonominius santykius, valiu- 
tą, finansus, švietimą. Tradiciškai atidavė pagarbą ir agrarinei reformai. Kai kalbėjo 
apie Lietuvos išorės santykius, apie Nepriklausomybės siekį, negalėjo nepaminėti ir 
konflikto su Lenkija, kuris susijęs su Nepriklausomybės kūrimu ir, suprantama, su 
Klaipėda ir Vilniumi. Vis dėlto nė karto neištarė Lenkijos vardo, vadino ją kaimyne. 


647. Karevičius Pranciškus, vyskupas. 


648. Staugaitis Justinas, kanauninkas, vėliau vyskupas, 1918 m. vasario 16 d. Akto signataras, 
1923 m. rugpjūčio 10-1925 m. sausio 27 d. Antrojo Seimo pirmininkas. 

O kalbėdamas apie Klaipėdą aiškino, kad Lietuva, pasirašiusi Barselonos konvenci- 
ją“? apie prekybinio tranzito laisvę ir vandens kelių neutralumą, nenori kenkti laisvajai 

prekybai, tačiau negali leisti ir nepakęs, kad kaimynas, sulaužęs susitarimą (Suvalkų su- 
tartis), užėmęs dalį Lietuvos valstybės teritorijos kartu su jos sostine, galėtų dar reikšti 

kokias nors pretenzijas ir reikalauti iš Lietuvos vykdyti įsipareigojimus, o juo labiau 

kad Lietuva suteiktų kokias nors privilegijas Klaipėdoje, koliduojančias su jos suvere- 
niomis teisėmis, įduodančiomis į rankas antkaklį, kuriuo suspaus Lietuvą ir sunaikins 

jos nepriklausomybę. Pastaroji kalbos vieta ir dar viena, kai Staugaitis pakartojo kas- 
met kartojamą linkėjimą, kad kitąmet Nepriklausomybės šventė būtų švenčiama ne čia, 
Kaune, o Vilniuje, ir trečioji kalbos vieta, kuria atiduodama garbė kariuomenei, sukėlė 

gausias ovacijas - tiek Seimo deputatai, tiek kviestiniai svečiai ūžė. 


1924 Metų vasario 17 d. 
Sekmadienis 


Kaip įprasta, šiandien vyko universiteto Teisės fakulteto posėdis. Po pietų nuėjau 
gerti kviestinės „arbatėlės“ į Lietuvių klubą - ją orgnizavo Prancūzų ir lietuvių drau- 
gija. Likusį laiką dirbau namie. Apie minėtąją arbatėlę galbūt papasakosiu rytoj, o 
kol kas tęsiu pasakojimą apie vakardienos iškilmes. Baigdamas iškilmingą kalbą 
Seimo pirmininkas, kanauninkas Staugaitis užsiminė apie sveikinimo telegramas 
šeštųjų Nepriklausomybės metinių proga. Nebuvo daug sveikinimų, tiesą pasakius, 
tiktai dvi - iš Latvijos seimo delegatų, kurių trys deputatai iš trijų Latvijos frakcijų 
atvyko į iškilmes ir dalyvavo iškilmingame Seimo posėdyje, ir iš Čekoslovakijos 
seimo. Kai Staugaitis užsiminė apie minėtuosius sveikinimus, pasigirdo plojimai; 
vis dėlto publika aistringiau plojo išgirdusi Čekoslovakijos sveikinimus. Čekoslo- 
vakija apskritai labai populiari Lietuvoje, jos populiarumas didesnis, nes Lenkiją 
laiko prieše ir čekoslovakų politika Rytuose yra daugeliu atžvilgių priešinga Lenki- 
jos politikai. Be to, čekai labai moka didinti simpatijas sau ir pasidaryti populiarūs. 
Tarkime, šiandien jie, naudodamiesi susilpnėjusia Rusija ir jos atitrūkimu nuo slavų 
problemos, siekia užimti jos vietą ir tapti Slavų pasaulio avangardu, remia viską ir 
visus, kurie liko žlugus senajai Rusijai, ir kovoja su senosios Rusijos priešais, t. y. su 
Lenkija. Jie remia baltarusius ir ukrainiečius, jie siekia Lietuvos simpatijų. Lietuva 
nėra slaviška, bet artima slavų pasauliui ir solidarizuojasi tiek su Rusija, tiek su Len- 
kijos antagonistais. Seimo pirmininkas Staugaitis, norėdamas labiau pabrėžti čekų 


649. Barselonos konvenciją Lietuva pasirašė 1921 m. Tautų Lygai sukvietus Susisiekimo ir tranzi- 
to konferenciją Barselonoje. Lietuvai joje atstovavo Vaclovas Sidzikauskas. 


414 


draugystę, kalbėdamas apie čekoslovakų 

seimo telegramą, pakomentavo, kad tai tau- 

tos, Lietuvai keliančios itin dideles simpati- $ 

jas. To paties apie latvius jis nepasakė, nors BA d 


jų delegatai sėdėjo seimo salėje. 


BLS 


Zdráv bud' národe československý! Zūstavej 
ratolesti rostouci, pržijdiž Tvůj čas! Rostiž 
a vskyietej svobodny ve viastech Svych a veikė 
bratrské rodinie narodū svietą pro štiestį Svoje 
i pro blaho pržištiho osvobozeni lidstva! 


Vakarykštės iškilmės universitete buvo 
gražios. Posėdis vyko didžiojoje universite- 


to salėje, toje pačioje, kurioje aš dėstau. Salė 
susirinko sausakimša. Už didžiojo prezidi- 
umo stalo sėdėjo visas Universiteto senatas 


—— M mins ia i n a ~ a 


in corpore (trūko tik Humanitarinių moks- 


lų fakulteto dekano Mykolo Biržiškos) su ķ Kai: Mi pl ' A 
2 į du BA é TE B y 
rektoriumi Cepinskiu priešaky. Už to paties S (Ma A NEE KV 
Du GD IS 


stalo sėdėjo ir garbės svečias - Ministras a 
pirmininkas Galvanauskas. Pirmosiose sa- 
lės eilėse, šoninėse kėdėse sėdėjo profesūra 
ir iškilesni svečiai. Salės gilumoje sėdėjo 
jaunimas. Posėdį pradėjo Čepinskis. Po jo 
apie jauno universiteto vaidmenį ir nuopel- 
nus kalbėjo Galvanauskas. Po Galvanausko 


universiteto profesiorius Lašas“? perskaitė metinę ataskaitą. Po jo kalbos salės gilu- 
moje pasigirdo „Gaudeamus igitur“ - taip gražiai, taip taktiškai jaunimas padainavo. 
Vėliau buvo paskelbta pertrauka, kuria pasinaudojau ir išėjau. Nepasilikau viešojoje 
profesoriaus Dovydaičio“ paskaitoje apie Angliją. 


1924 metų vasario 18 d. 
Pirmadienis 


Tęsiu pasakojimą apie užvakar vykusias vasario 16-osios iškilmes. Tos dienos vaka- 
rą - baigiantis šventiniams renginiams - Lietuvių klube vyko rautas. Tiesa, jame 
dalyvavo tiktai asmenys, gavę pono ir ponios Galvanauskų kvietimus. Nežinau, 


650. Lašas Vladas. 

651. Dovydaitis Pranas (1886-1942), teisininkas, filosofas, visuomenininkas, redaktorius, leidė- 
jas. 1918 m. vasario 16 d. Nepriklausomybės Akto signataras, ministras pirmininkas, Lietuvos 
katalikų mokslo akademijos akademikas. 

Kalna 3 itai 


| | | į : . Krivulės numerio, skirto Čekoslovakijai, viršelio faksimilė. 
kalbos jaunimas sugiedojo tautinę giesmę, 1924, nr. 10. 


kurios visa salė klausėsi atsistojusi. Paskui 


kodėl jis buvo vadinamas rautu, nes buvo ir šokiai. Vienu žodžiu, įvyko šventinis 
vakaras. Renginys vėlavo; kvietime buvo parašyta, kad pradžia vyks be penkiolikos 
vienuoliktą vakaro. Tokia vėlyva valanda numatyta, kad visi svečiai spėtų pabuvoti 
operoje. Aš operoje nebuvau. Pirmojo salonėlio, kuris buvo tik įėjus į Lietuvių klu- 
bą, viduryje stovėjo p. Galvanauskas su žmona. Jiedu žmones sutikinėjo ir sveiki- 
no, kaip vakaro šeimininkai. Pirmą kartą mačiau ponią Galvanauskienę, prancūzę, 
kiek girdėjau, siuvėją, kuri, išskyrus paryžietei būdingą grožį, neturėjo nei kraičio, 
nei išsilavinimo. Ji buvo jauna našlė, augino dukrytę, kuri šiandien jau panelė. Da- 
bartinė ponia Galvanauskienė ištekėjo už jauno inžinieriaus ir lietuvio emigranto 
ir net nesvajojo, kad šitas neturtingas vaikinas po keliolikos metų taps susikūrusios 
Lietuvos Respublikos ministru pirmininku. Beje, tuo laiku niekas net nesvajojo 
apie tokią Respubliką. 

Vakaras buvo nuotaikingas, susirinko daug žmonių: ministrai, seimo deputatai, 
kitų šalių diplomatai, aukštieji pareigūnai, daug ponių ir panelių. Kai pasirodė ponas 
Respublikos prezidentas Stulginskis su žmona, visa draugija patraukė į valgomąsias sa- 
les, kuriose ant didžiulių stalų netrūko šaltų užkandžių, gėrimų, pyragų, saldėsių, vaisių. 
Vėliau vakaro dalyviai išsiskirstė po salonus ir kabinetus. Didžiajame salone skambėjo 
egzotiškos juodaodžių amerikiečių melodijos. Tokios, kokios dabar madingos Vakarų 
Europoje. Ir, aišku, buvo šokiai. Kai kas, susėdę prie staliukų, gėrė kavą, valgė tortus ir 
vaisius, bendravo. Šoniniuose kabinetuose buvo lošiama kortomis. Aš užsibuvau iki 3 
valandos ryto. Neblogai praleidau laiką. Pasikalbėjau su Toliušiu, su Seimo žydų frak- 
cijos atstovais Robinsonu ir Garfunkeliu“*, Lenkų frakcijos deputatu Liutiku, teisingu- 
mo ministru Tumėnu, Karo teismo prokuroru Vimeriu, su Sugintu ir Janulaičiu. Daug 
įdomių dalykų sužinojau. Gerai retkarčiais pasibūti tarp įvairių žmonių. 

Atkreipiau dėmesį, kad demonstratyviai vakare nedalyvavo opozicijos Klaipėdos 
klausimu vadai - Šilingas, Antanas Smetona ir jo sekėjai (ko gero, išskyrus Janulaitį). 


1924 Metų vasario 19 d. 
Antradienis 


Šiandien parašysiu apie sekmadienio arbatėlę prancūzų-lietuvių klube. Pirmasis 
viešasis minėtosios draugijos renginys, pirmoji jo prezentacija. Lietuvių visuomenė 
žinojo, kad tokia draugija įsteigta, nes pasirodė žinutės dienraščiuose, buvo nuro- 
dyti net draugijai priklausantys asmenys. Spauda jokių komentarų nerašė, bet vi- 


652. Garfunkelis Levas, Gorfinkel Leyb (1896-1976), žydų kilmės Lietuvos ir Izraelio advokatas, 
žurnalistas, politikas, 1922-1926 m. Lietuvos seimo narys. 


416 


suomenė vis viena atkreipė dėmesį į minėtąją draugiją. Netrūko ir nepasitenkinimo, 
ir aštrios kritikos, kad prancūzų-lietuvių draugija skirta Prancūzijos propagandai 
Lietuvoje, kad tai nepatriotiška, kad Prancūzija, remianti Lenkiją ir aukojanti Vil- 
nių, nori palaužti Lietuvos nepriklausomybę ir yra didžiausia Lietuvos priešė, kurią 
reikia tik smerkti užuot rodžius palankumą ar kokias nors simpatijas - nesvarbu 
kokioje srityje, kad ir apolitiškosios kultūros. Apie prancūzų-lietuvių draugiją, ku- 
riai ir aš priklausau, dažnai kalbėdavomės Tribunole. Mano kolegos Janulaitis ir 
Kriščiukaitis, kaip ir didžioji visuomenės dalis, apie ją kalbėjo su tam tikra panie- 
kos gaidele. 

Vis dėlto mūsų prancūzų-lietuvių draugijos nariai siekia kultūriškai suartinti ši- 
tas dvi tautas, o gal ne tik kultūriškai, bet ir politiškai. Tokie nariai yra buvęs finansų 
ministras Dobkevičius“ ir draugijos pirmininkas, Kauno meras Jonas Vileišis. Aš 
taip pat labai simpatizuoju Prancūzijai, labai pritariu jos suartėjimo su Lietuva idėjai. 

Iki šiol prancūzų-lietuvių draugija nerodė didelių gyvybės ženklų. Buvo tik pa- 
reiškimas Prancūzijos spaudai apie draugijos susikūrimą, keli steigėjų susirinkimai, 
keli valdybos susirinkimai ir vienas draugijos narių susirinkimas dėl kapitono d'Et- 
šegojeno, vykstančio per Kauną. Daugiau jokios gyvybės ženklų ir nebuvo. Rudenį 
buvo kalbėta, kad reikia organizuoti viešąją paskaitą apie prancūzų literatūrą, kad 
tai būtų pirmasis draugijos renginys. Prelegentas turėjo būti prof. Voldemaras, bet 
jis buvo išvarytas iš Kauno ir visas projektas pakibo ore. Buvo kalbama apie viešąją 
"prancūzų skaityklą, apie tam tikrą prancūzų-lietuvių klubą, kuriame būtų dėstomi 
prancūzų kalbos ir literatūros kursai, apie viešuosius skaitymus, kuriuose, tarpinin- 
kaujant Alliance Frangaise“*, dalyvautų iš Prancūzijos pakviesti prelegentai, bet visa 
tai nebuvo įgyvendinta. Dabar galų gale valdyba nusprendė surengti viešąją arbatė- 
lę karnavalo proga - vakar kaip tik ji įvyko Lietuvių klubo patalpose, beje, puikiai 
pavyko. Susirinko apie 50 žmonių. Per arbatėlę padaugėjo ir draugijos narių, nes 
nemažai svečių tapo nariais. Be draugijos įkūrėjų ir senųjų narių, dalyvavo lietuviai 
Jonas Vileišis, Dobkevičius, Martynas Yčas, prancūzai p. Benua, kapitonas Šabanjė, 
konsulas Eiberas, prancūzų diplomatijos agentas Leklerkas (atšauktojo Padovanio 
įpėdinis). Dalyvavo ir Tadas Ivanauskas, prof. Šimkus, Jonynas, šambelionienė (po- 
piežiaus) Zaleska, p. Sleževičienė, panelė Galvanauskaitė (tiksliau - ponios Galva- 
nauskienės dukra iš pirmosios santuokos), Dominykas Semaška, jaunasis Grinius 
(Kazimiero sūnus) ir daug kitų ponų, ponių ir panelių. Susirinkusieji susėdo grupelė- 
mis prie staliukų, gėrė arbatą, saldžią degtinę ir likerius. Linksminosi kalbomis, valgė 


653. Dobkevičius Jonas. 
654. Alliance Française (Prancūzų sąjunga, susivienijimas) - tarptautinė organizacija, užsiiman- 
ti prancūzų kalbos ir kultūros propaganda. 

tortus, spurgas, pyragus. Grojo muzika, kelios poros šoko. Galiausiai buvo atneštos 
šampano taurės, o Jonas Vileišis, draugijos pirmininkas, su šampano taure rankoje 
pasakė labai gražią kalbą: papasakojo apie draugijos tikslus, pasveikino svečius ir 
pabrėžė gražius humanizmo šūkius - meilę, lygybę, brolybę ir laisvę, kurią Europai 
suteikė Prancūzija per Didžiąją revoliuciją ir kuri turėtų galioti ne tik tarp žmonių, 
bet ir tarp tautų, o šito ir siekia Lietuva. Labai gražiai Vileišis kreipėsi ir į brolius 
prancūzus. Paskui prancūziškai kalbėjo p. Leklerkas. 


1924 Metų vasario 20 d. 
Trečiadienis 


Kol kas sunku pranašauti, koks bus Klaipėdos likimas, tačiau bent kol kas pers- 
pektyvos atrodo prastai. Tarptautinės komisijos pirmininkas, amerikietis Deivisas, 
nelaimei, priklauso tai žmonių grupei, kurie mėgsta daug kalbėti, o tai nėra gerai, 
jeigu Lietuva siekia kompromiso. Ta Lietuvos dalis, kuri, kaip minėjau, pritaria 
pakenčiamam kompromisui, bet bijo tai pripažinti ir viliasi, kad kaip nors kitaip 
pakryps reikalai, tačiau opozicija yra budri ir atkreipia dėmesį į kiekvieną smul- 
kmeną. Juo didesnis aliarmas, juo sunkiau tikėtis, kad viskas nepastebimai praeis, 
nes kiekvienas aliarmas laivą nuplukdo į atvirus vandenis ir priverčia atsakingus 
politikus, nusiteikusius eiti į kompromisą, bet veikiančius puse kojos, pasisakyti. 
Jie bijo kalbėti atvirai, neturi ryžto pasipriešinti opozicijai ir priversti vaidinti, kad 
siekia to paties, ko siekia opozicija, ir kad patys eina tuo pačiu keliu - iš tiesų vaidi- 
na, kad eina, vis dėlto skirtumas tarp jų ir opozicijos yra tas, kad opozicija per anks- 
ti kelia aliarmą, kai jį kelti nėra jokių priežasčių, tad po kiekvieno tokio aliarmo 
valdantieji privalo visuomenei ką nors paskelbti ir taip komplikuoja kompromiso 
galimybes. Ponas Deivisas labai daug kalba ir kur buvęs, kur nebuvęs vis pabrėžia: 
Lietuvai būtina sutikti su išlygomis, būtina atsižvelgti į Lenkijos reikalavimus, mat 
jie ir teisingi, ir reikalingi vardan taikos. Galų gale pati Lietuva 1923 metų vasario 16 
dieną prisiėmė įsipareigojimus ir pritarė visam akto turiniui. Taigi Deivisas dar di- 
dina opozicijos keliamą aliarmą, o jo elgesys keistokas - netaktiškai elgiasi su Lie- 
tuva, žinodamas, kokie šalies santykiai su Lenkija, koks pastaruoju metu opus šitas 
klausimas. Kartais net įtarimas kyla, kad p. Deivisas tiesiog provokuoja Lietuvą, 
arba jis elgiasi nesąmoningai, neturėdamas supratimo apie susiklosčiusią padėtį ir 
nepaisydamas mažytės valstybės, bandančios pasipriešinti pasaulio didingiesiems; 
ji, ko gero, jo supratimu, yra tik laikinas kūrinys, kuris nutrūks, kai susitvarkys 
didžiųjų valstybių santykiai su Rusija, tik tuomet paaiškės, kurios valstybės išliks 
Europos rytuose, o kurios išnyks. Taigi - nekalbant apie ankstesnius šio pono pasi- 

sakymus - dabar jis padarė štai ką: kai komisija išvyko iš Klaipėdos, kurioje lankėsi 
norėdama išsiaiškinti įvykius vietoje ir perprasti vietos gyventojų nuomonę, į Var- 
šuvą, čia p. Deivisas kartu su kolegomis dalyvavo Respublikos prezidento priėmi- 
me, pusryčiavo su užsienio reikalų ministru ir t. t. Į Kauną jis nebuvo atvykęs, tik 
važiavo per jį ir su Seimo delegacija susitiko traukinių stotyje. Į miestą neužsuko, iš 
vagono neišlipo. Lietuviai, aišku, niršta, kad Deivisas Kauną ignoravo, o Varšuvoje 
bendrauja su aukštais teismo pareigūnais, ir pradeda įtarinėti, kad jis šališkas, o 
kartu ir opozicija turi dar vieną galimybę kelti bangas. Šiomis dienomis su deputa- 
tu Toliušiu daugiau pasikalbėjau apie Klaipėdą. Tai vienintelis jaunasis liaudininkų 
lyderis ir Seimo komisijos užsienio reikalams narys. Liaudininkų užsienio reikalų 
specialistas ir pranašas, savaime aišku, yra Sleževičius, žygiuojantis koja kojon su 
Galvanausku. Jis yra kompromiso šalininkas ir, sakyčiau, orientuotas į Vakarų Eu- 
ropą. Tad Toliušio nuomonė yra Galvanausko ir Vyriausybės nuomonė, o jis mane 
ramino, sakė, kad nėra jokios priežasties kelti aliarmą ar nerimauti. Pasak jo, aišku, 
kad Lietuva privalės suteikti tranzitą, nes jo išvengti nepavyks, bet tik tiek - jokių 
teisių valdyti ar naudotis Klaipėdos uostu nebus. Jokios nuomos 99-eriems me- 
tams, jokios eksteritorinės zonos Lenkijai. Dar sakė, kad Deivisas taip patikino ir 
jokių abejonių nėra. Tuomet atrodo, kad valdantieji sutinka su tranzitu. Tuo tarpu 
Galvanauskas, seime atsakydamas į interpeliaciją, kategoriškai tvirtino, kad negali 
būti nė kalbos apie suteiktas Lenkijai tranzito teises tol, kol jos rankose yra Vilnius. 
Ką gi, viena kalbama viešai, kas kita - privačiai. 


1924 metų vasario 21 d. 
Ketvirtadienis 


Dalį laiko skyriau paskaitai, o kitą dalį pokalbiams su tais studentais, kurie raš- 
tu nelaikė kolokviumo. Skaitydamas trumpus mūsų jaunimo rašto darbus turiu 
pripažinti, kad rezultatas geresnis, nei tikėjausi. Iki šiolei perskaičiau ir papildžiau 
per pokalbius apie 40 darbų. Be to, daugiau kaip 20 studentų kolokviumą laikė 
tik žodžiu. Tad iš 60-70 laikiusiųjų I semestro kolokviumą penkiolikai parašiau 
„labai gerai“ (už kolokviumus pažymiai nerašomi, bet rašausi pats sau, kad per eg- 
zaminus žinočiau, kas yra kas). Antai geriausiųjų mokinių pavardės: Gecelis Ma- 
rijampolskis, Jonas Strimaitis, Andrius Razvickis“5, Antanas Laugalis, Laurynas 
Pociūnas, Juozas Karklys, Zuzana Katiliūtė, Vincentas Nainys, Maksimilijonas Ei- 


655. Originale - Andrzej Razwicki. 

TRIMITAS 


LIETUVOS ŠAULIŲ LAIKRAŠTIS 


Eina kas savaitė ketvirtadieniais. 


vės Aleja Nr. 28. ū 
mina Llatuvoje: malama usmečiui 6 lit, trims O 
mėn. 3 Lit, SO et, pavieniui numeriu 25 centai, atoniuosos metams žo üt O 
pusmečiui 15 Iit, pavieniui numeriui 1 lit, 
mu + viaam pusl. GO lit, pusa! — 30 Ht., trečdaliu! — 24 fit, 
ketririadaliui — fit, petito silutei arba jos vietai 3 It. 50 ct. 
kinas raštai, fai nėra pridėta pašto žėnkių grąžinimui, nasaugom! ir O 
nai TU, 
Porsispausainti Iš „Trimite“ raštus, nenurodžius šaltinis, draudžiama. 0 


o 
BannnonananaconoDononuaDAUDOOODOOOLONOUDALOdonĖ 


Nr.176 | Kaunas, 1924 m. vasario mėn. 14 d.} V met. 


Valio nepriklausoma Lietuva su 
sostine Vilniumi. 


DOQOCH 


S Nodakaijos Ir Administracijos adrasas: Kaunas, Lais 
g k 1a lit, 
y: 
B 
D 


A 


+ 
Vasario I6 dieną sueina šešeri metai nuo 
to laiko, kai Lietuva pakilusi iš po pasaulinio 
karo griuvėsių sutraukė paskutinius ją varžiusius 
vergijos retežius pasiskelbė laisva ir nepri- 
klausoma valstybe. 2 
> 
Amžina garbė tiems Lietuvos sūnams, ku- 
rie už jos laisvą kovodami savo gyvybę pa- 
aukojo. 
44446460464446444444440444444444446446644460644404 


Prof. Krėvė- Mickevičius. 
Gelbėkim savo tėvynę. 


Niūnai kiekvienam, kas nenori užmerkti akis į gresiantį 
Lietuvai pavojų, yra aišku, prie ko mus veda ir prie ko paga- 
liau prives Klaipėdos klausimu derybos su Antantės valstybė- 
mis. Raminti save tuo, kad tarp Anglijos ir Prancūzijos yra ne- 
susipratimų, kad lenkų ir rusų padėtis yra pakitėjusi, negalima, 
nes Prancūzija dar labiau spaus Lietuvą, dar skubiau stengsis 
pravesti Klaipėdos klausimo Lenkijai palankų sprendimą, nes jai 


* 


rošius, Juozapas Igaunis, Balys Giedra, Julija 
Vaicekauskaitė, Salomonas Kodešas, Moiže- 
šas Fortuna ir Antanas Urbelis. 

Dar keli žodžiai apie Klaipėdą. Man at- 
rodo, kad Klaipėdos likimas nebus greitai 
išspręstas, bent jau aš pesimistiškai nusitei- 
kęs. Kaip opozicija perdeda Klaipėdos kom- 
promiso keliamą pavojų, sėdama jaudulį ir 
baimę, atskleidžia literato Krėvės-Mickevi- 
čiaus““ straipsnis, išspausdintas Šaulių leidi- 
nyje Trimitas, ir jo pasisakymas per Šaulių 
sąjungos susirinkimą vasario 16 dieną. Krė- 
vė-Mickevičius yra vienas iš Smetonos opozi- 
cijos šalininkų, gabus literatas ir garsus slavų 
literatūros profesorius universitete. Taigi jis 
tvirtina, kad praėjus trims mėnesiams nuo 
momento, kai Lietuva patvirtins Klaipėdos 
statutą, kurį rengia Deiviso komisija, Lenkija 
galutinai ne tik aneksuos Lietuvą, bet ir išvys 
visus lietuvių inteligentus, o visi veiklūs pa- 
triotai bus arba emigracijoje, arba Lenkijos 


Atsišaukimo „Valio nepriklausoma Lietuva su Vilniumi“ 
ir prof. Krėvės-Mickevičiaus straipsnio „Gelbėkim savo 
tėvynę" faksimilė. 

Trimitas, 1924, vasario 14, nr. 176, p. 1. 


kalėjimuose. Šioji baimė ir neapykanta Len- 
kijai, kuria kurstoma visuomenė, jau tampa 
isteriška. Ir kaip tikėtis, kad kompromisiniam 
Klaipėdos statutui, kuriame bus bent mažiau- 
sia nuolaida dėl Lenkijos tranzito, gali būti pritarta? Krikščionys demokratai, tarp 
kurių, atrodo, yra daugiausia bijančiųjų radikalios užsienio politikos, yra linkę sutikti 
su kompromisu, tačiau visa problema taip rutuliojasi, kad ir jie labiau baiminasi opo- 
zicijos riksmų nei pasekmių, jeigu nebus pritarta kompromisui. Savo leidinyje Rytas 
jie net žodeliu neužsimena apie kompromisą, sakyčiau, dar palaiko tą radikalų toną, 
kad opozicija negalėtų jų užsipulti ir nebandytų sukompromituoti. Ko gero, saikin- 
giausia yra liaudininkų pozicija. Jų vadas Sleževičius yra aiškus kompromiso šali- 
ninkas, bet atėjus lemiamai akimirkai jis neišdrįs pasipriešinti, nes tikslo nepasieks, 
tik susikompromituos. Kokios yra kompromiso galimybės? Kad Deiviso komisija 
pateiks kompromisą su išlygomis Lenkijai - aišku kaip dieną. 


656. Krėvė-Mickevičius Vincas. 

1924 metų vasario 22 d. 
Penktadienis 


Užsuko pas mane Tadas Petkevičius, vienas iš jaunųjų ir simpatiškųjų liaudininkų, 
jau gana žinomas ir iškilus jaunos lietuvių politikų kartos atstovas, Griniaus lai- 
kais buvęs Ministrų kabineto sekretorius, darantis teisininko ir diplomato karjerą, 
kandidatas į mūsų ložę. Užsuko jis pas mane, konstitucinės teisės profesorių, dėl di- 
plominio darbo. Per karą Petkevičius baigė teisės studijas viename Rusijos univer- 
sitetų, tačiau karo įvykiai jam sutrukdė išlaikyti valstybinius egzaminus, kurie Ru- 
sijoje buvo privalomi norint gauti diplomą. Dabar jis nori gauti mūsų universiteto 
diplomą. Pas mus išlaikė tuos egzaminus, kurių jam trūko Rusijoje, tačiau dar turi 
parašyti diplominį darbą, kurio mes reikalaujame. Darbą galima rašyti pasirinkus 
temą iš pasirinkto dalyko, prieš tai susitarus su tą dalyką dėstančiu profesoriumi. 
Petkevičius jau pasirinko jį itin dominančią temą ir turi reikiamos literatūros. Jo 
tema yra „Visuomenės nuomonė“. Vis dėlto jis suabejojo, ar pripažinsiu tokią temą 
savo dėstomu dalyku. Patvirtinau, kad tikrai taip. Nors mano dėstomas dalykas 
oficialiai vadinasi „valstybės teisė“, arba „konstitucinė“, taip aš jį vadinu, vis dėlto 
per paskaitas kalbu plačiau, įtraukiu visuomenės mokslą apie valstybę, kaip vieną iš 
visuomenės sąjungos formų, turinčių funkcionalių sąsajų su visuomeninio bendra- 
vimo visuma - kaip tikrosios konstitucinės teisės mokslą. Esu priverstas šitai dary- 
ti, nes atskiros katedros nei sociologijos, nei visuomenės mokslo apie valstybę pas 
"mus nėra. Visuomenės nuomonės problema yra nepaprastai svarbi tiek dėstant pir- 
mąją - sociologinę - mano dalyko dalį, tiek konstitucinę teisę, kadangi visuomenės 
nuomonė yra vienas tų veiksnių, kurie suteikia garantiją, kad veiks teisės normos, 
ypač netobulos („imperfectum“) konstitucinės teisės normos, neturinčios sankcijų 
ir teismų kontrolės. Tema apie visuomenės nuomonę labai įdomi ir vis aktualesnė 
šiuolaikiniame visuomeniniame bendravime. Sugintas, pasidomėjęs literatūra ir 
pamąstęs, pirmasis pasirinko temą apie įstatymus ir Konstituciją, valstybės teismų 
kontrolę ir Konstituciją, pirmasis pasirinko tokią temą. Pasirinko, bet nesu tikras, 
ar neapsigalvos ir parašys darbą, nes gilindamasis į temą įsitikino: „kuo gilyn į miš- 
ką, tuo medžių daugiau“ - juo daugiau perskaito mokslininkų darbų, tuo daugiau 
abejonių atsiranda ir apsispręsti sunkiau. Na, bet tai būdinga apskritai visam teisės 
ir visuomenės mokslui, o ypač konstitucinei teisei. Tad Sugintas, studijuodamas 
temą, vis mažiau pasitiki savimi ir bijo pradėti rašyti. Nežinau, ar jis nepersigalvos. 
Šiandien skauda kairę akį. Ji ašaroja, niežti, yra skausminga ir akies vokas tinsta. 
Galbūt miežis. Po pietų apsirišau akį ir visą vakarą taip prabuvau, o dirbau žiūrėda- 
mas tik viena akimi. 

1924 Metų vasario 23 d. 
Šeštadienis 


Prieš kelias dienas dienoraštyje užsiminiau, kad krikščionys demokratai ketina nu- 
marinti Purickio bylą. Pabandysiu artimiausiomis dienomis plačiau apie tai parašyti. 
Kita vertus, jeigu tokie ketinimai išdegs, vis viena teks sugrįžti prie temos, nes labai 
tikėtina, kad minėtoji byla sukels nemažai komplikacijų ir klausimų pačiame Tribu- 
nole, žinoma, jeigu iki to laiko pats Tribunolas nedegraduos. Kol kas noriu kalbėti 
apie minėtąjį degradavimą. Kol kas jo kardas kabo virš Tribunolo - tiesa, dar neaišku, 
ar taip bus, tačiau jau pradeda kristalizuotis ir ryškėti. Tumėno valdoma Teisingumo 
ministerija, Karoblio laikais buvusi visiškai neveiksni ir neįgali, dabar atgijo. Dabar 
ministerija kunkuliuoja, projektai verda, viskas svarstoma - visos mintys, abejonės ir 
galimybės, kurias kas nors kada nors išsakė, yra naršomos, taršomos, nagrinėjamos. 
Ir visa tai Tumėno iniciatyva. Pradedant teisėjų togomis ir kepurėlėmis kolegijų teis- 
muose, susikaupusių bylų likvidavimu Kauno apygardos teisme, smulkiųjų klausimų 
apie teisėjų darbo tarnybinį patikrinimą (ministrui Tumėnui įsakius, Kauno apygar- 
dos teismas jau pradėjo rengti reguliarius posėdžius nuo 9 valandos ryto, o Tumėnas 
tikrina teisėjus taip perdėtai, kad sutikęs gatvėje darbo valandomis klausia - aišku, 
privačiai, - kas tokio svarbaus nutiko, kad tenka palikti darbą teisme) ir baigiant vi- 
sos teisėtvarkos reorganizavimu, civilinio ir baudžiamojo kodekso pakeitimais. Visi 
minėtieji darbai vienu metu vykdomi Tumėno ministerijoje. Kalbėdamas apie keti- 
nimus numarinti Purickio bylą užsiminiau, kad buvo keliamas klausimas, ar Tribu- 
nolas išties yra Aukščiausiasis Lietuvos teismas, nors Lietuvos konstitucijoje rašoma, 
kad tai vienintelis visos šalies teismas. Konstitucija numato, kad būtent Tribunolas 
nagrinėja bylas dėl tarnybinių ministrų nusižengimų. Minėjau ir tai, kad tokios abe- 
jonės nebuvo pagrįstos, mat, pirma, pastaruoju laiku Lietuvoje nėra už Tribunolą 
aukštesnio teismo, o antra, neseniai, remdamasis tuo Konsitucijos straipsniu, kuris 
numato vieną Aukščiausiąjį Teismą visai šaliai, Seimas priėmė įstatymą, kuriuo Tri- 
bunolo jurisdikcija siekia ir Klaipėdos apskritį, o jos autonomija galioja ir teisėtvarkai, 
tad kartu buvo įvykdytas įstatyminis precendentas dėl Tribunolo - Aukščiausiojo 
Lietuvos teismo. Vis dėlto Tumėnas kuria planus sukurti naują Aukščiausiąjį Teismą, 
kuris bus dar aukštesnis už Tribunolą. Pagal Konstituciją Aukščiausiasis Teismas yra 
vienas, tačiau joje nėra pasakyti, kad tai dabartinis Tribunolas - nėra įvardytas teis- 
mo pavadinimas. Kol nėra kito aukštesnio teismo, tol Tribunolas yra aukščiausiasis. 
Tačiau sukūrus naują, dar aukštesnį teismą Tribunolas gali būti sužlugdytas. Tokiu 
būdu Aukščiausiasis Teismas pagal Konstitucijos apibrėžtį nėra organiškai susietas 
su Tribunolo pozicija Lietuvos teisėtvarkoje. 

1924 Metų vasario 24 d. 
Sekmadienis 


Rytą maniau, kad nesu kviečiamas į Teisės fakulteto tarybos posėdį, todėl nenuėjau 
galvodamas, kad jis šiandien neįvyks. Vėliau sužinojau, kad posėdis įvyko ir buvo 
svarstomos įdomios temos, dėl kurių tikrai būčiau nuėjęs. Ir kvietimą radau kiše- 
nėje, buvau tiesiog jį pamiršęs. 

Po pietų, didžiulėje Karių klubo“? salėje (1920 metais buvuso lenkų „Lutnios“ ir 
Seimo lenkų frakcijos biuro patalpos) vyko naujo politinio klubo steigėjų susirinki- 
mas, kurį inicijavo liaudininkai. Iniciatyvinės grupės vardu kvietimą pasirašė Kazys 
Grinius, Mykolas Sleževičius ir kažkokia ponia Novicka““. Aktyviausias minėtosios 
grupės narys yra Seimo liaudininkų frakcijos deputatas, Lietuvos vokietis Tornau““ — 
jaunas, drąsus žmogus (Liaudininkų partijoje apskritai daugėja gabių žmonių, ko 
gero, tai gabiausia partija, galbūt su ja lygiuotis gali tik dešinioji „Pažanga“). Į susirin- 
kimą atėjo 50-60 abiejų lyčių asmenų. Pirmininkavo mūsų brolis Jurgis Šaulys, se- 
kretoriavo mūsų brolis Sugintas. Diskutuota ir pritarta klubo statuto projektui, pas- 
kui paskelbta pertrauka, per kurią buvo aptarinėjami kandidatai į valdybą, pasitarta 
dėl klubo pavadinimo. Tai bus politinis klubas, žinoma, jame vyks ir klubams būdin- 
gi renginiai. Klubas turi sieti vadinamąją pažangią inteligentiją, skleisti jos nuomonę 


657. Kalbama apie Kauno įgulos karių klubą, kuris buvo įsteigtas 1919 m. liepos 23 d. Genero- 
lo Vlado Nagevičiaus-Nagiaus iniciatyva 1922 m. lapkričio 19 d. Kauno įgulos karininkai įsteigė 
karininkų korporacijos klubą. 1924 m. balandžio 30 d., prof. Jonui Jablonskiui pasiūlius ir krašto 
apsaugos ministrui įsakius, klubas pervadintas Lietuvos karininkų ramove. Klubas buvo Lie- 
tuvos karininkų patriotinis sambūris. Tuomet Lietuvoje klestėjo klubinė ir korporacinė veikla. 
Besikuriančios Lietuvos kariuomenės karininkai ėmė vienytis į laisvalaikio klubus, kurių tiks- 
las - patriotinės dvasios palaikymas visuomenėje. 

658. Originale - Nowicka. 

659. Tornau Aleksandras Haroldas (1895-1938), inžinierius, teisininkas, publicistas, visuome- 
nininkas, kooperacinio judėjimo dalyvis, politikas. Gimė vokiečių barono šeimoje, Adakavo 
dvare (Skaudvilės valsčius, Raseinių apskritis). Motina - norvegė. Nuo 1922 m. lapkričio 13 d. 
iki 1923 m. kovo 13 d. - Pirmojo seimo narys, priklausė LSLDP frakcijai, 1922 m. gruodžio mėn. 
susijungus Lietuvos valstiečių sąjungai su Lietuvos socialistų liaudininkų demokratų partija, 
priklausė Lietuvos valstiečių liaudininkų sąjungos frakcijai. Nuo 1923 m. birželio 5 d. iki 1924 m. 
balandžio 13 d. - Antrojo seimo narys. Priklausė Lietuvos valstiečių liaudininkų sąjungos 
(LVLS) frakcijai. Nuo 1923 m. balandžio 29 d. - LVLS frakcijos prezidiumo narys, nuo 1923 m. 
birželio 9 d. - LVLS frakcijos sekretorius. Atsisakė Antrojo seimo nario mandato (dėl kaltinimo, 
kad nuslėpė tarnavęs Rusijos imperijos kariuomenėje), minėtojo Seimo nariu nuo 1924 m. birže- 
lio 24 d. tapo Kazimieras Ralys. 1927 m. už politinę veiklą buvo nuteistas. Tris mėnesius kalėjo 
Varnių koncentracijos stovykloje. 1924 m. įstojo į Lietuvos universiteto Teisių fakultetą. 1931 m. 
universitetą baigė. 1931-1932 m. buvo advokatas Telšiuose, 1932-1938 m. - advokatas Kauno 
mieste. Ketvirtojo dešimtmečio pirmojoje pusėje buvo vienas LVLS Telšių apygardos komiteto 
vadovų. Nuo ketvirtojo dešimtmečio vidurio suartėjo su pogrindine Lietuvos komunistų partija. 

ir (apie tai, savaime aišku, viešai nekalbama, kad žmonės neišsigąstų, jog klubo veikla 
yra partinė) skleisti liaudininkų įtaką, didinti gretas, mat šioji partija ruošiasi būti 
valdančioji gal jau artimiausiu metu. Liaudininkai dėl daugelio priežasčių idėjiškai 
man yra artimi, dėl jų palankumo agrarinei reformai - tolimi, bet vis tiek jiems jau- 
čiu daugiau simpatijų, nes jų gretose netrūksta platesnių politinių pažiūrų žmonių, 
nes jie geba žiūrėti ir į Vakarus, ne tik į Rusijos rytus ar kerštu alsuojančią Vokietiją. 
Vis labiau iš valstiečius palaikančios partijos virsta pažangios kultūros partija. Iš vie- 
nos pusės tai nulemia jų oportunizmą, o iš kitos - jų aplinkoje dėl to vis labiau plė- 
tojasi Laisvosios Minties dvelksmas“““. Geriausias dabartinių liaudininkų evoliucijos 
pavyzdys yra jų vadas Sleževičius. 


1924 Metų vasario 25 d. 
Pirmadienis 


Norėčiau plačiau aprašyti temą, kurią pradėjau narplioti - apie ketinimus sumen- 
kinti Tribunolą, siekį numarinti Purickio bylą ir dėl to galimai kilsiančias proble- 
mas Tribunole, galbūt ir apie Tumėno ketinimus vykdyti teismų politiką. Tačiau 
taip trūksta laiko dienoraščiui, kad šiandien jau nesiplėsiu. 

Užsiminsiu, kad Tumėnui nepavyko mobilizuoti advokatų dirbti laikinai įkurta- 
me Apygardos teisme, kuris būtų veikęs tol, kol būtų išnagrinėtos visos užsilikusios 
bylos. Pasirinktas kitas kelias, tas, kuriam pritarė advokatų atstovai - esant reikalui 
prisiekusieji advokatai dalyvaus Apygardos teismo posėdžiuose, taip pat Tribunolo, 
bet Čia tik tie, kurie mažiausiai prieš trejus metus yra davę priesaiką. Tokia praktika 
bus nuolatinė, tačiau dabar svarbiausia susidoroti su ta šūsnimi bylų Kauno apygar- 
dos teisme. Eiliniai advokatai bamba ir dėl tokios tvarkos, bet Advokatų taryba jai 
pritaria. Tumėnas atsisakė radikalios mobilizacijos, mat įsitikino: susiduria su di- 
džiuliu pasipriešinimu, kurio nenugalės. Advokatų tarybos pirmininkas Stašinskas““: 
pasisakė prieš Tumėno projektą. 


660. Originale — ... szerzy w ich łonie powiew Wolnej Myśli. 

661. Stašinskas Vladas (1874-1944), teisininkas, visuomenininkas, savivaldybių veikėjas ir politi- 
kas. 1906-1907 m. buvo Lietuvos socialdemokratų partijos atstovas Rusijos II valstybės dūmoje. 
1918 m. lapkričio 11-1918 m. gruodžio 26 d. Pirmojoje vyriausybėje ėjo vidaus reikalų ministro 
pareigas, vėliau advokatavo Kaune, buvo Lietuvos advokatų tarybos pirmininkas (1920-1926 m.). 
Nuo 1930 m. birželio iki 1938 m. rugsėjo - Lietuvos banko valdytojas. Nuo 1938 m. spalio 1 d. iki 
1938 m. gruodžio 5 d. - Lietuvos teisingumo ministras. 

1924 Metų vasario 26 d. 
Antradienis 


Šiandienos laikraščiuose pasirodė „Eltos“ pranešimas apie Klaipėdos tarptautinio 
statuto projektą, kurį parengė Deiviso komisija. Tezės surašytos labai gudriai. Viena 
vertus, yra numatyta speciali Klaipėdos uosto valdyba, kuri užtikrintų tarptautinę 
valdybos kontrolę ir neleistų Lietuvai vienai priimti sprendimus laikantis Barselo- 
nos konvencijos dėl tranzito laisvės ir naudojimosi uostu, ypač dėl lenkų tranzito 
poreikių tenkinimo, o kita vertus, tenkinamas Lietuvos prašymas dėl Lenkijos ir 
neleidžiama jai tiesiogiai dalyvauti valdyboje. Uosto valdybos komisiją sudarytų 
trys asmenys, po vieną komisijos (ar komiteto) narį skirtų Lietuva ir Klaipėdos 
autonominė sritis, o komisijos pirmininką išrinktų Tautų Lyga, tačiau tai negalėtų 
būti nei lietuvis, nei lenkas, nei klaipėdietis. Tad Lenkija tiesiogiai uosto valdyme 
nedalyvaus. Tarptautinio pirmininko pozicija valdybos komisijoje būtų nepapras- 
tai svari: joks sprendimas be jo negalės būti priimtas; kilus ginčui pirmininkas tu- 
rėtų teisę kreiptis į Tautų Lygą. Tranzitas per Nemuną ir Lietuvos geležinkeliais bus 
vykdomas laikantis Barselonos konvencijos, bet Lietuva neturės teisės nutraukti 
tranzito dėl jokių priežasčių. Lietuva turėtų arba atšaukti muito mokestį tranzitu 
vežamoms prekėms tam tikromis proporcijomis, arba skirti vietą Klaipėdoje per- 
vežamoms prekėms į pusfabrikačius perdirbti. Yra ir nemažai tezių, keliančių tam 
tikrų problemų Lietuvai, pavyzdžiui, naujų geležinkelio linijų į Klaipėdą kryptis 
turės būti derinama su uosto valdyba ir t. t. Šiose tezėse visiškai nesuprantamas 
ir keistas man atrodo projekto punktas dėl geležinkelių tranzito per Lietuvą tarp 
Vilniaus ir Liepojos plombuotais vagonais. Kaip toks klausimas siejasi su Klaipėdos 
klausimu, kurį nagrinėjo Deiviso komisija — to aš apskritai nesuprantu. 

Kita vertus, net atmetus pastarąjį punktą su tam tikromis išlygomis dėl kitų 
punktų, kuriuos dar galima keisti prasidėjus detaliam redagavimui, tezės neatrodo 
blogiausios. Vis dėlto abejoju, kad atsirastų kokie nors šansai joms pritarti. Greičiau- 
siai Lietuvoje Deiviso projektas bus taip pat suniekintas, kaip kad buvo suniekin- 
tas Hymanso projektas dėl Vilniaus. Lietuva pernelyg pratusi nebaudžiama šiauštis, 
pernelyg išsiplėtė su savo reikalavimais - galbūt net ir lengvabūdiškai - su besąly- 
giško maksimalizmo, kuriuo nori pabrėžti, kad verčiau jau praras nepriklausomybę, 
nei pasiduos kokiems nors kompromisams. Be to, įsigudrino nepaisyti tarptautinių 
veiksnių, tikėdamasi, kad Rusijos ir Vokietijos grėsmė Europai yra labai svari. Galų 
gale pernelyg išpuoselėjo neapykantą Lenkijai, kurioje mato tik absoliutaus blogio 
vaiduoklį. Dėl visų minėtųjų priežasčių tikrai neis į kompromisą. Jau charakteringas 
tapo „Eltos“ prierašas prie pranešimo apie Deiviso komisijos tezes. Prieraše lakoniš- 

kai užsimenama: iš paties teksto paaiškėja, kad Deiviso komisijos darbas yra bevaisis 
ir betikslis, o jam pritarti nėra jokių galimybių. Be abejonės, „Eltos“ prierašą padik- 
tavo Seimo valdantieji ir Vyriausybė (Galvanausko dabar nėra, jis dirba Ženevoje). 


1924 Metų vasario 27 d. 
Trečiadienis 


Jokios vilties, kad Deiviso projektas, apie kurį rašo „Elta“, bus Lietuvoje priimtas. 
Šiandienos valdančiųjų (krikščionių demokratų) leidinyje Rytas pasirodė straips- 
nis, aštriai smerkiantis Deiviso tezes ir laidojantis bet kokias viltis, kad projektui 
bus pritarta. Straipsnis įtikinamas, mat jį pasirašė Šmulkštys““, kuris, palikus 
postą Šilingui, tapo Seimo užsienio reikalų komisijos pirmininku. Aišku, krikš- 
čionys demokratai išsigando ir traukiasi iš kompromisinės pozicijos į nenugalimo- 
sios opozicijos lauką. Valdantieji pajuto, kad kova su maksimalizmu, o kovoti jie 
bando puse lūpų, ne konkrečiais kompromisiniais argumentais, tik bambėdami 
dėl netikslingo aliarmo apie pavojų, praras populiarumą ir pakenks partijai. Iš 
tikrųjų vien liaudininkai pasisako už kompromisą, bet jie atstovauja jaunajai pa- 
žangiajai buržuazijai su Sleževičiumi priešaky ir jo sekėjais. Žiūriu, ir jie jau bijo 
garsiai prisipažinti, kad palankiai vertina kompromisą. Bijo dėl oportunizmo savo 
pačių stovykloje ir dėl populiarumo mažties už partijos ribų. Pastarojoje stadijoje 
liaudininkai yra pažangiosios inteligentijos ir smulkiosios buržuazijos (valstiečių) 
darinys. Žinoma, jų stovykloje dar yra radikaliųjų priešrevoliucinių atgyvenų. Jų 
stovykla dar nėra gerai sulipusi, dar nesusivienijusi, tad turi laviruoti ir nuolatos 
stengtis išvengti tokių dalykų, kurie gali erzinti įtakinguosius, esančius išorėje. Vis 
dėlto tautinio maksimalizmo opozicija, kuriai vadovauja Smetona ir jo sekėjai, pui- 
kiai žino, kur ieškoti paties kompromiso centro. Ir neklysta baksnodami pirštu į 
Sleževičių - figūrą, apie kurią buriasi panašiai mąstantieji, toli gražu ne tik liaudi- 
ninkai. Krėvė-Mickevičius per eilę savo išpuolių Šaulių sąjungoje atvirai užsipuolė 
Sleževičių, rodydamas į jį, kaip vieną iš kaltininkų dėl pastangų siekti Kompromiso. 
Maksimalistinės tautinės jaunimo grupės ir kitos visuomeninės grupės Sleževičių 
vos ne išdaviku vadina. Sulaukė jis ir visai nedviprasmiškų grasinimų. Sleževičius, 
jausdamas, kad tokie išpuoliai gali jam pakenkti ir kompromituoti tiek jo asmeni- 
nes įtakas, tiek partiją, Lietuvos žiniose ginasi asmeniškai ir per politinius bičiulius, 
atmesdamas kaltinimus ir užsipuldamas rėkiančiuosius. Dabar jis ir jo kolegos bijo 
prisipažinti, kad pritaria kompromisui. 


662. Šmulkštys Antanas. 

Krikščionys demokratai iš principo nepalaiko jokių įsitikinimų, jie tiesiog plau- 
kia pavėjui. Ko gero, norėtų, kad to vėjo apskritai nebūtų, o tada, visiškoje tyloje 
ir betvarkėje, be abejonės, sutiktų su kompromisu, na, kadangi pakilusio vėjo su- 
stabdyti jau neįmanoma, ir plaukia pavėjui. Faktas, kad apsukrūs kunigai taip tvirtai 
pasuko maksimalizmo keliu ir kad nebijo atmesti Deiviso projektą, matyt, turėtų 
būti raminamasis ženklas. Maksimalizmo fanatikai linkę vardan jo viską paaukoti, 
neišskiriant ir pačios nepriklausomybės, bet oportunistai kunigai neitų tokiu keliu. 
Greičiausiai yra tikimybė, kad, atmetus Deiviso projektą, tikrasis pavojus negresia 
Lietuvai ir už maksimalizmą bent kol kas pernelyg didelės kainos mokėti nereikės. 
Labai tikėtina, kad netrukus žlugs Galvanausko kabinetas. 


1924 metų vasario 28 d. 
Ketvirtadienis 


Vakare Rotušės salėse vyko lenkų koncertas-puota, neoficialiai vadinamas dvari- 
ninkų baliumi. Per jį surinktos lėšos skiriamos lenkų švietimui Lietuvoje. Turėjau 
kvietimą ir nuėjau - ne dėl to, kad man patinka tokie pobūviai. Priešingai, papras- 
tai per tokias šventes nemoku linksmintis, bet norėjau pabrėžti savo ryšį su Lietu- 
vos lenkais, atlikti acte de prėsence““ ir pademonstruoti solidarumą su pagrindi- 
niu baliaus tikslu - lenkų švietimu. Nebuvau ilgai tame pobūvyje, kadangi vakare, 
prieš šventę dar skaičiau paskaitą ir studentai laikė kolokviumą, kuris užsitęsė iki 
9 valandos 30 minučių vakaro, tad tik 10 valandą pasirodžiau. Kai atėjau, vyko 
koncertas, vaidino solistai, skaitovai deklamavo eiles, dainininkai dainavo. Visos 
sunumeruotos vietos buvo užimtos, tiktai tarpdury pastovėjau, paskui nuėjau į po- 
būvį. Čia sugužėjo rinktinė publika, daugiausiai buvo dvarininkų - ponios išsipuo- 
šusios, ponai elegantiški. Bufetas puikus, gausu nuostabaus skonio maisto, mėsos, 
pyragų, saldėsių, prieskonių. Visa tai suvežė ponios dvarininkės. Tikrosios puotos 
nesulaukiau, nes po 11 valandos vakaro išsmukau namo. Į šį pobūvį suvažiavo yisa 
Nepriklausomos Lietuvos šlėkta su poniomis ir į nuotakas tinkančiomis panelėmis. 
Baliaus terminas buvo priderintas prie kasmečio dvarininkų organizacijos „Pro- 
drol“, kitų draugijų ir sąjungų, kuriose dalyvauja dvarininkai, suvažiavimo datos. 
Per kasmetį „Prodrolio“ suvažiavimą buvo atnaujinama valdyba, kuri pagaliau, po 
kelerių metų, sugrįžo į „senąsias“ rankas, t. y. prieškario veikėjų, sudariusių bu- 


663. Acte de prėsence (pranc.) - atvykti iš pareigos, iš mandagumo. 

vusią Kauno žemės ūkio draugiją““*, rankas. Valdybos pirmininku buvo išrinktas 
p. Zigmantas Venclavovičius““ iš Noriūnų“““ 


ir Švoinickis“?, „Jaunieji“ (Kazimiero Jančevskio““, Velhorskio““?, Budzinskio““, 


„vicepirmininku Eugenijus Romeris 


Liutiko“" ir kitų grupė) rezervavo vietą politikoje, o organizacijos vairą perleido į 
senųjų prieškario veikėjų rankas. 

Janulaitis man parodė atsišaukimą, skirtą visoms panašioms kitų šalių draugi- 
joms, jį Klaipėdos klausimu išleido Lietuvių draugija Tautų Lygai remti. Jaunulaitis 
yra šitos draugijos pirmininkas. Atsišaukime pasisakoma prieš Deiviso principus, 
išdėstytus tezių projekte, nors apie patį projektą ir neužsimenama. Protestuojama 
prieš reikalavimą, kad Lietuva suteiktų Lenkijai tranzitą. Lenkijai, kuri užėmė dalį 
jos žemių su sostine imtinai ir prieš bet kokius bandymus atimti iš Lietuvos teisę 
valdyti Klaipėdos uostą. 


664. Kauno gubernijos žemės ūkio draugija įsikūrė 1900 m. Pirmasis jos vadovas buvo Rusi- 
jos ministras pirmininkas (tuo laiku dar tik būsimasis) P. Stolypinas. 1889-1902 m. jis gyveno 
savo dvare Kalnaberžėje, tiesa, žiemas leido Kaune ir užėmė Kauno gubernijos apskrities bajorų 
vadovo pareigas. Draugijos nariai savo ūkiuose darė pirmuosius augalų veislių, tręšimo, sėjos, 
pasėlių priežiūros bandymus. 1911 m. Dotnuvoje Kauno gubernijos žemės ūkio draugija įkūrė 
žemės ūkio mokslo ir mokymo židinį - vidurinę žemės ūkio mokyklą. 

665. Venclavovičius Zygmuntas (Węctawowicz Zygmunt, 1870-1928), teisininkas, advokatas, 
visuomenės veikėjas, dvarininkas, buvęs Noriūnų dvaro savininkas, Henriko Venclavovičiaus 
(Henryk Węctawowicz) ir Marijos Komaraitės (Maria Komar) iš Baisogalos dvaro sūnus. Buvo 
du kartus vedęs: pirmą kartą Stefaniją Mariją Zdzechovską (Stefania Maria Zdziechowska, 
1863-1915), © po jos mirties antrąjį Mariją Venclavovič (Maria Wectawowicz, 1870-?), Otono 
Venclavovičiaus (Otton Węctawowicz) ir Matildos iš Pacų-Pomarneckių ( Mattylda z Pac-Po- 
marnackich) dukrą. Iš abiejų santuokų turėjo po dvi dukras. Iki karo jis labai moderniai tvarkė 
dvaro ūkį, kuris nešė didelį pelną. Pats puoselėjo iš tėvo paveldėtą turtingą biblioteką, paveikslų 
kolekciją. 1911 m. dvaras gerai vertinamas žurnale Wieś ilustrowana (Iliustruotas sodžius), ten 
rašoma, kad tai vienas geriausių dvarų Lietuvoje. 1915 m. dvaras buvo apgriautas rusų ir vokečių 
kariuomenių, rūmuose buvę turtai išgrobstyti. Didelė biblioteka taip pat. Į Vilnių savininkui 
pavyko išvežti tik apie 300 knygos, o kitos ir paveikslai atsidūrė Maskvoje. Po karo į Vilnių 
savininkui pavyko sugrąžinti tik 18 paveikslų. Buvo parduotas 1921 m. Jonui Adomoniui (Ado- 
mavičiui). 1921 m. dvare įvyko paskutinio savininko Jono Adomonio sesers Pranciškos Ievos ir 
poeto Kazio Binkio vestuvės. 

666. Originale - z Narun. 

667. Švoinickis Zygmuntas (Szwoynicki Zygmunt, 1874-1955), dvarininkas, lenkų visuomenės 
veikėjas. 

668. Kazimierz Janczewski. 

669. Wielhorski Władysław. 

670. Budzyński Wiktor. 

671. Lutyk Bolesław. 

1924 Metų vasario 29 d. 
Penktadienis 


Ir vėl kažin kas negera darosi su kairiąja akim, visai kaip prieš savaitę. Mirksint akį 
skauda, na, lygiai taip, kaip tuomet, prieš vokams sutinstant. 

Nemalonūs ir labai liūdni įvykiai jau kurį laiką vyksta sekmadieniais Kauno baž- 
nyčiose. Tie įvykiai kyla dėl papildomų mišių kalbos - lenkų ar lietuvių. Prieš karą, 
prieš susikuriant Lietuvos valstybei, Kaunas buvo lenkakalbių miestas, tad ir bažny- 
čiose papildomos mišios buvo laikomos lenkiškai. 

Per pastarąjį dešimtmetį prieš karą (po 1905 metų) Kaune apsigyveno lietuvių in- 
teligentai, kūrėsi lietuvių judėjimo centrai, klerikalai, kurie Žemaitijos dekanate tapo 
vis aktyvesniais tautinio judėjimo dalyviais, susirūpino lietuvių kalbos išplėtojimu 
Kauno bažnyčiose. Po karo, jau Nepriklausomoje Lietuvoje, kurios faktine sostine vir- 
to Kaunas, lietuviškų mišių skaičius išaugo, ypač kad ir Kaunas ėmė sparčiai lietuvėti, 
mat į miestą suvažiavo daugybė lietuvių. Galų gale lietuviai pasijuto tokie stiprūs, kad 
ėmė galvoti, kaip išstumti lenkiškas mišias iš bažnyčių. Lietuvos sostine tapo Kaunas, 
kuris jautriai reagavo į politinį ginčą su Lenkija, siekė atkeršyti už lenkų daromas 
skriaudas Vilniuje. Ir galiausiai paskutinis lašas buvo visuotinis gyventojų surašymas, 
kuris parodė, kiek mažai lenkų gyvena Kaune ir apskritai šalyje (iš dalies dėl kaltės pa- 
čių lenkų, kuriems pritrūko drąsos užsirašyti lenkais, kita vertus, gal ir dėl to, kad tau- 
tinis skirstymas į „lenkus“ ir „lietuvius“ dar nebuvo įsiskverbęs į lenkiškai kalbančiųjų 
" psichiką, kurie neįžvelgė pavojaus savo kalbai). Visa tai ir suteikė lietuviams drąsos 
netoleruoti lenkų kalbos bažnyčiose. Dabar jau kurį laiką yra nutraukiamos lenkiš- 
kos mišios ir pamokslai, lietuviai jaunuoliai, šaukdami lietuviškai, įsiveržia į šventovę 
ir surengia muštynes. Šitai kartojasi nuolatos. Faktiškai tas pats vyko Vilniuje prieš 
karą, tik tuomet taip elgėsi lenkai, neleisdami lietuviškų mišių Vilniaus bažnyčiose. 
Ten protestavo lietuviai, o lenkai gynė išpuolius. Čia viskas atvirkščiai. 1913 metais aš, 
kaip lenkas, pasisakiau prieš lenkų prievartą, kurios jie ėmėsi prieš lietuvius Šv. Jono 
bažnyčioje. Ar kuris nors lietuvis Kaune pasielgs taip pat? 


1924 metų kovo 1 d. 
Šeštadienis 


Kovas prasideda su žiemos ženklu, kuri kol kas niekur trauktis neketina. Sniego 
daug, atlydžiai pasitaiko retai. Nuo Kalėdų Kaunas turi puikų rogiakelį. 

Kelias dienas pas mane buvo apsistojusi ankstesnė tarnaitė Elena Boguslavska, 
kuri prieš mėnesį taip džiugiai užvėrė mano namų duris, tikėdama, kad savo jėgomis 

susiras vietą - lengvesnę ir linksmesnę, ir laisvesnę nei pas mane, bet labai greitai 
susivokė: iš arti gyvenimas nėra toks viliojantis, kaip jį piešia mergaitiška vaizduotė. 
Neištvėrė naujoje vietoje. Metė darbą pas Karužius ir pasiprašė kelias dienas pas 
mane pabūti, kol susiras naują vietą. Atėjo prislėgta, tačiau tikėdama, gal ir iš pasku- 
tiniųjų, kad susiras gerą vietą su dvigubu atlyginimu. Dabar ji gailisi, kad metė darbą 
mano namuose, ir neprisipažįsta, nes, kaip visos lietuvės, yra kieto būdo. Kita vertus, 
dabar jau man geriau su mano Jadzia, kuri prie manęs prisirišusi tarsi ištikimas šuo, 
kuri trokšta mano glamonių ir - kas retai susiklosto poroje - yra labai drausminga 
iš prigimties. 


1924 metų kovo 2 d. 
Sekmadienis 


Užgavėnės. Senuoju, dar šlėktų laikais puoselėjamu papročiu po miestą rogėmis va- 
žinėjasi jaunimas ir vaikai. Kinkiniai su varpeliais, rogės papuoštos. Tokio vaizdo 
mieste kitomis dienomis neišvysi. Vėlyvos Užgavėnės šiais metais, tačiau gražios, 
su sniegu, puikiu rogiakeliu ir nedideliu šaltuku. Čiuožyklos apšviestos, mieste 
groja orkestrai. 


1924 metų kovo 3 d. 
Pirmadienis 


Užgavėnių pirmadienis. Šviečia saulė. Atlydys. Pavasaris jau juntamas ore. Puiki 
diena. Šiandien pasidariau šventę ir nenuėjau į paskaitą universitete. 

Lietuviai, ko gero, visiškai palaidojo Deiviso Klaipėdos projektą. Paskutiniai, ku- 
rie puse lūpų pritarė minėtajam projektui, buvo liaudininkai, bet ir jie neturėjo drą- 
sos viešai ir aiškiai pasisakyti stodami už Deiviso projektą ar bent už kompromisi- 
nius jo principus, vis dėlto pašnibždomis skleidė oportunistines nuotaikas, tyliai, per 
savo vadą Sleževičių, turėjusį kontaktų su Galvanausku ir diplomatu Naruševičiumi, 
veikė valdančiuosius. Na, o dabar jie apsisprendė visiškai pasitraukti iš gintos politi- 
nės linijos. Sleževičius yra atsargus ir lankstus politikas. Jis įvertino padėtį, ištyrinėjo 
nuotaikas, pamatė, kad visuomenė palaiko maksimalistus ir Smetonos nuotaikas, pa- 
mąstė apie savo ir savo partijos populiarumą ir įsakė partiečiams žengti koja kojon 
su tais, kurie pasisako prieš Deiviso projektą. Visa tai man pasakojo Janulaitis, su 
kuriuo Sleževičius palaiko ryšius ir tariasi dėl visuomeninių reikalų ir ypač dėl už- 
sienio politikos klausimų. Janulaitis buvo išmestas iš socialdemokratų partijos, dabar 
yra vienišas, nesusijęs su jokia partija ar grupe, turi ryšių užsienio politikos sferose, 

su dešiniaisiais maksimalistais, be to, yra Lietuvių draugijos Tautų Lygai remti pir- 
mininkas. Šitą draugiją jis veda tam tikra aiškia kryptimi ir daro poveikį visuomenei. 
Dėl visų išvardytųjų dalykų Sleževičius paiso Janulaičio nuomonės ir su juo taria- 
si, be to, neturi tiesioginio kontakto su dešiniaisiais maksimalistais, kurie Sleževi- 
čių pavertė oportunizmo simboliu, bloguoju genijumi, kenkiančiu Lietuvos nepri- 
klausomybei. Liaudininkų apsisprendimas pasukti maksimalizmo keliu Klaipėdos 
klausimu tuoj pat buvo paskelbtas šiandienos Lietuvos žiniose, kurios išspausdino 
atitinkamą straipsnį apie Deiviso projektą. 

Penktadienį per viešą Draugijos Tautų Lygai remti konferenciją Janulaitis skaitys 
paskaitą apie Lietuvos ir Rusijos santykius. Būtų labai įdomu pasiklausyti, mat Janu- 
laičio pozicija šiuo klausimu atrodo originali, visiškai nesutampa su lietuvių tautinių 
sluoksnių populiariomis maksimalistinėmis nuostatomis, kurias Janulaitis paprastai 
palaiko. Ypač pastaraisiais metais labai į akis krinta Lietuvos siekis susivienyti su 
Vokietija ir Rusija ir itin priešiškas santykis su Lenkija ir Prancūzija. Janulaitis (įtariu, 
kad labai panašios pozicijos laikosi ir pats Smetona) yra politinis maskolofilas ir iš 
principo būdamas kategoriškas lenkiškojo imperializmo, ypač pasireiškusio Vilniaus 
klausimu, priešininkas laikosi nuomonės, kad vardan Rusijos Lietuvai ir Lenkijai bū- 
tina susivienyti, bet kol kas Lenkija su savo Vilniaus politika ir imperializmu, kuris 
kyla dėl dvarininkų valdžios Lenkijoje, trukdo tokiai natūraliai sąjungai užsimegzti. 
Tikrai eisiu pasiklausyti Janulaičio referato. 


1924 metų kovo 4 d. 
Antradienis 


Vakare buvau nuėjęs į „Vilkolakio“ teatro spektaklį. Buvau daug girdėjęs apie šį 
teatrą ir vis planavau pažiūrėti spektaklį, tačiau su didžiule gėda turiu prisipažinti: 
šiandien buvau pirmą kartą. „Vilkolakis“ egzistuoja jau kelerius metus. O prasi- 
dėjo nuo Bičiūno vadovaujamų literatų ir artistų grupės sceninių improvizacijų ir 
taip susikūrė atskiras, savitas teatras. Tai kažkoks tarpinis variantas tarp visuo- 
meninės politinės satyros ir kabareto. Pastaruoju metu jau reguliariai spektaklius 
statantis teatras. Repertuarą formuoja Bičiūnas ir keli jo bendraminčiai. Spekta- 
kliai visuomet yra lengvi, paįvairinti šokiais ir kupletais, su satyra perteikiantys 
aktualias temas ir visuomeninius santykius. Humoras yra toks subtilus, taip tai- 
kliai vaizduoja kasdienybę ir žmonių silpnybes, kad net sunku įsivaizduoti, kaip 
iš pažiūros kieti ir santūrūs savo charakteriu lietuviai sugeba kurti tokį humorą. 
Sceninės „Vilkolakio“ kultūros galėtų pavydėti ir kur kas kultūringesnės tautos. 
Tikrai ne vienu atžvilgiu „Vilkolakiui“ galėtų pavydėti ir Paryžiaus scenos, į šito 

Nuotrauka „Vil- 
kolakio“ gastrolės 
Ukmergėje“. 
Žurnalas Krivulė, 
1924, nr. 5, p. 10. 


teatro spektaklius visuomet susirenka minios žmonių, o „Vilkolakio“ aktoriai yra 
Sutkaus dramos mokyklos mokiniai. Vaidina jie be suflerio. Stilinga yra tiek vai- 
dyba, tiek pats repertuaras. Šiandien parodė vienos dalies spektaklį, pašiepiantį 
garsią spirito gaminių produkcijos aferą Lietuvoje ir dviejų aktų satyrą apie teatro 
artistų santykius. Prisijuokiau nuo dūšios ir išėjau laimingas, lyg būčiau prigėręs 
putojančiojo vyno. 


1924 metų kovo 5 d. 
Trečiadienis 


Tribunolo degradacijos klausimo sprendimas artėja. Tiesa, kol kas atrodo toli iki 
jo įgyvendinimo, nes greičiausiai konkrečiai tai vyks kartu su bendrais teismo re- 
formų įstatymais, kuriuos planuoja Tumėnas, tačiau laiko jiems realizuoti prireiks. 
Tumėnas užsibrėžęs labai plačiai reformuoti teismus - nori keisti ne tik teisėtvarką, 
bet ir kodeksus: baudžiamąjį ir net civilinį. Tokios reformos, kuri ypač civilinė- 
je teisėje būtų labai sudėtinga ir komplikuota, projektui parengti kuria specialią 
Tarybą prie Teisingumo ministerijos. Seimo teisininkų komisija, kuri nagrinėjo 
Tumėno pateiktą įstatymo projektą dėl tokios Tarybos įkūrimo, atmetė projektą 
motyvuodama, kad juridiniu keliu kurti tokią Tarybą nėra prasmės, kadangi mi- 
nistras pats be jokio įstatymo gali ministerijoje ją įkurti ir pakviesti į ją, ką tik pa- 
geidauja. Tumėnas liko nepatenkintas tokiu sprendimu, girdėjau, kad net supyko ir 
prieš Seimo plenumą vėl reikalavo pritarti įstatymui dėl Tarybos. Pageidauja, kad 
tai būtų nuolatinis ir pastovus organas, skirtas teismo reformoms, baudžiamajam 
ir civiliniam kodeksams bei kodifikaciniams veiksmams rengti. Nuolatiniai mi- 

nėtosios Tarybos nariai turėjo būti Balcevičius“* ir Beliackinas. Balcevičius kilęs 
iš Panevėžio apskrities, lenkų dvarininkų šeimos, senojo Balcevičiaus sūnus. Rusų 
laikais senasis Balcevičius buvo žemės viršininkas, o lietuvių laikais, nuo 1919 iki 
1921 ar 1922 metų, taikos teisėjas Kaune (tol, kol Tumėno pirmtakas Karoblis jo la- 
bai brutaliai nepašalino iš pareigų. Tas poelgis plačiai nuskambėjo šalyje). Jaunasis 
Balcevičius taip pat jau pagyvenęs, manau, jam per 50 metų. Jis toks, kaip aš - pra- 
voviedas. Baigė Teisės mokyklą Peterburge, kokiais aštuoneriais metais prieš mane. 
Šiek tiek jį pamenu iš anų laikų. Aš mokiausi žemesnėse klasėse, o jis jau baiginėjo 
mokyklą (maždaug 1894 metais). Kartais užsukdavo pas senukus, ponus Budrevi- 
čius, gyvenusius Podjačevskos gatvėje; pas juos aš visuomet leisdavau šventes. Vė- 
liau Balcevičius tarnavo rusų teisėtvarkoje ir padarė neblogą karjerą. Buvo proku- 
roru Peterburge, kas katalikui atrodė beveik neįmanoma, o Kerenskio ar bolševikų 
laikais pradėjo dirbti notaru Peterburge. Apie Lietuvą jis niekada nesvajojo, lietuvių 
kalbos mokytis pradėjo tik bolševikų laikais, nes jau galvojo, kad gali tekti sugrįžti 
į Lietuvą, tapusią nepriklausoma valstybe. Lietuvių kalbos jį mokė Purėnienė“. Į 
Lietuvą sugrįžo 1922 metais, o gal 1923 metų pabaigoje. Nors jis nenutraukia ryšių 
su lenkų dvarininkais ir dalyvauja lenkų vakaruose, privačiai nebijo kalbėti lenkiš- 
kai, o daugelis šito jau vengia, vaidindami aršesnius lietuvius už pačius lietuvius, 
vis dėlto rado kelią į įtakingųjų lietuvių kabinetus ir yra laikomas lietuviu. 


1924 Metų kovo 6 d. 
Ketvirtadienis 


Balcevičius yra nepaprastai lankstus Žmogus, puikiai prisitaikantis prie bet kokių 
aplinkybių, sąlygų, žmonių, aplinkos, ir visur gerai jaučiasi, visur randa kontak- 
tų. Jis be jokių problemų galėjo būti carinės Rusijos tarnautojas, bolševikų režimo 


672. Balcevičius Zigmuntas, Bolcevičius Zygmuntas (Bolcewicz Zygmunt). 

673. Purėnienė-Vienožinskaitė Liuda (1884-1972), teisininkė, spaudos darbuotoja, politinė veikė- 
ja. 1904 m. baigė Mintaujos gimnaziją. 1905-1907 m. - revoliucijos dalyvė, agitatorė. 1914 m”bai- 
gė Sankt Peterburgo Bestuževo aukštuosius moterų kursus, 1917 m. - Sankt Peterburgo universi- 
tetą, dalyvavo slaptos lietuvių studentų draugijos ir LSDP veikloje. 1916-1918 m. dirbo Petrogrado 
[Sankt Peterburgas (rus. Canxm-Ilemep6ype); nuo 1914 m. rugpjūčio 31 d. iki 1924 m. sausio 26 d. 
oficialiai vadintas Petrogradu (rus. Ilempozpao), prieškario Lietuvoje dar vadintas Petrapiliu) 
lietuvių šalpos organizacijose. 1917 m. Rusijos lietuvių seimo Petrograde delegatė. 1918 m. grįžo 
į Lietuvą, be atlyginimo advokatavo politinėse bylose, 1921-1961 m. advokatė Kaune. 1919 m. sau- 
sio-gegužės mėn. dirbo Rokiškio apskrities teismo sekretore. 1922-1927 m. - Lietuvos seimų ats- 
tovė. 1923-1931 m. XI-XIII suvažiavimuose rinkta LSDP CK sekretore. Nuo 1925 m. birželio 27 d. 
iki 1930 m. Darbo balso, 1933 m. Lietuvos darbo balso leidėja. 1928 m. rugpjūčio 5-8 d. (Briuselyje) 
ir 1931 m. liepos 25-30 d. (Vienoje) SDI kongresų delegatė. Bendradarbiavo Kultūroje, Lietuvos ži- 
niose, 1938 m. - Minties redaktorė. 1948 m. buvo suimta už politinę veiklą ir kelis mėnesius kalinta. 

funkcionierius, Nepriklausomos Tautinės Lietuvos tarnautojas, nors jis nei rusas, 
nei stačiatikis, nei bolševikas, nei lietuvis, bet visi jį laiko savu, o jis yra joks, niekie- 
no. Apsukrus, neturi jokių apsibrėžtų įsitikinimų, aistringų pomėgių, tačiau kartu 
nėra ir apgavikas. Į gyvenimą žvelgia pakankamai filosofiškai ir lengvai - sub spe- 
cie“ humoro ir šiek tiek žaismingumo, galų gale jis stengiasi būti naudingas tiems, 
kuriems dirba. Atvykęs į Lietuvą, Balcevičius kurį laiką stebėjo ir tyrinėjo aplinką, 
o norėdamas įsilieti į Lietuvos teisėtvarką (tikėjosi gauti prokuroro pavaduotojo 
vietą Tribunole), laukė, kol atsistatydins teisingumo ministras Karoblis, į kurį ne- 
norėjo kreiptis dėl nemalonaus incidento su jo tėvu; Karoblis jį tiesiog atleido iš 
taikos teisėjo posto net nesuteikęs progos pačiam atsistatydinti. Kai tik ministru 
tapo Tumėnas, Balcevičius kaipmat su juo suartėjo ir sugebėjo pelnyti visišką pas- 
tarojo pasitikėjimą - pavirto dešiniąja ministro ranka. Gavo Departamento įsta- 
tymų leidimo paraiškų direktoriaus postą, o panaikinus šitą departamentą liko 
dirbti ministerijoje referentu, patarėju. Paskutiniu laiku Tumėnas nori jį įdarbinti 
kuriamoje Kodifikacijos taryboje, kaip Baudžiamosios teisės projekto rengimo spe- 
cialistą. Tumėnas labai globoja Balcevičių, dėl visko su juo tariasi, kviečia į visus 
pasitarimus. Žmonės jau net juokauja, vadindami Balcevičių „vunderkindu“ (ste- 
buklinguoju vaiku) - Tumėno atradimu. Balcevičius nėra itin gabus, bent jau tokio 
įspūdžio nesudaro, tačiau jis labai pasitiki savimi ir mano, kad ne šventieji puodus 
lipdo, todėl imasi bet kokios užduoties, kurią jam skiria Tumėnas. Moka Tumėnui 
įtikti, moka šokti pagal Tumėno dūdelę. Antrasis kuriamos Kodifikacijos tarybos 
narys turi būti advokatas ir universiteto profesorius Beliackinas - šitas išties turi 
gerą galvą ir yra vienas geriausių šalies teisininkų. Beliackinas buvo žinomas civi- 
linių bylų advokatas Peterburge, o į Lietuvą, iš kurios kilęs, atvažiavo prieš trejus 
metus, labai greitai išmoko lietuviškai. Tai žydas, bet atrodo, kad daugiau bendrau- 
ja su lietuviais nei su žydais ir apskritai yra abejingas visokioms tautinėms žydų 
problemoms. Jis geba įsitvirtinti, geba vienyti žmones, yra gabus, protingas ir turi 
gerą humoro jausmą, taip pat kupinas erotiškumo, linkęs į kraštutinumus - nuo 
subtilaus humoro, nuo skaidraus juoko iki melancholijos su pamišimo apraiškomis. 
Be abejonės, Beliackinas yra išskirtinis civilinės teisės specialistas, nors universi- 
tete, be civilinės teisės, dėstė ir baudžiamąją. Jis nuolatos kviečiamas į įvairių mi- 
nisterijų pasitarimus ir konferencijas kaip teisės žinovas, ypač kai reikalas krypsta 
į teisinių išvadų formulavimą. Kuriamoje taryboje Tumėnas ketino jį įdarbinti ir 
įpareigoti parengti Civilinį kodeksą. Vis dėlto po kurio laiko tautinės nuostatos 


674. Sub specie aeternitatis (lot.) - amžinybės požiūriu, visuotiniu požiūriu, apšviestos amžiny- 
bės aspektu. 

nugalėjo ir buvo nuspręsta, kad negali pirmojo Lietuvos civilinio kodekso autorius 
būti ne lietuvis, o žydas. Taigi šioji užduotis bus patikėta advokatui iš Šiaulių ir 
universiteto docentui Kaziui Šalkauskiui, vis dėlto Beliackinas irgi bus įtrauktas į 
Kodifikacinę tarybą. 


1924 metų kovo 7 d. 
Penktadienis 


Janulaitis neskaitė referato per Lietuvių draugijos Tautų Lygai remti viešąjį posėdį 
didžiojoje universiteto salėje. Apie šį referatą skelbė ir spauda. Janulaičio referato 
tema turėjo būti „Dabartiniai Rusijos ir Lietuvos santykiai“. Janulaitis visiškai pa- 
laiko Smetonos nepriklausomybišką maksimalizmą et consortes, o vadovaudamas 
Lietuvių draugijai Tautų Lygai remti tokias idėjas per draugiją ir skleidžia. Skai- 
to referatus politinėmis temomis, kviečia pasisakyti įvairius visuomenės veikėjus 
ir publicistus aktualiomis užsienio politikos temomis, visada kategoriškai veikia 
maksimalistine kryptimi, kovodamas su kompromisine ir oportunistine politika. 
Janulaitis ketino sukritikuoti moskalofiliškas politikos tendencijas, kurios smar- 
kiai plinta tarp jo bičiulių - nepriklausomybininkų maksimalistų stovykloje. Ja- 
nulaitis yra prieš moskalofiliškumą ir norėjo labai aiškiai atriboti lietuvių nepri- 
klausomybininkų maksimalizmą, kurio esmė yra Lietuvos ginčas dėl Vilniaus ir 
Klaipėdos su Lenkija ir Vakarų Europa, nuo moskalofiliškų nuotaikų, kurios kelia 
pavojų pačiai nepriklausomybei, tačiau kuriomis vieni sąžiningai tiki, o kiti tiesiog 
simpatizuoja Rusijai. Janulaičio referatas atrodo įdomus ir vertingas, nes jau pats 
laikas lietuvių visuomenei pamąstyti apie moskalofiliškumo žalą, į kurią stumia 
pasipriešinimas Lenkijai. 

Šiandien Jaunulaitis neskaitė referato, nes universitetas neužleido salės viešajam 
posėdžiui. Janulaitis įtaria, kad, ko gero, universiteto valdžia (šiuo laiku Čepinskio 
laikinai nėra, o jį pavaduoja prorektorius Būčys“), kuri pritaria moskalofiliškoms 
idėjoms, nenori leisti, kad universitete būtų skaitomas referatas prieš Rusiją. Janulai- 
čio pažiūros niekam ne paslaptis — iš anksto aišku, ką jis kalbės. Vis dėlto Janulaitis 
pasiryžęs šiaip ar taip perskaityti savo referatą. Dabar planuoja jį skaityti Baltosios 
gulbės salėje (Rotušėje). O aš manau, kad kun. Būčys nedavė salės ne dėl to, kad 
bijojo Janulaičio kalbos, pasisakančios prieš moskalofilus, jis neleido pasinaudoti 
sale dėl kitų priežasčių. Problema slypi kitur. Draugijos Tautų Lygai remti maksima- 


675. Būčys Pranciškus Petras (1872-1951), kunigas, Lietuvos Rytų apeigų (Unitų) vyskupas, teo- 
logas, marijonas, Lietuvių katalikų mokslų akademijos akademikas, teologijos daktaras. 

listiniai referatai, kuriuose visuomet pabrėžiamas priešiškumas oportunizmui, kėlė 
nepasitikėjimą Vyriausybe ir Seimo valdančiaisiais, o Šilingo, Krėvės-Mickevičiaus, 
Herbačiausko ar kitų skaitymai arba prakalbos skambėjo kaip antivyriausybinė agi- 
tacija. Būčys esą dalyvavo minėtosios draugijos posėdyje, vykusiame prieš savaitę, ir 
išklausęs Šilingo referato taip susijaudino, kad apsiverkė. Matyt, Būčys mano, kad ne- 
tikslinga leisti universitete vykti politiniams susirinkimams, kurių tikslas pasisakyti 
prieš Vyriausybę. Būčys, beje, ir pats nepalaiko tokios pozicijos. 


1924 metų kovo 8 d. 
Šeštadienis 


Artimiausiomis dienomis iš Ženevos turi sugrįžti Galvanausko vadovaujama de- 
legacija. Pastarosiomis dienomis vyko lietuvių delegacijos ir Deiviso komisijos de- 
batai. Iš „Eltos“ pranešimų galima suprasti: dėl uosto valdymo komisija sutiko su 
kompromisu - sutiko, kad uosto valdybos pirmininkas, kurį paskirs Tautų Lyga, 
neturės sprendžiamojo balso, koks buvo numatytas Deiviso projekte. Vis dėlto dėl 
tranzito komisija buvo nepalenkiama. Per šituos debatus kalbėta ir apie mūsų Tri- 
bunolo jurisdikcijas Klaipėdoje, kurios numatytos įstatymiškai, t. y. prieš mėnesį 
jas patvirtino Lietuvos seimas. Deiviso komisijos nariai - švedas ir olandas - aršiai 
kaltino Lietuvą, kad tokiu įstatymu pažeidžiamos autonominės Klaipėdos teisės. 
Na, bet Tribunolo jurisdikcijos Klaipėdos krašto teritorijoje klausimas yra epizodi- 
nis, iš esmės tai tranzitas ir uosto valdymas. Artimiausiomis dienomis sužinosime, 
kokias jau galutinės naujienas parveš Galvanauskas, kaip į jas reaguos Seimas ir ką 
nutars poryt susirinksianti išklausyti Deiviso projekto Tautų Lygos taryba. Šian- 
dien spaudoje pasirodė kažin kokios neaiškios žinios apie tariamai atidėtą datą, kai 
bus priimami galutiniai sprendimai dėl Klaipėdos, neaišku, kieno sprendimai - ar 
Tautų Lygos tarybos, ar Deiviso komisijos. Jeigu minėtosios žinios pasitvirtins, dar 
klausimas, ar šis laikas skirtas Lietuvai susitaikyti su tam tikrais kompromisais, ar 
laikas naujoms diskusijoms ir naujoms problemos sprendimo galimybėms. Na, ar 
dabar, ar vėliau vis tiek kils dilema dėl tų pačių tezių, o tranzito klausimas ir vėl pa- 
sidarys Lietuvai itin opus. Teks arba susitaikyti su tranzitu, arba jo atsisakyti. Eu- 
ropa tikrai nenusileis ir nesiliaus reikalavusi tranzito, o sutikti su juo neleis lietuvių 
nepriklausomybininkų maksimalizmas. Tad kokia išeitis laukia? Aš jos nematau. 
Lietuviai tranzitą sieja su vienu dalyku - smulkmena!! - su Vilniaus grąžinimu 
Lietuvai! O, kad nėra galimybių tokiai įvykių eigai, tad ir atsiranda padėtis be išei- 
ties. Aišku, Vakarų Europos valstybės nesiginkluos ir jėga neatiminės iš Lietuvos 
Klaipėdos. Tarptautinėje aplinkoje prievartą gali vykdyti tiktai Lenkija, kuri taip 

pat yra tiesiogiai suinteresuota. Lietuviai tai žino, bet tikisi, kad Lenkija nepuls, nes 
prisibijo Rusijos, kuri tariamai tik laukia progos pažeisti Rygos sutartį ir pradėti 
naują didžiulę sumaištį. Vis dėlto nesu įsitikinęs, ar tikrai Rusija taip skuba pulti 
kariauti ir ar nenuvils Lietuvos lūkesčių. Rusijos diplomatai, esantys Kaune, sal- 
džiai šypsosi lietuvių maksimalistams, slapta kaitina patriotines jų aistras, kurios, 
prakalbus apie Lenkiją, iškart sukyla - ar daro jie šitai sąžiningai, ar neturi slaptų 
ketinimų, sunku atsakyti. Vis dėlto tranzitas Nemunu, kuriuo būtų plukdoma me- 
diena, Rusijai yra svarbus. Šiuo klausimu ji turėtų solidarizuotis su Lenkija. Kita 
vertus, pati Rusija gali baimintis karo - ir tai labai tikėtina. Ir dar klausimas: ar Ru- 
sija, kaitinanti Lietuvos priešinimąsi, pati politiškai nespekuliuoja ir turi visai kitų 
tikslų, nei kad patikliai Lietuvai atrodo. Kas žino, ar Rusija nesvajoja pasinaudoti 
Lenkijos ir Lietuvos karu ir paskui, kai Lenkija galės valdyti Lietuvą, sau pačiai ne- 
išsiderėti laisvų rankų Latvijoje ir Estijoje, kurias Lenkija, nepaisydama draugystės, 
paaukotų. O gal paaukotų ir Lietuvą, kad tik dėl Rusijos nekiltų jokių problemų. 
Man atrodo, tokios tikimybės yra visiškai realios, ne mažiau realios nei tikėtis, kad 
Rusija tik ir laukia, kada galės pradėti karą. Lietuvos kraštutiniai tautiniai maksi- 
malistai nebijo ir karo. Jie įsitikinę: prarasti nepriklausomybę yra mažesnis blogis 
nei kompromisas. Jeigu praradusi nepriklausomybę Lietuva dar atgaus ryšį su Vil- 
niumi - jie mano, kad tai kompensuos praradimą. 


1924 metų kovo 9 d. 
Sekmadienis 


Rytą buvau universitete, vyko Teisės fakulteto tarybos posėdis, kuriame dalyvavo: 
fakulteto dekanas Leonas, profesoriai Kriščiukaitis, Mačys, Baloga, Beliackinas ir aš, 
docentai Tumėnas, Vaclovas Biržiška, Rimka, Šalčius, Murauskas ir Stankevičius“. 
Docentas Stankevičius pas mus dirba tik nuo vasario mėnesio. Dėsto jis baudžiamą- 
ją teisę. Lietuvis, kilęs, regis, iš Panevėžio apskrities, tačiau kadangi ilgai gyveno Ru- 
sijoje, visiškai surusėjo. Aktyviai dalyvavo Rusijos visuomeniniame gyvenime, buvo 
vienas patikimų Kerenskio žmonių, o po bolševikų revoliucijos pabėgo iš Rusijos ir 
emigravo į Berlyną. Pažįstami lietuviai jį jau seniai įkalbinėjo sugrįžti į Lietuvą ir 
dirbti Lietuvos valstybės labui, tačiau Stankevičius vis atsisakydavo. Jis sakė, kad 
būtų neetiška nesidalyti su rusais bičiuliais emigracijos sunkumais, ypač kad tais 
geraisiais Rusijos laikais buvo kartu su jais ir naudojosi pažintimis. Jo nuomone, 
atvykęs į Lietuvą rusų emigrantų būtų laikomas dezertyru. Emigracijoje jis parašė ir 


676. Stankevičius Vladimiras, Stanka Vladas (1884-1968), teisininkas, advokatas, karo inžinierius. 

išleido kažkokią knygą apie rusų revoliuciją ar emigraciją“?. Vis dėlto ryžosi atvykti 
į Lietuvą ir sutiko dirbti Lietuvos universiteto Baudžiamosios teisės katedroje. Stan- 
kevičius jaunas žmogus - jam trisdešimt keleri metai. Lietuviškai prastai kalba, ta- 
čiau mokosi kalbos ir jau daro pažangą. Jis gabus ir, girdėjau, geras teisininkas. Man 
asmeniškai jis nekelia simpatijų. Stankevičius visą rudenį, būdamas Berlyne, ruošėsi 
paskaitoms Kaune ir per tą laiką parašė baudžiamosios teisės vadovėlį (rankraštis 
rašytas rusų kalba), kuris verčiamas į lietuvių kalbą ir bus išleistas. 

Per šiandienos posėdį - be kitų klausimų - buvo aptariama įkurti ir atskirą kate- 
drą, t. y. Karo įstatymų katedrą. To pageidauja Tumėnas. Tiek aš, tiek Kriščiukaitis - o 
paskui mus ir visi kiti - pasisakėme prieš. Karo teisės ir karo baudžiamojo proceso 
ypatumai gali būti dėstomi per bendras baudžiamosios teisės ir proceso paskaitas, 
nes tai ne kokia nors atskira mokslo šaka, tiesiog skiriasi karo teisės sąvokos. Karo 
teisės funkcionavimui reikia itin gerai susipažinti su karinės garbės ir disciplinos 
sąvokomis, kurių universitetas neišmokys sukūręs atskirą Karo teismo katedrą. 


1924 metų kovo 10 d. 
Pirmadienis 


Kas žino, ar neįvyks įtampą mažinančių pokyčių Klaipėdos klausimu. Net tarp 
labai ryškių maksimalistų, kurie, rodės, nė girdėti nenorėjo apie bent mažiausią 
kompromisą - buvo kalbama, kad „viskas arba nieko“ (tas „nieko“ ne tik Klaipėdos 
praradimas, bet ir visos nepriklausomybės netekimas), dabar jau girdimos kažin 
kokios kitokios gaidelės. Tai sprendžiu iš šiandienos pokalbio su Janulaičiu, kuris 
pats yra vienas kiečiausių, kategoriškiausių ir, be jokios abejonės, sąžiningiausių 
maksimalistų. Be to, jis yra Lietuvių draugijos Tautų Lygai remti pirmininkas - ta 
draugija, kaip ir Antano Smetonos leidinys, labai energingai propaguoja maksi- 
malizmą ir skleidžia tokią propagandą. Tad Janulaičio nuomonė svari. Dabar Ja- 
nulaitis kalba, kad tranzitas yra mažiau reikšmingas, t. y. kad ne jis yra didžiausia 
kliūtis Deiviso projekto pritarimui ir kad galima būtų su tam tikromis išlygomis su 
juo sutikti. Kur kas keblesnis yra uosto valdymas, kurį norima iš Lietuvos atimti ir 
perduoti kokiai nors komisijai. Kaip ir faktas, kad toje komisijoje bus tarptautinis 


677. Matyt, čia kalbama apie vieną iš dviejų Stankevičiaus knygų, parašytų emigracijos metais 
Vokietijoje. Berlyne Stankevičius gyveno 1919-1923 m. Kaip žinia, 1921 m. Berlyne rusų kalba 
buvo išspausdinta jo knyga Rusijos tautų likimai, kurioje rašoma apie Baltarusiją, Ukrainą, Lie- 
tuvą, Latviją, Estiją, Armėniją, Gruziją, Azerbaidžaną, Suomiją, Lenkiją, pateikiami žemėlapiai, 
istorinės tų tautų apžvalgos. Kita knyga, išleista Berlyne, pavadinta Rusija ir Vokietija. Čia Stan- 
kevičius rašė, kad su šita knyga siekia pabrėžti, jog ne nesantaika ir kova, o tautų solidarumas ir 
taikus bendradarbiavimas yra naudingiausia, praktiškiausia ir tikslingiausia. 

atstovas, Klaipėdos „atstovas“ - tokiu būdu 
Klaipėda pavirstų kažkokia atskira, Lietuvai 
tolygia „valstybe“ ir kenktų pačios Lietuvos 
suverenumui Klaipėdoje - taigi, pasak Janu- 
laičio, tokios Deiviso kombinacijos yra ne- 
priimtinos. Nepalenkiamųjų maksimalistų 
polinkis eiti į kompromisą dėl tranzito pats 
savaime gali palengvinti situaciją ir padėti 
rasti išeitį, mat vis dėlto atrodo, kad svar- 
biausias klausimas tarptautiniams veiks- 
niams (Anglija) yra kaip tik tranzitas ir ypač 
medienos plukdymas Nemunu iš Vilniaus, 
Gardino, Minsko sričių. Jeigu bus įmanoma 
susitarti dėl tranzito, pusė darbo jau bus nu- 
veikta. 

Juntama ir optimizmo, ir palengvėjimo 
banga Vyriausybėje, Seime, visuomenėje. 
Juntamas aiškus pasitenkinimas dėl Lietu- 
vos sugebėjimo įkalbėti Deiviso komisiją 
pakeisti savo nuomonę. Vakar ar užvakar 
Galvanauskas su lietuvių delegacijos nariais 
(Sidzikausku, Balučiu) sugrįžo į Kauną, re- 
feruos apie savo darbo rezultatus ir tarsis su 
Vyriausybe ir Seimu dėl tolesnių veiksmų, 
kurių artimiausiomis dienomis jau imsis 


TRIMITAS 


LIETUVOS ŠAULIŲ LAIKRAŠTIS 
Eina kas savaitė ketvirtadieniais. 


a kala ujaisianisjaia|ujujaisis ula js viejaiu ulaiujais ujaiaisjeiujs ula isinla (sia a 
R $ ir Admlaistcaai adrasas: Kaunas, Laisvės Aleja Nr. 26. 

M ranmernton kaina Katavojas metams 12 lito pameti 6 IK, um G 
mėn. 3 Ht. 50 ct, pavieniui numeriu 35 centai. Uts! g 
pusmečiui 15 Ht, pavieniui numeriui 1 lit, 

Ske! a Kaina: visam pum, 60 lit, puse! -- 30 HI., tračdaliut — 24 Ht, O 

natkinami. 
Peraispausdinti Iš „TrihmHo“ raštus, nenurodžius čaitinlo, draudžiama. O 

Nr. 178 Kaunas, 1924 m. kovo mėn. 6 d. V met. 


Kodel „Trimitas“ neišėjo? 

Praeitą savaitę eilinis „Trimito“ numeris neišėjo. Tai įvyko 
«del susidariusių priežaščių, kurių pašalinimas nė nuo Redakcijos, 
nė nuo Administracijos nepriklausė, 

Šiame numeryje tilpsia veik visa medžiaga, kuri buvo pa- 
ruošta praeitos savaitės numeriui. 

. „Trimito“ Redakcija ir Administracija: 

QOODAOODNONDOQIOONTONGOODOQJODO0TNONHOONOOOONN0S 


Davis siūlo išsižadėti nepriklausomybės! 

Nieko gero nelaukėme iš Daviso komisijos, tačiau vis tik 
nesitikėjome iš jos tokio begėdiško pasiūlymo, kokį ji Lietuvai 
padarė. Mūsų dienraščiai jau paskelbė Daviso pagrindinį pasiū- 
lymą Klaipėdos klausimu, Tas pasiūlymas taip atrodo, 

Lietuva taiko Barcelonos konvenciją ir Klaipėdos uostui. 
Klaipėdos uostu laikomas Kurišhafo krantas ligi Nemu- 
no įtakos. (Vadinas, uostu laikomas visas Klaipėdos kraštas, 
virš šimto kilometrų ilgumo. Cia, žinoma, rasis vietas visokioms 
laisvoms zonoms). Uosto išlaikymo išlaidas prisiima Lietu- 
va. Uostą valdo komisija iš trijų asmenų: lietuvio, klai- 

ėdiečio ir svetimšalio; svetimšalis bus komisijos pirminin- 
u, Komisijos tik tie sprendimai turės galios, kuriems pirminin- 
kas svetimšalis pritars. Tas svetimšaiis pirmininkas negalės būti 
nė vokietys, nė lietuvis, nė lenkas. (Vadinas, galės biiti latvis, 
o greičiausiai prancūzas) Jį skirs Tautų Sąjungos tranzito ko- 
misijos pirmininkas. 


uszo: melama 30 Ht, 

Straipsnio „Davis siūlo išsižadėti 
nepriklausomybės 
Trimitas, 1924, kovo 6, nr. 178, p. 1. 

faksimilė. 


Tautų Lygos taryba. Vakar ir šiandien Ministrų kabinete vyksta nuolatiniai posė- 


džiai ir pasitarimai, vienuose dalyvauja, kituose nedalyvauja Seimo užsienio rei- 
kalų komisija, partijų lyderiai ir politikai, dirbantys už seimo ribų. Galvanauskas 


pranešė, kad per pasitarimus buvo sutarta dėl tolesnių žingsnių. Deiviso komisija 


išties padarė nemažai nuolaidų, palyginti su pradine projekto koncepcija. Būsima 
uosto valdymo komisija paskutiniu laiku jau visiškai kitaip atrodo, nei kad buvo 


planuojama iš pradžių. Komisijos pirmininkas jau nebus tarptautinis asmuo. Ko- 


misija pati išsirinks pirmininką, o sprendimai bus priimami balsų dauguma, taigi 
pirmininkui sprendimo teisė nebus paliekama. Uosto biudžetą tvirtins Lietuva. Dėl 


tranzito taip pat įvyko pokyčių - tranzito sausuma (užplombuotuose vagonuose) 
iš Vilniaus į Liepoją atsisakyta. Tai pagrindinės ir didžiausios nuolaidos, vis dėlto iš 


tiesų esama ir daugiau nuolaidų. Šiandien Lietuvoje išspausdinta galutinio Deiviso 

projekto santrumpa, o Lietuvos žiniose esą yra visas projektas in extenso“š. Dabar 
užbaigtas projekto variantas pateiktas Tautų Lygos tarybai, kuri šiomis dienomis jį 
svarstys. Lietuvių delegacija rytoj vėl važiuoja į Ženevą. Nežinau, kokie sprendimai 
buvo priimti per pasitarimus Kaune, tačiau politinėse sferose, artimose vyriausybei 
(krikščionys demokratai ir liaudininkai), nuotaikos yra optimistinės. Iš spaudos ir 
privačių pokalbių su lietuvių delegacijos nariais (žinau ne tik iš Leono, bet ir kitų) 
paaiškėja, kad lietuviai, iki tol turėję tiek daug priekaištų Deivisui, ima juo pasitikėti. 
Esą būtent pats Deivisas labai draugiškai ir nešališkai svarstė lietuvių reikalavimus, 
o priešiškai Lietuvos atžvilgiu buvo nusiteikę kiti komisijos nariai - olandas ir ypač 
švedas, kurio požiūris dėl Klaipėdos buvo germanofiliškas kalbant apie autonominės 
Klaipėdos statutą. 


1924 metų kovo 1 d. 
Antradienis 


Lietuvos spauda rašo apie galutinį Deiviso projekto variantą, kuriam lietuvių dele- 
gacija pritarė - vis dėlto nieko nekomentuoja, kad nesuteiktų progos galimam opo- 
zicijos puolimui ir galėtų, atsižvelgiant į aplinkybes, išsisukti ir pasukti kita kryp- 
timi - jeigu įvykiai pasisuktų kita linkme. Kalbu apie valdančiųjų ir vyriausybės 
užsienio politiką remiančią spaudą, t. y. apie tokius dienraščius, kaip valdančiųjų 
Lietuva, krikščionių demokratų Rytas“?, liaudininkų Lietuvos žinios. Minėtieji lei- 
diniai jau kelis kartus įsitikino, kaip pavojinga ir nepatogu prieš laiką atversti kor- 
tas ir girtis tuo, kas vėliau pasirodo pernelyg nepopuliaru, ir tenka mėtyti pėdas. 
Nors šį kartą jau nekelia triukšmo, nes palaiko projektą, nors tam tikra informacija 
veikia tokia kryptimi ir skaitytoją, vis dėlto oficialiai neagituoja ir net leidžia sau 
lengvai projektą pakritikuoti ir vaidinti, kad jis ne visai tenkina. Kartais ir on fait 
bonne mine au mauvais jeu“““, kartais ir politikoje paranku laikytis priešingos tai- 
syklės: faire mauvaise mine au bon jeu““ - viduje džiaugiamasi, o išorėje vaidina- 
mas nepasitenkinimas arba abejingumas. Įdomu, kaip į paskutinį Deiviso projekto 
variantą, Vyriausybės ir Seimo valdančiųjų norą jam pritarti sureaguos ir ką sakys 
maksimalistų stovykla, ypač Smetonos leidinys. Janulaičio veidas kažin kodėl per- 
sikreipęs, matosi, kad jam nelabai patinka tendencijos pritarti Deiviso projektui. 
Na, kadangi valdančiųjų spauda laikosi santūriai, tad ir visuomenėje, palaikančioje 


678. In extenso (lot.) - ištisai, pažodžiui. 

679. Rytas - krikdemų dienraštis, ėjęs 1923-1936 m., pakeitęs partijos dienraštį Laisvė (1919-1923). 
680. On fait bonne mine au mauvais jeu (pranc.) - rodoma gera mina prastame žaidime. 

681. Faire mauvaise mine au bon jeu (pranc.) - rodyti blogą miną gerame žaidime. 

valdančiuosius, optimizmas didėja. Naujuoju argumentu, kuriuo operuoja Vyriau- 
sybė ir valdantieji, tikėdamiesi palenkti visuomenės nuomonę, dėl Deiviso projekto 
yra tai, kad Vokietija, siekianti peržiūrėti Versalio sutartį ir turinti tam tikrą An- 
glijos bei kitų šalių paramą, nori įvesti vieną punktą dėl Klaipėdos grąžinimo Vo- 
kietijai; aišku, tai būtų lengviau pasiekti, jeigu dabar Lietuva atmestų projektą. To- 
dėl Vokietijos veiksmai yra skirti, viena vertus, aistroms kaitinti ir maksimalizmui 
palaikyti, o kita vertus, paveikti, kad tarptautiniai veiksniai iškeltų Lietuvai dar 
sunkesnių sąlygų, tokių, kad projekto apskritai nebūtų įmanoma pasirašyti. Pasak 
Galvanausko ir lietuvių delegacijos narių, vokiečiai labai aktyviai veikia Ženevoje. 
Vokietijos agentai įvairiais būdais bandė paveikti Deiviso komisiją ir Tautų Lygą, 
formuoti kliūtis susitarti, komplikuoti padėtį ir paveikti, kad jis sužlugtų. Kol kas 
sunku pasakyti, ar iš tikrųjų taip yra, ar tai labai stiprus, dirbtinai sukurtas argu- 
mentas, kuriuo naudojasi Galvanauskas, norėdamas paveikti visuomenę projektui 
palaikyti. Greičiausiai yra ir viena, ir antra, tačiau kol kas minėtuoju argumentu 
pastarosiomis dienomis labai plačiai operuojama ir tenka pripažinti, kad bent jau 
iki šiolei jis yra labai veiksmingas. Maksimalistai, laikinai pasimetę dėl naujųjų 
aplinkybių, skeptiškai vertina tokį argumentą apie vokiečių keliamą pavojų. Kol 
kas susiklostė tokia padėtis: susitarimo priešininkai gąsdina Lenkija ir kelia aliar- 
mą, kad iš Varšuvos gali kilti pavojus, o susitarimo šalininkai, kurie jau kelias die- 
nas vaikšto aukštai pakelta galva, gąsdina Vokietija ir muša pavojaus varpais apie 
Berlyno keliamą pavojų. Kas laimės - ateitis parodys. Na, o šiandien Galvanauskas 
ir kiti delegacijos nariai vyksta atgal į Ženevą. Valdantieji jam patikėjo teisę veikti 
toliau. 

Pasak Galvanausko, ne tik Berlyno agentai, bet ir Klaipėdos vokiečių delegacija - 
ji nėra oficiali, dirbanti užkulisiuose ir besislapstanti nuo lietuvių delegacijos, tačiau 
veikianti tiksliai pagal Berlyno nurodymus - yra Ženevoje ir veikia prieš susitarimą. 
Galvanauskas, iliustruodamas savo žodžius, pacitavo tokį įvykį: vieną vakarą komi- 
sijos posėdis, kuriame dalyvavo lietuviai, užsitęsė iki 2 valandos nakties. Kai posėdis 
baigėsi, dalyviai pasijuto išalkę, ketino eiti vakarieniauti, bet geriausi restoranai tokiu 
laiku jau buvo uždaryti, ir jie nuėjo į kažkokią eilinę karčemą. Galvanauskas ir lietu- 
vių delegacijos nariai buvo be galo nustebę, kai toje karčemoje išvydo gerai pažįsta- 
mus vokiečius su jų riebiu Klaipėdos vokiečių lyderiu Krauze, apie kurio kompanijos 
buvimą Ženevoje neturėjo jokių žinių. Klaipėdiečiai ir p. Krauzė, jie linksminosi su 
taurėmis rankose kažin kokių dainininkių draugijoje, nepaprastai išsigando išvydę 
lietuvius ir iškart nutilo, nuleido galvas ir nepastebimai, vienas paskui kitą išsineš- 
dino iš karčemos, vaidindami, kad lietuvių nepastebėjo. Minėtieji ponai patyliukais 
veikė pagal Berlyno nurodymus prieš Lietuvą. Krauzė yra tikras lapinas, gebantis 

prisitaikyti prie bet kokių aplinkybių, bet visada, bet kokiomis sąlygomis dirbantis 
Vokietijos labui. Jis buvo Klaipėdos „Freištadto““* šalininkas prancūzų okupacijos 
laikais. Anuomet rezgė sąmokslus su lenkais prieš Lietuvą, o vėliau, kai Klaipėda 


pateko į lietuvių rankas, inicijavo taikos politiką su Lietuva, tačiau visada dirbo ir 


dirbs Faterlandui. 


1924 metų kovo 12 d. 
Trečiadienis 


Galų gale valdančiųjų ir remiančiųjų vyriausybę spauda išdrįso išstenėti prisipažini- 
mą, kad Lietuva pritarė Deiviso projektui. Praėjus kelioms dienoms po Galvanaus- 


TRIMITAS 


LIETUVOS ŠAULIŲ LAIKRAŠTIS 
Eina kas savaitė ketvirtadieniais. 


1000 00 0000000000000A0AAEL 050100 0A0010006G00100.0005000 
Redakuijos Ir Adminisiraoijas adresas: Kaunas, Lalavės Aloja Nr. 28, 
Prenumeratos kalna Lietuvai metams 12 lit., nuamečiui 6 tit, trims 

O mėn. 3 it, 50 ct, pavieniui numeriui 35 centai. Uka. mataina IO lit, 

a oibh kalma: visam pusl, 60 tit, puaei — AO Hit., tročdaliui — 24 ilt, 
Q ketvirtadaliul — Ž0 ih., petito eiiutai arba jos vietai 1 iit. 50 ct. 

aiia Natilpą raštai, jel nėra pridėla pašto ženklų grąžinimui, nssaugomi Ir 

"i am. 

Porsispansdinti Iš „Trimito“ raštus, nenurodžius daitinio, draudžiama. 

Nr. 179 Kaunas, 1924 m. kovo mėn. 13 d. | V met. 


Daviso komisijos projektas. 


Kovo 9 d. grįžo iš Ženevos Lietuvos delegacija, kuri de- 
tėjosi su Tautų Sąjungos skirlaja Daviso komisija Klaipėdos re- 
kalais. Delegacija parvežė projektą, kuri sudariusi drauge su ko- 
misija, Mūsų vyriausybė turės skubiai pareikšti savo nusistaty- 
mą del to projekto, kad grįžtanti į Ženevą delegacija žinotų, kaip 
jai laikytis Tautų Sąjungos Tarybos posėdžiuose svarstant Klaipė- 
dos klausimą. 

Iš projekto matyt, kad Davis nei kiek nepakeitė savo nusi- 
tatymą, apie kurį praeitame „Trimito“ numery buvo minėta. Vi- 
sas skirtumas tame, kad Davis susigriebė perdaug atvirai išsikal- 
bėjęs, ir todel projektą suredagavo visomis diplomatinėmis gu- 
drybėmis ir suktybėmis. 

Einant projektu, uostą valdys direkcija iš trijų narių, kurių 
vieną skirs Lietuvos vyriausybė, kitą Klaipėdos direktorija ir tre- 
čią T. S. tranzito komisijos pirmininkas. Uosto direkcija pati 
rinks sau pirmininką; direkcija pilnai valdys uostą. T. S. skirtas 
direkcijos narys kontroliuos Lietuvos vyriausybę, kad ji išti- 
kimai pildytų konvenciją. Tuo pačiu jam suteikiama ir užgyni- 
mo (veto) teisė. Lietuva turi prisiimti visas uosto išlaikymo iš- 
laidas. Be to, prisiima sumokėti atatinkamą dalį reparacijų, tų 
reparacijų, kurių dalies sumokėjimas visai sugriovė Vokietijos eko- 
nominį gyvenimą. 

Nematome nusileidimo ir tame, kad projekte nekalbama dau- 
giau apie plombuotus vagonus. Nėr reikalo kalbėti apie plom- 
buotus, nes Lietuva turi leisti per savo žemę į Klaipėdą ir iš Klai- 
pėdos visokios rišięs svetimų valstybių, pirmoje eilėje, žinoma, 


[misis iainiuia aiejalnjaluj 


ko sugrįžimo valdžia jau buvo apsisprendusi 
pritarti naujai suredaguotam ir Lietuvai pa- 
lankesniam Deiviso projektui, tačiau spauda 
tokios žinios dar nepranešė. Spausdino vien 
informacinius straipsnius ir ataskaitas - tie- 
sa, tonas jau buvo palankus projektui. Per 
tą laiką buvo formuojama visuomenės nuo- 
monė. Matyt, įsitikinta, kad vyrauja opti- 
mistinės nuotaikos, pakeitusios prieš tai 
tvyrojusią depresiją ir kartėlį, nes šiandien 
kaip tik paleista bandomoji prisipažinimo, 
kad Lietuva pritarė projektui, versijos banga. 
Šiandien neskaičiau Lietuvos, bet krikščionių 
demokratų leidinio Rytas kronikų skyriuje 
radau žinutę, pranešančią, kad lietuvių dele- 
gacija ir vėl iškeliauja į Ženevą. Žinutėje buvo 
pažymėta en passant““, kad delegacija rems 
Tautų Lygos tarybą pritarti Deiviso projektui, 
kuriam Lietuva jau pritarė. 

Vakare buvau „Vilkolakio“ spektakly- 
je. Žiūrėjau dvi improvizacijas: vieno akto 


„Linksmų Naujienų Redakcijoje“ ir dviejų 
dalių „Alma Mater“. Šį kartą „Vilkolakis“ jau 


Informacinio straipsnio „Daviso komisijos 
projektas“ faksimilė. 
Trimitas, 1924, kovo 13, nr. 179, p. 1. 


682. Die Freistadt (vok.) - Laisvasis miestas. 
683. En passant (pranc.) - tarp kita ko, prabėgomis. 

nepaliko tokio įspūdžio, kaip pirmą kartą. Į teatrą ėjau norėdamas pasižiūrėti antrą 
spektaklį „Alma Mater“, kuriame su humoru buvo vaizduojamas mūsų universite- 
tas. Joks kitas universiteto profesorius, išskyrus mane, neatėjo į spektaklį, bet su- 
sirinko tikrai labai daug studentų. Jie sudarė apie 34 visų žiūrovų. Improvizacijoje 
„Alma Mater“ buvo nemažai juokelių, bet iš principo galiu pasakyti, kad per menkai 
įsigilinta į santykius, susiklosčiusius mūsų universitete. Atidžiau žvilgterėjus buvo 
galima rasti daug daugiau medžiagos pajuokauti, o dabar pernelyg vienpusiškai 
vaizduojamas mokslinių pajėgų trūkumas, dėl kurio yra samdomas bet kas, o ypač 
koks nors „perliukas“ iš užsienio. Nesunku buvo atpažinti ir veikėjų prototipus, tai 
prof. Baloga, prof. Eretas, Juozas Albinas Herbačiauskas, kliedintis apie Tautos ju- 
dėjimą, vampyrus ir t. t., docentę Arcimavičienę““, dėstančią egiptologiją, prof. Bag- 
doną““ (kurio vienintelis nuopelnas pagal satyrą yra tas, kad sukūrė didįjį „veikalą“, 
pelniusį pasaulinę šlovę, išverstą į visas kalbas - plakatą „Nespjaudyti ant grindų“ - 
ir sanitarinius reikalavimus kirpėjams). Puikiai vaidino davatka, reikalavusi kate- 


684. Rudzinskaitė-Arcimavičienė Marija (1885-1941), mokslininkė, profesionaliosios egiptolo- 
gijos pradininkė Lietuvoje. 1900 m. baigė mergaičių gimnaziją. Visą gyvenimą paaukojo Egip- 
to istoriniam palikimui tirti. Egiptologija susidomėjo studijuodama Maskvoje pas garsų rusų 
orientalistą Borisą Turajevą (1868-1920). Keletą kartų (1910, 1924, 1934 m.) su ekspedicijomis 
lankėsi Egipte, kasinėjo Gizoje. Dalyvavo žymaus amerikiečių egiptologo Dž. Raisnerio 
kasinėjimuose, iš kurių parsivežė nemažai eksponatų savo kolekcijai. Lankėsi pasauliniuo- 
-se orientalistų kongresuose. 1922-1940 m. Vytauto Didžiojo universiteto Humanitarinių 
mokslų fakulteto Visuotinės istorijos katedros docentė. 1922 m. jos iniciatyva universitete 
pradėtas skaityti Egipto istorijos kursas; per paskaitas studentus supažindino su meno ir raš- 
tijos paminklais. 1932 m. išleido žodynėlį Egipto hieroglifai, kuriame paaiškinta simbolinė ir 
fonetinė svarbiausių hieroglifų reikšmė. Išvertė keletą himnų, apysaką. Parašė ir 1936 m. išlei- 
do Egipto istorijos vadovėlį. Didžioji dalis surinktos kolekcijos saugoma Mykolo Žilinsko ga- 
lerijoje, Kaune. 
685. Bagdonavičius-Bagdonas Juozas (1866-1956), gydytojas, varpininkas, knygnešys, spau- 
dos darbuotojas, politikos veikėjas. 1899-1906 m. gyveno Rytų Prūsijoje, Britanijoje, Pran- 
cūzijoje, Šveicarijoje, Škotijoje. 1899-1903 m. ir 1904-1905 m. redagavo Varpą, 1904 m. Jki- 
ninką, 1901-1903 m. Naujienas, padėjo Alfonsui Moravskiui leisti Aidą Lietuvos darbininkų 
gyvenimo. Dalyvavo rengiant Paryžiaus pasaulinę parodą. Londone organizavo „Šviesos“ drau- 
giją. 1902 m. lapkričio 15 d. dalyvavo Lietuvių demokratų partijos steigiamajame suvažiavime, 
buvo Lietuvos demokratų partijos CK narys iki 1907 m. Prasidėjus Pirmajam pasauliniam ka- 
rui, 1914-1918 m. tarnavo kariuomenėje karo gydytoju Vilniuje, Maskvoje. Maskvoje bendradar- 
biavo lietuvių pabėgėlių leidiniuose Santara, Lietuvių balsas. 1918 m. grįžo į Lietuvą. 1919-1922 m. 
dirbo Sveikatos departamento direktoriumi. 1922-1935 m. Vytauto Didžiojo universiteto Medi- 
cinos fakulteto profesorius, 1923-1924 m. fakulteto dekanas. 1935 m. įsteigė Lietuvos blaivinimo 
sąjungą, buvo jos pirmininkas, 1937-1938 m. redagavo žurnalą Blaivioji Lietuva, 1938-1940 m. 
Blaivybė ir sveikata ir atskirai išspausdino keletą minėtosios draugijos leidinių, tarp jų Kaip 
kovojama su girtavimu svetur (1939 m.). 1944 m. pasitraukė į Austriją, vėliau į Vokietiją, 0 1948 m. 
išvyko į JAV. 

dros universitete už nuopelnus agituojant balsuoti už krikščionis demokratus per 
seimo rinkimus. Ir gavo ji tą katedrą, ir „laikinai einančios docentės pareigas“ postą. 
Labai juokingai buvo pavaizduota manija gaudyti kiekvieną, kuriuo būtų galima už- 
kamšyti mokslinio personalo skyles - paprastas kaimo berniukas, norintis tapti stu- 
dentu, virto kandidatu į profesorius. Puikiai pavaizduoti buvo ir diletantas Eretas — 
apsukrusis šveicaras, darantis karjerą visur: jis ir sportininkas, ir populiarių šūkių 
kūrėjas, vaizduojantis lietuvių patriotą, - ir nevykęs mokslininkas Baloga, veiklusis 
Vengrijos žydelis, pletkininkas ir pasiuntinukas, kuris, vos apsigyvenęs Kaune, jau 
buvo laikomas didžiu žmogumi ir mokslo žvaigžde, o tik po kurio laiko paaiškėjo, 
koks jis karikatūriškas ir tuščiaviduris. 


1924 metų kovo 13 d. 
Ketvirtadienis 


Vakar dienos laikraščiuose pasirodė dvi rusų notos - viena skirta Lietuvos vyriau- 
sybei, kita „vadinamajai Tautų Lygai“ (Čičerinas Tautų Lygą vadina „vadinamąja 
Tautų Lyga“), kuriose SSRS užsienio reikalų liaudies komisaras „draugas“ Čičeri- 
nas viešai pasisako dėl Klaipėdos. Taigi Čičerinas reiškia protestą prieš Klaipėdos 
likimo sprendimą nedalyvaujant Rusijai ir tikina, kad Rusija su tokiais sprendi- 
mais nesutiks. Lietuvai jis jaučia didžiulę simpatiją ir yra itin susirūpinęs jos ne- 
priklausomybe. Gudrus lapinas! Pajuto, kad Lietuva jaučiasi bejėgė, susikrimtusi 
ir kad ieško draugystės, kurios niekur kitur, o tik nugalėtųjų ir maištininkų (Vo- 
kietijos ir Rusijos) stovykloje nepastebi. Tiek Vokietijai, tiek Rusijai nepaprastai 
svarbu yra didinti nesusipratimą Rytuose, kaitinti užsispyrusioje Lietuvoje ais- 
tras ir gauti kozirį kaip tik dabar besiformuojančiuose tarptautiniuose santykiuo- 
se, pasipriešinti besikuriančiai tarptautinei tvarkai. Vis dėlto Čičerinas pavėlavo 
kelias dienas. Deiviso projekto pataisos įtikino Lietuvą, o užkulisiniai vokiečių 
veiksmai dėl Klaipėdos svarbūs, bet gal Galvanausko pasakojimuose perdėti, ver- 
čia nepasitikėti tais, kurių dar vakar visuomenė šitaip ilgėjosi. Labai abejoju, kad 
Čičerino notos paveiktų Lietuvos valdančiuosius ir kad jų autorius padarytų kokį 
nors efektą. 

Tribunolo kompetencijų perkėlimas į Klaipėdą jau tapo įvykusiu faktu. Seimo 
priimtas atitinkamas įstatymas buvo publikuotas Vyriausybės žiniose, tad nuo kovo 
1 dienos Tribunolas yra ir aukščiausioji teisminė valdžia Klaipėdos krašte. Kurį lai- 
ką šitas faktas teisiškai dar nebuvo įgyvendintas, nes nebuvo paskirti Klaipėdos tei- 
sėjai, kurie turėjo dirbti Tribunole - o pagal įstatymą buvo numatoma, kad turėjo 

dirbti kaip tik teisėjai iš Klaipėdos“““. Dabar jau teisėjai paskirti: du klaipėdiečiai, 
kurių kandidatūroms seniai buvo pritarta. Tai teisėjai Hesė ir Plumikė. Jiedu abu 
yra vokiečiai, lietuviškai nekalba. Pasirinkti jie, nes kitų teisėjų Klaipėdoje nėra. Pir- 
madienį mūsų pirmininkas Kriščiukaitis, lydimas Janulaičio ir Tribunolo prokuroro 
Kalvaičio, važiuoja į Klaipėdą perimti likviduoto Klaipėdos „Obergerichto““? bylų 
ir perimti teisinę valdžią Klaipėdos apskrityje. Taigi Lietuvos Aukščiausiasis Tribu- 
nolas jau oficialiai yra ir Klaipėdos krašto aukščiausiasis teismas. Po to klaipėdiečiai, 
Tribunolo teisėjai atvyks į Kauną, į visuotinį Tribunolo posėdį, kuriame bus aptartas 
Tribunolo funkcionavimas Klaipėdoje. Klaipėdiečiai ketina gyventi Klaipėdoje, tad 
greičiausiai ten veiks Tribunolo filialas, į kurio posėdžius važinės vienas iš mūsų 
teisėjų. Tas teisėjas, aišku, bus Janulaitis, mat jis vienintelis gerai moka vokiečių kalbą. 
Oficialiai Klaipėdoje yra dvi valstybinės kalbos - lietuvių ir vokiečių, - tačiau teismų 
praktikoje iki šiol vartojama tiktai vokiečių kalba. Ilgainiui įprotis turės pasikeisti 
ir lietuviai jau planuoja imtis rimtų veiksmų, bet kol kas yra, kaip yra. Į visuotinius 
Tribunolo posėdžius, kurie greičiausiai bus iš anksto skelbiami, Tribunolo teisėjai 
klaipėdiečiai atvyks į Kauną. Na, o mes iš tų naujų teisėjų klaipėdiečių čia, Kaune, 
jokios naudos neturėsime. Tiesą pasakius, bus daugiau vargo, nes greičiausiai atsiras 
tam tikra tautinė politinė trintis tarp lietuvių daugumos Kaune ir klaipėdiečių. 

Šiandien universitete buvau paskelbęs kolokviumą II semestro studentų grupei ir 
visai netyčia susipažinau su studentu lenku. Mūsų universitete lenkas yra didesnė eg- 
zotika nei kinų studentas Paryžiuje, nes kinai nėra Prancūzijos ar Paryžiaus gyvento- 
jai, o lenkų Lietuvoje ir juo labiau Kaune gyvena daug. Taigi minėtasis unikumas (ži- 
noma, tai vienintelis lenkas, Teisės fakulteto II semestro studentas) yra toks Edvar- 
das Gavorskis““, gimęs ir augęs Kaune. Baigė jis Kauno lenkų gimnaziją, kurioje šiek 
tiek pramoko lietuvių kalbos, ir dabar tęsia teisės mokslus šalyje. Paprastai Lietuvos 
lenkų gimnazijų absolventai slapčiomis masiškai traukia studijuoti į Lenkiją. 


686. Klaipėdos kraštui tapus Lietuvos autonomine dalimi, 1924 m. kovo 1 d. įsigaliojo Laiki- 
nojo Lietuvos teismų ir jų darbo sutvarkymo įstatymo pakeitimas Klaipėdos kraštui ir buvo 
išplėsta Vyriausiojo Lietuvos Tribunolo jurisdikcija. Krašte liko veikti Vokietijos teisė, vokiškoji 
teismų sistema ir teismų proceso įstatymai. Klaipėdos valsčiaus teismas tęsė veiklą vadovauda- 
masis 1877 m. Teismų santvarkos įstatymu, 1877 m. Civilinio proceso ir Baudžiamojo proceso 


A se 


yem ea 


687. Klaipėdos apygardos ir aukščiausiasis teismas (das Landgericht und das Obergericht Me- 
mel) (1922-1924 m.). 
688. Gaworski Edward. 

1924 metų kovo 14 d. 
Penktadienis 


Žemaitis 7 valandą vakaro sušaukė buvusio jubiliejinio komiteto Vilniaus 
600-0sio0ms metinėms paminėti susirinkimą. Reikėjo pasitarti dėl jubiliejinių me- 
dalių teikimo. Iš bronzos išlietus medalius jau galima atsiimti. Pagaminti jie pagal 
skulptoriaus Petro Rimšos eskizą. Vienoje medalio pusėje vaizduojamas Didysis 
Lietuvos kunigaikštis Gediminas, Vilniaus įkūrėjas, o kitoje - Vilniaus vaizdas su 
bokštu ant Gedimino kalno. Užrašas lietuvių kalba, Vilnius vadinamas Lietuvos 
sostine. Taigi susirinkome pasitarti, kam tie medaliai turėtų būti įteikti. Kadangi 
išlieti tiktai keli šimtai medalių, jie turės ir numizmatinę vertę. Susirinkime daly- 
vavo: Žemaitis, Šilingas, Mykolas Sleževičius, Jonas Yčas ir aš. Mykolas Biržiška 
iš pradžių siūlė išdalyti medalius nusipelniusiems ir iškiliems Lietuvos veikėjams, 
ypač vilniečiams, ir visiems asmenims, kurie skelbiant Nepriklausomybę priklausė 
Vyriausybei, kariuomenės vadovybei, Lietuvos diplomatams, užsienio muziejams, 
užsienio šalių vadovams, užsienio šalių premjerams ir Seimo pirmininkams. Vis 
dėlto buvo pritarta Žemaičio pataisai, kad medaliai būtų skiriami muziejams ir 
asmenims tų užsienio šalių, kurios demonstravo ypatingą simpatiją Lietuvai (taigi 
ypač anglams, tarp jų ir Loidui Džordžui“), o šalyje ne tiek privatiems asmenims, 
kad ir labai nusipelniusiems, kiek viešosioms įstaigoms, mokykloms ir t. t. 

Po 8 valandos atėjau į Rotušės salę pasiklausyti viešos Janulaičio paskaitos apie 
Rusijos požiūrį į Lietuvą, kurią organizavo Draugija Tautų Lygai remti. Viešos šitos 
draugijos paskaitos, per kurias yra aptariamos užsienio politikos problemos ir per 
kurias ryškiausiai atsiskleidžia maksimalistinės srovės, Kaune jau ima labai stipriai 
formuoti visuomenės nuomonę. Į paskaitas susirenka plati klausytojų auditorija, ku- 
rioje daugiausiai esama studentų, nors netrūksta lietuvių inteligentijos ar pusiau in- 
teligentijos. Nuotaika paprastai tvyro labai tautiškai radikali ir nepriklausomybiška, 
labai antilenkiška, nepasitikinti vyriausybės politika, visur ieškanti intrigos, katego- 
riškai priešiška Prancūzijai ir Antantei, vis labiau simpatizuojanti rusams. Ir apskri- 
tai pastebimos maksimalistų nepriklausomybininkų pastangos ieškoti paramos kaip 
tik Rusijoje. Janulaitis yra vienas iš nedaugelio maksimalizmo simpatikų ir atstovų, 
kurie nesižavi maskoliais. Maskoliais žavisi grupės, atstovaujančios užsispyrėliškai 
ekskliuzyvinei Lietuvos nepriklausomybei. Tas žavėjimasis yra tik iš dalies politi- 
nės orientacijos pasekmė, ko gero, labiausiai jį sukėlė jausmai tų žmonių, kurie augo, 
mokėsi rusų kultūros aplinkoje ir iš tiesų Rusijos ilgisi. Ryškiausiais minėtojo maksi- 


689. Loidas Džordžas Deividas (Lloyd George David, 1863-1945), politikas, Didžiosios Britanijos 
ministras pirmininkas (1916-1922). 

malizmo atstovais laikau Krėvę-Mickevičių ir, beje, net Šilingą. Daugeliui jų Lietuvos 
nepriklausomybė yra, rodos, tik įrankis naudotis Lenkija kaip Rusijos prieše, tam ti- 
kras rezervas ateičiai, kuri siejama su didžiąja federacija po Rusijos sparnu. Daugelis 
tokios grupės atstovų turi sentimentų Rusijai ir svajoja apie federaciją su Rusija ne 
tik dėl radikaliosios politikos įtakos, bet ir dėl jausmų, iš kurių gimsta dirbtinės poli- 
tinės koncepcijos, lengvai randančios pateisinimą tokiais lenkų ir lietuvių konflikto 
laikais. Taigi dėl tokių maskolofiliškų nuotaikų man buvo be galo įdomus Janulai- 
čio pranešimas, kuris, pasak Janulaičio, turėjo atskleisti politikos, ieškančios Rusijos 
paramos, iliuzijas. Mane domino ne tik Janulaičio paskaita, bet ir efektas, kurį pra- 
nešimas turėjo sukelti klausytojams. Na, turiu prisipažinti, kad šiek tiek nusivyliau 
Janulaičiu. Pamaniau, kad Janulaitis pakilo aukštai, sakalo skrydžiui, bet nusileido ir 
nuropojo žeme tarsi kirminas. 


1924 metų kovo 15 d. 
Šeštadienis 


Šiandienos Tribunolo teismo posėdis pirmą kartą vyko naujoje, specialiai posė- 
džiams skirtoje ir restauruotoje salėje, kuri buvo antrame teismo institucijos pas- 
tato aukšte (pagal lietuvių skaičiavimus tai trečias aukštas). Šioji salė yra ne tokia 
puiki, kaip kad Apygardos teismo posėdžių salė, kuri įrengta per du aukštus, turi 
galeriją ir puošmenas - apvalias koklines krosnis. Nors mūsų salė nėra nei tokia 
didžiulė, nei tokia nuostabi, Tribunolui jos pakanka, o ir tam tikru architektūriniu 
dekoru gali pasigirti - virš įprastų langų yra apvalių langų eilė. Dabar bus kur kas 
patogiau nei anksčiau, kai priklausėme nuo Apygardos teismo, kurio sale naudo- 
jomės, malonės. 

Pakalbėsiu apie vakarykštį Janulaičio referatą, skaitytą per viešąjį Lietuvių drau- 
gijos Tautų Lygai remti posėdį. Pirmoje referato dalyje Janulaitis gana radikaliai de- 
monstravo nepasitikėjimą Rusija, vaizduodamas jos imperializmą, grobuoniškumą, 
būdingus nepriklausant nuo valdžios - nesvarbu, kas valdo Rusiją, caras ar komunis- 
tai, šitos šalies savybės išlieka. Savo žodžius iliustravo pavyzdžiais, kaip sovietų Rusija 
užgrobė Armėniją, Azerbaidžaną, Gruziją, ir parodė Rusijos požiūrį į Suomiją, Estiją, 
Latviją, Lietuvą, Lenkiją ir Ukrainą nuo pat pastarųjų šalių susikūrimo iki oficialios 
taikos su jomis paskelbimo. Pasakojimą apie Rusijos ekspansiją, kuri yra visiškai vie- 
noda tiek valdant bolševikams, tiek ankstesnėms valdžioms, stengėsi grįsti ir ekono- 
miniais visuomeniniais argumentais, siekdamas dar labiau įtikinti minėtojo fakto 
realumu. Man net pasirodė, kad Janulaitis su perdėta antipatija vaizdavo bolševikų 
imperializmą ir cinizmą, nes kalbėjo apie tas rusų komunistinės revoliucijos idėjas, 

kurios kitokia šviesa nušviečia bolševikų suvokimą apie tautiškumą ir tautines vals- 
tybes. Suvokimą, kuris sukūrė prielaidas mažoms tautinėms valstybėms mindžioti, o 
tai, mano nuomone, visai kitos rūšies reiškinys nei įprastas kapitalistinis imperializ- 
mas ar buržuazinis nacionalizmas. Na, bet kuriuo atveju pirmoji Janulaičio paskaitos 
dalis buvo maskolofobiška, prablaivinanti auditoriją, jau pratusią prie maskolofiliš- 
kų liaupsių, kurias dalija pranešėjai, labai tolimi nuo komunistinio mąstymo. Taigi 
šiuo atžvilgiu Janulaičio kalba atrodė tarsi gaivus vėjo gūsis, patekęs į širšių lizdą. 
Auditorijoje nesunku buvo atpažinti gausybę bolševizmo simpatikų, komunistinės 
ideologijos agitatorių ir išties nuoširdžių, emocinių maskolofilų, o galiausiai tokius 
žmones, kurių tautinis maksimalizmas ir neapykanta Lenkijai, pakurstyta atitinka- 
mos agitacijos, pavertė tikrai politiniais maskolofilais - tokias simpatijas pakeisti, 
kaip, beje, ir bet kurį tikėjimą (politinės srovės juk irgi prilygsta tikėjimui) iš tiesų 
nelengva, o neretai net neįmanoma. Savaime suprantama, visi minėtieji auditorijos 
atstovai - o tokių susirinko dauguma - nesusižavėjo Janulaičio referatu. Pirmoje re- 
ferato dalyje Janulaitis, užsiminęs apie Lenkiją, atrodė visiškai nešališkas, nepasidavė 
neapykantai, kuri verčia žmones neigti bet kuriuos istorinius faktus ir tiesas vardan 
jausmų. Janulaitis konstatavo faktą, kurio lietuviai paprastai nenori pripažinti arba 
kurį geriausiu atveju nutyli: jeigu Lenkija nebūtų nugalėjusi bolševikų prie Varšuvos 
1920 metais, tai bolševikai būtų užėmę Varšuvą ir tų metų rugpjūtį Lietuvai ne tik 
nebūtų atidavę Vilniaus (nepaisant 1920 metų liepos 12 dienos sutarties), bet ir būtų 
užėmę dar visą Lietuvą kartu su Kaunu. O tuomet jie Lietuvą būtų pavertę Sovie- 
tų Lietuvos Respublika ir įtraukę į savo fiktyviąją federaciją. Tokiu būdu jie nebūtų 
mechaniškai užgrobę Lietuvos, bet būtų pasiekę tokį patį efektą Lietuvoje insceni- 
zavę komunistinį „sukilimą; kurį, padedami atitinkamų iš bolševikų pasiskolintų 
kariuomenės dalinių (panašus scenarijus į lenkiškąjį Želigovskio „maištą“), užgrob- 
tų valdžią Lietuvoje, paskelbtų ją Sovietų Respublika ir prijungtų prie federacijos. 
Dabar jau žinomas faktas, kad 1920 metais bolševikai turėjo Vilniuje suformuotą ir 
pasirengusią dirbti komunistinę Lietuvos vyriausybę bei specialiuosius batalionus, 
skirtus sukilimui vykdyti Lietuvoje. Tad 1920 metais Varšuva automatiškai apsaugojo 
Lietuvos nepriklausomybę, o kartu, savaime aišku, ir Lenkijos valstybės susikūrimą 
(ir Pilsudskio Lenkijos legionų nuveiktus darbus per Didįjį karą). Kaip tik šitai buvo 
viena pagrindinių sąlygų, leidusių susikurti tautinėms Lietuvos ir kitoms valstybėms. 
Kaip tik tas momentas, kurį aš visada Lenkijos legionuose mačiau net tada, kai stojau 
įjų gretas, todėl nelaikau klaida ir nesijaučiu prasikaltęs Lietuvai dėl to, kad 1915-1917 
metais dalyvavau legionuose. Janulaitis tokių išvadų per paskaitą nepadarė, nors pui- 
kiai žinau, kad jos jam nėra svetimos. Vis dėlto lietuvių auditorijai svarbu yra kons- 
tatuoti net tik tokį faktą. 

1924 metų kovo 16 d. 
Sekmadienis 


Buvo užsukęs Velhorskis. Pasirodo, kad pastaruoju metu lietuvių valdžia jį įtari- 
nėja turint nelegalų Lietuvos pasą. Valdžia suabejojo jo pilietybe ir, nepaisydama 
pateiktų įrodymų (gimimo liudijime yra įrašas, kad gimė Vilniuje), nusprendė, kad 
gimė Volynėje, tad pripažino jį Lenkijos piliečiu (kaži kodėl ne Rusijos) ir įsakė 
atimti pasą, o pačiam Velhorskiui iki balandžio 15 dienos palikti Lietuvą. Tai Mi- 
nistrų kabineto sprendimas, taigi nėra kam aukščiau skųstis. Siaubinga skriauda 
ir vienas nepaprastai nemalonių epizodų mūsų šalies lietuvių ir lenkų santykiuo- 
se, kurie paskutiniu laiku vėl smarkokai įsiliepsnojo ir pasireiškė vis liūdnesniais 
faktais (išpuoliai Kauno bažnyčioje, agrarinės reformos įstatymo pataisų projektas, 
Krupavičiaus agrarinė reforma, Tumėno kalba seime, visa virtinė epizodų apie len- 
kų išvarymą iš jų žemių arba iš šalies, pavyzdžiui, susidorojimas su p. Zanova““, 
Velhorskiu, ir t. t., ir t. t.). Velhorskis prašo manęs padėti jau ne jam - puikiai žino, 
kad viskas jau būtų veltui, - bet jo žmonai, Levonevskai“" pagal mergautinę pavar- 
dę, kad nors šioji galėtų likti Lietuvoje, savo šeimos dvare. Aš pasistengsiu, bet neži- 
nau, ar man pavyks. Aš nebuvau griežto tono šalininkas, kurio griebėsi Velhorskis, 
kalbėdamas apie Lietuvos lenkų politiką. Visada jo veiklą laikiau nelojalia, nes jis 
turėjo ryšių su Lenkijos valstybės atstovais ir laikėsi jų nurodymų vykdant Lietu- 
vos lenkų politiką. Vis dėlto asmeniškai Velhorskį gerbiu ir vertinu šito žmogaus 
sąžiningumą, vertinu, kad laikosi savo įsitikinimų, ir manau, kad jis, nepaisant 
visko, yra savotiškas Lietuvos bičiulis. Na, bet čia nekalbu apie savo simpatijas jam, 
nevertinu politinės jo veiklos - kalbu apie tai, kokiu būdu Lietuvos valdžia atsikra- 
to tokio žmogaus. Velhorskio veikla, grindžiama tam tikru suokalbiu su Lenkija 
(Velhorskis buvo užsikonspiravęs Lenkijos konsulas Lietuvoje), mano manymu, 
jeigu būtų įrodyta (aš apie juos žinau, tačiau Lietuvos valdžia turi tiktai tos veiklos 
pėdsakų, bet neturi jokių dokumentais grindžiamų įrodymų. Vis dėlto renkasi yer- 
čiau pašalinti Velhorskį, nei pradėti abejotiną ir erzinančią bylą, kuri išties taptų 
garsi), leistų jį apkaltinti valstybės išdavyste. Vis dėlto tai nepateisina fakto, kokiu 
būdu jam buvo atimta Lietuvos pilietybė. Galbūt politiškai toks kelias patogesnis, 
tačiau slidus, nes neteisėtas. Velhorskis buvo Lenkijos valdžios atstovų ir Lietuvos 
lenkų ryšininkas - ir tai buvo jo nusižengimas valstybei, kuri iki šiol yra sukurta 
teritoriniais, o ne tautiniais ar personaliniais principais, tokia galbūt taps ateityje. 


690. Originale - Zanowa. 
691. Levonevska Celina, Velhorska (Lewoniewska Celina, Wielhorska), Vladyslavo Velhorskio 
žmona. 

Tęsiu pasakojimą apie užvakar Janulaičio skaitytą referatą. Janulaitis nesuformu- 
lavo išvadų iš paties pažymėto labai tikro fakto: jeigu bolševikai 1920 metais būtų 
užėmę Varšuvą ir palaužę Lenkiją, Lietuva būtų praradusi savo nepriklausomybę, 
nes ją, kartu su Latvija ir Estija, būtų prarijusi Sovietų Rusija. Visai taip, kaip prarijo 
ji Ukrainą ir Kaukazo valstybėles. Dėl to Lietuva ir kitos nepriklausomos valstybės, 
vadinamosios kresų valstybės, esančios vakarinėje buvusios carinės Rusijos terito- 
rijos dalyje, priklauso nuo Lenkijos, nes Lenkijos nepriklausomybė ir gebėjimas ją 
išlaikyti yra kartu jų egzistavimo garantas. Kita minėtosios išvados dalis yra ta, kad, 
nepaisant bet kokių nesusipratimų ir ginčų tarp Lenkijos ir Lietuvos, labai svarbus 
yra šitų šalių solidarumas, kuris pradingo, kai Lenkija iš Lietuvos atėmė Vilnių ir 
užėmė Ukrainos ir Baltosios Rusios“* teritorijas, tokiu būdu susilpnindama savo at- 
sparumą Rusijai, nes Lenkijai didžiausia jos atsparumo ir gebėjimo išlaikyti įtaką 
Rytuose garantija buvo patenkinti ir nepriklausomi žmonės - liaudis. Taigi, kai Rusi- 
jos grėsmė yra reali minėtųjų šalių teritorijoms, pagaliau pasireikš jų solidarumas, o 
tada, duos Dievas, galbūt bus likviduotas ginčas dėl Vilniaus. Nepranašauju, o kalbu 
tik apie faktą, kad toks solidarumas realiai egzistuoja ir kad, nepaisant šalių intencijų, 
jis pasireiškė dalykiškai 1920 metais. Lietuviai net nesusimąsto apie minėtąjį faktą 
ir nenori susimąstyti, nes jiems per daug skaudu dėl Vilniaus. 1920 metais Lenki- 
ja, laimėjusi su Rusija, apgynė Lietuvos nepriklausomybę, bet netrukus pati atėmė 
Vilnių iš Lietuvos. Na, ir nereikia stebėtis, kad lietuviai nedemonstruoja dėkingumo 
Lenkijai už 1920 metus. 


1924 metų kovo 17 d. 
Pirmadienis 


Šiandien Kauno kultūros muziejuje padėjau į depozitą, su tam tikromis sąlygomis, 
dalį savo dienoraščių. Kultūros muziejus įsteigtas praėjusiais metais kaip institu- 
cija, priklausanti Lietuvos universiteto Humanitarinių mokslų fakultetui. Muzie- 
jaus direktoriumi fakultetas paskyrė kunigą Tumą. Šitame muziejuje yra kaupiami 
įvairūs rankraščiai, visokios fotografijos ir t. t., žodžiu, medžiaga apie šalies kul- 
tūrą plačiąja prasme. Mano dienoraščio sąsiuviniai yra sudėti į didelę, gražią dėžę, 
kurios raktą turiu aš. Depozitas išlieka depozitu iki mano mirties dienos. Galiu jį 
kada panorėjęs atšaukti, o po mano mirties jis tampa muziejaus nuosavybe, tačiau 
yra sąlyga, kad per 25-erius metus po mano mirties datos dienoraščių turinys bus 
neprieinamas niekam, išskyrus mano dukrą. Praėjus 25-eriems metams nuo mir- 


692. Originale - Bialej Rusi. 

ties bus be jokių apribojimų laisvai prieinamas. Didžioji dienoraščių dalis (1911-1913 
metų, 1915-1916 ir 1918 metų) liko Vilniuje pas p. Tadeušą Vrublevskį. Man neramu 
dėl išvardytųjų dienoraščio sąsiuvinių likimo. Norėčiau parsivežti juos iš Vilniaus 
ir su visais kartu laikyti Kultūros muziejuje. Šiandien muziejuje palikau 9 sąsiuvi- 
nius su savo straipsnių iškarpomis iš įvairių leidinių (daugiausia 1906 metų Gazeta 
Wilenska, 1911-1915 metų Przegląd Wilenski, Gazeta Krajowa ir kituose leidiniuose 
bei 1920-1922 metų Vilniaus ir Kauno leidiniuose). 

Iš Kamilės Rėmerytės““, kuri prieš kelias savaites viešėjo Vilniuje, o šiandien už- 
suko pas mane su reikalais, sužinojau šiek tiek naujienų apie dukrą Cesią, o ji tas 
naujienas sužinojo iš dėdienės Boleslavovos Rėmerienės““, pas kurią lankėsi Regina. 
Taigi naujienos tokios: Cesia mokosi labai gerai, yra gabi piešimui, tapybai ir muzikai. 
Labai dėl to džiaugiuosi. 

Reikia, kad tautoje būtų žmonių, kurie sugeba sine studio et ira“ stebėti faktus ir 
iš jų pasidaryti išvadas, nepriklausančias nuo besikeičiančių simpatijų arba antipati- 
jų, pagimdytų tam tikrų politinių akimirkų. Minia, didžioji žmonių masė, niekuomet 
neturi tokių gebėjimų. Gyvena ji akimirka, mąsto jausmais, mato jausmais, vadovau- 
jasi norais. Niekada nepripažįsta, o ir nepastebi fakto, kurio negali susieti su aistra. 
Vis dėlto ir pavieniai Žmonės, pavieniai tautos vadai ir politikai labai retai kada geba 
pastebėti ir įvertinti faktus, kurie neatitinka išankstinių jų nuostatų, o eilinis pilietis 
juo labiau tokio pastabumo neturi. Tad beveik nė vienas lietuvis nežino ir nenori 
žinoti to, ką kalbėjo Janulaitis penktadienį, ogi kad 1920 metais Varšuva apsaugojo 
Lietuvą nuo Rusijos glėbio. Pats faktas yra pamokomas. Tiesa, Lenkija, apsaugojusi 
Lietuvą nuo vieno grobuonio, pati iškart prarijo Vilnių, todėl pati ir išbraukė lietuvių 
širdyse dėkingumą už ankstesnį veiksmą (reikia pripažinti, kad Lenkija to veiksmo 
ėmėsi ne dėl Lietuvos“““, ji pati gynėsi, bet automatiškai išlaisvino Lietuvą. Kita ver- 
tus, toks faktas turėtų būti juo labiau pamokantis apie realius santykius, kurie tarp 
dviejų šalių egzistuoja nepaisant tų šalių santykių). Janulaitis apie faktą prabilo, bet 
jokių išvadų auditorijai nepateikė ir nesudėliojo taškų ant „i“. Jo elgesį vėlgi palik- 
tavo taktas, nes neretai itin aistringai įtikinėjant ir pernelyg aiškiai dėliojant taškus 


693. Romerytė Kamilė (Römerówna Kamilla, 1875-?), Aleksandro Juozapo Romerio (Aleksandr 
Jozef Römer, 1784-1861; Vladikiškių linija, IX karta) anūkė, Jono Jaroslavo Romerio (Jan Jarosław 
Römer, 1823-1884; X karta) dukra iš antros santuokos su Jadvyga Zemenskyte (Jadwiga Ziemigcka 
(herbas Sulima), nuo Staniavos dvaro Trakų paviete atskirto Lionos palivarko savininke. 

694. Romerienė Elžbieta, Boleslavova, Boleslavo Liudviko Romerio žmona, mergautinė pavardė — 
Rėmerytė (Romer6ėwna), Edvardo Romerio ir Sofijos Manvydaitės dukra (Rėmerowa Elžbieta, 
Boleslawowa). 

695. Sine studio et ira (lot.) - be pykčio ir susižavėjimo, nešališkai, objektyviai. 

696. Pabraukta Autoriaus. 

ant „i“ tikslios išvados nuskamba mažiau įtikinamai nei lengvas en passant paties 
fakto pateikimas susiejant jį su kitais faktais. Janulaitis atskleidė dar vieną Lietuvos 
ir Lenkijos santykių esmę - būtent visuomeninį veiksnį, labai, deja, stiprų ir liūdną, 
mąstant apie susivienijimo perspektyvas tol, kol jis veiksnus, bet išlaisvinantį nuo 
išankstinių nuostatų apie Lenkiją. Mano nuomone, tokiame veiksnyje tarpsta net 
keliai į nesutarimų pašalinimą, nors per skausmą ir eilines skriaudas. Kalbu apie 
lenkų dvarininkijos ir šlėktos vaidmenį Lietuvoje. Na, bet daugiau pakalbėsiu rytoj. 


1924 metų kovo 18 d. 
Antradienis 


Ačiū Dievui, Velhorskio žmona apsaugota nuo problemų. Kreipiausi ne į vidaus rei- 
kalų ministrą Žalkauską, kurio kompetencijai priklauso išduoti leidimą p. Velhors- 
kai pasilikti Lietuvoje, ne į Milicijos departamento direktorių Danauską, bet asme- 
niškai nuėjau pas Tumėną, su kuriuo mano santykiai yra kiek artimesni. Dabar jis 
pavaduoja Galvanauską ir faktiškai vidaus politikoje groja pirmuoju smuiku, kiek 
girdėjau, yra reikšmingesnis už patį Galvanauską. Galvanauskas vadovauja užsie- 
nio politikai ir duoda įsakymus vyriausybei bei valdančiųjų lyderiams, na, o seime 
įtakingiausias yra Tumėnas. Taigi, nors būtent Tumėnas seime labai aštriai pasisakė 
apie vietos lenkų politiką, teigdamas, kad ji susijusi su Lenkijos valstybės politika, 
ir kartu keldamas Velhorskio klausimą - jį ministrų kabinetas pripažino svetimos 
valstybės piliečiu ir šiuo metu siunčia už Lietuvos ribų, - vis dėlto pamaniau, kad 
kaip tik į Tumėną ir turėčiau kreiptis. Pasielgiau taip dėl dviejų priežasčių: pirmiau- 
sia, todėl, kad Velhorskio poelgis yra pernelyg garsus ir pernelyg politiškai aiškus, 
kad žemesnioji valdžia, neišskiriant ir vidaus reikalų ministro (jį, beje, asmeniškai 
mažai pažįstu), savarankiškai ryžtųsi priimti sprendimą dėl Velhorskio žmonos. Ir 
antra, kad pasitikiu Tumėno sąžiningumu ir nešališkumu. Tumėnas skiria politi- 
nį momentą, į kurį įsipainiojęs Velhorskis, ir apolitinį skriaudos momentą, galintį 
paliesti p. Velhorską, jeigu ir jai tektų kartu su vyru išvykti iš Lietuvos. Kreipiausi 
į Tumėną ir nenusivyliau. Tumėnas man pažadėjo asmeniškai kreiptis į ministrą 
Žalkauską, tačiau pabrėžė: jeigu Vidaus reikalų ministerija turėtų kokių nors spe- 
cialių priežasčių ir p. Velhorską išvaryti iš Lietuvos, su tokiomis priežastimis jis ne- 
kovos. Labai viliuosi, kad tokių priežasčių neatsiras. P. Velhorska-Levonevska dar 
turi senų nuopelnų šalies kultūrai, o ypač lietuviams. Labai nuoširdžiai linkėčiau, 
kad šitai poniai nereikėtų palikti šalies. 

Noriu dienoraštyje - ypač šitame sąsiuvinyje - perrašyti Didžiųjų Lietuvos Rytų 
statutą, kurį mes patvirtinome. Prieš dvejus metus aš parašiau lenkišką jo tekstą, o 

vėliau Purėnas išvertė į lietuvių kalbą. Cituoju jį kaip istorinį dokumentą. Pagal gali- 
mybes kasdien skirsiu dienoraštyje šiek tiek vietos statuto tekstui tol, kol jį pabaigsiu. 
"Taigi, pradedu: 

I skyrius. Apie Didžiuosius Lietuvos Rytus. 

1. str. Šiuo įkuriami „Didieji Lietuvos Rytai“. 

2. „Didieji Lietuvos Rytai“ apima visą Lietuvos Respublikos teritoriją, bet kokiu 
atveju kartu su Vilniumi ir Klaipėda; be to, jų veiklos teritorija tęsiasi: a) visame 
Žemės rutulyje, kuriame yra lietuvių kolonijų - lietuvių ir Lietuvos piliečių, b) tose 
prie Lietuvos prigludusiose Rytprūsių, Suvalkijos, Baltosios Rusios, Žiemgalos teri- 
torijose, kurios nepriklauso Lietuvos valstybei, bet jose gyvena arba vien lietuviai, 
arba iš dalies lietuviai, arba kurių gyventojai siekia prisijungti prie Lietuvos. Šitokios 
teritorijos įvardijamos kaip branduolio priedas yra „Didžiųjų Lietuvos Rytų“ akira- 
tyje (bus dar). 

Tautų Lygos Taryba Ženevoje priėmė Deiviso projektą dėl Klaipėdos. Priėmimo 
aktą Lietuvos vardu pasirašė Galvanauskas. Prancūzijos, Italijos ir Japonijos delega- 
tai rezervavo parašus. Skirmuntas“? Lenkijos vardu pasirašyti atsisakė. Dabar belie- 
ka projektą priimti Antantės organui, Ambasadorių tarybai, nuo kurios formaliai ir 
priklauso Klaipėdos suverenumo perdavimas Lietuvai. Čia, Kaune, Deiviso projektas 
dar sulaukia kritikos, bet, rodos, jo ratifikavimas seime jau užtikrintas. 


:1924 metų kovo 19 d. 
Trečiadienis 


Šiandien ir vėl lankiausi „Vilkolakio“ teatre, keturių dalių spektaklyje „Monkės 
biznis“ - žiūrėjau satyrą apie šalyje siaučiančius „amerikonus“ (sugrįžusius iš Ame- 
rikos), spekuliuojančius lengvatikiais Lietuvoje gyvenančiais tautiečiais, išviliojan- 
čiais pinigus įvairiems verslams. Satyra linksma, gerai sukonstruota ir suvaidinta. 
Visi „Vilkolakio“ spektakliai yra ne tik sumanymo autoriaus, bet ir aktorių impro- 
vizacija. Nė vienas neturi užrašyto teksto. 

Nedaug turiu laiko, todėl nieko daugiau šiandien nerašysiu - tik pacituosiu Di- 
džiųjų Lietuvos Rytų statuto ištrauką: 

3. „Didieji Lietuvos Rytai“ siekia visuotinės laisvų žmonių brolybės, todėl kuria 
žmogaus kultą šeimoje, visuomenėje, tautoje, valstybėje ir žmonijoje; supranta, kad 
negalėdamas bendrauti žmogus praranda žmogiškumą ir kad kiekviena iš anksčiau 


697. Skirmuntas Konstantinas (Skirmunt Konstanty, 1866-1949), lenkų politikas, Lenkijos už- 
sienio reikalų ministras 1921-1922 m., Lenkijos ambasadorius Londone 1919-1934 m. 

minėtųjų bendravimo formų gali duoti vaisių maksimumą esant psichologiniam 
bendrumui ir tapatiems moralės elementams; tad laiko blogiu ir kovoja su bet kokia 
prievarta, vieno žmogaus viršenybe prieš kitą, tautos prieš tautą, valstybės prieš vals- 
tybę; siekdami tokių tikslų žmogaus kulte reikalauja maksimumo šviesos ir proto 
raidos, moralinės valios, charakterio, jausmų ir žmogaus veiklos vystymosi. 

4. Lietuvoje, kurioje yra laisvas ir veiklus žmonijos pradas, „Didieji Lietuvos Ry- 
tai formuoja piliečius tais pačiais pagrindais, kokiais trokšta matyti bendraujančius 
žmones visose jų bendravimo terpėse; tai, kas yra amžinai žmogiška ir būdinga vy- 
rui arba moteriai, senoliui ar jaunuoliui, lietuviui, lenkui, žydui, baltarusiui, totoriui 
ar bet kuriam kitos kultūrinės terpės žmogui, visa tai yra „Didžiųjų Lietuvos Rytų“ 
kulto objektas, išlaisvintas iš bet kokių atsitiktinumų ir patobulintas žmogaus jėgų 
ir priemonių atsižvelgiant į galimybes, turi būti panaudotas kaip medžiaga Lietu- 
vos piliečiui formuoti, t. y. lietuvio, Laisvos Lietuvos valstybės veiklaus ir pasyvaus 
gyventojo; kaip kad žmogaus, piliečio, Lietuvio orumo ir garbės iš nieko neatima jo 
lyties bruožų ir šeiminės padėties, taip neatima iš nieko jo kalbos, tautinės kultūros, 
visuomeninių pažiūrų. 

Bus tęsinys. 


1924 metų kovo 20 d. 
Ketvirtadienis 


Iš savo antrojo semestro klausytojų išskyriau grupę rinktinių studentų, kurie iš 
kitų išsiskyrė arba itin kruopščiu paskaitų lankymu, arba geriausiai atsakinėjo per 
kolokviumą, atsiskaitydami už pirmojo semestro medžiagą. Šitai grupei pasiūliau 
pradėti laikyti II semestro kolokviumą nelaukiant mokslo metų pabaigos. Sudariau 
minėtiesiems studentams kolokviumo temų sąrašą, iš kurio kiekvienas galės pasi- 
rinkti norimą temą ir atsakinėti raštu arba žodžiu. Pateiksiu rinktinių II semestro 
studentų sąrašą. Galbūt kuris nors iš jų užims aukštus postus, gal bus žinomas vi- 
suomenėje ir turės nuopelnų, pateisinančių tokį mano pasirinkimą. Taigi minėtųjų 
27 jaunų žmonių, būsimų Lietuvos teisininkų sąrašas (vardus ir pavardes rašau taip, 
kaip jos skamba lietuviškai): Juozas Katinskas, Gecelis Marijampolskis, Vincas Gu- 
revičius, Juras Kubilius, Jonas Strimaitis, Edvardas Gavorskis, Andrius Razvickas, 
Pranas Porylaitis, Antanas Langelis, Jonas Mačiulaitis, Laurynas Paciunas, Felik- 
sas Senkus, Juozas Karklys, Zuzana Katiliūtė, Vincas Nainys, Mykolas Janilionis, 
Maksimilijonas Eirošius, Juozas Igaunis, Balys Giedra, Pranas Barkauskas, Alek- 
sandras Marcinkevičius, Salomonas Kodešas, Mozė Fortuna, Kazys Ramanauskas, 
Antanas Urbelis. 

Vakare, po paskaitos kartu su prof. Baloga ir Jurgiu Daujotu vakarieniavome 
„Versalio“ restorane. Labai retai kada sau leidžiu tokį divertissement““. „Versalio“ res- 
torane, atviroje scenoje šoka ir dainuoja kabareto artistai. Labai gerai atrodo keturių 
latvių merginų ir vieno vyro šokių trupė. Latvės vilki vyriškus kostiumus, išryški- 
nančius moteriškas jų formas, dera gražiai pakirpti plaukai, gražūs veidai ir puikios 
figūros. Šoka su uraganiniu temperamentu, šūkiais ir šauksmais paįvairindamos 
greitą plastiškų judesių šokį. Tai ne lietuvių liaudies šokis, o pasiskolintas rusų ka- 
zokų šokis, kurį atlieka latvės. Nėra daugiau tokių moterų kaip latvės! Jose slypi jėga, 
jos nepaprastai išraiškingos, pasakiškų figūrų, kai latvė jau yra graži - ji graži ne kaip 

angelas, o kaip nesuvaldomas gaivalas, apsigyvenęs motery. 

Na, ir pabaigai Didžiųjų Lietuvos Rytų statutas: 

5. Tai, ko siekia „Didieji Lietuvos Rytai,  p——-,- 
formuodami šeimą, visuomenę, tautą, vals- 

žmogiškojo bendravimo formose. 
6. „Didieji Lietuvos Rytai“ ieško ir siekia 
Visuotinių Žmonijos Didžiųjų Rytų, kaip for- 

Penktadienis Giria Davisą ir jo projektą. 
i „Lietuvos Žinios“ kovo 18 d. skelbia tokią iš Ženevos 
inią: 
SE) - Kovo 14 di ilgų p. Daviso deryb tarvinin- 
Jau esama žinių, kad Ambasadorių taryba kais, Tautų Sajungos Taryba vienu balsu paėmė p. Daviso pa. 
a . aa L s . siülytą Klaipėdos statuto konvenciją su priedais. Santarvė ir 
pritarė Klaipėdos projektui. Tad klausimas Lietuvos atstovai pareiškė sutinką ją pasirašyti. Lenkijos atsto- 


| vas p. Skirmuntas perskaitė savo deklaraciją, kurioj nurodė, kad 


dodadodondiuoa 
pooppongaung 


E . : . T. S. Taryba neaikreipė tinkamos damės į jos pasiūlymus. 
baigiamas spręsti pasitelkus kompromisą. ~ Pasak jo, Lenkijos interesai, kuriuos pripažino 16 Vasario 
deria. nesa. patikrinti Kadangi kasimas Ea perdaug didelės 
sai (a + i xs iti reikšm enkijai, tad jis, atsižiūrėdamas į Lenkijos “ visuomenės 
Kauno valstybinė 1r dominuojančių politi nuomonę ir savo valstybės interesus, negalįs tos konvencijos 


priimti, o tik reieruosiąs savo vyriausybei, kuri pati turėsianti 


nių srovių spauda atvirai remia konvencijos tai nuspręsti. Tarybos posėdy Lietuvos delegacija padarė dekla- 
f sy oa | Airiai išdėstė Lietuvos nusistatymą, paliesdama Vilniaus 
projektą. Greičiausiai netrukus projektas Ženevos sieros žiūri į atsiektą klausimo išsprendimą, kaip 


Ididelį Lietuvos laimėjimą, kurs buvo galimas tik del Daviso 


bus ratifikuotas ir Lietuvos seime. Dabar 


+ 


aiškėja, kam konvencijai palanki spauda | 
plėtoja didelį spaudimą, kad savo pusėn 

Informacinio straipsnio „Giria Davisą ir jo 
; | Kasos | projektą“ faksimilė. 

dytų abejones ir nepasitikėjimą, kurį kursto Trimitas, 1924, kovo 20, nr. 180, p. 1. 


palenktų visuomenės nuomonę, kad išsklai- 


698. Un divertissement (pranc.) - pramoga, pasilinksminimas. 

Klaipėdos sutarties priešininkai - taigi tranzitas tarp Vilniaus ir Klaipėdos, įtrauk- 
tas į sutartį, toli gražu netenkina Lenkijos tranzito poreikių. Leidžiamas tik tranzi- 
tas Nemunu, t. y. medienos plukdymas (ir tiktai Nemunu, ne jo intakais), ir tik me- 
dienos, kurią nusipirko kitų šalių pirkliai, taigi tai prekės, priklausančios užsienio 
firmoms (ne Lenkijos). Na, o dėl lenkų prekybos Lietuva išsaugo visas Barselonos 
konvencijos teises, leidžiančias uždrausti tranzitą toms šalims, su kuriomis stovi 
ant karo slenksčio. Lietuva išlaikys pagrindinę savo poziciją ir uždraus tranzitą 
Lenkijai tol, kol Lenkija neatsisakys Vilniaus. Nors medienos tranzitas Vilniaus ir 
Gardino krašte (ypač Gardino) yra labai svarbus materialine prasme - pastaraisiais 
metais buvo jį praradusi, - o anglų ir prancūzų firmų tranzitas nekels didelių pro- 
blemų, vis dėlto Lenkija jokių tranzito teisių negauna ir, be medienos tranzito, ne 
tik oficialiai, bet ir faktiškai nieko nepasiekia. Taigi šioji padėtis yra be galo tolima 
nuo pranašysčių, kad pasirašius sutartį Lietuva priklausys nuo Lenkijos malonės. 
Taip gąsdino ir vis dar gąsdina ponai Krėvė-Mickevičius, Šilingas, Herbačiauskas ir 
kiti. Ką gi, Klaipėdos sutarties priešininkai nepasiduoda ir net nemano susitaikyti 
su tokia, jau labai sušvelninta konvencijos Lietuvai forma - vis viena mano, kad tai 
politikos ir vos ne visos Lietuvos nepriklausomybės didžiulis pralaimėjimas. 
Artimiausiomis dienomis į Kauną atvažiuos mūsų naujieji klaipėdiečiai kolegos, 
paskirti Tribunolo teisėjais, ponai Plumikė ir Hesė. Pirmadienį jie jau dalyvaus vi- 
suotiniame Tribunolo susirinkime, kuriame bus priimtas sprendimas dėl jų bendra- 
darbiavimo Tribunole ir dėl Tribunolo funkcionavimo tvarkos Klaipėdoje. Šiandien 
visus minėtuosius klausimus aptarėme savo rate, t. y. be kolegų klaipėdiečių, kad 
pirmadienį mūsų nuomonės nesiskirtų. Šiandienos susirinkime kaip privatus asmuo 
norėjo dalyvauti ir ministras Tumėnas - mat, šiaip ar taip, tai politiškai svarbus mo- 
mentas, - kuris savo norą motyvavo, kad tokia tvarka, kuria bus nagrinėjamos Klai- 
pėdos bylos, bus precedentas ne tik Klaipėdai, bet ir kada nors Vilniui, jeigu jį Lie- 
tuva atgaus analogiškomis autonominėmis sąlygomis. Reikia turėti omenyje ne tik 
teisėjavimo techniką, bet ir politinius sumetimus. Mes nusprendėme, kad ministrui 
dalyvauti Tribunolo posėdyje nedera, ir pasitarėme patys, Tumėno nė nekvietėme. 
Per pasitarimą labai aiškiai išryškėjo centralizavimo siekis ir kategoriška nuomo- 
nė, kad negalimi jokie Klaipėdos teismų atribojimai ar lokalizavimai. Ypač kietas 
šiuo klausimu buvo Čepas - senasis rusų biurokratas, ištikimas rusiškosios centra- 
lizacijos metodui, bet kokioje nuolaidoje ieškantis intrigos ir išdavystės. Sausas for- 
malistas ir iš principo valdžios vardan valdžios gerbėjas neturi nė gramo lojalumo 
autonominiam kraštui, nesuvokia ir tiesos, kad didžiausia bendrystė pasiekiama ne 
prievarta, o solidarumu. Valstybininkas Janulaitis palaikė Čepą. Kriščiukaitis atro- 
dė minkštesnis, tačiau tie du kietuoliai laimėjo, o aš nelabai prasižiojau, nes veltui 

būčiau aušinęs burną. Taigi per pasitarimą buvo nutarta: Tribunolas nekurs nei ofi- 
cialiai, nei faktiškai atskiro Tribunolo filialo; visos Klaipėdos bylos bus nagrinėja- 
mos Kaune (į Klaipėdos posėdžius buvo vykstama vien išimties tvarka); nagrinėjant 
Klaipėdos bylas laikantis bendrų taisyklių pirmininku taps tas teisėjas, kuris buvo 
anksčiau paskirtas. Itin neteisinga man atrodo neleisti kurti Klaipėdos filialą - juk 
šitai numatyta Klaipėdos konvencijoje. Na, bet Janulaitis ir Čepas pateikė faktą, kad 
konvencija neratifikuota. Vis dėlto bus kur kas blogiau, jeigu šiandien laisva valia 
suteiksime mažiau, nei būsime priversti suteikti ratifikavus konvenciją. Pirmadienį 


garantuotai kovosime su klaipėdiečiais. 

Mykolo Römerio Dienoraščio 29 tomo titulinio lapo faksimilė. 
Lietuvos mokslų akademijos Vrublevskių biblioteka, F. 138-2255. 

MYKOLAS ROMERIS 


DIENORAŠTIS 


XXIX TOMAS 
1922 METŲ LAPKRIČIO 20-0JI-GRUODŽIO 6-OJI 


1922 metų lapkričio 20 d. 
Pirmadienis 


Apie 8-9 valandą ryto, kaip įprasta, universitete skaičiau paskaitą. Iki šiol niekaip 
neįstengiu suprasti, ar klausytojams patinka mano paskaitos, ar jie ką nors iš jų 
gauna. Į rytines paskaitas susirenka vidutiniškai apie 40-50 klausytojų, o ketvirta- 
dieniais po pietų - dar daugiau. Prof. Baloga, kuris mėgsta nuoširdžiai pabendrauti 
su klausytojais ir ne tik dėsto, bet ir pasikalba, tvirtina, kad studentams mano pas- 
kaitos tikrai patinka. Sako, klausytojai mėgsta mano, Janulaičio, Tumėno paskaitas. 
Aš, stebėdamas studentų elgesį, vis dar negaliu suvokti: patinka jiems mano dėsto- 
moji medžiaga, ar ne. 

Šiandien pirmininkas Kriščiukaitis kalbėjosi su ministru Karobliu apie Kalnietį. 
Karoblis tvirtino, kad prezidentui pasiūlė dvi kandidatūras: Kalniečio, kuris pateikė 
prašymą pačiam ministrui, ir Ciplijausko, už kurį balsavo Tribunolas per visuotinį 
susirinkimą. Karoblis teisinosi, kad ne jis, o Respublikos prezidentas priėmė tokį 
sprendimą. Toks pasiteisinimas skamba žiauriai naiviai, kadangi Respublikos prezi- 
dentas nerenka kandidatų, o tiktai patvirtina ministro paskirtąjį kandidatą. Minis- 
tras pateikia nominacijos aktą ir dėl to kaip tik jam atitenka visa atsakomybė. Nesu- 
prantama, kaip ministras, pateikęs konkrečią kandidatūrą prezidentui, visą atsako- 
mybę permeta prezidentui! Parlamentinėje vyriausybėje tokie ministrai kaip ponas 
Karoblis yra išties neeilinis fenomenas! Įtariu, tik garsieji krikščionys demokratai 
gali toleruoti tokius ministrus. Beje, ne tik toleruoti, bet ir remti. O keisčiausia, kad į 
Kriščiukaičio klausimą, kas dabar bus su Tribunolu, nes aš ir Janulaitis iš jo išeisime 
ir bus nelengva numalšinti skandalą, Karoblis atšovė: į mūsų vietą paskirs Ciplijaus- 
ką! Visa tai ne taip paprasta, kaip ponui Karobliui atrodo; labai sunku įsivaizduoti, 
kad tokiomis sąlygomis Ciplijauskas nominaciją priimtų. 

Labai gaila, kad prie mūsų su Janulaičiu neprisidės Tribunolo pirmininkas Kriš- 
čiukaitis. Mūsų atsistatydinimas bus labai matomas ir tikrai plačiai nuskambės, bet 

jeigu su mumis būtų solidarus Tribunolo pirmininkas, tuomet efektas būtų dar ga- 
lingesnis. Tuomet atsirastų didžiulė tikimybė laimėti - manau, Karoblis pralaimėtų, 
o Kalnietis privalėtų atsistatydinti ir užleisti vietą Ciplijauskui. Turėtų šitaip būti, nes 
labai sunku man įsivaizduoti, kad vyriausybė imtųsi užduoties suformuoti naują Tri- 
bunolo komandą, kad surastų tinkamų specialistų, gerai kvalifikuotų ir sutinkančių 
dirbti tokiomis sąlygomis. Tada ir Seimo opozicija turėtų daugiau galimybių mūsų 
atsistatydinimui sustabdyti. 

Krikščionys demokratai negalėtų nepaisyti tokio skandalo, lėktų paties Karoblio 
galva. Vis dėlto, kad ir kaip būtų gaila, negalime tikėtis, kad Kriščiukaitis atsistatydins 
kartu su mumis. Pirmininkas yra per daug baikštus, per daug pripratęs būti pavaldus 
valdžiai, dirbti paklusniai. Jis per daug prisisėmęs rusų biurokratinės mokyklos, kad 
išdrįstų pasipriešinti valdžiai ir veikti nuo jos nepriklausydamas. Ne mažiau svarbu, 
kad Kriščiukaitis turi didelę šeimą ir vos vos suduria galą su galu, tad natūralu, jog 
bijo prarasti darbą, nes jo šeima praras maitintoją. Kita vertus, tai kilnus žmogus ir 
puikus teisėjas, tačiau jis nesugeba nubrėžti principų ir laikytis jų, kad ir kas įvyktų. 
Pirmininkas labai sielojasi dėl to, kas įvyko, jam šlykštūs Karoblio veiksmai, bet jis 
jau dabar ministro poelgį aiškina kaip paties ministro netaktą. Pasakoja, kad tai tik 
netaktiškas ministro elgesys, neturintis nieko bendra su valdančiaisiais. Aišku, pir- 
mininkas neteisus, tai, kas įvyko, yra ne vien netaktiškas Karoblio elgesys, tai kažin 
kas daugiau. Net jeigu ir būtų vien netaktas, kol netaktišką ministro elgesį vyriausybė 
toleruoja, tol jis yra tapatinamas su valdžios valia. 


1922 metų lapkričio 21 d. 
Antradienis 


Apie Tribunolo krizę, kurią sukėlė Kalniečio paskyrimas, galėčiau ir norėčiau kal- 
bėti daug ir išsamiai, tačiau esu toks užsiėmęs universiteto darbais, kad niekam ki- 
tam neturiu laiko. Rašau mokslinį darbą ir dienoraščiui jau vos vos turiu energijos. 
Kita vertus, nemažai parašiau apie Tribunolą ištikusią krizę. 

Apie savo (ir Janulaičio) atsistatydinimą pirmininkui Kriščiukaičiui žodžiu pra- 
nešiau tą dieną, kai Tribunolas gavo oficialų pranešimą apie Kalniečio paskyrimą, 
t. y. penktadienį. Na, o kai tos pačios dienos vakarą apie tai pasikalbėjau su Kairiu, 
Sleževičiumi ir Vileišiu, jie pareiškė norą pateikti interpeliaciją, tada pamaniau, kad 
pirmininkui Kriščiukaičiui reikia pateikti raštišką prašymą palikti Tribunolą. La- 
bai norėjau, kad mano pageidavimas atsistatydinti jau būtų užfiksuotas, nors paties 
sprendimo dėl atsistatydinimo dar nepateikiau (laukiu, kol sugrįš Janulaitis). Ma- 
niau, privalau oficialiai pranešti apie ketinimą atsistatydinti dėl dviejų priežasčių: 

primo todėl, jeigu seimo nariai iškeltų interpeliaciją, galėtų remtis tam tikrais įro- 
dymais, o ne tuščiažodžiautų arba bent jau nebūtų apkaltinti tuščiažodžiavimu ir 
Karoblis jų neapkaltintų melu; secundo todėl, kad išvengčiau kalbų, jog mano atsista- 
tydinimas (o tiksliau mūsų) nebuvo savarankiškas žingsnis - juk gali pasigirsti kalbų, 
kad buvome atleisti. Pranešime, skirtame pirmininkui Kriščiukaičiui — jį parašiau 
penktadienį, o įteikiau šeštadienį, - informavau, kad esu apsisprendęs atsistatydinti 
iš Tribunolo teisėjo pareigų, tačiau dėl tam tikrų priežasčių oficialų prašymą atleisti 
iš darbo įteiksiu, kai iš Berlyno sugrįš Janulaitis. Toliau rašau, kad savo sprendimą 
pranešu pirmininkui, nes nenoriu, kad toks mano žingsnis būtų staigmena, ir pabrė- 
žiu, kad mano atsistatydinimas neturi nieko bendra su darbu, vidaus santykiais arba 
apskritai Tribunolo - aukščiausiosios teismų institucijos Lietuvoje - funkcionavimu, 
nes visa mane tenkina. Atsistatydinu dėl to, kad Tribunolą pradėjo veikti politinės 
jėgos, o tai dezorganizuoja pačios teismų funkcijos valstybėje darbą. 

Šiandien pas mane buvo užsukęs Voldemaras - užkietėjęs Karoblio priešas, gar- 
sus dešiniųjų opozicijos lyderis, avantiūristas. Norėjo pasikalbėti su manimi, susi- 
rinkti informaciją apie Tribunolo teisėjo paskyrimą ir iš tiesų sužinoti mūsų atsis- 
tatydinimo motyvus. Papasakojau jam apie motyvus ir tai, ką manau apie Karoblį. 
Kita vertus, norėčiau, kad, prieš pasirodant Voldemaro straipsniui Krašto balse, būtų 
suformuluota ir pateikta interpeliacija seime, ir aptarta Lietuvos žiniose. Bijau, kad 
Voldemaras pasielgs netaktiškai ir aršiai palaikydamas mūsų pusę supriešins mus su 
kairiaisiais, ypač su socialistais liaudininkais, kurie oponuoja „Pažangai“ ir nemėgsta 
Voldemaro. Vis dėlto nežinau, ar taip greitai pasirodys interpeliacija, mat seimas tik 
dabar pradeda organizuoti savo darbą. 


1922 Metų lapkričio 22 d. 
Trečiadienis 


Pastaruoju laiku man labai dažnai rašo Marynia iš Bagdoniškio. Vienuose laiškūo- 
se ji skundžiasi, kad labai daug vargsta, kituose piktinasi, kad šalyje tvyro didžiulė 
netvarka. Gaila man sesių, jos nuolatos susinervinusios, įsitempusios, niekaip ne- 
gali iš bėdų išsikapanoti, o tų bėdų tiek daug, kad neretai jas įveikti darosi pernelyg 
sunku. Šiais laikais dvarininkų gyvenimas yra nepaprastai sunkus. Nuolatos vyk- 
domos rekvizicijos, litais skaičiuojami mokesčiai smarkiai išaugo, o dar tenka ati- 
duoti duoklę javais ir pakęsti valsčiaus tarnautojų patyčias bei pažeminimą. Sesės 
labai nerimauja dėl miškų, mat daug kas rašo skundus, kad kertame juos neteisėtai. 
Visiškai nenuostabu, susiklosčius tokioms sąlygoms dvarininkai nejaučia didžiulės 
meilės Lietuvai. 

Vakar Voldemaras manęs klausinėjo, ar nemanau, jog Kalniečio paskyrimas nėra 
tyčinis ir sąmoningas žingsnis, kad aš ir Janulaitis pasitrauktume iš Tribunolo. Aš 
taip nemanau. Įtariu, Karoblis nesitikėjo tokios mūsų reakcijos. Jis norėjo tiesiog su- 
mažinti mūsų, mano su Janulaičiu, įtaką - turėdami Kalnietį, jie galėtų kontroliuoti 
padėtį ir paveikti paties Tribunolo sprendimus. Esu tikras: Karoblis veikė pats vienas 
arba su Stulginskio ir dar kelių asmenų žinia, tačiau net be susitarimo su partija 
(krikščionimis demokratais), nes Tumėnas, su kuriuo kaip tik kalbėjausi šita tema 
ir kuris yra vienas garsesnių partijos lyderių, pats buvo pasipiktinęs tokiu Karoblio 
elgesiu ir pavadino jį labai netaktišku. Labai įdomu, kaip sureaguos Tumėnas į inter- 
peliaciją, pasirodžiusią seime. 

Esu tikras: Tribunolui buvo pranešta apie Kalniečio paskyrimą sąmoningai kaip 
tik tokiu laiku, kai Janulaitis buvo išvykęs. Karoblis jaučia, kad Janulaitis yra pagrin- 
dinė pasipriešinimo grandis, o kai praneš Kalniečio paskyrimo faktą tada, kai jis 
išvykęs, aš būsiu šokiruotas, vis dėlto vėliau susitaikysiu su tokia mintimi ir, kol grįš 
Janulaitis, jau būsiu pakeitęs savo nuomonę. Klysta Karoblis manydamas, kad aš arba 
Janulaitis pakeisime savo nuomonę. Savaime aišku, mums irgi ne į naudą, kad Janu- 
laitis kaip tik yra išvykęs, mat pats atsistatydinimo efektas nebus toks didelis, koks 
būtų buvęs, jeigu, vos sužinoję apie Kalniečio paskyrimą, būtume kartu su Janulai- 
čiu įteikę atsistatydinimo pareiškimus. Kadangi Janulaičio nėra, negalime visi trys 
pasikalbėti su Kriščiukaičiu. Galbūt tuo metu, kai būtume gavę karštą žinią, trise su 
Kriščiukaičiu ir būtume suradę bendrą kalbą, tačiau dabar Kriščiukaitis, kuris ir taip 
nėra iniciatyvos žmogus, po truputį apsipras su nauja situacija. Labai gaila, kad nėra 
Janulaičio, jo įtaka lietuviams yra kur kas didesnė negu mano, ir būdamas čia galėtų 
ją viešai išsakyti. 


1922 metų lapkričio 23 d. 
Ketvirtadienis 


Kol kas nesu gavęs jokių žinių iš Janulaičio. Labai laukiu, kol jis sugrįš. Neseniai 
man rašė, tačiau tuo laiku dar nieko nežinojo ir net neįtarė apie Kalniečio pasky- 
rimą. Laiške klausė, ar turiu kokių nors naujienų dėl Ciplijausko. Įtariu: sužinojęs 
apie Kalniečio paskyrimą Janulaitis pasistengs kuo greičiau sugrįžti arba bent jau 
kelioms dienoms užsuks į Kauną. 

Nesu tikras, ar Seimo opozicija iš tiesų pakovos dėl mūsų problemos ir ar pakan- 
kamai išgarsins ją. Opozicijai tai būtų geras ėjimas, deja, Lietuvoje bet kokia veikla 
yra pradedama labai vangiai. Krikščionys demokratai, vengiantys teisinės valdžios, 
nėra koks nors atsitiktinis reiškinys. Tai visos visuomenės neveiklumo ir keisto 

valstybės nestabilumo pavyzdys. Opozicija nesugeba būti lanksti, veikli ir nemoka 
numatyti savo veiksmų kelis žingsnius į priekį. Kita vertus, socialistai liaudininkai 
nesudarė sutarties su krikščionimis demokratais ir iki šiol buvo jų opozicijoje - tik 
klausimas, ar jiems pakaks energijos ir toliau tokiems išlikti? Kas žino, ar naujajame 
kabinete, kurį sudarys krikščionių demokratų bloko atstovai, ir toliau teisingumo 
ministru nedirbs tas pats Karoblis, nepaisant fakto, jog patys krikščionys demokratai 
pripažįsta, kad jis yra labai netaktiškas. Jeigu minėtajame poste Karoblis toliau dirb- 
tų, tai jau būtų viršūnė - skandalų skandalas. 

Pasitraukęs iš Tribunolo, jeigu Kalnietis nebus priverstas atsistatydinti ir užleis 
vietą Ciplijauskui (nesitikiu, kad šitaip nutiks), kol kas dirbsiu tik universitete ir tap- 
siu advokatu - dar nežinau, ar praktikuojančiu, nes neturiu sąlygų klientams priimi- 
nėti. Tai tik pasvarstymai, kol kas aiškaus plano neturiu. 


1922 metų lapkričio 24 d. 
Penktadienis 


Šiandien „susirgau“, t. y. suvaidinau, kad sergu. Kriščiukaitis kaip tik šiandien su- 
šaukė visuotinį Tribunolo susirinkimą, kurio pagrindinė tema ir yra teisingumo 
ministro pranešimas apie Kalniečio skyrimą teisėju. Kiekvienas administracinis 
teisingumo ministro įsakymas yra išsiunčiamas teismams (Apygardos teismams ir 
Tribunolui), kurie juos aptaria per visuotinį susirinkimą, užregistruoja ir įrašo, kad 
susipažino. Tokie įsakymai tai pranešimai apie teisėjų paskyrimus ir atleidimus iš 
darbo arba teisėjų perkėlimus dirbti į kitas vietas. 

Kadangi Kalniečio skyrimas susijęs su mano atsistatydinimu, kurį norėčiau įteik- 
ti tik tuomet, kai sugrįš Janulaitis, nusprendžiau šiandien nenueiti į visuotinį susi- 
rinkimą. Puikiai žinojau, kad man nedalyvaujant neįvyks tas susirinkimas, nes visas 
Tribunolas - 3 asmenys - pirmininkas Kriščiukaitis ir teisėjai Janulaitis ir aš. Kai 
nėra Janulaičio, visuotiniame susirinkime galime dalyvauti aš su Kriščiukaičiu, o kai 
ir manęs nebus, susirinkimas negalės įvykti, nes Kriščiukaitis pats su savimi negali 
posėdžiauti. Kol Tribunolas neužregistravo Kalniečio nominacijos, dar galiu nepa- 
teikti atsistatydinimo prašymo, mat oficialiai Tribunolas dar nėra pripažinęs, kad 
susipažino su minėtuoju paskyrimu. Na, jeigu Kalniečio skyrimas būtų įregistruotas, 
tada jau privalėčiau pateikti prašymą atsistatydinti. Aš vilkinu laiką, tikiuosi, kad ne- 
trukus sugrįš Janulaitis. Jeigu jo nesulauksiu, nežinau, ar dar galėsiu vilkinti laiką, nes 
ir šiaip geriau sukelti skandalą laiku, o jeigu Kalnietis, kuris iki šiolei buvo Maskvoje 
(lietuvių komisijos Rusijos ir Lietuvos susitarimui vykdyti pirmininkas), jau sugrįžo 
į Kauną ir nori pradėti dirbti, man reikėtų kuo greičiau atsistatydinti. Panašu, kad 

šiaip ar taip ilgiau negu iki kito penktadienio laukti negaliu. Keista, Janulaitis nieko 
nerašo ir neatvažiuoja. Laišką jam išsiunčiau prieš savaitę, tad jau turi žinoti, kad 
Kalnietis taps Tribunolo teisėju. Labai blogai, kad Janulaičio dar nėra. Jeigu jis būtų, 
kas žino, ar nebūtume susitarę su Kriščiukaičiu ir laimėję prieš teisingumo minis- 
trą. Labai reikia, kad Janulaitis dalyvautų ir visuotiniame susirinkime, kuriame bus 
įregistruota Kalniečio kandidatūra. Galbūt tuomet su Janulaičiu pateiktume kokią 
nors bendrą deklaraciją ir priverstume valdžią aptarti minėtąją problemą. Kadangi 
esu vienas, tai ir jaučiuosi labai silpnas. Atsistatydinimo efektas bus kur kas menkes- 
nis - juk yra skirtumas, kai atsistatydina vienas ar du teisėjai. Neabejoju, ir Janulaitis 
atsistatydins. Mudu jau seniai tai aptarėme. Janulaitis yra žodžio žmogus, kuris nesi- 
švaisto tuščiais pažadais ir nesibaimina savo poelgių pasekmių. 


1922 metų lapkričio 25 d. 
Šeštadienis 


Šiandien neturiu ką rašyti. Kol kas mano likimas neaiškus. Janulaitis negrįžo ir 
jokių žinių apie jį neturiu. 

Seime kol kas tvyro organizacinis chaosas. Ko gero, naujo kabineto suformavi- 
mas bus atidėtas ad calendas Graecas““, kol nepaaiškės, kokia yra Seimo dauguma - 
ar vien krikščionys demokratai, ar kartu su socialistais liaudininkais, kurie vis dar 
svarsto, kokią taktiką vertėtų pasirinkti. Kol kas jie pabrėžia, kad yra opozicijoje. Tad 
dar esame įklimpę į purvą. Ponai karobliai ir toliau sėkmingai darbuojasi. Greičiau- 
siai net pasikeitus ministrų kabinetui nieko geriau neįvyktų. Kol kas seime verda 
mūšiai: Darbo federacijos deputatai aršiai puola deputatus komunistus. 


1922 metų lapkričio 26 d. 
Sekmadienis 


Rytą ir vėl dalyvavau universiteto Teisės fakulteto posėdyje, į kurį susirinko tary- 
bos nariai: dekanas Leonas, prof. Baloga ir docentai Tumėnas, Šalčius, Beliacki- 
nas, V. Biržiška, Moravskis ir aš. Posėdyje taip pat dalyvavo trys studentų atstovai, 
kurie buvo pakviesti išsakyti savo pastabas, kokių būdų derėtų imtis studentams 
kontroliuoti. Mes jau turėjome parengtą kontroliavimo sistemos projektą, davė- 
me jį svarstyti jaunimui ir prašėme pateikti savo pastabas. Jaunimas nepritarė, 
kad kolokviumai būtų privalomi, ir nesutiko, kad egzaminai būtų vertinami ba- 


699. Ad calendas Graecas (lot.) - niekada. Pažodžiui - iki graikiškų kalendų. 

lais (vietoj dviejų balų, kuriuos siūlėme, t. y. „gerai“ ir „labai gerai“, studentai pa- 
siūlė egzaminą įskaityti be jokių balų). Abiem atvejais aš oponavau studentams, 
o mano nuomonę palaikė Taryba. Na, kai kuriems mažiau svarbiems jaunimo 
pasiūlymams buvo pritarta. Aptarėme būdus, iš kur gauti lėšų paskaitų medžia- 
gai spausdinti, mat ji taptų studentų vadovėliais. Ne aš vienas dėstau skaityda- 
mas rankraščio medžiagą. Taip pat elgiasi Leonas, Šalčius, laikinai ir Vaclovas 
Biržiška. Nėra gerai skaityti paskaitas, nes pasakojimas visuomet yra įdomesnis, 
tačiau pradedantieji mūsų „mokslininkai“ kol kas kitaip elgtis nesugeba. Jeigu 
tokie rankraščiai būtų išleisti, tai būtų lietuvių teisinių vadovėlių pagrindas, pati 
pradžia, iš kurios vėliau galima būtų kurti kitus vadovėlius. Jaunimas konspek- 
tuojasi paskaitas, vis dėlto būtų kur kas paprasčiau, jeigu rankraščiai būtų iš- 
spausdinti ir paversti knygomis. Nusprendėme iš Seimo pareikalauti 50 ooo litų 
rankraščiams spausdinti. 

Po pietų pas mane buvo užsukęs Hektoras Komorovskis. Retas svečias manaja- 
me Žaliakalnyje, nors Kaune jis lankosi gana dažnai. Šįkart paviešėjo 3 valandas. 

Tribunolo prokuratūra gavo garsiąją Purickio bylą, kurią jau pabaigė tardytojas 
Toliušis. Šioji byla??? itin nemaloni krikščionims demokratams ir jų vadui Vailokai- 
čiui. Kas žino, ar Kalniečio paskyrimas nėra susijęs kaip tik su šita byla. Įrodymas, 
kad valdžia ignoruoja minėtosios bylos kaltinimus, yra tas, jog tokioje svarbioje ir 
ypatingoje buvusio užsienio reikalų ministro byloje, kuri yra politinė ir pirmoji tie- 
siogiai patekusi į Tribunolą, o žemesnėse instancijose apskritai nenagrinėta, kaltina- 
mąjį aktą rašo ne pats Tribunolo prokuroras Kalvaitis, bet paliepia jį surašyti savo 
pavaduotojui Žilinskui. Tai rodo, kad prokuratūrai nerūpi minėtoji byla ir ji stengiasi 
ją paversti nereikšminga. 


1922 metų lapkričio 27 d. 
Pirmadienis 


> 
Vis dar nežinau, kur yra Janulaitis, tad parašiau jam dar kartą. Man labai keista, 
kad jis neatvyksta arba bent neatsiliepia. Galbūt negavo pirmojo mano laiško. Aš 
neturiu jo adreso Berlyne, o laiškus siunčiu per Užsienio reikalų ministeriją. Tokiu 


700. Vadinamojoje „Sacharino byloje“ 1921 m. J. Purickis buvo apkaltintas spekuliacija, nelegaliu 
meno vertybių supirkimu, iš pareigų turėjo pasitraukti ir jas užleisti Petrui Klimui. 1925 m. vasa- 
rio mėn. Vyriausiasis Tribunolas J. Purickį išteisino (žr. A. Gaigalaitė, Purickis Juozas, Lietuvos 
Steigiamojo Seimo (1920-1922 metų) narių biografinis žodynas, sud. A. Ragauskas, M. Tamošaitis, 
Vilnius, 2006, p. 289). 

būdu jis gauna visus laiškus. Nemanau, kad Karoblis pasistūmėtų taip toli ir sulai- 
kytų mano laiškus, siunčiamus Janulaičiui tarnybiniais keliais. 

Mūsų pirmininkas Kriščiukaitis, taurus, auksinis žmogus, labai nuliūdęs dėl 
Tribunolo krizės ir galimo mūsų, mano su Janulaičiu, pasitraukimo. Šiandien la- 
bai šiltai su juo pasikalbėjau. Jis nepolitikuoja, bet elgiasi labai sąžiningai. Jis įtaria, 
kad Karoblis ir valdantieji iš tiesų išprovokavo mano ir Janulaičio atsistatydinimą 
(aš tai neigiau kalbėdamas su Voldemaru, nes bijojau net pagalvoti, kad galimas 
toks scenarijus). Pasirodo, Kriščiukaitis, pateikdamas ministrui Ciplijausko kan- 
didatūrą, įspėjo: jeigu bus paskirtas Kalnietis arba atsisakyta patvirtinti Cipli- 
jauską, aš ir Janulaitis galime atsistatydinti. Kriščiukaitis neslepia: jo nuomone, 
Kalniečio paskyrimas ir noras, kad mes, aš su Janulaičiu, atsistatydintume, yra 
susijęs su baudžiamąja Voldemaro byla, kurioje mudu panaikinome kaltinamąjį 
Apygardos teismo nuosprendį. Toks Tribunolo nuosprendis valdantiesiems buvo 
itin nemalonus. 

Kriščiukaitis viliasi, kad, sužinojęs apie mūsų ketinimus, Kalnietis ir pats atsista- 
tydins, o mes galėsime toliau dirbti Tribunole. Na, dar pažiūrėsime. 

O įdomiausia buvo išgirsti, jog, pasak Kriščiukaičio, Apygardos teisme sklando 
kalbos, kad Ciplijauskas yra... lenkas! Ir kaip tik dėl to jis nebuvo paskirtas eiti teisėjo 
pareigas (Tribunole būtų per daug lenkų - aš ir Ciplijauskas). Ką gi, aš pirmą kartą 
girdžiu, kad Ciplijauskas yra „lenkas“. Jis visada buvo ir, ko gero, yra lietuvis ir lietu- 
vių veikėjas. Net nežinau, kas „paleido“ tokias kalbas, vis dėlto įtariu: tokios žinios 
yra skleidžiamos su Karoblio žinia, kad mūsų atsistatydinimas sulauktų kuo mažiau 
dėmesio, o Karoblis užsitarnautų „patrioto“ etiketę. Ciplijausko paskyrimas nebūtų 
patriotinis žingsnis, nors šitas žmogus visą gyvenimą atidavė savo šaliai, o Kalniečio, 
tarnavusio Rusijoje, skyrimas jau „patriotinis“ žingsnis. Aš, parašęs veikalą Lietuva ir 
tiek daug paaukojęs Lietuvai, valstybei esu mažiau patikimas už rusiškus biurokratus 
Karoblį ir Kalnietį, kurie savo lietuviškumą prisiminė tik dabar ir staiga tapo karštais 
„patriotais“. 


1922 metų lapkričio 28 d. 
Antradienis 


Nieko nauja. 

Seime naujas incidentas. Už tai, kad Komunistų frakcijos deputatai, giedant sei- 
me himną ir prisiekiant naujiems deputatams, sėdi, Seimo dauguma (krikščionys 
demokratai kartu su socialistais liaudininkais, o esdekai nuo balsavimo susilaikė) 
priėmė nutartį nubausti komunistus ir pašalinti juos iš 10 seimo posėdžių. Šitaip 

Seimas mažiausiai iki Kalėdų atsikratė Komunistų frakcijos. Minėtasis metodas 
yra gana juokingas, nors ir nelabai imponuoja, kai deklaruojama parlamentinė 
laisvė. Seimo dauguma, veikdama tokiais būdais, jei panorės, galės visiem laikam 
išsivaduoti iš nepageidaujamų kolegų komunistų draugijos. Tarkime, jeigu po 10 
praleistų posėdžių komunistai sugrįš, Seimui pakaks sugiedoti valstybės himną ir 
įsitikinus, kad komunistai vėl neatsistojo, darsyk juos pašalinti iš posėdžių. Tai gali 
būti pasaka be galo. Nebent komunistai ateis į protą ir, užuot sėdėję, išeis iš salės, 
kol bus giedamas himnas. Komunistai nebuvo įleisti į komisiją. Seimo dauguma 
dar neįsisavino naujo parlamentinės veiklos būdo ir nepakenčia aršaus pasiprieši- 
nimo, prieštaravimų jos nuostatoms. Ji yra užsisklendusi savo ratelyje, na, dar gali 
pakęsti esdekus tarsi kokias dekoracijas. Dauguma atsikratė nepalankių tautinių 
mažumų, kurios trukdytų šiems vaidinti patriotus ir tik retkarčiais dėl ko nors 
pasiginčyti su socialistais liaudininkais. Taigi - valdantieji atsikrato visų, kas jiems 
nėra naudingi, o šį kartą komunistų. 


1922 metų lapkričio 29 d. 
Trečiadienis 


Lietuva, kodėl mane verti pereiti į tavo priešininkų gretas! Jaučiu, kaip po truputį 
nusileidžiu iki tavo kritiko ribos. Vis dėlto tvirtai sakau: mano įsitikinimo dėl Lie- 
tuvos valstybingumo nepalauš joks krikščionių demokratų valdymas, kuriam prie- 
šinuosi kiekviename savo gyvenimo žingsnyje. Nepalauš ir neprivers nė akimirką 
suabejoti. Dabartinė valdžia labai nutolusi nuo ką tik išsilaisvinusios jaunos vals- 
tybės valdžios idealo. Aplinkui tiek daug rusiškosios biurokratijos šiukšlių, kurios 
apstu ir tarp lietuvių inteligentijos, per aštrus nacionalizmas vyrauja šalyje. Labai 
juntamas priešiškumas viskam, kas lenkiška. Per daug esame atsilikę nuo Euro- 
pos, per daug įsitvirtinusi demagogija. Tokiomis sąlygomis sunku net įsivaizduoti, 
kaip Lietuva bendrautų su Vilniumi, jeigu pastarasis nebūtų nuo jos atplėštas. Jeigu 
lietuviams lenkiškumas yra toks atgrasus, kad jie bijo į seimą įsileisti 5-6 lenkų 
deputatus ir giliai širdyje džiūgauja, jog lenkų deputatų liko tik du, tad seime jie 
jokios įtakos neturės (žydų jie gaili ir tikisi kaip nors juos susigrąžinti į seimą, o 
lenkų įsileisti nenori nė už ką). Tai kas nutiktų, jeigu bendrame valstybės Seime, 
šalia lietuvių, susėstų ir gausi Vilniaus krašto deputatų grupė? To nebūtų įmanoma 
išvengti, jeigu Vilniaus kraštas priklausytų Lietuvai. Kokie santykiai susiklostytų 
Seime? Kokios pjautynės tenai virtų? O gal tas bendras Seimas išmokytų lietuvius 
lankstumo ir valdymo angliškuoju stiliumi? 

1922 metų lapkričio 30 d. 
Ketvirtadienis 


Na, Tribunole kol kas gyvenimas teka įprasta vaga. Kol Kalnietis neatvažiavo, galiu 
laukti Janulaičio, kuriam šiomis dienomis vėl parašiau, iš naujo išdėstydamas visą 
padėtį ir prašydamas kuo skubiau sugrįžti, bent kelioms dienoms. Galbūt mūsų 
padėtis pasikeis, jeigu bus išrinktas naujas ministrų kabinetas ir Karoblis nebebus 
teisingumo ministras. Galbūt tada Kalnietis atsistatydins ir jo vietą užims Cipli- 
jauskas. Žinoma, nedaug vilčių turiu, kad kaip tik šitaip ir įvyks, nes pirmiausia 
pats Kalnietis turi panorėti atsistatydinti, o tie, kas jį pažįsta, pasakoja, kad jis 
nė už ką neatsistatydins. Sako, Kalnietis atsistatydintų tik tokiu atveju, jeigu jam 
būtų daromas stiprus spaudimas, mat šitas Žmogus reaguoja tik į stiprų spaudi- 
mą. Labai negerai, kad Janulaitis negrįžta, visuomenė itin neigiamai sureagavo į 
Kalniečio paskyrimą, jeigu tuo laiku būtume su Janulaičiu įteikę atsistatydinimo 
pareiškimus, būtume sukėlę tikrą audrą ir didžiulę Tribunolo krizę, o dabar mūsų 
pasitraukimas jau nebus toks efektingas. Kalbos apie tariamą mūsų pasitraukimą 
nebuvo pagrįstos pačiu faktu, tad didelio skandalo nesukėlė. Visuomenė po trupu- 
tį pratinasi prie fakto, kad Kalnietis bus teisėjas, ir rimsta, juolab kad Tribunolas 
dar niekaip į minėtojo žmogaus paskyrimą nesureagavo. Negirdėjau, kad seime 
būtų pateikta interpeliacija. Galbūt užkulisiuose ji ir rengiama, bet nieko apie tai 
nežinau. Neturiu supratimo, ar kas nors daroma, kad Karoblis naujame ministrų 
kabinete nebebūtų teisingumo ministras. Kol kas laukiu žinių. Mūsų pirmininkas 
Kriščiukaitis, sužinojęs, kad pateiksiu oficialų atsistatydinimo pareiškimą, kai Kal- 
nietis per visuotinį susirinkimą bus patvirtintas Tribunolo teisėju, minėtąjį klausi- 
mą išbraukė iš rytdienos darbotvarkės. 


1922 metų gruodžio 1 d. 
Penktadienis 


Šiandien gavau Janulaičio laišką. Janulaitis žino apie Kalniečio paskyrimą, kadangi 
gavo pirmąjį mano laišką, siųstą lapkričio 17 dieną; jame apie tai rašiau. Jis labai pasi- 
piktinęs ir smarkiai susijaudinęs dėl tokios įvykių eigos. Jam šlykštu ir bjauru - kaip 
ir man, kai sužinojau naujieną. Janulaitis kategoriškai apsisprendęs atsistatydinti. 
Vis dėlto jis nesirengia dėl šito įvykio sugrįžti. Rašo, kad sugrįš negreitai, tik tuo- 
met, kai pabaigs darbus, dėl kurių buvo išsiųstas (Lietuvos ir Vokietijos derybų ko- 
misija dėl postų panaikinimo ir dvišalių finansinių ir prekybos santykių suderinimo). 
Girdėjau, kad minėtosios komisijos veikla, kuriai reikalingas Janulaičio dalyvavimas, 

neišleis Janulaičio anksčiau negu iki Kalėdų. O gal dar vėliau. Tad jeigu Janulaitis 

nepasirodys ad hoc dėl dabar Tribunole susiklosčiusios padėties, jo grįžimo reikėtų 

labai ilgai laukti. Tada mano pozicija labai susikomplikuotų ir tikrai nepasitarnautų 

bendram mūsų reikalui. Matyt, Janulaitis, būdamas toli, nesiorientuoja situacijoje ir 
nesupranta, kaip blogai, kai jo nėra šalyje. Antrajame laiške, kuriame labai tiksliai iš- 
dėsčiau savo poziciją ir kurį išsiunčiau tiktai prieš kelias dienas, atkreipiau jo dėmesį, 
kad labai svarbu jam sugrįžti, ir pasistengiau kuo aiškiau aprašyti visą padėties rim- 
tumą. Prašiau jo atvykti bent trumpai, bent kelioms dienoms. Primygtinai prašiau. 
Labai viliuosi, kad Janulaitis, gavęs šį laišką, vis dėlto atvažiuos į Kauną. Labai norė- 
čiau, kad jis pasirodytų. Man ir daug smagiau būtų, ir galėtume aptarti susiklosčiusią 
padėtį ir tolesnius mudviejų veiksmus, kurie turėtų būti solidarūs ir gerai suplanuoti. 
Ne mažiau svarbu, kad Janulaitis kur kas veiksmingiau nei aš gali paveikti tam tikrus 

visuomenės sluoksnius. Manau, visuomeninė akcija yra būtina net ne dėl to, kad mes 

pasiliktume Tribunole, o kad būtų pataisyta tai, kas jau įvyko, kad būtų atitaisyta 

Karoblio padaryta skriauda valstybei. 


1922 metų gruodžio 2 d. 
Šeštadienis 


Panašu, kad dabar Tribunolo problema bus išspręsta gana greitai. Atvyko Kalnietis. 
Kai apie 3 valandą, pasibaigus teismo posėdžiui, išėjau iš Tribunolo, mūsų teismo 
koridoriuose sutikau Kalnietį, kuris žingsniavo link raštinės ir pirmininko kabine- 
to. Pasisveikinome, tačiau vienas kitam neištarėme nė žodžio. Manau, Kalnietis jau 
puikiai žino apie skandalą, kurį sukėlė jo paskyrimas. Įtariu, kad Kalnietis ėjo pas 
pirmininką. Neturiu supratimo, kokie jo tikslai, ką jis kalbėjo su pirmininku ir ką 
pirmininkas jam atsakė. Tai sužinosiu tik pirmadienį. Dabar paaiškės, ar Kalnietis 
atsisakys paskyrimo, kad Tribunolo krizės būtų išvengta. Aš abejoju, o vat mūsų 
pirmininkas labai šito tikisi ir greičiausiai trokšta. » 


1922 gruodžio 3 d. 
Sekmadienis 


Beveik visą dieną praleidau namie ir dirbau. Labai sistemingai rašausi paskaitas, 
kurias vėliau skaitau universitete. Manau, tokie konspektai taps mano veikalu — 
beje, daugiausiai grindžiami Jelineko darbais. Darbo pabaigos toli gražu nesima- 
to. Atrodo, kad dar net pusiaukelės nesu pasiekęs. Kartu dar turiu rašyti nuos- 
prendžius, o tai kol kas pirmaeilės mano pareigos. Be to, dar perskaityti laiškus 

ir atsakyti į juos. Kaip tik šiandien parašiau laišką Liusei Roškovskai, gyvenančiai 

Lomžoje, su kuria, kad ir su didelėmis pertraukomis, vis dar susirašinėju. Šiandien, 
Januševskio?“' paprašytas, išverčiau kelis Lietuvos valstybės konstitucijos skyrius 

(skyriai apie piliečių teises ir tautinių mažumų teises), kurie bus spausdinami len- 
kų kalendoriuje (vienu metu pasirodys du lenkų kalendoriai: vieną išleis „Nowiny“ 
(„Naujienos“ grupė), o kitą tautiniai liaudies sluoksniai, panašūs į „Strzechą“ („Pa- 
lėpė“. Iki šiol nebuvo išleistas Kaune nė vienas lenkų kalendorius). Pastaruoju laiku 

nerašau jokių publicistinių darbų, jiems paprasčiausiai nebelieka laiko, mat ir taip 

diena turi per mažai valandų. 

Po pietų buvau trumpai išėjęs iš namų - užsukau į kavinę ir parduotuvę. Nupir- 
kau Elvyros iš Bagdoniškio vaikams dovanų ir žaisliukų eglutei papuošti. Gatvėje 
sutikau Jurgį Šaulį, lietuvių komisijos deryboms su vokiečiais Berlyne, tos pačios, ku- 
riai priklauso ir Janulaitis, pirmininką. Šaulys kartu su kitais komisijos nariais atvyko 
kelioms dienoms pasitarti su vyriausybe dėl tolesnių veiksmų. Jis man pasakė, kad 
kaip tik šiandien į Kauną atvažiuoja Janulaitis. Labai džiaugiuosi, nes dviese veik- 
ti bus lengviau. Abejoju, kad Tribunolo problema išsispręs mums neatsistatydinus, 
nors tai būtų didžiulis smūgis pačiam Tribunolui. Smūgis, kurį vyriausybė be jokių 
skrupulų suduotų. Ta proga užsukau į Janulaičio namus, bet sužinojau, kad jo vis dar 
nėra. 


1922 metų gruodžio 4 d. 
Penktadienis 


Janulaitis sugrįžo. Jo pozicija, savaime aišku, tvirta, t. y. jeigu Kalnietis pasiliks 
Tribunole, mes atsistatydinsime. Vis dėlto Janulaitis pasirinko puolimo taktiką: jis 
siūlo paviešinti faktus, kad vyriausybė remia Karoblį ir suteikia mums progą atsi- 
statydinti. Janulaitis veikti pradėjo ne nuo pasiruošimo kovoti su Karobliu, tačiau 
nuo valdančiųjų. Ir palietė pačias viršūnes - kalbėjosi su ministru pirmininku Gal- 
vanausku, kunigu Vailokaičiu ir dar planavo nueiti pas Jurgutį, kuris atstovauja 
kažkokiam savitam krikščionių demokratų atspalviui. Neaišku, ar jie buvo infor- 
muoti apie visą minėtąjį reikalą, ar Karoblis tarėsi su jais, o ypač su Vailokaičiu, o 
galbūt laikėsi jų, tikriau pasakius, jo (Vailokaičio) nurodymų skirdamas Kalnietį 
Tribunolo teisėju. Janulaitis kreipėsi būtent į tuos žmones, kol kas nekalbėdamas su 
jų liokajumi Karobliu. ir labai aiškiai bei kategoriškai išdėstė reikalo esmę. Nežinau, 
suvaidino jie ar ne, bet atrodė nustebę. Janulaitis ypatingai akcentavo, kad Kalnie- 

tis pakenks Lietuvai - t. y. jeigu Kalnietis pradės dirbti Tribunole, o aš su Janulaičiu 
atsistatydinsime, pasak Janulaičio, dėl to džiūgaus vien Vilniaus lenkai, kurie visą 
problemą bando išpūsti iki begalybės ir panaudoti kovodami prieš Lietuvą bei ją 
sukompromituoti. Kalnietis buvo Vilniuje ir 1920 metais ten pelnė liūdną lenkus 
engiančio lietuvių „patrioto“ vardą, veikiančio pagal rusiškus principus, o jo pasky- 
rimas teisėju ir mūsų, mano ir Janulaičio, atsistatydinimas bus puiki proga pradėti 
Vilniuje agitaciją prieš Lietuvą. Bus puikaus peno visiems Lietuvos priešams. Janu- 
laitis sumanė pirmiausia tokį politinį argumentą pamėtėti valdantiesiems sluoks- 
niams. Na, o šiandien Janulaitis turi susitikti dar su Toliušiu - su vienu iš naujųjų 
liaudininkų lyderių seime - ir aptarti opozicijos veiksmus šiuo klausimu. Tiek kol 
kas apie Janulaitį. 

Pirmininkas mums papasakojo apie šeštadienio pokalbį su Kalniečiu. Kalnietis 
pirmininkui pasakė žinąs, koks konfliktas kilo jam gavus paskyrimą ir kad nenori 
Tribunolui primesti savo kandidatūros, tad kol kas palauks, kaip toliau rutuliosis įvy- 
kiai, ir nepradės dirbti, kol kokiu nors būdu minėtasis konfliktas nenurims. Dar pri- 
dūrė, kad galutinis jo sprendimas priklausys nuo manęs su Janulaičiu ir ar mes atsi- 
statydinsime. Jeigu mes protestuojame ne tik prieš teisėjo paskyrimo tvarką, vadinasi, 
ne tik prieš ministro elgesį, bet ir prieš patį Kalnietį, jis pasišalins ir net nepradės 
dirbti Tribunole, o dirbti Tribunole jis pradės tik tada, kai mes atsistatydinsime dėl 
to, kad konfliktas kilo ne vien dėljo - Kalniečio. Man atrodo, kad tai labai protingas 
Kalniečio manevras, kuriuo jis tikisi sau atverti kelią į Tribunolą. Vis dėlto mes, aš ir 
Janulaitis, sudėsime visus taškus ant „i“. Pirmininkas, pasikalbėjęs su Kalniečiu, labai 
išsigando, kad aš su Janulaičiu atsistatydinsime, o Kalnietis pasitrauks, ir pirminin- 
kas liks pats vienas Tribunole. Vis dėlto aš net neabejoju: tokiu atveju Kalnietis leisis 
labai nesunkiai „įkalbamas“ dirbti. Man apskritai jo elgesys atrodo keistas, manau, jis 
tiktai vaidina, kad lūkuriuoja, kas bus toliau. Jeigu iš tiesų būtų sąžiningas, iškart atsi- 
statydintų ir neliktų problemos. Šiaip ar taip, man dabar atrodo, kad mes laimėsime 
ir šį kartą Karobliui nepavyks pasiekti savo tikslo. » 


1922 metų gruodžio 5 d. 
Antradienis 


Panašu, kad Tribunolo krizė užsitęs, bet mes laimėsime. Nors, kita vertus, prade- 
du jausti tam tikras kompromiso apraiškas. Vis dėlto pirmasis žingsnis turi būti 
Kalniečio pašalinimas. Šį rytą jis ir vėl kalbėjosi su Kalniečiu. Jo pasakymas, kad 
pradėtų dirbti Tribunole mums su Janulaičiu atsistatydinus, jeigu paaiškėtų, jog 
mes atsistatydiname ne dėl paties Kalniečio, o dėl netaktiško ministro elgesio — 

t. y. kad esame nusiteikę ne prieš Kalnietį, o prieš pačią jo paskyrimo tvarką, - yra 
nieko vertas, nes mes jo kandidatūrą svarstėme ir atmetėme. Pirmininkas tai pra- 
nešė Kalniečiui, o pastarasis šeštadienį pirmininkui pareiškė: jeigu mūsų protestas 
reiškia nepritarimą jam pačiam, tai yra nusiteikęs nepriimti siūlymo. Vis dėlto iš- 
girdęs pirmininko atsakymą, kurio nesitikėjo, šiek tiek susvyravo ir paklausė, ką 
pirmininkas jam siūlo ir kaip jis pats mato visą situaciją (matyt, Kalnietis nelabai 
noriai atsisako darbo Tribunole). Pirmininkas atsakė: galvodamas vien tik apie mi- 
nėtosios teisinės institucijos gerovę norėtų, kad Tribunole liktų du teisėjai (aš ir 
Janulaitis) negu vienas (Kalnietis). Tuomet Kalniečiui beliko volens nolens” pasi- 
daryti atitinkamas išvadas. Ir jis pirmininkui pasakė, kad atsisako šito paskyrimo. 
Jis nerašys prašymo atsistatydinti, tačiau nepradės dirbti, o tokiu atveju po mėnesio 
jo vieta bus laisva (pagal įstatymus teisėjas privalo pradėti dirbti per mėnesį nuo 
paskyrimo, jeigu to nepadaro, automatiškai jo vieta pasidaro laisva. Kita vertus, 
įstatymai minėtuoju klausimu nėra labai aiškūs: jeigu teisėjas per mėnesį dėl pa- 
teisinamų priežasčių nepradeda dirbti, tai reiškia, kad jis praranda darbo vietą be 
raštiško pranešimo, bet aiškiai nėra pasakyta, kad būtent taip ir turi įvykti). Tad 
nors Kalniečio klausimas kol kas pakibo ore, vis dėlto po jo pokalbio su pirminin- 
ku mes, aš ir Janulaitis, nusprendėme palaukti, kas bus toliau. Jeigu niekas nepasi- 
keis, pirmasis konfliktas jau sprendžiamas pagal mūsų lūkesčius. Vis dėlto reikia 
pabrėžti: Kalnietis iki šiol oficialaus pranešimo apie paskyrimą Tribunolo teisėju 
negavo, vadinasi, tas mėnuo, per kurį turi pasirodyti darbe, net neprasidėjo. Tad 
mūsų laukimas dar prasitęs. O kita krizės priežastis - kito teisėjo skyrimas. Mūsų, 
t. y. Tribunolo, nuostata - juo turėtų tapti Ciplijauskas. Mano pozicija buvo tokia, 
kad mūsų pasilikimo sąlyga priklauso nuo: a) Kalniečio pašalinimo ir b) Ciplijaus- 
ko paskyrimo. Paaiškėjo, kad antruoju klausimu yra daug dirbama. Sužinojau, kad 
tam tikri seimo deputatai planuoja su mumis minėtuoju klausimu derėtis ir - kas 
mane nustebino - Janulaitis labai aršiai tam priešinasi. Na, apie tai parašysiu rytoj. 


1922 Metų gruodžio 6 d. 
Trečiadienis 


Apie politines kombinacijas, kurios ryškėja dėl Tribunolo krizės, žinau tik iš Ja- 
nulaičio, mat jis minėtąjį klausimą iškėlė (su Galvanausku ir Vailokaičiu). Vailo- 
kaitis Janulaičiui vakar pranešė, kad mūsų klausimas buvo aptariamas „Ūkininkų 
sąjungos“ frakcijoje, t. y. dešiniajame krikščionių demokratų bloke. Ten buvo iš- 

sakyta nuomonė, kad Tribunolas yra vienas geriausiai funkcionuojančių teismų ir 
kad reikia siekti panaikinti konfliktą, kol aš su Janulaičiu neatsistatydinome. Vis 
dėlto apie Ciplijauską kalbėta dvejopai: tarkime, kad jis nėra pakankamai žinomas 
ir kaip asmenybė, ir kaip teisininkas, kad prieš karą buvo labai tvarkingas advoka- 
tas, o būdamas Rusijoje karo metais tarnavo bolševikams (ką gi, tai darė daugelis 
kitų, net ir mūsų pirmininkas Kriščiukaitis, norėdamas užsidirbti duonai, bolše- 
vikų laikais turėjo kažin kokį postą, o Ciplijauskas jiems tarnavo iš idėjos, bet tai 
buvo Rusijoje ir tas faktas negali būti itin svarbus arba laikomas pavojingu Lietuvai, 
jeigu žmogus tapo ir iki šiol dirba Marijampolės apygardos teismo vicepirminin- 
ku). Matyt, Seimo dešinieji (o tiksliau Vailokaitis) nepritaria Ciplijausko kandida- 
tūrai ir nori, kad Tribunole dirbtų jam artimesni žmonės. Janulaitis iš principo 
sutinka, kad kandidatai dar kartą būtų apsvarstyti Tribunole. Man šitai nelabai 
patiktų - jeigu jau iškėlėme Ciplijausko kandidatūrą ir jeigu dėl jos kilo toks skan- 
dalas, manau, reikėtų eiti iki galo. Kadangi iki šiolei galiojantys įstatymai neįparei- 
goja prezidento paskirti vien tik Tribunolo pasirinktą kandidatą, Janulaitis mano, 
kad kompromisas iš esmės gali įvykti ir galima ieškoti naujo kandidato. Janulaitis 
mano, kad svarbiausia yra pašalinti Kalnietį, o dėl Ciplijausko galima ir nusileisti. 
Su Seimo opozicija Janulaitis iki šiol nesikalbėjo. Man atrodo, kad spaudimą turėtų 
daryti būtent opozicija, nes jeigu valdančiųjų nebus kam paspausti, jie taip ir liks 
abejingi Kalniečiui ir mano su Janulaičiu atsistatydinimui. Mūsų laimėjimas jiems 
nerūpi, tarkime, Vailokaitis pasakojo Janulaičiui, kad jam nesvarbu, katras laimės. 
Kas žino, ar jam nerūpi „užmigdyti“ Janulaitį ir pripasakoti jam apie kompromisus, 
o tada daryti tai, ką planavo. Man vis labiau atrodo, kad Karoblio veiksmai buvo 
suderinti su valdančiąja dauguma. 

Vis geriau aiškėja perspektyva: Leono kandidatūra bus iškelta į prezidentus. Tai 
būtų krikščionių demokratų ir socialistų liaudininkų konflikto išraiška. Mat krikš- 
čionių demokratų kandidatą Stulginskį socialistai liaudininkai atmetė. Krikščionys 
demokratai gali būti linkę kaip tik per prezidentą suartėti su liaudininkais. Jeigu 
būtų kandidatu iškeltas Leonas, taip būtų parodyta nepagarba visoms mažumoms, 
taip pat tautinėms, nes jis yra pagrindinis Vyriausiosios komisijos sprendimo, taip 
skausmingai palietusio mažumas, kaltininkas. 

Beklin Marija Ana (Bėcklin 
Maria Anna) 183 

Beklinas Arnoldas (Bėcklin 
Arnold) 183 

Beliackinas Simonas 43, 

44, 67, 68, 79, 85, 87, 88, 
94-96, 251, 261, 262, 275, 
285, 294, 303, 324, 327, 328, 
342, 381, 386, 393, 433—435, 
437, 466 

Benua Polis (Benoit Paul) 
287, 291, 299, 417 


Bergsonas Henris 196 

Berna Mari 183 

Bernotienė 386 

Bichnevičius Vladyslavas 
(Bichniewicz Władysław) 
285 

Bičiūnas Vytautas Pranas 310, 
311, 431 

Bielskis, sodininkas 117, 232, 
362 

Bielskus S. XII 

Bilevičiai 99 

Binkis Kazys 428 

Biržiška Mykolas 19, 24, 31, 32, 
45, 59, 65, 85, 95, 152, 246, 
286, 321, 322, 348, 379, 404, 
415, 446 

Biržiška Viktoras 65, 260, 261, 
269, 321, 322, 379, 403 

Biržiška Vladislovas 261, 262 

Bismarkas Otas fon (von 
Bismarck-Schėnhausen 
Otto Eduard Leopold) 225 

Bistras Leonas 125 

Biuchleris Oskaras (Būchler 
Oscar) 10, 19, 67, 68, 79, 80, 
96, 285, 294, 324, 342, 386 

Byla Jurgis 322 

Bytautas Stanislovas (Bitowt) 
287 

Bytautas Stasys 354 

Blociševskis Tadeušas (Blo- 
ciszewski Tadeusz) 207 

Boguslavska Helena, Elena 96, 
126, 127, 151, 165, 223, 265, 
298, 334, 336, 359, 371, 372, 
381, 390-393, 429 

Bohdanovičius Mečyslavas 
(Mečys, Bohdanowicz 
Mieczysław) 406 

Boika Jakubas (Bojko Jakub) 
352 

Bojevas Vsevolodas 12, 13 

Bonotas (Bonhėte) 193, 194 

Boreiša Julijonas 410 

Bortkevičienė Felicija 246, 
260, 321, 403 

Brastavičienė Romualda 
XXIII 

Brazaitis Povilas Kristinas 
248, 410 

Brilis 352, 353 

Brundza Jonas 38, 39 

Bucevičiai 100, 102 

Bucevičienė Zigmantienė 101 

Bucevičius Steponas 101-103 

Bučys Pranciškus Petras žr. 
Būčys Pranciškus Petras 

Budreckas Juozas 85, 229, 397 

Budrevičiai 433 

Budrys (Polovinskas) Jonas 
161 

Budzinskis Viktoras 
(Budzinski, Budzynski 
Wiktor) 307, 332, 428 

Bugailiškis Peliksas 58, 60, 
330, 331, 344 

Buika Janas (Buyko Jan) 154 

Buivydaitė Bronė 151 

Bukoveckis Stanislavas 
(Bukowiecki Stanistaw) 
121 i 

Bulota Andrius 30 

Bulota Jonas 89 

Burkevičius Vilhelmas Žanas 
229 

Butkys Adolfas 82, 84, 91, 158 

Būčys Pranciškus Petras 33, 
34, 67, 68, 85-87, 435, 436 

Burbaitė Celina (Burbianka 
Celina) žr. Pšeciševskie- 
nė (Burbaitė) Celina 


Capas (Zapp) 170 

Charaškevičius Edmundas 
(Charaszkiewicz 
Edmund) 90 

Chodakovskis (Chodakaus- 
kas) Romanas (Choda- 
kowski) 283-285 


482 


Chominskis Liudvikas 
(Chomiński Ludwik) 281 

Cimkauskas Viktoras 293, 
294, 314, 393 

Ciplijauskas Liudvikas 4, 6, 7, 
15, 36, 93, 94, 139-142, 159, 
262, 461, 462, 464, 465, 
468, 470, 474, 475 

Cisvinskis Stanislavas 
(Cišwinski Stanisław) 
338 

Citautas (Cytowt) 102 

Cytovičius Zigmantas 376 

Cunas Vilhelmas Karlas 
Jozefas (Cuno Wilhelm 
Carl Josef ) 180 

Cvikevičius Aleksandras 
(IĮpBikeBių Aleksandr, 
Cwikiewicz Aleksander) 
147 


Čapskis Marijonas 47 

Čepaitė Jadvyga (Jadzė) 61, 
268, 372, 381, 390-393, 430 

Čepas Motiejus 92-94, 139- 
141, 145, 158, 159, 165, 225, 
248, 254, 262, 293, 383, 392, 

410, 456, 457 

Čepinskis Vincentas 
(Vincas) 67, 68, 70, 77, 81, 
85-87, 246, 260, 263, 264, 

45, 435 

Cernichovas Josifas 380 

Čėsnys Blažiejus 81, 87 

Čičerinas 444 

Čiurlionienė Sofija žr. Ky- 
mantaitė-Čiurlionienė 
Sofija 

Čiurlionis Mikalojus 
Konstantinas 183 


Dailidė Bronius Edmundas 
33 

Dailinevičiūtė 322 

Daisis Albertas Venas (Dicey 
Albert Venn) 385 


Dambrauskas-Jakštas 
Aleksandras 
(Dambrauskas Adomas) 
33, 34, 64, 67, 70 

Danauskas Jonas 341, 351, 355, 
356, 452 

Daugėla Dominykas 156 

Daujotas Jurgis (Daujotas- 
Doviatas Jurgis, Dowiatt 
Jerzy) 102, 286, 287, 290, 
291, 455 

Deivisas Normanas (Daves 
Norman) 143, 202, 407, 
418, 419, 425, 426, 428, 
430, 436, 438-440 

Dembovska, Dembovskytė- 
Romerienė Zofija, Zosia 
(Dembowska Zofia, 
Zosia, Romerowa) 
žr. Romerienė Zofija, 
Zosia Dembovskytė 
(Eugeniušienė, 
Dembowska) 

Dembovska Matylda (merg. 
pavardė Grosse) 373 

Dembovskis Tadeušas 
(Dembowski Tadeusz) 
372, 373, 377 

Denasovas Karlas Hein- 
richas (Karl Heinrich 
Nikolaus Otto, Prinz von 
Nassau-Siegen) 70 

D'Etšegojenas Olivjė 
(D'Etchegoyen Olivier) 
299, 300 

Didžiokas Vladas 310, 311 

Didžiulis Jonas 151 

Dineika Karolis 71 

Diugi Leonas (Duguit Leon) 
383, 385 

Dydynskis (Dydynski) 38 

Dmovskis Romanas 
(Dmowski Roman) 90, 
102, 134—136, 353 

Dobertas Liudvigas 
(Dobbert Ludwig) 46 


Dobkevičius Jonas 287, 291, 
299, 417 

Dobrovolskis (Dobrowolski) 
154 

Dolgorukovas Pavelas 
Dmitrijevičius 239, 255 

Domaševičius Kęstutis 343 

Dombskis Janas (Dabski 
Jan) 353 

Dovydaitis Pranas 415 

Dracas (Drac) 38 

Draugelis Eliziejus 5, 117, 125, 
128 

Dresleris K. (Dressler) 143 

Drotvinas Vincentas XXII 

Dunin-Jundzilaitė Rėmerie- 
nė Marija (Dunin-Jun- 
dziHowna, Romerowa 
Maria) žr. Romerienė 
Marija, Dunin-Jundzi- 
laitė (Romerowa Maria, 
Dunin-JundziHowna) 

Dušauskis-Duž Klaudijus 
(Duszeuski Klaudij, 
Knaypsi ĮĮyx<-Į[ymašeki) 
146, 147 

Duševskiai 146 

Duševskis (Duszewski) 
žr. Dušauskis-Duž 
Klaudijus 


Eiberas Žoržas (Eybert 
Georges) 52, 53, 56, 69, 
417 

Eidrigevičius 30 

Einšteinas Albertas 196 

Eirošius Maksimilijonas 419 

Eleuterijus 14 

Elisonas Jurgis 25, 359 

Elizka žr. Komorovska Eliza 
(Komorowska Eliza, 
merg. pavardė Römer) 

Elvyra žr. Mečkovska Elvyra 
Marija (Mieczkowska 
Elwira Maria, merg. 
pavardė Römer) 


Eretas žr. Eretas-Jakaitis 
Juozas 

Eretas-Jakaitis Juozas (Ehret 
Jozeph) 71-73, 184, 443, 
444 

Esmeinas Ademaras (Esmein 
Adhėmar) 385 


Finkelšteinas Ozeris 391 

Flatanas (Flattan) 38 

Fledžinskas Jonas 59 

Florova 240 

Foreris Liudvigas (Forrer 
Ludwig) 183 

Fortuna Moižešas, Mozė 454 

Fridmanas Bernardas 129 

Frydrichas II 139 

Frydrichas Vilhelmas I 225 

Froidas Zigmundas 183 

Fromas-Gužutis Aleksandras 
311 


Gabrys-Paršaitis Juozas 325 
Gailius Viktoras 143, 326, 327 
Galaunė Paulius 311 
Galvanauskaitė 417 
Galvanauskas Ernestas 4, 14, 
76, 89, 117, 120, 124, 125, 143, 
144, 147, 150, 151, 155, 161, 
313, 358, 411, 413, 415, 416, 
419-426, 430, 436, 439441, 
442, 444, 452,453, 472, 475 
Galvanauskienė 416 
Garfunkelis Levas (Gorfinkel 
Leyb) 416 
Gavorskis Edvardas 
(Gaworski Edward) 445, 
454 
Gecelis (Giecel) 343 
Gečevska Jadvyga (Giec- 
zewska Jadwiga) 343 
Gečiauskaitė Jadvyga žr. 
Gečevska Jadvyga 
Geniai (Gienie, Zofija ir 
Eugenijus Romeriai) 283 
Georgijus (Jaruševskis) 14 


Giedra Balys 420, 454 

Gineitis Kazys 59 

Gira Liudas 35 

Giuntzas Andrė (Giuntz 
Andrė) 287 

Glinskis Kastantas, 
Konstantinas 320 

Glovackis žr. Grigaliūnas- 
Glovackis 

Golovinas Fiodoras 257 

Gordon 99 

Gorodeckiai 99 

Gorska, Nalenč-Gorska 
Magdalena (Madzia, 
Natęcz-Gorska Magdale- 
na) 41, 236 

Gorskiai 41 

Gorskis Tomašas (Gorski 
Tomasz) 236 

Grabovas (Grabow) 143 

Grabskiai 136 

Grabskis Stanislavas (Grabski 
Stanisław) 136, 356 

Grabskis Vladyslavas 
(Wtadystaw Dominik 
Grabski) 133, 136 

Grajevska, senoji 100 

Grajevskis Adolfas (Grajews- 
ki Adolf) 10, 97-103, 153 

Grajevskis Gustavas Adolfas 
(Grajewski Gustaw 
Adolf) 99 

Grigaitienė Vaiva XXIII 

Grigalovska (Grygalowska) 
303 p 

Grigalovskis (Grygalowski) 
303 

Grigaliūnas-Glovackis 
Vincas 119, 120 

Grigonis Matas 59 

Grinius, jaunasis 417 

Grinius Kazys 5, 89, 92, 317, 423 

Grybauskas 6 

Grublevskis 14 

Gurevičius Vincentas, Vincas 
343, 454 

Gurlitas Fricas (Gurlitt Fritz) 
183 

Gustavas Adolfas, karalius 
XIII 


Haleckis Oskaras (Halecki 
Oscar) 196, 234 

Halevi Eli (Halėvy Ėlie) 207 

Haufas Gotlybas fon (Hauff 
Gottlieb von) 47 

Hauptmanas Gethardas 
Johanas Robertas (Haup- 
tmann Gethard Johannn 
Robert) 400, 401, 405 

Herbačiauskas Juozapas 
Albinas 151, 152, 155, 160, 
161, 267, 286-288, 311, 391, 
404, 436, 443, 456 

Helcia žr. Mečkovska Helia 
(Mieczkowska Helia) 

Hempel Eugenija Bronislava 
Marija, Rėmerytė (Genia, 
Romerėwna Eugenia 
Bronisława Maria) žr. 
Romerytė Eugenija 
Bronislava Marija (Genia, 
Rėmerowna Eugenia 
Bronistawa Maria, 
Hempel) 

Hempel Zofija Ona, 
Römerytė žr. Romerytė 
Zofija Ona, Hempel 
(Zosia, Hempel 
(Römerówna) Zofia) 

Herubovičius (Herubowicz) 
153 

Hesė (Hesse Antanas) 163, 
445, 456 

Hindenburgas Paulis (Hin- 
denburg und Benecken- 
dorff Paul Ludwik Hans 
Anton von) 314 

Hitleris Adolfas (Hitler 
Adolf) 183, 314, 316 

Hymansas Polis (Hymans 
Paul Louis Adrien 
Henri) 36, 63, 64, 91 

Hlaska Juzefas (Hłasko 
Jozef) 102, 282 

Hoistleris Hermanas 
(Haustler Hermann) 183 


Ivanauskas Tadas 59, 305, 
404, 417 

Igaunis Juozapas, Juozas 
420, 454 


Yčas Jonas 33, 151, 287, 291, 313, 


417, 446 
Yčas Martynas 59, 80, 85, 252 


Jablonskis Jonas 92, 423 
Jablonskytė Marija 92 
Jakaitytė Ona 72 
Jakimavičius Antanas 253 
Jakovickis 406 
Jančevskis Kazimieras, 
Kazimežas (Janczewski 
Kazimierz) 428 
Janilionis Mykolas (Mikas) 
346, 454 
Janka Stanislavas 363 
Jankauskas Kazimieras 118 
Jankovskis Česlavas (Česius, 
Jankowski Czesław) 281 
Janulaitis Augustinas 4-7, 
15, 16, 27, 32, 34-37 47, 
59, 60, 62-64, 66, 67, 69, 
70, 75-78, 91-95, 97, 128, 
139-141, 145, 158, 162-165, 
225, 248, 260, 262, 273, 
274, 286, 287, 292, 293, 321, 
322, 327, 328, 337, 356, 379, 
383, 384, 403, 404, 407, 
410, 416, 417, 428, 430, 431, 
435, 438-440, 445-448, 
450-452, 456, 457, 461- 
468, 470-475 
Januševskis Julijonas (Julia- 
nas, Julius, Januszewski 
Julian) 306, 472 
Jarušaitis Aleksandras 383 
Jarušaitytė-Janulaitienė 
Alena 383 


Jarušaitytė-Vailokaitienė 
Aleksandra 383 

Jasiūnaitė Birutė XXII 

Jefremovas J. 257 

Jekaterina II 139 

Jelinekas Georgas (Jellinek 
Georg) 471 

Jerinas Jevtichijus 92 

Jevreinovas 386 

Jėringas Kasparas Rudolfas 
(Jhering Caspar Rudolph 
Ritter von) 337, 356, 379 

Jodelė Pranas 59 

Jogailaičiai 90 

Jomantas Vilius 311 

Jonynas Ignas 32-35, 60, 62- 
64, 67, 70, 76, 287, 417 

Jordanas 283 

Jovaišis 397, 398 

Jozefskaitė Kamila 405 

Judelevičius 387 

Juknevičius Algirdas 47 

Jundzilaitė Marija Žr. 
Rėmerienė Marija, 
Dunin-Jundzilaitė 
(Rėmerowa Maria, 
Dunin-JundziHėwna) 

Jurgelionis Kleopas 267 

Jurgutis Vladas Rafaelis 33, 
63, 358, 472 

Juškevičius Mykolas 323 


Kacenelenbogenas Urija 
(Uria) 25, 246, 359, 390, 391 

Kageris Hugas fon (Kager 
Hugo fon) 183 

Kairiūkštis Vytautas 151 

Kairys Steponas 24, 94, 95, 
246, 260, 321, 358, 359, 403, 
404, 462 

Kakovska Iraida (Kakowska) 
43 

Kalnietis Vincas 4, 6, 7, 94, 
139-142, 158, 162, 163, 
461, 462, 464, 465-468, 
470-475 


Kalpokas Petras 331, 332 

Kalvaitis Jurgis 162, 327, 384, 
467 

Kalvanas Jonas Viktoras 229 

Karas Gustavas fon (Kahr 
Gustav von) 314 

Kardelis Vytautas XXII 

Karevičius Pranciškus 26, 413 

Karklys Juozas 419, 454 

Karoblis Vincas 4-7, 16, 94, 
140, 141, 153, 158, 329, 382, 
422, 433, 434, 461-465, 
468, 470-473, 475 

Karpė 15 

Karsavinas Levas 287 

Kartjė la Tentas Eduaras 
(Ouartier-la-Tente Ėdou- 
ard) 24, 96, 193, 231, 233, 
234, 238-241, 244, 246, 
249, 255, 256, 258, 268, 
269, 358, 359, 403 

Karužiai 430 

Karuža Jurgis 34, 59 

Katiliūtė Zuzana 419, 454 

Katinskas Juozas 343, 454 

Kavosas A. 405 

Kazlauskas 65, 323 

Kazlauskas J. 305 

Kazlauskienė Kostelė 254 

Kerenskis Aleksandras 239, 
251, 255, 257, 433, 437 

Kerpis 382 

Kinderis Rudolfas 92 

Kiuri-Sklodovska Marija 196 

Kymantaitė-Čiurlionienė 
Sofija 267, 317, 318, 387, 
389 

Kligys Jonas 322, 323 

Kligys Mykolas 
(Mykoliukas) 229, 3222, 
323, 360, 362, 367 

Klimanskiai 367 

Klimas Petras 5, 59, 76-78, 
147, 467 

Klimontovičaitė (Klimonto- 
wiczowna) 392 


Kochanovska Teodozija 
(Kochanowska Teodozja) 
9, 201 

Kodešas Salomonas 396, 420, 
454 

Koliubakinas A. 257 

Komaraitė Marija (Komar 
Maria) 428 

Komaras Juozapas (Komar 
Jozef) 238 

Komaras Jurgis (Komar 
Jerzy) 81 

Komorovska Renia Jaros- 
lavuvna (Komorowska 
Renia Jarostawowna, 
Regina) 236, 365 

Komorovska Eliza (Elizka, 
Komorowska Eliza, merg. 
pavardė Römer), Mykolo 
Pijaus Paskalio Romerio 
sesuo 41-43, 118—120, 123, 
126, 227, 236, 284, 285, 
296, 338, 355, 360, 361, 364, 
396, 406 

Komorovska Felicija Marija 
(Litka, Komorowska 
Felicja Maria), Zygmun- 
to ir Elizos Komorovskių 
dukra, Mykolo Rėmerio 
dukterėčia 41, 42, 236, 
284, 364, 365 

Komorovska Helga 
(Komorowska Helga) 43 

Komorovska Jadvyga 
120-123 

Komorovska Magdalena, 
Nalenč-Gorska (Ko- 
morowska Magdalena, 
Nalęcz-Gorska) žr. Gors- 
ka, Nalenč-Gorska Mag- 
dalena (Nałęcz-Gorska 
Magdalena) 

Komorovska Pelagija (Ko- 
morowska Pelagia) 43 

Komorovska Zofija 
Konstancija (Zitka, 


Komorowska Zofia 
Konstancja), Zygmunto 
ir Elizos Komorovskių 
dukra 41, 121-123, 125, 126, 
236, 284, 365 
Komorovskiai 41, 122, 124, 
333, 361 
Komorovskis Antanas 
(Antonis, Komorowski 
Antoni) 43, 120 
Komorovskis Bogdanas 
Antanas Petras 
(Komorowski Bogdan 
Antoni Piotr) 43 
Komorovskis Hektoras 
(Henrysius, Komorows- 
ki Hector), vyresnysis 
Zygmunto ir Elizos Ko- 
morovskių sūnus 41-43, 
120-122, 142, 226, 236, 
289, 290, 365, 367, 467 
Komorovskis Julius Viktoras 
Anupras (Julekas, 
Juliukas, Komorowski 
Julian Wiktor Onufrij), 
Zygmunto ir Elizos 
Komorovskių sūnus 41, 
130, 236, 296, 365 
Komorovskis Piotras 
(Piotrusis, Kamarauskas 
Petras, Komorowski 
Piotr) 43, 120, 364 
Komorovskis Vitoldas (Ko- 
morowski Witold) 236, 
364 » 
Komorovskis Zygmuntas 
Leopoldas (Zysius, Ko- 
morowski Zygmunt 
Leopold), Mykolo Pijaus 
Paskalio Römerio sesers 
Elizos vyras 41-43, 120 
Komorovskis Zbignevas 
Marija (Komorowski 
Zbignew Maria) 43 
Končia Francišekas (Kończa 
Franciszek) 406 

Končia Medardas (Koncza 
Medard) 231 

Končienė Motiejienė (Kon- 
czynia Maciejowa) 125 

Konečnas Feliksas Karolis 
(Koneczny Feliks Karol) 
152 

Konupek Ana 363 

Kornelis Pjeras (Corneille 
Pierre) 388 

Korvin-Kochanovskis Janas 
Karolis (Korwin-Kocha- 
nowski Jan Karol) 9 

Kosčiuška, dvarininkas 305 

Kotunia žr. Prušanovska 
Konstancija Michalina 
Marija 

Kozelaitė Teresė (Terenia) 364 

Kozela Karolis (Lolusis) 364 

Kozela Otonas 364 

Kozela Povilas (Poviliukas) 
122, 123, 363, 364 

Kozelienė Povilienė 364 

Koženiauskienė Regina XXII 

Krasovskis Ivanas 153, 305 

Krauzė J. (Krause) 143, 327, 
441 i 

Krėvė-Mickevičius Vincas 
420, 426, 436, 447, 456 

Kriščiukaitis Antanas 
(Kriščiukaitis-Aišbė) 4, 
7, 10, 12, 13, 15, 19, 43, 48, 
67, 68, 88, 92, 93, 97, 128, 
139-141, 145, 159, 162, 165, 
225, 248, 250, 251, 254, 
260-262, 273-275, 285, 
292-294, 324, 342, 381, 383, 
386, 392, 393, 410, 417, 437 
438, 445, 456, 461-466, 
468, 470, 475 

Krupavičius Mykolas 125, 259, 
285, 361, 449 

Kubertenas Pjeras de (Cou- 
bertin Pierre de) 206 

Kubickis Jonas 27 

Kubilius Jurgis Juras 343, 454 

Kučinskas (Kuczyński) 203, 
204 

Kučys Ignas 322 

Kudrevičius Edvardas (Ku- 
drewicz Edward) 156, 157 

Kuskova Jekaterina 257 


Labanauskas Ignas 236 

Langelis Antanas 454 

Lasinskis 369 

Lastouskis Vaclavas 
(Lastoūski Vaclaŭ) 146, 
147 

Lašas Vladas 87, 415 

Laucius Juozas 388 

Laugalis Antanas 419 

Leduchovska Marija 
(Ledóchowska Maria) 123 

Leduchovskiai 
(Ledochowscy) 123 

Leduchovskis Karolis 
(Ledėchowski Karol) 123 

Leklerkas 417, 418 

Leninas 183, 395 

Leonas Petras 10, 12, 19, 34, 
43, 44, 67, 68, 85, 88, 92, 
96, 162-164, 250, 251, 254, 
261, 275, 285, 286, 294, 324, 
342, 381, 383, 386, 387, 437, 
440, 466, 467, 475 

Leu 191 

Levonevska Celina, 
Velhorska (Lewoniewska 
Celina, Wielhorska) 449 

Liausas Bronislavas (Laus 
Bronisław) 18, 26, 27, 307 

Linartas 162 

Lipčius Mykolas 127 

Lipeika Kęstutis XXII 

Lisandras, kaimynas 
(Lisander) 120 

Lisauskas M. 76 

Liudendorfas Ėrichas Fry- 
drichas Vilhelmas (Lu- 
dendorfi Erich Friedrich 
Wilhelm) 314, 316 


Liudkevičius Teodoras 
(Ludkiewicz Teodor) 
153, 406 

Liutkevičius Teodoras žr. 
Liudkevičius Teodoras 
(Ludkiewicz Teodor) 

Liutikas Boleslavas (Lutyk 
Bolesław) 332, 416, 428 

Lyšinas Piotras 305 

Loidas Džordžas Deividas 
(Lloyd George David) 
446 

Lorencas (Lorentz) 163, 164 

Luckevičius Antonis 257 

Luckevičius Ivanas 
(Luckiewicz Iwan) 250 


Machovenka Jevgenijus XX 

Macijauskas P. 305 

Macijauskienė Vitalija XXII 

Mackevičiai 99, 281 

Mackevičius Juzefas (Mac- 
kiewicz Jozef) 280, 281 

Mackevičius Stanislavas, 
Mackevičius-Catas (Cat 
Mackiewicz Stanisław) 
280, 281 

Mačienė 85, 303, 304 

Mačiulaitis Jonas 454 

Mačys Vladas 10, 12, 19, 67, 79, 
85, 87, 88, 96, 145, 251, 261, 
275, 285, 294, 302-304, 
324, 342, 386 

Maikovskiai (Majkowscy) 61 

Majus, sūnus 166 

Majus, tėvas 107, 108, 113, 166, 
167 

Majūtė 166 

Maksimaitis Mindaugas 
XX 

Malcius Vladislovas 253 

Mandelstamas A. 143 

Marcinkevičius Aleksandras 
454 

Marija Teresė 138 

Marijampolskis Gecelis 419, 
454 


Marynia žr. Romerienė 
Marija 

Markauskas Mečys 15, 15 

Masalskis 130 

Masiulis Boleslovas Jonas 
165, 393 

Maskoliūnas Mindaugas 
XXIII 

Mašiotas Pranas 59 

Matulaitis Jurgis 117 

Matulaitis Stasys 92 

Matulaitytė Albina 396 

Matulevičius žr. Matulaitis 
Jurgis 

Matulionis Povilas 59 

Mečkovska Elvyra Ma- 
rija (Miečkovska, 
Mieczkowska Elwira 
Maria, merg. pavardė 
Römer), Mykolo Pijaus 
Paskalio Romerio sesuo 
8, 38, 39, 51, 75, 116, 118, 
123, 206, 223, 229, 231, 238, 
270, 277, 278, 283, 290, 
296, 339, 341, 351, 355, 356, 
360, 361, 362, 364-366, 
369, 406, 472 

Mečkovska Helia, Helcia 
(Miečkovska, Mieczkows- 
ka Helcia), Mečkovskos 
Elvyros Marijos dukra 8, 
38, 39, 54, 118, 122, 223, 231, 
237, 278, 360, 366 

Mečkovskis Andžėjus 
(Miečkovskis, 
Mieczkowski Andrzej, 
Aniusis), Mečkovskos 
Elvyros Marijos sūnus 
116, 117, 124, 126, 201, 237, 
362, 363, 366 

Mečkovskis Michasius 
(Miečkovskis, 
Mieczkowski Michal), 
Mečkovskos Elvyros 
Marijos sūnus 116, 124, 
184, 278, 362, 366, 369 


Mečkovskis Stefanas 
(Steponas, Miečkovskis, 
Mieczkowski Stefan), 
Mečkovskos Elvyros 
Marijos vyras 8, 123, 124, 
278, 298, 341, 342, 351, 352, 
355, 356 

Meihėferis Robertas (Mey- 
hoeffer, Meyhėffer Ro- 
bert) 167, 168, 170, 218 

Mejeris R. (Meyer) 143 

Mejerova Eva Helena (Me- 
yerowa Ewa Helena, 
Mejerienė, merg. pavardė 
Rėmerėwna, Rėmerytė), 
Autoriaus sesers Mary- 
nios, Marijos Romerie- 
nės, dukra 9, 10, 362 

Mentkevičius Bronislavas 
(Mietkiewicz Bronistaw) 
201 

Merkas 163 

Meškauskienė Michalina 
(Navikaitė) XV, XVII 

Meterlinkas Morisas 
(Maeterlinck Maurice 
Polydore Marie Bernard) 
400, 401, 405 

Micevičuvna Joana Marija 
(Micewiczowna Joanna 
Maria, vėliau Masalska) 
130, 148, 149, 157, 306, 339 

Michailas Aleksandrovičius, 
kunigaikštis 239 

Mickevičius (Mickiewicz) 157 

Mickevičius Adomas 
(Mickiewicz Adam) 242, 
276, 282 

Mickevičius Stefanas 
(Mickiewicz Stefan) 157 

Mikalojus II 290 

Milašius Oskaras (Liubič- 
Miloš-Milašius Oskaras 
Vladislovas, de Lubicz 
Milosz Oscar Vladislas) 
9, 202, 286, 291 


Milčinskis Aleksandras 
(Milčinskas, Milczynski 
Aleksander) 12, 13, 229 

Miliauskas Stasys 151 

Miteranas Fransua (Mitter- 
rand Francois) 206 

Mykolaitis-Putinas Vincas 71 

Moljeras (Molière, tikrasis 
vardas Žanas Batistas 
Poklenas, Jean-Baptiste 
Poguelin) 387, 388 

Montvila Marijus 102 

Montvilas Mykolas 377, 378 

Montvilos 102 

Monvid-Bialozoraitė Paulina 
(Monwid-Bialtozor 
Paulina) 231 

Moračevskis Jendžėjus (Mo- 
raczewski Jędrzej) 355 

Moravskis Alfonsas 10, 59, 67, 
96, 324, 381, 443, 466 

Morykoniai 238 

Morykonis Ignacas 
(Morykoni Ignacy) 50 

Motiejienė Končienė žr. 
Končienė Motiejienė 
(Konczynia Maciejowa) 

Motzas Boleslavas (Motz 
Bolestaw) 9, 201 

Murauskas Alfonsas 342, 437 


Nagevičius-Nagius Vladas 
423 

Nainys Vincentas, Vincas 454 

Nansenas Fritjofas (Nanseh 
Fridtjof ) 365 

Napoleonas Bonapartas 
(Napolėon Bonaparte) 
209, 233, 243 

Narbutaitė Marija, 
Romerienė (Narbutėwna 
Maria, Romerowa) 51, 
54, 55 

Nargelevičius 260, 274 

Naruševičius, Norus-Naru- 
ševičius Tomas 321, 430 

Narutavičius, Narutovičius 
Gabrielius (Narutowicz 
Gabriel) 136, 353 

Natkevičius 96 

Navakas Jonas 119, 125, 126 

Neer Emilija 376 

Nefai 240 

Nekrasovas Nikolajus 287 

Nemeikša Juozas 322 

Nemeikšis Antanas 253 

Nemeikšis Mykolas 253, 254, 
323, 371 

Nezaras Anri (Nėzard 
Henry) 385 

Niemis Augustas Robertas 
(Niemi Aukusti Robert) 
399 

Niklausas 184 

Nikolajus II 354 

Nyčė Frydrichas (Nietzsche 
Friedrich) 243 

Noreika Leonas 151, 260, 382 

Norvaišas 247 

Novicka (Nowicka) 423 


Obolenskis, kunigaikštis 257 

Obstas Janas Konradas 
(Obst Jan Konrad) 282 

Ochenkovska-Romer Helena 
žr. Romer-Ochenkovska 
Helena 

Oleka Kazimieras 4, 7, 13-16, 
26, 27, 94, 125, 382 

Orijo Morisas (Hauriou 
Maurice) 385 

O'Rurkai (O'Rurke) 338 

O'Rurke Marilia 390 


Pacaitė Ona (Pacowna 
Anna) 374 

Pacai-Pomarneckiai 428 

Paderevskis Ignacas 
(Paderewski Ignacy) 135 

Padovanis Žanas Mari Ga- 
brielius (Padovani Jean 
Marie Gabriel) 69, 286, 
290, 291, 417 

Pakerys Jurgis XXII 

Pakštas Kazys 71 

Paleologas Marselis 61 

Palionis Jonas XX-XXII 

Papečkys Juozas 68 

Pardajanas Luji de Gondri- 
nas de (Pardaillan Louis 
de Gondrin de) 234 

Pasteras Luji (Pasteur Louis) 
68 

Paškauskas 271 

Peikštenis Eugenijus XXIII 

Pereverzevas P. 257 

Perkovskiai 332 

Perkovskis Aleksandras 
(Perkauskas) 340 

Perkovskis Henrykas 
(Perkowski Henryk) 332 

Pestalocis Johanas 
Heinrichas (Pestalozzi 
Johann Heinrich) 185 

Petkevičaitė Gabrielė 
(Petkevičaitė-Bitė) 25, 
246, 267, 359 

Petkevičius Tadas 240, 261, 
321, 421 

Petliūra Semionas 239 

Petrauskas Kipras 57, 388, 
405, 413 

Petrauskas Simonas 162, 393 

Petrulis Juozas 25, 367, 397 

Petrulis Vytautas 313, 358 

Petruševskis Ivanas 
Porfirjevičius 61 

Pilka Stasys 388 

Pilsudskis Juzefas (Pilsudski 
Józef) 90, 131-138, 196, 239, 
241-243, 280, 299, 353 

Pisaniova Ana, Romerytė 
(Pisaniowa Anna, 
Rėmerowna) 371 

Plėvė Karlas fon (Plehwe 
Karl von) 163, 164, 326 

Plumikė Fridrichas 
(Plūmicke Fridrich), 
teisėjas 445, 456 


Pociūnas (Paciunas) 
Laurynas 419, 454 

Pokrovskis Nikolajus 
(Mikalojus) 11, 251 

Poniatovskis Stanislovas 135 

Porylaitis Pranas 454 

Požela Vladas 354 

Preisas Jurijus 149 

Preisas Konstantinas 277, 279 

Prijo Alberas (Prioult 
Albert) 287 

Prokopovičius S. 257 

Pru Leonas (Prou Leon) 287 

Prusas Frederikas žr. 
Frydrichas II 

Prustas Marselis (Proust 
Marcel) 206 

Prušanovska Halina, Halia 
(Pruszanowska Halina, 
Halia) 339, 389 

Prušanovska Juzefa, Juzia 
R6merienė (Pruszanows- 
ka Józefa, Romerowa) 338, 
339, 341; 342, 351, 352, 355, 
360, 364, 365, 389, 390 

Prušanovska Katažyna, Kasia 
(Pruszanowska Katarzy- 
na, Kasia) 338, 389 

Prušanovska Konstancija 
Michalina Marija 
(Kotunia, Kotunka, 
Pruszanowska 
Konstancja Michalina 
Maria, merg. pavardė 
Römer), Mykolo Pijaus 
Paskalio Romerio sesuo 
38, 266, 267, 290, 338, 339, 
342, 352, 361, 365, 367, 389, 
390, 396-398 

Prušanovska Stanislava, 
Stasia (Pruszanowska 
Stanislawa) 339, 389 

Prušanovskis Eugenijus 
(Gienio, Genius, Prusza- 
nowski Eugeniusz, Ge- 
nius) 339 


Prušanovskis Ezechielis 338, 
339, 364 

Pšeciševskis Baltramiejus 
(Przeciszewski 
Bartolomeusz) 376 

Pšeciševskis Jeronimas 
(Przeciszewski 
Hieronim) 375, 376 

Pšeciševskienė (Burbaitė) 
Celina (Przeciszewska 
(Burbianka)) 376 

Pšeciševskytė, Romerienė 
Celina (Romerowa 
Celina z Przeciszews- 
kich, Przeciszewska) žr. 
Römerienė Celina, Pše- 
ciševskytė (Römerowa 
Celina z Przeciszewskich, 
Przeciszewska) 

Pšezdzeckis Janas (Pšez- 
dzieckis, Przeździecki 
Jan) 236, 367 

Prūsas A. 313 

Puida Kazys Aleksandras 
311, 384 

Purėnas Antanas 94-96, 321, 
322, 403, 404, 453 

Purėnienė-Vienožinskaitė 
Liuda 433 

Purickis Juozas 5, 71, 97, 292, 
293, 402, 403, 422, 424, 467 


Rachmaninovas Sergejus 183 

Račkauskas Vytautas 
Aleksandras 59 

Radvila Janušas 156 

Radvila Konstantinas (Ra- 
dziwił Konstanty) 156 

Raisneris Dž. 443 

Ralys Kazimieras 423 

Ramanauskas Kazys 454 

Rameriai de 274 

Rameris Kazimieras de 
(Ramer Kazimierz de) 273 

Rameris Vladislovas de 
(Ramer Wladyslaw de) 
273, 274 


Rasinas Žanas (Racine Jean) 
388 

Ratajus Macejus (Rataj 
Maciej) 133 

Razvickis (Razvickas) 
Andrius (Razwicki 
Andrzej) 419, 454 

Remeras 69 

Remeris Večeslavas XV 

Rimgaila Fulgentas 376 

Rimka Albinas 59, 251, 261, 
285, 284, 324, 342, 381, 
386, 437 

Rimkevičius Antanas 384 

Rimša Julijonas 162, 163, 327 

Rimša Petras 252, 267, 446 

Riomerytė Konstancija 
XXIII 

Rišar Siuzana (Richard 
Sussane)199 

Rišeljė (Richelieu) 90 

Robinsonas Jokūbas 
(Robinson Jacob, Jakob) 
383, 390, 391, 416 

Robinzonas Deividas 383 

Rogalis Augustas 92 

Romas Jurgis, Gerasimas 
(Romm Jerzy) 25, 246 

Römeriai (Romeriai, 
Römerowie, 
Romerowie) XIII, 99, 
227, 236, 259, 274, 284, 
331, 372-374, 376 

Romerienė Marija, 
Narbutaitė (Romerowa 
Maria, Narbutówna) 
žr. Narbutaitė Marija, 
Romerienė (Narbutówna 
Maria, Romerowa) 

Romerienė Zofija, Zosia, 
Dembovskytė (Rome- 
rowa Zofia, Zosia, Dem- 
bowska) žr. Römerienė 
Zofija, Zosia Dembovs- 
kytė (Eugeniušienė, 
Dembowska) 


Romer-Ochenkovska Helena, 
Römer-Ochenkovska 
Helia, Baltoji Helia 
(Romer-Ochenkowska 
Helena, Römer-Ochen- 
kowska Helia Helia, Hela, 
Helcia, Hela Biała) 149, 
175, 202, 206, 373 

Romeris Eugenijus (Romer 
Eugeniusz) žr. Römeris 
(Romeris) Eugenijus 
(Römer, Romer, Euge- 
niusz) 

Römerienė Ana, 
Manvydaitė-Bialozoraitė 
(Römerowa Anna z d. 
Manwidów-Białozorów), 
Edvardo Jono (Edward 
Jan) Römerio žmona 175 

Römerienė Celina, Pše- 
ciševskytė (Römerowa 
Celina z Przeciszewskich, 
Przeciszewska), Römerio 
Izydoriaus Antano žmo- 
na, Tytuvėnų dv. paveldė- 
toja 373, 376 

Römerienė Marija, Dunin- 
Jundzilaitė (Römerowa 
Maria, Dunin- 
Jundziłówna ) 117, 239 

Römerienė Sofija, Manvydai- 
tė-Bialozoraitė (Römero- 
wa Zofia, Montwidówna- 
Bialtozorowna), Edvardo 
Jono Römerio, dailinin- 
ko, žmona 451 

Römerienė Elžbieta, Bolesla- 
vova (Elžusia, Rėomerowa 
Elžbieta, Bolestawowa), 
Boleslovo Liudviko 
Rėmerio žmona, merg. 
pavardė Romerytė 
(Romerėwna), Edvardo 
Romerio ir Sofijos Man- 
vydaitės-Bialozoraitės 
dukra 175, 176, 451 


489 


Romerienė Konstancija, 
Tukalaitė (Romerowa 
Konstancja, Tukaltėwna), 
Mykolo Pijaus Paskalio 
Romerio motina 406 

Rėmerienė Marija (Marynia, 
Römer Maria, merg. 
pavardė Rėmerytė), 
Mykolo Pijaus Paskalio 
Romerio sesuo 3, 9, 10, 38, 
50, 51, 103, 117, 118, 121-124, 
126, 145, 146, 155, 160, 170, 
199, 201, 206, 223, 229, 
231, 238, 246, 247, 277, 278, 
283, 288, 289, 296, 298, 
320, 329, 331, 350, 355, 357, 
360-362, 364, 369, 371, 
372, 375» 377, 389, 391, 396, 
397, 406, 463 

Romerienė Michalina 
(Rėmerowa Michalina) 
175 

Romerienė Ona (Ana), Ha- 
nia, Soltanaitė (Rome- 
rowa Anna, Hania, 
Soltanėwna) 205, 206, 
284 

Rėmerienė Stefanija 
(Romerowa Stefania), 
Romerio Stefano Jano 
(Vladikiškių linija) 
žmona 177, 178 

Rėmerienė, Romerova, 
Rėmerytė Regina 
(Romerowa 
(Rėmerėwna) Regina), 
Edvardo Motiejaus 
Rėmerio dukra, Mykolo 
Pijaus Paskalio Romerio 
žmona 149, 195, 204, 290, 
331, 344, 376, 451 

Rėomerienė Vanda (Sulis- 
trovskytė Alfredienė, 
Romerowa Wanda z 
Sulistrowskich Alfredo- 
wa ) 284 

Römerienė Zofija, Zosia 
Dembovskytė (Euge- 
niušienė, Dembowska) 
202, 206, 283, 284, 331, 332, 
372-375, 378 

Rėmeris Aleksandras Juoza- 
pas (Römer Aleksander 
Jozef), Vladikiškių linija, 
IX karta 451 

Romeris Alfredas Izidorius 
(Römer Alfred Izydor), 
Edvardo Jono (Edward 
Jan) sūnus, dailininkas 
206, 284 

Romeris (Romeris) 

Andrius Tadas (Römer 
(Romer) Andrzej 
Tadeusz), Antanašės 
linija, Tytuvėnų šaka, 
Izidoriaus ir Celinos 
Romerių sūnus 376, 377 

Romeris Antanas (Römer 
Antoni), Ciskado linija, 
Ozieranų dv. 338 

Romeris Antanas Kazimieras 
(Römer Antoni 
Kazimierz), Janapolio dv. 
IX, 205, 259, 284 

Romeris Berenda (Römer 
Berend), atkeliavęs į 
Livoniją su kunigaikščiu 
Albertu Saksoniečiu 1323 
m. XIII 

Romeris Boleslavas Liudvi- 
kas (Römer Bolestaw 
Ludwik), Trakų maršalas, 
Vladikiškių dv. 175 

Romeris Bronislavas 
Dimitras Konstantinas 
Bogdanas (Römer 
Bronistaw Dymitr 
Konstanty Bohdan), 
antrasis Bronislavo 
Rėmerio ir Marijos 
Dunin-Jundzilaitės 
sūnus 227 


Römeris Edvardas Matas 
(Römer Edward Ma- 
teusz), Edvardo Jono 
(Edward Jan) sūnus, 
Mykolo Pijaus Paskalio 
Römerio žmonos Re- 
ginos tėvas, dailininkas 
206, 290, 376 

Römeris Edvardas Jonas 
(Römer Edward Jan), 
dailininkas, Mykolo 
Pijaus Paskalio Römerio 
tėvo - Mykolo Kazimie- 
ro, Papos — dėdė 175, 231, 
373; 451 

Rėmeris (Romeris) Eugenijus 
(Römer, Romer, Euge- 
niusz), Antanašės linija, 
Tytuvėnų šaka, Izidoriaus 
ir Celinos Romerių sūnus, 
Tytuvėnų dv. IX, 116, 139, 
149, 230, 240, 276, 283, 314, 
331, 372, 373, 376-378 

Rėmeris Felicijonas Antanas 
(Römer Felicjan Antoni), 
Ciskado linija 175, 206, 
338 

Römeris Izidorius Antanas 
(Römer Izydor Antoni), 
Edvardo Jono sūnus 
iš antros santuokos 
(su Sofija Manvydaite- 
Bialozoraite), valdė per 
žmoną įgytą Tytuvėnų 
dv. 373, 376 

Romeris Jonas Jaroslavas 
(Römer Jan Jaroslaw), 
Vladikiškių linija, X 
karta 451 

Rėmeris Mathias, Motie- 
jus (Römer Mathiūs 
(Mateusz)), artilerijos 
generolas, giminės vyres- 
niosios Trakų pakamorės 
linijos pradininkas, I 
karta IX, XIII, XIV 


Romeris Matas, Motiejus 
(Römer Mathias (Ma- 
teusz), antrasis Matthiäu- 
so, Römerio, artilerijos 
generolo, sūnus, giminės 
jaunesniosios Trakų 
pakamorės linijos pradi- 
ninkas, II karta XIII 

Römeris Mykolas Juozapas 
(Römer Michal Józef), 
maršalas, Mykolo Pijaus 
Paskalio Römerio prose- 
nelis, Trakų pakamorės 
linija, V karta XIII, 374 

Rėmeris Mykolas 
Kazimieras (Römer 
Michał Kazimierz, Papa), 
Papa, Mykolo Pijaus 
Paskalio Rėmerio tėvas, 
Trakų pakamorės linija, 
VII karta XIII, 289, 296, 
297, 360, 361, 363, 374, 397, 
398, 406 

Romeris Mykolas Pijus 
Paskalis, Trakų 
pakamorės linija, VIII 
karta VII-XV, XVII-XX, 
XXII, 65, 90, 94, 97, 138, 
190, 200, 201, 231, 257, 
258, 267, 283, 285, 287, 338, 
341, 406 

Rėmeris Mykolas Steponas 
(Römer Michal Stefan), 
Mykolo Pijaus Paskalio 
Romerio senelis, Trakų 
pakamorės linija, VI 
karta XIII 

Rėmeris Motiejus Steponas 
Jurgis, Matysius iš An- 
tanašės (Römer Maciej 
Stefan Jerzy), Antanašės 
linija, Antanašės šaka, 
pirmas Bronislavo 
Römerio ir Marijos 
Dunin-Jundzilaitės sū- 
nus 236, 259 


Römeris Rokas Edvardas 
(Redzis, Römer 
Roch Edward, 
Redzi), Antanašės 
linija, Tytuvėnų šaka, 
Eugenijaus ir Zofijos 
Romerių sūnus 376, 377 

Romeris Simonas (Römer 
Simeon), XV a. antrojoje 
pusėje apsigyvenęs dab. 
Estijoje XIII 

Romeris (Romeris) Stanisla- 
vas Maria (Römer (Ro- 
mer) Stanistaw Maria), 
Antanašės linija, Tytu- 
vėnų šaka, Izidoriaus ir 
Celinos Romerių sūnus, 
Tytuvėnų dv. 227 

Romeris Steponas, Stefanas 
(Römer Stefan, Stephan), 
Livonijos Rėomerių gi- 
minės pradininkas, Kir- 
cholmo mūšio dalyvis IX, 
XII, XIV 

Römeris Steponas Dominy- 
kas (Römer Stefan Do- 
minik), Trakų pakamorės 
linija, IV karta XIII, 374 

Römeris Steponas Jonas 
Edvardas Boleslovas 
(Römer Stefan Jan 
Edward), Boleslavo 
Romerio, Vladikiškių 
dvaro paveldėtojo, ir Elž- 
bietos Romerytės sūnus 
175-178 

Romeris Steponas Jurgis 
(Römer Stefan Jerzy), 
Trakų vėliavininkas, 
Romerio Mato, 
Motiejaus giminės 
jaunesniosios Trakų 
pakamorės linijos 
pradininko (II karta), 
sūnus, III pakamorės 
linijos karta XIII 


R6meris Steponas Jurgis 
(Stefanas, Stefusis, 
Römer Stefan, Stefuš), 
Mykolo Pijaus Paskalio 
Romerio sesers Röme- 
rienės Marijos, Mary- 
nios ir Vitoldo Romerio 
sūnus 3, 10, 50, 51, 53, 55, 
56, 103—108, 110-114, 116, 
123-125, 166, 170, 201, 206, 
229, 238, 239, 295, 298, 359, 
360, 362, 366, 367, 369 

Römeris (Romeris) Tadeušas 
(Römer (Romer) 
Tadeusz), Antanašės 
linija, Antanašės šaka, 
antras Bronislavo 
Römerio ir Marijos 
Dunin-Jundzilaitės sūnus, 
diplomatas IX, 236, 259 

Romeris Vitoldas (Römer 
Witold), Rėmerienės 
Marijos, Marynios, 
Mykolo Pijaus Paskalio 
Romerio sesers 
vyras, Ikaznės dvaro 
paveldėtojas 63, 102 

Rėmerytė, Romeruvna 
Celina, Cesia (Cesia, 
Römerówna Celina), 
Mykolo Pijaus Paskalio 
Römerio ir Reginos 
Römerienės dukra 195, 
331, 451 

Römerytė Elena (Hela, 5 
Rankovič (Römerówna 
Helena, Rankowicz) 377 

Römerytė Eugenija Bro- 
nislava Marija (Genia, 
Römerówna Eugenia 
Bronisława Maria, Hem- 
pel) 377 

Römerytė Helena (Juodoji 
Helia, Römer Helena, 
Hela Czarna) 175-177, 
206 

Romerytė Jadvyga Zofija 
(Romerėwna Jadwiga 
Zofia), Antanašės linija, 
Antanašės šaka, Bronis- 
lavo Romerio ir Marijos 
Dunin-Jundzilaitės du- 
kra 236, 259 

Romerytė Kamilė (Kamilka, 
Römer Kamilla) 130, 451 

Rėmerytė Ona (Ania, Virion, 
Römerówna Anna, 
Wirionowa), Izidoriaus ir 
Celinos Rėmerių dukra, 
Adomo Viriono antroji 
Žmona 377 

Romerytė Regina, Romerie- 
nė, Rėmerova, Edvardo 
Motiejaus Romerio 
dukra, Mykolo Pijaus 
Paskalio Romerio 
žmona (Romerowa 
(Rėmerowna) Regina) 
žr. RoOmerienė, Rome- 
rova, Romerytė Regina, 
Edvardo Motiejaus 
Romerio dukra, Mykolo 
Pijaus Paskalio Rome- 
rio žmona (Rėmerowa 
(Römerówna) Regina) 

Romerytė Zofija Ona, 
Hempel (Zosia, Hempel 
(Römerówna) Zofia) 377 

Rondomanskis Andrius 
(Randomanskis) 31, 32, 65 

Rosenas Piotras (Rosen 
Piotr) 118, 123-126, 226, 
232, 240 

Rosenienė Piotrova 371 

Roškovska Liusė 472 

Rozenbaumas Simonas, 
senasis (Rozenbaum 
Šimšon) 82, 129 

Ruchas Peisachas (Ruch 
Pejsach) 237, 362, 363 

Mazovija 269 

Mažeikiai 114, 116, 117, 379 

Maželiškiai 354 

Mažoji Lietuva 326 

Meiringenas 188 

Mindenas-Liubekė 171 

Minskas (Minsko sritis) 134, 
136, 303, 439 

Mintauja 145, 382 

Miunchenas 267, 316 

Monakas 267 

Monmoransi 9 

Montagiu de Dysė 192 

Mozūrija 266, 269 

Murmanas (Murmanskas) 
239 


Naugardukas 407 

Naujoji Vilnia 354 

Nemunas (upė) 98, 110, 128, 
144, 157, 202, 345, 407, 
425, 437, 439, 456 


Nerija 105, 112, 113, 168, 222 

Neringa 105, 169 

Nešatelis 24, 25, 96, 183, 
192-194, 218, 231 

Nica 196 

Nida 107, 113 

Nidvaldeno kantonas 187 

Nyderlandai 210, 213 

Noihofas 185, 192 

Noištatas 181 

Noriūnai 428 

Novoaleksandrovsko aps- 
kritis 354 


Obeliai 117, 119, 123, 229, 
295, 298, 301, 305, 343, 
377, 391 

Obodovcai 39, 118, 406 

Obvaldeno kantonas 187 

Oderis (upė) 172, 173 

Olandija 73, 130, 150, 154, 179, 
195, 200, 205, 208-215, 
217, 219, 220, 225, 232, 
240, 256, 257, 280 

Olštynas (Allenstein) 266, 
269 

Osnabriukas 225 

Overeiselis 213, 216 

Ozerlagas 119 


Pagėgiai 103 
Pagramantis 99 
Pagryžuvys 100, 331, 357, 
372, 377 
Pakriauniai 159, 231, 210 
Palanga 97, 110-112, 116, 139, 
145, 158, 166, 171, 262 
Palemonas 6 
Palenkė VIII, IX, 211, 269 
Palestina 82, 222 
Pamario vaivadija 172 
Pamarys 172, 174 
Panemunė 343 
Panemunėlis 117 
Panemunis 368 


Panevėžys (Panevėžio aps- 
kritis) 6, 25, 117, 119, 120, 
127, 153, 245, 357, 359, 390 

Pareinys 77 

Paryžius 3, 8, 9, 24, 25, 52, 
53, 68, 82, 120, 128, 129, 
135, 143, 144, 149, 151, 155, 
160, 195, 197, 200, 201, 
203—209, 219, 220, 225, 
226, 239, 241, 245, 256, 
258, 280, 283, 291, 305, 
306, 344, 358, 373, 385, 
445 

Pasevalkas 174 

Pastovys 284 

Pažaislis 354 

Pergė 183 

Peterburgas XV, 134, 154, 
248, 257, 271, 344, 387, 
401, 405, 433 

Petropavlovskas 9 

Pietų Amerika 119 

Piliava 130, 150, 169-172, 228 

Pinauja 101 

Pinskas 280 

Pirėnai 299 

Pisa (upė) 266 

Plocko gubernija 351 

Polesė 134 

Poliana 281 

Pomeranija 139, 172 

Popenovas (Papinauja) 
98-101 

Portugalija 215 

Poznanė 101, 104, 347 

Požerūnai 377 

Praha 257, 321 

Prancūzija 9, 24, 52, 53, 56, 
57, 60, 64, 67, 69, 72, 73, 
77, 78, 130, 135, 143, 144, 
150, 154, 156, 175, 180, 194, 
202, 107, 219, 232, 265, 
287, 290, 291, 299, 315, 
417, 418, 431, 445, 446, 453 

Prapultynė 295 


Prieglius (upė) 266 

Prienai 256 

Pripetė (upė) 134 

Prūsija 100, 104, 105, 110, 139, 
157, 172, 175, 225, 269, 319 

Prūsų Mozūrija 104 


Radviliškis 29, 117, 372, 379 

Ragainė 110 

Rageliai 295, 398 

Raigardas 269 

Rakiščizna 351 

Rambynas 110 

Raseiniai (Raseinių apskri- 
tis) 14, 28, 31, 83, 260, 311, 
376, 381, 391, 423 

Rasos VIII, XVII 

Ratkūnai 41-43, 120, 122, 
364 

Raudondvaris 148 

Reinas (upė) 77, 179 

Reinas-Vestfalija 171 

Revelis (Talinas) 62, 220, 
221, 354 

Ryga 62, 84, 134, 136, 142, 
148, 156, 220, 221, 267, 
341, 365 

Rytų Europa 52, 57, 90, 155, 
196, 299, 340 

Rytų Prūsija (Rytprūsiai) 
62, 104, 139, 266, 269, 
443, 453 

Rokiškėlės 359 

Rokiškis (Rokiškio apskri- 
tis) 25, 69, 114, 117, 119, 
125, 126, 145, 229; 232, 
238, 240, 255, 269, 295, 
350, 359, 363, 367, 372, 391 

Roma 85, 250, 255, 257, 
258, 262, 263, 267, 268, 
270-272 

Romainiai 130, 148, 157 

Romos imperija 337 

Rona (upė) 183, 195 

Roterdamas 210-215, 218 

Rotveilis 181 

Rozendalis 210, 211 

Rudeliai 363 

Rumunija 230 

Rusija (Sovietų Rusija) XV, 
11, 21, 34, 52, 56, 57, 60, 71, 
78, 89, 90, 92, 93, 133, 134, 
136, 139, 148, 154-156, 179, 
196, 197, 229, 238, 239, 
243, 248, 257, 264, 299, 
305, 315, 340, 348, 364, 
380, 387, 394, 395, 401, 
408, 414, 418, 421, 424, 
425, 431, 437, 444, 446, 
447, 450, 475 

Rūro sritis 77, 180, 232 


Sachara 108, 112, 199 

Saksonija XIII, 174, 179 

Salakas 305 

Sankt Peterburgas 6, 11, 282, 
433 

Sartai (ežeras) 121 

Seirijai 383 

Sena (upė) 197, 205 

Sen Blesas 24 

Serjeresas 194 

Sibiras 47, 92, 319 

Silezija 101, 266 

Sirija 365 

Skrebiškis 365 

Slanimas 407 

Slovakija 118 

Slučė (upė) 134 

Smiltynė 105, 112, 116 

Smolenskas (Smolensko 
Žemė) 19, 32, 77 

Sopotas 171, 172 

Sovietų Lietuvos Respublika 
448 

Sovietų Sąjunga (SSRS) 27, 
119, 196, 261, 444 

Stačiaragis 296, 356, 361 

Subačius 123 

Sudetai 174 

Sungailiškiai 99 

Suomija 33, 90, 399, 438, 447 

Suvalkai 33, 203, 269, 376, 
414 

Suvalkija 236, 252, 319, 453 

Suviekas 305 

Svinouiscis (Swinemtūnde) 
170-173, 228 


Šančiai 6 

Šcecinas 142 

Ščiara (upė) 407 

Šeštokai 165, 166 

Šiauliai 58, 98, 165, 245, 330, 
372, 379 

Šilalė 98, 99, 103 

Škotija 233, 443 

Špycas 188-190 

Šteinpleisas XIII 

Štutgartas 179-181 

Švedija 33, 149 

Šveicarija 6, 24, 68, 72, 73, 
95, 130, 159, 179, 181, 183, 
186, 188-191, 194, 195, 207, 
210, 218, 219, 225, 226, 231, 
248, 271, 272, 276, 354, 
379, 443 

Švenčionys (Švenčionių 
apskritis) 27, 148, 269, 
349, 350, 357 


Tarnavas 123 

Taujėnai 156 

Tauragė 10, 97, 98, 103, 372 

Tčevas 230 

Telšiai 354, 357, 423 

Tesenbergas 192, 216, 276 

Tilžė 45, 98, 110, 326 

Tirolis 264, 265, 267 

Titizė (ežeras) 181 

Tytuvėnai IX, 202, 371, 372, 
375-377 

Tobolskas 127 

Tomskas 387 

Torunė 139, 175, 266, 269 


Trachsenvaldas 213, 276 

Trakai (Trakų apskritis) 
XIII, 61, 148, 378, 451 

Traveras 24 

Trentas 265, 267 

Triestas 214 

Tunas (ežeras) 189 

Turinas 258 

Turkestanas 119 

Turkija 139, 197 

Turovas 134 


Ukmergė (Ukmergės aps- 
kritis) 43, 156, 229, 330, 
354, 357 

Ukraina 53, 90, 134, 196, 238, 
447, 450 

Utena (Utenos apskritis) 87, 
255, 269, 354 

Užukriaunos 122, 123, 363 


Vabernas 191 

Vakarų Europa 139, 196, 416, 
419, 435, 436 

Vakarų Prūsija 19, 139 

Vakarų Sibiras 127 

Valė kantonas 183 

Varėna 165 

Varmija 139 

Varniai 86, 308, 423 

Varšuva VIII, IX, 8, 9, 14, 
38, 39, 62, 91, 100, 102, 
121, 132, 151, 159, 160, 206, 
227, 230, 237, 239, 243, 
281, 380, 419, 441, 448, 
450, 451 

Vengrija 73 

Vestfalija 176 

Vėzeris (upė) 149, 174 

Vidurio Europa 90, 155 175, 
230, 299, 315 

Viduržemio jūra 196 

Viena 433 

Vilijampolė 148 

Vilnija 148, 247 


Vilnius (Vilniaus apskritis, 
Vilniaus kraštas) VIII, 
9, 11, 14, 21, 27, 31, 35—37, 
45, 47, 52, 53; 63-65, 78, 
84, 90, 91, 100, 102, 117, 
119, 123, 135, 148, 150, 154, 
176, 202, 206, 236, 237, 
257, 282, 300, 338, 344, 
345, 347-349, 351, 354, 
357, 365, 380, 406, 407, 
412, 412, 413, 417, 419, 425, 
428, 429, 431, 435—437, 
439, 448, 450, 451, 456, 
469, 473 

Virbalis 30, 382 

Vitebskas 354 

Viurcburgas 179, 180 

Viveliškės 338, 359, 390, 397 


Vysla (upė) 139, 172 

Vyžuonėlės 354 

Vokė 98 

Vokietija 24, 30, 46, 47, 53, 
56, 61, 68, 72, 73, 77, 78, 
89, 90, 115, 119, 127, 134, 
136, 142, 144, 149, 150, 
154-157, 171, 172, 175, 176, 
181-183, 194, 210, 215, 
218—220, 222, 225-229, 
252, 270, 292, 304, 
314-316, 326, 408, 424, 
425, 431, 441, 442, 444 

Voluinė (Volynė) 123, 449 


Zalė (upė) 174 
Zarasai (Zarasų apskritis) 84, 
248, 255, 268, 305, 406 


Zbručas (upė) 134 
Zvartevateris (ežeras) 213 
Zvolė 213, 215-217 


Žaliakalnis 35, 44, 270, 305, 

330, 350, 467 

Zečpospolita 138 

Žemaitija 41, 98, 131, 132, 304, 
308 

Žemutinė Saksonija 46, 216, 
225 

Žemutinė Lužica 266 

Ženeva 24, 71, 143, 193-196, 
218, 231, 255, 268, 407, 

| 426, 436, 440-442, 453 

Žiemgala 453 

Mykolas Rėmeris (1880-1945) - teisininkas, publicistas, visuomenės ir politikos veikėjas, vienas žymiausių 
XX a. pirmosios pusės sudėtingų lietuvių ir lenkų santykių liudininkų. Be reikšmingų darbų konstitucinės teisės srityje, 
paliko 40 tomų Dienoraštį, apimantį 1911-1945-uosius. Tai minėtojo laikotarpio Lietuvos visuomeninio, kultūrinio ir 
politinio gyvenimo metraštis, parašytas lenkų kalba. 

Šioje Dienoraščio knygoje, kaip ir anksčiau išleistų knygų tekstuose, aptariamas, aprašomas asmeninis gy- 
venimas, profesinės veiklos kasdienybė, politinės (1923 m. rinkimai į Seimą, Vyriausybių žlugimas ir formavimas), 
visuomeninės ir kultūrinės Lietuvos, Kauno gyvenimo ypatybės, Bagdoniškio dvaro, kaimo ir į jį panašių, kaimyninių 
apylinkių, dvarų bei kaimų kasdienybė, geopolitinė Lietuvos padėtis Europoje ir regione, ypač Lietuvos ir Lenkijos 
santykių, lietuvių ir lenkų tautinių santykių, tautinių mažumų (lenkų, žydų ir pan.) realijos, žvelgiant Lietuvos piliečio, 

sudėtingą tarptautinę to meto Lietuvos padėtį (Tautų Lyga, Ambasadorių konferencija ir Lietuvos visuomenės reakcija 
į jos darbą, sprendimus, Klaipėdos statuso svarstymai ir jo formulės vertinimai, Klaipėdos reikšmės Lietuvai aiški- 
nimasis...), Lietuvos teismų darbą. Ypač reikšminga, daugeliu atvejų unikali informacija, įžvalgūs vertinimai, skirti 
Lietuvos universiteto gyvenimui, Lietuvos masonų struktūrų istorijai. Labai vertingos žinomų Lietuvos, Baltarusijos ir 
Lenkijos visuomenės, politikos ir kultūros veikėjų, kuriuos asmeniškai pažinojo Dienoraščio autorius, charakteristikos. 

Publikacija skirta ne tik mokslininkams (politikos, kultūros, diplomatijos, literatūros istorijos tyrėjams, socio- 

